# ci

rhythmic: 蓦山溪
author: 袁去华
content:
蕊珠宫阙，西帝陈嫔御。
语笑梦中香，叹罗浮、几番春暮。
江南岁晚，垂地冻云黄，修竹外，一枝斜，流水桥边路。
小桃半吐。
羞得无藏处。
不怕雪霜欺，最难禁、豪风横雨。
当年诗兴，犹自记扬州，今老矣，客天涯，还认何郎否。
 >> 
词牌介绍


rhythmic: 一丛花
author: 袁去华
content:
东风吹恨著眉心。
金约瘦难任。
西窗翦烛浑如梦，最愁处、南陌分襟。
香歇绣囊，尘生罗幌，憔悴到如今。
小花幽院夜沈沈。
凉月转槐阴。
拂墙树动开朱户，又赢得、愁与更深。
青翼不来，征鸿难倩，流怨入瑶琴。


rhythmic: 雨中花・夜行船
author: 袁去华
content:
江上西风晚。
野水兼天远。
云衣拖翠缕，易零乱。
见柳叶满梢，秀色惊秋变。
百岁今强半。
两鬓青青，尽著吴霜偷换。
向老来、功名心事懒。
客里愁难遣。
乍飘泊、有谁管。
对照壁孤灯，相与秋虫叹。
人间事，经了万千，这寂寞、几时曾见。


rhythmic: 十二时慢
author: 朱雍
content:
粉痕轻、谢池泛玉，波暖琉璃初暖。
睹靓芳、尘冥春浦，水曲漪生遥岸。
麝气柔、云容影淡，正日边寒浅。
闲院寂，幽管声中，万感并生，心事曾陪琼宴。
春暗南枝依旧，但得当时缱绻。
昼永乱英，缤纷解佩，映人轻盈面。
香暗酒醒处，年年共副良愿。


rhythmic: 塞孤
author: 朱雍
content:
雪江明，练静波声歇。
玉浦梅英初发。
隐隐瑶林堪乍别。
琼路冷，云阶滑。
寒枝晚、已黄昏，铺碎影、留新月。
向亭皋、一任风冽。
歌起郢曲时，目断秦城阙。
远道冰车清彻。
追念酥妆凝望切。
淡伫迎佳节。
应暗想、日边人，聊寄与、同欢悦。
劝清尊、忍负盟设。


rhythmic: 八声甘州
author: 朱雍
content:
听漏永，洗银林、梅英半寒收。
正蟾辉舒粉，云容缕色，切近妆楼。
人在东风伫立，悄悄独凝眸。
多少横斜影，萦绕江流。
只有清香暗度，堕髻簪珥玉，曾赋清游。
认瑶车冰辙，佳致肯延留。
指蓬山、青砂初转，望沧溟、羽佩一同舟。
仙娥许，酒渑与我，消尽春愁。


rhythmic: 迷神引
author: 朱雍
content:
白玉楼高云光绕。
望极新蟾同照。
前村暮雪，霁梅林道。
涧风平，波声渺。
喜登眺。
疏影寒枝颤，太春早。
临水凝清浅，靓妆巧。
瘦体伤离，向此萦怀抱。
觉璧华轻，冰痕小。
倦听塞管，转呜咽，令人老。
素光回，长亭静，无尘到。
烟锁横塘暖，香径悄。
飞英难拘束，任春晓。


rhythmic: 瑶台第一层
author: 朱雍
content:
西母池边宴罢，赠南真、步玉霄。
绪风和扇，冰华发秀，雪质孤高。
汉陂澄练影，问是谁、独立江皋。
便凝望，认壶中圭璧，天上琼瑶。
清标。
曾陪胜赏，坐忘愁解使尘销。
况双成、与乳丹点染，都付香梢。
寿妆酥冷，郢韵佩举，麝卷云绡。
乐逍遥。
□凤凰台畔，忆取吹箫。


rhythmic: 西平乐
author: 朱雍
content:
夜色娟娟皎月，梅玉供春绪。
不使铅华点缀，超出精神淡伫。
休妒残英如雨。
清香眷恋，只恐随风满路。
散无数。
江亭暮。
鸣佩语。
正值忽忽乍别，天远瑶池缟毂，好趁飞琼去。
忍孤负、瑶台伴侣。
琼肌瘦尽，庾岭零落，空怅望、动情处。
画角哀时暗度。
参横向晓，吹入深沈院宇。


rhythmic: 梅花引
author: 朱雍
content:
梅亭别。
梅亭别。
梅亭回首都如雪。
粉融融。
月。
月上小车，归去小楼空。
当时曾傅新妆薄。
而今一任花零落。
朝随风。
朝随风。
竹外孤根，犹与幽径通。
长相忆。
无消息。
庾岭沈沈云暗碧。
玉痕惊。
对离情。
无奈水遥天阔、隔琼城。
年来素袂香不灭。
此心无限凭谁说。
夜绵绵。
路漫漫。
愁听枕前，吹彻笛声寒。


rhythmic: 笛家弄・笛家
author: 朱雍
content:
质仙姿，缟袂清格，天然疏秀。
静轩烟锁黄昏後。
影瘦零乱，艳冷珑璁，雪肌莹暖，冰枝萦绣。
更赋风流，几番攀赠，细拈香盈手。
与东君、叙暌远，脉脉两情有旧。
立久。
阆苑凝夕，瑶窗淡月，百寻芳，醉玉谈群，千锺酹酒。
向此，是处难忘瘦花，送远何劳垂柳。
忍听高楼，笛声凄断，乐事人非偶。
空馀恨，惹幽香不灭，尚沾春袖。


rhythmic: 玉女摇仙佩
author: 朱雍
content:
灰飞谷，佩解江干，庾岭寒轻梅瘦。
水面吞蟾，山光暗斗。
物色盈枝依旧。
凭暖危阑久。
有清香旖旎，却沾襟袖。
赋情□、窥人艳冷，更是殷勤，忍重回首。
谁知道，春归院落，缤纷雪飞鸳。
须谢化机爱惜，碎璧铺酥，肯把飞英。
念念瑶珂，乘飙烟浦，送别犹携纤手。
馥郁盈芳酒。
临妆罢、一点眉峰伤皱。
又只恐、□收梦断，管凄风怨，晓催银漏。
残金兽。
参横月堕归时候。


rhythmic: 念奴娇
author: 黄中辅
content:
炎精中否，叹人材委靡，都无英物。
胡马长驱三犯阙，谁作长城坚壁。
万国奔腾，两宫幽陷，此恨何时雪。
草庐三顾，岂无高卧贤杰。
天意眷我中兴，吾皇神武，踵曾孙周发。
河海封疆俱效顺，狂虏何劳灰灭。
翠羽南巡，叩阍无路，徒有冲冠发。
孤忠耿耿，剑冷浸秋月。
 >> 
词牌介绍


rhythmic: 念奴娇
author: 程大昌
content:
海角怀人，长误喜、籁籁敲帘风竹。
命驾翩然，谁信道、不怕溪山回曲。
榻拂凝尘，香笼清宴，尘柄从挥玉。
好音闻耳，慰心何啻跫足。
犹记一桂专秋，创开殊选，倒峡馀词力。
往事茫茫十换岁，却共天涯。
已分成翁，翘观赐带，上拥通仙录。
休贪泉石，贤台闻用金筑。
 >> 
词牌介绍


rhythmic: 万年欢
author: 程大昌
content:
老钝迂疏，尽世间乐事，不不觑。
痴向韦编，根究卦爻来处。
浑沌包中天地。
谢东家、从头指示。
便和那、八八机关，并将匙钥分付。
行年数、六十四。
把一年一卦，恰好相拟。
妙道生生，既济还存未济。
身原河图比似。
每演九後，重从一始。
待人间、甲子何其，剩书亥字为戏。


rhythmic: 水调歌头
author: 程大昌
content:
坐上羽觞，水际洧衣褰。
适兹胜赏，风轻云薄有情天。
不用船舷悲唱，真俯阑干小海，乐事可忘年。
莫向歌珠里，却叹鬓霜鲜。
送朝潮，迎夕汐，思茫然。
知他禊饮，此地过了几千千。
既有相催春夏，自解转成今古，谁後更谁前。
堪笑兴怀客，不似咏归川。
 >> 
词牌介绍


rhythmic: 汉宫春
author: 曹冠
content:
一品天香。
似蕊真仙质，宫额新妆。
先春为传信息，压尽群芳。
化工著意，赋阳和、欺雪凌霜。
应自负，孤标介洁，岁寒独友松篁。
因念广平曾赋，爱浮香胧月，疏影横窗。
真堪玉堂对赏，琼苑依光。
江城塞管，任龙吟、吹彻何妨。
君看取，和羹事在，收功不负东皇。


rhythmic: 夏初临
author: 曹冠
content:
琴拂虞薰，月裁班扇，麦秋槐夏清和。
笋变琅，绛榴细蹙香罗。
绿云初展圆荷。
见金鳞、戏跃清波。
山丹舒艳，葵花映日，萱草成窠。
浮云富贵，出处无心，好天风月，如意偏多。
功名事业，壮怀岜肯蹉跎。
待拥雕戈。
洗胡尘、须挽天河。
醉挥毫，知音为我，发兴高歌。


rhythmic: 夏初临
author: 曹冠
content:
水榭风台，竹轩梅径，双溪新创名园。
极目遐观，碧岭敛散瑶烟。
柳塘风皱清涟。
烂红云、花岛争妍。
艳妆佳丽，相携笑歌，学弄秋千。
遨头多暇，命友寻芳，赏心行乐，物态熙然。
偎香拾翠，雅宜飞盖联翩。
满劝金船。
任玉山、频醉花前。
且留连，赏月画阑，拟斗婵娟。


rhythmic: 夏初临
author: 曹冠
content:
翠入烟岚，绿铺槐幄，薰风初扇微和。
茂樾扶疏，绛榴花映庭柯。
瀑泉飞下层坡。
间新篁、夹迳青莎。
良辰佳景，登临隽游，清兴何多。
流觞高会，不减兰亭，感怀书事，聊寄吟哦。
升沈变化，任它造物如何。
蹑磴攀萝。
上冲霄、满饮高歌。
醉还醒，重宴画楼，赏玩金波。


rhythmic: 风入松
author: 曹冠
content:
瑶烟敛散媚晴空。
云淡奇峰。
澄江金斗平波面，扁舟载、蓑笠渔翁。
仿佛辋川图上，依稀苕溪中。
舂锄掠水浪花重。
飞傍芦丛。
绮霞斜映征鸿影，供吟毫、佳景无穷。
顿起骑鲸游兴，泠然欲御清风。
 >> 
词牌介绍


rhythmic: 念奴娇
author: 曹冠
content:
蜀川三峡，有高唐奇观，神仙幽处。
巨石岩临积水，波浪轰天声怒。
十二灵峰，云阶月地，中有巫山女。
须臾变化，阳台朝暮云雨。
堪笑楚国怀襄，分当严父子，胡然无度。
幻梦俱迷，应感逢魑魅，虚言冥遇。
仙女耻求媒，况神清直，岂可轻诬污。
逢君之恶，鄙哉宋玉词赋。
 >> 
词牌介绍


rhythmic: 念奴娇
author: 曹冠
content:
金飚替暑，觉庭梧湘簟，凉生秋意。
玉露宵零仙掌洁，云卷碧天如水。
银汉波澄，蟾光练静，依约山横翠。
清商佳景，笑它宋玉憔悴。
堪笑利锁名缰，向蜗牛角上，所争何事。
四者难并人易老，惟有修真得计。
荣悴循环，功名由命，达观明深旨。
桂花同赏，莫辞通夕欢醉。
 >> 
词牌介绍


rhythmic: 念奴娇
author: 曹冠
content:
天津仙客，话平蔡、曾把龙锺调戏。
茅舍云林方隐迹，日日琴樽适意。
鹏激天池，扶摇未便，尚敛摩云翅。
经纶万卷，个中真负豪气。
喜遇良友知心，登临酬唱，堪作词林瑞。
况是韶华将近也，待约连宵春醉。
对客挥毫，如虹浩饮，争涌如泉思。
同寅他日，誓坚忠义相济。
 >> 
词牌介绍


rhythmic: 念奴娇
author: 曹冠
content:
碧天如水，湛银潢清浅，金波澄澈。
疑是娥将宝鉴，高挂广寒宫阙。
林叶吟秋，帘栊如画，丹桂香风发。
年年今夕，庾楼此兴清绝。
因念重折高枝，壮心犹郁，已觉生华发。
好向林泉招隐处，时讲清游真率。
乘兴歌欢，熙然朝野，何日非佳节。
百杯千首，醉吟长对风月。
 >> 
词牌介绍


rhythmic: 水调歌头
author: 曹冠
content:
我本方壶客，飘逸离凡尘。
胸中万卷，谈笑挥翰墨通神。
不慕巢由隐迹，不羡皋夔功业，出处两无心。
坦荡灵台净，廛隐胜云林。
念生平，喜旷达，事幽寻。
登临舒啸，惟有风月是知音。
雅爱金华仙洞，一派苍崖飞瀑，四序景常新。
遐想赤松子，来为醒冲襟。
 >> 
词牌介绍


rhythmic: 水调歌头
author: 曹冠
content:
造物巧锺赋，新腊报花期。
江梅清瘦，只是洁白逞芳姿。
我欲超群绝类，故学仙家繁杏，艳映横枝。
朱粉腻香脸，酒晕著冰肌。
玉堂里，山驿畔，最希奇。
谁将绛蜡笼玉，香雪染胭脂。
好向歌台舞榭，斗取红妆娇面，偎倚韵偏宜。
羌管莫吹动，风月正相知。
 >> 
词牌介绍


rhythmic: 水调歌头
author: 曹冠
content:
游燕赏潭洞，舒啸对云峰。
瀑泉飞下银汉，一水净涵空。
前度刘郎诗句，祗咏丹青摹写，佳境未亲逢。
争似我吟赏，携酒屡从容。
濯尘缨，挥羽扇，快薰风。
因思往古游者，清兴与今同。
泉石因人轻重，岘首名传千古，登览赖羊公。
陵谷有迁变，勋烈耀无穷。
 >> 
词牌介绍


rhythmic: 兰陵王
author: 曹冠
content:
晚云碧。
松飞泉翠滴。
双鱼畔、疑是永和，曲水流觞旧风物。
波光映山色。
时见轻鸥出没。
壶天邃，修竹翠阴，虚籁吟风更幽寂。
登临兴何极。
上烟际危亭，彩笔题石。
山中猿鹤应相识。
对远景舒啸，壮怀豪逸。
刘郎何在玩石刻。
感往事陈迹。
还忆。
少年日。
帅旗鼓文场，轩冕京国。
如今老大机心息。
有陶令秫酒，谢公山屐。
闲来潭洞，醉皓月，弄横笛。


rhythmic: 蓦山溪
author: 曹冠
content:
年年九日，萸菊登高宴。
今岁旅新丰，听征雁、吟蛩幽怨。
行行游赏，邂逅得诗人，呼斗酒，发清吟，豪气凌霄汉。
穷通默定，志士那兴叹。
寓意醉乡游，且赢得、开怀萧散。
功名外物，何必累冲襟，炼丹井，叱羊山，寻个修真伴。
 >> 
词牌介绍


rhythmic: 蓦山溪
author: 曹冠
content:
鉴湖千顷，四序风光好。
拨棹皱涟漪，极目处、青山缭绕。
微茫烟霭，鸥鹭点菰蒲，云帆过，钓舟横，俱被劳生扰。
知章请赐，独占心何小。
风月本无私，同众乐、宁论多少。
浮家泛宅，它日效陶朱，烹鲈鳜，酌松醪，吟笔千篇扫。
 >> 
词牌介绍


rhythmic: 蓦山溪
author: 曹冠
content:
深秋澄霁，烟淡霜天晓。
翠岘峻摩穹，有碧涧、清溪缭绕。
鸣弦多暇，乘兴约登临，听水乐，玩丰碑，遐想东坡老。
当年叔子，何事伤怀抱。
名与此山俱，叹无闻、真成可笑。
吾侪勋业，要使列云台，擒颉利，斩楼兰，混一车书道。
 >> 
词牌介绍


rhythmic: 蓦山溪
author: 曹冠
content:
潮生潮落，千古长如许。
吴越旧争衡，览遗迹、英雄何处。
胥神忠愤，贾勇助鲸波，湍砥柱，驾鳌峰，万骑轰鼍鼓。
连天雪浪，直上银河去。
击楫誓中流，剑冲星、醉酣起舞。
丈夫志业，当使列云台，擒颉利，斩楼兰，雪耻歼狂虏。
 >> 
词牌介绍


rhythmic: 蓦山溪
author: 曹冠
content:
佳辰九，吹帽霜风峭。
画阁势崔嵬，遍危阑、翠峰缭绕。
茂林修竹，别是小壶天，烟霭淡，夕阳明，隐映溪光渺。
匣琴流水，休恨知音少。
长啸对西风，觉志气、凌云缥缈。
传杯兴逸，高会继龙山，簪嫩菊，插红萸，相对年年好。
 >> 
词牌介绍


rhythmic: 水龙吟
author: 曹冠
content:
自来百卉千葩，算多有、异芬清绝。
此花独赋，天然标致，於中超越。
月脸妆匀，碧琼枝瘦，真仙风骨。
向严寒雪里，千林冻损，锺和气、先春发。
信是芳姿高洁。
肯趋陪、游蜂戏蝶。
玉堂静处，竹梢斜亚，凝烟媚月。
一任严城上，单于奏、角声凄切。
待芳心结实，和羹鼎鼐，收功须别。
 >> 
词牌介绍


rhythmic: 满江红
author: 曹冠
content:
味道韬光，伴耕钓、城南涧曲。
吾不羡、炼丹金井，访仙王屋。
清洁无瑕通隐显，满堂岂肯贪金玉。
向北窗、高卧水风凉，槐阴绿。
闲自赏，东篱菊。
偏喜种，幽居竹。
信巍然良贵，有荣无辱。
外物随缘姑泛应，无心仕止常知足。
喜圣时、协气屡丰年，西畴熟。
 >> 
词牌介绍


rhythmic: 满江红
author: 曹冠
content:
日暖烟轻，竹梢映、花阴凌乱。
微风皱、池光青碧，绿杨垂岸。
艳杏墙头红粉媚，幽兰砌下飘香暖。
称邀宾、明日去寻芳，频欢宴。
光景速，浑如箭。
醉梦里，春强半。
且花前莫厌，玉杯频劝。
一枕游仙方警悟，浮名自笑犹萦绊。
醉挥毫、付与雪儿歌，娇莺啭。
 >> 
词牌介绍


rhythmic: 桂飘香
author: 曹冠
content:
律应清商，嫩凉生、金风乍飘林叶。
玉兔腾精，光浸楼台，宛似广寒宫阙。
远山横翠烟霏敛，鹊枝绕、蛩声凄切。
气萧爽，一年好处，桂花时节。
香压群芳妙绝。
记蟾窟高枝，两曾攀折。
思报君亲，何事壮怀犹郁。
传岩莘野时方隐，心先定、经纶施设。
赏花醉，持杯更邀皓月。


rhythmic: 喜迁莺
author: 曹冠
content:
艳阳时序。
向祓禊芳辰，登临仙府。
碧水澄虚，修篁耸翠，夹径蕙兰香吐。
春晚巧莺声碎，风卷飞红无数。
凝望处，见桑村麦陇，竹溪烟浦。
欢聚。
须信道，游宦东西，易得成离阻。
北海开尊，东山乘兴，四乐偷闲赢取。
棋战新来常胜，诗瘦只因吟苦。
心湛静，笑白云多事，等闲为雨。
 >> 
词牌介绍


rhythmic: 八六子
author: 曹冠
content:
晚秋时。
碧天澄爽，云何宋玉兴悲。
对美景良辰乐事，采萸簪菊登临，共上翠微。
堪嗟乌兔如飞。
秉烛欢游须屡，传杯到手休辞。
念戏马台存，隽游安在，且开怀抱，听歌金缕，从教下客疏狂落帽，也胜龌龊东篱。
醉中归。
花阴月影正移。


rhythmic: 木兰花慢
author: 曹冠
content:
念行藏在道，仕宦岂为谋身。
自谤起营蝇，东山高卧，北海开尊。
荣枯置之度外，得饶人处，谩也饶人。
须信吾躬道义，巍然良贵中存。
浮名。
蜗角是非蚊。
过耳总休论。
且啸傲幽居，清风皓月，光景常新。
佩琴行吟胜景，访林泉、避暑赏烟云。
谁识怀忠畎亩，此心常不忘君。


rhythmic: 哨遍
author: 曹冠
content:
壬戍孟秋，苏子夜游，赤壁舟轻漾。
观水光、弥渺接遥天，月出於东山之上。
与客同，清欢扣舷歌咏，开怀饮酒情酣畅。
如羽化登仙，乘风独立，飘然遗世高尚。
客吹箫、音韵远悠扬。
怨慕舞潜蛟、动凄凉。
自古英雄，孟德周郎。
旧踪可想。
噫，水与月兮，逝者如斯曷尝往。
变化如一瞬，盈虚兮、莫消长。
自不变而观，物我无尽，何须感物兴悲怅。
夫天地之间，物各有主，惟同风月清赏。
念江山美景岂可量。
吾与子、乐之兴徜徉。
听江渚、樵歌渔唱。
□侣鱼虾、友麋鹿，举匏尊相劝，人生堪笑，蜉蝣一梦，且纵扁舟放浪。
戏将坡赋度新声，试写高怀，自娱闲旷。


rhythmic: 满庭芳
author: 曹冠
content:
榴艳喷红，槐阴凝绿，薰风初扇微凉。
新荷舒盖，翠色映波光。
时见金鳞戏跃，听莺声、巧啭垂杨。
谁知我，身闲无累，对景自襄羊。
南堂。
清昼永，瑶琴横膝，芸帙披香。
负气冲牛斗，操凛冰霜。
吟笔通神掣电，乘高兴、鲸吸飞觞。
情何憾，君亲未报，功业志难忘。
 >> 
词牌介绍


rhythmic: 玉蝴蝶
author: 葛郯
content:
忆昨苕溪，惯弄五亭月笛，四水烟蓑。
何事毗檀门外，马驻长坡。
野花中、乱红杳霭，小桥外、叠翠嵯峨。
且颜酡。
但存长袖，舞倒婆娑。
云何。
主盟惠政，春行五马，月皎千波。
赢得宾僚，听隔墙、无事高歌。
帐烟寒、瑞麟影坠，帘雾细、宝鸭香多。
试蹉跎。
一枰落日，又送焦柯。


rhythmic: 念奴娇
author: 葛郯
content:
冯夷微怒，被鲛人水府，织成绡。
何处飞来双白鹭，点破一溪寒玉。
岸柳烟迷，海棠酒困，赢得春眠足。
凭栏搔首，为谁消遣愁目。
遥想居士床头，竹渠新雨，溜瓮中春。
不惜千锺为客寿，倒卧南山新绿。
晚月催归，春风留住，费尽纱笼烛。
恍疑仙洞，梦游天柱林屋。
 >> 
词牌介绍


rhythmic: 念奴娇
author: 葛郯
content:
阳关西路，看垂阳客舍，嫩浮波。
宝马嘶风人渐远，隐隐歌声戛玉。
踏遍春山，归来高卧，笑濯沧浪足。
孤鸿天际，断霞摇曳心目。
香露飞入壶中，仙家九酝，酿百家。
一朵巫阳休怅望，且看家山眉绿。
歌罢风生，舞馀花颤，凤髓飘红烛。
瑶台月冷，夜归斗挂银屋。
 >> 
词牌介绍


rhythmic: 洞仙歌
author: 葛郯
content:
楼十二，无限神仙侣。
紫绂丹麾彩鸾驭。
步虚声杳霭，碧落天高，微云淡，点破瑶阶白露。
暗香来水阁，冰簟纱厨，一枕风轻自无暑。
更上水精帘，斗挂阑干，银河浅、天孙将渡。
终不如、归去在苕川，看千顷菰蒲，乱鸣秋雨。
 >> 
词牌介绍


rhythmic: 洞仙歌
author: 葛郯
content:
藐姑仙子，天外谁为侣。
八极浮游气为驭。
看朝餐沆瀣，暮饮醍醐，瑶台冷，吹落九天风露。
翠空云幕净，宝鉴无尘，碧树秋来暗消暑。
残夜水明楼，影落寒溪，行人起、沙头唤渡。
任角声、吹落小梅花，梦不到渔翁，一蓑烟雨。
 >> 
词牌介绍


rhythmic: 满庭霜・满庭芳
author: 葛郯
content:
红叶飞时，青山缺处，云横秋影斜阳。
凤凰旌节，何事到吾乡。
要见大江东去，寒光静、水与天长。
人争看，恩袍焕锦，新惹御炉香。
满城，夸盛事，两邦鼓吹，几部笙簧。
看万红千翠，簇拥云裳。
况是重阳近也，萸露紫、菊吐轻黄。
休辞醉，明朝一枕，歌韵尚悠扬。


rhythmic: 满庭霜・满庭芳
author: 葛郯
content:
归去来兮，苕溪深处，上有苍翠千峰。
月桥烟墅，家在五湖东。
试觅桃花流水，鸡犬静、人迹才通。
沙汀晚，一天云锦，飞下水精宫。
两年，官事少，江梅雾暗，多稼云丰。
把毗坛清梦，尽入诗筒。
只欠芦花夜宿，金溪上、一苇秋风。
蓑衣在，不辞重整，来作钓鱼翁。


rhythmic: 满庭霜・满庭芳
author: 葛郯
content:
归去来兮，家林不远，梦魂飞绕烟峰。
洞房花木，只在小池东。
谁道云深无路，小桥外、一径相通。
功名小，从教群蚁，鏖战大槐宫。
故人，书夜到，秫田百亩，已兆年丰。
把乌程烂醉，不数郫筒。
醉後村歌社舞，团坐、一笑春风。
洪崖伴，定驱鸾鹤，时一访衰翁。


rhythmic: 满庭霜・满庭芳
author: 葛郯
content:
归去来兮，心空无物，乱山不斗眉峰。
夜禅久坐，窗晓日升东。
已绝乘槎忘想，沧溪迥、不与河通。
维摩室，从教花雨，飞舞下天空。
何人，开宴豆，楚羹莼嫩，吴脍盘丰。
看一声乃，落日收筒。
应笑红尘陌上，津亭暮、十里斜风。
从今去，青鞋黄帽，分付紫髯翁。


rhythmic: 满江红
author: 葛郯
content:
家住苕西，小池映、青山一曲。
翠深里、猿呼鹤应，短墙低屋。
麦影离离翻翠浪，泉声НН敲寒玉。
怪夜来、有蚁出糟床，新绿。
和月种，南阳菊。
饶云买，淇园竹。
任蛮争触战，世间荣辱。
两目未消凭远恨，一筇费尽登山足。
便棹舟、炊火荻花中，鲈鱼熟。
 >> 
词牌介绍


rhythmic: 满江红
author: 葛郯
content:
卷尽珠帘，楚天迥、阑干几曲。
最好是、瑶台归路，月翻银屋。
深院数枰风入座，高楼一喷云横玉。
看橘林、霜浅未全黄，犹悬绿。
悠然意，渊明菊。
真如指，国师竹。
者是非识破，都无荣辱。
不管浮生如蝶梦，从教万事添蛇足。
坐西、一笑八千秋，蟠桃熟。
 >> 
词牌介绍


rhythmic: 满江红
author: 葛郯
content:
郢客高歌，犹未睹、阳春一曲。
多应是、连城有价，藏华屋。
但使章台无异意，何妨一见邯郸玉。
料锦囊、随客泛东溪，凌波绿。
难独唱，篱边菊。
谁与咏，阶前竹。
想秋光不久，又成虚辱。
过雁不知蛩有恨，行夔应笑无足。
愿为予、落笔走盘珠，争圆熟。
 >> 
词牌介绍


rhythmic: 念奴娇
author: 葛郯
content:
年来衰懒，渐无心赏遍，目前佳趣。
寂寂墙阴春荠老，不到先生鼎俎。
诗卷寻医，禅林结局，酒入昏田务。
山头云气，为谁来往朝暮。
犹有筇杖多情，扪萝踏石，堕半岩花雨。
更向葭业摇短艇，惊起飞鸿烟渚。
横玉凄清，焦桐古淡，一笑忘千虑。
更阑人静，此声今在何处。
 >> 
词牌介绍


rhythmic: 念奴娇
author: 葛郯
content:
蓬莱一岛，卧长烟千柳，西溪幽趣。
苜蓿盘中初日上，不把充俎，和月栽松，饶云买石，只此为家务。
倚楹清啸，断霞斜倚天暮。
闻道块磊浇胸，槎丫肝肺，动笔端风雨。
壁上潇湘秋一帧，影落荻花洲渚。
暗浦潮生，寒矶雪化，无复风尘虑。
此时渔父，短蓑合在何处。
 >> 
词牌介绍


rhythmic: 洞仙歌
author: 葛郯
content:
风摇丹髻，叶翦西岩树。
岁律峥嵘又如许。
看千峰倒影，浮动觥船，纱窗外，万幅鲛绡斗舞。
五弦弹不尽，碧落天高，隐隐孤鸿向云度。
送斜红敛尽，催上蟾钩，金风细，点破瑶阶白露。
任笛声、吹残一帘秋，看人□栏□，暮云高处。
 >> 
词牌介绍


rhythmic: 洞仙歌
author: 葛郯
content:
橹声伊轧，影转云间树。
试问扁舟在何许。
正溪堂波动，沙渚苹轻，渔翁醉，隔岸蓑衣对舞。
归来无一事，尊酒相逢，莫把光阴更虚度。
看歌云杳霭，香雾轻盈，银河转，笑芙蓉晓露。
纵西风、黄叶满庭秋，也不碍凝眸，乱山多处。
 >> 
词牌介绍


rhythmic: 洞仙歌
author: 葛郯
content:
丹青明灭，霜著谁家树。
满眼风光向谁许。
送寒鸦万点，流水孤村，归来晚，月影三人夜舞。
金英秋已老，蜡缀寒葩，空里时闻暗香度。
任一枝瓶小，数点钗寒，佳人笑，饮尽床头玉露。
看纱窗、红日上三竿，把蝶影捎空，在花深处。
 >> 
词牌介绍


rhythmic: 水调歌头
author: 葛郯
content:
年来惯行役，楚尾又吴头。
餐霞吸露，何事佳处辄迟留。
云听渔舟夜唱，花落牧童横笛，占尽五湖秋。
胡床兴不浅，人在庾公楼。
绣帘卷，曲阑暝，翠鬟愁。
森罗万象，与渠诗里一时收。
天设四桥风月，地会三州山水，邀我伴沙鸥。
明朝起归梦，一枕过苹洲。
 >> 
词牌介绍


rhythmic: 水调歌头
author: 葛郯
content:
帆腹饱天际，树发渺云头。
翠光千顷，为谁来去为谁留。
疑是吴宫西子，淡扫修眉一抹，妆罢玉奁秋。
中流送行客，却立望层楼。
风色变，堤草乱，浪花愁。
跳珠翻墨，轰雷掣电几时收。
应是阳侯薄相，催我胸中锦绣，清唱和鸣鸥。
残霞似相贷，一缕媚汀洲。
 >> 
词牌介绍


rhythmic: 水调歌头
author: 葛郯
content:
青铜昏水面，乌帽裹山头。
风涛如此，天公作意巧相留。
常记垂虹晚渡，卧看菰蒲烟雨，屈指十三秋。
恍若华胥梦，无语下西楼。
翠翻空，寒入座，不禁愁。
五弦弹尽，隐隐天末暮虹收。
欲伴渔翁钓艇，乃一声江上，寒碧点轻鸥。
无人阻归兴，直欲迈长洲。
 >> 
词牌介绍


rhythmic: 兰陵王
author: 葛郯
content:
乱烟簇。
帘外青山渐肃。
莲房静。
荷盖半残，欲放清涟媚溪绿。
凭高送远目。
飞起沧洲雁骛。
寒窗静，茶碗未深，一枕胡床画眠足。
闲行问松菊。
今□雨谁家，空对银烛。
箫声忽下瑶台曲。
看鹤舞风动，乌啼云起，何须舟内怨女哭。
抱琴写幽独。
情触。
会相续。
况节近中元，月浪翻屋。
长鲸愁晓寒蟾促。
要百柁倾□，万花流玉。
山肴倒尽，又空腹，野蔌。


rhythmic: 感皇恩
author: 葛郯
content:
风雨半摧残，一园花老。
绿遍池塘夜来草。
看花何处，莫被此花相恼。
世间多少事，邯郸道。
凭远下临，暗尘飞绕。
数点烟中树、水村小。
斜阳且住，为我花间留照。
从教红满地，何须扫。
 >> 
词牌介绍


rhythmic: 感皇恩
author: 葛郯
content:
花似镜中人，不堪衰老。
空羡青青岸边草。
多情消瘦，更被无情相恼。
近来无限事，凭谁道。
胡蝶满园，丛边空绕。
睡起流莺过、语声小。
琐窗危坐，更被玉蟾相照。
夜阑梅影瘦，凭谁扫。
 >> 
词牌介绍


rhythmic: 太平欢・念奴娇
author: 姚述尧2
content:
蕤宾奏律，正太平无事，欢娱时节，翘首箫台南望处，两两寿星明彻。
和满乾坤，春回草木，瑞霭凝金阙。
钧天齐奏，嵩呼隐隐三发。
遥想帝里繁华，庆父尧子舜，赓歌胥悦。
黼座传觞仙仗里，拜舞两阶英杰。
酝解薰风，恩覃湛露，玉陛笙镛咽。
溥天同庆，年年沈醉花月。


rhythmic: 满庭芳
author: 姚述尧2
content:
酒泛恩波，香凝瑞彩，笙歌鼎沸华堂。
簪缨济济，拜手祝君王。
好是重华盛世，康衢里、争颂陶唐。
古今少，圣明相继，交劝万年觞。
升平，无外事，穷天极地，俱沐恩光。
更宫花齐戴，锦绣成行。
愿捧蟠桃为寿，对瑶宴、一曲山香。
尧天近，葵倾心切，相约共梯航。
 >> 
词牌介绍


rhythmic: 念奴娇
author: 姚述尧2
content:
山城秋早，听画角吟风，晓来声咽。
梦断华胥人乍起，冷浸一天霜月。
灏气参横，尘埃洗尽，玉管濡冰雪。
兴来吟咏，灵均谁谓今绝。
闻道潇洒王孙，对黄花清赏，喜延佳客。
一坐簪缨谭笑处，全胜东篱山色。
酒兴云浓，诗肠雷隐，饮罢须臾设。
醉归凝伫，此怀还与谁说。
 >> 
词牌介绍


rhythmic: 念奴娇
author: 姚述尧2
content:
霜风初过，正仙吏微吟，诗喉清咽。
静对南山真赏处，秋後一亭花月。
翠簇香，光摇今胜，玉女肌凝雪。
寒城无伴，灿然还自奇绝。
况有凫朋来，拼金钱都罄，晚酣留客。
应笑陶潜孤负了，多少傲霜馀色。
鲸饮方豪，龙饮未已，更著雕胡设。
清欢无限，醉归犹记前说。
 >> 
词牌介绍


rhythmic: 念奴娇
author: 姚述尧2
content:
山城秋好，正西风淅淅，登高时候。
杖倚徘徊凝望处，翠叠万山如绣。
云绕禾场，沈戎马，田野欢声凑。
琴堂无事，何妨同泛香溜。
况有庭下黄花，遍河阳、尽把金钱铺就。
一座簪缨谭笑里，尘脱风生清昼。
饮罢龙山，诗成彭泽，灏气森星斗。
醉归凝伫，美人时炷金兽。
 >> 
词牌介绍


rhythmic: 念奴娇
author: 姚述尧2
content:
江山清绝，正箫台花县，霜秋时候。
寻胜登高环望处，碧瓦参差铺绣。
五岫藏云，两溪吞月，古市渔盐凑。
青帘斜扬，家家香泛丹溜。
况是东鲁风流，看儒冠济济，垂天赋就。
陶令从容官事了，把菊高吟闲昼。
草鞠圜扉，香凝燕寝，豪饮挥金斗。
公庭无事，珍祥休问驯兽。
 >> 
词牌介绍


rhythmic: 念奴娇
author: 姚述尧2
content:
芸堂春早，正芳苞紫萼，笼烟调雨。
隐隐朝阳歌宴罢，拥出三千宫女。
醉面匀红，香囊暗惹，鹊尾烟频炷。
庐山佳致，依然都在庭宇。
因念一种天香，当年岩谷下，想难俦侣。
一旦呈祥都占断，阆苑琼林歌舞。
瑞彩扶疏，锦笼绰约，兰蕙应羞妒。
明朝胜赏，有谁同唱金缕。
 >> 
词牌介绍


rhythmic: 念奴娇
author: 姚述尧2
content:
早春时候，占百花头上，天香芳馥。
寥廓寒分和气到，知是花神全毓。
独步前林，挽回春色，素节辉冰玉。
悠然一笑，便应扫尽粗俗。
最爱潇洒溪头，孤标凛凛，不与凡华逐。
自是玉堂深处客，聊寄疏篱茅屋。
已报君王，为调金鼎，直与人间足。
更看难老，岁寒长友松竹。
 >> 
词牌介绍


rhythmic: 水调歌头
author: 姚述尧2
content:
碧落暮云卷，玉宇静无尘。
宝阶露滴仙掌，秋气正平分。
冷浸银河清澈，光射珠躔明灭，素女拥冰轮。
今夕桂华满，疑是别乾坤。
对清影，凌灏气，沃芳尊。
凭高凝望，万里城阙尽铺银。
偏照长门离恨，更揽西园诗思，何处不关情。
此景年年好，莫惜醉归频。
 >> 
词牌介绍


rhythmic: 水调歌头
author: 姚述尧2
content:
三五半圆夜，二七素秋天。
银河耿耿，中渡绛节会星。
宝鹊喜传佳信，丹凤欢迎仙仗，瑞彩映珠躔。
此意天长久，不比在人间。
多情客，捧香饵，洁宾筵。
殷勤拜舞，乞寿乞富乞团圆。
宜与人人愿足，更看家家欢洽，喜气满江山。
今夕莫辞醉，後会是来年。
 >> 
词牌介绍


rhythmic: 水调歌头
author: 姚述尧2
content:
上苑暮春好，烟雨正溟。
桃蹊冷落无语，嫩绿翳残红。
好是翠乍展，喜见玉英初坼，裁翦费春工。
绰约更娇软，轻扬万条风。
散清馥，翻素艳，照晴空。
佳人羞妒，兢把粉质斗芳容。
无限恼人风味，别有留春情韵，都付酒杯中。
极目凭阑久，月影在墙东。
 >> 
词牌介绍


rhythmic: 水调歌头
author: 姚述尧2
content:
泽国正秋杪，微雨洒江滨。
凭高一望，万里多稼总如云。
芳野壤歌鼎沸，古市欢声辐凑，尽是泰平人。
铃阁尽无事，桃李满公门。
恨瓜戍，趣征驭，惜芳辰。
高情耿耿，重别中夜沃清尊。
不为阑亭感慨，莫作楚狂醉倒，谭笑自生春。
明日送行处，忍顾翠眉颦。
 >> 
词牌介绍


rhythmic: 洞仙歌
author: 姚述尧2
content:
金风玉露，正清秋初霁。
天上星郎夜游戏。
喜鹊儿、向织女报佳期，停机杼，草草便谐欢会。
情深悄无寤，云雨须臾，刚被鸡人早惊起。
念岁岁年年，今夕之前，两下里、千山万水。
到今夕、相逢又葱葱，愿地久天长，永无抛弃。
 >> 
词牌介绍


rhythmic: 水调歌头
author: 甄龙友
content:
西风新叶堕，南国九秋初。
周天三百六十五度，片云无。
上有迢迢河汉，下有滔滔江水，横载洞庭湖。
一叶放流去，人在浑仪图。
满虚空，张宝盖，缀明珠。
玻璃为地，游戏乾象驾坤舆。
烂醉蓬莱方丈，遍入华严法界，试问夜何如。
北斗转魁柄，东海欲飞乌。
 >> 
词牌介绍


rhythmic: 贺新郎
author: 甄龙友
content:
思远楼前路。
望平堤、十里湖光，画船无数。
绿盖盈盈红粉面，叶底荷花解语。
斗巧结、同心双缕。
尚有经年离别恨，一丝丝、总是相思处。
相见也，又重午。
清江旧事传荆楚。
叹人情、千载如新，尚沈菰黍。
且尽尊前今日醉，谁肯独醒吊古。
泛几盏、菖蒲绿醑。
两两龙舟争竞渡，奈珠帘、暮卷西山雨。
看未足，怎归去。
 >> 
词牌介绍


rhythmic: 念奴娇
author: 范端臣
content:
寻常三五，问今夕何夕，婵娟都胜。
天豁云收崩浪净，深碧琉璃千顷。
银汉无声，冰轮直上，桂湿扶疏影。
纶巾玉麈，庾楼无限清兴。
谁念江海飘零，不堪回首，惊鹊南枝冷。
万点苍山何处是，修竹吾庐三径。
香雾云鬟，清辉玉臂，醉了愁重醒。
参横斗转，辘轳声断金井。
 >> 
词牌介绍


rhythmic: 念奴娇
author: 范端臣
content:
玉楼绛气，卷霞绡云浪，飞空蟾魄。
人世江山惊照耀，烟霭鳌峰千尺。
陆海蓬壶，银葩星晕，点破琉璃碧。
有人吟笑，紫河香满晴陌。
况是东府君侯，西清别骑，樽俎开华席。
迤逦飞轮催杖履，入对青黎仙客。
襦裤歌谣，升平风露，拼取金莲侧。
梅花吹动，满城依旧春色。
 >> 
词牌介绍


rhythmic: 满江红
author: 耿时举
content:
问月杯空，谪仙去、无人重举。
兰台旧、扁舟乘兴，处留奇语。
洞府初疑仙骨瘦，樽前尚爱纶巾舞。
信前身、太白尚何疑，词高古。
盟後会，偕真侣。
黄叶渡，丹枫渚。
道五湖烟浪，胜游溢浦。
念我神闲鸥样度，似海山共去君应许。
但只愁、岳牧要人□，撑住。
 >> 
词牌介绍


rhythmic: 喜迁莺
author: 耿时举
content:
暮春清昼。
政莺啭夏林，棠阴初秀。
鼓角欢雄，旌旗明灭，宝马又还西骤。
山水六朝堪画，宫阙千门如绣。
印悬斗。
盛元戎小队，花间迎候。
芳酎。
为公寿。
带雨梨花，未用啼红袖。
玉帐风前，胡床月下，谈笑要清群丑。
桃叶渡船应在，太白酒楼依旧。
暂回首。
看槐班爰立，沙堤成就。
 >> 
词牌介绍


rhythmic: 念奴娇
author: 管鉴
content:
登高作赋，叹老来笔力，都非年少。
古观重游秋色里，冷怯西风吹帽。
千里江山，一时人物，迥出尘埃表。
危阑同凭，皎然玉树相照。
惆怅紫菊红萸，年年簪发、应笑人空老。
北阙西江君赐远，难得一枝来到。
莫话升沈，且乘闲暇，赢得清尊倒。
饮酣归暮，浩歌声振林杪。
 >> 
词牌介绍


rhythmic: 念奴娇
author: 管鉴
content:
楚山万叠，怅高情、不比当年嵩少。
官况全如秋淡薄，枉却尘侵乌帽。
菊蕊犹青，茱萸未紫，节意凭谁表。
故园何处，暮云低尽残照。
追念往昔佳辰，尊前绝唱，未觉徐娘老。
聚散悲欢回首异，今岁古台谁到。
藉甚声名，难忘风味，何日重倾倒。
交情好在，雁书频寄云杪。
 >> 
词牌介绍


rhythmic: 念奴娇
author: 管鉴
content:
寒梢冰破，问何人远寄、江南春色。
似是天怜为客久，报我春归消息。
茅舍疏篱，故园开处，两岁关山隔。
天涯重见，向人风味如昔。
谁念月底风前，当时青鬓、渐与花颜白。
不恨一番花阴早，恨把年华虚掷。
嚼蕊含香，攀条觅句，拼醉禁愁得。
酒醒还是，梦魂数遍归驿。
 >> 
词牌介绍


rhythmic: 念奴娇
author: 管鉴
content:
两鬟娇小，向尊前、未省修蛾攒碧。
唱得主人英妙句，气压三江七泽。
病怯遐征，老添离抱，我是愁堆积。
故园归梦，等闲吹堕南国。
况是耐久交情，经年方幸，接从容辞色。
告别匆匆聊共醉，惜此分阴如璧。
锦瑟华堂，明朝回望，暮霭迷空隙。
相思何处，风林月挂纤魄。
 >> 
词牌介绍


rhythmic: 水龙吟
author: 管鉴
content:
小舟横截西江，晓来风静无尘起。
霜馀日暖，东君见效，梅梢春醉。
壮观亭高，通幽径远，吸江临水。
任全抛簿领，携家访古，清泉畔、疏阴里。
楚蜀江山分处，望神京、三千馀里。
才高命偶，功名休羡，纷纷馀子。
强健身心，团栾尊酒，此游须记。
便他年富贵，园林钟鼓，只如今是。
 >> 
词牌介绍


rhythmic: 水龙吟
author: 管鉴
content:
晓来密雪如筛，望中莹彻还如洗。
梅花过了，东风未放，满城桃李。
碎翦琼英，高林低树，巧装匀缀。
更江山秀发，田畴清润，满眼是、丰年意。
谁念危楼独倚。
共飘零、茫茫天外。
毫端句涩，杯中酒减，欢情难寄。
天为凄凉，暂时遮尽，黄茅白苇。
但神州目断，珠宫玉阙，缈三千里。
 >> 
词牌介绍


rhythmic: 水调歌头
author: 管鉴
content:
平生五湖兴，梦想白苹洲。
只今何处，卷帘波影漾风钩。
况值晚天新霁，菱叶荷花如拭，香翠拥行舟。
却为湖山好，牵思绕皇州。
柳边堤，竹里阁，旧曾游。
恍然重到，不知身世此淹留。
且对碧梧修竹，领略好风凉月，大白与重浮。
欲和凌云赋，佳思苦难酬。
 >> 
词牌介绍


rhythmic: 水调歌头
author: 管鉴
content:
凉意在何许，高柳荫汀洲。
移船藕花深处，待得月如钩。
一抹晚山残照，十顷醉红香绿，百列琼舟。
浩歌激苍莽，豪气溢神州。
泛芙蓉，依绿水，并英游。
明年此会，可怜独是贾胡留。
赖有瀛洲仙子，少驻云霄高步，相与慰沈浮。
富贵傥来尔，有酒且相酬。
 >> 
词牌介绍


rhythmic: 水调歌头
author: 管鉴
content:
秋色浩无际，风露洗晴空。
登临江山胜处，楼倚最高峰。
好是夕阳低後，四野暮云齐敛，遮尽远山重。
城郭参差里，烟树有无中。
坐间客，才论斗，气如虹。
挥毫万字，举双白眼送飞鸿。
莫问梅仙丹灶，休觅山灵蕙帐，追忆采芝翁。
便草凌云赋，归奏大明宫。
 >> 
词牌介绍


rhythmic: 水调歌头
author: 管鉴
content:
一雨洗烦溽，天气爽如秋。
江山佳处，眼明重见旧交游。
去国三千馀里，俯视朝宗一水，共笑此生浮。
幸我扁舟具，归欲问菟裘。
叹君才，方进用，岂容休。
銮坡凤沼，情知不为蜀人留。
便恐升沈各异，後日相逢无处，别语易成愁。
记取平安使，时访荻花洲。
 >> 
词牌介绍


rhythmic: 水调歌头
author: 管鉴
content:
南雪不到地，今雪瑞非常。
堆檐平砌，晚来风定转飞扬。
浩荡乾坤无际，洗尽蛮烟瘴雾，和气遍遐荒。
满眼丰年意，民共乐时康。
倚琼楼，临玉树，举瑶觞。
高吟低唱，从他减尽少年狂。
且趁明年春好，整顿雨犁风箬，归去老农桑。
唤起江南梦，先到水云乡。
 >> 
词牌介绍


rhythmic: 水调歌头
author: 管鉴
content:
举俗爱重九，秋至不须悲。
登临昔贤胜地，空愧主人谁。
滚滚长江不尽，叠叠青山无数，千载揖高姿。
况有贤宾客，同醉此佳时。
坐间菊，青作袂，玉为肌。
香英泛酒，风流绝胜酌酴。
莫话龙山高会，只作东篱幽想，应有故人思。
北望江南路，回首暮云披。
 >> 
词牌介绍


rhythmic: 水调歌头
author: 管鉴
content:
举俗爱重九，我辈更锺情。
良辰好景，赏心乐事古难并。
正是朝廷闲暇，四序均调玉烛，一路庆丰登。
况值循良守，酒与政俱成。
倚危亭，持玉，泛金英。
风高日淡，一天秋色共澄清。
指点云间岳镇，寿与两宫齐久，天地永成平。
岁岁同民乐，持此报君恩。
 >> 
词牌介绍


rhythmic: 满江红
author: 管鉴
content:
百罚深杯，都不记、归来时节。
仿佛听、重城更鼓，催成离缺。
江上愁心山敛翠，津头夜色沙如雪。
渐中年、怀抱更深交，难为别。
歌声缓，行云歇。
尊酒散，香尘灭。
想来宵何处，乱山明月。
得意春风群玉府，第名早晚黄金阙。
但相思、莫遣雁来时，音书绝。
 >> 
词牌介绍


rhythmic: 满江红
author: 管鉴
content:
去岁兹辰，记称寿、曾陪燕席。
明朝更、屈公扶醉，相过为客。
间世生贤元自异，偶然先後欢连日。
怅如今、五岭望三湘，云霄隔。
松鹤算，璋德。
廊庙器，神仙格。
想尊前仍唱，雪中晴色。
公上清都调鼎鼐，我归旧隐寻泉石。
愿年年、东阁燕嘉宾，常相忆。
 >> 
词牌介绍


rhythmic: 满江红
author: 管鉴
content:
十日狂风，都断送、杏花红去。
却是有、海棠枝上，一分春住。
桃叶桃根浑未觉，樱桃杨柳成轻负。
强尊前、抖擞旧精神，谁能许。
时不再，欢难屡。
心未老，杯频举。
尚不妨领略，登临佳处。
山接武陵馀胜气，江吞大别仍东注。
叹圣贤、功业与江山，无今古。
 >> 
词牌介绍


rhythmic: 洞仙歌
author: 管鉴
content:
悠然堂上，山色浑如画。
堂下梅花未多谢。
向小亭、留客处，晴雪初飞，香四面，不比茅檐低亚。
绿窗帘尽卷，吹到眉心，点缀新妆称闲雅。
缓歌喉、馀舞态，云遏风回，须信道、欲买青春无价。
任匆匆、归去酒醒时，镇梦绕琼梢，月寒清夜。
 >> 
词牌介绍


rhythmic: 洞仙歌
author: 管鉴
content:
化工妙手，惯与花为主。
忍便摧残任风雨。
翦姚黄、移魏紫，齐集梁园，春艳艳，何必尊前解语。
绣屏深照影，帘密收香，夜久寒生费调护。
宝杯翻、银烛烂，客醉忘归，共惜此、芳菲难遇。
看明年、紫禁绕莺花，谩相望、春风五云深处。
 >> 
词牌介绍


rhythmic: 蓦山溪
author: 管鉴
content:
潜藩报政，玉座勤深眷。
假节上青霄，正霜风、轻寒翦翦。
天香怀袖，凝燕得从容，占喜色，送新声，潋滟金荷满。
趣装入相，盛事应重见。
尽待苦留连，怕九重、兴思见晚。
休文未老，金带称围腰，丹禁密，凤池深，不但长安远。
 >> 
词牌介绍


rhythmic: 蓦山溪
author: 管鉴
content:
老来生日，渐觉心情懒。
卯酒带春酲，更昨来、东风已转。
衰颜易改，不用看传神，欢意浅，酒肠悭，孤负深深劝。
浮云富贵，本自无心羡。
金带便围腰，也应似、休文瘦减。
君恩未报，何日赋归欤，三径乐，五湖游，趁取身强健。
 >> 
词牌介绍


rhythmic: 念奴娇
author: 吴儆
content:
凉生秋早，正梧桐院落，风清月白。
帘卷香凝人笑喜，应是瀛洲仙谪。
云绕画梁，花明彩服，中有人华发。
恩袍蓝绿，高年况已逾百。
最是有子宜家，兰阶方竞，珠履延佳客。
好唤凌波来洛浦，醉促霓裳仙拍。
玉井开莲，金茎承露，莫惜金尊侧。
试占弧兆，祥光已映南极。
 >> 
词牌介绍


rhythmic: 蓦山溪
author: 吴儆
content:
清晨早起，小阁遥山翠。
面整冠巾，问寝罢、安排菽水。
随家丰俭，不羡五侯鲭，软煮肉，熟炊粳，适意为甘旨。
中庭散步，一盏云涛细。
迤逦竹洲中，坐息与、行歌随意。
逡巡酒熟，呼唤社中人，花下石，水边亭，醉便颓然睡。
 >> 
词牌介绍


rhythmic: 满庭芳
author: 吴儆
content:
宿雨滋兰，轻风柳，新来随处和融。
幽兰曲径，花气巧相通。
燕子才飞又语，带芹泥、时点芳丛。
微中酒，日长睡起，心事在眉峰。
年年，春好处，联镳荡桨，拾翠挪红。
任金貂醉脱，不放杯空。
谁信风流一别，当时事、已逐飞鸿。
云山晚，阑干罢倚，烟寺起疏钟。
 >> 
词牌介绍


rhythmic: 满庭芳
author: 吴儆
content:
水满池塘，莺啼杨柳，燕忙知为泥融。
桃花流水，竹外小桥通。
又是一春憔悴，摘残英、绕遍芳丛。
长安远，平芜尽处，叠叠但云峰。
西湖，行乐处，牙樯漾，锦帐翻红。
想年时桃李，应已成空。
欲写相思寄与，云天阔、难觅征鸿。
空凝想，时时残梦，依约上阳钟。
 >> 
词牌介绍


rhythmic: 念奴娇
author: 吴儆
content:
东风着意，正群芳未放，蟠桃初缀。
王母当年亲手种，来作人间上瑞。
婺女星躔，金华福地，聊驻千千岁。
恰才八十，百分未及一二。
况是间生英贤，名高日月，未说文昌贵。
今日凝香称寿，来岁衮衣当发。
黄贴天香，太白珍膳，押赐传中旨。
戏拈金果，宫娥应是争取。
 >> 
词牌介绍


rhythmic: 念奴娇
author: 吴儆
content:
延州积庆，到如今千载，芳传遗绪。
世袭簪缨来旧治，依约棠阴如故。
百里休声，三年遗爱，若迹高今古。
邑人尽道，郎君福过渠父。
州县岂久徒劳，汉家密令，须作三公去。
今入花城称寿处，他日荣归禁路。
黄贴天有，上尊名酒，押赐传天语。
朱颜绿鬓，腰黄绸蹙金缕。
 >> 
词牌介绍


rhythmic: 念奴娇
author: 吴儆
content:
相逢恨晚，人谁道、早有轻离轻折。
不是无情，都只为、离合因缘难测。
秋去云鸿，春深花絮，风雨随南北。
絮飞鸿散，问谁解舀得得。
君自举远高飞，知他此去、萍梗何时息。
雅阁幽窗欢笑处，回首翻成陈迹。
小楷缄题，细行针线，一一重收拾。
风花雪月，此生长是思忆。
 >> 
词牌介绍


rhythmic: 赤壁词・念奴娇
author: 陆游
content:
禁门锺晓，忆君来朝路，初翔鸾鹄。
西府中台推独步，行对金莲宫烛。
蹙绣华鞯，仙葩宝带，看即飞腾速。
人生难料，一尊此地相属。
回首紫陌青门，西湖闲院，锁千梢修竹。
素壁栖鸦应好在，残梦不堪重续。
岁月惊心，功名看镜，短鬓无多绿。
一欢休惜，与君同醉浮玉。


rhythmic: 水调歌头
author: 陆游
content:
江左占形胜，最数古徐州。
连山如画，佳处缥渺著危楼。
鼓角临风悲壮，烽火连空明灭，往事忆孙刘。
千里曜戈甲，万灶宿貔貅。
露沾草，风落木，岁方秋。
使君宏放，谈笑洗尽古今愁。
不见襄阳登览，磨灭游人无数，遗恨黯难收。
叔子独千载，名与汉江流。
 >> 
词牌介绍


rhythmic: 满江红
author: 陆游
content:
危堞朱栏，登览处、一江秋色。
人正似、征鸿社燕，几番轻别。
缱绻难忘当日语，凄凉又作它乡客。
问鬓边、都有几多丝，真堪织。
杨柳院，秋千陌。
无限事，成虚掷。
如今何处也，梦魂难觅。
金鸭微温香缥渺，锦茵初展情萧瑟。
料也应、红泪伴秋霖，灯前滴。
 >> 
词牌介绍


rhythmic: 满江红
author: 陆游
content:
疏蕊幽香，禁不过、晚寒愁绝。
那更是、巴东江上，楚山千叠。
帽闲寻西路，鞭笑向南枝说。
恐使君、归去上銮坡，孤风月。
清镜里，悲华发。
山驿外，溪桥侧。
凄然回首处，凤凰城阙。
憔悴如今谁领略，飘零已是无颜色。
问行厨、何日唤宾僚，犹堪折。
 >> 
词牌介绍


rhythmic: 蓦山溪
author: 陆游
content:
元戎十乘，出次高唐馆。
归去旧行，更何人、齐飞霄汉。
瞿唐水落，惟是泪波深，催叠鼓，起牙樯，难锁长江断。
春深鳌禁，红日宫瓦暖。
何处望音尘，黯消魂、层城飞观。
人情见惯，不敢恨相忘，梅驿外，蓼滩边，只待除书看。
 >> 
词牌介绍


rhythmic: 蓦山溪
author: 陆游
content:
穷山孤垒，腊尽春初破。
寂寞掩空斋，好一个、无聊底我。
啸台龙岫，随分有云山，临浅濑，荫长松，闲据胡床坐。
三杯径醉，不觉纱巾堕。
画角唤人归，落梅村、篮舆夜过。
城门渐近，几点妓衣红，官驿外，酒垆前，也有闲灯火。
 >> 
词牌介绍


rhythmic: 水龙吟
author: 陆游
content:
樽前花底寻春处，堪叹心情全减。
一身萍寄，酒徒云散，佳人天远。
那更今年，瘴烟蛮雨，夜郎江畔。
漫倚楼横笛，临窗看镜，时挥涕、惊流转。
花落月明庭院。
悄无言、魂消肠断。
凭肩携手，当时曾效，画梁栖燕。
见说新来，网萦尘暗，舞衫歌扇。
料也羞憔悴，慵行芳径，怕啼莺见。
 >> 
词牌介绍


rhythmic: 沁园春
author: 陆游
content:
粉破梅梢，绿动萱丛，春意已深。
渐珠帘低卷，筇枝微步，冰开跃鲤，林暖鸣禽。
荔子扶疏，竹枝哀怨，浊酒一尊和泪斟。
凭栏久，叹山川冉冉，岁月。
当时岂料如今。
漫一事无成霜鬓侵。
看故人强半，沙堤黄阁，鱼悬带玉，貂映蝉金。
许国虽坚，朝天无路，万里凄凉谁寄音。
东风里，有灞桥烟柳，知我归心。
 >> 
词牌介绍


rhythmic: 沁园春
author: 陆游
content:
一别秦楼，转眼新春，又近放灯。
忆盈盈倩笑，纤纤柔握，玉香花语，雪暖酥凝。
念远愁肠，伤春病思，自怪平生殊未曾。
君知否，渐香消蜀锦，泪渍吴绫。
难求系日长绳。
况倦客飘零少旧朋。
但江郊雁起，渔村笛怨，寒委烬，孤砚生冰。
水绕山围，烟昏云惨，纵有高台常怯登。
消魂处，是鱼笺不到，兰梦无凭。
 >> 
词牌介绍


rhythmic: 沁园春
author: 陆游
content:
孤鹤归飞，再过辽天，换尽旧人。
念累累枯冢，茫茫梦境，王侯蝼蚁，毕竟成尘。
载酒园林，寻花巷陌，当日何曾轻负春。
流年改，叹围腰带剩，点鬓霜新。
交亲。
散落如云。
又岂料如今馀此身。
幸眼明身健，茶甘饭软，非惟我老，更有人贫。
躲尽危机，消残壮志，短艇湖中闲采莼。
吾何恨，有渔翁共醉，溪友为邻。
 >> 
词牌介绍


rhythmic: 汉宫春
author: 陆游
content:
浪迹人间。
喜闻猿楚峡，学剑秦川。
虚舟泛然不系，万里江天。
朱颜绿鬓，作红尘、无事神仙。
何妨在，莺花海里，行歌闲送流年。
休笑放慵狂眼，看闲坊深院，多少婵娟。
燕宫海棠夜宴，花覆金船。
如椽画烛，酒阑时、百炬吹烟。
凭寄语，京华旧侣，幅巾莫换貂蝉。


rhythmic: 汉宫春
author: 陆游
content:
羽箭雕弓，忆呼鹰古垒，截虎平川。
吹笳暮归，野帐雪压青毡。
淋漓醉墨，看龙蛇、飞落蛮笺。
人误许，诗情将略，一时才气超然。
何事又作南来，看重阳药市，元夕灯山。
花时万人乐处，帽垂鞭。
闻歌感旧，尚时时、流涕尊前。
君记取，封侯事在，功名不信由天。


rhythmic: 真珠帘
author: 陆游
content:
山村水馆参差路。
感羁游、正似残春风絮。
掠地穿帘，知是竟归何处。
镜里新霜空自悯，问几时、鸾台鳌署。
迟暮。
谩凭高怀远，书空独语。
自古。
儒冠多误。
悔当年、早不扁舟归去。
醉下白苹洲，看夕阳鸥鹭。
菰菜鲈鱼都弃了，只换得、青衫尘土。
休顾。
早收身江上，一蓑烟雨。


rhythmic: 安公子
author: 陆游
content:
风雨初经社。
子规声里春光谢。
最是无情，零落尽、蔷薇一架。
况我今年，憔悴幽窗下。
人尽怪、诗酒消声价。
向药炉经卷，忘却莺窗柳榭。
万事收心也。
粉痕犹在香罗帕。
恨月愁花，争信道、如今都罢。
空忆前身，便面章台马。
因自来、禁得心肠怕。
纵遇歌逢酒，但说京都旧话。


rhythmic: 玉胡蝶・玉蝴蝶
author: 陆游
content:
倦客平生行处，坠鞭京洛，解佩潇湘。ピ
此夕何年，来赋宋玉高唐。ピ
绣帘开、香尘乍起，莲步稳、银烛分行。ピ
暗端相。ピ
燕羞莺妒，蝶绕蜂忙。ピ
难忘。ピ
芳樽频劝，峭寒新退，玉漏犹长。ピ
几许幽情，只愁歌罢月侵廊。ピ
欲归时、司空笑问，微近处，丞相嗔狂。ピ
断人肠。ピ
假饶相送，上马何妨。ピ


rhythmic: 木兰花慢
author: 陆游
content:
阅邯郸梦境，叹绿鬓、早霜侵。
奈华岳烧丹，青溪看鹤，尚负初心。
年来向浊世里，悟真诠秘诀绝幽深。
养就金芝九畹，种成琪树千林。
星坛夜学步虚吟。
露冷透瑶簪。
对翠凤披云，青鸾溯月，宫阙萧森。
琅函一封奏罢，自钧天帝所有知音。
却过蓬壶啸傲，世间岁月。


rhythmic: 苏武慢
author: 陆游
content:
澹霭空，轻阴清润，绮陌细尘初静。
平桥系马，画阁移舟，湖水倒空如镜。
掠岸飞花，傍檐新燕，都似学人无定。
叹连年戎帐，经春边垒，暗凋颜鬓。
空记忆、杜曲池台，新丰歌管，怎得故人音信。
羁怀易感，老伴无多，谈麈久闲犀柄。
惟有修然，笔床茶灶，自适笋舆烟艇。
待绿荷遮岸，红蕖浮水，更乘幽兴。


rhythmic: 齐天乐
author: 陆游
content:
角残锺晚关山路，行人乍依孤店。
塞月征尘，鞭丝帽影，常把流年虚占。
藏鸦柳暗。
叹轻负莺花，谩劳书剑。
事往关情，悄然频动壮游念。
孤怀谁与强遣。
市垆沽酒，酒薄怎当愁酽。
倚瑟妍词，调铅妙笔，那写柔情芳艳。
征途自厌。
况烟敛芜痕，雨稀萍点。
最是眠时，枕寒门半掩。
 >> 
词牌介绍


rhythmic: 齐天乐
author: 陆游
content:
客中随处闲消闷，来寻啸台龙岫。
路敛春泥，山开翠雾，行乐年年依旧。
天工妙手。
放轻绿萱牙，淡黄杨柳。
笑问东君，为人能染鬓丝否。
西州催去近也，帽檐风软，且看市楼沽酒。
宛转巴歌，凄凉塞管，携客何妨频奏。
征尘暗袖。
漫禁得梅花，伴人疏瘦。
几日东归，画船平放溜。
 >> 
词牌介绍


rhythmic: 望梅
author: 陆游
content:
寿非金石。
恨天教老向，水程山驿。
似梦里、来到南柯，这些子光阴，更勘轻掷。
戍火边尘，又过了、一年春色。
叹名姬骏马，尽付杜陵，苑路豪客。
长绳漫劳系日。
看人间俯仰，俱是陈迹。
纵自倚、英气凌云，奈回尽鹏程，铩残鸾翮。
终日凭高，诮不见、江东消息。
算沙边、也有断鸿，倩谁问得。


rhythmic: 洞庭春色・沁园春
author: 陆游
content:
壮岁文章，暮年勋业，自昔误人。
算英雄成败，轩裳得失，难如人意，空丧天真。
请看邯郸当日梦，待炊罢黄粱徐欠伸。
方知道，许多时富贵，何处关身。
人间定无可意，怎换得、玉丝莼。
且钓竿渔艇，笔床茶灶，闲听荷雨，一洗衣尘。
洛水秦关千古後，尚棘暗铜驼空怆神。
何须更，慕封侯定远，图像麒麟。


rhythmic: 绣停针
author: 陆游
content:
叹半纪，跨万里秦吴，顿觉衰谢。
回首行，英俊并游，咫尺玉堂金马。
气凌嵩华。
负壮略、纵横王霸。
梦经洛浦梁园，觉来泪流如泻。
山林定去也。
却自恐说著，少年时话。
静院焚香，闲倚素屏，今古总成虚假。
趁时婚嫁。
幸自有、湖边茅舍。
燕归应笑，客中又还过社。


rhythmic: 一丛花
author: 陆游
content:
尊前凝伫漫魂迷。
犹恨负幽期。
从来不惯伤春泪，为伊後、滴满罗衣。
那堪更是，吹箫池馆，青子绿阴时。
回廊帘影昼参差。
偏共睡相宜。
朝云梦断知何处，倩双燕、说与相思。
从今判了，十分憔悴，图要个人知。


rhythmic: 一丛花
author: 陆游
content:
仙姝天上自无双。
玉面翠蛾长。
黄庭读罢心如水，闭朱户、愁近丝簧。
窗明几净，闲临唐帖，深炷宝奁香。
人间无药驻流光。
风雨又催凉。
相逢共话清都旧，叹尘劫、生死茫茫。
何如伴我，绿蓑青箬，秋晚钓潇湘。


rhythmic: 双头莲
author: 陆游
content:
华鬓星星，惊壮志成虚，此身如寄。
萧条病骥。
向暗里。
消尽当年豪气。
梦断故国山川，隔重重烟水。
身万里。
旧社凋零，青门俊游谁记。
尽道锦里繁华，叹官闲昼永，柴荆添睡。
清愁自醉。
念此际。
付与何人心事。
纵有楚吴樯，知何时东逝。
空怅望，美菰香，秋风又起。


rhythmic: 风入松
author: 陆游
content:
十年裘马锦江滨。
酒隐红尘。
万金选胜莺花海，倚疏狂、驱使青春。
吹笛鱼龙尽出，题诗风月俱新。
自怜华发满纱巾。
犹是官身。
凤楼常记当年语，问浮名、何似身亲。
欲寄吴笺说与，这回真个闲人。
 >> 
词牌介绍


rhythmic: 真珠帘
author: 陆游
content:
灯前月下嬉游处。
向笙歌、锦绣丛中相遇。
彼此知名，才见便论心素。
浅黛娇蝉风调别，最动人、时时偷顾。
归去。
想闲窗深院，调弦促柱。
乐府初翻新谱。
漫裁红点翠，闲题金缕。
燕子入帘时，又一番春暮。
侧帽燕脂坡下过，料也记、前年崔护。
休诉。
待从今须与，好花为主。


rhythmic: 风流子
author: 陆游
content:
佳人多命薄，初心慕、德耀嫁梁鸿。
记绿窗睡起，静吟闲咏，句翻离合，格变玲珑。
更乘兴，素纨留戏墨，纤玉抚孤桐。
蟾滴夜寒，水浮微冻，凤笺春丽，花砑轻红。
人生谁能料，堪悲处、身落柳陌花丛。
空羡画堂鹦鹉，深闭金笼。
向宝镜鸾钗，临妆常晚，绣茵牙版，催舞还慵。
肠断市桥月笛，灯院霜锺。


rhythmic: 双头莲
author: 陆游
content:
风卷征尘，堪叹处、青骢正摇金辔。
客襟贮泪。
漫万点如血，凭谁持寄。
伫想艳态幽情，压江南佳丽。
春正媚。
怎忍长亭，匆匆顿分连理。
目断淡日平芜，望烟浓树远，微茫如荠。
悲欢梦里。
奈倦客、又是关河千里。
最苦唱彻骊歌，重迟留无计。
何限事。
待与丁宁，行时已醉。


rhythmic: 水龙吟
author: 陆游
content:
摩诃池上追游路，红绿参差春晚。
韶光妍媚，海棠如醉，桃花欲暖。
挑菜初闲，禁烟将近，一城丝管。
看金鞍争道，香车飞盖，争先占、新亭馆。
惆怅年华暗换。
黯销魂、雨收云散。
镜奁掩月，钗梁拆凤，秦筝斜雁。
身在天涯，乱山孤垒，危楼飞观。
叹春来只有，杨花和恨、向东风满。
 >> 
词牌介绍


rhythmic: 解连环
author: 陆游
content:
泪淹妆薄。
背东风伫立，柳绵池阁。
漫细字、书满芳笺，恨钗燕筝鸿，总难凭托。
风雨无情，又颠倒、绿苔红萼。
仗香醪破闷，怎禁夜阑，酒酲萧索。
刘郎已望故约。
奈重门静院，光景如昨。
尽做它、别有留心，便不念当时，雨意初著。
京兆眉残，怎忍为、新人梳掠。
尽今生、拼了为伊，任人道错。


rhythmic: 大圣乐
author: 陆游
content:
电转雷惊，自叹浮生，四十二年。
试思量往事，虚无似梦，悲欢万状，合散如烟。
苦海无边，爱河无底，流浪看成百漏船。
何人解，问无常火里，铁打身坚。
须臾便是华颠。
好收拾形体归自然。
又何通，是非荣辱，此事由来都在天。
从今去，任东西南北，作个飞仙。


rhythmic: 祝英台近
author: 王
content:
柳烟浓，花露重，合是醉时候。
楼倚花梢，长记小垂手。
谁教钗燕轻分，镜鸾慵舞，是孤负、几番春昼。
自别後。
闻道花底花前，多是两眉皱。
又说新来，比似旧时瘦。
须知两意长存，相逢终有。
莫谩被、春光。
 >> 
词牌介绍


rhythmic: 声声慢
author: 姜特立
content:
云迷越岫，枫冷吴江，天香忽到人寰。
满额涂黄，别更一种施丹。
天教素秋独步，笑同时、霜菊秋兰。
最好处，向水阶月地，把酒相看。
应有骚人雅韵，将胆瓶筠管，簇向屏山。
野店云房，争待结屋中间。
无奈猖狂老子，架巢卧、风露清闲。
待早晚，约娥、同住广寒。
 >> 
词牌介绍


rhythmic: 满江红
author: 姜特立
content:
听说梅山，一邱内、深藏曲折。
过醒心桥下，水光清彻。
迤逦跻攀登翠岭，沈沈烟壑千峰列。
更小亭、风露逼华堂，荷香发。
歌声动，云横阕。
舞腰转，风回雪。
正良辰美景，众宾欢悦。
老子中间聊笑傲，酒行莫放觥筹歇。
愿此生、长似钓璜公，添华发。
 >> 
词牌介绍


rhythmic: 念奴娇
author: 姜特立
content:
宦途险，问急流勇退，几人闻早。
自别修门今正是，一纪生朝还到。
绿野风光，平泉草木，争似梅山好。
园林如画，芰荷香泛芳沼。
早晚玉节来临，君恩踵至，金印应如斗。
好是华堂开宴处，歌舞管弦声奏。
海上蟠桃，山中仙杏，共劝长生酒。
莫辞沈醉，年年此会依旧。
 >> 
词牌介绍


rhythmic: 满江红
author: 姜特立
content:
小小华堂，朱阑外、乱山如簇。
更云中仙掌，一峰高矗。
南极老人呈瑞处，丙丁躔次光相烛。
又谁知、堂上有闲人，无拘束。
宾朋至，须歌曲。
风月好，纷丝竹，都不管、世间是非荣辱。
屈指如今侪辈少，几人老後能知足。
问此身、何地寄生涯，唯松菊。
 >> 
词牌介绍


rhythmic: 满庭芳
author: 周必大
content:
天壤茫茫，人心殊观，未免因欠思馀。
太山邱垤，同载一方舆。
那更长沙下湿，祝融峰、才比吾庐。
秋风冷，攀缘汗浃，应叹苦区区。
登高，聊尔耳，何须蜡屐，谁暇膏车。
默存处，清都宛在须臾。
笑约乘鸾羽客，窥倒景、拊掌崎岖。
归来把，萸囊菊盏，一为洗泥涂。
 >> 
词牌介绍


rhythmic: 合宫歌
author: 周必大
content:
圣明朝，旷典乘秋举。
大飨本仁祖。
九室八牖四户。
敕躬齐戒格堪舆。
盛牲实俎。
并侑总稽古。
玉露乍肃天宇。
冰轮下照金铺。
燎烟嘘呼。
郁尊香，云门舞。
仿佛翔坐，灵心咸嘉娱。
众星俞美，光属照珠。
清晓御丹凤，湛恩遍浃率溥。
欢声雷动岳镇呼。
徐命法驾，万骑花盈路。
献胙慈极，寿同箕翼，事超唐虞。
看平燕云，从此兴文偃武。
待重会诸侯，依旧东都。


rhythmic: 满江红
author: 范成大
content:
寒谷春生，熏叶气、玉筒吹谷。
新阳後、便占新岁，吉云清穆。
休把心情关乐裹，但逢节序添诗轴。
笑强颜、风物岂非痴，终非俗。
清昼永，佳眠熟。
门外事，何时足。
且团栾同社，笑歌相属。
著意调停云露酿，从头检举梅花曲。
纵不能、将醉作生涯，休拘束。
 >> 
词牌介绍


rhythmic: 满江红
author: 范成大
content:
竹里行厨，来问讯、诸侯宾老。
春满座、弹丝未遍，挥豪先了。
云避仁风收雨脚，日随和气薰林表。
向尊前、来访白髯公，衰何早。
志千里，功名兆。
光万丈，文章耀。
洗水壶胸次，月秋霜晓。
应念一堂尘网暗，故将百和香云绕。
算赏心、清话古来多，如今少。
 >> 
词牌介绍


rhythmic: 满江红
author: 范成大
content:
柳外轻雷，催几阵、雨丝飞急。
雷雨过、半川荷气，粉融香。
弄蕊攀条春一笑，从教水溅罗衣湿。
打梁州、箫鼓浪花中，跳鱼立。
山倒影，云千叠。
横浩荡，舟如叶。
有采菱清些，桃根双楫。
忘却天涯泊地，尊前不放闲愁人。
任碧筒、十丈卷金波，长鲸吸。
 >> 
词牌介绍


rhythmic: 满江红
author: 范成大
content:
罨画溪山，行欲遍、风蒲还举。
天渐远、水云初静，柁楼人语。
月色波光看不定，玉虹横卧金鳞舞。
看五湖、今夜只边舟，追千古。
怀往事，渔樵侣。
曾共醉，松江渚。
算今年依旧，一杯沧浦。
宇宙此身元是客，不须怅望家何许。
但中秋、时节好溪山，皆吾土。
 >> 
词牌介绍


rhythmic: 千秋岁
author: 范成大
content:
北城南埭。
玉水方流汇。
青樾里，红尘外。
万桃春不老，双竹寒相对。
回首处，满城明月曾同载。
分散西园盖。
消减东阳带。
人事改，花源在。
神仙虽可学，功行无过醉。
新酒好，就船况有鱼堪买。
 >> 
词牌介绍


rhythmic: 水调歌头
author: 范成大
content:
细数十年事，十处过中秋。
今年新梦，忽到黄鹤旧山头。
老子个中不浅，此会天教重见，今古一南楼。
星汉淡无色，玉镜独空浮。
敛秦烟，收楚雾，熨江流。
关河离合，南北依旧照清愁。
想见娥冷眼，应笑归来双鬓，空敞黑貂裘。
酾酒问蟾兔，肯去伴沧洲。
 >> 
词牌介绍


rhythmic: 水调歌头
author: 范成大
content:
万里汉家使，双节照清秋。
旧京行遍，中夜呼禹济黄流。
寥落桑榆西北，无限太行紫翠，相伴过芦沟。
岁晚客多病，风露冷貂裘。
对重九，须烂醉，莫牢愁。
黄花为我，一笑不管鬓霜羞。
袖里天书咫尺，眼底关河百二，歌罢此生浮。
惟有平安信，随雁到南州。
 >> 
词牌介绍


rhythmic: 念奴娇
author: 范成大
content:
双峰叠障，过天风海雨，无边空碧。
月姊年年应好在，玉阕琼宫愁寂。
谁唤痴云，一杯为尽，夜气寒无色。
碧城凝望，高楼飘渺西北。
肠断桂冷蟾孤，佳期如梦，又把阑干拍。
雾鬓风鬟相借问，浮世几回今夕。
圆缺晴阴，古今同恨，我更长为客。
婵娟明夜，尊前谁念南陌。
 >> 
词牌介绍


rhythmic: 念奴娇
author: 范成大
content:
十年旧事，醉京花蜀酒，万葩千萼。
一棹归来吴下看，俯仰心情今昨。
强倚雕阑，羞簪雪鬓，老恐花枝觉。
揩摹愁眼，雾中相对依约。
闻道家宴团栾，光风转夜，月傍西楼落。
打彻梁州春自远，不饮何时欢乐。
沾惹天香，留连国艳，莫散灯前酌。
袜尘生处，为君重赋河洛。
 >> 
词牌介绍


rhythmic: 念奴娇
author: 范成大
content:
吴波浮动，看中流翻月，半江金碧。
醉舞空明三万顷，不管娥愁寂。
指点琼楼，凭虚有路，鲸背横东极。
水云飘荡，阑干千丈无力。
家世回首沧洲，烟波渔钓，有鸱夷仙迹。
一笑闲身游物外，来访扁舟消息。
天上今宵，人间此地，我是风前客。
涛生残夜，鱼龙惊听横笛。
 >> 
词牌介绍


rhythmic: 念奴娇
author: 范成大
content:
水乡霜落，望西山一寸，修眉横碧。
南浦潮生帆影去，日落天青江白。
万里浮云，被风吹散，又被风吹积。
尊前歌罢，满空凝淡寒色。
人世会少离多，都来名利，似蝇头蝉翼。
赢得长亭车马路，千古羁愁如织。
我辈情锺，匆匆相见，一笑真难得。
明年谁健，梦魂飘荡南北。
 >> 
词牌介绍


rhythmic: 念奴娇
author: 范成大
content:
湖山如画，系孤篷柳岸，莫惊鱼鸟。
料峭春寒花未遍，先共疏梅索笑。
一梦三年，松风依旧，萝月何曾老。
邻家相问，这回真个归到。
绿鬓新点吴霜，尊前强健，不怕衰翁号。
赖有风流车马客，来觅香云花岛。
似我粗豪，不通姓字，只有银瓶倒。
奔名逐利，乱帆谁在天表。
 >> 
词牌介绍


rhythmic: 梦玉人引
author: 范成大
content:
送行人去，犹追路、再相觅。
天末交情，长是合堂同席。
从此尊前，便顿然少个，江南羁客。
不忍匆匆，少驻船梅驿。
酒斟虽满，尚少如、别泪万千滴。
欲语吞声，结心相对呜咽。
冬火凄清，笙歌无颜色。
从别後，尽相忘，算也难忘今夕。


rhythmic: 梦玉人引
author: 范成大
content:
共登临处，飘风袂、倚空碧。
雨卷云飞，长有桂娥看客。
箫鼓生春，遍锦城如画，雪山无色。
一梦才成，恍天涯南北。
舞馀歌罢，料宣华、回首尽陈迹。
万里秦吴，有情应问消息。
我欲归耕，如何重来得。
故人若望江南，且折梅花相忆。


rhythmic: 满江红
author: 范成大
content:
千古东流，声卷地、云涛如屋。
横浩渺、樯竿十丈，不胜帆腹。
夜雨翻江春浦涨，船头鼓急风初熟。
似当年、呼禹乱黄川，飞梭速。
击楫誓，空惊俗。
休拊髀，都生肉。
任炎天冰海，一杯相属。
荻笋蒌芽新入馔，弦凤吹能翻曲。
笑人间、何处似尊前，添银烛。
 >> 
词牌介绍


rhythmic: 水龙吟
author: 范成大
content:
仙翁家在丛霄，五云八景来尘表。
黄扉紫闼，化钧高妙，风霆挥扫。
漠北寒烟，峤南和气，笑谈都了。
自玉麟归去，金牛再款，却回首、人间少。
天与丹台旧籍，笑苍生、祝公难老。
春葩秋叶，喧寒易变，壶天长好。
物外新闻，凤歌鸾翥，龙蟠虎绕。
想如心高会，寒霜夜永，尽横参晓。
 >> 
词牌介绍


rhythmic: 满江红
author: 范成大
content:
山绕西湖，曾同泛、一篙春绿。
重会面、未温往事，先翻新曲。
劲柏乔松霜雪後，知心惟有孤生竹。
对荒园、犹解两高歌，空惊俗。
人更健，情逾熟。
樱共柳，冰和玉。
恐相逢如梦，夜阑添烛，别後书来空怅望，尊前酒到休拘束。
笑簟瓢、未足已能狂，那堪足。
 >> 
词牌介绍


rhythmic: 蓦山溪
author: 王质
content:
枯林荒陌，矮树敷鲜叶。
不见雅风标，十二分、山容野色。
因何嫩茁，舞动小旗枪，梅花後，杏花前，色味香三绝。
含光隐耀，尘土埋豪杰。
试看大粗疏，争知变、寒云飞雪。
休说休说，世只两名花，芍药相，牡丹王，未尽人间舌。
 >> 
词牌介绍


rhythmic: 满江红
author: 王质
content:
方丈维摩，蒙衲被、都齐不省。
空怅望、锦裘绣帽，玉珂金镫。
十月小春逢此日，一时胜事输公等。
问短衣、匹马射南山，何人肯。
山暮紫，峰如笋。
江寒碧，沙如粉。
望塞鸿杳杳，水遥天永。
饮罢不妨瓶屡卧，归来自有风吹醒。
试断桥、流水月明边，寻疏影。
 >> 
词牌介绍


rhythmic: 满江红
author: 王质
content:
整顿乾坤，恨无袖、回旋不足。
须付与、腰金叠赤，面槐参绿。
功业岂无人可了，英豪自有心相伏。
自孤窗、寒烛听经纶，常三复。
举大白，倾。
为公起，歌此曲。
曲中意惟有，斯贤堪属。
萱草喜除烦恼障，莲花妙享清凉福。
愿年年、团扇弄生绡，长如玉。
 >> 
词牌介绍


rhythmic: 满江红
author: 王质
content:
惨淡轻阴，都养就、朱朱白白。
最好是、梨花带雨，海棠映日。
暖雾烘成芳草色，娇风分与垂杨力。
听红边、翠杪啭清圆，曾相识。
春绪乱，还如织。
春梦断，还堪觅。
看青梅下有，游人啧啧。
爱酒正香须满泛，怜花太嫩休轻摘。
把领巾、收聚众香浓，凭风立。
 >> 
词牌介绍


rhythmic: 满江红
author: 王质
content:
生平铺，吹不起、轻风无力。
西江上、斗牛相射，水天一色。
二妙风流今代少，一时光价何时息。
更绛霄、白日下云，芙蓉客。
整飞驭，成得得。
寻前约、宽忆忆。
正云飞雨卷，旧红新碧。
茁茁抽长荷柄绿，毵毵吐净杨花白。
渐衣篝、香润入梅天，红绡湿。
 >> 
词牌介绍


rhythmic: 满江红
author: 王质
content:
莽莽云平，都不辨、近山远水。
尽徘徊、尚留波面，未归湾尾。
浪猛深深鸥抱稳，波寒缩缩鱼沈底。
恐狂风、颠雨岸多摧，舟难舣。
船篷重，拖不起。
蓑衣湿，森如洗。
想杖头未足，杯中无计。
渔网吹翻无把捉，钓竿冻断成抛弃。
到高歌、风静月明时，谁如你。
 >> 
词牌介绍


rhythmic: 满江红
author: 王质
content:
落尽斜阳，尚有些、断霞残影。
甚弯环、东溪西巷，南岩北岭。
行熟更教羊引著，睡浓却被鸦惊醒。
渐孤村、树暗颤山，霜风冷。
人世里，嫌他蠢。
牛背上，输他稳。
但芒鞋一，蓑衣一领。
五脏荒陂蔬荐口，双幽崦花漫顶。
虽云乌、月黑路蒙笼，何曾窘。
 >> 
词牌介绍


rhythmic: 满江红
author: 王质
content:
纸张梅花，有丛桂、又有修竹。
是何声、雪飘远渚，泉鸣幽谷。
红蓼白苹须拂袖，馀音尚带清香馥。
挽素娥青女、问飞琼，谁家曲。
韩退之，欧永叔。
惚兮恍，恍兮惚。
试侧耳，山常似黛，水常如玉。
颜子操中何足怨，醉翁徽外无人续。
正青天、明月上东南，芳时足。
 >> 
词牌介绍


rhythmic: 水调歌头
author: 王质
content:
江水去无极，无地有青天。
怒涛汹涌，卷浪成雪蔽长川。
一望扬州苍莽，隐见烟竿双矗，何处卷珠帘。
落日瓜洲渡，鸿鹭满风前。
古战场，皆白草，更苍烟。
清平犹有遗恨，久矣在江边。
北固山前三杰，遥想当年意气，づづ昵中原。
上马促归去，风堕接翩。
 >> 
词牌介绍


rhythmic: 水调歌头
author: 王质
content:
细数十年梦，十处过中秋。
今年清梦，还在黄鹤旧楼头。
老子个中不浅，此会天教重见，今古一南楼。
星汉淡无色，玉锦倚空浮。
带秦烟，萦楚雾，熨江流。
关河离合南北，依旧照清愁。
想见娥冷笑，笑我归来霜鬓，空敝黑貂裘。
把酒问清影，肯去伴沧洲。
 >> 
词牌介绍


rhythmic: 水调歌头
author: 王质
content:
晚嶂倚斜日，秋树战悲风。
一泓绀紫澄碧，中有睡蛟龙。
散作清溪明玉，激上长松流水，雨电乱寒空。
抛却红尘袂，飞入妙光宫。
佛国大，天溥博，地含洪。
空岩乱壑递响，珠影动金容。
万古碧潭空界，一点青霄明月，涝漉总无功。
云散殿突兀，风动铎丁东。
 >> 
词牌介绍


rhythmic: 水调歌头
author: 王质
content:
草蔓已多露，松竹总含风。
群山左顾右盼，如虎更如龙。
时见渔灯三两，知在谁家浦溆，星斗烂垂空。
万有付一扫，人世等天宫。
秋萧瑟，林脱叶，水归洪。
江湖飘泊鸿雁，洲渚肯相容。
要使群生安堵，不听三更吠犬，此则是奇功。
一任画麟阁，吾自老墙东。
 >> 
词牌介绍


rhythmic: 水调歌头
author: 王质
content:
云在空碧，天宇共高明。
重阳易得风雨，今日不胜晴。
天为两朝元老，付与四时佳节，不动一丝尘。
香霭洗金戟，飞雾洒霓旌。
山鸣叶，江动石，总欢声。
剑关玉垒千载，谁见此升平。
细看尊前万蕊，相映眉间一点，黄气郁。
江汉下淮海，都赖一长城。
 >> 
词牌介绍


rhythmic: 水调歌头
author: 王质
content:
花上插苍碧，花下走清湍。
浓霜深覆残雪，更有月相参。
似我竹溪茅屋，欲晓未明天气，扶杖绕篱看。
秦楚五千里，何处是江南。
饶风下，人不断，马相连。
颇尝见有此客，相属意。
欲为横吹出塞，无处可寻羌管，短策叩征鞍。
策断征鞍裂，惊坠玉毵毵。
 >> 
词牌介绍


rhythmic: 水调歌头
author: 王质
content:
淮海一星出，分野到梁州。
玉京群帝朝斗，公在列仙流。
尽扫枪格泽，高拱紫微太乙，霞佩拂红。
非雾非烟里，永侍绀云裘。
日南至，月既望，寿君侯。
梅花满眼，一朵聊当一千秋。
半夜玉堂承诏，翼旦路朝宣册，归去作班头。
风静瞿塘峡，安稳放行舟。
 >> 
词牌介绍


rhythmic: 水调歌头
author: 王质
content:
河汉湛秋碧，玉露嗳瑶空。
太清仙子，飘渺飞佩响玲珑。
暂驭青鸾紫凤，来玩十洲三岛，旌旆卷芙蓉。
身在大江表，名系绛霄宫。
两仙客，歌驻月，舞迥风。
宝薰轻度帘幕，香雾结重重。
已觉长安近日，会看此星朝斗，千载庆云龙。
翠霭彤烟里，长侍衮衣红。
 >> 
词牌介绍


rhythmic: 八声甘州
author: 王质
content:
海茫茫、天北与天南，吾友定安归。
闻濡须江上，皖公山下，驾白云飞。
莽苍空郊虚野，古路立斜晖。
颜跖皆尘土，苦泪休挥。
一代锦肠绣肺，想英魂皎皎，健口霏霏。
望寒空明月，无路寄相思。
叹千古、兴亡成败，满乾坤、遗恨有谁知。
今何在，一川烟惨，万壑风悲。


rhythmic: 八声甘州
author: 王质
content:
事茫茫、赤壁半帆风，四海忽三分。
想苍烟金虎，碧云铜爵，恨满乾坤。
郁郁秣陵王气，传到第三孙。
风虎云龙会，自有其人。
朱颜二十有四，正锦帏秋梦，玉帐春声。
望吴江楚汉，明月伴英魂。
小桥红浪湿，抚虚弦、何处得郎闻。
雪堂老，千年一瞬，再击空明。


rhythmic: 八声甘州
author: 王质
content:
过隆中、桑柘倚斜阳，禾黍战悲风。
世若无徐庶，更无庞统，沈了英雄。
本计东荆西益，观变取奇功。
转尽青天粟，无路能通。
他日杂耕渭上，忽一星飞坠，万事成空。
使一曹三马，云雨动蛟龙。
看璀璨、出师一表，照乾坤、牛斗气常冲。
千年後，锦城相吊，遇草堂翁。


rhythmic: 八声甘州
author: 王质
content:
气佳哉、烟紫石头城，云碧雨花台。
想东山前後，望春树绿，看晚潮回。
自古英雄豪杰，无不待时来。
拥鼻微吟处，山静花开。
商皓亦常如此，羡苍生皆有，瞻望之怀。
但淝河洛涧，此事偶然谐。
疑是彼、八公草木，得神明、相亮不相猜。
西州泪、千年犹湿，回望兴哀。


rhythmic: 倦寻芳
author: 王质
content:
冰壶秋月，去了潘郎，传到梁老。
骑马乘船，麾斥五湖三岛。
任捎云，兼拂日，拽蛟龙、鳞鬣都推倒。
厢尘中，分付高人胜士，把云烟扫。
乾坤巧。
自苍筠无汗，乌锥无刃，此为至宝。
第一君门通表。
书囊谏草。
第二文章扬事业，第三编简摅怀抱。
千百般，终久被他磨了。


rhythmic: 倦寻芳
author: 王质
content:
断崖树老，侧岸槎枯，倒倚斜插。
脚面浅溪，掌样平洲重叠。
著芒鞋，携竹杖，遇乱莎幽涧萦纡涉。
那人家，有竹笋瓦缶。
颇颇清冽。
曾微呷。
正斜阳淡淡，暮霭昏昏，晚风猎猎。
转眼已成陈迹。
不堪追蹑。
试问旧醅还好在，暂停归影留时霎。
待重来，细拈弄、水花山叶。


rhythmic: 万年欢
author: 王质
content:
一轮明月，古人心万年，更寸心存。
沧海化为黄土，心不成尘。
杳杳兴亡成败，满乾坤、未见知音。
抚阑干、欲唤英魂，沈沈又没人应。
无聊枕搔首，梦庐中坛上，一似平生。
共挽长江为酒，相对同倾。
不觉霜风敲竹，睡觉来、海与愁深。
拂袖去，塞北河西，红尘陌上寻人。


rhythmic: 真珠帘
author: 王质
content:
翠虬夭矫拿苍玉。
飞来到、吾庐溪湾山麓。
一笑忽相逢，更解包投宿。
北池之畔西墙曲，与主人、呼青吸绿。
恨我，无天寒翠袖，共倚修竹。
每遇飞雪萧萧，更惊风槭槭，清标可掬。
更与月同来，无半点尘俗。
冬有寒梅闲相伴，春亦有、幽兰相逐。
香足。
才露下霜飞，又有秋菊。


rhythmic: 沁园春
author: 王质
content:
二百年间，十二时中，悲欢往来。
但盖头一把，容身方丈，无多缘饰，莫遣尘埃。
屈曲成幽，萧条生净，野草闲花都妙哉。
家无力，虽然咫尺，强作萦回。
竹斋。
向背松斋。
须次第、春兰秋菊开。
在竹篱虚处，密栽甘橘，荆桥斜畔，疏种香梅。
山芋羹，地黄酿粥，冬後春前皆可栽。
门通水，荷汀蓼渚，足可徘徊。
 >> 
词牌介绍


rhythmic: 泛兰舟
author: 王质
content:
萧萧乌帽黄衫。
元水拍云岩。
风清月白，一双碧眼莹秋潭。
四海九州，茫茫东北，渺渺西南。
松霜杉露毵毵。
龙门隔如参井，青城佳气与天参。
蔽山充野，牡丹红外茯苓甘。
鹤顶凝丹，隙驹蹀躞，尽百年闲。
乾坤云海风帆。


rhythmic: 无月不登楼
author: 王质
content:
池塘生春草，梦中共、水仙相识。
细拨冰绡，低沈玉骨，搅动一池寒碧。
吹尽杨花，糁毡消白。
却有青钱，点点如积。
渐成翠、亭亭如立。
汉女江妃入奁室。
掰破靓妆拥出。
夜月明前，夕阳後，清妙世间标格。
中贮琼瑶汁。
才嚼破、露飞霜泣。
何益。
未转眼，度秋风，成陈迹。


rhythmic: 别素质・忆瑶姬
author: 王质
content:
一个茅奄，三间七架。
两畔更添两厦。
倒坐双亭平分，扶阑两下。
门前数十丘。
塍外更百十株桑柘。
一溪活水长流，馀波及、蔬畦菜把。
便是招提与兰若。
时钞疏乡园，看经村社。
随分斗米相酬，环钱相谢。
便阕少亦堪借借。
常收些、笋乾蕨。
好年岁，更无兵无火，快活杀也。


rhythmic: 笛家弄・笛家
author: 王质
content:
凌乱败荷，既似沙莞，又如淝水。
颠倒旌旗都靡。
馀花谢，又似乌江，骓兮不逝。
虞兮奈尔。
凋柳萧骚，又如轵道，故老何颜对。
因缘断。
时节转。
自然如彼。
自然如此。
水边沙际。
芦花摇曳。
唤住行人，蓼花妩媚。
引翻游子。
又似江都酣夜延秋，建业望仙结绮。
月下心飞，风前骨醉。
共苹花得意。
今看昔、後看今未。
一回头，已百弹指。


rhythmic: 念奴娇
author: 沈瀛
content:
郊原浩荡，正夺目花光，动人春色。
白下长干佳丽最，寒食嬉游人物。
雾卷香轮，风嘶宝骑，云表歌声遏。
归来灯火，不知斗柄西揭。
六代当日繁华，幕天席地，醉拍江流窄。
游女人人争唱道，缓缓踏青阡陌。
乐事何穷，赏心无限，惟惜年光迫。
须臾聚散，人生真信如客。
 >> 
词牌介绍


rhythmic: 念奴娇
author: 沈瀛
content:
梧桐响雨，忆空江寒浪，渔舟冲雪。
横卧云峰千叠嶂，风旆槽香新压。
网跃银刀，纶收钩线，倚棹清歌发。
征鸿嘹亮，助予闲奏音节。
天上桂子阴成，月中香旧，几度人间别。
玉斧匣中常夜吼，可惜光阴虚设。
唤下云梯，直攀金户，打透重门铁。
娥念旧，料应重许人折。
 >> 
词牌介绍


rhythmic: 念奴娇
author: 沈瀛
content:
春来腊去，一番新风景，为君开设。
试忆前时花雨坠，只少梅花清绝。
两个难逢，一分才欠，巧杀终如拙。
玉梅人唤，雪儿来对时节。
应更付属楼头，丁宁笛伴，莫把声声彻。
玉女行春娇渡马，休是鹊桥轻别。
对我三人，与君一醉，醉了樽重设。
清歌未放，更须天上呼月。
 >> 
词牌介绍


rhythmic: 念奴娇
author: 沈瀛
content:
赏心佳处，登临地、千古人人都说。
何况江天来雪望，添得十分奇绝。
倚遍栏干，下窥寒镜，照我容颜拙。
举头惊笑，问今天是何节。
天外矗矗琼山，溶溶银海，上下光相接。
年去岁来频览为，何事今朝浑别。
坐蹴云茵，横牵绡幕，玉女来铺设。
公馀多暇，正堪同此风月。
 >> 
词牌介绍


rhythmic: 念奴娇
author: 沈瀛
content:
阳春布暖，又还见、光景如梭催逼。
帝里皇都人共道，好个前时春色。
默默暗沈，含颦不语，此意谁人识。
何如索笑，放开说尽端的。
须信漏泄风光，百花头上，报一枝消息。
多少园林应次第，迤逦排红骈白。
金鼎芳滋，玉堂璀璨，趁取佳时节。
东君归後，绿阴依旧南陌。
 >> 
词牌介绍


rhythmic: 念奴娇
author: 沈瀛
content:
万般照破，无一点闲愁，萦系心目。
种柳栽花园数亩，不觉吾庐幽独。
闲上高台，溪光山色，一洗襟尘俗。
小庵深处，萧然无限修竹。
尽日闭却柴门，故人相问，扣户来车毂。
相对围棋看胜负，更听弹琴一曲。
尔汝忘形，高谈剧论，莫遣人来促。
村歌社舞，为予倒尽千斛。
 >> 
词牌介绍


rhythmic: 念奴娇
author: 沈瀛
content:
光阴转毂，况生死事大，无常迅速。
学道参禅、要识取，自家本来面目。
闹里提撕，静中打坐，闲看传灯录。
话头记取，要须生处教熟。
一日十二时中，莫教间断，念念来相续。
唤作竹蓖还则背，不唤竹蓖则触。
斩却猫儿，问他狗子，更去参尊宿。
忽然瞥地，碧潭冷浸寒玉。
 >> 
词牌介绍


rhythmic: 满江红
author: 沈瀛
content:
姑孰名邦，黄山畔、古台巍立。
秋渐老、重阳天气，郊原澄碧。
隐隐西州增远望，长江一带平如席。
怅英雄、千古到如今，空遗迹。
吴太守，文章伯。
寻胜事，酬佳节。
拥笙歌千骑，遍游南陌。
襟带江城当一面，折冲千里无强敌。
更行看、击楫溯中流，妖氛息。
 >> 
词牌介绍


rhythmic: 满江红
author: 沈瀛
content:
半世飘蓬，今何幸、得归乡曲。
却还似、重来燕子，认巢新屋。
好是秋晴风日美，饭香云子炊如玉。
念蟹螯、满把欲黄时，笋新绿。
仍更有，初开菊。
何妨更，重添竹。
与此君相对，且无荣辱。
待得吾庐三径就，此生素愿都齐足。
任三竿、红日上檐梢，眠方熟。
 >> 
词牌介绍


rhythmic: 水调歌头
author: 沈瀛
content:
潇洒云中鹤，容与水边鸥。
缑山仙客，飘然曾约此中留。
更有骑鲸公子，相与翱翔八极，凛凛气横秋。
明月楼头宴，樽俎好诗流。
思往事，增逸兴，唤仙舟。
谁能拘束，尘埃堆里蹙昏眸。
拟附星槎直上，十二玉京绛阕，高处且嬉游。
回首视人世，天地一沙舟。
 >> 
词牌介绍


rhythmic: 水调歌头
author: 沈瀛
content:
岁月如奔箭，屈指又中秋。
去年江上行役，常动故乡愁。
容与碧云亭畔，极目江山千里，隐隐是西州。
日暮天容敛，鸥雁下汀洲。
迥故棹，寻旧里，解客裘。
功名前定，时到安得为淹留。
幸有青编万轴，且又日长无事，莫恁做闲忧。
花下常携酒，明月好登楼。
 >> 
词牌介绍


rhythmic: 水调歌头
author: 沈瀛
content:
门外可罗雀，长者肯来寻。
留君且住，听我一曲楚狂吟。
枉了闲烦闲恼，莫管闲非闲是，说甚古和今。
但看镜中影，双鬓已星星。
人生世，多聚散，似浮萍。
适然相会，须索有酒且同倾。
说到人情真处，引入无何境界，惟酒是知音。
况有好风月，相对且频斟。
 >> 
词牌介绍


rhythmic: 满庭芳
author: 沈瀛
content:
画戟霜匀，谯门风动，满城和气氤氲。
一年好事，今朝属东君。
歌管欢迎五马，金章烂、华毂朱轮。
班春了，归来燕寝，香重烛花轻。
盈盈。
春酒暖，金幡彩胜，霞袂云旌。
算重重佳庆，都聚今辰。
且听雪儿歌罢，称寿处、兰玉诜诜。
新春暖，貂蝉象服，同日感皇恩。
 >> 
词牌介绍


rhythmic: 满庭芳
author: 沈瀛
content:
春琐琼台，花藏瑶圃，彩云片片来归。
任城仙子，玉芨镇长移。
时会三元金母，云奏、天上佳期。
嬉游处，飘然侍女，玉佩紫霞衣。
芙蓉帔欲去，鸾音鹤驭，洞府应迷。
向人间挥手，留语人知。
此去何须怅望，蓬莱水、弹指依稀。
还知否，刘安未老，仙籍有津涯。
 >> 
词牌介绍


rhythmic: 满庭芳
author: 沈瀛
content:
裘带功名，裤襦歌颂，世间谁似公贤。
去年江上，谈笑息狼烟。
多少宜民事了，芹宫内、华屋修椽。
邦人爱，频频借寇，飞诏下甘泉。
开筵。
春昼永，朱颜相对，三凤齐肩。
正鸾鸣丹桂，凤映红莲。
人道名驹千里，他年事、能继青毡。
休辞醉，三槐影里，岁岁捧金船。
 >> 
词牌介绍


rhythmic: 满庭芳
author: 沈瀛
content:
柳外山光，林间塔影，一溪横泻清流。
四围洲渚，绿叶泼如油。
荷盖亭亭照水，红蓼岸、芦荻萧飕。
乘闲兴，溪云亭畔，终日看莲游。
修篁栽欲遍，青松相映，两径成丘。
种桃杏，随时亦弄春柔。
此是先生活计，高卧处、无喜无忧。
门前事，人来问我，回首但摇头。
 >> 
词牌介绍


rhythmic: 野庵曲
author: 沈瀛
content:
野叟最昏迷。
叹世间、光阴奔走如驰。
逢这闲时。
忽寻忖、一生里事都非。
从头到尾。
都改了、重立根基。
枕上披衣。
浑无寐。
时时摩挲行气。
才睡起。
避户扉。
一炷清香，烟气霏霏。
膜拜更归依。
冥心坐、看经念佛行持。
消除秽恶，光洒洒、禅律威仪。
佛力慈悲。
愿今世。
永没冤债相随。
食将惭愧。
才饭了、一枕茶香美。
迟迟日长，觅伴相对围棋。
安排势子。
相望相窥。
闭心机。
输赢成败，却似人居世。
跳脱去、唤方帽杖黎。
为伴侣、小桥那边一奄儿。
登高望远输情思。
叹物荣物枯，节换时移。
春到园中，见寒梅同春雪乱飞。
冷艳冰肌。
须臾李杏开遍，一日芳菲。
和风骀荡，两岸细柳拈金丝。
清明时候，景物尤韶媚。
春事退。
叹万红狼籍飞满堤。
水平池。
风到卷涟漪。
荷花一望如霞绮。
对好些景物，敌去炎威。
秋景凄凄。
长空明月正扬辉。
蒹葭岸、浮云侧畔坐钓矾。
正桂花香喷鼻。
黄花满眼，风劲霜坠。
做寒来天气。
秋光老、草木一齐似洗。
独修篁径，青松路，残岁方知。
日将斜，园里缓行归。
听流水。
明窗净几。
调数徽。
到妙处、古曲幽闲韵渐稀。
徐徐弹了融心意。
忽然惊起。
外时闻车履。
故人来相对。
瓮浮蚁。
草草杯盘灯正辉。
漏声迟。
浮飞觞，言渐嘻嘻。
轩渠一笑，高歌野奄新唱、劝些儿。
人听村歌，一霎时、好娱戏。
休笑颠狂，也是大奇。
能赶气闷忧悲。
自然沈醉。
客都去後，睡地。
一枕华胥惊又起。
晓鸡啼。
重起着衣。
心火烧脐。
龙行虎驰。
依前喱喱。
从头到尾今如此。
若唱此曲没休时。
保取长年到期颐。


rhythmic: 醉乡曲
author: 沈瀛
content:
说与贤瞒，这躯壳、安能久仗凭。
幸尊中有酒浇磊块，先交神气平。
醉乡道路无他径。
任陶陶、现出真如性。
没闲恼、没闲争。
也能使情怀长似春。
也能使飘然逸气如云。
饶君万劫修功行。
又争如、一盏乐天真。
这些儿，休放过、且重斟。


rhythmic: 风入松
author: 沈瀛
content:
金榜初登。
绮楼朱楼对娉婷。
软红尘、有人相等。
归来寝立功名。
油盖拥著一书生。
开宴处、笙歌频奏声。
眼前光景。
人生如意享欢荣。
得酒娱情。
没事汉、清闲人。
任自由、毁誉利害不上心。
恣闲吟。
登山玩水且闲行。
来主他、风华雪月盟。
相逢道友，握手闲语百事真。
得酒忘情。
 >> 
词牌介绍


rhythmic: 归去来兮引・归去来兮
author: 杨万里
content:
侬家贫甚诉长饥。
幼稚满庭闱。
正坐瓶无储粟，漫求为吏东西。
偶然彭泽近邻圻。
公秫滑流匙。
葛巾劝我求为酒，黄菊怨、冷落东篱。
五斗折腰，谁能许事，归去来兮。
老圃半榛茨。
山田欲蒺藜。
念心为形役又奚悲。
独惆怅前迷。
不谏後方追。
觉今来是了，觉昨来非。
扁舟轻扬破朝霏。
风细漫吹衣。
试问征夫前路，晨光小，恨熹微。
乃瞻衡宇载奔弛。
迎候满荆扉。
已荒三径存松菊，喜诸幼、入室相携。
有酒盈尊，引觞自酌，庭树遣颜怡。
容膝易安栖。
南窗寄傲睨。
更小园日涉趣尤奇。
尽虽设柴门，长是闭斜晖。
纵遐观矫首，短策扶持。
浮云出岫岂心思。
鸟倦亦归飞。
翳翳流光将入，孤松抚处凄其。
息交绝友堑山溪。
世与我相违。
驾言复出何求者，旷千载、今欲从谁。
亲戚笑谈，琴书觞咏，莫遣俗人知。
邂逅又春熙。
农人欲载。
告西畴有事要耘耔。
容老子舟车，取意任委蛇。
历崎岖窈窕，丘壑随宜。
欣欣花木向荣滋。
泉水始流澌。
万物得时如许，此生休笑吾衰。
寓形宇内几何时。
岂问去留为。
委心任运无多虑，顾皇皇、将欲何之。
大化中间，乘流归尽，喜惧莫随伊。
富贵本危机。
云乡不可期。
趁良辰、孤往恣游嬉。
独临水登山，舒啸更哦诗。
除乐天知命，了复奚疑。


rhythmic: 念奴娇
author: 杨万里
content:
老夫归去，有三径、足可长拖衫袖。
一道官衔清彻骨，别有监临主守。
主守清风，监临明月，兼管栽花柳。
登山临水，作诗三首两首。
休说白日升天，莫夸金印，斗大悬双肘。
且说庐陵传盛事，三个闲人眉寿。
拣罢军员，归农押录，致政诚斋叟。
只愁醉杀，螺江门外私酒。
 >> 
词牌介绍


rhythmic: 水调歌头
author: 杨万里
content:
玉树映阶秀，玉节逐年新。
年年九月，好为阿母作生辰。
涧底蒲芽九节，海底银涛万顷，酿作一杯春。
泛以东篱菊，寿以漆园椿。
对西风，吹鬓雪，炷香云。
郎君入奏，又迎珠入修门。
看即金花紫诰，并举莆常两国，册命太夫人。
三点台星上，一点老人星。
 >> 
词牌介绍


rhythmic: 水调歌头
author: 陈居仁
content:
重过钓台路，风物故依然。
羊裘轩上，俯临清面孱颜。
仰见先生风节，更有两公名德，冰雪照人寒。
龙野方驰逐，鸿翼自孤骞。
酹壶觞，追往昔，笑华颠。
别来三纪，推排曾戴侍臣冠。
惭愧君恩难答，聊复守符重绾，敢叹客途艰。
少报期年政，行泛五湖船。
 >> 
词牌介绍


rhythmic: 满庭芳
author: 李洪
content:
香满千岩，芳传丛桂，小山曾咏幽菲。
仙姿冷淡，不奈此香奇。
翠葆层层障日，深爱惜、早被风吹。
秋英嫩，夜来露，月底半离披。
谁知。
清品贵，带装金粟，韵透文犀。
与降真为侣，罗袖相宜。
宝鸭休薰百濯，清芬在、常惹人衣。
娥约，广寒宫殿，留折最高枝。
 >> 
词牌介绍


rhythmic: 满江红
author: 李洪
content:
梅雨成霖，倦永昼、暑行岩曲。
爱云梢翠樾，枕溪蓬屋。
轻木凌波冲卷雪，飞泉奔壑呜哀玉。
羡渔翁、终岁老烟波，披蓑绿。
嗟客宦，荒松菊。
颓壮志，青编竹。
更长年谙尽，是非荣辱。
钟鼎无心时节异，山林有味簟瓢足。
感故人、於此赋归欤，思之熟。
 >> 
词牌介绍


rhythmic: 念奴娇
author: 李洪
content:
丽谯吹角，渐疏星明澹，帘筛残月。
袅袅霜飙欺翠袖，飞下一庭香雪。
半面妆新，回风舞困，此况真奇绝。
桄榔林里，苏仙偏感华发。
休怨时暂飘零，玉堂清梦，不惹闲蜂蝶。
好似王家从竹畔，乘兴山阴时节。
剪水无情，阆风归去，忍使芳心歇。
和羹有待，恁时身到天阕。
 >> 
词牌介绍


rhythmic: 满江红
author: 李漳
content:
雨歇前林，薰风度、琴声清淑。
绮窗迥、张眉初扫，弄弦鸣玉。
三叠瑶池仙侣宴，九江鹤唳清江曲。
政伯鸾、此日梦维熊，祥烟馥。
金徽外，音时续。
雕筵上，听难足。
且相将一醉，满倾。
共祝遐龄何所似，水流不尽高山矗。
算未应、归去抱琴书，云间宿。
 >> 
词牌介绍


rhythmic: 水调歌头
author: 李泳
content:
危楼云雨上，其下水扶天。
群山四合，飞动寒翠落檐前。
尽是秋清栏槛，一笑波翻涛怒，雪阵卷苍烟。
炎暑去无迹，清驶久翩翩。
夜将阑，人欲静，月初圆。
素娥弄影，光射空际绿婵娟。
不用濯缨垂钓，唤取龙宫仙驾，耕此万琼田。
横笛望中起，吾意已超然。
 >> 
词牌介绍


rhythmic: 贺新郎
author: 李泳
content:
门掩长安道。
卷重帘、垂杨散暑，嫩凉生早。
午梦惊回庭阴翠，蝶舞莺吟未了。
政露冷、芙蓉池沼。
金雁尘昏么弦断，理馀音、尚想腰支袅。
欢渐远，思还绕。
临皋望极苍江渺。
晚潮平、湘烟万顷，断虹残照。
彩舫凌波分飞後，别浦菱花自老。
问锦鲤、何时重到。
楼迥层城看不见，对潇潇、暮雨怜芳草。
幽恨阔、楚天杳。
 >> 
词牌介绍


rhythmic: 满庭芳
author: 李
content:
麦秀连云，桑枝重绿，史君佳政流传。
凤衔丹诏，来自九重天。
千里欢腾祖帐，棠阴外、多少攀辕。
津亭路，如五鼓，难驻邓侯船。
光华，家世事，门中列戟，圯上遗编。
况建炎勋业，图画凌烟。
此去朝端济美，看平步、两两台躔。
须知道，中兴盛治，主圣赖臣贤。
 >> 
词牌介绍


rhythmic: 满庭芳
author: 李
content:
油幕新开，旄前导，暂归梓里舂容。
致身槐府，功在鼎中。
慨想东山故侣，烟霞外，久阔仙踪。
今何幸，相逢吐握，谈笑一尊同。
德星，占瑞处，旌髦五马，衮绣三公。
对渭川遗老，绛县仙翁。
厚意杯传绀玉，那堪更，篚实囊红。
拼沈醉，今宵盛事，复见古人风。
 >> 
词牌介绍


rhythmic: 千秋岁
author: 李
content:
峰凝瑞，鄞水浮佳气。
晴景转，花光媚。
碧幢森大纛，红旆纷千骑。
相遇处，满城鹤发群仙萃。
绮席张高会。
鼍鼓笙箫沸。
金兽袅，檀烟翠。
玉山环回座，休惜今朝醉。
觞再举，清歌共引千秋岁。
 >> 
词牌介绍


rhythmic: 满江红
author: 朱熹
content:
秀野诗翁，念故山、十年乖隔。
聊命驾、朱门旧隐，绿槐新陌。
好雨初晴仍半暖，金玉开瑶席。
更流传、丽藻借江天，留春色。
过里社、将儿侄。
谈往事，悲陈迹。
喜尊前现在，镜中如昔。
两鬓全期烟树绿，方瞳好映寒潭碧。
但一年、一度一归来，欢何极。
 >> 
词牌介绍


rhythmic: 水调歌头
author: 朱熹
content:
富贵有馀乐，贫贱不堪忧。
谁知天路幽险，倚伏互相酬。
请看东门黄犬，更听华亭清唳，千古恨难收。
何似鸱夷子，散发弄扁舟。
鸱夷子，成霸业，有馀谋。
致身千乘卿相，归把钓渔钩。
春画五湖烟浪，秋夜一天云月，此外尽悠悠。
永弃人间事，吾道付沧洲。
 >> 
词牌介绍


rhythmic: 水调歌头
author: 朱熹
content:
长记与君别，丹凤九重城。
归来故里，愁思怅望渺难平。
今夕不知何夕，得共寒潭烟艇，一笑俯空明。
有酒径须醉，无事莫关情。
寻梅去，疏竹外，一枝横。
与君吟弄风月，端不负平生。
何处车尘不到，有个江天如许，争肯换浮名。
只恐买山隐，却要炼丹成。
 >> 
词牌介绍


rhythmic: 水调歌头
author: 朱熹
content:
江水浸云影，鸿雁欲南飞。
携壶结客，何处空翠渺烟霏。
尘世难逢一笑，况有紫萸黄菊，堪插满头归。
风景今朝是，身世昔人非。
酬佳节，须酩酊，莫相违。
人生如寄，何事辛苦怨斜晖。
无尽今来古往，多少春花秋月，那更有危机。
与问牛山客，何必独沾衣。
 >> 
词牌介绍


rhythmic: 念奴娇
author: 朱熹
content:
临风一笑，问群芳谁是，真香纯白。
独立无朋，算只有、姑射山头仙客。
绝艳谁怜，真心自保，邈与尘缘隔。
天然殊胜，不关风露冰雪。
应笑俗李粗桃，无言翻引得，狂蜂轻蝶。
争似黄昏闲弄影，清浅一溪霜月。
画角吹残，瑶台梦断，直下成休歇。
绿阴青子，莫教容易波折。
 >> 
词牌介绍


rhythmic: 水调歌头
author: 朱熹
content:
雪月两相映，水石互悲鸣。
不知岩上枯木，今夜若为情。
应见尘中胶扰。
便道山间空旷，与麽了平生。
与麽平生了，□水不流行。
起披衣，瞻碧汉，露华清。
寥寥千载，此事本分明。
若向乾坤识易，便信行藏无间，处处总圆成。
记取渊冰语，莫错定盘星。
 >> 
词牌介绍


rhythmic: 水调歌头
author: 朱熹
content:
不见严夫子，寂莫富春山。
空馀千丈危石，高插暮云端。
想象羊裘披了，一笑两忘身世，来把钓鱼竿。
不似林间翮，飞倦始知还。
中兴主，功业就，鬓毛斑。
驰驱一世豪杰，相与济时艰。
独委狂奴心事，不羡痴儿鼎足，放去任疏顽。
爽气动心斗，千古照林峦。
 >> 
词牌介绍


rhythmic: 满江红
author: 晦庵
content:
胶扰劳生，待足後、何时是足。
据见定、随家丰俭，便堪龟缩。
得意浓时休进步，须知世事多翻覆。
漫教人、白了少年头，徒碌碌。
谁不爱，黄金屋。
谁不羡，千锺禄。
奈五行不是，这般题目。
枉费心神空计较，儿孙自有儿孙福。
也不须、采药访神仙，惟寡欲。
 >> 
词牌介绍


rhythmic: 五福降中天
author: 沈端节
content:
月胧烟澹霜蹊滑，孤宿暮林荒驿。
绕树微吟，巡檐索笑，自分平生相得。
冰池半释。
正节物惊心，泪痕沾臆。
流水溅溅，照影古寺满春色。
沈叹今年未识。
暗香微动处，人□初寂。
酷爱芳姿，最怜幽韵，来款禅房深密。
他时恨□。
怅却月凌风，信音难的。
雪底幽期，为谁还露立。


rhythmic: 喜迁莺
author: 沈端节
content:
暮云千里。
正小雨乍晴，霜风初起。
芦荻江边，月昏人静，独自小船儿里。
消魂几声新雁，合造愁人天气。
怎奈何，少年时光景，一成抛弃。
回首空肠断，尺素未传，应是无双鲤。
闷酒孤斟，半醺还醒，乾净不如不醉。
有得恁多烦恼，直是没些如意。
受尽也，待今回厮见，从头说似。
 >> 
词牌介绍


rhythmic: 念奴娇
author: 沈端节
content:
灯宵渐近，更兵尘初息，韶华偏早。
太守风流张宴乐，不管江城寒峭。
发底蜂儿，钗头梅蕊，一一夸新巧。
笙歌鼎沸，万人争看标表。
应记革履雍容，天香满袖，侍宴游三岛。
圣主中兴思用旧，尊礼先朝元老。
烛赐金莲，柑传罗帕，行即趋严道。
深杯休诉，任教银漏催晓。
 >> 
词牌介绍


rhythmic: 念奴娇
author: 沈端节
content:
重阳恁好，正秋清天色，水容如泻。
野阔风高香雾满，采菊无人同把。
堪笑渊明，蓬头曳杖，吟赏东篱下。
孤风远韵，至今犹作佳话。
争似太守才贤，慈祥恺悌，赋政多闲暇。
千里江山供胜践，尊俎延登儒雅。
只恐相将，吹花春宴，不许斯民借。
花嘲便坐，尚怀方外司马。
 >> 
词牌介绍


rhythmic: 洞仙歌
author: 沈端节
content:
雪肌花貌，见了千千万。
眼去眉来几曾管。
被今回打住，没□施程，□捺地，却悔看承较晚。
琴心传密意，唯有相知，失笑他满恁撩乱。
抖下俏和娇，掩翠凌红，真个是、从前可见。
据入马牢笼怎乾休，但拈取真诚，试教人看。
 >> 
词牌介绍


rhythmic: 洞仙歌
author: 沈端节
content:
夜来惊怪，冷逼流苏帐。
梦破初闻打窗响。
向晓开帘，凌乱千里寒光，清兴发，鹤氅谁同纵赏。
江南春意动，梅竹潜通，醉帽冲风自来往。
慨念故人疏，便理扁舟，须信道、吾曹清旷。
待石鼎煎茶洗馀醺，更依旧归来，浅斟低唱。
 >> 
词牌介绍


rhythmic: 洞仙歌
author: 沈端节
content:
重阳近也，渐秋光凄劲。
宿雨初收好风景。
正干戈耆定，禾黍丰登，人意乐，歌舞贤侯美政。
醉翁游历处，胜概依然，木落淮南见山影。
有客共登临，醉里疏狂，乌帽、从嘲雪鬓。
但目送孤鸿傍危栏，笑问道，黄花似谁风韵。
 >> 
词牌介绍


rhythmic: 薄幸
author: 沈端节
content:
桂轮香满。
送寒色、轻风剪剪。
又还是、幽窗人静，梅影参差初转。
念少年孤负芳音，多时不见文君面。
漫快泻琼舟，浓熏宝鸭，终是心情差懒。
谩就枕，浑无寐，□听彻、天边飞雁。
闲愁消万缕，如何消遣。
绣衾□忆鸳鸯暖。
细思量、遍倚屏山，挑尽琴心，谁识相思怨。
休文瘦损，陡觉频移带眼。
 >> 
词牌介绍


rhythmic: 满庭芳
author: 沈端节
content:
雾薄阴轻，林深烟暖，海棠特地开迟。
光风绝艳，独自殿芳时。
须信东君注意，花神会、别有看持。
群英外，嫣然一笑，富贵出添姿。
日长，春睡足，粉香扑扑，酒晕微微。
明皇当日，称许最相宜。
妃子扶来半醉，宫妆淡、不扫蛾眉，偏怜处，流莺惊绕，金弹拂丛飞。
 >> 
词牌介绍


rhythmic: 喜迁莺
author: 沈端节
content:
冰池轻皱。
喜寒律乍回，微阳初透。
岁晚云黄，日晴烟暖，昼刻暗添宫漏。
山色岸容都变，春意欲传官柳。
最好处，正酥融粉薄，一枝梅瘦。
行乐，春渐近，景胜欢长，幼眇丝簧奏。
鸣玉行，退朝花院，犹有御香沾袖。
试问西邻虽富，何似东皋依旧。
趁未老，便优游林壑，围棋把酒。
 >> 
词牌介绍


rhythmic: 念奴娇
author: 沈端节
content:
嫩凉清晓，淡秋容、横写鲛绡十幅。
山水光中参意味，不管人间荣辱。
藜杖棕鞋，纶巾鹤氅，宾主俱遗俗。
倚阑舒啸，一樽花下相属。
云际有药千年，琼瑶争秀发，龙蛇新。
富贵功名元自有，且乐无穷真福。
莲社风流，醉乡跌宕，时奏长生曲。
月娥同听，好风徐韵松竹。
 >> 
词牌介绍


rhythmic: 念奴娇
author: 沈端节
content:
洛妃汉女，护春寒、不惜鲛绡重叠。
拾翠江边烟澹澹，交影参差胧月。
秦虢相将，英娥接武，同宴瑶池雪。
层冰连璧，个中谁敢优劣。
著意晕纷饶酥，韵多香剩，都与群花别。
娟秀敷腴索笑处，玉脸微生娇靥。
羞损南枝，映翻绿萼，不数黄千叶。
形容不尽，细看一倍清绝。
 >> 
词牌介绍


rhythmic: 念奴娇
author: 沈端节
content:
湖山照影，正日长娇困，不烦匀扫。
絮满长洲春澹沲，开遍吴宫花草。
嫩绿葱葱，轻红簌簌，渐觉枝头少。
馀芳难并，破愁惟有馨。
应是留得东君，海棠方待折，玉环娇小。
雾薄阴轻初睡足，宝幄画屏香袅。
醉态天真，半羞微敛，未肯都开了。
嫣然一笑，此时风度尤好。
 >> 
词牌介绍


rhythmic: 念奴娇
author: 沈端节
content:
寻幽览胜，凭危栏、极目风烟平楚。
自笑飘零惊岁晚，欲挂衣冠神武。
芳甸时巡，醉乡日化，庭实名花旅。
阆风蓬顶，自来不见烽戍。
宴罢玉宇琼楼，醉中都忘却，瑶池归路。
俯瞰尘寰千万落，渺渺峰端栖雾。
群玉图书，广寒宫殿，一一经行处。
相羊物外，旷怀高视千古。
 >> 
词牌介绍


rhythmic: 六州歌头
author: 张孝祥
content:
长怀望断，关塞莽然平。
征尘暗，霜风劲，悄边声。
黯销凝。
追想当年事，殆天数，非人力，洙泗上，弦歌地，亦膻腥。
隔水毡乡，落日牛羊下，区脱纵横。
看名王宵猎，骑火一川明。
笳鼓悲鸣。
遣人惊。
念腰间箭，匣中剑，空埃蠹，竟何成。
时易失，心徒壮，岁将零。
渺神京。
干羽方怀远，静烽燧，且休兵。
冠盖使，纷驰骛，若为情。
闻道中原遗老，常南望，羽葆霓旌。
使行人到此，忠愤气填膺。
有泪如倾。


rhythmic: 水调歌头
author: 张孝祥
content:
隆中三顾客，圯上一编书。
英雄当日感会，馀事了寰区。
千载神交二子，一笑眇然兹世，却愿驾柴车。
长忆淮南岸，耕钓混樵渔。
忽扁舟，凌骇浪，到三吴。
纶巾羽扇容与，争看列仙儒。
不为莼鲈笠泽，便卦衣冠神武，此兴渺江湖。
举酒对明月，高曳九霞裾。
 >> 
词牌介绍


rhythmic: 水调歌头
author: 张孝祥
content:
猩鬼啸篁竹，玉帐夜分弓。
少年荆楚剑客，突骑锦红。
千里风飞雷厉，四校星流慧扫，萧斧锉春葱。
谈笑青油幕，日奏捷书同。
诗书帅，黄阁老，黑头公。
家传鸿宝秘略，小试不言功。
闻道玺书频下，看即沙堤归去，帷幄且从容。
君王自神武，一举朔庭空。
 >> 
词牌介绍


rhythmic: 水调歌头
author: 张孝祥
content:
濯足夜滩急，发北风凉。
吴山楚泽行遍，只欠到潇湘。
买得扁舟归去，此事天公付我，六月下沧浪。
蝉脱尘埃外，蝶梦水云乡。
制荷衣，纫兰佩，把琼芳。
湘妃起舞一笑，抚瑟奏清商。
唤起九歌忠愤，拂拭三闾文字，还与日争光。
莫遣儿辈觉，此乐未渠央。
 >> 
词牌介绍


rhythmic: 水调歌头
author: 张孝祥
content:
江山自雄丽，风露与高寒。
寄声月姊，借我玉鉴此中看。
幽壑鱼龙悲啸，倒影星辰摇动，海气夜漫漫。
涌起白银阕，危驻紫金山。
表独立，飞霞佩，切云冠。
漱水濯雪，眇视万里一毫端。
回首三山何处，闻道群仙笑我，要我欲俱还。
挥手从此去，翳风更骖鸾。
 >> 
词牌介绍


rhythmic: 水调歌头
author: 张孝祥
content:
淮楚襟带地，云梦泽南州。
沧江翠壁佳处，突兀起红楼。
凭仗使君胸次，与问老仙何在，长啸俯清秋。
试遣吹箫看，骑鹤恐来游。
欲乘风，凌万顷，泛扁舟。
山高月小，霜露既降，凛凛不能留。
一吊周郎羽扇，尚想曹公横槊，兴废两悠悠。
此意无尽藏，分付水东流。
 >> 
词牌介绍


rhythmic: 水调歌头
author: 张孝祥
content:
青嶂度云气，幽壑舞回风。
山神助我奇观，唤起碧宵龙。
电掣金蛇千丈，雷震灵鼍万垒，汹汹欲崩空。
尽泻银潢水，倾入宝莲宫。
坐中客，凌积翠，看奔洪。
人间应失匕箸，此地独从容。
洗了从来尘垢，润及无边焦槁，造物不言功。
天宇忽开霁，日在五云东。
 >> 
词牌介绍


rhythmic: 水调歌头
author: 张孝祥
content:
五岭皆炎热，宜人独桂林。
江南驿使未到，梅蕊破春心。
繁会九衢三市，缥缈层楼杰观，雪片一冬深。
自是清凉国，莫遣瘴烟侵。
江山好，青罗带，碧玉簪。
平沙细浪欲尽，陡起忽千寻。
家种黄柑丹荔，户拾明珠翠羽，箫鼓夜沈沈。
莫问骖鸾事，有酒且频斟。
 >> 
词牌介绍


rhythmic: 水调歌头
author: 张孝祥
content:
今夕复何夕，此地过中秋。
赏心亭上唤客，追忆去年游。
千里江山如画，万井笙歌不夜，扶路看遨头。
玉界拥银阕，珠箔卷琼钩。
驭风去，忽吹到，岭边州。
去年明月依旧，还照我登楼。
楼下水明沙静，楼外参横斗转，搔首思悠悠。
老子兴不浅，聊复此淹留。
 >> 
词牌介绍


rhythmic: 水调歌头
author: 张孝祥
content:
雪洗虏尘静，风约楚云留。
何人为写悲壮，吹角古城楼。
湖海平生豪气，关塞如今风景，剪烛看吴钩。
胜喜然犀处，骇浪与天浮。
忆当年，周与谢，富春秋。
小乔初嫁，香囊未解，勋业故优游。
赤壁矶头落照，肥水桥边衰草，渺渺唤人愁。
我欲乘风去，击楫誓中流。
 >> 
词牌介绍


rhythmic: 水调歌头
author: 张孝祥
content:
云海漾空阔，风露凛高寒。
仙翁鹤驾，羽节缥缈下天端。
指点虚无征路，时见双凫飞舞，挥斥隘尘寰。
吹笛向何处，海上有三山。
彩衣新，鱼服丽，更朱颜。
蟠桃未熟，千岁容与且人间。
早晚金泥封诏，归侍玉皇香案，踵武列仙班。
玉骨自难老，未用九霞丹。
 >> 
词牌介绍


rhythmic: 水调歌头
author: 张孝祥
content:
紫橐论思旧，碧落拜除新。
内家敕使，传诏亲付玉麒麟。
千里江山增丽，是处旌旗改色，佳气郁轮。
看取连宵雪，借与万家春。
建崇牙，开盛府，是生辰。
十州老稚，都向今日祝松椿。
多少活人阴德，合享无边长算，唯有我知君。
来岁更今日，一气转洪钧。
 >> 
词牌介绍


rhythmic: 水调歌头
author: 张孝祥
content:
舣棹太湖岸，天与水相连。
垂虹亭上，五年不到故依然。
洗我征尘三斗，快揖商飙千里，鸥鹭亦翩翩。
身在水晶阕，真作驭风仙。
望中秋，无五日，月还圆。
倚栏清啸孤发，惊起壑龙眠。
欲酹鸱夷西子，未办当年功业，空系五湖船。
不用知馀事，莼正芳鲜。
 >> 
词牌介绍


rhythmic: 水调歌头
author: 张孝祥
content:
螯禁辍颇牧，熊拭赖龙黄。
一时林莽千险，蜂午要驱攘。
金版六韬初拭，烟敛山空野回，低草见牛羊。
旒纩释南顾，戈甲濯银潢。
玉书下，褒懿绩，促曹装。
帝宸天近，红旆东去带朝阳。
归辅五云丹陛，回首楚楼千里，遗爱满潇湘。
应记依刘客，曾此奉离觞。
 >> 
词牌介绍


rhythmic: 多丽
author: 张孝祥
content:
景萧疏，楚江那更高秋。
远连天，茫茫都是，败芦枯蓼汀洲。
认炊烟，几家蜗舍，映夕照，一簇渔舟。
去国虽遥，宁亲渐近，数峰青处是吾州。
便乘取，波平风静，荃棹且夷犹。
关情有，冥冥去雁，拍拍轻鸥。
忽追思，当年往事，惹起无限羁愁。
拄笏朝来多爽气，秉烛夜永足清游。
翠袖香寒，朱弦韵悄，无情江水只东流。
楼晚，清商哀怨，还听隔船讴。
无言久，馀霞散绮，烟际帆收。
 >> 
词牌介绍


rhythmic: 木兰花慢
author: 张孝祥
content:
送归云去雁，澹寒采、满溪楼。
正佩解湘腰，钗孤楚鬓，鸾鉴分收。
凝情望行处路，但疏烟远树织离忧。
只有楼前溪水，伴人清泪长流。
霜华夜永逼衾绸。
唤谁护衣篝。
念芬馆重来，芳尘未扫，争见嬉游。
情知闷来酒，奈回肠、不醉只添愁。
脉脉无言竟日，断魂双鹜南州。


rhythmic: 木兰花慢
author: 张孝祥
content:
紫箫吹散後，恨燕子，只空楼。
念璧月长亏，玉簪中断，覆水难收。
青鸾送碧云句，道霞扃雾锁不堪优。
情与文梭共织，怨随宫叶同流。
人间天上两悠悠。
暗泪洒灯篝。
记谷口园林，当时驿舍，梦里曾游。
银屏低闻笑语，但醉时冉冉醒时愁。
拟把菱花一半，试寻高价皇州。


rhythmic: 水龙吟
author: 张孝祥
content:
竹舆晓入青阳，细风凉月天如洗。
峰回路转，云舒霞卷，了非人世。
转就丹砂，铸成金鼎，碧光相倚。
料天关虎守，箕畴龙负，开神秘、留兹地。
缥缈珠幢羽卫。
望蓬莱、初无弱水。
仙人拍手，山头笑我，尘埃满袂。
春锁瑶房，雾迷芝圃，昔游都记。
怅世缘未了，匆匆又去，空凝伫、烟霄里。
 >> 
词牌介绍


rhythmic: 水龙吟
author: 张孝祥
content:
平生只说浯溪，斜阳唤我归船系。
月华未吐，波光不动，新凉如水。
长啸一声，山鸣谷应，栖禽惊起。
问元颜去後，水流花谢，当年事，凭谁记。
须信两翁不死。
驾飞车，时游兹地。
漫郎宅里，中兴碑下，应留屐齿。
酌我清尊，洗公孤愤，来同一醉。
待相将把袂，清都归路，骑鹤去，三千岁。
 >> 
词牌介绍


rhythmic: 念奴娇
author: 张孝祥
content:
洞庭青草，近中秋、更无一点风色。
玉鉴琼田三万顷，著我扁舟一叶。
素月分辉，明河共影，表里俱澄澈。
悠然心会，妙处难与君说。
应念岭海经年，孤光自照，肝肺皆冰雪。
短发萧骚襟袖冷，稳泛沧浪空阔。
尽吸西江，细斟北斗，万象为宾客。
扣舷独笑，不知今夕何夕。
 >> 
词牌介绍


rhythmic: 念奴娇
author: 张孝祥
content:
弓刀陌上，净蛮烟瘴雨，朔云边雪。
幕府横驱三万里，一把平安遥接。
方丈三韩，西山八诏，慕义羞椎结。
梯航入贡，路经头痛身热。
今代文武通人，青宵不上，却把南州节。
虏马秋肥雕力健，应看名王宵猎。
壮士长歌，故人一笑，趁得梅花月。
王春奏计，便须平布清切。
 >> 
词牌介绍


rhythmic: 念奴娇
author: 张孝祥
content:
朔风吹雨，送凄凉天气，垂垂欲雪。
万里南荒云雾满，弱水蓬莱相接。
冻合龙冈，寒侵铜柱，碧海冰澌结。
凭高一笑，问君何处炎热。
家在楚尾吴头，归期犹未，对此惊时节。
忆得年时貂帽暖，铁马千群观猎。
狐兔成车，笙歌震地，归踏层城月。
持杯且醉，不须北望凄切。
 >> 
词牌介绍


rhythmic: 念奴娇
author: 张孝祥
content:
绣衣使者，度郢中绝唱，阳春白雪。
人物应须天上去，一日君恩三接。
粉省香浓，宫床锦重，更把丝结。
臣心如水，不教炙手成热。
还记岭海相从，长松千丈，映我秋竿节。
忍冻推敲清兴满，风里乌巾猎猎。
只要东归，归心入梦，梦泛寒江月。
不因莼。
白头亲望真切。
 >> 
词牌介绍


rhythmic: 念奴娇
author: 张孝祥
content:
星沙初下，望重湖远水，长云漠漠。
一叶扁舟谁念我，今日天涯飘泊。
平楚南来，大江东去，处处风波恶。
吴中何地，满怀俱是离索。
常记送我行时，绿波亭上，泣透青头薄。
樯燕低飞人去後，依旧湘城帘幕。
不尽山川，无穷烟浪，辜负秦楼约。
渔歌声断，为君双泪倾落。
 >> 
词牌介绍


rhythmic: 醉蓬莱
author: 张孝祥
content:
问人间荣事。
海内高名，似今谁比。
脱屣归来，眇浮云富贵。
致远钩深，乐天知命，且从容阅世。
火候周天，金文满义，从来活计。
有酒一尊，有棋一局，少日亲朋，旧家邻里。
世故纷纭，但蚊虻过耳。
解愠薰风，做凉梅雨，又一般天气。
曲几蒲团，纶巾羽扇，年年如是。


rhythmic: 雨中花慢
author: 张孝祥
content:
一叶凌波，十里驭风，烟鬟雾鬓萧萧。
认得兰皋琼佩，水馆冰绡。
秋霁明霞乍吐，曙凉宿霭初消。
恨微颦不语，少进还收，伫立超遥。
神交冉冉，愁思盈盈，断魂欲遣谁招。
犹自待，青鸾传信，乌鹊成桥。
怅望胎仙琴叠，忍看翡翠兰苕。
梦回人远，红云一片，天际笙箫。


rhythmic: 二郎神
author: 张孝祥
content:
坐中客。
共千里、潇湘秋色。
渐万宝西成农事了，看、黄云阡陌。
乔□橘洲风浪稳，岳镇耸、倚天青壁。
追前事、兴亡相续，空与山川陈迹。
南国。
都会繁盛，依然似昔。
聚翠羽明珠三市满，楼观涌、参差金碧。
乞巧处、家家追乐事，争要做、丰年七夕。
愿明年强健，百姓欢娱，还如今日。


rhythmic: 水调歌头
author: 李处全
content:
明月浸瑶碧，河汉水交流。
偏来照我，知我白发不胜愁。
客里山中三载，枕上人间一梦，曾忆到瀛洲。
矫首蓬壶路，两腋已飕飕。
记扁舟，浮震泽，趁中秋。
垂虹亭上，与客千里快凝眸。
看剑引杯狂醉，饮水曲肱高卧，鹏已同游。
起舞三人耳，横笛唤沙鸥。
 >> 
词牌介绍


rhythmic: 水调歌头
author: 李处全
content:
落日暝云合，客子意如何。
定知今日，封六巽二弄干戈。
四望际天空阔，一叶凌涛掀舞，壮志未消磨。
为向吴儿道，听我扣舷歌。
我常欲，利剑戟，斩蛟鼍。
胡尘未扫，指挥壮士挽天河。
谁料半生忧患，成就如今老态，白发逐年多。
对此貌无恐，心亦畏风波。
 >> 
词牌介绍


rhythmic: 水调歌头
author: 李处全
content:
春事已如许，柳眼早依依。
故园桃李何似，芳蕊想团枝。
此地嵩高名里，信美元非吾土。
清梦绕。
扶杖欲行乐，还使我心悲。
对琴书，歌一阕，引千卮。
昔曾击楫，今日投老叹吾衰。
睡起推窗凝睇，失喜柔桑微绿，便拟作春衣。
搔首长吟处，此意有谁知。
 >> 
词牌介绍


rhythmic: 水调歌头
author: 李处全
content:
微雨眼明处，春信著南枝。
百花头上消息，为我赴襟期。
松下凌霜古干，竹外横窗疏影，同是翠寒姿。
唤取我曹赏，莫使俗流知。
对风前，看雪後，总相宜。
碧天如洗，何许羌笛月边吹。
一段出群标格，合得水仙兄事，千古豫章诗。
鼎鼐付佳实，终待梦秋时。
 >> 
词牌介绍


rhythmic: 水调歌头
author: 李处全
content:
飞雪已传信，端叶未分枝。
莫嫌开晚，前月曾付小春期。
谁道梳风洗雨，不许调脂弄粉，容易天姿。
眼界未多见，鼻观已先知。
昔西湖，今北客，各从宜。
要渠烂熳，趣得暖律为渠吹。
犹记石亭攀折，浑似扬州观赏，清兴欲寻诗。
三嗅不离手，如得和篇时。
 >> 
词牌介绍


rhythmic: 水调歌头
author: 李处全
content:
今夕定何夕，今夕岁还除。
团栾儿女，尽情灯火照围炉。
但惜年从节换，便觉身随日老，踪迹尚沈浮。
万事古如此，聊作旧桃符。
任东风，吹缟鬓，戏儒。
韶颜壮齿，背人去似隙中驹。
杯酌犹倾腊酒，漏箭已传春夜，何处不歌呼。
惟愿长穷健，命酹且欢娱。
 >> 
词牌介绍


rhythmic: 水调歌头
author: 李处全
content:
楼观数南国，烟雨压东州。
溪山雄胜，天开图画肖瀛洲。
我破瀛洲客梦，来剖仙洲符竹，乐岁又云秋。
聊作幻师戏，肯遗後人愁。
趁佳时，招我辈，共凝眸。
君侯胸次邱壑，意匠付冥搜。
刻日落成华栋，对月难并清景，千丈素光流。
老子兴何极，小子趣觥筹。
 >> 
词牌介绍


rhythmic: 满江红
author: 李处全
content:
清晓高堂，春晚处、旧红新绿。
耸曩昔、蟠桃初种，更并潭菊。
强健老人松下鹤，森荣孙子霜中竹。
看共持、寿祝期颐，倾。
烘晴昼，炉烟馥。
连永夜，笙歌簇。
喜一时欢意，何人兼足。
早愿诸甥成宅相，便从明岁开汤沐。
向年年、今日度新腔，调仙曲。
 >> 
词牌介绍


rhythmic: 念奴娇
author: 李处全
content:
一天春意，趁东皇幽赏，重飞端叶。
造物有心成伟观，来伴红蕖开彻。
桂魄初圆，梅腮全放，节物俱奇绝。
冷官门巷，望中北固楼堞。
遐想蓬底高人，拥衾无寐，九曲长增结。
我亦低窗翻蠹纸，失喜瑶花盈尺。
拥鼻孤吟，搔头危坐，所欠惟佳客。
须君来此，脸纹相对生缬。
 >> 
词牌介绍


rhythmic: 满庭芳
author: 李处全
content:
乳燕将雏，啼莺求友，江南梅子黄时。
欲晴还雨，烟外看成丝。
迎袂风来梦陇，吹饼饵、香入书帷。
行吟处，溪翁说我，不似去年衰。
方池。
荷出水，朱榴倚槛，粉箨穿篱。
有吾曹我辈，把酒寻诗。
醉去黑甜一枕，炉烟袅、花影斜晖。
家山乐，南窗寄傲，唯有晦庵知。
 >> 
词牌介绍


rhythmic: 蓦山溪
author: 李处全
content:
梨花过雨，已是春强半。
花恼欲颠狂，兴浑在、秋千架畔。
搔头无语，斜日上帘栊，飞上下，语呢喃，又见双双燕。
鱼吹细浪，镜面摇歌扇。
籍草倒芳尊，亲香茵、落红千片。
追奔蜗角，回首醉初醒，逢节物，且欢娱，莫待流年换。
 >> 
词牌介绍


rhythmic: 醉蓬莱
author: 李处全
content:
政馀春眷眷，首夏，清和时候。
晓色，瑞霭凝轩牖。
著子青梅，袅枝红药，物物俱情厚。
绿倚朱弦，檀槽铁拨，华堂称寿。
季父高怀，庆锺吾姊，富贵长年，自应兼有。
更看诸郎，谢砌芝兰秀。
蚤晚成名，雁行亲膝，无忌胜如舅。
沆瀣朝霞，蓬莱弱水，酿为春酒。


rhythmic: 贺新郎
author: 李处全
content:
秋意生何许。
对玉钩、微云避舍，素风吹暑。
银汉桥成天路稳，乾鹊声声媚妩。
送仙杖、年年须度。
离合悲欢多少话，想今宵、缱绻难深诉。
千古恨，无新故。
聊须作意成欢绪。
为佳时、金针戏把，翠觞频举。
莫念匆匆轻掺袂，天上元无间阻。
况好是、新凉庭户。
倦客天涯磋老大，趁珠帘、绣额高楼处。
乞些巧，调儿女。
 >> 
词牌介绍


rhythmic: 贺新郎
author: 李处全
content:
心事知谁许。
政吾曹、辞弄翰，邀凉蠲暑。
节物於人俱可喜，今夕渠偏媚妩。
笑曝腹、书生风度。
河鼓天孙非世俗，纵惊云、急雨休轻诉。
忆倾盖，便如故。
良辰欢意宽离绪。
称仙家、瑶台缥缈，霓裳掀举。
应想尘寰空怅望，月路谁曾隔阻。
是处有、绮窗朱户。
我爱五湖烟水阔，待扁舟，寻到机处。
访婺女，共女。
 >> 
词牌介绍


rhythmic: 水调歌头
author: 丘
content:
一雁破空碧，秋满荻花洲。
淮山淡扫，欲颦眉黛唤人愁。
落日归云天外，目断清江无际，浩荡没轻鸥。
有恨寄流水，无泪学羁囚。
望石城，思东府，话西州。
平芜千里，古来佳处几回秋。
歌舞当年何在，罗绮一时同尽，梦幻两悠悠。
杯到莫停手，唯酒可忘忧。
 >> 
词牌介绍


rhythmic: 水调歌头
author: 丘
content:
人物冠江左，正始有遗音。
谪仙风味，洒然那受一尘侵。
倚马文章天与，霏屑谈辞云委，宣室为虚襟。
小驻外台节，聊屈济时心。
记长庚，曾入梦，恰而今。
橙黄橘绿，可人风物是秋深。
九日明朝佳节，得得天教好景，供与醉时吟。
从此寿千岁，一岁一登临。
 >> 
词牌介绍


rhythmic: 水调歌头
author: 丘
content:
小队拥龙节，三度过鲈乡。
烟波万顷，波绉湿斜阳。
何处渔舟唱晚，最是芦花风断，乃一声长。
矫首望空阔，逸兴坠微茫。
笑尘缨，何日许，濯沧浪。
天随甫里，相寻无处一凄凉。
会把水光山色，收入烟蓑短艇，胜世作清狂。
举酒属公子，富贵未渠央。
 >> 
词牌介绍


rhythmic: 水调歌头
author: 丘
content:
一叶下林表，秋色满蘅皋。
江风吹雨初过，天宇一何高。
蜡屐径来堂上，倚杖け然长啸，万里看云涛。
逸兴浩无际，安得驾灵鳌。
叹吾生，天地里，一秋毫。
江山如传，古来阅尽几英豪。
回首只今何在，举目依然风景，此意属吾曹。
欲去重惆怅，松径冷萧骚。
 >> 
词牌介绍


rhythmic: 水调歌头
author: 丘
content:
彩舰驾飞，帆影漾江乡。
肥梅天气，一声横玉换新阳。
惊起沙汀鸥鹭，点破暮天寒碧，极目楚天长。
一抹残霞外，云断水茫茫。
朔清风，歌白雪，和沧浪。
枕流亭馆，昔年行处半荒凉。
我欲骖风游戏，收拾烟波佳景，一一付词章。
闻说洞天好，何处水中央。
 >> 
词牌介绍


rhythmic: 满江红
author: 丘
content:
驻马江头，聊自放、尘劳踪迹。
身渐老、尊前羞见，异乡风物。
雪柳垂金胜小，钗头又报春消息。
记去年、持酒觅新词，人疏隔。
时序好，今犹昔。
携赏处，空追忆。
都如梦才觉，悄然难觅。
且饮不须论许事，从今煞有佳天色。
但官闲、有酒便嬉游，愁无益。
 >> 
词牌介绍


rhythmic: 满江红
author: 丘
content:
玉宇无尘，斜阳外、江楼伫立。
人正远、骑鲸南去，笑言难挹。
冰雪生寒烟瘴冷，海山著处恩波湿。
问碧门、金阕待君来，何时入。
犹自有，新篇什。
应念我，相思急。
满乌丝挥遍，麝煤香。
尊酒相逢佳□□，十年一梦长川吸。
想上都、风月未盟寒，追良集。
 >> 
词牌介绍


rhythmic: 满江红
author: 丘
content:
十载重游，愧好在、吴中父老。
官事里、空然痴绝，竟何曾了。
赖有平生知己地，全胜末路依刘表。
竟此身、还复雁门，宁论早。
篷仙语，开朕兆。
郇翰洒，增荣耀。
倚先声风动，了然家晓。
翘馆每烦尘想□，宾筵更著红妆绕。
算从前、得此慰初心，於人少。
 >> 
词牌介绍


rhythmic: 满江红
author: 丘
content:
冠盖吴中，羡来往、风流二老。
谈笑处、清风满座，倡酬不了。
琪树相鲜阆里，玉山高并云烟表。
叹□时、顿有古来无，功名早。
膺帝眷，符梦兆。
为国镇，腾光耀。
更宁容秀野，醉眠清晓。
麟组已联方面重，衮衣行接天香绕。
许畸人、巾履奉英游，荣多少。
 >> 
词牌介绍


rhythmic: 满江红
author: 丘
content:
楚甸云收，歌舞地、依然江渚。
嗟往事、豪华无限，梦回何许。
翠被那知思玉度，绣谩说为行雨。
悄不禁、俯仰一凄凉，成千古。
吴蜀会，襟喉处。
据胜势，开天府。
著诗书元帅，谈笑尊俎。
步障月明翻鼓吹，华榱雾湿披窗户。
把胜游、都与旧风光，湔尘土。
 >> 
词牌介绍


rhythmic: 满江红
author: 丘
content:
平楚苍然，烟霭外、飞鸿冥灭。
身老矣、登临感慨，几时当彻。
痛饮从教吹帽落，悲歌莫击壶边缺。
算人生、任运复何为，伤情切。
功名事，休谩说。
渠有命，谁工拙。
且随宜斗健，强酬佳节。
九节从今知几度，试看镜里头如雪。
向醉中、赢取万缘空，真蝉脱。
 >> 
词牌介绍


rhythmic: 洞仙歌
author: 丘
content:
一番好景，近莺花时候。
才过收灯便晴昼。
正熊罴、占梦日，戏彩称觞，当此际，须信人间未有。
光华分瑞节，粉署兰台，谁出如公望郎右。
气如虹，才吐凤，指掌功名，馀事也，千载犹当不朽。
待辟国、清边取封侯，看肘後、黄金印悬如斗。
 >> 
词牌介绍


rhythmic: 洞仙歌
author: 丘
content:
江城梅柳，惯得春先处。
催趁风光上歌舞。
见九衢、车马流水如龙，喧笑语，罗绮香尘载路。
欢娱多暇日，尊俎风流，重见承平旧官府。
有多少、佳丽事，坠珥遗簪，芳径里，瑟瑟珠玑翠羽。
好惜取、韶华醉连宵，更莫待、收灯酒阑人去。
 >> 
词牌介绍


rhythmic: 洞仙歌
author: 丘
content:
□□春□，□画□□处。
十里红莲照歌舞。
望鳌山天际，宝篆翻空，看未了，涌出珠宫贝宇。
锦江桥那畔，罗绮重重，曲巷深坊暗香度。
玉相辉，花并艳，明月随人，归去也，零落珠玑翠羽。
先如许、风光更元宵，算却好、图将凤城夸去。
 >> 
词牌介绍


rhythmic: 洞仙歌
author: 丘
content:
花中尤物，欲赋无佳句。
深染燕脂浅含露。
被春寒无赖，不放全开，才半吐，翻与留连妙处。
人间称绝色，倾国倾城，试问太真似花否。
最娉婷，偏艳冶，百媚千娇，谁道许，须要能歌解舞。
算费尽、春工到开时，甚却付、连宵等闲风雨。
 >> 
词牌介绍


rhythmic: 洞仙歌
author: 丘
content:
丰肌腻体，雅淡仍娇贵。
不与群芳竞姝丽。
向琼林珠殿，独占春风，仙仗里，曾奉三宫燕喜。
低回如有恨，失意含羞，乐事繁华竟谁记。
应怜我，空老去，无句酬伊，吟未就，不觉东风又起。
镇独立黄昏怯轻寒，这情绪、年年共花憔悴。
 >> 
词牌介绍


rhythmic: 沁园春
author: 丘
content:
雨趣轻寒，风作秋声，燕归雁来。
动天涯羁思，登山临水，惊心节物，极目烟埃。
客里逢君，才同一笑，何遽言归如此哉。
别离久，算不应兴尽，却棹船回。
主人下榻高斋。
更点检笙歌频宴开。
便留连不到，迎春见柳，也须小驻，度腊观梅。
花上盈盈，闺中脉脉，应念胡麻正好栽。
从教去，正危阑望断，小倚徘徊。
 >> 
词牌介绍


rhythmic: 沁园春
author: 丘
content:
匏系弥年，江北江南，羡君去来。
笑山横南浦，朝来爽致，文书堆案，胸次生埃。
放旷如君，拘縻如我，试问人生谁乐哉。
真难学，是得留且住，欲去须回。
何时竹屋茅斋。
去相傍为邻三径开。
撰小窗临水，危亭当，随宜有竹，著处须梅。
坐读黄庭，手援紫，一寸丹田时自栽。
当馀暇，更与君来往，林下徘徊。
 >> 
词牌介绍


rhythmic: 千秋岁
author: 丘
content:
梅妆竹外。
未洗唇红退。
酥脸腻，檀心碎。
临溪闲自照，爱雪春犹带。
沙路晓，亭亭浅立人无对。
似恨谁能会。
迟见江头盖。
和鼎事，终应在。
落残知未免，韵胜何曾改。
牵醉梦，随香欲渡三山海。
 >> 
词牌介绍


rhythmic: 千秋岁
author: 丘
content:
征鸿天外。
风急惊飞退。
云彩重，窗声碎。
初凝铺径絮，渐卷随车带。
凝望处，巫山秀耸寒相对。
高卧传都会。
茅屋倾冠盖。
空往事，今谁在。
梅梢春意动，泽国年华改。
楼上好，与君浩荡浮银海。
 >> 
词牌介绍


rhythmic: 千秋岁
author: 丘
content:
窥檐窗外。
酒力冲寒退。
风絮乱，琼瑶碎。
凌波争缭绕，点舞相萦带。
应惬当，凝香燕寝佳人对。
恰与花时会。
小阻寻芳盖。
犹自得，春多在。
日烘梅柳竞，翠入山林改。
但只恐，别离恨远如云海。
 >> 
词牌介绍


rhythmic: 汉宫春
author: 丘
content:
横笛吹梅，记南楼夜月，疏蕊纤枝。
香尘软红自暖，不怕寒欺。
人归梦悄，怅凭阑、密约深期。
身渐老，风流纵在，逢花那似当时。
东阁占春宜早，甚开迟也似，雪屋疏篱。
须公彩毫度曲，锦帐题诗。
多应见我，怪尊前、华发其谁。
烦道与，巡檐共笑，元是旧日相知。


rhythmic: 汉宫春
author: 丘
content:
闻说瓢泉，占烟霏空翠，中著精庐。
旁连吹台燕榭，人境清殊。
犹疑未足，称主人、胸次恢疏。
天自与，相攸佳处，除今禹会应无。
选胜卧龙东畔，望篷莱对起，岩壑屏如。
秋风夜凉弄笛，明月邀予。
三英笑粲，更吴天、不隔莼鲈。
新度曲，银钩照眼，争看阿素工书。


rhythmic: 水龙吟
author: 丘
content:
蕊珠仙籍标名，绛纱覆玉云霞里。
銮坡凤掖，丝鸣佩，甘泉近侍。
濯柳临春，梨照座，绝尘风味。
记青蒲、夜半论兵，万人惊诵回天意。
麟组遥临万里。
谈笑处、江山增丽。
遐冲坐折，风流馀事，唯应燕喜。
新筑沙堤，暂占熊梦，恰经长至。
过佳辰献寿，双旌便好，作朝天计。
 >> 
词牌介绍


rhythmic: 念奴娇
author: 丘
content:
烛花渐暗，似梦来非梦，今夕何夕。
帘幕生香人醉里，家住深深密密。
松客难为，独留无计，此意谁知得。
相看无语，可怜心绪如织。
缓辔踏月归来，空馀襟袖，有多情脂泽。
浅笑轻颦追想处，眼底如今历历。
著意新词，於人好语，过後应难必。
今宵酒醒，断肠人正愁寂。
 >> 
词牌介绍


rhythmic: 扑蝴蝶
author: 丘
content:
鸣鸠乳燕。
春在梨花院。
重门镇掩。
沈沈帘不卷。
纱窗红日三竿，睡鸭馀香一线。
佳眠悄无人唤。
谩消遣。
行云无定，楚雨难凭梦魂断。
清明渐近，天涯人正远。
尽教闲了秋千，觑著海棠开遍。
难禁旧愁新怨。


rhythmic: 祝英台・祝英台近
author: 丘
content:
聚春工，开绝艳，天巧信无比。
旧日京华，应也只如此。
等闲一尺娇红，燕脂微点，宛然印、昭阳玉指。
最好是。
乐岁台府官闲，风流剩欢意。
痛饮连宵，花也为人醉。
可堪银烛烧残，红妆归去，任春在、宝钗云髻。


rhythmic: 江城梅花引
author: 丘
content:
轻煤一曲染霜纨。
小屏山。
有无间。
宛是西湖，雪後未晴天。
水外几家篱落晚，半开关。
有梅花、傲峭寒。
渐看。
渐远。
水弥漫。
小舟轻，去又还。
野桥断岸，隐萧寺、□出晴峦。
忆得孤山，山下竹溪前。
佳致不妨随处有，小窗闲，与词人、伴醉眠。


rhythmic: 西河
author: 丘
content:
清似水。
不了眼中供泪。
今宵忍听唱阳关，暮云千里。
可堪客里送行人，家山空老春荠。
道别去、如许易。
离合定非人意。
几年回首望龙门，近才御李。
也知追诏有来时，匆匆今见归骑。
整弓刀，徒御喜。
举离觞、饮无味。
端的慰人愁悴。
想天心，注倚方深，应是日日传宣公来未。


rhythmic: 夜合花
author: 丘
content:
雨过凉生，风来香远，柳塘池馆清幽。
圆荷万柄，芙蓉困倚轻柔。
暮霞映，日初收。
更满意、绿密红稠。
是牵情处，低回照影，特地娇羞。
惆怅好景难酬。
慰家山梦绕，十顷新秋。
庭空吏散，依然兴在沧州。
未容短棹轻舟。
谩赢得、终日迟留。
笑空归去，篮舆路转，月上西楼。


rhythmic: 黄河清
author: 丘
content:
鼓角清雄占云。
喜边尘、今度还静。
一线乍添，长觉皇州日永。
楼外崇牙影转，拥千骑、欢声万井。
太平官府人初见，梦熊三占佳景。
皇恩夜出天闱，云章粲、凤鸾飞动相映。
宝带万钉，与作今朝佳庆。
勋业如斯得也，况整顿、江淮大定。
这回恰好，归朝去、共调金鼎。


rhythmic: 蓦山溪
author: 丘
content:
风传芳信，晓色便清霁。
帘幕护春寒，篆香温、笙簧韵美。
使华容与，星动帝王州，花上脸，柳边眉，竞报占熊喜。
欢娱好是，玉塞无尘起。
鞭计小迟留，要长折、遐冲万里。
传闻有诏，宣室待归来，满，叵罗深，莫负春葱指。
 >> 
词牌介绍


rhythmic: 沁园春
author: 吕胜己
content:
月晃西窗，风掀斗帐，晓来梦回。
见满川惊鹭，长空瑞鹤，联翩来下，翔舞徘徊。
旋放金磐承积块，更轻撼琼壶撩冻澌。
毡帏小，近宝炉兽炭，沈水兰煤。
寒威。
酒力相欺。
荐绿蚁霜螯左右持。
问岁岁祯祥，如何中断，年年梅月，因甚愆期。
上绀碧楼，城高百尺，看白玉虬龙奔四围。
纷争罢，正残鳞败甲，天上交飞。
 >> 
词牌介绍


rhythmic: 促拍满路花
author: 吕胜己
content:
名花无影迹，寒气日凄凉。
人间千万树，歇芬芳。
紫微宫女，仙驭降霓裳。
名在仙班簿，不属尘凡，洞天密锁云窗。
遗连宝珥，人间识天香。
凝寒承雨露，傲冰霜。
凌仙仙子，邂逅水云乡。
更约南枝友，游遍江南，共归三岛扶桑。


rhythmic: 瑞鹤仙
author: 吕胜己
content:
南州春又到。
向腊尽冬残，冰姑先报。
芳心爱春早。
露生香馥馥，靓妆皎皎。
诗人最巧。
道竹外、斜枝更好。
旋移根引水，浇培松竹，凑成三妙。
回首。
当年客里，荆棘途中，幸陪欢笑。
闲愁似扫。
记风雪、关山道。
待飘花结子，和羹煮酒，还我山居送老。
那青红、浪蕊浮花，尽锄去了。
 >> 
词牌介绍


rhythmic: 瑞鹤仙
author: 吕胜己
content:
倚阑观四远。
近有客登临，故相磨难。
山形欠舒展。
小峰峦云树，晦明更变。
江淮楚甸。
又何曾、分明在眼。
但临深、自觉身高，未可便名博见。
休辨。
吾心乐处，不要他人，共同称善。
痴儿浅浅。
因他谩说一遍。
问还知宴坐，回光收视，大地河山尽现。
待於中、会得些时，举觞奉劝。
 >> 
词牌介绍


rhythmic: 瑞鹤仙
author: 吕胜己
content:
人生如意少。
谁得似仙翁，身名俱好。
亨衢腾踏早。
驾双旌五马，便居蓬岛。
闽山蜀道。
秉玉节、油幢屡到。
号当今、有脚阳春，处处变愁成笑。
尤妙。
晚陪论道。
密赞调元，虎符重剖。
去劳自保。
奉香火、归来了。
见煌煌甲第，两两龙驹，绿鬓朱颜未到。
是平生、种德阴功，自天有报。
 >> 
词牌介绍


rhythmic: 瑞鹤仙
author: 吕胜己
content:
金枝联玉叶。
世代有宗英，声华烨烨。
君侯更超绝。
抱不群才气，壮图英发。
津途轨辙。
□武上、青宵迥别。
自玉阶、契合君王，拍拍满怀风月。
奇绝。
身居萧散，志在功名，眼高天阔。
恩来魏阕。
长江上、驻旌节。
待胡尘有警，纶巾羽扇，谈笑周郎事业。
恁时看、国倚强宗，诏褒伟烈。
 >> 
词牌介绍


rhythmic: 瑞鹤仙
author: 吕胜己
content:
残梅飘簌簌。
看柳上春归，揉条新绿。
娇莺离幽谷。
弄弹簧清响，飞迁乔木。
年华迅速。
叹浮生、流晖转烛。
自春来、每每遨游，多办九霞。
溪北。
踏青微步，斗草慵眠，锦花褥。
铅华簇簇。
歌声妙、间丝竹。
爱一川好处，高山流水，不减城南杜曲。
笑平生、卓地无锥，老来富足。
 >> 
词牌介绍


rhythmic: 满江红
author: 吕胜己
content:
往事千端，都销道、衰翁宦拙。
今会得、人情物态，尽皆休说。
广厦尽堪舒笑傲，层楼又见凌空阔。
试闲思、画戟比衡门，谁优劣。
尘里事，无休歇。
楼上事、真奇绝。
有一川虚旷，万山环列。
识破古今如旦暮，肯将物我刚分别。
愿时时、与客坐楼心，谈风月。
 >> 
词牌介绍


rhythmic: 满江红
author: 吕胜己
content:
屈指重阳，有半月、犹零九日。
且停待、今宵月上，宝轮飞出。
有客最谙闲况味，无人会得真消息。
算何须、抵死要荣华，劳心力。
楼观迥、遥山碧。
槽窄小，真珠滴。
随分赏、闲亭别圃，好天良夕。
篱畔行看金蕊耀，林梢便见瑶芳白。
玩春来、夏去复秋冬，尘中客。
 >> 
词牌介绍


rhythmic: 满江红
author: 吕胜己
content:
小立危亭，风惨淡、斜阳满目。
望渺渺、湘江一派，楚山千簇。
芳草连云迷远树，断霞散绮飞孤骛。
感骚人、赋客向来词，愁如束。
磋远宦、甘微粟。
惊世事，伤浮俗。
且经营一醉，未怀荣辱。
君不见、渊明归去後，一觞自泛东篱菊。
仰高风、寂寞奠生刍，人如玉。
 >> 
词牌介绍


rhythmic: 满江红
author: 吕胜己
content:
忆惜西来，春已暮、馀寒犹力。
正迤逦、登山临水，未磋行役。
云笈偶寻高士传，桃川又访秦人迹。
向此时、游宦兴阑珊，归无策。
归计定，归心追。
惊换岁，犹为客。
还怅望、家山千里，迥无消息。
□□不堪泥路远，烟林赖有梅花白。
为孤芳、领略岁寒情，谁人识。
 >> 
词牌介绍


rhythmic: 满江红
author: 吕胜己
content:
物理分明，人事巧、元来是拙。
常自觉、满怀春意，向他谁说。
剩喜登临频眺望，那知出处成迂阔。
细闲思、萧散较贪痴，谁为劣。
高楼上、蝉声歇。
飞楝外，云行绝。
见明河星斗，半空森列。
领略光阴成赋咏，等闲酬唱休旌别。
要良辰、把酒倩佳宾，嘲风月。
 >> 
词牌介绍


rhythmic: 满江红
author: 吕胜己
content:
拍碎红牙，一声上、梁尘暗落。
纨扇掩、雏莺叶下，巧呈绰约。
字字只愁郎幸浅，声声似怨年华薄。
坐中人、相顾感幽怀，添萧索。
歌暂阕，杯交错。
人又去，情怀沪。
那堪听风雨，渭城吹角。
去去已离闽岭路，行行渐近滕王阁。
便无情、山海会相逢，坚心著。
 >> 
词牌介绍


rhythmic: 满江红
author: 吕胜己
content:
檀扳频催，双拈袖、飞来趁拍。
锦上、娇抬粉面，浅蛾脉脉。
鸾观莺窥秋水净，鸿惊凤翥祥云白。
看妖娆、体态与山精神，天仙谪。
带紧，弓靴窄。
花压帽，云垂额。
□回雪、定拼醉倒，厌厌良夕。
明日恨随芳草远，回头目断遥山隔。
料多情、应也念行人，思佳客。
 >> 
词牌介绍


rhythmic: 满江红
author: 吕胜己
content:
墙下松筠，并手种、花窠尽著。
试屈指、一年前事，恍然如昨。
繁杏新荷春夏景，疏梅细菊秋冬约。
渭川翁、随分小生涯，些官爵。
分物我，争强弱。
都作梦，谁先觉。
好一条平路，是人迷却。
斑鬓已灰心里事，瘦滕谩卦瓢中药。
愿当今、四海九州人，同欢乐。
 >> 
词牌介绍


rhythmic: 满江红
author: 吕胜己
content:
雪压山颓，谁撒下、琼花玉蕊。
寒气凛、沈沈天籁，望迷千里。
群雀耐寒枯树顶，扁舟独钓平沙觜。
把江南、图画展开看，都难比。
台榭远、登临喜。
楼阁上，歌声起。
赏时光，居士独怜愁底。
安得四方寒彦，归吾广厦千间里。
但今生、此愿得从心，心休矣。
 >> 
词牌介绍


rhythmic: 满江红
author: 吕胜己
content:
惨惨枯梢，初疑似、真酥点滴。
见深红蒂萼，方认早梅消息。
粉艳牵连春意动，冰姿照映霜华白。
伴苍松、修竹似幽人，相寻觅。
香远近，枝南北。
幽涧畔，疏篱侧。
便佣儿贩妇，也知怜惜。
渭水渔翁方入社，西湖处士成陈迹。
爱平生、炯炯岁寒心，无今昔。
 >> 
词牌介绍


rhythmic: 满庭芳
author: 吕胜己
content:
丹浮空，琉璃耀日，上云楼阁眈眈。
□□居士，燕坐息玄谈。
十载劳心问道，今悟罢、截日停参。
凝神处，九苞丹凤，翔舞在山南。
喃喃。
成障碍，千经万论，从此休贪。
且陶陶兀兀，对酒醺酣。
清兴有时狂放，扁舟上、绿水澄潭。
渔歌起，从他两岸，齐笑老翁憨。
 >> 
词牌介绍


rhythmic: 木兰花慢
author: 吕胜己
content:
残红吹尽了，换新绿、染疏林。
正杜宇催归，行人贪路，天气轻阴。
江亭旧游宴处，但瑶山、数叠晚云深。
犹忆佳人敛黛，为予别泪盈襟。
而今。
旅况难禁。
逢胜概、懒登临。
念景熟难忘，情多易感，取次关心。
平明又西去也，望关山、古道马。
回首当年一梦，笑将浊酒重斟。


rhythmic: 木兰花慢
author: 吕胜己
content:
无言凭燕几，爱香袅、博山炉。
正暖日辉辉，晴云淡淡，千里平芜。
田家尽收刈了，见牛羊、下垅暝烟孤。
闻说丰年景致，老农击壤呜呜。
狂夫。
素乏良图。
从上策、赋归欤。
有千亩松筠，三洲风月，尽随吾初。
凭谁去西塞岸，问玄真、此意果如何。
寂寞无人共乐，醉乡是我华胥。


rhythmic: 木兰花慢
author: 吕胜己
content:
对轩辕古镜，照华发、短刁骚。
念壮岁心情，平生志气，可笑徒劳。
云中谩夸魏尚，请休论、定远说班超。
总是黄粱一梦，怎如尘外逍遥。
蛮徭。
洞入云宵。
算无分、到仙曹。
愿归隐闽山，来临渭水，葺个云巢。
楼居共、真仙伴侣，又有时、混迹入渔樵。
且恁随缘玩世，帝乡路觉迢迢。


rhythmic: 木兰花慢
author: 吕胜己
content:
朝天门外路，路坦坦、走瑶京。
悔年少狂图，争名远宦，为米孤征。
星星。
半凋鬓发，事千端、回首只堪惊。
居士新来悟也，渭川小隐初成。
临清。
巧创幽亭。
真富贵、享安荣。
有猿鸟清讴，松篁森卫，桧柏双旌。
蛙鸣。
自然鼓吹，粲林华、前後锦围屏。
须信早朝鸡唱，未如夜枕滩声。


rhythmic: 木兰花慢
author: 吕胜己
content:
平生花恨少，又那得、酒中愁。
自禅板停参，蒲团悟罢，身世忘忧。
南柯旧时太守，尽当年、富贵即时休。
莫羡痴儿小子，心心念念封侯。
优游。
取次凝眸。
春浩浩、思悠悠。
爱万木欣荣，幽泉流注，好鸟勾舟，感生生、自然造化，玩吾心、此外复何求。
应有知音共赏，定当一语相投。


rhythmic: 鱼游春水
author: 吕胜己
content:
林梢听布谷。
郭外舒怀仍快目。
平田浩荡，虢虢泉鸣暗谷。
香稻吐芒针棘细，秀麦遥风波浪绿。
山童野老，意亲情热。
我待休官弃禄。
屏迹幽闲安退缩。
渭三千亩修篁，绀玉。
顾盼滩流萦八节，呼吸湖光穿九曲。
贪求自乐，尽忘尘俗。


rhythmic: 八声甘州
author: 吕胜己
content:
自秋来、多病意无聊，不作渭山游。
想兰菊凋疏，松筠茂密，亭馆清幽。
四望遥山万叠，叠叠翠光浮。
人道蓬莱岛，仿佛瀛洲。
居士心迷丘壑，念迂疏老懒，难觅封侯。
看才能成事业，且自抽头。
携老稚、团栾百口，要他年、在此作菟裘。
无言也，此生心事，都付东流。


rhythmic: 洞仙歌
author: 林外
content:
飞梁压水，虹影澄清晓。
橘里渔村半烟草。
今来古往，物是人非，天地里，唯有江山不老。
雨巾风帽。
四海谁知我。
一剑横空几番过。
按玉龙、嘶未断，月冷波寒，归去也、林屋洞天无锁。
认云屏烟障是吾庐，任满地苍苔，年年不扫。
 >> 
词牌介绍


rhythmic: 望海潮
author: 黄岩叟
content:
梅天雨歇，柳堤风定，江浮画纵横。
瀛女弄萧，冯夷伐鼓，云间凤咽鼍鸣。
波面走长鲸。
卷怒涛来往，搅碎沧溟。
两岸游人笑语，罗绮间簪缨。
灵均逝魄无凭。
但湘沅一水，到底澄清。
菰黍万家，丝桐五彩，年年吊古深情。
锦帜片霞明。
使操舟妙手，翻动心旌。
向晚鱼龙戏罢，千里浪花平。
 >> 
词牌介绍


rhythmic: 多丽
author: 富ノ
content:
淡云收、晓来春满湘中。
柳如烟、花枝如糁，万红千翠织浓。
照帘旌、微穿丽日，动罗幕、轻转香风。
天上良辰，人间淑景，生贤和气显殊锺。
映时表、南山北斗，相并两穹崇。
须知道、英明罕此，文武谁同。
奉慈亲、承颜戏彩，更闻吉梦占熊。
扫蛮氛、遂清三楚，定徐方、行策元功。
趣召遄归，康时佐主，指挥谈笑虏巢空。
寿觞举、器舟斟海，不用水精锺。
休辞醉，千龄会遇，美事重重。
 >> 
词牌介绍


rhythmic: 水调歌头
author: 邵怀英
content:
香亲紫荷陌，和气满长沙。
黄堂庶寝春晓，风软碧幢遮。
天遣武夷仙客，来掌元戎金印，千骑拥高牙。
收了绿林啸，喜动紫薇花。
青藜杖，鸿宾略，属公家。
长城应与借一，天语屡褒嘉。
且伴彩衣行乐，指日丝纶飞诏，归去凤池夸。
千岁祝眉寿，福海浩无涯。
 >> 
词牌介绍


rhythmic: 水龙吟
author: 赵长卿
content:
韶华迤逦三春暮。
飞尽繁红无数。
多情为与，牡丹长约，年年为主。
晓露凝香，柔条千里，轻盈清素。
最堪怜，玉质冰肌婀娜，江梅谩休争妒。
翠蔓扶疏隐映，似碧纱笼罩，越溪游女。
从前爱惜娇姿，终日愁风怕雨。
夜月一帘，小楼魂断，有思量处。
恐因循易嫁，东风烂熳，暗随春去。
 >> 
词牌介绍


rhythmic: 念奴娇
author: 赵长卿
content:
小春时候，见早梅吐玉，裁琼妆白。
点点枝头光照眼，恼损柔肠情客。
暗里芳心，出群标致，经岁成疏隔。
如今风韵，何人依旧冰雪。
冷艳潇洒天然，香姿肯易许，游蜂狂蝶。
夜半黄昏担带了，多少清风明月。
宋玉虽悲，元超虽恨，见了千愁歇。
东君还许，有情取次攀折。
 >> 
词牌介绍


rhythmic: 满庭芳
author: 赵长卿
content:
爆竹声飞，屠苏香钿，华堂歌舞催春。
百年消息，经半已凌人。
念我功名冷落，又重是、一岁还新。
惊心事，安仁华鬓，年少已逡巡。
明知生似寄，何须苦苦，役慕蹄轮。
最难忘、通经好学沈沦。
况是读书万卷，辜负他、此志难伸。
从今去，灯窗勉进，云路岂无因。
 >> 
词牌介绍


rhythmic: 花心动
author: 赵长卿
content:
风软寒轻，暗香飘、扑面无限清楚。
乍淡乍浓，应想前村，定是早梅初吐。
马儿行过坡儿下，危桥外、竹梢疏处。
半斜露。
花花蕊蕊，灿然满树。
一晌看花凝伫。
因念我西园，玉英真素。
最是系心，婉娩精神，伴得水云仙侣。
断肠没奈人千里，无计向、钗头频窥。
泪如雨。
那堪又还日暮。


rhythmic: 一丛花
author: 赵长卿
content:
柳莺啼晓梦初惊。
香雾入帘清。
胭脂淡注宫妆雅，似文君、犹带春酲。
芳心婉娩，媚容绰约，桃李总消声。
相如春思正萦萦。
无奈惜花情。
曲栏小槛幽深处，与殷勤、遮护娉婷。
姚黄魏紫，十分颜色，终不似轻盈。


rhythmic: 醉蓬莱
author: 赵长卿
content:
是三春已暮，浪蕊彤残，牡丹零落。
独殿清和，有佳名芍药。
浅浅芳业，绣幢鼎鼎，更艳香绰约。
浑似扬州，画楼卷起，翠帘红幕。
倚槛轻盈，万娇千媚，故整霞裙，笑花寂寞。
太守风流，拥笙歌围著。
坐上诗人，二千里外，念此身飘泊。
客眼看花，归心对酒，番成萧索。


rhythmic: 雨中花慢
author: 赵长卿
content:
宿霭凝阴，天气未晴，峭寒勒住群葩。
倚栏无语，羞辜负年华。
柳媚梢头翠眼，桃蒸原上红霞。
可堪那、尽日狂风荡荡，细雨斜斜。
东君底事，无奈薄幸，著意残害莺花。
惟是我，惜春情重，说奈咨磋。
故与殷勤索酒，更将油幕高遮。
对花欢笑，从教风雨，著醉酬他。


rhythmic: 蓦山溪
author: 赵长卿
content:
晓来雨霁。
弱柳摇新翠。
丽日媚东风，正不暖不寒天气。
幽禽弄舌，花上诉春光，高一饷，低一饷，清圆还碎。
那知时势。
春亦元无意。
草木自敷荣，似人生、功名富贵。
我咱谙分，随有亦随无，不妒富，不憎贫，歌酒闲游戏。
 >> 
词牌介绍


rhythmic: 醉蓬莱
author: 赵长卿
content:
是平分秋色，梦草池塘，暖风帘幕。
昨夜三台，灿天边芝角。
自是君家，庆流泽远，降生申崧岳。
厚德温良，高才粹雅，渊源学博。
何事丹墀，尚淹阔步，未许中原，少勤方略。
且对笙歌，醉黄金错落。
蕊洞珠宫，媚人桃李，趁青春绰约。
绿意红情，成阴结子，五云楼阁。


rhythmic: 水龙吟
author: 赵长卿
content:
烟姿玉骨尘埃外，看自有神仙格。
花中越样风流，曾是名标清客。
月夜香魂，雪天孤艳，可堪怜惜。
向枝间且作，东风第一，和羹事、期他日。
闻道春归未识。
问伊家、却知消息。
当时恼杀林逋，空绕团栾千百。
横管轻吹处，馀香散、阿谁偏得。
寿阳宫、应有佳人，待与点、新妆额。
 >> 
词牌介绍


rhythmic: 水龙吟
author: 赵长卿
content:
苇绡开得仙花，就中最有佳人似。
香肌胜雪，千般揉缚，禁他风雨。
缟夜精神，繁春标致，忍教孤负。
怅潘郎去後，河阳满县，知他是、谁为主。
多谢文章吏部。
遇衔杯、不曾轻许。
应知这底，无言情绪，难为分付。
吹遍春风，耀残明月，总伤心处。
待闲亭夜永，游人散後，作飞仙去。
 >> 
词牌介绍


rhythmic: 水龙吟
author: 赵长卿
content:
天教占得如簧，巧声乍啭千娇媚。
金衣衬著，风流模样，於中可是。
红杏香中，绿杨阴处，多应饶你。
向黄昏、苦苦娇啼怨别，那堪更、东风起。
别有诗肠鼓吹。
未关他、等闲俗耳。
双柑斗酒，当时曾是，高人留意。
南国春归，上阳花落，止添憔悴。
念啼声欲碎，何人解作留春计。
 >> 
词牌介绍


rhythmic: 水龙吟
author: 赵长卿
content:
淡烟轻霭，望中乍歇凝晴昼。
才惊一霎催花，还又随风过了。
清带梨梢，晕含桃脸，添春多少。
向海棠点点，香红染遍，分明是、胭脂透。
无奈芳心滴碎，阻游人、踏青携手。
檐头线断，空中丝乱，才晴却又。
帘幕闲垂处，轻风送、一番寒峭。
正留君不住，潇潇更下黄昏後。
 >> 
词牌介绍


rhythmic: 胜胜慢・声声慢
author: 赵长卿
content:
浓芳满地，秀色连天，和烟带雨萋萋。
几许芳心，还解报得春晖。
当时谢郎梦里，似殷勤、传与新诗。
却为甚、动长门怨感，南浦伤离。
追想天涯行客，应解拥车轮，步步相随。
惆怅如丝，正是欲断肠时。
凭高望中不见，路悠悠、南北东西。
春去也，怨王孙、犹自未归。


rhythmic: 胜胜慢・声声慢
author: 赵长卿
content:
金垂烟重，雪扬风轻，东风惯得多娇。
秀色依依，偏应绿水朱楼。
腰肢先来太瘦，更眉尖、惹得闲愁。
牵情处，是张郎年少，一种风流。
别後长堤目断，空记得当时，马上墙头。
细雨轻烟，何处夕系扁舟。
叮咛再须折赠，劝狂风、休挽长条。
春未老，到成阴、终待共游。


rhythmic: 宝鼎现
author: 赵长卿
content:
嚣尘尽扫，碧落辉腾，元宵三五。
更漏永、迟迟停鼓。
天上人间当此遇。
正年少、尽香车宝马，次第追随士女。
看往来、巷陌连甍，簇起星逑无数。
政简物阜清闲处。
听笙歌、鼎沸频举。
灯焰暖、庭帏高下，红影相交知几户。
恣欢笑、道今宵景色，胜前时几度。
细算来、皇都此夕，消得喧传今古。
排备绮席成行，炉喷袅、沈檀轻缕。
睹遨游彩仗，疑是神仙伴侣。
欲飞去、恨难留住。
渐到蓬瀛步。
愿永逢、恁时恁节，且与风光为主。


rhythmic: 烛影摇红
author: 赵长卿
content:
梅雪飘香，杏花开艳燃春昼。
铜驼烟淡晓风轻，摇曳青青柳。
海燕归来未久。
向雕梁、初成对偶。
日长人困，绿水池塘，清明时候。
帘幕低垂，麝煤烟喷黄金兽。
天涯人去杳无凭，不念东阳瘦。
眉上新愁压旧。
要消遣、除非酒。
酒醒人静，月满南楼，相思还又。
 >> 
词牌介绍


rhythmic: 念奴娇
author: 赵长卿
content:
银蟾光满，弄馀辉、冷浸江梅无力。
缓引柔条浮素蕊，横在闲窗虚壁。
染纸挥毫，粉涂墨晕，不似今端的。
天然造化，别是一般，清瘦踪迹。
今夜翠葆堂深，梦回风定，因月才相识。
先自离愁，那更被、晓角残更催逼。
曙色将分，轻阴移尽，过眼难寻觅。
江南图上，画工应为描得。
 >> 
词牌介绍


rhythmic: 念奴娇
author: 赵长卿
content:
玉龙声杳，正瑶台曲舞，香山初彻。
褪粉掐酥千万颗，满地平铺银雪。
草褥香茵，苔钱买住，留待黄昏月。
有人妆罢，对花凝伫愁绝。
休更恨落羞开，东君情分，自古多离别。
好把芳心收拾取，与个和羹人说。
摆脱风尘，消停酸苦，终有成时节。
浮花浪蕊，到头不是生活。
 >> 
词牌介绍


rhythmic: 念奴娇
author: 赵长卿
content:
兰枯菊槁。
是返魂香入，江南春早。
谷静林幽人不见，梦与梨花颠倒。
雪刻檀心，玉匀丰颊，妆趁严锺晓。
海山么凤，绿衣何处飞绕。
竹外孤袅一枝，古今解道，只有东坡老。
莫倚广平心似铁，闲把珠玑挥扫。
桃李舆台，冰霜宾客，月地还凄悄。
暗香消尽，和羹心事谁表。
 >> 
词牌介绍


rhythmic: 念奴娇
author: 赵长卿
content:
水边篱落独横枝，冉冉风烟岑寂。
踏雪寻芳村路永，竹屋西头遥识。
蕙草香销，小桃红未，醉眼惊春色。
离愁何处，断肠无限陈迹。
憔悴素脸朱唇，天寒日暮，倚栏干无力。
岁晚天涯驿使远，难寄江南消息。
自笑平生，怜清惜淡，故园曾亲植。
百花虽好，问还有恁标格。
 >> 
词牌介绍


rhythmic: 瑞鹤仙
author: 赵长卿
content:
海棠花半落。
正蕙圃风生，兰亭香扑。
青英暝池阁。
任翻红飞絮，游丝穿幕。
情怀易著。
奈宿酲、情绪正恶。
叹韶光渐改，年华荏苒，旧欢如许。
追念凭肩盟誓，枕臂私言，尽成离索。
记得忘却。
当时事，那时约。
怕灯前月下，得见则个，厌厌只待窥著。
问新来、为谁萦牵，又还瘦削。
 >> 
词牌介绍


rhythmic: 一丛花
author: 赵长卿
content:
阶前春草乱愁芽。
尘暗绿窗纱。
钗盟镜约知何限，最断肠、湓浦琵琶。
南渚送船，西城折柳，遗恨在天涯。
夜来魂梦到侬家。
一笑脸如霞。
莺啼燕恨西窗下，问何事、潘鬓先华。
钟动五更，魂归千里，残角怨梅花。


rhythmic: 花心动
author: 赵长卿
content:
绿水平湖，浸芙渠烂锦，艳胜倾国。
半敛半开，斜立斜，好似困娇无力。
水仙应赴瑶池宴，醉归去、美人扶策。
驻香驾、拥波心媚容，倩妆颜色。
曾见苕川澄碧。
匀粉面、溪头旧时相识。
翠被绣，彩扇香篝，度岁杳无消息。
露痕滴尽风前泪，追往恨、悠悠踪迹。
动怨忆。
多情自家赋得。


rhythmic: 鼓笛慢・水龙吟
author: 赵长卿
content:
暑风吹雨仙源过，深院静，凉於水。
莲花郎面，翠幢红粉，烘人香细。
别院新番，曲成初按，词清声脆。
奈难堪羞涩，朦松病眼，无心听，笙簧美。
还记当年此际。
叹飘零、萍踪千里。
楚云寂寞，吴歌凄切，成何情意。
因念而今，水乡潇洒，风亭高致。
对花前可是，十分蒙斗，肯辜欢醉。


rhythmic: 念奴娇
author: 赵长卿
content:
晚妆才罢，见栊丝匀玉，一团娇秀。
趁得年光，长是向、金谷无花时候。
不比莺莺，不关燕燕，不似章台柳。
清凉无汗，雪肌潇洒难偶。
好是斜月黄昏，瑶阶钿砌，百媚初含酒。
恼杀多情香喷喷，双靥盈盈回首。
倾国倾城，千金莫惜，兰蕙应难友。
沈郎拚了，为花一味销瘦。
 >> 
词牌介绍


rhythmic: 满庭芳
author: 赵长卿
content:
竹斜梢，荷倾馀沥，晚风初到南池。
雨收池上，高柳乱蝉嘶。
冉冉莲香满院，夕阳映、红浸庭闱。
凉生到，碧瓜破玉，白酒酌玻璃。
思量，浮世事，枯荣辱宠，欢喜忧悲。
算劳心劳力，得甚便宜。
粗有田园笑傲，拣些个、朋友追随。
好时景，莫教挫过，撞著醉如泥。
 >> 
词牌介绍


rhythmic: 满庭芳
author: 赵长卿
content:
红藕洲塘，黄葵庭院，渚风时动清。
素纨轻，凉色爽征衣。
一一光阴日月，关情处、前事难期。
空凝想，临鸾有恨，谁与画新眉。
刀头，心寸折，江南厚约，惟是侬知。
念默歌停舞，冷落屏帏。
何日朱笼鹦鹉，迎门报、金勒东归。
罗弦管，合欢声里，烂醉玉东西。
 >> 
词牌介绍


rhythmic: 醉蓬莱
author: 赵长卿
content:
正火山槐夏，黛叶湘枝，荔子新摘。
千里驰驱，荐仙源佳席。
浪比龙晴，未输崖蜜，灿烂然红摘。
满贮雕盘，纤纤素手，丹苞新擘。
梨栗粗疏，带酸橘柚，凡品多般，总羞标格。
何以浓香，洗烦襟仙液。
为爱真妃，再三珍重，价倾城倾国。
玉骨冰肌，风流酝藉，直宜消得。


rhythmic: 醉蓬莱
author: 赵长卿
content:
见浴兰才罢，拂掠新妆，巧梳云髻。
初试生衣，恰三裁贴体。
艾虎宜男，朱符辟恶，好储祥纳吉。
金凤钗头，应时戴了，千般戏。
那更殷勤，再三祝愿，斗巧合欢，彩丝缠臂。
刻玉香蒲，泛金觥迎醉。
午日熏风，楚词高咏，度遏云声脆。
赤口白舌，从今消灭，诸馀可意。


rhythmic: 新荷叶
author: 赵长卿
content:
冷彻蓬壶，翠幢鼎鼎生香。
十顷玻璃，望中无限清凉。
遮风掩日，高低衬、密护红妆。
阴阴湖里，羡他双浴鸳鸯。
猛忆西湖，当年一梦难忘。
折得曾将盖雨，归思如狂。
水云千里，不堪更、回首思量。
而今把酒，为伊沈醉何妨。


rhythmic: 念奴娇
author: 赵长卿
content:
江城向晓，被西风揉碎，一天丝雨。
乱织离愁千万缕，多少关心情绪。
促织鸣时，木犀开後，秋色还如许。
那堪飘泊，异乡千里孤旅。
应想帘幕闲垂，西楼东院，齐把归期数。
记得临歧收泪眼，执手叮咛言语。
白酒红萸，黄花绿橘，莫等闲辜负。
朱笼归骑，甚时先报鹦鹉。
 >> 
词牌介绍


rhythmic: 念奴娇
author: 赵长卿
content:
花王有意，念三秋寂寞，凄凉天气。
木落烟深山雾冷，不比寻常风味。
勒驾闲来，柳蒲憔悴，无限惊心事。
仙容香艳，俨然春盛标致。
雅态出格天姿，风流酝藉，羞杀岩前桂。
寄语芙蓉临水际，莫骋芳颜妖丽。
一朵凭栏，千花退避，恼得骚人醉。
等闲风雨，更休愁容易。
 >> 
词牌介绍


rhythmic: 声声慢
author: 赵长卿
content:
金风玉露，绿橘黄澄，商秋爽气飘逸。
南斗腾光，应是间生贤出。
照人紫芝眉宇，更仙风、谁能俦匹。
细屈指，到小春时候，恰则三日。
莫论早年富贵，也休问文章，有如椽笔。
尧舜逢君，启沃定知多术。
而今且张锦幄，麝煤泛、暖香郁郁。
华堂里，听瑶琴轻弄，水仙新律。
 >> 
词牌介绍


rhythmic: 瑞鹤仙
author: 赵长卿
content:
西风苹末起。
动院落清秋，新凉如水。
纤歌遏云际。
正美人翻曲，阳春轻丽。
兰衣玉佩。
拥南斗、光中一醉。
有邦人、万口同声，赞叹我公恺悌。
百里。
年丰谷稔，事简刑清，颂声盈耳。
鹏程九万，摹空展、垂天翼。
定丹书飞下，彤墀归去，秘略家传小试。
看封留、亘古功名，未容退避。
 >> 
词牌介绍


rhythmic: 满庭芳
author: 赵长卿
content:
雨洗长空，风清云路，又还毕备佳期。
夜凉如水，一似去秋时。
渺渺银河浪静，星桥外、香霭。
霞轺举，鸾骖鹊驭，稳稳过飞梯。
经年，成间阻，相逢无语，应喜应悲。
怕玉绳低处，依旧睽离。
和我愁肠万缕，嫦娥怨、底事来迟。
广寒殿，春风桂魄，首与慰相思。
 >> 
词牌介绍


rhythmic: 水调歌头
author: 赵长卿
content:
今夕知何夕，秋色正平分。
嫦娥此际，底事越样好精神。
已是天高气肃，那更清风洒洒，万里没纤云。
把酒临风饮，酒面起红鳞。
歌一曲，舞一曲，捧金樽。
从他妄想，老兔憔悴正纷纷。
我为桂花拚醉，明日扶头不起，颠倒白纶巾。
天若知人意，夜雨莫倾盆。
 >> 
词牌介绍


rhythmic: 蓦山溪
author: 赵长卿
content:
满城风雨，又是重阳近。
黄菊媚清秋，倚东篱、商量开尽。
红萸白酒，景物一年年，人渐远，梦还稀，赢得无穷恨。
钗分镜破，一一关方寸。
强醉欲消除，醉魂醒、凄凉越闷。
鸳鸯宿债，偿了恶因缘，当时事，只今愁，斑尽安仁鬓。
 >> 
词牌介绍


rhythmic: 洞仙歌
author: 赵长卿
content:
芰荷已老，菊与芙蓉未。
一夜秋容上岩桂。
间蘩芜、嫩黄染就琼瑰，开未足，已早香传十里。
从前分付处，明月清风，不用斜晖照佳丽。
叹浮花，徒解咤，浅白深红，争似我、潇洒堆金积翠。
看天阔、秋高露华清，见标致风流，更无尘意。
 >> 
词牌介绍


rhythmic: 醉蓬莱
author: 赵长卿
content:
正金风无露。
玉宇生凉，楚郊无暑。
催起行人，恰槐黄时序。
万里晴宵，几人争睹，快鹏抟一举。
明月圆时，素秋中夜，凌云新赋。
那更渊源，词锋轻锐，笔阵纵横，学通今古。
誉望飞腾，是麟宗文虎。
魁荐归来，华堂香里，与管弦为主。
待看明年，彤墀射策，鳌头独步。


rhythmic: 洞仙歌
author: 赵长卿
content:
黄花满地，庭院重阳後。
天气凄清透襟袖。
动离情、最苦旅馆萧条，那更堪、风剪凋零飞柳。
临歧曾执手。
祝付叮咛，知会别来念人否。
为多情，生怕分离，只知道、准拟别来消瘦。
甚苦苦、促装赴归期，要趁他、橘绿澄黄时候。
 >> 
词牌介绍


rhythmic: 夏云峰
author: 赵长卿
content:
露华清。
天气爽、新秋已觉凉生。
朱户小窗，坐来低按秦筝。
几多妖艳，都总是、白雪馀声。
那更、玉肌肤韵胜，体段轻盈。
照人双眼偏明，况周郎、自来多病多情。
把酒为伊，再三著意须听。
销魂无语，一任侧耳与心倾。
是我不卿卿，更有谁可卿卿。


rhythmic: 瑞鹤仙
author: 赵长卿
content:
败荷擎沼面，红叶舞林梢，光阴何速。
碧天静如水，金风透帘幕，露清蝉伏。
追思往事，念当年、悲伤宋玉。
渐危楼向晚，魂销处、倚遍阑干曲。
凝目。
一霎微雨，塞鸿声断，酒病相续。
无情赏处，金井梧，东篱菊。
渐兰桡归去，银蟾满夜，水村烟渡怎宿。
负伊家、万愁千恨，甚时是足。
 >> 
词牌介绍


rhythmic: 蓦山溪
author: 赵长卿
content:
木犀开了。
还是生辰到。
一笑对西风，喜人与、花容俱好。
寿筵开处，香雾扑帘帏，笙簧奏，星河晓，拼取金倒。
当年仙子，容易抛蓬岛。
月窟与花期，要同向、人间不老。
拈枝弄蕊，此乐几时穷，一岁里，一番新，莫与蟠桃道。
 >> 
词牌介绍


rhythmic: 洞仙歌
author: 赵长卿
content:
广寒宫殿，不在人间世。
分付天香与岩桂。
向西风、遥曳处，数十里知闻，金翠里、别有出群标致。
东园盛事。
五亩浓阴芘。
必以诗书取荣贵。
况一门，三秀才，未足钦崇，那更是、异姓同居兄弟。
更细把、繁英祝娥，看禹浪飞腾，定应来岁。
 >> 
词牌介绍


rhythmic: 满庭芳
author: 赵长卿
content:
晚色沈沈，雨声寂莫，夜寒初冻云头。
晓来阶砌，一捻冷光浮。
目断江天霭霭，低迷映、绿竹修修。
多才客，高吟柳絮，还更上层楼。
烹茶，新试水，人间清楚，物外遨游。
胜似他、销金暖帐情柔。
细看流风迥舞，终日价、浅酌轻讴。
醺醺地，美人翻曲，消尽古今愁。
 >> 
词牌介绍


rhythmic: 御街行
author: 赵长卿
content:
晚来无奈伤心处。
见红叶、随风舞。
解鞍还向乱山深，黄昏後、不成情绪。
先来离恨，打叠不下，天气还凄楚。
风儿住後云来去。
装撰些儿雨。
无眠托首对孤灯，好语向谁分付。
从来烦恼，吓得胆碎，此度难担负。
 >> 
词牌介绍


rhythmic: 有有令
author: 赵长卿
content:
前山减翠。
疏竹度轻风，日移金影碎。
还又年华暮，看看是、新春至。
那更堪、有个人人，似花似玉，温柔伶俐。
准拟。
恩情戏。
拈弄上、则人难比。
我也埋根竖柱，你也争些气。
大家一捺头地。
美中更美。
厮守定、共伊百岁。


rhythmic: 永遇乐
author: 赵长卿
content:
宵露珠零，溅冰花薄，凝瑞偏早。
月练轻翻，风刀碎剪，青女呈纤巧。
微丹枫缬，低摧蕉尾，不觉半池莲倒。
最好是、千林橘柚，轻黄一村封了。
佳人指冷，暗惊罗幕，一夜斜飞多少。
怕倚银屏，愁看玉砌，金菊鲜鲜晓。
伤嗟傅粉，佳期还未，何处冷沾衣透。
争知人、临鸾试罢，与梅共瘦。
 >> 
词牌介绍


rhythmic: 玉蝴蝶
author: 赵长卿
content:
片片空中剪水，巧妆春色，照耀江湖。
渐觉花球转柳，荚阵飞榆。
散银杯、时时逐马。
翻缟带、一一随车。
遍帘隅。
寒生冰箸，光剖明珠。
应须。
浅斟低唱，毡垂红帐，兽金炉。
更向高楼，纵观吟醉谢娘扶。
静时闻、竹声岩谷，漫不见、禽影江湖。
尽踌躇。
歌阑宝玉，赋就相如。


rhythmic: 潇湘夜雨・满庭芳
author: 赵长卿
content:
斜点银缸，高擎莲炬，夜寒不奈微风。
重重帘幕掩堂中。
香渐远、长烟袅，光不定、寒影摇红。
偏奇处，当庭月暗，吐焰如虹。
红裳呈艳丽，□娥一见，无奈狂纵。
试烦他纤手，卷上纱龙。
开正好、银花照夜，堆不尽、金粟凝空。
叮咛语，频将好事，来报主人公。
 >> 
词牌介绍


rhythmic: 念奴娇
author: 赵长卿
content:
据炉肃坐，听瓶笙、别有天然宫徵。
纸帐屏山浑不俗，写出江南烟水。
檠短灯青，灰闲香软，所欠惟梅矣。
风飞无定，数声时颤窗纸。
试问夜已何其，呼童起看，月上东墙未。
天外忽闻征雁过，还把音书来寄。
短笠埋烟，轻蓑鸣雨，已办征船计。
放教归去，故乡江上鱼美。
 >> 
词牌介绍


rhythmic: 祝英台近
author: 赵长卿
content:
记临歧，销黯处。
离恨惨歌舞。
恰是江梅，开遍小春暮。
断肠一曲金衣，两行玉箸，酒阑後、欲行难去。
恶情绪。
因念锦幄香奁，别来负情素。
冷落深闺，知解怨人否。
料应宝瑟慵弹，露华懒傅，对鸾镜、终朝凝伫。
 >> 
词牌介绍


rhythmic: 蓦山溪
author: 赵长卿
content:
玉妃整佩，绛节参差御。
一笑唤春回，正江南、天寒岁暮。
孤标独立，占断世间香，云屋冷，雪篱深，长记西湖路。
人间尘土，不是留花处。
羌管一声催，碎琼瑶、纷纷似雨。
枝头著子，聊与世调羹，功就後，盍归休，还记来时不。
 >> 
词牌介绍


rhythmic: 水龙吟
author: 赵长卿
content:
危楼横枕清江上，两岸碧山如画。
夕烟幂幂，晚灯点点，楼台新夜。
明月当天，白沙流水，冷光连野。
浸栏干万顷，琉璃软皱，打鱼艇、相高下。
何处一声羌管，是谁家、倚楼人也。
多情对景，无言有恨，欲歌还罢。
把酒临筵，阿谁知我，此怀难写。
忍思量後夜，芳容不似，暗尘随马。
 >> 
词牌介绍


rhythmic: 水调歌头
author: 赵长卿
content:
离愁晚如织，托酒与消磨。
奈何酒薄愁重，越醉越愁多。
忍对碧天好夜，皓月流光无际，光影转庭柯。
有恨空垂泪，无语但悲歌。
因凝想，从别後，蹙双蛾。
春来底事，孤负紫袖与红靴。
速整雕鞍归去，著意浅斟低唱，细看小婆娑。
万蕊千花里，一任玉颜酡。
 >> 
词牌介绍


rhythmic: 水龙吟
author: 赵长卿
content:
酒潮匀颊双眸溜。
美映远山横秀。
风流俊雅，娇痴体态，眼前稀有。
莲步弯弯，移归拍里，凌波难偶。
对仙源醉眼，玉纤笼巧，拨轻声、鱼纹皱。
我自多情多病，对人前、只推伤酒。
瞒他不得，诗情懒倦，沈腰销瘦。
多谢东君，殷勤知我，曲翻红袖。
拼来朝又是，扶头不起，江楼知不。
 >> 
词牌介绍


rhythmic: 念奴娇
author: 赵长卿
content:
夕阳底尽，望楚天空阔，稀星帘幕。
暮霭横江烟万缕，照水参差楼阁。
两两三三，楼前归鹭，飞过栏干角。
霜风何事，绕檐吹动寂寞。
消散我已忘机，而今百念，灰了心头火。
对酒当歌浑冷淡，一任他懑嗔恶。
松竹园林，柳梧庭院，自有人间乐。
闲云休问，去来本是无著。
 >> 
词牌介绍


rhythmic: 水调歌头
author: 赵长卿
content:
贪痴无了日，人事没休期。
白驹过隙，百岁能得几多时。
自古腰金结绶，著意经营辛苦，回首不胜悲。
名未能安稳，身已至倾危。
空剜刻，休巧诈，莫心欺。
须知天定，只见高与新碑。
我已从头识破，赢得当歌临酒，欢笑且随宜。
较甚荣和辱，争甚是和非。
 >> 
词牌介绍


rhythmic: 水龙吟
author: 赵长卿
content:
曾著意斟量过，天下事、无穷尽。
贪荣贪富，朝思夕计，空劳方寸。
蹑足封王，功名盖世，谁如韩信。
更堆金积玉，石崇豪侈，当时望、倾西晋。
长乐宫中一叹，又何须累累悬印。
坠楼效死，轻车东市，头膏血刃。
尤物虚名，於身何补，一齐休问。
遇当歌临酒，舒眉展眼，且随缘分。
 >> 
词牌介绍


rhythmic: 蓦山溪
author: 赵长卿
content:
壶天冰雪，消尽虚堂暑。
多谢故人风，送花香传小树。
香风初过，一曲断肠声，如怨诉。
诉闲愁，落落琵琶语。
江边马上，弹指成千古。
泪眼与啼妆，叹风流、只今何处。
芳心役损，触事起悲酸，招玉素。
拨檀槽，整理金衣缕。
 >> 
词牌介绍


rhythmic: 念奴娇
author: 赵长卿
content:
精神俊雅，更那堪、天与风流标格。
罗绮丛中偏艳冶，偷处教人怜惜。
目剪秋波，指纤春笋，新样冠儿直。
高堂云雨，甚人有分消得。
戏笑里含羞，回眸低盼，此意谁能识。
密约幽欢空怅望，何日能谐端的。
玳席歌馀，兰堂香散，此际愁如织。
人归空对，晚阴庭树横碧。
 >> 
词牌介绍


rhythmic: 瑞鹤仙
author: 赵长卿
content:
无言屈指也。
算年年底事，长为旅也。
凄惶受尽也。
把良辰美景，总成虚也。
自嗟叹也。
这情怀、如何诉也。
谩愁明怕暗，单栖独宿，怎生禁也。
闲也。
有时临镜，渐觉形容，日消减也。
光阴换也。
空辜负、少年也。
念仙源深处，暖香小院，赢得群花怨也。
是亏他见了，多教骂几句也。
 >> 
词牌介绍


rhythmic: 蓦山溪
author: 赵长卿
content:
无非无是。
好个闲居士。
衣食不求人，又识得、三文两字。
不贪不伪，一味乐天真，三径里。
四时花，随分堪游戏。
学些沓拖，也似没意志。
诗酒度流年，熟谙得、无争三昧。
风波歧路，成败霎时间，你富贵。
你荣华，我自关门睡。
 >> 
词牌介绍


rhythmic: 御街行
author: 赵长卿
content:
香熏斗帐相逢乍。
正宫漏、沈沈夜。
月飞梅影上帘栊，标致风流娇雅。
眼波横浸，照人百媚，无限叮咛话。
玉鞍门上嘶归马。
趱行色、难留也。
别来花艳不禁春，浪向东风轻嫁。
空馀小院，博山修竹，依旧窗儿下。
 >> 
词牌介绍


rhythmic: 一丛花
author: 赵长卿
content:
当歌临酒恨难穷。
酒不似愁浓。
风帆正起归与兴，岸东西、芳草茸茸。
楚梦乍回，吴音初听，谁念我孤踪。
藏春小院暖融融。
眼色与心通。
乌云有意重梳掠，便安排、金屋房栊。
云雨厚因，鸳鸯宿债，作个好家风。


rhythmic: 天仙子
author: 赵长卿
content:
眼色媚人娇欲度。
行尽巫阳云又雨。
花时还复见芳姿，情几许。
愁何许。
莫向耳边传好语。
往事悠悠曾记否。
忍听黄鹂啼锦树。
啼声惊碎百花心。
分付与。
谁为主。
落蕊飞红知甚处。
 >> 
词牌介绍


rhythmic: 惜奴娇
author: 赵长卿
content:
洛浦娇魂，恐得到、人间少。
把风流、分付花貌。
六出精神，腊寒射、香试到。
清秀。
与江梅、争相先後。
檐卜粗疏，怎似妖娆体调。
比山樊、也应错道。
最是殷勤，捧出金盏银台笑。
拼了。
仙源与、奇葩醉倒。


rhythmic: 水龙吟
author: 赵长卿
content:
无情风掠芭蕉响，还是重门已闭。
银缸独对，相思方切，教人怎睡。
解叹从前事，解叹了、依前鳖气。
想他家那里，知人憔悴，相应是、睡也未。
且恁和衣强寝，奈无寐、依前重起。
起来思想，当初与你，忒煞容易。
及至而今也，半头天眼，不存不济。
最消魂苦是，黄昏前後，冷清清地。
 >> 
词牌介绍


rhythmic: 水调歌头
author: 赵长卿
content:
把酒相劳苦，月色耀天章。
冰轮碾破寒碧，飞入酒樽凉。
击节词人妙句，吸此清辉万丈，肺腑亦生光。
揽袂欲仙举，逸兴共天长。
日边客，幕中俊，坐间狂。
浩歌清啸，恍然云海渺茫茫。
唤醒谪仙苏二，何事常愁客少，更恐被云妨。
月与人长好，广大醉为乡。
 >> 
词牌介绍


rhythmic: 水龙吟
author: 赵长卿
content:
先来天与精神，更因丽景添殊态。
拖轻苒苒，才凝一段，还分五彩。
毕竟非烟，有时为雨，惹情无奈。
道无心，怎被歌声遏断，迟迟向、青天外。
宜伴先生醉卧，得饶道、和山须买。
也曾恼杀襄王，谁道依前不会。
我欲乘风归去，翻怅恨、帝乡何在。
念佳期未展，天长莫合，尽空相对。
 >> 
词牌介绍


rhythmic: 满江红
author: 赵长卿
content:
懊恼平生，奈天赋、恩情太薄。
二三岁、看伊受尽，眼尖眉角。
记得当初低耳畔，是谁先有于飞约。
惟到今、划地误盟言，还先恶。
天眼见，人难度。
天易感，人难托。
人心险，天又怎生捉摸。
莫问傍人非与是，手儿但把心儿托。
便不成、厮守许多时，乾休却。
 >> 
词牌介绍


rhythmic: 贺新郎
author: 赵长卿
content:
负你千行泪。
大都来、一寸心儿，万般萦系。
似恁愁烦那里洎。
故自三年二岁。
为你後、甘心憔悴。
终待说、山盟海誓。
这恩情、到此非容易。
拼做个，久长计。
紧要事须评议。
怕人人、蓦地知时，怎生处置。
毒害心肠祆知是。
怕你生烦到底。
便莫待、将人轻弃。
不是我多疑你。
被傍人、赚後失圈。
经一事，长一智。
 >> 
词牌介绍


rhythmic: 簇水
author: 赵长卿
content:
长忆当初，是他见我心先有。
一钩才下，便引得鱼儿开口。
好是重门深院，寂寞黄昏後。
厮觑著、一面儿酒。
试就。
便把我、得人意处，闵子里、施纤手。
云情雨意，似十二巫山旧。
更向枕前言约，许我长相守。
人也，犹自眉头皱。


rhythmic: 汉宫春
author: 赵长卿
content:
讲柳谈花，我从来口快，说他家。
眼前见了，无限楚女吴娃。
千停万稳，较量来、终不如他。
便做得，宫仪院体，歌谈不带烟花。
从前万事堪夸。
爱拈笺弄管，锦字斜。
新来与人著，不许胡巴。
嚎懑谩惹，料福缘、浅似他些。
谁为我，传诗递曲，殷勤题上窗纱。


rhythmic: 雨中花慢
author: 赵长卿
content:
子分香，罗巾拭泪，别来时、未觅凄惶。
上得船儿来了，地凄凉。
可惜花前月里，却成水远山长。
做成恩爱，如今赢得，万里千乡。
情知这场寂寞，不干你事，伤我穷忙。
不道是、久长活路，终要称量。
我则匆匆归去，知你且、种种随娘。
下梢睚彻，有时共你风光。


rhythmic: 念奴娇
author: 赵长卿
content:
桂华蟾魄，到中秋、祗有人闻一六。
浩渺清风因唤起，千里吹飞鸿鹄。
碧落翻花，瑶空隐瑞，声节琅筑。
板怀玉燕，此时嘉梦重育。
始信名在丹台，方八百，子已三千熟。
麟脯灵瓜那更有，琼神仙。
秋水春山，柳腰花面，一醉霓裳曲。
长生清净，自然何用辟谷。
 >> 
词牌介绍


rhythmic: 喜迁莺
author: 赵长卿
content:
商轻透。
动帘幕飞梧，乱飘庭。
瑞气氤氲，沈檀初，烟喷宝台金兽。
黄花美酒。
天教占得，先他时候。
诞元老，庆有声，此夕降生华胄。
欢笑。
宜称寿。
弦管鼎沸，宫商方频奏。
满捧瑶卮，华堂歌舞，拍转金钗斜溜。
朱颜绿鬓，殷勤深愿，镇长如旧。
叹滨海，道难留，指日荣迁飞骤。
 >> 
词牌介绍


rhythmic: 贺新郎
author: 赵长卿
content:
世谛人多错。
阿谁将、虚名微利，放教轻著。
万事莫非前定了，选甚微如饮酌。
算徒诧、龙韬豹略。
纵使龙头安尺木，更从教、豹变生三角。
浑是梦，恍如昨。
吾庐自笑常虚廓。
对残编、磨穿枯砚，生涯微薄。
负郭田园能有几，随分安贫守约。
要不改、箪瓢颜乐。
西掖百扉终须到，且嘲风咏月常相谑。
更要甚，万金药。
 >> 
词牌介绍


rhythmic: 满庭芳
author: 赵长卿
content:
风力驱寒，云荣呈瑞，晓来到处花飞。
遍装琼树，春意到南枝。
便是渔蓑旧画，纶竿重、横玉低垂。
今宵里，香闺邃馆，幽赏事偏宜。
风流金马客，歌鬟醉拥，乌帽斜。
问人间何处，鹏运天池。
且共周郎按曲，音微误、首己先回。
同心事，丹山路稳，长伴彩鸾归。
 >> 
词牌介绍


rhythmic: 水调歌头
author: 罗愿
content:
秋宇净如水，月镜不安台。
郁孤高处张乐，语笑脱氛埃。
檐外白毫千丈，坐上银河万斛，心境两佳哉。
俯仰共清绝，底处著风雷。
问天公，邀月姊，愧凡才。
婆娑人世，羞见蓬鬓漾金。
来岁公归何处，照耀彩衣簪橐，禁直且休催。
一曲庾江上，千古继韶陔。
 >> 
词牌介绍


rhythmic: 醉翁操
author: 楼钥
content:
茫茫。
苍苍。
青山绕、千顷波光。
新秋露风荷吹香。
悠心地け然，生清凉。
古岸摇垂杨。
时有白鹭飞来双。
隐君如在，鹤与翱翔。
老仙何处，尚有流风未忘。
琴与君兮宫商。
酒与君兮杯觞。
清欢殊未央。
西山忽斜阳。
欲去且徜徉。
更将霜鬓临沧浪。


rhythmic: 醉翁操
author: 楼钥
content:
冷然。
清圆。
谁弹。
向屋山。
何言。
清风至阴德之天。
悠馀响婵娟。
方昼眠。
迥立八风前。
八音相宣知孰贤。
有时悲壮，铿若龙泉。
有时幽杳，彷佛猿吟鹤怨。
忽若巍巍山巅。
荡荡几如流川。
聊将娱暮年。
听之身欲仙。
弦索满人间。
未有逸韵如此弦。


rhythmic: 水调歌头
author: 舒邦佐
content:
问讯金华伯，自是地行仙。
只为朱轮画戟，句引到湘川。
用个狎鸥心地，做就烹鲜时政，民化我何言。
但贵衡阳纸，纸落尽云烟。
对湖天，梅索笑，月还圆。
旧时岳生申甫，重到是前缘。
快洗瑶觥一醉，唤个鹤仙起舞，骑取上花砖。
春秋更多少，庄木八千年。
 >> 
词牌介绍


rhythmic: 满江红
author: 方有开
content:
跳出红尘，都不顾、是非荣辱。
垂钓处、月明风细，水清山绿。
七里滩头帆落尽，长山泷口潮回速。
问有谁、特为上钩来，刘文叔。
貂蝉贵，无人续。
金带重，难拘束。
这白麻黄纸，岂曾经目。
昨夜客星侵帝座，且容伸脚加君腹。
问高风、今古有谁同，先生独。
 >> 
词牌介绍


rhythmic: 贺新郎
author: 许及之
content:
旧俗传荆楚。
正江城、梅炎藻夏，做成重午。
门艾钗符关何事，付与痴儿呆女。
耳不听、湖边鼍鼓。
独炷炉香熏衣润，对潇潇、翠竹都忘暑。
时展卷，诵骚语。
新愁不障西山雨。
问楼头、登临倦客，有谁怀古。
回首独醒人何在，空把清尊酹与。
漾不到、潇湘江渚。
我又相将湖南去，已安排、吊屈嘲渔父。
君有语，但分付。
 >> 
词牌介绍


rhythmic: 水调歌头
author: 傅大询
content:
草草三间屋，爱竹旋添栽。
碧沙窗户，眼前都是翠云堆。
一月山翁高卧，踏雪水村清冷，木落远山开。
唯有平安竹，留得伴寒梅。
唤家童，开门看，有谁来。
客来一笑，清话煮茗更传杯。
有酒只愁无客，有客又愁无酒，酒熟且徘徊。
明日人间事，天自有安排。
 >> 
词牌介绍


rhythmic: 锦堂春・锦堂春慢
author: 傅大询
content:
梅要疏开，雪教迟下，怕他寒入江天。
有月桥仙客，相伴婵娟。
巷陌升平气象，一时都在鸣弦。
望东家锦里，雁到云边。
书到云边。
尊前翠眉环唱，道新腔字稳，花折声圆。
此去凤池游戏，碧波添插金莲。
看长生叶上，龟寿千年，人寿千年。


rhythmic: 念奴娇
author: 傅大询
content:
江梅破腊，把一枝来报，□春消息。
锦帐银瓶龙麝暖，画烛光摇金碧。
雨径桃花，一溪流水，路入神仙宅。
云裳羽佩，洞天相会今夕。
堂下乐问灵鼍，玉人清唱，舞袖低回雪。
富贵风流须道是，天上人间难得。
玉镜台边，琼浆盏畔，共说春心切。
百年偕老，凤凰楼上风月。
 >> 
词牌介绍


rhythmic: 贺新郎
author: 刘德秀
content:
雨沐秋荣薄。
莹湖光、琉璃千顷，浪平如削。
步绕湖边佳绝处，时涌琼楼珠阁。
记一一、经行皆昨。
十万人家空翠里，借娥、玉鉴相依约。
卷雾箔，飞烟幕。
天机云锦才收却。
放芙蓉、岸花十里，翠红成幄。
向晚买舟撑月去，笑引银汉共酌。
醉欲起、骑鲸碧落。
试唤坡仙哦妙句，问淡妆、此夕如何著。
只云月，是梳掠。
 >> 
词牌介绍


rhythmic: 水调歌头
author: 吴镒
content:
澄彻北湖水，圆镜莹青铜。
客槎星汉天上，隐隐暗朝通。
六月浮云落日，十顷增冰积雪，胜绝与谁同。
罗袜步新月，翠袖倚凉风。
子韩子，叫虞帝，傲祝融。
御风凌雾来去，邂逅此从容。
欲问骑何处，试举叉鱼故事，惊起碧潭龙。
乞我飞霞佩，从子广寒宫。
 >> 
词牌介绍


rhythmic: 水调歌头
author: 吴镒
content:
三楚上游地，五岭翠眉横。
杜诗韩笔难尽，身到眼增明。
最好流泉百道，НН绕城萦市，唯见洛阳城。
化鹤三千岁，橘井尚凄清。
阆风客，紫贝阙，白玉京。
不堪天上官府，时此驻霓旌。
岁晚朔云边雪，压尽蛮烟瘴雨，过雁落寒汀。
况有如泉酒，细与故人倾。
 >> 
词牌介绍


rhythmic: 水调歌头
author: 林淳
content:
潇洒东湖上，夜雨洗清秋。
朝来尘霁，凝望千里兴悠悠。
山色揉蓝深染，波影青铜新铸，□冷翠光浮。
蓑笠真吾事，聊整钓鱼钩。
坐中客，凌王谢，更风流。
一觞一咏，豪俊谈笑气吞牛。
花月连环长好，到处名园池□，遇景且遨游。
试问陶元亮，底事赋归休。
 >> 
词牌介绍


rhythmic: 木兰花慢
author: 王炎2
content:
缃桃花树下，记罗袜、昔经行。
至今日重来，人惟独自，花亦凋零。
青鸟杳无信息，遍人间、何处觅云。
红锦织残旧字，玉箫吹断馀声。
销凝。
衣故几时更。
又谁复卿卿。
念镜里琴中，离鸾有恨，别鹄无情。
齐眉处同笑语，但有时、梦见似平生。
愁对婵娟三五，素光暂缺还盈。


rhythmic: 水调歌头
author: 王炎2
content:
爱日护轻暖，酝造小春时。
桃溪云敛，一点郎星吐青辉。
炼玉颜容难老，点漆精神如旧，不用摘霜髭。
厌薄蓬莱景，戏踏两凫飞。
潘花底，陶柳外，细民肥。
万家喜色，融瑞气拥牙绯。
凭仗春葱洗玉，领略朱樱度曲，引满又何辞。
只待琴歌毕，安步上丹墀。
 >> 
词牌介绍


rhythmic: 念奴娇
author: 王炎2
content:
晓来雨过，正海棠枝上，胭脂如滴。
桃杏不敢来比似，信是倾城倾国。
藏韵收香，谁能描貌，阁尽诗人笔。
从教睡去，为留银烛终夕。
不待过了清明，绿阴结子，无处寻春色。
簌簌轻红飞一片，便觉临风凄恻。
莫道无情，嫣然一笑，也似曾相识。
惜花无主，自怜身是行客。
 >> 
词牌介绍


rhythmic: 木兰花慢
author: 王炎2
content:
博山香雾冷，新雨过、怯单衣。
正飞絮，平芜杳杳，家在天涯。
春难住、人易老，又等闲过了踏青时。
枝上红稀绿暗，杜鹃刚向人啼。
依依。
谩叹歌生弹铗，尘满弦徽。
想北山猿鹤，南溪鸥鹭，怪我归迟。
青云事、今已晚，倚小窗、谁与话襟期。
对酒有愁可解，擘笺无怨休题。


rhythmic: 水调歌头
author: 王炎2
content:
新涨鸭头绿，春满白苹洲。
小停画，莫便折柳话离愁。
飘渺觚棱在望，不用东风借便，一瞬到皇州。
别酒十分酌，何惜覆瑶舟。
从此去，上华顶，入清流。
人门如许，自合唾手复公侯。
老我而今衰谢，梦绕故园松菊，底事更迟留。
早晚挂冠去，江上狎浮鸥。
 >> 
词牌介绍


rhythmic: 蓦山溪
author: 王炎2
content:
莺啼花谢，断送春归去。
雨後听鹃声，恰似诉、留春不住。
韶光易迈，暗被老相催，无个事，没些愁，方是安身处。
载松种菊，相对为宾主。
终日掩柴扉，但只有、清风时度。
不把酒，又不喜观书，饥时饭，饱时茶，困即睡。
 >> 
词牌介绍


rhythmic: 满江红
author: 王炎2
content:
宦海浮沉，名与字、不能彰彻。
青云上、诸公衮衮，难登狭劣。
结绶弹冠成底事，解颐折角皆虚说。
待黄粱、梦觉始归来，非明哲。
易消释，空中雪。
多亏缺，天边月。
算人生必有，衰羸时节。
恁是一阳来复後，梅花柳眼先春发。
料明年、又老似今年，当休歇。
 >> 
词牌介绍


rhythmic: 水调歌头
author: 杨冠卿
content:
春涨一篙绿，江阔暮涛寒。
龙骧万斛飞举，鲸饮酒杯宽。
醉倚舵楼清啸，目送孤鸿杳霭，景意与俱闲。
恍若驭风去，蓬岛旧家山。
记吾庐，环翠竹，拱苍官。
碧云信杳，谁为日日报平安。
桂棹桃溪归後，流水落红香寂，春事想阑珊。
赖有锦囊句，写向此中看。
 >> 
词牌介绍


rhythmic: 水调歌头
author: 杨冠卿
content:
形胜访淮楚，骑鹤到扬州。
春风十里帘幕，香霭小红楼。
楼外长江今古，谁是济川舟楫，烟浪拍天浮。
喜见紫芝宇，儒雅更风流。
气吞虹，才倚马，烂银钩。
功名年少馀事，雕鹗几横秋。
行演丝纶天上，环倚玉皇香案，仙袂揖浮丘。
落笔惊风雨，润色焕皇猷。
 >> 
词牌介绍


rhythmic: 水调歌头
author: 杨冠卿
content:
年少青云客，怀抱百忧宽。
北窗醉卧春晓，归梦趁吴帆。
来访鸱夷仙迹，极目平湖烟浪，万象一毫端。
云海渺空阔，咫尺是蓬山。
佩飞霞，囊古锦，几凭阑。
赤城应有居士，凤举更龙蟠。
待向玉霄东望，相与神游八极，身未似云闲。
长剑倚天外，功业镜频看。
 >> 
词牌介绍


rhythmic: 水调歌头
author: 杨冠卿
content:
曳杖罗浮去，辽鹤正南翔。
青鸾为报消息，岩壑久相望。
无奈渔溪乃，唤起苹洲昨梦，风雨趁归航。
万里家何许，天阔水云长。
历五湖，转湘楚，下三江。
兴亡千古馀恨，收拾付诗囊。
重到然犀矶渚，不见骑鲸仙子，客意转凄凉。
举酒酹江月，襟袖泪淋浪。
 >> 
词牌介绍


rhythmic: 水龙吟
author: 杨冠卿
content:
渡江天马龙飞，翠华小住兴王地。
石城锺阜，雄依天堑，鼎安神器。
鹊楼高，建章宫阔，玉绳低坠。
望郁葱佳气，非烟非雾，方呈瑞、璇霄际。
貔虎云屯羽卫。
壮金汤、更隆国势。
天骄胆落，狼烽昼熄，玉门晏闭。
祗谒陵园，长安□远，中兴可冀。
笑六朝旧事，空随流水，千古恨、无人记。
 >> 
词牌介绍


rhythmic: 贺新郎
author: 杨冠卿
content:
薄暮垂虹去。ピ
正江天、残霞冠日，乱鸿遵渚。ピ
万顷云涛风浩荡，笑整羽轮飞渡。ピ
问弱水、神仙何处。ピ
翳凤骑麟思往事，记朝元、金殿闻钟鼓。ピ
环佩响，翠鸾舞。ピ
梦中失却江南路。ピ
待西风、长城饮马，朔庭张弩。ピ
目尽青天何时到，赢得儿童好语。ピ
怅未复、长陵土。ピ
西子五湖归去後，泛仙舟、尚许寻盟否。ピ
风袂逐，片帆举。ピ
 >> 
词牌介绍


rhythmic: 六州
author: 崔敦诗
content:
商秋吉，嘉会协中辛。
涓路寝，修祀，圣德昭清。
端志虑，罄竭斋精。
锦绣排天仗，羽卫滨纷。
朝太室、返中宸。
被衮接神明。
时平天时俱清晏，兼丰年和气，品物达芳馨。
瞻座，舂容燕三灵。
奠瑶爵，荐量币，清思呦冥冥。
望昆仑。
嘉祥塞。
诚殚礼洽庆休成。
润泽被生民。
端门肆眚，昕庭称贺，俱将景福万寿、祝双亲。


rhythmic: 十二时・忆少年
author: 崔敦诗
content:
勋华并、天胙昌期。
圣德茂重离。
英明经远，浚哲昭微。
宝俭更深慈。
观万国、累洽重熙。
对明时。
报礼秩神祗。
玉帛奏华夷。
雍肃显相，百辟各钦祗。
奄嘉虞英璧奠华滋。
神安坐、景气澄虚。
极光焰、烛长丽。
展诗应律，万舞逶迟。
三献洽皇仪。
垂露浸庆祜来宜。
礼无违。
鸣鸾临帝阙，飞凤下天倪。
清和寰宇，霈泽一朝驰。
醇化无为。
万祀巩洪基。


rhythmic: 摸鱼儿
author: 辛弃疾
content:
更能消、几番风雨。
匆匆春又归去。
惜春长恨花开早，何况落红无数。
春且住。
见说道、天涯芳草迷归路。
怨春不语。
算只有殷勤，画檐珠网，尽日惹飞絮。
长门事，准拟佳期又误。
蛾眉曾有人妒。
千金纵买相如赋，脉脉此情谁诉。
君莫舞。
君不见、玉环飞燕皆尘土。
闲愁最苦。
休去倚危楼，斜阳正在，烟柳断肠处。
 >> 
词牌介绍


rhythmic: 摸鱼儿
author: 辛弃疾
content:
望飞来、半空鸥鹭。
须臾动地鼙鼓。
截江组练驱山去，鏖战未收貔虎。
朝又暮。
诮惯得、吴儿不怕蛟龙怒。
风波平步。
看红旆惊飞，跳鱼直上，蹙踏浪花舞。
凭谁问，万里长鲸吞吐。
人间儿戏千弩。
滔天力倦知何事，白马素车东去。
堪恨处。
人道是、子胥冤愤终千古。
功名自误。
谩教得陶朱，五湖西子，一舸弄烟雨。
 >> 
词牌介绍


rhythmic: 沁园春
author: 辛弃疾
content:
三径初成，鹤怨猿惊，稼轩未来。
甚云山自许，平生意气，衣冠人笑，抵死尘埃。
意倦须还，身闲贵早，岂为莼羹鲈哉。
秋江上，看惊弦雁避，骇浪船回。
东冈更葺茅斋。
好都把轩窗临水开。
要小舟行钓，先应种柳，疏篱护竹，莫碍观梅。
秋菊堪餐，春兰可佩，留待先生手自栽。
沈吟久，怕君恩未许，此意徘徊。
 >> 
词牌介绍


rhythmic: 沁园春
author: 辛弃疾
content:
伫立潇湘，黄鹄高飞，望君不来。
被东风吹堕，西江对语，急呼斗酒，旋拂征埃。
却怪英姿，有如君者，犹欠封侯万里哉。
空赢得，道江南佳句，只有方回。
锦帆画舫行斋。
怅雪浪粘天江影开。
记我行南浦，送君折柳，君逢驿使，为我攀梅。
落帽山前，呼鹰台下，人道花须满县栽。
都休问，看云霄高处，鹏翼徘徊。
 >> 
词牌介绍


rhythmic: 水龙吟
author: 辛弃疾
content:
渡江天马南来，几人真是经纶手。
长安父老，新亭风景，可怜依旧。
夷甫诸人，神州沈陆，几曾回首。
算平戎万里，功名本是，真儒事、君知否。
况有文章山斗。
对桐阴、满庭清昼。
当年堕地，而今试看，风云奔走。
绿野风烟，平泉草木，东山歌酒。
待他年，整顿乾坤事了，为先生寿。
 >> 
词牌介绍


rhythmic: 水龙吟
author: 辛弃疾
content:
玉皇殿阁微凉，看公重试薰风手。
高门画戟，桐阴阁道，青青如旧。
兰佩芳空，蛾眉谁妒，无言搔首。
甚年年却有，呼韩塞上，人争问、公安否。
金印明年如斗。
向中州、锦衣行昼。
依然盛事，貂蝉前後，凤麟飞走。
富贵浮云，我评轩冕，不如杯酒。
待从公，痛饮八千馀岁，伴庄椿寿。
 >> 
词牌介绍


rhythmic: 水龙吟
author: 辛弃疾
content:
楚天千里清秋，水随天去秋无际。
遥岑远目，献愁供恨，玉簪螺髻。
落日楼头，断鸿声里，江南游子。
把吴钩看了，栏干拍遍，无人会、登临意。
休说鲈鱼堪。
尽西风、季鹰归未。
求田问舍，怕应羞见，刘郎才气。
可惜流年，忧愁风雨，树犹如此。
倩何人，唤取盈盈翠袖，英雄泪。
 >> 
词牌介绍


rhythmic: 满江红
author: 辛弃疾
content:
笳鼓归来，举鞭问、何如诸葛。
人道是、匆匆五月，渡泸深入。
白羽风生貔虎噪，青溪路断猩鼯泣。
早红尘、一骑落平冈，捷书急。
三万卷，龙韬客。
浑未得，文章力。
把诗书马上，笑驱锋镝。
金印明年如斗大，貂蝉却自兜鍪出。
待刻公、勋业到□云，浯溪石。
 >> 
词牌介绍


rhythmic: 满江红
author: 辛弃疾
content:
瘴雨蛮烟，十年梦、尊前休说。
春正好、故园桃李，待君花发。
儿女灯前和泪拜，鸡豚社里归时节。
看依然、舌在齿牙牢，心如铁。
治国手，封侯骨。
腾汉漫，排阊阖。
待十分做了，诗书勋业。
常日念君归去好，而今却恨中年别。
笑江头、明月更多情，今宵缺。
 >> 
词牌介绍


rhythmic: 满江红
author: 辛弃疾
content:
蜀道登天，一杯送、绣衣行客。
还自叹、中年多病，不堪离别。
东北看惊诸葛表，西南更草相如檄。
把功名、收拾付君侯，如椽笔。
儿女泪，君休滴。
荆楚路，吾能说。
要新诗准备，庐江山色。
赤壁矶头千古浪，铜陌上三更月。
正梅花、万里雪深时，须相忆。
 >> 
词牌介绍


rhythmic: 满江红
author: 辛弃疾
content:
快上西楼，怕天放、浮云遮月。
但唤取、玉纤横笛，一声吹裂。
谁做冰壶浮世界，最怜玉斧修时节。
问常娥、孤冷有愁无，应华发。
云液满，琼杯滑。
长袖起，清歌咽。
叹十常八九，欲磨还缺。
若得长圆如此夜，人情未必看承别。
把从前、离恨总成欢，归时说。
 >> 
词牌介绍


rhythmic: 满江红
author: 辛弃疾
content:
鹏翼垂空，笑人世、苍然无物。
还又向、九重深处，玉阶山立。
袖里珍奇光五色，他年要补天西北。
且归来、谈笑护长江，波澄碧。
佳丽地，文章伯。
金缕唱，红牙拍。
看尊前飞下，日边消息。
料想宝香黄阁梦，依然画舫青溪笛。
待如今、端的约锺山，长相识。
 >> 
词牌介绍


rhythmic: 满江红
author: 辛弃疾
content:
落日苍茫，风才定、片帆无力。
还记得、眉来眼去，水光山色。
倦客不知身近远，佳人已卜归消息。
便归来、只是赋行云，襄王客。
些个事，如何得。
知有恨，休重忆。
但楚天特地，暮云凝碧。
过眼不如人意事，十常八九今头白。
笑江州、司马太多情，青衫湿。
 >> 
词牌介绍


rhythmic: 满江红
author: 辛弃疾
content:
过眼溪山，怪都似、旧时曾识。
是梦里、寻常行遍，江南江北。
佳处径须携杖去，能消几两平生屐。
笑尘埃、三十九年非，长为客。
吴楚地，东南拆。
英雄事，曹刘敌。
被西风吹尽，了无陈迹。
楼观才成人已去，旌旗未卷头先白。
叹人间、哀乐转相寻，今犹昔。
 >> 
词牌介绍


rhythmic: 满江红
author: 辛弃疾
content:
湖海平生，算不负、苍髯如戟。
闻道是、君王著意，太平长策。
此老自当兵十万，长安正在天西北。
便凤凰、飞诏下天来，催归急。
车马路，儿童泣。
风雨暗，旌旗湿。
看野梅官柳，东风消息。
莫向蔗庵追语笑，只今松竹无颜色。
问人间、谁管别离愁，杯中物。
 >> 
词牌介绍


rhythmic: 满江红
author: 辛弃疾
content:
笑拍洪崖，问千丈、翠岩谁削。
依旧是、西风白马，北村南郭。
似整复斜僧屋乱，欲吞还吐林烟薄。
觉人间、万事到秋来，都摇落。
呼斗酒，同君酌。
□小隐，寻幽约。
且丁宁休负，北山猿鹤。
有鹿从渠求鹿梦，非鱼定未知鱼乐。
正仰看、飞鸟却应人，回头错。
 >> 
词牌介绍


rhythmic: 满江红
author: 辛弃疾
content:
曲几蒲团，方丈里、君来问疾。
更夜雨、匆匆别去，一杯南北。
万事莫侵闲鬓发，百年正要佳眠食。
最难忘、此语重殷勤，千金直。
西崦路，东岩石。
携手处，今陈迹。
望重来犹有，旧盟如日。
莫信蓬莱风浪隔，垂天自有扶摇力。
对梅花、一夜苦相思，无消息。
 >> 
词牌介绍


rhythmic: 水调歌头
author: 辛弃疾
content:
带湖吾甚爱，千丈翠奁开。
先生杖屦无事，一日走千回。
凡我同盟鸥鸟，今日既盟之後，来往莫相猜。
白鹤在何处，尝试与偕来。
破青萍，排翠藻，立苍苔。
窥鱼笑汝痴计，不解举吾杯。
废沼荒丘畴昔，明月清风此夜，人世几欢哀。
东岸绿阴少，杨柳更须栽。
 >> 
词牌介绍


rhythmic: 水调歌头
author: 辛弃疾
content:
白日射金阙，虎豹九关开。
见君谏疏频上，高论挽天回。
千古忠肝义胆，万里蛮烟瘴雨，往事莫惊猜。
政恐不免耳，消息日边来。
笑吾庐，门掩草，径封苔。
未应两手无用，要把蟹螯杯。
说剑论诗馀事，醉舞狂歌欲倒，老子颇堪哀。
白发宁有种，一一醒时栽。
 >> 
词牌介绍


rhythmic: 水调歌头
author: 辛弃疾
content:
折尽武昌柳，挂席上潇湘。
二年鱼鸟江上，笑我往来忙。
富贵何时休问，离别中年堪恨，憔悴鬓成霜。
丝竹陶写耳，急羽且飞觞。
序兰亭，歌赤壁，绣衣香。
使君千骑鼓吹，风采汉侯王。
莫把骊驹频唱，可惜南楼佳处，风月已凄凉。
在家贫亦好，此语试平章。
 >> 
词牌介绍


rhythmic: 水调歌头
author: 辛弃疾
content:
今日复何日，黄菊为谁开。
渊明漫爱重九，胸次正崔嵬。
酒亦关人何事，正自不能不尔，谁遣白衣来。
醉把西风扇，随处障尘埃。
为公饮，须一日，三百杯。
此山高处东望，云气见蓬莱。
翳凤骖鸾公去，落佩倒冠吾事，抱病且登台。
归路有明月，人影共徘徊。
 >> 
词牌介绍


rhythmic: 水调歌头
author: 辛弃疾
content:
君莫赋幽愤，一语试相开。
长安车马道上，平地起崔嵬。
我愧渊明久矣，独借此翁湔洗，素壁写归来。
斜日透虚隙，一线万飞埃。
断吾生，左持蟹，右持杯。
买山自种云树，山下烟莱。
百炼都成绕指，万事直须称好，人世几舆台。
刘郎更堪笑，刚赋看花回。
 >> 
词牌介绍


rhythmic: 水调歌头
author: 辛弃疾
content:
造物故豪纵，千里玉鸾飞。
等闲更把，万斛琼粉盖颇黎。
好卷垂虹千丈，只放冰壶一色，云海路应迷。
老子旧游处，回首梦耶非。
谪仙人，鸥鸟伴，两忘机。
掀髯把酒一笑，诗在片帆西。
寄语烟波旧侣，闻道莼鲈正美，休制芰荷衣。
上界足官府，汗漫与君期。
 >> 
词牌介绍


rhythmic: 水调歌头
author: 辛弃疾
content:
落日塞尘起，胡骑猎清秋。
汉家组练十万，列舰耸高楼。
谁道投鞭飞渡，忆昔鸣血污，风雨佛狸愁。
季子正年少，匹马黑貂裘。
今老矣，搔白首，过扬州。
倦游欲去江上，手种橘千头。
二客东南名胜，万卷诗书事业，尝试与君谋。
莫射南山虎，直觅富民侯。
 >> 
词牌介绍


rhythmic: 水调歌头
author: 辛弃疾
content:
万事到白发，日月几西东。
羊肠九折歧路，老我惯经从。
竹树前溪风月，鸡酒东家父老，一笑偶相逢。
此乐竟谁觉，天外有冥鸿。
味平生，公与我，定无同。
玉堂金马，自有佳处著诗翁。
好锁云烟窗户，怕入丹青图画，飞去了无踪。
此语更痴绝，真有虎头风。
 >> 
词牌介绍


rhythmic: 水调歌头
author: 辛弃疾
content:
上古八千岁，才是一春秋。
不应此日，刚把七十寿君侯。
看取垂天云翼，九万里风在下，与造物同游。
君欲计岁月，当试问庄周。
醉淋浪，歌窈窕，舞温柔。
从今杖屦南涧，白日为君留。
闻道钧天帝所，频上玉卮春酒，冠拥龙楼。
快上星辰去，名姓动金瓯。
 >> 
词牌介绍


rhythmic: 贺新郎
author: 辛弃疾
content:
云卧衣裳冷。
看萧然、风前月下，水边幽影。
罗袜尘生凌波去，汤沐烟江万顷。
爱一点、娇黄成晕。
不记相逢曾解佩，甚多情、为我香成阵。
待和泪，收残粉。
灵均千古怀沙恨。
□当时、匆匆忘把，此仙题品。
烟雨凄迷损，翠袂摇摇谁整。
谩写入、瑶琴幽愤。
弦断招魂无人赋，但金杯的银台润。
愁酒，又独醒。
 >> 
词牌介绍


rhythmic: 念奴娇
author: 辛弃疾
content:
兔园旧赏，怅遗踪、飞鸟千山都绝。
缟带银杯江上路，惟有南枝香别。
万事新奇，青山一夜，对我头先白。
倚岩千树，玉龙飞上琼阙。
莫惜雾鬓风鬟，试教骑鹤，去约尊前月。
自与诗翁磨冻砚，看扫幽兰新阙。
便拟□□，人间挥汗，留取层冰洁。
此君何事，晚来还易腰折。
 >> 
词牌介绍


rhythmic: 念奴娇
author: 辛弃疾
content:
对花何似，似吴宫初教，翠围红阵。
欲笑还愁羞不语，惟有倾城娇韵。
翠盖风流，牙签名字，旧赏那堪省。
天香染露，晓来衣润谁整。
最爱弄玉团酥，就中一朵，曾入扬州咏。
华屋金盘人未醒，燕子飞来春尽。
最忆当年，沈香亭北，无限春风恨。
醉中休问，夜深花睡香冷。
 >> 
词牌介绍


rhythmic: 念奴娇
author: 辛弃疾
content:
我来吊古，上危楼、赢得闲愁千斛。
虎踞龙蟠何处是，只是兴亡满目。
柳外斜阳，水边归鸟，陇上吹乔木。
片帆西去，一声谁喷霜竹。
却忆安石风流，东山岁晚，泪落哀筝曲。
儿辈功名都付与，长日惟消棋局。
宝镜难寻，碧云将暮，谁劝杯中绿。
江头风怒，朝来波浪翻屋。
 >> 
词牌介绍


rhythmic: 念奴娇
author: 辛弃疾
content:
野棠花落，又匆匆、过了青明时节。
地东风欺客梦，一夜云屏寒怯。
曲岸持觞，垂杨系马，此地曾轻别。
楼空人去，旧游飞燕能说。
闻道绮陌东头，行人长见，帘底纤纤月。
旧恨春江流未断，新恨云山千叠。
料得明朝，尊前重见，镜里花难折。
也应惊问，近来多少华发。
 >> 
词牌介绍


rhythmic: 念奴娇
author: 辛弃疾
content:
晚风吹雨，战新荷、声乱明珠苍璧。
谁把香奁收宝镜，云锦红涵湖碧。
飞鸟翻空，游鱼吹浪，惯趁笙歌席。
坐中豪气，看公一饮千石。
遥想处士风流，鹤随人去，老作飞仙伯。
茅舍疏篱今在否，松竹已非畴昔。
欲说当年，望湖楼下，水与云宽窄。
醉中休问，断肠桃叶消息。
 >> 
词牌介绍


rhythmic: 念奴娇
author: 辛弃疾
content:
近来何处有吾愁，何处还知吾乐。
一点凄凉千古意，独倚西风寥廓。
并竹寻泉，和云种树，唤做真闲客。
此心闲处，不应长藉邱壑。
休说往事皆非，而今云是，且把清尊酌。
醉里不知谁是我，非月非云非鹤。
冷露风高，松梢桂子，醉了还醒却。
北窗高卧，莫教啼鸟惊著。
 >> 
词牌介绍


rhythmic: 新荷叶
author: 辛弃疾
content:
人已归来，杜鹃欲劝谁归。
绿树如云，等闲借与莺飞。
兔葵燕梦，问刘郎、几度沾衣。
翠屏幽梦，觉来水绕山围。
有酒重携。
小园随意芳菲。
往日繁华，而今物是人非。
春风半面，记当年、初识崔徽。
南云雁少，锦书无个因依。


rhythmic: 新荷叶
author: 辛弃疾
content:
春色如愁，行云带雨才归。
春意长闲，游丝尽日低飞。
闲愁几许，更晚风、特地吹衣。
小窗人静，棋声似解重围。
光景难携。
任他芳菲。
细数从前，不应诗酒皆非。
知音弦断，笑渊明、空抚馀徽。
停杯对影，待邀明月相依。


rhythmic: 最高楼
author: 辛弃疾
content:
长安道，投老倦游归。
七十古来稀。
藕花雨湿前湖夜，桂枝风澹小山时。
怎消除，须酒，更吟诗。
也莫向、竹边孤负雪。
也莫向、柳边孤负月。
闲过了，总成痴。
种花事业无人问，对花情味只天知。
笑山中，云出早，鸟归迟。


rhythmic: 最高楼
author: 辛弃疾
content:
西园买，谁载万金归。
多病胜游稀。
风斜画烛天香夜，凉生翠盖酒酣时。
待重寻，居士谱，谪仙诗。
看黄底、御袍元自贵。
看红底、状元新得意。
如斗大，只花痴。
汉妃翠被娇无奈，吴娃粉阵恨谁知。
但纷纷，蜂蝶乱，送春迟。


rhythmic: 洞仙歌
author: 辛弃疾
content:
江头父老，说新来朝野。
都道今年太平也。
见朱颜绿鬓，玉带金鱼，相公是，旧日中朝司马。
遥知宣劝处，东阁华灯，别赐仙韶接元夜。
问天上、几多春，只是人间，但长见、精神如画。
好都取、山河献君王，看父子貂蝉，玉京迎驾。
 >> 
词牌介绍


rhythmic: 洞仙歌
author: 辛弃疾
content:
飞流万壑，共千岩争秀。
孤负平生弄泉手。
叹轻衫短帽，几许红尘，还自喜，濯发沧浪依旧。
人生行乐耳，身後虚名，何似生前一杯酒。
便此地、结吾庐，待学渊明，更手种、门前五柳。
且归去、父老约重来，问如此青山，定重来否。
 >> 
词牌介绍


rhythmic: 八声甘州
author: 辛弃疾
content:
把江山好处付公来，金陵帝王州。
想今年燕子，依然认得，王谢风流。
只用平时尊俎，弹压万貔貅。
依旧钧天梦，玉殿东头。
看取黄金横带，是明年准拟，丞相封侯。
有红梅新唱，香阵卷温柔。
且华堂、通宵一醉，待从今、更数八千秋。
公知否，邦人香火，夜半才收。


rhythmic: 声声慢
author: 辛弃疾
content:
开元盛日，天上栽花，月殿桂影重重。
十里芬芳，一枝金粟玲珑。
管弦凝碧池上，记当时、风月愁侬。
翠华远，但江南草木，烟锁深宫。
只为天姿冷澹，被西风酝酿，彻骨香浓。
枉学丹蕉，叶展偷染娇红。
道人取次装束，是自家、香底家风。
又怕是，为凄凉、长在醉中。
 >> 
词牌介绍


rhythmic: 六么令
author: 辛弃疾
content:
酒群花队，攀得短辕折。
谁怜故山归梦，千里莼羹滑。
便整松江一棹，点检能言鸭。
故人欢接。
醉怀双橘，堕地金圆醒时觉。
长喜刘郎马上，肯听诗书说。
谁对叔子风流，直把曹刘压。
更看君侯事业，不负平生学。
离觞愁怯。
送君归後，细写茶经煮香雪。


rhythmic: 六么令
author: 辛弃疾
content:
倒冠一笑，华发玉簪折。
阳关自来凄断，却怪歌声滑。
放浪儿童归舍，莫恼比邻鸭。
水连山接。
看君归兴，如醉中醒、梦中觉。
江上吴侬问我，一一烦君说。
坐客尊酒频空，剩欠真珠压。
手把鱼竿未稳，长向沧浪学。
问愁谁怯。
可堪杨柳，先作东风满城雪。


rhythmic: 满庭芳
author: 辛弃疾
content:
急管哀弦，长歌慢舞，连娟十样宫眉。
不堪红紫，风雨晓来稀。
惟有杨花飞絮，依旧是、萍满芳池。
酴在，青虬快剪，插遍古铜彝。
谁将春色去，鸾胶难觅，弦断朱丝。
恨牡丹多病，也费医治。
梦里寻春不见，空肠断、怎得春知。
休惆怅，一觞一咏，须刻右军碑。
 >> 
词牌介绍


rhythmic: 满庭芳
author: 辛弃疾
content:
柳外寻春，花边得句，怪公喜气轩眉。
阳春白雪，清唱古今稀。
曾是金銮旧客，记凤凰、独绕天池。
挥毫罢，天颜有喜，催赐上方彝。
只今江海上，钧天梦觉，清泪如丝。
算除非，痛把酒疗花治。
明日五湖佳兴，扁舟去、一笑谁知。
溪堂好，且拼一醉，倚杖读韩碑。
 >> 
词牌介绍


rhythmic: 丑奴儿・采桑子
author: 辛弃疾
content:
千峰云起，骤雨一霎时价。
更远树斜阳，风景怎生图画。
青旗卖酒，山那畔、别有人间，只消山水光中，无事过这一夏。
午醉醒时，松窗竹户，万千潇洒。
野鸟飞来，又是一般闲暇。
却怪白鸥，觑着人、欲下未下。
旧盟都在，新来莫是，别有说话。


rhythmic: 西河
author: 辛弃疾
content:
西江水。
道是西风人泪。
无情却解送行人，月明千里。
从今日日倚高楼，伤心烟树如荠。
会君难，别君易。
草草不如人意。
十年著破绣衣茸，种成桃李。
问君可是厌承明，东方鼓吹千骑。
对梅花、更消一醉。
有明年、调鼎风味。
老病自怜憔悴。
过吾庐、定有幽人相问，岁晚渊明归来未。


rhythmic: 木兰花慢
author: 辛弃疾
content:
汉中开汉业，问此地、是耶非。
想剑指三秦，君王得意，一战东归。
追亡事、今不见，但山川满目泪沾衣。
落日胡尘未断，西风塞马空肥。
一编书是帝王师。
小试去征西。
更草草离筵，匆匆去路，愁满旌旗。
君思我、回首处，正江涵秋影雁初飞。
安得车轮四角，不堪带减腰围。


rhythmic: 木兰花慢
author: 辛弃疾
content:
老来情味减，对别酒、怯流年。
况屈指中秋，十分好月，不照人圆。
无情水、都不管，共西风、只等送归船。
秋晚莼鲈江上，夜深儿女灯前。
征衫。
便好去朝天。
玉殿正思贤。
想夜半承明，留教视草，却遣筹边。
长安故人问我，道寻常、泥酒只依然。
目断秋霄落雁，醉来时响空弦。


rhythmic: 祝英台令
author: 辛弃疾
content:
宝钗分，桃叶渡。
烟柳暗南浦。
怕上层楼，十日九风雨。
断肠片片飞红，都无人管，倩谁唤、流莺声住。
鬓边觑。
试把花卜心期，才簪又重数。
罗帐灯昏，呜咽梦中语。
是他春带愁来，春归何处。
却不解、将愁归去。


rhythmic: 踏歌
author: 辛弃疾
content:
厥。
看精神、压一庞儿劣。
更言语、一似春莺滑。
一团儿、美满香和雪。
去也。
把春衫、换却同心结。
向人道、不怕轻离别。
问昨宵、因甚歌声咽。
秋被梦，春闺月。
旧家事、却对何人说。
告弟弟莫趁蜂和蝶。
有春归花落时节。


rhythmic: 千秋岁
author: 辛弃疾
content:
塞垣秋草。
又报平安好。
尊俎上，英雄表。
金汤生气象，珠玉霏谭笑。
春近也，梅花得似人难老。
莫惜金尊倒。
凤诏看看到。
留不住，江东小。
从容帷幄去，整顿乾坤了。
千百岁，从今尽是中书考。
 >> 
词牌介绍


rhythmic: 山鬼谣・摸鱼儿
author: 辛弃疾
content:
问何年，此山来此，西风落日无语。
看君似是羲皇上，直作太初名汝。
溪上路。
算只有、红尘不到今犹古。
一杯谁举。
笑我醉呼君，崔嵬未起，山鸟覆杯去。
须记取。
昨夜龙湫风雨。
门前石浪掀舞。
四更山鬼吹灯啸，惊倒世间儿女。
依约处。
还问我、清游杖屦公良苦。
神交心许。
待万里携君，鞭笞鸾凤，诵我远游赋。


rhythmic: 声声慢
author: 辛弃疾
content:
征埃成阵，行客相逢，都道幻出层楼。
指点檐牙高处，浪拥云浮。
今年太平万里，罢长淮、千骑临秋。
凭栏望，有东南佳气，西北神州。
千里怀嵩人去，应笑我、身在楚尾吴头。
看取弓刀，陌上车马如流。
从今赏心乐事，剩安排、酒令诗筹。
华胥梦，愿年年、人似旧游。
 >> 
词牌介绍


rhythmic: 满江红
author: 辛弃疾
content:
直节堂堂，看夹道、冠缨拱立。
渐翠谷、群仙东下，环声急。
闻道天峰飞堕地，傍湖千丈开青壁。
是当年、玉斧削方壶，无人识。
山木润，琅湿。
秋露下，琼珠滴。
向危亭横跨，玉渊澄碧。
醉舞且摇鸾凤影，浩歌莫遣鱼龙泣。
恨此中、风月本吾家，今为客。
 >> 
词牌介绍


rhythmic: 满江红
author: 辛弃疾
content:
照影溪梅，怅绝代、幽人独立。
更小驻、雍容千骑，羽觞飞急。
琴里新声风响，笔端醉墨鸦栖壁。
是使君、文度旧知名，方相识。
清可漱，泉长滴。
高欲卧，云还湿。
快晚风吹赠，满怀空碧。
宝马嘶归红旆动，团龙试碾铜瓶泣。
怕他年、重到路应迷，桃源客。
 >> 
词牌介绍


rhythmic: 满江红
author: 辛弃疾
content:
可恨东君，把春去春来无迹。
便过眼、等闲输了，三分之一。
昼永暖翻红杏雨，风晴扶起垂杨力。
更天涯、芳草最关情，烘残日。
湘浦岸，南塘驿。
恨不尽，愁如积。
算年年孤负，对他寒食。
便恁归来能几许，风流已自非畴昔。
凭画栏、一线数飞鸿，沈空碧。
 >> 
词牌介绍


rhythmic: 满江红
author: 辛弃疾
content:
尘土西风，便无限、凄凉行色。
还记取、明朝应恨，今宵轻别。
珠泪争垂华烛暗，雁行中断哀筝切。
看扁舟、幸自涩清溪，休催发。
白首路，长亭仄。
千树柳，千丝结。
怕行人西去，棹歌声阕。
黄卷莫教诗酒污，玉阶不信仙凡隔。
但从今、伴我又随君，佳哉月。
 >> 
词牌介绍


rhythmic: 满江红
author: 辛弃疾
content:
天上飞琼，毕竟向、人间情薄。
还又跨、玉龙归去，万花摇落。
云破林梢添远岫，月临屋角分层阁。
记少年、骏马走韩庐，掀东郭。
吟冻雁，嘲饥鹊。
人已老，欢犹昨。
对琼瑶满地，与君酬酢。
最爱霏霏迷远近，却收扰扰还寥廓。
待羔儿、酒罢又烹茶，扬州鹤。
 >> 
词牌介绍


rhythmic: 满江红
author: 辛弃疾
content:
折尽荼シ，尚留得、一分春色。
还记取、青梅如弹，共伊同摘。
少日对花昏醉梦，而今醒眼看风月。
恨牡丹、笑我倚东风，形如雪。
人渐远，君休说。
榆荚阵，菖蒲药。
算不因风雨，只因。
老冉冉兮花共柳，是栖栖者蜂和蝶。
也不因、春去有闲愁，因离别。
 >> 
词牌介绍


rhythmic: 满江红
author: 辛弃疾
content:
天与文章，看万斛、龙文笔力。
闻道是、一诗曾赐，千金颜色。
欲说又休新意思，强啼偷笑真消息。
算人人、合与共乘鸾，銮坡客。
倾国艳，难再得。
还可恨，还勘忆。
看书寻旧锦，衫裁新碧。
莺蝶一春花里活，可堪风雨飘红白。
问谁家、却有燕归梁，香泥湿。
 >> 
词牌介绍


rhythmic: 满江红
author: 辛弃疾
content:
绝代佳人，曾一笑、倾城倾国。
休更叹、旧时清镜，而今华发。
明日伏波堂上客，老当益壮翁应说。
恨苦遭、邓禹笑人来，长寂寂。
诗酒社，江山笔。
松菊径，云烟屐。
怕一觞一咏，风流弦绝。
我梦横江孤鹤去，觉来却与君相别。
记功名、万里要吾身，佳眠食。
 >> 
词牌介绍


rhythmic: 满江红
author: 辛弃疾
content:
敲碎离愁，纱窗外、风摇翠竹。
人去後、吹箫声断，倚楼人独。
满眼不堪三月暮，举头已觉千山绿。
但试将、一纸寄来书，从头读。
相思字，空盈幅。
相思意，何时足。
滴罗襟点点，泪珠盈掬。
芳草不迷行客路，垂杨只碍离人目。
最苦是、立尽月黄昏，栏干曲。
 >> 
词牌介绍


rhythmic: 满江红
author: 辛弃疾
content:
倦客新丰，貂裘敝、征尘满目。
弹短铗、青蛇三尺，浩歌谁续。
不念英雄江左老，用之可以尊中国。
叹诗书、万卷致君人，番沈陆。
休感叹，年华促。
人易老，欢难足。
有玉人怜我，为簪黄菊。
且置请缨封万户，竟须卖剑酬黄犊。
叹当年、寂寞贾长沙，伤时哭。
 >> 
词牌介绍


rhythmic: 满江红
author: 辛弃疾
content:
家住江南，又过了、清明寒食。
花径里、一番风雨，一番狼藉。
流水暗随红粉去，园林渐觉清阴密。
算年年、落尽刺桐花，寒无力。
庭院静，空相忆。
无说处，闲愁极。
怕流莺乳燕，得知消息。
尺素如今何处也，彩云依旧无踪迹。
谩教人、羞去上层楼，平芜碧。
 >> 
词牌介绍


rhythmic: 贺新郎
author: 辛弃疾
content:
把酒长亭说。
看渊明、风流酷似，卧龙诸葛。
何处飞来林间鹊，蹙踏松梢微雪。
要破帽、多添华发。
剩水残山无态度，被疏梅、料理成风月。
两三雁，也萧瑟。
佳人重约还轻别。
怅清江、天寒不渡，水深冰合。
路断车轮生四角，此地行人销骨。
问谁使、君来愁绝。
铸就而今相思错，料当初、费尽人间铁。
长夜笛，莫吹裂。
 >> 
词牌介绍


rhythmic: 贺新郎
author: 辛弃疾
content:
老大犹堪说。
似而今、元龙臭味，孟公瓜葛。
我病君来高歌饮，惊散楼头飞雪。
笑富贵、千钧如发。
硬语盘空谁来听，记当时、只有西窗月。
重进酒，唤呜瑟。
事无两样人心别。
问渠侬、神州毕竟，几番离合。
汗血盐车无人顾，千里空收骏骨。
正目断、关河路绝。
我最怜君中宵舞，道男儿、到死心如铁。
看试手，补天裂。
 >> 
词牌介绍


rhythmic: 贺新郎
author: 辛弃疾
content:
细把君诗说。
怅馀音、钧天浩荡，洞庭胶葛。
千尺阴崖尘不到，惟有层冰积雪。
乍一见、寒生毛发。
自昔佳人多薄命，对古来、一片伤心月。
金屋冷，夜调瑟。
去天尺五君家别。
看乘空、鱼龙惨淡，风云开合。
起望衣冠神州路，白日消残战骨。
叹夷甫、诸人清绝。
夜半狂歌悲风起，听铮铮、阵马檐间铁。
南共北，正分裂。
 >> 
词牌介绍


rhythmic: 贺新郎
author: 辛弃疾
content:
凤尾龙香拨。
自开元、霓裳曲罢，几番风月。
最苦浔阳江头客，画舸亭亭待发。
记出塞、黄云堆雪。
马上离愁三万里，望昭阳、宫殿孤鸿没。
弦解语，恨难说。
辽阳驿使音尘绝。
琐窗寒、轻拢慢拈，泪珠盈睫。
推手含情还却手，一抹梁州哀彻。
千古事、云飞烟灭。
贺老定场无消息，想沈香亭北繁华歇。
弹到此，为呜咽。
 >> 
词牌介绍


rhythmic: 贺新郎
author: 辛弃疾
content:
柳暗清波路。
送春归、猛风暴雨，一番新绿。
千里潇湘葡萄涨，人解扁舟欲去。
又樯燕、留人相语。
艇子飞来生尘步，唾花寒、唱我新番句。
波似箭，催鸣橹。
黄陵祠下山无数。
听湘娥、泠泠曲罢，为谁情苦。
行到东吴春已暮，正江阔、潮平稳渡。
望金雀、觚棱翔舞。
前度刘郎今重到，问玄都、千树花存否。
愁为倩，么弦诉。
 >> 
词牌介绍


rhythmic: 水调歌头
author: 辛弃疾
content:
寄我五云字，恰向酒边来。
东风过尽归雁，不见客星回。
闻道琐窗风月，更著诗翁杖屦，合作雪堂猜。
岁旱莫留客，霖雨要渠来。
短檠灯，长剑铗，欲生苔。
雕弓挂壁无用，照影落清杯。
多病关心药裹，小摘亲锄菜甲，老子正须哀。
夜雨北窗竹，更倩野人栽。
 >> 
词牌介绍


rhythmic: 水调歌头
author: 辛弃疾
content:
酒罢且勿起，重挽史君须。
一身都是和气，别去意何如。
我辈情锺休问，父老田头说尹，泪落独怜渠。
秋水见毛发，千尺定无鱼。
望清阙，左黄阁，右紫枢。
东风桃李陌上，下马拜除书。
屈指吾生馀几，多病故人痛饮，此事正愁馀。
江湖有归雁，能寄草堂无。
 >> 
词牌介绍


rhythmic: 水调歌头
author: 辛弃疾
content:
我饮不须劝，正怕酒尊空。
别离亦复何恨，此别恨匆匆。
头上貂蝉贵客，花外麒麟高冢，人世竟谁雄。
一笑出门去，千里落花风。
孙刘辈，能使我，不为公。
余发种种如是，此事付渠侬。
但觉平生湖海，除了醉吟风月，此外百无功。
毫发皆帝力，更乞鉴湖东。
 >> 
词牌介绍


rhythmic: 水调歌头
author: 辛弃疾
content:
寒食不小住，千骑拥春衫。
衡阳石鼓城下，记我旧停骖。
襟似潇湘桂岭，带似洞庭春草，紫盖屹东南。
文字起骚雅，刀剑化耕蚕。
看使君，於此事，定不凡。
奋髯抵几堂上，尊俎自高谈。
莫信君门万里，但使民歌五裤，归诏凤凰衔。
君去我谁饮，明月影成三。
 >> 
词牌介绍


rhythmic: 水调歌头
author: 辛弃疾
content:
头白齿牙缺，君勿笑衰翁。
无穷天地今古，人在四之中。
臭腐神奇俱尽，贵贱贤愚等耳，造物也儿童。
老佛更堪笑，谈妙说虚空。
坐堆，行飒，立龙锺。
有时三盏两盏，淡酒醉蒙鸿。
四十九年前事，一百八盘狭路，拄杖倚墙东。
老境何所似，只与少年同。
 >> 
词牌介绍


rhythmic: 水调歌头
author: 辛弃疾
content:
上界足官府，公是地行仙。
青毡剑履旧物，玉立侍天颜。
莫怪新来白发，恐是当年柱下，道德五千言。
南涧旧活计，猿鹤且相安。
歌秦缶，宝康瓠，世皆然。
不知清庙钟磬，零落有谁编。
堪笑行藏用舍，试问山林钟鼎，底事有亏全。
再拜荷公赐，双鹤一千年。
 >> 
词牌介绍


rhythmic: 念奴娇
author: 辛弃疾
content:
少年握槊，气凭陵、酒圣诗豪馀事。
缩手旁观初未识，两两三三而已。
变化须臾，鸥飞石镜，鹊抵星桥□。
捣残秋练，玉砧犹想纤指。
堪笑千古争心，等闲一胜，拼了光阴费。
老子忘机浑谩与，鸿鹄飞来天际。
武媚宫中，韦娘局上，休把兴亡记。
布衣百万，看君一笑沈醉。
 >> 
词牌介绍


rhythmic: 念奴娇
author: 辛弃疾
content:
倘来轩冕，问还是、今古人间何物。
旧日重城愁万里，风月而今坚壁。
药笼功名，酒垆身世，可惜蒙头雪。
浩歌一曲，坐中人物之杰。
堪叹黄菊凋零，孤标应也有，梅花争发。
醉里重揩西望眼，惟有孤鸿明减。
世事从教，浮云来去，枉了冲冠发。
故人何在，长歌应伴残月。
 >> 
词牌介绍


rhythmic: 念奴娇
author: 辛弃疾
content:
道人元是，道家风、来作烟霞中物。
翠裁犀遮不定，红透玲珑油壁。
借得春工，惹将秋露，薰做江梅雪。
我评花谱，便应推此为杰。
憔悴何处芳枝，十郎手种，看明年花发。
坐对虚空香色界，不怕西风起灭。
别驾风流，多情更要，簪满娥发。
等闲折尽，玉斧重倩修月。
 >> 
词牌介绍


rhythmic: 念奴娇
author: 辛弃疾
content:
江南尽处，堕玉京仙子，绝尘英秀。
彩笔风流，偏解写、姑射冰姿清瘦。
笑杀春工，细窥天巧，妙绝应难有。
丹青图画，一时都愧凡陋。
还似篱落孤山，嫩寒清晓，祗欠香沾袖。
淡伫轻盈，谁付与、弄粉调朱纤手。
疑是花神，来人世，占得佳名久。
松篁佳韵，倩君添做三友。
 >> 
词牌介绍


rhythmic: 念奴娇
author: 辛弃疾
content:
疏疏淡淡，问阿谁、堪比天真颜色。
笑杀东君虚占断，多少朱朱白白。
雪里温柔，水边明秀，不惜春工力。
骨清香嫩，迥然天与奇绝。
尝记宝寒轻，琐窗人睡起，玉纤轻摘。
漂泊天涯空瘦损，犹有当年标格。
万里风烟，一溪霜月，未怕欺他得。
不如归去，阆苑有个人忆。
 >> 
词牌介绍


rhythmic: 水龙吟
author: 辛弃疾
content:
断崖千丈孤松，挂冠更在松高处。
平生袖手，故应休矣，功名良苦。
笑指儿曹，人间醉梦，莫嗔惊汝。
问黄金馀几，旁人欲说，田园计、君推去。
叹息芗林旧隐，对先生、竹窗松户。
一花一草，一觞一咏，风流杖屦。
野马尘埃，扶摇下视，苍然如许。
恨当年、九老图中，忘却画、盘园路。
 >> 
词牌介绍


rhythmic: 水龙吟
author: 辛弃疾
content:
倚栏看碧成朱，等闲褪了香袍粉。
上林高选，匆匆又换，紫云衣润。
几许春风，朝薰暮染，为花忙损。
笑旧家桃李，东涂西抹，有多少、凄凉恨。
拟倩流莺说与，记容华、易消难整。
人间得意，千红百紫，转头春尽。
白发怜君，儒冠曾误，平生官冷。
算风流未减，年年醉里，把花枝问。
 >> 
词牌介绍


rhythmic: 水龙吟
author: 辛弃疾
content:
补陀大士虚空，翠岩谁记飞来处。
蜂房万点，似穿如碍，玲珑窗户。
石髓千年，已垂未落，嶙峋冰柱。
有怒涛声远，落花香在，人疑是、桃源路。
又说春雷鼻息，是卧龙、弯环如许。
不然应是，洞庭张乐，湘灵来去。
我意长松，倒生阴壑，细吟风雨。
竟茫茫未晓。
只应白发，是开山祖。
 >> 
词牌介绍


rhythmic: 水龙吟
author: 辛弃疾
content:
稼轩何必长贫，放泉檐外琼珠泻。
乐天知命，古来谁会，行藏用舍。
人不堪忧，一瓢自乐，贤哉回也。
料当年曾问，饭蔬饮水，何为是、栖栖者。
且对浮云山上，莫匆匆、去流山下。
苍颜照影，故应流落，轻裘肥马。
绕齿冰霜，满怀芳乳，先生饮罢。
笑挂瓢风树，一鸣渠碎，问何如哑。
 >> 
词牌介绍


rhythmic: 水龙吟
author: 辛弃疾
content:
听兮清琼瑶些。
明兮镜秋毫些。
君无去此，流昏涨腻，生蓬蒿些。
虎豹甘人，渴而饮汝，宁猿猱些。
大而流江海，覆舟如芥，君无助、狂涛些。
路险兮、山高些。
愧余独处无聊些。
冬槽春盎，归来为我，制松醪些。
其外芳芬，团龙片凤，煮云膏些。
古人兮既往，嗟余之乐，乐箪瓢些。
 >> 
词牌介绍


rhythmic: 最高楼
author: 辛弃疾
content:
相思苦，君与我同心。
鱼没雁沈沈。
是梦他松後追轩冕，是化为鹤後去山林。
对西风，直怅望，到如今。
待不饮、奈何君有恨。
待痛饮、奈何吾有病。
君起舞，试重斟。
苍梧云外湘妃泪，鼻亭山下鹧鸪吟。
早归来，流水外，有知音。


rhythmic: 最高楼
author: 辛弃疾
content:
吾衰矣，须富贵何时。
富贵是危机。
暂忘设醴抽身去，未曾得米弃官归。
穆先生，陶县令，是吾师。
待葺个、园儿名佚老。
更作个、亭儿名亦好。
闲饮酒，醉吟诗。
千年田换八百主，一人口插几张匙。
休休休，更说甚，是和非。


rhythmic: 最高楼
author: 辛弃疾
content:
花好处，不趁绿衣郎。
缟袂立斜阳。
面皮儿上因谁白，骨头儿里几多香。
尽饶他，心似铁，也须忙。
甚唤得、雪来白倒雪。
更唤得，月来香杀月。
谁立马，更窥墙。
将军止渴山南畔，相公调鼎殿东厢。
忒高才，经济地，战争场。


rhythmic: 最高楼
author: 辛弃疾
content:
金闺老，眉寿正如川。
七十且华筵。
乐天诗句香山里，杜陵酒债曲江边。
问何如，歌窈窕，舞婵娟。
更十岁、太公方出将。
又十岁、武公才入相。
留盛事，看明年。
直须腰下添金印，莫教头上欠貂蝉。
向人间，长富贵，地行仙。


rhythmic: 瑞鹤仙
author: 辛弃疾
content:
黄金堆到斗。
怎得似、长年画堂劝酒。
蛾眉最明秀。
向水沈烟里，两行红袖。
笙歌就。
争说道、明年时候。
被娥、做了殷勤，仙桂一枝入手。
知否。
风流别驾，近日人呼，文章太守。
天长地久。
岁岁上、乃翁寿。
记从来人道，相门出相，金印累累尽有。
但直须，周公拜前，鲁公拜後。
 >> 
词牌介绍


rhythmic: 汉宫春
author: 辛弃疾
content:
行李溪头，有钓车茶具，曲几团蒲。
儿童认得，前度过者篮舆。
时时照影，甚此身、遍满江湖。
怅野老，行歌不住，定堪与语难呼。
一自东篱摇落，问渊明岁晚，心赏何如。
梅花正自不恶，曾有诗无。
知翁止酒，待重教、莲社人沽。
空怅望，风流已矣，江山特地愁予。


rhythmic: 沁园春
author: 辛弃疾
content:
有酒忘杯，有笔忘诗，弄溪奈何。
看纵横斗转，龙蛇起陆，崩腾决去，雪练倾河。
袅袅东风，悠悠倒景，摇动云山水又波。
还知否，欠菖蒲攒港，绿竹缘坡。
长松谁剪嵯峨。
笑野老来耘山上禾。
算只因鱼鸟，天然自乐，非关风月，闲处偏多。
芳草春深，佳人日暮，濯发沧浪独浩歌。
徘徊久，问人间谁似，老子婆娑。
 >> 
词牌介绍


rhythmic: 沁园春
author: 辛弃疾
content:
一水西来，千丈晴虹，十里翠屏。
喜草堂经岁，重来社老，斜川好景，不负渊明。
老鹤高飞，一枝投宿，长笑蜗牛戴屋行。
平章了，待十分佳处，著个茅亭。
青山意气峥嵘。
似为我归来妩媚生。
解频教花鸟，前歌後舞，更催云水，暮送朝迎。
酒圣诗豪，可能无势，我乃而今驾驭卿。
清溪上，被山灵却笑，白发归耕。
 >> 
词牌介绍


rhythmic: 归朝欢
author: 辛弃疾
content:
我笑共工缘底怒。
触断峨峨天一柱。
补天又笑女娲忙，却将此石投闲处。
野烟荒草路。
先生柱杖来看汝。
倚苍苔，摩挲试问，千古几风雨。
长被儿童敲火苦。
时有牛羊磨角去。
霍然千丈翠岩屏，锵然一滴甘泉乳。
结亭三四五。
会相暖热携歌舞。
细思量，古来寒士，不遇有时遇。


rhythmic: 水龙吟
author: 辛弃疾
content:
举头西北浮云，倚天万里须长剑。
人言此地，夜深长见，斗牛光焰。
我觉山高，潭空水冷，月明星淡。
待燃犀下看，凭栏却怕，风雷怒，鱼龙惨。
峡束□江对起，过危楼、欲飞还敛。
元龙老矣，不妨高卧，冰壶凉簟。
千古兴亡，百年悲笑，一时登览。
问何人又卸，片帆沙岸，系斜阳缆。
 >> 
词牌介绍


rhythmic: 水龙吟
author: 辛弃疾
content:
只愁风雨重阳，思君不见令人老。
行期定否，征车几两，去程多少。
有客书来，长安却早，传闻追诏。
问归来何日，君家旧事，直须待、为霖了。
从此兰生蕙长，吾谁与、玩兹芳草。
自怜拙者，功名相避，去如飞鸟。
只有良朋，东阡西陌，安排似巧。
到如今巧处，依前又拙，把平生笑。
 >> 
词牌介绍


rhythmic: 一枝花・促拍满路花
author: 辛弃疾
content:
千丈擎天手。
万卷悬河口。
黄金腰下印，大如斗。
更千骑弓刀，挥霍遮前後。
百计千方久。
似斗草儿童，赢个他家偏有。
算枉了、双眉长恁皱。
白发空回首。
那时闲说向，山中友。
看丘陇牛羊，更辨贤愚否。
且自栽花柳。
怕有人来，但只道、今朝中酒。


rhythmic: 永遇乐
author: 辛弃疾
content:
紫陌长安，看花年少，无限歌舞。
白发怜君，寻芳较晚，卷地惊风雨。
问君知否，鸱夷载酒，不似井瓶身误。
细思量，悲欢梦里，觉来总无寻处。
芒鞋竹杖，天教还了，千古玉溪佳句。
落魄东归，风流赢得，掌上明珠去。
起看清镜，南冠好在，拂了旧时尘土。
向君道，云霄万里，这回稳步。
 >> 
词牌介绍


rhythmic: 御街行
author: 辛弃疾
content:
山城甲子冥冥雨。
门外青泥路。
杜鹃只是等闲啼，莫被他催归去。
垂杨不语，行人去後，也会风前絮。
情知梦里寻鹭。
玉殿追班处。
怕君不饮太愁生，不是苦留君住。
白头自笑，年年送客，自唤春江渡。
 >> 
词牌介绍


rhythmic: 御街行
author: 辛弃疾
content:
阑干四面山无数。
供望眼、朝与暮。
好风催雨过山来，吹尽一帘烦暑。
纱厨如雾，簟纹如水，别有生凉处。
冰肌不受铅华污。
更旎旎、真香聚。
临风一曲最妖娇，唱得行人且住。
藕花都放，木犀开後，待与乘鸾去。
 >> 
词牌介绍


rhythmic: 新荷叶
author: 辛弃疾
content:
物盛还衰，眼看春药秋萁。
贵贱交情，翟公门外人稀。
酒酣耳热，又何须、幽愤裁诗。
茂林修竹，小园曲迳疏篱。
秋以为期。
西风黄菊开时。
拄杖敲门，从他颠倒裳衣。
去年堪笑，醉题诗、醒後方知。
而今东望，心随去鸟先飞。


rhythmic: 六州歌头
author: 辛弃疾
content:
西湖万顷，楼观矗千门。
春风路，红堆锦，翠连云。
俯层轩。
风月都无际，荡空蔼，开绝境，云梦泽，饶八九，不须吞。
翡翠明，争上金堤去，勃姗。
看贤王高会，飞盖入云烟。
白鹭振振，鼓咽咽。
记风流远，更休作，嬉游地，等闲看。
君不见，韩献子，晋将军，赵孤存。
千载传忠献，两定策，纪元勋。
孙又子，方谈笑，整乾坤。
直使长江如带，依前是、□赵须韩。
伴皇家快乐，长在玉津边。
只在南园。


rhythmic: 六州歌头
author: 辛弃疾
content:
晨来问疾，有鹤止庭隅。
吾语汝。
只三事，太愁予。
病难扶。
手种青松树。
碍梅坞。
妨花迳，才数尺。
如人立。
却须锄。
秋水堂前，曲沼明於镜，可烛眉须。
被山头急雨，耕垄灌泥涂。
谁使吾庐。
映污渠。
叹青山好，檐外竹，遮欲尽，有还无。
删竹去，吾乍可，食无鱼。
爱扶疏。
又欲为山计，千百虑，累吾躯。
凡病此。
吾过矣。
子奚如。
口不能言臆对，虽扁鹊、药石难除。
有要言妙道，往问北山愚。
庶有瘳乎。


rhythmic: 满江红
author: 辛弃疾
content:
宿酒醒时，算只有、清愁而已。
人正在、青涂堂上，月华如洗。
纸帐梅花归梦觉，莼羹鲈秋风起。
问人生、得意几何时，吾归矣。
君若问，相思事。
料长在，歌声里。
这情怀只是，中年如此。
明月何妨千里隔，顾君与我何如耳。
向尊前、重约几时来，江山美。
 >> 
词牌介绍


rhythmic: 满江红
author: 辛弃疾
content:
几个轻鸥，来点破、一泓澄绿。
更何处、一双，故来争浴。
细读离骚还痛饮，饱看修竹何妨肉。
有飞泉、日日供明珠，三千斛。
春雨满，秧新谷。
闲日永，眠黄犊。
看云连麦垄，雪堆蚕簇。
若要足时今足矣，以为未足何时足。
被野老、相扶入东园，枇杷熟。
 >> 
词牌介绍


rhythmic: 永遇乐
author: 辛弃疾
content:
投老空山，万松手种，政尔堪叹。
何日成阴，吾年有几，似见儿孙晚。
古来池馆，云烟草棘，长使後人凄断。
想当年、良辰已恨，夜阑酒空人散。
停云高处，谁知老子，万事不关心眼。
梦觉东窗，聊复尔耳，起欲题书简。
霎时风怒，倒翻笔砚，天也只教吾懒。
又何事，催诗雨急，片云斗暗。
 >> 
词牌介绍


rhythmic: 兰陵王
author: 辛弃疾
content:
一丘壑。
老子风流占却。
茅檐上、松月桂云，脉脉石泉逗山脚。
寻思前事错。
恼杀晨猿夜鹤。
终须是、邓禹辈人，锦绣麻霞坐黄阁。
长歌自深酌。
看天阔鸢飞，渊静鱼跃。
西风黄菊芗喷薄。
怅日暮云合，佳人何处，纫兰结佩带杜若。
入江海曾约。
遇合。
事难托。
莫击磬门前，荷蒉人过，仰天大笑冠簪落。
待说与穷达，不须疑著。
古来贤者，进亦乐，退亦乐。


rhythmic: 蓦山溪
author: 辛弃疾
content:
饭蔬饮水，客莫嘲吾拙。
高处看浮云，一丘壑、中间甚乐。
功名妙手，壮也不如人，今老矣，尚何堪，堪钓前溪月。
病来止酒，辜负鸬鹚杓。
岁晚念平生，待都与、邻翁细说。
人间万事，先觉者贤乎，深雪里，一枝开，春事梅先觉。
 >> 
词牌介绍


rhythmic: 蓦山溪
author: 辛弃疾
content:
小桥流水，欲下前溪去。
唤取故人来，伴先生、风烟杖屦。
行穿窈窕，时历小崎岖，斜带水，半遮山，翠竹栽成路。
一尊遐想，剩有渊明趣。
山上有停云，看山下、细雨。
野花啼鸟，不肯入诗来，还一似，笑翁诗，句没安排处。
 >> 
词牌介绍


rhythmic: 满庭芳
author: 辛弃疾
content:
倾国无媒，入宫见妒，古来颦损蛾眉。
看公如月，光彩众星稀。
袖手高山流水，听群蛙、鼓吹荒池。
文章手，直须补衮，藻火粲宗彝。
痴儿。
公事了，吴蚕缠绕，自吐馀丝。
幸一枝粗稳，三径新治。
且约湖边风月，功名事、欲使谁知。
都休问，英雄千古，荒草没残碑。
 >> 
词牌介绍


rhythmic: 满庭芳
author: 辛弃疾
content:
西崦斜阳，东江流水，物华不为人留。
铮然一叶，天下已知秋。
屈指人间得意，问谁是、骑鹤扬州。
君知我，从来雅意，未老已沧州。
无穷身外事，百年能几，一醉都休。
恨儿曹抵死，谓我心忧。
况有溪山杖屦，阮籍辈、须我来游。
还堪笑，机心早觉，海上有惊鸥。
 >> 
词牌介绍


rhythmic: 最高楼
author: 辛弃疾
content:
花知否，花一似何郎。
又似沈东阳。
瘦棱棱地天然白，冷清清地许多香。
笑东君，还又向，北枝忙。
著一阵、霎时间底雪。
更一个、缺些儿底月。
山下路，水边墙。
风流怕有人知处，影儿守定竹旁厢。
且饶他，桃李趁，少年场。


rhythmic: 最高楼
author: 辛弃疾
content:
君听取，尺布尚堪缝。
斗粟也堪舂。
人间朋友犹能合，古来兄弟不相容。
棣华诗，悲二叔，吊周公。
长叹息、脊令原上急。
重叹息、豆萁煎正泣。
形则异，气应同。
周家五世将军後，前江千载义居风。
看明朝，丹凤诏，紫泥封。


rhythmic: 木兰花慢
author: 辛弃疾
content:
路傍人怪问，此隐者、姓陶不。
堪黄菊如云，朝吟暮醉，唤不回头。
纵无酒成怅望，只东篱、搔首亦风流。
与客朝餐一笑，落英饱便归休。
古来尧舜有巢由。
江海去悠悠。
待说与佳人，种成香草，莫怨灵修。
我无可无不可，意先生、出处有如丘。
闻道问津人过，杀鸡为黍相留。


rhythmic: 木兰花慢
author: 辛弃疾
content:
旧时楼上客，爱把酒、向南山。
笑白发如今，天教放浪，来往其间。
登楼更谁念我，却回头、西北望层栏。
云雨珠帘画栋，笙歌雾鬓云鬟。
近来堪入画图看。
父老愿公欢。
甚拄笏悠然，朝来爽气，正尔相关。
难忘使君後日，便一花一草报平安。
与客携壶且醉，雁飞秋影江寒。


rhythmic: 木兰花慢
author: 辛弃疾
content:
可怜今夕月，向何处、去悠悠。
是别有人间，那边才见，光影东头。
是天外空汗漫，但长风、浩浩送中秋。
飞镜无根谁系，嫦娥不嫁谁留。
谓洋海底问无由。
恍忽使人愁。
怕万里长鲸，纵横触破，玉殿琼楼。
虾蟆故堪浴水，问云何、玉兔解沈浮。
若道都齐无恙，云何渐渐如钩。


rhythmic: 声声慢
author: 辛弃疾
content:
停云霭霭，八表同昏，尽日时雨。
搔首良朋，门前平陆成江。
春醪湛湛独抚，限弥襟、闲饮东窗。
空延伫，恨舟车南北，欲往何从。
叹息东园佳树，列初荣枝叶，再兢春风。
日月于征，安得促席从容。
翩翩何处飞鸟，息庭树、好语和同。
当年事，问几人、亲友似翁。
 >> 
词牌介绍


rhythmic: 八声甘州
author: 辛弃疾
content:
故将军、饮罢夜归来，长亭解雕鞍。
恨灞陵醉尉，匆匆未识，桃李无言。
射虎山横一骑，裂石响惊弦。
落托封侯事，岁晚田间。
谁向桑麻杜曲，要短衣匹马，移住南山。
看风流慷慨，谈笑过残年。
汉开边、功名万里，甚当时、健者也曾闲。
纱窗外、斜风细雨，一障轻寒。


rhythmic: 水调歌头
author: 辛弃疾
content:
相公倦台鼎，要伴赤松游。
高牙千里东下，笳鼓万貔貅。
试问东山风月，更著中年丝竹，留得谢公不。
孺子宅边水，云影自悠悠。
占古语，方人也，正黑头。
穹龟突兀千丈，石打玉溪流。
金印沙堤时节，画栋珠帘云雨，一醉早归休。
贱子亲再拜，西北有神州。
 >> 
词牌介绍


rhythmic: 水调歌头
author: 辛弃疾
content:
长恨复长恨，裁作短歌行。
何人为我楚舞，听我楚狂声。
余既滋兰九畹，又树蕙之百亩，秋菊更餐英。
门外沧浪水，可以濯吾缨。
一杯酒，问何似，身後名。
人间万事，□□常重泰山轻。
悲莫悲生离别，乐莫乐新相识，儿女古今情。
富贵非吾事，归与白鸥盟。
 >> 
词牌介绍


rhythmic: 水调歌头
author: 辛弃疾
content:
我亦卜居者，岁晚望三闾。
昂昂千里，泛泛不作水中凫。
好在书携一束，莫问家徒四壁，往日置锥无。
借车载家具，家具少於车。
舞乌有，歌亡是，饮子虚。
二三子者爱我，此外故人疏。
幽事欲论谁共，白鸥飞来似可，忽去复何如。
群鸟欣有托，吾亦爱吾庐。
 >> 
词牌介绍


rhythmic: 水调歌头
author: 辛弃疾
content:
四坐且勿语，听我醉中吟。
池塘春草未歇，高树变鸣禽。
鸿雁初飞江上，蟋蟋还来床下，时序百年心。
谁要卿料理，山水有清音。
欢多少，歌长短，酒浅深。
而今已不如昔，後定不如今。
闲处直须行乐，良夜更教秉烛，高会惜分阴。
白发短如许，黄菊倩谁簪。
 >> 
词牌介绍


rhythmic: 水龙吟
author: 辛弃疾
content:
昔时曾有佳人，翩然绝世而独立。
未论一顾倾城，再顾又倾人国。
宁不知其，倾城倾国，佳人难得。
看行云行雨，朝朝暮暮，阳台下、襄王侧。
堂上更阑烛灭。
记主人、留髡送客。
合尊促坐，罗襦襟解，微闻芗泽。
当此之时，止乎礼义，不淫其色。
但□□□□，啜其泣矣，又何嗟及。
 >> 
词牌介绍


rhythmic: 贺新郎
author: 辛弃疾
content:
翠浪吞平野。
挽天河、谁来照影，卧龙山下。
烟雨偏宜晴更好，约略西施未嫁。
待细把、江山图画。
千顷光中堆滟，似扁舟、欲下瞿塘马。
中有句，浩难写。
诗人例入西湖社。
记风流、重来手种，绿阴成也。
陌上游人夸故国，十里水晶台榭。
更夏道、横空清夜。
粉黛中□歌妙曲，问当年、鱼鸟无存者。
堂上燕，又长夏。
 >> 
词牌介绍


rhythmic: 贺新郎
author: 辛弃疾
content:
觅句如东野。
想钱塘、风流处士，水仙祠下。
更隐小孤烟浪里，望断彭郎欲嫁。
是一色、空难画。
谁解胸中吞云梦，试呼来、草赋看司马。
须更把，上林写。
鸡豚旧日渔樵社。
问先生、带湖春涨，几时归也。
为爱琉璃三万顷，正卧水亭烟榭。
对玉塔、微澜深夜。
雁鹜如云休报事，被诗逢敌手皆者。
春草梦，也宜夏。
 >> 
词牌介绍


rhythmic: 贺新郎
author: 辛弃疾
content:
绿树听鹈。
更那堪、鹧鸪声住，杜鹃声切。
啼到春归无寻处，苦恨芳菲都歇。
算未抵、人间离别。
马上琵琶关塞黑，更长门、翠辇辞金阙。
看燕燕，送归妾。
将军百战身名裂。
向河梁、回头万里，故人长绝。
易水萧萧西风冷，满座衣冠似雪。
正壮士、悲歌未彻。
啼鸟还知如许恨，料不啼清泪长啼血。
谁共我，醉明月。
 >> 
词牌介绍


rhythmic: 贺新郎
author: 辛弃疾
content:
甚矣吾衰矣。
怅平生、交游零落，只今馀几。
白发空垂三千丈，一笑人间万事。
问何物、能令公喜。
我见青山多妩媚，料青山、见我应如是。
情与貌，略相似。
一尊搔首东窗里。
想渊明、停云诗就，此时风味。
江左沈酣求名者，岂识浊醪妙理。
回首叫、云飞风起。
不恨古人吾不见，恨古人、不见吾狂耳。
知我者，二三子。
 >> 
词牌介绍


rhythmic: 沁园春
author: 辛弃疾
content:
我见君来，顿觉吾庐，溪山美哉。
怅平生肝胆，都成楚越，只今胶膝，谁是陈雷。
搔首踟蹰，爱而不见，要得诗来渴望梅。
还知否，快清风入手，日看千回。
直须抖擞尘埃。
人怪我柴门今始开。
向松间乍可，从他喝道，庭中且莫，踏破苍苔。
岂有文章，谩劳车马，待唤青刍白饭来。
君非我，任功名意气，莫恁徘徊。
 >> 
词牌介绍


rhythmic: 沁园春
author: 辛弃疾
content:
杯汝来前，老子今朝，点检形骸。
甚长年抱渴，咽如焦釜，于今喜睡，气似奔雷。
汝说刘伶，古今达者，醉後何妨死便埋。
浑如此，叹汝於知已，真少恩哉。
更凭歌舞为媒。
算合作平居鸠毒猜。
况怨无大小，生於所爱，物无美恶，过则为灾。
与汝成言，勿留亟退，吾力犹能肆汝杯。
杯再拜，道麾之即去，招则须来。
 >> 
词牌介绍


rhythmic: 沁园春
author: 辛弃疾
content:
杯汝知乎，酒泉罢侯，鸱夷乞骸。
更高阳入谒，都称齑臼，杜康初筮，正得云雷。
细数从前，不堪余恨，岁月都将曲埋。
君诗好，似提壶却劝，沽酒何哉。
君言病岂无媒。
似壁上雕弓蛇暗猜。
记醉眠陶令，终全至乐，独醒屈子，未免沈灾。
欲听公言，惭非勇者，司马家儿解覆杯。
还堪笑，借今宵一醉，为故人来。
 >> 
词牌介绍


rhythmic: 哨遍
author: 辛弃疾
content:
蜗角斗争，左触右蛮，一战连千里。
君试思、方寸此心微。
总虚空、并包无际。
喻此理。
何言泰山毫末，从来天地一米。
嗟大小相形，鸠鹏自乐，之二虫又何知。
记跖行仁义孔丘非。
更殇乐长年老彭悲。
火鼠论寒，冰蚕语热，定谁同异。
噫。
贵贱随时。
连城才换一羊皮。
谁与齐万物，庄周吾梦见之。
正商略遗篇，翩然顾笑，空堂梦觉题秋水。
有客问洪河，百川灌雨，泾流不辨涯。
於是焉河伯欣然喜。
以天下之美尽在己。
渺沧溟望洋东视。
逡巡向若惊叹，谓我非逢子。
大方达观之家，未免长见，犹然笑耳。
北堂之水几何其。
但清溪一曲而已。


rhythmic: 哨遍
author: 辛弃疾
content:
一壑自专，五柳笑人，晚乃归田里。
问谁知、几者动之微。
望飞鸿、冥冥天际。
论妙理。
浊醪正堪长醉。
从今自酿躬耕米。
嗟美恶难齐，盈虚如代，天耶何必人知。
试回头五十九年非。
似梦里欢娱觉来悲。
夔乃怜，谷亦亡羊，算来何异。
嘻。
物讳穷时。
丰狐文豹罪因皮。
富贵非吾愿，皇皇乎欲何之。
正万籁都沈，月明中夜，心弥万里清如水。
却自觉神游，归来坐对，依稀淮岸江。
看一时鱼鸟忘情喜。
会我已忘机更忘己。
又何曾物我相视。
非会濠梁遗意，要是吾非子。
但教河伯、休惭海若，大小均为水耳。
世间喜愠更何其。
笑先生三仕三已。


rhythmic: 念奴娇
author: 辛弃疾
content:
未须草草，赋梅花，多少骚人词客。
总被西湖林处士，不肯分留风月。
疏影横斜，暗香浮动，□□春消息。
尚馀花品，未忝今古人物。
看取香月堂前，岁寒相对，楚两龚之洁。
自与诗家成一种，不系南昌仙籍。
怕是当年，香山老子，姓白来江国。
谪仙人，字太白，还又名白。
 >> 
词牌介绍


rhythmic: 念奴娇
author: 辛弃疾
content:
为沽美酒，过溪来、谁道幽人难致。
更觉元龙楼百尺，湖海平生豪气。
自叹年来，看花索句，老不如人意。
东风归路，一川松竹如醉。
怎得身似庄周，梦中蝴蝶，花底人间世。
记取江头三月暮，风雨不为春计。
万斛愁来，金貂头上，不抵银瓶贵。
无多笑我，此篇聊当宾戏。
 >> 
词牌介绍


rhythmic: 婆罗门引
author: 辛弃疾
content:
落花时节，杜鹃声里送君归。
未消文字湘累。
只怕蛟龙云雨，後会渺难期。
更何人念我，老大伤悲。
已而已而。
算此意、只君知。
记取岐亭买酒，云洞题诗。
争如不见，才相见、便有别离时。
千里月、两地相思。


rhythmic: 婆罗门引
author: 辛弃疾
content:
绿阴啼鸟，阳关未彻早催归。
歌珠凄断累累。
回首海山何处，千里共襟期。
叹高山流水，弦断堪悲。
中心怅而。
似风雨、落花知。
更拟停云君去，细□陶诗。
见君何日，待琼林、宴罢醉归时。
人争看、宝马来思。


rhythmic: 婆罗门引
author: 辛弃疾
content:
落星万点，一天宝焰下层霄。
人间叠作仙鳌。
最爱金连侧畔，红粉袅花梢。
更鸣鼍击鼓，喷玉吹箫。
曲江画桥。
记花月、可怜宵。
想见闲愁未了，宿酒才消。
东风摇荡，似杨柳、十五女儿腰。
人共柳、那个无聊。


rhythmic: 汉宫春
author: 辛弃疾
content:
春已归来，看美人头上，袅袅春幡。
无端风雨，未肯收尽馀寒。
年时燕子，料今宵、梦到西园。
浑未办、黄柑荐酒，更传青韭堆盘。
却笑东风从此，便薰梅染柳，更没些闲。
闲时又来镜里，转变朱颜。
清愁不断，问何人、会解连环。
生怕见、花开花落，朝来塞雁先还。


rhythmic: 归朝欢
author: 辛弃疾
content:
山下千林花太俗。
山上一枝看不足。
春风正在此花边，菖蒲自蘸清溪绿。
与花同草木。
问谁风雨飘零速。
莫怨歌，夜深岩下，惊动白云宿。
病怯残年频自卜。
老爱遗编难细读。
苦无妙手画於菟，人间雕刻真成鹄。
梦中人似玉。
觉来更忆腰如束。
许多愁，问君有酒，何不日丝竹。


rhythmic: 玉蝴蝶
author: 辛弃疾
content:
古道行人来去，香红满树，风雨残花。
望断青山，高处都被云遮。
客重来、风流觞咏，春已去、光景桑麻。
苦无多。
一条垂柳，两个啼鸦。
人家。
疏疏翠竹，阴阴绿树，浅浅寒沙。
醉兀篮舆，夜来豪饮太狂些。
到如今、都齐醒却，只依旧、无奈愁何。
试听呵。
寒食近也，且住为佳。


rhythmic: 雨中花慢
author: 辛弃疾
content:
旧雨常来，今□不来，佳人偃蹇谁留。
幸山中芋栗，今岁全收。
贫贱交情落落，古今吾道悠悠。
怪新来却见，文反离骚，诗□秦州。
功名只道，无之不乐，那知有更堪忧。
怎奈向、儿曹抵死，唤不回头。
石卧山前认虎，蚁喧床下闻牛。
为谁西望，凭栏一饷，却下层楼。


rhythmic: 新荷叶
author: 辛弃疾
content:
曲水流觞，赏心乐事良辰。
兰蕙光风，转头天气还新。
明眸皓齿，看江头、有女如云。
折花归去，绮罗陌上芳尘。
能几多春。
试听啼鸟殷勤。
览物兴怀，向来哀乐纷纷。
且题醉墨，似兰亭、列序时人。
後之览者，又将有感斯文。


rhythmic: 贺新郎
author: 辛弃疾
content:
濮上看垂钓。
更风流、羊裘泽畔，精神孤矫。
楚汉黄金公卿印，比著渔竿谁小。
但过眼、才堪一笑。
惠子焉知濠梁乐，望桐江、千丈高台好。
烟雨外，几鱼鸟。
古来如许高人少。
细平章、两翁似与，巢由同调。
已被尧知方洗耳，毕竟尘污人了。
要名字、人间如扫。
我爱蜀庄沈冥者，解门前、不使徵书到。
君为我，画三老。
 >> 
词牌介绍


rhythmic: 贺新郎
author: 辛弃疾
content:
下马东山路。
恍临风、周情孔思，悠然千古。
寂寞东家丘何在，缥缈危亭小鲁。
试重上、岩岩高处。
更忆公归西悲日，正、陌上多零雨。
嗟费却，几章句。
谢安雅志还成趣。
记风流、中年怀抱，长携歌舞。
政尔良难君臣事，晚听秦筝声苦。
快满眼、松篁千亩。
把似渠垂功名泪，算何如、且作溪山主。
双白鸟，又飞去。
 >> 
词牌介绍


rhythmic: 贺新郎
author: 辛弃疾
content:
逸气轩眉宇。
似王良、轻车熟路，骅骝欲舞。
我觉君非池中物，咫尺蛟龙云雨。
时与命、犹须天付。
兰佩芳菲无人问，叹灵均、欲向重华诉。
空壹郁，共谁语。
儿曹不料扬雄赋。
怪当年、甘泉误说，青葱玉树。
风引船回沧溟阔，目断三山伊阻。
但笑指、吾庐何许。
门外苍官千百辈，尽堂堂、八尺须髯古。
谁载酒，带湖去。
 >> 
词牌介绍


rhythmic: 贺新郎
author: 辛弃疾
content:
路入门前柳。
到君家、悠然细说，渊明重九。
岁晚凄其无诸葛，惟有黄花入手。
更西风、东篱依旧。
斗顿南山高如许，是先生、拄杖归来後。
山不记，何年有。
是中不减康庐秀。
倩西风、为君唤起，翁能来否。
鸟倦飞还平林去，云肯无心出岫。
剩准备、新诗几首。
欲辨忘言当年意，慨遥遥、我去羲农久。
天下事，可无酒。
 >> 
词牌介绍


rhythmic: 贺新郎
author: 辛弃疾
content:
曾与东山约。
为鱼、从容分得，清泉一勺。
堪笑高人读书处，多少松窗竹阁。
甚长被、游人占却。
万卷何言达时用，士方穷、早与人同乐。
新种得，几花药。
山头怪石蹲秋鹗。
俯人间、尘埃野马，孤撑高攫。
拄杖危亭扶未到，已觉云生两脚。
更换却、朝来毛发。
此地千年曾物化，莫呼猿、且自多招鹤。
吾亦有，一丘壑。
 >> 
词牌介绍


rhythmic: 贺新郎
author: 辛弃疾
content:
拄杖重来约。
对东风、洞庭张乐，满空箫勺。
巨海拔犀头角出，来向此山高阁。
尚两两、三三前却。
老我伤怀登临际，问何方、可以平哀乐。
唯酒是，万金药。
劝君且作横空鹗。
便休论、人间腥腐，纷纷乌攫。
九万里风斯在下，翻覆云头雨脚。
更直上、濯发。
好卧长虹陂十里，是谁言、听取双黄鹤。
推翠影，浸云壑。
 >> 
词牌介绍


rhythmic: 贺新郎
author: 辛弃疾
content:
听我三章约。
有谈功、谈名者舞，谈经深酌。
作赋相如亲涤器，识字子云投阁。
算枉把、精神费却。
此会不如公荣者，莫呼来、政尔妨人乐。
医俗士，苦无药。
当年众鸟看孤鹗。
意飘然、横空直把，曹吞刘攫。
老我山中谁来伴，须信穷愁有脚。
似剪尽、还生僧发。
自断此生天休问，倩何人、说与乘轩鹤。
吾有志，在沟壑。
 >> 
词牌介绍


rhythmic: 贺新郎
author: 辛弃疾
content:
高阁临江渚。
访层城、空馀旧迹，黯然怀古。
画栋珠帘当日事，不见朝云暮雨。
但遗意、西山南浦。
天宇修眉浮新绿，映悠悠、潭影长如故。
空有恨，奈何许。
王郎健笔夸翘楚。
到如今、落霞孤鹜，竞传佳句。
物换星移知几度，梦想珠歌翠舞。
为徙倚、阑干凝伫。
目断平芜苍波晚，快江风、一瞬澄襟暑。
谁共饮，有诗侣。
 >> 
词牌介绍


rhythmic: 水龙吟
author: 辛弃疾
content:
老来曾识渊明，梦中一见参差是。
觉来幽恨，停觞不御，欲歌还止。
白发西风，折腰五斗，不应堪此。
问北窗高卧，东篱自醉，应别有、归来意。
须信此翁未死。
到如今、凛然生气。
吾侪心事，古今长在，高山流水。
富贵他年，直饶未免，也应无味。
甚东山何事，当时也道，为苍生起。
 >> 
词牌介绍


rhythmic: 水龙吟
author: 辛弃疾
content:
被公惊倒瓢泉，倒流三峡词源泻。
长安纸贵，流传一字，千金争舍。
割肉怀归，先生自笑，又何廉也。
但衔杯莫问，人间岂有，如孺子、长贫者。
谁识稼轩心事，似风乎、舞雩之下。
回头落日，苍茫万里，尘埃野马。
更想隆中，卧龙千尺，高吟才罢。
倩何人与问，雷鸣瓦釜，甚黄锺哑。
 >> 
词牌介绍


rhythmic: 水调歌头
author: 辛弃疾
content:
木末翠楼出，诗眼巧安排。
天公一夜，削出四面玉崔嵬。
畴昔此山安在，应为先生见挽，万马一时来。
白鸟飞不尽，却带夕阳回。
劝公饮，左手蟹，右手杯。
人间万事变灭，今古几池台。
君看庄生达者，犹对山林皋壤，哀乐未忘怀。
我老尚能赋，风月试追陪。
 >> 
词牌介绍


rhythmic: 水调歌头
author: 辛弃疾
content:
万事几时足，日月自西东。
无穷宇宙，人是一粟太仓中。
一葛一裘经岁，一钵一瓶终日，老子旧家风。
更著一杯酒，梦觉大槐宫。
记当年，吓腐鼠，叹冥鸿。
衣冠神武门外，惊倒几儿童。
休说须弥芥子，看取鹏斥，小大若为同。
君欲论齐物，须访一枝翁。
 >> 
词牌介绍


rhythmic: 水调歌头
author: 辛弃疾
content:
唤起子陆子，经德问何如。
万锺於我何有，不负古人书。
闻道千章松桂，剩有四时柯叶，霜雪岁寒馀。
此是山境，还似象山无。
耕也馁，学也禄，孔子徒。
青衫毕竟升斗，此意正关渠。
天地清宁高下，日月东西寒暑，何用著工夫。
两字君勿惜，借我榜吾庐。
 >> 
词牌介绍


rhythmic: 水调歌头
author: 辛弃疾
content:
十里深窈窕，万瓦碧参差。
青山屋上，流水屋下绿横溪。
真得归来笑语，方是闲中风月，剩费酒边诗。
点检歌舞了，琴罢更围棋。
王家竹，陶家柳，谢家池。
知君勋业未了，不是枕流时。
莫向痴儿说梦，且作山人索价，颇怪鹤书迟。
一事定嗔我，已办北山移。
 >> 
词牌介绍


rhythmic: 水调歌头
author: 辛弃疾
content:
高马勿捶面，千里事难量。
长鱼变化云雨，无使寸鳞伤。
一壑一丘吾事，一斗一石皆醉，风月几千场。
须作猬毛磔，笔作剑锋长。
我怜君，痴绝似，顾长康。
纶巾羽扇颠倒，又似竹林狂。
解道澄江如练，准备停云堂上，千首买秋光。
怨调为谁赋，一斛贮槟榔。
 >> 
词牌介绍


rhythmic: 水调歌头
author: 辛弃疾
content:
我志在寥阔，畴昔梦登天。
摩挲素月，人世俯仰已千年。
有客骖麟并凤，云遇青山赤壁，相约上高寒。
酌酒援北斗，我亦虱其间。
少歌曰，神甚放，形则眠。
鸿鹄一再高举，天地睹方圆。
欲重歌兮梦觉，推枕惘然独念，人事底亏全。
有美人可语，秋水隔娟娟。
 >> 
词牌介绍


rhythmic: 念奴娇
author: 辛弃疾
content:
看公风骨，似长松磊落，多生奇节。
世上儿曹都蓄缩，冻芋旁堆秋瓞。
结屋溪头，境随人胜，不是江山别。
紫云如阵，妙歌争唱新阕。
尊酒一笑相逢，与公臭味，菊茂兰须悦。
天上四时调玉烛，万事宜询黄发。
看取东归，周家叔父，手把元龟说。
祝公长似，十分今夜明月。
 >> 
词牌介绍


rhythmic: 念奴娇
author: 辛弃疾
content:
龙山何处，记当年高会，重阳佳节。
谁与老兵供一笑，落帽参军华发。
莫倚忘怀，西风也会，点检尊前客。
凄凉今古，眼中三两飞蝶。
须信采菊东篱，高情千载，只有陶彭泽。
爱说琴中如得趣，弦上何劳声切。
试把空杯，翁还肯道，何必杯中物。
临风一笑，请翁同醉今夕。
 >> 
词牌介绍


rhythmic: 念奴娇
author: 辛弃疾
content:
君诗好处，似邹鲁儒家，还有奇节。
下笔如神强压韵，遗恨都无毫发。
灸手炎来，掉头冷去，无限长安客。
丁宁黄菊，未消勾引蜂蝶。
天上绛阙清都，听君归去，我自癯山泽。
人道君才刚百炼，美玉都成泥切。
我爱风流，醉中颠倒，丘壑胸中物。
一杯相属，莫孤风月今夕。
 >> 
词牌介绍


rhythmic: 新荷叶
author: 辛弃疾
content:
曲水流觞，赏心乐事良辰。
今几千年，风流禊事如新。
明眸皓齿，看江头、有女如云。
折花归去，绮罗陌上芳尘。
丝竹纷纷。
杨花飞鸟衔巾。
争似群贤，茂林修竹兰亭。
一觞一咏，亦足以畅叙幽情。
清欢未了，不如留住青春。


rhythmic: 新荷叶
author: 辛弃疾
content:
种豆南山，零落一顷为萁。
岁晚渊明，也吟草盛苗稀。
风流地，向尊前、采菊题诗。
悠然忽见，此山正绕东篱。
千载襟期。
高情想像当时。
小阁横空，朝来翠扑人衣。
是中真趣，问骋怀、游目谁知。
无心出岫，白云一片孤飞。


rhythmic: 婆罗门引
author: 辛弃疾
content:
龙泉佳处，种花满县却东归。
腰间玉若金累。
须信功名富贵，长与少年期。
怅高山流水，古调今悲。
卧龙暂而。
算天上、有人知。
最好五十学易，三百篇诗。
男儿事业，看一日、须有致君时。
端的了、休更寻思。


rhythmic: 沁园春
author: 辛弃疾
content:
叠嶂西驰，万马回旋，众山欲东。
正惊湍直下，跳珠倒溅，小桥横截，缺月初弓。
老合投闲，天教多事，检校长身十万松。
吾庐小，在龙蛇影外，风雨声中。
争先见面重重。
看爽气朝来三数峰。
似谢家子弟，衣冠磊落，相如庭户，车骑雍容。
我觉其间，雄深雅健，如对文章太史公。
新堤路，问偃湖何日，烟水。
 >> 
词牌介绍


rhythmic: 沁园春
author: 辛弃疾
content:
甲子相高，亥首曾疑，绛县老人。
看长身玉立，鹤般风度，方颐须磔，虎样精神。
文烂卿云，诗凌鲍谢，笔势更右军。
浑馀事，羡仙都梦觉，金阙名存。
门前父老忻忻。
焕奎阁新褒沼语温。
记他年帷幄，须依日月，只今剑履，快上星辰。
人道阴功，天教多寿，看到貂蝉七叶孙。
君家里，是几枝丹桂，几树灵椿。
 >> 
词牌介绍


rhythmic: 喜迁莺
author: 辛弃疾
content:
暑风凉月。
爱亭亭无数，绿衣持节。
掩冉如羞，参差似妒，拥出芙渠花发。
步衬潘娘堪恨，貌比六郎谁洁。
添白鹭，晚晴时，公子佳人并列。
休说。
搴木末。
当日灵均，恨与君王别。
心阻媒劳，交疏怨极，恩不甚兮轻绝。
千古离骚文字，芳至今犹未歇。
都休问，但千杯快饮，露荷翻叶。
 >> 
词牌介绍


rhythmic: 永遇乐
author: 辛弃疾
content:
怪底寒梅，一枝雪里，直恁愁绝。
问讯无言，依稀似妒，天上飞英白。
江山一夜，琼瑶万顷，此段如何妒得。
细看来，风流添得，自家越样标格。
晓来楼上，对花临镜，学作半妆宫额。
著意争妍，那知却有，人妒花颜色。
无情休问，许多般事，且自访梅踏雪。
待行过溪桥，夜半更邀素月。
 >> 
词牌介绍


rhythmic: 永遇乐
author: 辛弃疾
content:
烈日秋霜，忠肝义胆，千载家谱。
得姓何年，细参辛字，一笑君听取。
艰辛做就，悲辛滋味，总是辛酸辛苦。
更十分，向人辛辣，椒桂捣残堪吐。
世间应有，芳甘浓美，不到吾家门户。
比著儿曹，累累却有，金印光垂组。
付君此事，从今直上，休忆对床风雨。
但赢得，靴纹绉面，记余戏语。
 >> 
词牌介绍


rhythmic: 归朝欢
author: 辛弃疾
content:
万里康成西走蜀。
药市船归书满屋。
有时光彩射星躔，何人汉简雠天禄。
好之宁有足。
请看良贾藏金玉。
记斯文，千年未丧，四壁闻丝竹。
试问辛勤携一束。
何似牙签三万轴。
古来不作借人痴，有朋只就云窗读。
忆君清梦熟。
觉来笑我便便腹。
倚危楼，人间何处，扫地八风曲。


rhythmic: 瑞鹤仙
author: 辛弃疾
content:
片帆何太急。
望一点须臾，去天咫尺。
舟人好看客。
似三峡风涛，嵯峨剑戟。
溪南溪北。
正遐想、幽人泉石。
看渔憔、指点危楼，却羡舞筵歌席。
叹息。
山林锺鼎，意倦情迁，本无欣戚。
转头陈迹。
飞鸟外，晚烟碧。
问谁怜旧日，南楼老子，最爱月明吹笛。
到而今、扑面黄尘，欲归未得。
 >> 
词牌介绍


rhythmic: 玉蝴蝶
author: 辛弃疾
content:
贵贱偶然，浑似随风帘幌，篱落飞花。
空使儿曹，马上羞面频遮。
向空江、谁捐玉，寄离恨、应折疏麻。
暮云多。
佳人何处，数尽归鸦。
侬家。
生涯蜡屐，功名破甑，交友抟沙。
往日曾论，渊明似胜卧龙些。
记从来、人生行乐，休更问、日饮亡何。
快堪呵。
裁诗未稳，得酒良佳。


rhythmic: 满江红
author: 辛弃疾
content:
我对君侯，长怪见、两眉阴德。
更长梦、玉皇金阙，姓名仙籍。
旧岁炊烟浑欲断，被公扶起千人活。
算胸中、除却五车书，都无物。
溪左右，山南北。
花远近，云朝夕。
看风流杖屦，苍髯如戟。
种柳已成陶令宅，散花更满维摩室。
劝人间、且住五千年，如金石。
 >> 
词牌介绍


rhythmic: 雨中花慢
author: 辛弃疾
content:
马上三年，醉帽吟鞭，锦囊诗卷长留。
怅溪山旧管，风月新收。
明便关河杳杳，去应日月悠悠。
笑千篇索价，未抵蒲萄，五斗凉州。
停云老子，有酒盈尊，琴书端可消忧。
浑未办、倾身一饱，淅米矛头。
心似伤弓塞雁，身如喘月吴牛。
晚天凉也，月明谁伴，吹笛南楼。


rhythmic: 洞仙歌
author: 辛弃疾
content:
婆娑欲舞，怪青山欢喜。
分得清溪半篙水。
记平沙鸥鹭，落日渔樵，湘江上，风景依然如此。
东篱多种菊，待学渊明，酒兴诗情不相似。
十里涨春波，一棹归来，只做个、五湖范蠡。
是则是、一般弄扁舟，争知道，他家有个西子。
 >> 
词牌介绍


rhythmic: 洞仙歌
author: 辛弃疾
content:
旧交贫贱，太半成新贵。
冠盖门前几行李。
看匆匆西笑，争出山来，凭谁问，小草何如远志。
悠悠今古事。
得丧乘除，暮四朝三又何异。
任掀天勋业，冠古文章，有几个、笙歌晚岁。
况满屋貂蝉未为荣，记裂土分茅，是公家世。
 >> 
词牌介绍


rhythmic: 洞仙歌
author: 辛弃疾
content:
松关桂岭，望青葱无路。
费尽银钩榜佳处。
怅空山岁晚，窈窕谁来，须著我，醉卧石楼风雨。
仙人琼海上，握手当年，笑许君携半山去。
叠嶂，卷飞泉，洞府凄凉，又却怪、先生多取。
怕夜半、罗浮有时还，好长把云烟，再三遮住。
 >> 
词牌介绍


rhythmic: 醉翁操
author: 辛弃疾
content:
长松。
之风。
如公。
肯余从。
山中。
人心与吾兮谁问。
湛湛千里之江。
上有枫。
噫，送子东。
望君之门兮九重。
女无悦己，谁适为容。
不龟手药，或一朝兮取封。
昔与游兮皆童。
我独穷兮今翁。
一鱼兮一龙。
劳心兮忡忡。
噫，命与时逢。
子取之食兮万锺。


rhythmic: 千年调
author: 辛弃疾
content:
左手把青霓，右手挟明月。
吾使丰隆前导，叫开阊阖。
周游上下，径入寥天一。
览县圃，万斛泉，千丈石。
钧天广乐，燕我瑶之席。
帝饮予觞甚乐，赐汝苍璧。
嶙峋突兀，正在一丘壑。
余马怀，仆夫悲，下恍惚。


rhythmic: 祝英台近
author: 辛弃疾
content:
水纵横，山远近。
拄杖占千顷。
老眼羞将，水底看山影。
试教水动山摇，吾生堪笑，似此个、青山无定。
一瓢饮。
人问翁爱飞泉，来寻个中静。
绕屋生喧，怎做静中境。
我眠君且归休，维摩方丈，待天女、散花时问。
 >> 
词牌介绍


rhythmic: 祝英台近
author: 辛弃疾
content:
绿杨堤，青草渡。
花片水流去。
百舌声中，唤起海棠睡。
断肠几点愁红，蹄痕犹在，多应怨、夜来风雨。
别情苦。
马蹄踏遍长亭，归期又成误。
帘卷青楼，回首在何处。
画梁燕子双双，能言能语，不解说、相思一句。
 >> 
词牌介绍


rhythmic: 满江红
author: 辛弃疾
content:
老子当年，饱经惯、花期酒约。
行乐处，轻裘缓带，绣鞍金络。
明月楼台箫鼓夜，梨花院落秋千索。
共何人、对饮五三锺，颜如玉。
嗟往事，空萧索。
怀新恨，又飘泊。
但年来何待，许多幽独。
海水连天凝望远，山风吹雨征衫薄。
向此际、羸马独，情怀恶。
 >> 
词牌介绍


rhythmic: 念奴娇
author: 辛弃疾
content:
西真姊妹，料凡心忽起，共辞瑶阙。
燕燕莺莺相并比，的当两团儿雪。
合韵歌喉，同茵舞袖，举措□□别。
江梅影里，迥然双蕊奇绝。
还听别院笙歌，仓皇走报，笑语浑重叠。
拾翠洲边携手处，疑是桃根桃叶。
并蒂芳莲，双头红药，不意俱攀折。
今宵鸳帐，有同对影明月。
 >> 
词牌介绍


rhythmic: 念奴娇
author: 辛弃疾
content:
论心论相，便择术满眼，纷纷何物。
踏碎铁鞋三百，不在危峰绝壁。
龙友相逢，洼樽缓举，议论敲冰雪。
何妨人道，圣时同见三杰。
自是不日同舟，平戎破虏，岂由言轻发。
任使穷通相鼓弄，恐是真□难灭。
寄食王孙，丧家公子，谁握周公发。
冰□皎皎，照人不下霜月。
 >> 
词牌介绍


rhythmic: 念奴娇
author: 辛弃疾
content:
妙龄秀发，湛灵台一点，天然奇绝。
万壑千岩归健笔，扫尽平山风月。
雪里疏梅，霜头寒菊，迥与馀花别。
识人青眼，慨然怜我疏拙。
遐想後日娥眉，两山横黛，谈笑风生颊。
握手论文情极处，冰玉一时清洁。
扫断尘劳，招呼萧散，满酌金蕉叶。
醉乡深处，不知天地空阔。
 >> 
词牌介绍


rhythmic: 惜奴娇
author: 辛弃疾
content:
风骨萧然，称独立、群仙首。
春江雪、一枝梅秀。
小样香檀，映朗玉、纤纤手。
未久。
转新声、泠泠山溜。
曲里传情，更浓似、尊中酒。
信倾盖、相逢如旧。
别後相思，记敏政堂前柳。
知否。
又拼了、一场消瘦。


rhythmic: 水调歌头
author: 辛弃疾
content:
客子久不到，好景为君留。
西楼著意吟赏，何必问更筹。
唤起一天明月，照我满怀冰雪，浩荡百川流。
鲸饮未吞海，剑气已横秋。
野光浮。
天宇迥，物华幽。
中州遗恨，不知今夜几人愁。
谁念英雄老矣，不道功名蕞尔，决策尚悠悠。
此事费分说，来日且扶头。
 >> 
词牌介绍


rhythmic: 水调歌头
author: 辛弃疾
content:
泰岳倚空碧，汶□卷云寒。
萃兹山水奇秀，列宿下人寰。
八世家传素业，一举手攀丹桂，依约笑谈间。
宾幕佐储副，和气满长安。
分虎符，来近甸，自金銮。
政平讼简无事，酒社与诗坛。
会看沙堤归去，应使神京再复，款曲问家山。
玉佩揖空阔，碧雾翳苍鸾。
 >> 
词牌介绍


rhythmic: 贺新郎
author: 辛弃疾
content:
世路风波恶。
喜清时、边夫袖手，□将帷幄。
正值春光二三月，两两燕穿帘幕。
又怕个、江南花落。
与客携壶连夜饮，任蟾光、飞上阑干角。
何时唱，从军乐。
归欤已赋居岩壑。
悟人世、正类春蚕，自相缠缚。
眼畔昏鸦千万点，□欠归来野鹤。
都不恋、黑头黄阁。
一咏一觞成底事，庆康宁、天赋何须药。
金盏大，为君酌。
 >> 
词牌介绍


rhythmic: 苏武慢
author: 辛弃疾
content:
帐暖金丝，杯乾云液，战退夜□。
障泥系马，扫路迎宾，先借落花春色。
歌竹传觞，探梅得句，人在玉楼琼室。
唤吴姬学舞，风流轻转，弄娇无力。
尘世换、老尽青山，铺成明月，瑞物已深三尺。
丰登意绪，婉娩光阴，都作暮寒堆积。
回首驱羊旧节，入蔡奇兵，等闲陈迹。
总无如现在，尊前一笑，坐中赢得。


rhythmic: 绿头鸭・多丽
author: 辛弃疾
content:
叹飘零。
离多会少堪惊。
又争如、天人有信，不同浮世难凭。
占秋初、桂花散采，向夜久、银汉无声。
凤驾催云，红帷卷月，泠泠一水会双星。
素杼冷，临风休织，深诉隔年诚。
飞光浅，青童语款，丹鹊桥平。
看人间、争求新巧，纷纷女伴欢迎。
避灯时、彩丝未整，拜月处、蛛网先成。
谁念监州，萧条官舍，烛摇秋扇坐中庭。
笑此夕、金钗无据，遗恨满蓬瀛。
欹高枕，梧桐听雨，如是天明。


rhythmic: 金菊对芙蓉
author: 辛弃疾
content:
远水生光，遥山耸翠，霁烟深锁梧桐。
正零玉露，淡荡金风。
东篱菊有黄花吐，对映水、几簇芙蓉。
重阳佳致，可堪此景，酒酽花浓。
追念景物无穷。
叹少年胸襟，忒煞英雄。
把黄英红萼，甚物堪同。
除非腰佩黄金印，座中拥、红粉娇容。
此时方称情怀，尽拼一饮千锺。


rhythmic: 贺新郎
author: 辛弃疾
content:
瑞气笼清晓。
卷珠帘、次第笙歌，一时齐奏。
无限神仙离蓬岛。
凤驾鸾车初到。
见拥个、仙娥窈窕。
玉佩玎裆风缥缈。
望娇姿、一似垂杨袅。
天上有，世间少。
刘郎正是当年少。
更那堪、天教付与，最多才貌。
玉树琼枝相映耀。
谁与安排忒好。
有多少、风流欢笑。
直待来春成名了。
马如龙、绿绶欺芳草。
同富贵，又偕老。
 >> 
词牌介绍


rhythmic: 烛影摇红
author: 赵善扛
content:
桃李墙头，向人都似他年意。
舞丝千丈晴光，骀青春无际。
花气薰人自醉。
傍垂杨、行行缓辔。
倦游无奈，回首云山，归期犹未。
玉锁楼空，鸟啼花外东风起。
少年恩怨付波流，吟望朱阑倚。
冉冉尘生客袂。
对尊前、高情暂寄。
洞天一笑，仙驭乘空，姑峰凝翠。
 >> 
词牌介绍


rhythmic: 宴清都
author: 赵善扛
content:
疏柳无情绪。
都不管、渡头行客欲去。
犹依赖得，玉光万顷，为人留住。
相从岁月如骛，叹回首、离歌又赋。
更举目、斜照沈沈，西风剪剪秋墅。
君行定忆南池，歌筵舞地，花晨月午。
八砖步日，三雍奏乐，送君云路。
别情未抵遗爱，试听取、湖山共语。
便可能、无意同倾，一尊露醑。


rhythmic: 贺新郎
author: 赵善扛
content:
昼永重帘卷。
乍池塘、一番过雨，芰荷初展。
竹引新梢半含粉，绿荫扶疏满院。
过花絮、蝶稀蜂懒。
窗户沈沈人不到，伴清幽、时有流莺啭。
凝思久，意何限。
玉钗坠枕风鬟颤。
湛虚堂、壶冰莹彻，簟波零乱。
自是仙姿清无暑，月影空垂素扇。
破午睡、香销馀篆。
一枕湖山千里梦，正白苹烟棹归来晚。
云弄碧，楚天远。
 >> 
词牌介绍


rhythmic: 喜迁莺
author: 赵善扛
content:
韶华骀荡。
看化工尽力，安排春仗。
薄雾霏烟，软风轻日，物态与人交畅。
鸟生弄巧千调，楼影垂空十丈。
乱花柳，粲宝钿缨络、采丝帷帐。
佳赏。
辉艳冶，笑语盈盈，花面交相向。
歌运长缫，酒凝深碧，和气盎然席上。
好春易苦风雨，人意难逢舒放。
但拍掌。
醉陶然一笑，忘形天壤。
 >> 
词牌介绍


rhythmic: 沁园春
author: 赵善括
content:
虎啸风生，龙跃云飞，时不再来。
试凭高望远，长淮清浅，伤今怀古，故国氛埃。
壮志求伸，匈奴未灭，早以家为何谓哉。
多应是，待著鞭事了，税驾方回。
稼轩聊尔名斋。
笑学请樊迟心未开。
似南阳高卧，莘郊自乐，溪韬略，傅野盐梅。
植杖亭前，集山楼下，五桂三槐次第栽。
功名遂，向急流勇退，肯恁徘徊。
 >> 
词牌介绍


rhythmic: 沁园春
author: 赵善括
content:
问舍东湖，招隐西山，惠然肯来。
有香兰桂，无穷幽趣，隔溪车马，何处轻埃。
微利虚名，朝荣暮辱，笑尔焉能浼我哉。
闲欹枕，被幽禽唤觉，午梦惊回。
无言独坐南斋。
好唤取芳尊相对开。
待醒时重醉，疏帘透月，醉时还醒，画角吹梅。
无用千金，休悬六印，荆棘谁能满地栽。
人间世，任游独运，斥低徊。
 >> 
词牌介绍


rhythmic: 沁园春
author: 赵善括
content:
千里风湍，万叠云峰，自相送迎。
叹扁舟如叶，漂流如梗，片帆如箭，聚散如萍。
家在东湖，身来西浙，非为区区利与名。
堪怜处，为雏饥犊暮，狗苟蝇营。
平生。
何辱何荣。
且一任三才和五行。
有飞鹏奋，鹤长凫短，朱颜富贵，白发公卿。
印漫累累，绶何若若，休羡行歌朱买臣。
归来好，向严滩垂钓，谷口躬耕。
 >> 
词牌介绍


rhythmic: 满江红
author: 赵善括
content:
一雨连春，东湖涨、蒲萄新绿。
湖上路，柳浓花艳，绿园红簇。
尘世难逢开口笑，人生待足何时足。
况南州高士是西邻，人如玉。
行路唱，谁家曲。
愁易感，欢难续。
问轩裳於我，有何荣辱。
众醉岂容君独醒，出林休恨风催木。
叹惊弦、飞鸟尚知还，安巢宿。
 >> 
词牌介绍


rhythmic: 满江红
author: 赵善括
content:
三十年前，曾向此、舞风歌月。
今依旧、江山如画，鬓须如雪。
故友冥鸿随净社，旧时秋蚓横尘壁。
赖庐峰、对我眼偏青，曾相识。
开岫幌，携山屐。
泉泻布，星飞石。
为收帆舣棹，小留终日。
休问重湖吹碧浪，且同五老浮琼液。
待明朝、首向东飞，清风力。
 >> 
词牌介绍


rhythmic: 满江红
author: 赵善括
content:
腾茂飞英，分忧愿、自然风力。
千里静，江山改观，羽旄增色。
林下风清公事少，笔端雷动奸豪息。
听宴香、深处笑声长，文章客。
丹诏自，天边得。
宣室对，君心忆。
趁良辰高会，履珠簪碧。
和气回春徵酝酿，政声报最惟清白。
看挥毫、万字扫云烟，吴笺湿。
 >> 
词牌介绍


rhythmic: 念奴娇
author: 赵善括
content:
扬辉璧月，照层台缥缈，篷莱云气。
玉宇清明仙语近，多少怨红愁翠。
问我殷勤，几年尘土，依旧高标致。
广寒别後，与谁曾共幽会。
一日失脚人间，十常八九，底事如人意。
狗苟蝇营真可笑，何乃比余於是。
风月佳时，江山好处，无复怀愁悴。
倚栏舒啸，六经时自心醉。
 >> 
词牌介绍


rhythmic: 摸鱼儿
author: 赵善括
content:
喜连宵、四郊春雨。
纷纷一阵红去。
东君不爱闲桃李，春色尚馀分数。
云影住。
任绣勒香轮，且阻寻芳路。
农家相语。
渐南亩浮青，西江涨绿，芳沼点萍絮。
西成事，端的今年不误。
从他蝶恨蜂妒。
莺啼也怨春多雨，不解与春分诉。
新燕舞。
犹记得、雕梁旧日空巢土。
天涯劳苦。
望故国江山，东风吹泪，渺渺在何处。
 >> 
词牌介绍


rhythmic: 摸鱼儿
author: 赵善括
content:
被杨花、带将春去，飘扬一路无定。
满庭绿荫丝千尺，枝上旧香吹尽。
幽梦醒。
对晚色、秋千院落人初静。
柔条弄影。
奈翦翦轻风，冥冥细雨，惹起万千恨。
云山路，休蹑高楼独凭。
楚天一抹烟暝。
娇莺百啭飞鸠去，何处可寻芳信。
心自省。
念咫尺、青楼应怪人薄幸。
归期将近。
料喜鹊先知，飞来报了，日日倚门等。
 >> 
词牌介绍


rhythmic: 满江红
author: 赵善括
content:
传语风光，须少驻、共君流转。
谁忍见、绿肥红瘦，鲜欢多感。
泽国千丝烟雨暗，江成一带云山远。
看新荷、泛水学人愁，心常卷。
羞鬓雪，凭花染。
携酒阵，嫌杯浅。
叹人生岂为，青衫槐板。
记舞可怜宫柳细，写情但觉香笺短。
上层楼、独倚有谁知，栏干暖。
 >> 
词牌介绍


rhythmic: 水调歌头
author: 赵善括
content:
山险号北固，景胜冠南州。
洪涛江上乱云，山里簇红楼。
堪笑萍踪无定，拟泊叶舟何许，无计可依刘。
金阙自帷幄，玉垒老貔貅。
问兴亡，成底事，几春秋。
六朝人物，五胡妖雾不胜愁。
休学楚囚垂泪，须把祖鞭先著，一鼓版图收。
惟有金焦石，不逐水漂流。
 >> 
词牌介绍


rhythmic: 水调歌头
author: 赵善括
content:
形胜视京兆，警跸驻钱塘。
光前诏後弹压，谁数汉张王。
几百万家和气，五十馀年创见，天下一循良。
有口皆歌颂，无地不耕桑。
春过半，花锦烂，柳丝长。
潭潭门卫森戟，宴寝正凝香。
笑把湖山佳色，醉挹西湖晴滟，童艾祝霞觞。
四海瞻华衮，千载侍吾皇。
 >> 
词牌介绍


rhythmic: 满江红
author: 赵善括
content:
海岳储祥，符昌运、挺生前哲。
天赋与、飘然才气，凛然忠节。
颖脱难藏冲斗剑，誓清行击中流楫。
二十年、麾节遍江湖，恩威浃。
香穗直，云峰列。
觞羽急，鲸川竭。
共介公眉寿，赞公贤业。
出处已能齐二老，功名岂止超三杰。
侍吾皇、千载带金重，头方黑。
 >> 
词牌介绍


rhythmic: 醉蓬莱
author: 赵善括
content:
正采铃坠盖，玉燕投怀，梦符佳月。
五百年间，诞中兴人杰。
杖策归来，入关徒步，万里朝金阙。
贯日精忠，凌云壮气，妙龄英发。
名镇重湖，屡凭熊轼，恩满西江，载分龙节。
有志澄清，誓击中流楫。
谈笑封侯，雍容谋国，看掀天功业。
待与斯民，庆公华衮，祝公黄发。


rhythmic: 醉蓬莱
author: 赵善括
content:
正百花堂下，山雨楼前，粲然梅柳。
和气回春，滟一尊芳酒。
桂子兰孙，凤歌鸾舞，介我公眉寿。
天上遐龄，人间独乐，古来稀有。
壮日题桥，儿时击瓮，名遂功成，自然长久。
琳馆偷闲，约赤城为友。
紫诏重颁，黄扉稳步，好试调羹手。
九世鸡窠，千秋麟阁，玉颜依旧。


rhythmic: 醉蓬莱
author: 赵善括
content:
正槐堂日永，梅雨消尘，麦风摇翠。
天昌辰，诞中兴嘉瑞。
秀伟标姿，从容谋断，笑吐平戎计。
汉节归来，边尘扫净，鼎司荣贵。
间世良臣，威严辅政，妩媚承君，道襟冲粹。
玉券金丹，称功名成遂。
茂苑烟霞，太湖风月，聊伴凝香醉。
补衮工夫，调羹手段，如今重试。


rhythmic: 瑞鹤仙
author: 赵善括
content:
月华凝露掌。
正极目鸾霄，望风鲸壤。
深宫注遐想。
听点点花漏，盈盈仙仗。
笙箫迎响。
降琼轮、玄云步障。
洞□扉、笑别蓬瀛，下应太平无象。
俱仰。
姆仪春煦，妇节冰清，道风夷旷。
三迁教养。
金阙里，玉音赏。
况传家清白，满堂朱紫，相对兰荪竞长。
待齐秦、汤沐疏封，赐灵寿杖。
 >> 
词牌介绍


rhythmic: 贺新郎
author: 赵善括
content:
绛雪堆云绿。
倚朱栏、鸾飞凤舞，乱红如簇。
宫锦海沈肌理秀，极目明霞孤骛。
对翠袖、天寒修竹。
轻露有情添泪眼，粲精神、娇醉薰华屋。
然宝篆，散清馥。
江南到处多兰菊。
更海棠、贪睡未醒，漫山粗俗。
欲品此花为第一，真色生香俱足。
又只怕、惊人凡目。
把酒对花频管领，怕狂风骤雨难拘束。
拾碎玉，泛。
 >> 
词牌介绍


rhythmic: 水调歌头
author: 赵善括
content:
碧云初返岫，潦水正鸣滩。
兰舟容与，歌舞偏称笑中看。
烛影烘寒成暖，花色照人如画，一坐有馀欢。
酒滟浮金盏，香缕霭雕盘。
碧簪横，银漏永，玉樽乾。
喧春鼓吹，翠袖起舞佩珊珊。
记得山明水秀，何处朝云暮雨，常在梦魂间。
多少难言事，都付两眉弯。
 >> 
词牌介绍


rhythmic: 念奴娇
author: 赵善括
content:
晓来膏雨，报一犁丰信，几枝娇色。
岸草河沙明似镜，不到尘埃花陌。
急管繁弦，香车宝勒，正阻寻春客。
东风特起，半空微露晴碧。
何况主意深勤，冰清才藻，玉润真圭璧。
翠丽华堂横枕水，波底斜阳红湿。
莲社风流，桃溪标致，便觉凡心息。
玉尊倾尽，笑中归步钩月。
 >> 
词牌介绍


rhythmic: 念奴娇
author: 赵善括
content:
江南到处，被波光云影，留人行色。
昔我来时春正好，舞絮□飞南陌。
今日登临，读书斋上，重作凭栏客。
清溪毂细，夜来微涨新碧。
两岸蘸水浓阴，断虹横障，一带连环璧。
林外青山千万叠，雨歇半空犹湿。
已倩双鳞，更须灵鹊，先报归消息。
归来征袖，尽携千里风月。
 >> 
词牌介绍


rhythmic: 水调歌头
author: 赵善括
content:
危台枕城堞，今昔几人游。
绕城碧水一带，茂苑与长洲。
寂寂弹琴风外，苒苒采香径畔，横截古溪头。
极目暮云合，宋玉正悲秋。
岘山碑，帝子阁，庾公楼。
当时风物，如今烟水只供愁。
处处山明水秀，岁岁春花秋月，何必美南州。
故国未归去，萍梗叹漂流。
 >> 
词牌介绍


rhythmic: 水调歌头
author: 赵善括
content:
雨霁彩虹卧，半夜水明楼。
太湖极目，四面水尽是天流。
几点鲈乡荻浦，万里鲸波雪浪，掀舞小渔舟。
金饼挂蟾魄，时景正中秋。
钓纶轻，兰棹稳，笑王侯。
一蓑一笠，得意何必美封留。
纵使金章鼎贵，何似玉樽倾到，一醉可消愁。
玉女在何许，唤起与同游。
 >> 
词牌介绍


rhythmic: 水调歌头
author: 赵善括
content:
佳客志淮海，贱子设樽。
楚江昨夜清涨，短棹已安排。
休问南楼风月，且念阳台云雨，几日却重来。
银烛正凝泪，画鼓且休催。
彩云飞，黄鹤举，两徘徊。
林泉归去高卧，回首笑尘埃。
我唱更凭君和，君起谁同我舞，莫惜玉山颓。
他日扬州路，散策愿相陪。
 >> 
词牌介绍


rhythmic: 水调歌头
author: 赵善括
content:
浩叹对青史，循吏久无闻。
二年江右，赖公华节布阳春。
才自搴帷问俗，无复埋轮当道，一路尽澄清。
多少攀辕意，不待及瓜人。
驻膏车，迟祖帐，倒离尊。
满庭桃李绿阴，何处不深恩。
此去玉音应问，底事金围微减，忧国更忧民。
造膝一言语，四海入洪钧。
 >> 
词牌介绍


rhythmic: 满江红
author: 赵善括
content:
雨沐风梳，正梅柳、弄香逞色。
谁忍听、送君南浦，阳关三叠。
玉节前驱光照路，金杯争劝愁生席。
泛锦樯、西去若登仙，乘槎客。
春有意，寒无力。
和风满，洪波息。
笑庐峰湓浦，旧游陈迹。
昔日蜚声台柏劲，他年坐对堂槐密。
想轺车、不待政成时，追锋急。
 >> 
词牌介绍


rhythmic: 满庭芳
author: 赵善括
content:
蝶粉蜂黄，桃红李白，春风屡展愁眉。
晓来雨过，应渐觉红稀。
满径柔茵似染，新晴後、皱绿盈池。
休孤负，幕天席地，逸饮酹金彝。
东君，真好事，降唇歌雪，玉指鸣丝。
念长卿多病，非药能治。
试假瑶琴一弄，清音转、便许心知。
从今去，园林好在，休学岘山碑。
 >> 
词牌介绍


rhythmic: 满江红
author: 程垓
content:
门掩垂杨，宝香度、翠帘重叠。
春寒在，罗衣初试，素肌犹却。
薄霭笼花天欲暮，小风送角声初咽。
但独褰、幽幌悄无言，伤初别。
衣上雨，眉间月。
滴不尽，颦空切。
羡栖梁归燕，入帘双蝶。
愁绪多於花絮乱，柔肠过似丁香结。
问甚时、重理锦囊书，从头说。
 >> 
词牌介绍


rhythmic: 满江红
author: 程垓
content:
水远山明，秋容淡、不禁摇落。
况正是、楼台高处，晚凉犹薄。
月在衣裳风在袖，冰生枕簟香生幕。
算四时、佳处是清秋，须行乐。
东篱下，西窗角。
寻旧菊，催新酌。
笑广平何事，对秋萧索。
摇叶声声深院宇，折荷寸寸闲池阁。
待归来、闲把木犀花，重薰却。
 >> 
词牌介绍


rhythmic: 最高楼
author: 程垓
content:
旧时心事，说著两眉羞。
长记得、凭肩游。
缃裙罗袜桃花岸，薄衫轻扇杏花楼。
几番行，几番醉，几番留。
也谁料、春风吹已断。
又谁料、朝云飞亦散。
天易老，恨难酬。
蜂儿不解知人苦，燕儿不解说人愁。
旧情怀，消不尽，几时休。


rhythmic: 南浦
author: 程垓
content:
金鸭懒薰香，向晚来春酲，一枕无绪。
浓绿涨瑶窗，东风外、吹尽乱红飞絮。
无言伫立，断肠惟有流莺语。
碧云欲暮。
空惆怅，韶华一时虚度。
追思旧日心情，记题叶西楼，吹花南浦。
老去觉欢疏，伤春恨，都付断云残雨。
黄昏院落，问谁犹在凭栏处。
可堪杜宇。
空只解声声，催他春去。
 >> 
词牌介绍


rhythmic: 摊破江城子・江城梅花引
author: 程垓
content:
娟娟霜月又侵门。
对黄昏。
怯黄昏。
愁把梅花，独自泛清尊。
酒又难禁花又恼，漏声远，一更更，总断魂。
断魂。
断魂。
不堪闻。
被半温。
香半温。
睡也睡也，睡不稳、谁与温存。
只有床前、红烛伴啼痕。
一夜无眠连晓角，人瘦也，比梅花，瘦几分。


rhythmic: 木兰花慢
author: 程垓
content:
倩娇莺姹燕，说不尽、此时情。
正小院春阑，芳园画锁，人去花零。
凭高试回望眼，奈遥山远水隔重云。
谁遣风狂雨横，便教无计留春。
谁知雁杳与鸿冥。
自难寄丁宁。
纵柳院颦深，桃门笑在，知属何人。
衣篝几回忘了，奈残香、犹有旧时熏。
空使风头卷絮，为他飘荡花城。


rhythmic: 八声甘州
author: 程垓
content:
问东君、既解遣花开，不合放花飞。
念春风枝上，一分花减，一半春归。
忍见千红万翠，容易涨桃溪。
花自随流水，无计追随。
不忍凭高南望，记旧时行处，芳意菲菲。
叹年来春减，花与故人非。
总使、梁园赋在，奈长卿、老去亦何为。
空搔首，乱云堆里，立尽斜晖。


rhythmic: 洞庭春色・沁园春
author: 程垓
content:
锦字亲裁，泪巾偷，细说旧时。
记笑桃门巷，妆窥宝靥，弄花庭前，香湿罗衣。
几度相随游冶去，任月细风尖犹未归。
多少事，有垂杨眼见，红烛心知。
如今事都过也，但赢得、双鬓成丝。
叹半妆红豆，相思有分，两分青镜，重合难期。
惆怅一春飞絮，梦悠教人分付谁。
销魂处，又梨花雨暗，半掩重扉。


rhythmic: 四代好・宴清都
author: 程垓
content:
翠幕东风早。
兰窗梦，又被莺声惊觉。
起来空对，平阶弱絮，满庭芳草。
厌厌未怀抱。
记柳外、人家曾到。
凭画阑、那更春好花好，酒好人好。
春好尚恐阑珊，花好又怕，飘零难保。
直饶酒好□渑，未抵意中人好。
相逢尽拼醉倒。
况人与、才情未老。
又岂关、春去春来，花愁花恼。


rhythmic: 水龙吟
author: 程垓
content:
夜来风雨匆匆，故园定是花无几。
愁多愁极，等闲孤负，一年芳意。
柳困花慵，杏青梅小，对人容易。
算好春长在，好花长见，元只是、人憔悴。
回首池南旧事。
恨星星、不堪重记。
如今但有，看花老眼，伤时清泪。
不怕逢花瘦，只愁怕、老来风味。
待繁红乱处，留云借月，也须拼醉。
 >> 
词牌介绍


rhythmic: 玉漏迟
author: 程垓
content:
一春浑不见，那堪又是，花飞时节。
忍对危栏数曲，暮云千叠。
门外星星柳眼，看还似、当时风月。
愁万结。
凭谁为我，殷勤低说。
不是惯却春心，奈新燕传情，旧莺饶舌。
冷篆馀香，莫放等闲消歇。
纵使繁红褪尽，犹有、荼シ堪折。
魂梦切。
如今不奈，飞来蝴蝶。
 >> 
词牌介绍


rhythmic: 上平西・金人捧露盘
author: 程垓
content:
爱春归，忧春去，为春忙。
旋点检、雨障云妨。
遮红护绿，翠帷罗幕任高张。
海棠明月杏花天，更惜浓芳。
唤莺吟，招蝶拍，迎柳舞，倩桃妆。
尽唤起、万籁笙簧。
一觞一咏，尽教陶写绣心肠。
笑他人世漫嬉游，拥翠偎香。


rhythmic: 瑶阶草
author: 程垓
content:
空山子规叫，月破黄昏冷。
帘幕风轻，绿暗红又尽。
自从别後，粉消香腻，一春成病。
那堪昼闲日永。
恨难整。
起来无语，绿萍破处池光净。
闷理残妆，照花独自怜瘦影。
睡来又怕，饮来越醉，醒来却闷。
看谁似我孤令。


rhythmic: 碧牡丹
author: 程垓
content:
睡起情无著。
晓雨尽，春寒弱。
酒盏飘零，几日顿疏行乐。
试数花枝，问此情何若。
为谁开，为谁落。
正愁却。
不是花情薄。
花元笑人萧索。
旧观千红，至今冷梦难托。
燕麦春风，更几人惊觉。
对花羞，为花恶。


rhythmic: 满庭芳
author: 程垓
content:
南月惊乌，西风破雁，又是秋满平湖。
采莲人尽，寒色战菇蒲。
旧信江南好景，一万里、轻觅莼鲈。
谁知道，吴侬未识，蜀客已情孤。
凭高，增怅望，湘云尽处，都是平芜。
问故乡何日，重见吾庐。
纵有荷纫芰制，终不似、菊短篱疏。
归情远，三更雨梦，依旧绕庭梧。
 >> 
词牌介绍


rhythmic: 念奴娇
author: 程垓
content:
秋风秋雨，正黄昏、供断一窗愁绝。
带减衣宽谁念我，难忍重城离别。
转枕褰帷，挑灯整被，总是相思切。
知他别後，负人多少风月。
不是怨极愁浓，只愁重见了，相思难说。
料得新来魂梦里，不管飞来蝴蝶。
排闷人间，寄愁天上，终有归时节。
如今无奈，乱云依旧千叠。
 >> 
词牌介绍


rhythmic: 雪狮儿
author: 程垓
content:
断云低晚，轻烟带暝，风惊罗幕。
数点梅花，香倚雪窗摇落。
红炉对谑。
正酒面、琼稣初削。
云屏暖，不知门外，月寒风恶。
迤逦慵云半掠。
笑盈盈、闲弄宝筝弦索。
暖极生春，已向横波先觉。
花娇柳弱。
渐倚醉、要人搂著。
低告托。
早把被香熏却。


rhythmic: 摸鱼儿
author: 程垓
content:
掩凄凉、黄昏庭院，角声何处呜咽。
矮窗曲屋风灯冷，还是苦寒时节。
凝伫切。
念翠被熏笼，夜夜成虚设。
倚阑愁绝。
听凤竹声中，犀影帐外，簌簌酿寒轻雪。
伤心处，却忆当年轻别。
梅花满园初发。
吹香弄蕊无人见，帷有暮云千叠。
情未彻。
又谁料而今，好梦分胡越。
不堪重说。
但记得当初，重门锁处，犹有夜深月。
 >> 
词牌介绍


rhythmic: 无闷
author: 程垓
content:
天与多才，不合更与，柳怜花情分。
甚总为才情，恼人方寸。
早是春残花褪。
也不料、一春都成病。
自失笑，因甚腰围半减，珠泪频。
难省。
也怨天、也自恨。
怎免千般思忖。
倩人说与，又却不忍。
拼了一生愁闷。
又只恐、愁多无人问。
到这里，天也怜人，看他稳也不稳。


rhythmic: 孤雁儿・御街行
author: 程垓
content:
在家不觉穷冬好。
向客里、方知道。
故园梅花正开时，记得清尊频倒。
高烧红蜡，暖熏罗幌，一任花枝恼。
如今客里伤怀抱。
忍双鬓、随花老。
小窗独自对黄昏，只有月华飞到。
假饶真个，雁书频寄，何似归来早。


rhythmic: 孤雁儿・御街行
author: 程垓
content:
双鬓乍绾横波溜。
记当日、香心透。
谁教容易逐鸡飞，输却春风先手。
天公元也，管人憔悴，放出花枝瘦。
几宵和月来相就。
问何事、春山斗。
祗应深院锁蝉娟，枉却娇花时候。
何时为我，小梯横阁，试约黄昏後。


rhythmic: 意难忘
author: 程垓
content:
花拥鸳房。
记驼肩髻小，约鬓眉长。
轻身翻燕舞，低语转莺簧。
相见处，便难忘。
肯亲度瑶觞。
向夜阑，歌翻郢曲，带换韩香。
别来音信难将。
似云收楚峡，雨散巫阳。
相逢情有在，不语意难量。
些个事，断人肠。
怎禁得惶。
待与伊、移根换叶，试又何妨。


rhythmic: 一丛花
author: 程垓
content:
伤春时候一凭阑。
何况别离难。
东风只解催人去，也不道、莺老花残。
青笺未约，红绡忍泪，无计锁征鞍。
宝钗瑶钿一时闲。
此恨苦天悭。
如今直恁抛人去，也不念、人瘦衣宽。
归来忍见，重楼淡月，依旧五更寒。


rhythmic: 蓦山溪
author: 程垓
content:
老来风味，是事都无可。
只爱小书舟，剩围着、琅几个。
呼风约月，随分乐生涯，不羡富，不忧贫，不怕乌蟾堕。
三杯径醉，转觉乾坤大。
醉後百篇诗，尽从他、龙吟鹤和。
升沈万事，还与本来天，青云上，白云间，一任安排我。
 >> 
词牌介绍


rhythmic: 满江红
author: 程垓
content:
葺屋为舟，身便是、烟波钓客。
况人间元似，泛家浮宅。
秋晚雨声篷背稳，夜深月影窗棂白。
□满船诗酒满船书，随意索。
也不怕，云涛隔。
也不怕，风帆侧。
但独醒还睡，自歌还拍。
卧後从教秋鳝舞，醉来一任乾坤窄。
恐有时、撑向大江头，占风色。
 >> 
词牌介绍


rhythmic: 祝英台・祝英台近
author: 程垓
content:
坠红轻，浓绿润，深院又春晚。
睡起厌厌，无语小妆懒。
可堪三月风光，五更魂梦，又都被、杜鹃催攒。
怎消遣。
人道愁与春归，春归愁未断。
闲倚银屏，羞怕泪痕满。
断肠沈水重熏，瑶琴闲理，奈依旧、夜寒人远。


rhythmic: 满庭芳
author: 虞俦
content:
色染莺黄，枝横鹤瘦，玉奴蝉蜕花间。
铅华不御，慵态尽欹鬟。
冷淡琐窗烟雾，来清供、莞尔怡颜。
狂蜂蝶，还须敛衽，何得傍高闲。
西山。
招隐处，寒云缭绕，流水回环。
念风前绰约，雪後清孱。
别是仙韵道标，应羞对、舞袖弓弯。
怀真赏，今宵归梦，一饷许跻攀。
 >> 
词牌介绍


rhythmic: 蓦山溪
author: 徐安国
content:
青梅骨瘦，已有生春意。
椒萼露微花，便觉香魂旖旎。
惜花公子，可是赋情深，携瘦竹，绕疏篱，终日成孤倚。
赏心乐事，又也何曾废。
烟露湿铅华，误啼妆、三年客里。
江南芳信，政自不愆期，吴山远，越山长，梦寐添憔悴。
 >> 
词牌介绍


rhythmic: 满江红
author: 徐安国
content:
挥手华堂，重整顿、选花场屋。
撩鼻观、飞浮杂沓，异香芬馥。
金缕尚馀闲态度，冰姿早作新妆束。
恨尊前、缺典费思量，无松竹。
蜂蝶恨，何时足。
桃李怨，成粗俗。
为情深、拼了一生愁独。
菊信谩劳频探问，兰心未许相随逐。
想从今、无暇蔷薇，锄罂粟。
 >> 
词牌介绍


rhythmic: 满江红
author: 徐安国
content:
争献交酬，消受取、真山真水。
供不尽、杯螺浮碧，髻鬟拥翠。
莫便等闲嗟去国，固因特地经仙里。
奉周旋、惟有老先生，门堪倚。
追往驾，烟宵里。
终旧学，今无计。
叹白头犹记，壮年标致。
一乐堂深文益著，风雩亭在词难继。
问有谁、熟识晦庵心，南轩意。
 >> 
词牌介绍


rhythmic: 祝英台・祝英台近
author: 黄人杰
content:
异乡中，行色里，随分庆初度。
老子今年，五十又还五。
任他坎止流行，吴头楚尾，本来是、乾坤逆旅。
贵和富。
此事都付浮云，无必也无固。
用即为龙，不用即为鼠。
便教老却英雄，草庐烟舍，也须有、著闲人处。


rhythmic: 酹江月・念奴娇
author: 黄人杰
content:
年时今日，御双凫曾到、蓬壶方丈。
元是王孙生此夕，红紫娇春成行。
数曲栏干，一双荚，正傍瑶阶长。
风帘斜处，有时新燕来往。
犹记不住称觞，挥毫著语，更与书扁榜。
转首还逢汤饼客，景物依然和畅。
待赋新词，说些消息，教倩飞琼唱。
南班虚席，看随丹诏东上。


rhythmic: 念奴娇
author: 黄人杰
content:
西湖胜绝，有栖云楼观，蟠空丘壑。
玉鉴光中天不老，人在蓬壶行乐。
画舫藏春，垂杨系马，幽处笙箫作。
京华狂客，也忘身世飘泊。
行时载酒寻芳，湖湾堤曲，放浪红尘脚。
借景留欢排日醉，不负莺花盟约。
忍缓东风，耐烦迟日，休恁匆匆著。
温存桃李，莫教一顿开却。
 >> 
词牌介绍


rhythmic: 蓦山溪
author: 黄人杰
content:
翠环惊报，叶底梅如弹。
小摘试尝看，齿微酸、生香不断。
烟丸露颗，肥得颊儿红，还欲近，浅黄时，风雨催残半。
何如珍重，剩著冰盘荐。
持酒劝飞仙，似江梅、累累子满。
饶将风味，成就与东君，随鼎鼐，著形盐，早趁调羹便。
 >> 
词牌介绍


rhythmic: 满江红
author: 黄人杰
content:
小队旌旗，又催送、元戎领客。
政十顷、荷香微度，草烟横碧。
杨柳参差新合翠，水天上下俱齐色。
傍野桥、容与绕重湖，严城侧。
花作阵，舟为宅。
敲羯鼓，鸣羌笛。
渐夜凉风进，酒杯无力。
遥想汉中鸡肋地，未应万里回金勒。
看便随、飞诏下南州，朝京国。
 >> 
词牌介绍


rhythmic: 水调歌头
author: 蔡戡
content:
肃霜靡衰草，骤雨洗寒空。
刀弓斗力增劲，万马骤西风。
细看外围合阵，忽变横斜曲直，妙在指麾中。
号令肃诸将，谈笑听元戎。
坐中客，休笑我，已衰翁。
十年重到，今日此会与谁同。
差把龙锺鹤发，来对虎头燕颔，年少总英雄。
飞镞落金碗，酣醉吸长虹。
 >> 
词牌介绍


rhythmic: 水调歌头
author: 蔡戡
content:
拥节出闽峤，易镇上岷山。
东西，分陕初不在荣观。
痛念两河未复，独作中流砥柱，屹若障狂澜。
极目神京远，百万虎貔闲。
趁良时，摅豹略，勇声欢。
风飞雷厉，威行逆虏胆生寒。
汉寝周原如旧，一扫腥膻丑类，谈笑定三关。
识取投机会，莫作等闲看。
 >> 
词牌介绍


rhythmic: 满江红
author: 何澹
content:
灯夕筵开，人物共、英词三绝。
环坐处、袖中珠玉，郢中春雪。
红烛星繁销夜漏，紫霞香满催歌拍。
算新年、何处不风光，三山别。
云表殿，千层结。
花籍锦，添明月。
更浮屠七塔，万枝争发。
多谢一天驱宿霭，故教三日成佳节。
更何须、海上觅蓬莱，真仙阙。
 >> 
词牌介绍


rhythmic: 满江红
author: 何澹
content:
乐禁初开，平地耸、海山清绝。
千里内、欢声和气，可融霜雪。
盛事终将椽笔记，新歌翻入梨园拍。
道古来、南国做元宵，今宵别。
灯万碗，花千结。
星斗上，天浮月。
向玉绳低处，笙箫高发。
人物尽夸长乐郡，儿童争庆烧灯节。
疑此身、清梦到华胥，朝金阙。
 >> 
词牌介绍


rhythmic: 满江红
author: 陈三聘
content:
薄日轻云，天气好、相将祈谷。
民情喜、颂声洋溢，清风斯穆。
饮酒不多元有量，吟诗无数添新轴。
对古人、一笑我真愚，君无俗。
斜川路，经行熟。
黄花在，归心足。
问渊明去後，有谁能属。
神武衣冠惊梦里，江湖渔钓论心曲。
但从今、散发更披襟，谁能束。
 >> 
词牌介绍


rhythmic: 满江红
author: 陈三聘
content:
天岂无情，天若道、有情也老。
功名事、问天因甚，蒙人不了。
好伴云烟耕谷口，休将翰墨传江表。
算鬓边、能得几春风，惊秋早。
陶令尹，张京兆。
怀舒啸，贪荣耀。
尽南柯一梦，漏残钟晓。
滕阁暮霞孤鹜举，庾楼明月乌飞绕。
念老来、於此兴无穷，知音少。
 >> 
词牌介绍


rhythmic: 满江红
author: 陈三聘
content:
绀浮空，山拥髻、晚来风急。
吹骤雨、藕花千柄，艳妆新。
窥鉴粉光犹有泪，凌波罗袜何曾湿。
讶汉宫、朝罢玉皇归，凝情立。
尊前恨，歌三叠。
身外事，轻飞叶。
怅当年空击，誓江孤楫。
云色远连平野尽，夕阳偏傍疏林入。
看月明、冷浸碧琉璃，君须吸。
 >> 
词牌介绍


rhythmic: 满江红
author: 陈三聘
content:
斜日熔金，三万顷、棹歌齐举。
风不动、采苹双桨，翠鬟相语。
月殿欲浮蟾兔魄，海神不放鱼龙舞。
到今宵、秋气十分清，无今古。
君试唤，扁舟侣。
来伴我，潇湘渚。
共夷犹春浪，笑歌秋浦。
霸越独高身退後，尘缨未濯人谁许。
叹酒杯、不到子陵台，刘伶土。
 >> 
词牌介绍


rhythmic: 千秋岁
author: 陈三聘
content:
当年渔隐，路转桃溪汇。
流水下，青山外。
客行花径曲，月上松门对。
撑艇子，雪中蓑笠亲曾载。
老去谁倾盖。
腰瘦频移带。
人健否，花仍在。
明年春更好，来向花前醉。
青鬓改，恁时难拼千金买。
 >> 
词牌介绍


rhythmic: 水调歌头
author: 陈三聘
content:
玉鉴十分满，清露一年秋。
漂流踪迹，谁念楚尾与吴头。
此夜刮明尘眼。
望极好张诗胆。
何处有高楼。
浩荡银潢冷，缥缈白云浮。
笑劳生，难坎止，亦乘流。
阑干拍碎，清夜起舞不胜愁。
万里关河依旧。
一寸功名乌有。
清泪滴衣裘。
老去心空在，归梦绕苹洲。
 >> 
词牌介绍


rhythmic: 水调歌头
author: 陈三聘
content:
有客念行役，劲气凛於秋。
男儿未老，衔命如虏亦风流。
决定平戎方略，恢复旧燕封壤，安用割鸿沟。
莫献肃霜马，好衣白狐裘。
我何人，怀壮节，但凝愁。
平生未逢知己，哙伍实堪羞。
金马文章何在，玉鼎勋庸何有，一笑等云浮。
拼断好风月，羯鼓打梁州。
 >> 
词牌介绍


rhythmic: 念奴娇
author: 陈三聘
content:
浮云吹尽，卷长空、千顷都凝寒碧。
兔杵无声风露冷，天也应怜人寂。
故遣娥，驾蟾飞上，玉宇元同色。
天津何事，此时偏界南北。
不但对影三人，我歌君和，我舞君须拍。
涤洗胸中愁万斛，莫问今宵何夕。
老矣休论，著鞭安用，一笑真狂客。
夜深归去，烂然溪上阡陌。
 >> 
词牌介绍


rhythmic: 念奴娇
author: 陈三聘
content:
晴风丽日，算东君、坼遍梅心桃萼。
独有名花开殿後，一笑嫣然如昨。
黄袂层肤，霞冠高拥，多态春才觉。
雨巾风帽，故人来趁花约。
好是罗绮添春，香风环坐，半醉金钗落。
老去心情难似旧，手拈花枝为乐。
麝馥萦愁，妆花凝恨，莫惜金荷酌。
酒阑花睡，梦魂重到京洛。
 >> 
词牌介绍


rhythmic: 念奴娇
author: 陈三聘
content:
水空高下，望沈沈一色，浑然苍碧。
天籁不鸣凉有露，金气横秋寂寂。
玉宇琼楼，望中何处，月到天中极。
御风归去，不愁衣袂无力。
此夜飘泊孤篷，短歌谁和，自笑狂踪迹。
咫尺蓝桥仙路远，云英消息。
疏影婆娑，恍然身世，我是尊前客。
一声凄怨，倚楼谁弄长笛。
 >> 
词牌介绍


rhythmic: 念奴娇
author: 陈三聘
content:
馀霞飞绮，望长天、顷刻云容凝碧。
今夕江皋风力软，明日波心头白。
客舸东流，语离深夜，遣我新愁积。
春融花丽，定知天相行色。
别後一纸乡书，故人相问，好趁秋鸿翼。
空有佳人千点泪，锦字机中曾织。
利锁名缰，古今同是，谁失知谁得。
来朝愁望，旧楼何处西北。
 >> 
词牌介绍


rhythmic: 念奴娇
author: 陈三聘
content:
扁舟此计，问当年、谁与寻盟鸥鸟。
许国勋名彝鼎在，风月不妨吟笑。
碧草台边，红云溪上，寿杖扶诗老。
水浮天处，未应俗驾曾到。
盛事埒美知章，鉴湖君赐，宸翰今题号。
指点飞烟轻霭外，有路直通仙岛。
蓑笠渔船，琴书客坐，清夜尊倒。
未须归去，片蟾初上林表。
 >> 
词牌介绍


rhythmic: 梦玉人引
author: 陈三聘
content:
别来何处，酒醒後，梦难觅。
晚日溪亭，清晓便挂帆席。
满载离愁，指去程、还作江南行客。
目断层城，数迢迢山驿。
素巾空染，泪痕斑、应是暗中滴。
记得轻分，玉箫犹自凄咽。
昨夜东风，梅柳惊春色。
料伊也、没心情，过却好天良夕。


rhythmic: 梦玉人引
author: 陈三聘
content:
倚阑干久，人不见，暮云碧。
芳草池塘，春梦暗惊诗客。
昨夜溪梅，向空山、雪里轻匀颜色。
好赠行人，折枝南枝北。
雨巾风帽，昔追游、谁念旧踪迹。
料得疏篱，暗香时度风息。
淡月微云，有何人消得。
便归去、踏溪桥，慰我经年思忆。


rhythmic: 水调歌头
author: 石孝友
content:
君恩九鼎重，臣命一毫轻。
出身事主，刚甚须作不平鸣。
老却西山薇蕨，闲损南窗松菊，羞死汉公卿。
豺狼敢横道，草木要知名。
秋已素，人又去，若为情。
长沙何在，风送呜咽暮潮声。
举棹却寻归路，挥麈莫谈时事，得酒且频倾。
一片古时月，千里伴君行。
 >> 
词牌介绍


rhythmic: 宝鼎现
author: 石孝友
content:
雪梅清瘦，月桂圆冷，天街新霁。
想帝辇、三朝薄暮，催促烛龙开扇雉。
正拜舞、捧玉卮为寿，花满香铺凤髓。
罄禹穴、胥涛万顷，春入南山声里。
鼎轴元老诗书帅。
体宸衷、双奉亲意。
勤色养、行春惜花，夜欢宴、瑶池衣彩戏。
鼓淑气、遍湖山千里。
惊破悭红涩翠。
笑那个痴儿无赖。
打得金鱼坠地。
休念太守当年，曾手把青藜照字。
对珠帘云栋，收拾太平歌舞辍。
庆母爱、小宽王事。
馀沥□肠，看不日、归步沙堤，又赞重华孝治。


rhythmic: 洞仙歌
author: 石孝友
content:
芙蓉院宇，露下秋容瘦。
龟鹤仙人献长寿。
问蓬山别後，几度春归，归去晚，开得蟠桃厮勾。
人间游戏好，鲸背风高，那更相将凤雏九。
事苹蘩，工翰墨，才德兼全，人总道、古今稀有。
尽从他、乌兔促年华，看绿鬓朱颜，镇长依旧。
 >> 
词牌介绍


rhythmic: 念奴娇
author: 石孝友
content:
半千宝运，瑞清朝、诞育人间英物。
暖律吹灰春到也，迟日光腾东壁。
婺女双溪，沈郎八咏，辉映皆冰雪。
储精毓秀，几年一个人杰。
须信和气随人，粉梅欺黛柳，娇春争发。
翠幕重重称寿处，莲炬蕙烟明灭。
鼎席犹虚，九重频念此，衮衣华发。
明年今夜，凤池应醉花月。
 >> 
词牌介绍


rhythmic: 念奴娇
author: 石孝友
content:
闷红颦翠，惜流年、忍对艳阳时节。
白玉楼成人去後，两地音尘都绝。
鸾鉴分飞，梦云零乱，欢意今衰飒。
墨痕红淡，忆曾题遍红叶。
须信後约难凭，臂啮鬟剪，也只成虚说。
满眼凄凉无限事，付与丁香愁结。
欲语情酸，临岐步懒，怅望兰舟发。
出门谁伴，泪昏一片孤月。
 >> 
词牌介绍


rhythmic: 念奴娇
author: 石孝友
content:
平湖阁上，正残虹挂雨，微云擎月。
万顷琉璃秋向冷，忍便翠销红歇。
北海樽，西园游宴，兴逸湖山发。
飞尘不到，坐移蓬岛珠阙。
莫厌笑口频开，少年行乐事，转头胡越。
公子多情真爱客，敢惮深杯百罚。
太一舟轻，芙蓉城锁，醉指神仙窟。
乘风归去，尽教吹乱华发。
 >> 
词牌介绍


rhythmic: 念奴娇
author: 石孝友
content:
平湖阁上，正雌霓将卷，雄风初发。
醉倚危栏吟眺处，月在篷莱溟渤。
蓬叶香浮，桂华光放，翻动蛟鼍窟。
踏轮谁信，宓妃曾借尘袜。
人世景物堪悲，等闲都换了，朱颜云发。
遥想广寒秋到早，闲著几多空阔。
太白诗魂，玉川风腋，自有飞仙骨。
嫦娥为伴，夜深同驾霜月。
 >> 
词牌介绍


rhythmic: 念奴娇
author: 石孝友
content:
麦秋天气，正玉杓斡暑，熏弦鸣律。
浴佛生朝初过也，还数佳辰三日。
筮水呈祥，梦熊叶庆，宝运符千一。
太平朝野，异人端为时出。
须信家世蝉联，乃翁遗范在，子孙逢吉。
雾隐巢云聊寄傲，行矣飞英腾实。
瀑布泉清，炉峰气秀，光映霞觞溢。
萱堂争看，彩衣红堕双橘。
 >> 
词牌介绍


rhythmic: 望海潮
author: 石孝友
content:
离情冰泮，归心云扰，黯然凝伫江皋。
柳色摇金，梅香弄粉，依稀满眼春娇。
常记极游遨。
更与持玉，因解金貂。
郎去翟塘，妾家巫峡水迢迢。
别来暗减风标。
奈碧云暗断，翠被香消。
春草生池，芳尘凝榭，凄凉月夕花朝。
千里梦魂劳。
但鸟啼渡口，猿响山椒。
拟把无穷幽恨，万叠写霜绡。
 >> 
词牌介绍


rhythmic: 水龙吟
author: 石孝友
content:
旧游曾记当年，凤城雨露开晴昼。
端门发钥，御炉烟暗，宫花影覆。
帝念民劳，俾乘轺传，暂临牛斗。
散阳和四照，春光万井，来小试、调元手。
职业才华竞秀。
汉廷臣、无出其右。
九重眷倚，频虚槐鼎，争迎衮绣。
爽气西山，绿波南浦，酿成芳酒。
趁锋车未到，霞觞共祝，百千长寿。
 >> 
词牌介绍


rhythmic: 满江红
author: 石孝友
content:
雁阵惊寒，故唤起、离愁万斛。
因追念、镜鸾易破，凤弦难续。
诗句已凭红叶去，梦魂未断黄粱熟。
叹浪萍、风梗又天涯，成幽独。
归来引，相思曲。
尘满把，泪盈掬。
对长天远水，落霞孤骛。
立尽西风无好意，遥山也学双眉蹙。
恨草根、不逐鬓根摧，秋更绿。
 >> 
词牌介绍


rhythmic: 胜胜慢・声声慢
author: 石孝友
content:
花前月下，好景良辰，厮守日许多时。
正美之间，何事便有轻离。
无端珠泪暗簌，染征衫、点点红滋。
最苦是、□殷勤密约，做造相思。
咿哑橹声离岸，魂断处，高城隐隐天涯。
万水千山，一去定失花期。
东君斗来无赖，散春红、点破梅枝。
病成也，到而今、著个甚医。


rhythmic: 惜奴娇
author: 石孝友
content:
我已多情，更撞著、多情底你。
把一心、十分向你。
尽他们，劣心肠、偏有你。
共你。
风了人、只为个你。
宿世冤家，百忙里、方知你。
没前程、阿谁似你。
坏却才名，到如今、都因你。
是你。
我也没、星儿恨你。


rhythmic: 惜奴娇
author: 石孝友
content:
合下相逢，算鬼病、须沾惹。
闲深里、做场话霸。
负我看承，枉驼我、许多时价。
冤家。
你教我、如何割舍。
苦苦孜孜，独自个、空嗟呀。
使心肠、捉他不下。
你试思量，亮从前、说风话。
冤家。
休直待，教人咒骂。


rhythmic: 望海潮
author: 石孝友
content:
云龙双辅，匣龙双起，当年楚尾吴头。
借月命卿，占星分使，来宽俗瘵君忧。
绣指屈儒流。
□暂辍北阙，小试南州。
协奏熏风，霈为霖雨岁登秋。
春工点缀芳柔。
正梅凝笑脸，柳弄青眸。
柏叶荐觞，椒花载颂，休辞秉烛嬉游。
乃眷在宸旒。
更德标银管，名覆金瓯。
共看朝天露稳，归拜富民侯。
 >> 
词牌介绍


rhythmic: 水调歌头
author: 石孝友
content:
清霜洗空阔，黍管吹秋灰。
七馀翠，半月流素影徘徊。
天遣蟠根仙李，世折一枝丹桂，积庆到云来。
风骨峭冰玉，谈辩屑琼瑰。
黄阁老，金闺彦，谪仙才。
小分铜竹，遍洒雨露楚江隈。
好把萧滩玉笥，变作嘉肴芳酒，为寿莫停杯。
飞诏下霄汉，调鼎待盐梅。
 >> 
词牌介绍


rhythmic: 水调歌头
author: 石孝友
content:
萧滩韵环佩，玉笥灿玲珑。
仙原积庆，当日占梦兆维熊。
学业肯先歆向，文焰已高白贺，飞步更蟾宫。
秀色溢眉宇，雄辩倒心胸。
作儿戏，为亲寿，捧霞锺。
彩衣摇曳，光映怀橘堕双红。
正好平分风月，且伴能言桃李，鲸吸海涛洪。
行赴紫泥诏，归拜黑头公。
 >> 
词牌介绍


rhythmic: 水调歌头
author: 石孝友
content:
男儿四方志，岂久困泥沙。
束书匣剑，依旧旅食在京华。
蹭蹬青云未遂，奔走红尘何计，敛袂且还家。
草木渐黄落，风月正清嘉。
友猿鹤，宅丘壑，乐生涯。
几时雷雨，轰磕平地起龙蛇。
尺可鞭夷狄，寸舌可盂社稷，无路踏云车。
今古万千事，洒泪向黄花。
 >> 
词牌介绍


rhythmic: 水调歌头
author: 石孝友
content:
美人在何许，相望正悠悠。
云窗雾阖，遥想宛在海中洲。
空对残云冷雨，何限重山叠水，一梦到无由。
遗怨写红叶，薄幸记青楼。
金乌掷，玉蟾缺，物华休。
凤梧眢井，一夜风露各惊秋。
唯有远山无赖，淡扫一眉晴绿，特地向人愁。
敛袂且归去，回首谩迟留。
 >> 
词牌介绍


rhythmic: 水调歌头
author: 石孝友
content:
高情邈云汉，长揖谢君侯。
脱遗轩冕，簸弄泉石下清幽。
心契匡庐猿鹤，泪染固陵松柏，一衲且蒙头。
风月感平发，魂梦绕神州。
漾一叶，横孤管，去来休。
琵琶亭畔，正是风叶荻花秋。
点检诗囊酒碗，抬贴舞歌扇，收尽两眉愁。
回望碧云合，相伴赤松游。
 >> 
词牌介绍


rhythmic: 满庭芳
author: 石孝友
content:
笔走龙蛇，词倾河汉，妙年德艺双成。
帝庭敷奏，亲擢冠群英。
龙首其谁不取，便直饶、勋业峥嵘。
偏他甚，泼天来大，一个好声名。
忆曾。
瞻拜处，当年汝水，今日溢城。
叹白首青衫，又造宾闳。
谨贽诗文一卷，仗仙风、吹到蓬瀛。
依归地，熏香摘艳，作个老门生。
 >> 
词牌介绍


rhythmic: 满庭芳
author: 石孝友
content:
兰畹霜浓，柳溪冰咽，春光先到江梅。
瘦枝疏萼，特地破寒开。
钩引天涯旧恨，双眉锁、九曲回肠。
空销黯，故园何在，风月浸长淮。
当年，吟赏处，醉山颓倒，飞屑成堆。
怎奈向而今，雨误云乖。
万里难凭驿使，那堪对、别馆离杯。
谁知道，洛阳诗老，还有梦魂来。
 >> 
词牌介绍


rhythmic: 满庭芳
author: 石孝友
content:
瘦颊凝酥，残妆弄酒，相逢一笑东风。
并肩携手，羞落可怜红。
疑是回心院里，埋醉首、吐作芳丛。
无端处，雄蜂雌蝶，相美两情通。
一从。
攀折後，汉皋失，铜雀春空。
想桃叶桃根，此恨能同。
多谢金銮旧客，收拾在、芸阁签中。
还知否，窃香传粉，输与蠹书虫。
 >> 
词牌介绍


rhythmic: 满庭芳
author: 石孝友
content:
修竹蓝，梅山耸翠，小小佳处西安。
从来闻说，今日还来看。
便好求田问舍，耳溪涧、目饱林峦。
争知道，尘缘未了，无计与盘桓。
小蛮。
应念处，弦孤么凤，镜掩孤鸾。
愁在见多情，素日闲闲。
早晚扁舟两桨，惊翠枕、云风湍。
从前去，殷勤细数，细数万重滩。
 >> 
词牌介绍


rhythmic: 蓦山溪
author: 石孝友
content:
莺莺燕燕。
摇荡春光懒。
时节近清明，雨初晴、娇云弄暖。
醉红湿翠，春意酿成愁，花似染。
草如剪。
已是春强半。
小鬟微盼。
分付多情管。
痴呆不知愁，想怕晚、贪春未惯。
主人好事，应许玳筵开，歌眉敛。
舞腰软。
怎向轻分散。
 >> 
词牌介绍


rhythmic: 蓦山溪
author: 石孝友
content:
小花静院。
有个人人现。
缥缈更娉婷，算不数、歌朋舞伴。
鸣珂曲里，常记偶相逢，无语恨，有情愁，绿嫩红妆浅。
别来谁念。
人面关山远。
凝睇倚危楼，眼波长、眉峰不展。
一年心事，到此向谁论，书雁杳，梦云深，寂寞江天晚。
 >> 
词牌介绍


rhythmic: 蓦山溪
author: 石孝友
content:
醉魂初醒。
强起寻芳径。
一似楚云归，诮没个、鳞书羽信。
疏狂踪迹，虚度可怜春，阴还闷。
晴还困。
赢得无端病。
菱花宝镜。
拆破双鸾影。
别袖忍频看，生怕见、啼红醉粉。
而今憔悴，瘦立对东风，红成阵，绿成阴，况是春将尽。
 >> 
词牌介绍


rhythmic: 千秋岁
author: 石孝友
content:
春工领略。
点破群花萼。
对流景，伤沦落。
踏青心缕懒，病酒情怀恶。
无奈处，东风故故吹帘幕。
腕玉宽金约。
一去音容邈。
鱼与雁，应难托。
从前多少事，不忍思量著。
心撩乱，斜阳影在栏干角。
 >> 
词牌介绍


rhythmic: 水调歌头
author: 韩玉
content:
间世真贤出，吉梦兆维熊。
玉麟天上谪见，帏薄贯长虹。
追念当年筹算，封魏封留勋业，千古事攸同。
语云仁者寿，何必喻乔松。
嗣天子，乘九五，驭飞龙。
分麾契符阃外，凭倚定寰中。
由是天才英纵，散入枢庭闲暇，谈笑抚兵戎。
伫看骄虏静，金鼎篆元功。
 >> 
词牌介绍


rhythmic: 水调歌头
author: 韩玉
content:
有美如花客，容饰尚中州。
玉京杳渺天际，与别几经秋。
家在金河堤畔，身寄白苹洲末，南北两悠悠。
休苦话萍梗，清泪已难收。
玉壶酒，倾潋滟，听君讴。
伫云却月，新弄一曲洗人忧。
同是天涯沦落，何必平生相识，相见且迟留。
明日征帆发，风月为君愁。
 >> 
词牌介绍


rhythmic: 水调歌头
author: 韩玉
content:
月里一枝桂，不付等闲人。
昔年霄汉，闻道争者尽输君。
衣袖天香犹在，风度仙清难老，冰雪莹无尘。
赋才三十倍，论寿八千春。
夏庭芝，周室凤，舜郊麟。
岂如今日称瑞，皇国再生申。
聊借济时霖雨，来种重湖桃李，和气一番新。
尚闻虚黄阁，行看秉洪钧。
 >> 
词牌介绍


rhythmic: 念奴娇
author: 韩玉
content:
吴东清胜，是吴山苍翠，吴江澄绿。
灵秀锺人文物盛，历历皆非凡俗。
而况君家，风流遗世，犹寄山阴曲。
继承才业，算来真是名族。
聊恁驻节重湖，惠歌仁咏，蔼丰年图绿。
行看登庸归去後，谁展高才相续。
寿日称觞，一杯千岁，应见蟠桃熟。
祝君难老，为君还更再祝。
 >> 
词牌介绍


rhythmic: 满江红
author: 韩玉
content:
正欲登临，何处好、登临眺望。
君约我、今朝携酒，古台同上。
风静秋郊浑似洗，碧空淡覆玻璃盎。
夕照外、渺渺万遥山，开青嶂。
龙山事，空追想。
风流会，今安往。
我劝君一杯，为君高唱。
今日谋欢真雅胜，休辞痛饮葡萄浪。
纵黄花、明日未凋零，非佳赏。
 >> 
词牌介绍


rhythmic: 曲江秋
author: 韩玉
content:
明轩快目。
正雨过湘溪，秋来泽国。
波面鉴开，山光淀拂，竹声摇寒玉。
鸥鹭戏晚日，芰荷动，香红蔌。
千古兴亡意，凄凉扬□舟，望迷南北。
仿佛烟笼雾簇。
认何处、当年绣毂。
沈香花萼事，潇然伤□，宫殿三十六。
忍听向晚菱歌，依稀犹似新番曲。
试与问，如今新蒲细柳，为谁摇绿。


rhythmic: 上平西・金人捧露盘
author: 韩玉
content:
折腰劳，弹冠望，纵飞蓬。
笑造化、相戏穷通。
风帆浪桨，暮成寒角晓楼锺。
暗借霜雪鬓边来，惊对青铜。
萧闲好，何时遂，门横水，迳穿松。
有无限、杯月襟风。
区区个甚，帝尧堂下足夔龙。
不如闻早问溪山，高养吾慵。


rhythmic: 贺新郎
author: 韩玉
content:
柳外莺声碎。
晚晴天、东风力软，嫩寒初退。
花底觅春春已去，时见乱红飞坠。
又闲傍、阑干十二。
阑外青山烟缥缈，远连空、愁与眉峰对。
凝望处，两叠翠。
鸳鸯结带灵犀佩。
绮屏深、香罗帐小，宝檠灯背。
谁谓彩云和梦断，青翼阻寻後会。
待都把、相思情缀。
便做锦书难写恨，奈菱花、都见人憔悴。
那更有，枕痕泪。
 >> 
词牌介绍


rhythmic: 贺新郎
author: 韩玉
content:
绰约人如玉。
试新妆、娇黄半绿，汉宫匀注。
倚傍小阑闲伫立，翠带风前似舞。
记洛浦、当年俦侣。
罗袜尘生香冉冉，料征鸿、微步凌波女。
惊梦断，楚江曲。
春工若见应为主。
忍教都、闲亭邃馆，冷风凄雨。
待把此花都折取。
和泪连香寄与。
须信道、离情如许。
烟水茫茫斜照里，是骚人、九辨招魂处。
千古恨，与谁语。
 >> 
词牌介绍


rhythmic: 贺新郎
author: 韩玉
content:
睡起帘栊静。
□金铺、春帏半卷，宝香烟冷。
门外落花风不定。
糁糁乱红堆径。
谁唤做、春愁如病。
零乱云鬟慵梳掠，傍菱花、羞对孤鸾影。
情易感，恨难醒。
沙边柳外当时景。
记分携、离筵乍阕，去帆初整。
尽举棹歌和泪听。
云淡水寒烟暝。
空怆望、楼高天迥。
犹未归来何处也，日长时、不念人孤另。
书谩写，雁谁倩。
 >> 
词牌介绍


rhythmic: 水调歌头
author: 韩玉
content:
重午日过六，灵岳再生申。
丰神英毅，端是天上谪仙人。
夙蕴机权才略，早岁来归明圣，惊耸汉庭臣。
言语妙天下，名德冠朝绅。
绣衣节，移方面，政如神。
九重隆眷倚注，伟业富经纶。
闻道山东出相，行拜紫泥飞诏，归去秉洪钧。
寿虾自天锡，安用拟庄椿。
 >> 
词牌介绍


rhythmic: 风入松
author: 韩玉
content:
柳阴亭院杏梢长。
依约巫阳。
凤箫已远秦楼在，水沈烟暖馀香。
临镜舞鸾窥沼，倚筝飞雁辞行。
醉边人去自凄凉。
泪眼愁肠。
断云残雨当年事，到而今、好处难忘。
两袖晓风花陌，一帘夜雨兰堂。
 >> 
词牌介绍


rhythmic: 蓦山溪
author: 熊良翰
content:
四时美景，最好惟春昼。
仙诞弥辰，况还当、中春时候。
日迟风软，是处霭晴烟，桃散锦，柳摇金，交映门庭秀。
此时称寿。
兰玉相先後。
喜色上眉峰，且休辞、频倾芳酒。
虚空看透，摆脱利名缰，云鬓绿，醉颜酡，笑挹浮丘袖。
 >> 
词牌介绍


rhythmic: 万年欢
author: 熊上达
content:
春管方中，正良辰馀五，韶光明媚。
晓见非烟佳气，满堂融溢。
学语儿童喜色。
庆间世、悬弧此日。
休言未、结组弹冠，不劳戏傲泉石。
生平服膺道德。
看名高谷口，年齐箕翼。
况有宁馨，已报月宫消息。
只这谁人似得。
且莫惜、高张华席。
应须拚、明日扶头，尽教金盏频侧。


rhythmic: 满江红
author: 欧阳光祖
content:
恰则元宵，灿万灯、星球如昼。
春乍暖、化工未放，十分花柳。
和气并随灯夕至，一时锺作人间秀。
问烟霄、直上舌含香，文绣。
命世杰，调元手。
荆楚地，淹留久。
看日边追诏，印垂金斗。
翠竹苍松身逾健，蛾儿雪竹人如旧。
愿湘江、卷入玉壶中，为公寿。
 >> 
词牌介绍


rhythmic: 瑞鹤仙
author: 欧阳光祖
content:
得毛韩经学。
振祖风，挺挺凌烟勋业。
文章世为甲。
果妙龄秀发，荐膺衡鹗。
名登雁塔。
访梅仙，种河阳桃李，从兹两绾铜符，多少吏民欢洽。
庆惬。
归来整顿，松竹笑傲，武夷溪壑。
韶光恰匝。
清明过了旬浃。
喜当初度日。
称觞春酒，一饮红生双颊。
愿儿孙，世袭簪缨，代常不乏。
 >> 
词牌介绍


rhythmic: 酹江月・念奴娇
author: 罗椿
content:
郎星锦帐，忽翩然归访，南溪孤鹜。
前日登高谁信道，寿酒重浮茱萸。
风露杯寒，芙蓉帐冷，笑受长生。
广寒宫殿，桂华应已新续。
不用翠倚红围，舞裙歌袖，共理称觞曲。
只把文章千古事，留伴平生幽独。
但使明年，鬓青长在，萱草春风绿。
诸郎如许，转头百事都足。


rhythmic: 沁园春
author: 游九言
content:
五十五年，满簪华发，俨然遂良。
又何曾戚戚，荜门圭窦，何曾汲汲，玉带金章。
困後高眠，饥来饱□，老矣狂夫老更狂。
空回首，叹世间名利，傀儡开场。
幸临晚节安康。
又两日、三秋催萧霜。
叹生朝亦是，贺宾踵至，龙锺矍铄，何足称觞。
喜对诸贤，笑谈世事，相会亲朋醉玉觞。
谁如我，素乐天知命，不事侯王。
 >> 
词牌介绍


rhythmic: 洞仙歌
author: 刘光祖
content:
晚风收暑，小池塘荷净。
独倚胡床酒初醒。
起徘徊、时有香气吹来，云藻乱，叶底游鱼动影。
空擎承露盖，不见冰容，惆怅明妆晓鸾镜。
後夜月凉时，月淡花低，幽梦觉、欲凭谁省。
且应记、临流凭阑干，便遥想，江南红酣千顷。
 >> 
词牌介绍


rhythmic: 水调歌头
author: 刘光祖
content:
客梦一回醒，三度碧梧秋。
仰看今夕天上，河汉又西流。
早晚凉风过雁，惊落空阶一叶，急雨闹清沟。
归计休令暮，宵露征裘。
古来今，生老病，许多愁。
那堪更说，无限功业镜中羞。
只有青山高致，对此还论世事，举白与君浮。
送我一杯酒，谁起舞凉州。
 >> 
词牌介绍


rhythmic: 沁园春
author: 刘光祖
content:
画戟如霜，绮疏如水，篆香渐微。
向莺花多处，青山衮衮，鹭凫散後，落屑霏霏。
曾是鸾台金马客，一场梦觉来人事非。
多少话，付无心云叶，自在闲飞。
想看燕鸿易感，□几度春往秋又归。
见黄馀露点，东坡菊赋，清传雪片，处士梅诗。
向此年年开寿，算今古人生七十稀。
歌啸外，作皇朝遗老，名字辉辉。
 >> 
词牌介绍


rhythmic: 满江红
author: 何师心
content:
一水飞空，揭起珠帘全幅。
不须人卷，不须人轴。
一点不容飞燕入，些而未许游鱼宿。
向山头、款步听疏音，清如玉。
三峡水，堪人掬。
三汲浪，堪龙浴。
更两边潇洒，数竿修竹。
晓倩碧烟为绳束，夜凭新月为钩曲。
问当年、题品是何人，黄山谷。
 >> 
词牌介绍


rhythmic: 水龙吟
author: 马子严
content:
买庄为贮梅花，玉妃一万森庭户。
古来词客，比方不类，可怜毫楮。
谁扫尘凡，独超物表，神仙中取。
是丘标致，射山风骨，除此外、吾谁与。
九酝醍醐雪乳。
和金盘、月边清露。
寿阳骄呆，单于疏贱，不堪充数。
弄玉排箫，许琼挥拍，胎禽飞舞。
待先生，披著羊裘鹤氅，作园林主。
 >> 
词牌介绍


rhythmic: 花心动
author: 马子严
content:
雨洗胭脂，被年时、桃花杏花占了。
独惜野梅，风骨非凡，品格胜如多少。
探春常恨无颜色，试浓抹、当场微笑。
趁时节，千般冶艳，是谁偏好。
直与岁寒共保。
问单于、如今几分娇小。
莫怪山人，不识南枝，横玉自来同调。
岂须摘叶分明认，又何必、枯枝比较。
恐桃李、开时妒他太早。


rhythmic: 贺新郎
author: 马子严
content:
客里伤春浅。
问今年梅蕊，因甚化工不管。
陌上芳尘行处满。
可计天涯近远。
见说道、迷楼左畔。
一似江南先得暖。
向何郎、庭下都寻遍。
辜负了，看花眼。
古来好物难为伴。
只琼花一种，传来仙苑。
独许扬州作珍产。
便胜了、千千万万。
又却待、东风吹绽。
自昔闻名今见面。
数归期、屈指家山晚。
归去说，也稀罕。
 >> 
词牌介绍


rhythmic: 满庭芳
author: 马子严
content:
共庆春时，满庭芳思，一枝心蕊非常。
少年游冶，何但折垂杨。
曾向瑶台月下，逢解佩、玉女翻香。
风光好，真珠帘卷，都胜早梅芳。
人间，无比并，玉蝴蝶树，争敢相方，既□春归後，此意难忘。
夜梦扬州万玉，飞魂共、紫燕归梁。
须行乐，马家花圃，不肯醉红妆。
 >> 
词牌介绍


rhythmic: 水龙吟
author: 马子严
content:
东君直是多情，好花一夜都开尽。
杏梢零落，药栏迟暮，不教宁静。
风度秋千，日移帘幕，翠红交映。
正太真浴罢，西施浓抹，都沉醉、娇相称。
磨遍绿窗铜镜。
挽春衫、不堪比并。
暮云空谷，佳人何处，碧苔侵迳。
睡里相看，酒边凝想，许多风韵。
问因何，却欠一些香味，惹旁人恨。
 >> 
词牌介绍


rhythmic: 二郎神
author: 马子严
content:
日高睡起，又恰见、柳梢飞絮。
倩说与、年年相挽，却又因他相误。
南北东西何时定，看碧沼、青萍无数。
念蜀郡风流，金陵年少，哪寻张绪。
应许。
雪花比并，扑帘堆户。
更羽缀游丝，毡铺小径，肠断鹁鸠唤雨。
舞态颠狂，腰肢轻怯，散了几回重聚。
空暗想，昔日长亭别酒，杜鹃催去。


rhythmic: 最高楼
author: 马子严
content:
花解笑，冷淡不求知。
长是殿、众芳时。
鲜鲜秀颈磋圆玉，洛阳翠佩剪琉璃。
向人前，迎茉莉，送荼シ。
几欲把、清香换春色。
费多少、黄金酬不得。
梅雨妒，麦风欺。
细腰空恋当心蕊，同时犹结旧年枝。
谢家娘，将远寄，待凭谁。


rhythmic: 月华清
author: 马子严
content:
瑟瑟秋声，萧萧天籁，满庭摇落空翠。
数遍丹枫，不见叶间题字。
人何处、千里婵娟，愁不断、一江流水。
遥睇。
见征鸿几点，碧天无际。
怅望月中仙桂。
问窃药佳人，谁与同岁。
把镜当空，照尽别离情意。
心里恨、莫结丁香，琴上曲、休弹秋思。
怕里。
又悲来老却，兰台公子。


rhythmic: 鱼游春水
author: 马子严
content:
池塘生春草。
数尽归鸿人未到。
天涯目断，青鸟尚赊音耗。
晓月频窥白玉堂，暮雨还湿青门道。
巢燕引雏，乳莺空老。
庭际香红倦扫。
乾鹊休来枝上嗓。
前回准拟同他，翻成病了。
欲题红叶凭谁寄，独抱孤桐无心挑。
眉间翠攒，鬓边霜早。


rhythmic: 归朝欢
author: 马子严
content:
听得提壶沽美酒。
人道杏花深处有。
杏花狼藉鸟啼风，十分春色今无九。
麝煤销永昼。
青烟飞上庭前柳。
画堂深，不寒不暖，正是好时候。
团团宝月凭纤手。
暂借歌喉招舞袖。
真珠滴破小槽红，香肌缩尽纤罗瘦。
投分须白首。
黄金散与亲和旧。
且衔杯，壮心未落，风月长相守。


rhythmic: 孤鸾
author: 马子严
content:
沙堤香软。
正宿雨初收，落梅飘满。
可奈东风，暗逐马蹄轻卷。
湖波又远涨绿，粉墙阴、日融烟暖。
蓦地刺桐枝上，有一声春唤。
任酒帘、飞动画楼晚。
便指数烧灯，时节非远。
陌上叫声，好是卖花行院。
玉梅对妆雪柳，闹蛾儿、象生娇颤。
归去争先戴取，倚宝钗双燕。


rhythmic: 浣溪沙慢
author: 马子严
content:
璧月上极浦。
帆落人挝鼓。
石城倒影，深夜鱼龙舞。
佳气郁郁，紫阕腾云雨。
回首分今古。
千载是和非，夕阳中、双燕语。
向人诉。
记玉井辘轳，胭脂涨腻，几许蛾眉妒。
感叹息、花好随风去。
流景如羽。
且共乐升平，不须後庭玉树。
 >> 
词牌介绍


rhythmic: 满江红
author: 马子严
content:
瑞霭秋空，银河里、非烟非雾。
应想是、岳锺神秀，再生尹傅。
昨夜五云随梦入，今朝万象朝元去。
正六星、炳炳耀文昌，循初度。
五马贵，多文富。
人品异，心朝古。
似冰清瑶水，玉森元圃。
天子方将循异政，灵孙又合为霖雨。
问汾阳、几考在中书，从今数。
 >> 
词牌介绍


rhythmic: 水调歌头
author: 马子严
content:
万仞鹅湖顶，千岁矫苍龙。
楼台一簇，仙家遥寄五云中。
天上朝元佳节，人世生贤华旦，瑞气郁葱葱。
六辔耀闽海，列郡喜趋风。
记昔年，当此际，早梅红。
插花饮酒，狂歌醉舞寿昌宫。
零落青袍如旧，敛板绣衣庭下，欣见黑头公。
王室要师保，叔父忽居东。
 >> 
词牌介绍


rhythmic: 万年欢
author: 赵师侠
content:
电绕神枢，华渚流虹，诞弥良用佳辰。
万宇讴歌归舞，宝历增新。
四七年间盛事，皇威畅、边鄙无尘。
仁恩被，华夏咸安，太平极治欢声。
重华道隆德茂，亘古今希有，揖逊重闻。
圣子三宫欢聚，两世慈亲。
幸际千秋圣旦，沾镐宴、普率惟均。
封人祝，亿万斯年，寿皇尊并高真。


rhythmic: 水调歌头
author: 赵师侠
content:
金鼎调元手，玉殿涣恩华。
宣威蜀道，曾见千骑拥高牙。
凭仗元枢筹略，宽我宸旒西顾，惠泽被幽遐。
为忆江城好，南浦仙槎。
格天心，膺帝眷，极褒嘉。
琳宫香火缘在，远近玉皇家。
霖雨久思贤佐，看即声传丹禁，唤仗听宣麻。
衮绣公归去，宰路筑堤沙。
 >> 
词牌介绍


rhythmic: 水调歌头
author: 赵师侠
content:
江亭送行客，肠断木兰舟。
水高风快，满木烟树织成愁。
咿轧数声柔橹，拍塞一怀离恨，指顾隔汀洲。
独立苍茫外，欲去强迟留。
海山长，云水阔，思难收。
小亭深院歌笑，不忍记同游。
唯有当时明月，千里有情还共，後会尚悠悠。
此恨无重数，和泪付东流。
 >> 
词牌介绍


rhythmic: 水调歌头
author: 赵师侠
content:
韶华能几许，节物叹推移。
群花兢芳争艳，无奈隙驹驰。
红紫随风何处，唯有抟枝新绿，暗逐雨摧肥。
乔木莺初啭，深院燕交飞。
渐清和，微扇暑，日迟迟。
新荷泛水摇漾，萍藻弄晴漪。
百岁光阴难挽，一笑欢娱易失，莫惜酒盈卮。
无计留连住，还是送春归。
 >> 
词牌介绍


rhythmic: 水调歌头
author: 赵师侠
content:
江流清浅外，山色有无中。
平田坡岸回曲，一目望难穷。
波面轻鸥容与，沙际野航横渡，不信画图工。
路入神仙宅，翠锁梵王宫。
俯晴郊，增胜概，气横空。
云林城市层列，知有几重重。
更上危亭高几，徙倚栏干虚敞，象纬逼璇穹。
要尽无边景，烟雨看空。
 >> 
词牌介绍


rhythmic: 水调歌头
author: 赵师侠
content:
人生如寄耳，世态逐时移。
浮名薄利能几，方寸漫交驰。
粗足生涯随分，到眼风光可乐，终不羡轻肥。
有志但长叹，无路且卑飞。
恨年华，何去速，又来迟。
绿荫浓映池沼，浪皱风漪。
啭午莺声，滚地杨花飘荡，爱景惜芳卮。
此意谁能解，一笑任春归。
 >> 
词牌介绍


rhythmic: 水调歌头
author: 赵师侠
content:
心景雨无著，情物岂能移。
超然远览失笑，名利苦纷驰。
一品官资荣显，百万金珠豪富，空自喜家肥。
会得个中理，川泳与云飞。
静中乐，闲中趣，自舒迟。
心如止水，无风无自更生漪。
已是都忘人我，一任吾身醒醉，有酒引连卮。
万法无差别，融解即同归。
 >> 
词牌介绍


rhythmic: 水调歌头
author: 赵师侠
content:
世态万纷变，人事一何忙。
胸中素韬奇蕴，匣剑岂能藏。
不向燕然纪绩，便与渔樵争席，摆脱是非乡。
要地时难得，间处日偏长。
志横秋，谋夺众，谩轩昂。
蝇头蜗角微利，争较一毫芒。
幸有乔木修竹，随分粗衣粝食，何必计冠裳。
我已乐箫散，谁与共平章。
 >> 
词牌介绍


rhythmic: 水调歌头
author: 赵师侠
content:
台星明翼轸，和气满潇湘。
长淮胜处地灵，应产股肱良。
共仰三朝元老，要识一时英杰，人物自堂堂。
直气薄霄汉，德望耸岩廊。
拥貔貅，森戟，镇藩方。
折冲樽俎，春融花柳侑壶觞。
两世麟符玉节，九郡恩风惠雨，仁者寿宜长。
凤诏来丹阙，绣衮觐明光。
 >> 
词牌介绍


rhythmic: 满江红
author: 赵师侠
content:
渺渺春江，迷望眼、蒲萄涨绿。
春过也、萧疏庭户，寂寥心目。
念远不禁啼闹，愁多易遣修蛾蹙。
向小窗、时把彩笺看，翻新曲。
晴昼永，便新浴。
相思泪，不成哭。
空无言憔悴，暗销肌玉。
目断碧云无信息，试凭青翼飞南北。
听掀帘、疑是故人来，风敲竹。
 >> 
词牌介绍


rhythmic: 满江红
author: 赵师侠
content:
烟浪连天，寒尚峭、空细雨。
春去也、红销芳径，绿肥江树。
山色云笼迷远近，滩声水满望艰阻。
挂片帆、掠岸晚风轻，停烟渚。
浮世事，皆如许。
名利役，惊时序。
叹清明寒食，小舟为旅。
露宿风餐安所赋，石泉榴火知何处。
动归心、犹赖翠烟中，无杜宇。
 >> 
词牌介绍


rhythmic: 满江红
author: 赵师侠
content:
露冷天高，秋气爽、千林叶落。
惊初见、小桃枝上，盛开红萼。
浅淡胭脂经雨洗，剪裁玛瑙如云薄。
问素商、何事斗春工，施丹。
芙蓉苑，颜如灼。
曾暗与，花王约。
要乘秋名字，并传京洛。
回首瑶池高宴处，桂花香里骖高鹤。
但莫教、容易逐西风，轻飘却。
 >> 
词牌介绍


rhythmic: 满江红
author: 赵师侠
content:
凉入三湘，秋气爽、江澄沙白。
人欲去、离愁暗暗，莫留行色。
盍在中朝陪鹭，暂来南楚分风月。
与元枢、鹗荐共扶摇，朝天阙。
皇华使，和戎策。
西府赞，中兴业。
有缁衣同美，武公勋烈。
樯燕已知添别意，骊驹谁为歌新阕。
恨此情、如月过中秋，圆还缺。
 >> 
词牌介绍


rhythmic: 满江红
author: 赵师侠
content:
去去春光，留不住、情怀索莫。
那堪是、日长人困，雨馀寒薄。
叶底青青梅胜豆，枝头颗颗花留萼。
叹流年、空有惜春心，凭春酌。
歌共酒，谁酬酢。
非与是，忘今昨。
且随时随分，强欢寻乐。
世事燕鸿南北去，人生乌兔东西落。
问故园、不负送春期，明年约。
 >> 
词牌介绍


rhythmic: 沁园春
author: 赵师侠
content:
雨接梅霖，风怯槐暑，麦天已秋。
正榴燃红炬，枝头色艳，荷翻绿盖，池面香浮。
心景俱清，身名何有，且向忙中早转头。
尘劳事，枉朝思夕计，细虑深谋。
悠悠。
不复徼求。
但安分、随缘休便休。
纵官居极品，徒为美玩，家称钜富，未免闲愁。
遇酒开颜，逢欢乐意，有似木人骑土牛。
从他笑，看一朝解悟，八极遨游。
 >> 
词牌介绍


rhythmic: 沁园春
author: 赵师侠
content:
羊角飘尘，金乌烁石，雨凉念秋。
有虚堂临水，披襟散发，纱雾卷，湘潭波浮。
远列云峰，近参荷气，卧看文书琴枕头。
蝉声寂，向庄周梦里，栩栩无谋。
茶瓯。
醒困堪求。
粗饱饭安居可以休。
算け闲静胜，吾能自乐，荣华纷扰，人谩多愁。
习懒非痴，觉迷是病，一力那能胜九牛。
俱休问，且追寻觞咏，知友从游。
 >> 
词牌介绍


rhythmic: 酹江月・念奴娇
author: 赵师侠
content:
枕山平远。
记当年小阁，牙床曾展。
围幅高深春昼永，寂寂重帘不卷。
棹西湖，人归南陌，酒晕红生脸。
困来无那，玉肌小倚娇软。
堪恨身在天涯，曲屏环枕，此意何由见。
想像高唐无梦到，独拥闲衾展转。
物是人非，山长水阔，触处思量遍。
愁遮不断，夜阑依旧斜掩。


rhythmic: 酹江月・念奴娇
author: 赵师侠
content:
飘流踪迹，趁春来、还趁春光归去。
九十韶华能几许，著意留他不住。
趱柳催花，催红长翠，多少风和雨。
蜂闲蝶怨，尽凭枝上莺语。
归棹去去难留，桃花浪暖，绿涨迷津浦。
回首重城天样远，人在重城深处。
惜别愁分，凝暗有泪，总寄阳关句。
不堪肠断，恨随江水东注。


rhythmic: 酹江月・念奴娇
author: 赵师侠
content:
斜风疏雨，正无聊情绪，天涯寒食。
烟重云娇春烂漫，却得轻寒邀勒。
柳褪鹅黄，池添鸭绿，桃杏浑狼藉。
乱山深处，尚留些子春色。
海燕未便归来，踏青斗草，谁与同寻觅。
杜宇多情芳树里，只管声声历历。
似劝行人，不如闻早，作个归消息。
休教肠断，梦魂空费思忆。


rhythmic: 酹江月・念奴娇
author: 赵师侠
content:
晓风清暑，映湖光如练，山光如染。
十里荷花香满路，飞盖斜妆面。
一叶扁舟，数声柔橹，陡觉红尘远。
六桥三塔，恍然图画中见。
因念当日三贤，两山佳处，应也经行遍。
琢月吟风无限句，景物随人俱显。
贺监风流，玄真清致，我亦情非浅。
渔蓑投老，利名何用深羡。


rhythmic: 酹江月・念奴娇
author: 赵师侠
content:
化工何意，向天涯海峤，有花清绝。
缟袂绿裳无俗韵，不畏炎荒烦热。
玉骨无尘，冰姿有艳，雅淡天然别。
真香冶态，未饶红紫春色。
底事□落江南，水仙兄弟，端自难优劣。
瘴雨蛮烟魂梦远，宁识溪桥霜雪。
卜同芳，素馨为伴，百和清芬热。
凄然风热，夜凉香泛明月。


rhythmic: 酹江月・念奴娇
author: 赵师侠
content:
平生奇观，爱登高临远，寻幽选胜。
欲上层巅穷望眼，一半崎岖危径。
万瓦鳞鳞，四山簇簇，咫尺疏林映。
山川城郭，恍然多少清兴。
残照斜敛馀红，横陈平远，一抹轻烟暝。
何处飞来双白鹭，点破遥空澄莹。
鹤岭云平，龙江波渺，不羡潇湘咏。
襟怀舒旷，曲栏倚了远凭。


rhythmic: 酹江月・念奴娇
author: 赵师侠
content:
韶华婉娩，正和风迟日，喧妍清昼。
紫燕黄鹂争巧语，催老芬芳花柳。
灼灼花王，盈盈娇艳，独殿春光後。
鹤翎初拆，露沾香沁珠溜。
遥想京洛风流，姚黄魏紫，间绿如铺纤。
小盖低回雕栏曲，车马纷驰圆囿。
天雨曼珠，玉盘金束，占得声名久。
留连朝暮，赏心不压芳酒。


rhythmic: 促拍满路花
author: 赵师侠
content:
栽花春烂漫，叠石翠。
小亭相对倚，数峰寒。
主人寻胜，接竹引清泉。
凿破苍苔地，一掬泓澄，六花疑是深渊。
向闲中、百虑け然。
情事寄鸣弦。
炉香陪茗碗，可望言。
喷珠溅雪，历历听潺。
尘世知何计，不老朱颜，静看日月跳丸。


rhythmic: 促拍满路花
author: 赵师侠
content:
连枝蟠古木，瑞阴映晴空。
桃江江上景，古今同。
忙中取静，心地尽从容。
扫尽荆榛蔽，结屋诛茅，道人一段家风。
任乌飞兔走匆匆。
世事亦何穷。
官闲民不扰，更年丰。
箪瓢云水，时与话西东。
真乐谁能识，兀坐忘言，浩然天地之中。


rhythmic: 永遇乐
author: 赵师侠
content:
金昊行秋，季商回律，天气佳处。
瑞应皇家，祥开圣旦，宝历绵基祚。
瑶池人祝，钧天乐奏，湛露宴均寰宇。
万花覆、千官尽醉，盛事顿超今古。
中兴天统，四三传序，揖逊自归明主。
黄屋非心，萝图有永，远付当今主。
希夷高蹈，寿康长保，五世祖孙欢聚。
尊之至，千秋令节，万年圣父。
 >> 
词牌介绍


rhythmic: 永遇乐
author: 赵师侠
content:
秋满衡皋，淡云笼月，晚来风劲。
一抹残霞，数声过雁，远是黄昏近。
凭高临远，倚楼凝睇，多少断愁幽兴。
听渔村、鸣榔隐隐，别浦暮烟收暝。
湘妃起舞，芳栏纫佩，约略乱峰云鬓。
景物悲凉，楚天澄淡，过尽归帆影。
斜阳低处，远山重叠，萧树乱鸦成阵。
空无言，栏干凭暖，闷怀似困。
 >> 
词牌介绍


rhythmic: 永遇乐
author: 赵师侠
content:
日丽风暄，暗催春去，春尚留恋。
香褪花梢，苔侵柳径，密幄清阴展。
海棠零乱，梨花淡伫，初听闹空莺燕。
有轻盈、妍姿靓态，缓步阆风仙苑。
绿丛红萼，芳鲜柔媚，约略试妆深浅。
细叶来禽，长梢戏蝶，簇簇枝头见。
酡颜发，春愁无力，困倚画屏娇软。
只应怕、风欺雨横，落红万点。
 >> 
词牌介绍


rhythmic: 风入松
author: 赵师侠
content:
溪山佳处是湘中。
今古言同。
平林远岫浑如画，更渔村、返照斜红。
两岸荻风策策，一江秋水溶溶。
苍涯石壁景尤雄。
人自西东。
利名汩没黄尘里，又那知、清胜无穷。
何日轻蓑笠，持竿独钓西风。
 >> 
词牌介绍


rhythmic: 醉蓬莱
author: 赵师侠
content:
正金风零露，玉宇生凉，晚秋天气。
华渚流虹，应生商佳瑞。
电绕神枢，庆绵宗社，御宝图宸极。
脱屣尘凡，游心澹泊，逍遥物外。
圣子神孙，祖皇文母，上接三宫，下通五世。
至盛难名，亘古今无比。
诞节重明，燕乐和气，动普天均被。
寿祝南山，尊倾北海，臣邻欢醉。


rhythmic: 汉宫春
author: 赵师侠
content:
丹诏天飞，见皇家愿治，侧席英才。
鸿儒抱负素蕴，壮志兴怀。
文场战胜，便从此、脱迹蒿莱。
人共羡，鹿鸣劝驾，还因计吏偕来。
先春占早争开。
是人间第一，唯有江梅。
莆中旧传盛事，六亚三魁。
桃花浪暖，更平地、听一声雷。
蓝绶袅，芦鞭骏马，长安走遍天街。


rhythmic: 洞仙歌
author: 赵师侠
content:
元宵三五。
正好嬉游去。
梅柳蛾蝉斗济楚。
换鞋儿、添头面，只等黄昏，恰恨有、些子无情风雨。
心忙腹热，没顿浑身处。
急把灯台炙艾炷。
做匙婆、许葱油，麦灰画葫芦，更漏转，越不停不住。
待归去、尤自意迟疑，但无语空将，眼儿厮觑。
 >> 
词牌介绍


rhythmic: 水调歌头
author: 陈亮
content:
不见南师久，谩说北群空。
当场只手，毕竟还我万夫雄。
自笑堂堂汉使，得似洋洋河水，依旧只流东。
且复穹庐拜，会向藁街逢。
尧之都，舜之壤，禹之封。
於中应有，一个半个耻臣戎。
万里腥膻如许，千古英灵安在，磅礴几时通。
胡运何须问，赫日自当中。
 >> 
词牌介绍


rhythmic: 念奴娇
author: 陈亮
content:
江南春色，算来是、多少胜游清赏。
妖冶廉纤，只做得，飞鸟向人偎傍。
地辟天开，精神朗慧，到底还京样。
人家小语，一声声近清唱。
因念旧日山城，个人如画，已作州中想。
邓禹笑人无限也，冷落不堪惆怅。
秋水双明，高山一弄，著我些悲壮。
南徐好住，片帆有分来往。
 >> 
词牌介绍


rhythmic: 贺新郎
author: 陈亮
content:
修竹更深处。
映帘栊、清阴障日，坐来无暑。
水激泠泠如何许。
跳碎危栏玉树。
都不系、人间朝暮。
东阁少年今老矣，况樽中有酒嫌推去。
犹著我，明流语。
大家绿野陪容与。
算等闲、过了薰风，又还商素。
手弄柔条人健否，尤忆当时雅趣。
恩未报、恐成辜负。
举目江河休感涕，念有君如此何愁虏。
歌未罢，谁来舞。
 >> 
词牌介绍


rhythmic: 满江红
author: 陈亮
content:
曾洗乾坤，问何事、雄图顿屈。
试著眼、阶除当下，又添英物。
北向争衡幽愤在，南来遗恨狂酋失。
算凄凉部曲几人存，三之一。
诸老尽，郎君出。
恩未报，家何恤。
念横飞直上，有时还戢。
笑我只知存饱暖，感君元不论阶级。
休更上百尺旧家楼，尘侵帙。
 >> 
词牌介绍


rhythmic: 桂枝香
author: 陈亮
content:
天高气肃。
正月色分明，秋容新沐。
桂子初收，三十六宫都足。
不辞散落人间去，怕群花、自嫌凡俗。
向他秋晚，唤回春意，几曾幽独。
是天上、馀香剩馥。
怪一树香风，十里相续。
坐对花旁，但见色浮金粟。
芙蓉只解添秋思，况东篱、凄凉黄菊。
入时太浅，背时太远，爱寻高躅。
 >> 
词牌介绍


rhythmic: 三部乐
author: 陈亮
content:
小屈穹庐，但二满三平，共劳均佚。
人中龙虎，本为明时而出。
只合是、端坐王朝，看指挥整办，扫荡飘忽。
也持汉节，聊过旧家宫室。
西风又还带暑，把征衫著上，有时披拂。
休将看花泪眼，闻弦□骨。
对遗民、有如皎日。
行万里、依然故物。
入奏几策，天下里、终定于一。


rhythmic: 水调歌头
author: 陈亮
content:
人物从来少，篱菊为谁黄。
去年今日，倚楼还是听行藏。
未觉霜风无赖，好在月华如水，心事楚天长。
讲论参洙泗，杯酒到虞唐。
人未醉，歌宛转，兴悠扬。
太平胸次，笑他磊欲成狂。
且向武夷深处，坐对云烟开敛，逸思如微茫。
我欲为君寿，何许得新腔。
 >> 
词牌介绍


rhythmic: 念奴娇
author: 陈亮
content:
危楼远望，叹此意、今古几人曾会。
鬼设神施，浑认作、天限南疆北界。
一水横陈，莲岗三面，做出争雄势。
六朝何事，只成门户私计。
因笑王谢诸人，登高怀远，也学英雄涕。
凭却长江管不到，河洛腥膻无际。
正好长驱，不须反顾，寻取中流誓。
小儿破贼，势成宁问疆场。
 >> 
词牌介绍


rhythmic: 贺新郎
author: 陈亮
content:
老去凭谁说。
看几番、神奇臭腐，夏裘冬葛。
父老长安今馀几，後死无仇可雪。
犹未燥、当时生发。
二十五弦多少恨，算世间、那有平分月。
胡妇弄，汉宫瑟。
树犹如此堪重别。
只使君、从来与我，话头多合。
行矣置之无足问，谁唤妍皮痴骨。
但莫使、伯牙弦绝。
九转丹砂牢拾取，管精金、只是寻常铁。
龙共虎，应声裂。
 >> 
词牌介绍


rhythmic: 瑞云浓慢
author: 陈亮
content:
蔗浆酪粉，玉壶冰醑，朝罢更闻宣赐。
去天咫尺，下拜再三，幸今有母可遗。
年年此日，共道月入怀中最贵。
向暑天，正风云会遇，有恁嘉瑞。
鹤冲霄，鱼得水。
一超便、直入神仙地。
植根江表。
开拓两河，做得黑头公未。
骑鲸赤手，问如何、长鞭尺。
向来王谢风流，只今管是。


rhythmic: 祝英台近
author: 陈亮
content:
驾扁舟，冲剧暑。
千里江上去。
夜宿晨兴，一一旧时路。
百年望了旬头，被人馋破，故纸里、是争雄处。
怎生诉。
欲待细与分疏，其如有凭据。
包裹生鱼，活底怎遭遇。
相逢樽酒何时，征衫容易，君去也、自家须住。
 >> 
词牌介绍


rhythmic: 水调歌头
author: 陈亮
content:
人爱新来景，龙认旧时湫。
不论三伏，小住便觉凛生秋。
我自醉眠其上，任是水流其下，湍激若为收。
世事如斯去，不去为谁留。
本无心，随所寓，触虚舟。
东山始末，且向灵洞与沈浮。
料得神仙窟穴，争似提封万里，大小几琉球。
但有君才具，何用问时流。
 >> 
词牌介绍


rhythmic: 念奴娇
author: 陈亮
content:
西风带暑，又还是、长途利牵名役。
我已无心，君因甚，更把青衫为客。
邂逅卑飞，几时高举，不露真消息。
大家行处，到头须管行得。
何处寻取狂徒，可能著意，更问渠侬骨。
天上人间，最好是、闹里一般岑寂。
瀛海无波，玉堂有路，稳著青霄翼。
归来何事，眼光依旧生碧。
 >> 
词牌介绍


rhythmic: 贺新郎
author: 陈亮
content:
离乱从头说。
爱吾民，金缯不爱，蔓藤累葛。
壮气尽消人脆好，冠盖阴山观雪。
亏杀我，一星星发。
涕出女吴成倒转，问鲁为齐弱何年月。
丘也幸，由之瑟。
斩新换出旗麾别。
把当时、一椿大义，拆开收合。
据地一呼吾往矣，万里摇肢动骨。
这话霸、又成痴绝。
天地洪炉谁扇，算於中、安得长坚铁。
淝水破，关东裂。
 >> 
词牌介绍


rhythmic: 彩凤飞
author: 陈亮
content:
人立玉，天如水，特地如何撰。
海南沈烧著，欲寒犹暖。
算从头，有多少、厚德阴功，人家上，一一旧时香案。
经惯。
小驻吾舟才尔，依然欢声满。
莫也教、公子王孙眼见。
这些儿、颖脱处，高出书卷。
经纶自入手，不了判断。


rhythmic: 水调歌头
author: 陈亮
content:
事业随人品，今古几麾旌。
向来谋国，万事尽出汝书生。
安识鲲鹏变化，九万里风在下，如许上南溟。
斥旁边笑，河汉一头倾。
叹世间，多少恨，几时平。
霸图消歇，大家创见又成惊。
邂逅汉家龙种，正尔乌纱白，驰骛觉身轻。
樽酒从渠说，双眼为谁明。
 >> 
词牌介绍


rhythmic: 洞仙歌
author: 陈亮
content:
秋容一洗，不受凡尘。
许大乾坤这回大。
向上头，些子是雕鹗抟空，篱底下，只有黄花几朵。
骑鲸汗慢，那得人同坐。
赤手丹心扑不破。
问唐虞、禹汤文武，多少功名，犹自是、一点浮云铲过。
且烧却、一瓣海南沈，任拈取、千年陆沈奇货。
 >> 
词牌介绍


rhythmic: 祝英台近
author: 陈亮
content:
嫩寒天，金气雨，揽断一秋事。
仝样霏微，远作小晴意。
世间万宝都成，些儿无欠，只待与、黄花为地。
好招致。
对此郁郁葱葱，新未成醉。
翻手为云，造物等儿戏。
也知富贵来时，一班呈露，便做出人中祥瑞。
 >> 
词牌介绍


rhythmic: 三部乐
author: 陈亮
content:
入脚西风，渐去去来来，早三之一。
春花无数，毕竟何如秋实。
不须待、名品如麻，试为君屈指，是谁层出。
十朝半月，争看抟空霜鹘。
从来别真共假，任盘根错节，更饶仓卒。
还他济时好手，封侯奇骨。
没些儿、姗勃。
也不是、峥嵘突兀。
百二十岁，管做彻、元分人物。


rhythmic: 贺新郎
author: 陈亮
content:
话杀浑闲说。
不成教、齐民也解，为伊为葛。
樽酒相逢成二老，却忆去年风雪。
新著了、几茎华发。
百世寻人犹接踵，叹只今两地三人月。
写旧恨，向谁瑟。
男儿何用伤离别。
况古来、几番际会，风从云合。
千里情亲长晤对，妙体本心次骨。
卧百尺、高楼斗绝。
天下适安耕且老，看买犁卖剑平家铁。
壮士泪，肺肝裂。
 >> 
词牌介绍


rhythmic: 最高楼
author: 陈亮
content:
春乍透，香早暗偷传。
深院落，斗清妍。
紫檀枝似流苏带，黄金须胜辟寒钿。
更朝朝，琼树好，笑当年。
花不向沈香亭上看。
树不著唐昌宫里玩。
衣带水，隔风烟。
铅华不御凌波处，蛾眉淡扫至尊前。
管如今，浑似了，更堪怜。


rhythmic: 一丛花
author: 陈亮
content:
冰轮斜辗镜天长。
江练隐寒光。
危阑醉倚人如画，隔烟村、何处鸣。
乌鹊倦栖，鱼龙惊起，星斗挂垂杨。
芦花千顷水微茫。
秋色满江乡。
楼台恍似游仙梦，又疑是、洛浦潇湘。
风露浩然，山河影转，今古照凄凉。


rhythmic: 汉宫春
author: 陈亮
content:
雪月相投。
看一枝才爆，惊动香浮。
微阳未放线路，说甚来由。
先天一着，待辟开、多少旬头。
却引取，春工入脚，争教消息停留。
官不容针时节，做一般孤瘦，无限清幽。
随缘柳绿柳白，费尽雕锼。
疏林野水，任横斜、谁与妆修。
猛认得，些儿合处，不堪持献君侯。


rhythmic: 暮花天・花发沁园春
author: 陈亮
content:
天意微悭，春工多裕，长须末後殷勤。
骨瘦挽先，肌韵恰好，花头径尺徐陈。
红黄粉紫，更牛家、姚魏为真。
留几种，蒂中州，异时齐顿浑身。
承平当日开多少，笙歌何限，是甚人人。
气入江南，心知芍药，仿佛前事犹存。
名品应须，认旧家，雨露方新。
成一处，蓓蕾根株，剩看诸谱纷纷。


rhythmic: 新荷叶
author: 陈亮
content:
艳态远幽，谁能洁净争妍。
淡抹疑浓，肯将自在求怜。
终嫌独好，任毛嫱、西子差肩。
六郎涂，似和不似依然。
赫日如焚，诸馀只凭光鲜。
雨过风生，也应百事随缘。
香须道地，对一池、著甚沈烟。
根株好在，淤泥白藕如椽。


rhythmic: 秋兰香
author: 陈亮
content:
未老金茎，些子正气，东篱淡伫齐芳。
分头添样白，同菊几般黄。
向闲处、须一一排行。
浅深饶间新妆。
那陶令，漉他谁酒，趁醒消详。
况是此花开後，便蝶乱无花，管甚蜂忙。
你从今、采却蜜成房。
秋英诚商量。
多少为谁，甜得清凉。
待说破，长生真诀，要饱风霜。


rhythmic: 汉宫春
author: 陈亮
content:
雪满江头，怪一枝不耐，还漏微阳。
诗人越样眼浅，早自成章。
群葩如绣，到那时、争爱春长。
须知道，未通春信，是谁饱试风霜。
堪笑红炉画阁，问从来寒气，损甚容光。
枝头有花恁好，映带新妆。
寒窗愁绝，嗅清芬、不料饥肠。
都缘是，此君小异，费他万种消详。


rhythmic: 桂枝香
author: 陈亮
content:
仙风透骨。
向夏叶丛中，春花重出。
骏发天香，不是世间尤物。
占些空阔闲田地，共霜轮、伴他秋实。
浅非冷蕊，深非幽艳，中无倚握。
任拈取、龙涎笃耨。
儿女子看承，万屈千屈。
做数珠见，刻画毋盐唐突。
不知几树栾团着，但口吻、非鸣云室。
是耶非也，书生见识，圣贤心术。
 >> 
词牌介绍


rhythmic: 水龙吟
author: 陈亮
content:
钱王霸图成时，多应是百年遗树。
羞将高古，为渠遮映，鱼盐调度。
且向空山，趁时多事，四垂盘踞。
算兴衰坐阅，权奇磊块，世间□，□斤斧。
又见当天明圣，便弹丸、也难分土。
一番整顿，旧家草木，新来雨露。
铁石心肠，叫龙根干，亭亭天柱。
纵茯苓下结，茑萝高际，怎堪攀附。
 >> 
词牌介绍


rhythmic: 水龙吟
author: 陈亮
content:
闹花深处层楼，画帘半卷东风软。
春归翠陌，平莎茸嫩，垂杨金浅。
迟日催花，淡云阁雨，轻寒轻暖。
恨芳菲世界，游人未赏，都付与、莺和燕。
寂寞凭高念远。
向南楼、一声归雁。
金钗斗草，青丝勒马，风流云散。
罗绶分香，翠绡封泪，几多幽怨。
正销魂，又是疏烟淡月，子规声断。
 >> 
词牌介绍


rhythmic: 洞仙歌
author: 陈亮
content:
琐窗秋暮，梦高唐人困。
独立西风万千恨。
又檐花落处，滴碎空阶，芙蓉院，无限秋容老尽。
枯荷催欲折，多少离声，锁断天涯诉幽闷。
似蓬山去後，方士来时，挥粉泪、点点梨花香润。
断送得，人间夜霖铃，更叶落梧桐，孤灯成晕。
 >> 
词牌介绍


rhythmic: 贺新郎
author: 陈亮
content:
镂刻黄金屋。
向炎天、蔷薇水洒，净瓶儿浴。
湿透生绡裙微褪，谁把琉璃藉玉。
更管甚、微凉生熟。
磊浪星儿无著处，唤青奴、记度新翻曲。
娇不尽，ソ州竹。
一泓曲水鳞鳞蹙。
粉生红、香脐皓腕，藕双莲独。
拂掠乌云新妆晚，无奈纤腰似束。
白笃耨、霞觞浮绿。
三岛十州心在否，是天花、只怕凡心触。
才乱坠，便簌簌。
 >> 
词牌介绍


rhythmic: 贺新郎
author: 陈亮
content:
昵昵骈头语。
笑黄花、重阳去也，不成分数。
倾国容华随时唤，依旧清歌妙舞。
苦未冷、都无星暑。
恰好良辰花共酒，斗尊前、见在阳台女。
朝共暮，定何许。
蓼红徙倚明汀渚。
正萧萧、迎风夹岸，淡烟微雨。
笃耨龙涎烧未也，好向儿家祝取。
是有分、分工须与。
以色事人能几好，愿衾稠、无缝休离阻。
心一片，丝千缕。
 >> 
词牌介绍


rhythmic: 水调歌头
author: 李
content:
足迹半天下，家说在琼州。
往来无定，蓬头垢面任憎嫌。
挥扫笔头万字，贯穿胸中千古，不记受生年。
海角一相遇，缘契似从前。
锺离歌，吕公篆，醉张颠。
恍如赤城龙凤，来过我鲸仙。
笑我未离世网，不染个中尘土，饥食困来眠。
拟问君家祖，兜率乐天天。
 >> 
词牌介绍


rhythmic: 六州歌头
author: 李
content:
高皇神武，善驾驭豪英。
攘北狄，驱群盗，命天膺。
救苍生。
奈梦绕沙漠，隔温情，屈和好，召大将，归兵柄，列枢庭。
公指汴京。
威已振河洛，不顾身烹。
失一时机会，嗟左衽吾民。
痛岳家军。
孰扶倾。
久沈冤愤，七十载，还复遇，帝王真。
表遗列，锡王号，日照临。
激士心。
始识安刘计，宁祸己，是忠臣。
我乘传，访壁垒，想精明。
英气懔然若在，仍题扁、昭揭天恩。
笑原头芳草，一死不能春。
交怨人神。


rhythmic: 水调歌头
author: 杨炎正
content:
寒眼乱空阔，客意不胜秋。
强呼斗酒，发兴特上最高楼。
舒卷江山图画，应答龙鱼悲啸，不暇顾诗愁。
风露巧欺客，分冷入衣裘。
忽醒然，成感慨，望神州。
可怜报国无路，空白一分头。
都把平生意气，只作如今憔悴，岁晚若为谋。
此意仗江月，分付与沙鸥。
 >> 
词牌介绍


rhythmic: 水调歌头
author: 杨炎正
content:
杖屦觅春色，行遍大江西。
访花问柳，都自无语欲成蹊。
不道七州三垒，今岁五风十雨，全是太平时。
征辔晚乘月，渔钓夜垂丝。
诗书帅，坐围玉，尘挥犀。
兴方不浅，领袖风月过花期。
只恐梅梢青子，已露调羹消息，金鼎待公归。
回首腾王阁，空对落霞飞。
 >> 
词牌介绍


rhythmic: 水调歌头
author: 杨炎正
content:
父老一杯酒，争劝史君留。
可怜桃李千树，无语送归舟。
听得拈笙玉指，都把万家遗爱，吹作许离愁。
倚醉袖红湿，生怕夕阳流。
问君侯，今几日，到东州。
还家时候，次第梅已暗香浮。
只恐道间驿使，先寄调羹消息，归去总无由。
鼎铉功名了，徐赴赤松游。
 >> 
词牌介绍


rhythmic: 水调歌头
author: 杨炎正
content:
买得一航月，醉卧出长安。
平堤千里过尽，杨柳绿阴间。
依约晓莺啼处，认得南徐风物，客梦恍惊残。
重到旧游所，如把画图看。
英雄事，千古意，一凭阑。
惜今老矣，无复健笔写江山。
天上人间知己，赖有使星郎宿，照映此尘寰。
准拟五湖去，为乞钓鱼。
 >> 
词牌介绍


rhythmic: 水调歌头
author: 杨炎正
content:
把酒对斜阳，无语问西风。
胭脂何事，都做颜色染芙蓉。
放眼暮江千顷，中有离情万斛，无处落征鸿。
天在阑干角，人倚醉醒中。
千万里，江南北，浙西东。
吾生如寄，尚想三径菊花丛。
谁是中州豪杰，借我五湖舟楫，去作钓渔翁。
故园且回首，此意莫匆匆。
 >> 
词牌介绍


rhythmic: 水调歌头
author: 杨炎正
content:
一笛起城角，吹破小梅愁。
东风犹未，谁遣春信到吾州。
闻得东来千骑，鼓舞儿童竹马，和气与空浮。
桃李未阴处，准拟种千头。
今太守，宋人物，晋风流。
政成谈笑，不妨高兴在南楼。
只恐蓬莱仙伯，合侍玉皇香案，难作寇恂留。
约住紫泥诏，凭轼且优游。
 >> 
词牌介绍


rhythmic: 水调歌头
author: 杨炎正
content:
踏碎九街月，乘醉出京华。
半生湖海，谁念今日老还家。
独把瓦盆盛酒，自与渔樵分席，说伊政声佳。
竹马望尘去，倦客亦随车。
听熏风，清晓月，韵梅花。
人家十万，说尽炎热与咨嗟。
只恐棠阴未满，已有枫宸趣召，归路不容遮。
回首江边柳，空著旧栖鸦。
 >> 
词牌介绍


rhythmic: 满江红
author: 杨炎正
content:
春入台门，又见染、柳丝新绿。
对此景，一年为寿，一番添福。
莫怪凤池颁诏晚，要教淮水恩波足。
听边民、千岁颂声中，重重祝。
堂萱茂，庭枝馥。
歌倚扇，杯持玉。
共劝君一醉，满斟。
今夜东风吹酒醒，明朝万里骑黄鹄。
向九霞、光里望宸辉，看除目。
 >> 
词牌介绍


rhythmic: 满江红
author: 杨炎正
content:
笔染相思，暗题尽、朱门白壁。
动离思、春生远岸，烟销残日。
杨柳结成罗带恨，海棠染就胭脂色。
想深情、幽怨绣屏间，双。
春水绿，春山碧。
花有恨，酒无力。
对一奁愁思，九分孤寂。
寸寸锦肠浑欲断，盈盈玉泪应偷滴。
倩东风、吹雁过江南，传消息。
 >> 
词牌介绍


rhythmic: 满江红
author: 杨炎正
content:
寿酒如渑，拼一醉、劝君休惜。
君不记、济河津畔，当年今夕。
万丈文章光焰里，一星飞堕从南极。
便御飞、乘兴入京华，班乡棘。
君不是，长庚白。
又不是，严陵客。
只应是，明主梦中良弼。
好把袖间经济手，如今去补天西北。
等瑶池、侍宴夜归时，骑箕翼。
 >> 
词牌介绍


rhythmic: 满江红
author: 杨炎正
content:
典尽春衣，也应是、京华倦客。
都不记，麴尘香雾，西湖南陌。
儿女别时和泪拜，牵衣曾问归时节。
到归来、稚子已成阴，空头白。
功名事，云霄隔。
英雄伴，东南拆。
对鸡豚社酒，依然乡国。
三径不成陶令隐，一区未有扬雄宅。
问渔樵、学作生生涯，从今日。
 >> 
词牌介绍


rhythmic: 瑞鹤仙
author: 杨炎正
content:
风光开旧眼。
正梅雪初消，柳丝新染。
楼台竞装点。
照金荷十里，珠帘齐卷。
湘弦楚管。
动香风、旌旗影转。
望云间，一点台星飞下，洞天清晚。
争看。
袖红围坐，舞翠回春，笑歌生暖。
欢声正远。
嬉游意，未容懒。
恐丝纶趣召，清都仙伯，归去朝天夜半。
倩邦人、挽取遨头，醉扶玉腕。
 >> 
词牌介绍


rhythmic: 贺新郎
author: 杨炎正
content:
十日狂风雨。
扫园林、红香万点，送春归去。
独有荼シ开未到，留得一分春住。
早杨柳、趁晴飞絮。
可奈暖埃欺昼永，试薄罗衫子轻如雾。
惊旧恨，到眉宇。
东风台榭知何处。
问燕莺如今，尚有春光几许。
可欢一年游赏倦，放得无情露醑。
为唤取、扇歌裙舞。
乞得风光远两眼，待为君、满把金杯举。
扶醉玉，伴挥麈。
 >> 
词牌介绍


rhythmic: 贺新郎
author: 杨炎正
content:
梦里骖鸾驭。
望蓬莱不远，翩然被风吹去。
吹到楚楼烟月上，不记人间何处。
但疑是、蓬壶别所。
缥缈霓裳天女队，奉一仙、满把流霞举。
如唤我，醉中舞。
醉醒梦觉知何许。
问潇湘今日，谁与主盟尊俎。
无限青春难老意，拟倩管弦寄与。
待新筑沙堤稳步。
万里云霄都历遍，却依前、流水桃源路。
留此笔，为君赋。
 >> 
词牌介绍


rhythmic: 念奴娇
author: 杨炎正
content:
汉天云静，望一星飞过，湘南湘北。
当是郴山猿鹤梦，唤起日边消息。
羽扇纶巾，浩然乘兴，此意无人识。
扁舟千里，但闻清夜横笛。
记得天上人间，去年今日，曾作称觞客。
明月风烟依旧似，只觉蓬莱悬隔。
更恐明朝，诏黄飞下，趣驾冲霄翼。
衮衣剑履，望公长在南极。
 >> 
词牌介绍


rhythmic: 念奴娇
author: 杨炎正
content:
杏花杨柳，对东风染尽、一年春色。
弹压烟光三万顷，谁识清都仙伯。
夜泛银潢，手移星纬，飞堕从天阙。
御风乘兴，偶然身到乡国。
二年人乐升平，舞台歌榭，处处红牙拍。
寿酒千觞斟不尽，一醉何妨今夕。
更约明年，凤凰迟上，去作称觞客。
梅花折得，赠君调鼎消息。
 >> 
词牌介绍


rhythmic: 洞仙歌
author: 杨炎正
content:
芙蓉开了，春未江梅透。
小小东风弄晴昼。
把万家和气，吹入笙歌，炉熏里，都与慈闱做寿。
黄堂今日贵，自著莱衣，捧劝金船十分酒。
愿从今，江海上，日日韶华桃李迳，总为人间种就。
但看取、天边老人星，有一点台星，共光南斗。
 >> 
词牌介绍


rhythmic: 洞仙歌
author: 杨炎正
content:
带湖佳处，仿佛真蓬岛。
曾对金樽伴芳草。
见桃花流水，别是春风，笙歌里，谁信东君曾老。
功名都莫问，总是神仙，买断风光镇长好。
但如今，经国手，袖里偷闲，天不管、怎得关河事了。
待貌取、精神上凌烟，却旋买扁舟，归来闻早。
 >> 
词牌介绍


rhythmic: 千秋岁
author: 杨炎正
content:
五云缥缈。
朝退金门晓。
归未稳，传宣到。
龙楼陪夕宴，凤沼吟春草。
人间世，谁知自有蓬莱岛。
一杯宜劝了。
换得天颜笑。
人不老，春长好。
从今千百岁，总是中书考。
瑶池会，金盘剩荐安期枣。
 >> 
词牌介绍


rhythmic: 玉人歌
author: 杨炎正
content:
风西起。
又老尽篱花，寒轻香细。
漫题红叶，句里意谁会。
长天不恨江南远，苦恨无书寄。
最相思，盘桔千枚，脍鲈十尾。
鸿雁阻归计。
算愁满离肠，十分岂止。
倦倚阑干，顾影在天际。
凌烟图画青山约，总是浮生事。
判从今，买取朝醒夕醉。


rhythmic: 满江红
author: 杨炎正
content:
豹尾班中，谁一似、神仙冠玉。
认得是、当年唱第，斗间星宿。
万卷平生都看了，如今地无书读。
向云霄、去路有行堤，沙新筑。
黄封酒，生朝禄。
金缕唱，生朝曲。
且通宵一醉，剩裁红烛。
待做太平真宰相，黑头坐对三槐绿。
问恁时、犹有甚除书，长生。
 >> 
词牌介绍


rhythmic: 沁园春
author: 宋先生
content:
速速修行，惜取身中，无价□珍。
把金乌玉兔，炉中炼用，阴阳造化，养就阳神。
虎啸龙吟丹田里，顶内时时仙乐声。
泥丸里，烹煎水火，铅汞成真。
夜来端坐澄心神。
见真人颜貌新。
用河车搬载，充开牛斗，星辰洁皎，光射分明。
服了刀圭功成後，自知道、仙班有姓名。
诸仙请，待玉皇宣至，朝拜三清。
 >> 
词牌介绍


rhythmic: 念奴娇
author: 张
content:
绿云影里，把明霞织就，千重文绣。
紫腻红娇扶不起，好是未开时候。
半怯春寒，半便晴色，养得胭脂透。
小亭人静，嫩莺啼破清昼。
犹记携手芳阴，一枝斜戴，娇艳波双秀。
小语轻怜花总见，争得似花长久。
醉浅休归，夜深同睡，明日还相守。
免教春去，断肠空欢诗瘦。
 >> 
词牌介绍


rhythmic: 水调歌头
author: 张
content:
孤棹溯霜月，远过阖闾城。
系船杨柳桥畔，吹袖晚寒轻。
百尺层台重上，万事红尘一梦，回首几周星。
风调信衰减，亲旧总雕零。
认群峰，寻四塔，半烟横。
平生感慨，况逢佳处辄销凝。
休说当时雕辇，不见後来游鹿，斜照水空明。
猛把画阑拍，飞雁两三声。
 >> 
词牌介绍


rhythmic: 水调歌头
author: 张
content:
忠肝贯日月，浩气抉云霓。
诗书名帅，谈笑果胜棘门儿。
牛弩旁穿七札，虎将分行十道，先解近城围。
一骑夜飞火，捷奏上天墀。
畅皇威，宣使指，领全师。
襄阳耆旧，请公直过洛之西。
箪食欢呼迎处，已脱毡裘左衽，远著旧藏衣。
笳鼓返京阙，风采震华夷。
 >> 
词牌介绍


rhythmic: 木兰花慢
author: 张
content:
喜秋回霁宇，倩凉露、洗炎飙。
被鹊误仙盟，经年恨阻，银汉迢迢。
牛闲更停弄杼，趁佳期、华幄傍星桥。
授玉鸾骞雾霭，赠绡龙戏花娇。
欢娱回首是明朝。
未别已魂销。
想翠轭珠轮，归途望断，斗转斜勺。
人间易离易遇，尽胜如、天上各云霄。
携去一梳水月，巧楼犹醉笙箫。


rhythmic: 木兰花慢
author: 张
content:
年年三月二，是居士、始生朝。
念绿鬓功名，初心已负，难报劬劳。
天留帝城胜处，汇平湖、远岫碧。
竹色诗书燕几，柳阴桃杏横桥。
西邻东舍不难招。
大半是渔樵。
任翁媪欢呼，儿孙歌笑，野具村醪。
醉来便随鹤舞，看清风、送月过松梢。
百岁因何快乐，尽从心底逍遥。


rhythmic: 木兰花慢
author: 张
content:
驾飙车直上，绛衣惹、彩云轻。
过宝树千峰，东逾绿海，宫殿峥嵘。
檐楹万花灿倚，映阶层、十二总雕琼。
剑佩簪裳卫肃，序班真辅仙卿。
瑶京。
谁解有神升。
为密授玄经。
拜九光霞里，轮金日耀，丹篆符明。
龙鸾再催羽仗，报帝皇、新御紫阳城。
归路梅花弄玉，数声月冷风清。


rhythmic: 水龙吟
author: 张
content:
这番真个休休，梦中深谢仙翁教。
浮生幻境，向来识破，那堪又老。
苦我身心，顺他眼耳，思量颠倒。
许多时打哄，鲇鱼上竹，被人弄、知多少。
解放微官系缚，似笼槛、猿归林草。
云山有约，儿孙无债，为谁烦恼。
自古高贤，急流勇退，直须闻早。
把忧煎换取，长伸脚睡，大开口笑。
 >> 
词牌介绍


rhythmic: 祝英台近
author: 张
content:
暖风回，芳意动，吹破冻云凝。
春到南湖，检校旧花径。
手栽一色红梅，香笼十亩，忍轻负、酒肠诗兴。
小亭凭。
几多月魄□□，重重乱林影。
却忆年时，同醉正同咏。
问公白玉堂前，何如来听，玉龙喷、碧溪烟冷。
 >> 
词牌介绍


rhythmic: 满江红
author: 张
content:
玉照梅开，三百树、香云同色。
光摇动、一川银浪，九霄珂月。
幸遇勋华时世好，欢娱况是张灯夕。
更不邀、名胜赏东风，真堪惜。
盘诰手，春秋笔。
今内相，斯文伯。
肯闲纡轩盖，远过泉石。
奇事人生能几见，清尊花畔须教侧。
到凤池、却欲醉鸥边，应难得。
 >> 
词牌介绍


rhythmic: 满江红
author: 张
content:
公为时生，才真是、禁中颇牧。
擎天手、十年犹在，未应藏缩。
说项无人堪欢息，瞻韩有意应恢复。
用真儒、同建太平功，心相属。
忠与孝，荣和辱。
武昌柳，南湖竹。
一箪瓢非欠，万锺非足。
知命何曾怀喜愠，轻身岂为干名禄。
看可汗生缚洗烟尘，机神速。
 >> 
词牌介绍


rhythmic: 汉宫春
author: 张
content:
城畔芙蓉，爱吹晴映水，光照园庐。
清霜乍雕岸柳，风景偏殊。
登楼念远，望越山、青补林疏。
人正在，秋风亭上，高情远解知无。
江南久无豪气，看规恢意概，当代谁如。
乾坤尽归妙用，何处非予。
骑鲸浪海，更那须、采菊思鲈。
应会得，文章事业，从来不在诗书。


rhythmic: 烛影摇红
author: 张
content:
宿雨初乾，舞梢烟瘦金丝袅。
嫩云扶日破新晴，旧碧寻芳草。
幽径兰芽尚小。
怪今年、春归太早。
柳塘花院，万朵红莲，一宵开了。
梅雪翻空，忍教轻趁东风老。
粉围香阵拥诗仙，战退春寒峭。
现乐歌弹闹晓。
宴亲宝、团同笑。
醉归时候，月过珠楼，参横蓬岛。
 >> 
词牌介绍


rhythmic: 贺新郎
author: 张
content:
看了梅花去。
要东风、攀翻飞雪，与君同赋。
海内从来天际眼，一笑平窥千古。
待翦尽、烛花红吐。
久矣南湖无此客，似乔松、万丈凌霄举。
飞唾，扫尘土。
承平气象森眉宇。
想天家、骖鸾洞里，细烟冰雾。
我亦秦关归未得，谁念干将醉扶。
拼良夜、横冠屦。
莫欢潇湘居尚远，拥戎轺万骑鸣笳鼓。
云正锁，汴京路。
 >> 
词牌介绍


rhythmic: 贺新郎
author: 张
content:
邂逅非专约。
记当年、林堂对竹，艳歌春酌。
一笑乘鸾明月影，馀事丹青麟阁。
待宇宙、长绳穿却。
念我中原空有梦，渺风尘、万里迷长乐。
愁易老，欠灵药。
别来几度霜天鹗。
压纷纷、吞腥啄腐，狗偷乌攫。
东晋风流兼慷慨，公自阳春有脚。
妙悟处、不存毫发。
何日相从云水去，看精神峭紧芝田鹤。
书壮语，遍岩壑。
 >> 
词牌介绍


rhythmic: 瑞鹤仙
author: 张
content:
喜浓寒乍退。
风共日、已作深春天气。
轻车载歌吹。
选名坊闲玩，落梅李。
无端雨细。
动清愁、聊成浅醉。
怅年时、携手同来，笑里绣帘斜倚。
佳节匆匆又至。
抚事惊心，忍堪重记。
阑情倦意。
行不是，坐不是。
闷归来，已早游人回尽，灯暗重门欲闭。
念欢娱、最是今宵，怎知恁地。
 >> 
词牌介绍


rhythmic: 八声甘州
author: 张
content:
领千岩万壑岂无人，惟欠稼轩来。
正松梧秋到，旌旗风动，楼观雄开。
俯槛何劳一笑，瀚海荡纤埃。
馀事了凫骛，闲命尊。
江左风流旧话，想登临浩叹，白骨苍苔。
把龙韬藏去，游戏且蓬莱。
念乡关、偏怜霜鬓，爱盛名、何似展真才。
怀公处，夜深凝望、云汉星回。


rhythmic: 八声甘州
author: 张
content:
对黄花犹自满庭开，那恨过重阳。
凭阑干醉袖，依依晚日，飘动寒香。
自叹平生豪纵，歌笑几千场。
白发欺人早，多似清霜。
谁信心情都懒，但禅龛道室，黄卷僧床。
把偎红调粉，抛掷向他芳。
□唤汝、东山归去，正灯明、松户竹篱旁。
关门睡，尽教人道，痴钝何妨。


rhythmic: 八声甘州
author: 张
content:
叹流光迅景，百年间、能醉几中秋。
正凄蛩响砌，惊乌翻树，烟淡苹洲。
谁唤金轮出海，不带一云浮。
才上青林顶，俄转珠楼。
人老欢情已减，料素娥信我，不为闲愁。
念几番清梦，常是故乡留。
倩风前、数声横管，叫玉鸾、骑向碧空游。
谁能顾，黍炊荣利，蚁战仇雠。


rhythmic: 木兰花慢
author: 张
content:
清明初过後，正空翠、霭晴鲜。
念水际楼台，城隅花柳，春意无边。
清时自多暇日，看连镳、飞盖拥群贤。
朱邸横经满坐，紫微渊思如泉。
高情那更属云天。
语笑杂歌弦。
向啼声中，落红影里，忍负芳年。
浮生转头是梦，恐他时、高会却难全。
快意淋浪醉墨，要令海内喧传。


rhythmic: 念奴娇
author: 张
content:
东吴名胜，有高楼直在，浮云齐处。
十二阑干邀远望，历历斜阳烟树。
香径人稀，廊山绕，往事今何许。
一天和气，为谁吹散疏雨。
知是兰省星郎，朱轮森戟，与风光为主。
暇日登携多雅致，容我追随临赋。
小宴重开，晚寒初劲，还下危梯去。
烛花红坠，瑞堂犹按歌舞。
 >> 
词牌介绍


rhythmic: 兰陵王
author: 张
content:
蓼汀侧。
朝霭依依弄色。
知何许、湘女淡妆，羽节飞来带秋碧。
轻裙素绡织。
谁与明竞饰。
无言处、相与溯回，应有柔情正堆积。
当年驻香。
记草媚罗裙，波映文席。
□□□□□□摘。
□□□□□，□□□□，斜阳返照暮雨湿。
爱天际凉入。
愁寂。
念畴昔。
谩太华峰顶，幽梦寻觅。
尔今两鬓如花白。
但一线才思，半星心力。
新词奇句，便做有，怎道得。


rhythmic: 风入松
author: 张
content:
芳丛簇簇水滨生。
勾引午风清。
六花大似天边雪，又几时、雪有三层。
明艳射回蜂翅，净香熏透蝉声。
晚檐人共月同行。
疏影动银屏。
指尖轻拈都如玉，听画栏、高啭流莺。
道是花枝比得，不成花也多情。
 >> 
词牌介绍


rhythmic: 蓦山溪
author: 张
content:
抚连吟就，檐葡还曾赋。
相伴更无花，倦炉熏、日长难度。
柔桑叶里，玉碾小芙蕖，生竺国，长闽山，移向玉城住。
池亭竹院，宴坐冰围处。
绿绕百千丛，夜将阑、争开迎露。
煞曾评论，娇媚胜江梅，香称月，韵宜风，消尽人间暑。
 >> 
词牌介绍


rhythmic: 贺新郎
author: 张
content:
桂隐传杯处。
有风流、千岩韵胜，太丘遗绪。
玉季金昆霄汉侣，平步鸾坡挥麈。
莫便驾、飞帆烟渚。
云动精神衡岳去，向君山、帝乐锵韶。
兰艺畹，吊湘楚。
南湖老矣无襟度。
但尊前、踉跄醉影，帽花颠仆。
只恐清时专文教，犹贷阴山狂虏。
卧锦帐、貔貅钲鼓。
忠烈前勋赍万恨，望神都、魏阙奔狐兔。
呼翠袖，为君舞。
 >> 
词牌介绍


rhythmic: 宴山亭・燕山亭
author: 张
content:
幽梦初回，重阴未开，晓色吹成疏雨。
竹槛气寒，蕙畹声摇，新绿暗通南浦。
未有人行，才半启、回廊朱户。
无绪。
空望极霓旌，锦书难据。
苔径追忆曾游，念谁伴、秋千采绳芳柱。
犀奁黛卷，凤枕云孤，应也几番凝伫。
怎得伊来，花雾绕、小堂深处。
留住。
直到老、不教归去。


rhythmic: 沁园春
author: 刘过
content:
玉带猩袍，遥望翠华，马去似龙。
拥貂蝉争出，千宫鳞集，貔貅不断，万骑云从。
细柳营开，团花袍窄，人指汾阳郭令公。
山西将，算韬钤有种，五世元戎。
旌旗蔽满寒空。
鱼阵整、从容虎帐中。
想刀明似雪，纵横脱鞘，箭飞如雨，霹雳鸣弓。
威憾边城，气吞胡虏，惨淡尘沙吹北风。
中兴事，看君王神武，驾驭英雄。
 >> 
词牌介绍


rhythmic: 沁园春
author: 刘过
content:
缓辔徐驱，儿童聚欢，神仙画图。
正芹塘雨过，泥融路软，金莲自策，小小蓝舆。
傍柳题诗，穿花劝酒，嗅蕊攀条得自如。
经行处，有苍松夹道，不用传呼。
清泉怪石盘纡。
信风景江淮各异殊。
记东坡赋就，沙笼素壁，西山句好，帘卷晴珠。
白玉堂深，黄金印大，无此文君载後车。
挥毫罢，看淋漓雪壁，真草行书。
 >> 
词牌介绍


rhythmic: 沁园春
author: 刘过
content:
古岂无人，可以似吾，稼轩者谁。
拥七州都督，虽然陶侃，机明神鉴，未必能诗。
常衮何如，羊公聊尔，千骑东方侯会稽。
中原事，纵匈奴未灭，毕竟男儿。
平生出处天知。
算整顿乾坤终有时。
问湖南宾客，侵寻老矣，江西户口，流落何之。
尽日楼台，四边屏幛，目断江山魂欲飞。
长安道，奈世无刘表，王粲畴依。
 >> 
词牌介绍


rhythmic: 沁园春
author: 刘过
content:
问讯竹湖，竹如之何，如何未归。
道吴山越水，无非佳处，来无定止，去亦何之。
莫是秋来，未能忘耳，心与孤云相伴飞。
愁无奈，但北窗寄傲，南涧题诗。
人生万事成痴。
算世上久无公是非。
恨云台突兀，无君子者，雪堂寥落，有美人兮。
疏雨梧桐，微云河汉，钟鼎山林无限悲。
阳山县，是昌黎误汝，汝误昌黎。
 >> 
词牌介绍


rhythmic: 沁园春
author: 刘过
content:
一剑横空，飞过洞庭，又为此来。
有汝阳者，唱名殿陛，玉川公子，开宴尊。
四举无成，十年不调，大宋神仙刘秀才。
如何好，将百千万事，付两三杯。
未尝戚戚于怀。
问自古英雄安在哉。
任钱塘江上，潮生潮落，姑苏台畔，花谢花开。
盗号书生，强名举子，未老雪从头上催。
谁羡汝，拥三千珠履，十二金钗。
 >> 
词牌介绍


rhythmic: 沁园春
author: 刘过
content:
玉带金鱼，绿鬓朱颜，神仙画图。
把擎天柱石，空留绿野，济川舟楫，闲舣西湖。
天欲安刘，公归重赵，许大元勋谁得如。
平章处，看人如伊吕，世似唐虞。
不须别样规模。
但收揽人才多用儒。
况自昔军中，胆能寒虏，而今胸次，气欲吞胡。
紫府真人，黑头元宰，收敛神功寂似无。
归来好，正芝香枣熟，鹤瘦松。
 >> 
词牌介绍


rhythmic: 沁园春
author: 刘过
content:
斗酒彘肩，风雨渡江，岂不快哉。
被香山居士，约林和靖，与东坡老，驾勒吾回。
坡谓西湖，正如西子，浓抹淡妆临镜台。
二公者，皆掉头不顾，只管衔杯。
白云天竺飞来。
图画里、峥嵘楼观开。
爱东西双涧，纵横水绕，两峰南北，高下云堆。
逋曰不然，暗香浮动，争似孤山先探梅。
须晴去，访稼轩未晚，且此俳徊。
 >> 
词牌介绍


rhythmic: 沁园春
author: 刘过
content:
柳思花情，湖山应怪，先生又来。
想旧时谈舌，依然解使，六丁奔走，驱斥风雷。
翠袖传觞，金貂换酒，痛饮何妨三百杯。
人间世，算谪仙去後，谁是天才。
碧窗画鼓船斋。
胸次与乾坤一样开。
试云间招手，下呼馀子，逡巡去矣，但觉尘埃。
若是花时，无风无雨，一日须来一百回。
教人道，看玉山自倒，不用相推。
 >> 
词牌介绍


rhythmic: 沁园春
author: 刘过
content:
万马不嘶，一声寒角，令行柳营。
见秋原如掌，枪刀突出，星驰铁骑，阵势纵横。
人在油幢，戎韬总制，羽扇从容裘带轻。
君知否，是山西将种，曾系诗盟。
龙蛇纸上飞腾。
看落笔四筵风雨惊。
便尘沙出塞，封侯万里，印金如斗，未惬平生。
拂拭腰间，吹毛剑在，不斩楼兰心不平。
归来晚，听随军鼓吹，已带边声。
 >> 
词牌介绍


rhythmic: 沁园春
author: 刘过
content:
画凌空，红旗翻雪，灵鼍震雷。
叹沈湘去国，怀沙吊古，江山凝恨，父老兴哀。
正直难留，灵修已化，三户真能存楚哉。
空江上，但烟波渺渺，岁月洄洄。
持杯。
西眺徘徊。
些千载忠魂来不来。
谩争标夺胜，鱼龙喷薄，呼声贾勇，地裂山摧。
香黍缠丝，宝符插艾，犹有樽前儿女怀。
兴亡事，付浮云一笑，身在天涯。
 >> 
词牌介绍


rhythmic: 沁园春
author: 刘过
content:
自注铜瓶，作梅花供，尊前数枝。
说边头旧话，人生消得，几番行役，问我何之。
小队红旗，黄金大印，直待封侯知几时。
杯行处，且淋漓一醉，明日东西。
如椽健笔鸾飞。
还为写春风陌上词。
便平生豪气，销磨酒里，依然此乐，儿辈争知。
霜重貂裘，夜寒如水，饮到月斜犹未归。
仙山路，有笙簧度曲，声到琴丝。
 >> 
词牌介绍


rhythmic: 沁园春
author: 刘过
content:
万里湖南，江山历历，皆吾旧游。
看飞凫仙子，张帆直上，周郎赤壁，鹦鹉汀洲。
吸尽西江，醉中横笛，人在岳阳楼上头。
波涛静，泛洞庭青草，重整兰舟。
长沙会府风流。
有万户娉婷帘玉钩。
恨楚城春晚，岸花墙燕，还将客送，不与人留。
且唤阳城，更招元结，摩抚之馀歌咏休。
心期处，算世间真有，骑鹤扬州。
 >> 
词牌介绍


rhythmic: 沁园春
author: 刘过
content:
一别三年，一日三秋，庶几见之。
念丹霞秋冷，风巾雾屦，五湖春暖，雨笠烟蓑。
山水光中，要人携手，独欠金华俞紫芝。
谁知道，向酴香里，杯酒同持。
油然川泳云飞。
但口不能言心自知。
便狂敲铜斗，我歌君和，醉拈如意，我舞君随。
风韵如君，岂堪言别，别後如之何勿思。
须金玉，再相逢莫负，芷约兰期。
 >> 
词牌介绍


rhythmic: 沁园春
author: 刘过
content:
一笛横风，稳转船头，系楫大江。
还有人争说，鸣琴手段，教侬重吐，锦绣肝肠。
不复少年，插花槌鼓，雅意在乎云水乡。
阳关泪，笑琼姬犹恋，奇俊王郎。
谈兵齿颊冰霜。
有万户侯封何用忙。
借烟霞且作，诗中队仗，鹭已是，归日班行。
收敛平生，筹边胸次，以酒浇之书传香。
消凝处，怕三更枕上，疏雨潇湘。
 >> 
词牌介绍


rhythmic: 沁园春
author: 刘过
content:
销薄春冰，碾轻寒玉，渐长渐弯。
见凤鞋泥污，偎人强剔，龙涎香断，拨火轻翻。
学抚瑶琴，时时欲翦，更掬水鱼鳞波底寒。
纤柔处，试摘花香满，镂枣成班。
时将粉泪偷弹。
记绾玉曾教柳傅看。
算恩情相著，搔便玉体，归期暗数，画遍阑干。
每到相思，沈吟静处，斜倚朱唇皓齿间。
风流甚，把仙郎暗掐，莫放春闲。
 >> 
词牌介绍


rhythmic: 沁园春
author: 刘过
content:
洛浦凌波，为谁微步，轻尘暗生。
记踏花芳径，乱红不损，步苔幽砌，嫩绿无痕。
衬玉罗悭，销金样窄，载不起、盈盈一段春。
嬉游倦，笑教人款捻，微褪些跟。
有时自度歌声。
悄不觉、微尖点拍频。
忆金莲移换，文鸳得侣，绣茵催衮，舞凤轻分。
懊恨深遮，牵情半露，出没风前烟缕裙。
知何似，似一钩新月，浅碧笼云。
 >> 
词牌介绍


rhythmic: 水调歌头
author: 刘过
content:
春事能几许，密叶著青梅。
日高花困，海棠春暖想都开。
不惜春衣典尽，只怕春光归去，片片点苍苔。
能得几时好，追赏莫俳徊。
雨飘红，风换翠，苦相催。
人生行乐，且须痛饮莫辞杯。
坐则高谈风月，醉则恣眠芳草，醒後亦佳哉。
湖上新亭好，何事不曾来。
 >> 
词牌介绍


rhythmic: 水调歌头
author: 刘过
content:
弓剑出榆塞，铅椠上蓬山。
得之浑不费力，失亦匹如闲。
未必古人皆是，未必今人俱错，世事沐猴冠。
老子不分别，内外与中间。
酒须饮，诗可作，铗休弹。
人生行乐，何自催得鬓毛斑。
达则牙旗金甲，穷则蹇驴破帽，莫作两般看。
世事只如此，自有识鸾。
 >> 
词牌介绍


rhythmic: 水调歌头
author: 刘过
content:
文采汉机轴，人物晋风流。
丈夫有此，便可谈笑觅封侯。
试问湘南水石，今古阅人多矣，曾见此公不。
名姓出天上，声誉塞南州。
斩楼兰，擒颉利，志须酬。
青衫何事，犹在楚尾与吴头。
闻道长安灞水，尽是三槐风月，好奉板舆游。
此曲为君寿，为我唤歌喉。
 >> 
词牌介绍


rhythmic: 念奴娇
author: 刘过
content:
知音者少，算乾坤许大，著身何处。
直待功成方肯退，何日可寻归路。
多景楼前，垂虹亭下，一枕眠秋雨。
虚名相误，十年枉费辛苦。
不是奏赋明光，上书北阙，无惊人之语。
我自匆忙天未许，赢得衣裾尘土。
白壁追欢，黄金买笑，付与君为主。
莼鲈江上，浩然明日归去。
 >> 
词牌介绍


rhythmic: 念奴娇
author: 刘过
content:
并肩楼上，小阑干、犹记年时凭处。
百岁光阴弹指过，消得几番寒暑。
鹊去桥空，燕飞钗在，不见穿针女。
老怀凄断，夜凉知共谁诉。
不管天上人间，秋期月影，两处相思苦。
闲揭纱窗人未寝，泪眼不曾晴雨。
花落莲汀，叶喧梧井，孤雁应为侣。
浩歌而已，一杯长记时序。
 >> 
词牌介绍


rhythmic: 满江红
author: 刘过
content:
猎猎风蒲，画船转、碧湾沙浦。
都不是、蓼汀桃岸，橘州梅渚。
指点山公骑马地，经由羊祜登山处。
悄一如、人在水晶宫，销烦暑。
薰风动，帘旌举。
秦筝奏，凌波舞。
拼冰壶沈醉，晚凉归去。
侵岸一篙杨柳浪，过云几点荷花雨。
倚楼人、十里凭阑干，神仙侣。
 >> 
词牌介绍


rhythmic: 满江红
author: 刘过
content:
敌面风轻，一两点、海棠微雨。
春总在、英雄元帅，晓来游处。
楼阁万家帘幕卷，江郊十里旌旗驻。
有黄鹂、百舌啭新声，垂杨舞。
寒食近，喧箫鼓。
车马闹，铜路。
尽不妨沈醉，与花为主。
风韵可将图画比，笑谈尽是惊人语。
问何如、邹湛岘山头，陪羊祜。
 >> 
词牌介绍


rhythmic: 满江红
author: 刘过
content:
霜树啼鸦，梅欲放、小春清晓。
庆初度、佩环风外，笑声云表。
一柱独擎梁栋重，十年整顿乾坤了。
种春风、桃李满人间，知多少。
功甚大，心常小。
居廊庙，思耕钓。
奈华夷休戚，系王颦笑。
盟府山河书带砺，成周师保须周召。
看貂蝉、绿鬓本天人，真难老。
 >> 
词牌介绍


rhythmic: 贺新郎
author: 刘过
content:
倦舞轮袍後。
正鸾慵凤困，依然怨新怀旧。
别有艳妆来执乐，春笋微揎罗袖。
试一曲、琅初奏。
莫放珠帘容易卷，怕人知、世有梨园手。
钗玉冷，钏金瘦。
烛花对翦明於昼。
画堂深、屏山掩翠，炭红围兽。
错认佩环犹未是，依约雏莺啭柳。
任箭滴、铜壶银漏。
一片雄心天外去，为声清、响彻云霄透。
人醉也，尚呼酒。
 >> 
词牌介绍


rhythmic: 贺新郎
author: 刘过
content:
院宇重重掩。
醉沈沈、亭阴转午，绣帘高卷。
金鸭香浓喷宝篆，惊起雕梁语燕。
正一架、酴开遍。
嫩萼梢头舒素脸。
似月娥、初试宫妆浅。
风力嫩，异香软。
佳人无意拈针线。
绕朱阑、六曲俳徊，为他留恋。
试把花心轻轻数，暗卜归期近远。
奈数了、依然重怨。
把酒问春春不管。
枉教人、只恁空肠断。
肠断处，怎消遣。
 >> 
词牌介绍


rhythmic: 贺新郎
author: 刘过
content:
老去相如倦。
向文君说似，而今怎生消遣。
衣袂京尘曾染处，空有香红尚软。
料彼此、魂销肠断。
一枕新凉眠客舍，听梧桐、疏雨秋声颤。
灯晕冷，记初见。
楼低不放珠帘卷。
晚妆残、翠钿狼藉，泪痕凝面。
人道愁来须酒，无奈愁深酒浅。
但寄兴、焦琴纨扇。
莫鼓琵琶江上曲，怕荻花、枫叶俱凄怨。
云万叠，寸心远。
 >> 
词牌介绍


rhythmic: 贺新郎
author: 刘过
content:
睡觉莺啼晓。
醉西湖、两峰日日，买花簪帽。
去尽酒徒无人问，唯有玉山自倒。
任拍手、儿童争笑。
一舸乘风翩然去，避鱼龙、不见波声悄。
歌韵歇，唤苏小。
神仙路远蓬莱岛。
紫云深、参差禁树，有烟花绕。
人世红尘西障日，百计不如归好。
付乐事、与他年少。
费尽柳金梨雪句，问沈香亭北何时召。
心未惬，鬓先老。
 >> 
词牌介绍


rhythmic: 贺新郎
author: 刘过
content:
晓印霜花步。
梦半醒、扶上雕鞍，马嘶人去。
岚湿青丝双辔冷，缓野梅江路。
听画角，吹残更鼓。
悲壮寒声撩客恨，甚貂裘、重拥愁无数。
霜月白，照离绪。
青楼回首家何处。
早山遥、水阔天低，断肠烟树。
谁念天涯牢落况，轻负暖烟浓雨。
记酒醒、香销时语。
客里归鞯须早发，怕天寒、风急相思苦。
应为我，翠眉聚。
 >> 
词牌介绍


rhythmic: 贺新郎
author: 刘过
content:
多病刘郎瘦。
最伤心、天寒岁晚，客他乡久。
大舸翩翩何许至，元是高阳旧友。
便一笑、相欢携手。
为问武昌城下月，定何如、扬子江头柳。
追往事，两眉皱。
烛花细翦明於昼。
唤青娥、小红楼上，殷勤劝酒。
昵昵琵琶恩怨语，春笋轻笼翠袖。
看舞彻、金钗微溜。
若见故乡吾父老，道长安、市上狂如旧。
重会面，几时又。
 >> 
词牌介绍


rhythmic: 贺新郎
author: 刘过
content:
弹铗西来路。
记匆匆、经行十日，几番风雨。
梦里寻秋秋不见，秋在平芜远树。
雁信落、家山何处。
万里西风吹客鬓，把菱花、自笑人如许。
留不住，少年去。
男儿事业无凭据。
记当年、悲歌击楫，酒酣箕踞。
腰下光芒三尺剑，时解挑灯夜语。
谁更识、此时情绪。
唤起杜陵风月手，写江东渭北相思句。
歌此恨，慰羁旅。
 >> 
词牌介绍


rhythmic: 水龙吟
author: 刘过
content:
谪仙狂客何如，看来毕竟归田好。
玉堂无比，三山海上，虚无飘缈。
读罢离骚，酒香犹在，觉人间小。
任菜花葵麦，刘郎去後，桃开处、春多少。
一夜雪迷兰棹。
傍寒溪、欲寻安道。
而今纵有，新诗冰柱，有知音否。
想见鸾飞，如椽健笔，檄书亲草。
算平生、白傅风流，未可向、香山老。
 >> 
词牌介绍


rhythmic: 水龙吟
author: 刘过
content:
庆流阅古无穷，相门又见生名世。
致君事业，全如忠献，经天纬地。
十二年间，挺身为国，勋庸知几。
便书之竹帛，铭之彝鼎，勤劳意、竟谁记。
一自平章庶政，觉人心、顿然兴起。
朝庭既正，乾坤交泰，华夷欢喜。
行定中原，锦衣归相，分茅□□。
看貂蝉绿鬓，中书上考，过三千岁。
 >> 
词牌介绍


rhythmic: 祝英台近
author: 刘过
content:
笑天涯，还倦客。
欲起病无力。
风雨春归，一日近一日。
看人结束征衫，前呵骑马，腰剑上、陇西平贼。
鬓分白。
只可归去家山，无田种瓜得。
空抱遗书，憔悴小楼侧。
杜鹃不管人愁，月明枝上，直啼到、枕边相觅。
 >> 
词牌介绍


rhythmic: 辘轳金井・四犯翦梅花
author: 刘过
content:
翠眉重扫。
後房深、自唤小蛮娇小。
绣带罗垂，报浓妆才了。
堂虚夜悄。
但依约、鼓箫声闹。
一曲梅花，尊前舞彻，梨园新调。
高阳醉、玉山未倒。
看鞋飞凤翼，钗梁微袅。
秋满东湖，更西风凉早。
桃源路杳。
记流水、泛舟曾到。
桂子香浓，梧桐影转，月寒天晓。


rhythmic: 满庭芳
author: 刘过
content:
浅约鸦黄，轻匀螺黛，故教取次梳妆。
减轻琶面，新样小鸾凰。
每为花娇玉软，慵对客、斜倚银床。
春来病，兰薰半歇，满舞衣裳。
悲凉。
人事改，三春艳，一夜繁霜。
似人归洛浦，云散高唐。
痛念平生情分，孤负我、临老风光。
罗裙在，凭谁留意，去觅反魂香。
 >> 
词牌介绍


rhythmic: 六州歌头
author: 刘过
content:
中兴诸将，谁是万人英。
身草莽，人虽死，气填膺。
尚如生。
年少起河朔，弓两石，剑三尺，定襄汉，开虢洛，洗洞庭。
北望帝京。
狡兔依然在，良犬先烹。
过旧时营垒，荆鄂有遗民。
忆故将军。
泪如倾。
说当年事，知恨苦，不奉诏，伪耶真。
臣有罪，陛下圣，可鉴临。
一片心。
万古分茅土，终不到，旧奸臣。
人世夜，白日照，忽开明。
衮佩冕圭百拜，九泉下、荣感君恩。
看年年三月，满地野花春。
卤簿迎神。


rhythmic: 六州歌头
author: 刘过
content:
镇长淮，一都会，古扬州。
升平日，珠帘十里春风、小红楼。
谁知艰难去，边尘暗，胡马扰，笙歌散，衣冠渡，使人愁。
屈指细思，血战成何事，万户封侯。
但琼花无恙，开落几经秋。
故垒荒丘。
似含羞。
怅望金陵宅，丹阳郡，山不断绸缪。
兴亡梦，荣枯泪，水东流。
甚时休。
野灶炊烟里，依然是，宿貔貅。
叹灯火，今萧索，尚淹留。
莫上醉翁亭，看雨、杨柳丝柔。
笑书生无用，富贵拙身谋。
骑鹤东游。


rhythmic: 沁园春
author: 刘过
content:
天下稼轩，文章有弟，看来未迟。
正三齐盗起，两河民散，势倾似土，国泛如杯。
猛士云飞，狂胡灰灭，机会之来人共知。
何为者，望桂林西去，一骑星驰。
离筵不用多悲。
唤红袖佳人分藕丝。
种黄柑千户，梅花万里，等闲游戏，毕竟男儿。
入幕来南，筹边如北，翻覆手高来去棋。
公馀且，画玉簪珠履，倩米元晖。
 >> 
词牌介绍


rhythmic: 八声甘州
author: 刘过
content:
问紫岩去後汉公卿，不知几貂蝉。
谁能借留侯箸，著祖生鞭。
依旧尘沙万里，河洛染腥膻。
谁识道山客，衣钵曾传。
共记玉堂对策，欲先明大义，次第筹边。
况重湖八桂，袖手已多年。
望中原驱驰去也，拥十州、牙纛正翩翩。
春风早，看东南王气，飞绕星躔。


rhythmic: 四犯翦梅花
author: 刘过
content:
水殿风凉，赐环归、正是梦熊华旦。
叠雪罗轻，称云章题扇。
西清侍宴。
望黄伞、日华笼辇。
金券三王，玉堂四世，帝恩偏眷。
临安记、龙飞凤舞，信神明有後，竹梧阴满。
笑折花看，橐荷香红润。
功名岁晚。
带河与、砺山长远。
麟脯杯行，狨鞯坐稳，内家宣劝。


rhythmic: 祝英台近
author: 刘过
content:
窄轻衫，联宝辔，花里控金勒。
有底风光，都在画阑侧。
日迟春暖融融，杏红深处，为花醉，一鞭春色。
对娇质。
为我歌捧瑶觞，欢歌动阡陌。
□似多情，飞上鬓云碧。
晚来约住青骢，蹋花归去，乱红碎、一庭风月。
 >> 
词牌介绍


rhythmic: 贺新郎
author: 刘过
content:
水浴芙蓉净。
护浓香、迟开半敛，靓妆临镜。
长忆耶溪薰风里，年少红颜照映。
夜露冷、酒随香醒。
回首当时同舟侣，为相思、怕折琼瑶柄。
千万缕，意难罄。
玻璃三万六千顷。
洗精神、尘埃尽绝，然端整。
浪蕊年来都慵问，爱此浓情淡性。
待移种、灵根玉井。
太一真人今何在，取高花、十丈供烟艇。
来伴我，泛清影。
 >> 
词牌介绍


rhythmic: 西吴曲
author: 刘过
content:
说襄阳、旧事重省。
记铜驼巷陌、醉还醒。
笑莺花别後，刘郎憔悴萍梗。
倦客天涯，还买个、西风轻艇。
便欲访、骑马山翁，问岘首、那时风景。
楚王城里，知几度经过，摩挲故宫柳瘿。
漫吊景。
冷烟衰草凄迷，伤心兴废，赖有阳春古郢。
乾坤谁望，陆百里路中原，空老尽英雄，肠断剑锋冷。


rhythmic: 念奴娇
author: 卢炳
content:
晚天清楚，扫太虚纤翳，凉生江曲。
四顾青冥天地阔，惟有残霞孤骛。
山气凝蓝，汀烟引素，竦竦浮群木。
白苹风定，波澄万顷寒玉。
时有一叶渔舟，收纶垂钓，来往何幽独。
短发萧萧襟袖冷，便觉都无袢褥。
曳杖归来，夜深人悄，月照鳞鳞屋。
藤床一枕，迥然清梦无俗。
 >> 
词牌介绍


rhythmic: 贺新郎
author: 卢炳
content:
绿遍芳郊木。
早红褪香乾，堪叹韶华瞬目。
薄东皇缘底事，得恁匆匆去速。
正永日、初长晴淑。
尤忆夜来成梦处，记分明、浑似瑶台宿。
人语静，燕双逐。
纱窗一炷沈烟馥。
拚淋浪剧饮，高枕春酲草屋。
无计留春添怅望，空写新词叠幅。
算负却、照妆画烛。
欲说萦心些个事，恐教人、蹙损眉峰绿。
慵倚遍，画阑曲。
 >> 
词牌介绍


rhythmic: 水调歌头
author: 卢炳
content:
华亭新伟观，胜地得高雄。
凭栏徙倚要眇，万里景无穷。
好是江流萦绕，那更云天舒阔，叠嶂倚晴空。
眼界无尽藏，怀抱有清风。
主人贤，开绮席，泛金锺。
放怀一笑，许我满酌醉颜红。
祗恐玺书即下，促起飞凫东去，行作黑头公。
还记今朝客，曾待一杯同。
 >> 
词牌介绍


rhythmic: 贺新郎
author: 卢炳
content:
池管闲凝目。
有玉人、向晚妖娆，洗妆梳束。
雅淡容仪妃子样，羞使胭脂点触。
莹冰雪、精神难掬。
好是月明微露下，似晚凉、初向清泉浴。
好对我，笑羞缩。
好风拂面浑无俗。
更撩人清兴，异香芬馥。
惹起新愁无著处，细与端相未足。
俏不忍、游蝶飞扑。
可惜伊家娇媚态，问天公、底事教幽独。
待拉向，锦屏曲。
 >> 
词牌介绍


rhythmic: 水调歌头
author: 卢炳
content:
风驭过姑射，云挹浮丘。
丁宁月姊，为我澄霁一天秋。
尽展冰奁玉鉴，要看瑶台银阙，万里冷浮光。
分与世间景，好在水边楼。
想霓裳，呈妙舞，起清讴。
蓝桥何处，试寻玉杵恣追游。
拟待铅霜捣就，缓引琼浆沈醉，谁信是良筹。
长啸跨鲸背，不必愿封留。
 >> 
词牌介绍


rhythmic: 醉蓬莱
author: 卢炳
content:
正春回紫陌，瑞霭飞浮，暖风轻扇。
皓月初圆，觉严城寒浅。
采结鳌山，纱笼银烛，与□花争艳。
午夜融和，红莲万顷，一齐开遍。
讼简民熙，史君行乐，簇拥朱轮，旌旗辉暖。
鼎沸笙歌，遏行云不散。
咫尺泥封，促朝天陛，侍玉皇香案。
来岁元宵，龙灯影里，金杯宜劝。


rhythmic: 满江红
author: 卢炳
content:
碧眼真仙，算元住、蓬莱宫里。
记当日、等闲跨鹤，人间游戏。
要把忠勋扶帝业，更将姓字联宗系。
拥朱轮、特地为民来，诗书帅。
千里地，都和气。
十万户，生欢喜。
祝黄堂眉寿，歌谣鼎沸。
莫惜春醅供燕豆，便承芝检朝天陛。
看云屏、隔坐并貂蝉，双清贵。
 >> 
词牌介绍


rhythmic: 水调歌头
author: 卢炳
content:
再拜识英度，喜气觉飞浮。
神清骨秀，元是蓬莱谪仙流。
盍去冲摩霄汉，刚向平分风月，半刺岭南州。
素蕴未施展，阔步尚淹留。
从此去，朝帝阙，侍宸旒。
论思献替，要须直与古人侔。
好是羽仪朝著，勒就鼎彝勋业，却伴赤松游。
曳杖太湖曲，笑傲八千秋。
 >> 
词牌介绍


rhythmic: 念奴娇
author: 卢炳
content:
凿开方沼，问何人种玉、工夫奇绝。
幻出瀛州有□□，十万水仙罗列。
风曳琚，露零珠，天上人装结。
君看炎夏，堕来何处冰雪。
我来对此凉生，红尘飞尽，却笑凌波袜。
最爱幽姿能雅淡，自蓄芳馨孤洁。
挹取天浆，唤将空籁，齐作清歌发。
不知尘世，晃然身在瑶阙。
 >> 
词牌介绍


rhythmic: 念奴娇
author: 卢炳
content:
碧池如染，把玻璃就，纤埃都绝。
西国夫人空里坠，圆盖亭亭排列。
莹质无暇，尘心不染，远社堪重结。
当时盛事，虎溪茗碗翻雪。
千载此意谁论，人争买笑，醉眼看罗袜。
坐上如今皆我辈，素蕴从来蠲洁。
击节临风，停杯对月。
浩气俱英发。
两翁仙举，玉堂正在金阙。
 >> 
词牌介绍


rhythmic: 念奴娇
author: 卢炳
content:
好风明月，共芙蕖、占作人间三绝。
试问千花还□□，敢与英姿同列。
一曲千锺，凌云长啸，舒放愁肠结。
人生易老，莫教双鬓添雪。
回首蝇利蜗名，微官多误，自笑尘生袜。
争似玉人真妩媚，表里冰壶明洁。
露下寒生，参横斗转，又听胡笳发。
夜阑人静，一声清透云阙。
 >> 
词牌介绍


rhythmic: 蓦山溪
author: 卢炳
content:
淡妆西子，怎比西湖好。
南北两长堤，有罨画、楼台多少。
翠光千顷，一片净琉璃，泛兰舟，摇画桨，尽日金尊倒。
名园精舍，总被游人到。
年少与佳人，共携手、嬉游歌笑。
夕阳西下，沈醉尽归来，鞭宝马，闹竿随，簇著花藤轿。
 >> 
词牌介绍


rhythmic: 蓦山溪
author: 卢炳
content:
韶华七换，阻庆生申旦。
今日向高堂，载卮酒、为君满劝。
绣帘低挂，瑞霭□香浓，倩双娥，敲象板，缓缓歌珠贯。
芝兰挺秀，俱是皇家彦。
只这一般奇，见方寸、平生积善。
几多厚德，天锡与遐龄，鬓长青，颜不老，日日开华宴。
 >> 
词牌介绍


rhythmic: 满江红
author: 卢炳
content:
积雨连朝，添新涨、一篙春碧。
寒犹在、东风料峭，柳丝无力。
系惹画船都不住，从教兰棹双飞急。
泛大江、东去欲何之，瓜期迫。
龙锺裔，神仙伯。
金闺彦，文章客。
算河阳花县，恁生留得。
制锦才高书善最，鸣琴化洽人欢怿。
想未容、坐暖诏归来，君王侧。
 >> 
词牌介绍


rhythmic: 念奴娇
author: 卢炳
content:
快风收雨，正江城初霁，物华如许。
丽日融和春思好，是处莺啼燕语。
嫩绿成阴，落红堆绣，只恐春将暮。
园林清昼，看看又见飞絮。
太守无限风流，铃斋多暇，载酒郊原路。
几队旌旗光闪烁，鼓吹更翻新谱。
曲水流觞，兰亭修禊，俯仰成今古。
为君一醉，归时楼上初鼓。
 >> 
词牌介绍


rhythmic: 水龙吟
author: 卢炳
content:
晚晴一碧天如水，风约尘埃都扫。
素娥睡起，玉轮稳驾，初离海表。
碾破秋云，涌成银阙，光欺南斗。
想广寒宫里，风流女伴，应都把、仙歌奏。
夜永风生悄悄。
耀冰雪、寒侵重峤。
今宵休道，从来此夕，阴多晴少。
坐久更深，露冷襟袖，不禁清晓。
更天风吹下，桂香拂袂，想蟠根老。
 >> 
词牌介绍


rhythmic: 汉宫春
author: 卢炳
content:
向暖南枝，最是他潇洒，先带春回。
因何事、向岁晚，搀占花魁。
天公著意，安排巧、特地教开。
知道是，仙翁诞节，琼英要泛金杯。
人学寿阳妆面，正梁州初按，羯鼓声催。
年年此花开後，宴启蓬莱。
朱颜不老，算难教、绿野徘徊。
消息好，行看父子，和羹鼎鼐盐梅。


rhythmic: 多丽
author: 卢炳
content:
庆佳辰。
熊罴协梦生申。
记当年、曾游月殿，笑谈高跃龙津。
德弥高、源流孔孟，才迥出、黼黻卿云。
亟步华涂，蜚英腾茂，姓名端的简枫宸。
最好是、雍容兰省，直道事吾君。
还知否，承明倦直，来抚斯民。
算人生、五马最贵，朱画戟行春。
讼庭清、祥风和畅，铃斋静、佳气氤氲。
寿宴香浓，梅繁柳嫩，年年今日劝芳尊。
须信道、朱颜不老，眉寿等松椿。
从兹去，衮衣特立，廊庙经纶。
 >> 
词牌介绍


rhythmic: 满江红
author: 卢炳
content:
媚景良时，无非是、三春富贵。
花共柳、著工夫染，嫩红轻翠。
日丽风和薰协气。
莺吟燕舞皆欢意。
况生辰、恰恰值清明，笙歌沸。
分天派，真龙裔。
到月殿，攀仙桂。
看眉间黄色，诏书将至。
莫向蓝田分佐理。
便趋紫禁参朝对。
问玉皇、仙籍注长生，三千岁。
 >> 
词牌介绍


rhythmic: 水调歌头
author: 卢炳
content:
富贵本何物，底用苦趋奔。
都为造物娱弄，人事覆来翻。
须索高抬目力，觑破祗同儿戏，不必更重论。
但愿吾长健，赢得日加飨。
衣轻裘，乘驷马，驾高轩。
算来荣耀，终输渔叟钓江村。
休叹谋身太拙，未必折腰便是，炙手几曾温。
清议不可辱，千古要长存。
 >> 
词牌介绍


rhythmic: 满江红
author: 卢炳
content:
罨画池亭，对十万、盈盈粉面。
依翠盖、临风一曲，霓裳舞遍。
亭上人如蓬岛客，坐中别有飞琼伴。
占世间、风月最清凉，宜开宴。
当盛旦，歌喉啭。
齐祝寿，金尊劝。
算才华合侍，玉皇香案。
处事从来坚特操，立朝更要持公论。
使他时、台阁振风声，朝天眷。
 >> 
词牌介绍


rhythmic: 江梅引・江城梅花引
author: 姜夔
content:
人间离别易多时。
见梅枝。
忽相思。
几度小窗，幽梦手同携。
今夜梦中无觅处，漫徘徊。
寒侵被、尚未知。
湿红恨墨浅封题。
宝筝空、无雁飞。
俊游巷陌，算空有、古木斜晖。
旧约扁舟，心事已成非。
歌罢淮南春草赋，又萋萋。
漂零客、泪满衣。


rhythmic: 蓦山溪
author: 姜夔
content:
与鸥为客。
绿野留吟屐。
雨行柳垂阴，是当日、仙翁手植。
一亭寂寞。
烟外带愁横，荷苒苒，展凉云，横卧虹千尺。
才因老尽，秀句君休觅。
万绿正迷人，更愁入、山阳夜笛。
百年心事，惟有玉阑知，吟未了，放船回，月下空相忆。
 >> 
词牌介绍


rhythmic: 霓裳中序第一
author: 姜夔
content:
亭皋正望极。
乱落江莲归未得。
多病却无气力。
况纨扇渐疏，罗衣初萦。
流光过隙。
叹杏梁、双燕如客。
人何在，一帘淡月，仿佛照颜色。
幽寂。
乱蛩吟壁。
动庾信、清愁似织。
沈思年少浪迹。
笛里关山，柳下坊陌。
坠红无信息。
漫暗水，涓涓溜碧。
漂零久，而今何意，醉卧酒垆侧。


rhythmic: 庆宫春・高阳台
author: 姜夔
content:
双桨莼波，一蓑松雨，暮愁渐满空阔。
呼我盟鸥，翩翩欲下，背人还过木末。
那回归去，荡云雪、孤舟夜发。
伤心重见，依约眉山，黛痕低压。
采香径里春寒，老子婆娑，自歌谁答。
垂虹西望，飘然引去，此兴平生难遏。
酒醒波远，政凝想、明素袜。
如今安在，唯有阑干，伴人一霎。


rhythmic: 齐天乐
author: 姜夔
content:
庾郎先自吟愁赋。
凄凄更闻私语。
露湿铜铺，苔侵石井，都是曾听伊处。
哀音似诉。
正思妇无眠，起寻机杼。
曲曲屏山，夜凉独自甚情绪。
西窗又吹暗雨。
为谁频断续，相和砧杵。
候馆迎秋，离宫吊月，别有伤心无数。
豳诗漫与。
笑篱落呼灯，世间儿女。
写入琴丝，一声声更苦。
 >> 
词牌介绍


rhythmic: 满江红
author: 姜夔
content:
仙姥来时，正一望、千倾翠澜。
旌旗共、乱云俱下，一依前山。
命驾群龙金作轭，相从诸娣玉为冠。
向夜深、风定悄无人，闻佩环。
神奇处，君试看。
奠淮右，诅江南。
遣六丁雷电，别守东关。
却笑英雄无好手，一篙春水走曹瞒。
又怎知、人在小红楼，帘影间。
 >> 
词牌介绍


rhythmic: 一萼红
author: 姜夔
content:
古城阴。
有官梅几许，红萼未宜簪。
池面冰胶，墙腰雪老，云意还又沈沈。
翠藤共、闲穿径竹，渐笑语、惊起卧沙禽。
野老林泉，故王台榭，呼唤登临。
南去北来何事，荡湘云楚水，目极伤心。
朱户黏鸡，金盘簇燕，空叹时序侵寻。
记曾共，西楼雅集，想垂杨、还袅万丝金。
待得归鞍到时，只怕春深。


rhythmic: 念奴娇
author: 姜夔
content:
闹红一舸，记来时、尝与鸳鸯为侣。
三十六陂人未到，水佩风裳无数。
翠叶吹凉，玉容销酒，更洒菰蒲雨。
嫣然摇动，冷香飞上诗句。
日暮。
青盖亭亭，情人不见，争忍凌波去。
只恐舞衣寒易落，愁入西风南浦。
高柳垂阴，老鱼吹浪，留我花间住。
田田多少，几回沙际归路。
 >> 
词牌介绍


rhythmic: 念奴娇
author: 姜夔
content:
楚山修竹，自娟娟、不受人间袢暑。
我醉欲眠伊伴我，一枕凉生如许。
象齿为材，花藤为面，终是无真趣。
梅风吹溽，此君直恁清苦。
须信下榻殷勤，け然成梦，梦与秋相遇。
翠袖佳人来共看，漠漠风烟千亩。
蕉叶窗纱，荷花池馆，别有留人处。
此时归去，为君听尽秋雨。
 >> 
词牌介绍


rhythmic: 眉妩
author: 姜夔
content:
看垂杨连苑，杜若侵沙，愁损未归眼。
信马青楼去，重帘下，娉婷人妙飞燕。
翠尊共款。
听艳歌、郎意先感。
便携手、月地云阶里，爱良夜微暖。
无限。
风流疏散。
有暗藏弓履，偷寄香翰。
明日闻津鼓，湘江上，催人还解春缆。
乱红万点。
怅断魂、烟水遥远。
又争似相携，乘一舸、镇长见。


rhythmic: 月下笛
author: 姜夔
content:
与客携壶，梅花过了，夜来风雨。
幽禽自语。
啄香心、度墙去。
春衣都是柔荑翦，尚沾惹、残茸半缕。
怅玉钿似扫，朱门深闭，再见无路。
凝伫。
曾游处。
但系马垂杨，认郎鹦鹉。
扬州梦觉，彩云飞过何许。
多情须倩梁间燕，问吟袖、弓腰在否。
怎知道，误了人，年少自恁虚度。


rhythmic: 清波引
author: 姜夔
content:
冷云迷浦。
倩谁唤、玉妃起舞。
岁华如许。
野梅弄眉妩。
屐齿印苍藓，渐为寻花来去。
自随秋雁南来，望江国、渺何处。
新诗漫与。
好风景、长是暗度。
故人知否。
抱幽恨难语。
何时共渔艇，莫负沧浪烟雨。
况有清夜啼猿，怨人良苦。


rhythmic: 法曲献仙音
author: 姜夔
content:
虚阁笼寒，小帘通月，暮色偏怜高处。
树隔离宫，水平驰道，湖山尽入尊俎。
奈楚客淹留久，砧声带愁去。
屡回顾。
过秋风、未成归计。
谁念我、重见冷枫红舞。
唤起淡妆人，问逋仙、今在何许。
象笔鸾笺，甚而今、不道秀句。
怕平生幽恨，化作沙边烟雨。


rhythmic: 琵琶仙・自度曲
author: 姜夔
content:
双桨来时，有人似、旧曲桃根桃叶。
歌扇轻约飞花，蛾眉正奇绝。
春渐远、汀洲自绿，更添了、几声啼。
十里扬州，三生杜牧，前事休说。
又还是、宫烛分烟，奈愁里、匆匆换时节。
都把一襟芳思，与空阶榆荚。
千万缕、藏鸦细柳，为玉尊、起舞回雪。
想见西出阳关，故人初别。


rhythmic: 玲珑四犯
author: 姜夔
content:
叠鼓夜寒，垂灯春浅，匆匆时事如许。
倦游欢意少，俯仰悲今古。
江淹又吟恨赋。
记当时、送君南浦。
万里乾坤，百年身世，唯有此情苦。
扬州柳，垂官路。
有轻盈换马，端正窥户。
酒醒明月下，梦逐潮声去。
文章信美知何用，漫赢得、天涯羁旅。
教说与。
春来要、寻花伴侣。


rhythmic: 侧犯
author: 姜夔
content:
恨春易去。
甚春却向扬州住。
微雨。
正茧栗梢头弄诗句。
红桥二十四，总是行云处。
无语。
渐半脱宫衣笑相顾。
金壶细叶，千朵围歌舞。
谁念我、鬓成丝，来此共尊俎。
後日西园，绿阴无数。
寂寞刘郎，自修花谱。


rhythmic: 水龙吟
author: 姜夔
content:
夜深客子移舟处，两两沙禽惊起。
红衣入浆，青灯摇浪，微凉意思。
把酒临风，不思归去，有如此水。
况茂林游倦，长干望久，芳心事、箫声里。
屈指归期尚未。
鹊南飞、有人应喜。
画栏桂子，留香小待，提携影底。
我已情多，十年幽梦，略曾如此。
甚谢郎、也恨飘零，解道月明千里。
 >> 
词牌介绍


rhythmic: 探春慢
author: 姜夔
content:
衰草愁烟，乱鸦送日，风沙回旋平野。
拂雪金鞭，欺寒茸帽，还记章台走马。
谁念飘零久，漫赢得、幽怀难写。
故人清沔相逢，小窗闲共情话。
长恨离多会少，重访问竹西，珠泪盈把。
雁碛波平，渔汀人散，老去不堪游冶。
无奈苕溪月，又照我、扁舟东下。
甚日归来，梅花零乱春夜。


rhythmic: 八归
author: 姜夔
content:
芳莲坠粉，蔬桐吹绿，庭院暗雨乍歇。
无端抱影销魂处，还见筱墙萤暗，藓阶蛩切。
送客重寻西去路，问水面、琵琶谁拨。
最可惜、一片江山，总付与啼。
长恨相从未款，而今何事，又对西风离别。
渚寒烟淡，棹移人远，缥缈行舟如叶。
想文君望久，倚竹愁生步罗袜。
归来後、翠尊双饮，下了珠帘，玲珑闲看月。


rhythmic: 解连环
author: 姜夔
content:
玉鞭重倚。
却沈吟未上，又萦离思。
为大乔、能拨春风，小乔妙移筝，雁啼秋水。
柳怯云松，更何必、十分梳洗。
道郎携羽扇，那日隔帘，半面曾记。
西窗夜凉雨霁。
叹幽欢未足，何事轻弃。
问後约、空指蔷薇，算如此溪山，甚时重至。
水驿灯昏，又见在、曲屏近底。
念唯有、夜来皓月，照伊自睡。


rhythmic: 喜迁莺慢・喜迁莺
author: 姜夔
content:
玉珂朱组。
又占了、道人林下真趣。
窗户新成，青红犹润，双燕为君胥宇。
秦淮贵人宅第，问谁记、六朝歌舞。
总付与、在柳桥花馆，玲珑深处。
居士。
闲记取。
高卧未成，且种松千树。
觅句堂深，写经窗静，他日任听风雨。
列仙更教谁做，一院双成俦侣。
世间住。
且休将鸡犬，云中飞去。
 >> 
词牌介绍


rhythmic: 摸鱼儿
author: 姜夔
content:
向秋来、渐疏班扇，雨声时过金井。
堂虚已放新凉入，湘竹最宜枕。
闲记省。
又还是、斜河旧约今再整。
天风夜冷。
自织锦人归，乘槎客去，此意有谁领。
空赢得，今古三星炯炯。
银波相望千顷。
柳州老矣犹儿戏，瓜果为伊三请。
云路回。
漫说道、年年野鹊曾并影。
无人与问。
但浊酒相呼，疏帘自卷，微月照清饮。
 >> 
词牌介绍


rhythmic: 扬州慢
author: 姜夔
content:
淮左名都，竹西佳处，解鞍少驻初程。
过春风十里，尽荠麦青青。
自胡马窥江去後，废池乔木，犹厌言兵。
渐黄昏，清角吹寒，都在空城。
杜郎俊赏，算而今，重到须惊。
纵豆蔻词工，青楼梦好，难赋深情。
二十四桥仍在，波心荡、冷月无声。
念桥边红药，年年知为谁生。


rhythmic: 长亭怨慢
author: 姜夔
content:
渐吹尽、枝头香絮。
是处人家，绿深门户。
远浦萦回，暮帆零乱向何许。
阅人多矣，谁得似、长亭树。
树若有情时，不会得、青青如此。
日暮。
望高城不见，只见乱山无数。
韦郎去也，怎忘得、玉环分付。
第一是、早早归来，怕红萼、无人为主。
算空有并刀，难翦离愁千缕。


rhythmic: 石湖仙
author: 姜夔
content:
松江烟浦。
是千古三高，游衍佳处。
须信石湖仙，似鸱夷、翩然引去。
浮云安在，我自爱、绿香红舞。
容与。
看世间、几度今古。
卢沟旧曾驻马，为黄花、闲吟秀句。
见说胡儿，也学纶巾雨。
玉友金蕉，玉人金缕。
缓移筝柱。
闲好语。
明年定在槐府。


rhythmic: 暗香
author: 姜夔
content:
旧时月色。
算几番照我，梅边吹笛。
唤起玉人，不管清寒与攀摘。
何逊而今渐老，都忘却、春风词笔。
但怪得、竹外疏花，香冷入瑶席。
江国。
正寂寂。
叹寄与路遥，夜雪初积。
翠尊易泣。
红萼无言耿相忆。
长记曾携手处，千树压、西湖寒碧。
又片片、吹尽也，几时见得。
 >> 
词牌介绍


rhythmic: 疏影
author: 姜夔
content:
苔枝缀玉。
有翠禽小小，枝上同宿。
客里相逢，篱角黄昏，无言自倚修竹。
昭君不惯胡沙远，但暗忆、江南江北。
想佩环、月夜归来，化作此花幽独。
犹记深宫旧事，那人正睡里，飞近蛾绿。
莫似春风，不管盈盈，早与安排金屋。
还教一片随波去，又却怨、玉龙哀曲。
等恁时、重觅幽香，已入小窗横幅。
 >> 
词牌介绍


rhythmic: 惜红衣
author: 姜夔
content:
簟枕邀凉，琴书换日，睡馀无力。
细洒冰泉，并刀破甘碧。
墙头唤酒，谁问讯、城南诗客。
岑寂。
高柳晚蝉，说西风消息。
虹粱水陌。
鱼浪吹香，红衣半狼藉。
维舟试望故国。
眇天北。
可惜渚边沙外，不共美人游历。
问甚时同赋，三十六陂秋色。


rhythmic: 角招
author: 姜夔
content:
为春瘦。
何堪更绕西湖，尽是垂柳。
自看烟外岫。
记得与君，湖上携手。
君归未久。
早乱落、香红千亩。
一叶凌波缥缈，过三十六离宫，遣游人回首。
犹有。
画船障袖。
青楼倚扇，相映人争秀。
翠翘光欲溜。
爱著宫黄，而今时候。
伤春似旧。
荡一点、春心如酒。
写入吴丝自奏。
问谁识，曲中心、花前友。


rhythmic: 徵招
author: 姜夔
content:
潮回却过西陵浦，扁舟仅容居士。
去得几何时，黍离离如此。
客途今倦矣。
漫赢得、一襟诗思。
记忆江南，落帆沙际，此行还是。
迤逦。
剡中山，重相见、依依故人情味。
似怨不来游，拥愁鬟十二。
一丘聊复尔。
也孤负、幼舆高志。
水晚，漠漠摇烟，奈未成归计。


rhythmic: 秋宵吟
author: 姜夔
content:
古帘空，坠月皎。
坐久西窗人悄。
蛩吟苦，渐漏水丁丁，箭壶催晓。
引凉、动翠葆。
露脚斜飞云表。
因嗟念，似去国情怀，暮帆烟草。
带眼销磨，为近日、愁多顿老。
卫娘何在，宋玉归来，两地暗萦绕。
摇落江枫早。
嫩约无凭，幽梦又杳。
但盈盈、泪洒单衣，今夕何夕恨未了。


rhythmic: 凄凉犯
author: 姜夔
content:
绿杨巷陌。
秋风起、边城一片离索。
马嘶渐远，人归甚处，戍楼吹角。
情怀正恶。
更衰草寒烟淡薄。
似当时、将军部曲，迤逦度沙漠。
追念西湖上，小舫携歌，晚花行乐。
旧游在否，想如今、翠凋红落。
漫写羊裙，等新雁来时系著。
怕匆匆、不肯寄与，误後约。


rhythmic: 翠楼吟
author: 姜夔
content:
月冷龙沙，尘轻虎落，今年汉初赐。
新翻胡部曲，听毡幕、元戎歌吹。
层楼高峙。
看栏曲萦红，檐牙飞翠。
人姝丽。
粉香吹下，夜寒风细。
此地。
宜有词仙，拥素云黄鹤，与君游戏。
玉梯凝望久，叹芳草、萋萋千里。
天涯情味。
仗酒清愁，花销英气。
西山外。
晚来还卷，一帘秋霁。


rhythmic: 湘月・念奴娇
author: 姜夔
content:
五湖旧约，问经年底事，长负清景。
暝入西山，渐唤我、一叶夷犹乘兴。
倦网都收，归禽时度，月上汀州冷。
中流容与，画桡不点清镜。
谁解唤起湘灵，烟鬟雾鬓，理哀弦鸿阵。
玉麈谈玄，叹坐客、多少风流名胜。
暗柳萧萧，飞星冉冉，夜久知秋信。
鲈鱼应好，旧家乐事谁省。


rhythmic: 念奴娇
author: 姜夔
content:
昔游未远，记湘皋闻瑟，沣浦捐。
因觅孤山林处士，来踏梅根残雪。
獠女供花，伧儿行酒，卧看青门辙。
一丘吾老，可怜情事空切。
曾见海作桑田，仙人云表，笑汝真痴绝。
说与依依王谢燕，应有凉风时节。
越只青山，吴惟芳草，万古皆沈灭。
绕枝三匝，白头歌尽明月。
 >> 
词牌介绍


rhythmic: 洞仙歌
author: 姜夔
content:
花中惯识，压架玲珑雪。
乍见缃蕤间琅叶。
恨春风将了，染额人归，留得个、袅袅垂香带月。
鹅儿真似酒，我爱幽芳，远比酴又娇绝。
自种古松根，待看黄龙，乱飞上、苍髯五鬣。
更老仙、添与笔端春，敢唤起桃花，问谁优劣。
 >> 
词牌介绍


rhythmic: 蓦山溪
author: 姜夔
content:
青青官柳，飞过双双燕。
楼上对春寒，卷珠帘、瞥然一见。
如今春去，香絮乱因风，沾径草，惹墙花，一一教谁管。
阳关去也，方表人肠断。
几度拂行轩，念衣冠、尊前易散。
翠眉织锦，红叶浪题诗。
烟渡口，水亭边，长是心先乱。
 >> 
词牌介绍


rhythmic: 永遇乐
author: 姜夔
content:
我与先生，夙期已久，人间无此。
不学杨郎，南山种豆，十一徵微利。
云霄直上，诸公衮衮，乃作道边苦李。
五千言，老来受用，肯教造物儿戏。
东冈记得，同来胥宇，岁月几时难计。
柳老悲桓，松高对阮。
未办为邻地。
长干白下，青楼朱阁，往往梦中槐蚁。
却不如、洼尊放满，老夫未醉。
 >> 
词牌介绍


rhythmic: 永遇乐
author: 姜夔
content:
云隔迷楼，苔封很石，人向何处。
数骑秋烟，一篙寒汐，千古空来去。
使君心在，苍绿嶂，苦被北门留住。
有尊中酒差可饮，大旗尽绣熊虎。
前身诸葛，来游此地，数语便酬三顾。
楼外冥冥，江皋隐隐，认得征西路。
中原生聚，神京耆老，南望长淮金鼓。
问当时、依依种柳，至今在否。
 >> 
词牌介绍


rhythmic: 水调歌头
author: 姜夔
content:
日落爱山紫，沙涨省潮回。
平生梦犹不到，一叶眇西来。
欲讯桑田成海，人世了无知者，鱼鸟两相推。
天外玉笙杳，子晋只空台。
倚阑干，二三子，总仙才。
尔歌远游章句，云气入吾杯。
不问王郎五马，颇忆谢生双屐，处处长青苔。
东望赤城近，吾兴亦悠哉。
 >> 
词牌介绍


rhythmic: 汉宫春
author: 姜夔
content:
云曰归欤。
纵垂天曳曳，终反衡庐。
扬州十年一梦，俯仰差殊。
秦碑越殿，悔旧游、作计全疏。
分付与、高怀老尹，管弦丝竹宁无。
知公爱山入剡，若南寻李白，问讯何如。
年年雁飞波上，愁亦关予。
临皋领客，向月边、携酒携鲈。
今但借、秋风一榻，公歌我亦能书。


rhythmic: 汉宫春
author: 姜夔
content:
一顾倾吴。
苎萝人不见，烟杳重湖。
当时事如对弈，此亦天乎。
大夫仙去，笑人间、千古须臾。
有倦客、扁舟夜泛，犹疑水鸟相呼。
秦山对楼自绿，怕越王故垒，时下樵苏。
只今倚阑一笑，然则非欤。
小丛解唱，倩松风、为我吹竽。
更坐待、千岩月落，城头眇眇啼鸟。


rhythmic: 越女镜心・法曲献仙音
author: 姜夔
content:
风竹吹香，水枫鸣绿，睡觉凉生金缕。
镜底同心，枕前双玉，相看转伤幽素。
傍绮阁、轻阴度。
飞来鉴湖雨。
近重午。
燎银篝、暗薰溽暑。
罗扇小、空写数行怨苦。
纤手结芳兰，且休歌、九辩怀楚。
故国情多，对溪山、都是离绪。
但一川烟苇，恨满西陵归路。


rhythmic: 月上海棠
author: 姜夔
content:
红妆艳色，照浣花溪影，绝代姝丽。
弄轻风、摇荡满林罗绮。
自然富贵天姿，都不比、等闲桃李。
帘栊静悄，月上正贪春睡。
长记初开日，逞妖丽、如与人面争媚。
过韶光一瞬，便成流水。
对此日叹浮华，惜芳菲、易成憔悴。
留无计。
惟有花边尽醉。


rhythmic: 水调歌头
author: 汪莘
content:
听说古时月，皎洁胜今时。
今人但见今月，也道似琉璃。
君看少年眸子，那比婴儿神彩，投老又堪悲。
明月不在盛，玉斧亦何为。
约东坡，招太白，试寻思。
凭谁斫却，里面桂影数千枝。
忆在无怀天上，仍向有虞宫殿，看月到陈隋。
别有一轮月，万古没成亏。
 >> 
词牌介绍


rhythmic: 乳燕飞・贺新郎
author: 汪莘
content:
去郢频回首。
正横江、荪桡容与，兰旌悠久。
怅望龙门都不见，似把长楸孤负。
念往日、佳人为偶。
独向芳洲相思处，采苹花、杜若空盈手。
乘赤豹，谁来後。
云中眼界穷高厚。
览山川、冀州还在，陶唐何有。
木叶纷纷秋风晚，缥缈潇湘左右。
见帝子、冰魂厮守。
应记薰弦相对日，酹一杯、太乙东皇酒。
问此意，君知否。


rhythmic: 乳燕飞・贺新郎
author: 汪莘
content:
晓趁西湖约。
到湖头，烟消日出，波生雨脚。
日挈白鱼携碧酒，要与诗人共酌。
把楼上、珠帘卷却。
坐对荷花三万朵，念西邻、未嫁肌如削。
待折与，不堪著。
别来又见秋萧索。
恨无由、将余风月，伴君云鹤。
想见登山临水处，醉把茱萸礴。
唱白雪、阳春新作。
一自东篱人去後，算人间，黄菊空零落。
叹作者，多命薄。


rhythmic: 沁园春
author: 汪莘
content:
春至伤春，秋至悲秋，谁在华胥。
叹谪仙才气，飞扬拔扈，渊明何事，慷慨欷。
自我少年，如今晚境，行半人间真有馀。
都休问，且一觞一咏，吾爱吾庐。
南皋境界何如。
舍明月清风谁与居。
望蓬山路杳，万株翠桧，方壶门掩，四面红蕖。
中有佳人，绰如姑射，一炷清香满太虚。
尘寰外，被鸣鸾报客，飞鹤传书。
 >> 
词牌介绍


rhythmic: 满江红
author: 汪莘
content:
荆楚岁时，念自古、登临风俗。
休更道、桓家车骑，谢家丝竹。
不觉吹将头上帽，可来共采篱边菊。
叹如今，重九有何人，相追逐。
穷处士，枯如木。
贤太守，温如玉。
遣厨人馈酒，廪人馈粟。
欲寄唐虞无限意，离骚都是相思曲。
奈两三、寒蝶尚于飞，秋光促。
 >> 
词牌介绍


rhythmic: 满江红
author: 汪莘
content:
万古灰飞，算何用、黄金满屋。
吾老矣，几番重九，几杯。
此日登临多恨别，明年强健何由卜。
且唤教、儿女逐人来，寻黄菊。
苹已白，枫犹绿。
鲈已晚，橙初熟。
叹人间何事，稍如吾欲。
五柳爱寻王母使，三闾好作湘妃曲。
向飘风、冻雨返柴扉，骑黄犊。
 >> 
词牌介绍


rhythmic: 念奴娇
author: 汪莘
content:
龙山高会，忆当时宾主，风流云散。
今日紫阳峰顶上，人望旌旗天半。
万叠红蕖，千层黄菊，照耀成飞观。
西风浩荡，碧天斜去双雁。
遥想健笔淋漓，龙蛇落纸，妙句高张翰。
笼日轻霞横数抹，绿水金波相间。
目寄宣平，神追师道，归棹摇星汉。
城中万户，烛光香雾交贯。
 >> 
词牌介绍


rhythmic: 蓦山溪
author: 汪莘
content:
金风玉露，洗出乾坤体。
乘兴到前村，见一片、清溪无底。
竹篱茅舍，鸡犬两三家，寻渔父，问湘灵，拄杖斜阳里。
青春误我，白发今如此。
幸自识方壶，有个人，神通游戏。
涧边野鹤，岩上忽孤云，倾浊酒，对黄花，又似东篱子。
 >> 
词牌介绍


rhythmic: 汉宫春
author: 汪莘
content:
春色平分，甚偏他杨柳，分外风流。
夭桃自适其适，一笑还休。
可怜仙李，对东风、却少温柔。
争奈得、海棠妆点，向人浑不知羞。
谁觉韶华如梦，到酴开後，莺语供愁。
天教姚黄晚出，贵与王侔。
花中隐者，有春兰、秋菊俱优。
须是到、溪山清冻，江梅香喷枝头。


rhythmic: 聒龙谣
author: 汪莘
content:
梦下瑶台，神飞阆苑，自叹尘寰久客。
三入成周，望皇居帝宅。
荡兰桨、伊阙波涛，曳玉杖、洛阳阡陌。
独踌躇、武烈文谟，天垂晚，月生魄。
故人少，别怀多，引壶觞自酌，谁怜衰白。
群仙问我，尚低头方册。
共云将、东过扶摇，遇鸿、顿超玄默。
待功成，翳凤骑麟，把蟠桃摘。


rhythmic: 水龙吟
author: 汪莘
content:
当年翦彩垂髫，超然便欲为仙去。
世间俗状，人心狡计，不堪同住。
每坐空山，独临古涧，神闲意寓。
想瀛洲鸡犬，蓬莱猿鹤，应怅望，门前路。
自昔侯王将相，几番成、落花飞絮。
仰天醉眼，兴云妙手，年华迟暮。
长揖烟尘，静朝日月，谁知幽素。
正风清麟背，星垂海角，晓钟初寤。
 >> 
词牌介绍


rhythmic: 水调歌头
author: 汪莘
content:
寄语山阿子，何日出幽篁。
兰衣蕙带，为我独立万寻冈。
头上青天荡荡，足下白云霭霭，和气自悠扬。
一阵东风至，灵雨过南塘。
招山鬼，吊河伯，俟东皇。
朱宫紫阙，何事宛在水中央。
长望龙雷驾，凭仗箫钟交鼓，宾日出扶桑。
我乃援北斗，子亦射天狼。
 >> 
词牌介绍


rhythmic: 水调歌头
author: 汪莘
content:
谁与玩芳草，公子未西归。
天然脱去雕饰，秋水落芙蕖。
发轫朝兮东壁，弭节夕兮西极，故国入踌躇。
梦里不知路，南斗正扶疏。
鸩不好，凤不利，忆三闾。
算来何事，苦道岁晏孰华余。
首拜东皇太乙，复次云君司命，高曳九霞裾。
山鬼正含睇，慕我欲何如。
 >> 
词牌介绍


rhythmic: 水调歌头
author: 汪莘
content:
尧舜去已远，稷契不重来。
周流天上地下，我马亦悠哉。
君向云中独立，知与何人相俟，孔盖逐风回。
长忆目成处，却苦别离催。
被明月，佩宝璐，冠崔嵬。
可怜幼好奇服，年老在尘埃。
天地与我同性，日月与我同命，何事有馀哀。
故国空乔木，野鹿上高台。
 >> 
词牌介绍


rhythmic: 水调歌头
author: 汪莘
content:
孔孟化尘土，秦汉共丘墟。
人间美恶如梦，试看几张书。
还是天一地二，做出朝三暮四，堪笑又堪悲。
谁忆陶元亮，春酒解饥劬。
老将至，岁既晏，念春归。
停云亲友南北，何以慰离居。
半郭半村佳处，一竹一花生意，吾亦爱吾庐。
时访前村酒，旋买小溪鱼。
 >> 
词牌介绍


rhythmic: 水调歌头
author: 汪莘
content:
志可洞金石，气可塞堪舆。
问君所志安在，富贵胜人乎。
看取首阳二子，叩住孟津匹马，天讨不枝梧。
特立浮云外，大块可齐驱。
铁可折，玉可碎，海可枯。
不论穷达生死，直节贯殊途。
立处孤峰万仞，袖里青蛇三尺，用舍付河图。
汝阳阿上，濯汝洞庭河。
 >> 
词牌介绍


rhythmic: 水调歌头
author: 汪莘
content:
欲觅存心法，当自尽心求。
此心尽处，豁地知性与天侔。
行尽武陵溪路，忽见桃源洞口，渔子舍渔舟。
输与逃秦侣，绝境几春秋。
举全体，既尽得，要敛收。
勿忘勿助之际，玄牝一丝头。
君看天高地下，中有鸢飞鱼跃，妙用正周流。
可与知者道，莫语俗人休。
 >> 
词牌介绍


rhythmic: 满江红
author: 汪莘
content:
唐宋诸公，谁道得、梅花亲切。
到和靖、先生诗出，古人俱拙。
写照乍分清浅水，传神初付黄昏月。
尽後来、作者斗尖新，仍重叠。
离不得，春和腊。
少不得，烟和雪。
更茅檐低亚，竹篱轻折。
何事西邻春得入，还如东阁人伤别。
总输他、树下作僧来，离言说。
 >> 
词牌介绍


rhythmic: 满江红
author: 汪莘
content:
洞府瑶池，多是见、桃红满地。
君试问、江海清绝，因何抛弃。
仙景常如二三月，此花不受春风醉。
被贩儿、俚妇折来看，添憔悴。
泛雪艇，摇冰。
溪馆静，村扉闭。
须祁寒彻骨，清香透鼻。
孤竹赤松真我友，姚黄魏紫非吾契。
笑方壶、日日绕南枝，犹多事。
 >> 
词牌介绍


rhythmic: 水调歌头
author: 汪莘
content:
草木自成岁，禽鸟已春声。
仰观俯察，多少宇宙古今情。
遐想炎黄以上，逮至汉唐而下，几个费经营。
巢许有真意，无责自身轻。
富与贵，贫与贱，死还生。
方壶岁晚，深感梅蕊向人倾。
造物元来无物，有物还应自造，人意几曾平。
天际识归路，野鹤忽长鸣。
 >> 
词牌介绍


rhythmic: 沁园春
author: 汪莘
content:
三十六峰，三十六溪，长锁清秋。
对孤峰绝顶，云烟竞秀，悬崖峭壁，瀑布争流。
洞里桃花，仙家芝草，雪後春正取次游。
亲曾见，是龙潭白画，海涌潮头。
当年黄帝浮丘。
有玉枕玉床还在不。
向天都月夜，遥闻凤管，翠微霜晓，仰盼龙楼。
砂穴长红，丹炉已冷，安得灵方闻早修。
谁知此，问原头白鹿，水畔青牛。
 >> 
词牌介绍


rhythmic: 沁园春
author: 汪莘
content:
家在柳塘，榜挂方壶，图挂黄山。
觉仙峰六六，满堂峭峻，仙溪六六，绕屋潺。
行到水穷，坐看云起，只在吾庐寻丈间。
非人世，但鹤飞深谷，猿啸高岩。
如今老疾蹒跚。
向画里嬉游卧里看。
甚花开花落，悄无人见，山南山北，谁似余闲。
住个庵儿，了些活计，月白风清人倚阑。
山中友，类先秦气貌，後晋衣冠。
 >> 
词牌介绍


rhythmic: 水调歌头
author: 汪莘
content:
酿秫小春月，取酒雪花晨。
漏壶插破浮蚁，涌起碧鳞鳞。
谁觉东风密至，更带梅香潜入，瓮里净无尘。
一见酒之面，便得酒之心。
这番酒，□□□，未及宾。
黄山图就，旧日境界喜重新。
三十六峰云嶂，三十六溪烟水，三十六壶春。
寄语黄山道，我是境中人。
 >> 
词牌介绍


rhythmic: 沁园春
author: 汪莘
content:
流水小桥，茅屋竹窗，纸帐蒲团。
把坎宫闭了，虎龙吟啸，离宫锁定，日月回环。
万点星飞，两轮电转，五色圆光天样宽。
□奇处，渐冥冥杳杳，有个鸦翻。
当时筑著机关。
後常把空华戏弄看。
更有些可笑，寐中清境，有些可怪，镜里清颜。
太上留魂，老君炼魄，又被瞿昙都扫残。
如何好，只单修见性，双练还丹。
 >> 
词牌介绍


rhythmic: 洞仙歌
author: 汪莘
content:
春王正月，雪阵联翩下。
我有春风怎生卖。
忽扫残夜雨，推出朝阳，天地里，玉烛一枝无价。
早春虚过了，尚有二分，是处春光好收买。
也不违天性，不远人情，杨柳陌、临水夭桃亭榭。
身子外、只要自家人，共酒後羲皇，花前偏霸。
 >> 
词牌介绍


rhythmic: 乳燕飞・贺新郎
author: 汪莘
content:
策杖南山去。
到南溪、谁家宅院，欺人先渡。
羽扇徐麾童仆退，翠柳白沙西路。
帝赐我、阆风玄圃。
一片飞来红叶阔，细看来、上有双鸾句。
应念我，尘中住。
眼前儿女闲相语。
怪人间、禁烟时节，安排樽俎。
为道从来寒食好，且莫思量今古。
共绿水、春风鸥鹭。
望我壶天天未晚，记碧桃、花发闲庭户。
归到也，对花舞。


rhythmic: 八声甘州
author: 汪莘
content:
惜馀春、蛱蝶引春来，杜鹃趣春归。
算何如桃李，浑无言说，开落忘机。
多谢黄鹂旧友，相逐落花飞。
芳草连天远，愁杀斜晖。
谁向西湖南畔，问亭台在否，花木应非。
看孤山山下，惟说隐君庐。
想钱塘、春游依旧，到梨花、寒食隘舟车。
寻常事，不须惆怅，暮雨沾衣。


rhythmic: 满庭芳
author: 汪莘
content:
云绕花屏，天横练带，画堂三月初三。
斜风细雨，罗幕护轻寒。
无数天香国色，枝枝带、洛浦嵩山。
烧红烛，吞星□日，光射九霞冠。
仙宫，深几许，黄莺问道，紫莺窥帘。
似太真姊妹，半醒微酣。
须信生来富贵，何曾在、草舍茅庵。
皇州近，扁舟载去，春色冠东南。
 >> 
词牌介绍


rhythmic: 满庭芳
author: 汪莘
content:
云梦南来，岷东会，楼前天水苍茫。
黄州太守，万里作金汤。
淮上烟尘初敛，仍安集、耕陇渔乡。
须知道，纶巾羽扇，不独数周郎。
生朝，遥想处，雪消赤壁，春动黄冈。
有新翻杨柳，细抹丝簧。
竹外一枝更好，应回首、清浅池塘。
看看也，天边凤诏，归侍赭袍光。
 >> 
词牌介绍


rhythmic: 哨遍
author: 汪莘
content:
近腊景和，故山可过，足下听余述。
便自往山中，憩精蓝，与僧饭讫。
北涉灞川，明月华映郭，夜登华子冈头立。
嗟辋水沦涟，与月上下，寒山远火蒙笼。
听林外犬类豹声雄。
更村落谁家鸣夜舂。
疏钟相闻，独坐此时，多思往日。
噫，记与君同。
清流仄径玉琮。
携手赋佳什。
往来萝月松风。
只待仲春天，春山可望，山中卉木垂萝密。
见出水轻，点溪白鹭，青皋零露方湿。
雉朝飞，麦陇鸣俦匹。
念此去非遥莫相失。
傥能从我敢相必。
天机非子清者，此事非所急。
是中有趣殊深，愿子无忽。
不能一一。
偶因驮檗附吾书，是山人王维摩诘。


rhythmic: 满庭芳
author: 曹彦约
content:
老子今年，年登七十，阿婆年亦相当。
几年辛苦，今日小风光。
遇好景，何妨笑饮，依前是、未放心肠。
人都道，明明了了，强似个儿郎。
幸偿。
婚嫁了，双雏蓝袖，拜舞称觞。
女随夫上任，孙渐成行。
惭愧十分圆满，无以报、办取炉香。
频频祝，百年相守，老子更清强。
 >> 
词牌介绍


rhythmic: 祝英台近
author: 张潞
content:
宝熏浓，云幄重，琼叶丽金蕊。
黛绿蜂黄，秋态未憔悴。
绣帘深院黄昏，著香无处，人欲睡、为花重起。
月如水。
别有天外楼台，玲珑异尘世。
翠袖生寒，只欠素娥倚。
何如倩取西风，吹将归去，为添在、广寒宫里。
 >> 
词牌介绍


rhythmic: 水调歌头
author: 崔与之
content:
万里云间戍，立马剑门关。
乱山极目无际，直北是长安。
人苦百年涂炭，鬼哭三边锋镝，天道久应还。
手写留屯奏，炯炯寸心丹。
对青灯，搔白发，漏声残。
老来勋业未就，妨却一身闲。
梅岭绿阴青子，蒲间清泉白石，怪我旧盟寒。
烽火平安夜，归梦到家山。
 >> 
词牌介绍


rhythmic: 贺新郎
author: 崔与之
content:
雨过云容扫。
使星明、德心高揭，福心旁照。
槐屋犹喧梅正熟，最是清和景好。
望金节、云间缥缈。
和气如春清似水，漾恩波、沾渥天南道。
晨鹊噪，有佳报。
天家黄纸除书到。
便归来、升华天下，安边养浩。
好是六逢初度日，碧落笙歌会早。
遍西郡、欢声多少。
人道菊坡新酝美，把一觞、满酌歌难老。
瓜样大，安期枣。
 >> 
词牌介绍


rhythmic: 念奴娇
author: 吴琚
content:
我来浮玉，似凭陵沧海，蹑金鳌背。
又若骑鲸游汗漫，飞入八荒之外。
钟鼓传声，楼台倒影，不类人间世。
徘徊吟眺，恨无陶谢酬对。
今古潮落潮生，问英雄多少，与江俱逝。
直欲乘风归阆苑，疑是三生习气。
未辨鱼蓑，先盟鸥鹭，奈卜邻无地。
从今清夜，梦魂应绕空翠。
 >> 
词牌介绍


rhythmic: 水龙吟
author: 吴琚
content:
紫皇高宴萧台，双成戏击琼包碎。
何人为把，银河水翦，甲兵都洗。
玉样乾坤，八荒同色，了无尘翳。
喜冰销太液，暖融鹊，端门晓、班初退。
圣主忧民深意。
转鸿钧、满天和气。
太平有象，三宫二圣，万年千岁。
双玉杯深，五云楼迥，不妨频醉。
细看来、不是飞花，片片是、丰年瑞。
 >> 
词牌介绍


rhythmic: 酹江月・念奴娇
author: 吴琚
content:
玉虹遥挂，望青山隐隐，一眉如抹。
忽觉天风吹海立，好似春霆初发。
白马凌空，琼鳌驾水，日夜朝天阙。
飞龙舞凤，郁葱环拱吴越。
此景天下应无，东南形胜，伟观真奇绝。
好是吴儿飞彩帜，蹴起一江秋雪。
黄屋天临，水犀云拥，看击中流楫。
晚来波静，海门飞上明月。


rhythmic: 酹江月・念奴娇
author: 杜
content:
江山如此，是天开万古，东南王气。
一自髯孙横短策，坐使英雄鹊起。
玉树声消，金莲影散，多少伤心事。
千年辽鹤，并疑城郭非是。
当日万驷云屯，潮生潮落处，石头孤峙。
人笑褚渊今齿冷，只有袁公不死。
斜日荒烟，神州何在，欲堕新亭泪。
元龙老矣，世间何限馀子。


rhythmic: 摸鱼儿
author: 杜
content:
放扁舟、万山环处，平铺碧浪千顷。
仙人怜我征尘久，借与梦游清枕。
风乍静。
望两岸群峰，倒浸玻璃影。
楼台相映。
更日薄烟轻，荷花似醉，飞鸟堕寒镜。
中都内，罗绮千街万井。
天教此地幽胜。
仇池仙伯今何在，堤柳几眠还醒。
君试问。
□此意、只今更有何人领。
功名未竟。
待学取鸱夷，仍携西子，来动五湖兴。
 >> 
词牌介绍


rhythmic: 蓦山溪
author: 杜
content:
春风如客，可是繁华主。
红紫未全开，早绿遍、江南千树。
一番新火，多少倦游人，纤腰柳，不知愁，犹作风前舞。
小阑干外，两两幽禽语。
问我不归家，有佳人、天寒日暮。
老来心事，唯只有春知，江头路，带春来，更带春归去。
 >> 
词牌介绍


rhythmic: 贺新郎
author: 刘仙伦
content:
翠盖笼娇面。
记当年、沈香亭北，醉中曾见。
见了风流倾国艳，红紫纷纷过眼。
算好处、何嫌春晚。
谁把天香和晓露，倩东君、特地匀娇脸。
千万朵，开时遍。
隔花听取提壶劝。
道此花过了，春归蝶愁莺怨。
挽住东君须醉倒，花底不妨留恋。
待唤取、笙歌一片。
最爱就中红一朵，似状元、得意春风殿。
还惹起，少年恨。
 >> 
词牌介绍


rhythmic: 木兰花慢
author: 刘仙伦
content:
渐秋空向晚，被风雨、趱重阳。
正木落疏林，海棠枝上，忽见红妆。
料应妒他兰菊，任年年、独甚占秋光。
故把春风娇面，向人逞艳呈芳。
看来毕竟此花强。
只是欠些香。
诮一似当年，五陵公子，却厌膏梁。
肯来水边竹下，与幽人、相对说凄凉。
只恐夜深花睡，五更微有清霜。


rhythmic: 贺新郎
author: 刘仙伦
content:
小队停钲鼓。
向沙边、柳下维舟，庆公初度。
平尽群蛮方易镇，此事多应有数。
奈自古、功成人妒。
君看乐羊中山役，任谤书、盈箧终无据。
千载下，竞谁与。
诗中带得西山雨。
指天台、雁荡归欤，寿乡深处。
缓急朝廷须公出，更作中流砥柱。
笑痴呆、纷纷儿女。
多少人间不平事，有皇天、老眼能区处。
挥玉，听金缕。
 >> 
词牌介绍


rhythmic: 贺新郎
author: 刘仙伦
content:
重唤松江渡。
叹垂虹亭下，销磨几番今古。
依旧四桥风景在，为问坡仙甚处。
但遗爱、沙边鸥鹭。
天水相连苍茫外，更碧云、去尽山无数。
潮正落，日还暮。
十年到此长凝伫。
恨无人、与共秋风，脍丝莼缕。
小转朱弦弹九奏，拟致湘妃伴侣。
俄皓月、飞来烟渚。
恍若乘槎河汉上，怕客星、犯斗蛟龙怒。
歌乃，过江去。
 >> 
词牌介绍


rhythmic: 贺新郎
author: 刘仙伦
content:
郑玉非娼女。
叹尘缘未了，飘零被春留住。
肠断胭脂坡下路。
成甚心情意绪。
生怕入、梨园歌舞。
寂寞阳台云雨散，算人间、谁是吹箫侣。
空买断，两眉聚。
新来镜里惊如许。
暗伤怀、莺老花残，几番春暮。
事逐孤鸿都已往，月落千山杜宇。
念修竹、天寒何处。
不念琐窗并绣户，妾从前、命薄甘荆布。
谁为作，解绦主。
 >> 
词牌介绍


rhythmic: 念奴娇
author: 刘仙伦
content:
东下，望西江千里，苍茫烟水。
试问襄州何处是，雉堞连云天际。
叔子残碑，卧龙陈迹，遗恨斜阳里。
後来人物，如君瑰伟能几。
其肯为我来耶，河阳下士，正自强人意。
勿谓时平无事也，便以言兵为讳。
眼底山河，楼头鼓角，都是英雄泪。
功名机会，要须闲暇先备。
 >> 
词牌介绍


rhythmic: 念奴娇
author: 刘仙伦
content:
吴山青处，恨长安路断，黄尘如雾。
荆楚西来行堑远，北过淮严扈。
九塞貔貅，三关虎豹，空作陪京固。
天高难叫，若为得诉忠语。
追念江左英雄，中兴事业，枉被奸臣误。
不见翠华移跸处，枉负吾皇神武。
击楫凭谁，问筹无计，何日宽忧顾。
倚筇长叹，满怀清泪如雨。
 >> 
词牌介绍


rhythmic: 念奴娇
author: 刘仙伦
content:
西风何事，为行人扫荡，烦襟如洗。
垂涨蒸澜都卷尽，一片潇湘清。
酒病惊秋，诗愁入鬓，对景人千里。
楚宫故事，一时分付流水。
江上买取扁舟，排云涌浪，直过金沙尾。
归去江南丘壑处，不用来寻月姊。
风露杯深，芙蓉裳冷，笑傲烟霞里。
草庐如旧，卧龙知为谁起。
 >> 
词牌介绍


rhythmic: 满江红
author: 刘仙伦
content:
快阁东西，鸥边问、晚晴可喜。
鸥解语、既盟之後，两翁曾倚。
笛弄惯听黄鲁直，履声深识徐渊子。
添我来、相对两忘机，真相似。
也不种，闲桃李。
也不玩，佳山水。
有新诗字字，爱民而已。
一片心闲秋水外，三年人在春风里。
涨一篙、江水送归鸿，明朝是。
 >> 
词牌介绍


rhythmic: 满江红
author: 刘仙伦
content:
著意留春，留不住、春归难恋。
最苦是、梅天烟雨，麦秋庭院。
嫩竹阴浓莺出谷，柔桑采尽蚕成茧。
奈沈腰、宽尽有谁知，难消遣。
幽阁恨，双眉敛。
香笺寄，飞鸿远。
向风帘羞见，一双归燕。
翠被闲将情做梦，青楼赚得恩成怨。
对尊前、莫惜唤琼姬，持杯劝。
 >> 
词牌介绍


rhythmic: 永遇乐
author: 刘仙伦
content:
青幄蔽林，白毡铺径，红雨迷楚。
昼阁关愁，风帘卷恨，尽日萦情绪。
阳台云去，文园人病，寂寞翠尊雕俎。
惜韶容、匆匆易失，芳丛对眼如雾。
巾欹润，衣宽凉渗，又觉渐回骄暑。
解箨吹香，遗丸荐脆，小芰浮鸳浦。
画栏如旧，依稀犹记，伫立一钩莲步。
暗销魂，那堪又听，杜鹃更苦。
 >> 
词牌介绍


rhythmic: 沁园春
author: 刘仙伦
content:
闻道参军，今日垂弧，胜如去年。
正新颁蓝绶，天香芬馥，初开黄牒，御墨新鲜。
鼻祖登科，已逾百载，衣钵于今喜再传。
图南事，看抟风九万，击水三千。
官曹小试民编。
有奕世甘棠在道边。
向樽前有兴，细斟清，琴中得趣，缓拂朱弦。
东观酬书，西垣草制，此去掀胜好看鞭。
应难老，信君家眉寿，自有山。
 >> 
词牌介绍


rhythmic: 沁园春
author: 刘仙伦
content:
周易一书，更三圣人，深切著明。
凡变通动静，有形有象，盈虚消息，时止时行。
天相名卿，日探妙趣，往古来今无两心。
褰帷暇，手韦编不置，聊以娱情。
如今祝寿殷勤。
请得以推评理致新。
看九重有命，晋侯锡马，三公论道，鼎足承君。
同厥震男，拔乎泰茹，玉笋班中联步什。
贤奋建，定丰亨豫大，扬王庭。
 >> 
词牌介绍


rhythmic: 喜迁莺
author: 刘仙伦
content:
祥云笼昼。
正梅花弄粉，岁寒时候。
长记今朝，瑶台仙子，降作人间明秀。
四德生来全备，绿鬓年年依旧。
更满目，儿妇儿孙，森罗前後。
知否。
笙歌奏。
去岁芳筵，好事今年又。
寿烛高烧，寿词齐唱，满劝长生酒。
元自荣华富贵，况复康宁福寿。
愿此去，等鹤算龟龄，天长地久。
 >> 
词牌介绍


rhythmic: 满江红
author: 刘仙伦
content:
过了烧灯，杨柳外、无边春色。
庆初度、香浮东阁，瑞呈南极。
翰墨场中推老手，曾魁多士催敌。
到而今、官薄在天台，神仙籍。
和月倚，南坡石。
滴露点，床头易。
看白头红颊，目光摇碧。
富贵康强仍有子，人生似此应难得。
更摩挲、铜狄说当年，真消息。
 >> 
词牌介绍


rhythmic: 满江红
author: 刘仙伦
content:
凤历更端，才信宿、年华方好。
深院宇、祥风飘荡，瑞烟缭绕。
闻道君侯当诞日，欢声解压春寒峭。
更九衢、烟火近元宵，闻嬉笑。
人正在，蓬莱岛。
烧绛蜡，斟清。
听清歌艳曲，一声云杪。
奠枕江淮无一事，留都宫殿千门晓。
看赐环、千岁侍君王，人难老。
 >> 
词牌介绍


rhythmic: 念奴娇
author: 刘仙伦
content:
一番春事，到芗林、更两日重三节。
百品名花饶笑处，喜遇诞弥佳月。
巢叶灵龟，舞琴野鹤，总是千年物。
来为公寿，纶巾长映华发。
平生圣处功夫，道□深味，胸次真冰雪。
高蹈丘园还谢了，枚叟蒲轮朝谒。
时上篮舆，相随孙子，庆满床簪笏。
南丰道价，敬持一瓣香。
 >> 
词牌介绍


rhythmic: 满江红
author: 刘仙伦
content:
夜半天风，吹佩玉、列仙初度。
又恰是、人间六月，叶方吐。
黄纸除书惊乍到，青毡旧物欣重睹。
拥皇华、玉节待清秋，江南去。
招壮士，增王旅。
漕廪粟，资淮浦。
济江南嘉绩，久闻当宁。
明弼堂前山满眼，来鸿庭後花无数。
看召环、即到寿星边，朝明主。
 >> 
词牌介绍


rhythmic: 醉蓬莱
author: 刘仙伦
content:
昨长庚入梦，昴宿呈祥，岳神锺秀。
降产英贤，信道由天佑。
荚飞三，九秋将暮，遇称觞时候。
香沈檀，曲调金缕，满斟春酒。
试纪绛年，六身二首，甲子方延，才经八九。
款醉蓬莱，寿与天长久。
桂子青春，兰孙方茂，谅箕裘方绍。
折桂来秋，成名指日，家毡复旧。


rhythmic: 水调歌头
author: 张祥
content:
为爱龙山胜，小队一登临。
冯仙洞府安在，抉石试幽寻。
商略生平事业，摆脱人间尘土，欲与斫丝苓。
泉响似相答，未可启归心。
中原地，禾黍茂，犬羊腥。
君王梦想豪杰，有待扫妖氛。
缚虎正须人手，跨鹤缓酬夙志，行矣勿因循。
夜半遣雷雨，助我作秋成。
 >> 
词牌介绍


rhythmic: 婆罗门引
author: 赵昂
content:
暮霞照水，水边无数木芙蓉。
晓来露湿轻红。
十里锦丝步障，日转影重重。
向楚天空迥，人立西风。
夕阳道中。
叹秋色、与愁浓。
寂寞三千粉黛，临鉴妆慵。
施朱太赤，空惆怅、教妾若为容。
花易老、烟水无穷。


rhythmic: 万年欢
author: 郭应祥
content:
佳气葱葱，望长安日下，鸾鹤翔舞。
天佑皇家，当年挺生真主。
令节标名瑞庆，曾未数、电枢虹渚。
人都道，福若高宗，太平赛过仁祖。
需云燕锡广宇。
有霓旌绛节，西极金母。
笑捧蟠桃，更酌九霞清醑。
持向两宫三殿，愿岁岁、此觞同举。
南山寿、海算沙量，定应高出前古。


rhythmic: 满江红
author: 郭应祥
content:
节物匆匆，又还见、浓春入眼。
那更是、晓风初扇，宿云都卷。
蝶舞已便花蕊乱，燕归仍惬香泥暖。
又何须、女手学春工，并刀翦。
欢乐事，郊遍。
游赏处，轮蹄远。
听谁家弦管，日开华宴。
有客毫多丽句，惭予拆袜无长线。
问新来、诗酒顿然疏，怎消遣。
 >> 
词牌介绍


rhythmic: 满江红
author: 郭应祥
content:
五十头颅，早已觉、飞腾景暮。
愁眼看、蜂黄蝶粉，草烟花露。
莫做阳台云雨梦，休怀渭北春天树。
怅城、多少踏青人，红尘路。
怀古恨，凭书诉。
倾国貌，障羞妒。
记山阴陈迹，群贤星聚。
对景裁诗真漫与，看花不饮成虚负。
问落红、千点总随流，归何处。
 >> 
词牌介绍


rhythmic: 满江红
author: 郭应祥
content:
七帙华年，这强健、人谁得似。
还又见、设弧令旦，秋风生桂。
教子已成森砌玉，弄孙仍得追风骥。
更後堂、深处著婵娟，笙歌沸。
香篆，杯浮蚁。
欢意洽，酡颜醉。
有静中日月，闲中天地。
不必亲扶灵寿杖，何须远挹浮丘袂。
看蟠桃、著子又开花，三千岁。
 >> 
词牌介绍


rhythmic: 念奴娇
author: 郭应祥
content:
琼苞玉屑，问天公、底事乱抛轻坠。
城郭山川都一样，那得个般清气。
谢女才情，如何只道，柳絮因风起。
比梅差可，但无绿萼红蕊。
坐上十客雄豪，颓然一老，草具相邀至。
驱尽寒威凭酒力，买笑千金须费。
谁办佳词，洛阳年少，笔下生新意。
待添几盏，共君今夕同醉。
 >> 
词牌介绍


rhythmic: 满江红
author: 李壁
content:
帘卷东风，□林外、鸟啼姑恶。
政迤逦、花梢红绽，柳梢黄著。
散策丘园容懒□，折冲樽俎须雄略。
但有书盈屋酒盈缸，还堪乐。
嗟每被，浮云缚。
黄梁梦，新来觉。
悄祗愁湖海，故交辽邈。
一纸素书来问我，数峰苍玉何如昨。
更几时、夜雨落檐花，同春酌。
 >> 
词牌介绍


rhythmic: 满江红
author: 韩
content:
五老峰前，九江上、曾生仙客。
相邂逅、贵池亭下，定交金石。
我辈风流宜啸咏，官曹尘冗从煎逼。
且簿书、丛里举清觞，偷闲日。
同一笑，当今夕。
梅正好，香浮白。
便相忘尔汝，醉巾沾湿。
已向琼楼夸意态，似闻金殿传消息。
想君今、归去际风云，应相忆。
 >> 
词牌介绍


rhythmic: 醉蓬莱
author: 韩
content:
问西湖好处，楼上薰风，有谁称寿。
十里荷香，对槐阴清昼。
细浪揉蓝，远山凝黛，更管弦初奏。
醉舞嗟嗟，欢声沸沸，生申时候。
膝下婆娑，老莱儿戏，帝所辉光，使衣呈绣。
眷倚方隆，赐金章华绶。
自此飞腾，凤阁鸾台，好满斟醇酎。
道骨仙风，朱颜青鬓，年年依旧。


rhythmic: 水调歌头
author: 韩
content:
明月到花影，把酒对香红。
此情飘洒，但觉清景满帘栊。
人被好花相恼，花亦知人幽韵，佳处本同风。
挥手谢尘网，举袂步蟾宫。
秋已半，幽涧侧，乱山中。
故人过我，终夕乘兴可千锺。
赖有曲江才子，坐上平章花月，不管老英雄。
心事将何寄，醉语又匆匆。
 >> 
词牌介绍


rhythmic: 贺新郎
author: 韩
content:
万事佯休去。
漫栖迟、灵山起雾，玉溪流渚。
击楫凄凉千古意，怅怏衣冠南渡。
泪暗洒、神州沈处。
多少胸中经济略，气□□、郁郁愁金鼓。
空自笑，听鸡舞。
天关九虎寻无路。
叹都把、生民膏血，尚交胡虏。
吴蜀江山无自好，形势何能尽语。
但目尽、东南风土。
赤壁楼船应似旧，问子瑜、公瑾今安否。
割舍了，对君举。
 >> 
词牌介绍


rhythmic: 贺新郎
author: 韩
content:
病起情怀恶。
小帘栊、杨花坠絮，木阴成幄。
试问春光今几许，都把年华忘却。
更多少、从前盟约。
拟待莺边寻好语，恍残红、零乱风回薄。
思住事，信如昨。
清明寒食须行乐。
算人生、何时富贵，自徒萧索。
试著春衫从酒伴，乱插繁英嫩萼。
信莫被、功名担阁。
随分溪山供笑傲，这一身、闲处谁能缚。
琴剑外，尽杯酌。
 >> 
词牌介绍


rhythmic: 水龙吟
author: 韩
content:
从来江左夷吾，大名迥诸出公右。
金堂玉室，瑶林琼树，龙麟蟠走。
志在神皋，气雄云梦，十吞八九。
问三槐盛事，当年初度，人应羡、青毡旧。
说与文章太守。
庆千秋、好为亲寿。
冰桃雪藕，霞裾月佩，莺鸾歌奏。
雨熟西畴，星躔南极，宝香凝昼。
趁新凉，便约乘云绕日，饮天浆酒。
 >> 
词牌介绍


rhythmic: 水调歌头
author: 韩
content:
今古钓台下，行客系扁舟。
扁舟何似，云山千叠亦东游。
我欲停桡一醉，与写平生幽愤，横管更清讴。
小上客星阁，短鬓独搔头。
风乍起，烟未敛，雨初收。
一年花事，数声欲春休。
吊古怀贤情味，只有浮名如故，谁复识羊裘。
赖得玄英隐，相望此溪流。
 >> 
词牌介绍


rhythmic: 水调歌头
author: 韩
content:
一枕暑风外，事事且随缘。
随缘何处琴剑，闲泊此层巅。
日绕九天楼殿，烟抹四山林薄，尘土市声前。
老眼醉还醒，犹得到诗边。
桥南院，双桂隐，有名言。
江湖人物，好在收拾付书帘。
回首吾庐无恙，寄卧僧窗何事，鸿鹄本高骞。
水调赋明月，谁道更超然。
 >> 
词牌介绍


rhythmic: 水调歌头
author: 韩
content:
嘉节已吹帽，谁复见南山。
南山佳处，台上云绕一溪环。
犹记使君同醉，化鹤千年何在，今古自应悭。
胜事漫陈迹，风物只高寒。
都莫问，归酒畔，集毫端。
等闲吟笑而已，赖有孔融尊。
伟矣广平心致，赢得相遭淡泊，感旧唱酬闲。
且看小斋菊，抵掌共凭阑。
 >> 
词牌介绍


rhythmic: 一丛花
author: 韩
content:
翻空雪浪送飞花。
春晓媚霜华。
风回点点迷人处，峭寒轻、诗思殊佳。
双燕未来，断鸿何在，微雨又天涯。
绮窗明暗是谁家。
雕槛馥兰芽。
画檐帘幕黄昏後，试倾杯、笑语喧哗。
聚散人生，吾侪老矣，醉墨任横斜。


rhythmic: 满庭芳
author: 韩
content:
点点淮山，迢迢江水，分明别是风光。
地灵人杰，星斗烂文章。
初度充闾佳气，当年瑞、应弄璋。
薰弦奏，凉宵宝月，玉井藕花香。
清真，如逸少，兰亭修竹，曲水流觞。
想醉乡日永，地久天长。
小驻屏星怀玉，飞凫、元在行。
功名事，云龙风虎，行矣佩金章。
 >> 
词牌介绍


rhythmic: 风入松
author: 韩
content:
小楼春映远山横。
绿遍高城。
望中一片斜阳静，更萋萋、芳草还生。
疏雨冷烟寒食，落花飞絮清明。
数声弦管忍重听。
犹带微酲。
问春何事春将老，春不语、春恨难平。
莫把风流时节，都归闲淡心情。
 >> 
词牌介绍


rhythmic: 醉蓬莱
author: 韩
content:
庆文章太守，燕寝凝香，诞弥佳节。
庾岭归来，又经年梅发。
棋酒心情，笙歌滋味，便合朝天阙。
玉作山前，冰为水际，几多风月。
绿鬓朱颜，浩然相对，自是中原，旧家人物。
鹭班回，尚记陪清切。
好把胸蟠万卷，谈笑了、济时勋业。
锦幄初温，宝杯深劝，舞回香雪。


rhythmic: 满庭芳
author: 韩
content:
玉水灵山，霜天清晓，非烟非雾琴堂。
载临初度，圭璧记煌煌。
百里民安抚字，欢呼处、禾黍登场。
今年好，为兹春酒，莫惜醉淋浪。
神仙，□领袖，山河勋业，星斗文章。
便黄扉青琐，会遇明良。
愿赐尚方之剑，攀槛折、於古辉光。
飞凫去，甘棠遗爱，留与话桐乡。
 >> 
词牌介绍


rhythmic: 贺新郎
author: 韩
content:
梅蕊依稀矣。
岁华深、け然但把，杖藜闲倚。
山绕荒林红叶下，落日孤城烟水。
意兴寄、云何则是。
底事疏枝横绝峭，未吹香、便与花相似。
不忍折，为之喜。
寒鸦万点霜风起。
正人家、园收芋栗，小槽初美。
欲醉阿谁同一饮，拟赋才成又止。
老态度、浑侵发齿。
摸索孤根春在否。
任红红、白白皆桃李。
空烂漫，岂能尔。
 >> 
词牌介绍


rhythmic: 百字令・念奴娇
author: 韩
content:
诏飞天上，看金狨系马，西湖风月。
朝罢香烟携满袖，身在琼楼玉阙。
锦绣肝肠，珠玑唾，绿鬓非华发。
与谁经济，河山应笑吴越。
且把春酒寻梅，年年眉寿，坐对南枝发。
兵卫朱门生画戟，醉舞尘生罗袜。
山面高堂，溪浮新舰，留取邦人说。
等闲馀事，一时如此奇绝。


rhythmic: 满江红
author: 韩
content:
归锦堂成，云汉上、天垂新画。
有朱颜绿鬓，禁林仙客。
玉局暂从香火社，金龟未报文章力。
看彤庭、赐第别承恩，居君侧。
斑衣戏，蟠桃摘。
翠袖倚，歌檀拍。
正祥开初度，颂声千百。
又是腊前梅态度，几多春近花消息。
想明年、今日醉西湖，光辉赫。
 >> 
词牌介绍


rhythmic: 祝英台近
author: 韩
content:
馆娃宫，采香径，范蠡五湖侧。
子夜吴歌，声缓不须拍。
崇桃积李花闲，芳洲绿遍，更冉冉、柳丝无力。
试思忆。
老去一片身心，孤负好春色。
古往今来，时序恼行客。
去年今日山中，如何知得。
却又在、他乡寒食。
 >> 
词牌介绍


rhythmic: 洞仙歌
author: 韩
content:
溪山好处，赢得题新曲。
待足人生甚时足。
问临流情味，倚遍斜晖，应似画、小景生绡一幅。
渔舟声乃，岩上云飞，杳杳归鸦去鸿逐。
任当年伊吕，谈笑兴王，争敌恁、闲眠野宿。
待雪天、月夜我还来，醉潇洒清幽，那些儿屋。
 >> 
词牌介绍


rhythmic: 绕池游慢
author: 韩
content:
菏花好处，是红酣落照，翠蔼馀凉。
绕郭从前无此乐，空浮动、山影林篁。
几度薰风晚，留望眼、立尽濠梁。
谁知好事，初移画舫，特地相将。
惊起双飞属玉，萦小楫冲岸，犹带生香。
莫问西湖西畔□，□九里、松下侯王。
且举觞寄兴，看闲人、来伴吟章。
寸折柏枝，蓬分莲实，徒系柔肠。


rhythmic: 水调歌头
author: 李廷忠
content:
抚景几今古，遗恨此江山。
百年形胜，但见幽草杂枯菅。
多少名流登览，赖有神扶坏栋，诗墨尚斑斑。
风月要磨洗，顾我已衰颜。
擎天手，携玉斧，到江干。
一新奇观，领客觞咏有馀闲。
烟草半川开霁，城郭两州相望，都在画屏间。
便拟骑黄鹄，直上扣云关。
 >> 
词牌介绍


rhythmic: 满江红
author: 李廷忠
content:
玉帐西来，道前是、绣衣使者。
游览处、秋风鼓吹，自天而下。
湘水得霜清可鉴，巫峰过雨森如画。
有神仙、佳致在胸襟，真潇洒。
荆州宝，元无价。
夔门政，长多暇。
听谈兵樽俎，百川倾泻。
此日寿觞容我劝，他年枢柄还公把。
趁桂花、时节去朝天，香随马。
 >> 
词牌介绍


rhythmic: 贺新凉・贺新郎
author: 李廷忠
content:
濯锦江头路。
望祥云、密拥旌幢，初开天府。
冰露壶中秋玉莹，不著人间烦暑。
现物表、神仙风度。
回首太清宫阙杳，是鸣珂簪笔遨游处。
舟万斛，却西诉。
筹边堂上兵无数。
笑当年、蜀山谅将，夜分旗鼓。
听取今朝宣阃令，洗尽蛮烟塞雾。
便催唤、衮衣归去。
运应河清逢岳诞，办中兴事业须申甫。
看岁岁，寿觞举。


rhythmic: 庆清朝
author: 李廷忠
content:
天启重光，地锺上瑞，有人起自东山。
当年谢傅，几曾鹤发貂冠。
不似文章隽老，重来鸣步斗枢间。
洪钧转，五原草绿，太白兵闲。
运庆今朝初度，正日添纹线，月挂冰盘。
恩重御壶宣劝，喜溢天颜。
听取沙堤好语，金科红篆押千官。
春长在，调元鼎里，不假还丹。


rhythmic: 百字令・念奴娇
author: 胡惠斋
content:
小斋幽僻，久无人到此，满地狼藉。
几案尘生多少憾，把玉指亲传踪迹。
画出南枝，正开侧面，花蕊俱端的。
可怜风韵，故人难寄消息。
非共雪月交光，这般造化，岂费东君力。
只欠清香来扑鼻，亦有天然标格。
不上寒窗，不随流水，应不钿宫额。
不愁三弄，祗愁罗袖轻拂。


rhythmic: 满江红
author: 胡惠斋
content:
暝霭黄昏，灯檠上、荧荧初炙。
银焰袅、孤光分夜，寸心凝碧。
留照娇颜欢笑偶，上元庆赏嬉游夕。
笑聚萤、积雪与偷光，寒儒忆。
蝶眷恋，成何得。
花传喜，知何日。
听邻家昨夜，扣阍谁觅。
焰短始知新月上，摇红孤馆因风急。
恨那人、别後不成眠，时时剔。
 >> 
词牌介绍


rhythmic: 金人捧露盘
author: 高似孙
content:
下明光，违宣曲，上扬州。
玉帐暖、十万貔貅。
梅花照雪，月随歌吹到江头。
牙樯锦缆，听雁声、夜宿瓜州。
南山客，东山妓，蒲萄酒，裘。
占何逊、杜牧风流。
琼花红叶，做珠帘、十里遨头。
竹西歌吹，理新曲、人在春楼。


rhythmic: 莺啼序
author: 高似孙
content:
青旗报春来了，玉鳞鳞风旎。
陈瑶席、新奏琳琅，窈窕来荐嘉社。
桂酒洗琼芳，丽景晖晖，日夜催红紫。
湛青阳新沐，人声澹荡花里。
光泛崇兰，坼遍桃李，把深心料理。
共携手、蘅室兰房，奈何新恨如此。
对佳时、芳情脉脉，眉黛蹙、羞搴琼珥。
折微馨、聊寄相思，莫愁如水。
青苹再转，淑思菲菲，春又过半矣。
细雨湿香尘，未晓又止。
莫教一无聊，群芳。
伤情漠漠，泪痕轻洗。
曲琼桂帐流苏暖，望美人、又是论千里。
佳期杳渺，香风不肯为媒，可堪玩此芳芷。
春今渐歇，不忍零花，犹恋馀绮。
度美曲、造新声，乐莫乐此新知。
思美人兮，有花同倚。
年华做了，功成如委。
天时相代何日已。
怅春功、非与他时比。
殷勤举酒酬春，春若能留，□还亦喜。


rhythmic: 蓦山溪
author: 易祓
content:
海棠枝上，留得娇莺语。
双燕几时来，并飞入、东风院宇。
梦回芳草，绿遍旧池塘，梨花雪，桃花雨。
毕竟春谁主。
东郊拾翠，襟袖沾飞絮。
宝马趁雕轮，乱红中、香尘满路。
十千斗酒，相与买春闲，吴姬唱，秦娥舞。
拼醉青楼暮。
 >> 
词牌介绍


rhythmic: 喜迁莺
author: 易祓
content:
帝城春昼。
见杏脸桃腮，胭脂微透。
一霎儿晴，一霎儿雨，正是催花时候。
淡烟细柳如画，雅称踏青携手。
怎知道、那人人，独倚阑干消瘦。
别後。
音信断，应是泪珠，滴遍香罗袖。
记得年时，胆瓶儿畔，曾把牡丹同嗅。
故乡水遥山远，怎得新欢如旧。
强消遣，把闲愁推入，花前杯酒。
 >> 
词牌介绍


rhythmic: 水调歌头
author: 易祓
content:
自古清胜地，江带与山。
夸娥擘此石，不独岭之南。
初见仙岩第一，再见砻岩第二，今见淡岩三。
邱壑皆有分，品第不须谈。
望前驱，陪後乘，破晴岚。
出城一舍而近，峭壁与天参。
不使尘埃脚，忽觉烟云对面，鹤驭可同骖。
杖屦从归去，此乐湘潭。
 >> 
词牌介绍


rhythmic: 水调歌头
author: 章斯才
content:
帝念重湖远，使者选清强。
关西夫子人杰，搅辔出鸳行。
熊楚一天坐镇，虎节三台更历，号令肃秋霜。
褰帷间风俗，原隰总生光。
瞻南极，朝北斗，酌霞觞。
潢池息浪奏凯，筹饷属萧张。
一点眉间多，一札日边有诏，香案侍东皇。
岁岁蓬壶宴，好景对枨黄。
 >> 
词牌介绍


rhythmic: 水调歌头
author: 章斯才
content:
秋老楚天阔，光粲极南星。
郁葱瑞霭浮动，湘水舞湘灵。
方启流虹华旦，恰值绂麟弥月，嘉会庆千龄。
维岳绛神处，玉印注长生。
衣衮绣，袍练鹊，纽双萦。
民气和乐，雁到回地作欢声。
楚观连天境界，四景撩人风物，身世自蓬瀛。
剩酌金貂，飞诏到临蒸。
 >> 
词牌介绍


rhythmic: 水龙吟
author: 危稹
content:
洛阳九老图中，当时司马年犹小。
争如今夕，举杯相劝，十人齐寿。
已幸同庚，何分雌甲，本无多少。
但有头可白，无愁可解，只如此、都赢了。
庆礼十年还又，更十年、依前难老。
尽教百岁，做人高祖，见孙白首。
却要从今，探梅脚健，看山眼好。
赖天公，顿得东园长在，陪歌陪酒。
 >> 
词牌介绍


rhythmic: 沁园春
author: 危稹
content:
籍甚声名，门阑相种，文章世科。
算当年瑞世，正当夏五，仙家毓德，全是春和。
底事屏星，著之海峤，奈此腾骧骥足何。
君知否，看飞来丹诏，径上鸾坡。
殷勤携酒相过。
要滟滟浮君金叵罗。
叹同心相契，古来难觅，二年同处，意总无它。
如此平分，更教添个，也自清风明月多。
拼沈醉，任光浮绿鬓，笑满红涡。
 >> 
词牌介绍


rhythmic: 满江红
author: 王居安
content:
八十归来，方岩下、几竿修竹。
柴门外，沙铺软路，水流清玉。
栽接新来桃与李，安排旧日松和菊。
过小桥、作个看山楼，千峰绿。
收笔砚，藏棋局。
酒莫饮，经须读。
但平平放下，顿超凡俗。
独睡已无年少梦，闲吟不唱他家曲。
算人生、万事苦无多，相将足。
 >> 
词牌介绍


rhythmic: 沁园春
author: 王居安
content:
湖海襟期，烟霞气宇，天下星郎。
有灵方时後，年年却老，神锋耳底，夜夜腾光。
万卷蟠胸，千锺蘸甲，衮衮词源三峡滂。
功成处，见须弥日月，河岳星霜。
兴来引笔千行。
看举世何人是智囊。
任纵横万变，难瞒道眼，优游自乐，不识愁肠。
闹市丛中，密林静处，鼻观常闻三界香。
天书到，听笙箫竞奏，幢盖班行。
 >> 
词牌介绍


rhythmic: 喜迁莺
author: 吴礼之
content:
银蟾光彩。
喜稔岁闰正，元宵还再。
乐事难并，佳时罕遇，依旧试灯何碍。
花市又移星汉，莲炬重芳人海。
尽勾引，遍嬉游宝马，香车喧隘。
晴快。
天意教、人月更圆，偿足风流债。
媚柳烟浓，夭桃红小，景物迥然堪爱。
巷陌笑声不断，襟袖馀香仍在。
待归也，便相期明日，踏青挑菜。
 >> 
词牌介绍


rhythmic: 丑奴儿・采桑子
author: 吴礼之
content:
金风颤叶，那更饯别江楼。
听凄切、阳关声断，楚馆云收。
去也难留。
万重烟水一扁舟。
锦屏罗幌，多应换得，蓼岸苹洲。
凝想恁时欢笑，伤今萍梗悠悠。
谩回首、妖娆何处，眷恋无由。
先自悲秋。
眼前景物只供愁。
寂寥情绪，也恨分浅，也悔风流。


rhythmic: 雨中花・夜行船
author: 吴礼之
content:
眷浓恩重，长离永别，凭谁为返香魂。
忆湘裙霞袖，杏脸樱唇。
眉扫春山淡淡，眼裁秋水盈盈。
便如何忘得，温柔情态，恬静天真。
凭栏念及，夕阳西下，暮烟四起江村。
渐入夜、疏星映柳，新月笼云。
酝造一生清瘦，能消几个黄昏。
断肠时候，帘垂深院，人掩重门。


rhythmic: 瑞鹤仙
author: 吴礼之
content:
风传秋信至。
颤叶叶庭梧，飘零阶砌。
年华迅流水。
况荣枯翻手，存亡弹指。
谁编故纸。
论古往、英雄斗智。
在当时、唤做功名，到此尽成闲气。
何谓。
生为行客，死乃归人，世同驿邸。
十步九计。
空捞攘，谩儿戏。
忍都将、有限光阴萦绊，趁逐无穷天地。
我直须、跳出樊笼，做个俏底。
 >> 
词牌介绍


rhythmic: 蓦山溪
author: 吴礼之
content:
刘郎老矣，倦入繁华地。
触目愈伤情，念陈迹、人非物是。
共谁携手，落日步江村，临远水，对遥山，闲看烟云起。
买牛卖剑，便作儿孙计。
朋旧自荣华，也怜我、无名无利。
箪瓢锺鼎，等是百年身，空妄作，枉迂回，贪爱从今止。
 >> 
词牌介绍


rhythmic: 风入松
author: 吴礼之
content:
苹汀蓼岸荻花洲。
占断清秋。
五湖景物供心眼，几曾有、一点闲愁。
梦里翩翩胡蝶，觉来叶叶渔舟。
谢郎随分总优游。
信任沈浮。
恬然云水无贪吝，笑腰缠、骑鹤扬州。
只恐丹青妙笔，写传难尽风流。
 >> 
词牌介绍


rhythmic: 满江红
author: 丁黼
content:
梅腊宾春，瑞烟满、华堂馥郁。
还又祝、屏垂彩，觞称。
南浦西山开寿域，朱帘画栋调新曲。
庆彩衣、龙节侍慈萱，春长绿。
双鹤发，齐眉福。
一麟瑞，如冰玉。
看国封重见，五霞凝轴。
王母瑶池鸾凤驭，麻姑金鼎神仙。
数从今、椿算到何时，蟠桃熟。
 >> 
词牌介绍


rhythmic: 贺新凉・贺新郎
author: 俞国宝
content:
梦里骖鸾鹤。
觉三山不远，依前海风吹落。
浮到五湖烟月上，刚被梅香醉着。
粲玉树、轻明疏薄。
十万琼琚天女队，捧冰壶、玉液琉璃杓。
来伴我，荐清酌。
恍然梦断浑非昨。
问溪边竹外，新来为谁开却。
无限冰魂招不得，拟把离骚唤觉。
待抖擞、红尘双脚。
万里瑶台终一到，想玉奴、不负东昏约。
留此恨，寄残角。


rhythmic: 风入松
author: 俞国宝
content:
一春长费买花钱。
日日醉花边。
玉骢惯识西湖路，骄嘶过、沽酒垆前。
红杏香中箫鼓，绿杨影里秋千。
暖风十里丽人天。
花压髻云偏。
画船载取春归去，馀情寄、湖水湖烟。
明日重扶残醉，来寻陌上花钿。
 >> 
词牌介绍


rhythmic: 瑞鹤仙
author: 俞国宝
content:
春衫和泪著。
又燕入江南，雁归衡岳。
东风晓来恶。
绕西园无绪，泪随花落。
愁钟恨角。
梦无凭、难成易觉。
到春来易感，韩香顿减，沈腰如削。
离索。
挑灯占信，听鹊求音，不禁春弱。
云轻雨薄。
阳台远，信难托。
念盟钗一股，鸾光两破，已负秦楼素约。
但莫教、嫩绿成阴，把人误却。
 >> 
词牌介绍


rhythmic: 风入松
author: 俞国宝
content:
东风巷陌暮寒骄。
灯火闹河桥。
胜游忆遍钱塘夜，青鸾远、信断难招。
蕙草情随雪尽，梨花梦与云销。
客怀先自病无聊。
绿酒负金蕉。
下帏独拥香篝睡，春城外、玉漏声遥。
可惜满街明月，更无人为吹箫。
 >> 
词牌介绍


rhythmic: 水调歌头
author: 徐冲渊
content:
穷达付天命，生死见交情。
人今老矣，□□狗苟与蝇营。
赢得一头霜雪。
闲却五湖风月。
鸥鸟负前盟。
颜厚已如甲，太息误平生。
想箕山，怀颍水，挹馀清。
只今归去，沧浪深处濯吾缨。
笑抚山中泉石。
细说人间荆棘。
有道苦难行。
好补青萝屋，且占白云耕。
 >> 
词牌介绍


rhythmic: 水调歌头
author: 程准
content:
船系钓台下，身寄碧云端。
胸中千古风月，笔下助波澜。
唤起羊裘仙魄，来伴蝉冠清影，星阁倚阑干。
上想中兴事，名节重於山。
濯沧浪，开玉鉴，照朱颜。
平生多少英气，直欲斩楼兰。
尽道诗书元帅，好作经纶上衮，勋业秉华丹。
霄汉展鸾翼，雷雨震龙蟠。
 >> 
词牌介绍


rhythmic: 念奴娇
author: 高惟月
content:
岩扃不锁，算空洞深窈，是谁初凿。
帝遣六丁持月斧，乱把云根斫。
骇目奇观，恍如崩浪，汹涌从天落。
谪仙何处，翠珉佳句如昨。
惆怅白首重游，多情还似，与青山有约。
且对清尊酬胜赏，休想舞衣歌乐。
景物依然，头颅如许，何事嗟漂泊。
翩翩归兴，故山无限林壑。
 >> 
词牌介绍


rhythmic: 水调歌头
author: 彭叔夏
content:
铜章纡墨绶，茜服佩银鱼。
慈闱一笑，全胜莱子彩衣裾。
好事柿红萱草，长伴朱颜绿发，荣贵更谁如。
轴锦装鸾诰，帘绣藤舆。
龙为炙，麟作脯，倒琼壶。
寿筵今年，邀请金母伴麻姑。
缥渺飞琼舞罢，宛转双成歌彻，何物奉亲娱。
探支长命缕，预借角蟾蜍。
 >> 
词牌介绍


rhythmic: 贺新郎
author: 汪
content:
田舍炉头语。
便如何学得，三变美成家数。
村酒三杯狂兴发，拔剑偶然起舞。
只麽也、迎寒送暑。
待草万言书上阙，似忧端、倚柱东邻女。
卿相事，未易许。
渔歌且和芙蓉渚。
又何须、淫辞语，诃风诋雨。
劝人生、且随缘分，分外一毫莫取。
那富贵、由天付与。
身蹈危机犹不觉，如布衣、自在都无阻。
空博得，雪千缕。
 >> 
词牌介绍


rhythmic: 念奴娇
author: 汪
content:
谁家野菜饭炊香，正是江南寒食。
试问春光今几许，犹有三分之一。
枝上花稀，柳间莺老，是处春狼藉。
新来燕子，尚传晋苑消息。
应记往日西湖，万家罗绮，见满城争出。
急管繁弦嘈杂处，宝马香车如织。
猛省狂游，恍如昨梦，何日重寻觅。
杜鹃声里，桂轮挂上空碧。
 >> 
词牌介绍


rhythmic: 水调歌头
author: 汪
content:
落日水亭静，藕叶胜花香。
时贤飞盖，松间喝道挟胡床。
暑气林深不受，山色晚来逾好，顿觉酒尊凉。
妙语发天籁，幽眇亦张皇。
射者中，弈者胜，兴悠长。
佳人雪藕，更调冰水赛寒浆。
惊饵游鱼深逝，带箭山禽高举，此话要商量。
溪上采菱女，三五傍垂杨。
 >> 
词牌介绍


rhythmic: 贺新郎
author: 汪
content:
帖子传新语。
问自来、翰林学士，几多人数。
或道江心空铸镜，或道艾人如舞。
或更道、冰盘消暑。
或道芸香能去蠹，有宫中、斗草盈盈女。
都不管，道何许。
离骚古意盈洲渚。
也莫道、龙舟吊屈，浪花吹雨。
只有辟兵符子好，少有词人拈取。
谁肯向、帖中道与。
绝口用兵两个字，是老臣、忠爱知艰阻。
写此句，绛纱缕。
 >> 
词牌介绍


rhythmic: 贺新郎
author: 汪
content:
夜对灯花语。
且随宜、果盘草草，两三杯数。
翠玉环中园五亩，自唱山歌自舞。
况今夜、尊前无暑。
何用食前须方丈，更後车、何用婵娟女。
这闲福，自心许。
蓼花芦叶纷江渚。
有沙边、寒蛩吟透，梧桐秋雨。
羡甚满堂金玉富，未可学人渔取。
怕天也、未曾相与。
豹遁蛟藏泉可濯，有鬼神、呵护盘之阻。
鲜可食，脍银缕。
 >> 
词牌介绍


rhythmic: 念奴娇
author: 汪
content:
相逢草草，共吟诗、同醉杯中之物。
评论三王讥五霸，谈辩喧哗邻壁。
敲缺唾壶，击残如意，妙语飞华雪。
无能为也，如何对此三杰。
看取东野诗成，南昌书就，奈征车催发。
後夜山深何处宿，红豆寒灯明灭。
一老堪怜，两生未起，应念星星发。
风传佳话，花村无犬惊月。
 >> 
词牌介绍


rhythmic: 沁园春
author: 汪
content:
民吾同胞，剖破藩篱，元是大家。
故见之诰诏，视如子弟，谆勤恳切，悃无华。
孝悌力田，职当劝相，起早非干为看花。
亲酌酒，老农唯诺，句句仁芽。
晓来犹觉寒些。
看雨湿风吹旗□斜。
笑吾生八十，尽谙农事，公筵既彻，更共烹茶。
高唱豳风，敬酬令尹，王道桑麻乐有涯。
春务急，见溪头杨柳，已可藏鸦。
 >> 
词牌介绍


rhythmic: 向湖边
author: 张拭
content:
万里烟堤，百花风榭，游女翩翩羽盖。
彩挂秋千，向花梢娇对。
矧门外、森立乔松，日花争丽，犹若当年文会。
廊庙夔龙，暂卜邻交外。
共讲真率，玉糁金齑脍。
同萧散寄傲，樽倾北海。
佳处难忘，约追欢须再。
况风月不用一钱买。
但回首，七虎堂中心欲碎。
千里相思，幸前盟犹在。


rhythmic: 醉蓬莱
author: 程
content:
望皇都清晓，瑞日祥烟，洞开阊阖。
一朵红云，映重瞳日月。
万岁山高，九霞杯暖，正想宸游洽。
绝塞庭琛，重闱天笑，年年仙阙。
韶凤徘徊，蒲鱼演漾，镐酒恩浓，龙蟠建业。
玉琢麟符，分付人中杰。
奠国安民，持将祝寿，乐作君臣悦。
看取头厅，押班称贺，明年天节。


rhythmic: 水调歌头
author: 程
content:
玉女扫天净，雍观掠江宽。
问君何事底急，夜半挟舟还。
三岛眠龙惊觉，万顷明琼碾破，凉月照东南。
碧气正吞吐，满挹漱膺肝。
烟蓬上，乘云象，嗷天关。
人间已梦，我独危坐玩漫汗。
螭殿黄昏未锁，鹤氅翩跹蜚下，共吸酒壶乾。
兴罢吹笙去，风露五更寒。
 >> 
词牌介绍


rhythmic: 水调歌头
author: 程
content:
电阙驱神骏，铁棰起痴蛟。
木鸣山裂盛夏，白昼野号。
急上瑶庭深处，为问龙君何怒，抉破古天河。
日华开绚采，雨意属诗豪。
与君来，蜚玉佩，斩觚瓢。
纤流沈羽，借我万斛沸银涛。
醉拍满缸香雪，写竭一池浓墨，逸气正飘。
何事谪仙子，归去续松醪。
 >> 
词牌介绍


rhythmic: 水调歌头
author: 程
content:
日毂金钲赤，雪窦水晶寒。
支机石下翻浪，喷薄出层关。
半夜雌龙惊走，明日灵蛇张甲，蜚上石盘桓。
多谢山君护，未放醉翁闲。
安得醉，风，露珊珊。
翠云老子，邀我瑶佩驾红鸾。
一勺流觞何有，万石横缸如注，虹气饮溪乾。
忽梦坐银井，长啸俯清湍。
 >> 
词牌介绍


rhythmic: 水调歌头
author: 程
content:
天地本无际，南北竟谁分。
楼前多景，中原一恨杳难论。
却似长江万里，忽有孤山两点，点破水晶盆。
为借鞭霆力，驱去附。
望淮阴，兵冶处，俨然存。
看来天意，止欠士雅与刘琨。
三拊当时顽石，唤醒隆中一老，细与酌芳尊。
孟夏正须雨，一洗北尘昏。
 >> 
词牌介绍


rhythmic: 水调歌头
author: 程
content:
渤东南界，西北倚。
当时推步，但知宇内有乾坤。
午夜风轮微转，驾我浮空泛景，一息过天垠。
俯视人间世，渺渺聚沤尘。
挽天吴，摩海若，吐还吞。
宁用计年，八十阳九又三阴。
要自白榆星外，直至黑流沙底，山与泽俱平。
不论初末度，一色界如银。
 >> 
词牌介绍


rhythmic: 六州歌头
author: 程
content:
向来抵掌，未必总谈空。
难遍举，质三事，试从公。
记当年，赋得一丘一壑，天鸢阔，渊鱼静，莫击磬，但酌酒，尽从容。
一水西来他日，会从公、曳杖其中。
问前回归去，已笑白发成蓬。
不识如今，几西风。
蒙庄多事，论虱豕，推羊蚁，未辞终。
又骤说，鱼得计，孰能通。
□□□。
叹如云罔罟，龙伯啖，眇难穷。
凡三惑，谁使我，释然融。
岂是匏瓜者，把行藏、悉俯鸿。
且从头检校，想见迎公。
湖上千松。


rhythmic: 满江红
author: 程
content:
黄鹤楼前，江百尺、波横光溢。
问老子、当年高兴，何人知得。
最爱洞庭天际水，分明表里玻璃色。
恐今宵、未必似前番，天应惜。
都莫问，鸿锺勒。
也休羡，壶天谪。
忆故人霜下，乱滩横笛。
便好骑鲸游汗漫，古来蟾影何曾没。
更明年、重约再来时，乘槎客。
 >> 
词牌介绍


rhythmic: 满江红
author: 程
content:
颇恨登临，浪自作、骚人愁语。
石城上、何须苦说，死袁生褚。
当日卧龙商略处，秦淮王气真何许。
与君来、萧瑟北风寒，黄云暮。
枕锺阜，湖玄武。
生此虎，真蹲踞。
看四山环合，休临江渚。
可笑唐人无意度，却言此虎凌波去。
君且住、明月为人来，潮生浦。
 >> 
词牌介绍


rhythmic: 沁园春
author: 程
content:
玉局仙人，轻帆万里，送入三吴。
怪一舟如叶，元无浊物，依然姑射，满载冰壶。
昔日文君，千言成诵，不识如今记得无。
新来也，喜都将分付，一颗骊珠。
向来田赋蠲输。
散多少、春风巴与渝。
算公家粗了，莼鲈而已，何妨西子，白发江湖。
印铸黄金，时来须佩，毕竟人生万卷书。
离情处，正秦淮岁晚，雪意模糊。
 >> 
词牌介绍


rhythmic: 沁园春
author: 程
content:
公有仙姿，苍松野鹤，落落昂昂。
论法主长生，仍须极贵，云台绛阙，都许尚羊。
更忆当年，而今时候，一念功名下帝旁。
天分付，使人间草木，尽有春香。
人知相法奇庞。
又那识、阴功事更长。
算毗陵荒政，江东风采，忠文典则，生光。
再岁秦淮，觚棱入梦，帷幄从来在庙堂。
公归去，好平心献替，人望时康。
 >> 
词牌介绍


rhythmic: 沁园春
author: 程
content:
那用招秋，休言推暑，风自薰兮。
问谁解当初，识公来处，月明碧落，旆卷青霓。
千丈长松，起人生意，冻芋寒瓜空满畦。
还堪怪，怪诸公衮衮，我尚凭泥。
须教一举崔嵬。
算人世、功名各有梯。
更何须炼鼎，玄霜绛雪，只烦煮茗，水饼冰齑。
紫府多仙，招来满座，公自长生角亢齐。
何曾也，有玉麟行地，老凤梧栖。
 >> 
词牌介绍


rhythmic: 沁园春
author: 程
content:
君有新词，何妨为我，时遣奚奴。
看此山大小，风流晋宋，眼中馀子，苦自侏儒。
九曲清溪，千枝杨柳，还记新条更有无。
春将好，欲从君商略，君意何如。
佳人玉佩琼琚。
更胸中、浇灌有诗书。
把古人行处，从头检点，今人说底，却不须渠。
更上石头，重登锺阜，画作金陵考古图。
频相见，怕薰风早晚，便隔天隅。
 >> 
词牌介绍


rhythmic: 沁园春
author: 程
content:
消得雕栏，也不枉教，车马如狂。
怪元和一事，韩公子者，归来斫去，玉毁冈。
为解花嘲，朝来试看，采佩殷霞露香。
君休怪，算只缘太艳，俗障难降。
诗人未易平章。
向百卉、雕零独後装。
看洪炉大器，从来成晚，只须这著，也做花王。
况是月坡，花围一尺，压尽纷纷琐细芳。
还堪笑，笑龙锺老凤，方入都堂。
 >> 
词牌介绍


rhythmic: 沁园春
author: 程
content:
试课阳坡，春後添栽，多少杉松。
正桃坞昼浓，云溪风软，从容延叩，太史丞公。
底事越人，见垣一壁，比过秦关遽失瞳。
江神吏，灵能脱罟，不发卫平蒙。
休言唐举无功。
更休笑、丘轲自厄穷。
算汨罗醒处，元来醉里，真敖假孟，毕竟谁封。
太史亡言，床头酿熟，人在晴岚杳霭中。
新堤路，喜枝鳞角，夭矫苍龙。
 >> 
词牌介绍


rhythmic: 壶中天・念奴娇
author: 程
content:
日躔东井，正轮桂影，十分光洁。
火令方中符国运，天与非常英杰。
荦荦平生，眼空宇宙，绿发千寻雪。
笑谈一镇，单于底事心慑。
晚岁佛地功深，人间富贵，五湖烟水阔。
谁遣心期事左，须酬满、麒麟勋业。
又也何妨，长生仙，已在黄金阙。
中原恢拓，要公归任调燮。


rhythmic: 烛影摇红
author: 程
content:
青旆摇风，朱帘漏月黄昏早。
蓬山万叠忽蜚来，上有千灯照。
和气祥烟缭绕。
映琼楼、五云缥缈。
青裙缟袂，乱吹繁弦，九衢欢笑。
元是琴堂，十分管领春光到。
手移星宿下人寰，招客来仙岛。
信道邦人见少。
彷佛似、皇都春好。
明年只恐，鳌山扈从，随班清晓。
 >> 
词牌介绍


rhythmic: 水龙吟
author: 程
content:
道家弱水蓬莱，鲸波万里谁知得。
人间自有，南昌居士，仙风道骨。
诗似白星，貌如聃老，风尘挺出。
向谪仙家里，滕王阁畔，飘玉佩、下丹阙。
黄发四朝元老，又谁知、重生绿发。
手提一笔，活人多少，三千功积。
已冠文昌，人人瞻望，玉枢躔逼。
对新凉、酒颊微红，宛是一星南极。
 >> 
词牌介绍


rhythmic: 喜迁莺
author: 程
content:
少年意气，脑燕兵胡，虏王区脱。
眼底朦胧，腹中空洞，不著曹刘元白。
闻道殊科八中，也要彩卢连掷。
收拾尽，到如今但有，寸心如铁。
天付，真奇特。
口静神充，双眼胡僧碧。
楚国离骚，唐朝词学，未信芳尘□歇。
结取佳人香佩，截断儿曹绮舌。
归去也，且斓斑戏彩，好春长日。
 >> 
词牌介绍


rhythmic: 喜迁莺
author: 程
content:
评君谁似，似长松千丈，离奇多节。
骨瘦棱棱，文高荦荦，今日□来仙阙。
走卒识公容貌，酋虏问公官阀。
更史馆，一编书多少，频添勋业。
伟绝。
今岁别。
新绿名孙，又见枝生叶。
底事七旬，双瞳如水，毕竟桂花方发。
赐第彤墀秋早，又一瑶枢光洁。
故人也，念相逢谁似，凤池同列。
 >> 
词牌介绍


rhythmic: 喜迁莺
author: 程
content:
一天风露，喜初行弹压，人间残暑。
金母此时，云先绛，又见枢星光吐。
人道鸿逢日，可是东方明处。
更天上、走王人络绎，仪鸾琼醑。
听语。
更希举。
试把皇朝、盛事都来数。
当日鳌头，皇扉侍母，绿发方瞳□□。
更有飞凫王季，往往文星再聚。
浑休问，但回班千岁，貂蝉成谱。
 >> 
词牌介绍


rhythmic: 喜迁莺
author: 程
content:
去年玉燕，记曾期今岁，瑶光入度。
今日都人，从头屈指，尽是黑头公辅。
争道一朝语合，谁信千龄际遇。
更积雨。
晓来晴，洗出琉璃秋宇。
笑语。
知何许。
旆卷青霓，来自钧天所。
道骨仙风，安排顿著，须是人间紫府。
要识云台高绝，更有凤池深处。
从今数。
看千秋万岁，永承明主。
 >> 
词牌介绍


rhythmic: 酹江月・念奴娇
author: 程
content:
平生有意，把六经膏泽，人人沾受。
白被子明康节辈，浪说乘除先後。
遇合一时，英雄千古，谁是高强手。
蹉跎岁晚，临风浩然搔首。
今但入梦青山，云溪深处，烟月生怀袖。
宿有十年萧散愿，此段功缘须就。
因忆坡公，仇池有约，莫误归时候。
今朝对酒，歌此与君为寿。


rhythmic: 贺新郎
author: 程
content:
袖手云溪畔。
看人间、纷纷饥乌腐鼠，触蛮交战。
便得金鱼垂玉带，多少雌黄点勘。
算此语、必非河汉。
直自弹冠班八座，更青春、数到期颐算。
一段玉，无纤玷。
公难学处尤堪羡。
全似□、泠泠秋水，体清形健。
衮处从来高一著，那肯随人脚转。
要须是、常见乾坤清晏。
天意未教公猛去，要都俞、了却从公便。
歌寿，朱帘卷。
 >> 
词牌介绍


rhythmic: 宝鼎现
author: 程
content:
绿杨欲舞，红杏微笑，春工渐侈。
试偻指、自从嘉定，数到宝庆□□里。
无一岁、不书年大有，问元功谁燮理。
□□□、於变雍熙，如此自当千岁。
况是端笏蓬莱陛。
但看雍容、玉立山峙。
炼五色、补天无迹，扶日天衢光四被。
安清、填群心声色，恬然如谈笑耳。
更八荒、民生奠枕，此著又当千岁。
又况善述先猷，严武备、不开边鄙。
阴功遍南北，千岁未多畴祉。
且说总是三千岁。
此际方岐嶷。
听今日、处处笙歌，何止南楼十二。


rhythmic: 念奴娇
author: 程
content:
归来一笑，尚看看趁得，人间寒食。
阿寿牵衣仍问我，双鬓新来添白。
忍见庭前，去年芳草，依旧青青色。
西湖雨後，绿波两岸平拍。
天教断送流年，三之一矣，又是成疏隔。
燕子春寒浑未到，谁说江南消息。
玉树熏香，冰桃翻浪，好个山间景物。
这回归去，松风深处横笛。
 >> 
词牌介绍


rhythmic: 念奴娇
author: 程
content:
嫣然一笑，向烛花光下，经年才见。
欲语还羞如有恨，方得东君一盼。
天意无情，更教微雨，香泪流丹脸。
今朝霁色，笙歌初沸庭院。
因是思入东屏，当年手植，遍桃源低岸。
失脚东来春七度，辜负芳丛无限。
问讯园丁，宁如归去，细与从头看。
东风独立，白云遮断双眼。
 >> 
词牌介绍


rhythmic: 倾杯・倾杯乐
author: 程
content:
銮殿秋深，玉堂宵永，千门人静。
问天上、西风几度，金盘光满，露浓银井。
碧云飞下双鸾影。
迤逦笙歌近笑语，群仙隐隐。
更前问讯。
堕在红尘今省。
渐曙色、晓风清迥。
更积霭沈阴、都卷尽。
向窗前、引镜看来，尚喜精神炯炯。
便折简、浮丘共酌，奈天也、未教酩酊。
来岁却笑群仙，月寒空冷。


rhythmic: 醉蓬莱
author: 程
content:
算千葩百卉，谁伴东风，早春时候。
唯有江梅，在人间长久。
雪後霜前，冲涉多少，尚精神如旧。
岁岁年年，酴酥饮了，便为公寿。
更向尊前席上，细看人与梅花，棱棱争瘦。
桃李漫山，都落芳尘後。
和气满身，参调玉弦，表天然孤秀。
来岁今朝，星闱雾阁，一卮春酒。


rhythmic: 醉蓬莱
author: 程
content:
记蟾宫桂子，撒向人间，如今时候。
□□□□，□□□□□。
白下长干，乱滩横笛，想昔游依旧。
大海一沤，千年一息，谁称彭寿。
开遍门前丹蕊，渐西风入东篱，酿成仙酒。
□□□□，□□□□□。
卓笔鸡笼，悬天宝盖，占断宣徽秀。
来岁清苕，公家事了，斑衣蓝绶。


rhythmic: 满庭芳
author: 程
content:
未岁嘉平，初旬日四，雪中归自崇唐。
山林湖海，一气接苍茫。
踏尽玉龙千丈，更一望、龙尾天长。
须臾上，高峰四顾，迤逦过前冈。
群山，如玉削，松林百万，尽傅琼霜。
浑疑是天际，一鹤翱翔。
人道玉皇三六，欲一叩、风力方刚。
明朝好，金乌衔烛，八表散祥光。
 >> 
词牌介绍


rhythmic: 满庭芳
author: 程
content:
去腊飞花，今春未已，迤逦将度元宵。
俄然甲子，青帝下新条。
净扫一天沈霭，红轮满、大地山河。
从今好，便当听取，万国起歌谣。
有人，当此际，锄云深坞，剪月中阿。
已占断春风，自种仙桃。
更扶疏桂影直，从岩底、上拂云梢。
仍为我，长摩苍石，无负此清波。
 >> 
词牌介绍


rhythmic: 满庭芳
author: 程
content:
人道苍姬，燠多寒少，故教千岁绵绵。
算来春夏，一气本无偏。
底事今年玉历，秋未朔、风露泠然。
君知否，山深地僻，自是早霜天。
如今，当此去，十分亲切，面问婵娟。
何须看仙槎，海上重还。
好在金英玉屑，□为我、满泛金船。
仍传语，横江秀石，□永锁三川。
 >> 
词牌介绍


rhythmic: 意难忘
author: 朱用之
content:
宫额涂黄。
怕笺凝怨墨，酒渍离觞。
红楼春寄梦，青琐夕生香。
花气暖，柳阴凉。
棹曲水沧浪。
爱弄娇、临流梳洗，顾影低相。
桃花结子成双。
纵题红去後，枉误刘郎。
琴心挑别恨，莺羽学新妆。
千万恨，恼愁肠。
便憔悴何妨。
待共伊、平消别後，几度风光。


rhythmic: 念奴娇
author: 郑域
content:
水晶宫殿，放三千龙女，凌波浮浴。
花里雕房分洞户，隐隐钉头齐簇。
处子娇羞，碧裙无袖，密护圆玉。
堤头微露，半身犹掩金绿。
知是紫府筵开，□随纤指，出玲珑窗屋。
倩剥霓裳轻手搔，掐损些些香玉。
端的中心，密藏芳意，苦苦何时足。
巴城憔悴，采歌犹闻新曲。
 >> 
词牌介绍


rhythmic: 蓦山溪
author: 郑域
content:
嫣然一笑，风味人间没。
来自广寒宫，直偷得、天香入骨。
软金缕屑，点缀碧琼枝，花藏叶，叶笼花，刚被风吹拂。
道人衾帐，不用沈烟熨。
插满枕屏山，觉身在、蓝桥仙窟。
一觞一咏，消得九秋愁，篱边菊，畹中兰，甘避芳尘不。
 >> 
词牌介绍


rhythmic: 念奴娇
author: 郑域
content:
素肌莹净，隔鲛绡贴衬，猩红妆束。
火伞飞空熔不透，一块玲珑冰玉。
破暑当筵，褪衣剥带，微露真珠肉。
中心些子，向人何大焦缩。
应恨旧日杨妃，尘埃走遍，向南闽西蜀。
困入筠笼消黯搅，香色精神愁蹙。
赖有君谟，为传家谱，不弃青黄绿。
到头甜口，是人都要圜熟。
 >> 
词牌介绍


rhythmic: 念奴娇
author: 郑域
content:
蕊宫仙子，爱痴儿、不禁三偷家果。
弃核成根传汉苑，依旧风烟难□。
老养丹砂，长留红脸，点透胭脂颗。
金盘盛处，恍然天上新堕。
莫厌对此飞觞，千年一熟，异人间梨枣。
刘阮尘缘犹未断，却向花间飞过。
争似莲枝，摘来满把，莺嘴平分破。
餐霞嚼露，镇长歌醉蓬岛。
 >> 
词牌介绍


rhythmic: 念奴娇
author: 郑域
content:
东陵美景，有轻烟和月，斜风吹雨。
一体龙须随地转，不学松萝儿女。
结就员青，收来掌握，犹带金盘露。
拍浮金井，水花零乱飞舞。
谁信六月飘霜，破开落刃，散银丝金缕。
冷碧凄香萦齿颊，洗我尘襟烦暑。
杜老吟诗，已公留客，此兴无今古。
安期非诞，世间有枣如许。
 >> 
词牌介绍


rhythmic: 念奴娇
author: 郑域
content:
嗟来咄去，被天公、把做小儿调戏。
蹀雪龙庭归未久，还促炎州行李。
不半年间，北胡南越，一万三千里。
征衫著破，著衫人、可知矣。
休问海角天涯，黄蕉丹荔，自足供甘旨。
泛绿依红无个事，时舞斑衣而已。
救蚁藤桥，养鱼盆沼，是亦经纶耳。
伊周安在，且须学老莱子。
 >> 
词牌介绍


rhythmic: 祝英台近
author: 王澡
content:
玉东西，歌宛转。
未做苦离调。
著上征衫，字字是愁抱。
月寒鬓影刁萧，舵楼开缆，记柳暗、乳鸦啼晓。
短亭草。
还是绿与春归，罗屏梦空好。
燕语难凭，憔悴未渠了。
可能妒柳羞花，起来浑懒，便瘦也、教春知道。
 >> 
词牌介绍


rhythmic: 满江红
author: 戴复古
content:
赤壁矶头，一番过、一番怀古。
想当时、周郎年少，气吞区宇。
万骑临江貔虎噪，千艘列炬鱼龙怒。
卷长波、一鼓困曹瞒，今如许。
江上渡，江边路。
形胜地，兴亡处。
览遗踪，胜读史书言语。
几度东风吹世换，千年往事随潮去。
问道傍、杨柳为谁春，摇金缕。
 >> 
词牌介绍


rhythmic: 水调歌头
author: 戴复古
content:
雕鹗上云汉，虎豹守天关。
一官游戏，笑向古郢试朱。
天下封疆几郡，尽得公为太守，奉诏仰天宽。
万物一吐气，千里贺平安。
雪楼高，三百尺，玉栏干。
政成无事，时复把酒对江山。
问讯莫愁安在，见说风流宋玉，犹有屋三间。
请和阳春曲，留与世人看。
 >> 
词牌介绍


rhythmic: 沁园春
author: 戴复古
content:
一曲狂歌，有百馀言，说尽一生。
费十年灯火，读书读史，四方奔走，求利求名。
蹭蹬归来，闭门独坐，赢得穷吟诗句清。
夫诗者，皆吾侬平日，愁叹之声。
空馀豪气峥嵘。
安得良田二顷耕。
向临邛涤器，可怜司马，成都卖卜，谁识君平。
分则宜然，吾何敢怨，蝼蚁逍遥戴粒行。
开怀抱，有青梅荐酒，绿树啼莺。
 >> 
词牌介绍


rhythmic: 贺新郎
author: 戴复古
content:
说与黄花道。
九秋深、三光五岳，气锺英表。
金马玉堂真学士，蕴藉诗书奥妙。
一一是、经纶才调。
斟酌古今来活国，算忠言、谠论知多少。
又入奏，金门晓。
朝回问寝披萱草。
对高堂长说，一片君恩难报。
更待痴儿千载遇，膝下十分荣耀。
趁绿鬓、朱颜不老。
整顿乾坤济时了，奉板舆、拜国夫人号。
可谓忠，可谓孝。
 >> 
词牌介绍


rhythmic: 贺新郎
author: 戴复古
content:
忆把金酒。
叹别来、光阴荏苒，江湖宿留。
世事不堪频着眼，赢得两眉长皱。
但东望、故人翘首。
木落山空天远大，送飞鸿、北去伤怀久。
天下事，公知否。
钱塘风月西湖柳。
渡江来、百年机会，从前未有。
唤起东山丘壑梦，莫惜风霜老手。
要整顿、封疆如旧。
早晚枢庭开幕府，是英雄、尽为公奔走。
看金印，大如斗。
 >> 
词牌介绍


rhythmic: 贺新郎
author: 戴复古
content:
百尺连云起。
试登临、江山人物，一时俱伟。
旁挹金陵龙虎势，京岘诸峰对峙。
隐隐接、扬州歌吹。
雪浪舞从三峡下，乍逢迎、海若谈秋水。
形胜地，有如此。
使君一世经纶志。
把风斤月斧，来此等闲游戏。
见说楼成无多日，大手一何容易。
笑天下、纷纷血指。
酝酿春风与和气，举长江、变作香醪美。
人共乐，醉桃李。
 >> 
词牌介绍


rhythmic: 水调歌头
author: 戴复古
content:
轮奂半天上，胜概压南楼。
筹边独坐，岂欲登览快双眸。
浪说胸吞云梦，直把气吞残虏，西北望神州。
百载一机会，人事恨悠悠。
骑黄鹤，赋鹦鹉，谩风流。
岳王祠畔，杨柳烟锁古今愁。
整顿乾坤手段，指授英雄方略，雅志若为酬。
杯酒不在手，双鬓恐惊秋。
 >> 
词牌介绍


rhythmic: 满庭芳
author: 戴复古
content:
三日春光，群贤胜践，山阴何似山阳。
鹅池墨妙，曲水记流觞。
自许风流丘壑，何人共、击楫长江。
新亭上，山河有异，举目恨堂堂。
使君，经世志，十年边上，两鬓风霜。
问池边杨柳，因甚凄凉。
万树重新种了，株株在、桃李花傍。
仍须待，剩栽兰芷，为国洗河湟。
 >> 
词牌介绍


rhythmic: 满庭芳
author: 戴复古
content:
赤壁矶头，临皋亭下，扁舟两度经过。
江山如画，风月奈愁何。
三国英雄安在，而今但、一目烟波。
风流处，竹楼无恙，相对有东坡。
登临，还自笑，狂游四海，一向忘家。
算天寒路远，早早归呵。
明日片帆东下，沧洲上、千里芦花。
真堪爱，买鱼沽酒，到处听吴歌。
 >> 
词牌介绍


rhythmic: 木兰花慢
author: 戴复古
content:
莺啼啼不尽，任燕语、语难通。
这一点闲愁，十年不断，恼乱春风。
重来故人不见，但依然、杨柳小楼东。
记得同题粉壁，而今壁破无踪。
兰皋新涨绿溶溶。
流恨落花红。
念著破春衫，当时送别，灯下裁缝。
相思谩然自苦，算云烟、过眼总成空。
落日楚天无际，凭栏目送飞鸿。


rhythmic: 洞仙歌
author: 戴复古
content:
卖花担上，菊蕊金初破。
说着重阳怎虚过。
看画城簇簇，酒肆歌楼，奈没个巧处，安排着我。
家乡煞远哩，抵死思量，枉把眉头万千锁。
一笑且开怀，小阁团栾，旋簇着、几般蔬果。
把三杯两盏记时光，问有甚曲儿，好唱一个。
 >> 
词牌介绍


rhythmic: 贺新郎
author: 戴复古
content:
蜗角争多少。
是英雄、割据乾坤，到头休了。
一片泥涂荒草地，尽是鱼龙故道。
新堤上、风涛难保。
沧海桑田何时变，怕桑田、未变人先老。
休为此，生烦恼。
讼庭不许频频到。
这官坊、翻来覆去，有何分晓。
无诤人中为第一，长讼元非吉兆。
但有恨、平章不早。
尊酒唤回和气在，看从来、兄弟依然好。
把前事，付一笑。
 >> 
词牌介绍


rhythmic: 沁园春
author: 戴复古
content:
请赋林堂，林堂未成，吾何赋哉。
想胸中丘壑，山中风月，亭台几所，花木千栽。
应接光阴，品题胜概，须待堂成我再来。
听分付，是经行去处，莫放苍苔。
吾曹不堕尘埃。
要胸次长随笑口开。
任江湖浪迹，鸥盟雁序，功名到手，凤阁鸾台。
它日相寻，有逾此约，酌水浮君三百杯。
闻斯语，有冠山突兀，袍岭崔嵬。
 >> 
词牌介绍


rhythmic: 祝英台近
author: 戴复古
content:
泛杭川，临尘水。
几日共游戏。
歌笑开怀，酒醒又还醉。
奈何一但分携，连宵风雨，剪不断、客愁千里。
水云际。
遥望一片飞鸿，苦是失群地。
满眼春风，管甚闲桃李。
此行归老家山，相逢难又，但一味、相思而已。
 >> 
词牌介绍


rhythmic: 大江西上曲・念奴娇
author: 戴复古
content:
大江西去，郁孤台八境，人间图画。
地涌千峰摇翠浪，两派玉虹如泻。
弹压江山，品题风月，四海今王谢。
风流人物，如公一世雄也。
一片忧国丹心，弹丝吹笛，未必能陶写。
西北风尘方洞，宰相闲归绿野。
月斧争鸣，风斤运巧，不用修亭榭。
紫枢黄阁，要公整顿天下。


rhythmic: 满江红
author: 戴复古
content:
太守风流，何人似、金华仙伯。
试看取、珠篇玉句，银钩铁画。
叶叶柳眉齐抹翠，梢梢花脸争匀白。
比池塘、春草梦来诗，尤奇绝。
胸中有，蛾眉月。
笔头带，蓬□雪。
笑归来万里，不登今阙。
鹿瑞堂前冬日暖，螺山江上春波阔。
但伤时、一念不能休，添华发。
 >> 
词牌介绍


rhythmic: 满庭芳
author: 戴复古
content:
草木生春，楼台不夜，团团月上云霄。
太平官府，民物共逍遥。
指点江梅一笑，几番负、雨秀风娇。
今年好，花边把酒，歌舞醉元宵。
风流，贤太守，青云志气，玉树丰标。
是神仙班里，旧日王乔。
出奉板舆行乐，金莲照、十里笙箫。
收灯後，看看丹诏，催入圣明朝。
 >> 
词牌介绍


rhythmic: 祝英台近
author: 戴复古妻
content:
惜多才，怜薄命，无计可留汝。
揉碎花笺，忍写断肠句。
道傍杨柳依依，千丝万缕，抵不住、一分愁绪。
如何诉。
便教缘尽今生，此身已轻许。
捉月盟言，不是梦中语。
後回君若重来，不相忘处，把杯酒、浇奴坟土。
 >> 
词牌介绍


rhythmic: 水调歌头
author: 陈楠
content:
夺取天机妙，夜半看辰杓。
一些珠露，阿谁运倒稻花头。
便向此时采取，宛如碧莲合蕊，滴破玉池秋。
万籁风初起，明月一沙鸥。
紫河车，乘赤凤，入琼楼。
谓之玉汞，与铅与土正相投。
五气三花聚顶，吹著自然真火，炼得似红榴。
十月胎仙出，雷电送金虬。
 >> 
词牌介绍


rhythmic: 真珠帘
author: 陈楠
content:
金丹大药人人有。
要须是、心传口授。
一片白龙肝，一盏醍醐酒。
只为离无寻坎有。
移却南宸回北斗。
好笑。
见金翁姹女，两个厮斗。
些儿铅汞调匀，观汉月海潮，抽添火候。
一箭透三关，方表神仙手。
兔子方来乌处住，龟儿便把蛇吞了。
知否。
那两个锺吕，是吾师友。


rhythmic: 水调歌头
author: 徐鹿卿
content:
廊庙补天手，夷夏想威名。
上前张胆明目，倾倒汉公卿。
二百年来章贡，前赵後萧相□，今古两豪英。
四海望霖雨，可但总祥刑。
自儿时，文字里，已心倾。
魁躔邈在霄汉，薄宦偶趋承。
山见崆峒秀丽，水见玉虹清绝，犹愿见先生。
寄语二三子，洙泗在江城。
 >> 
词牌介绍


rhythmic: 酹江月・念奴娇
author: 徐鹿卿
content:
雪销平野，正云开天宇，灯辉花市。
明灭吐吞无尽藏，巧斗飞桥激水。
铁马响冰，牙旗穿夜，箫鼓声歌沸。
丰年欢笑，酿成千里和气。
相欢交□游嬉，卖薪买酒，歌舞升平里。
记得前年随玉辇，吹下天香扑鼻。
璧月腾辉，仙球稳缒，归有传柑遗。
来年此夜，通明仍许归侍。


rhythmic: 水调歌头
author: 徐鹿卿
content:
岭峤转和气，英挟新凉。
登车搅辔慷慨，风采肃台纲。
第一澄清官府，次第咨询民瘼，馀事到仓。
谨勿养稂莠，莠盛稻苗伤。
金芝秀，蒲涧碧，荔枝香。
此中风味不恶，暂借使星光。
毋薄炎荒瘴海，曾著广平李勉，归去□平章。
唤起昔贤梦，千载续遗芳。
 >> 
词牌介绍


rhythmic: 贺新郎
author: 徐鹿卿
content:
解组轻千里。
趁朝来、风高气爽，波平如砥。
试问馀恩深几许，江阔秋清无底。
看两径、棠阴舞翠。
明月归轻似叶，只梅花、香里诗千纸。
端不愧，西江水。
谪仙才气兰亭字。
更清姿雅度，修竹长松标致。
官职几人曾此过，萱草春风谁似。
任彩服、蹁跹娱戏。
去此云霄真一握，算令公、勋业浑馀事。
中书考，从今始。
 >> 
词牌介绍


rhythmic: 酹江月・念奴娇
author: 徐鹿卿
content:
薰风有意，还年年吹下，九天纶绋。
庾岭高哉知几仞，不隔清名突兀。
明月扁舟，图书之外，所载无南物。
襄公往矣，辽辽直到今日。
南来北地开藩，甘棠好在，一夜春光入。
父老欢迎相告语，依旧朱颜绿发。
四海无波，四江无讼，是先生清德。
岭梅迎笑，和羹□□消息。


rhythmic: 水调歌头
author: 徐鹿卿
content:
五剡乃脱选，通籍入金闺。
祖宗立法初意，正欲猎英奇。
近世流风薄矣，强者立跻霄汉，弱者困尘泥。
流水伯牙操，底处有锺期。
公为政，民不扰，吏无欺。
春风桃李满县，当路几人知。
五马宏开公道，一鹗首旌治最，迟乃速之基。
不枉受人荐，更看荐人时。
 >> 
词牌介绍


rhythmic: 水调歌头
author: 徐鹿卿
content:
别驾映旋轸，父老绕称觥。
西风底事于役，造物岂无情。
知道神生崧岳，大庾岭边和气，未足助欢声。
小试活人手，详谳命公行。
赣滩石，青原雨，快阁晴。
西江一带风物，尽把祝长生。
福与此江无尽，寿与此江俱远，名与此江清。
江水直到海，公亦上蓬瀛。
 >> 
词牌介绍


rhythmic: 汉宫春
author: 徐鹿卿
content:
庾岭梅花，到江空岁晚，始放南枝。
岂徒冰雪蹊径，不受侵欺。
孤高自负，尽炎凉、变态无期。
便瘴雨、蛮烟如许，淡妆也不随时。
未肯移根上苑，且竹边院落，月下园篱。
除却西湖句子，此後无诗。
向□红紫，要十分、妩媚因谁。
算只有、天怜清苦，纷纷蜂蝶争知。


rhythmic: 汉宫春
author: 徐鹿卿
content:
吏隐南昌，问盘根几世，长子孙枝。
仙风道骨如此，信不吾欺。
素姿倾国，□难昏、坐觉愆期。
算好与、水仙作配，又还恨不同时。
岁晚寻盟有几，早兰辞湘浦，竹谢东篱。
自向月中弄影，雪里评诗。
角声吹动，这一天、清兴关谁。
刚唤起、赤松孤竹，此心惟许君知。


rhythmic: 贺新郎
author: 李刘
content:
鹄立通明殿。
又重逢、揆余初度，梦庚华旦。
不学花奴簪红槿，且看秋香宜晚。
任甲子、从新重换。
天欲东都修车马，故降神生甫维周翰。
歌崧岳，咏江汉。
明堂朝罢夷琛献。
引星辰、万人共听，风尘长算。
清昼山东诸将捷，席卷黄河两岸。
问谁在、玉皇香案。
师保万民功业别，向西京、原庙行圭瓒。
定郏，卜涧。
 >> 
词牌介绍


rhythmic: 鱼游春水
author: 李刘
content:
湖南三千里。
百万人家争送喜。
元戎初度，和气水流山峙。
荆楚中间寿域开，翼轸傍边台躔起。
崧岳降神，维箕骑尾。
见说君王注倚。
问舟楫、盐梅谁是。
国人争望周公，东归几几。
功名多载旗常上，福禄平分天壤里。
家家弦管，年年弧矢。


rhythmic: 水调歌头
author: 李刘
content:
万里碧鸡使，叱驭问邛崃。
枪旗有烨，川秦奔走送龙媒。
好在灵均初度，唤起长庚佳梦，霜月照金。
寿似武侯柏，香在草堂梅。
舞娉婷，斟凿落，沃崔嵬。
神尧孙子，向来八九上三台。
挂了桑弧蓬矢，便恐彤弓瓒，分宝下天阶。
归赋梁园雪，试唤长卿来。
 >> 
词牌介绍


rhythmic: 酹江月・念奴娇
author: 李刘
content:
汉庭用老，想君王也忆、潜郎白首。
底事煌煌金玉节，奔走天涯许久。
江右风流，湖南清绝，更借诗翁手。
明年七十，人间此事希有。
固是守得堂间，鲂斋亭下，要称归来柳。
上恐夜深□贾傅，便有锋车迎候。
寿岳峰前，寿星池畔，且寿长沙酒。
期颐三万，祖风应管依旧。


rhythmic: 满庭芳
author: 李刘
content:
郑履声传，倪经业绍，半千贤运重开。
妙年阔步，高折桂枝回。
卿月郎星历遍，都贪把、符竹南来。
棠阴永，仍持玉节，臬事副钦哉。
吾生，真幸会，旧家桃李，曾费栽培。
更春风次第，吹到寒。
遥望绂麟祥旦，霄躔邈、阻奉琅杯。
谁知道，清源路远，直上即蓬莱。
 >> 
词牌介绍


rhythmic: 水调歌头
author: 李刘
content:
端正九秋月，今夜始生明。
扬辉毓秀，飘然海上跨长鲸。
认得灵均初度，直用望舒为御，重耀紫枢庭。
何事乘槎使，尚藉执卿。
合东西，瞻使节，镜中行。
腾腾渐渐，绕枝乌鹊不须惊。
太白擒胡了未，即墨降城安否，玉斧仗修成。
圆却山河影，捣药兔长生。
 >> 
词牌介绍


rhythmic: 念奴娇
author: 郑清之
content:
楚天霜晓，看老来秋圃，寒花犹在。
金阙栽培端正色，全胜东篱风采。
雅韵清虚，幽香淡泊，惟有陶家爱。
由他尘世，落红愁处如海。
多少风雨飘摇，夫君何素，晚节应难改。
休道三闾曾旧识，轻把木兰相对。
延桂同盟，索梅为友，不复娇春态。
年年秋後，笑观芳草萧艾。
 >> 
词牌介绍


rhythmic: 玉漏迟
author: 林表民
content:
并湖游冶路。
垂堤万柳，麴尘笼雾。
草色将春，离思暗伤南浦。
旧日坊陌，尚想得、画楼窗户。
成远阻。
凤笺空寄，燕梁何许。
凄凉瘦损文园，记翠管联吟，玉壶通语。
事逐征鸿，几度悲欢休数。
莺醉乱花深里，悄难替、愁人分诉。
空院宇。
东风晚来吹雨。
 >> 
词牌介绍


rhythmic: 绮罗香
author: 史达祖
content:
做冷欺花，将烟困柳，千里偷催春暮。
尽日冥迷，愁里欲飞还住。
惊粉重、蝶宿西园，喜泥润、燕归南浦。
最妨它、佳约风流，钿车不到杜陵路。
沈沈江上望极，还被春潮晚急，难寻官渡。
隐约遥峰，和泪谢娘眉妩。
临断岸、新绿生时，是落红、带愁流处。
记当日、门掩梨花，翦灯深夜语。
 >> 
词牌介绍


rhythmic: 双双燕
author: 史达祖
content:
过春社了，度帘幕中间，去年尘冷。
差池欲住，试入旧巢相并。
还相雕梁藻井。
又软语、商量不定。
飘然快拂花梢，翠尾分开红影。
芳径。
芹泥雨润。
爱贴地争飞，竞夸轻俊。
红楼归晚，看足柳昏花暝。
应自栖香正稳。
便忘了、天涯芳信。
愁损翠黛双蛾，日日画阑独凭。
 >> 
词牌介绍


rhythmic: 阳春曲・阳春
author: 史达祖
content:
杏花烟，梨花月，谁与晕开春色。
坊巷晓，东风断、旧火销处近寒食。
少年踪迹。
愁暗隔、水南山北。
还是宝络雕鞍，被莺声、唤来香陌。
记飞盖西园，寒犹凝结。
惊醉耳、谁家夜笛。
灯前重帘不挂，华裾、粉泪曾拭。
如今故里信息。
赖海燕、年时相识。
奈芳草、正锁江南，梦春衫怨碧。


rhythmic: 东风第一枝
author: 史达祖
content:
巧沁兰心，偷黏草甲，东风欲障新暖。
谩凝碧瓦难留，信知暮寒轻浅。
行天入镜，做弄出、轻松纤软。
料故园、不卷重帘，误了乍来双燕。
青未了、柳回白眼。
红欲断、杏开素面。
旧游忆著山阴，厚盟遂妨上苑。
寒炉重暖，便放慢春衫针线。
恐凤靴、挑菜归来，万一灞桥相见。
 >> 
词牌介绍


rhythmic: 东风第一枝
author: 史达祖
content:
草脚愁苏，花心梦醒，鞭香拂散牛土。
旧歌空忆珠帘，彩笔倦题绣户。
黏鸡贴燕，想立断、东风来处。
暗惹起、一掬相思，乱若翠盘红缕。
今夜觅、梦池秀句。
明日动、探花芳绪。
寄声沽酒人家，预约俊，游伴侣。
怜它梅柳，乍忍俊、天街酥雨。
待过了一月灯期，日日醉扶归去。
 >> 
词牌介绍


rhythmic: 东风第一枝
author: 史达祖
content:
酒馆歌云，灯街舞绣，笑声喧似箫鼓。
太平京国多欢，大绮罗几处。
东风不动，照花影、一天春聚。
耀翠光、金缕相交，苒苒细吹香雾。
羞醉玉、少年丰度。
怀艳雪、旧家伴侣。
闭门明月关心，倚窗小梅索句。
吟情欲断，念娇俊、知人无据。
想袖寒、珠络藏香，夜久带愁归去。
 >> 
词牌介绍


rhythmic: 喜迁莺
author: 史达祖
content:
月波疑滴。
望玉壶天近，了无尘隔。
翠眼圈花，冰丝织练，黄道宝光相直。
自怜诗酒瘦，难应接、许多春色。
最无赖，是随香趁烛，曾伴狂客。
踪迹。
谩记忆。
老了杜郎，忍听东风笛。
柳院灯疏，梅厅雪在，谁与细倾春碧。
旧情拘未定，犹自学、当年游历。
怕万一，误玉人、夜寒帘隙。
 >> 
词牌介绍


rhythmic: 万年欢
author: 史达祖
content:
两袖梅风，谢桥边、岸痕犹带阴雪。
过了匆匆灯市，草根青发。
燕子春愁未醒，误几处、芳音辽绝。
烟溪上、采绿人归，定应愁沁花骨。
非干厚情易歇。
奈燕台句老，难道离别。
小径吹衣，曾记故里风物。
多少惊心旧事，第一是、侵阶罗袜。
如今但、柳发春，夜来和露梳月。


rhythmic: 忆瑶姬
author: 史达祖
content:
娇月笼烟，下楚领、香分两朵湘云。
花房渐密时，弄杏笺初会，歌里殷勤。
沈沈夜久西窗，屡隔兰灯幔影昏。
自彩鸾、飞入芳巢，绣屏罗荐粉光新。
十年未始轻分。
念此飞花，可怜柔脆销春。
空馀双泪眼，到旧家时郎谩染愁巾。
袖止说道凌虚，一夜相思玉样人。
但起来、梅发窗前，哽咽疑是君。


rhythmic: 风流子
author: 史达祖
content:
红楼横落日，萧郎去、几度碧云飞。
记窗眼递香，玉台妆罢，马蹄敲月，沙路人归。
如今但，一莺通信息，双燕说相思。
入耳旧歌，怕听琴缕，断肠新句，羞染乌丝。
相逢南溪上，桃花嫩、娇样浅澹罗衣。
恰是怨深腮赤，愁重声迟。
怅东风巷陌，草迷春恨，软尘庭户，花误幽期。
多少寄来芳字，都待还伊。


rhythmic: 风流子
author: 史达祖
content:
飞琼神仙客，因游戏、误落古桃源。
藉吟笺赋笔，试融春恨，舞裙歌扇，聊应尘缘。
遣人怨，乱云天一角，弱水路三千。
还因秀句，意流江外，便随轻梦，身堕愁边。
风流休相误，寻芳纵来晚，尚有它年。
只为赋情不浅，弹泪风前。
想雾帐吹香，独怜奇俊，露杯分酒，谁伴婵娟。
好在夜轩凉月，空自团圆。


rhythmic: 金盏子
author: 史达祖
content:
奖绿催红，仰一番膏雨，始张春色。
未踏画桥烟，江南岸、应是草花密。
尚忆溅裙苹溪，觉诗愁相觅。
光风外，除是倩莺烦燕，谩通消息。
梨花夜来白。
相思梦、空阑一林月。
深深柳枝巷陌，难重遇、弓弯两袖云碧。
见说倦理秦筝，怯春葱无力。
空遣恨，当时留秀句，苍苔蠹壁。


rhythmic: 三姝媚
author: 史达祖
content:
烟光摇缥瓦。
望晴檐多风，柳花如洒。
锦瑟横床，想泪痕尘影，凤弦常下。
倦出犀帷，频梦见、王孙骄马。
讳道相思，偷理绡裙，自惊腰衩。
惆怅南楼遥夜。
记翠箔张灯，枕肩歌罢。
又入铜驼，遍旧家门巷，首询声价。
可惜东风，将恨与、闲花俱谢。
记取崔徽模样，归来暗写。


rhythmic: 寿楼春
author: 史达祖
content:
裁春衫寻芳。
记金刀素手，同在晴窗。
几度因风残絮，照花斜阳。
谁念我今无肠。
自少年、消磨疏狂。
但听雨挑灯，床病酒，多梦睡时妆。
飞花去，良宵长。
有丝阑旧曲，金谱新腔。
最恨湘云人散，楚兰魂伤。
身是客，愁为乡。
算玉箫、犹逢韦郎。
近寒食人家，相思未忘苹藻香。


rhythmic: 南浦
author: 史达祖
content:
玉树晓飞香，待倩它、和愁点破妆镜。
轻嫩一天春，平白地、都护雨昏烟暝。
幽花露湿，定应独把阑干凭。
谢屐未蜡，安排共文，重游芳径。
年来梦里扬州，怕事随歌残，情趁云冷。
娇眄隔东风，无人会、莺燕暗中心性。
深盟纵约，尽同晴雨全无定。
海棠梦在，相思过西园，秋千红影。
 >> 
词牌介绍


rhythmic: 探芳信
author: 史达祖
content:
谢池晓。
被酒滞春眠，诗萦芳草。
正一阶梅粉，都未有人扫。
细禽啼处东风软，嫩约关心早。
未烧灯，怕有残寒，故园稀到。
说道试妆了。
也为我相思，占它怀抱。
静数窗棂，最欢听鹊声好。
半年白玉台边话，屡见钩小。
指芳期，夜月花阴梦老。


rhythmic: 祝英台近
author: 史达祖
content:
柳枝愁，桃叶恨，前事怕重记。
红药开时，新梦又溱洧。
此情老去须休，春风多事。
便老去、越难回避。
阻幽会。
应念偷翦酴，柔条暗萦系。
节物移人，春暮更憔悴。
可堪竹院题诗，藓阶听雨，寸心外、安愁无地。
 >> 
词牌介绍


rhythmic: 祝英台近
author: 史达祖
content:
绾流苏，垂锦绶。
烟外红尘逗。
莫倚莓墙，花气酽如酒。
便愁醺醉青虬，蜿蜿无力，戏穿碎、一屏新绣。
谩怀旧。
如今姚魏俱无，风标较消瘦。
露点摇香，前度翦花手。
见郎和笑拖裙，匆匆欲去，蓦忽地、留芳袖。
 >> 
词牌介绍


rhythmic: 祝英台近
author: 史达祖
content:
落花深，芳草暗，春到断肠处。
金勒骄风，欲过大堤去。
翠楼葛领西边，恰如曾约，画阑映、一枝琼树。
正凝伫。
芳意欺月矜春，浑欲便偷许。
多少莺声，不敢寄愁与。
谢郎日日西湖，如今归後，几时见、倚帘吹絮。
 >> 
词牌介绍


rhythmic: 庆清朝
author: 史达祖
content:
坠絮孳萍，狂鞭孕竹，偷移红紫池亭。
馀花未落，似供残蝶经营。
赋得送春诗了，夏帷撺断绿阴成。
桑麻外，乳鸠稚燕，别样芳情。
荀令旧香易冷，叹俊游疏懒，枉自销凝。
尘侵谢屐，幽径斑驳苔生。
便觉寸心尚老，故人前度谩丁宁。
空相误，祓兰曲水，挑菜东城。


rhythmic: 花心动
author: 史达祖
content:
风约帘波，锦机寒、难遮海棠烟雨。
夜酒未苏，春枕犹，曾是误成歌舞。
半褰薇帐云头散，奈愁味、不随香去。
尽沈静、文园更渴，有人知否。
懒记温柔旧处。
偏只怕、临风见他桃树。
绣户锁尘，锦瑟空弦，无复画眉心绪。
待拈银管书春恨，被双燕、替人言语。
意不尽，垂杨几千万里。


rhythmic: 解佩令
author: 史达祖
content:
人行花坞。
衣沾香雾。
有新词、逢春分付。
屡欲传情，奈燕子、不曾飞去。
倚珠帘、咏郎秀句。
相思一度。
愁一度。
最难忘、遮灯私语。
澹月梨花，借梦来、花边廊庑。
指春衫、泪曾溅处。
 >> 
词牌介绍


rhythmic: 贺新郎
author: 史达祖
content:
花落台池静。
自春衫闲来，老了旧香荀令。
酒既相违诗亦可，此外云沈梦冷。
又催唤、官河兰艇。
匝岸烟霏吹不断，望楼阴、欲带朱桥影。
和草色，入轻暝。
裙边竹叶多应剩。
怪南溪见後，无个再来芳信。
胡蝶一生花里活，难制窃香心性。
便有段、新愁随定。
落日年年宫树绿，堕新声、玉笛西风劲。
谁伴我，月中听。
 >> 
词牌介绍


rhythmic: 贺新郎
author: 史达祖
content:
绿障南城树。
有高楼衔城，楼下芰荷无数。
客自倚阑鱼亦避，恐是持竿伴侣。
对别浦、扁舟容与。
杨柳影间风不到，倩诗情、飞过鸳鸯浦。
人正在，断肠处。
两山带著冥冥雨。
想低帘短额，谁见恨时眉妩。
别为清尊眠锦瑟，怕被歌留愁住。
便欲趁、采莲归去。
前度刘郎虽老矣，奈年来、犹道多情句。
应笑煞，旧鸥鹭。
 >> 
词牌介绍


rhythmic: 贺新郎
author: 史达祖
content:
鹊翅西风浅。
乍疏云垂幔，近月银钩将卷。
天上应闲支机石，前度芳盟谁践。
便好织、回文锦献。
乞得欢今夜里，算盈盈、一水曾何远。
宁不会，暗相见。
彩楼吹断闲针线。
想幽情嫩约，别有藓庭花院。
青鸟沈沈音尘绝，烟锁蓬莱宫殿。
渐木杪、参旗西转。
不怕天孙成间阻，怕人间、薄幸心肠变。
又学得，易分散。
 >> 
词牌介绍


rhythmic: 贺新郎
author: 史达祖
content:
同住西山下。
是天地中间，爱酒能诗之社。
船向少陵佳处放，尘世必无知者。
暑不到、云宫风榭。
楚竹忽然呼月上，被东西，几叶云萦惹。
云散去，笑声罢。
清尊莫为婵娟泻。
为狂吟醉舞，毋失晋人风雅。
踏碎桥边杨柳影，不听渔樵闲话。
更欲举、空杯相谢。
北斗以南如此几，想吾曹、便是神仙也，问今夜，是何夜。
 >> 
词牌介绍


rhythmic: 贺新郎
author: 史达祖
content:
西子相思切。
委萧萧、风裳水佩，照人清越。
山染蛾眉波曼，聊可与之娱悦。
便莫赋、湘妃罗袜。
怕见绿荷相倚恨，恨白鸥、占了凉波阔。
拣凉处，放船歇。
道人不是尘埃物。
纵狂吟魂魄，吹乱一巾凉发。
不觉引杯浇肺渴，正要清歌骇发。
更坐上、其人冰雪。
截取断虹堪作钓，待玉奁、今夜来时节。
也胜钓，石城月。
 >> 
词牌介绍


rhythmic: 夜合花
author: 史达祖
content:
冷截龙腰，偷拿鸾爪，楚山长锁秋云。
梅华未落，年年怨入江城。
千嶂碧，一声清。
杜人间、儿女箫笙。
共凄凉处，琵琶湓浦，长啸苏门。
当时低度西邻。
天澹阑干欲暮，曾赋高情。
子期老矣，不堪带酒重听。
纤手静，七星明。
有新声、应更魂惊。
梦回人世，寥寥夜月，空照天津。


rhythmic: 夜合花
author: 史达祖
content:
柳锁莺魂，花翻蝶梦，自知愁染潘郎。
轻衫未揽，犹将泪点偷藏。
念前事，怯流光。
早春窥、酥雨池塘。
向销凝里，梅开半面，情满徐妆。
风丝一寸柔肠。
曾在歌边惹恨，烛底萦香。
芳机瑞锦，如何未织鸳鸯。
人扶醉，月依墙。
是当初、谁敢疏狂。
把闲言语，花房夜久，各自思量。


rhythmic: 瑞鹤仙
author: 史达祖
content:
杏烟娇湿鬓。
过杜若汀洲，楚衣香润。
回头翠楼近。
指鸳鸯沙上，暗藏春恨。
归鞭隐隐。
便不念、芳盟未稳。
自箫声、吹落云东，再数故园花信。
谁问。
听歌窗罅，倚月钩阑，旧家轻俊。
芳心一寸。
相思後，总灰尽。
奈春风多事，吹花摇柳，也把幽情唤醒。
对南溪、桃萼翻红，又成瘦损。
 >> 
词牌介绍


rhythmic: 瑞鹤仙
author: 史达祖
content:
馆娃春睡起。
为发妆酒暖，脸霞轻腻。
冰霜一生里。
厌从来冷澹，粉腮重洗。
胭脂暗试。
便无限、芳气味。
向黄昏、竹外寒深，醉里为谁偷倚。
娇媚。
春风模样，霜月心肠，瘦来肌体。
孤香细细。
吹梦到，杏花底。
被高楼横管，一声惊断，却对南枝洒泪。
谩相思、桃叶桃根，旧家姊妹。
 >> 
词牌介绍


rhythmic: 汉宫春
author: 史达祖
content:
花隔东垣，咏燕台秀句，结带谋欢。
匆匆旧盟，有限飞梦重关。
南塘夜月，照湘琴、别鹤孤鸾。
天便遣、清愁易长，春衣常恁香寒。
唐昌故宫何许，顿翦霞裁雾，摆落尘缘。
一声步虚，婉婉云驻天坛。
凄凉故里，想香车、不到人间。
羞再见、东阳带眼，教人依旧思凡。


rhythmic: 兰陵王
author: 史达祖
content:
汉江侧。
月弄仙人佩色。
含情久，摇曳楚衣，天水空染娇碧。
文漪簟影织。
凉骨时将粉饰。
谁曾见，罗袜去时，点点波间冷云积。
相思旧飞。
谩想像风裳，追恨瑶席。
涉江几度和愁摘。
记雪映双腕，刺萦丝缕，分开绿盖素袂湿。
放新句吹入。
寂寂。
意犹昔。
念净社因缘，天许相觅。
飘萧羽扇摇团白。
屡侧卧寻梦，倚阑无力。
风标公子，欲下处、似认得。


rhythmic: 风入松
author: 史达祖
content:
素馨萼太寒生。
多翦春冰。
夜深绿雾侵凉月，照晶晶、花叶分明。
人卧碧纱净，香吹雪练衣轻。
频伽衔得堕南薰。
不受纤尘。
若随荔子华清去，定空埋、身外芳名。
借重玉炉沈炷，起予石鼎汤声。
 >> 
词牌介绍


rhythmic: 隔浦莲・隔浦莲近拍
author: 史达祖
content:
红尘飞不到处。
此地知无暑。
乱竹分幽径，虚堂中、自回互。
阴壑生暗雾。
飞泉注。
气入闲尊俎。
快风度。
齐宫楚榭，如今空锁烟树。
何人伴我，梦赋雪车冰柱。
惟有蝉声助冷语。
惊寤。
飞雪来献凉雨。


rhythmic: 隔浦莲・隔浦莲近拍
author: 史达祖
content:
洛神一醉未醒。
俯鉴窥红影。
万绿森相卫，西风静、不放冷。
侵晓鸥梦稳。
非尘境。
棹月香千顷。
锦机靓。
亭亭不语，多应嗔赋玉井。
西湖游子，惯识雨愁烟恨。
只恐吴娃暗折赠。
耿耿。
柔丝容易萦损。


rhythmic: 玉簟凉
author: 史达祖
content:
秋是愁乡。
自锦瑟断弦，有泪如江。
平生花里活，奈旧梦难忘。
蓝桥云树正绿，料抱月、几夜眠香。
河汉阻，但凤音传恨，阑影敲凉。
新妆。
莲娇试晓，梅瘦破春，因甚却扇临窗。
红巾衔翠翼，早弱水茫茫。
柔指各自未翦，问此去、莫负王昌。
芳信准，更敢寻、红杏西厢。


rhythmic: 湘江静
author: 史达祖
content:
暮草堆青云浸浦。
记匆匆、倦篙曾驻。
渔榔四起，沙鸥未落，怕愁沾诗句。
碧袖一声歌，石城怨、西风随去。
沧波荡晚，菰蒲弄秋，还重到、断魂处。
酒易醒，思正苦。
想空山、桂香悬树。
三年梦冷，孤吟意短，屡烟钟津鼓。
屐齿厌登临，移橙後、几番凉雨。
潘郎渐老，风流顿减，闲居未赋。


rhythmic: 玲珑四犯
author: 史达祖
content:
雨入愁边，翠树晚，无人风叶如翦。
竹尾通凉，却怕小帘低卷。
孤坐便怯诗悭，念後赏、旧曾题遍。
更暗尘、偷锁鸾影，心事屡羞团扇。
卖花门馆生秋草，怅弓弯、几时重见。
前欢尽属风流梦，天共朱楼远。
闻道秀骨病多，难自任、从来恩怨。
料也和、前度金笼鹦鹉，说人情浅。


rhythmic: 玲珑四犯
author: 史达祖
content:
阔甚吴天，顿放得、江南离绪多少。
一雨为秋，凉气小窗先到。
轻梦听彻风蒲，又散入、楚空清晓。
问世间、愁在何处，不离澹烟衰草。
簟纹独浸芙蓉影，想凄凄、欠郎偎抱。
即今卧得云衣冷，山月仍相照。
方悔翠袖，易分难聚，有玉香花笑。
待雁来、先寄新词归去，且教知道。


rhythmic: 八归
author: 史达祖
content:
秋江带雨，寒沙萦水，人瞰画阁愁独。
烟蓑散响惊诗思，还被乱鸥飞去，秀句难续。
冷眼尽归图画上，认隔岸、微茫云屋。
想半属、渔市樵村，欲暮竞然竹。
须信风流未老，凭持酒、慰此凄凉心目。
一鞭南陌，几篙官渡，赖有歌眉舒绿。
只匆匆眺远，早觉闲愁挂乔木。
应难奈，故人天际，望彻淮山，相思无雁足。


rhythmic: 玉胡蝶・玉蝴蝶
author: 史达祖
content:
晚雨未摧宫树，可怜闲叶，犹抱凉蝉。
短景归秋，吟思又接愁边。
漏初长、梦魂难禁，人渐老、风月俱寒。
想幽欢。
土花庭，虫网阑干。
无端。
啼蛄搅夜，恨随团扇，苦近秋莲。
一笛当楼，谢娘悬泪立风前。
故园晚、强留诗酒，新雁远、不致寒暄。
隔苍烟。
楚香罗袖，谁伴婵娟。


rhythmic: 齐天乐
author: 史达祖
content:
秋风早入潘郎鬓，斑斑遽惊如许。
暖雪侵梳，晴丝拂领，栽满愁城深处。
瑶簪谩妒。
便羞插宫花，自怜衰暮。
尚想春情，旧吟凄断茂陵女。
人间公道惟此，叹朱颜也恁，容易堕去。
涅了重缁，搔来更短，方悔风流相误。
郎潜几缕。
渐疏了铜驼，俊游俦侣。
纵有黟黟，奈何诗思苦。
 >> 
词牌介绍


rhythmic: 齐天乐
author: 史达祖
content:
阑干只在鸥飞处，年年怕吟秋兴。
断浦沈云，空山挂雨，中有诗愁千顷。
波声未定。
望舟尾拖凉，渡头笼暝。
正好登临，有人歌罢翠帘冷。
悠然魂坠故里，奈闲情未了，还被吹醒。
拜月虚檐，听蛩坏砌，谁复能怜娇俊。
忧心耿耿。
寄桐叶芳题，冷枫新咏。
莫遣秋声，树头喧夜永。
 >> 
词牌介绍


rhythmic: 齐天乐
author: 史达祖
content:
犀纹隐隐莺黄嫩，篱落翠深偷见。
细雨重移，新霜试摘，佳处一年秋晚。
荆江未远。
想橘友荒凉，木奴嗟怨。
就说风流，草泥来趁蟹螯健。
并刀寒映素手，醉魂沈夜饮，曾倩排遣。
沆瀣含酸，金罂裹玉，蔌蔌吴盐轻点。
瑶姬齿软。
待惜取团圆，莫教分散。
入手温存，帕罗香自满。
 >> 
词牌介绍


rhythmic: 齐天乐
author: 史达祖
content:
鸳鸯拂破苹花影，低低趁凉飞去。
画里移舟，诗边就梦，叶叶碧云分雨。
芳游自许。
过柳影闲波，水花平渚。
见说西风，为人吹恨上瑶树。
阑干斜照未满，杏墙应望断，春翠偷聚。
浅约香，深盟捣月，谁是窗间青羽。
孤筝几柱。
问因甚参差，暂成离阻。
夜色空庭，待归听俊语。
 >> 
词牌介绍


rhythmic: 齐天乐
author: 史达祖
content:
西风来劝凉云去，天东放开金镜。
照野霜凝，如河桂湿，一一冰壶相映。
殊方路永。
更分破秋光，尽成悲境。
有客踌躇，古庭空自吊孤影。
江南朋旧在许，也能怜天际，诗思谁领。
梦断刀头，书开虿尾，别有相思随定。
忧心耿耿。
对风鹊残枝，露蛩荒井。
斟酌妲娥，九秋宫殿冷。
 >> 
词牌介绍


rhythmic: 月当厅
author: 史达祖
content:
白壁旧带秦城梦，因谁拜下，杨柳楼心。
正是夜分，鱼钥不动香深。
时有露萤自照，占风裳、可喜影麸金。
坐来久，都将凉意，尽付沈吟。
残云事绪无人舍，恨匆匆、药娥归去难寻。
缀取雾窗，会唱几拍清音。
犹有老来印愁处，冷光应念雪翻簪。
空独对、西风紧，弄一片桐阴。


rhythmic: 秋霁
author: 史达祖
content:
江水苍苍，望倦柳愁荷，共感秋色。
废阁先凉，古帘空暮，雁程最嫌风力。
故园信息。
爱渠入眼南山碧。
念上国。
谁是、脍鲈江汉未归客。
还又岁晚，瘦骨临风，夜闻秋声，吹动岑寂。
露蛩悲、清灯冷屋，翻书愁上鬓毛白。
年少俊游浑断得。
但可怜处，无奈苒苒魂惊，采香南浦，翦梅烟驿。


rhythmic: 满江红
author: 史达祖
content:
万水归阴，故潮信、盈虚因月。
偏只到、凉秋半破，斗成双绝。
有物揩磨金镜净，何人拿攫银河决。
想子胥、今夜见嫦娥，沈冤雪。
光直下，蛟龙穴。
声直上，蟾蜍窟。
对望中天地，洞然如刷。
激气已能驱粉黛，举杯便可吞吴越。
待明朝、说似与儿曹，心应折。
 >> 
词牌介绍


rhythmic: 满江红
author: 史达祖
content:
好领青衫，全不向、诗书中得。
还也费、区区造物，许多心力。
未暇买田清颍尾，尚须索米长安陌。
有当时、黄卷满前头，多惭德。
思往事，嗟儿剧。
怜牛後，怀鸡肋。
奈棱棱虎豹，九重九隔。
三径就荒秋自好，一钱不直贫相逼。
对黄花、常待不吟诗，诗成癖。
 >> 
词牌介绍


rhythmic: 满江红
author: 史达祖
content:
缓辔西风，叹三宿、迟迟行客。
桑梓外、锄渐入，柳坊花陌。
双阙远腾龙凤影，九门空锁鸳鸯翼。
更无人、笛傍宫墙，苔花碧。
天相汉，民怀国。
天厌虏，臣离德。
趁建瓴一举，并收鳌极。
老子岂无经世术，诗人不预平戎策。
办一襟、风月看升平，吟春色。
 >> 
词牌介绍


rhythmic: 换巢鸾凤
author: 史达祖
content:
人若梅娇。
正愁横断坞，梦绕溪桥。
倚风融汉粉，坐月怨秦箫。
相思因甚到纤腰。
定知我今，无魂可销。
佳期晚，谩几度、泪痕相照。
人悄。
天眇眇。
花外语香，时透郎怀抱。
暗握荑苗，乍尝樱颗，犹恨侵阶芳草。
天念王昌忒多情，换巢鸾凤教偕老。
温柔乡，醉芙蓉、一帐春晓。
 >> 
词牌介绍


rhythmic: 惜奴娇
author: 史达祖
content:
香剥酥痕，自昨夜、春愁醒。
高情寄、冰桥雪岭。
试约黄昏，便不误、黄昏信。
人静。
倩娇娥、留连秀影。
吟鬓簪香，已断了、多情病。
年年待、将春管领。
镂月描云，不枉了、闲心性。
谩听。
谁敢把、红儿比并。


rhythmic: 龙吟曲・水龙吟
author: 史达祖
content:
夜寒幽梦飞来，小梅影下东风晓。
蝶魂未冷，吾身良是，悠然一笑。
竹杖敲苔，布鞋踏冻，岁常先到。
傍苍林却恨，储风养月，须我辈、新诗吊。
永以南枝为好。
怕从今、逢花渐老。
愁消秀句，寒回斗酒，春心多少。
之子逃空，伊人遁世，又还惊觉。
但归来对月，高情耿耿，寄白云杪。


rhythmic: 龙吟曲・水龙吟
author: 史达祖
content:
梦回虚白初生，便凝冷月通窗户。
不知夜久，都无人见，玉妃起舞。
银界回天，琼田易地，晃然非故。
想儿童健意，生愁齐色，情频在、窥帘处。
一片樵林钓浦。
是天教、王维画取。
未如授简，先将高兴，收归妙句。
江路梅愁，灞陵人老，又骑驴去。
过章台，记得春风乍见，倚帘吹絮。


rhythmic: 龙吟曲・水龙吟
author: 史达祖
content:
道人越布单衣，兴高爱学苏门啸。
有时也伴，四佳公子，五陵年少。
歌里眠香，酒酣喝月，壮怀无挠。
楚江南，每为神州未复，阑干静、慵登眺。
今日征夫在道。
敢辞劳、风沙短帽。
休吟稷穗，休寻乔木，独怜遗老。
同社诗囊，小窗针线，断肠秋早。
看归来，几许吴霜染鬓，验愁多少。


rhythmic: 玉烛新
author: 史达祖
content:
疏云萦碧岫。
带晚日摇光，半江寒皱。
越溪近远，空频向、过雁风边回首。
酸心一缕。
念水北、寻芳归後。
轻醉醒、堤月笼沙，鞍松宝轮飞骤。
秦楼屡约芳春，记扇背题诗，帕罗沾酒。
瘦愁易就。
因惊断、梦里桃源难又。
临风话旧。
想日暮、梅花孤瘦。
还静倚、修竹相思，盈盈翠袖。


rhythmic: 醉公子
author: 史达祖
content:
神仙无皋泽。
琼裾珠佩，卷下尘陌。
秀骨依依，误向山中，得与相识。
溪岸侧。
倚高情、自锁烟翠，时点空碧。
念香襟沾恨，酥手翦愁，今後梦魂隔。
相思暗惊清吟客。
想玉照堂前、树三百。
雁翅霜轻，凤羽寒深，谁护春色。
诗鬓白。
总多因、水村携酒，烟墅留屐。
更时带、明月同来，与花为表德。


rhythmic: 步月
author: 史达祖
content:
翦柳章台，问梅东阁，醉中携手初归。
逗香帘下，璀璨镂金衣。
正依约、冰丝射眼，更荏苒、蟾玉西飞。
轻尘外，双鸳细蹙，谁赋洛滨妃。
霏霏。
红雾绕，步摇共鬓影，吹入花围。
管弦将散，人静烛笼稀。
泥私语、香樱乍破，怕夜寒、罗袜先知。
归来也，相偎未肯入重帏。


rhythmic: 齐天乐
author: 高观国
content:
碧云阙处无多雨，愁与去帆俱远。
倒苇沙闲，枯兰溆冷，寥落寒江秋晚。
楼阴纵览。
正魂怯清吟，病多依黯。
怕挹西风，袖罗香自去年减。
风流江左久客，旧游得意处，朱帘曾卷。
载酒春情，吹箫夜约，犹忆玉娇香软。
尘栖故苑，叹璧月空檐，梦云飞观。
送绝征鸿，楚峰烟数点。
 >> 
词牌介绍


rhythmic: 齐天乐
author: 高观国
content:
丛幽一笑东篱晓，霜华又随香冷。
晕色黄娇，低枝翠婉，来趁登高佳景。
谁偏管领。
是彭泽归来，未荒三径。
最惬清觞，道家标致自风韵。
南山依旧翠倚，采花无限思，西风吹醒。
万蕊金寒，三秋梦好，曾记餐英清咏。
斓斑泪沁。
怕节去蜂愁，雨荒烟暝。
明日重阳，为谁簪短鬓。
 >> 
词牌介绍


rhythmic: 齐天乐
author: 高观国
content:
晚云知有关山念，澄霄卷开清霁。
素景分中，冰盘正溢，何啻婵娟千里。
危阑静倚。
正玉管吹凉，翠觞留醉。
记约清吟，锦袍初唤醉魂起。
孤光天地共影，浩歌谁与舞，凄凉风味。
古驿烟寒，幽垣梦冷，应念秦楼十二。
归心对此。
想斗插天南，雁横辽水。
试问妲娥，有谁能为寄。
 >> 
词牌介绍


rhythmic: 玉蝴蝶
author: 高观国
content:
唤起一襟凉思，未成晚雨，先做秋阴。
楚客悲残，谁解此意登临。
古台荒、断霞斜照，新梦黯、微月疏砧。
总难禁。
尽将幽恨，分付孤斟。
从今。
倦看青镜，既迟勋业，可负烟林。
断梗无凭，岁华摇落又惊心。
想莼汀、水云愁凝，闲蕙帐、猿鹤悲吟。
信沈沈。
故园归计，休更侵寻。


rhythmic: 金人捧露盘
author: 高观国
content:
梦湘云，吟湘月，吊湘灵。
有谁见、罗袜尘生。
凌波步弱，背人羞整六铢轻。
娉娉袅袅，晕娇黄、玉色轻明。
香心静，波心冷，琴心怨，客心惊。
怕佩解、却返瑶京。
杯擎清露，醉春兰友与梅兄。
苍烟万顷，断肠是、雪冷江清。


rhythmic: 金人捧露盘
author: 高观国
content:
念瑶姬，翻瑶佩，下瑶池。
冷香梦、吹上南枝。
罗浮梦杳，忆曾清晓见仙姿。
天寒翠袖，可怜是、倚竹依依。
溪痕浅，云痕冻，月痕澹，粉痕微。
江楼怨、一笛休吹。
芳音待寄，玉堂烟驿两凄迷。
新愁万斛，为春瘦、却怕春知。


rhythmic: 金人捧露盘
author: 高观国
content:
楚宫闲，金成屋，玉为阑。
断云梦、容易惊残。
骊歌几叠，至今愁思怯阳关。
清音恨阻，抱哀筝、知为谁弹。
年华晚，月华冷，霜华重，鬓华斑。
也须念、闲损雕鞍。
斜缄小字，锦江三十六鳞寒。
此情天阔，正梅信、笛里关山。


rhythmic: 贺新郎
author: 高观国
content:
月冷霜袍拥。
见一枝、年华又晚，粉愁香冻。
云隔溪桥人不度，的春心未纵。
清影怕、寒波摇动。
更没纤毫尘俗态，倚高情、预得春风宠。
沈冻蝶，挂么凤。
一杯正要吴姬捧。
想见那、柔酥弄白，暗香偷送。
回首罗浮今在否，寂寞烟迷翠拢。
又争奈、桓伊三弄。
开遍西湖春意烂，算群花、正作江山梦。
吟思怯，暮云重。
 >> 
词牌介绍


rhythmic: 喜迁莺
author: 高观国
content:
歌声凄怨。
是几度诉春，春都不管。
感绿惊红，颦烟啼月，长是为春消黯。
玉骨瘦无一把，粉泪愁多千点。
可怜损，任尘侵粉蠹，舞裙歌扇。
转盼。
尘梦断。
峡里云归，空想春风面。
燕子楼空，玉台妆冷，湖外翠峰眉浅。
绮陌断魂名在，宝箧返魂香远。
此情苦，问落花流水，何时重见。
 >> 
词牌介绍


rhythmic: 喜迁莺
author: 高观国
content:
凉云归去。
再约著，晚来西楼风雨。
水静帘阴，鸥闲菰影，秋到露汀烟浦。
试省唤回幽恨，尽是愁边新句。
倦登眺，动悲凉还在，残蝉吟处。
凄楚。
空见说，香锁雾扃，心似秋莲苦。
宝瑟弹冰，玉台窥月，浅澹可怜偷聚。
几时翠沟题叶，无复绣帘吹絮。
鬓华晚，念庾郎情在，风流谁与。
 >> 
词牌介绍


rhythmic: 夜合花
author: 高观国
content:
斑驳云开，松雨过，海棠花外寒轻。
湖山翠暖，东风正要新晴。
又唤醒，旧游情。
记年时、今日清明。
隔花阴浅，香随笑语，特地逢迎。
人生好景难并。
依旧秋千巷陌，花月蓬瀛。
春衫抖擞，馀香半染芳尘。
念嫩约，杳难凭。
被几声、啼鸟惊心。
一庭芳草，危阑晚日，无限消凝。


rhythmic: 花心动
author: 高观国
content:
碧藓封枝，点寒英、疏疏玉清冰洁。
梦忆旧家，春与新恩，曾映寿阳妆额。
绿裙青袂南邻伴，应怪我、精神都别。
恨衰晚、春风意思，顿成羞怯。
犹念横斜性格。
恼和靖吟魂，自来清绝。
斜傍劲松，偷倚修篁，总是岁寒相识。
绿阴结子当时意，到如今、芳心消歇。
小桥夜，清愁倦陪澹月。


rhythmic: 祝英台近
author: 高观国
content:
拥红妆，翻翠盖，花影暗南浦。
波面澄霞，兰艇采香去。
有人水溅红裙，相招晚醉，正月上、凉生风露。
两凝伫。
别後歌断云闲，娇姿黯无语。
魂梦西风，端的此心苦。
遥想芳脸轻颦，凌波微步，镇输与、沙边鸥鹭。
 >> 
词牌介绍


rhythmic: 祝英台近
author: 高观国
content:
一窗闲，孤烬冷，独自个春睡。
绣被熏香，不似旧风味。
静听滴滴檐声，惊愁搅梦，更不管、庾郎心碎。
念芳意。
一并十日春寒，梅花煞憔悴。
懒做新词，春在可怜里。
几时挑菜踏青，云沈雨断，尽分付、楚天之外。
 >> 
词牌介绍


rhythmic: 解连环
author: 高观国
content:
露条烟叶。
惹长亭旧恨，几番风月。
爱细缕、先轻黄，渐拂水藏鸦，翠阴相接。
纤软风流，眉黛浅、三眠初歇。
奈年华又晚，萦绊游蜂，絮飞晴雪。
依依灞桥怨别。
正千丝万绪，难禁愁绝。
怅岁久、应长新条，念曾系花骢，屡停兰楫。
弄影摇晴，恨闲损、春风时节。
隔邮亭，故人望断，舞腰瘦怯。


rhythmic: 解连环
author: 高观国
content:
浪摇新绿。
漫芳洲翠渚，雨痕初足。
荡霁色、流入横塘，看风外漪漪，皱纹如。
藻荇萦回，似留恋、鸳飞鸥浴。
爱娇云蘸色，媚日蓝，远迷心目。
仙源漾舟岸曲。
照芳容几树，香浮红玉。
记那回、西洛桥边，裙翠传情，玉纤轻掬。
三十六陂，锦鳞渺、芳音难续。
隔垂阳，故人望断，浸愁万斛。


rhythmic: 烛影摇红
author: 高观国
content:
别浦潮平，远村帆落烟江冷。
征鸿相唤著行飞，不耐霜风紧。
雪意垂垂未定。
正惨惨、云横冻影。
酒醒情绪，日晚登临，凄凉谁问。
行乐京华，软红不断香尘喷。
试将心事卜归期，终是无凭准。
寥落年华将尽。
误玉人、高楼凝恨。
第一休负，西子湖边，江梅春信。
 >> 
词牌介绍


rhythmic: 东风第一枝
author: 高观国
content:
玉洁生英，冰清孕秀，一枝天地春早。
素盟江国芳寒，旧约汉宫梦晓。
溪桥独步，看洒落、仙人风表。
似妙句、何逊扬州，最惜细吟清峭。
香暗度、照影波渺。
春暗寄、付情云杳。
爱随青女横陈，更怜素娥窈窕。
调羹雅意，好赞助、清时廊庙。
羡韵高、只有松筠，共结岁寒难老。
 >> 
词牌介绍


rhythmic: 东风第一枝
author: 高观国
content:
烧色回青，冰痕绽白，娇云先酿酥雨。
纵寒不压葭尘，应时已鞭黛土。
东君入夜，怕预恼、诗边心绪。
意转新，无奈吟魂，醉里已题春句。
香梦醒、几花暗吐。
绿睡起、几丝偷舞。
酒醅清惜重斟，菜甲嫩怜细缕。
玉纤彩胜，愿岁岁、春风相遇。
要等得、明日新晴，第一待寻芳去。
 >> 
词牌介绍


rhythmic: 水调歌头
author: 魏了翁
content:
落日下平楚，秋色到方塘。
人间袢暑难耐，独有此清凉。
龙卷八荒霖雨，鹤十州风露。
回薄水云乡。
欲识千里润，记取玉流芳。
石兰衣，江蓠佩，芰荷裳。
个中自有服媚，何必锦名堂。
吸取玻璃清涨，唤起逍遥旧梦，人物俨相望。
矫首望归路，三十六虚皇。
 >> 
词牌介绍


rhythmic: 贺新郎
author: 魏了翁
content:
独立西风里。
渺无尘、明河挂斗，碧天如洗。
鹊楼前迎风处，吹堕乘槎星使。
弄札札、机中巧思。
织就天孙云锦段，尚轻阴、朱阁留纤翳。
亲为挽，天潢水。
等闲富贵浮云似。
须存留、几分清论，护持元气。
曾把古今兴亡事，奏向前旒十二。
虽去国、言犹在耳。
念我独兮谁与共，谩凝思、一日如三岁。
夜耿耿，不皇寐。
 >> 
词牌介绍


rhythmic: 水调歌头
author: 魏了翁
content:
溥露浸秋色，零雨濯湖弦。
做成特地风月，管领老仙。
雁落村间影，鱼识桥边柱杖，虑澹境长偏。
祗恐未免耳，惊搅日高眠。
龙握节，貂插案，鹿衔。
於公元只馀事，所乐不存焉。
手植蓝田种子，无数阶庭成树，郁郁紫生烟。
富贵姑勿道，借问此何缘。
 >> 
词牌介绍


rhythmic: 水调歌头
author: 魏了翁
content:
轻露沦残暑，哉魄拟初弦。
天台万八千丈，中有紫霞仙。
正理中枢旧武，却忆邻环昨梦，重上蜀青天。
只守伯禽法，с野万云烟。
锦川星，郎位宿，又移躔。
为无结辈十数，踏遍蜀山川。
人识绍兴奉使，家有显谟科约，慧命得公传。
从此造朝去，两地亦青毡。
 >> 
词牌介绍


rhythmic: 水调歌头
author: 魏了翁
content:
岁岁为公寿，著语不能新。
自公持节北去，我亦有遐征。
坐我碧瑶洞府，被我石楠嘉荫，冰柱向人清。
待屈西风指，王事有期程。
我尝闻，由汉水，达河津。
痴牛呆女会处，应有泛槎人。
便向汉川东畔，直透银河左界，去上白云京。
袖有传婿研，我欲丐馀芬。
 >> 
词牌介绍


rhythmic: 摸鱼儿
author: 魏了翁
content:
知年来、几番拜疏。
但言归去归去。
问归有底匆忙事，得恁陈情良苦。
天未许。
将花绶藻衣，为插仪庭羽。
掉头不顾。
念白发翁儿，本来天分，不是折腰具。
从头数。
多少汉庭簪组。
滔滔车马成雾。
争如祖帐东门外，父子缥缥高举。
峨眉下、有几许湖山，无著春风处。
留君不住。
但远景楼前，追陪杖屦，莫忘却、别时语。
 >> 
词牌介绍


rhythmic: 水调歌头
author: 魏了翁
content:
曾记武林日，岁上德星堂。
相君襟度夷雅，容我少年狂。
辇路升平风月，禁陌清时锺鼓，送紫霞觞。
回首十年事，解后衮衣乡。
古今梦，元一辙，谩千场。
纷纷间较目睫，谁解识方将。
霜落南山秋实，风卷北邻夜燎，世事正匆忙。
天意那可问，只愿善人昌。
 >> 
词牌介绍


rhythmic: 水调歌头
author: 魏了翁
content:
人物正寥阔，有美万夫望。
七年填拊方面，帏幄自金汤。
千尺玉龙衔诏，六尺宝照路，载绩满旗常。
富贵姑勿道，难得此芬芳。
尝试看，今古梦，几千场。
人情但较目睫，谁解识方将。
霜落南山秋实，风卷北邻夜燎，世事正匆忙。
海内知公者，只愿寿而臧。
 >> 
词牌介绍


rhythmic: 摸鱼儿
author: 魏了翁
content:
向江头、几回凝望，垂杨那畔舟才舣。
江神似识东归意。
故放一篙春水。
却总被。
三百里人家、祖帐连天起。
且行且止。
便为汝迟留，三朝两日，如此只如此。
还须看，世上忧端如猬。
一枰白黑棋子。
肥边瘦腹都闲事。
毕竟到头何似。
当此际。
要默识沈思，一著惺惺地。
目前谁是。
料当局诸公，敛容缩手，日夜待公至。
 >> 
词牌介绍


rhythmic: 水调歌头
author: 魏了翁
content:
有匪碧岩使，长佩奏琅球。
门前初暑才涨，一室淡於秋。
帘卷峨眉烟雨，袖挟西川风露，满眼绿阴稠。
人物眇然甚，得似此风流。
此何时，公犹滞，剑南州。
分明忧在目睫，只恁付悠悠。
未问人谋当否，须信天生贤哲，不只等闲休。
努力崇明德，巨浸要平舟。
 >> 
词牌介绍


rhythmic: 贺新郎
author: 魏了翁
content:
汉使来何许。
到如今、天边又是，薰弦三度。
见说山深人睡稳，细雨自催茶户。
向滴博、云间看取。
料得权奇空却後，指浮云、万里追风去。
跨燕越，抹秦楚。
不妨且为斯人驻。
正年来、忧端未歇，壮怀谁吐。
顷刻阴晴千万态，怎解绸缪未雨。
算此事、谁宽西顾。
待洗岷峨凄怆气，为八荒、更著深长虑。
间两社，辅明主。
 >> 
词牌介绍


rhythmic: 念奴娇
author: 魏了翁
content:
固陵江上，暮云急、一夜打头风雨。
催送江船上水，笑指□山归去。
靴帽丛中，渔樵席上，总是安行处。
惟馀旧话，为公今日拈取。
见说家近岷山，翠云平楚，万古青如故。
要把平生三万轴，唤取山灵分付。
庐阜嵩高，睢阳岳麓，会与岷为伍。
及时须做，鬓边应未迟暮。
 >> 
词牌介绍


rhythmic: 木兰花慢
author: 魏了翁
content:
怕年来年去，渐雅志、易华颠。
叹梦里青藜，间边银信，望外朱。
十年竟成何事，虽万锺、於我曷加焉。
海上潮生潮落，山头云去云还。
人生天地两仪间。
只住百来年。
今三纪虚过，七旬强半，四帙看看。
当时只忧未见，恐如今、见得又徒然。
夜静花间明露，晓凉竹外晴烟。


rhythmic: 满江红
author: 魏了翁
content:
有美人兮，招不至、几回凝伫。
应只为、家山自好，不堪他顾。
忙里抽头真得计，闲中袖手看成趣。
念从前、出处总无心，天分付。
云冉冉，更吞吐。
泉活活，无朝暮。
与自家意思，一般容与。
月壑晓寒垂叶露，风窗午睡连山雨。
看苍颜、白发两闲人，摩今古。
 >> 
词牌介绍


rhythmic: 满江红
author: 魏了翁
content:
宇宙中间，还独笑、谁疏谁密。
正从容行处，山停川溢。
锺鼎勒铭模物象，山林赐路开行荜。
要不如、胸次祗熙熙，无今昔。
便百中，穿牙戟。
怕六凿，生虚室。
为幽香小伫，旋供吟笔。
人事未须劳预虑，天公浑不消余力。
看雨馀、云卷约帘旌，明红日。
 >> 
词牌介绍


rhythmic: 满江红
author: 魏了翁
content:
秋意冷然，对宇宙、一尊相属。ピ
君看取、都无凝滞，天机纯熟。ピ
水拍池塘鸿雁聚，露浓庭畹芝兰馥。ピ
笑何曾、一事上眉头，萦心曲。ピ
兴不浅，船明玉。ピ
人更健，巾横幅。ピ
问人间底处，升沉迟速。ピ
气压暗岩虹半吐，眼明平楚云相逐。ピ
但年年、屈指问西风，新。ピ
 >> 
词牌介绍


rhythmic: 满江红
author: 魏了翁
content:
湖水平漪，与我意、一般容与。
任多少、双凫乘雁，落花飞絮。
露冷云寒烟外竹，霜明日洁梅边路。
怪天随、人意作阴晴，无非数。
方寸地，图书府。
老太史，亲分付。
况身名四海，未为不遇。
用舍行藏皆有命，时来将相还须做。
且闲中、袖手阅时人，摩今古。
 >> 
词牌介绍


rhythmic: 水调歌头
author: 魏了翁
content:
古说士夫郡，犹欠殿头魁。
记曾分付公等，行矣勉之哉。
世事弈棋无定，甲子循还复尔，不免且低回。
人物价自定，万事付衔杯。
试与公，同握手，上春台。
繁红丽紫何限，转首便尘埃。
欲识化工定处，须向报秋时节，未用较先开。
休道屋犹矮，卿相个中来。
 >> 
词牌介绍


rhythmic: 贺新郎
author: 魏了翁
content:
只记来时节。
又三年、朱炜过了，恰如时霎。
独立薰风苍凉外，笑傍环湖花月。
多少事、欲拈还辍。
扶木之阴三千丈，远茫茫、无计推华发。
容易过，三十八。
此身待向清尊说。
似江头、泛乎不系，扁舟一叶。
将我东西南北去，都任长年旋折。
风不定、川云如撇。
惟有君恩浑未报，又故山、猿鹤催归切。
将进酒，缓歌阕。
 >> 
词牌介绍


rhythmic: 满江红
author: 魏了翁
content:
物象芸芸，知几许、功夫来格。
更时把、荷衣芰制，从容平熨。
云淡天空诗献状，竹深花静机藏密。
对窗前、屏岫老仪刑，真颜色。
商古道，谁俦匹。
评今士，谁钧敌。
向平舟问雁，久间霜翮。
枰上举棋元不定，磨边旋蚁何曾息。
傥天公、有意要平治，饶华发。
 >> 
词牌介绍


rhythmic: 念奴娇
author: 魏了翁
content:
修人物，元如许、谁把屏星留却。
弄破峨眉山月影，似作平分消息。
卷雾名谭，翳云长袖，未称三池客。
且然袖手，人间烦暑方剧。
分手未见前期，风前耿耿，目断斜阳角。
亦欲乘风归去也，问讯故山猿鹤。
鼓催鸡，挥弦送雁，转首成乖各。
愿加饭，书来频寄新作。
 >> 
词牌介绍


rhythmic: 贺新郎
author: 魏了翁
content:
久向闲边著。
对沧江、烟轻日淡，雨疏云薄。
一片闲心无人会，独倚团团羊角。
便舍瑟、铿然而作。
容室中间分明见，暮鸢飞、不尽天空阔。
青山外，断霞末。
看来此意无今昨。
都不论、穷通得失，镇长和乐。
此道舒之弥八极，卷却不盈一握。
但长把、根基恢拓。
将相时来皆可做，似君家、祖烈弥关洛。
康国步，整戎略。
 >> 
词牌介绍


rhythmic: 水调歌头
author: 魏了翁
content:
促织谁遣汝，唧唧不能休。
揽衣起观，四顾河汉淡如油。
露下南山荟蔚，风抹西湖菱芰，客感浩悠悠。
尚此推不去，岁寿两公侯。
自侯归，闲日月，几春秋。
东方千骑，何事白首去为州。
会有葛公清侣，携上神仙官府，玉案侍前旒。
却袖经纶手，归伴赤松游。
 >> 
词牌介绍


rhythmic: 八声甘州
author: 魏了翁
content:
自王家无怨住襄城，世总生贤。
似谢阶兰玉，马庭梧竹，一一堪怜。
富贵关人何事，且问此何缘。
又踏前朝脚，领蜀山川。
点检重关复阁，尚甘棠匝地，乔木参天。
中兴规画，父老至今传。
六十年、山河未改，只芳菲、不断紧相联。
相将又，参陪宰席，还似当年。


rhythmic: 贺新郎
author: 魏了翁
content:
此别情何限。
最关情、一林醒石，重湖宾雁。
几度南楼携手上，十二阑干凭暖。
肯容我、樽前疏散。
底事匆匆催人去，黯西风、别恨千千万。
截不断，整仍乱。
三年瞥忽如飞电。
记从前、心情双亮，意词交划。
千古黎苏登临意，人道於今重见。
又分付、水流冰。
满腹馀疑今谁问，上牛头、净拭乾坤眼。
聊尔耳，恐不免。
 >> 
词牌介绍


rhythmic: 贺新郎
author: 魏了翁
content:
多少龙头客。
数从前、何官不做，清名难得。
万里将归报汉，青锁还应催当夕。
又一叶、扁舟去国。
许史庐前车成雾，未如公、正怕云霄逼。
留不尽，二三策。
一声千里楼前笛。
遏天涯、浮云不断，镇长秋色。
试上层楼分明看，无数水遥山碧。
问此意、有谁曾识。
独抱孤衷苍茫外，满阑干，都是长安日。
终有待，佐皇极。
 >> 
词牌介绍


rhythmic: 念奴娇
author: 魏了翁
content:
岸容山意，随春好，人在春风独立。
立尽闲云来又去，目断一天红日。
岂不怀归，於焉信宿，此意无人识。
只看鬓发，丝丝都为人白。
风露正满人间，睡息，浑不知南北。
要上南山披荟蔚，谁是同心相觅。
天运无穷，事机难料，只有储才急。
愿公寿考，养成元人物。
 >> 
词牌介绍


rhythmic: 洞庭春色・沁园春
author: 魏了翁
content:
花帽檐行，宝钗梁畔，还是上元。
看去年芳草，如今又绿，当时皓月，此夕仍圆。
节序驱人人不解，道岁岁年年都一般。
看承处，有烛龙照夜，铁凤连天。
东风不知倦客，又吹向楼阁山巅。
任管弦闹处，诗豪得志，绮罗香里，侠少当权。
客与溪翁无一事，但随俗簪花含笑看。
无限意，更醉骑花影，饱看丰年。


rhythmic: 念奴娇
author: 魏了翁
content:
刘郎初度随春到，尚记彩衣春立。
又上夫人千岁寿，相望不争旬日。
琴瑟仪刑，山河态度，长是春风识。
都将和气，蒸成满院红白。
我被五斗红陈，三升官酒，驱到城北。
解后相逢同一笑，此会几年难觅。
宝蜡烧春，花光缟夜，未放觥筹急。
天然真乐，傥来知是疣物。
 >> 
词牌介绍


rhythmic: 贺新郎
author: 魏了翁
content:
谁主谁为客。
叹人生、别离容易，会逢难得。
省户高门十年梦，瞥忽浑如昨夕。
风不定、乱云飞急。
本自无心图富贵，也元知、富贵无缘逼。
且还我，兔园策。
谁知一曲柯亭笛。
向天涯、依然解后，长安本色。
怪我阿奶今老眼，已是看朱成碧。
但犹记、黄裳曾识。
多谢殷勤无以报，愿阿奶、长健如今日。
送公子，上霄极。
 >> 
词牌介绍


rhythmic: 洞仙歌
author: 魏了翁
content:
人生一世。
如此元如此。
造化都从起时起。
看庭前桃李，弄蕊开花，还又看，一度成阴结子。
母寿亲认取，叶叶枝枝，一气分来结成底。
更得故人书，遗我新词，把寸心、分明指似。
信过眼、浮华几何时，剩培植根心，等闲千岁。
 >> 
词牌介绍


rhythmic: 念奴娇
author: 魏了翁
content:
梦中犹记，来时路、五马踟蹰攒立。
江北城南春澹沲，山锁一天晴日。
伊轧征车，徊徨去意，只有东风识。
如今还在，谁人伴我浮白。
天外一曲阳春，依然有脚，来到萱堂北。
不是奇情双照亮，肯寄鳞鸿相觅。
酒引曹醇，歌翻楚调，触拨归心急。
醉魂时绕，莺花世界风物。
 >> 
词牌介绍


rhythmic: 水调歌头
author: 魏了翁
content:
人道三十九，岁暮日斜时。
儿今如许，才觉三十九年非。
昨被玉山楼取，今仗牛山挽住，役役不知疲。
自己未能信，漫仕亦何为。
亦何为，应自叹，不如归。
问归亦有何好，堂上彩成围。
上下东冈南陌，来往北邻西舍，逖地看儿啼。
富贵适然耳，此乐几人知。
 >> 
词牌介绍


rhythmic: 醉蓬莱
author: 魏了翁
content:
又一番雨过，倚阁炎威，探支秋色。
前度刘郎，为故园一出。
黄发丝丝，赤心片片，俨中朝人物。
诗里香山，酒中六一，花前康节。
倦客才归，新亭恰就，萱径荫浓，卜林香发。
尊酒相逢，看露花风叶。
跃跃静神，生生意思，入眼浑如涤。
更祝天公，收回积潦，放开晴日。


rhythmic: 贺新郎
author: 魏了翁
content:
千里楼前客。
数从前、几般契分，更谁同得。
尚记流莺催人去，又见莎鸡当夕。
叹天运、相煎何急。
幸自江山皆吾土，被南薰、吹信还相逼。
临大路，控长策。
向来风月苏家笛。
问天边、玉堂何似，黄冈秋色。
万事无心随处好，风定一川澄碧。
些个事、非公谁识。
我亦年来知此意，但聪明、不及於前日。
谁为我，指无极。
 >> 
词牌介绍


rhythmic: 满江红
author: 魏了翁
content:
许大才名，知几许、功夫做得。
独自殿、三朝耆旧，岿然山立。
出处只从心打当，去留不管人忻戚。
抱孤衷、脉脉倚秋风，无人识。
龙可养，凡鳞匹。
鸾可挚，凡禽敌。
便翩然归作，玉龙仙客。
枰上举棋元不定，磨边旋蚁何曾息。
傥天公、有意要平治，须华发。
 >> 
词牌介绍


rhythmic: 木兰花慢
author: 魏了翁
content:
记北人骑屋，看龙首、许仲元。
自拥节来归，持荷直上，谁与争先。
好官到头做彻，些儿欠缺便徒然。
我爱庆元龙首，当春不逐时妍。
人生天地两仪间。
且住百来年。
数初度庚寅，未来甲子，尽自宽闲。
太平竟须公等，终不成、造物谩生贤。
拓取面前路径，著身常要平宽。


rhythmic: 木兰花慢
author: 魏了翁
content:
记薰风殿上，曾当暑、侍君王。
看绛服临轩，白袍当殿，流汗翻浆。
今年诏书催发，趁槐庭、初夏午阴凉。
瘦马行时腊雪，叠猿啼处年光。
大科异等士之常。
难得姓名香。
叹陋习相承，驹辕垂耳，麟楦成行。
平生学为何事，到得时、遇主忍留藏。
看取杏花归路，身名浑是芬芳。


rhythmic: 木兰花慢
author: 魏了翁
content:
问梅花月里，谁解唱、小秦王。
向三叠声中，兰桡荃棹，桂醑椒浆。
明朝濮渝江上，对暮云、平野北风凉。
准拟八千里路，破除九十春光。
砚涵槐影漾旗常。
披拂御炉香。
念人世难逢，玉阶方寸，陛颜行。
休言举人文字，系一生、穷达与行藏。
凡卉都随岁换，幽兰不为人芳。


rhythmic: 满江红
author: 魏了翁
content:
见说新来，把闲事、都齐阁束。
日用处、浑无凝滞，天机纯熟。
帘卷春风琴静好，庭移晓日兰芬馥。
笑可曾，些子上眉头，萦心曲。
吞宇宙，船明玉。
批风月，诗成轴。
问人间底处，升沈荣辱。
与我言兮虽我愿，不吾以也吾常足。
但年年、先後放灯时，新。
 >> 
词牌介绍


rhythmic: 洞仙歌
author: 魏了翁
content:
寿觞庭户，正柳明桃炫。
拟斫江鱼脍银线。
被春风吹入，花锦城中、惟有梦，时到轻轩翠。
归来春已过，桃柳成阴，但喜庭闱镇强健。
更得故人书，遗我瑰词，应重记、去年相见。
望白鹤朱霞杳难攀，谩芳草如烟，青青河畔。
 >> 
词牌介绍


rhythmic: 满江红
author: 魏了翁
content:
彼美人兮，不肯为、时人妆束。
空自爱、北窗睡美，东邻醅熟。
不道有人成离索，直教无计分膏馥。
望鹤飞、不到暮云高，阑干曲。
驹在谷，人金玉。
盘在陆，人宽轴。
笑吾今何苦，耐司空辱。
应为嗷嗷乌反哺，真成落落蛇安足。
到梓州、旧事上心来，呼杯。
 >> 
词牌介绍


rhythmic: 洞庭春色・沁园春
author: 魏了翁
content:
四十之年，头颅如此，岂不自知。
正东家尼父，叹无闻日，鄹人孟子，不动心时。
顾我未能真自信，算三十九年浑是非。
随禄仕，便加齐卿相，於我何为。
人间郁蒸难耐，谁借我五万蒲葵。
上玉台百尺，天连野□，□楼千里，江射晴晖。
此意分明谁与会，但时把瑶笙和月吹。
吾归矣，有鸿相与和，鹤自由飞。


rhythmic: 水调歌头
author: 魏了翁
content:
冻雨洗烦浊，烈日霁威光。
逸人去作太守，旗志倍精芒。
莎外马蹄香湿，柳下阴晨润，景气踏苍苍。
夹道气成雾，我独犯颜行。
对颜行，斟尾酒，点头网。
请君此，更伴顷刻笑谭香。
为问锦屏富贵，孰与熙宁谏议，千古蔚仪章。
世道正颓靡，此意傥毋忘。
 >> 
词牌介绍


rhythmic: 洞庭春色・沁园春
author: 魏了翁
content:
安石声名，买臣富贵，我不敢知。
谩扬州泛泛，浮湛随水，阊门轨轨，开阖从时。
满目浮荣何与我，只赢得一场闲是非。
诚知此，问不归何待，不饮胡为。
岩松涧篁易老，应只能、采菽烹葵。
看风沙漠漠，未清紫逻，烟云冉冉，时露晴晖。
谁唤当年刘越石，为携取胡笳乘月吹。
吾无用，但寤言独宿，奋不能飞。


rhythmic: 水调歌头
author: 魏了翁
content:
桃李眩春昼，松柏傲霜时。
春妍不必皆是，晚秀未为非。
画斧河边瘴雾，叱驭关前险阻，马竭复人疲。
胡不效侪等，趣取好官为。
居之安，于胥乐，咏而归。
毡裘舌成市，书史俨相围。
月淡秋亭烽影，日静春斋铃索，未听杜鹃啼。
美酒无深巷，莫道不吾知。
 >> 
词牌介绍


rhythmic: 水调歌头
author: 魏了翁
content:
三十作龙首，四十珥貂蝉。
幡然携取名节，锦绣蜀山川。
揽辔扶桑初晓，饮马咸池未旰，来日尽宽闲。
兹事亦云足，所乐不存焉。
女垂髫，儿分鼎，妇供鲜。
尊章青鬓未改，和气玉生烟。
造物犹嫌缺陷，要启公侯衮衮，又畀贾嘉贤。
公更厚封植，自古有丰年。
 >> 
词牌介绍


rhythmic: 贺新郎
author: 魏了翁
content:
旧日重阳日。
叹满城，阑风去雨，寂寥萧瑟。
造物翻腾新机杼，不踏诗人陈迹。
都扫荡、一天云物。
挟客凭高西风外，暮鸢飞、不尽秋空碧。
真意思，浩无极。
糕诗酒帽茱萸席。
算今朝、无谁不饮，有谁真得。
子美不生渊明老，千载寥寥佳客。
无限事、欲忘还忆。
金气高明弓力劲，正不堪、回首南山北。
谁弋燕，问消息。
 >> 
词牌介绍


rhythmic: 沁园春
author: 魏了翁
content:
惠我田畴，拯民水火，春满蜀东。
更山连睥睨，长蛇隐雾，红移略约，睢霓横空。
人卧流苏行席上，公心事夕阑晨枕中。
长自苦，算无人识得，只有天公。
天教百般如愿，也应是、天眼惺。
看田间泥饮，门无夜打，水滨庐处，户有朝舂。
拟上公堂，称兕爵酒，未抵人间春意浓。
无可愿，愿城池永与，公寿无穷。
 >> 
词牌介绍


rhythmic: 水调歌头
author: 魏了翁
content:
宇宙一大物，掌握付诸人。
人心不满方寸，北浩无垠。
或者寒蝉自比，不尔秃犀贻笑，龊龊竟何成。
胡不引贤者，相与共弥纶。
未如何，尝试使，问苍。
四时迭起代谢，有屈岂无伸。
昨夜伶伦声里，一气排阴直上，阳德与时新。
道长自今日，持此庆生申。
 >> 
词牌介绍


rhythmic: 水调歌头
author: 魏了翁
content:
涪右金华宅，上有蔚蓝天。
当年玉女何事，未摆世间缘。
要把平夷心事，散作吉祥种子，春暖玉生烟。
回首生处所，更欲与周旋。
自归来，生处所，已三年。
山头白鹤候我，应讶久留连。
已作秋风归梦，忽递春风消息，吹我著泸川。
安得且归去，绵上饱耕眠。
 >> 
词牌介绍


rhythmic: 八声甘州
author: 魏了翁
content:
记幡然、持节下青云，巴月几成弦。
待竹枝歌彻，讼棠匝地，扉草连天。
却寻当年旧梦，来使蜀东川。
人物寥寥甚，禁许回旋。
愧我推挤不去，尚新官对旧，後任如前。
与故人饮酒，月露写明蠲。
叹书生、康时无计，谩忧思、时堕酒痕边。
且只愿、早休兵甲，长见丰年。


rhythmic: 贺新郎
author: 魏了翁
content:
霞下天垂宇。
倚阑干、月华都在，大明生处。
扶木元高三千丈，不分闲云无数。
谩转却、人间朝暮。
万古兴亡心一寸，只涓涓、日夜随流注。
奈与世，不同趣。
齐封冀甸今何许。
百年间、欲招不住，欲推不去。
闸断河流障海水，未放游鱼甫甫。
叹多少、英雄尘土。
挟客凭高西风外，问举头、还见南山否。
花烂熳，草蕃庶。
 >> 
词牌介绍


rhythmic: 江城子
author: 魏了翁
content:
梦随瘦马渡晨烟。
月犹弦。
稻初眠。
宇宙平宽，著我一人闲。
梦破枇杷香满袂，应唤我，驻行鞯。
王氏之门枇杷花正开。
雁声砧杵落晴川。
抚流年。
叹区缘。
随世功名，未信果谁贤。
目断孤云东北角，离复合，断还连。


rhythmic: 喜迁莺
author: 魏了翁
content:
鬓霜盈握。
叹刍牧荒墟，稻粱衰索。
落日牛羊，晚云鸿雁，傍地飞空无托。
牧人困和雨睡，田父醉连云酌。
醉梦未醒，虎嗥川谷，惊林薄。
离别。
谁不恶。
心事同时，都不论离合。
眼底时几，鼻端人物，谁辨北征东略。
最怜世途局趣，只道书生疏阔。
无可赠君，松阴庭院，菊华篱落。
 >> 
词牌介绍


rhythmic: 满江红
author: 魏了翁
content:
世道何常，都一似、水流云出。
叹自古、燕巾滥宝，楚山迷璧。
老我如今观变熟，行藏语嘿惟时适。
似沧溟、容得乘禽飞，双凫集。
花露晓，松风夕。
经味永，山光吸。
历岩中考第，案头月日。
物欲强时心节制，才资弱处书扶掖。
拟棕鞋、桐帽了平生，投簪。
 >> 
词牌介绍


rhythmic: 水调歌头
author: 魏了翁
content:
清燕卧霜角，月魄几回哉。
一声云雁清叫，推枕赋归来。
流水落花去路，画象棠阴陈迹，霄观傍楼台。
别忆入梅艳，愁色上田莱。
记来时，惊列缺，走吴回。
人间都失匕箸，老婢亦惊猜。
匹马晓风鞭袖，孤堞暮烟烽柝，辉却挂蛇杯。
不负此邦去，笑口也应开。
 >> 
词牌介绍


rhythmic: 水调歌头
author: 魏了翁
content:
昨夜严家集，霜斗晴天。
乾坤如许空阔，著我两人闲。
醉帽三更月影，别袂一帘花气，语隽不知还。
二十年间事，肝肺写明蠲。
记相逢，一似昨，两经年。
风波闹处，推出心胆至今寒。
也为故人饮酒，也念邦人怀旧，姑为驻征鞍。
未忍作离语，留待月华圆。
 >> 
词牌介绍


rhythmic: 水调歌头
author: 魏了翁
content:
更尽一杯酒，春近武陵源。
源头父老迎笑，人似老癯仙。
检校露桃风叶，问讯渚莎江草，点检旧风烟。
世界要人拄，公独卧闲边。
叹从来，分宇宙，有山川。
主宾均是寄耳，赢得鬓毛班。
最苦中年相别，更是人才难得，相劝且加餐。
归为玉昆说，时寄我平安。
 >> 
词牌介绍


rhythmic: 水调歌头
author: 魏了翁
content:
山岳会元气，初度首王春。
扶持许大穹壤，全德付耆英。
二万九千日力，四百八旬甲子，酿此杰魁人。
玉剑卧霜斗，金锁挚天扃。
学宗师，人气脉，国精神。
不应闲处袖手，试与入经纶。
磊落蟠溪感遇，迢递彭岁月，远到漆园椿。
用舍关时运，一片老臣心。
 >> 
词牌介绍


rhythmic: 水调歌头
author: 魏了翁
content:
牛酒享宾客，焦烂列前荣。
有人先事早计，残突伴孤星。
香火家家绘象，鼓村村祠宇，翦不断人情。
清泪九皋鹤，唤起梦魂惺。
白苹洲，芳草渡，玉湖亭。
画帘挂起簌，一卷易同盟。
携手锦江箍隐，觌面墨池玄叟，扶杖蜀君平。
三老冁然笑，云散太空清。
 >> 
词牌介绍


rhythmic: 满江红
author: 魏了翁
content:
逢著公卿，谁不道、人才难得。
须认取、天根一点，几曾休息。
未问人间多少士，一门男子头头立。
只其间、如许广文君，谁人识。
冠盖会，渔樵席。
豪气度，清标格。
要安排稳当，讲帷词掖。
蜀泮堂堂元不恶，犹嫌偏惠天西壁。
嘱公卿、著眼看乾坤，搜人物。
 >> 
词牌介绍


rhythmic: 千秋岁引
author: 魏了翁
content:
天生耆德，占断四时先。
春院落，锦山川。
万家灯市明朱紫，一庭花艳傍貂蝉。
妇承姑，翁抱息，子差肩。
匝是、文公开九帙。
陆续看、武公逾九十。
从九九，到千千。
海风谩送天鸡舞，蛰雷未唤壑龙眠。
且从他，歌缓缓，鼓咽咽。
 >> 
词牌介绍


rhythmic: 水调歌头
author: 魏了翁
content:
千古峨眉月，照我别离杯。
故人中岁聚散，脉脉若为怀。
醉帽三更风雨，别袂一帘山色，为放笑眉开。
握手道旧故，抵掌论人才。
山中人，灶间婢，亦惊猜。
江头新涨催发，欲去重裴回。
世事丝丝满鬓，岁月匆匆上面，渴梦肺生埃。
酒罢听客去，公亦赋归来。
 >> 
词牌介绍


rhythmic: 水调歌头
author: 魏了翁
content:
舣棹汉嘉口，更尽渭城杯。
凌云山色，似为行客苦伤怀。
横出半天烟雨，锁定一川风景，未放客船开。
想见此楼上，阅尽蜀人才。
山猿鹤，江鸥鹭，亦相猜。
滔滔日夜东注，全璧几人回。
客亦莞然成笑，多少醉生梦死，转首总成埃。
信屈四时耳，寒暑往还来。
 >> 
词牌介绍


rhythmic: 满江红
author: 魏了翁
content:
风引舟来，恰趁得、东楼嘉集。
正满眼、轻红重碧，照筵浮席。
更是姓黄人作守，重新墨妙亭遗迹。
对暮天、疏雨话乡情，更筹急。
嗟世眼，迷朱碧。
矜气势，才呼吸。
彼蔡章安在，千年黄笔。
腐鼠那能凤吓，怒蜩未信冥鹏翼。
与史君、酌酒酹兴亡，浇今昔。
 >> 
词牌介绍


rhythmic: 水调歌头
author: 魏了翁
content:
烟雨敛江色，江水大於杯。
蓬窗一枕霄梦，忽忽到无怀。
苦被江头新涨，推起天涯倦客，万里片帆开。
收用到我辈，天下岂无才。
路漫漫，行又止，信还猜。
渊鱼得失有分，须载月明回。
寄语鹤山亲友，若访吾庐花柳，为我扫烟埃。
去去党无辱，振袂早归来。
 >> 
词牌介绍


rhythmic: 贺新郎
author: 魏了翁
content:
风定波纹细。
夜无尘、云迷地轴，月流天位。
摇裔飞来江山鹤，犹作故乡嘹唳。
清境里、伴人无睡。
应叹余生舟似泛，浪涛中、几度身尝试。
书有恨，剑无气。
从渠俗耳追繁吹。
抚空明、一窗寒簟，对人如砥。
梦倚银河天外立，云露惺惺满袂。
看多少、人间嬉戏。
要话斯心无分付，路茫茫、还有亲朋至。
应为我，倒洗。
 >> 
词牌介绍


rhythmic: 水调歌头
author: 魏了翁
content:
昨梦鹤山去，风景逐时新。
藕花拍满栏槛，松竹被池频。
尽日兄酥弟酪，触处言鲭义，相对只翁卿。
梦觉帝乡远，有酒为谁倾。
忽飞来，天外句，梦中人。
自怜何事，强把麋鹿裹朝绅。
坐看九衢车马，鞭策长安日月，檐阁太玄经。
只说来时节，金气已高明。
 >> 
词牌介绍


rhythmic: 木兰花慢
author: 魏了翁
content:
恰秋光四十，箕斗外、月初弦。
笑浅濑平芜，寒城小市，掌许山川。
半生梦魂不到，与君侯、岁岁此周旋。
鞍马空销髀肉，兜牟未换貂蝉。
人生天地两仪间。
须住百馀年。
数重卦三三，後天八八，来日千千。
面前路头尽阔，放规模、运量十分宽。
官职终还分定，儿孙也靠心传。


rhythmic: 水调歌头
author: 魏了翁
content:
九十九峰下，百二十年州。
西风吹起客梦，月满驿南楼。
影入天河左界，辰在寿星向上，还是去年秋。
要和木兰曲，载酒寿君侯。
天边信，云外步，去难留。
寿觞庭院依旧，已带别离愁。
离合锺情未免，行止关人何事，浪白世间头。
将相时来作，身健百无忧。
 >> 
词牌介绍


rhythmic: 水调歌头
author: 魏了翁
content:
犹记端门外，鞭袖五更寒。
一声天上钟柝，金锁挚重关。
君向紫宸上阁，我侍玉皇香案，都号舍人般。
梦觉帝乡远，相对两苍颜。
玉围腰，金系肘，绣笼鞯。
乡人衮衮严近，五马度荆山。
收拾五湖气度，卷束蟠胸兵甲，春意满人间。
天锡公纯嘏，气象自平宽。
 >> 
词牌介绍


rhythmic: 满江红
author: 魏了翁
content:
月上南箕，还认得、去年星历。
知谁把、一天星象，荡摩朝昔。
若使平生浑自弃，如今老大何嗟及。
更年来、偏得钝工夫，蹉跎力。
溪瘴碍，蛮烟隔。
穹壤断，江山窄。
纵燕巾滥宝，楚山囚玉。
小小穷通都未问，忍闻同气相煎急。
诵虞郎、百字短长诗，忧何极。
 >> 
词牌介绍


rhythmic: 念奴娇
author: 魏了翁
content:
被东风吹送，都看尽、蜀三川。
向涪水西来，东山右去，剑阁南旋。
家家露餐风宿，数旬间、浑不见炊烟。
踏遍王孙草畔，眼明帝子城边。
万家赤子日高眠。
丝管夜喧阗。
自梓遂而东，岷峨向里，汉益从前。
人人里歌涂咏，愿君侯、长与作蕃宣。
我愿时清无事，早归相伴华颠。
 >> 
词牌介绍


rhythmic: 贺新郎
author: 魏了翁
content:
幸有天遮蔽。
为西南、空虚一面，挺生男子。
塞下将军支颐卧，夜半揽衣推起。
扫十万、胡人如洗。
见说巴山马退，也都因、粮运如流水。
剑以北，一人耳。
十年梦断斜阳外。
恰归来、昌蒲蘸酒，祝兄千岁。
入从出藩谁不是。
谁是难兄难弟。
正乐意、融融未已。
莫趣东方千骑去，愿时平、华皓长相对。
闲富贵，只如此。
 >> 
词牌介绍


rhythmic: 水调歌头
author: 魏了翁
content:
高氏八千古，驺哄溢街坊。
庸夫俗子，夸道锦绣裹家乡。
谁识书生心事，各要济时行己，肯顾利名场。
用我吾所欲，不用亦何伤。
汉嘉守，凡阅历，几麾幢。
便教入从出节，都是分之常。
但愿国安人寿，更只专城也好，不用较强梁。
准拟耆英会，倚杖看人忙。
 >> 
词牌介绍


rhythmic: 水调歌头
author: 魏了翁
content:
风雪锢迁客，闭户紧蒙头。
一声门外剥啄，客有从予游。
直自离骚国里，行到林闾屋畔，万里入双眸。
世态随炎去，此意澹於秋。
感毕逋，怀秸鞠，咏夫不，寻师学道虽乐，吾母有离忧。
岁晚巫云峡雨，春日楚烟湘月，诗思满归舟。
来日重过我，应记火西流。
 >> 
词牌介绍


rhythmic: 摸鱼儿
author: 魏了翁
content:
记年时、三星明处。
尊前携手相语。
家山幸有瓜和芋。
何苦投身官府。
谁知道，尚随逐风华，为蜀分南土。
依前廉取。
便卷却旌麾，提将绣斧。
天口笑应许。
逢初度。
从头要为君数。
怕君惊落前箸。
天东扶木三千丈，不照关河烟雨。
谁砥柱。
想造物生才，肯恁无分付。
九州风露。
待公等归来，为清天步。
容我赋归去。
 >> 
词牌介绍


rhythmic: 水调歌头
author: 魏了翁
content:
尚记春归日，锦绣裹江城。
谁推日驭西去，水认故乡痕。
鱼鸟自飞自跃。
红紫谁开谁落。
天运渺无声。
四序镇如此，当富复亭亭。
是何年，修禊事，畅幽情。
竞传元已天气，别是一般清。
便引郑郊溱洧。
不道孔门沂泗。
大道掌如平。
待挽迷津者，都向此中行。
 >> 
词牌介绍


rhythmic: 水调歌头
author: 魏了翁
content:
堪怪两外府，使传载朝缨。
虽云身在江表，都号汉公卿。
莫是才堪世用，莫是有人吹送，中外尔联荣。
天运自消息，龙蠖不关情。
更寻思，谁得失，孰亏成。
潜鱼要向深渺，犹恐太分明。
且愿时清无事，长把书生阁束，归践对床盟。
强似抗尘俗，岁岁上陪京。
 >> 
词牌介绍


rhythmic: 水调歌头
author: 魏了翁
content:
天地一大物，扶植要人才。
人才谁是，不肯随俗强追陪。
与我言兮我愿。
莫我知兮谁怨。
全仗帝为媒。
此意久寥阔，今见者留台。
笏围腰，书创屋，骑笼街。
时贤白尽须发，老子抑名斋。
更取堂名淇绿。
要把北山万竹。
一日倚云栽。
自处只如此，将相任时来。
 >> 
词牌介绍


rhythmic: 木兰花慢
author: 魏了翁
content:
正秋阴盛处，忽荡起、一冰轮。
甚汉魏从前，才人胜士，断简残文。
都无一词赏玩，更拟将、美色似非伦。
此意谁能领会，自夸光景长新。
得阴多处倍精神。
俗眼转增明。
向大第高楼，痴儿呆女，脆竹繁。
此心到头未稳，莫古人、真不及今人。
坐看两仪消长，静观千古浇淳。


rhythmic: 八声甘州
author: 魏了翁
content:
被西风吹不断新愁。
吾归欲安归。
望秦云苍，蜀山渺，楚泽平漪。
鸿雁依人正急，不奈稻粱稀。
独立苍茫外，数遍群飞。
多少曹苻气势，只数舟燥苇，一局枯棋。
更元颜何事，花玉困重围。
算眼前、未知谁恃，恃苍天、终古限华夷。
还须念，人谋如旧，天意难知。


rhythmic: 玲珑四犯
author: 李从周
content:
初拨琵琶，未肯信，知音真个稀少。
尽日芳情，萦系玉人怀抱。
须待化作杨花，特地过、旧家池沼。
想绮窗、刺绣迟了，半缕茜茸微绕。
旧时眉妩贪相恼。
到春来、为谁浓扫。
新归燕子都曾识，不敢教知道。
长是倦出绣幕，向梦里、重谋一笑。
怎得同携手，花阶月地，把愁勾了。


rhythmic: 一丛花令・一丛花
author: 李从周
content:
梨花随月过中庭。
月色冷如银。
金闺平帖阳台路，恨酥雨、不扫行云。
妆褪臂闲，髻慵簪卸，盟海浪花沈。
洞箫清吹最关情。
腔拍懒温寻。
知音一去教谁听，再拈起、指法都生。
天阔雁稀，帘空莺悄，相傍又春深。


rhythmic: 风流子
author: 李从周
content:
双燕立虹梁。
东风外、烟雨湿流光。
望芳草云连，怕经南浦，葡萄波涨，怎博西凉。
空记省，浅妆眉晕敛，袖唾痕香。
春满绮罗，小莺捎蝶，夜留弦索，么凤求凰。
江湖飘零久，频回首、无奈触绪难忘。
谁信温柔牢落，翻坠愁乡。
仗玉笺铜爵，花间陶写，宝钗金镜，月底平章。
十二主家楼苑，应念萧郎。


rhythmic: 风入松
author: 李从周
content:
霜风连夜做冬晴。
晓日千门。
香葭暖透黄钟管，正玉台、彩笔书云。
竹外南枝意早，数花开对清樽。
香闺女伴笑轻盈。
倦绣停针。
花砖一线添红景，看从今、迤逦新春。
寒食相逢何处，百单五个黄昏。
 >> 
词牌介绍


rhythmic: 宴清都
author: 卢祖皋
content:
春讯飞琼管。
风日薄、度墙啼鸟声乱。
江城次第，笙歌翠合，绮罗香暖。
溶溶涧渌冰泮。
醉梦里、年华暗换。
料黛眉重锁隋堤，芳心还动梁苑。
新来雁阔云音，鸾分槛影，无计重见。
啼春细雨，笼愁澹月，恁时庭院。
离肠未语先断。
算犹有、凭高望眼。
更那堪、芳草连天，飞梅弄晚。


rhythmic: 鱼游春水
author: 卢祖皋
content:
离愁禁不去。
好梦别来无觅处。
风翻征袂，触目年芳如许。
软红尘里鸣鞭镫，拾翠丛中句伴侣。
都负岁时，暗关情绪。
昨夜山阴杜宇。
似把归期惊倦旅。
遥知楼倚东风，凝颦暗数。
宝香拂拂遗鸳锦，心事悠悠寻燕语。
芳草暮寒，乱花微雨。


rhythmic: 倦寻芳
author: 卢祖皋
content:
香泥垒燕，密叶巢莺，春晦寒浅。
花径风柔，著地舞红软。
斗草烟欺罗袂薄，秋千影落春游倦。
醉归来，记宝帐歌慵，锦屏香暖。
别来怅、光阴容易，还又酴，牡丹开遍。
妒恨疏狂，那更柳花迎面。
鸿羽难凭芳信短，长安犹近归期远。
倚危楼，但镇日、绣帘高卷。


rhythmic: 锦园春三犯・锦园春
author: 卢祖皋
content:
昼长人倦。
正凋红涨绿，懒莺忙燕。
丝雨晴，放珠帘高卷。
神仙笑宴。
半醒醉、彩鸾飞遍。
碧玉阑干，青油幢幕，沈香庭院。
洛阳图画旧见。
向天香深处，犹认娇面。
雾霞绡，闻绮罗裁翦。
情高意远。
怕容易、晓风吹散。
一笑何妨，银台换蜡，铜壶催箭。


rhythmic: 锦园春三犯・锦园春
author: 卢祖皋
content:
醉痕潮玉。
爱柔英未吐，露丛如簇。
绝艳矜春，分流芳金谷。
风梳雨沐。
耿空抱、夜阑清淑。
杜老情疏，黄州赋冷，谁怜幽独。
玉环睡醒未足。
记传榆试火，高照宫烛。
锦幄风翻，渺春容难续。
迷红怨绿。
漫惟有、旧愁相触。
一舸东游，何时更约，西飞鸿鹄。


rhythmic: 水龙吟
author: 卢祖皋
content:
杜鹃啼老春红，翠阴满眼愁无奈。
飞来何处，凤鸾驭，霞裾云佩。
风槛娇凭，露梢慵，酒浓微退。
念洛阳人去，香魂又返，依然是，风流在。
银烛光摇彩翠。
画堂深、莫辞沈醉。
十年一觉，扬州春梦，离愁似海。
浩态难留，粉香吹散，几时重会。
向尊前笑折，一枝红玉，帽檐斜戴。
 >> 
词牌介绍


rhythmic: 水龙吟
author: 卢祖皋
content:
荡红流水无声，暮烟细草黏天远。
低回倦蝶，往来忙燕，芳期顿懒。
绿雾迷墙，翠虬腾架，雪明香暖。
笑依依欲挽，春风教住，还疑是，相逢晚。
不似梅妆瘦减。
占人间、丰神萧散。
攀条弄蕊，天涯犹记，曲阑小院。
老去情怀，酒边风味，有时重见。
对枕帏空想，东床旧梦，带将离恨。
 >> 
词牌介绍


rhythmic: 水龙吟
author: 卢祖皋
content:
会昌湖上扁舟，几年不醉西山路。
流光又是，宫衣初试，安榴半吐。
千里江山，满川烟草，薰风淮楚。
念离骚恨远，独醒人去，阑干外，谁怀古。
亦有鱼龙戏舞。
艳晴川、绮罗歌鼓。
乡情节意，尊前同是，天涯羁旅。
涨渌池塘，翠阴庭院，归期无据。
问明年此夜，一眉新月，照人何处。
 >> 
词牌介绍


rhythmic: 水龙吟
author: 卢祖皋
content:
世间谁似蓬仙，坐间八帙齐眉寿。
兰阶更喜，孙枝相映，红芳绿秀。
鹤舞修庭，鹭飞青嶂，帘垂晴昼。
向闲中时有，奚囊背锦，开松户，看云岫。
不羡印金垂斗。
笑纷纷、白云苍狗。
银髯似戟，红颜如炼，风流依旧。
野□晴初，陇梅花下，玉笙吹酒。
怅今年又是，题笺寄远，倩传杯手。
 >> 
词牌介绍


rhythmic: 渡江云
author: 卢祖皋
content:
锦云香满镜，岸巾横笛，浮醉一舟轻。
别愁萦短鬓，晚凉池阁，此地忽逢迎。
柄圆绿，倚风流、还恁娉婷。
凭画阑，嫣然输笑，无语寄心情。
盈盈。
露华匀玉，日影酣红，记晚妆慵整。
还暗惊、人间离合，羞对池萍。
三年一觉西湖梦，又等闲、金井秋声。
销魂久，夜深月冷风清。


rhythmic: 洞仙歌
author: 卢祖皋
content:
玉肌翠袖，较似酴瘦。
几度熏醒夜窗酒。
问炎洲何事，得许清凉，尘不到，一段冰壶翦就。
晚来庭户悄，暗数流光，细拾芳英黯回首。
念日暮江东，偏为魂销，人易老、幽韵清标似旧。
正簟纹如水帐如烟，更奈向，月明露浓时候。
 >> 
词牌介绍


rhythmic: 洞仙歌
author: 卢祖皋
content:
月痕霜晕，雪染冰裁翦。
车马尘中甚曾见。
自扬州吟罢，踏遍西湖，堪爱处，偏是情高韵远。
冷香惊梦破，姑射人归，图画空遗旧妆面。
问何事东君，先与春心，还又是、容易飞花片片。
对暮寒修竹哽无言，更画角层城，夜闻吹怨。
 >> 
词牌介绍


rhythmic: 洞仙歌
author: 卢祖皋
content:
东楼佳丽，缥缈风烟表。
幻得楼山更深窈。
有苍崖乔木，石磴鸣泉，尘不到，掩映十洲三岛。
平生丘壑趣，圭衮何心，自是清时重元老。
想月下云根，鹤唳猿吟，人犹道、作计归游太早。
待他年功退学商颜，却旋种木奴，缓寻瑶草。
 >> 
词牌介绍


rhythmic: 洞仙歌
author: 卢祖皋
content:
梅窗雪屋，还赋蓬仙寿。
闻说今年胜於旧。
有芝书催下，竹史颁春，山好处，留待文章太守。
商霖消息近，缥缈闲云，一笑无心又出岫。
纵高卧十年，八帙初开，天未许、闲向人间袖手。
问西州千骑几时来，对月鹤霜猿，也教知否。
 >> 
词牌介绍


rhythmic: 洞仙歌
author: 卢祖皋
content:
扁舟入浙，便有家山意。
全胜轺车驾边地。
爱官尘不到，书眼争明，称寿处，春傍梅花影里。
平生丘壑志，未老求闲，天亦徘徊就归计。
想叠嶂双溪，千骑弓刀，浑不似、白石山中胜趣。
怕竹屋梅窗欲成时，又飞诏东山，谢公催起。
 >> 
词牌介绍


rhythmic: 丑奴儿慢・采桑子慢
author: 卢祖皋
content:
湘筠展梦，还是带恨枕。
对千顷、风荷凉艳，水竹清阴。
半掩龟纱，几回小语月华侵。
娉婷何处，回首画桥，朱户沈沈。
闻道近时，题红传素，长是沾襟。
想当日、冰弦弹断，总废清音。
准拟归来，扇鸾钗凤巧相寻。
如今无奈，七十二峰，划地云深。


rhythmic: 木兰花慢
author: 卢祖皋
content:
汀莲凋晚艳，又苹末、起秋风。
漫搔首徐吟，微云河汉，疏雨梧桐。
飘零倦寻酒盏，记那回、歌管小楼中。
玉果蛛丝暗卜，细钗蝉鬓轻笼。
吴云别後重重。
凉宴几时同。
纵人间信有，犀灵鹊喜，密意难通。
双星分携最苦，念经年、犹有一相逢。
寂寞桥边旧月，可堪频照西东。


rhythmic: 木兰花慢
author: 卢祖皋
content:
洒窗声未定，怪襟袖、峭寒欺。
渐邑界空明，山河表里，玉幻琼移。
天边占春最早，万花中、不遣一尘飞。
清想吟鞭瘦倚，醉怜歌锦红围。
谁知。
未去心期。
慵酒更慵诗。
算可人惟有，光浮茗碗，香浸梅枝。
长安又惊岁换，笑吹来、空点发成丝。
一舸沧江浩渺，几回归梦参差。


rhythmic: 木兰花慢
author: 卢祖皋
content:
嫩寒催客棹，载酒去、载诗归。
正红叶漫山，清泉漱石，多少心期。
三生溪桥话别，怅薜萝、犹惹翠云衣。
不似今番醉梦，帝城几度斜晖。
鸿飞。
烟水弥弥。
回首处，只君知。
念吴江鹭忆，孤山鹤怨，依旧东西。
高峰梦醒云起，是瘦吟、窗底忆君时。
何日还寻後约，为余先寄梅枝。


rhythmic: 木兰花慢
author: 卢祖皋
content:
翠阴春昼永，乍帘幕、暖飘香。
正玉节来归，斑衣戏舞，□□荧煌。
椿期始开九秩，看芝兰、奕叶早传芳。
都把一门瑞气，酿成九酝霞觞。
相将。
诏墨趣星郎。
乐事未渠央。
渐锦封鸾诰，鱼轩象服，争贲萱堂。
西池献桃未熟，醉西湖、日日想偏长。
紫燕黄鹂院落，牡丹红药时光。


rhythmic: 木兰花慢
author: 卢祖皋
content:
向蒲江佳处，报新葺、小亭轩。
有碧嶂青池，幽花瘦竹，白鹭苍烟。
年华再周甲子，对黄庭、心事只け然。
都占壶天岁月，便成行地神仙。
十年。
微禄萦牵。
梦绕浙东船。
更吾庐才喜，篱尽剖，门巷初全。
何时归来拜寿，尽团栾、笑语玉尊前。
吟寄疏梅驿外，思随飞雁行边。


rhythmic: 满庭芳
author: 卢祖皋
content:
盘谷居成，辋川图就，便从鸥鹭寻盟。
泛溪窈窕，游钓寄高情。
尚忆儿童旧地，疏帘外、烟雨新晴。
微吟罢，渔歌响答，乃醉中听。
蓬瀛。
归计早，下帆坐阅，涛浪堪惊。
爱闲身长占，风澹波平。
夜雪何时访戴，梅花下、同款柴扃。
还知否，清时未许，野渡有舟横。
 >> 
词牌介绍


rhythmic: 瑞鹤仙
author: 卢祖皋
content:
江南秋欲遍。
正莼际鲈分，酒边螯荐。
青林雁霜浅。
问风流何事，试华偏晚。
凌波步远。
误池馆、薰风笑宴。
梦回时，细翦荷衣，尚倚半酣妆面。
深院。
绮霞低映，步障横陈，暮天慵倦。
无言笑倩。
尊前恨，仗谁遣。
似重来鹤驭，锦城依旧，无复仙风宛转。
念疏星澹月，长眉甚时再见。
 >> 
词牌介绍


rhythmic: 摸鱼儿
author: 卢祖皋
content:
怪西风、晓来帽，年华还是重九。
天机衮衮山新瘦，客子情怀谁剖。
微雨後。
更雁带边寒，袅袅欺罗袖。
慵荷倦柳。
悄不似黄花，田田照眼，风味尽如旧。
登临地，寂寞崇台最久。
阑干几度搔首。
翻云覆雨无穷事，流水斜阳知否。
吟未就。
但衰草荒烟，商略愁时候。
闲愁浪有。
总输与渊明，东篱醉舞，身世付杯酒。
 >> 
词牌介绍


rhythmic: 夜飞鹊慢
author: 卢祖皋
content:
骄嘶破清晓，分恨临期。
花下恁月明知。
馀光是处散离思，最怜香霭霏霏。
牵衣弹泪，问凄风愁露，划地东西。
留鞭换佩，怕匆匆、已是迟迟。
凉怯几番罗袂，还燕别文梁，萤点书帏。
一自秋娘迢递，黄金对酒，争忍轻挥。
新来院落，雁难寻、帘幕长垂。
怕凋梧敲径，惊回旧梦，应也颦眉。


rhythmic: 秋霁
author: 卢祖皋
content:
虹雨才收，正抱叶残蝉，渐老云木。
银汉飞星，玉壶零露，万里素秋如沐。
倚颦抱独。
盼娇曾记郎心目。
向艳歌偏爱，赋情多处寄衷曲。
凄凉漫有，旧月阑干，夜凉无因，重照颓玉。
扇纨收、鸾孤蠹损，一番愁绪黯相触。
回首寒云空雁足。
露井零乱，已是负了桐阴，可堪轻误，满篱种菊。


rhythmic: 贺新郎
author: 卢祖皋
content:
挽住风前柳。
问鸱夷、当日扁舟，近曾来否。
月落潮生无限事，零乱茶烟未久。
漫留得、莼鲈依旧。
可是从来功名误，抚荒祠、谁继风流後。
今古恨，一搔首。
江涵雁影梅花瘦。
四无尘、雪飞风起，夜窗如昼。
万里乾坤清绝处，付与渔翁钓叟。
又恰是、题诗时候。
猛拍阑干呼鸥鹭，道他年、我亦垂纶手。
飞过我，共尊酒。
 >> 
词牌介绍


rhythmic: 沁园春
author: 卢祖皋
content:
几叶凋枫，半篙寒日，傍桥系船。
爱洞门深锁，人间福地，双溪分占，天上星躔。
破帽寒，短鞭敲月，此地经行知几年。
空赢得，似沈郎消瘦，还欠诗篇。
沙鸥伴我愁眠。
向水驿风亭红蓼边。
有村醪可饮，且须同醉，溪鱼堪，切莫论钱。
笠泽波头，垂虹桥上，橙蟹肥时霜满天。
相随否，算江南江北，惟有君闲。
 >> 
词牌介绍


rhythmic: 沁园春
author: 卢祖皋
content:
台色齐辉，一点长庚，夜来更明。
渐日添宫线，功催补衮，春回梅萼，香趁调羹。
鹤禁班高，槐庭恩重，八帙人共荣。
谁知道，纵身居公辅，心似书生。
东楼见说初成。
有帘卷江山万里横。
想高情长羡，碧云出处，清时未计，绿野经营。
东阁郎君，南宫进士，管领孙枝扶寿觥。
齐眉醉，笑尊前乐事，真个全并。
 >> 
词牌介绍


rhythmic: 贺新郎
author: 卢祖皋
content:
十顷涵空碧。
画图中、峥嵘幻玉，乱零吹璧。
倚遍危阑吟不尽，把酒风前岸帻。
记当日、西湖为客。
谁翦吴淞江上水，笑乾坤、奇事成儿剧。
还照我，夜窗白。
崇台目断清无极。
引枝筇、琼瑶步软，印登临屐。
娃馆娉婷知何在，泪粉愁浓恨积。
故化作、飞花狼籍。
旧事悠悠浑莫问，有玉蟾、醉里曾相识。
聊伴我，夜吹笛。
 >> 
词牌介绍


rhythmic: 贺新郎
author: 卢祖皋
content:
万里岷峨路。
笑归来、野逸萧闲，旧时风度。
玉陛金闺春引处，迟却京华步武。
漫赢得、西湖佳趣。
香篆琴丝帘影外，有朝云、夜月和鸥鹭。
都辨我，醉中句。
飞凫又报匡庐去。
怕赤霄、班里依然，有人留取。
头黑功名浑好在，漫浪从渠赋予。
但爱我、襟期相遇。
满把一觞为君寿，有风荷、万顷摇清暑。
聊为此，金缕。
 >> 
词牌介绍


rhythmic: 满江红
author: 卢祖皋
content:
楼倚晴空，炎云净、晚来风力。
沧海外、等闲吹上，满轮寒璧。
河汉低垂天欲近，乾坤浩荡秋无极。
凭阑干、衣袂拂青冥，知何夕。
登眺地，追畴昔。
吴越事，皆陈迹。
对清光祗有，醉吟消得。
万古悠悠惟月在，浮生衮衮空头白。
自骑鲸、仙去有谁知，遥相忆。
 >> 
词牌介绍


rhythmic: 满江红
author: 卢祖皋
content:
拟问扁舟，归来趁、蓬莱寿席。
还又向、月城迢递，岁寒为客。
多竹襟期居已就，一川图画□堪觅。
想玉笙、霜鹤拥蹁跹，真仙伯。
身早退，头翻黑。
心最懒，闲偏适。
更新来膝下，始看袍色。
安石正多人望在，子公何用缄书立。
但年年、把酒为梅花，寻消息。
 >> 
词牌介绍


rhythmic: 烛影摇红
author: 卢祖皋
content:
千载风云，庆符良月先呈瑞。
旧家阴郭帝恩浓，圭衮公侯地。
不道蝉联鼎贵。
对秋灯、依然风味。
紫囊归去，绿野闲来，青毡都未。
琴鹤相随，小山花竹便幽意。
满襟和气是藏春，日觉诗名起。
已动金瓯姓字。
早梅□，□□□□。
□□□□，□□□□，□□□□。
 >> 
词牌介绍


rhythmic: 月城春・四犯翦梅花
author: 卢祖皋
content:
五云腾晓。
望凝香画戟，恍然蓬岛。
玉露冰壶，照神仙风表。
诗书坐啸。
唤淮楚、满城春好。
雨谷催耕，风帘戏鼓，家家欢笑。
南湖细吟未了。
看金莲夜直，丹凤飞诏。
鬓影青青，办功名多少。
持杯满。
听千里、载歌难老。
试问尊前，蟠桃次第，红芳犹小。


rhythmic: 贺新郎
author: 卢祖皋
content:
春色元无主。
荷东君、著意看承，等闲分付。
多少无情风与浪，又那更、蝶欺蜂妒。
算燕雀、眼前无数。
从便帘栊能爱护，到如今、已是成迟暮。
芳草碧，遮归路。
看看做到难言处。
怕宣郎、轻转旌旗，易歌襦裤。
月满西楼弦索静，云蔽城阆府。
便恁地、一帆轻举。
独倚阑干愁拍碎，惨玉容、泪眼如红雨。
去与住，两难诉。
 >> 
词牌介绍


rhythmic: 喜迁莺
author: 孙居敬
content:
宿酲初愈。
更花焰频催，叶蕉重举。
浓露沾丛，薰风入樾，黄叶马头飞舞。
梦结尚依征旆，笛怨谁教渔谱。
村路转，见寒机灯在，晨炊人语。
无据。
堪恨处。
残月满襟，不念人羁旅。
天接山光，云拖雁影，多少别离情绪。
绣被香温密叠，罗帕粉痕重护。
这滋味，最不堪两鬓，菱花羞觑。
 >> 
词牌介绍


rhythmic: 贺新郎
author: 孙居敬
content:
风月为佳节。
更湖光、平铺十里，水晶宫阙。
若向孤山邀俗驾，只恐梅花凄咽。
有图画、天然如揭。
好看骚人冰雪句，走龙蛇、醉墨成三绝。
尘世事，谩如发。
真须脚踏层冰滑。
倚高寒、身疑羽化，水平天阔。
目送云边双白鹭，杳杳冲烟出没。
□□□、□□□□。
唤醒儿曹梁甑梦，把逍遥、齐物从头说。
洗夜光，弄明月。
 >> 
词牌介绍


rhythmic: 风入松
author: 孙居敬
content:
王孙去後几时归。
音信全稀。
绿痕染遍天涯草，更小红、已破桃枝。
此恨无人共说，梦回月满楼时。
只应明月照心期。
一向舒眉。
若还早遂蓝桥约，更不举、玉盏东西。
怎望黄金屋贮，只图夸道于飞。
 >> 
词牌介绍


rhythmic: 风入松
author: 孙居敬
content:
画梁燕子报新归。
好语全稀。
庭芳侵亚红相对，却羞见、蕊蕊枝枝。
说与吹箫旧侣，痴心指望多时。
朝云暮雨失欢期。
碧画谁眉。
凝愁立处桐阴转，又还是、红日将西。
谩道梅花纸帐，鸳鸯终待双飞。
 >> 
词牌介绍


rhythmic: 八声甘州
author: 郑梦协
content:
大江流日夜，客心愁、不禁晚来风。
把英雄□气，兴衰馀事，吹散无踪。
但有山围故国，依旧夕阳中。
直北神州路，几点飞鸿。
欲问周郎赤壁，叹沙沈断戟，烟锁艨艟。
听波声如语，空乱荻花丛。
甚云间、平安信少，到黄昏、偏映落霞红。
莼鲈美，扁舟归去，相伴渔翁。


rhythmic: 满江红
author: 留元刚
content:
风送清篙，沿流溯、武夷九曲。
回首处，虹桥无复，幔亭遗屋。
翠壁云屏临钓石，银河雪瀑飞寒玉。
想当年、铁笛倚林吹，秋空绿。
褰荇带，筇竹。
披荷芰，餐椒菊。
问丹崖碧岭，底堪重辱。
青笈不妨娱老眼，乌靴未许污吾足。
恰仙游、一枕梦醒来，胡麻熟。
 >> 
词牌介绍


rhythmic: 沁园春
author: 范炎
content:
襟韵何如，文雅风流，王谢辈人。
问传家何物，多书插架，放怀无可，有酒盈樽。
一咏一谈，悠然高致，似醉当年曲水春。
还知否，壮胸中万卷，笔下千军。
门前我有佳宾。
但明月、清风更此君。
喜西庐息驾，心间胜日，东皇倚杖，目送行云。
闻道君王，玉堂佳处，欲诏长杨奏赋孙。
功名看，一枝丹桂，两树灵椿。
 >> 
词牌介绍


rhythmic: 水调歌・水调
author: 汪相如
content:
指点江水，遥认作琼醅。
介公眉寿，年年倾入紫霞杯。
寿与江流无尽，人在壶天不老，谈笑领春回。
昨夜瞻南极，列宿拱中台。
补天工，取日手，济时材。
不应勇退，归来绿野宴瑶台。
天要先生调燮，人要先生休养，虚左待重来。
再捧长生，依旧面三槐。


rhythmic: 贺新郎
author: 张敬斋
content:
卓茕欧阳子，是江山、毓秀锺灵，异才间世。
恰则韶光三月暮，叶尧阶有四。
正天启、悬弧盛事。
金鸭亭亭书云篆，散非烟、南极真仙至。
来为尔，荐嘉瑞。
神清洞府丹书字。
拥笙歌、绮席高张，更罗珠翠。
个里长春人不老，仙籍玉环暗记。
但判取、沈醉。
拟作新诗八千首，待一年、一献称俾尔。
耆而艾，昌而炽。
 >> 
词牌介绍


rhythmic: 哨遍
author: 刘学箕
content:
木叶尽凋，湖色接天，雪月明江水。
凌万顷、一苇纵所之。
若凭虚驭风仙子。
听洞箫、绵延不绝如缕，馀音袅袅游丝曳。
乃举酒赋诗，玉鳞霜蟹，是中风味偏美。
任满头堆絮雪花飞。
更月澹蓬窗冻云垂。
山郁苍苍，桥卧沈沈，夜鹊惊起。
噫。
倚兰桨兮。
我今恍惚遗身世。
渔樵甘放浪，蜉蝣然、寄天地。
叹富贵何时。
功名浪语。
人生寓乐虽情尔。
知逝者如斯。
盈虚如彼，则知变者如是。
且物生宇宙各有司。
非已有纤毫莫得之。
委吾心、耳目所寄。
用之而不竭，取则不吾禁，自色自声，本非有意。
望东来孤鹤缟其衣。
快乘之、从此仙矣。


rhythmic: 贺新郎
author: 刘学箕
content:
午睡莺惊起。
鬓云偏、未整，凤钗斜坠。
宿酒残妆无意绪，春恨春愁如水。
谁共说、厌厌情味。
手展流苏腰肢瘦，叹黄金、两细香消臂。
心事远，仗谁寄。
帘栊渐是槐风细。
对梧桐、清阴满院，夏初天气。
回首春空梨花梦，屈指从头暗记。
叹薄、抛人容易。
目断孤鸿沈双鲤，恨萧郎、不寄相思字。
幽恨积，黛眉翠。
 >> 
词牌介绍


rhythmic: 贺新郎
author: 刘学箕
content:
往事何堪说。
念人生、消磨寒暑，漫营裘葛。
少日功名频看镜，绿鬓未雪。
渐老矣、愁生华发。
国耻家雠何年报，痛伤神、遥望关河月。
悲愤积，付湘瑟。
人生未可随时别。
守忠诚、不替天意，自能符合。
误国诸人今何在，回首怨深次骨。
叹南北、久成离绝。
中夜闻鸡狂起舞，袖青蛇、戛击光磨铁。
三太息，皆空裂。
 >> 
词牌介绍


rhythmic: 贺新郎
author: 刘学箕
content:
东阁凭诗说。
对丰姿、飘然杖屦，澹然巾葛。
竹外一枝斜更好，玉质冰肌粲雪。
谁折向、满头宣发。
水驿云窗烟庭院，更宜晴、宜雨还宜月。
霜夜永，景萧瑟。
孤芳与群芳别。
陇程遥、攀条难寄，碧云惊合。
桃李漫山空春艳，不比仙风道骨。
有潇洒、清新奇绝。
我被幽香相懊恼，宋广平、岂但心如铁。
飞暗度，石吹裂。
 >> 
词牌介绍


rhythmic: 贺新郎
author: 刘学箕
content:
晓听儿曹说。
道前村、疏梅莫与，蔽萧缠葛。
急与呼童诛翦尽，趁此江天暮雪。
唤小艇、渔翁鹤发，凛冽寒风吹酒面，与何人、共泛山阴月。
归浩叹，御琴瑟。
世寰恍惚山川别。
望琼楼、玉宇相映，烂银环合。
冰柱雪车新句就，不疗饥肠病骨。
奈野鸟、千山飞绝。
我笑书生贫亦甚，诵布衾、岁久寒如铁。
儿恶卧，踏里裂。
 >> 
词牌介绍


rhythmic: 满江红
author: 刘学箕
content:
午转槐阴，正炎暑、侵肌似醉。
问何处、披襟散发，解衣扬袂。
傍沼茅亭杨柳绿，倚崖草阁梧桐翠。
唤玉人、纤手掬清泉，生凉意。
开枕簟，浮瓜芰。
琼液浅，歌喉细。
对文禽雪鹭，助成幽致。
十顷碧莲潇洒国，万竿修竹清凉世。
算此时、情绪有谁同，吾侬自。
 >> 
词牌介绍


rhythmic: 满江红
author: 刘学箕
content:
一柄双花，低翠盖、呈祥现美。
人正在、薰风亭上，满襟如水。
二陆比方夸俊少，两乔相并修容止。
雨初晴、午永斗红酣，真奇耳。
双白鹭，双鲤。
飞与泳，俱来此。
绾双鬟天上，侍香童子。
双剑丰城双孕秀，双凫叶县双趋起。
谩空谈、国士本无双，今双矣。
 >> 
词牌介绍


rhythmic: 沁园春
author: 刘学箕
content:
浮利虚名，算来何用，蜗角蝇头。
笑劳生一梦，两轮催逼，脆如朝露，轻若春沤。
有限精神，无穷世路，劫劫忙忙谁肯休。
堪惊叹，叹痴人未悟，终日营求。
百年光景云浮。
把意马心猿须早收。
有真仙秘诀，飧霞导引，丹砂铅汞，早与身谋。
闲是闲非，他强我弱，一任从教风马牛。
还知道，上蓬莱稳路，八表神游。
 >> 
词牌介绍


rhythmic: 念奴娇
author: 刘学箕
content:
水轩沙岸，午风轻、飘动一天晴雪。
日色晶荧光眩眼，细逐游丝明灭。
帘幕中间，楼台侧畔，浑是瑶瑛积。
缀松黏竹，恍然如对三绝。
遥认仿佛飞花，花非还似，恼乱多情客。
点染春衫无定度，又转沈香亭北。
密密疏疏，斜斜整整，似雪难分别。
坡仙不见，後人有口何说。
 >> 
词牌介绍


rhythmic: 念奴娇
author: 刘学箕
content:
断虹开霁，净秋容、点点初收微雨。
夕下生阴山影澹，缥渺烟云吞吐。
乌帽风偏，青鞋沙软，误入桃溪坞。
多情鸥鹭，偶来忽又飞去。
日暮修竹佳人，雾绡琼佩，绰约疑仙侣。
愧我禅心春尽絮，不逐东风飞舞。
红叶题诗，紫云传恨，密意渠能诉。
此情疏隔，不关楼外烟树。
 >> 
词牌介绍


rhythmic: 水调歌头
author: 刘学箕
content:
三载役京口，十度过松江。
垂虹亭下烟水，长是映蓬窗。
钓得锦鳞成脍，快把双螯浩饮，豪气未能降。
醉舞影零乱，心逐浪舂撞。
景苍茫，歌乃，石空。
蒹葭深处，适意鱼鸟自双双。
便拟轻舟短棹，明月清风长共，与世绝纷龙。
嘉遁有真隐，不羡鹿门庞。
 >> 
词牌介绍


rhythmic: 贺新郎
author: 刘学箕
content:
莫向愁人说。
叹人生、不如意事，十常七八。
是则中年伤怀抱，客里何堪送客。
又添取、一襟凄咽。
岸柳凋零秋容澹，黯消凝、怎忍轻攀折。
重会面，甚时节。
杏花丽日梅花雪。
记当时、一觞一咏，楚云湘月。
别後君休劳春梦，转眼江南塞北。
莫漫被、闲愁萦结。
且判离筵今夕醉，霎时间、便见兰舟发。
空怅望，水云阔。
 >> 
词牌介绍


rhythmic: 酹江月・念奴娇
author: 林正大
content:
诸公台省，问先生何事，冷官如许。
甲第纷纷粱肉厌，应怪先生无此。
道出羲皇，才过屈宋，空有名垂古。
得钱沽酒，忘形欲道尔汝。
好是清夜沈沈，共开春酌，细听檐花雨。
茅屋石田荒已久，总待先生归去。
司马子云，孔丘盗跖，到了俱尘土。
不须闻此，生前杯酒相遇。


rhythmic: 水调歌・水调
author: 林正大
content:
人笑杜陵客，短褐鬓如丝。
得钱沽酒，时赴郑老同襟期。
清夜沈沈春酌，歌语灯前细雨，相觅不相疑。
忘形到尔汝，痛饮真吾师。
问先生，今去也，早归来。
先生去後，石田茅屋恐苍苔。
休怪相如涤器，莫学子云投阁，儒术亦佳哉。
谁道官独冷，衮衮上兰台。


rhythmic: 满江红
author: 林正大
content:
衮衮诸公，嗟独冷、先生宦薄。
夸甲第、纷纷粱肉，谩甘寥寞。
道出羲皇知有用，才过屈宋人谁若。
剩得钱、沽酒两忘形，更酬酢。
清夜永，开春酌。
听细雨，檐花落。
但高歌不管，饿填沟壑。
司马逸才亲涤器，子云识字终投阁。
且生前、相遇共相欢，衔杯乐。
 >> 
词牌介绍


rhythmic: 一丛花
author: 林正大
content:
知章骑马似乘船。
落井眼花圆。
汝阳三斗朝天去，左丞相、鲸吸长川。
潇洒宗之，皎如玉树，举盏望青天。
长斋苏晋爱逃禅，李白富诗篇。
三杯草圣传张旭，更焦遂、五斗惊筵。
一笑相逢，衔杯乐圣，同是饮中仙。


rhythmic: 贺新凉・贺新郎
author: 林正大
content:
兰亭当日事。
有崇山、茂林修竹，群贤毕至。
湍急清流相映带，旁引流觞曲水。
但畅叙、幽情而已。
一咏一觞真足乐，厌管弦丝竹纷尘耳。
春正暮，共修禊。
惠风和畅新天气。
骋高怀、仰观宇宙，俯察品类。
俯仰之间因所寄，放浪形骸之外。
曾不知、老之将至。
感慨旧游成陈迹，念人生、行乐都能几。
後视今，犹昔尔。


rhythmic: 酹江月・念奴娇
author: 林正大
content:
问陶彭泽，有田园活计，归来何晚。
昨梦皆非今觉是，实迷途其未远。
松菊犹存，壶觞自酌，寄傲南窗畔。
闲云出岫，更看飞鸟投倦。
归去请息交游，驾言焉往，独把琴书玩。
孤棹巾车邱壑趣，物与吾生何恨。
宇内寓形，帝乡安所，富贵非吾愿。
乐夫天命，聊乘化以归尽。


rhythmic: 沁园春
author: 林正大
content:
大人先生，高怀逸兴，酒肉寓名。
纵幕天席地，居无庐室，以八荒为域，日月为扃。
贵介时豪，绅处士，未解先生酒适情。
徒劳尔，谩是非锋起，有耳谁听。
先生。
挈提罂。
更箕踞衔杯枕麴生。
但无思无虑，陶陶自得，任兀然而醉，恍然而醒。
静听无闻，熟视无睹，以醉为乡乐性真。
谁知我，彼二豪犹是，蜾蠃螟蛉。
 >> 
词牌介绍


rhythmic: 水调歌
author: 林正大
content:
太行有盘谷，隐者所翱翔，丈夫行世，磊磊落落信行藏。
遇则声名利泽，不遇采山钓水，何似两俱忘。
谁解盘中趣，与酒为歌章。
问何如，盘之乐，乐无央。
远驱虎豹，蛟龙于此亦潜藏。
盘土可耕可稼，盘水可沿可濯，饮食寿而康。
膏车秣吾马，从子以徜徉。


rhythmic: 摸鱼儿
author: 林正大
content:
醉之乡、其去中国，不知其几千里。
其土平旷无涯际。
其气和平一揆。
无寒暑，无聚落居城，无怒而无喜。
昔黄帝氏。
仅获造其都，归而遂悟，结绳已非矣。
及尧舜，盖亦至其边鄙。
终身太平而治。
武王得志於周世。
命立酒人之氏。
从此後，独阮籍渊明，往往逃而至。
何其淳寂。
岂古华胥，将游是境，余故为之记。
 >> 
词牌介绍


rhythmic: 声声慢
author: 林正大
content:
暮春天气，争看长安，水边多丽人人。
意远态浓，肌理骨肉轻匀。
绣罗衣裳照映，尽蹙金、孔雀麒麟。
夸荣贵，是椒房云幕，恩宠无伦。
簇簇紫驼翠釜，间水精盘里，缕脍纷纶。
御送珍羞，夹道箫鼓横陈。
後来宾从杂，认青鸾、飞舞红巾。
扶下马，似杨花、翻入锦茵。
 >> 
词牌介绍


rhythmic: 贺新凉・贺新郎
author: 林正大
content:
环滁皆山也。
望西南、蔚然深秀，者琅邪也。
泉水潺潺峰路转，上有醉翁亭也。
亭、太守自名之也。
试问醉翁何所乐，乐在乎、山水之间也。
得之心、寓酒也。
四时之景无穷也。
看林霏、日出云归，自朝暮也。
交错觥筹酣宴处，肴蔌杂然陈也。
知太守、游而乐也。
太守醉归宾客从，拥苍颜白发颓然也。
太守谁，醉翁也。


rhythmic: 水调歌
author: 林正大
content:
庐山几千仞，屹立并长江。
杨澜左里，洪涛巨浪日舂撞。
风止雪消冰净，相与泊舟登岸，攀磴望空。
岩壑响松桧，巨石激流淙。
事幽寻，遗世俗，绝纷。
幽花野草香满，时有鹤飞双。
羡子买田筑室，欲使浮岚暖翠，坐卧对轩窗。
我欲为君说，安得笔如杠。


rhythmic: 酹江月・念奴娇
author: 林正大
content:
泛舟赤壁，正风徐波静，举尊属客。
渺渺予怀天一望，万顷凭虚独立。
桂桨空明，洞箫声彻，怨慕还凄恻。
星稀月淡，江山依旧陈迹。
因念酾酒临江，赋诗横槊，好在今安适。
谩寄蜉蝣天地尔，瞬目盈虚消息。
江上清风，山间明月，与子欢无极。
翻然一笑，不知东方既白。


rhythmic: 酹江月・念奴娇
author: 林正大
content:
雪堂闲步，过临皋、霜净晚林木落。
月白风清如此夜，与客行歌相答。
网举松鲈，手携斗酒，赤壁重寻约。
悲歌长啸，划然声动寥廓。
试问日月几何，江流山色，今日应如昨。
履遍岩风露冷，水面怒涛惊跃。
一叶中流，听其所止，适有孤飞鹤。
横江东下，问予赤壁游乐。


rhythmic: 水调歌
author: 林正大
content:
仕宦至卿相，富贵好归乡。
高车驷马，都人夹道共瞻望。
意气当年尤盛，荣比昔人衣锦，昼锦以名堂。
海内知名士，久矣望馀光。
大丈夫，荣与贵，视寻常。
丰功令德，要将尧舜致君王。
事业光施社稷，勋烈遍铭彝鼎，此志孰能量。
妙语勒金石，千古一欧阳。


rhythmic: 贺新凉・贺新郎
author: 林正大
content:
酌以蒲城酒。
撷湘累、秋英满泛，介君眉寿。
赠君点漆黟川墨，与印文章大手。
问此别、相逢难又。
三叠阳关声堕泪，写平时、兄弟情长久。
离别事，古来有。
十年骨肉情何厚。
对江山千里，共期白首。
夜雨连床追旧事，惟恨音书渐少。
便只恐、炊沙不饱。
翰墨新功收汗马，话书囊、无底何时了。
欢未足，听鸡晓。


rhythmic: 水调歌
author: 林正大
content:
耿耿银潢净，窗月莹如冰。
朱丝一扣，万籁不起冷光凝。
千古遗音犹在，一洗淫哇郑卫，北里与南陵。
孰识兴亡事，哀乐不同情。
咽流泉，戛鸣玉，击浮金。
老龙啼晓，幼猿忽复暮山吟。
为我临风再奏，仙鹄翩翻十二，感物一何灵。
此曲谁当听，四海有知音。


rhythmic: 满江红
author: 林正大
content:
落魄高人，拼百万、青铜一醉。
挥素手、朱绳一抹，四筵惊起。
催织寒虫秋弄月，叫群独雁天浮水。
更黄鹂、紫燕对春风，争繁脆。
悲楚国，羁臣意。
怜汉女，逾千里。
似深闺恩怨，共相汝尔。
我有江南丘壑趣，此弦能道心中事。
要曲肱、时听写松风，云窗里。
 >> 
词牌介绍


rhythmic: 满江红
author: 林正大
content:
太一真人，莲叶向、中流荡漾。
凌万顷、风为帆席，浪为轻桨。
乱舞翠绡云雾薄，卧看玉宇琉璃晃。
似飘然、万斛举龙骧，随波荡。
太华顶，花十丈。
飘一叶，借清赏。
倩龙眠老手，为渠摹彷。
鳌禁谁寓直，玉堂学士今刘向。
要清宵、特地杖青藜，来相访。
 >> 
词牌介绍


rhythmic: 贺新凉・贺新郎
author: 林正大
content:
生长湖山曲。
羡君儿、呼吸湖光，饱餐山渌。
世外不须论隐逸，谁似先生冰玉。
自骨冷、神清无俗。
我不识君曾梦见，炯双瞳、碧色光相烛。
遗妙语，看不足。
生平高节难为续。
到如今、凛凛风生，言犹可录。
不作相如封禅藁，身後谁荣谁辱。
争肯效、白头吟曲。
好与水仙为伴侣，傍西湖、湖畔修修竹。
时一酹，荐秋菊。


rhythmic: 水调歌
author: 林正大
content:
欲状巴陵胜，千古岳之阳。
洞庭在目，远衔山色俯长江。
浩浩横无涯际，爽气北通巫峡，南望极潇湘。
骚人与迁客，览物兴尤长。
锦鳞游，汀兰郁，水鸥翔。
波澜万顷，碧色上下一天光。
皓月浮金千里，把酒登楼对景，喜极自洋洋。
忧乐有谁会，宠辱两俱忘。


rhythmic: 木兰花慢
author: 林正大
content:
黄河天上派，到东海、去难收。
况镜里堪悲，星星白发，早上人头。
人生尽欢得意，把金尊、对月莫空休。
天赋君材有用，千金散聚何忧。
请君听我一清讴。
锺鼎复奚求。
但烂醉春风，古来惟有，饮者名留。
陈王昔时宴乐，拼十千、斗酒恣欢游。
莫惜貂裘将换，与消千古愁。


rhythmic: 水调歌
author: 林正大
content:
听说竹楼好，佳地占黄冈。
月波相接，俯临江濑挹山光。
急雨檐喧瀑布，密雪瓴敲碎玉，幽阒兴尤长。
琴调更虚畅，诗韵转清扬。
公退暇，披鹤氅，戴华阳。
手披周易，消磨世虑坐焚香。
缥缈烟云竹树，迎送夕阳素月，胜概总难量。
欲辨骚人事，瀹茗漱清觞。


rhythmic: 满江红
author: 林正大
content:
为忆当时，沈醉里、青楼弄月。
闲想像、绣帏珠箔，魂飞心折。
羞向妲娥谈旧事，几经三五盈还缺。
望翠眉、蝉鬓一天涯，伤离别。
寻作梦，巫云结。
流别泪，湘江咽。
对花深两岸，忽添悲切。
试与含愁弹绿绮，知音不遇弦空绝。
忽窗前、一夜寄相思，梅花发。
 >> 
词牌介绍


rhythmic: 满江红
author: 林正大
content:
寂寞江城，┾只共、梅花幽独。
揩病眼、佳人何许，嫣然空谷。
幻出天姿真富贵，朱唇滞酒红生肉。
笑漫山、繁李与夭桃，俱粗俗。
迟日丽，春睡足。
明月照，尤清淑。
算移更千里，远从西蜀。
流落天涯应可念，为渠剧饮仍歌曲。
怕明朝、酒醒落纷纷，那忍触。
 >> 
词牌介绍


rhythmic: 水调歌
author: 林正大
content:
落日岘山下，倒著接回。
傍人笑问山翁，日日醉归来。
三万六千长日，一日杯倾三百，麴筑糟抬。
汉水鸭头绿，变酒入金。
白铜，鸬鹚杓，鹦鹉杯。
轻车快马，凤笙龙管更相催。
自身清风明月，刚道不须钱买，对此玉山颓。
水自东流去，猿自夜声哀。


rhythmic: 意难忘
author: 林正大
content:
蜀道登天。
望峨眉横绝，石栈相连。
西来当鸟道，逆浪俯回川。
猿与鹤，莫攀缘。
九折耸岩峦。
算咫尺、扪参历井，回首长叹。
西游何日当还。
听子规啼月，愁减朱颜。
连峰天一握，飞瀑壑争喧。
排剑阁，越天关。
豺虎乱朝昏。
问锦城，虽云乐土，何似家山。


rhythmic: 沁园春
author: 林正大
content:
庐阜诸峰，炉峰绝胜，草堂介焉。
敞明窗净室，素屏虚榻，要仰观山色。
俯听流泉。
中有池台，旁多竹卉，夹涧杉松高刺天。
堂之北，据层崖积石，绿荫浓鲜。
堂东瀑布飞悬。
似雨露霏微珠贯穿。
有春花秋月，夏云冬雪，阴晴显晦，雾吐烟吞。
右抱琴书，左携妻子，杖屦从容尽暮年。
平生志，赖清泉白石，实听余言。
 >> 
词牌介绍


rhythmic: 摸鱼儿
author: 林正大
content:
泛松江、水遥山碧，清寒微动秋浦。
霜云霁色横无际，别鹄惊鸿无数。
朝又暮。
听牧笛长吹，隐隐渔榔度。
骚人才子。
既览物兴怀，浮游尘外，啸傲剧清思。
人间世。
扰扰荣途要路。
瀛洲琼馆安所。
轩裳何似渔蓑兴，萧散龙游鹤渚。
须归去。
办双桨孤帆，云月和烟雨。
江湖伴侣。
趁社橘初黄，汀葭馀翠，成我莼鲈趣。
 >> 
词牌介绍


rhythmic: 意难忘
author: 林正大
content:
汹汹松风。
更浮云皓皓，轻度春空。
精神新发越，宾主少从容。
犀箸厌，涤昏懵。
茗碗策奇功。
待试与，平章甲乙，为问涪翁。
建溪日铸争雄。
笑罗山梅岭，不数严邛。
胡桃添味永，甘菊助香浓。
投美剂，与和同。
雪满兔瓯溶。
便一枕，庄周蝶梦，安乐窝中。


rhythmic: 酹江月・念奴娇
author: 林正大
content:
坐愁书室，谩临风、遐想蓬莱高致。
抚鹤扪松长叹息，失足误来人世。
紫禁九重，碧山万里，无路鸣珂佩。
江山胜处，且寻花柳倾醉。
不堪送客清川，系帆渌水，烟景供憔悴。
更举芳尊浇别恨，逸趣浮游天外。
雄笔横挥，素琴轻拍，一笑成扬袂。
洛阳秋早，归时同赏鲈脍。


rhythmic: 酹江月・念奴娇
author: 林正大
content:
杏花春晚，散馀芳、著处萦帘穿箔。
唤起幽人明月夜，步月褰衣行乐。
置酒花前，清香争发，雪挽长条落。
山城薄酒，共君一笑同酌。
且须眼底柔英，尊中清影，放待杯行数。
莫道洞箫声断处，月落杯空牢寞。
只恐明朝，残红栖绿，卷地东风恶。
更须来岁，花时携酒寻约。


rhythmic: 水调歌
author: 林正大
content:
华裾织翡翠，金辔闹珑璁。
宝蹄轻稳，香尘满地骤隆隆。
云是东京才子，名擅文章钜伯，一世独推雄。
高盖拥宾从，下马气如虹。
运元精，锺神秀，贯当中。
磊磊落落，二十八宿列心胸。
前殿当年奏赋，笔补天工造化，声价欲摩空。
却笑庞眉客，垂翅附冥鸿。


rhythmic: 沁园春
author: 林正大
content:
子陵先生，故人光武，以道相忘。
幸炎符在握，六龙在御，臣来亿兆，阳德方刚。
自是先生，独全高节，归去江湖乐未央。
动星象，被羊裘傲睨，一世轩裳。
高哉不事侯王。
爱此地山高水更长。
盖先生心地，超乎日月，又谁如光武，器量包荒。
立懦廉顽，有功名教，万世清风更激扬。
无古今，想云山郁郁，江水泱泱。
 >> 
词牌介绍


rhythmic: 酹江月・念奴娇
author: 林正大
content:
开元盛日，爱名花绝品，浅红深紫。
云想衣裳□□映，曲槛软风微度。
群玉山头，瑶台月下，一□香凝露。
嫣然倾国，巫山肠断云雨。
借问标格风流，汉宫谁似，飞燕红妆舞。
解释春风无限恨，博得君王笑语。
七宝杯深，蒲萄酒满，胜赏今何许。
沈香亭北，倚阑终日凝伫。


rhythmic: 沁园春
author: 洪咨夔
content:
诗不云乎，蒹葭苍苍，白露为霜。
看高山乔木，青云老干，英华滋液，亦敛而藏。
匠石操斤游林下，便一举采之充栋梁。
须知道，是天将大任，翕处还张。
薇郎玉佩丁当。
问何事午桥花竹庄。
又星回岁换，腊残春浅，锦熏笼紫，栗玉杯黄。
唤起东风，吹醒宿酒，把甲子从头重数将。
明朝去，趁传柑宴近，满袖天香。
 >> 
词牌介绍


rhythmic: 沁园春
author: 洪咨夔
content:
归去来兮，杜宇声声，道不如归。
正新烟百五，雨留酒病，落红一尺，风妒花期。
睡起绿窗，销残香篆，手板颐还倒持。
无人解，自追游仙梦，作送春诗。
风流不似年时。
把别墅江山供弈棋。
空一川芳草，半池晴絮，歌翻长恨，赋续怀离。
桃叶渡头，沈香亭北，往事悠悠难重思。
徘徊处，看鸣鸠唤妇，乳燕将儿。
 >> 
词牌介绍


rhythmic: 沁园春
author: 洪咨夔
content:
饮马咸池，总辔，横鹜九州。
庆中兴机会，天生山甫，非常事业，天授留侯。
左搏龙蛇，右驯虎兕，万里中原谈笑收。
功名早，便貂蝉猎猎，飞出兜牟。
新无限欢讴。
尽卖剑卖刀归买牛。
正麦摇熏吹，黄迷断垄，秧涵朝雨，绿遍平畴。
眼底太平，不图再见，罗拜焚香青海头。
从今去，愿君王万岁，元帅千秋。
 >> 
词牌介绍


rhythmic: 沁园春
author: 洪咨夔
content:
秋气悲哉，薄寒中人，皇皇何之。
更黄花吹雨，苍苔滑屐，栏空斗鸭，床老支龟。
静里跫音，明边眉睫，蹴踏星河天脱。
清谈久，顿两忘妍丑，嫫姆西施。
濂溪家住江湄。
爱出水芙蓉清绝姿。
好光风霁月，一团和气，尸居龙见，神动天随。
著察工夫，诚存体段，个里语言文字非。
君家事，莫空将太极。
散大图碑。
 >> 
词牌介绍


rhythmic: 风流子
author: 洪咨夔
content:
锦幄醉荼シ。
狻猊暖、银蒜压烟霏。
正韩范安边，欧苏领客，红芳庭院，绿荫窗扉。
著句挽春春肯住，更判羽觞挥。
金系花腰，玉匀人面，娇慵无力，娅姹相依。
繁华都能几，青油幕、好与遮护晴晖。
寄语东君，莫教一片轻飞。
向温馨深处，留欢卜夜，月移花影，露人衣。
只恐明朝西垣，有诏催归。


rhythmic: 贺新郎
author: 洪咨夔
content:
露洗秋光透。
指岷峨、无边峭碧，与君为寿。
万里同随琴鹤到，只愿人情长久。
尽头白、眼青如旧。
从臾功名三尺剑，倚函关、风雨蛟龙吼。
谈笑取，印如斗。
从今尽展眉峰皱。
看诸郎、翩翩黄甲，班班蓝绶。
一簇孙枝扶膝下，翠竹碧梧争秀。
便嘉庆、图中都有。
花影婆娑清昼永，护新凉、更著丝簧手。
欢未尽，剩添酒。
 >> 
词牌介绍


rhythmic: 贺新郎
author: 洪咨夔
content:
风软帘花约。
玉壶天、芙蕖欲盖，初槊。
宿霭收阴晴色定，一点星明碧落。
光拍满、浮溪β。
银栉铁冠风物古，更秧青、麦熟蚕登箔。
欢取酒，为君酌。
华堂衮绣今如昨。
长官清、水晶灯照，珊瑚钩琢。
富贵功名知有样，晨起一声檐鹊。
便好趁、六更宫钥。
龙尾朝回长燕喜，宝香深、醉引莱衣著。
吹紫凤，舞黄鹤。
 >> 
词牌介绍


rhythmic: 贺新郎
author: 洪咨夔
content:
放了孤山鹤。
向西湖、问讯水边，嫩寒篱落。
试粉盈盈微见面，一点芳心先著。
正日暮、烟轻云薄。
欲搅清香和月咽，倩冯夷、为洗黄金杓。
花向我，劝多酌。
单于吹彻今成昨。
未甘渠、琢玉为堂，把春留却。
倚遍黄昏栏十二，知被儿曹先觉。
更笑杀、卢仝赤脚。
但得东风先手在，管绿阴、好践青青约。
方寸事，两眉角。
 >> 
词牌介绍


rhythmic: 贺新郎
author: 洪咨夔
content:
谁识昂昂鹤。
且随缘、剩水残山，东村西落。
世事几番新局面，看底却高三著。
况转首、西山日薄。
雪意压檐梅索笑，任柄长、柄短邻家杓。
小瓮，动孤酌。
见花忆得年时昨。
正微醺、独步黄昏，被花迷却。
冷月吹香春弄影，么凤梢头先觉。
恍梦断、罗浮山脚。
欲寄心期无驿使，想凌寒、不奈腰肢约，空凭暖，画栏角。
 >> 
词牌介绍


rhythmic: 汉宫春
author: 洪咨夔
content:
南极仙翁，占太微元盖，洞府为家。
身骑若木倒景，手弄青霞。
芙蓉飞旆，映一川、新绿平沙。
好与问，东风结子，几回开遍桃花。
况是初元玉历，更循环数起，希有年华。
长把清明夜气，养就丹砂。
麻姑送酒，安期生、遗枣如瓜。
呼儿烹试，头纲小凤团茶。


rhythmic: 夏初临
author: 洪咨夔
content:
铁瓮栽荷，铜彝种菊，胆瓶萱草榴花。
庭户深沈，画图低映窗纱。
数枝奇石。
染宣和、瑞露明霞。
於菟长啸，风林未鸣，霜草先斜。
雪丝香里，冰粉光中，兴来进酒，睡起分茶。
轻雷急雨，银篁迸插檐牙。
凉入琵琶。
枕帏开、又送蟾华。
问生涯。
山林朝市，取次人家。


rhythmic: 满江红
author: 洪咨夔
content:
送雨迎晴，花事过、一庭芳草。
帘影动、归来双燕，似悲还笑。
笑我不知人意变，悲人空为韶华老。
满天涯、都是别离愁，无人扫。
海棠晚，荼シ早。
飞絮急，青梅小。
把风流酝藉，向谁倾倒。
秋水盈盈魂梦远，春云漠漠音期悄。
最关情、鹎一声催，窗纱晓。
 >> 
词牌介绍


rhythmic: 满江红
author: 洪咨夔
content:
把酒西风，浑莫问、主宾谁恶。
千古事、几□遇合，几人流落。
肝胆轮溟渤小，精神浩荡蓬莱薄。
望拒霜、红处是东山，长如昨。
苍苔迹，何曾削。
黄叶梦，何难觉。
等春云出岫，秋波归壑。
老子婆娑风度远，佳人缥缈腰肢约。
况登高、节过又登高，须多酌。
 >> 
词牌介绍


rhythmic: 天香
author: 洪咨夔
content:
云母屏开，博山炉熨，人间南极星现。
酥篆千秋，灯图百子，酒浪花光照面。
堂深戏彩，任父老、儿童争劝。
耆艾相将潞国，精明恰如清献。
春风飘香合殿。
仗云齐、漏迟宫箭。
正好簪荷入侍，帕柑传宴。
日月华虫绚。
便与试、胸中五纹线。
寿域长开，洪钧长转。


rhythmic: 水调歌头
author: 洪咨夔
content:
四海止斋老，百世水心翁。
都将不尽事业，付与道俱东。
气脉中庸大学，体统采薇天保，几疏柘袍红，千仞倚寥碧，一点驾归鸿。
扈江蓠，贯薜荔，制芙蓉。
午桥绿野深处，心与境俱融。
搏控乾坤龙马，簸弄坎离日月，苍鬓映方瞳。
只恐又催诏，飞度橘花风。
 >> 
词牌介绍


rhythmic: 水调歌头
author: 洪咨夔
content:
如此好明月，梅里自来无。
炎云溽雾收尽，宇宙一冰壶。
浅濑乍分随合，清影欲连还断，漾玉浮图。
风物庾楼似，秋思欠菰蒲。
醉魂醒，尘骨换，我非吾。
琼箫紫凤何许，风露足清都。
君看流光多处，缥缈人立，白与藕花俱。
只恐娥妒，凉透粟生肤。
 >> 
词牌介绍


rhythmic: 念奴娇
author: 洪咨夔
content:
香山老矣，正商量不下，去留蛮素。
独立踌躇肠欲断，一段若耶溪女。
水底新妆，空中香袖，斜日疏风浦。
向人欲语，垂杨清荫多处。
便好花里唤船，碧筒白酒，微吸荷心苦。
佳月一钩天四碧，隐约明波横注。
雪藕逢丝，擘莲见薏，枕簟凉如雨。
一双宿鹭，伴人永夜翘伫。
 >> 
词牌介绍


rhythmic: 念奴娇
author: 洪咨夔
content:
光风霁月，信行窝到处，人间天上。
一笑唤回新造化，满眼翠舒红放。
脑後功名，脚跟富贵，梦断春旗仗。
辐巾萧散，任他虮虱龙象。
正是杨柳初眠，海棠半睡，锦绣天开障。
鹤骨松筋年望八，得醉不妨澜浪，节过烧灯，时催修禊，迎面韶华荡。
宗文扶著，问翁马首何向。
 >> 
词牌介绍


rhythmic: 祝英台近
author: 洪咨夔
content:
脸长红，眉半白，老鹤饱风露。
岁换星移，禄运又交午。
须知命带将来，福推不去，稳做个、荣华彭祖。
记初度。
谢他紫燕黄鹂，争先送好语。
春满湖山，历历旧游处。
管教柳外行厨，花边步，长占断、好晴奇雨。
 >> 
词牌介绍


rhythmic: 摸鱼儿
author: 赵与洽
content:
甚幽人、被花勾引，庭皋遥夜来去。
江空岁晚谁为伴，只有琼枝玉树。
愁绝处。
望万里瑶台，梦断迷归路。
花还解语。
更雪琢精神，冰相韵度。
粉黛尽如土。
飘仙袂，曾缀蕊珠鹭。
云茵月障千步。
莫教衣袖天香冷，恐怨美人迟暮。
更起舞。
任斗转参横，翠羽曾知否。
尘缘自误。
终待骖鸾，乘风共去。
长作此花主。
 >> 
词牌介绍


rhythmic: 江城梅花引
author: 赵与洽
content:
单衾寒引画龙声。
雨初晴。
月微明。
竹外溪边，低见一枝横。
澹月疏花三四点，尚春浅，早相看、似有情。
夜来袖冷暗香凝。
恨半销，酒半醒。
靓妆照影，未整、雪艳冰清。
只恐不禁、愁绝易飘零。
待得南楼三弄彻、君试看，比从前、更瘦生。


rhythmic: 碧牡丹
author: 李致远
content:
破镜重圆，分钗合钿，重寻绣户珠箔。
说与从前，不是我情薄。
都缘利役名牵，飘蓬无定，翻成轻负。
别後情怀，有万千牢落。
经时最苦分携，都为伊、甘心寂寞。
纵满眼、闲花媚柳，终是强欢不乐。
待凭鳞羽，说与相思，水远天长又难托。
而今幸已再逢，把轻离断却。


rhythmic: 念奴娇
author: 刘镇2
content:
调冰弄雪，想花神清梦，徘徊南土。
一夏天香收不起，付与蕊仙无语。
秀入精神，凉生肌骨，销尽人间暑。
稼轩愁绝，惜花还胜儿女。
长记歌酒阑珊，开时向晚，笑金茎露。
月浸栏干天似水，谁伴秋娘窗户。
困云鬟，醉风帽，总是牵情处。
返魂何在，玉川风味如许。
 >> 
词牌介绍


rhythmic: 沁园春
author: 刘镇2
content:
谁似花翁，长年湖海，蹇驴弊裘。
想江尘醉帽，青楼歌扇，挥金谈笑，惜玉风流。
吴下阿蒙，江南老贺，肯为良田二顷谋。
人间世，算到头一梦，蝼蚁王侯。
悠悠。
吾道何求。
况白首相逢说旧游。
记疏风淡月，寒灯古寺，平章诗境，分付糟丘。
聚散抟沙，炎凉转烛，归去来兮万事休。
无何有，问从前那个，骑鹤扬州。
 >> 
词牌介绍


rhythmic: 沁园春
author: 刘镇2
content:
爽气西来，玉削群峰，千杉万松。
望疏林清旷，晴烟紫翠，雪边回棹，柳外闻钟。
夜月琼田，夕阳金界，倒影楼台表里空。
桥阴曲，是旧来忠定，手种芙蓉。
仙翁。
心事谁同。
付鱼鸟相望一笑中。
向月梅香底，招邀和靖，云山高处，问讯梁公。
物象搜奇，风流怀古，消得文章万丈虹。
沈吟久，想依依春树，人在江东。
 >> 
词牌介绍


rhythmic: 花心动
author: 刘镇2
content:
鸠雨催晴，遍园林、一番绿娇红媚。
柳外金衣，花底香须，消得艳阳天气。
障泥步锦寻芳路，称来往、纵横珠翠。
笑携手，旗亭问酒，更酬春思。
还记东山乐事。
向歌雪香中，伴春沈醉。
粉袖人，彩笔题诗，陶写老来风味。
夜深银烛明如昼，待归去、看承花睡。
梦云散，屏山半熏沈水。


rhythmic: 汉宫春
author: 刘镇2
content:
日软风柔，望暖红连岛，晴绿平川。
寻芳拾蕊，胜伴陌上鲜妍。
玉骢归路，记青门、曾堕吟鞭。
人去後，庭花弄影，一帘香月娟娟。
追念旧游何在，叹佳期虚度，锦瑟华年。
博山夜来烬冷，谁换沈烟。
屏帏半掩，奈梦云、不到愁边。
春易老，相思无据，闲情分付鱼笺。


rhythmic: 水龙吟
author: 刘镇2
content:
三山腊雪才消，夜来谁转回寅斗。
试灯帘幕，送寒幡胜，暗香携手。
少日欢娱，旧游零落，异乡歌酒。
到而今，生怕春来大早，空赢得、两眉皱。
春到兰湖少住，肯殷勤、访梅寻柳。
相思人远，带围宽减，粉痕消瘦。
双燕无凭，尺书难表，甚时回首。
想画栏、倚遍东风，闲负却、桃花咒。
 >> 
词牌介绍


rhythmic: 水龙吟
author: 刘镇2
content:
老来惯与春相识，长记伤春如故。
去年今日，旧愁新恨，送将风絮。
粉泪羞红，黛眉颦翠，推愁不去。
任琐窗深闭，屏山半掩，还别有、愁来路。
回首画桥烟水，念故人、匆匆何处。
客情怀远，云迷北树，草连南浦。
离合悲欢，去留迟速，问春无语。
笑刘郎，不道无桃可种，苦留春住。
 >> 
词牌介绍


rhythmic: 水龙吟
author: 刘镇2
content:
弄晴台馆收烟候，时有燕泥香坠。
宿酲未解，单衣初试，腾腾春思。
前度桃花，去年人面，重门深闭。
记彩鸾别後，青骢归去，长亭路、芳尘起。
十二屏山遍倚。
任苍苔、点红如缀。
黄昏人静，暖香吹月，一帘花碎。
芳意婆娑，绿阴风雨，画桥烟水。
笑多情司马，留春无计，湿青衫泪。
 >> 
词牌介绍


rhythmic: 庆春泽
author: 刘镇2
content:
灯火烘春，楼台浸月，良宵一刻千金。
锦步承莲，彩云簇仗难寻，蓬壶影动星球转，映两行、宝珥瑶簪。
恣嬉游，玉漏声催，未歇芳心。
笙歌十里夸张地，记年时行乐，憔悴而今。
客里情怀，伴人闲笑闲吟。
小桃未静刘郎老，把相思、细写瑶琴。
怕归来，红紫欺风，三径成阴。
 >> 
词牌介绍


rhythmic: 贺新郎
author: 刘镇2
content:
云淡天垂野。
望晴郊、疏烟半卷，断虹低跨。
老树连阴藏远景，十里湖光照夜。
看不尽、真山图画。
春满轩窗无著处，更银蟾、冷浸鸳鸯瓦。
人共境，转幽雅。
文章太守归来也。
似当年、和靖风流，小孤山下。
问讯佩兰餐菊友，曾约梅兄入社。
待付与、竹陶写。
尘外闲寻行乐地，任傍人、歌舞喧台榭。
诗世界，有王谢。
 >> 
词牌介绍


rhythmic: 木兰花慢
author: 刘镇2
content:
看纤云护月，湛河汉，夜声收。
正玉尘生风，银床坠露，凉叶飕飕。
襟怀静吞八表，莫登山临水易惊秋。
闲想多情宋玉，旧来空替人愁。
温柔。
乡解老秋不。
丝竹间秦讴。
向橙橘香边，持螯把酒，聊伴清游。
骚人自应念远，与黄花、评泊晋风流。
明日莼鲈兴动，待寻江上归舟。


rhythmic: 绛都春
author: 刘镇2
content:
和风乍扇，又还是去年，清明重到。
喜见燕子，巧说千般如人道。
墙头陌上青梅小。
是处有、闲花芳草。
偶然思想，前欢醉赏，牡丹时候。
当此三春媚景，好连宵恣乐，情怀歌酒。
纵有珠珍，难买红颜长年少。
从他乌兔茫茫走。
更莫待、花残莺老。
恁时欢笑，休把万金换了。


rhythmic: 西河
author: 曹豳
content:
今日事。
何人弄得如此。
漫漫白骨蔽川原，恨何日已。
关河万里寂无烟，月明空照芦苇。
谩哀痛，无及矣。
无情莫问江水。
西风落日惨新亭，几人堕泪。
战和何者是良筹，扶危但看天意。
只今寂寞薮泽里。
岂无人、高卧闾里。
试问安危谁寄。
定相将、有诏催公起。
须信前书言犹未。


rhythmic: 高阳台
author: 韩
content:
频听银签，重燃绛蜡，年华衮衮惊心。
饯旧迎新，能消几刻光阴。
老来可惯通宵饮，待不眠、还怕寒侵。
掩清尊。
多谢梅花，伴我微吟。
邻娃已试春妆了，更蜂腰簇翠，燕股横金。
勾引东风，也知芳思难禁。
朱颜那有年年好，逞艳游、赢取如今。
恣登临。
残雪楼台，迟日园林。


rhythmic: 酹江月・念奴娇
author: 卓田
content:
武夷山字，是使君衔上，新来带得。
便觉闲中多胜事，满眼烟霞泉石。
云卷尘劳，风生芒竹，去作山中客。
晓坛朝罢，自然五福天锡。
当此弧矢悬门，步虚声远，直透云霄碧。
替却燕姬皓齿，洗尽人间筝笛。
九曲溪深，千岩壁峭，大寿应难匹。
辑车有待，日边飞下消息。


rhythmic: 沁园春
author: 卓田
content:
才大文豪，朱衣暗里，今须点头。
奈兰宫一跌，槐黄时候。
银袍逐浪，韦带随流。
过尽鹤书，阅周鹗表，必竟都无名字留。
空长恨，终不第，齿且先侯。
休愁。
有路堪由。
最喜徐卿百不忧。
正椿松未老，芝兰竞秀，奇毛雏凤，角犁牛。
汉殿少年，新丰逆旅，岂肯卑微名位休。
行将见，长沙召贾，御史除周。
 >> 
词牌介绍


rhythmic: 满庭芳
author: 卓田
content:
柳暗千株，翻三荚，当年神岳生申。
画堂庆会，今日贺生辰。
宝鸭檀烟薰馥，颂椒觞、频斟。
殷勤劝，歌喉宛转，恣乐醉红裙。
荣华兼富贵，如君素享，胜似簪缨。
虽田彭倚顿，未足多称。
好是钱流地上，仓箱积、赈济饥贫。
多阴德，子孙昌盛，指日绿袍新。
 >> 
词牌介绍


rhythmic: 壶中天・念奴娇
author: 锦溪
content:
骑鲸直上，问妲娥何日，天生英杰。
笑下琼楼，还报道，甫近迎长佳节。
万里无云，一天如水，拥出新团月。
正当此夜，文星飞下天阙。
蟾苑元有高枝，至今犹待，自是无心折。
只爱林泉供笑傲，吟出阳春白雪。
冠玉精神，希夷仙种，秘受长生诀。
蓬壶不老，待看兰玉英发。


rhythmic: 满江红
author: 锦溪
content:
蓬岛仙翁，元来是、神锺岳渎。
喜遇生申时节，一阳来复。
荚合朝曾舞翠，月华昨夜圆如玉。
展红笺、笔染新章，从头录。
渭川叟，非钩绿。
鲁公子，非徼福。
况家传、胡氏长生。
点额婴儿腾好语，殷勤捧献杯中绿。
更九番、屈指铿年，为君祝。
 >> 
词牌介绍


rhythmic: 百字令・念奴娇
author: 李仲光
content:
小红开也，问韶华、今年何事春早。
尽道福星临照久，勾引东风仙岛。
一点恩光，列城生意，万物无枯槁。
圜扉深处，也应满地芳草。
却怪有脚阳春，如何移向崆峒了。
父老牵衣留不住，只有攀援遮道。
翠柏杯中，蟠桃花下，君看朱颜好。
路人遥指，他年黄阁元老。


rhythmic: 失调名
author: 孙惟信
content:
寿花戴了。
山童问、华庚多少。
待瞒来、又怕旁人笑。
况戒腊、淳熙可考。
大衍之用恰恰好。
学易後、尚一年小。
谢屐唐衣眉山帽。
薰风送下蓬岛。
生巧。
吕翁昨夜锺离早。
又曾参、两个先生道。
又也曾偷桃啖枣。
百屋堆钱都不要。
更不要、衮衣茸纛。
但要酒星花星照。
鹘笑到老。


rhythmic: 风流子
author: 孙惟信
content:
三叠古阳关。
轻寒噤、清月满征鞍。
记玉笋揽衣，翠囊亲赠，绣巾脸，金柳初攀。
自回首，燕台云掩冉，凤阁雨阑珊。
天有尽头，水无西注，鬓难留黑，带易成宽。
啼妆，东风悄，菱花在，拟倩锦字封还。
应想恨蛾凝黛，慵髻堆鬟。
奈情逐事迁，心随春老，梦和香冷，欢与花残。
闲煞唾茸窗阁，十二屏山。


rhythmic: 烛影摇红
author: 孙惟信
content:
一朵红，宝钗压髻东风溜。
年时也是牡丹时，相见花边酒。
初试夹纱半袖。
与花枝、盈盈斗秀。
对花临景，为景牵情，因花感旧。
题叶无凭，曲沟流水空回首。
梦云不入小山屏，真个欢难偶。
别後知他安否。
软红街、清明还又。
絮飞春尽，天远书沈，日长人瘦。
 >> 
词牌介绍


rhythmic: 夜合花
author: 孙惟信
content:
风叶敲窗，露蛩吟瓮，谢娘庭院秋宵。
凤屏半掩，钗花映烛红摇。
润玉暖，腻云娇。
染芳情、香透鲛绡。
断魂留梦，烟迷楚驿，月冷蓝桥。
谁念卖药文箫。
望仙城路杳，莺燕迢迢。
罗衫暗摺，兰痕粉迹都销。
流水远，乱花飘。
苦相思、宽尽春腰。
几时重恁，玉骢过处，小袖轻招。


rhythmic: 昼锦堂
author: 孙惟信
content:
薄袖禁寒。
轻妆媚晚，落梅庭院春妍。
映户盈盈，回倩笑整花钿。
柳裁云剪腰支小，凤蟠鸦耸髻鬟偏。
东风里，香步翠摇，蓝桥那日因缘。
婵娟。
留慧盼，浑当了、匆匆密爱深怜。
梦过阑干，犹认冷月秋千。
杏梢空闹相思眼，燕翎难系断肠笺。
银屏下，争信有人，真个病也天天。


rhythmic: 水龙吟
author: 孙惟信
content:
小童教写桃符，道人还了常年例。
神前灶下，祓除清净，献花酌水。
祷告些儿，也都不是，求名求利。
但吟诗写字，分数上面，略精进、尽足矣。
饮量添教不醉。
好时节、逢场作戏。
驱傩爆竹，软饧酥豆，通宵不睡。
四海皆兄弟，阿鹊也、同添一岁。
愿家家户户，和和顺顺，乐升平世。
 >> 
词牌介绍


rhythmic: 倦寻芳
author: 张端义
content:
晓听社雨，犹带馀寒，尚侵襟袖。
插柳千门，相近禁烟时候。
鬓坠搔头深旧恨，臂宽条脱添新瘦。
卷重帘，看双飞燕羽，舞庭花昼。
谁共语、春来怕酒。
一段情怀，灯暗更後。
罨画屏山，今夜梦魂还又。
愁墨题笺鱼浪远，粉香染泪鲛绡透。
待相逢，想鸳衾、凤帏依旧。


rhythmic: 齐天乐
author: 卫元卿
content:
藕花洲上芙蓉楫，羞郎故移深处。
弄影萍开，搴香袖，双双飞去。
垂鞭笑顾。
问住否横塘，试窥帘户。
妙舞妍歌，甚时相见定相许。
归来憔悴锦帐，久尘金犊，连娟黛眉颦妩。
扇底红铅，愁痕暗渍，消得腰支如杵。
鸾弦解语。
镇明月西南，拌人凄楚。
闷拾杨花，等闲春又负。
 >> 
词牌介绍


rhythmic: 满庭芳
author: 彭止
content:
月闰清秋，时逢诞节，画堂瑞气多多。
遥瞻南极，瑞彩照盘坡。
好是年才五十，身当贵、福比山河。
无些事，方裙短揭，时复自高歌。
欢娱，当此际，香燃宝鸭，酒酌金荷。
恣柳腰樱口，左右森罗。
纵有人人捧拥，争得似、正面嫦娥。
思量取，朱颜未老，好事莫蹉跎。
 >> 
词牌介绍


rhythmic: 兰陵王
author: 陈
content:
角声切。
何处梅梢弄雪。
还乡梦，玉井楼前，千朵芙蕖插空碧。
邻翁问消息。
为说红尘倦客。
应怜笑、弓剑旌旗，底事留人未归得。
淮山旧相识。
记急处笙歌，静里锋镝。
隋堤杨柳犹春色。
嗟十载人事，几番棋局，青油年少已鬓白。
漫惆怅京国。
朱墨。
困无力。
似病鹤樊笼，老骥羁勒。
夕阳不系栖林翼。
待添竹东圃，种松西陌。
功名休问，吾老矣，付俊杰。


rhythmic: 哨遍
author: 陈
content:
多病倦游，在家又贫，毕竟如何是。
十万钱，骑鹤更扬州，是人间几曾有底。
算一生，大都能消几屐，劳神到老成何事。
趁齿落已双，发丝在两，归寻闲里滋味。
不见青云路有危机。
金缕歌声，渐变成悲。
待思大东门，忆鹤华亭，悔之晚矣。
休，归去来兮，北山幸有闲田地。
地瘠宜瓜菜，引泉凿成方。
这仲子蔬园，三公不换，况东陵自来瓜美。
间走马溪头，倚阑垂钓，解衣自濯清。
酿山泉、时复一中之。
琴横膝。
古淡无弦有音徽。
送归鸿、暮云千里。
蓬莱自古无路，玄圃何时到，只消曲几蒲团，镇日闲庐打眭。
这乾坤日月，更远游、问他王子。


rhythmic: 瑞龙吟
author: 方千里
content:
楼前路。
愁对万点风花，数行烟树。
依依斜日红收，暮山翠接，平芜尽处。
小留伫。
还是画栏凭暖，半扃朱户。
帘栊尽日无人，消凝怅望，时时自语。
堪恨行云难系，赋情杨柳，徘徊犹舞。
追想向来欢娱，怀抱非故。
题红寄绿，魂断江南句。
何时见、轻衫雾唾，芳茵莲步。
燕子西飞去。
为人试道，相思闷绪。
空有肠千缕。
清泪满，斑斑多于春雨。
忍看鬓发，密堆飞絮。


rhythmic: 琐窗寒
author: 方千里
content:
燕子池塘，黄鹂院落，海棠庭户。
东君暗许，借与轻风柔雨。
奈春光困人正浓，画栏小立慵无语。
念冶游时节，融怡天气，异乡愁旅。
朝暮。
凝情处。
叹聚散悲欢，岁常十五。
连飞并羽，未抵鸳朋凤侣。
算章台、杨柳尚存，楚娥鬓影依旧否。
再相逢、拼解雕鞍，燕乐同杯俎。
 >> 
词牌介绍


rhythmic: 风流子
author: 方千里
content:
春色遍横塘。
年华巧、过雨湿残阳。
正一带翠摇，嫩莎平野，万枝红滴，繁杏低墙。
恼人是，燕飞盘软舞，莺语咽轻簧。
还忆旧游，禁烟寒食，共追清赏，曲水流觞。
回思欢娱处，人空老，花影尚占西厢。
堪惜翠眉环坐，云鬓分行。
看恋柳烟光，遮丝藏絮，妒花风雨，飘粉吹香。
都为酒驱歌使，应也无妨。


rhythmic: 渡江云
author: 方千里
content:
长亭今古道，水流暗响，渺渺杂风沙。
倦游惊岁晚，自叹相思，万里梦还家。
愁凝望结，但掩泪、慵整铅华。
更漏长，酒醒人语，睥睨有啼鸦。
伤嗟。
回肠千缕，泪眼双垂，遏离情不下。
还暗思、香翻香烬，深闭窗纱。
依稀看遍江南画，记隐隐、烟霭蒹葭。
空健羡，鸳鸯共宿丛花。


rhythmic: 应天长
author: 方千里
content:
嫩黄上柳，新绿涨池，东风艳冶天色。
又见乍晴还雨，年华傍寒食。
春依旧，身是客。
对丽景、易伤岑寂。
怅凝望、一带平芜，剪就茵藉。
前度少年场，醉记旗亭，联句遍窗壁。
调笑映墙红粉，参差水边宅。
芦鞭懒过故陌。
恨未老、渐成尘迹。
谩无语，立尽斜阳，怀抱谁识。


rhythmic: 还京乐
author: 方千里
content:
岁华惯，每到和风丽日欢再理。
为妙歌新调，粲然一曲，千金轻费。
记夜阑沈醉。
更衣换酒珠玑委。
怅画烛摇影，易积银盘红泪。
向笙歌底。
问何人、能道平生，聚合欢娱，离别兴味。
谁怜露烟笼，尽栽培、艳桃李。
谩萦牵，空坐隔千山，情遥万水。
纵有丹青笔，应难摹画憔悴。


rhythmic: 扫花游・扫地游
author: 方千里
content:
野亭话别，恨露草芊绵，晓风酸楚。
怨丝恨缕。
正杨花碎玉，满城雪舞。
耿耿无言，暗洒阑干泪雨。
片帆去。
纵百种避愁，愁早知处。
离思都几许。
但渐惯征尘，斗迷归路。
乱山似俎。
更重江浪淼，易沈书素。
瞪目销魂，自觉孤吟调苦。
小留伫。
隔前村、数声箫鼓。


rhythmic: 解连环
author: 方千里
content:
素封谁托。
空寒潮浪叠，乱山云邈。
对倦景，无语消魂，但香断露，絮飞风薄。
杜宇声中，动多少、客情离索。
远阑干伫立，暗记那回，赏遍花药。
依依岁华自若。
更低烟暮草，残照孤角。
□叹息、故里春光，有幽圃名园，算也闲却。
早早归休，渐过了芳条华萼。
趁良时，按歌唤舞，旧家院落。


rhythmic: 玲珑四犯
author: 方千里
content:
倾国名妹，似晕雪匀酥，无限娇艳。
素质闲姿，天赋淡蛾丰脸。
还是睡起慵妆。
顾鬓影、翠云零乱。
怅平生、把鉴惊换。
依约琐窗逢见。
绣帏凝想鸳鸯荐。
画屏烘、兽烟葱。
依红傍粉怜香玉，聊慰风流眼。
空叹倦客断肠，奈听彻、残更急点。
仗梦魂一到，花月底、休飘散。


rhythmic: 丹凤吟
author: 方千里
content:
宛转回肠离绪，懒倚危栏，愁登高阁。
相思何处，人在绣帏罗幕。
芳年艳齿，枉消虚过，会合丝轻，因缘蝉薄。
暗想飞云骤雨，雾隔烟遮，相去还是天角。
怅望不将梦到，素书谩说波浪恶。
纵有青青发，渐吴霜妆点，容易凋铄。
欢期何晚，忽忽坐惊摇落。
顾影无言，清泪湿、但丝丝盈握。
染斑客袖，归日须问著。


rhythmic: 满江红
author: 方千里
content:
为忆仙姿，相思恨、缠绵未足。
从别後、沈郎消瘦，带围如束。
消息三年沈过处，关山千里无飞肉。
算谁知、中有不平心，弹棋局。
空想像，金钗卜。
时畏玩，回纹曲。
许何时重到，琐窗华屋。
长得一生花里活，软红深处鸳鸯宿。
也胜如、骑马著征衫，京尘扑。
 >> 
词牌介绍


rhythmic: 瑞鹤仙
author: 方千里
content:
看青山绕郭。
更暮草萋萋，疏烟漠漠。
无风自花落。
欲黄昏，谁向官楼吹角。
刚肠顿弱。
恨别来、辜负厚约。
想香闺念旧，还忆去年，共举杯酌。
寂寞。
光阴虚度，未说离愁，泪痕先阁。
珠帘翠幕。
除相见，是奇药。
况中年已後，凭高临远，情怀终是易恶。
早归休，月地云阶，剩追笑乐。
 >> 
词牌介绍


rhythmic: 西平乐
author: 方千里
content:
倦踏征尘，厌驱匹马，凝望故国犹赊。
孤馆今宵，乱山何许，平林漠漠烟遮。
怅过眼光阴似瞬，回首欢娱异昔，流年迅景，霜风败苇惊沙。
无奈轻离易别，千里意，制泪独长嗟。
绮窗人远，青门信杳，叙影何时，重见云斜。
空怨忆、吹箫韵曲，旋锦回文，想像宫商蠹损，机杼生尘，谁为新装晕素华。
那信自怜，悠扬梦蝶，浮没书鳞，纵有心情，尽为相思，争如傍早归家。


rhythmic: 浪淘沙
author: 方千里
content:
素秋霁，云横旷野，浪拍孤堞。
柔橹悲声顿发。
骊歌恨曲未阕。
念一寸回肠千缕结。
柳条在、忍使攀折。
但怅惘章台路多少，相思拼愁绝。
凄切。
去程浩渺空阔。
奈断梗孤蓬，西风外、蔌蔌残吹咽。
应暗为行人，伤念离别。
泪波易竭。
凝怨怀、羞睹当时明月。
烟浪无穷青山叠。
鱼封远、雁书渐歇。
甚时合、金钗分处缺。
谩飘荡、海角天涯，再见日，应怜两鬓玲珑雪。
 >> 
词牌介绍


rhythmic: 忆旧游
author: 方千里
content:
念花边玉漏，帐里鸾笙，曾款良宵。
缕鸭吹香雾，更轻风动竹，韵响潇潇。
画檐皓月初挂，帘幕纹摇。
记罢曲更衣，挑灯细语，酒晕全消。
迢迢。
旧时路，纵下马铜驼，谁听扬镰。
奈可怜庭院，又徘徊虚过，清梦难招。
断魂暗想幽会，回首渺星桥。
试仿佛仙源，重寻当日千树桃。


rhythmic: 蓦山溪
author: 方千里
content:
园林晴昼，花上黄峰尾。
莺语怯游人，又还傍、绿杨深避。
曲池斜迳，草色碧於蓝，栏倦倚。
帘半起。
魂断斜阳里。
江南春尽，渺渺平桥水。
身在一天涯，问此恨、何时是已。
飞帆轻桨，催送莫愁来，歌舞地。
尊酒底。
不羡东邻美。
 >> 
词牌介绍


rhythmic: 洞仙歌
author: 吴泳
content:
翠柔香嫩，乍春风庭院。
换却幽人读书眼。
淡鹅黄袅袅，玉破梢头，莺未啭，绿皱池波尚浅。
王孙才别後，长负芳时，碧草萋萋绣软。
海棠桃花雨，红湿青衫，春心荡，不省花飞减半。
待持酒高堂、劝东皇，且爱惜芳菲，留春借暖。
 >> 
词牌介绍


rhythmic: 上西平・金人捧露盘
author: 吴泳
content:
跨征鞍，横战槊，上襄州。
便匹马、蹴踏高秋。
芙蓉未折，笛声吹起塞云愁。
男儿若欲树功名，须向前头。
凤雏寒，龙骨朽，蛟渚暗，鹿门幽。
阅人物、渺渺如沤。
棋头已动，也须高著局心筹。
莫将一片广长舌，博取封侯。


rhythmic: 贺新凉・贺新郎
author: 吴泳
content:
额扣龙墀苦。
对南宫、春风侍女，掉头不顾。
烽火连营家万里，漠漠黄沙吹雾。
莽关塞、白狼玄兔。
如此江山俱破碎，似输棋、局满枰无路。
弹血泪，迸如雨。
轻帆且问夔州戍。
俯江流、桑田屡改，阵图犹故。
抱此孤忠长耿耿，痛恨年华不与。
但月落、荒洲绝屿。
君与鹤山皆人杰，倘功名、到手还须做。
平滟，洗石鼓。


rhythmic: 满江红
author: 吴泳
content:
白鹤山人，被推作、诸军都督。
对朔雪边云，上马龙光郁。
戊己营西连太白，甲丁旗尾扪箕宿。
倚梅花、听得凯歌声，横吹曲。
船易漏，难沃。
柯易烂，棋难复。
阅勋名好样，只推吾蜀。
风撼藕塘猩鬼泣，月吞采石鲸鲵戮。
管明年、缚取敌人回，持钧轴。
 >> 
词牌介绍


rhythmic: 满江红
author: 吴泳
content:
倦客无家，且随寓、瞻乌爰止。
浪占得，清溪一曲，水鲜山美。
菡萏香浮几案上，芙蓉月落吟窗里。
纵结庐、虽不是吾庐，聊复尔。
人似玉，神如水。
歌古调，传新意。
问老庞何日，携家来此。
後著岂无棋对待，前锋自有诗当底。
若新秋、京口酒船来，仍命寄。
 >> 
词牌介绍


rhythmic: 八声甘州
author: 吴泳
content:
每逢人、都道早归休，何曾猛归来。
有邵平瓜圃，渊明菊径，谁肯徘徊。
底是无波去处，空弄一竿桅。
富贵非吾事，野马浮埃。
况值清和时候，正青梅未熟，煮酒新开。
共倒冠落佩，宁使别人猜。
满朱檐、残花败絮，欲问君、移取石榴栽。
青湖上，低低架屋，浅浅衔杯。


rhythmic: 贺新郎
author: 吴泳
content:
一片湖光净。
被游人、撑船刺破，宝菱花镜。
和靖不来东坡去，欠了骚人逸韵。
但翠葆、玉钗横鬓。
碧藕花中人家住，恨幽香、可爱不可近。
沙鹭起，晚风进。
功名得手真奇隽。
黯离怀、长堤翠柳，系愁难尽。
世上浮荣一时好，人品百年论定。
且牢守、文章密印。
秘馆词人能度曲，更不消、檀板标苏姓。
凌浩渺，纳光景。
 >> 
词牌介绍


rhythmic: 满江红
author: 吴泳
content:
风约湖船，微摆撼、水光山色。
纵夹岸、秋芳冷淡，亦随风拆。
荷芰尚堪骚客制，兰苕犹许诗人摘。
最关情、疏雨画桥西，宜探索。
蓬岛上，神仙宅。
苍玉佩，青城客。
把从前文字，委诸河伯。
涵浸胸中今古藏。
编排掌上乾坤策。
却仍携、新草阜陵书，归山泽。
 >> 
词牌介绍


rhythmic: 洞庭春色・沁园春
author: 吴泳
content:
金柝声中，铁衣影里，仍旧上元。
况银花鬓，看承春色，蜡珠照坐，暖熟丰年。
宝月分明无缺玷，须洗尽黄云别看天。
无限意，且平开莲浦，小作桃源。
灯花夜来有喜，捷书便驰至军前。
响乐棚高处，何妨颂圣，体筵侧傍，仍与中贤。
不会山人行乐意，道刚把风花作事权。
言不尽，倩梅吹汉曲，莺答虞弦。


rhythmic: 洞庭春色・沁园春
author: 吴泳
content:
兰切膏凝，柳沟燧落，光景乍新。
正石坛人静，风清绮陌，朱筵灯闹，雨压香尘。
不似潘郎花作县，且管勾江山当主人。
看承处，有帘犀透月，蜡凤烧云。
裴回五花泉上，问谁解攻打愁城。
算人生行乐，不须富贵，官居游适，必就高明。
山寺归来簪花笑，笑老去犹能强作春。
无限事，愿长开醉眼，饱看升平。


rhythmic: 蓦山溪
author: 王大烈
content:
东风吹物，渐入韶华媚。
和气散千门，更灵鹊、前村报喜。
月宫仙子，昨夜下瑶台，人传道，诞兰房，喜把金盆洗。
中郎传业，此事今如意。
遥想画堂中，有葱葱、云烟瑞。
休言前日，玉燕不来投，看释氏，到明年，又送麒麟至。
 >> 
词牌介绍


rhythmic: 念奴娇
author: 程公许
content:
晓凉散策，恨西风不贷，一池残绿。
谁与冰轮玉斧，恰好今宵圆足。
树杪翻光，莎庭转影，零乱昆台玉。
荡胸清露，闲须浇下。
休问湖海飘零，老人心事，似倚岩枯木。
万里亲知应健否，脉脉此情谁属。
世虑难平，天高难问，倚遍阑干曲。
不妨随寓，买园催种松竹。
 >> 
词牌介绍


rhythmic: 沁园春
author: 程公许
content:
万里飘萍，送江入海，过古润州。
正羁怀无奈，凭高纵览，烟雨，簇簇渔舟。
南北区分，江山形胜，忧愤令人扶上楼。
沈凝久，任斜飞雪片，急洒貂裘。
英风追想孙刘。
似黑白两奁棋未收。
把烟霞饶与，坡仙米老，丹青难觅，摩诘营邱。
斗野号风，海门残照，长与人间管领愁。
凭谁问，借天河一挽，洗甲兵休。
 >> 
词牌介绍


rhythmic: 水调歌头
author: 程公许
content:
驼褐倚禅榻，丝鬓扬茶烟。
谁知老子方寸，历历著千年。
试问汗青馀几，一笑腰黄萦梦，我自乐天全。
出处两无累，赢取日高眠。
八千里，西望眼，断霞边。
弁苍苕碧，随分风月不论钱。
执手还成轻别，何日归来投社，玉海得同编。
经世付时杰，觅个钓鱼船。
 >> 
词牌介绍


rhythmic: 水调歌头
author: 包恢
content:
羽觞随曲水，佳气溢双清。
真贤瑞世，恰与真圣日同生。
出侍红云一朵，出按皇华六辔，特地福吾闽。
底是长生，八郡咏歌声。
奏天子，倾义廪，济饥民。
南州指使，青州公案一般仁。
却恐紫泥有诏，社稷重臣事业，非晚觐岩宸。
来岁这般节，宣劝玉堂人。
 >> 
词牌介绍


rhythmic: 水调歌头
author: 岳甫
content:
鲁口天下壮，襟楚带三吴。
山川表里营垒，屯列拱神都。
鹦鹉洲前处士，黄鹤楼中仙客，拍手试招呼。
莫诵昔人句，不食武昌鱼。
望樊冈，过赤壁，想雄图。
寂寥霸气，应笑当日阿瞒疏。
收拾周黄策略，成就孙刘基业，未信赏音无。
我醉君起舞，明日隔江湖。
 >> 
词牌介绍


rhythmic: 满江红
author: 岳甫
content:
碧海迢遥，曾窥见、赤城楼堞。
因傲睨尘寰，犹带凭虚仙骨。
武库胸中兵十万，文场笔阵诗千百。
记向来、小是听胪传，居前列。
世间事，都未说。
亲为大，官毫末。
况诸郎锺庆，凤龄英发。
银菟颁符方易地，金銮寓直行趋阙。
更相期、尽节早归来，传丹诀。
 >> 
词牌介绍


rhythmic: 木兰花慢
author: 岳珂
content:
试晨妆淡伫，正疏雨、过含章。
早巧额回春，岭云护雪，十里清香。
何人剪冰缀玉，仗化工、施巧付东皇。
瘦尽绮窗寒魄，凄凉画角斜阳。
孤山西畔水云乡。
篱落亚疏篁。
问多少幽姿，半归图画，半入诗囊。
如今梦回帝国，尚迟迟、依约带湖光。
多谢胆瓶重见，不堪三弄横羌。


rhythmic: 六州歌头
author: 岳珂
content:
海棠开後，红雨洒江。
春风路，窥杏非，剪葵榛。
绕梅魂。
满院禽声悄，扶醉起，初睡足，诮不似，玉奴辈，负东昏。
回首曲江，多少花边卧，高麒麟。
谩名缰利锁，何日濯尘缨。
几绊浮生。
遣区惊。
试从今数，春归日，留不住，掩重门。
风雨遇，归阆女，战吴军。
费温存。
总被流莺笑，英烂熳，误间关。
诗卷债，负便腹，遂吟肝。
长记风光流转，问少陵、曾与春言。
便联镳相约，一醉卧红云。
画角城阍。


rhythmic: 满江红
author: 岳珂
content:
小院深深，悄镇日、阴晴无据。
春未足、闺愁难寄，琴心谁与。
曲径穿花寻蛱蝶，虚栏傍日教鹦鹉。
笑十三、杨柳女儿腰，东风舞。
云外月，风前絮。
情与恨，长如许。
想绮窗今夜，为谁凝伫。
洛浦梦回留佩客，秦楼声断吹箫侣。
正黄昏时候杏花寒，廉纤雨。
 >> 
词牌介绍


rhythmic: 祝英台近
author: 岳珂
content:
瓮城高，盘径近。
十里笋舆稳。
欲驾还休，风雨苦无准。
古来多少英雄，平沙遗恨。
又总被、长江流尽。
倩谁问。
因甚衣带中分，吾家自畦畛。
落日潮头，慢写属镂愤。
断肠烟树扬州，兴亡休论。
正愁尽、河山双鬓。
 >> 
词牌介绍


rhythmic: 祝英台近
author: 岳珂
content:
澹烟横，层雾敛。
胜概分雄占。
月下鸣榔，风急怒涛。
关河无限清愁，不堪临鉴。
正霜鬓、秋风尘染。
漫登览。
极目万里沙场，事业频看剑。
古往今来，南北限天堑。
倚楼谁弄新声，重城正掩。
历历数、西州更点。
 >> 
词牌介绍


rhythmic: 酹江月・念奴娇
author: 岳珂
content:
天然灵种，遍尘寰、不许一枝分植。
瀛海沈沈群玉宴，迥出八仙标格。
珠幄留云，翠绡笼雪，浅露宫黄额。
无双亭下，未容凡卉连璧。
犹是射虎归来，朱阑独倚，曾作东风客。
素态自羞时态改，何必铅华倾国。
舞影鸾孤，绕心蝶倦，占断春消息。
月明十里，坐中还记曾识。


rhythmic: 水龙吟
author: 陈以庄
content:
晚来江阔潮平，越船吴榜催人去。
稽山滴翠，胥涛溅恨，一襟离绪。
访柳章台，问桃仙浦，物华如故。
向秋娘渡口，泰娘桥畔，依稀是、相逢处。
窈窕青门紫曲，罗新、衣翻金缕，旧音恍记，轻拢慢拈，哀弦危柱。
金屋难成，阿娇已远，不堪春暮。
听一声杜宇，红殷绿老，雨花风絮。
 >> 
词牌介绍


rhythmic: 贺新郎
author: 陈以庄
content:
晓梦莺呼起。
便安排、诗家厨传，酒家行李。
点检花边新雨露，春在万家生齿。
道官似、锦溪清驶。
但便有人耕绿野，正不妨、鼓吹频来此。
方觅句，且夷俟。
画桥西畔多春意。
记年年、曾来几度，落花流水。
信到水穷云起处，依约辋川竹里。
兴未属、王孙公子。
料想明年端门里，有传柑宴罢黄封醉。
肯回首，万杉底。
 >> 
词牌介绍


rhythmic: 蓦山溪
author: 陈以庄
content:
亭兰风蕙，昨日山阴曲。
又过五峰来，听华堂、管弦丝竹。
今年风物，著意庆生朝，□鹤舞，黑猿吟，花下眠青鹿。
九龄五福，盛事人皆祝。
谁识种春翁，等浮云、飞过目。
上方渴士，忠节起闻孙，金坡近，玉堂深，莫羡春田绿。
 >> 
词牌介绍


rhythmic: 摸鱼儿
author: 苏
content:
望关河、试穷遥眼，新愁似丝千缕。
刘郎豪气今何在，应是九疑三楚。
堪恨处。
便拚得、一生寂寞长羁旅。
无人寄语。
但吊麦伤桃，边松倚竹，空忆旧诗句。
文章事，到底将身自误。
功名难料迟暮。
鹑衣箪食年年瘦，受侮世间儿女。
君信否。
尽县簿高门，岁晚谁青顾。
何如引起。
任槎上张骞，山中李广，商略尽风度。
 >> 
词牌介绍


rhythmic: 雨中花・夜行船
author: 苏
content:
十载尊前，放歌起舞，人间酒户诗流。
尽期君凌厉，羽翮高秋。
世事几如人意，儒冠还负身谋。
叹天生李广，才气无双，不得封侯。
榆关万里，一去飘然，片云甚处神州。
应怅望、家人父子，重见无由。
陇水寂寥传恨，淮山宛转供愁。
这回休也，燕鸿南北，长隔英游。


rhythmic: 水调歌头
author: 王迈
content:
天上一灯满，引起万灯明。
不知今夕何夕，平地有蓬瀛。
西母瑶池称寿，南守锋车催觐，二美一时并。
一点魁星现，长侍老人星。
心事好，天与寿，鬓长青。
不将锺鼎为乐，念念在朝廷。
此母宜生此子，须有医时良策，寿国福苍生。
子自坐黄阁，母自课黄庭。
 >> 
词牌介绍


rhythmic: 沁园春
author: 王迈
content:
人物渺然，蕙兰椒艾，孰臭孰香。
昔尹公和靖，与龟山老，虽同名节，却异行藏。
尹在当年，深居养道，亲见兵戈兴洛阳。
杨虽出，又何畀於蔡，何救於章。
公今为尹为杨。
这一著须平心较量。
正南洲潢弄，西淮鼎沸，廷绅噤舌，举国如狂。
招鹤亭前，居然高卧，许大乾坤谁主张。
公须起，要擎天一柱，支架明堂。
 >> 
词牌介绍


rhythmic: 贺新郎
author: 王迈
content:
出了罗浮洞。
有多情、梅花雪片，殷勤相送。
见说け然琴鹤外，诗压牛腰较重。
去管甚、群儿嘲弄。
岭海三年持翠节，料无时、不作家山梦。
驰玉勒，归金凤。
金凤池，乃所居也。
一门朱紫环昆仲。
看阶庭、森森兰玉，慈颜欢动。
宰相时来须著做，且舞莱衣侍奉。
却不信、大才难用。
时事多艰人物少，便中兴、谁辨浯溪颂。
为大厦，要梁栋。
 >> 
词牌介绍


rhythmic: 贺新郎
author: 王迈
content:
此是河清宴。
觉朝来、薰风满入，生绡团扇。
太守愁眉才一展，且喜街头米贱。
且莫管、官租难办。
绕砌苔钱无限数，更莲池、雨过珠零乱。
尽买得，凌波面。
家山乐事真堪羡。
记年时、荔支新熟，荷筒齐劝。
底事来寻蕉鹿梦，赢得乾忙似箭。
笑富贵、都如邮传。
做了丰年还百姓，便莼鲈、归兴催张翰。
看卿等，上霄汉。
 >> 
词牌介绍


rhythmic: 贺新郎
author: 王迈
content:
忆昔同时召。
正青山、亲提玉尺，量材廊庙。
当日班行比元，北玉西珠照耀。
一转首、宫商移调。
君自乌台登骑省，觉精神、风采增清峭。
数贤者，一不肖。
酒酣耳热惟长啸。
便翩翩、辍班荷橐，一麾闽峤。
堪笑狂生无用处，垂老云耕月钓。
这富贵、非由人要。
畴昔评君如玉雪，好け然、琴鹤风尘表。
清献後，又有赵。
 >> 
词牌介绍


rhythmic: 贺新郎
author: 王迈
content:
璎珞珠垂缕。
看花冠、端容丽服，补陀岩主。
只坐尘缘蹉一念，朱紫丛中得度。
人世福、夫人兼五。
银鹿诸孙来定省，对金屏、绣幕辉云母。
人顶礼，柳行路。
所居地名柳行。
朝朝口诵琅函句。
觉从来、寿人福善，老夭无误。
消得天恩封福国，锦诰鸾翔凤舞。
听来岁、日边佳语。
上殿肩舆帘蹙绣，遣佳儿、扶掖天应许。
笑陈媪，三题柱。
有陈夫人者，
 >> 
词牌介绍


rhythmic: 摸鱼儿
author: 王迈
content:
昔元城、一生清峭，南都高卧坚壁。
留耕便是元城样，何肯枉吾寻尺。
曾直笔。
说社稷安危，屡叩龙墀额。
明时逐客。
却惠顾丹山，来持翠节，对此一湾碧。
澄清暇，无奈登临有癖。
梅山时访仙迹。
神仙偏喜公心事，一见莞然前席。
闲不得。
有先见蓍龟，消得君王忆。
天阍不隔。
要济险孤舟，支倾一柱，公外向谁觅。
 >> 
词牌介绍


rhythmic: 沁园春
author: 王迈
content:
首尾四年，台省好官，都做一回。
便前头更有，合当做底，何妨且恁，猛省归来。
甲第新成，开尊行乐，脆管繁弦十二钗。
回头笑，这狂生无用，削尽官阶。
狂生真个狂哉。
泼性气年来全未灰。
有龙鳞凤翼，不能攀附，牛衣渔具，早已安排。
烂煮园蔬，熟煨山芋，白发苍颜穷秀才。
官休做，莫狂无处著，送去琼崖。
 >> 
词牌介绍


rhythmic: 念奴娇
author: 王迈
content:
层台云外，阅古今、多少兴衰成败。
老木千章，若个是、南国甘棠遗爱。
群籁号风，繁阴蔽日，有此清凉界。
宾朋在坐，朗然心目明快。
更向会景亭前，登高吊古，此景何人会。
岁岁春来春又去，独有灵台春在。
早稻炊香，晚禾摇穗，管取三登泰。
酿成春酒，把杯行乐须再。
 >> 
词牌介绍


rhythmic: 沁园春
author: 王迈
content:
一笑樽前，数雄甲辰，几位上台。
有唐裴相，徜徉绿野，我朝富老，游戏昆台。
淮蔡功成，惊天动地，似胜单车和虏回。
谁知道，活流民数万，赛过平淮。
君侯初度奇哉。
五百岁、三贤前後来。
任朱幡西向，不妨为富，义旗北指，也解为裴，将相功名，时来便做，且醉红蕖三百杯。
相期处，要千年汗竹，名节崔嵬。
 >> 
词牌介绍


rhythmic: 贺新郎
author: 王迈
content:
曾侍螭头立。
吐危言、婴鳞编虎，扶持鳌极。
谁炼精金铸刚卯，气节毅然镇国。
肯顾恋、眼前官职。
碧水丹山持翠节，这福星、特为吾闽出。
发义廪，无难色。
如今世道难扶植。
直还他、温公德量，魏公风力。
此事又关宗社福，仍系苍生休戚。
且称寿、公生人日。
炼得内丹成熟後，看河车、常运方瞳碧。
五百岁，作良弼。
 >> 
词牌介绍


rhythmic: 瑞鹤仙
author: 王迈
content:
芳菲春二月。
正软红尘里，踏青时节。
山川孕人杰。
好赤城丹洞，丰姿奇绝。
云霄阀阅。
个精神、清如玉雪。
看谈兵议论，风霆舞剑，刚肠如铁。
闻说。
年方英妙，已向城边，飞书驰捷。
誓清击楫。
宁久此，淹车辙。
对花朝称寿，朱颜未老，尽有功名事业。
便张韩刘岳传名，何如一叶。
 >> 
词牌介绍


rhythmic: 满江红
author: 王迈
content:
明日元宵，蔼佳气、清凉金粟。
人道是、史君寿母，宴瑶池曲。
九十春来萱草茂，三千年後蟠桃熟。
看鳌头、名字未多时，分符竹。
熏宝篆，张银烛。
佳庆事，人人祝。
况平反阴德，在长生。
最喜芸香怀玉燕，安排锦帐骑银鹿。
待雕轩、文驷上堤沙，如天福。
 >> 
词牌介绍


rhythmic: 满江红
author: 王迈
content:
轻暖轻寒，正春满、河阳花县。
谁报道，金铃声响，百花开遍。
天上谪仙人瑞世，佛中有宰官身现。
好看承、金母上瑶池，开华宴。
争捧取，金樽劝。
更把取，丹砂炼。
要朱颜长对，舞裙歌扇。
准拟来年称寿日，沈香亭里春生面。
有安期、大枣伴蟠桃，年年献。
 >> 
词牌介绍


rhythmic: 念奴娇
author: 王迈
content:
见山堂上，画帘卷、犹是清和天气。
绿水红莲，雅称得、瑶碧冰壶标致，名在丹台，籍通紫府，游戏人间世。
三洪华阀，自应生此人瑞。
好是佳旦称觞，班衣拜舞，有雏相对。
後院婵娟争劝酒，端午彩丝双系。
管取来年，雪罗风葛，荣被君恩赐。
黑头公相，直须眉寿千岁。
 >> 
词牌介绍


rhythmic: 水龙吟
author: 王迈
content:
橙黄橘绿佳期，诘朝又报阳来复。
笼葱瑞气，天教蟠绕，名门乔木。
上界仙人，来游西塾，骖鸾跨鹤。
有如椽彩笔，笺天万字，□呈了、琅腹。
不愿班行鸣玉。
问君王、再分符竹。
棣华辉映，庭萱春好，举杯相属。
伯氏乘轺，诸公须又，安排除目。
这堆床牙笏，人人道是，太夫人福。
 >> 
词牌介绍


rhythmic: 沁园春
author: 王迈
content:
老今朝，载酒渡江，送孟吉州。
遇舟之人士，来前问政，此公官去，莫也宜留。
老子曰嘻，我游宦海，几度遭他风打头。
君休问，但正因遇坎，行则乘流。
江皋一叶惊秋。
雁过也、严明白鹭洲。
笑如今休顾，从前堕甑，无心相逐，等是虚舟。
啄黍鸡肥，新酒熟，且作山中万户侯。
林泉好，却输公一著，先我归休。
 >> 
词牌介绍


rhythmic: 沁园春
author: 王迈
content:
夜来斗庵，左顾绿云，右盼素娥。
好态浓意远，随宜梳洗，轻轻莲步，艳艳秋波。
妒宠争妍，娇痴无际，齐劝诗翁金叵罗。
翁微笑、□一时饮尽，谁少谁多。
月娥。
唱後颜酡。
莫也怕、浮云妒月麽。
问苏州刺史，旧欢如梦，江州司马，衫湿如何。
翠幕空垂，唾花无迹，忍听樽前飞燕歌。
销凝处，正潇潇烟雨，偏恼东坡。
 >> 
词牌介绍


rhythmic: 贺新凉・贺新郎
author: 叶路钤
content:
伛指循良吏。
祗吴公、传不书名，一人而已。
彷佛三生来展骥。
就种棠阴千里。
又还是、治平为最。
绣线渐添红日影，恰搀前、七日冬书至。
吾道长，佛出世。
公清但酌螺川水。
屏星躔次吴头，极星先比。
节谊家声香国史。
中有千秋生意。
宜衮衮、公侯昌炽。
充育登庸元有样，况甬东、一脉山东气。
珠峰畔，又呈瑞。


rhythmic: 水调歌头
author: 叶路钤
content:
天启黄旗运，复见汉黄香。
名高黄榜，飞黄腾踏入鸳行。
文彩苏黄而上，政事龚黄而右，黄纸选循良。
黄见眉间色，卿月照黄堂。
调黄锺，舞黄鹤，醉鹅黄。
黄云催熟，黄童老叟庆金穰。
闲展黄庭一卷，自爱黄花晚节，黄阁日偏长。
印佩黄金斗，黄发半苍苍。
 >> 
词牌介绍


rhythmic: 摸鱼儿
author: 曾开国
content:
望层霄、五云开处。
屏星光射螺浦。
复来七日冬将至，恰则岳神生甫。
梅半吐。
试索笑巡檐，稍稍香风度。
花娇欲语。
问昔日治平，吴公无传，今请为公歌襦裤。
□□□，玉粒家家丰贮。
因人岂关天数。
金城千里谁能护，前召又逢後杜。
□□□。
见说道、长安新筑沙堤路。
班催鹭序。
垂色醉蟠桃，胸中色线，待把衮衣补。
 >> 
词牌介绍


rhythmic: 十二时・忆少年
author: 彭耜
content:
素馨花、在枝无几。
秋入阑干十二。
那茉莉、如今已矣。
只有兰英菊蕊。
霜蟹年时，香橙天气。
总是悲秋意。
问宋玉、当日如何，对此凄凉风月，怎生存济。
还未知、幽人心事。
望得眼穿心碎。
青鸟不来，彩鸾何处，云锁三山翠。
是碧霄有路，要归归又无计。
奈何他、水长天远，身又何曾生翼。
手拈芙蓉，耳听鸿雁，怕有丹书至。
纵人间富贵，一岁复一岁。
此心终日绕香盘，在篆畦儿里。


rhythmic: 喜迁莺
author: 彭耜
content:
吾家何处。
对落日残鸦，乱花飞絮。
五湖四海，千岩万壑，已把此生分付。
怎得海棠心绪，更没鸳鸯债负。
春正好，叹流光有限，老山无数。
归去。
君试觑。
紫燕黄鹂，愁怕韶华暮。
细雨斜风，断烟芳草，暑往寒来几度。
锁却心猿意马，缚住金鸟玉兔。
今古事，似一江流水，此怀难诉。
 >> 
词牌介绍


rhythmic: 庄椿岁・水龙吟
author: 方味道
content:
纶巾少驻家山，北窗睡觉南薰起。
黄庭细看，长生秘诀，神仙奇趣。
奈此苍生，愿苏炎熟，仰为霖雨。
趁丹心未老，将整顿乾坤，手为经理。
好是今年庆事。
抱奇孙、一门佳气。
蓬山振佩，麟符重锡，褒纶新美。
玉树参庭，桂枝分种，香浮兰芷。
看他年、接武三槐，长是伴、庄椿岁。


rhythmic: 沁园春
author: 黄机
content:
问讯西园，一春几何，君今再游。
记流觞亭北，偷拈酒戏，凌云台上，暗度诗阄。
略略花痕，差差柳意，十日不来红绿稠。
须重醉，便功名了後，白发争休。
定谁骑鹤扬州。
任书放床头盏瓮头。
况殷勤莺燕，能歌更舞，轻狂蜂蝶，欲去还留。
岁月易忘，姓名须载，笔势翩翩回万牛。
归来晚，有烛明金剪，香暖珠篝。
 >> 
词牌介绍


rhythmic: 沁园春
author: 黄机
content:
六月云初，人争议公，公无阻伤。
记传飞急羽，舟还海道，弥漫白水，路入沙场。
万姓三军，倚公为命，法有逗遛公自当。
君还信，似崔嵬砥柱，屹立瞿塘。
此行阴德难量。
到论定才知滋味长。
看鱼肥蟹健，妻孥共乐，酒稻熟，翁媪相将。
何以报公，祝公千岁，多少人家烧夜香。
凌烟上，更声名凛凛，冠剑堂堂。
 >> 
词牌介绍


rhythmic: 沁园春
author: 黄机
content:
问讯梅梢，小春近也，花应渐开。
记华堂此日，红牙丝竹，欢声昨夜，翠玉樽。
雾节童童，金曳曳，人自阆风玄圃来。
嬉游处，任沧波变陆，劫火成灰。
行天看取龙媒。
笑卫霍当年如此哉。
有笔头文字，何妨挥洒，胸中兵甲，解洗氛埃。
见说君王，防秋才了，便著芝泥封诏催。
功名事，付孱颜燕石，突兀云台。
 >> 
词牌介绍


rhythmic: 沁园春
author: 黄机
content:
日过西窗，客枕梦回，庭空放衙。
记海棠洞里，泥金宝，酴架下，油壁钿车。
醉墨题诗，蔷薇露重，满壁飞鸦行整斜。
争知道，向如今漂泊，望断天涯。
小桃一半蒸霞。
更两岸垂杨浑未花。
便解貂贳酒，消磨春恨，量珠买笑、酬答年华。
对面青山，招之不至，说与浮云休苦遮。
山深处，见炊烟又起，知有人家。
 >> 
词牌介绍


rhythmic: 沁园春
author: 黄机
content:
暑风清微，梅腮渐红，麦须未黄。
恨牡丹多病，医治费巧，酴易老，点缀无方。
客里光阴，愁中意绪，想美人兮山水长。
销凝处，有龙丝坠简，来唤持觞。
华堂。
剩贮春光。
粲一行珠玑时样妆。
更燕留轻态，词翻古调，莺娇欲啭，曲度新腔。
玉漏声沈，银潢影泻，酒犹烧心字香。
归来也，判明虬永日，瑞锦鸳鸯。
 >> 
词牌介绍


rhythmic: 沁园春
author: 黄机
content:
问讯仙翁，殷勤为底，来万山中。
想橘边丹井，鹤寻旧约，松间碧洞，鹿养新茸。
雾节亭亭，星曳曳，导以浮丘双玉童。
嬉游处，尽祥烟瑞雨，霁月光风。
欢声已与天通。
更日夜郴江流向东。
定催归有谓，泥香芝检，留行无计，路熟花骢。
如侍严凝，密陪清燕，吴水欢然相会逢。
年年里，对春如酒好，酒似春浓。
 >> 
词牌介绍


rhythmic: 沁园春
author: 黄机
content:
人物眇然，落落晓星，如君几何。
有飘摇长袖，工持月斧，寂寥遗韵，妙鼓云和。
政事文章，特其馀事，英气横空时浩歌。
还堪笑，似龙文古鼎，谁复摩挲。
青丝系马庭柯。
为小驻寿君金叵罗。
说一时伟望，齐高岳麓，二年遗爱，拍满湘波。
世事多端，细凭商略，痛处不须言语多。
从今去，好经从乌府，躐上銮坡。
 >> 
词牌介绍


rhythmic: 沁园春
author: 黄机
content:
有美一人，昔在何居，今方见之。
俨琼缨翠弁，气清芬只，珠幢绛节，光陆离兮。
吾道非耶，世情复尔，天骥昂藏不受羁。
还知否，定曲高寡和，才大难施。
行吟湘水之湄。
看云卷云舒无定姿。
想粲然长笑，物皆有用，时哉易失，我亦奚为。
袖手旁观，何如小试，欲脱囊中失利锥。
君休叹，正梅花将发，尘满征衣。
 >> 
词牌介绍


rhythmic: 八声甘州
author: 黄机
content:
问讯翁、底事到人间，人间足嬉游。
向文边书意，诗边著语，□满南州。
逸韵高情总似，野水荡孤舟。
所未能忘者，药鼎茶瓯。
政恐功名相，便扶摇直上，龙尾螭头。
想尘缘终薄，归去老菟裘。
有当年、东邻西舍，办鸡豚、相与燕春秋。
阶庭里，儿孙衮衮，飞度骅骝。


rhythmic: 乳燕飞・贺新郎
author: 黄机
content:
击碎珊瑚树。
为留春、怕春欲去，驶如风雨。
春不留兮君休问，付与流莺自语。
但莫赋、绿波南浦。
世上功名花梢露。
政何如、一笑翻金缕。
系白日，莫教暮。
苍头引马城西路。
趁池亭、荻芽尚短，梅心未苦。
小雨欲晴晴不定，漠漠云飞轻絮。
算行乐、春来几度。
鞭影不摇鞍小据。
过横塘、试把前山数。
双白鹭，忽飞去。


rhythmic: 乳燕飞・贺新郎
author: 黄机
content:
兴泼元同宇。
唤君来、浮君大白，为君起舞。
满袖斑斑功名泪，百岁风吹急雨。
愁与恨、凭谁分付。
醉里狂歌空漫触，且休歌、只倩琵琶诉。
人不语，弦自语。
诗成更将君自赋。
渺楼头、烟迷碧草，云连芳树。
草树那能知人意，怅望关河梦阻。
有心事、笺天天许。
绣帽轻裘真男子，政何须、纸上分今古。
未办得，赋归去。


rhythmic: 乳燕飞・贺新郎
author: 黄机
content:
秋意今如许。
怪征鞍、底事匆匆，翩然难驻。
斗帐屏围山六曲，怕见琐窗欲暮。
倩谁伴、梧桐疏雨。
路入衡阳天一角，更山环、水绕无重数。
容易□，便难阻。
相思才信相思苦。
省疏狂、迷歌酒，把人轻误。
问取归期何日是，指点庭前幽树。
定冷蕊、疏花将吐。
此去西风吹雁过，家身心、别後安平否。
聊慰我，至诚处。


rhythmic: 摸鱼儿
author: 黄机
content:
惜春归、送春惟有，乱红扑蔌如雨。
乱红也怨春狼藉，得泪痕无数。
肠断处。
更唤起、琼鹊催发长亭路。
征鞍难驻。
但脉脉含颦，嗔人底事，刚爱逐春去。
阑干凭，芳草斜阳凝伫。
愁连满眼堰树。
不理金钗溜。
鸾镜一奁香雾。
花谁主。
怅□□、玉容寂寞春知否。
单衣懒御。
任门外东风，流莺声里，尽日搅飞絮。
 >> 
词牌介绍


rhythmic: 水龙吟
author: 黄机
content:
晴江衮衮东流，为谁流得新愁去。
新愁都在，长亭望际，扁舟行处。
歌罢翻香，梦回呵酒，别来无据。
恨荼シ吹尽，樱桃过了，便只恁、成孤负。
须信情锺易感，数良辰、佳期应误。
才高自叹，彩云空咏，凌波谩赋。
团扇尘生，吟笺泪渍，一觞慵举。
但丁宁双燕，明年还解，寄平安否。
 >> 
词牌介绍


rhythmic: 喜迁莺
author: 黄机
content:
平湖百亩。
种满湖莲叶，绕堤杨柳。
冉冉波光，辉辉烟影，空翠湿沾襟袖。
静惬邻鸡啼午，暖逼沙鸥眠昼。
西园路，更红尘不断，蝶酣蜂瘦。
知否。
堪画处，野荠芜菁，地铺茵绣。
桃李阴边，桑麻丛里，斜矗酒帘夸酒。
竹寺小依山趾，茅店平窥津口。
春又晚，正香风有客，倚阑搔首。
 >> 
词牌介绍


rhythmic: 木兰花慢
author: 黄机
content:
叹镜中白发，元不向、酒边栽。
奈诗习未除，客愁易感，剩要安排。
浮名任他有命，怕青山、颇怪不归来。
出屋长松招鹤，绕渠流水行杯。
浪驱羸马踏江淮。
幽梦苦相催。
甚狭路崎，雄心突兀，谁忍徘徊。
此事正烦公等，笑曹刘、只合作舆台。
我自人间屈曲，青云有眼休回。


rhythmic: 木兰花慢
author: 黄机
content:
政胡尘满野，问谁与、作坚城。
有老子行年，平头六十，无限声名。
向来试陈大略，便群儿、啁哳耳边鸣。
争识规模先定，破羌终属营平。
吾心惟有忠城。
羞媚妩，做逢迎。
谓干戈锋镝，动关民命，此不宜轻。
听渠自分勇怯，奈何他、天理若持衡。
只把从前不杀，也应换得长生。


rhythmic: 木兰花慢
author: 黄机
content:
问功名何处，算只合、付悠悠。
怕僮仆揶揄，长年为客，楚尾吴头。
春来故园渐好，似不应、不醉把春休。
剩买蒌蒿荻笋，河豚已上渔舟。
人间太半足闲愁。
蓑笠梦汀洲。
向桃杏花边，招邀同社，秉烛来游。
连台听渠拗倒，更麴生、元不厌诛求。
世事翻云覆雨，满怀何止离忧。


rhythmic: 满江红
author: 黄机
content:
芽鼓声中，又妆点、千红万绿。
春试手，银花影粲，雪梅香馥。
归梦不知家近远，飞帆正挂天西北。
记年时、歌舞绮罗丛，凭谁续。
烟水迥，云山簇。
劳怅望，伤追逐。
把蛛丝鹊喜，意□占卜。
月正圆时羞独照，夜偏长处怜孤宿。
悔从前、轻被利名牵，征尘扑。
 >> 
词牌介绍


rhythmic: 满江红
author: 黄机
content:
万灶貔貅，便直欲、扫清关洛。
长淮路、夜亭警燧，晓营吹角。
绿鬓将军思饮马，黄头奴子惊闻鹤。
想中原、父老已心知，今非昨。
狂鲵剪，於菟缚。
单于命，春冰薄。
政人人自勇，翘关还槊。
旗帜倚风飞电影，戈铤射月明霜锷。
且莫令、榆柳塞门秋，悲摇落。
 >> 
词牌介绍


rhythmic: 满江红
author: 黄机
content:
云暗山昏，西风撼、一天悲雨。
隐君问、短墙修竹，故园何处。
九月江南无雁到，素书封了谁传与。
待从头、拚却把心宽，还如故。
吴姬唱，燕姬舞。
持玉，温琼醑。
恨人生欢会，一年几许。
莫上小楼高处望，楼前诘曲来时路。
便直须、匹马两苍头，东归去。
 >> 
词牌介绍


rhythmic: 酹江月・念奴娇
author: 黄机
content:
春愁几许，似春云蔼蔼，连空无数。
□□眉尖偏易得，没个因由分付。
杨柳烟浓，海棠花暗，绿涨墙头路。
小楼应是，有人和泪凝伫。
长记宝轴妆成，鸳鸯绣懒，轻笑歌金缕。
香雪精神依旧否，风月谁怜虚度。
带减衣宽，十分憔悴，两下平分取。
黄昏可更，子规声碎烟坞。


rhythmic: 酹江月・念奴娇
author: 黄机
content:
东篱成趣，有西风解事，催开丛菊。
碎摺黄金谁试手，一一清香堪掬。
露湿凉轻，霞凝寒重，秀发如新沐。
宫妆匀就，岂知红紫粗俗。
因念昔日渊明，微官不受，归伴花幽独。
弹压秋光三径里，浊酒床头初熟。
饮剧肠宽，醉深吻燥，更把纶巾漉。
此翁无恙，唤渠同醉船玉。


rhythmic: 水调歌头
author: 黄机
content:
此日足可惜，心事正崔嵬。
江淮踏遍，经岁相识定谁来。
每向酒边长叹，更向花边长笑，意虑叵能猜。
邂逅忽相遇，有客在尘埃。
脱儒冠，著武弁，太多才。
笔墨争似，钩戟容易到云台。
馀子何须转手，便把平生胸臆，勇去莫徘徊。
事业上金石，人世自叹哀。
 >> 
词牌介绍


rhythmic: 水调歌头
author: 黄机
content:
金篆锁岩穴，玉斧凿山湫。
飞泉溅沫无数，六月自生秋。
夭矫长松千岁，上有泠然天籁，清响眇难收。
亭屋创新观，客鞅棹还留。
推名利，付飘瓦，寄虚舟。
蒸羔酿秫，醅瓮戢戢蚁花浮。
唤取能歌能舞，乘兴携将高处，杯酌荐球。
径醉双股直，白眼视庸流。
 >> 
词牌介绍


rhythmic: 六州歌头
author: 黄机
content:
百年忠愤，无泪洒江。
曹刘事，埋露草，锁烟榛。
哭英魂。
此恨谁知者，时把剑，频看镜，徒自苦，拳破裂，眼眵昏。
从古时哉去速，鄹人子、反袂伤麟。
望家山何在，衮衮已缨。
欲划还生。
猛堪惊。
膏肓危病，宁有药，针匕具，献无门。
荆州启，条旧画，汉将军。
已不存。
便合囊封去，苍庾地，尚间关。
此不用，心漫有，恐无干。
人世欢哀数耳，天或者、又假人言。
又一番春尽，高柳暗如云。
梦断重阍。


rhythmic: 六州歌头
author: 黄机
content:
将军何日，去筑受降城。
三万骑，貔貅虎，戮鲵鲸。
洗沧溟。
试上金山望，中原路，平於掌，百年事，心未语，泪先倾。
若若累累印绶，偏安久、大义谁明。
倚危栏欲遍，江水亦吞声。
目断苹汀。
海门青。
停杯与问，焉用此，手虽子，积如京。
波神怒，风浩浩，勃然兴。
卷龙腥。
似把渠忠愤，伸恳请，翠华巡。
呼壮士，挽河汉，荡材枪。
长算直须先定，如细故、休苦营营。
正清愁满抱，鸥鹭却多情。
飞过邮亭。


rhythmic: 永遇乐
author: 黄机
content:
别院春深，华堂昼永，嘉宴初启。
翠玉樽，红牙丝管，睡鸭沈烟里。
弄晴云态，行空絮影，漠漠似飞如坠。
最多情，紫绵团就，错落乱星流地。
史君自有，元龙豪气，唤客且休辞醉。
蝶困蜂酣，燕娇莺姹，欢意浓如此。
侃其笑语，止乎礼义，衣佩细纫兰芷。
遥归去，残更欲尽，晓鸦又起。
 >> 
词牌介绍


rhythmic: 祝英台近
author: 黄机
content:
试单衣，扶短策，沙路净如洗。
乍雨还晴，花柳自多丽。
争知话别南楼，片帆天际，便孤了、同心连理。
镇萦系。
谩有罗带香囊，殷红斗轻翠。
一纸浓愁，无处倩双鲤。
可堪飞梦悠悠，春风无赖，时吹过、乱莺声里。
 >> 
词牌介绍


rhythmic: 醉蓬莱
author: 黄机
content:
政槐云浓翠，榴火殷红，暑风凉细。
紫府神仙，向人间游戏。
瑞节珠幢，琼缨宝佩，炯冰壶标致。
经济规模，登庸衣钵，家传如此。
礼乐醇儒，诗书元帅，尽洗凡踪，平吞馀子。
敬简堂深，且从容一醉。
庆社绵绵，功名衮衮，比衡山湘水。
更把阳和，从头付与，满门桃李。


rhythmic: 满庭芳
author: 黄机
content:
二十年间，旧游踪迹，梦飞岳麓湘湾。
征衫再理，秋老菊花天。
为客问君何好，爱水光、山色争妍。
经行处，旗亭酤酒，曾记屋东偏。
噫其，吾甚矣，不渐蹇拙，欲斗婵娟。
办轻舆短艇，强载衰颜。
人道郴阳无雁，奈情锺、藕断丝联。
须相忆，新诗赋就，时复寄吴笺。
 >> 
词牌介绍


rhythmic: 木兰花慢
author: 黄机
content:
づ文王前子，自不与、世人同。
况地望既华，天资更伟，云骥行空。
年少才名蜚动，泛星槎、曾到广寒宫。
桂子香浓秋月，桃花浪暖春风。
神仙之说朦胧。
铅与汞、亦何功。
政磐石规模，维城事业，倚重周宗。
休要碧油红旆，趁黑头、时节做三公。
堂上双亲未老，稳看金紫重重。


rhythmic: 满江红
author: 严羽
content:
日近觚棱，秋渐满、蓬莱双阙。
正钱塘江上，潮头如雪。
把酒送君天上去，琼裾玉佩鸿列。
丈夫儿、富贵等浮云，看名节。
天下事，吾能说。
今老矣，空凝绝。
对西风慷慨，唾壶歌缺。
不洒世间儿女泪，难堪亲友中年别。
问相思、他日镜中看，萧萧发。
 >> 
词牌介绍


rhythmic: 沁园春
author: 严羽
content:
问讯溪庄，景如之何，吾为平章。
自月湖不见，江山零落，骊塘去後，烟月凄凉。
有老先生，如梅峰者，健笔纵横为发扬。
还添得，石屏诗句，一段风光。
主人雅兴徜徉。
每携客临流泛羽觞。
想归来松菊，小烦管领，同盟鸥鹭，未许相忘。
我道其间，如斯人物，只合盛之白玉堂。
还须把，扁舟借我，散发沧浪。
 >> 
词牌介绍


rhythmic: 贺新郎
author: 严仁
content:
兰芷湘东国。
正愁予、一江红叶，水程孤驿。
欲写潇湘无限意，那得如椽彩笔。
但满眼、西风萧瑟。
我所思兮何处所，在镡津、津上沧湾侧。
谁氏子，阆风客。
阆风仙客才无敌。
赋悲秋、抑扬顿挫，流篱沈郁。
百赋千诗朝复暮，解道波涛春力。
忆共尔、乘槎吹笛。
八表神游吾梦见，渺洞庭、青草烟波隔。
空怅望，楚天碧。
 >> 
词牌介绍


rhythmic: 贺新郎
author: 严仁
content:
碧浪摇春渚。
浸虚檐、蒲萄漾，翠绡掀舞。
委曲经过台下路，载取落花东去。
问花亦、漂流良苦。
花不能言应有恨，恨十分、都被春风误。
同此恨，有飞絮。
人生聚散元无据。
尽凭阑、一尊相对，苹州春暮。
嫉色冲冲空怅望，泪尽世间儿女。
君不见、千金求赋。
飞燕婕妤今何在，看黏云、江影伤千古。
流不去，断魂处。
 >> 
词牌介绍


rhythmic: 贺新郎
author: 严仁
content:
说到城南杜。
尽风流、至今人号，去天尺五。
家世联翩苍玉佩，自有文章机杼。
看鸾凤、九霄轩翥。
文阵堂堂新得隽，正少年、壮气虹霓吐。
拈彩笔，月城去。
出关相送梅千树。
雪连空、马蹄特特，晓寒人度。
帝里春浓花似海，催入明光奏赋。
须快展、亨衢阔步。
随世功名真漫浪，要平生、所学期无负。
须记得，别时语。
 >> 
词牌介绍


rhythmic: 归朝欢
author: 严仁
content:
五月人间挥汗雨。
离恨一襟何处去。
双溪楼下碧千寻，双溪楼上匏尊举。
晚凉生绿树。
渔灯几点依洲渚。
莫狂歌，潭空月净，惨惨瘦蛟舞。
变化往来无定所。
求剑刻舟应笑汝。
只今谁是晋司空，斗牛奕奕红光吐。
我来空吊古，与君同记凭阑语。
问沧波，乘槎此去，流到天河否。


rhythmic: 归朝欢
author: 严仁
content:
云表金茎珠璀璨。
当日投怀惊玉燕。
文章议论压西，风流姓字翔东观。
紫皇嗟见晚。
祥麟五色留金殿。
大江西，铜章墨绶，暂尔烦君绾。
十二金钗扶玉盏。
锦瑟随急管。
兽炉烟动彩云高，秋声拍碎红牙板。
趣君归翰苑。
莱衣焕烂潘舆稳。
任方瞳，从今看到，弱水波清浅。


rhythmic: 归朝欢
author: 严仁
content:
朱户绿窗深窈窕。
闪闪华旗红干小。
相逢斜柳绊轻舟，渚香不断苹花老。
西风吹梦草。
题诗未了还惊觉。
独伤心，凄凉故馆，月过西楼悄。
楼外斜河低浸斗。
夜已如何夜将晓。
心期欲寄赤鳞鱼，秋云不动秋江渺。
相思千里道。
多情直被无情恼。
玉台前，请君试看，华发添多少。


rhythmic: 水龙吟
author: 严仁
content:
翼然新榜高亭，翰林铁画燕公手。
滁阳盛事，何人重继，湟川太守。
太守谓谁，文章的派，醉翁贤胃。
对千峰削翠，双溪注玉，端不减、琅琊秀。
坐啸清香画戟，听丁丁、滴花晴漏。
棠阴昼寂，细赓宾客，竹枝杨柳。
只恐明朝，绨封趣觐，未容借寇。
尽江山识赏，盐梅事业，焕青毡旧。
 >> 
词牌介绍


rhythmic: 水龙吟
author: 严仁
content:
飚车飞上蓬莱，不须更跨琴高鲤。
砉然长啸，天风洞，云涛无际。
我欲乘桴，从兹浮海，约任公子。
办虹竿千丈，钩五十，亲点对、连鳌饵。
谁榜佳名空翠。
紫阳仙、去骑箕尾。
银钩铁画，龙拿凤翥，留人间世。
更忆东山，哀筝一曲，洒沾襟泪。
到而今，幸有高亭遗爱，寓甘棠意。
 >> 
词牌介绍


rhythmic: 水龙吟
author: 严仁
content:
城头杰观峥嵘，重阑下瞰苍龙脊。
镂珉盘础，雕檀竦，玲珑金碧。
华子冈头，麻源谷口，神仙窟宅。
道至今清夜，月明风冷，常隐隐、闻笙笛。
翠壁烟霞缥缈，更寒泉、飞空千尺。
数峰江上，孤舟天际，夕阳红湿。
抖擞征尘，浩然长啸，跨青鸾翼。
向凤岗西望，遥酾斗酒，酹文章伯。
 >> 
词牌介绍


rhythmic: 水调歌头
author: 严仁
content:
惨淡望京阙，慷慨梦天山。
引杯中夜看剑，壮气刷幽燕。
鼍鼓满天催曙，画角连云啸月，吹断戍瓶烟。
犀角赤兔马，虎帐绿熊毡。
仗汉节，伸大义，伐可汗。
青冥更下斧钺，赤子要君安。
铁骑千群观猎，宫样十眉环座，听鸣弦。
莫厌兜鍪冷，归去又貂蝉。
 >> 
词牌介绍


rhythmic: 木兰花慢
author: 严仁
content:
东风吹雾雨，更吹起、夹衣寒。
正莽莽丛林，潭潭伐鼓，郁郁焚兰。
阑干曲、多少意，看青烟如篆绕溪湾。
桑柘绿阴犹薄，杏桃红雨初翻。
飞花片片走潺。
问何日西还。
叹扰扰人生，纷纷离合，渺渺悲欢。
想云、何处也，对芳时、应只在人间。
惆怅回纹锦字，断肠斜日云山。


rhythmic: 婆罗门引
author: 严仁
content:
花明柳暗，一天春色绕朱楼。
断鸿声唤人愁。
欲问归鸿何处，身世自悠悠。
正东风留滞，楚尾吴头。
追思旧游。
叹双鬓、飒惊秋。
可惜等闲孤了，酒令花筹。
断弦难续，谩题诗、分付水东流。
流不到、蓬岛瀛洲。


rhythmic: 多丽
author: 严仁
content:
最无端，官楼画角轻吹。
一声来、深闺深处，把人好梦惊回。
许多愁、尽教奴受，些个事、未必君知。
泪滴兰衾，寒生珠幌，翠云撩乱枕频。
窗儿上、几条残月，斜玉界罗帷。
更堪听，霜摧败叶，静扣朱扉。
念别离、千里万里，问何日是归期。
关情处、鱼来雁往，断肠是、兔走乌飞。
美景良辰，赏心乐事，风流孤负缕金衣。
谩赢得、花颜玉骨，瘦损为相思。
归须早，刘郎双鬓，莫遣成丝。
 >> 
词牌介绍


rhythmic: 沁园春
author: 严参
content:
曰归去来，归去来兮，吾将安归。
但有东篱菊，有西园桂，有南溪月，有北山薇。
蜂则有房，鱼还有穴，蚁有楼台兽有依。
吾应有、云中旧隐，竹里柴扉。
人间征路熹微。
看处处丹枫白露。
况寒原衰草，牛羊来下，淡烟秋水，鲈鳜初肥。
自笑平生，颓然骨相，只合持竿坐钓矶。
都休也，对西风无语，落日斜晖。
 >> 
词牌介绍


rhythmic: 沁园春
author: 严参
content:
竹焉美哉，爱竹者谁，曰君子欤。
向佳山水处，筑宫一亩，好风烟里，种玉千馀。
朝引轻霏，夕延凉月，此外尘埃一点无。
须知道，有乐其乐者，吾爱吾庐。
竹之清也何如。
应料得诗人清矣乎。
况满庭秀色，对拈彩笔，半窗凉影，伴读残书。
休说龙吟，莫言凤啸，且道高标谁胜渠。
君试看，正绕坡云气，似渭川图。
 >> 
词牌介绍


rhythmic: 疏帘淡月・桂枝香
author: 张辑
content:
梧桐雨细。
渐滴作秋声，被风惊碎。
润逼衣篝，线袅蕙炉沈水。
悠悠岁月天涯醉。
一分秋、一分憔悴。
紫箫吟断，素笺恨切，夜寒鸿起。
又何苦、凄凉客里。
负草堂春绿，竹溪空翠。
落叶西风，吹老几番尘世。
从前谙尽江湖味。
听商歌、归兴千里。
露侵宿酒，疏帘淡月，照人无寐。


rhythmic: 貂裘换酒・贺新郎
author: 张辑
content:
笛唤春风起。
向湖边、腊前折柳，问君何意。
孤负梅花立晴昼，一舸凄凉雪底。
但小阁、琴棋而已。
佳客清朝留不住，为康庐、只在家窗里。
湓浦去，两程耳。
草堂旧日谈经地。
更从容、南山北水，庾楼重倚。
万卷心胸几今古，牛斗多年紫气。
正江上、风寒如此。
且趁霜天鲈鱼好，把貂裘、换酒长安市。
明夜去，月千里。


rhythmic: 淮甸春・念奴娇
author: 张辑
content:
短髯怀古，更文游台上，秋生吟兴。
闻说坡仙来把酒，月底频留清影。
极目平芜，孤城四水，画角西风劲。
曲阑犹在，十分心事谁领。
词卷空落人间，黄楼何处，回首愁深省。
斜照寒鸦知几度，梦想当年名胜。
只有山川，曾窥翰墨，仿佛馀风韵。
旧游休问，柳花淮甸春冷。


rhythmic: 如此江山・齐天乐
author: 张辑
content:
西风扬子江头路。
扁舟雨晴呼渡。
岸隔瓜洲，津横蒜石，摇尽波声千古。
诗仙一去。
但对峙金焦，断矶青树。
欲下斜阳，长淮渺渺正愁予。
中流笑与客语。
把貂裘为浣，半生尘土。
品水烹茶，看碑忆鹤，恍似旧曾游处。
聊凭陆。
问八极神游，肯重来否。
如此江山，更苍烟白露。


rhythmic: 杏梁燕・解连环
author: 张辑
content:
小楼春浅。
记钓帘看雪，袖沾芳片。
似不似、柳絮因风，更细与品题，屡呵冰砚。
宛转吟情，纵真草、凤笺都遍。
到灯前笑谑，酒祓峭寒，移尽更箭。
而今柳阴满院。
知花空雪似，人隔春远。
叹万事、流水斜阳，谩赢得前诗，醉污团扇。
脉脉重来，算惟有、画阑曾见。
把千种旧愁，付与杏梁语燕。


rhythmic: 月底修箫谱・祝英台近
author: 张辑
content:
客西湖，听夜雨。
更向别离处。
小小船窗，香雪照尊俎。
断肠一曲秋风，行云不语。
总写入、征鸿无数。
认眉妩。
唤醒岩壑风流，丹砂有奇趣。
羞杀秦郎，淮海谩千古。
要看自作新词，双鸾飞舞。
趁月底、重修箫谱。


rhythmic: 念奴娇
author: 张辑
content:
嫩凉生晓，怪今朝湖上，秋风无迹。
古寺桂香山色外，肠断幽丛金碧。
骤雨俄来，苍烟不见，苔径孤吟屐。
系船高柳，晚蝉嘶破愁寂。
且约携酒高歌，与鸥相好，分坐渔矶石。
算只藕花知我意，犹把红芳留客。
楼阁空，管弦清润，一水盈盈隔。
不如休去，月悬良夜千尺。
 >> 
词牌介绍


rhythmic: 祝英台近
author: 张辑
content:
竹间棋，池上字。
风日共清美。
谁道春深，湘绿涨沙觜。
更添杨柳无情，恨烟颦雨，却不把、扁舟偷系。
去千里。
明日知几重山，後朝几重水。
对酒相思、争似且留醉。
奈何琴剑匆匆，而今心事，在月夜、杜鹃声里。
 >> 
词牌介绍


rhythmic: 洞仙歌
author: 张辑
content:
莲舟玉字，得真人亲授。
圯上家风又还有。
问因何五马，踏月云台。
秋色里，却赏烟霞袖手。
酒边听说剑，歌舞升平，方许君为赤松友。
任浊世纷纭，海水扬尘，再相见、雪髯依旧。
且岁岁、中秋後逾旬，更半月东离，菊花重九。
 >> 
词牌介绍


rhythmic: 满江红
author: 张辑
content:
醉发吹凉，但拂剑、狂歌而已。
倩谁问、九霄黄鹤，更曾来未。
玉女窗深松昼静，研朱重点参同契。
记前回、赤水得玄珠，骊龙睡。
空扰扰，人间世。
除学道，无真是。
把洪崖肩拍，挹浮丘袂。
朝驾长风沧岛上，夜骑明月青天际。
更几时、回首旧山川，三千岁。
 >> 
词牌介绍


rhythmic: 东风第一枝
author: 张辑
content:
雨蕊方桃，晴梢渐杏，东风娇语弦管。
爱香帘约馀寒，唤舞袖翻嫩暖。
红颜清健，旧墨竹、扶疏手段。
且碧窗、写就黄庭，画楫海山开卷。
春自好、得花不淡。
花又好、得春不浅。
晓莺瑶佩秋生，月蘸翠尊波满。
长逢花处，笑西母、霜娥偷换。
要日边、争看貂蝉，彩侍更迎宣劝。
 >> 
词牌介绍


rhythmic: 瑞鹤仙
author: 张辑
content:
柳风双燕语。
问有谁留人，岸花去橹。
星辰快平步。
俯圜扉草色，青青如许。
儿童拥路。
玉溪边、当年杜母。
料从今、指点山川，总是绣衣行处。
回顾。
东堂深窈，楚帖长春，竹尊清午。
红云帝所。
摇佩玉，更容与。
把蓬莱一笑，几番清浅，绿野为花作谱。
向花前、三叠琴心，看苍鹤舞。
 >> 
词牌介绍


rhythmic: 绮罗香
author: 张辑
content:
欲雨凉生，初弦月在，画戟香中清啸。
旋种芙蕖，深夏木兰芳沼。
银汉入、天镜搀秋，福星度、雪阑争照。
又谁写、万幅莼波，一江佳思到鱼鸟。
吴儿眉语笑里，要见圜扉绿遍，平畴青绕。
羽扇纶巾，萧洒玉貌长好。
问千年、庆会风云，正此日、静春花草。
更弦管、非雾非烟，鹤声帘幕晓。
 >> 
词牌介绍


rhythmic: 沁园春
author: 张辑
content:
东泽先生，谁说能诗，兴到偶然。
但平生心事，落花啼鸟，多年盟好，白石清泉。
家近宫亭，眼中庐阜，九叠屏开云锦边。
出门去，且掀髯大笑，有钓鱼船。
一丝风里婵娟。
爱月在沧波上下天。
更丛书观遍，笔床静昼，篷窗睡起，茶灶疏烟。
黄鹤来迟，丹砂成未，何日风流葛稚川。
人间世，听江湖诗友，号我东仙。
 >> 
词牌介绍


rhythmic: 贺新郎
author: 张辑
content:
绿阴凉尊俎。
映双旌、飞翻新带，日边恩露。
千里湖山添鲜碧，玉宇光浮眉妩。
料范老、应难独步。
君亦胸中兵十万，把甘霖、小小春东楚。
江上早，一犁雨。
赤城霞起连天姥。
有丹经、亲曾密授，八篇奇语。
道骨仙风骑鲸客，合侍红云帝所。
且画戟、清香时度。
散入邦人箫鼓里，恰春留、芍药丛歌舞。
还更咏，大鹏赋。
 >> 
词牌介绍


rhythmic: 贺新郎
author: 张辑
content:
鹊喜花间晓。
惜凝香、低将帘卷，海棠开早。
前度登楼清啸月，吹入春风不老。
後五日、花朝方到。
趁舞罗衣花讯暖，拈吟髭、玉勒迎东笑。
留肯往，春邮小。
庐峰青里壶天好。
一千春、棋声昼永，剑光云表。
绛雪骊珠看丹转，金鼎龙盘虎绕。
且未可、飞仙蓬岛。
河洛烟芜眠狐兔，握风雪、办此升平了。
却共我，拾瑶草。
 >> 
词牌介绍


rhythmic: 徵招
author: 张辑
content:
飞鸿又作秋空字，凄凄旧游湘浦。
凉思带愁深，渺苍茫何许。
岁华知几度。
奈双鬓、不禁吟苦。
独倚危楼，叶声摇暮，玉阑无语。
尺素。
欲传将，故人远、天涯屡惊回顾。
心事只琴知，漫闲相尔汝。
甚时江海去。
算空负、白苹鸥侣。
更谁与、翦烛西窗，且醉听山雨。


rhythmic: 木兰花慢
author: 张辑
content:
望瀛洲尺五，听海客、诧登临。
记岛月分秋，天星降夕，神璧精金。
他年作霖雨手，且明光奏赋寓良箴。
槐府黑头旧业，芹宫青岁雄襟。
。
宝勒向东吟。
戏彩看而今。
更袜步黄云，琴弹碧玉，汇泽杯斟。
争先长至几日，料春风多喜鹊传音。
梅蕴和羹心在，线添补衮工深。


rhythmic: 醉蓬莱
author: 张辑
content:
记澄湖抱练，画舫参差，闹花时节。
油壁鸣堤，有障萦屏列。
燕草香融，鸦条香浅，似渭城烟雪。
急管斜阳，卫娘葱，带围寒怯。
苏小闲情，绿杨如织，阑槛东边，好山千叠。
料得如今，也翠销红歇。
何限繁华，春来都付与，数声啼。
谩怆羁魂，扁舟买醉，谢公明月。


rhythmic: 琐窗寒
author: 张辑
content:
露漏沈沈，洞房灯悄，鹊翻庭树。
夜凉如水，人倚玉箫何处。
澹纵横、疏星断河，点衣黄叶飞四五。
向此时感旧，非关宋玉，悲秋情绪。
追念章台路。
共缓辔芳尘，妒花惹絮。
旧游梦寐，总付相思新句。
想风流还在匆匆，暗惊鬓底霜几缕。
凭危栏、立尽归鸿，脆角凝清曙。
 >> 
词牌介绍


rhythmic: 琐窗寒
author: 苏茂一
content:
云浦苍寒，烟堤幕翠，旧痕新涨。
春愁十里，冉冉碧丝摇荡。
记登临、少年思豪，唾壶击玉歌清壮。
到如今梦里，秋风鸿阵，晚波渔唱。
惆怅。
重来处，望画舫天边，辔丝原上。
山阴秀句，付与一声云响。
正东湖、谁家柳下，午阴漠漠人荡桨。
最堪怜、白发周郎，为江山自赏。
 >> 
词牌介绍


rhythmic: 祝英台近
author: 苏茂一
content:
结垂杨，临广陌，分袂唱阳关。
稳上征鞍。
目极万重山。
归鸿欲到伊行，丁宁须记，写一封、书报平安。
渐春残。
是他红褪香收，绡泪点斑斑。
枕上盟言。
都做梦中看。
销魂啼声中，杨花飞处，斜阳下、愁倚阑干。
 >> 
词牌介绍


rhythmic: 满江红
author: 赵灌园
content:
看尽公卿，都输与、云山居士。
肯掉了、龙章金印，归来闾里。
云染笔头成五色，山来胸次堆空翠。
更结庐、近在白鸥边，弄烟水。
祗恐怕，明天子。
黄纸唤，先生起。
教依前插脚，孔鸾丛里。
岩壑烟沙真作戏，貂蝉衮绣从兹始。
酌凤凰、池沼九天浆，三千岁。
 >> 
词牌介绍


rhythmic: 兰陵王
author: 葛长庚
content:
一溪碧。
何处桃花流出。
春光好，寻个□□，小小篮舆漫行适。
苍苔满白石。
涧底阴风凛栗。
疑无路，幽壑琮，峡转山回入林僻。
千峰呈翠色。
时亦有声声，樵唱渔笛。
忽然一树樱桃白。
又回头一顾，掀髯一笑，诗情酒思正豪逸。
虎蹄过新迹。
幂幂。
雾如织。
见异草珍禽，问名不识。
山灵勒驾雨来急。
欲游观未已，仆言日夕。
看来看去，似那里，似少室。


rhythmic: 兰陵王
author: 葛长庚
content:
三峰碧。
缥渺烟光树色。
高寒处，上有猿啼，鹤唳天风夜萧瑟。
山形似笔格。
人道江南第一。
游紫观，月殿星坛，积翠楼前吹铁笛。
客来访灵迹。
闻王郭当年，曾此驻锡。
二仙为谒浮丘伯。
从骖鸾去後，云深难觅。
丹炉灰冷杵声寂。
依然旧泉石。
泉石。
最幽阒。
更禽静花闲，松茂竹密。
清都绛阙无消息。
共羽衣挥麈，感今怀昔。
堪嗟人世，似梦里，驹过隙。


rhythmic: 兰陵王
author: 葛长庚
content:
桃花瘦。
寒食清明前後。
新燕子，禁得馀寒，风雨把人苦。
梅粒今如豆。
减却春光多少。
空自有，满树山茶，似语如愁卧晴昼。
幽人展襟袖。
惜莺花未老，江山如旧。
杜鹃声里同携手。
叹陌上芳草，堤边垂柳。
一春十病九因酒。
愁来独搔首。
豆蔻。
枝头小。
应可惜年华，孤负时候。
九十韶光那得久。
问芍药觅醉，牡丹索笑。
三万六千，能几度，君知否。


rhythmic: 沁园春
author: 葛长庚
content:
嫩雨如尘，娇云似织，未肯便晴。
见海棠花下，飞来双燕，垂杨深处，啼断孤莺。
绿砌苔香，红桥水暖，笑拈吟髭行复行。
幽寻懒、就半窗残睡，一枕初醒。
消凝。
次第清明。
渺南北东西草又青。
念镜中勋业，韶光冉冉，尊前今古，银发星星。
青鸟无凭，丹霄有约，独倚东风无限情。
谁知有，这春山万点，杜宇千声。
 >> 
词牌介绍


rhythmic: 沁园春
author: 葛长庚
content:
暂聚如萍，忽散似云，无可奈何。
向天涯海角，两行别泪，风前月下，一片离骚。
啼罢栖乌，望穷芳草，此恨与之谁较多。
昏黄後，对青灯感慨，白酒悲歌。
梦中作梦知麽。
忆往事落花流水呵。
更凭高□远，沈腰不瘦，怅今怀昔，潘鬓须皤。
去燕来鸿，寻梅问柳，寸念从他寒暑熬。
消魂处，但烟光缥渺，山色周遭。
 >> 
词牌介绍


rhythmic: 沁园春
author: 葛长庚
content:
锦绣文章，圭璋闻望，碧落侍郎。
昨履声渐近，星辰避次，竹符重剖，湖海生光。
委羽天空，石桥水冷，每为众生时雨滂。
君知否，是民心襦库，吏胆冰霜。
少须召入行。
也不念无人荷紫囊。
有本朝曾旦，移春手段，旧家羲献，补月心肠。
此去三山，却登八座，已准金瓯姓氏香。
还朝处，双凫作对，五马成行。
 >> 
词牌介绍


rhythmic: 沁园春
author: 葛长庚
content:
大丈夫儿，冰肝玉胆，砺山带河。
算此身此世，无过驹隙，一名一利，未值鸿毛。
相府如潭，侯门似海，那得烟霄尔许高。
当初我，是乘云御气，几百千遭。
此生勋业无多。
也手种梅花三百窠。
又底曾嗅著，庙堂钟鼎，底曾拈得，帏幄弓刀。
玉帝遥知，金书何晚，时有鹤鸣於九皋。
如今且，向风前浪舞，月下高歌。
 >> 
词牌介绍


rhythmic: 沁园春
author: 葛长庚
content:
三径就荒，松菊犹存，归去来兮。
叹折腰为米，弃家因酒，往之不谏，来者堪追。
形役奚悲，途迷未远，今是还知悟昨非。
舟轻扬，问征夫前路，晨色熹微。
欢迎童稚嘻嘻。
羡出岫云闲鸟倦飞。
有南窗寄傲，东皋舒啸，西畴春事，植杖耘耔。
矫首遐观，壶觞自酌，寻壑临流聊赋诗。
琴书外，且乐天知命，复用何疑。
 >> 
词牌介绍


rhythmic: 沁园春
author: 葛长庚
content:
乍雨还晴，似寒而暖，春事已深。
是妇鸠乳燕，说教鱼跃，豪蜂醉蝶，撩得莺吟。
斗茗分香，脱禅衣夹，回首清明上已临。
芳菲处，在梨花金屋，杨柳琼林。
如今。
诗酒心襟。
对好景良辰似有妊。
念恨如芳草，知他多少，梦和飞絮，何处追寻。
病酒时光，困人天气，早有秋秧吐嫩针。
兰亭路，渐流觞曲水，修禊山阴。
 >> 
词牌介绍


rhythmic: 沁园春
author: 葛长庚
content:
吹面无寒，沾衣不湿，岂不快哉。
正杏花雨嫩，红飞香砌，柳枝风软，绿映芳台。
燕似谈禅，莺如演史，犹有海棠连夜开。
清明也，尚阴晴莫准，蜂蝶休猜。
朝来。
应问苍苔。
甚几日都成锦绣堆。
念四方宾友，不堪渭树，一年春事，已属庭槐。
宿酒难醒，多情易老，争奈传杯不放杯。
如何好，看秋千戏剧，蹴鞠恢谐。
 >> 
词牌介绍


rhythmic: 沁园春
author: 葛长庚
content:
渭水秋深，湓江春老，洞庭一湖。
问城南古树，如今在否，洛中狂客，还更来无。
独上君山，渺观岩石，八百里鲸波泛巨区。
何曾错，有茶中上灶，酒里仙姑。
终须。
度了肩吾。
稽首终南锺大夫。
自太平寺里，题诗去後，东林沈宅，大醉归欤。
天上筵多，人间到少，更不向庐山索鳜鱼。
如何好，好借君黄鹤，上我清都。
 >> 
词牌介绍


rhythmic: 沁园春
author: 葛长庚
content:
且说罗浮，自从石洞，水帘以还。
是向时景泰，初来卓锡，旧家勾漏，曾此修丹。
药院空存，铁桥如故，上更有朱仙朝斗坛。
飞云顶，在石桥高处，杳霭之间。
山前。
拾得清闲。
也分我烟霞数亩宽。
自竹桥人去，青莲馥郁，柴门闭了，绿柳回环。
白酒初，清风徐至，有桃李时新几盘。
仙家好，这许多快活，做甚时官。
 >> 
词牌介绍


rhythmic: 沁园春
author: 葛长庚
content:
要做神仙，炼丹工夫，亦有何难。
向雷声震处，一阳来复，玉炉火炽，金鼎烟寒。
女乘龙，金公跨虎，片晌之间结大还。
丹田里，有白鸦一个，飞入泥丸。
河车运入山。
全不动纤毫过玉关。
把龟蛇乌兔，生擒活捉，霎时云雨，一点成丹。
白雪漫天，黄芽满地，服此刀圭永驻颜。
常温养，使脱胎换骨，身在云端。
 >> 
词牌介绍


rhythmic: 沁园春
author: 葛长庚
content:
岁去年来，思量人生，空自沈埋。
既这回冬至，一阳来复，便须修炼，更莫疑猜。
好个鼎炉，见成铅汞，片晌工夫结圣胎。
人身里，三千世界，十二楼台。
周年造化安排。
只在这些些真妙哉。
要先擒日月，後攒星斗，黄庭中畔，化作琼瑰。
谁会天机，分明说破，恰似江头雪里梅。
丹成後，做些功行，归去蓬莱。
 >> 
词牌介绍


rhythmic: 沁园春
author: 葛长庚
content:
黄鹤楼前，吹笛之时，先生朗吟。
想剑光飞过，朝游南岳，墨篮放下，夜醉东邻。
铛煮山川，粟藏世界，有明月清风知此音。
呵呵笑，笑酿成白酒，散尽黄金。
知音。
自有相寻。
休踏破葫芦折断琴。
唱白苹红蓼，庐山日暮，西风黄叶，渭水秋深。
三入岳阳，再游湓浦，自一去优游直至今。
桃源路，尽不妨来往，时共登临。
 >> 
词牌介绍


rhythmic: 沁园春
author: 葛长庚
content:
客里家山，记踏来时，水曲山崖。
被滩声喧枕，鸡声破晓，匆匆惊觉，依旧天涯。
抖擞征衣，寒欺晓袂，回首银河西未斜。
尘埃债，叹有如此发，空为伊华。
古来客况堪嗟。
尽贫也输他□在家。
料驿舍旁边，月痕白处，暗香微度，应是梅花。
拣折一枝，路逢南雁，和两字平安寄与他。
教知道，有长亭短堠，五饭三茶。
 >> 
词牌介绍


rhythmic: 水龙吟
author: 葛长庚
content:
层峦叠浮空，断崖直下分三井。
苍苔路古，鹿鸣芝涧，猿号松岭。
露凤箫，烟迷枸杞，绿深翠冷。
笑携筇一到，登高眺远，是多少、仙家景。
长念青春易老，尚区区、枯蓬断梗。
人间天上，喟然俯仰，只身孤影。
世事空花，春心泥絮，此回还省。
向琼台双阙，结间茅屋，坐千峰顶。
 >> 
词牌介绍


rhythmic: 水龙吟
author: 葛长庚
content:
云屏漫锁空山，寒猿啼断松枝翠。
芝英安在，术苗已老，徒劳屐齿。
应记洞中，凤箫锦瑟，镇常歌吹。
怅苍苔路杳，石门信断，无人问、溪头事。
回首暝烟无际，但纷纷、落花如泪。
多情易老，青鸾何处，书成难寄。
欲问双娥，翠蝉金凤，向谁娇媚。
想分香旧恨，刘郎去後，一溪流水。
 >> 
词牌介绍


rhythmic: 瑞鹤仙
author: 葛长庚
content:
残蟾明远照。
正一番霜讯，四山秋老。
孤村带清晓。
有鸣鞭归骑，乱林啼鸟。
青帘缥缈。
懒行时，持杯自笑。
甚年来、破帽凋裘，惯得淡烟荒草。
多少。
客愁羁思，雨泊风餐，水边云杪。
西窗正好。
疏竹外，粉墙小。
念归期相近，梦魂无奈，不为罗轻寒悄。
怕无人、料理黄花，等闲过了。
 >> 
词牌介绍


rhythmic: 瑞鹤仙
author: 葛长庚
content:
赋情多懒率。
每醉後疏狂，醒来瓢忽。
无心恋簪祓。
漫才高子建，韵欺王勃。
胸中绝物。
所容者、诗兵酒卒。
一两时，调发将来，扫尽闷妖愁孽。
莫说。
杀人一万，自损三千，到底。
悬河口讷。
非夙世，无灵骨。
把湖山牌印，莺花权柄，牒过清风朗月。
且束之、高阁休休，这回更不。
 >> 
词牌介绍


rhythmic: 祝英台近
author: 葛长庚
content:
月如酥，天似玉，长啸弄孤影。
十二楼台，昨梦暗寻省。
自怜露满衣襟，风吹毛发，浑无寐、寒宵漏永。
捧香鼎。
翻起一片龙涎，梅花对人冷。
庭户冰清，何处鹤声警。
少时烛暗梧窗，烟生苔砌，晓钟动。
忽然心醒。
 >> 
词牌介绍


rhythmic: 水调歌头
author: 葛长庚
content:
二月一番雨，昨夜一声雷。
枪旗争展，建溪春色占先魁。
采取枝头雀舌，带露和烟捣碎，炼作紫金堆。
碾破香无限，飞起绿尘埃。
汲新泉，烹活火，试将来。
放下兔毫瓯子，滋味舌头回。
唤醒青州从事，战退睡魔百万，梦不到阳台。
两腋清风起，我欲上蓬莱。
 >> 
词牌介绍


rhythmic: 菊花新
author: 葛长庚
content:
渺渺烟霄风露冷，夜未艾、凉蟾似水。
海山外、五云散彩，三峰凝翠。
一鹤横空何缥缈，见殿阁、笙歌拥罗绮。
笑劳生，空如尺，恋槿花篱。
於中青鸾唱美。
丹鹤舞奇。
有粉娥琼女，齐捧芳卮。
天真皇人陈玳席，宴太姥，思之暗生悲。
念如今，红尘满面，漫洒晚风泪。


rhythmic: 菊花新
author: 葛长庚
content:
十二楼台，但前回旧迹。
想琪花似雪，忘了还思。
朝暮痴痴地。
只有老天知。
却自省、玉阶金砌。
错抛离。
梧桐声颤，窗外草蛩吟细。
醉魂觉，又听秋鸿悲呖。
极目寒空，叹未有紫云梯。
绛阙消息子。
也无一二、枉垂涕。


rhythmic: 菊花新
author: 葛长庚
content:
宝鸭温香，诉丝城寸意。
记当年事，闷本愁基。
人间天上，只争得那些儿。
吃禁持。
却念九霄风味。
清晨雁字。
一句句在天如在纸。
只得向风前，默默自喈惜。
业债俱消，还未了、甚时已。
一日里。
滴了俺儿来泪。


rhythmic: 菊花新
author: 葛长庚
content:
念我东皇大帝儿。
是操觚弄翰之职。
飞落尘寰，似此度，算应希。
向这里。
安能便、策景御气。
灰头土面、千河水。
把我如何洗。
纵便有铢衣，已失眉峰翠。
看看皓首，瞒不过镜台儿。
除是去、青松下、碧云底。


rhythmic: 菊花新
author: 葛长庚
content:
弱水去蓬莱，四万八千里。
远漠漠，俯仰天水青无际。
鸟飞不到船去难，渺无依。
翦锦字。
云信待凭鸾翼。
青芝素瀑，草舍儿、隐隐烟霞里。
向闲处，批风切月烹天地，三岛十洲，去有日，几何时。
胎仙就，直待鹤书来至。


rhythmic: 菊花新
author: 葛长庚
content:
铜壶四水。
寒生素被。
夜迢迢，烟月熹微。
池浸霜荷，槛竹响，井枫飞。
宝枕潭无梦，念忡忡地。
形留神往，镇日价、忘食应忘寐。
省得起，都是天上仙家事。
珠歌舞，酌玉液，饭云子。
怎得麒麟脯，更教知味。


rhythmic: 菊花新
author: 葛长庚
content:
有个闷甚处，一向如痴醉。
独倚住危阑，坐咬无名指。
金鱼玉雁一从去，绝消息。
念念怀天帝。
密与冥契。
晴霞照水。
叹细草新蒲寒萋萋。
对夕照，树色烟光相紫翠。
花落莺啼。
把往事似川逝。
光阴速，何时是伊归日。


rhythmic: 菊花新
author: 葛长庚
content:
忽水远天长，笑把玉龙嘶。
一声声，吹断寒云沧波里。
幽愁暗恨，弄皓月，怨白日。
问太虚不尚，则成休矣。
云心鹤性，死也要冲霄，乘风去。
分自有、终合仙飞。
感古怀今聊把笔。
落叶寒蝉悲。
使人增怨抑。


rhythmic: 水调歌头
author: 葛长庚
content:
金液还丹诀，无中养就儿。
别无他术，只要神水入华池。
采取天真铅汞，片晌自然交媾，一点紫金脂。
十月周天火，玉鼎产琼芝。
你休痴，今说破，莫生疑。
乾坤运用，大都不过坎和离。
石里缘何怀玉，因甚珠藏蚌腹，借此显天机。
何况妙中妙，未易与君知。
 >> 
词牌介绍


rhythmic: 水调歌头
author: 葛长庚
content:
吃了几辛苦，学得这些儿。
蓬头赤脚，街头巷尾打无为。
都没蓑衣笠子，多少风烟雨雪，便是活阿鼻。
一具骷髅骨，忍尽万千饥。
头不梳，面不洗，且憨痴。
自家屋里，黄金满地有谁知。
这里一声惭愧，那里一声调数，满面笑嘻嘻。
白鹤青云上，记取这般时。
 >> 
词牌介绍


rhythmic: 水调歌头
author: 葛长庚
content:
有一修行法，不用问师傅。
教君只是，饥来吃饭困来眠。
何必移精运气，也莫行功打坐，但去净心田。
终日无思虑，便是活神仙。
不憨痴，不狡诈，不风颠。
随缘饮啄，算来命也付之天。
万事不由计较，造物主张得好，凡百任天然。
世味只如此，拚做几千年。
 >> 
词牌介绍


rhythmic: 水调歌头
author: 葛长庚
content:
一个清闲客，无事挂心头。
包巾纸袄，单瓢只笠自逍遥。
只把随身风月，便做自家受用，此外复何求。
倒指两三载，行过百来州。
百来州，云渺渺，水悠悠。
水流云散，於今几度蓼花秋。
一任乌飞兔走，我亦不知寒暑，万事总休休。
问我金丹诀，石女跨泥牛。
 >> 
词牌介绍


rhythmic: 水调歌头
author: 葛长庚
content:
不用寻神水，也莫问华池。
黄芽白雪，算来总是假名之。
只这坤牛乾马，便是离龙坎虎，不必更猜疑。
药物无斤两，火候不须时。
偃月炉，朱砂鼎，总皆非。
真铅真汞不炼，之炼要何为。
自己金公女，渐渐打成一块。
胎息象婴儿。
不信张平叔，你更问他谁。
 >> 
词牌介绍


rhythmic: 水调歌头
author: 葛长庚
content:
要做神仙去，工夫譬似闲。
一阳初动，玉炉起火炼还丹。
捉住天魂地魄，不与龙腾虎跃，满鼎汞花乾。
一任河车运，径路入泥丸。
飞金精，采木液，过三关。
金木间隔，如何上得玉京山。
寻得曹溪路脉，便把华池神水，结就紫金团。
免得饥寒了，天上即人间。
 >> 
词牌介绍


rhythmic: 水调歌头
author: 葛长庚
content:
草涨一湖绿，天ぇ四山青。
这千年里，几多兴废不容声。
无分貂金佩玉，不梦歌钟食鼎，何处有车旌。
便念旌阳剑，枉自染蛟腥。
生诸葛，少马援，尚云萍。
醉乡日月，飘然身世付刘伶。
知道东门黄犬，不似西山白鹭，风月了平生。
起来忽清啸，惊落夜潭星。
 >> 
词牌介绍


rhythmic: 水调歌头
author: 葛长庚
content:
杜宇伤春去，蝴蝶喜风清。
一犁梅雨，前村布谷正催耕。
天际银蟾映水，谷口锦云横野，柳外乱蝉鸣。
人在斜阳里，几点晚鸦声。
采杨梅，摘卢橘，朱樱。
奉陪诸友，今宵烂饮过三更。
同入醉中天地，松竹森森翠幄，酣睡绿苔茵。
起舞弄明月，天籁奏箫笙。
 >> 
词牌介绍


rhythmic: 水调歌头
author: 葛长庚
content:
一个江湖客，万里水云身。
鸟啼春去，烟光树色正黄昏。
洞口寒泉漱石，岭外孤猿啸月，四顾寂无人。
梦魂归碧落，泪眼看红尘。
烟，风惨惨，暗消魂。
南中诸友，而今何处问浮萍。
青鸟不来松老，黄鹤何之石烂，叹世一伤神。
回首南柯梦，静对北山云。
 >> 
词牌介绍


rhythmic: 水调歌头
author: 葛长庚
content:
昔在虚皇府，被谪下人间。
笑骑白鹤，醉吹铁笛落星湾。
十二玉楼无梦，三十六天夜静，花雨洒琅。
瑶台归未得，忍听洞中猿。
也休休，无情绪，炼金丹。
从来天上，神仙官府更严难。
翻忆三千神女，齐唱霓裳一曲，月里舞青鸾。
此恨凭谁诉，云满武夷山。
 >> 
词牌介绍


rhythmic: 水调歌头
author: 葛长庚
content:
昔在虚皇府，啸咏紫云中。
不知何事，误蒙天谪与公同。
偶到金华洞口，忽见懒翁老子，挺挺众中龙。
握手归仙隐，谈笑起天风。
忽相逢，一转瞬，酒杯空。
几时再会，唱赓词翰倒金锺。
只恐武夷山里，千古猿啼鹤唳，未便蹑飞虹。
公欲归仙去，我欲继公踪。
 >> 
词牌介绍


rhythmic: 水调歌头
author: 葛长庚
content:
误触紫清帝，谪下汉山川。
既来尘世，奇奇怪怪被人嫌。
懒去蓬莱三岛，且看江南风月，一住数千年。
天风自霄汉，吹到剑峰前。
做些诗，吃些酒，放些颠。
木精石怪，时时唤作地行仙。
朝隐四山猿鹤，夜枕一天星斗，纸被裹云眠。
梦为蝴蝶去，依约在三天。
 >> 
词牌介绍


rhythmic: 水调歌头
author: 葛长庚
content:
一叶飞何处，天地起西风。
夜来酒醒，月华千顷浸帘栊。
塞外宾鸿来也，十里碧莲香满，泽国蓼花红。
万象正萧爽，秋雨滴梧桐。
钓台边，人把钓，兴何浓。
吴江波上，烟寒水冷翦丹枫。
光景暗中催去，览镜朱颜犹在，回首鹫巢空。
铁笛一声晓，唤起玉渊龙。
 >> 
词牌介绍


rhythmic: 水调歌头
author: 葛长庚
content:
江上春山远，山下暮云长。
相留相送，时见双燕语风樯。
满目飞花万点，回首故人千里，把酒沃愁肠。
回雁峰前路，烟树正苍苍。
漏声残，灯焰短，马蹄香。
浮云飞絮，一身将影向潇湘。
多少风前月下，逦天涯海角，魂梦亦凄凉。
又是春将暮，无语对斜阳。
 >> 
词牌介绍


rhythmic: 水调歌头
author: 葛长庚
content:
两鬓青丝发，双眼黑方瞳。
人皆道是，昭庆一个老仙翁。
暂别蓬莱弱水，自把星冠月帔，玉佩舞薰风。
醉入桃源路，归去不知踪。
举云，鸣铁笛，抚丝桐。
满前剑弁森列，稽首捧金锺。
挺挺松形鹤貌，任待桑田变海，宝鼎粒丹红。
玉帝下明诏，独骑上瑶空。
 >> 
词牌介绍


rhythmic: 满江红
author: 葛长庚
content:
忆昔秦时，中秋日、武夷九曲。
烟寂寂、斜阳数尺，寒鸦枯木。
三十六峰凝晓翠，一溪流水生秋绿。
正满林、桂子散天香，飞金粟。
神仙客，金丹熟。
玉诏下，云生足。
岩头新换骨，尚粘红肉。
夜半月华明似昼，玉皇降辇铺淆。
笑曾孙、回首幔亭前，空松竹。
 >> 
词牌介绍


rhythmic: 满江红
author: 葛长庚
content:
昨夜娥，游洞府、醉归天阙。
缘底事、玉簪坠地，水神不说。
持向水晶宫里去，晓来捧出将饶舌。
被薰风、吹作满天香，谁分别。
芳而润，清且洁。
白似玉，寒於雪。
想玉皇後苑，应无此物。
只得赋诗空赏叹，教人不敢轻攀折。
笑李粗、梅瘦不如他，真奇绝。
 >> 
词牌介绍


rhythmic: 满江红
author: 葛长庚
content:
树色冥，山烟暮、鸟归日落。
凭阑处、眼空宇宙，心游碧落。
古往今来天地里，人间那有扬州鹤。
幸而今、天付与青山，甘寥寞。
好花木，多岩壑。
得萧散，耐淡泊。
把他人比并，我还不错。
一曲瑶琴知此意，从前心事都忘却。
况新秋、不饮更何时，何时乐。
 >> 
词牌介绍


rhythmic: 满江红
author: 葛长庚
content:
明日如今，我已是、天涯行客。
相别後、麻姑山上，齐云亭侧。
几个黄昏劳怅想，几宵皓月遥思忆。
与二仙、不但此今生，皆畴昔。
频到此，欢无极。
今去也，来无的。
念浪萍风絮，东西南北。
七八年中相契密，三千里外来将息。
怅金丹、未就玉天辽，还凄恻。
 >> 
词牌介绍


rhythmic: 满江红
author: 葛长庚
content:
钧天高处，元自有、琼楼玉阙。
又那更、九霞隐映，五云斗绝。
八面玲珑光不夜，四围晃耀寒如月。
有广寒、宫殿隐娥，冰壶洁。
飘飘去，天风冽。
星河外，花飞雪。
见三千神女，尊前一阕。
来到人间浑似梦，未能归去空悲咽。
问仙都、此去几由旬，归心热。
 >> 
词牌介绍


rhythmic: 满江红
author: 葛长庚
content:
豆蔻丁香，待则甚、如今休也。
争知道、本来面目，风光洒洒。
底事到头鸾凤侣，不如躲脱鸳鸯社。
好说与、几个正迷人，休嗟讶。
纱窗外，梅花下。
酒醒也，教人怕。
把翠云翦却，缁衣披挂。
柳翠已参弥勒了，赵州要勘台山话。
想而今、心似白芙蕖，无人画。
 >> 
词牌介绍


rhythmic: 摸鱼儿
author: 葛长庚
content:
问苍江、旧盟鸥鹭。
年来景物谁主。
悠悠客鬓知何似，吹满西风尘土。
浑未悟。
漫自许。
功名谈笑侯千户。
春衫戏舞。
怕三径都荒，一犁未把，猿鹤笑君误。
君且住。
未必心期尽负。
江山秋事如许。
月明风静苹花路。
枕试听鸣橹。
还又去。
道唤取。
陶泓要草归来赋。
相思最苦。
是野水连天，渔榔四处，蓑笠占烟雨。
 >> 
词牌介绍


rhythmic: 摸鱼儿
author: 葛长庚
content:
雨肥梅、亭台初夏。
昙花开向前夜。
纯阳鹤会先三日，何处神仙降驾。
知得也。
□□是、西山彭抗来胎化。
平生性野。
自倒指今年，七旬有六，使节半天下。
焚金兽，毋惜满斟玉。
儿孙况又潇洒。
公今骨相如松在，一掬精神堪画。
於今且。
□□炼、金丹成了为凭藉。
归心莲社。
便做得乃翁，年登八百，未是寿长者。
 >> 
词牌介绍


rhythmic: 摸鱼儿
author: 葛长庚
content:
这身儿、从来业障。
一生空自劳攘。
生生死死皆如梦，更莫别生妄想。
没伎俩。
只管去、天台雁荡寻方广。
几人不省。
被妻子萦缠，生涯拘束，甘自归黄壤。
世间事，一斤两个八两。
问谁能去俯仰。
道义重了轻富贵，却笑输回来往。
休勉强。
老先生、从来恬淡无妆幌。
一声长啸，把拄杖横肩，草鞋贴脚，四海平如掌。
 >> 
词牌介绍


rhythmic: 摸鱼儿
author: 葛长庚
content:
跨飞鸾、醉吹瑶笛，蓬莱知在何处。
薰风飘散荷花露。
梦觉已非帝所，忘归路。
谁知道、人间别有神仙侣。
身游枢府。
奈诏入玉楼，猛骑箕尾，四海忆霖雨。
问王母。
天上桃红几度。
蕊宫今是谁主。
明年甲子从头数，春入鬟云鬓雾。
如今去。
是处里、福田都著黄金布。
庭前玉树。
看子早生孙，孙还生子，岁岁彩衣舞。
 >> 
词牌介绍


rhythmic: 洞仙歌
author: 葛长庚
content:
南枝漏泄，一点春光别。
无蝶无蜂正霜雪。
向竹梢疏处，瘦影横斜，真个是、潇洒冰肌玉骨。
黄昏人静，踏碎阶前月。
忍冻相看惜攀折。
巡檐空索笑，似笑无言，夜悄悄、仙入寒风清冽。
更那堪、画角恼幽人，又满地落英，愁肠万结。
 >> 
词牌介绍


rhythmic: 满庭芳
author: 葛长庚
content:
百雉城边，乱花深处，竹间一笑双清。
天公解事，为我弄阴晴。
雨过槐阴绿净，女墙外、杨柳丝轻。
堪嗟惜，诗尤酒，镜里失青春。
清和，如许在，莺莺燕燕，相与忘情。
谪仙风度，命代万人英。
游戏琴棋书画，人间世、别有方瀛。
後，玄裳效舞，所欠董双成。
 >> 
词牌介绍


rhythmic: 瑶台月
author: 葛长庚
content:
烟霄凝碧。
问紫府清都，今夕何夕。
桐阴下、幽情远，与秋无极。
念陈迹、虎殿虬宫，记往事、龙箫凤笛。
露华冷，蟾光白。
云影净，天籁息。
知得。
是蓬莱不远，身无羽翼。
广寒宫、舞彻霓裳，白玉台、歌罢瑶席。
争不思下界，有人岑寂。
羡博望、两泛仙槎，与曼倩、三偷蟠实。
把丹鼎，暗融液。
乘云气，醉挥斥。
嗟惜。
但城南老树，人谁我识。


rhythmic: 永遇乐
author: 葛长庚
content:
懒散家风，清虚活计，与君说破。
淡酒三杯，浓茶一碗，静处乾坤大。
倚藤临水，步登山，白日只随缘过。
自归来，曲肱隐几，但祗恁和衣卧。
柴扉草户，包巾纸袄，未必有人似我。
我醉还歌，我歌且舞，一恁憨痴好。
绿水青山，清风明月，自有人间仙岛。
且偎随、补破遮寒，烧火。
 >> 
词牌介绍


rhythmic: 永遇乐
author: 葛长庚
content:
银月凄凉，绮霞明灭，秋色如此。
露满清襟，风生衰鬓，夜已三更矣。
寻思往事，千头万绪，回首诮如梦里。
指烟霄，不如归去，不知今夕何夕。
鹑衣百结，脂垢腻，犹是小蛮针指。
对酒逢诗，高吟大笑，四海今谁似。
荷亭竹阁，共风同月，此会今生能几。
君须记，去来聚散，只□底是。
 >> 
词牌介绍


rhythmic: 桂枝香
author: 葛长庚
content:
楼前凝望。
见水满一溪，云满千嶂。
将晚欲行无绪，欲眠无况。
岩花涧草春无极，倚东风、忽然惆怅。
淡烟飞过，幽禽叫断，远钟嘹亮。
为底事、沈吟一晌。
念只影飘浮，寸心虚旷。
无限游丝落絮，此怀难状。
江湖淮海行将遍，觉诗肠、酒胆超畅。
一丘一壑归来，念我旧家天上。
 >> 
词牌介绍


rhythmic: 贺新郎
author: 葛长庚
content:
且尽杯中酒。
问平生、湖海心期，更如君否。
渭树江云多少恨，离合古今非偶。
更风雨、十常八九。
长铗歌弹明月堕，对萧萧、客鬓闲携手。
还怕折，渡头柳。
小楼夜久微凉透。
倚危阑、一池倒影，半空星斗。
此会明年知何处，苹未秋风未久。
漫输与、鹭朋鸥友。
已办扁舟松江去，与鲈鱼、莼菜论交旧。
因念此，重回首。
 >> 
词牌介绍


rhythmic: 贺新郎
author: 葛长庚
content:
梦绕荷花国。
遍□□、橘州柳市，芙蓉巷陌。
桂社兰乡白苹里，月冷波寒之夕。
有孤鹜、落霞知得。
一鹤横空云漠漠，见梅梢、万粒真珠滴。
犹未把，寒香惜。
画楼何处吹瑶笛。
便□□、酥颦玉笑，露松霜瘠。
姑射真人游紫府，下戏三江七泽。
此莫是、冰魂雪魄。
半逐风飞半随水，半在枝、半落苍苔白。
酒醒後，晓窗碧。
 >> 
词牌介绍


rhythmic: 贺新郎
author: 葛长庚
content:
是雨还堪拾。
道非花、又从帘外，受风吹入。
扑落梅梢穿度竹，恐是鲛人诉泣。
积至暮、萤光熠熠。
色映万山迷远近，满空浮、似片应如粒。
忘炼得，我双睫。
吟肩耸处飞来急。
故撩人、粘衣袖，嫩香堪。
细听疑无伊复有，贪看一行一立。
见僧舍、茶烟飘湿。
天女不知维摩事，漫三千、世界缤纷集。
是翦水、谁能及。
 >> 
词牌介绍


rhythmic: 贺新郎
author: 葛长庚
content:
晓雾须收霁。
牡丹花、如人半醉，抬头不起。
雪炼作冰冰作水。
十朵未开三四。
又加以、风禁雨制。
□是东吴春色盛，尽移根、换叶分黄紫。
所贵者，称姚魏。
其间一种尤姝丽。
似佳人、素罗裙在，碧罗衫底。
中有一花边两蕊。
恰似妆成小字。
看不足、如何可比。
白玉杯将青玉绿，据晴香、暖艳还如此。
微笑道，有些是。
 >> 
词牌介绍


rhythmic: 贺新郎
author: 葛长庚
content:
飞尽桃花片。
倚东风、高吟大啸，开怀消遣。
芍药牡丹开未遍。
不道韶华如电。
无心向、小庭幽院。
秉烛夜游虽不倦，奈一番、风雨花容变。
春去也，无人见。
何处莺莺啼不断。
探後园、红稀翠减，青稠绿满。
蝶在花间犹死恋。
早有行人摇扇。
故自要、与春为饯。
笑指白云归去好，对夕阳、泻酒凭谁荐。
柳深处，有双燕。
 >> 
词牌介绍


rhythmic: 贺新郎
author: 葛长庚
content:
谓是无情者。
又如何、临歧欲别，泪珠如洒。
此去兰舟双桨急，两岸秋山似画。
况已是、芙蓉开也。
小立西风杨柳岸，觉衣单、略说些些话。
重把我，袖儿把。
小词做了和愁写。
送将归、要相思处，月明今夜。
客里不堪仍送客，平昔交游亦寡。
况惨惨、苍梧之野。
未可凄凉休哽咽，更明朝、後日才方罢。
却默默，斜阳下。
 >> 
词牌介绍


rhythmic: 贺新郎
author: 葛长庚
content:
风雨今如此。
问行人、如何有得，许多儿泪。
为探木犀开也未，只有芙蓉而已。
九十日、秋光能几。
千里送人须一别，却思量、我了思量你。
去则是，住则是。
归归我亦行行矣。
便行行、不须回首，也休萦系。
一似天边双鸣雁，一个飞从东际。
那一个、又飞西际。
毕竟人生都是梦，再相逢、除是青霄里。
却共饮，却共醉。
 >> 
词牌介绍


rhythmic: 贺新郎
author: 葛长庚
content:
露白天如洗。
淡烟轻、疏林映带，远山横翠。
对此情怀成甚也，云断小楼风细。
独倚遍、画阑十二。
花馆云窗成憔悴。
听宾鸿、天外声嘹唳。
但不过，闷而已。
房栊深静难成寐。
夜迢迢、银台绛蜡，伴人垂泪。
巴得暂时朦胧地。
还又匆匆惊起。
漫自展、云间锦字。
往後各收千张纸。
念梦劳魂役空凝睇。
终不负，骖鸾志。
 >> 
词牌介绍


rhythmic: 贺新郎
author: 葛长庚
content:
醉见千山面。
晚晴初、蝉声未了，鸟声尤远。
知道仙人丹灶在，尚有陈灰犹暖。
但只恐、松枯石烂。
笑问年华应不换，又如何、洞里笙箫断。
还念我，去归晚。
千岩万壑猿啼遍。
一思量、一回懊恨，一回泪眼。
岂是自家无仙骨，尚被红尘牵绊。
要分此、烟霞一半。
当日朱仙和葛老，更老黄、亦合同萧散。
上帝近，永容懒。
 >> 
词牌介绍


rhythmic: 贺新郎
author: 葛长庚
content:
仙鹊梁银汉。
见青原白鹭一点，秋光犹嫩。
青鸟密传云外信，王母夜临香案。
与河鼓、天孙为伴。
太素真人乘此景，到芗城、即嗣胡忠简。
南极上，星璀璨。
松溪居士多词翰。
是神仙风骨，元自无心仕宦。
人道月卿临总饷，便合机廷揆馆。
还又爱、山林萧散。
玉女金钟萦暖响，指灵椿、仙鹤祈遐算。
公自有，青精饭。
 >> 
词牌介绍


rhythmic: 贺新郎
author: 葛长庚
content:
倏又西风起。
这一年光景，早过三分之二。
燕去鸿来何日了，多少世间心事。
待则甚、功成名遂。
枫叶荻花动凉思，又寻思、江上琵琶泪。
还感慨，劳梦寐。
愁来长是朝朝醉。
划地成、宋玉伤感，三闾憔悴。
况是凄凉寸心碎。
目断水苍山翠。
更送客、长亭分袂。
阁皂山前梧桐雨，起风樯、露舶无穷意。
君此去，趁秋霁。
 >> 
词牌介绍


rhythmic: 贺新郎
author: 葛长庚
content:
一别蓬莱馆。
看桑田成海，又见松枯石烂。
目断虚皇无极处，安得殿头宣唤。
指归路、钧天早晚。
此去罡风三万里，但九霞、渺渺青云远。
望不极，空泪眼。
瑶池昔会群仙宴。
此秋来、荻花枫叶，令人凄惋。
满面朱尘那忍见，酒病花愁何限。
知几度、春莺秋雁。
从此飞神腾碧落，向清都、来往应无间。
丹渐熟，骨将换。
 >> 
词牌介绍


rhythmic: 贺新郎
author: 葛长庚
content:
遥想阳明洞。
夜深时、猿啼鹤唳，露寒烟重。
家在神霄归未得，十二玉楼无梦。
梦里听、瑶琴三弄。
醉卧长安人不识，晚秋天、此意西风共。
黄金印，吾何用。
云衢高策青鸾。
把天书玉篆，留与世人崇奉。
垂手入廛长是醉，醉则从教懵懂。
那些子、凝然不动。
一剑行空神鬼惧，金粟儿、日向丹田种。
把得稳，任放纵。
 >> 
词牌介绍


rhythmic: 贺新郎
author: 葛长庚
content:
万顷湖光绿。
是处里、芙蓉金盏，木犀金粟。
御飘飘行水谷，正是蟹香橙熟。
山色似、风梳雨沐。
携取阿娇命豪杰，过北山、疃处南山曲。
寒烟淡，晴鸦浴。
巨觥数引苍髭矗。
便论诗说剑，人各有怀西北。
两见西风客京国，多在红楼金屋。
凝情处、落霞孤鹜。
蒲柳凄凉今如许，问功名、志在何时足。
更簪取，一枝菊。
 >> 
词牌介绍


rhythmic: 贺新郎
author: 葛长庚
content:
极目神霄路。
斗柄南、丹华翠景，红霞紫雾。
手折琪花今似梦，十二楼台何处。
犹记得、当时伴侣。
东府西台知谁主，忆当时、自泻金瓶雨。
人间事，等风絮。
上皇赫赫雷霆主。
我何缘、清都绛阙，遽成千古。
白鹤青乌消息断，梦想鸾歌凤舞。
应未得、翻身归去。
业债须教还净尽，这一回、尝遍红尘苦。
归举似，西王母。
 >> 
词牌介绍


rhythmic: 贺新郎
author: 葛长庚
content:
昔在神霄府。
是上皇娇惜，便自酣歌醉舞。
来此人间不知岁，仍是酒龙诗虎。
做弄得、襟情如许。
俯仰红尘几今古。
算风灯、泡沫无凭处。
即有这，烟霄路。
淮山浙岸潇湘浦。
一寻思、柳亭枫驿，泪珠溅俎。
此去何时又相会，离恨萦人如缕。
更天也、愁人风雨。
语燕啼莺莫相管，请各家、占取闲亭坞。
人事尽，天上去。
 >> 
词牌介绍


rhythmic: 贺新郎
author: 葛长庚
content:
倚剑西湖道。
望弥漫、苍葭绿苇，翠芜青草。
华表凄凉市朝古，极目暗伤怀抱。
秋色与、芰荷俱老。
桂棹兰舟聊遣兴，仗金风、吹使芙蓉破。
柳阴里，堪少坐。
衷肠底事君知那。
要繁弦急管，又且沈酣则个。
烟水冥茫黄叶断，嘹唳数声雁过。
醉归去、山寒云暮。
整日消闲镇来往，问城南、老树知渠麽。
黄鹤氅，青纱帽。
 >> 
词牌介绍


rhythmic: 贺新郎
author: 葛长庚
content:
风送寒蟾影。
望银河、一轮皎洁，宛如金饼。
料得故人千里共，使我寸心耿耿。
浑无奈、天长夜永。
万树萧森猿啸罢，觉水边、林下非人境。
睡不著，酒方醒。
芙蓉池馆梧桐井。
悄不知、今夕何夕，寒光万顷。
年少风流多感慨，况此良辰美景。
须对此、大拼酩酊。
满目新寒舞黄落，嗟此身、何事如萍梗。
桂花下，露华冷。
 >> 
词牌介绍


rhythmic: 贺新郎
author: 葛长庚
content:
俯仰天粘水。
尽□□、山河大地，光涵表里。
一夜春风搜万象，檐外雨声不已。
到晓来、六花靡靡。
瑶树琪林寒彻骨，知谁家、娇女慵梳洗。
且捏个，小狮子。
琼楼架就东皇喜。
□□使、玉龙战罢，柳绵飞起。
千古佳人诗句在，一任如盐似米。
君试看、岩头溪底。
刹刹尘尘银世界，记当年、曾赴瑶池会。
玉清境，还如此。
 >> 
词牌介绍


rhythmic: 贺新郎
author: 葛长庚
content:
银汉千丝雨。
被东风作恶，吹落满空柳絮。
恰自江南消息断，才此六花飞舞。
最好是、鹅毛鹤羽。
万顷平田三尺玉，月明中、不见沙头鹭。
苍烟里，一渔父。
鹊桥半夜寒云妒。
到晓来、千岩万壑，了无认处。
极目四方银世界，五凤楼前如许。
应自感、伤心凝伫。
人在神霄玉清府，小狮儿、捏就无佳句。
骑汗漫，好归去。
 >> 
词牌介绍


rhythmic: 贺新郎
author: 葛长庚
content:
月插青螺髻。
柳梢头、夕阳荏苒，西风摇曳。
数粒苍山粘远汉，树色烟光紫翠。
飞骑气、半醒半醉。
剑跨秋空磨星斗，指琼童、不得鸣金辔。
恐惊动，紫清帝。
浮云飞度蓬莱水。
忆山中、松寒露冷，猿啼鹤唳。
家在武夷岩谷里，一亩烟霞活计。
叹拈指、人生百岁。
兰畹芝田几今古，洞门前、小鹿衔花戏。
不知有，人间世。
 >> 
词牌介绍


rhythmic: 贺新郎
author: 葛长庚
content:
静看春容瘦。
未清明、荼シ避席，蔷薇出昼。
花里流莺骂桃李，似与东风管句。
怕虚度、兰亭时候。
我也别来天上夕，向年时、感叹湖山旧。
旧日事，君知否。
玉皇驾出清都晓。
就御前、三千神女，指麾八九。
化作花神下人世，如把粉团搦就。
又一似、玉盘在手。
莫是蕊珠亲付属，教小心、劝我杯儿酒。
也只得，为陪笑。
 >> 
词牌介绍


rhythmic: 贺新郎
author: 葛长庚
content:
极目飙尘表。
醉酣时、楼中起舞，楼前舒啸。
坐见四山烟雾散，是处落花啼鸟。
忽惊下、九天星斗。
双鹤飞来风露爽，一声声、清唳苍松杪。
奈对景，不酾酒。
旧家三点蓬莱小。
有琼台双阙，长是香花缭绕。
铁笛夜吹金剑吼，恨此瀛洲路杳。
知几度、琪林春老。
闲倚朱阑思昨梦，对江山、感慨无人晓。
但千里，月华皎。
 >> 
词牌介绍


rhythmic: 酹江月・念奴娇
author: 葛长庚
content:
思量世事，几千般翻覆，是非多少。
随分随缘天地里，心与江山不老。
道在天先，神游物外，自有长生宝。
洞门无锁，悄无一个人到。
一条柱杖横肩，芒鞋紧峭，正风清月好。
惊觉百年浑似梦，空被利名萦绕。
野鹤纵横，孤云自在，对落花芳草。
来朝拂袖，谁来南岳寻我。


rhythmic: 酹江月・念奴娇
author: 葛长庚
content:
孤村篱落，玉亭亭、为问何其清瘦。
欲语还愁谁索笑，临水嫣然自照。
甘受凄凉，不求识赏，风致何高妙。
松挨竹拶，更堪霜雪。
争奈终是冰肌，也过了几个，晴昏雨晓。
冷艳寒香空自惜，後夜山高月小。
满地苍苔，一声哀角，疏影归幽渺。
世无和靖，三花两蕊不少。


rhythmic: 酹江月・念奴娇
author: 葛长庚
content:
当初误触，紫微君、谪下神霄玉府。
醉後骑龙吹铁笛，酒醒不知何处。
绛阙寥寥，红尘扰扰，老泪滂如雨。
人间天上，桑田沧海如许。
遥想十二楼前，琪花开已遍，鸾歌鹤舞。
梦到三天还又落，愁听空中箫鼓。
独倚阑干，笑拈花片，细写思归字。
东风还会，为伊吹上天去。


rhythmic: 酹江月・念奴娇
author: 葛长庚
content:
寄言天上，石麒麟、化作人间英物。
醉拥诗兵驱笔阵，百万词锋退壁。
世事空花，赏心泥絮，一点红炉雪。
识时务者，当今惟有俊杰。
我本浩气天成，才逢知已，便又清狂发。
富贵於我如浮云，且看云生云灭。
羊石论交，鹅湖惜别，别恨多於发。
共君千里，登楼何患无月。


rhythmic: 酹江月・念奴娇
author: 葛长庚
content:
罗浮山下，正秋高气爽，凄凉风物。
瘦落丹枫飞紫翠，峭拔青山石壁。
客鬓萧疏，诗肠清苦，病骨如冰雪。
怒髯铁立，有怀不下三杰。
袖里宝剑生寒，中宵起舞，引酒清歌发。
襟曲屡兴猿鹤梦，坐看月痕生灭。
露沁桃花，云笼芝草，任长莓苔发。
如今话别，橙黄橘绿时月。


rhythmic: 酹江月・念奴娇
author: 葛长庚
content:
旧家宋玉，是何人、偏到秋来凄惨。
细雨疏风天气冷，离别令人销黯。
樯燕飞归，岸花吹送，自是生怀感。
挑灯酌酒，平生明目张胆。
二十年在江湖，枫亭柳驿，往事都曾览。
胸次可吞云梦九，也没尘埃一糁。
木落山高，云寒雁断，水瘦溪痕减。
不知把菊，又在何处轩槛。


rhythmic: 酹江月・念奴娇
author: 葛长庚
content:
海天秋老，夜凄清、坐对香温金鸭。
听得寒蝉声断续，一似离歌相答。
鸿雁初来，骅骝欲去，永夜烧红蜡。
不须别酒，有时亦呷一呷。
丈夫南北东西，何天不可，鸣剑雄开匣。
岂特东湖徐孺子，下得陈蕃之榻。
黄叶声乾，碧莲香减，枕上凉萧飒。
出门一笑，四方风起云合。


rhythmic: 酹江月・念奴娇
author: 葛长庚
content:
道人於世，已忘情、尚更区区饯别。
栖碧先生辞蕙帐，夜夜猿声凄切。
剑上星寒，琴中风惨，眉宇飞黄色。
一杯判袂，出门烟水空阔。
我今流落江南，朝朝还暮暮，千愁万结。
那更荻花枫叶景，又见长亭短驿。
世事空花，人情风絮，山外云千叠。
君还到阙，为言踪迹风雪。


rhythmic: 酹江月・念奴娇
author: 葛长庚
content:
桃花开尽，正溪南溪北，春风春雨。
寒食清明都过了，愁杀一声杜宇。
醉跨蹇驴，踏翻芳草，满满斟鹦鹉。
游仙梦觉，不知身在何处。
因甚青鸟不来，一年春事，拈指都如许。
人在白云流水外，多少莺啼燕语。
遣兴成诗，烹茶解酒，日落蔷薇坞。
玉龙嘶断，乱鸦惊起无数。


rhythmic: 酹江月・念奴娇
author: 葛长庚
content:
汉江北泻，下长淮、洗尽胸中今古。
楼橹横波征雁远，谁见鱼龙夜舞。
鹦鹉洲云，凤凰池月，付与沙头鹭。
功名何处，年年惟见春絮。
非不豪似周瑜，壮如黄祖，亦随秋风度。
野草闲花无限数，渺在西山南浦。
黄鹤楼人，赤乌年事，江汉亭前路。
浮萍无据，水天几度朝暮。


rhythmic: 酹江月・念奴娇
author: 葛长庚
content:
绿菏十里吐秋香，湖水掌平如镜。
日落云收天似洗，况又月明风静。
露逼葭蒲，烟迷菱芡，缩尽寒鸦颈。
两枝画桨，柳阴浓处乘兴。
遥想和靖东坡，当年曾胜赏，一觞一咏。
是则湖山常不老，前辈风流去尽。
我兴还诗，我欢则酒，醉则还草圣。
明朝却去，冷泉天竺双径。


rhythmic: 促拍满路花
author: 葛长庚
content:
多才夸李白，美貌说潘安。
一朝成万古，又徒闲。
如何猛省，心地种仙蟠。
堪叹人间事，泡沫风灯，阿谁肯做飞仙。
莫思量、骏马与高轩。
快乐任天然。
最坚似松柏、更凋残。
有何凭据，谁易复谁难。
长啸青云外，自嗟自笑，了无恨海愁山。


rhythmic: 八六子
author: 葛长庚
content:
倚危亭。
恨如芳草，萋萋划尽还生。
念柳外青鸾去後，洞中白鹤归来，恍然暗惊。
吾家渺在瑶京。
夜月一帘花影，春风十里松鸣。
奈昨梦、前尘渐随流水，凤箫歌杳，水长天远，那堪片片飞霞弄晚，丝丝细雨笼晴。
正消凝。
子规又啼数声。


rhythmic: 汉宫春
author: 葛长庚
content:
潇洒江梅，似玉妆珠缀，密蕊疏枝。
霜风应是，不许蝶近蜂欺。
嫣然自笑，与山矾、共水仙期。
还亦有，青松翠竹，同今凛冽年时。
何事向人如恨，带苍苔，半倚临水荒篱。
孤山嫩寒放晓，尚忆前诗。
黄昏顾影，说横斜、清浅今谁。
他自是，移春手段，微云淡月应知。


rhythmic: 沁园春
author: 葛长庚
content:
要做神仙，炼丹工夫，譬之似闲。
耽姹女乘龙，金公御虎，玉炉火炽，土釜灰寒。
铅里藏银，砂中取汞，神水华池上下间。
山田内，有一条径路，直透泥丸。
一声雷震山。
真橐龠、飞冲夹脊关。
见白雪漫天，黄芽满地，龟蛇缭绕，乌兔掀翻。
自古乾坤，这些离坎，九转烹煎结大还。
灵丹就，未飞升上阙，且在人寰。
 >> 
词牌介绍


rhythmic: 水调歌头
author: 葛长庚
content:
土釜温温火，橐龠动春雷。
三田升降，一条径路属灵台。
自有真龙真虎，和合天然铅汞，赤子结真胎。
水里捉明月，心地觉花开。
一转功，三十日，九旬来。
抽添气候，炼成白血换骷骸。
四象五形聚会，只在一方凝结，方寸绝纤埃。
人在泥丸上，归路入蓬莱。
 >> 
词牌介绍


rhythmic: 水调歌头
author: 葛长庚
content:
一个奇男子，万象落心胸。
学书学剑，两般都没个成功。
要去披缁学佛，首下一拳轻快，打破太虚空。
末後生华发，再拜玉清翁。
二十年，空挫过，只飘蓬。
这回归去，武夷山下第三峰。
住我旧时庵子，碗水把柴升米，活火煮教浓。
笑指归时路，弱水海之东。
 >> 
词牌介绍


rhythmic: 水调歌头
author: 葛长庚
content:
苦苦谁知苦，难难也是难。
寻思访道，不知行过几重山。
吃尽风雨，那见霜凝雪冻，饥了又添寒。
满眼无人问，何处扣玄关。
好因缘，传口诀，炼金丹。
街头巷尾，无言暗地自生欢。
虽是蓬头垢面，今已九旬来地，尚且是童颜。
未下飞升诏，且受这清闲。
 >> 
词牌介绍


rhythmic: 水调歌头
author: 葛长庚
content:
天下云游客，气味偶相投。
暂时相聚，忽然云散水空流。
饱饫闽中风月，又爱浙间山水，杖屦且逍遥。
太上包中下，只得个无忧。
是和非，名与利，一时休。
自家醒了，不成得恁地埋头。
任是南州北郡，不问大张小李，过此便相留。
且吃随缘饭，莫作俗人愁。
 >> 
词牌介绍


rhythmic: 水调歌头
author: 葛长庚
content:
未遇明师者，日夜苦忧惊。
及乎遇了，得些口诀又忘情。
可惜蹉跎过了，不念精衰气竭，碌碌度平生。
何不回头看，下手采来烹。
天下人，知得者，不能行。
可怜埋没，如何恁地不惺惺。
只见口头说著，方寸都无些子，只管看丹经。
地狱门开了，急急办前程。
 >> 
词牌介绍


rhythmic: 水调歌头
author: 葛长庚
content:
堪笑廛中客，都总是迷流。
冤家缠缚，算来不是你风流。
不解去寻活路，只是担枷负锁，不肯放教休。
三万六千日，受尽百年忧。
得人身，休蹉过，急须修。
乌飞兔走刹那，又是死临头。
只这眼前快乐，难免无常两字，何似出尘囚。
炼就金丹去，万劫自逍遥。
 >> 
词牌介绍


rhythmic: 念奴娇
author: 葛长庚
content:
广寒宫里，散天花、点点空中柳絮。
是处楼台皆似玉，半夜风声不住。
万里盐城，千家珠瓦，无认蓬莱处。
但呼童、且去探梅花，攀那树。
垂帘未敢掀开，狮儿初捏就，佳人偷觑。
溪畔渔翁蓑又重，几点沙鸥无语。
竹折庭前，松僵路畔，满目都如许。
问要晴，更待积痕消，须无雨。
 >> 
词牌介绍


rhythmic: 满庭芳
author: 葛长庚
content:
鼎用乾坤，药须乌兔，恁时方炼金丹。
水中虎吼，火里赤龙蟠。
况是兑铅震汞，自元谷、上至泥丸。
些儿事，坎离复垢，返老作童颜。
五行，全四象，不调停火候，间断如闲。
六天罡所指，玉出山。
不动纤毫云雨，顷刻处、直透三关。
黄庭内，一阳来复，丹就片时间。
 >> 
词牌介绍


rhythmic: 满庭芳
author: 葛长庚
content:
两种汞铅，黄婆感合，如如真虎真龙。
周年造化，蹙在片时中。
炉里温温种子，玄珠象、气透三宫。
金木处，炼成赤水，白血自流通。
无中。
胎已兆，见龟蛇乌兔，恍惚相逢。
但坎离既济，复垢交融。
了得真空命脉，天地里、万物春风。
阴阳外，天然夫妇，一点便成功。
 >> 
词牌介绍


rhythmic: 酹江月・念奴娇
author: 葛长庚
content:
因看斗柄，运周天、顿悟神仙妙诀。
一点真阳生坎位，点却离宫之缺。
造物无声，水中起火，妙在虚危穴。
今年冬至，梅花依旧凝雪。
先圣此日闭关，不通来往，皆为群生设。
物物□含生育意，正在子初亥末。
自古乾坤，这些离坎，日日无休歇。
如今识破，金乌飞入蟾窟。


rhythmic: 珍珠帘・真珠帘
author: 葛长庚
content:
阴阳内感相交结。
有铅汞、分八卦罗列。
金鼎炼黄芽，正一阳时节。
子後午前方进火，向玉炉、烹成白雪。
通彻。
这玄关、深奥难轻泄。
因师指诀幽微，把金丹大药，将来分说。
捉住虎龙精，自然日月。
造化天机人怎晓，换俗骨、永无魔折。
超越。
望仙都稽首，朝元金阙。


rhythmic: 哨遍
author: 刘克庄
content:
胜处可宫，平处可田，泉土尤甘美。
深复深，路绝住人稀。
有人兮、盘旋於此。
送子归。
是他隐居求志。
是要明主媒当世。
嗟此意谁论，其言甚壮，孔颜犹有遗旨。
大丈夫之被遇於时。
入则坐庙朝出旗麾。
列屋名姬，夹道武夫，满前才子。
噫。
有命存焉，吾非恶此而逃之。
富贵人所欲，如之何、幸而致。
向茂树堪休，清泉可濯，谷中别有闲天地。
况脍细於丝，蕨甜似蜜，采於山，钓於水。
大丈夫不遇之所为。
唐处士、依稀是吾师。
觉山林、尊如朝市。
五侯门下宾客，扰扰趋形势。
嗟盘之乐，谁争子所，占断千秋万岁。
呼童秣马更膏车，便与君，从此逝矣。


rhythmic: 六州歌头
author: 刘克庄
content:
维摩病起，兀坐等枯株。
清晨里，谁来问，是文殊。
遣名姝。
夺尽群花色，浴才出，酲初解，千万态，娇无力，困相扶。
绝代佳人，不入金张室，却访吾庐。
对茶铛禅榻，笑杀此翁。
珠髻金壶。
始消渠。
忆承平日，繁华事，修成谱，写成图。
奇绝甚，欧公记，蔡公书。
古来无。
一自京华隔，问姚魏、竟何如。
多应是，彩云散，劫灰馀。
野鹿衔将花去，休回首、河洛丘墟。
漫伤春吊古，梦绕汉唐都。
歌罢欷。


rhythmic: 水调歌头
author: 刘克庄
content:
敕使竟空反，公不出梅关。
当年玉座记忆，仄席问平安。
羽扇尉佗城上，野服仙游阁下，辽鹤几时还。
赖有蜀耆旧，健笔与书丹。
青油士，珠履客，各凋残。
四方蹙蹙靡骋，独此尚宽闲。
丞相祠堂何处，太傅石碑堕泪，木老瀑泉寒。
往者不可作，置酒且登山。
 >> 
词牌介绍


rhythmic: 水调歌头
author: 刘克庄
content:
遣作岭头使，似戍玉门关。
来时送者，举酒珍重祝身安。
街畔小儿拍笑，马上是翁矍铄，头与璧俱还。
何处得仙诀，发白颊犹丹。
屋茅破，篱菊瘦，架签残。
老夫自计甚审，忙定不如闲。
客难扬雄拓落，友笑王良来往，面汗背芒寒。
再拜谢不敏，早晚乞还山。
 >> 
词牌介绍


rhythmic: 水调歌头
author: 刘克庄
content:
老子颇更事，打透利名关。
百年扰扰于役，何异入槐安。
梦里偶然得意，醒後才堪发笑，蚁穴驾车还。
恰佩南柯印，彷佛毂曾丹。
客未散，日初，酒犹残。
向来幻境安在，回首总成闲。
莫问浮云起灭，且跨刚风游戏，露冷玉箫寒。
寄语抱朴子，候我石楼山。
 >> 
词牌介绍


rhythmic: 水调歌头
author: 刘克庄
content:
半世惯歧路，不怕唱阳关。
朝来印绶解去，今夕枕初安。
莫是散场优孟，又似下棚傀儡，脱了戏衫还。
老去事多忘，公莫笑师丹。
笔端花，胸中锦，两消残。
江湖水草空旷，何必养天闲。
久苦诸君共事，更尽一杯别酒，风露夜深寒。
回首行乐地，明日隔云山。
 >> 
词牌介绍


rhythmic: 水调歌头
author: 刘克庄
content:
落日几呼渡，佳夕每留关。
有时来照清浅，鬓云似潘安。
一曲亲蒙君赐，两岸更无人迹，惟见鹭飞还。
隙地欠栽接，蕉荔杂黄丹。
柳全疏，松尚幼，怕摧残。
旁人笑我痴计，管钥费防闲。
翁意在乎林壑，客亦知夫水月，满腹贮清寒。
赋咏差有愧，赤壁与滁山。
 >> 
词牌介绍


rhythmic: 水调歌头
author: 刘克庄
content:
羯虏问周鼎，柱史出秦关。
苦求句漏，何意身世远差安。
不见鸢堕水，时有飞鸿遵渚，乐此久忘还。
采药寓言耳，胸次有灵丹。
钓游处，榕叶暗，荻花残。
自翁仙後千载，输与水鸥闲。
我读内篇未竟，忽被急符驱去，洞闭白云寒。
回首愧幽子，隐约海中山。
 >> 
词牌介绍


rhythmic: 水调歌头
author: 刘克庄
content:
怪事广寒殿，此夕不开关。
林间乌鹊相贺，暂得一枝安。
只在浮云深处，谁驾长风挟取，明镜忽飞还。
玉兔呼不应，难觅臼中丹。
酒行深，歌听彻，笛吹残。
嫦娥老去孤另，离别匹如闲。
待得银盘擎出，只怕玉峰醉倒，衰病不禁寒。
卿去我欲睡，孤负此湖山。
 >> 
词牌介绍


rhythmic: 水调歌头
author: 刘克庄
content:
老年有奇事，天放两中秋。
使君飞榭千尺，缥缈见麟洲。
景物东徐城上，岁月北征诗里，圆缺几时休。
俯仰慨今昔，惟酒可浇愁。
风露高，河汉澹，素光流。
贾胡野老相庆，四海十分收。
竞看娥金镜，争信仙人玉斧，费了一番修。
衰晚笔无力，谁伴赋黄楼。
 >> 
词牌介绍


rhythmic: 水调歌头
author: 刘克庄
content:
岁晚太玄草，深悔赋长杨。
向来户外之屦，已饱各飞扬。
阁上青藜安在，院里金莲去矣，且爱短檠光。
衰懒倦宾客，谁访老任棠。
叹时人，怜黠小，笑鲐黄。
汝曹变灭臭腐，侬底愈芬香。
苦羡阿龙则甚，学取幼安亦可，坐穴几藜床。
零落雁行小，敢不举君觞。
 >> 
词牌介绍


rhythmic: 沁园春
author: 刘克庄
content:
何处相逢，登宝钗楼，访铜雀台。
唤厨人斫就，东溟鲸脍，圉人呈罢，西极龙媒。
天下英雄，使君与操，馀子谁堪共酒杯。
车千两，载燕南赵北，剑客奇才。
饮酣画鼓如雷。
谁信被晨鸡轻唤回。
叹年光过尽，功名未立，书生老去，机会方来。
使李将军，遇高皇帝，万户侯何足道哉。
披衣起，但凄凉感旧，慷慨生哀。
 >> 
词牌介绍


rhythmic: 沁园春
author: 刘克庄
content:
岁暮天寒，一剑飘然，幅巾布裘。
尽缘云鸟道，跻攀绝顶，拍天鲸浸，笑傲中流。
畴昔奇君，紫髯铁面，生子当如孙仲谋。
争知道，向中年犹未，建节封侯。
南来万里何求。
因感慨桥公成远游。
叹名姬骏马，都成昨梦，只鸡斗酒，谁吊新丘。
天地无情，功名有命，千古英雄只麽休。
平生客，独羊昙一个，洒泪西州。
 >> 
词牌介绍


rhythmic: 沁园春
author: 刘克庄
content:
我羡君归，一路秋风，芙蓉木犀。
想慈颜望久，灵乌乍噪，新眉画就，郎马频嘶。
忙脱征衫，快呼斗酒，细为家人说建溪。
争知道，这中年怀抱，最怕分携。
丈夫南北东西。
应笑杀离筵粉泪啼。
怅佳人来未，碧云冉冉，王孙去後，芳草萋萋。
明日相思，山重水复，古道人稀茅店鸡。
元龙老，有高楼百尺，谁共登梯。
 >> 
词牌介绍


rhythmic: 沁园春
author: 刘克庄
content:
一卷阴符，二石硬弓，百斤宝刀。
更玉花骢喷，鸣鞭电抹，乌丝阑展，醉墨龙跳。
牛角书生，虬髯豪客，谈笑皆堪折简招。
依稀记，曾请缨系粤，草檄征辽。
当年目视云霄。
谁信道凄凉今折腰。
怅燕然未勒，南归草草，长安不见，北望迢迢。
老去胸中，有些磊块，歌罢犹须著酒浇。
休休也，但帽边鬓改，镜里颜凋。
 >> 
词牌介绍


rhythmic: 沁园春
author: 刘克庄
content:
我梦见君，戴飞霞冠，著宫锦袍。
与牧之高会，齐山诗酒，谪仙同载，采石风涛。
万卷星罗，千篇电扫，肯学穷儿事楚骚。
掀髯啸，有鱼龙鼓舞，狐兔悲嗥。
英雄埋没蓬蒿。
谁摸索当年刘与曹。
叹事机易失，功名难偶，诛茅西崦，种秫东皋。
栅有鸡豚，庭无羔雁，道是先生索价高。
人间窄，待相期海上，共摘蟠桃。
 >> 
词牌介绍


rhythmic: 沁园春
author: 刘克庄
content:
有个头陀，形等枯株，心犹死灰。
幸春山笋贱，无人争吃，夜炉芋美，与客同煨。
何处花，忽相导引，莫是天宫迎赴斋。
又疑道，向毗耶城里，讲席初开。
这边尚自徘徊。
笑那里纷纷早见猜。
有尊神奋杵，拳粗似钵，名缁竖拂，喝猛如雷。
老子无能，山僧不会，谁误檀那举请哉。
山中去，便百千亿劫，休下山来。
 >> 
词牌介绍


rhythmic: 沁园春
author: 刘克庄
content:
我所思兮，延陵季子，别来九春。
笑是非浮论，白衣苍狗，文章定价，秋月华星。
独步岷峨，後身坡颍，何必荀家有二仁。
中朝里，看叔兮衮斧，伯也丝纶。
洛中曾识机云。
记玉立堂堂九尺身。
叹苕溪渔艇，幽人孤往，雁山马鬣，吊客谁经。
宣室厘残，玄都花谢，回首旧游存几人。
新腔美，堪洗空恩怨，唤起交情。
 >> 
词牌介绍


rhythmic: 沁园春
author: 刘克庄
content:
莫羡渠侬，白玉成楼，黄金筑台。
也不消颠怪，骑被发，谁能委曲，令鸠为媒。
鬓有二毛，袖闲双手，只了持螯与把杯。
公过矣，赏陈登豪气，杜牧粗才。
便烦问讯张雷。
甚斗宿无光剑不回。
想阁中鸣佩，时携客去，壁间悬榻，近有谁来。
撤我虎皮，让君牛耳，谁道两贤相厄哉。
中年後，向歌阑易感，乐极生哀。
 >> 
词牌介绍


rhythmic: 沁园春
author: 刘克庄
content:
辽鹤重来，不见繁华，只见凋残。
甚都无人咏，何郎诗句，也无人报，书记平安。
闾里俱非，江山略是，纵有高楼莫倚栏。
沈吟处，但萤飞草际，雁起芦间。
不辞露宿风餐。
怕万里归来双鬓斑。
算这边赢得，黑貂裘敞，那边输了，翡翠衾寒。
檄草流传，吟笺倚阁，开到琼花亦懒看。
君记取，向中州差乐，塞地无欢。
 >> 
词牌介绍


rhythmic: 沁园春
author: 刘克庄
content:
华发萧萧，归碧鸡坊，出金马门。
把一枝色笔，掷还郭璞，些儿残锦，回乞天孙。
永免朝参，更无宣锁，送老三家水竹村。
休休也，任巫阳来下，未易招魂。
茅檐安得庖阍。
倩便了沽来酒满樽。
叹角巾东路，吾寻初服，上书北阙，子漫危言。
漏院霜靴，火城雪辔，得似先生败絮温。
安危事，付布衣融泰，鼎足膺蕃。
 >> 
词牌介绍


rhythmic: 沁园春
author: 刘克庄
content:
载籍以来，於宇宙间，有功者谁。
自唐尧咨禹，水行由地，宗周微管，夏变为夷。
谢傅棋边，莱公骰畔，淝水澶渊送捷旗。
天不偶，生堂堂国老，真太平基。
雅怀厌倦台司。
新天子殷勤留帝师。
向朝堂衮绣，万羊非泰，湖山绦褐，两鹤相随。
寿过溪，德如淇澳，进了丹书作抑诗。
蒯缑客，愿年年岁岁，来献新词。
 >> 
词牌介绍


rhythmic: 沁园春
author: 刘克庄
content:
驯於蹇驴，清於赐驹，我行尔从。
幸柴车堪驾，何惭韩众，药苗可采，长伴庞公。
野涧泉甘，阳坡草暖，有柏叶松枝充短供。
修梦想，去游灵囿沼，入望夷宫。
与夸夺子争雄。
生与死未知谁手中。
况嗾獒者众，放人少，大将触网，小亦伤弓。
风月和柔，山林深密，折角何如且养茸。
二虫喜，各衔花拜跪，来寿樗翁。
 >> 
词牌介绍


rhythmic: 沁园春
author: 刘克庄
content:
剥啄谁欤，户外一宾，布衣麻鞋。
有舌端雄辨，机锋破的，袖中行卷，锦绣成堆。
阍启上宾，侬观诸老，个主人公喜挽推。
怎奈向，今十分衰飒，非昔形骸。
阍言宾怒如雷。
因底事朱门晏未开。
假使汝主公，做他将相，懒迎揖客，紧闭翘材。
病叟惭惶，尊官宁耐，待铁拐先生旋出来。
宾性急，怀生毛名纸，兴尽而回。
 >> 
词牌介绍


rhythmic: 沁园春
author: 刘克庄
content:
老子衰颓，晚与亲朋，约法三章。
有谈除目者，勒回车马，谈时事者，麾出门墙。
已挂衣冠，怕言轩冕，犯令先当举罚觞。
书尺里，但平安二字，多少深长。
溪翁苦未相忘。
我今有双鱼烦寄将。
道荒芜羞对，宫中莲烛，昏花难映，阁上藜光。
闻庙瑟音，识关雎乱，诗学专门尽不妨。
百年後，尚庶几申白，不数韦康。
 >> 
词牌介绍


rhythmic: 沁园春
author: 刘克庄
content:
天造梅花，有许孤高，有许芬芳。
似湘娥凝望，敛君山黛，明妃远嫁，作汉宫妆。
冷艳谁知，素标难亵，又似夷齐饿首阳。
幽雅意，纵写之缣楮，未得毫芒。
曾经诸老平章。
只一个孤山说影香。
便诏书存问，漫招处士，节旄落尽，早屈中郎。
日暮天寒，山空月堕，茅舍清於白玉堂。
宁淡杀，不敢凭羌笛，告诉凄凉。
 >> 
词牌介绍


rhythmic: 沁园春
author: 刘克庄
content:
畴昔遭逢，薰殿之琴，清庙之璋。
谢锦袍打扮，佯狂太白，黄冠结裹，老大知章。
种杏仙人，看桃君子，得似篱边嗅晚香。
从人笑，笑安车迎晚，只履归忙。
後身定作班扬。
彼撼树蚍蜉不自量。
偶有时戏笔，官奴藏去，有时醉坠，宗武扶将。
永别鸾，已盟猿鹤，肯学周出草堂。
从人笑，我韩公齿豁，张镐眉苍。
 >> 
词牌介绍


rhythmic: 沁园春
author: 刘克庄
content:
惭愧清朝，罢贡包茅，住发牙璋。
便羊裘归去，难留严子，牛衣病卧，肯泣王章。
畴昔忧天，如今怀土，田舍鸡肥社酒香。
甘雨足，且免扶锄苦，免踏车忙。
先生少拟荀扬。
晚自觉才衰可斗量。
甚都无白凤，飞来玄草，亦无紫气，下烛干将。
待得新亭，倒持手版，何似抽还政事堂。
荣与辱，算到头由我，不属苍苍。
 >> 
词牌介绍


rhythmic: 沁园春
author: 刘克庄
content:
吉梦维何，男子之祥，载弄之璋。
嗟我辰安在，斯文後死，力侔元气，手抉天章。
学稼田荒，炼丹灶壤，稽首南华一瓣香。
休休也，免王良友笑，屑往来忙。
浮名斗挹箕扬。
世岂有明珠百斛量。
叹种来瑶草，年深未熟，挑成锦字，道远难将。
迁转不行，形容尽变，盍改称呼号瞎堂。
遗弓远，怆帝乡云白，禹会山苍。
 >> 
词牌介绍


rhythmic: 沁园春
author: 刘克庄
content:
余少之时，赋如仲宣，檄如孔璋。
也曾观万舞，铺陈商颂，曾闻九奏，制作尧章。
抖擞空囊，存留谏笏，犹带虚皇案畔香。
今归矣，省听鸡骑马，趁早朝忙。
榻前密启明扬。
宰物者方持玉尺量。
元未尝弃汝，自云耄及，无宁寿我，或者天将。
富有图书，贫无钗泽，不似安昌列後堂。
新腔好，任伊川看见，非亵穹苍。
 >> 
词牌介绍


rhythmic: 沁园春
author: 刘克庄
content:
昔卧龙公，北走曹瞒，西克刘璋。
看沙头八阵，百神呵护，渭滨一表，三代文章。
绝笑渠侬，平生奸伪，死未忘情履与香。
筹笔处，遣子丹引去，仲达奔忙。
纷纷跋扈飞扬。
这老子高深未易量。
但纶巾指授，关河震动，灵旗征讨，夷汉宾将。
到得市朝，变为陵谷，千载尝丞相堂。
锦城外，有啭鹂音好，古柏皮苍。
 >> 
词牌介绍


rhythmic: 沁园春
author: 刘克庄
content:
少工艺文，朱丝练弦，黄流在璋。
值虞廷戛击，箫韶之乐，周王寿考，追琢其章。
汾水雁飞，鼎湖龙远，魂返今无异域香。
浮生短，更两轮屋角，来去荒忙。
人言八十鹰扬。
笑千岁如何尺捶量。
但负图龟马，藏之为宝，舐丹鸡犬，去不能将。
友鲁申公，师浮丘伯，尚可教书村学堂。
投老泪，瞻越山紫翠，陵树青苍。
 >> 
词牌介绍


rhythmic: 沁园春
author: 刘克庄
content:
安得奇材，颈系单于，首提子璋。
便做些功业，胜穷措大，聚萤武子，吞凤君章。
笑杀竖儒，错翻故纸，屈马何曾有艳香。
榆塞外，恰枣红时候，想羽书忙。
腰钱骑鹤维扬。
分表事谁能预测量。
叹防身一剑，壮图落，建侯万里，老境相将。
读枕函书，宝家藏笏，免使他人笑弗堂。
吾衰矣，虽尚存右臂，不解擎苍。
 >> 
词牌介绍


rhythmic: 沁园春
author: 刘克庄
content:
帝赐玄圭，臣妾潘衡，奴隶侯璋。
因封还除目，见鬼质，窜涂贽卷，取怨奇章。
肯比寒儒，自夸秘宝，十袭庭寸许香。
下岩石，要朝朝磨试，不论闲忙。
何须狗监揄扬。
这衡尺曾经圣手量。
纵埋之地下，居然光怪，栖之梁上，亦恐偷将。
蓬户无人，花村有犬，添几重茅覆野堂。
交游少，约文房四友，泛浩摩苍。
 >> 
词牌介绍


rhythmic: 沁园春
author: 刘克庄
content:
历事三朝，觐而执圭，祭而裸璋。
更宫莲引入，视淮南草，御屏录了，露会稽章。
贪膜外荣，遗身後臭，晔也平生漫传香。
颜发改，独丹基无恙，事在休忙。
曹丘生莫游扬。
这瞎汉还曾自配量。
已化为胡蝶，穿花栩栩，懒陪鹭，佩玉锵锵。
机蹉面前，钟闻饭後，我上堂时众下堂。
从前错，欲区区手援，天下黔苍。
 >> 
词牌介绍


rhythmic: 沁园春
author: 刘克庄
content:
莫信人言，虺不如熊，瓦不如璋。
为孟坚补史，班昭才学，中郎传业，蔡琰词章。
尽洗铅华，亦无璎珞，犹带檀国里香。
笑贫女，尚寒机轧轧，催嫁衣忙。
好逑不数潘杨。
占梦者曾言大秤量。
待银河浪静，金针穿了，蓝桥路近，玉杵携将。
倩似凝之，媲如道韫，帘卷燕飞王谢堂。
恁时节，看孙皆朱紫，翁未皤苍。
 >> 
词牌介绍


rhythmic: 汉宫春
author: 刘克庄
content:
青女初晴，向丑梢枯干，幻出妍姿。
休烦苑史翦彩，别有神司。
东皇太乙，敕瑶姬、淡傅胭脂。
还似得、华清汤暖，薄绡半卸冰肌。
应笑楚宫痴绝，略施朱则个，便妒蛾眉。
唐人更无籍在，浪比红儿。
祥云难聚，且丁宁、铁笛轻吹。
拼醉倒，花间一霎，莫教绛雪离披。


rhythmic: 汉宫春
author: 刘克庄
content:
多谢句芒，露十分春信，一种仙姿。
主人领客卜夜，也唤分司。
天葩国艳，几曾烦、薄粉浓脂。
微似有，酒潮玉颊，更无粟起香肌。
犹记老婆年少，爱斜簪宝髻，浅印红眉。
回头笑他桃杏，太赤些儿。
而今零落，更禁当、多少风吹。
君看取，梢头点滴，绝胜树下纷披。


rhythmic: 汉宫春
author: 刘克庄
content:
酷爱名花，本不贪妖艳，惟赏幽姿。
乌台旧案累汝，牵惹随司。
冰层雪积，独伊家、点绛凝脂。
应冷笑，海棠醉睡，牡丹未免丰肌。
舞殿歌台此际，各新涂妆额，别画宫眉。
那知有人淡泊，不识虫儿。
春莺去也，玉参差、分付谁吹。
空传得，暗香疏影，琐窗卷了还披。


rhythmic: 汉宫春
author: 刘克庄
content:
墙角残红，恍徐娘虽老，尚有丰姿。
纷纶绛节导从，不要街司。
随波万点，似阿房、漂出残脂。
休懊恼，丹铅褪尽，本来冰雪为肌。
老子平生心铁，被色香牵动，愁上双眉。
且祝东风小缓，沥酒芒儿。
道伊解冻，甚潘郎、鬓雪难吹。
犹忆侍，钧天广宴，万红舞袖披披。


rhythmic: 汉宫春
author: 刘克庄
content:
京辇相逢，忆茂陵临御，俱诣天官。
绛纱玉斧咫尺，先引头班。
桃花满观，与贞元、朝士同看。
归骑晚，春城笳吹，冶游侵晓方还。
回首龙髯何在，漫共谈前事，泪洒桥山。
谁怜白头柱史，独出函关。
君如春柳，到而今、也带苍颜。
凭寄语，江州司马，琵瑟且止休弹。


rhythmic: 汉宫春
author: 刘克庄
content:
老子今年，忽七旬加七，饱阅炎凉。
夜窗犹坐书案，点勘偏旁。
浮荣膜外，这些儿、感谢苍苍。
试看取，名园甲第，主人几个还乡。
淇澳溪二叟，向王朝抑抑，牧野洋洋。
申公被蒲轮算，来议明堂。
平章前哲，驾青牛、去底差强。
自括，山歌送酒，不消假手长房。


rhythmic: 汉宫春
author: 刘克庄
content:
此老先生，尚不留东阁，肯博西凉。
我侬争敢，来近思旷之旁。
朱颜未改，绝胜如、蔡义张苍。
元自有，安丹灶地，何须求白云乡。
欲缀小词称寿，□譬如河伯，观海洋。
遥知垂弧甲第，置酒华堂。
且吟梁甫，谁管他、冶子田强。
试问取，壶翁仙诀，几时传与君房。


rhythmic: 汉宫春
author: 刘克庄
content:
吉语西来，已衮归行阙，册拜头厅。
唐家岂可，一日轻去玄龄。
洛英蜀客，老成人、几半朝廷。
但管取，三边无警，活他百万生灵。
槐第安排敕设，有藕如船大，有枣如瓶。
瑶环瑜珥绕席，个个宁馨。
一般奇特，中台星、拜老人星。
谁知得，眉攒万国，华筵少醉多醒。


rhythmic: 汉宫春
author: 刘克庄
content:
公似寒梅，向层冰积雪，越样清奇。
仙溪前辈相望，可比方谁。
百篇剀切，似君谟、又似当时。
更正简，相君颛面，崇清老子庞眉。
未可卷怀袖手，续平泉庄记，绿野堂诗。
苦言譬如食榄，回味方思。
嗣皇访落，怪鹤书、直恁来迟。
烦借问，二童一马，几时入尉瞻仪。


rhythmic: 汉宫春
author: 刘克庄
content:
谢病归来，便文殊相问，懒下禅床。
雀罗晨有剥啄，颠倒衣裳。
袖中贽卷，原夫辈、安敢争强。
若不是，子期苗裔，也应通谱元常。
村叟鸡鸣籁动，更休烦箫管，自协宫商。
酒边唤回柳七，压倒秦郎。
一觞一咏，老尚书、闲杀何妨。
烦问讯，雪洲健否，别来莫有新腔。


rhythmic: 念奴娇
author: 刘克庄
content:
绕篱寻菊，菊犹迟、舍北芙蓉浑未。
却是小山丛桂里，一夜天香飘坠。
约束奴兵，丁宁稚子，莫扫青苔砌。
风高露冷，倚栏疑匪人世。
客有载酒过余，朗吟招隐，洗尽悲秋意。
白发长官穷似虱，刚被天公调戏。
遍地堆金，满空雨粟，不济渊明事。
残英剩馥，明朝犹可同醉。
 >> 
词牌介绍


rhythmic: 念奴娇
author: 刘克庄
content:
老夫白首，尚儿嬉、废圃一番料理。
餐饮落英并坠露，重把离骚拈起。
野艳幽香，深黄浅白，占断西风里。
飞来双蝶，绕丛欲去还止。
尝试诠次群芳，梅花差可，伯仲之间耳。
佛说诸天金色界，未必庄严如此。
尚友灵均，定交元亮，结好天随子。
篱边坡下，一杯聊泛霜蕊。
 >> 
词牌介绍


rhythmic: 念奴娇
author: 刘克庄
content:
比如去岁前年，今朝差觉门庭静。
玉轴锦标无一首，知道先生远佞。
假使文殊，携诸菩萨，来问维摩病。
无花堪散，亦无香积斋衬。
回首雪浪惊心，黄茅过顶，瘴毒如炊甑。
山鬼海神俱长者，饶得书生穷命。
不慕飞仙，不贪成佛，不要钻天令。
年年今日，白头母子家庆。
 >> 
词牌介绍


rhythmic: 念奴娇
author: 刘克庄
content:
卯君来处，与眉州仙子，依稀同日。
一自前朝龚蔡後，颇觉壶山岑寂。
谁料端平，继居遗补，复有斯人出。
幅巾林下，姓名玉座长忆。
须信谄语尤甘，忠言最苦，橄榄何如蜜。
诸老萧疏星欲晓，留取南都铁壁。
洛社自佳，镜湖虽好，莫问君王乞。
年年岁岁，大家同做真率。
 >> 
词牌介绍


rhythmic: 念奴娇
author: 刘克庄
content:
禁中张宴，苦留公、未许归寻初服。
千载君臣鱼有水，不比严光文叔。
火德中天，客星一夕，草草聊同宿。
重来凝碧，依然赓载相属。
过眼夸夺纷纷，浮云野马，几度棋翻局。
客话凤池三入事，洗耳湖光一曲。
伯始泉荒，稚圃冷，占断西风菊。
年年岁岁，金英常泛芳。
 >> 
词牌介绍


rhythmic: 念奴娇
author: 刘克庄
content:
素馨茉莉，向炎天、别有一般标致。
淡妆绰约堪□□，导引海山大士。
从者谁欤，青藜阁下，汉卯金之子。
云阶月地，夜深凉意如水。
客又疑这仙翁，唐玄都观里，咏桃花底。
且赌樽前身见在，休管汉唐时事。
坡颍归迟，机云发早，得似侬兄弟。
屦来户外，但言二叟犹醉。
 >> 
词牌介绍


rhythmic: 念奴娇
author: 刘克庄
content:
天风浩动，扫残暑、推上一轮圆魄。
爱举眉山公旧话，与客泛舟赤壁。
一自奎星，去朝帝所，叹洞箫声息。
空馀二赋，至今凄动金石。
长记诗境平生，诗豪酒圣，亦自仙中谪。
畴昔停桡追欢处，忍听邻人吹笛。
董相林荒，贺公湖在，俯仰成陈迹。
两翁已矣，年年孤负今夕。
 >> 
词牌介绍


rhythmic: 念奴娇
author: 刘克庄
content:
少时独步词场，引弦百发无虚矢。
岁晚却蒙体力，世业工修鞋底。
曾裂白麻，曾涂墨敕，谪堕俄徵起。
鼎湖龙去，老臣何以堪此。
回首当日遭逢，譬如春梦，误入华胥里。
推枕黄粱犹未熟，封拜几王侯矣。
似瓮中蛇，似蕉中鹿，又似槐中蚁。
先人书在，尚堪追补遗史。
 >> 
词牌介绍


rhythmic: 念奴娇
author: 刘克庄
content:
此翁双手，顿闲处、且把香篝笼袖。
西掖北门辞不要，肯要南柯太守。
小小亭台，些些竹木，何必灵和柳。
地行仙里，合推侬做班首。
取次著绝交书，续归田录，谁掣先生肘。
莫遣朝衣梅醭了，留祝南山之寿。
苍妓上厅，老僧封院，得似樗庵叟。
虚名身後，生前且一杯酒。
 >> 
词牌介绍


rhythmic: 念奴娇
author: 刘克庄
content:
梦中忘却，已闲退、谏草犹藏怀袖。
文不会、铺张粉饰，武又安能战守。
秃似葫芦，辣於姜桂，衰飒同蒲柳。
没安顿处，不如归去丘首。
岁晚筋力都非，任空花眩眼，枯杨生肘。
客举前修三数个，待与刘君为寿。
或号憨郎，或称钝汉，或自呼聱叟。
一篇齐物，读时咽以卮酒。
 >> 
词牌介绍


rhythmic: 念奴娇
author: 刘克庄
content:
戏衫抛了，下棚去、谁笑郭郎长袖。
小小草庵无宝贝，何必神呵鬼守。
黄奶篝灯，青奴拂榻，莫要他桃柳。
客来问字，此翁高卧摇首。
彷佛曾子当年，商歌满屋，衣不完衿肘。
混沌若教休凿窍，巧历安知其寿。
文叔故人，仲华几个，输与羊裘叟。
浮生如寄，切身之物惟酒。
 >> 
词牌介绍


rhythmic: 念奴娇
author: 刘克庄
content:
老逢初度，小儿女、盘问翁翁年纪。
屈指先贤，彷佛似，当日申公归邸。
跛子形骸，瞎堂顶相，更折当门齿。
麒麟阁上，定无人物如此。
追忆太白知章，自骑鲸去後，酒徒无几。
恶客相寻，道先生、清晓中酲慵起。
不袖青蛇，不骑黄鹤，混迹红尘里。
彭聃安在，吾师淇澳君子。
 >> 
词牌介绍


rhythmic: 念奴娇
author: 刘克庄
content:
并游英俊，从头数、富贵消磨谁纪。
道眼看来，叹人生如寄，家如旅邸。
教婢羹藜，课奴种韭，聊诳残牙齿。
草堂绵，百年栖托於此。
岁晚笔秃无花，探怀中残锦，翦裁馀几。
腰脚顽麻，赐他灵寿杖，也难扶起。
离绝交游，变更名姓，日暮空山里。
老儋复出，不知谁氏之子。
 >> 
词牌介绍


rhythmic: 念奴娇
author: 刘克庄
content:
四朝遗老，须眉白、巧历不知其纪。
真唤九重为座主，肯谒侯门王邸。
晚会耆英，未论爵德，乡曲无如齿。
酒酣度曲，妙音久不闻此。
堪叹化鹤重来，但累累华表，旧人存几。
散尽黄金，留箧中团扇，怕秋风起。
结绮歌阑，披香宴悄，放出深宫里。
颠毛虽秃，尚堪封管城子。
 >> 
词牌介绍


rhythmic: 念奴娇
author: 刘克庄
content:
太丘晚节，把家事、一切传他谌纪。
业已休休，又谁解露绶，会稽郡邸。
张丈殷兄，阮生朱老，相与为唇齿。
酒楼犹记，谪仙尝醉於此。
一二耆旧贻书，新来强健否，问年今几。
谢傅当时，却因个甚，抛了东山起。
对局含，闻筝堕泪，围在愁城里。
吾评晋士，不如归去来子。
 >> 
词牌介绍


rhythmic: 念奴娇
author: 刘克庄
content:
隆乾间事，两翁有、手泽遗编曾纪。
余掌兰台修纂到，景定初开忠邸。
起复麻，奋涂归笔，嚼碎张巡齿。
德音犹在，非卿何足语此。
老来兹事都休，问门前宾客，今朝来几。
达汝空函，投伊大瓮内，谁曾提起。
丹汞灰飞，黄粱炊熟，跳出槐宫里。
儿童不识，秃翁定是谁子。
 >> 
词牌介绍


rhythmic: 念奴娇
author: 刘克庄
content:
轮云世故，千万态、过眼谁能殚纪。
只履携归消许急，日暮行人问邸。
麝以脐灾，绒为尾累，焚象都因齿。
後之览者，亦将有感於此。
检点洛下同盟，萧疏甚，白发戴花人几。
一觉，笑仆家越石，闻鸡而起。
颜发俱非，头皮犹在，胜捉来官里。
俗间俚耳，未曾闻这腔子。
 >> 
词牌介绍


rhythmic: 念奴娇
author: 刘克庄
content:
自填曲子，自歌之、岂是行家官样。
眼瞎背驼方引去，羞杀陈搏种放。
摺起残编，寄声太乙，不必烦藜杖。
陈人束阁，让他来者居上。
安乐值几多钱，且幅巾绦褐，准云台象。
长扇矮壶山南北，忘却晓随天仗。
六逸七贤，五更三老，元不论资望。
香山误矣，渔翁何减为相。
 >> 
词牌介绍


rhythmic: 念奴娇
author: 刘克庄
content:
小孙盘问翁翁，今朝怎不陈弧矢。
翁道暮年惟只眼，不比六根全底。
常日谈玄，馀龄守黑，赤眚从何起。
鬓须雪白，可堪委顿如此。
心知病有根苗，短檠吹了，世界朦胧里。
纵有金篦能去翳，不敢复囊萤矣。
但愿从今，疾行如鹿，更细书如蚁。
都无用处，留他教传麟史。
 >> 
词牌介绍


rhythmic: 解连环
author: 刘克庄
content:
旁人嘲我。
甚鬓毛都秃，齿牙频堕。
不记是、何代何年，尽元熙宁，侬常喑麽。
退下驴儿，今老矣、岂堪推磨。
要挂冠神武，几番说了，这回真个。
亲朋纷纷来贺。
况弟兄对榻，儿女团坐。
愿世世、相守茅檐，便宰相时来，二郎休作。
白伫乌巾，谁信道、神仙曾过。
拣人间、有松风处，曲肱高卧。


rhythmic: 解连环
author: 刘克庄
content:
揆余初度。
笑汝曹绯绿，乃翁苍素。
一甲子、带水拖泥，今岁谢君恩，放还山去。
政事堂中，把手版、分明抽付。
向门前客道，老子出游，人不知处。
小车万花引路。
又谁能记得，观里千树。
老冉冉、欢意阑珊，纵桃叶多情，难唤同渡。
买只船儿，稳载取、笔床茶具。
便芸瓜、一生一世，胜侯千户。


rhythmic: 解连环
author: 刘克庄
content:
悬弧之旦。
忆争骑竹马，各怀金弹。
恨岁月、去我堂堂，向酒畔愁生，镜中颜换。
灶壤丹飞，慢追悔、邺侯婚宦。
已发心忏悔，免去猴冠，卸下麟楦。
依稀仆家铁汉。
虽未梢老寿，初节魔难。
幸闻早、省了柳枝，更送了朝云，尘念俱断。
丈室萧然，独病与、乐天相伴。
但归依西方，拈起向来一瓣。


rhythmic: 解连环
author: 刘克庄
content:
左弧悬了。
把柴门闩定，悄无人到。
惭傀得、一二亲朋，□□□□□，温存枯槁。
玉轴银钩，撺掇我、比溪老。
乏琼琚可报，惟有声声，司马称好。
卷收绒鞯锦袄。
且行拾遗穗，醉藉芳草。
做一个、物外闲人，省山重担擎，天大烦恼。
昔似龙鸾，今踏飒、不惊鱼鸟。
愿从兹、享回仙寿，准汾阳考。


rhythmic: 木兰花慢
author: 刘克庄
content:
瀛洲真学士，为底事、在红尘。
为语触宫围，沈香亭里，谪仙人。
为亲近君侧者，见万言策子刘。
为是尚方请剑，汉廷多惮朱云。
君言往事勿重陈。
且斗酒边身。
也不会区区，算他甲子，记甚庚寅。
尔曹譬如朝菌，又安知、老柏与灵椿。
世上荣华难保，古来名节如新。


rhythmic: 木兰花慢
author: 刘克庄
content:
病翁将耳顺，牙齿落、鬓毛疏。
也惭愧君恩，放还田舍，免诣公车。
儿时某丘某水，到如今、老矣可樵渔。
宝马华轩无分，蹇驴破帽如初。
俘名箕斗竟成虚。
磨折总因渠。
帝锡余别号，江湖聱叟，山泽仙。
樽前未宜感慨，事犹须、看岁晏何如。
卫武耄年作戒，伏生九十传书。


rhythmic: 木兰花慢
author: 刘克庄
content:
古人吾不见，君莫是、郑当时。
更筑就山房，躬耕谷口，名动京师。
诸公任他衮衮，与杜陵野老共襟期。
有客至门先喜，得钱沽酒何疑。
昔年连辔柳边归。
陈迹恍难追。
况种桃道士，看花君子，回首皆非。
相逢故人问讯，道刘郎、老去久无诗。
把作一场春梦，觉来莫要寻思。


rhythmic: 木兰花慢
author: 刘克庄
content:
水亭凝望久，期不至、拟还差。
隔翠幌银屏，新眉初画，半面犹遮。
须臾淡烟薄霭，被西风扫不留些。
失了白衣苍狗，夺回雪兔金蟆。
乘云径到玉皇家。
人世鼓三挝。
试自判此生，更看几度，小住为佳。
何须如钩似，便相将、只有半菱花。
莫遣素娥知道，和他发也苍华。


rhythmic: 木兰花慢
author: 刘克庄
content:
海滨蓑笠叟，驼背曲、鹤形。
定不是凡人，古来贤哲，多隐於渔。
任公子、龙伯氏，思量来岛大上钩鱼。
又说巨鳌吞饵，牵翻员峤方壶。
溪老子雪眉须。
肘後有丹书。
被西伯载归，营丘茅土，牧野檀车。
世间久无是事，问苔矶、痴坐待谁欤。
只怕先生渴睡，钓竿拂著珊瑚。


rhythmic: 木兰花慢
author: 刘克庄
content:
郡人元未识，新太守、定何如。
待说向诸贤，西桥人物，个个清。
相将下车许久，但凝香之乐一些无。
残漏几筹视事，浓油一盏观书。
旁人徒见两轮朱。
玉色未尝腴。
有无穷阴骘，三农衣食，万衲钟鱼。
尔侬迎新送旧，似君侯、清约更谁欤。
欲举一杯寿酒，却愁破费兵厨。


rhythmic: 木兰花慢
author: 刘克庄
content:
新来衰态见，书懒读，镜休看。
笑量窄才悭，卷无警策，杯有留残。
思量减些年甲，怎奈何、须与鬓难瞒。
假使诏催上道，不如敕放还山。
数年前乞挂衣冠。
耄矣尚盘桓。
且行歌拾穗，未应天上，解胜人间。
仙家更无理会，至今传、都厕处刘安。
莫怪是翁矍铄，止缘老子痴顽。


rhythmic: 木兰花慢
author: 刘克庄
content:
维摩居士室，晨有鹊、噪檐声。
排闼者谁欤，冶容服，宝髻珠璎。
疑是毗耶城里，那天魔、变作散花人。
姑射神仙雪艳，开元妃子春酲。
延第一次西京。
姚魏是知名。
向欧九记中，思公屏上，描画难成。
一自朝陵使去，赚洛阳、花鸟望升平。
感慨桑榆暮景，抉挑草木微情。


rhythmic: 摸鱼儿
author: 刘克庄
content:
怪新年、倚楼看镜，清狂浑不如旧。
暮云千里伤心处，那更乱蝉疏柳。
凝望久。
怆故国，百年陵阙谁回首。
功名大谬。
叹采药名山，读书精舍，此计几时就。
封侯事，久矣输人妙手。
沧洲聊作渔叟。
高冠长剑浑闲物，世上切身惟酒。
千载後。
君试看，拔山扛鼎俱乌有。
英雄骨朽。
问顾曲周郎，而今还解，来听小词否。
 >> 
词牌介绍


rhythmic: 摸鱼儿
author: 刘克庄
content:
甚春来、冷烟凄雨，朝朝迟了芳信。
蓦然作暖晴三日，又觉万姝娇困。
霜点鬓。
潘令老，年年不带看花分。
才情减尽。
怅玉局飞仙，石湖绝笔，孤负这风韵。
倾城色，懊恼佳人薄命。
墙头岑寂谁问。
东风日暮无聊赖，吹得胭脂成粉。
君细认。
花共酒，古来二事天尤吝。
年光去迅。
漫绿叶成阴，青苔满地，做得异时恨。
 >> 
词牌介绍


rhythmic: 摸鱼儿
author: 刘克庄
content:
便披蓑、荷锄归去，何须身著宫锦。
与谁共话桑麻事，朱老阮生尤稔。
筛样饼。
瓮样茧，长须赤脚供樵饪。
清流浊品。
尽扫去胸中，置诸膜外，对酒莫辞饮。
华胥梦，怕杀人惊晓枕。
疏窗惟月来闯。
一生常被弓旌误，且告朝家追寝。
愁个甚。
君管取，有薇堪采松堪荫。
茅山再任。
幸不是谋臣，又非世将，免犯道家禁。
 >> 
词牌介绍


rhythmic: 转调二郎神・二郎神
author: 刘克庄
content:
抽还手版，受用处、十分轻省。
便衣翦家机，饭炊躬稼，且免支移系省。
帝悯龙锺蠲朝谒，予长假、毋烦申省。
笑木石虚斋，暮年做，端明提省。
闲冷。
橐金散尽，书筒来省。
有小小楼儿，看山待月，绝胜崔公望省。
两鹤随轩，一奴负锸，此外诸馀从省。
把一身本末，绿章奏过，泰玄都省。


rhythmic: 转调二郎神・二郎神
author: 刘克庄
content:
黄粱梦觉，忽跳出、北扉西省。
今似得何人，老僧退院，秀才下省。
罢草河西淮南诏，没一字、谘尚书省。
已交侣樵渔，免教人道，弥封官省。
多幸。
条冰解去，新衔全省。
笑杀太师光，赐灵寿杖，有诏扶他入省。
死谥醉侯，生封诗伯，此事不关朝省。
便茅屋、送老云边，也胜倚金华省。


rhythmic: 转调二郎神・二郎神
author: 刘克庄
content:
一筇两屦，导从比、在京差省。
更不草白麻，不批黄敕，稍觉心清力省。
幸有善和书堪读，何必然藜芸省。
且阁起庄骚，专看老易，课程尤省。
梦境。
槐阴禁苑，药翻纶省。
纸裹里，有青铜钱三百，送与酒家展省。
吊李白坟，挂徐君剑，零落端平同省。
仅留得、老子婆娑，怎不拂衣华省。


rhythmic: 转调二郎神・二郎神
author: 刘克庄
content:
近来塞上，喜蜡弹、羽书清省。
更万灶分屯，百年和籴，惭傀而今半省。
蒙鞑残兵骑猪遁，永绝生侵省。
做个太平民，戴花身健，催租符省。
何幸。
行人来密，佥军抽省。
但进有都俞，退无科琐，不用依时出省。
子厚南宫，仲舒西掖，又报岑参东省。
趁此际、纳禄悬车，亦为大司农省。


rhythmic: 转调二郎神・二郎神
author: 刘克庄
content:
人言官冗，老病底、法当先省。
况行则蹒跚，立时跛倚，幸免做他两省。
客怕逢迎书慵答，得省处、而今姑省。
笑落尽桃花，仆家梦得，重来郎省。
凉冷。
衣差薄，蒲葵堪省。
叹三纪单栖，二毛纯白，情味似潘骑省。
鬻马遣姬，惟书与画，点检依然难省。
也不用、畜犬防偷，老去睡眠常省。


rhythmic: 满江红
author: 刘克庄
content:
金甲雕戈，记当日、辕门初立。
磨盾鼻、一挥千纸，龙蛇犹湿。
铁马晓嘶营壁冷，楼船夜渡风涛急。
有谁怜、猿臂故将军，无功级。
平戎策，从军什。
零落尽，慵收拾。
把茶经香传，时时温习。
生怕客谈榆塞事，且教儿咏花间集。
叹臣之壮也不如人，今何及。
 >> 
词牌介绍


rhythmic: 满江红
author: 刘克庄
content:
老子年来，颇自许、心肠铁石。
尚一点、消磨未尽，爱花成癖。
懊恼每嫌寒勒住，丁宁莫被晴烘坼。
柰暄风烈日太无情，如何得。
张画烛，频频惜。
凭素手，轻轻摘。
更几番雨过，彩云无迹。
今夕不来花下饮，明朝空向枝头觅。
对残红满院杜鹃啼，添愁寂。
 >> 
词牌介绍


rhythmic: 满江红
author: 刘克庄
content:
赤日黄埃，梦不到、清溪翠麓。
空健羡、君家别墅，几株幽独。
骨冷肌清偏要月，天寒日暮尤宜竹。
想主人、杖履绕千回，山南北。
宁委涧，嫌金屋。
宁映水，羞银烛。
叹出群风韵，背时装束，竞爱东邻姬傅粉，谁怜空谷人如玉。
笑林逋、何逊漫为诗，无人读。
 >> 
词牌介绍


rhythmic: 满江红
author: 刘克庄
content:
满腹诗书，馀事到、穰苴兵法。
新受了、乌公书币，著鞭垂发。
黄纸红旗喧道路，黑风青草空巢穴。
向幼安、宣子顶头行，方奇特。
溪峒事，听侬说。
龚遂外，无长策。
便献俘非勇，纳降非怯。
帐下健儿休尽锐，草间赤子俱求活。
到崆峒、快寄凯歌来，宽离别。
 >> 
词牌介绍


rhythmic: 满江红
author: 刘克庄
content:
落日登楼，谁管领、倦游狂客。
待唤起、沧浪渔父，隔江吹笛。
看水看山身尚健，忧晴忧雨头先白。
对暮云、不见美人来，遥天碧。
山中鹤，应相忆。
沙上鹭，浑相识。
想石田茅屋，草深三尺。
空有鬓如潘骑省，断无面见陶彭泽。
便倒倾、海水浣衣尘，难湔涤。
 >> 
词牌介绍


rhythmic: 满江红
author: 刘克庄
content:
天壤王郎，数人物、方今第一。
谈笑里、风霆惊座，云烟生笔。
落落元龙湖海气，琅琅董相天人策。
问如何、十载尚青衫，诸侯客。
易爱底，些官职。
难保底，些名节。
拟闭门投辖，剧谈三日。
畴昔评君天下宝，当为天下苍生惜。
向临分、慷慨出商声，摧金石。
 >> 
词牌介绍


rhythmic: 满江红
author: 刘克庄
content:
鹤驭来时，长占定、一年清绝。
九万里、纤云收尽，帝青空阔。
月露偏为丹桂地，风霜欲放黄花节。
听玉笙、缥缈度缑山，吹初彻。
曾直把，龙鳞批。
曾戏取，鲸牙拔。
向绛河濯足，咸池发。
俗子底量吾辈事，天仙不在儒列。
世岂无、瑶草与蟠桃，堪攀掇。
 >> 
词牌介绍


rhythmic: 满江红
author: 刘克庄
content:
怪雨盲风，留不住、江边行色。
烦问讯、冥鸿高士，钓鳌词客。
千百年传吾辈话，二三子系斯文脉。
听王郎、一曲玉箫声，凄金石。
发处，怡山碧。
垂钓处，沧溟白。
笑而今拙宦，他年遗直。
只愿常留相见面，未宜轻屈平生膝。
有狂谈、欲吐且休休，惊邻壁。
 >> 
词牌介绍


rhythmic: 满江红
author: 刘克庄
content:
往日封章，曾耸动、君王颜色。
今似得、三闾公子，四明狂客。
古不能箝言者口，天方欲寿中朝脉。
算人间、岂有病无医，须针石。
年冉冉，袍犹碧。
心耿耿，头先白。
笑臣舒迂缓，臣山愚直。
拂袖归来羞炙手，望尘拜了难伸膝。
把富春濑与首阳山，图斋壁。
 >> 
词牌介绍


rhythmic: 满江红
author: 刘克庄
content:
三黜归来，饭疏食、浑无愠色。
中年後、家如旅舍，身如行客。
轩冕岂非疣赘具，烟霞已是膏盲脉。
有些儿、隙地更疏泉，堆卷石。
邻媪饷，新碧。
溪友卖，鲜鳞白。
向陈编冷笑，孔明元直。
俗事不教污两耳，宴居聊可盘双膝。
取当年、行脚一枝筇，悬高壁。
 >> 
词牌介绍


rhythmic: 满江红
author: 刘克庄
content:
畴昔胪传，仗下奏、祥云五色。
何况是、西山弟子，鹤山宾客。
上帝照临忠义胆，老师付授文章脉。
问此君、彷佛似何人，徂徕石。
园官菜，登盘碧。
田舍米，翻匙白。
懒投诗见素，寄书杓直。
德耀不嫌为隐髻，龟儿已解摇吟膝。
有谁怜、给札老相如，家徒壁。
 >> 
词牌介绍


rhythmic: 满江红
author: 刘克庄
content:
下见西山，料他日、面无惭色。
君记取、不为吕党，亦非秦客。
有意挽回当世事，无方延得诸贤脉。
笑海波、渺渺几时平，空衔石。
园五亩，纷红碧。
家四世，传清白。
任天孙笑拙，女嫌直。
老去何烦援以手，向来不要加诸膝。
待深山、深处著茅斋，看青壁。
 >> 
词牌介绍


rhythmic: 满江红
author: 刘克庄
content:
八十加三，人尽讶、还童返少。
争信道、夜舂晓织，总曾经了。
凛凛共姜当日誓，谆谆孟母平生教。
到如今、象服拥鱼轩，天之报。
如船藕，如瓜枣。
斑衣舞，金锺。
望秋宵一点，老人星照。
尘世少如娘福寿，上苍知得儿忠孝。
待看他、孙子又生孙，添怀抱。
 >> 
词牌介绍


rhythmic: 满江红
author: 刘克庄
content:
著破青鞋，浑不忆、踏他龙尾。
更冷笑、痴人擘划，二三百岁。
殇子彭谁寿夭，灵均渔父争醒醉。
向江天、极目羡禽鱼，悠然矣。
杯中物，姑停止。
床头易，聊抛废。
慨事常八九，不如人意。
白雪调高尤协律，落霞语好终伤绮。
待烦公、老手一摩挲，文公记。
 >> 
词牌介绍


rhythmic: 满江红
author: 刘克庄
content:
昨日梢头，点点似、玉尘珠砾。
一夜里、天公染就，金丹颜色。
体质翻嫌西子白，浓妆却笑东邻赤。
尽重重、帘幕不能遮，香消息。
寒日短，霜飞急。
未摇落，须怜惜。
且乱簪破帽，旋呼鸣瑟。
便好移来云月地，莫教归去檀国。
怕彩鸾、隐见霎时间，寻无迹。
 >> 
词牌介绍


rhythmic: 满江红
author: 刘克庄
content:
祷祝封姨，休把做、扬沙吹砾。
费西帝、许多薰染，浓香深色。
满插铜芳气烈，高张画烛祥光赤。
向先生、鼻观细参来，三千息。
人老大，年华急。
花妖艳，天公惜。
到一枝摇落，千林萧瑟。
摘蕊莫教轻糁地，返魂依旧能倾国。
待彩云、月下再来时，寻陈迹。
 >> 
词牌介绍


rhythmic: 满江红
author: 刘克庄
content:
月露晶英，融结做、秦宫块砾。
长殿後、一年芳事，十分秋色。
织女机边云锦烂，天台赋里晴霞赤。
恍女仙、空际驾翔鸾，来游息。
装束晚，飘零急。
今不乐，空追惜。
欠红牙按舞，朱弦调瑟。
岂是时无花鸟使，是他自择风霜国。
任落英、狼藉委苍苔，稀行迹。
 >> 
词牌介绍


rhythmic: 满江红
author: 刘克庄
content:
谁把灵丹，点化了、荒园瓦砾。
奇特处、恰当秋杪，不争春色。
因甚素娥脂粉艳，怪他白帝车旗赤。
叹暮年、无句比红儿，芳心息。
狂飙起，行云急。
开与谢，俱堪惜。
唤妓行按酒，客来操瑟。
扑鼻微香薰世界，解颜一笑迷人国。
怕匆匆、归去广寒宫，难踪迹。
 >> 
词牌介绍


rhythmic: 满江红
author: 刘克庄
content:
楮叶工夫，辛苦似、镂冰炊砾。
君看取、天公巧处，自然形色。
发彩已非前度绿，眼花休问何时赤。
又谁能、月下待红娘，传音息。
投辖饮，追欢急。
持帚扫，痴心惜。
有埙篪谐律，不宵竽瑟。
点点散来居士室，丛丛生占骚人国，便高烧、绛蜡写乌丝，留真迹。
 >> 
词牌介绍


rhythmic: 满江红
author: 刘克庄
content:
糁径红，莫要放、儿童抛砾。
知渠是、仙家变幻，佛家空色。
青女无端工翦彩，紫姑有崇曾迷赤。
但双双、戏蝶绕空枝，飞还息。
鲸量减，驹阴急。
芳事过，馀情惜。
漫新腔窈渺，奏云和瑟。
飘荡随他红叶水，萧条化作青芜国。
忆桥边、池上共攀翻，空留迹。
 >> 
词牌介绍


rhythmic: 满江红
author: 刘克庄
content:
梅雨初收，浑不辨、东坡南荡。
清旦里、鼓铙动地，车轮空巷。
画舫稍渐京辇俗，红旗会踏吴儿浪。
共葬鱼娘子斩蛟翁，穷欢赏。
麻与麦，俱成长。
蕉与荔，应来享。
有累臣泽畔，感时惆怅。
纵使菖蒲生九节，争如白发长千丈。
但浩然一笑独醒人，空悲壮。
 >> 
词牌介绍


rhythmic: 满江红
author: 刘克庄
content:
说与行云，且就、嫦娥今夕。
俄变见、金蛇能紫，玉蟾能白。
九万里风清黑眚，三千世界纯银色。
想天寒、桂老已吹香，堪攀摘。
湘妃远，谁鸣瑟。
桓伊去，谁横笛。
叹素光如旧，朱颜非昔。
老去欢无奈减，向来酒量常嫌窄。
倩何人、天外挽冰轮，应留得。
 >> 
词牌介绍


rhythmic: 满江红
author: 刘克庄
content:
天上人间，好时节、无过初夏。
君记取、瞿昙生後，纯阳来也。
风骨清如野鹤，门庭低小才旋马。
更旁无红粉有青奴，堪娱夜。
鲸口吸，银瓶泻。
蝇头字，篝灯写。
数而今铁笔，谁如公者。
便合去开丞相阁，未应牵入耆英社。
待调羹事了却归来，寻前话。
 >> 
词牌介绍


rhythmic: 满江红
author: 刘克庄
content:
屈指耆英，谁似得、三朝元老。
尚留个、管夷吾在，何忧江表。
世道方占公出处，裔夷争问今年貌。
怎不移、此手整乾坤，长闲了。
灵寿却，斑衣绕。
如瓶李，如瓜枣。
把禅龛闭定，怕蒲轮到。
师尚父年浑未艾，中书令考犹为少。
看画盆、岁岁浴曾玄，添怀抱。
 >> 
词牌介绍


rhythmic: 满江红
author: 刘克庄
content:
笳鼓春城，处处有、丰年语笑。
浑忘却、金莲前导，青藜下照。
白雪唱来遍寡和，朱颜老去难重少。
羡遨头、四十已专城，真英妙。
奎文宠，崇儒教。
田毛喜，宽租诏。
有舂陵之什，无潮州表。
怪雨盲风稀发作，华星秋月争光耀。
看来年、此夜侍端门，开佳兆。
 >> 
词牌介绍


rhythmic: 满江红
author: 刘克庄
content:
奎墨西来，落笔处、亲蒙天笑。
谁信道、郡人生怕，福星移照。
宾客唱予还和汝，使君安老兼怀少。
况醉能同乐醒能文，新腔妙。
无诸国，渐声教。
元结辈，宣明诏。
恍梦中辽鹤，重来华表。
一盏勘书殊简径，万灯侍辇曾荣耀。
怪晴檐、乾鹊语查查，公归兆。
 >> 
词牌介绍


rhythmic: 满江红
author: 刘克庄
content:
江左惟公，争些子、吾其衽发。
谈笑里、旄头泛扫，斗杓旋斡。
投一粒丹元气转，下三数著输棋活。
把晋朝王谢传同看，谁优劣。
飞凯奏，清夔峡。
蠲和籴，宽畿浙。
有三千功行，待从头说。
玉满斟长寿酒，冰轮探借中秋月。
更慈帏、喜见凤将雏，添丹穴。
 >> 
词牌介绍


rhythmic: 满江红
author: 刘克庄
content:
见宰官身，出只手、擎他宇宙。
筹边外、招徕名胜，登崇勋旧。
不下莱公扶景德，又如涑水开元。
尽从渠、干贽及吾门，归斯受。
上林苑，多花柳。
祁连塞，稀刁斗。
更红旗破贼，黄云栖亩。
阿母瑶池枝上实，仙人太华峰头藕。
泻铜盘、沆瀣入金卮，为公寿。
 >> 
词牌介绍


rhythmic: 满江红
author: 刘克庄
content:
礼乐衣冠，浑靠定、堂堂国老。
出双手、把天裂处，等闲补了。
谢傅东山心未遂，周郎赤壁功犹小。
事难於张赵两元台，扶炎绍。
恢鹤禁，迎商皓。
开兔苑，延枚叟。
喜奎星来聚，旄头都扫。
重译争询裴令貌，御诗也祝汾阳考。
更何须、远向海山求，安期枣。
 >> 
词牌介绍


rhythmic: 满江红
author: 刘克庄
content:
压倒群芳，天赋与、十分艳。
娇嫩处、有情皆惜，无香何慊。
恰则才如针粟大，忽然谁把胭脂染。
放迟开、不肯婿梅花，羞寒俭。
时易过，春难占。
欢事薄，才情欠。
觉芳心欲诉，冶容微敛。
四畔人来攀折去，一番雨有离披渐。
更那堪、几阵夜来风，吹千点。
 >> 
词牌介绍


rhythmic: 满江红
author: 刘克庄
content:
嫌杀双轮，驾行客、之燕适粤。
也不喜、船儿无赖，载他江浙。
荡子不归鸳被冷，昭君远嫁毡车发。
叹子规、闲管昔人愁，啼成血。
渭城柳，争攀折。
关山月，空圆缺。
有琵琶改语，锦书难说。
若要人生长美满，除非世上无离别。
算古今、此恨似连环，何时绝。
 >> 
词牌介绍


rhythmic: 水龙吟
author: 刘克庄
content:
年年岁岁今朝，左弧悬罢浑无事。
吾衰久矣，我辰安在，老之将至。
懒写京书，怕看除目，败人佳思。
把东篱掩定，北窗开了，悠然酌、颓然睡。
客有过门投贽。
道先生访华胥氏。
谁能辛苦，陪他绮语，记他奇字。
屈指先贤，戴花老监，岂其苗裔。
待异时约取，宽夫彦国，入耆英会。
 >> 
词牌介绍


rhythmic: 水龙吟
author: 刘克庄
content:
先生放逐方归，不如前辈抽身早。
台郎旧秩，看来俗似，散人新号。
起舞非狂，行吟非怨，高眠非傲。
叹终南捷径，太行盘谷，用卿法、从吾好。
闭了草庐长啸。
後将军来时休报。
床头书在，古人出处，今人非笑。
制个淡词，呷些薄酒，野花簪帽。
愿云台任满，又还因任，赛汾阳考。
 >> 
词牌介绍


rhythmic: 水龙吟
author: 刘克庄
content:
病翁一榻萧然，不知世有欢娱事。
雀罗庭院，载醪客去，催租人至。
报答秋光，要些酒量，要些诗思。
奈长鲸罢吸，寒蛩息响，查瓯外、惟贪睡。
穷巷幸无干贽。
或相过、莫知谁氏。
柴门草户，阙人守舍，任伊题字。
自和山歌，国风之变，离骚之裔。
待从今向去，年年强健，插花高会。
 >> 
词牌介绍


rhythmic: 水龙吟
author: 刘克庄
content:
平生酷爱渊明，偶然一出归来早。
题诗信意，也书甲子，也书年号。
陶侃孙儿，孟嘉甥子，疑狂疑傲。
与柴桑樵牧，斜川鱼鸟，同盟後、归於好。
除了登临吟啸。
事如天、莫相谘报。
田园闲静，市朝翻覆，回头堪笑。
节序催人，东篱把菊，西风吹帽。
做先生处士，一生一世，不论资考。
 >> 
词牌介绍


rhythmic: 水龙吟
author: 刘克庄
content:
祁公一度貂蝉，先生三度貂蝉了。
燔柴升辂，银蟾烛夜，金乌腾晓。
喜动龙颜，瑞班虹玉，归功元老。
纵擎天力倦，明农心切，先还取、中书考。
末著留侯难办，算除非、烦他商皓。
紫芝产遍，赤松待久，何时高蹈。
人世无过，鱼羹饭美，布衾铭好。
待角巾东路，蹇驴北阜，伴公游钓。
 >> 
词牌介绍


rhythmic: 水龙吟
author: 刘克庄
content:
依然这後村翁，阿谁改换新曹号。
虚名砂砾，旁观冷笑，何曾明道。
吟歇後诗，说无生话，热瞒村獠。
被儿童盘问，先生因甚，身顽健、年多少。
不茹园公芝草。
不曾餐、安期瓜枣。
要知甲子，陈抟差大，邵雍差小。
肯学痴人，据鞍求用，染髭藏老。
待眉毛覆面，看千桃谢，阅三松倒。
 >> 
词牌介绍


rhythmic: 水龙吟
author: 刘克庄
content:
儿童不识樗翁。
挽衣借问年今几。
少如彦国，大如君实，披襟高比。
德业天渊，有些似处，须眉而已。
愿老身无事，小车乘兴，名园内、行窝里。
做取出关周史。
莫做他、下山园绮。
从人谤道，是浮丘伯，是庚桑子。
背伛肩高，幅巾藜杖，敞袍穿履。
向画图上面，十分似个，见端门底。
 >> 
词牌介绍


rhythmic: 水龙吟
author: 刘克庄
content:
即令七十平头，岂能久作人间客。
左车牙落，半分臂小，几茎须白。
挟种树书，举障尘扇，著游山屐。
任蛙蟆胜负，鱼龙变化，侬方在、华胥国。
岛大功名官职。
眼中花、须臾无迹。
小儿破贼，二郎作相，有何奇特。
同辈萧疏，且留铁汉，要摩铜狄。
向宝钗楼里，天津桥上，月明横笛。
 >> 
词牌介绍


rhythmic: 玉漏迟
author: 蒋捷
content:
翠鸳双穗冷。
莺声唤转，春风芳景。
花涌□香，此度徐妆偏称。
水月仙人院宇，到处有、西湖如镜。
烟岫暝。
纤葱误指，莲峰篁岭。
料想小阁初逢，正浪拍红猊，袖飞金饼。
楼倚斜晖，暗把佳期重省。
万种惺忪笑语，□一点、温柔情性。
钗倦整。
盈盈背灯娇影。
 >> 
词牌介绍


rhythmic: 高阳台
author: 蒋捷
content:
宛转怜香，徘徊顾影，临芳更倚苔身。
多谢残英，飞来远远随人。
回头却望晴檐下，等几番、小摘微薰。
到而今、独袅鞭梢，笑不成春。
愁吟未了烟林晓，有垂杨夹路，也为轻。
今夜山窗，还□□绕梨云。
行囊不是吴笺少，问倩谁、去写花真。
待归时，叶底红肥，细雨如尘。


rhythmic: 水龙吟
author: 陈德武
content:
东南第一名州，西湖自古多佳丽。
临堤台榭，画船楼阁，游人歌吹。
十里荷花，三秋桂子，四山晴翠。
使百年南渡，一时豪杰，都忘却、平生志。
可惜天旋时异。
藉何人、雪当年耻。
登临形胜，感伤今古，发挥英气。
力士推山，天吴移水，作农桑地。
借钱塘潮汐，为君洗尽，岳将军泪。
 >> 
词牌介绍


rhythmic: 望海潮
author: 陈德武
content:
珑山西峙，浙江东逝，谁馀一箭临冲。
凤舞龙飞，地灵人杰，当年树此勋庸。
强弩万夫雄。
令冯夷退舍，海若潜锋。
拥石成堤，百川约束障西东。
至今人物蕃丰。
仰功扬山立，德润川容。
乐极西湖，愁多南渡，他都是梦魂空。
感古恨无穷。
叹表忠无观，古墓谁封。
棹舣钱塘，浊醪和泪洒秋风。
 >> 
词牌介绍


rhythmic: 水龙吟
author: 陈德武
content:
驿楼岁暮萧条，小桃何事迎人笑。
无言如诉，命暌王母，信沈青鸟。
靥瘦繁霜，脂销零雨，梦寒清晓。
自刘郎去後，天台路隔，知孤负、春多少。
今日玉骢来到。
喜相逢、菱花孤照。
清幽谁伴，黄花告谢，芙蓉云老。
早趁东风，移根换叶，脱身池沼。
卜佳期，前度琴心一曲，作相思调。
 >> 
词牌介绍


rhythmic: 沁园春
author: 陈德武
content:
冬夜如年，客枕无眠，怎到天明。
待数残二十五、寒更点，听馀一百八、晓钟声。
雨却敲篷，滩头激缆，总与离人诉不平。
遍闻得，我浚深恨海，砌起愁城。
问君何事牵萦。
想最苦人间是别情。
念千山万水，沈鱼阻雁，一身两地，燕煎莺。
绣枕痕多，锦衾香冷，意有巫山梦不成。
怎撇下，这两字相思，万里虚名。
 >> 
词牌介绍


rhythmic: 望海潮
author: 陈德武
content:
山涯海角，天高地厚，长安举首何妨。
万水朝宗，众星环极，平生此志无忘。
亭上一翱翔。
见烟收雾敛，凤翥龙骧。
海色沧凉，金乌拍翅上扶桑。
遥瞻咫尺清光。
物无遐不烛，有隐皆彰。
发心劳，之官路远，篙师又促归航。
不敢久徜徉。
抱梧桐绮实，葵藿心肠。
假我双翰，一朝飞上五云乡。
 >> 
词牌介绍


rhythmic: 木兰花慢
author: 陈德武
content:
自淮阳别後，一回首、又穷年。
叹蓬逐旋飚，叶随流水，星散维垣。
南来忽闻归兴，岂苍天、故意要储贤。
云慢凌司马赋，风偏动季鹰船。
梅窗夜月见修妍。
骏辔忆连钱。
命画桨溪流，篮舆山郭，囊锦诗篇。
休辞岁寒远道，对松篁、莫慰寂寥边。
尘榻谁为我下，酒杯惟待君传。


rhythmic: 木兰花慢
author: 陈德武
content:
对江云日暮，又那更、夜如年。
见霜满晴空，山衔星斗，月挂城垣。
知心故人间阻，几何时、尊酒会多贤。
冷落巴山夜雨，凄凉剡水寒船。
孱容羞睹镜中研。
远水与天连。
怪梦有馀甜，酒无好味，诗不成篇。
刀圭解生毛羽，向晨风、飞傍彩云边。
报道东君到也，一枝春信先传。


rhythmic: 木兰花慢
author: 陈德武
content:
一春看又尽，问何日、是归年。
望五岭重关，九嶷叠翠，满目藩垣。
苍梧几时舣棹，许论文、高议仰英贤。
夜立残花影月，朝盼尽柳阴船。
天台山水世间研。
天老赤城连。
好收拾兰庄，白云深处，咏卜居篇。
重寻旧游莺燕，恐无心、待雁夕阳边。
声迹今犹密迩，鸾笺莫厌频传。


rhythmic: 望海潮
author: 陈德武
content:
三分春色，十分官事，令人孤负芳菲。
歌燕簧莺，语花舞柳，园林好处谁知。
还忆旧游时。
对海棠驻马，红药题诗。
一别东君，回顾又是隔年期。
相思远在天涯。
镇海填恨臆，山锁愁眉。
杜宇能言，鹧鸪有泪，慢劳蝴蝶于飞。
景与少年宜。
把榆分新火，香透罗衣。
风月常存，双鱼报道早来归。
 >> 
词牌介绍


rhythmic: 百字谣・念奴娇
author: 陈德武
content:
惜花心事，不由人、蝴蝶梦魂先觉。
刚纳绣鞋行掠鬓，仰见斗横林杪。
昨日深红，今朝轻白，颜色殊昏晓。
此中滋味，料他尘世知少。
问二十四番风，寒梅并绛楝，始终俱好。
须看未开开又谢，多少落英颠倒。
彩缀隋园，鹿游唐苑，哀乐无凭祷。
此音谁寄，凭阑犹把琴抱。


rhythmic: 百字谣・念奴娇
author: 陈德武
content:
古今明月，魄生明後，积渐圆还缺。
秋解伤神春最好，衾枕几番铺设。
十二瑶台，千金一刻，横竹休吹彻。
绣帘高揭，戒他莫把灯。
夜久谁共婵娟，掩孤帏睡去，此情尤切。
梦驾彩鸾何处觅，飞上玉楼琼阙。
舞按霓裳，歌扬红豆，高处风光别。
鸟声惊觉，冲冠怒竖吾发。


rhythmic: 望海潮
author: 陈德武
content:
南冠一载，西流万里，离怀孰不伤情。
富贵邯郸，雨云巫峡，回头一梦空惊。
谁辱又谁荣。
问当时道德，今日功名。
楚水吴山，向来多少送和迎。
长安古道长亭。
叹马啼不驻，车辙难停。
薇老首阳，芝深商谷，时遥雾拥云平。
此意已羞评。
但金缄白雪，锦佩青萍。
采竹，有时吹作凤凰鸣。
 >> 
词牌介绍


rhythmic: 望海潮
author: 陈德武
content:
祖觞东馆，移舟南渡，江天云树离离。
盘谷渔樵，舞雩风咏，渴心常望云霓。
知与故人齐。
念翼残犹铩，足蹶还羁。
百折江流，峡猿水鸟助孤凄。
几回梦绕山西。
耐疏篷夜雨，惊枕晨鸡。
对无声诗，哦有声画，仪形已见端倪。
回首暮云迷。
又桐飞金井，燕落乌衣。
有意相思，双鳞乘羽莫教迟。
 >> 
词牌介绍


rhythmic: 归朝欢
author: 陈德武
content:
昨夜城头望牛斗。
金气横空作龙吼。
朝天尺一鹤飞书，尊前夺我龙头友。
风流江左後。
青毡旧物曾坚守。
念侨居、淮阳九载，闲却丝纶手。
花骢欲系无长柳。
玉箸频挥翻短袖。
凤凰台近月重圆，紫薇花暖香依旧。
功名随分有。
论交要在知心友。
唱阳关、一杯别酒，先祝斯文寿。


rhythmic: 望海潮
author: 陈德武
content:
陵山载酒，泗河扬柁，尊前折尽将离。
才试牛刀，俄惊凫舄，令人去後多思。
休唱别离词。
看玉函星铁，骑佩铜丝。
丹凤鸣阳，碧梧栖尔最高枝。
等闲展对声词。
对一庭明月，千里邦畿。
西涧家声，玉堂人物，夜窗梦果心期。
才思浩无涯。
若深航濂洛，峻驾峨眉。
胸抱相思，银筝锦字莫教迟。
 >> 
词牌介绍


rhythmic: 沁园春
author: 陈德武
content:
飞雨一番，杜宇数声，东君又回。
对花垂粉泪，舟移洛甫，柳眉颦黛，马走章台。
南架海棠，北窗红药，都是当年手自裁。
伤离别，想今朝去也，明日重来。
轩车且莫相催。
待细把衷肠诉此怀。
这画阑六曲，懒和月倚，朱帘十二，不与风开。
青杏园林，朱樱酪酒，争似和羹雪後梅。
那时节，好都将心事，分付多才。
 >> 
词牌介绍


rhythmic: 庆春宫・高阳台
author: 陈德武
content:
风送深冬，雪消残腊，天时人事相催。
堂北迎萱，水东问柳，阿谁报道春回。
土牛装罢，候葭、先飞律灰。
宜春宝字，是处人家，罗绮筵开。
三年客里情怀。
千里亲闱，一寸灵台。
彩燕金钗，青丝生菜，还思纤手安排。
韶光是也，可人的、如今再来。
介他眉寿，但愿年年，春酒盈杯。


rhythmic: 水调歌头
author: 陈德武
content:
日色隐花萼，清夜宴华晴。
梁州新曲初就，锦瑟按银筝。
中坐太真妃子，列坐亲封秦虢，歌笑尽倾城。
百斛金尊倒，一醉玉山倾。
扶上马，东小玉，右双成。
绛纱笼烛高照，宫漏已三更。
抱得禄儿归去，酒醒三郎何处，忽听鼓鼙惊。
可惜马嵬恨，不得寄丹青。
 >> 
词牌介绍


rhythmic: 水龙吟
author: 陈德武
content:
花骢柳外频嘶，使君底事拼人去。
圮桥风月，睢陵桃李，几回良遇。
我待君来，他催君去，谁留君住。
想尊空北海，诗成东阁，这都是、欢娱处。
宝月才圆又缺，况人生、会难离易。
驭风无计，缩地无术，问天无语。
枯海为炉，赭山为炭，尽烧愁绪。
把一心天地，一家南北，此身堪寄。
 >> 
词牌介绍


rhythmic: 水调歌头
author: 陈德武
content:
好是三春景，都在百花轩。
美人眠不成梦，早已绣帘掀。
分付海棠睡足，检点牡丹开未，桃李寂无言。
叶露联珠络，枝月坠金盆。
树铃索，高障槛，补篱藩。
丁宁莺燕蜂蝶，上下莫争翻。
遥想韶光九十，只恐花飞一片，瘦减玉颜温。
不惮银瓶冷，汲井沃芳根。
 >> 
词牌介绍


rhythmic: 水调歌头
author: 陈德武
content:
三五嫦娥月，夜色正婵娟。
自从窃药归去，天上几千年。
试问广寒高处，为甚缺多圆少，此理孰为权。
弦望知天定，离合可人怜。
典宫锦，歌水调，载楼船。
谪仙居士何在，月色尚依然。
遥想人生百岁，三万六千良夜，能得几时圆。
莫遣金盆落，达曙照无眠。
 >> 
词牌介绍


rhythmic: 水调歌头
author: 陈德武
content:
莲衬凌波步，笋浴影娥东。
晚妆脂粉犹腻，雪洁弄春溶。
却似玉盘拈指，莫是金环脱腕，宝镜逐华容。
好个明珠颗，落在掌窝中。
可人意，拿不住，握还空。
骑鲸便欲深取，恐触卧骊龙。
奈玉春纤冻也，那壁团圆何处，有影却无踪。
不上广寒殿，便入水晶宫。
 >> 
词牌介绍


rhythmic: 水调歌头
author: 陈德武
content:
梦足芙蓉曙，步入牡丹丛。
试将枝叶枚数，宠紫与娇红。
如诉如歌体态，轻暖轻寒天气，春色把人烘。
百斛沈檀味，两腋麝兰风。
春衫透，罗袜沁，暗回中。
芳心能有多少，一点束千里。
只恐避丝行露，漫惹狂蜂轻蝶，珍重惜仪容。
兰蕙修芳佩，苹藻荐公宫。
 >> 
词牌介绍


rhythmic: 惜馀春慢・选冠子
author: 陈德武
content:
不语佳人，多才名友，天遣伴吾幽独。
令姿潘岳，太素何郎，争似一丛红玉。
谁为织云锦裳，天孙巧处，暗空机轴。
别离间、陡觉春风一度，电光惊目。
因念著、旧日欢娱，清平歌曲。
板按玉人横竹。
金盆月落，银烛纱笼，一刻千金难赎。
微醉欲醒未醒，声声唤起，睡何时足。
待移根、与赋归来，敢比渊明松菊。


rhythmic: 木兰花慢
author: 陈德武
content:
自东君别後，对花柳、愈无聊。
但旅寓年年，梦添夜夜，饭减朝朝。
应怜此情何似，却梅天、风雨正潇潇。
奁玉有谁暖眼，带围漫自松腰。
深沈庭院好香烧。
水远玉人遥。
念信阻鸾笺，调空绿绮，字满鲛绡。
东君也知人意，几黄昏、天际送兰桡。
锦荔堂前载酒，梧桐月下吹箫。


rhythmic: 玉蝴蝶
author: 陈德武
content:
好是春光秋色，天工巧处，都上花枝。
更值云情雨态，净沐芳姿。
醉相扶、霓裳舞困，眠未得、宫锦淋漓。
有谁知。
眼空相对，心系相思。
相思。
鲛绡帕上，珠悬红泪，水洗胭脂。
寂寞阑干，无言暗忆旧游时。
五花骢、载将郎去，双喜鹊、报道郎归。
卜佳期。
梦回巫峡，春在瑶池。


rhythmic: 千秋岁引
author: 陈德武
content:
濯锦丰姿，新凉台阁。
懊悔巫云太轻薄。
琵琶未诉衣衫湿，菱花不照胭脂落。
凤凰池，鸳鸯殿，重金钥。
春色画船何处泊。
秋色丹青人难摸。
可惜风流总闲却。
此情不与人知道，知时只恐人挠著。
碧窗前，银灯下，陪孤酌。
 >> 
词牌介绍


rhythmic: 玉蝴蝶
author: 陈德武
content:
金井梧桐飞报，秋期近也，乌鹊成桥。
为问双星何事，长待今宵。
别今年、新歌暂展，更五鼓、旧恨重摇。
黯魂销。
两情脉脉，一水迢迢。
寂寥。
寄言儿女，纵能多巧笑，奚暇相调。
暗想离愁，人间天上古来饶。
但心坚、天长地久，何意在、雨暮云朝。
宝香烧。
无缘驾海，有分吹箫。


rhythmic: 木兰花慢
author: 陈德武
content:
值升平海宇，又春色、与俱还。
向杨柳楼台，海棠庭院，红药阑干。
可人好风良月，都收拾入锦囊间。
心事已超尘外，天公分付人间。
世途陆海拥波澜。
回首梦中看。
想酒醒罗浮，云空巫峡，饭熟邯郸。
从兹破琴煮鹤，猗阑不用对人弹。
粗足少游衣食，何妨司马江山。


rhythmic: 水龙吟
author: 陈德武
content:
问津扬子江头，滔滔潮汐东流去。
六朝文物，千年陈迹，几更乌兔。
天限东南，水流今古，地分吴楚。
喜壮游千里，桑弧蓬矢，功名事、儒生语。
翘首石头城北，簇楼台、远连芳树。
雪销天气，澄江如练，碧峰无数。
银瓮春回，金山钟晓，梦闲鸥鹭。
早归来，尽日风平人静，孤舟横渡。
 >> 
词牌介绍


rhythmic: 望远行
author: 陈德武
content:
城头初鼓，天街上、渐渐行人声悄。
半窗风月，一枕新凉，睡熟不知天晓。
最是家山千里，远劳归梦，待说离情难觉。
觉来时，帘外数声啼鸟。
谁道。
为甚新来消瘦，底事恹恹烦恼。
不是悲花，非干病酒，有个离肠难扫。
怅望江南，天际白云飞处，念我高堂人老。
寸草心，朝夕怎宽怀抱。


rhythmic: 满江红
author: 陈德武
content:
记当年时，离筵上、把梅花折。
还经尽、江南烟雨，淮阳风雪。
寒食清明都过了，看看又到端阳节。
倚阑干、屈指数流光，经年别。
心一寸、愁肠结。
千里梦、三更月。
□晓来寒透，不堪愁绝。
羞见慈乌啼反哺，厌闲乳燕调新舌。
睹禽物、愈觉倍伤情，归心切。
 >> 
词牌介绍


rhythmic: 惜馀春慢・选冠子
author: 陈德武
content:
阑葺疏芦，帘编小苇，好个清幽公馆。
栽槐夹道，种菊盈轩，景物便堪咏玩。
门外一番雨馀，嫩绿缘枝，浅清清眼。
悄无人，一枕新凉睡觉，燕泥香暖。
蓦地里、对景伤怀，思量无限。
回首故园春远。
松期竹待，壑诮林嘲，苦被浮名牵绊。
一种思情最长，万叠江山，怎生遮断。
向北堂见了，忘忧萱草，此心方满。


rhythmic: 南浦
author: 张炎
content:
波暖绿粼粼，燕飞来、好是苏堤才晓。
鱼没浪痕圆，流红去、翻笑东风难扫。
荒桥断浦，柳阴撑出扁舟小。
回首池塘青欲遍，绝似梦中芳草。
和云流出空山，甚年年净洗，花香不了。
新渌乍生时，孤村路、犹忆那回曾到。
馀情渺渺。
茂林觞咏如今悄。
前度刘郎归去後，溪上碧桃多少。
 >> 
词牌介绍


rhythmic: 高阳台
author: 张炎
content:
接叶巢莺，平波卷絮，断桥斜日归船。
能几番游，看花又是明年。
东风且伴蔷薇住，到蔷薇、春已堪怜。
更凄然。
万绿西泠，一抹荒烟。
当年燕子知何处，但苔深韦曲，草暗斜川。
见说新愁，如今也到鸥边。
无心再续笙歌梦，掩重门、浅醉闲眠。
莫开帘。
怕见飞花，怕听啼鹃。


rhythmic: 忆旧游
author: 张炎
content:
看方壶拥翠，太极垂光，积雪初晴。
阊阖开黄道，正绿章封事，飞上层青。
古台半压琪树，引袖拂寒星。
见玉冷闲坡，金明邃宇，人住深清。
幽寻。
自来去，对华表千年，天籁无声。
别有长生路，看花开花落，何处无春。
露台深锁丹气，隔水唤青禽。
尚记得归时，鹤衣散影都是云。


rhythmic: 凄凉犯
author: 张炎
content:
萧疏野柳嘶寒马，芦花深、还见游猎。
山势北来，甚时曾到，醉魂飞越。
酸风自咽。
拥吟鼻、征衣暗裂。
正凄迷，天涯羁旅，不似灞桥雪。
谁念而今老，懒赋长杨，倦怀休说。
空怜断梗梦依依，岁华轻别。
待击歌壶，怕如意、和冰冻折。
且行行，平沙万里尽是月。


rhythmic: 壶中天・念奴娇
author: 张炎
content:
杨万里，笑当年底事，中分南北。
须信平生无梦到，却向而今游历。
老柳官河，斜阳古道，风定波犹直。
野人惊问，泛槎何处狂客。
迎面落叶萧萧，水流沙共远，都无行迹。
衰草凄迷秋更绿，惟有闲鸥独立。
浪挟天浮，山邀云去，银浦横空碧。
扣舷歌断，海蟾飞上孤白。


rhythmic: 声声慢
author: 张炎
content:
平沙催晓，野水惊寒，遥岑寸碧烟空。
万里冰霜，一夜换却西风。
晴梢渐无坠叶，撼秋声、都是梧桐。
情正远，奈吟湘赋楚，近日偏慵。
客里依然清事，爱窗深帐暖，戏拣香筒。
片霎归程，无奈梦与心同。
空教故林怨鹤，掩闲门、明月山中。
春又小，甚梅花、犹自未逢。
 >> 
词牌介绍


rhythmic: 绮罗香
author: 张炎
content:
候馆深灯，辽天断羽，近日音书疑绝。
转眼伤心，慵看剩歌残阕。
才忘了、还著思量，待去也、怎禁离别。
恨只恨、桃叶空江，殷勤不似谢红叶。
良宵谁念哽咽。
对熏炉象尺、闲伴凄切。
独立西风，犹忆旧家时节。
随款步、花密藏春，听私语、柳疏嫌月。
今休问，燕约莺期，梦游空趁蝶。
 >> 
词牌介绍


rhythmic: 庆春宫・高阳台
author: 张炎
content:
波荡兰觞，邻分杏酪，昼辉冉冉烘晴。
索飞仙，戏船移景，薄游也自人。
短桥虚市，听隔柳、谁家卖饧。
月题争系，油壁相连，笑语逢迎。
池亭小队秦筝。
就地围香，临水湔裙。
冶态飘云，醉妆扶玉，未应闲了芳情。
旅怀无限，忍不住、低低问春。
梨花落尽，一点新愁，曾到西泠。


rhythmic: 国香
author: 张炎
content:
莺柳烟堤。
记未吟青子，曾比红儿。
娴娇弄春微透，鬟翠双垂。
不道留仙不住，便无梦、吹到南枝。
相看两流落，掩面凝羞，怕说当时。
凄凉歌楚调，袅馀音不放，一朵云飞。
丁香枝上，几度款语深期。
拜了花梢淡月，最难忘、弄影牵衣。
无端动人处，过了黄昏，犹道休归。


rhythmic: 水龙吟
author: 刘克庄
content:
不须更问旁人，劝君自拂青铜照。
幅巾短褐，有些野逸，有些村拗。
两度呼来，也曾批敕，也曾还诏。
笑先生此手，今堪何用，苔矶上、堪垂钓。
白雪新腔高妙。
把侬家、调疏称道。
六韬未试，抑诗未作，如何归老。
玉带金貂，星儿快活，天来烦恼。
待自笺年甲，缴还官职，换山翁号。
 >> 
词牌介绍


rhythmic: 水龙吟
author: 刘克庄
content:
行藏自决於心，不消谋及门前客。
平生慕用，著书玄晏，挂冠贞白。
帝奖孤高，别加九锡，一筇双屐。
更赐之车服，胙之茅土，依稀在、槐安国。
频领竹宫清职。
仰飞仙、犹龙无迹。
与谁同去，挑包徐甲，负辕班特。
蹉过明师，且寻狎友，杜康仪狄。
笑谢公旷达，暮年垂泪，听桓郎笛。
 >> 
词牌介绍


rhythmic: 水龙吟
author: 刘克庄
content:
先生避谤山栖，戒门不纳高轩客。
谁欤来者，吟诗张碧，诙谐侯白。
礼数由他，谢郎著帽，王郎穿屐。
且问花随柳，举杯邀月，那须预、人家国。
香案旁边供职。
鸟飞空、何曾留迹。
翁铁汉，两贤安在，百夫之特。
但愿王师，早俘颉利，早禽长狄。
便太平无事，卖薪沽酒，骑牛腰笛。
 >> 
词牌介绍


rhythmic: 水龙吟
author: 刘克庄
content:
当年玉立清扬，屋梁落月偏相照。
而今衰飒，形骸百丑，情怀十拗。
久已饰巾、尚堪扶杖，听山东诏。
尽後车载汝，营丘封汝，何必在、溪钓。
晚悟儋书玄妙。
懒从他、锺离传道。
不论资望推排，也做五更三老。
宋玉多悲，唐衢喜哭，好闲烦恼。
问天公，扑断散人二字，赐龟蒙号。
 >> 
词牌介绍


rhythmic: 水龙吟
author: 刘克庄
content:
此翁饱阅人间，三生似是刘宾客。
若论辈行，早陪韩柳，晚交元白。
老矣安能，为人取履，与人争屐。
叹酒泉郡远，醉乡路绝，今何处、堪开国。
解去冰衔华职。
遍空山、难寻行迹。
道旁喘月，田间卧草，也胜郊特。
宰相□□，周公留召，娄公容狄。
喜时平身健，三行社饮，一声樵笛。
 >> 
词牌介绍


rhythmic: 水龙吟
author: 刘克庄
content:
病夫鬓秃颜苍，不堪持向清溪照。
一生枘凿，壮夫懦，通人嫌拗。
让当行家，勒浯西颂，草淮南诏。
幸脱离沮洳，浮游江海，悠然逝、毋吞钓。
宴坐蒲团观妙。
怪痴儿、舂粮求道。
古人尚齿，迎他商皓，拜他庞老。
鸠杖蒲轮，把身束缚，替人愁恼。
煞为僧不了，下梢犹要，紫衣师号。
 >> 
词牌介绍


rhythmic: 水龙吟
author: 刘克庄
content:
斋不是凡人，海山仙圣知来处。
清英融结，佩瑶台月，饮金茎露。
翰墨流行，禁中有本，御前停箸。
向弘文馆里，薰风殿上，亲属和、微凉句。
已被昭阳人妒。
更那堪、鼎成龙去。
曾传宝苑，曾将玉杵，付长生兔。
地覆天翻，河清海浅，朱颜常驻。
算给扶朝者，临雍拜者，下梢须做。
 >> 
词牌介绍


rhythmic: 水龙吟
author: 刘克庄
content:
此翁幸自偏盲，那堪右目生微翳。
羽流禳谢，缁郎忏悔，天乎无罪。
客曰不然，也因口腹，也因瞻视。
汝夜披黄卷，日餐丹荔，贻伊戚、将谁怼。
长智都缘更事。
尽今生、十分珍卫。
暮年怕杀，汗青蠹简，擘红高会。
也莫贪他，君谟旧谱，子云奇字。
特邀张司业，看花题竹，韩家园内。
 >> 
词牌介绍


rhythmic: 风流子
author: 刘克庄
content:
松桂各参天。
石桥下，新种一池莲。
似仙子御风，来从姑射，地灵献宝，产向蓝田。
曾入先生虚白屋，不喜傅朱铅。
记茂叔溪头，深衣听讲，远公社里，素衲安禅。
山间。
多红鹤，端相久，蓦地飞去蹁跹。
但蝶戏鹭翘，有时偷近旁边。
对月中乍可，伴娥孤另，墙头谁肯，窥玉三年。
俗客浓妆，安知国艳天然。


rhythmic: 满庭芳
author: 刘克庄
content:
凉月如冰，素涛翻雪，人世依约三更。
扁舟乘兴，莫计水云程。
忽到一洲奇绝，花无数、多不知名。
浑疑是，芙蓉城里，又似牡丹坪。
蓬莱，应不远，天风海浪，满目凄清。
更一声铁笛，石裂龙惊。
回顾尘寰局促，挥袂去、散发骑鲸。
蘧蘧觉，元来是梦，钟动野鸡鸣。
 >> 
词牌介绍


rhythmic: 贺新郎
author: 刘克庄
content:
吾少多奇节。
颇揶揄、玉关定远，壶头新息。
一剑防身行万里，选甚南溟北极。
看塞雁、衔来秋色。
不但槊棋夸妙手，管城君、亦自无敌。
终贾辈，恐难匹。
酒肠诗胆新来窄。
向西风、登高望远，乱山斜日。
安得良弓并快马，聊与诸公角力。
漫醉把、栏干频拍。
莫恨寒蟾离海晚，待与君、秉烛游今夕。
欢易买，健难得。
 >> 
词牌介绍


rhythmic: 贺新郎
author: 刘克庄
content:
北望神州路。
试平章、这场公事，怎生分付。
记得太行山百万，曾入宗爷驾驭。
今把作、握蛇骑虎。
君去京东豪杰喜，想投戈、下拜真吾父。
谈笑里，定齐鲁。
两河萧瑟惟狐兔。
问当年、祖生去後，有人来否。
多少新亭挥泪客，谁梦中原块土。
算事业、须由人做。
应笑书生心胆怯，向车中、闭置如新妇。
空目送，塞鸿去。
 >> 
词牌介绍


rhythmic: 贺新郎
author: 刘克庄
content:
尽说番和汉。
这琵琶、依稀似曲，蓦然弦断。
作麽一年来一度，欺得南人技短。
叹几处、城危如卵。
元凯後身居玉帐，报胡儿、休作寻常看。
布严令，运奇算。
开门决斗雌雄判。
笑中宵、奚车毡屋，兽惊禽散。
个个巍冠横尘柄，谁了君王此段。
也莫靠、长江能限。
不论周郎并幼度，便仲尼、复起嗟微管。
驰露布，筑京观。
 >> 
词牌介绍


rhythmic: 贺新郎
author: 刘克庄
content:
宣引东华去。
似当年、文皇亲擢，马周徒步。
殿上风霜生白简，下殿扁舟已具。
怎不与、官家留住。
古有一言腰相印，谁教他、满箧婴鳞疏。
还笏退，不回顾。
新来边报犹飞羽。
问诸公、可无长策，少宽明主。
攀槛朱云头雪白，流落如今底处。
但一片、丹心如故。
赖有越台堪眺望，那中原、莫已平安否。
风色恶，海天暮。
 >> 
词牌介绍


rhythmic: 贺新郎
author: 刘克庄
content:
驿骑联翩至。
道台家、筹边方急，酒行姑止。
作麽携将琴鹤去，不管州人堕泪。
富与贵、平生无味。
可但红尘难著脚，便山林、未有安身地。
搔白发，兀相对。
前身小范疑公是。
忆当年、天章阁上，建明尤伟。
庆历诸贤方得路，便不容他老子。
须著放、延州城里。
一句殷勤牢记取，在朝廷、最好图西事。
何必向，玉关外。
 >> 
词牌介绍


rhythmic: 贺新郎
author: 刘克庄
content:
飞诏从天下。
道中朝、名流欲尽，君王思贾。
时事祗今堪痛哭，未可徐徐俟驾。
好著手、扶将宗社。
多少法筵龙象众，听灵山、属付些儿话。
千百世，要传写。
子方行矣乘骢马。
又送他、江南太史，去游毡厦。
老我伴身惟有影，倚遍风轩月榭。
怅玉手、何时重把。
君向柳边花底问，看贞元、朝士谁存者。
桃满观，几开谢。
 >> 
词牌介绍


rhythmic: 贺新郎
author: 刘克庄
content:
南国秋容晚。
晓寒轻、菊花台榭，拒霜池馆。
试向壶山堂上望，万顷黄云刈遍。
总吃著、君侯方寸。
不要汉廷夸击断，要史家、编入循良传。
春脚到，福星见。
家家香火人人愿。
要还他、庆元狨座，建炎蝉冕。
稳奉安舆迎两国，谁谓山遥水远。
福寿比、河沙难算。
来岁而今黄花节，早骖鸾、入侍瑶池宴。
风浩荡，海清浅。
 >> 
词牌介绍


rhythmic: 贺新郎
author: 刘克庄
content:
深院榴花吐。
画帘开、衣纨扇，午风清暑。
儿女纷纷夸结束，新样钗符艾虎。
早已有、游人观渡。
老大逢场慵作戏，任陌头、年少争旗鼓。
溪雨急，浪花舞。
灵均标致高如许。
忆生平、既纫兰佩，更怀椒糈。
谁信骚魂千载後，波底垂涎角黍。
又说是、蛟馋龙怒。
把似而今醒到了，料当年、醉死差无苦。
聊一笑，吊千古。
 >> 
词牌介绍


rhythmic: 贺新郎
author: 刘克庄
content:
湛湛长空黑。
更那堪、斜风细雨，乱愁如织。
老眼平生空四海，赖有高楼百尺。
看浩荡、千崖秋色。
白发书生神州泪，尽凄凉、不向牛山滴。
追往事，去无迹。
少年自负凌云笔。
到而今、春华落尽，满怀萧瑟。
常恨世人新意少，爱说南朝狂客。
把破帽、年年拈出。
若对黄花孤负酒，怕黄花、也笑人岑寂。
鸿北去，日西匿。
 >> 
词牌介绍


rhythmic: 贺新郎
author: 刘克庄
content:
绝顶规危榭。
跨高寒、鸟飞不过，云生其下。
斤无声人按堵，翕青红变化。
览城郭、山川如画。
阁老凤楼修造手，笑谈间、突出凌云厦。
台上景，买无价。
唾壶麈尾登临暇。
似当年、滁阳太守，欧阳公也。
倾倒赣江供砚滴，判断雪天月夜。
更唤取、邹枚司马。
铜雀凌歌舞散，访残砖、断甓无存者。
馀翰墨，被风雅。
 >> 
词牌介绍


rhythmic: 贺新郎
author: 刘克庄
content:
动地东风起。
画桥西、绕溪桑柘，漫山桃李。
寂寂墙阴苍苔径，犹印前回屐齿。
惊岁月、飙驰云驶。
太息攀翻长亭树，是先生、手种今如此。
君不乐，欲何俟。
傍人错会渊明意。
笑斯翁、皇皇汲汲，登山临水。
佳处径呼篮舆去，彷佛柴桑栗里。
从我者、门生儿子。
尝试平章先贤传，屈原醒、不似刘伶醉。
拼酩酊，卧花底。
 >> 
词牌介绍


rhythmic: 贺新郎
author: 刘克庄
content:
鹊报千林喜。
还猛省、谢家池馆，早寒天气。
要与瑶姬叙离索，草草杯盘藉地。
怅减尽、何郎才思。
不愿玉堂并金屋，愿年年、岁岁花间醉。
餐秀色，挹高致。
西园飞盖东山妓。
问何如、半山雪里，孤山烟外。
管甚夜深风露冷，人与长瓶共睡。
任翠羽、枝头多事。
老子平生无他过，为梅花、受取风流罪。
簪白发，莫教坠。
 >> 
词牌介绍


rhythmic: 贺新郎
author: 刘克庄
content:
溪上收残雨。
倚画栏、薄绵乍脱，日阴亭午。
闹市不知春色处，散在荒园废墅。
渐小白、长红无数。
客子虽非河阳令，也随缘、暂作莺花主。
那可负，瓮中醑。
碧云四合千岩暮。
恨匆匆、余方有事，子姑归去。
趁取群芳未摇落，暇日提鱼就煮。
叹激电、光阴如许。
回首明年何处在，问桃花、尚记刘郎否。
公莫笑，醉中语。
 >> 
词牌介绍


rhythmic: 贺新郎
author: 刘克庄
content:
曾与瑶姬约。
恍相逢、翠裳摇曳，珠联络。
风露青冥非人世，揽结玉龙骖鹤。
爱万朵、千条纤弱。
祷祝花神怜惜取，问开时、晴雨须斟酌。
枝上雪，莫消却。
恼人匹似中狂药。
凭危栏、烛光交映，乐声遥作。
身上春衫香薰透，看到参横月落。
算茉莉、犹低一著。
坐有缑山王郎子，倚玉箫、度曲难为酢。
君不饮，铸成错。
 >> 
词牌介绍


rhythmic: 贺新郎
author: 刘克庄
content:
想赴瑶池约。
向东风、名姬骏马，翠鞯金络。
太液池边鹄群下，又似南楼呼鹤。
画不就、纤娇弱。
罗帕封香来天上，泻铜盘、沆瀣供清酌。
春去也，被留却。
芳魂再返应无药。
似诗咏、绿衣黄里，感伤而作。
爱惜尚嫌蜂采去，何况流莺蹴落。
且放下、珠帘遮著。
除却江南黄九外，有何人、敢与花酬酢。
君认取，莫教错。
 >> 
词牌介绍


rhythmic: 贺新郎
author: 刘克庄
content:
浅把宫黄约。
细端相、普陀烟里，金身珠络。
萼绿华轻罗袜小，飞下祥云仙鹤。
朵朵赛、蜂腰纤弱。
已被色香撩病思，尽鹅儿、酒美无多酌。
看不足，怕残却。
人间难得伤春药。
更枝头、流莺呼起，少年狂作。
留取姚家花相伴，羞与万红同落。
未肯让、蜡梅先著。
乐府今无黄绢手，问斯人、清唱何人酢。
休草草，认题错。
 >> 
词牌介绍


rhythmic: 贺新郎
author: 刘克庄
content:
一梦扬州事。
画堂深、金瓶万朵，元戎高会。
座上祥云层层起，不减洛中姚魏。
叹别後、关山迢递。
国色天香何处在，想东风、犹忆狂书记。
惊岁月，一弹指。
数枝清晓烦驰骑。
向小窗、依稀重见，芜城妖丽。
料得花怜侬消瘦，侬亦怜花憔悴。
漫怅望、竹西歌吹。
老矣应无骑鹤日，但春衫、点点当时泪。
那更有，旧情味。
 >> 
词牌介绍


rhythmic: 贺新郎
author: 刘克庄
content:
草草池亭宴。
又何须、珠络臂，琵琶遮面。
宾主一时词翰手，倏忽龙蛇满案。
传写处、尘飞莺啭。
但得时平鱼稻熟，这腐儒、不用青精饭。
阴雾扫，霁华见。
使君偿了丰年愿。
便从今、也无敲扑，也无厨传。
试拂笼纱看壁记，几个标名渠观。
想九牧、闻风争羡。
此老饱知民疾苦，早归来、载笔薰风殿。
诗有讽，赋无劝。
 >> 
词牌介绍


rhythmic: 贺新郎
author: 刘克庄
content:
梦断钧天宴。
怪人间、曲吹别调，局翻新面。
不是先生喑哑了，怕杀乌台旧案。
但掩耳、蝉嘶禽啭。
老去把茅依地主，有瓦盆盛酒荷包饭。
停造请、免朝见。
少狂误发功名愿。
苦贪他、生前死後，美官佳传。
白发归来还自笑，管辖希夷古观。
看一道、冰衔堪羡。
妃子将军未已，问匡山、何似金銮殿。
休更待，杜鹃劝。
 >> 
词牌介绍


rhythmic: 贺新郎
author: 刘克庄
content:
风露驱炎毒。
记仙翁、飘然谪堕，吹笙骑鹄。
历历汉初秦季事，山下瓜犹未熟。
过眼见、群雄分鹿。
想得拂衣游汗漫，试回头、刘项俱蛮触。
斫鲸脍，脯麟肉。
越人好事因成俗。
拥遨头、如云士女，山南山北。
问讯先生无恙否，齐鲁干戈满目。
且游戏、扶胥黄木。
不是世无瓜样枣，便有来、肯饱痴儿腹。
聊举酒，笑相属。
 >> 
词牌介绍


rhythmic: 贺新郎
author: 刘克庄
content:
此腹元空洞。
少年时、诸公过矣，上天吹送。
老大被他禁害杀，身与浮名孰重。
这鼓笛、休休拈弄。
彩笔掷还残锦去，愿今生、来世无妖梦。
且饭犊，莫吞凤。
新来喑哑如翁仲。
羡王郎、骖鸾缥缈，玉箫吹动。
应笑夔州村里女，灸面生愁进奉。
要绝代、倾城安用。
今古何人知此理，有吾家、酒德先生颂。
三万卷，漫充栋。
 >> 
词牌介绍


rhythmic: 贺新郎
author: 刘克庄
content:
主判茅君洞。
有檐间、查查喜鹊，晓来传送。
几度黄符披戴了，此度君恩越重。
被贺监、天随调弄。
做取散人千百岁，笑渠侬、一霎邯郸梦。
歌而过，凤兮凤。
灌园织屦希陈仲。
问先生、加齐卿相，可无心动。
除却醴泉中太乙，拣个名山自奉。
那捷径、输他藏用。
有耳不曾闻黜陟，免教人、贬驳徂徕颂。
服兰佩，结茅栋。
 >> 
词牌介绍


rhythmic: 贺新郎
author: 刘克庄
content:
谪下神清洞。
更遭他、揶揄黠鬼，路旁遮送。
薄命书生鸡肋尔，却笑尊拳忒重。
破故纸、谁教翻弄。
一枕茅檐春睡美，便周公、大圣何须梦。
门前客，任题凤。
卜邻羊仲并求仲。
愿春来、西畴雨足，土膏犁动。
白发巡官占岁稔，不问京房翼奉。
槔与瓮、从今无用。
醉与老农同击壤，莫随人、投献嘉禾颂。
在陋巷，胜华栋。
 >> 
词牌介绍


rhythmic: 贺新郎
author: 刘克庄
content:
妾出於微贱。
小年时、朱弦弹绝，玉笙吹遍。
粗识国风关雎乱，羞学流莺百啭。
总不涉、闺情春怨。
谁向西邻公子说，要珠鞍、迎入梨花院。
身未动，意先懒。
主家十二楼连苑。
那人人、靓妆按曲，绣帘初卷。
道是华堂箫管唱，笑杀鸡坊拍衮。
回首望、侯门天远。
我有平生离鸾操，颇哀而不愠微而婉。
聊一奏，更三叹。
 >> 
词牌介绍


rhythmic: 贺新郎
author: 刘克庄
content:
鬓雪今千缕。
更休休、痴心呆望，故人明主。
晚学瞿聃无所得，不解飞升灭度。
似晓鼓、冬冬挝五。
散尽朝来汤饼客，且烹鸡、要饭茅容母。
怕回首，太行路。
麟台学士微云句。
便樽前、周郎复出，审音无误。
安得春莺雪儿辈，轻拍红牙按舞。
也莫笑、侬家蛮语。
老去山歌尤协律，又何须、手笔如燕许。
援琴操，促筝柱。
 >> 
词牌介绍


rhythmic: 贺新郎
author: 刘克庄
content:
放逐身蓝缕。
被门前、群鸥戏狎，见推盟主。
若把士师三黜比，老子多他两度。
袖手看、名场呼五。
不会车边望尘拜，免他年、青史羞潘母。
句曲洞，是归路。
平生怕道萧萧句。
况新来、冠弁侧，醉人多误。
管甚是非并礼法，顿足低昂起舞。
任百鸟、喧啾春语。
欲托朱弦写悲壮，这琴心、脉脉谁堪许。
君按拍，我调柱。
 >> 
词牌介绍


rhythmic: 贺新郎
author: 刘克庄
content:
国脉微如缕。
问长缨、何时入手，缚将戎主。
未必人间无好汉，谁与宽些尺度。
试看取、当年韩五。
岂有谷城公付授，也不干、曾遇骊山母。
谈笑起，两河路。
少时棋柝曾联句。
叹而今、登楼揽镜，事机频误。
闻说北风吹面急，边上冲梯屡舞。
君莫道、投鞭虚语。
自古一贤能制难，有金汤、便可无张许。
快投笔，莫题柱。
 >> 
词牌介绍


rhythmic: 贺新郎
author: 刘克庄
content:
万字如针缕。
忆王郎、丹墀大对，气为文主。
贵近旁观俱失色，仰止如天圣度。
笑杜牧、成名居五。
晚面清光犹苦谏，似封人、恳切言君母。
谪尘世，错行路。
当时宜和薰风句。
又那知、青云一跌，被才名误。
输与灵和殿前柳，柔软随风学舞。
怪两鸟、新来停语。
不是先生高索价，问何时、宰相先生许。
举杯祝，莫倾柱。
 >> 
词牌介绍


rhythmic: 贺新郎
author: 刘克庄
content:
身畔无丝缕。
但从前、裳练，做他家主。
甲子一周加二纪，兔走乌飞几度。
赛孔子、如来三五。
鹤发萧萧无可截，要一杯、留客惭陶母。
门外草，欲迷路。
朗吟白雪阳春句。
待夫君、骊驹不至，鹊声还误。
老去聊攀莱子例，倒著斑衣戏舞。
记田舍、火炉头语。
肘後黄金腰下印，有高堂、未敢将身许。
且扇枕，莫倚柱。
 >> 
词牌介绍


rhythmic: 贺新郎
author: 刘克庄
content:
辇路东风里。
试回头、金闺昨梦，侵寻三纪。
岁晚岿然灵光殿，仆与君侯而已。
漫过眼、几番桃李。
珠履金钗常满座，问谁人、得似张公子。
驰骥，佩龟紫。
宿云收尽檐声止。
玳筵开、高台风月，後堂罗绮。
恰近洛人修禊节，莫惜飞觞临水。
怕则怕、追锋徵起。
此老一生江海客，愿风云、际会从今始。
宁郁郁，久居此。
 >> 
词牌介绍


rhythmic: 贺新郎
author: 刘克庄
content:
老去光阴驶。
向西风、疏林变缬，残霞成绮。
尚喜暮年腰脚健，不碍登山临水。
算自古、英游能几。
客与桓公俱臭腐，独流传、吹帽狂生尔。
後来者，亦犹此。
篮舆伊轧柴桑里。
问黄花、没些消息，空篱而已。
赖有一般芙蓉月，偏照先生怀里。
且觅个、栏干同倚。
检点樽前谁见在，忆平生、共插茱萸底。
欢未足，饮姑止。
 >> 
词牌介绍


rhythmic: 贺新郎
author: 刘克庄
content:
忆昔俱年少。
向斯晨、登高怀古，赋诗舒啸。
追数樽前插花客，人物并皆佳妙。
禁几度、西风残照。
元子寄奴曾富贵，到而今、一一消磨了。
君不乐，後人笑。
山南山北添华表。
叹归来、谢池草合，黄台瓜少。
老去爱持齐物论，谁管彭殇寿夭。
待细说、教天知道。
不羡两苏并二宋，愿弟兄、岁岁同吹帽。
杯到手，莫辞。
 >> 
词牌介绍


rhythmic: 贺新郎
author: 刘克庄
content:
何必游嵩少。
屋边山、松风浩荡，虎龙吟啸。
旧效楚人悲秋作，晚爱陶诗高妙。
发如此、临流羞照。
屈指向来夸毗子，被西风、一笔都勾了。
曾不满，达人笑。
当年玉振於江表。
怅而今、老身空在，欢娱全少。
假使真如彭祖寿，蒙叟犹嗤渠夭。
偶落笔、不经人道。
岁晚连床谈至晓，胜冈头、出没看乌帽。
君举白，我频。
 >> 
词牌介绍


rhythmic: 贺新郎
author: 刘克庄
content:
人老难重少。
强追陪、李侯痛饮，刘郎清啸。
报答秋光无一字，虚说君房语妙。
且匣起、青铜休照。
赖有多情篱下菊，待西风、不肯先开了。
留晚节，发孤笑。
孔璋客绍衡依表。
有谁怜、戴花翁病，插萸人少。
生不逢场闲则剧，年似龚生犹夭。
吃紧处、无人曾道。
到得扶他迂叟出，算貂蝉、未抵深衣帽。
街酒贱，更沽。
 >> 
词牌介绍


rhythmic: 贺新郎
author: 刘克庄
content:
犹记臣之少。
兴狂时、过陈遵饮，对孙登啸。
岁晚登临多感慨，但觉齐山诗妙。
任蓉月、柳风吹照。
金印不来丹飞去，拟神仙、富贵都差了。
空铸错，与人笑。
九年前拜悬车表。
试回看、柴桑菊老，玄都花少。
周也曾言殇子寿，佛以白头为夭。
末後句、岩头曾道。
头似秃巾裹懒，最不宜蝉冕宜僧帽。
杯中物，直须。
 >> 
词牌介绍


rhythmic: 贺新郎
author: 刘克庄
content:
行乐尤宜少。
忆坡公、洞箫听罢，划然长啸。
四海共知霜鬓满，莫问近来何妙。
也不记、金莲曾照。
老没太官糕酒分，把茱萸、便准登高了。
齐得丧，等嘻笑。
集无韩子潮州表。
数当时、南迁者众，北归人少。
赤壁玉堂均一梦，此岂蛮烟能夭。
与同叔、俱尝知道。
谁向进贤冠底说，画出来、不似眉山帽。
秋菊盏，献公。
 >> 
词牌介绍


rhythmic: 贺新郎
author: 刘克庄
content:
鹏赋年犹少。
晚飘蓬、夜郎秋浦，渔歌猿啸。
骏马名姬俱散去，参透南华微妙。
敛万丈、光芒回照。
妃子将军个甚，老先生、拂袖金闺了。
供玉齿，粲然笑。
解骖赖有汾阳老。
叹今人、布衣交薄，绨袍情少。
黄祖斗筲何足算，鹦鹉才高命夭。
与贺监、其归同道。
脱下锦袍与呆底，谪仙人、白伫乌纱帽。
邀素月，入杯。
 >> 
词牌介绍


rhythmic: 贺新郎
author: 刘克庄
content:
低局从头错。
解危机、除非唤取，国棋来著。
不信胡儿能胆大，南岸安他阵脚。
谈笑里、乌巢空幕。
西起岷峨东海岱，有捷旗、露布无宵柝。
莘渭後，到秋壑。
淮田犁遍吴田荻。
问台家、山河宇宙，是谁擎托。
自觉怀中残锦尽，采色彰施技薄。
视柳雅、韩碑瞠若。
稽首鲁公黄发颂，世何人、堪继奚斯作。
楚狂语，莫删却。
 >> 
词牌介绍


rhythmic: 贺新郎
author: 刘克庄
content:
宿雨轻飘洒。
少年时、追欢记节，同人于野。
老去登临无脚力，徙倚屋东篱榭。
但极目、海山如画。
千古惟传吹帽汉，大将军、野马尘埃也。
须彩笔，为陶写。
鹤归旧里空悲咤。
叹原头、累累高冢，洛英凋谢。
留得香山病居士，却入渔翁保社。
怅谁伴、先生情话。
樽有葡萄簪有菊，西凉州、不似东篱下。
休唤醒，利名者。
 >> 
词牌介绍


rhythmic: 贺新郎
author: 刘克庄
content:
拂袖归来也。
懒追陪、竹林嵇阮，兰亭王谢。
谁与此翁相暖热，赖有平生伯雅。
且放意、高吟闲话。
山鸟山花皆上客，又何须、胜似公荣者。
胸磊块，总浇下。
盘龙痴绝求鹅炙。
这先生、黄齑瓮熟，味珍无价。
酒颂一篇差要妙，庄列诸书土苴。
任礼法、中人嘲骂。
君特未知其趣耳，若还知、火急来投社。
共秉烛，惜今夜。
 >> 
词牌介绍


rhythmic: 贺新郎
author: 刘克庄
content:
过眼光阴驶。
忆垂髫、留连节物，逢场游戏。
初试衣弄纨扇，斗采菖蒲涧里。
今发白、颜苍如此。
艾子萧郎方用事，怪先生、苦死纫兰芷。
君不乐，欲何俟。
头标夺得群儿喜。
向溪边、旁观助噪，叹吾衰矣。
欲建鼓旗无气力，唤起龙泉改委。
但酒户、加封而已。
晚觉醉乡差快活，那独醒、公子真呆底。
聊洗净，笛筝耳。
 >> 
词牌介绍


rhythmic: 贺新郎
author: 刘克庄
content:
家有仙禽二。
早追随、先生杖屦，互乡童子。
旦旦池边三薰沐，夜夜山中警睡。
且伴我、人间游戏。
此老生平哀大陆，到末梢、始忆华亭唳。
评往事，败佳思。
古云鹤算谁能纪。
叹归来、山川如故，人民非是。
但愿主君高飞去，莫爱乘轩禄位。
更赛过、令威千岁。
假使焦山真羽化，待华阳贞逸铭方瘗。
我拍手，渠展翅。
 >> 
词牌介绍


rhythmic: 洞仙歌
author: 刘克庄
content:
上林全树，曾借君栖宿。
朝过瑶台暮群玉。
忽翩然、脱下宫锦袍来，□□□，却向齐州受。
等闲挥醉笔，咳唾千篇，长与诗家窃膏馥。
身是酒星文星，刚被诗人，□唤做、禁中颇牧。
便散发、骑鲸去何妨，从我者谁欤，安期徐福。
 >> 
词牌介绍


rhythmic: 洞仙歌
author: 刘克庄
content:
眇难揽镜，跛尤难穿履。
赖有胡公菊潭水。
信医言、断了重碧轻红，禁害杀，不遣高吟大醉。
古来稀七十，添许多年，赢得笺天致君事。
莫问客去门前，金尽床头，留宝扇、御诗珍秘。
畴昔慕、乖崖老尚书，到晚节依稀，有些儿似。
 >> 
词牌介绍


rhythmic: 八声甘州
author: 刘克庄
content:
物微生处远，往还来、非但稻粱求。
似爱长安日，怕阴山雪，善自为谋。
个里幸无鸣镝，随意占沙洲。
归兴何妨待，风景和柔。
昔到衡阳回去，今随阳避地，遍海南头。
与西川流寓，彼此各淹留。
未得云中消息，登望乡台了又登楼。
江天阔，几行草字，字字含愁。


rhythmic: 烛影摇红
author: 刘克庄
content:
拙者平生，不曾乞得天孙巧。
那回忝扈属车来，岂是齐卿小。
此膝不曾屈了。
更休文、腰难运掉。
前贤样子，表圣宜休，申公告老。
凉簟安眠，绝胜直铃声搅。
集中大半是诗词，幸没潮州表。
月夕花朝咏啸。
叹人间、愁多乐少。
蓬莱有路，办个船儿，逆风也到。
 >> 
词牌介绍


rhythmic: 祝英台近
author: 刘克庄
content:
雨凄迷，风料峭。
情绪被花恼。
白白红红，满地无人扫。
可堪解佩盟寒，坠楼命薄，更杜宇、枝头闲。
绿阴绕。
青帝结束匆匆，转眼朱明了。
怕与春辞，茗玉山倒。
後期觉做明年，春年年好，却不道、明年人老。
 >> 
词牌介绍


rhythmic: 最高楼
author: 刘克庄
content:
南岳後，累任作祠官。
试说与君看。
仙都玉局才交卸，新衔又管华州山。
怪先生，吟胆壮，饮肠宽。
去岁拥、旌旗称太守。
今岁带、称漫叟。
慵入闹，惯投闲。
有时拂袖寻种放，有时携枕就陈抟。
任旁人，嘲潦倒，笑痴顽。


rhythmic: 最高楼
author: 刘克庄
content:
周郎後，直数到清真。
君莫是前身。
八音相应谐韶乐，一声未了落梁尘。
笑而今，轻郢客，重巴人。
只少个、绿珠横玉笛。
更少个、雪儿弹锦瑟。
欺贺晏，压黄秦。
可怜樵唱并菱曲，不逢御手与龙巾。
且醉眠，篷底月，瓮间春。


rhythmic: 最高楼
author: 刘克庄
content:
吾衰矣，百事且随缘。
只字不笺天。
几曾三宿为归计，更巴一岁是希年。
记儿时，闻祖父，说隆乾。
我不与、少年争遇合。
你莫共、老僧争戒腊。
靴皱面，垂肩。
锦袍夺去饶之问，虎皮撤起付伊川。
剩空身，无长物，可飞仙。


rhythmic: 最高楼
author: 刘克庄
content:
吾衰矣，不慕勒燕然。
不爱画凌烟。
此生惭愧支离叟，何功消受水衡钱。
错教人，占卦气，算流年。
漫摘取、野花簪一朵。
更拣取、小词填一个。
素发、暖丹田。
罗浮杖胜如旌节，华阳巾不减貂蝉。
这先生，非散圣，即仙。


rhythmic: 最高楼
author: 刘克庄
content:
辛亥後，六请挂衣冠。
甲子始休官。
白驹恰则来空谷，青牛早已出函关。
笑狂生，还笏易，上竿难。
也莫爱、宫中请内相。
也莫爱、堂中呼六丈。
但祷祝，要痴顽。
懒挥玉斧重修月，不扶铁拐会登山。
免飞升，长快活，戏人间。


rhythmic: 最高楼
author: 刘克庄
content:
臣少也，豪举泛星槎。
飘逸吐天葩。
穆陵误奖推儒宿，龙泉曾唤做行家。
今耄矣，文跌宕，字麻茶。
同队者、多为公与相。
广坐里、都无兄与丈。
生有限，望犹奢。
补还瞎子重开卷，放教跛子出看花。
地行仙，疑是汝，不争些。


rhythmic: 最高楼
author: 刘克庄
content:
金闺彦，荷蒉过山前。
把钓坐溪边。
呼来每得天颜笑，放归犹作地行仙。
尽教人，避俗，谤逃禅。
且缄了、淳夫三味口。
更袖了、坡公三制手。
宁殿後，不争先。
小於卫武二十岁，大於绛老两三年。
这高名，并上寿，几人全。


rhythmic: 风入松
author: 刘克庄
content:
橐泉梦断夜初长。
别馆凄凉。
细思二十年前事，叹人琴、已矣俱亡。
改尽潘郎鬓发，消残荀令衣香。
多年布被冷如霜。
到处同床。
箫声一去无消息，但回首、天海茫茫。
旧日风烟草树，而今总断人肠。
 >> 
词牌介绍


rhythmic: 风入松
author: 刘克庄
content:
归鞍尚欲小徘徊。
逆境难排。
人言酒是消忧物，奈病馀、孤负金。
萧瑟捣衣时候，凄凉鼓缶情怀。
远林摇落晚风哀。
野店犹开。
多情惟是灯前影，伴此翁、同去同来。
逆旅主人相问，今回老似前回。
 >> 
词牌介绍


rhythmic: 风入松
author: 刘克庄
content:
残更难睚抵年长。
晓月凄凉。
芙蓉院落深深闭，叹芳卿、今在今亡。
绝笔无求凰曲，痴心有返魂香。
起来休镊鬓边霜。
半被堆床。
定归兜率蓬莱去，奈人间、无路茫茫。
缘断漫三弹指，忧来欲九回肠。
 >> 
词牌介绍


rhythmic: 风入松
author: 刘克庄
content:
攀翻宰树暂徘徊。
草草安排。
昔人徒步陈鸡絮，愧公家、仆马觥。
华表旧愁满目，黄粱残梦伤怀。
欲将庄列等欢哀。
对卷慵开。
凭高指点虚无路，问何年、辽鹤归来。
宿酒得风渐解，小舆待月同回。
 >> 
词牌介绍


rhythmic: 水调歌头
author: 刘克庄
content:
君看郭西景，浑不减孤山。
飞楼突兀百尺，轮奂侈前观。
绝唱新词寡和，堕泪旧碑无恙，往事付惊澜。
不见辽鹤返，惟对水鸥闲。
又何必，珠翠盛，管弦欢。
唾壶麈尾潇洒，领客上高寒。
丞相功存宗庙，祭酒义兼家国，世事尚相关。
风月寓意耳，莫作晋人看。
 >> 
词牌介绍


rhythmic: 贺新郎
author: 刘克庄
content:
辜负东风约。
忆曾将、淮南草木，笔端笼络。
后土祠中明月夜，忽有瑶姬跨鹤。
迥不比、水仙低弱。
天上人间惟一本，倒千锺、琼露花前酌。
追往事，怎忘却。
移根应费仙家药。
漫回头、关山信断，堡城笳作。
问讯而今平安否，莫遣玉箫惊落。
但画卷、依稀描著。
白发愧无渡江曲，与君家、子敬相酬酢。
新旧恨，两交错。
 >> 
词牌介绍


rhythmic: 满江红
author: 刘克庄
content:
晓色朦胧，佳色在、黄堂深处。
记当日、霓旌飞下，鸾翔凤翥。
兰省旧游隆注简，竹符新剖宽忧顾。
有江南、千里好溪山，留君住。
牙板唱，花舞。
云液滑，霞觞举。
顾朱颜绿鬓，年年如许。
见说相门须出相，何时再筑沙堤路。
看便飞、丹诏日边来，朝天去。
 >> 
词牌介绍


rhythmic: 水调歌头
author: 刘克庄
content:
风露洗玉宇，星斗灿银潢。
云间笙鹤来下，人世变凄凉。
九转金丹成後，一朵红云深处，玉立侍虚皇。
却笑跨夺子，草草梦黄粱。
君记否，齐桓□，鲁灵光。
中原公案未了，直下欠人当。
试问玉门关外，何似金銮殿上，此段及平章。
富贵倘来耳，万代姓名香。
 >> 
词牌介绍


rhythmic: 乳燕飞・贺新郎
author: 刘克庄
content:
风流八十，是人间妆点，孩儿眉额。
再著三星添上面，又是一般奇特。
且置零头，举将成数，算起君须识。
从今十倍，恰当彭祖八百。
更把百倍添来，庄椿身世，又十头添撇。
况迈非熊年纪在，管取方来勋业。
子既生孙，孙还又子，堆几床牙笏。
瑶池会宴，饱看几度桃实。


rhythmic: 水龙吟
author: 刘克庄
content:
昔人风调谁高，二疏盛日还乡里。
公卿祖道，百城围尽，争传佳事。
闻自垂车日，都门外、送车凡几。
今世无工，尽置之勿道，煌处、独青史。
佳甚东阳山水。
是昔时、钓游某地。
风流脱似，洛中耆老，一人而已。
好为霞觞，正庭阶、彩衣荣侍。
便明朝有诏，启门解说，值先生醉。
 >> 
词牌介绍


rhythmic: 买陂塘・摸鱼儿
author: 赵癯斋
content:
闻掀髯、岭头长啸，梅花一夜香吐。
正看鸣凤朝阳影，何事惊鸿翩举。
来又去。
但赢得、儿童拍手笑无据。
人间何处。
有九曲栽芹，一峰横砚，江上听春雨。
功名事，不信朝鳞暮羽。
九关虎豹如许。
午桥见有闲风月，正自不妨嘉趣。
君记取。
人尽道、东山安石难留住。
伏龙三顾。
待报了君恩，勋铭彝鼎，归作子期侣。


rhythmic: 贺新郎
author: 程正同
content:
久矣无循吏。
自当年、弘宽去後，风流谁继。
律令喜为鹰击勇，无复柔桑驯雉。
何幸见、真儒小试。
手种海棠三百本，有几多、遗爱人须记。
潘岳县，未为贵。
文章政事通枫陛。
看傅岩、霖雨岁旱，要须均施。
玉色温其山似立，气禀新秋清厉。
便好据、经纶要地。
却笑庞才非百里，骤天衢、自合还天骥。
卮酒祝，八千岁。
 >> 
词牌介绍


rhythmic: 沁园春
author: 程正同
content:
富敌陶猗，才卑贾马，气吞曹刘。
更妓娱安石，东山名胜，樽盈文举，北海风流。
事冷千年，身兼八子，豪举伊谁与匹俦。
应还笑，为天将降任，未欲东周。
优游。
宁久淹留。
管蓬矢桑弧志早酬。
有棠棣联芳，庭萱不老，砌兰擢秀，蟾桂传秋。
要颂椿龄，若将柏叶，婢膝奴颜应合羞。
直须是，功名期会，同跨鳌头。
 >> 
词牌介绍


rhythmic: 满庭芳
author: 程正同
content:
五柳先生，宦情无几，赋成归去来兮。
吾归何所，任运且随时。
曾向高人问道，清妙处、已悟希夷。
谁能羡，胸中芥子，容易纳须弥。
竹林，新职事，神交狂客，志慕天随。
但能乐天知命，夫复何疑。
多谢故人念我，平安报、不必纲维。
饮君酒，愿君同寿，此外本无为。
 >> 
词牌介绍


rhythmic: 清夜游
author: 周端臣
content:
西园昨夜，又一番、阑风伏雨。
清晨按行处。
有新绿照人，乱红迷路。
归吟窗低，但瓶几留连春住。
窥晴小蝶翩翩，等闲飞来似相妒。
迟暮。
家山信杳，奈锦字难凭，清梦无据。
春尽江头，啼鹃最凄苦。
蔷薇几度花开，误风前、翠樽谁举。
也应念、留滞周南，思归未赋。


rhythmic: 春归怨
author: 周端臣
content:
问春为谁来、为谁去，匆匆太速。
流水落花，夕阳芳草，此恨年年相触。
细履名园，闲看嘉树，蔼翠阴成簇。
争知也被韶华，换却诗人鬓边绿。
小花深院静，旋引清尊，自歌新曲。
燕子不归来，风絮乱吹帘竹。
误文姬、凝望久，心事想劳频卜。
但门掩黄昏，数声啼，又唤起、相思一掬。


rhythmic: 木兰花慢
author: 周端臣
content:
霭芳阴未解，乍天气、过元宵。
讶客袖犹寒，吟窗易晓，春色无聊。
梅梢。
尚留顾藉，滞东风、未肯雪轻飘。
知道诗翁欲去，递香要送兰桡。
清标。
会上丛霄。
千里阻、九华遥。
料今朝别後，他时有梦，应梦今朝。
河桥。
柳愁未醒，赠行人、又恐越魂销。
留取归来系马，翠长千缕柔条。


rhythmic: 六桥行
author: 周端臣
content:
芙蓉苑。
记试酒清狂，鞭游遍。
翠红照眼。
凝芳露、洗出青霞一片。
垂杨两岸。
窥镜底、新妆深浅。
应料似、锦帐行春，三千粉春矜艳。
邂逅系马堤边，念玉笋轻攀，笑簪同欢。
岁华暗换。
西风路、几许愁肠凄断。
仙城梦黯。
还又是、六桥秋晚。
凝望处，烟淡云寒，人归雁远。


rhythmic: 六桥行
author: 周端臣
content:
苏堤路。
正密柳烘烟，嫩莎收雨。
野芳竞吐。
山如画、隐隐云藏山坞。
六桥徙倚。
喧处处、行春箫鼓。
鸥影外、一片湖光，夷犹彩舟来去。
凝想禊饮花前，爱裙幄围香，款留连步。
旧踪未改，还曾记、揽结亭边芳树。
愁情几许。
更多似、一天飞絮。
空自有、花畔黄鹂，知人笑语。


rhythmic: 贺新郎
author: 周端臣
content:
怕听黄昏雨。
到黄昏、陡顿潇潇，雨声不住。
香冷罗衾愁无寐，难奈凄凄楚楚。
暗试把、佳期重数。
楼外一行征雁过，更偏来、撩理芳心苦。
心自苦，向谁诉。
菱花憔悴羞人觑。
欢红低翠黯，不似旧家眉妩。
目断阳台幽梦阻，孤负朝朝暮暮。
怕泪落、瑶筝慵拊。
手拈梅花春又近，料人间、别有安排处。
云碧袖，为君舞。
 >> 
词牌介绍


rhythmic: 沁园春
author: 赵福元
content:
一剑凌风，跨六鳌头，登群玉峰。
听金童宣敕，琼胎掇送，大唐进士，圣宋仙翁。
琪树玲珑，宝花散漫，香霭天枝绕绛空。
後五日，有竹湖公相，梦叶非熊。
峥嵘得子如龙。
傲南墅修篁皓鹤中。
似银瓶碾月，一清彻底，玉虹贯斗，千丈蟠胸。
洛殿催班，燃灯赐对，九万鹏程瞬息通。
蟠桃宴，与蟾宫双桂，长伴乔松。
 >> 
词牌介绍


rhythmic: 沁园春
author: 赵福元
content:
斗柄御寅，序启苍涂，气转洪钧。
正乾坤交泰，圣贤相遇，风声虎啸，雾龙兴。
华渚流虹，璇枢绕电，期迈三朝嵩降申。
真希有，庆吾皇万岁，重臣千春。
枫震宠数来频。
绾叠组累累辉楚城。
看袍将赐锦，带仍佩玉，十行丹诏，单骑红尘。
入赞中兴，泰阶上宰，寿域八荒歌太平。
运化笔，管烘□桃李，又一番新。
 >> 
词牌介绍


rhythmic: 沁园春
author: 赵福元
content:
珠斗阑干，银河清浅，梦帝关。
见六丁拥道，一声传跸，翠幢舞凤，彩扇交鸾。
寿祝天齐，神夸岳降，报到明朝重整班。
璇星烂，有赤松黄石，雾凑苍坛。
仙风绿鬓朱颜。
才奏罢呼麟游海山。
命飞琼步月，瑶台凝净，云英捣雪，玉杵光寒。
鹤立芝庭，龟迎荷□，鼎看翩翩彩袖翻。
留春醉，醉何须归去，常在人寰。
 >> 
词牌介绍


rhythmic: 念奴娇
author: 李亿
content:
镜鸾分影，望天涯肠断，悄无红叶。
几度秋风吹翠被，一缕幽香难灭。
燕卜新梁，花移别槛，回首春如客。
欢情何在，绿杨空销愁色。
可是今古风流，小乔姝丽，只许周郎得。
金谷珠帘空百尺，不碍梦魂飞入。
钗股盟深，旧缘未断，月有重圆日。
蓝桥路近，乘云先问消息。
 >> 
词牌介绍


rhythmic: 徵招
author: 李亿
content:
翠壶浸雪明谣夜，初疑玉虬飞动。
莫弄紫箫吹，堕寒琼惊梦。
把红炉对拥。
怕清魄，不禁霜重。
爱护殷勤，待长留作，道人香供。
尘暗古南州，风流远、谁寻故枝么凤。
谩举目销凝，对愁云。
向霞扉月洞。
且嚼蕊、细开春瓮。
这奇绝，好唤苍髯，与竹君来共。


rhythmic: 满庭芳
author: 刘颉
content:
莺老梅黄，水寒烟淡，断香谁与添温。
宝缸初上，花影伴芳尊。
细细轻帘半卷，凭阑对、山色黄昏。
人千里，小楼幽草，何处梦王孙。
十年，羁旅兴，舟前水峄，马上烟村。
记小亭香墨，题恨犹存。
几夜江湖旧梦，空凄怨、多少销魂。
归鸦被，角声惊起，微雨暗重门。
 >> 
词牌介绍


rhythmic: 贺新郎
author: 冯取洽
content:
九日明朝是。
问宜轩何事，今朝众宾交至。
长记每年八月八，曾庆饮仙出世。
直推到、於今何意。
要待千崖秋气爽，向东篱、试探花开未。
挝急鼓，舞长袂。
主人臭味花相似。
笑争春、红紫低昂，转头扫地。
独占西风摇落候，旋屑黄金点缀。
做得个、秋花元帅。
旧说东阳流菊水，饮之者、寿过百馀岁。
泛此酒，劝公醉。
 >> 
词牌介绍


rhythmic: 贺新郎
author: 冯取洽
content:
自愿卑栖翼。
似沧洲、白鸟悠悠，静依拳石。
聊寄一梯云木表，俯视霁虹千尺。
乐江上、山间声色。
镜样清流环样绕，笑赐湖、一曲夸唐敕。
尘外趣，有谁识。
飞来妙墨痕犹湿。
走盘珠流出，不火食人胸膈。
三叹阳春知和寡，但觉光生虚室。
何处觅，倚歌箫客。
他日玉林来得否，待平分、风月供吟笔。
添一友，共闲逸。
 >> 
词牌介绍


rhythmic: 贺新郎
author: 冯取洽
content:
句里思黄九。
笑王郎、不奈寒芳，腰围如柳。
得似江郎饶雅趣，时揽黄花诳口。
吐妙语、与之争秀。
闲绕珍从吟不尽，尽风前、露下栾栾瘦。
香自足，岂劳嗅。
一尊问我能同否。
叹双溪、冷落篱边，傲霜犹有。
浩唱云笺金缕调，兴发小槽珠酒。
待唤醒、早春梅友。
独恨爱花人易老，漫一年，好景还依旧。
东望处，立良久。
 >> 
词牌介绍


rhythmic: 贺新郎
author: 冯取洽
content:
梦折营门柳。
送君归、暂戏斑衣，又拢征袖。
到得皇州风景异，只有湖山似旧。
把感慨、寓之杯酒。
雨抹晴妆西子样，且平章、剩赋诗千首。
富与贵，本来有。
青油幕底筹攻守。
拥貔貅、朝气凌云，夜锋冲斗。
蜀淮氛犹在眼，一扫正须健帚。
又何惜、驱弛奔走。
快展韬铃资世用，看归来、金印悬双肘。
倾玉，为亲寿。
 >> 
词牌介绍


rhythmic: 贺新郎
author: 冯取洽
content:
那得身无事。
问双溪老子，而今万缘空否。
正使尘牢偿未了，毕竟难昏灵府。
已笑唾、功名如土。
五十九年风雨过，算非非、是是何须数。
垂老也，信缘度。
绿阴朱夏回清暑。
叹病来、觞怯流霞，扇闲白羽。
方念生初增感慨，谁寄乐章新语。
知是我、花庵庵主。
一别三年惟梦见，定何时、相对倾琼醑。
惊世路，有豺虎。
 >> 
词牌介绍


rhythmic: 贺新郎
author: 冯取洽
content:
知彼须知此。
问筹边、攻守规模，云何则是。
景色犹日暮，壮士无由吐气。
又安得、将如廉李。
燕坐江沱甘自蹙，笑腐儒、枉楦朝家紫。
用与舍，徒为耳。
黄芦白苇迷千里。
叹长淮、篱落空疏，仅馀残垒。
读父兵书宁足恃，击楫谁盟江水。
有识者、知其庸矣。
多少英雄沈草野，岂堂堂、吾国无君子。
起诸葛，总戎事。
 >> 
词牌介绍


rhythmic: 贺新郎
author: 冯取洽
content:
问讯花庵主。
这一宗、拍板门槌，是谁亲付。
逢翰墨场聊作戏，那个是真实语。
算惟有、青山堪住。
玉立林幽真脱洒，又何妨、白石和泉煮。
底用判，云游据。
朝三暮四从渠赋。
且随缘、家养园收，自然成趣。
此外盘蜗馀一室，人我两俱无负。
要参到、道心微处。
尽作逃禅逃得密，也难遮、拨草来寻路。
应为拨，懒残芋。
 >> 
词牌介绍


rhythmic: 贺新郎
author: 冯取洽
content:
二老交相访。
正不妨、勃姗，舍车而杖。
忆在蓉村新雨过，门外春流浩荡。
中有个、列仙相。
把酒论诗饶胜韵，更柳边、花底同心赏。
临别句，几回唱。
忽传风驭来溪上。
遣儿曹、策马郊迎，老怀欣畅。
争讶金华佳父子，飞下蓬莱阆。
有四士、追随仙仗。
我爱君如何次道，便令人、直欲倾家酿。
歌妙曲，郑声放。
 >> 
词牌介绍


rhythmic: 贺新郎
author: 冯取洽
content:
往事休寻访。
幸老来、筋力差强，未须扶杖。
收脚八风波外立，一片虚空荡荡。
误寿者、本来无相。
今日不知何日也，便戊申、重见何须赏。
大梦曲，此时唱。
团栾儿女溪堂上。
且一觞、一咏陶然，此情堪畅。
漫说神仙华屋好，缥缈峤壶蓬阆。
这浮幻、也难凭仗。
何似熏风来岁岁，蔼一家、和气如春酿。
婚嫁了，尽闲放。
 >> 
词牌介绍


rhythmic: 沁园春
author: 冯取洽
content:
我爱□君，结屋并山，友松竹梅。
有倦游孤剑，暂悬素壁，醉吟行履，时印苍苔。
得失不惊，知恬交养，浩浩胸中何壮哉。
须知道，似骅骝万里，道路方开。
相期湖上舒怀。
莫放过花枝与酒杯。
况上天已办，河东新赋，圜桥乐得，海内英才。
矍铄溪翁，据鞍一笑，画饼功名赋倘来。
长堤上，正柳花荷气，尽可追陪。
 >> 
词牌介绍


rhythmic: 沁园春
author: 冯取洽
content:
人事好乖，云散风流，暗思去年。
记竹舆伊轧，报临村里，筇枝颠倒，忙返溪边。
翦韭新炊，寻桃小酌，取次欢谣俱可编。
难忘处，是阳春一曲，群唱尊前。
新晴又放花天。
况家酿堪携不用钱。
想有人如玉，已过南市，无人伴我，重醉西阡。
旧约难凭，新词堪赋，乐事赏心那得全。
归来也，命儿将此意，写以朱弦。
 >> 
词牌介绍


rhythmic: 沁园春
author: 冯取洽
content:
一雨霈然，六合全清，空无点埃。
喜秋容新沐，为谁媚妩，凉蟾留照，正尔徘徊。
蜡屐清游，渔蓑淡话，富贵於予何有哉。
双溪上，总旧盟鸥鹭，来往无猜。
烟霞竹石松梅。
更无数幽花陆续开。
渐黄鸡啄黍，肥堪一箸，浮蛆拍瓮，美可三杯。
儿解应门，翁方索句，俗客来时莫放来。
青山好，尽从今日日，闼不妨排。
 >> 
词牌介绍


rhythmic: 沁园春
author: 冯取洽
content:
举世纷纷，风靡波流，名氛利埃。
有幽人嘉遁，长年修洁，寒花作伴，竟日徘徊。
餐荐夕英，杯迎朝露，世味何如此味哉。
扬扬蝶，尽弄芳来往，我又奚猜。
双溪约玉林梅。
拟真到庄门一扣开。
奈衢山风急，勒教回驾，横圹水弱，未许浮杯。
恨结停云，神驰落月，白雪风前忽堕来。
教儿唱，侑蓑翁一醉，无闷堪排。
 >> 
词牌介绍


rhythmic: 沁园春
author: 冯取洽
content:
问讯柳溪，溪上柳容，胡为带埃。
叹阳春陡变，孰为披拂，赏音难遇，谁与徘徊。
好在湖山，吾容不辱，寄径垂条岂偶哉。
休摇荡，且深根宁极，免俗人猜。
何妨傍竹依梅。
待青眼春回一笑开。
尽攀丝弄叶，效颦施黛，笼鞯拂帽，藉阴传杯。
未碍飞绵，一高千丈，风力微时稳下来。
天难问，便陶门汉苑，一任安排。
 >> 
词牌介绍


rhythmic: 沁园春
author: 冯取洽
content:
禀气之中，具圣之和，生逢令辰。
算三春仲月，方才破二，百年大齐，恰则平分。
立玉林深，散花庵小，中有け然自在身。
诗何似，似苏州闲远，庾府清新。
青鞋布袜乌巾。
试勇往蓉溪一问津。
有心香一瓣，心声一阕，更携阿艾，同寿灵椿。
劫劫长存，生生不息，宁极深根秋又春。
聊添我，作风流二老，岁岁寻盟。
 >> 
词牌介绍


rhythmic: 沁园春
author: 冯取洽
content:
有孤竹君，音节拂云，谥曰洞箫。
纵柳郎填就，周郎顾罢，欠伊品藻，律也难调。
惭愧何郎。
呜呜袅袅，翻入颚唇齿舌喉。
谁知道，是郭郎亲授，共贯同条。
後来一辈枵枵。
甚声响都如鹦鹉娇。
叹秦青已往，嘉荣何在，念奴骨朽，李八魂消。
试向尊前，听君一曲。
前辈风流未觉凋。
冯郎老，但点头咽唾，拼解金貂。
 >> 
词牌介绍


rhythmic: 水调歌头
author: 冯取洽
content:
林叶润而密，莺语老犹娇。
懒翁哪记生日，兀兀度昏朝。
勘破富贫贵贱，参透死生寿夭，至竟本同条。
胸次绝疑碍，物外自超遥。
又何尝，贪七贵，慕三乔。
溪山吾所自有，宜钓更堪樵。
窃笑傍门小法，休觅驻颜大药，揠长只伤苗。
造化大炉耳，愚智一齐销。
 >> 
词牌介绍


rhythmic: 水调歌头
author: 冯取洽
content:
雪霁春已半，露重午方喧。
一筇拄上高绝，便觉眼前宽。
指点数家楼阁，检校一村花柳，绿水接青烟。
峦岫竞围绕，风日更清妍。
闹媒蜂，纷使蝶，菜花繁。
少年正尔行乐，谁复顾华颠。
自有此丘此坂，那得游人箫鼓，暖响出中天。
归步不妨晚，恰则月初弦。
 >> 
词牌介绍


rhythmic: 念奴娇
author: 冯取洽
content:
高堂素壁，漫生绡十幅，图张消暑。
不奈火云烧六合，逃也略无逃处。
小派秋声，巨凉点，吸来何许。
故人词翰，此时飞落蓬户。
何幸一笑掀髯，停杯浩唱，三叹遗音古。
雪碗冰瓯无表里，更贮三危鲜露。
咀咽生香，清寒入梦，展转忘宵曙。
对床误喜，与君同听风雨。
 >> 
词牌介绍


rhythmic: 金菊对芙蓉
author: 冯取洽
content:
宝镜缘空，玉簪点水，荡摇千顷寒光。
正江妃月姊，斗理明妆。
扶阑一笑开诗眼，少容我、吟讽其旁。
一川风露，满怀冰雪，云海弥茫。
不妨倚醉乘狂。
问天公觅取，几曲渔乡。
听小楼哀管，偷弄初凉。
夜深欢极忘归去，锦江酿透碧筒香。
对花无语，花应笑我，不似张郎。


rhythmic: 木兰花慢
author: 冯取洽
content:
叹年光婉晚，蒲柳质、易惊秋。
况念远怀人，停云幂幂，时雨飕飕。
西风堕来雁信，似知予、竟日倚溪楼。
报道归调汤剂，不知谁护衣篝。
悠然富贵不须求。
安乐万缘休。
但饱饭煎茶，婆娑永日，也胜闲愁。
寒花自便寂寞，怕纷纷、蝶引与蜂勾。
莫问障从何起，祗凭心有天游。


rhythmic: 摸鱼儿
author: 冯取洽
content:
叹刘郎、那回轻别，霏霏三落红雨。
玄都观里应遗恨，一抹断烟残缕。
愁望处。
想雾暗云深，忘却来时路。
新花旧主。
记客羽流商，裁红翦翠，山径日将暮。
空枝上，时有幽禽对语。
声声如问来否。
人生行乐须闻健，衰老念谁免此。
吾所与。
在溪上深深，锦绣千花坞。
何时定去。
但对酒思君，呼儿为我，频唱小桃句。
 >> 
词牌介绍


rhythmic: 万年歌
author: 赵以夫
content:
凤历开新，正微和乍转，丽景初晓。
五荚舒，光映玉阶瑶草。
在在东风语笑。
庆此日、虹流电绕。
鲸波静，翠涌鳌山，嵩呼声动云表。
绛节霓旌缥缈。
望珠星灿烂，紫微深窈。
琬液香浮，露湿蟠桃犹小。
叠叠仙韶九奏，知春到、人间多少。
蓬莱外，若木扶疏，万年枝上长好。


rhythmic: 大
author: 赵以夫
content:
正绿阴浓，莺声懒，庭院轻寒烟薄。
天然花富贵，逞夭红殷紫，叠葩重萼。
醉艳酣春，妍姿露，翠羽轻明如削。
檀心鸦黄嫩，似离情愁绪，万丝交错。
更银烛相辉，玉瓶微浸，宛然京洛。
朝来风雨恶。
拍、低张青油幕。
便好倩、佳人插帽，贵客传笺，趁良辰、赏心行乐。
四美难并也，须拼醉、莫辞杯勺。
被花恼、情无著。
长笛何处，一笑江头高阁。
极暮水云漠漠。


rhythmic: 孤鸾
author: 赵以夫
content:
江南春早。
问江上寒梅，占春多少。
自照疏星冷，祗许春风到。
幽香不知甚处，但迢迢、满汀烟草。
回首谁家竹外，有一枝斜好。
记当年、曾共花前笑。
念玉雪襟期，有谁知道。
唤起罗浮梦，正参横月小。
凄凉更吹塞管，漫相思，鬓华惊老。
待觅西湖半曲，对霜天清晓。


rhythmic: 金盏子
author: 赵以夫
content:
得水能仙，似汉皋遗佩，碧波寒月。
蓝玉暖生烟，称缟袂黄冠，素姿芳洁。
亭亭独立风前，照冰壶澄彻。
当时事，琴心妙处谁传，顿成愁绝。
六出自天然，更一味清香浑胜雪。
西湖秋菊寒泉，似坡老风流，至今人说。
殷勤折伴梅边，听玉龙吹裂。
丁宁道，百年兄弟，相看晚节。


rhythmic: 天香
author: 赵以夫
content:
蜀锦移芳，巫云散彩，天孙翦取相寄。
金屋看承，玉台凝盼，尚忆旧家风味。
生香绝艳，说不尽、天然富贵。
脸嫩浑疑看损，肌柔只愁吹起。
花神为谁著意。
把韶华、总归姝丽。
可是老来心事，不成春思。
却羡宫袍仙子。
调曲曲清平似翻水。
笑嘱东风，殷勤劝醉。


rhythmic: 探春慢
author: 赵以夫
content:
南国收寒，东郊放暖，条风初回台榭。
小燕横钗，闹蛾低鬓，根底吴娃妖冶。
纤手传生菜，向人道、新春来也。
莫须沈醉樽前，这些风景无价。
长记年年此日，迎著个牛儿，彩鞭羞打。
金幡，星星华发，得似家山闲暇。
都把心期事，待问讯、柳边花下。
箫鼓声中，温存小楼深夜。


rhythmic: 探春慢
author: 赵以夫
content:
屑璐飘寒，镂金献巧，妆成水晶亭榭。
飞絮悠扬，散花零乱，绝胜翠娇红冶。
粉艳嘻嘻道，尽飞上、使君也。
多情莫笑衰翁，旧时梁苑声价。
窗外小梅羞涩，倩羯鼓尊前，慢敲轻打。
鲸海停波，鹤谯宾月，赢得残年清暇。
心事知谁会，但梦绕、越王城下。
白玉青丝，且同醉吟春夜。


rhythmic: 探春慢
author: 赵以夫
content:
宝胜宾春，华灯照夜，穷冬浑然如客。
炉焰鳞红，杯深翡翠，早减三分寒力。
一笑团栾处，恰喜得、雪消风息。
苔枝数蕊明珠，恍疑香麝初拆。
懊恨东君无准，甚朝做重阴，暮还晴色。
唤燕呼莺，雕花镂叶，机巧可曾休得。
静里无穷意，漫看尽、纷纷红白。
且听新腔，红牙玉纤低拍。


rhythmic: 龙山会
author: 赵以夫
content:
重整登高屐。
群玉峰头，万里秋无极。
远山青欲滴。
新雁过、飘缈孤云天北。
烟入小桥低，水痕退、寒流澄碧。
对佳辰，惊心客里，鬓丝堪摘。
风流晋宋诸贤，骑台龙山，俯仰皆陈迹。
凭阑看落日。
嗟往事、唯有黄花如昔。
醉袖舞西风，任教笑、参差凫。
但回首、东篱久负，有谁知得。


rhythmic: 龙山会
author: 赵以夫
content:
九日无风雨。
一笑凭高，浩气横秋宇。
群峰青可数。
寒城小、一水萦回如缕。
西北最关情，漫遥指、东徐南楚。
黯销魂，斜阳冉冉，雁声悲苦。
今朝黄菊依然，重上南楼，草草成欢聚。
诗朋休浪赋。
旧题处、俯仰已随尘土。
莫放酒行疏，清漏短、凉蟾当午。
也全胜、白衣未至，独醒凝伫。


rhythmic: 龙山会
author: 赵以夫
content:
佳节明朝九。
彩舫凌虚，共醉西风酒。
湖光蓝滴透。
云浪碎、巧学波纹吹皱。
碧落杳无边，但玉削，千峰寒瘦。
留连久，秋容似洗，月华如昼。
回头南楚东徐，暝霭苍烟，处处空刁斗。
山公今健否。
功名事、付与年时交旧。
白发苦欺人，尚堪插、黄花盈首。
归去也、东篱好在，觅渊明友。


rhythmic: 芙蓉月
author: 赵以夫
content:
黄叶舞碧空，临水处、照眼红苞齐吐。
柔情媚态，伫立西风如诉。
遥想仙家城阙，十万绿衣童女。
云飘缈，玉娉婷，隐隐彩鸾飞舞。
樽前更风度。
记天香国色，曾占春暮。
依然好在，还伴清霜凉露。
一曲阑干敲遍，悄无语。
空相顾。
残月淡，酒阑时、满城钟鼓。


rhythmic: 夜飞鹊・夜飞鹊慢
author: 赵以夫
content:
微云拂斜月，万籁声沈。
凉露暗坠桐阴。
蛾眉乞得天孙巧，楼上穿针。
佳期鹊相误，到年时此夕，欢浅愁深。
人间儿女，说风流，直到如今。
河汉几曾风浪，因景物牵情，自是人心。
长记秋庭往事，钿花翦翠，钗股分金。
道人无著，正萧然、竹枕衾。
梦回时，天淡星稀，闲弄一曲瑶琴。


rhythmic: 秋蕊香
author: 赵以夫
content:
一夜金风，吹成万粟，枝头点点明黄。
扶疏月殿影，雅澹道家装。
阿谁倩、天女散浓香。
十分熏透霓裳。
徘徊处，玉绳低转，人静天凉。
底事小山幽咏，浑未识清妍，空自情伤。
忆佳人、执手诉离湘。
招蟾魄、和酒吸秋光。
碧云日暮何妨。
惆怅久，瑶琴微弄，一曲清商。


rhythmic: 角招
author: 赵以夫
content:
晓风薄。
苔枝上、翦成万点冰萼。
暗香无处著。
立马断魂，晴雪篱落。
横溪略。
恨寄驿、音书辽邈。
梦绕扬州东阁。
风流旧日何郎，想依然林壑。
离索。
引杯自酌。
相看冷淡，一笑人如削。
水云寒漠漠。
底处群仙，飞来霜鹤。
芳姿绰约。
正月满、瑶台珠箔。
徙倚阑干寂寞。
尽分付，许多愁，城头角。


rhythmic: 徵招
author: 赵以夫
content:
玉壶冻裂琅折，逼人衣袂。
暖絮张空飞，失前山横翠。
欲低还又起。
似妆点、满园春意。
记忆当时，剡中情味，一溪云水。
天际。
绝行人，高吟处，依稀灞桥邻里。
更翦翦梅花，落云阶月地。
化工真解事。
强勾引、老来诗思。
楚天暮，驿使不来，怅曲阑独倚。


rhythmic: 扬州慢
author: 赵以夫
content:
十里春风，二分明月，蕊仙飞下琼楼。
看冰花翦翦，拥碎玉成球。
想长日、云阶伫立，太真肌骨，飞燕风流。
敛群芳、清丽精神，都付扬州。
雨窗数朵，梦惊回、天际香浮。
似阆苑花神，怜人冷落，骑鹤来游。
为问竹西风景，长空谈、烟水悠悠。
又黄昏羌管，孤城吹起新愁。


rhythmic: 扬州慢
author: 赵以夫
content:
粱苑吟新，高阳饮散，玉容寂寞妆楼。
故人应念我，折赠水晶球。
不须倩、东风说与，吹箫云路，解佩江流。
似天涯、邂逅相逢，低问东州。
为花更醉，细香、酒面酥浮。
记桥月同看，帘风共笑，仙枕曾游。
无奈乍晴还雨，江天暮、飞絮悠悠。
莫先教偷取，春归满地清愁。


rhythmic: 惜黄花
author: 赵以夫
content:
众芳凋谢。
堪爱处、老圃寒花幽野。
照眼如画。
烂然满地金钱，买断金钱无价。
古香逸韵似高人，更野服、黄冠潇洒。
向霜夜。
冷笑暖春，桃李夭冶。
襟期问与谁同，记往昔、独自徘怀篱下。
采采盈把。
此时一段风流，赖得白衣陶写。
而今为米负初心，且细摘、轻浮三雅。
沈醉也。
梦落故国茅舍。


rhythmic: 忆旧游慢
author: 赵以夫
content:
爱东湖六月，十里香风，翡翠铺平。
误入红云里，似当年太乙，约我寻盟。
叶舟荡漾寒碧，分得一襟冰。
渐际晚轻阴，修蒲舞绿，倦柳梳青。
娉婷。
黯无语。
想怨女三千，长日宫庭。
六六阑干曲，有玉儿才貌，谁与看承。
柔情一点无奈，频付酒杯行。
到夜静人归，凉蟾自照鸥鹭汀。


rhythmic: 忆旧游慢
author: 赵以夫
content:
望红渠影里，冉冉斜阳，十里堤平。
唤起江湖梦，向沙鸥住处，细说前盟。
水乡六月无暑，寒玉散清冰。
笑老去心情，也将醉眼，镇为花青。
亭亭。
步明镜，似月浸华清，人在秋庭。
照夜银河落，想粉香湿露，恩泽初承。
十洲缥缈何许，风引彩舟行。
尚忆得西施，馀情袅袅烟水汀。


rhythmic: 解语花
author: 赵以夫
content:
红香湿月，翠影停云，罗袜尘生步。
并肩私语。
知何事、暗遣玉容泣露。
闲情最苦。
任笑道、争妍似妒。
倒银河，秋夜双星，不到佳期误。
拟把江妃共赋。
当时携手，烟水深处。
明珠溅雨。
凝脂滑、洗出一番铅素。
凭谁说与。
莫便化、彩鸾飞去。
待玉童，双节来迎，为作芙蓉主。
 >> 
词牌介绍


rhythmic: 烛影摇红
author: 赵以夫
content:
乍冷还暄，小春时候今朝转。
三分历日二分休，镜里清霜满。
云幕低垂不展。
矮窗明、红麟初暖。
老来活计，浊酒三杯，黄庭一卷。
万里关河，朔风吹到边声远。
倚楼脉脉数归鸿，谁会愁深浅。
最苦山寒日短。
但梅花、相看岁晚。
何人金屋，巧啭歌莺，慢调筝雁。
 >> 
词牌介绍


rhythmic: 薄媚
author: 赵以夫
content:
桂香消，梧影瘦，黄菊迷深院。
倚西风，看落日，长江东去如练。
先生底事，有赋飘然。
刚到为田园。
独醒何为，持杯自劝。
未能免。
休把茱萸吟玩。
但管年年健。
千古事、几凭阑。
吾生早、九十强半。
欢娱终日，富贵何时，一笑醉乡宽。
倒载归来，回廊月满。


rhythmic: 沁园春
author: 赵以夫
content:
秋入书帏，漏箭初长，熏炉未灰。
向酒边陶写，韩情杜思，案头料理，汉蠹秦煨。
天有高情，世无慧眼，刚道先生是不斋。
人都笑，这当行铺席，又不成开。
忘怀。
物外徘徊。
与鸥鹭同盟两莫猜。
似琉璃匣里，光涵牛斗，凤凰台上，声挟风雷。
宝汞一钱，冰衔三字，浮利浮名安在哉。
太平也，要泥金镂玉，除是公来。
 >> 
词牌介绍


rhythmic: 沁园春
author: 赵以夫
content:
客问吾年，吾将老矣，今五十三。
似北海先生，过之又过，善财童子，参到无参。
官路太行，世情沧海，何止嵇康七不堪。
归来也，是休官令尹，有发瞿昙。
千岩。
秀色如蓝。
新著个楼儿恰对南。
看浮云自在，百般态度，长江无际，一碧虚涵。
荔子江珧，莼羹鲈，一曲春风酒半酣。
凭阑处，正空流皓月，光满寒潭。
 >> 
词牌介绍


rhythmic: 沁园春
author: 赵以夫
content:
自笑声来，骨相无奇，壬三甲三。
觉紫宸班里，都忘故步，维摩室内，添个新参。
壮也不如，老之将至，今日将军战岂堪。
江湖客，况诗肥贾岛，笔瘦王昙。
纷纷纡紫脱蓝。
送水北山人又水南。
喜支离得佚，散材可寿，一丘自足，万象中涵。
脍炙功名，膏盲富贵，举世黄梁梦正酣。
知谁健，且茹芝商岭，饮菊胡潭。
 >> 
词牌介绍


rhythmic: 贺新郎
author: 赵以夫
content:
满酌蓬莱酒。
最苦是、中年作恶，送人时候。
一夜朔风吹石裂，惊得梅花也瘦，更衣袂、严霜寒透。
卷起潮头无丈尺，甚扁舟、拍上三江口。
明月冷，载归否。
分携欲折无垂柳。
但层楼徙倚，两眉空皱。
海阔天高无处问，万事不堪回首。
况目断、孤鸿去後。
玉样松鲈今正美，想子真、微笑还招手。
且为我，饮三斗。
 >> 
词牌介绍


rhythmic: 贺新郎
author: 赵以夫
content:
葵扇秋来贱。
阿谁知、初回轻暑，又教题遍。
不是琵琶知音少，无限如簧巧啭。
倩说似、长门休怨。
莫把蛾眉与人妒，但疏梅、淡月深深院。
临宝鉴，欲妆懒。
少时声价倾粱苑。
到中年，也曾落魄，雾收云卷。
待入汉庭金马去，洒笔长江滚滚。
好留取、才名久远。
过眼荣华俱尘土，听关睢、盈耳离骚婉。
歌不足，为嗟叹。
 >> 
词牌介绍


rhythmic: 贺新郎
author: 赵以夫
content:
载酒阳关去。
正西湖、连天烟草，满堤晴絮。
采翠撷芳游冶处，应和娇弦艳鼓。
看柳外、画船无数。
万倾琉璃浑镜净，陡风波、汹汹鱼龙舞。
谈笑里，遽如许。
流觞满引浇离绪。
便东西、斜阳立马，绿波前浦。
自是莼鲈高兴动，恰值春山杜宇。
漫回首、软红香雾。
咫尺佳人千里隔，望空江、明月横洲渚。
清梦断，恨如缕。
 >> 
词牌介绍


rhythmic: 贺新郎
author: 赵以夫
content:
草色庭前绿。
掩重门、国香伴我，画帘幽独。
无奈熏风吹绿绮，闲理离骚旧曲。
觉鼻观、微闻清馥。
可是花神嫌冷淡，碧丛中、炯炯骈双玉。
相对久，各欢足。
冰姿带露如新沐。
想当年、夷齐二子，独清孤竹。
千古英雄尘土尽，凛凛西山云木。
总付与、一尊。
学得汉宫娇姊妹，便承恩、贮向黄金屋。
终不似，在空谷。
 >> 
词牌介绍


rhythmic: 贺新郎
author: 赵以夫
content:
碾破长空绿。
看银蟾、一轮似水，照人清独。
缥缈风摇环佩碎，疑是英茎妙曲。
忽散作、天花芬馥。
帝子双双来洞户，炯肌肤、冰雪颜如玉。
愁易老，意难足。
楚江万顷疏汤沐。
想佳人，依然携手，碧云修竹。
葱玲珑方寸许，清过千重夏木。
速就我、同倾湘。
追忆兰亭当日事，尽凄凉、也胜卢仝屋。
应不到，羡金谷。
 >> 
词牌介绍


rhythmic: 贺新郎
author: 赵以夫
content:
春事浑如客。
趁新晴、花骢骄骏，衫轻窄。
腊瓮初倾光欲动，笑把黄甘旋擘。
更喜得、酒朋诗敌。
陶写襟怀觞咏里，似风流、王谢当年集。
忘尔汝，任争席。
疏帘画舫梅妆白。
看斜阳、波心镜面，照伊颜色。
飘缈笙歌天上谱，一刻千金莫惜。
谁信道、高楼占得。
柳外暝烟人去也，但月钩、冷浸阑干湿。
知过了，几寒食。
 >> 
词牌介绍


rhythmic: 汉宫春
author: 赵以夫
content:
投老归来，记踏青堤上，三度逢君。
寒窗冷淡活计，明月空尊。
红红白白，又一番、春色撩人。
谁信道，闲中天地，园林几见成尘。
今夕偶无风雨，便满城箫鼓，来往纷纷。
鳌山宝灯照夜，罗绮千门。
珠帘尽卷，看娉婷、水上行云。
应自笑，周郎少日，风流羽扇纶巾。


rhythmic: 暗香
author: 赵以夫
content:
冰花炯炯。
记那回占断，春风鳌顶。
独抱寒香，得意西湖酒初醒。
为问玉堂富贵，争得似、山中深靓。
向岁晚，竹翠松苍，闲伴一枝冷。
南浦，水万顷。
想月湿断矶，云弄疏影。
粉英落尽。
孤鹤长鸣夜方永。
将见青青似豆，又迤逦、传黄风景。
听报道、催去也，再调玉鼎。
 >> 
词牌介绍


rhythmic: 疏影
author: 赵以夫
content:
晴空漠膜。
怪雪来底处，飘满篱落。
元是花神，管领春风，幽香忽遍林壑。
玉仙缓辔江城路，全不羡、扬州东阁。
似天教、瑶佩琼裾，荐与翠尊冰勺。
闻道儿童好语，丰年瑞覆斗，占取红萼。
驿使飞驰，羹鼎安排，速趁良辰行乐。
联镳一一清都客，也肯把、山翁同约。
醉归来、梦断西窗，怕听丽谯悲角。
 >> 
词牌介绍


rhythmic: 尾犯
author: 赵以夫
content:
长啸蹑高寒，回首万山，空翠零乱。
渺渺清秋，与斜阳天远。
引光禄、清吟兴动，忆龙山、旧游梦断。
夹衣初试，破帽多情，自笑霜蓬短。
黄花长好在，一俯仰、节物惊换。
紫蟹青橙，觅东篱幽伴。
感今古、风凄霜冷，想关河、烟昏月淡。
举杯相属，殷勤更把茱萸看。


rhythmic: 燕春台
author: 赵以夫
content:
绣地残英，画空飞絮，东风又送春归。
雨足郊，相将翠密成帷。
燕莺犹恋芳菲。
向枝头、叶底依依。
留春不住，绿波渺渺，碧草萋萋。
锦帆开晓，彩仗迎熏，峰回路转，月淡天低。
红云影里，群仙报道班齐。
九奏箫韶，算人间、无此埙。
步新堤。
金鼎调羹也，梅子黄时。


rhythmic: 燕春台
author: 赵以夫
content:
锦里春回，玉墀天近，东风稳送雕鞯。
祖帐移来，光流万斛金莲。
十分香月娟娟。
照人间、一点魁躔。
此时新事，飞来双凤，催上甘泉。
寻思京洛，少日芳游，柳遥禁雪，花淡宫烟。
鳌山涌翠，通宵脆管繁弦。
再见升平，想红云、飘缈群仙。
看明年。
金殿传柑宴，衮绣貂蝉。


rhythmic: 玉烛新
author: 赵以夫
content:
寒宽一雁落。
正万里相思，被渠惊觉。
春风字字吹香雪，唤起西湖盟约。
当时醉处，仿佛记、青楼珠箔。
又不是，南国花迟，徘徊酒边慵酌。
家山月色依然，想竹外横枝，玉明冰薄。
而今话昨。
空对景、怅望美人天角。
清尊淡薄。
便翠羽、殷勤难托。
休品入、三叠琴心，教人瘦却。


rhythmic: 念奴娇
author: 赵以夫
content:
重门翠锁，笑侯鲭断绝，又逢寒食。
社瓮初开春浩荡，荠蕨漫山谁摘。
榆火传新，柳绵吹老，愁绪空千忆。
百花过了，游蜂将次成蜜。
追思共醉西湖，诗朋馀几，俯仰成悲恻。
月射波心光万丈，犹想当时颜色。
黄鹄翩翩，白驹皎皎，莫待山灵勒。
金貂箬笠，问渠还肯相易。
 >> 
词牌介绍


rhythmic: 念奴娇
author: 赵以夫
content:
尊前一笑，问梅花消息，几枝开遍。
咳唾随风人似玉，寒夜春生酒面。
故里天遥，殊乡岁晚，忍对骊驹宴。
无情潮汐，可能为我留恋。
目断雪棹烟帆，匆匆轻别，岂是如鸿燕。
要趁盘椒供燕喜，舞袖斓斑双旋。
屈指重来，扬鞭催去，想在金銮殿。
云萍无据，莫辞蘸甲深劝。
 >> 
词牌介绍


rhythmic: 念奴娇
author: 赵以夫
content:
梅花度曲，被多情勾引，枝枝看遍。
暗忆孤山今夜月，疏影横斜镜面。
萼绿凌风，云英怯冷，未放瑶池宴。
人间蜂蝶，也知无计迷恋。
闻道管领多才，清词好句，泥落空梁燕。
好换蕊珠供彩笔，莫待随风面旋。
千岁蟠虬，双栖么凤，咫尺蓬莱殿。
湖边春暗，料应日日酬劝。
 >> 
词牌介绍


rhythmic: 风流子
author: 赵以夫
content:
忆惜少年日，吴江上、长啸步垂虹。
看飞出玉轮，十分端正，幻成冰壑，一碧澄空。
当此际，醉魂游帝所，凉袂扬秋风。
桂殿凤笙，妙音何处，莼羹鲈脍，清兴谁同。
今宵欢娱地，千钧笔、模写拟付良工。
无奈云沈顾兔，雨挂痴龙。
误骚客宿吟，杯仙梦醉，负他佳节，戏我衰翁。
毕竟孤光长在，後夜重逢。


rhythmic: 二郎神
author: 赵以夫
content:
一江渌净，算阅尽、燕鸿来去。
便系日绳长，修蟾斧妙，教驻韶华未许。
白白红红多多态，问底事、东皇无语。
但碧草烟淡，落花流水，不堪回伫。
晴雨。
陡寒乍热，清阴庭户。
任诗卷抛荒，棋秤休务，寂寞风帘舞絮。
我酌君斟，我词君唱，谁似卿卿箫史。
拼酩酊，断送春归，恰好听鸠呼妇。


rhythmic: 二郎神
author: 赵以夫
content:
野塘暗碧，渐点点、翠钿明镜。
想昼永珠帘，人闲金屋，时倚妆台照影。
睡起阑干凝思处，漫数尽、归鸦栖暝。
知月下莺黄，云边蛾绿，为谁低整。
曾倩。
雁传鹊报，心期千定。
奈柳絮浮云，桃花流水，长是参差不并。
莫怨春归，莫愁柘老，蚕已三眠将醒。
肠断句，枉费丹青，漠漠水遥烟回。


rhythmic: 木兰花慢
author: 赵以夫
content:
玉梅吹霁雪，觉和气、满南州。
更连夕晴光，一番小雨，朝霭全收。
人情不知底事，但黄童白叟总追游。
驾海千寻彩岫，涨空万点星球。
风流。
秀色明眸。
金莲步、度轻柔。
任往来燕席，香风引舞，清官随讴。
何曾见痴太守，已登车、去也又迟留。
人似多情皓月，十分照我当楼。


rhythmic: 满江红
author: 赵以夫
content:
倾国精神，娇无力、亭亭向谁。
还知否，羞沈月姊，妒杀风姨。
满地胭脂春欲老，平池翡翠水新肥。
祗花王、富贵占韶光，真绝奇。
香暗动，人未知。
翻玉拍，度金衣。
任轻红殷紫，对景偏宜。
闻道洛阳夸此地，因思京国太平时。
向沈香亭北按新词，乘醉归。
 >> 
词牌介绍


rhythmic: 摸鱼儿
author: 赵以夫
content:
古城阴、一川新浸，天然尘外幽绝。
谁家幻出千机锦，疑是蕊仙云织。
环燕席。
便纵有万花，此际无颜色。
清风两腋。
炯玉树森前，碧筒满注，共作醉乡客。
长堤路，还忆西湖景物。
游船曾点空碧。
当时总负凌云气，俯仰顿成今昔。
愁易极。
更对景销凝，怅望天西北。
归来日夕。
但展转无眠，风水馆，冷浸五更月。
 >> 
词牌介绍


rhythmic: 水龙吟
author: 赵以夫
content:
塞楼吹断梅花，晓风瑟瑟添凄咽。
关河万里，烟尘四野，眼前都别。
击楫功名，椎锋意气，是人都说。
问周郎何日，小乔到手，为君赋，酹江月。
休把愁肠暗结。
又相将、鲁云书节。
锦围放密，金樽任满，歌声莫歇。
赢得朝朝，半醒半醉，佯痴佯劣。
尽瞢腾，深入无何，管甚须鬓成雪。
 >> 
词牌介绍


rhythmic: 水龙吟
author: 赵以夫
content:
谁家明镜飞空，海天绀碧浮秋霁。
西风淡荡，纤云卷尽，小星疑坠。
宇宙冰壶，襟怀玉界，飘然仙思。
炯灵犀一点，蟾辉万丈，长相射、清清地。
祗又桂花长好，照人间、几番荣悴。
年年此夕，持杯嚼露，挥毫翻水。
宝瑟凄清，玉箫飘缈，佩环声碎。
唤谪仙起舞，古今同梦，不知何世。
 >> 
词牌介绍


rhythmic: 水调歌・水调
author: 赵以夫
content:
竞渡楚乡事，夸胜锦缠头。
湖光渌净，转胜雪浪舞潜虬。
刚道琉璃宝苑，移作水晶珠阙，鳌顶出中流。
一钓惊天地，能动此心不。
活千年，封万户，等虚舟。
渺然身世，烟水浩荡一沙鸥。
听得长淮风景，唤起离骚往恨，杜若满汀洲。
相对老榕下，五月已先秋。


rhythmic: 双瑞莲
author: 赵以夫
content:
千机云锦里。
看并蒂新房，骈头芳蕊。
清标艳态，两两翠裳霞袂。
似是商量心事。
倚绿叶、无言相对。
天蘸水。
彩舟过处，鸳鸯惊起。
飘缈漾影摇香，对刘阮风流，双仙姝丽。
闲情不断，犹恋人间欢会。
莫待西风吹老，荐玉醴、碧筒拼醉。
清露底。
明月一襟归思。


rhythmic: 桂枝香
author: 赵以夫
content:
水天一色。
正四野秋高，千古愁极。
多少黄花密意，付他欢伯。
楼前马戏星球过，又依稀、东徐陈迹。
一时豪俊，风流济济，酒朋诗敌。
画不就、江东暮碧。
想阅尽千帆，来往潮汐。
烟草萋迷，此际为谁心恻。
引杯抚剑凭高处，黯消魂、目断天北。
至今人笑，新亭坐间，泪珠空滴。
 >> 
词牌介绍


rhythmic: 桂枝香
author: 赵以夫
content:
青霄望极。
际万里月明，无点云色。
一片冰壶世界，水乡先得。
年年客里惊秋半，倚西风、鬓华吹白。
觅闲无路，相逢且醉，好天凉夕。
听曲曲、仙韶促拍。
趁画舸飞空，雪浪翻激。
行乐风流，暗省旧时京国。
插空翠连星麓，但波痕、浮动金碧。
不如归去，扁舟五湖，钓竿渔笛。
 >> 
词牌介绍


rhythmic: 永遇乐
author: 赵以夫
content:
云雁将秋，露萤照夜，凉透窗户。
星网珠疏，月奁金小，清绝无点暑。
天孙河鼓，东西相望，隐隐光流华渚。
妆楼上，青瓜玉果，多少呆儿痴女。
金针暗度，珠丝密结，便有系人心处。
经岁离思，霎时欢爱，愁绪空万缕。
人间天上，一般情味，枉了锦笺嘱付。
又何似，吹笙仙子，跨黄鹤去。
 >> 
词牌介绍


rhythmic: 醉蓬莱
author: 赵以夫
content:
正三边月静，万国年丰，菊多梅小。
吐玉擎香，蔼黄都清晓。
龙驾徐驱，貂冠夹侍，天也和人笑。
紫陌欢谣，如今事事，胜端平好。
玉带垂虹，衮衣华日，秋水精神，仙容貌。
长对凝旒，不羡商岩老。
胸次乾坤，掌中霖雨，造化知多少。
便好重将，绛人甲子，数中书考。


rhythmic: 凤归云
author: 赵以夫
content:
正愁予，可堪去马便骈骈。
拟折一枝。
堤上万垂丝。
离思无边，离席易散，落日照清漪。
苦是禁城催鼓，虚床难寐，梦魂无路归飞。
陡寒还热，急雨随晴，化工无准，将息偏难，更向分携处、立多时。
吟鬓凋霜，世味嚼蜡，病骨怯朝衣。
我有一壶风月，荔丹芝紫，约君同话心期。


rhythmic: 芰荷香
author: 赵以夫
content:
倚晴空。
爱湖光潋滟，楼影青红。
彩丝金黍，水边还又相逢。
怀沙人问，二千年、犹带酸风。
骚人洒墨香浓。
幽情要眇，雅调惺松。
天上菖蒲五色，倩掺掺素手，分入雕锺。
新欢往恨，一时付与歌童。
斜阳正好，且留连、休要匆匆。
应须倒尽郫筒。
归鞭笑指，月挂苍龙。


rhythmic: 扬州慢
author: 郑觉斋
content:
弄玉轻盈，飞琼淡泞，袜尘步下迷楼。
试新妆才了，炷沈水香球。
记晓剪、春冰驰送，金瓶露湿，缇骑新流。
甚天中月色，被风吹梦南州。
尊前相见，似羞人、踪迹萍浮。
问弄雪飘枝，无双亭上，何日重游。
我欲缠腰骑鹤，烟霄远、旧事悠悠。
但凭阑无语，烟花三月春愁。


rhythmic: 念奴娇
author: 郑觉斋
content:
卷帘酒醒，怕无言、慵理残妆啼粉。
记绾同心双绣带，珠箔青楼花满。
琢玉传情，断金订约，总是愁根本。
谁知薄悻，肯於长处寻短。
旧日掌上芙蓉，新来成刺，变却风流眼。
自信华年风度在，未怕香红春晚。
恩不相酬，怨难重合，往事冰澌泮。
分明诀绝，股钗还我一半。
 >> 
词牌介绍


rhythmic: 孤鸾
author: 张榘
content:
塞鸿来早。
正碧瓦霜轻，玉麟寒少。
昨夜南枝，一点阳和先到。
黄昏半窗淡月，照青青、谢池春草。
此际虚斋心事，与此花俱好。
算巡檐、索共梅花笑。
是千古风流，少陵曾道。
争似油幢下，对一枝春小。
江城惯听画角，且休教、玉关人老。
好试和羹手段，向凤池春晓。


rhythmic: 烛影摇红
author: 张榘
content:
春小寒轻，南枝一夜阳和转。
东君先递玉麟香，冷蕊幽芳满。
应把朱帘暮卷。
更何须、金猊烟暖。
千山月淡，万里尘清，酒樽经卷。
楼上胡床，笑谈声里机谋远。
甲兵百万出胸中，谁谓江流浅。
憔悴狂胡计短。
定相将、来朝悔晚。
功名做了，金鼎和羹，卷藏袍雁。
 >> 
词牌介绍


rhythmic: 摸鱼儿
author: 张榘
content:
正挑灯、共听檐雨，问谁催动行色。
风前千点离亭恨，惟有落梅知得。
王谢宅。
记前度斜阳，燕子曾相识。
花香露。
无计强追随，阳关声断，回首暮云隔。
文章贯，合上薇垣梧掖。
征鞍底事江北。
青衫莫对韩彭著，还是玉麟佳客。
须记忆。
有衿佩锵锵，正愿依重席。
荼シ未折。
次第牡丹开，一樽留待，相与醉寒食。
 >> 
词牌介绍


rhythmic: 摸鱼儿
author: 张榘
content:
正桃花、渐蜚红雨，依稀一半春色。
东风十里离亭恨，杨柳丝丝如织。
远又忆。
向雪月梅边，陶写吟情逸。
清愁拍拍。
算祗暮山知，栖鸦斜照，春树渺空碧。
文章贯，合整垂云健翼。
翔鸾底用栖棘。
要寻玉洞烟霞胜，聊趁麟符蜚檄。
归骑急。
看尘袂方清，有恩纶催入。
凫仙倦。
相与问孤山，开樽抵掌，一舸画桥侧。
 >> 
词牌介绍


rhythmic: 水龙吟
author: 张榘
content:
暮云低锁荒台，凭阑四望天垂地。
曼花半夜，蜚香缭绕，昔人曾记。
往事悠悠，物华非旧，江山仍丽。
怅斜阳芳草，长安不见，谁共洒、新亭泪。
开放青峦旧址。
动骚人、一番词意。
青油幕里，相忘鱼鸟，水边云际。
却恨清游，未能追逐，区区僚底。
问何时，脱了尘埃墨绶，为虚斋醉。
 >> 
词牌介绍


rhythmic: 孤鸾
author: 张榘
content:
荆溪清晓。
问昨夜南枝，几分春到。
一点幽芳，不待陇头音耗。
亭亭水边月下，胜人间、等闲花草。
此际风流谁似，有窝诗老。
向虚檐、淡然索笑。
任雪压霜欺，精神越好。
最喜庭除，下映紫兰娇小。
孤山好寻旧约，况和羹、用功宜早。
移傍玉阶深处，趁天香缭绕。


rhythmic: 水龙吟
author: 张榘
content:
暮天丝雨轻寒，二分春色看看过。
梅花谢了，苍苔万点，香残粉污。
犹喜墙头，一枝娇袅，杏腮微露。
算几回逗晓，朱阑独倚，悄只怕、东风大。
浮世名缰利锁。
这区区、要须识破。
沧波夜月，翠微云树，依然还我。
重结鸥盟，细听莺语，自歌自和。
问黄沙飞镞，红尘走马，又还知麽。
 >> 
词牌介绍


rhythmic: 水龙吟
author: 张榘
content:
昼长帘幕低垂，时时风度杨花过。
梁间燕子，芹随香觜，频沾泥污。
苦被流莺，蹴翻花影，一阑红露。
看残梅飞尽，枝头微认，青青子、些儿大。
谁道洞门无锁。
翠苔藓、何曾踏破。
好天良夜，清风明月，正须著我。
闲展蛮笺，寄情词调，唱成谁和。
问晓山亭下，山茶经雨，早来开麽。
 >> 
词牌介绍


rhythmic: 水龙吟
author: 张榘
content:
先来花较开迟，怎禁风雪摧残过。
红英紫萼，从他点缀，翻成沾污。
一点清香，几多艳，紧藏不露。
伴杨花散漫，逡巡堆积，纤粟处、妆成大。
多谢东君造化。
把群阴、一朝除破。
千机锦绣，露浓香软，中间坐我。
嚼徵含商，振金敲玉，埙篪相和。
问西湖，别有一番桃李，肯同游麽。
 >> 
词牌介绍


rhythmic: 水龙吟
author: 张榘
content:
近家添得园亭，晓山时看飞云过。
拥石栽梅，疏池傍竹，剪除芜污。
更喜南墙，杏腮桃脸，含羞微露。
算莺花世界，都来十亩，规模好、何须大。
开放两眉上锁。
把春前、新醅拨破。
病酒无聊，且容觞客，无多酌我。
底用歌喉，柳边自有，鸣禽相和。
逗归来，折得花枝教看，似人人麽。
 >> 
词牌介绍


rhythmic: 念奴娇
author: 张榘
content:
楚湘旧俗，记包黍沈流，缅怀忠节。
谁挽汨罗千丈雪，一洗些魂离别。
赢得儿童，红丝缠臂，佳话年年说。
龙舟争渡，搴旗捶鼓骄劣。
谁念词客风流，菖蒲桃柳，忆闺门铺设。
嚼徵含商陶雅兴，争似年时娱悦。
青杏园林，一樽煮酒，当为浇凄切。
南薰应解，把君愁袂吹裂。
 >> 
词牌介绍


rhythmic: 念奴娇
author: 张榘
content:
三闾何在，把离骚细读，几番击节。
蓠蕙椒兰纷江渚，较以艾萧终别。
清浊同流，醉醒一梦，此恨谁能说。
忠魂耿耿，只凭天辨优劣。
须信千古湘流，彩丝缠黍，端为英雄设。
堪笑儿童浮昌，悲愤翻为嬉悦。
三叹灵均，竟罹谗网，我独中情切。
薰风窗户，榴花知为谁裂。
 >> 
词牌介绍


rhythmic: 沁园春
author: 张榘
content:
静寿先生，笑傲四并，醉眠窝。
甚一枰棋壤，掉头不顾，同舟风紧，袖手高歌。
太白词华，更生忠愤，为问山林老得麽。
须知道，有淮碑未作，浯石当磨。
年来君子无多。
试屈指、如公能几何。
况刍荛公论，新曾推许，冕旒异眷，行见搜罗。
泽润生民，洗清兵甲，待挽钱塘江上波。
功名就，访蟠桃把玩，铜狄摩挲。
 >> 
词牌介绍


rhythmic: 凯歌
author: 张榘
content:
双阁护仙境，万壑渺清秋。
台躔光动银汉，神秀孕公侯。
胸次千崖灏气，笔底三江流水，姓字桂香浮。
十载洞庭月，今喜照扬州。
捧丹诏，升紫殿，建碧油。
胡儿深避沙漠，铃阁轻裘。
点检召棠遗爱，酝酿潘舆喜色，英裔蔚文彪。
整顿乾坤定，千岁侍宸旒。


rhythmic: 飞雪满堆山・飞雪满群山
author: 张榘
content:
爱日烘晴，梅梢春动，晓窗客梦方还。
江天万里，高低烟树，四望犹拥螺鬟。
是谁邀滕六，酿薄暮、同云冱寒。
却元来是，铃阁露熏，俄忽老青山。
都尽道、年来须更好，无缘农事，雨涩风悭。
鹅池夜半，衔枚飞渡，看樽俎折冲间。
尽青油谈笑，琼花露、杯深量宽。
功名做了，云台写作画图看。


rhythmic: 绛都春
author: 张榘
content:
平山老柳。
寄多少胜游，春愁诗瘦。
万叠翠屏，一抹江烟浑如旧。
晴空栏槛今何有。
寂寞文章身後。
唤回奇事，青油上客，放怀樽酒。
知不。
全淮万里，羽书静，草绿长亭津堠。
小队出郊，花底赓酬闲时候。
和薰筹幕垂春昼。
坐看蓉池波皱。
主宾同会风云，盛名可久。


rhythmic: 千秋岁
author: 张榘
content:
鹤城秋晓。
又庆生朝到。
人与月，年年好。
黑头公相贵，膝下欢娱笑。
君知否。
个般福分人间少。
塞上西风老。
红入霜前枣。
日日有，平安报。
慈颜酡晕浅，一呷金杯小。
香缭绕。
寿星明处台星照。
 >> 
词牌介绍


rhythmic: 沁园春
author: 张榘
content:
思昔买臣，怀绶会稽，年犹五旬。
算初无功用，维持国事，但将富贵，夸耀时人。
未若先生，方当强仕，掌握长淮百万军。
难摹写，是擎天拄地，纬武经文。
河滨。
胡马嘶春。
便密运机筹出万全。
拥熊旗指授，鹰扬や啖，毡裘胆落，鼠逸狐奔。
褒诏飞来，威名加盛，从此不须关玉门。
归朝也，看云台画像，金鼎调元。
 >> 
词牌介绍


rhythmic: 金缕曲・贺新郎
author: 张榘
content:
社新相识。
恍瞻君、丰神气貌，飘然仙白。
笔底三江鲸浪注，胸次一瓯冰雪。
怎不做、龙门上客。
坎止流行元无定，敢一朝、挨却尘泥迹。
且剩把，锦云织。
试看自古贤侯伯。
一时间、失虽暂失，得还终得。
儋石空无君家事，百万付之一掷。
渐养就、抟风鹏翼。
任你祖鞭先著了，占鸥天、浩荡观浮没。
挈富贵，等儿剧。


rhythmic: 贺新凉・贺新郎
author: 张榘
content:
襟度天为侣。
价平生、放浪江湖，浮云行住。
倒挽峡流归笔底，衮衮二并四具。
何尚友、沧波鸥鹭。
藻黻皇猷君能事，况贤书、两度登天府。
急著手，佐明主。
晴风一舸来瓜步。
剪灯花、樽酒论诗，顿忘羁旅。
逗晓蛮笺传金缕，一片瑰词绮语。
甚独茧、抽成长绪。
当代壑翁文章伯，定不教、弹铗轻辞去。
留共济，孤舟渡。


rhythmic: 摸鱼儿
author: 张榘
content:
猛思量、窝初度，鲁云呈瑞时节。
平山杨柳苍茫外，犹是乡关明月。
春漏泄。
定知有、梅花先向江南发。
烟波梦阔。
谩约住西风，呼将塞雁，把酒为君说。
君看取，世道羊肠屈摺。
依然熟路轻辙。
林泉暂洗经纶手，桐柏夜香熏彻。
趋魏阙。
指天上星辰，平步仪清切。
蟠桃未结。
待做著功名，却寻曼倩，相与带花折。
 >> 
词牌介绍


rhythmic: 瑞鹤仙
author: 张榘
content:
碧油推上客。
有神机沈密，参运帷幄。
威声际沙漠。
庆云飞川泳，和熏三白。
霄渊鬲。
甚探梅、也来相约。
更谁怜久客，泥深穿履，栖栖东郭。
农麦。
年来管好，禾黍离离，讵忘关洛。
风高水涸。
多少事、待韬略。
看鹅池夜渡，黎明飞捷，儿辈未觉。
便冲寒，铁骑横驱，汛扫六合。
 >> 
词牌介绍


rhythmic: 沁园春
author: 张榘
content:
绿野归来，筇杖角巾，岂不快哉。
有清泉白石，东西岩岫，翠阴红影，高下楼台。
况是蕤宾，槐庭暑薄，照眼葵榴次第开。
轻熏里，翦香蒲为寿，一笑传杯。
栽培。
多少英材。
更霖雨、看看遍九垓。
算支撑厦屋，正资梁栋，调和钧鼎，须用盐梅。
旒冕兴思，绅望，应有天边丹诏催。
依还是，为苍生一起，重位元台。
 >> 
词牌介绍


rhythmic: 木兰花慢
author: 张榘
content:
豆花轻雨霁，更七日、是中秋。
记分野三台，家山双阙，孕秀名流。
平生佐时大略，有忠勤、一念等伊周。
十载清风楚泽，三年明月扬州。
须知万灶出貔貅。
智勇迈前猷。
自向来颖，□番平海，胆落毡裘。
红旗指关定洛，看春融、喜色动宸旒。
著取斑衣绣衮，揭开玉字金瓯。


rhythmic: 摸鱼儿
author: 张榘
content:
望神京、目断烟草，青天长剑频倚。
香街十里朱帘月，空想当年华丽。
堪叹处。
渺沙霭蒹葭，咿ン雁声起。
平山谩记。
怅杨柳春风，晴空栏槛，陈迹总非是。
重阳好，红叶黄华满地。
良辰美景如此。
青油幕府传芳，苒苒露琼花气。
还更喜。
看玉阃规恢，笑骋伊吾志。
尘清北冀。
便向关洛联镳，巍巍冠佩，麟阁画图里。
 >> 
词牌介绍


rhythmic: 贺新凉・贺新郎
author: 张榘
content:
萸菊香凝雾。
记重阳、才经三日，悬朱户。
紫殿玉垣称寿，潋滟琼花清露。
正万里、尘清淮浦。
地宝从来标瑞应，甚新曾、秀出金芝树。
正此处，诞申甫。
人间小住千秋岁。
画堂深、彩侍怡声，慈颜笑语。
况是加恩封大国，锦诰鸾翔凤舞。
便娱侍、鱼轩沙路。
御果金泥宣晓宴，卷宫帘、争看元台母。
家庆事，耀今古。


rhythmic: 贺新凉・贺新郎
author: 张榘
content:
匹马锺山路。
怅年来只解，邮亭送人归去。
季子貂裘尘渐满，犹是区区羁旅。
谩空有、剑锋如故。
髀肉未消仪舌在，向樽前、莫洒英雄泪。
鞭未动，酒频举。
西风乱叶长安树。
叹离离、荒宫废苑，几番禾黍。
云栈萦纡今平步，休说襄淮乐土。
但衮衮江涛东注。
世上岂无高卧者，奈草庐、烟销无人顾。
笺此恨，付金缕。


rhythmic: 满江红
author: 张榘
content:
淮海波澄，湛桂影、半规凉月。
又还是、中秋相近，垂弧时节。
纶诰飞来宸眷重，彩衣著处慈颜悦。
注紫清、花露入瑶卮，琼香滑。
挥羽扇，持旄钺。
鲸海浪，阴山雪。
看威声到处，遐冲都折。
沙溪远标铜柱界，关河尽补金瓯缺。
庆君臣、千载会风云，看伊说。
 >> 
词牌介绍


rhythmic: 摸鱼儿
author: 张榘
content:
正莓墙、柳绵低度，枝头红紫飞尽。
阴涨绿冰钿碎，麝兰成阵。
仙骨嫩。
悦姑射瑶姬，青游琼苑。
风前有恨。
也一似宫梅，飘香坠粉，轻点寿阳鬓。
梨花雪，讲道全无清韵。
何曾流到春晚。
柔条不受真珠露，滴沥紫檀心晕。
芳又润。
待放金樽，拚作通宵饮。
日高慵困。
任翠幄低云，玉薰泛梦，路入醉乡稳。
 >> 
词牌介绍


rhythmic: 木兰花慢
author: 张榘
content:
渐稠红飞尽，早绿、遍林梢。
正池馆轻寒，杨花飘絮，草色萦袍。
天香夜浮院宇，看亭亭、雨槛渍春膏。
趁取芳时胜赏，莫将年少轻抛。
鞭鞘。
驱放马啼高。
世事一秋毫。
便飞书倥偬，运筹闲暇，何害推敲。
花前效颦著句，悄干镆、侧畔奏铅刀。
何日重携樽酒，浮瓯细剪香苞。


rhythmic: 祝英台近
author: 张榘
content:
柳绵稀，桃锦淡，春事在何许。
一种华，天香渍冰露。
嫩苞叠叠湘罗，红娇紫妒。
翠葆护、西真仙侣。
试听取。
更饶十日看承，霞腴污尘土。
池馆轻寒，次第少风雨。
好趁油幕清闲，重开芳醑。
莫孤负、莺歌蝶舞。
 >> 
词牌介绍


rhythmic: 满江红
author: 张榘
content:
玉垒澄秋，又还近、桂华如璧。
算六载、筹边整暇，几多功绩。
铁壁连云东海重，惊波截断狂鲵翼。
把向来、捣颍旧规模，平淮北。
经济妙，谁知得。
都总是，诗书力。
有召公家法，范公胸臆。
赫赫勋名俱向上，绵绵福寿宜无极。
著莱衣、辉映衮衣荣，恢霖泽。
 >> 
词牌介绍


rhythmic: 安庆摸・摸鱼儿
author: 张榘
content:
渺长江、浩无今古，悠悠经几流景。
桥家松竹知何在，寂历丹枫如锦。
行阵整。
想斗舰连艘，谈笑烟灰冷。
寒光万顷。
算只有当年，暮天霜月，惨澹照山影。
元戎队，画角梅花缓引。
楼船飞渡波稳。
中流击楫酬初志，此去君王高枕。
应暗省。
使万里尘清，谁逊周公瑾。
勋名不泯。
看阳蛰潜开，老龙挟雨，渊睡为民醒。


rhythmic: 水调歌头
author: 刘克逊
content:
解变西体，一赋冠群英。
清风峡畔，至今堂已读书名。
富贵轻於尘土，孝义高於山岳，惜不大其成。
陵谷纵迁改，草木亦光荣。
与仇香，穿阮屐，试同登。
石龛虽窄，可容一几短檠灯。
千仞苍崖如削，四面翠屏不断，云雾镇长生。
最爱岩前水，犹作诵弦声。
 >> 
词牌介绍


rhythmic: 金缕歌・贺新郎
author: 王广文
content:
辜负东风约。
忆曾将、淮南草木，笔端笼络。
后土祠中明月夜，忽有瑶姬跨鹤。
迥不比、水仙低弱。
天上人间惟一本，倒千锺、琼露花前酌。
追往事，怎忘却。
移根应费仙家药。
漫回头、关山信断，堡城笳作。
问讯而今平安否，莫遣玉箫惊落。
但画卷、依稀描著。
白发愧无渡江曲，与吾家、子敬相酬酢。
新旧恨，两交错。


rhythmic: 蓦山溪
author: 宋自逊
content:
壶山居士，未老心先懒。
爱学道人家，办竹几、蒲团茗碗。
青山可买，小结屋三间，开一径，俯清溪，修竹栽教满。
客来便请，随分家常饭。
若肯小留连，更薄酒、三杯两盏。
吟诗度曲，风月任招呼，身外事，不关心，自有天公管。
 >> 
词牌介绍


rhythmic: 沁园春
author: 宋自逊
content:
归去来兮，田园将芜，云胡不归。
既有诗千首，如斯者少，行年七十，从古来稀。
地阙东南，天倾西北，人事何缘有足时。
江湖上，转不如前日，步步危机。
石屏自有柴扉。
占海岸、潮头岸一矶。
唤彩衣孙子，携壶挈，白头翁媪，举桉齐眉。
身外声名，世间梦幻，万事一酲无是非。
书来往，都不须长语，直写心期。
 >> 
词牌介绍


rhythmic: 贺新郎
author: 宋自逊
content:
唤起东坡老。
问雪堂、几番兴废，斜阳衰草。
一月有钱三十块，何苦抽身不早。
又底用、北门藻。
儋雨蛮烟添老色，和陶诗、翻被渊明恼。
到底是，忘言好。
周郎英发人间少。
谩依然、乌鹊南飞，山高月小。
岁月堂堂留不住，此世何时是了。
算不满、英雄一笑。
我有丰淮千斗酒，把新愁、旧恨都倾倒。
三弄笛，楚天晓。
 >> 
词牌介绍


rhythmic: 贺新郎
author: 宋自逊
content:
灵鹊桥初就。
记迢迢、重湖风浪，去年时候。
岁月不留人易老，万事茫茫宇宙。
但独对、西风搔首。
巧拙岂关今夕事，奈痴儿、呆女流传谬。
添话柄，柳州柳。
道人识破灰心久。
只好风、凉月佳时，疏狂如旧。
休笑双星经岁别，人到中年已後。
云雨梦、可曾常有。
雪藕调冰花熏茗，正梧桐、雨过新凉透。
且随分，一杯酒。
 >> 
词牌介绍


rhythmic: 满江红
author: 宋自逊
content:
举扇西风，又十载、重游秋浦。
对旧日、江山错愕，鬓丝如许。
世事兴亡空感慨，男儿事业谁堪数。
被老天、开眼看人忙，成今古。
江上路，喧鼙鼓。
山中地，纷豺虎。
谩乾坤许大，著身何处。
名利等成狂梦寐，文章亦是闲言语。
赖双投、酒熟蟹螯肥，忘羁旅。
 >> 
词牌介绍


rhythmic: 昼锦堂
author: 宋自逊
content:
荷叶龟游，庭皋鹤舞，应是秋满淮涯。
昨夜将星明处，彷佛峨眉。
干戈已净银河淡，尘沙不动翠烟微。
邦人道，半月中秋，当歌不饮何为。
谁知心事远，但感慨登临，白羽频挥。
恨不明朝出塞，猎猎旌旗。
文南一失澶渊劲，夔门三箭武关奇。
挑灯看，龙吼传家旧剑，曾斩吴曦。


rhythmic: 昼锦堂
author: 黄载
content:
丽景融晴，浮光起昼，玉妃信意寻春。
一笑酒杯翻手，满地祥云。
宝台艳蹙文绡帕，郎官娇舞郁金裙。
嫣然处，况是生香微湿，腻脸馀醺。
暖烘肌欲透，愁日炙还销，风动成尘。
细为品归雪调，度与朱唇。
翠帏晚映真图画，金莲夜照越精神。
须拚醉，回首夕阳流水，碧草如茵。


rhythmic: 洞仙歌
author: 黄载
content:
吴宫故墅，是天开图画。
缥缈层云出飞榭。
隐隐楼空翠，水绕芜城，平畴迥，点染霜林凋谢。
越来溪上雁，声切阑干，似觅胥门怨吴霸。
属镂沈，香溪断，梦散云空，千年外、等是渔樵闲话。
但极目荒台郁苍烟，衰草里、又还夕阳西下。
 >> 
词牌介绍


rhythmic: 孤鸾
author: 黄载
content:
冰心孤寂。
恋几插灵峰，半泓寒碧。
骨瘦和衣薄，清绝成愁极。
萧然满身是雪，怕人知、镜中消息。
独向百花梦外，自一家春色。
记罗浮幽梦浑如昔。
是浸眼鲸波，倚云丹壁。
夜醉空山酒，叫裂横霜笛。
回头洞天未晓，但迢迢、江南千驿。
饮散东风落月，正海山浮碧。


rhythmic: 东风第一枝
author: 黄载
content:
迅影凋年，嫩晴贳暖，意行问讯春色。
不知春在谁家，闯香幔拢玉勒。
一枝竹外，似欲诉、经年相忆。
奈情多、难剪愁来，寂寞水寒烟碧。
吟正好、悲笳唤恨，酒正、夕阳催客。
殷勤片月飞来，更随暗香细索。
横斜瘦影，看尽未开时消息。
为春来，还怕春多，肠断夜阑霜笛。
 >> 
词牌介绍


rhythmic: 喜迁莺
author: 俞文豹
content:
小梅幽绝。
向冰谷深深，云阴幂幂。
饱阅年华，惯谙冷淡，只恁清风骨。
任他万红千紫，句引狂蜂游蝶。
惟只共、竹和松，同傲岁寒霜雪。
喜得。
化工力。
移根上苑，向阳和培植。
题名还经，孤山处士，许共高人攀折。
一枝垂欲放，只等春风披拂。
待叶底、结青青，恰是和羹时节。
 >> 
词牌介绍


rhythmic: 满江红
author: 赵希迈
content:
三十年前，爱买剑、买书买画。
凡几度、诗坛争敌，酒兵取霸。
春色秋光如可买，钱悭也不曾论价。
任粗豪、争肯放头低，诸公下。
今老大，空嗟讶。
思往事，还惊诧。
是和非未说，此心先怕。
万事全将飞雪看，一闲且问苍天借。
乐馀龄、泉石在膏肓，吾非诈。
 >> 
词牌介绍


rhythmic: 八声甘州
author: 赵希迈
content:
寒云飞万里，一番秋、一番搅离怀。
向隋堤跃马，前时柳色，今度蒿莱。
锦缆残香在否，枉被白鸥猜。
千古扬州梦，一觉庭槐。
歌吹竹西难问，拚菊边醉著，吟寄天涯。
任红楼踪迹，茅屋染苍苔。
几伤心、桥东片月，趁夜潮、流恨入秦淮。
潮回处，引西风恨，又渡江来。


rhythmic: 念奴娇
author: 吴渊
content:
我来牛渚，聊登眺、客里襟怀如豁。
谁著危亭当此处，占断古今愁绝。
江势鲸奔，山形虎踞，天险非人设。
向来舟舰，曾扫百万胡羯。
追念照水然犀，男儿当似此，英雄豪杰。
岁月匆匆留不住，鬓已星星堪镊。
云暗江天，烟昏淮地，是断魂时节。
栏干捶碎，酒狂忠愤俱发。
 >> 
词牌介绍


rhythmic: 水调歌头
author: 吴渊
content:
太白已仙去，诗骨此山藏。
胸中锦绣如屋，都乞与东皇。
碎翦杏花千树，浓抹胭脂万点，妖艳断人肠。
晓露沐春色，晴日涨风光。
孤村路，逢休暇，共徜徉。
酒旗斜处，□□一簇几红妆。
暂息江头烽火，无奈鬓边霜雪，聊复放疏狂。
倚俟玉壶竭，未肯宝鞭扬。
 >> 
词牌介绍


rhythmic: 沁园春
author: 吴渊
content:
喜我新归，逢戎初度，关情更深。
正昼掩柴扉，□寻隐遁，□舒槐府，戎正经纶。
白石清泉，紫枢黄阁，□□□□□□□。
□□□，□弟为宰相，兄作闲人。
南园借我登临。
都不怕近前丞相。
但曳履扶筇，堪怜独步，携壶载酒，每叹孤斟。
七Α开颜，六旬屈指，风雨对床频上心。
殷勤祝，道何时回首，及早抽身。
 >> 
词牌介绍


rhythmic: 沁园春
author: 吴渊
content:
十月江南，一番春信，怕凭玉栏。
正地连边塞，角声三弄，人思乡国，愁绪千般。
草草村墟，疏疏篱落，犹记花间曾卓庵。
茶瓯罢，问几回吟绕，冷淡相看。
堪怜。
影落溪南。
又月午无人更漏三。
虽虚林幽壑，数枝偏瘦，已存鼎鼐，一点微酸。
松竹交盟，雪霜心事，断是平生不肯寒。
林逋在，倩诗人此去，为语湖山。
 >> 
词牌介绍


rhythmic: 满江红
author: 吴渊
content:
秋後锺山，苍翠色、可供餐食。
登临处、怨桃旧曲，催梅新笛。
江近苹风随汛落，峰高松露和云滴。
叹头童、齿豁已成翁，犹为客。
老怀抱，非畴昔。
欢意思，须寻觅。
人间世、假饶百岁，苦无多日。
已没风云豪志气，只思烟水闲踪迹。
问何年、同老转溪滨，渔钩掷。
 >> 
词牌介绍


rhythmic: 满江红
author: 吴渊
content:
投老未归，太仓粟、尚教蚕食。
家山梦、秋江渔唱，晚风牛笛。
别墅流风惭莫继，新亭老泪空成滴。
笑当年、君作主人翁，同为客。
紫燕泊，犹如昔。
青鬓改，难重觅。
记携手、同游此处，恍如前日。
且更开怀穷乐事，可怜过眼成陈迹。
把忧边、忧国许多愁，权抛掷。
 >> 
词牌介绍


rhythmic: 满江红
author: 曾寓轩
content:
细数班行，阿谁是、调元手段。
君不见、当涂往岁，饥民流散。
天幸立庵来歇马，留心济粜无遗算。
未须臾、千里复安居，无愁叹。
公与相，天皆愿。
天施报，如符券。
看青州阴骘，富公公案。
已筑新堤旌异数，便膺虚席非常眷。
待明年、弧失再垂门，蒙宣劝。
 >> 
词牌介绍


rhythmic: 沁园春
author: 曾寓轩
content:
运在东南，千古金陵，帝王旧州。
看地雄江左，蟠龙踞虎，事专阃外，缓带轻裘。
惟断乃成，非贤罔任，真是富韩文范俦。
难兄弟，久齐名天壤，谁劣谁优。
冕旒。
似欲兼收。
命四辈传宣难借留。
记适遵昆季，迭行沙路，育充伯仲，并在金瓯。
或後或先，相推相逊，等是延陵德泽流。
称觞了，便促装西上，同奉宸游。
 >> 
词牌介绍


rhythmic: 喜迁莺
author: 杜东
content:
生申华席。
便占却新春，前头五日。
椒颂梅英，金幡彩缕，好个早春天色。
使君以仁得寿，和气融春无极。
人总道，是阳春有脚，恩浮南国。
应看，丹诏下，昨夜天边，初报春消息。
日转黄麾，风生绛伞，春殿龙颜咫尺。
共庆一堂嘉会，万宇同沾春泽。
祝眉寿，便从今细数，好春千亿。
 >> 
词牌介绍


rhythmic: 瑞鹤仙
author: 楼采
content:
冻痕销梦草。
又招得春归，旧家池沼。
园扉掩寒峭。
倩谁将花信，遍传深窈。
追游趁早。
便栽却、轻衫短帽。
任残梅、飞满溪桥，和月醉眠清晓。
年小。
青丝纤手，彩胜娇鬟，赋情谁表。
南楼信杳。
江云重，雁归少。
记冲香嘶马，流红回岸，几度绿杨残照。
想暗黄，依旧东风，灞陵古道。
 >> 
词牌介绍


rhythmic: 玉漏迟
author: 楼采
content:
絮花寒食路。
晴丝日，绿阴吹雾。
客帽欺风，愁满画船烟浦。
彩柱秋千散後，怅尘锁、燕帘莺户。
从间阻。
梦云无准，鬓霜如许。
夜永绣阁藏娇，记掩扇传歌，翦灯留语。
月约星期，细把花须频数。
弹指一襟幽恨，谩空趁、啼鹃声诉。
深院宇。
黄昏杏花微雨。
 >> 
词牌介绍


rhythmic: 法曲献仙音
author: 楼采
content:
花匣么弦，象奁双陆，旧日留欢情意。
梦到银屏，恨裁兰烛，香篝夜阑鸳被。
料燕子重来地。
桐阴锁窗绮。
倦梳洗。
晕芳钿、自羞鸾镜，罗袖冷，烟柳画栏半倚。
浅雨压荼シ，指东风、芳事馀几。
院落黄昏，怕春莺、惊笑憔悴。
倩柔红约定，唤取玉箫同醉。


rhythmic: 二郎神
author: 楼采
content:
露床转玉，唤睡醒、绿云梳晓。
正倦立银屏，新宽衣带，生怯轻寒料峭。
闷绝相思无人问，但怨入、墙阴啼鸟。
嗟露屋锁春，晴风喧昼，柳轻梅小。
人悄。
日长谩忆，秋千嬉笑。
怅烬冷炉薰，花深莺静，帘箔微红醉袅。
带结留诗，粉痕销帕，情远窃香年少。
凝恨极，尽日凭高目断，淡烟芳草。


rhythmic: 沁园春
author: 雷应春
content:
问讯故园，今如之何，还胜昔无。
想旧耘兰蕙，依然葱茜，新栽杨柳，亦已扶疏。
韭本千畦，芋根一亩，雨老烟荒谁为锄。
难忘者，是竹吾爱甚，梅汝知乎。
茅亭低压平湖。
有狎鹭驯鸥尚可呼。
把绛纱准拟，新官到也，寒毡收拾，贱子归欤。
略整柴门，更芟草径，惟有幽人解枉车。
丁宁著，与做添棋局，砌换茶垆。
 >> 
词牌介绍


rhythmic: 千秋岁
author: 游文仲
content:
今年为寿，都道是、不比寻常时节。
预庆我公八帙，来献新词一阕。
算得年时，恰当尚父，入相周西伯。
亲逢盛事，宗孙也五十八。
一门富贵荣华，盈床牙笏，何待拈来说。
且上祝龟龄鹤算，从此千千百百。
笑道儿时，风流丹篆，写向龙驹额。
更将彩笔，十字头上添一丿。
 >> 
词牌介绍


rhythmic: 念奴娇
author: 刘清夫
content:
乱山深处，见寒梅一朵，皎然如雪。
的妍姿羞半吐，斜映小窗幽绝。
玉染香腮，酥凝冷艳、容态天然别。
故人虽远，对花谁肯轻折。
疑是姑射神仙，幔亭宴罢，迤逦停瑶节。
爱此溪山供秀润，饱玩洞天风月。
万石丛中，百花头上，谁与争高洁。
粗桃俗李，不须连夜催发。
 >> 
词牌介绍


rhythmic: 沁园春
author: 刘清夫
content:
浅碧芙蓉，素艳亭亭，前身阿娇。
记湘滨露冷，酥容倍洁，华清水滑，酒晕全消。
瑶剪丰肥，云翻碎萼，白羽鲜明时自摇。
风流处，是古香幽韵，时度仙飙。
琼枝璧月清标。
对千朵婵娟倾翠瓢。
况水晶台榭，低迷净绿，冰霜词调，隐约轻桡。
细认金房，锺奇孕秀，已觉青衿横素腰。
西风晚，看花开十丈，玉井非遥。
 >> 
词牌介绍


rhythmic: 金菊对芙蓉
author: 刘清夫
content:
浅拂春山，慢横秋水，玉纤闲理丝桐。
按清冷繁露，淡伫悲风。
素弦瑶轸调新韵，颤翠翘、金簇芙蓉。
叠蠲重锁，轻挑慢摘，特地情浓。
泛商刻羽无穷。
似和鸣鸾凤，律应雌雄。
问高山流水，此意谁同。
个中只许知音听，有茂陵、车马雍容。
画帘人静，琴心三叠，时倒金锺。


rhythmic: 水调歌头
author: 刘清夫
content:
残腊卷愁去，春至莫闲愁。
荣枯会有成说，无处著机谋。
身世石中敲火，富贵草头垂露，何用苦贪求。
三尺布衣剑，千载赤松游。
忆亲朋，方角，总白头。
羊肠世路，莫莫且休休。
选甚范侯高爵，遮莫陶公钜产，争似五湖舟。
万事付蜗角，止坎谩乘流。
 >> 
词牌介绍


rhythmic: 贺新郎
author: 祝穆
content:
此木生林野。
自唐家、丝纶置阁，托根其下。
长伴词臣挥帝制，因号紫微堪诧。
常缥缈、紫微仙驾。
料想紫微垣降种。
紫微郎、况是名同者。
兼二美，作佳话。
一株乃肯临茅舍。
肌肤薄、长身挺立，扶疏潇洒。
定怯麻姑爬痒爪，只许素商陶冶。
擎绛雪、柔枝低亚。
我忆香山东坡老，只小诗、便为增声价。
後当有，继风雅。
 >> 
词牌介绍


rhythmic: 沁园春
author: 祝穆
content:
自有东阳，锦水城山，几千百年。
记往时仅说，拥麾刻郡，而今创见，持橐甘泉。
地脉方兴，天荒欲破，还为盐梅生钜贤。
清和候，正风薰日永，作地行仙。
题舆小驻樵川。
常只恐祖生先著鞭。
算谁从井落，重新疆理，谁从襄岘，一洗腥膻。
幕府归来，未应袖手，行有诏书来九天。
勋名就，使吾乡夸诧，盛事流传。
 >> 
词牌介绍


rhythmic: 念奴娇
author: 周文谟
content:
棋声特地，把十年心事，恍然惊觉。
杨柳楼头歌舞地，长记一枝纤弱。
破镜重圆，玉环犹在，鹦鹉言如昨。
秦筝别後，知他几换弦索。
谁念顾曲周郎，樽前重见，千种愁难著。
犹胜玄都人去後，空怨残红零落。
绿叶成阴，桃花结子，枉恨东风恶。
盈盈泪眼，见人欲下还阁。
 >> 
词牌介绍


rhythmic: 八声甘州
author: 李好古1
content:
壮东南、飞观切云高，峻堞缭波长。
望蔽空楼橹，重关警柝，跨水飞梁。
百万貔貅夜筑，形胜隐金汤。
坐落诸蕃胆，扁榜安江。
游子凭阑凄断，百年故国，飞鸟斜阳。
恨当时肉食，一掷赌封疆。
骨冷英雄何在，望荒烟、残戌触悲凉。
无言处，西楼画角，风转牙樯。


rhythmic: 八声甘州
author: 李好古1
content:
古扬州、壮丽压长淮，形胜绝东南。
问竹西歌吹，蜀冈何许，杨柳。
行乐谁家年少，两两更三三。
知我江南客，走马来看。
过却长亭烟树，云山点点，烟浪漫漫。
料桐花飞尽，夜合绕阑干。
倦绣闲庭昼永，望天涯、芳草忆征鞍。
平安使，吴笺谩遣，欲寄愁难。


rhythmic: 水调歌头
author: 李好古1
content:
历历江南树，半在水云间。
不须回首，且来著眼向淮山。
过尽金山晕碧，望断焦山空翠，杨柳绕江边。
此意无人会，独自久凭阑。
夜吹箫，朝问法，记坡仙。
只今何许，当时三峡倒词源。
水调翻成新唱，高压风流前辈，使我百忧宽。
有酒更如海，容我醉时眠。
 >> 
词牌介绍


rhythmic: 酹江月・念奴娇
author: 李好古1
content:
西风横荡，渐霜馀黄落，空山乔木。
照水依然冰雪在，耿耿梅花幽独。
抖擞征尘，扶携短策，步绕沧浪曲。
怅然心事，浮生翻覆陵谷。
试向商乐亭前，冷风台上，把酒招黄鹄。
四十男儿当富贵，谁念漂零南北。
百亩春耕，三间云卧，此计何时卜。
功名休问，卖书归买黄犊。


rhythmic: 酹江月・念奴娇
author: 李好古1
content:
平生英气，叹年来、都付山林泉石。
不作云霄轩冕梦，只拟纶竿蓑笠。
见说湖阴，飞飞鸥鹭，半是君曾识。
梅花时节，试来相与寻觅。
休谩汨没尘埃，浮生能几，镜里催华发。
趁取尊前强健在，莫负花前倾碧。
自遣长须，亲题短句，去约萧闲客。
休教惆怅，梅花飞尽寒食。


rhythmic: 贺新郎
author: 李好古1
content:
人物风流远。
忆当年、江东跌宕，知音南阮。
惯倚胡床闲寄傲，妥腹难凭琴桉。
妙制拥、银蟾光满。
千古不传谁好事，忽茂陵、金碗人间见。
轻擘动，思无限。
长安钗鬓春横乱。
仿规模、红条带拨，媚深情浅。
安识高山流水趣，儿女空传恩怨。
使得似、支郎萧散。
听到三闾沈绝处，惨悲风、摇落寒江岸。
不肠断，也肠断。
 >> 
词牌介绍


rhythmic: 酹江月・念奴娇
author: 阮秀实
content:
汉庭用老，想君王、也忆潜郎白首。
底事煌煌金玉节，奔走天涯许久。
江右风流，湖南清绝，要借诗翁手。
明年七十，人间此事希有。
固是守约堂间，鲂斋亭下，要种归来柳。
只恐夜深思贾傅，便有锋车迎候。
寿岳峰前，寿星池畔，且寿长沙酒。
期颐三万，祖风应管依旧。


rhythmic: 解语花
author: 刘子寰
content:
龙沙殿腊，兔苑留寒，花照冰壶夜。
乱山平野。
装珠树满眼，买春无价。
墙头苑下。
浑不见、桃夭杏冶。
疑趁风、庾岭寒梅，触处都飘谢。
吹面峭寒未怕。
览瑶池万里，飞观高榭。
霓旌鹤驾。
歌黄竹、胜跃踏青骄马。
峰峦似画。
但点缀、片时相借。
惊望中、玉宇琼楼，残溜空鸳瓦。
 >> 
词牌介绍


rhythmic: 玉漏迟
author: 刘子寰
content:
翠草侵园径。
阴阴夏木，鸣鸠相应。
纵目江天，窈窈雨昏烟暝。
屋角黄梅乍熟，听落颗、时敲金井。
深院静。
闲阶自长，花砖苔晕。
楼居簟枕清凉，尽永日阑干，与谁同凭。
旧社鸥盟，零落断无音信。
辽鹤追思旧事，向华表、空吟遗恨。
萦念损。
休怪暮年多病。
 >> 
词牌介绍


rhythmic: 醉蓬莱
author: 刘子寰
content:
访莺花陈迹，姚魏遗风，绿阴成幄。
尚有馀香，付宝阶红药。
淮海维阳，物华天产，未觉输京洛。
时世新妆，施朱傅粉，依然相若。
束素腰纤，捻红唇小，鄣袖娇看，倚阑柔弱。
玉佩琼琚，劝王孙行乐。
况是韶华，为伊挽驻，未放离情薄。
顾盼阶前，留连醉里，莫教零落。


rhythmic: 齐天乐
author: 刘子寰
content:
雅歌堂下新堤路。
柳外行人相语。
碧藕开花，金桃结子，三见使君初度。
楼台北渚。
似画出西湖，水云深处。
彩双飞，水亭开宴近重午。
溪蒲堪荐绿醑。
幔亭何惜，为曾孙留住。
碧水吟哦，沧洲梦想，未放舟横野渡。
维申及甫。
正夹辅中兴，擎天作柱。
愿祝嵩高，岁添长命缕。
 >> 
词牌介绍


rhythmic: 花发沁园春
author: 刘子寰
content:
换谱伊凉，选歌燕赵，一番乐事重起。
花新笑靥，柳软纤腰，济楚众芳围里。
年年佳会。
长是傍、清明天气。
正魏紫衣染天香，蜀妆红破春睡。
一簇猩罗凤翠。
遍东园西城，点检芳事。
铃斋吏散，昼馆人稀，几阕管弦清脆。
人生适意。
流转共、风光游戏。
到遇景，取次成欢，怎教良夜休醉。


rhythmic: 沁园春
author: 刘子寰
content:
云壑泉泓，小者如杯，大者如罂。
更石筵平莹，宽容数客，淙流回激，环绕飞觥。
三涧交流，两崖悬瀑，捣雪飞霜落翠屏。
经行处，有丹荑碧草，古木苍藤。
徘徊却倚山楹。
笑山水娱人若有情。
见傍回侧转，峰峦叠叠，欲穷还有，岩谷层层。
仰视云间，茅茨鸡犬，疑是仙家来避秦。
青林表，望烟霞缥缈，隐隐鸾笙。
 >> 
词牌介绍


rhythmic: 贺新郎
author: 刘子寰
content:
柱杖凌高绝。
望千山隐隐，波澜动摇天末。
下有白云平远壑，涌起潮头喷雪。
浸绝岛、孤峰出没。
赤县神州何处是，但风烟、杳杳迷空阔。
呼不见，古人物。
碧松枝下青瑶石。
举头看、长空湛湛，淡琉璃色。
上界屋辰多官府，夸父忙鞭日月。
任兔走、乌飞超忽。
宇宙茫茫如许大，百年间、何用争优劣。
身世事，一毛发。
 >> 
词牌介绍


rhythmic: 满江红
author: 刘子寰
content:
云壑飞泉，蒲根下、悬流陆续。
堪爱处、石池湛湛，一方寒玉。
暑际直当磐石坐，渴来自引悬瓢掬。
听泠泠、清响泻琮，胜丝竹。
寒照胆，消炎燠。
清彻骨，无尘俗。
笑幽人忻玩，滞留空谷。
静坐时看松鼠饮，醉眠不碍山禽浴。
唤仙人、伴我酌琼瑶，餐秋菊。
 >> 
词牌介绍


rhythmic: 洞仙歌
author: 刘子寰
content:
风餍雨足，也解为花地。
收拾浮云放新霁。
爱调亭小翠，点滴猩红，新妆了，妃子朝来睡起。
遥知春有主，整顿欢娱，兴在新亭锦围底。
便选歌燕赵，授简邹枚，须记作他日，城山盛事。
笑东君不用管杨花，任飞去天涯，在东风里。
 >> 
词牌介绍


rhythmic: 醉蓬莱
author: 刘子寰
content:
正霜浮菊浅，露染枫深，九秋佳景。
梅报南枝，一点和羹信。
峻岳生申，太山瞻鲁，瑞启千年运。
飞帛奎文，仪皇韶祉，明良相庆。
岁值丰登，道方开泰，塞骑尘收，海鲸波静。
几斗璇枢，仰三阶平正。
保定乾坤，亲扶日月，万宇同歌咏。
比寿彭聃，侔勋周召，致君尧舜。


rhythmic: 醉蓬莱
author: 刘子寰
content:
正花深绣阁，带拂流酥，暖帘初试。
窈窕笙歌，拥新鲜珠翠。
艳菊留金，早梅催粉，趁得瑶池会。
画馆凝香，仙家正住，芙蓉城里。
裼寝开祥，玉枝祝寿，列院欢娱，满堂佳瑞。
福寿双星，现碧霄云际。
京兆时妆，如皋乐事，占世间荣贵。
象服鱼轩，疏封大国，齐眉千岁。


rhythmic: 沁园春
author: 刘子寰
content:
长寿真人，玉佩琼裾，霞衣月裳。
趁桃迎初度，千年方熟，蒲经端午，三日留春。
兰杜绥旌，芙蓉搴盖，飞下清源云水乡。
烟雾，引天机组织，官样文章。
丁年璧水横翔。
馀剩馥残膏沾四方。
仰平生声望，九霄星斗，方来事业，万里风樯。
经世规模，出尘丰骨，须合盛之白玉堂。
轩腾去，看雍容槐棘，福艾耆庞。
 >> 
词牌介绍


rhythmic: 霓裳中序第一
author: 尹焕
content:
青颦粲素靥。
海国仙人偏耐热。
餐尽香风露屑。
便万里凌空，肯凭莲叶。
盈盈步月。
悄似怜、轻去瑶阙。
人何在，忆渠痴小，点点爱轻撅。
愁绝。
旧游轻别。
忍重看、锁香金箧。
凄凉清夜簟席。
杳杳诗魂，真化风蝶。
冷香清到骨。
梦十里、梅花霁雪。
归来也，恹恹心事，自共素娥说。


rhythmic: 沁园春
author: 夏元鼎
content:
大道无名，金丹有验，工夫片时。
似婴儿娇俊，不离门户，盈盈姹女，缓步深帏。
二八当年，黄婆匹配，隔碍潜通势似危。
须臾见，见灵明宝藏，一点星飞。
其时。
似执躬圭。
深保护阴阳造化儿。
转南辰北斗，回风混合，雷轰雨骤，只许天知。
梦幻浮生，天长地久，云路著鞭休要迟。
金不坏，合朋合德，三教同归。
 >> 
词牌介绍


rhythmic: 沁园春
author: 夏元鼎
content:
太极才分，鸿凿破，云收雾开。
见曦魂蟾魄，升沈昼夜，光含万象，机应丹台。
火里栽莲，水中捉月，两个人人暗去来。
鹊桥畔，任传神送气，巽户轰雷。
微哉。
火候休猜。
无师授徒劳颜闵材。
问从头下手，收因结果，争魂夺命，何处胚胎。
小法旁门，幸勤一世，谩道修真不惹埃。
争如我，水晶宫里，独步琼阶。
 >> 
词牌介绍


rhythmic: 沁园春
author: 夏元鼎
content:
天下江山，无如甘露，多景楼前。
有谪仙公子，依山傍水，结茅筑圃，花竹森然。
四季风光，一生乐事，真个壶中别有天。
亭台巧，一琴一鹤，泥絮心田。
不须块坐参禅。
也不要区区学挂冠。
但对境无心，山林钟鼎，流行坎止，闹里偷闲。
向上玄关，南辰北斗，昼夜璇玑炼火还。
分明见，本来面目，不是游魂。
 >> 
词牌介绍


rhythmic: 水调歌头
author: 夏元鼎
content:
采取铅须密，诚意辨妍媸。
休教错认，夺来鼎内及其时。
二物分明真伪，一得还君永得，此事契天机。
记取元阳动，妙用在虚危。
法寅申，行子午，总皆非。
自然时节，梦里也教知。
不属精津气血，不是肺肝心肾，真土亦非脾。
言下泄多矣，凡辈奈无知。
 >> 
词牌介绍


rhythmic: 水调歌头
author: 夏元鼎
content:
要识刀圭诀，一味水银铅。
驴名马字，九三四八万千般。
愚底转生分别，划地唤爷作父，荆棘满心田。
去道日以远，至老昧蹄筌。
譬如人，归故国，上轻帆。
顺风得路，夜里也行船。
岂问经州过县，管取投明须到，舟子自能牵。
悟道亦如此，半句不相干。
 >> 
词牌介绍


rhythmic: 水调歌头
author: 夏元鼎
content:
耳目身之宝，固塞勿飞扬。
存无守有，中间无念以为常。
把定玄关一窍，视听尽收归里，坎兑互堤防。
寤寐神依抱，形气两相忘。
圆陀陀，光烁烁，貌堂堂。
分明真我，罔象里全彰。
此即非空非色，自是本来面目，阴鼎炼元阳。
出世真如佛，馀二莫思量。
 >> 
词牌介绍


rhythmic: 水调歌头
author: 夏元鼎
content:
真一北方气，玄武产先天。
自然感合，蛇儿却把黑龟缠。
便是蟾乌遇朔，亲见虎龙吞啖，顷刻过。
赤黑达表里，炼就水银铅。
有中无，无中有，两玄玄。
生身来处，逆顺圣凡分。
下士闻之大笑，不笑不足为道，难为俗人论。
士塞命门了，去住管由君。
 >> 
词牌介绍


rhythmic: 水调歌头
author: 夏元鼎
content:
律应黄锺候，天地尚胚浑。
腾腾一气，家园平地一枝春。
下手依时急采，莫放中宫芽溢，害里却生恩。
火候精勤处，加减武和文。
定浮沈，明主客，别疏亲。
真铅留汞，造化合乾坤。
此是身中灵宝，谁信龙从火出，二八共成斤。
些子希夷法，只在弄精魂。
 >> 
词牌介绍


rhythmic: 水调歌头
author: 夏元鼎
content:
擒得铅归舍，进火莫教迟。
抽添沐浴，临炉一意且防危。
只为婴儿未壮，全藉黄婆养育，丁老共扶持。
火力频加减，外药亦如之。
汞生芽，铅作祖，土刀圭。
火生於木，炎盛汞还飞。
要得水银真死，须待阴浮阳伏，杂类降灰池。
用铅终不用，古语岂吾欺。
 >> 
词牌介绍


rhythmic: 水调歌头
author: 夏元鼎
content:
要蹑天仙步，金丹是法身。
不知谓气，须还识後自然真。
大道从花孕子，点出个中阴魄，乌兔合阳魂。
北斗随罡转，天地正氤氲。
采依时，炼依法，莫辞勤。
立跻圣域，从此脱沈沦。
夜气正当过半，龙虎自然蛰动，势欲撼乾坤。
片饷工夫耳，庄算八千春。
 >> 
词牌介绍


rhythmic: 水调歌头
author: 夏元鼎
content:
神气精三药，举世没人知。
气随精化，镇常神逐气无归。
心地不明天巧，业识更缠地网，背却上天梯。
今古多豪杰，生死醉如泥。
树头珠，潭底日，显金机。
两般识破，性命更何疑。
活捉金精入木，炼就当初真一，方表丈夫儿。
信取玄中趣，端的世间稀。
 >> 
词牌介绍


rhythmic: 水调歌头
author: 夏元鼎
content:
闻道不嫌晚，悟了莫悠悠。
遇时不炼，今生乌兔恐难留。
些子乾坤简易，不问在朝居市，达者尽堪修。
火候无斤两，大药本非遥。
守旁门，囚冷屋，望升超。
迷迷相授，生死不相饶。
未识先天一气，孰辨五行生克，不向眼前求。
试道工夫易，福薄又难消。
 >> 
词牌介绍


rhythmic: 水调歌头
author: 夏元鼎
content:
我有一竿竹，偏会取根源。
从来汲水桔槔，直挈上西天。
不许常人著手，管定竿头先折，提桶落寒泉。
拨得机关转，北斗向南看。
仗回风，乘偃月，勿波澜。
麻姑此日，西北见张骞。
选佛妙高峰顶，饮罢醍醐似醉，独坐玩婵娟。
水湛月明处，太极更无前。
 >> 
词牌介绍


rhythmic: 水调歌头
author: 夏元鼎
content:
三三乾妙画，佑圣诞弥尘。
北方壬癸，水生於坎产元精。
一数先天有象，元始化生相应，灵气属阳神。
寿永齐天地，万物尽回春。
说龟蛇，名黑杀，蕴深仁。
阴中阳长，要知害里却生恩。
此意宜参造化，正是金丹大道，不在咽精津。
富贵公方逼，肯问出人伦。
 >> 
词牌介绍


rhythmic: 水调歌头
author: 夏元鼎
content:
人身藏宇宙，乌兔走西东。
昼舒夜卷，不拘春夏与秋冬。
存想非心非肾，吐纳非精非气，子午谩行功。
一点真灵宝，混合自回风。
感婴儿，交姹女，爱丁公。
黄婆匹配，一时辰内上仙宫。
恍惚无中有象，阳火阴符密契，大道属鸿。
火候能调理，天地与无穷。
 >> 
词牌介绍


rhythmic: 贺新郎
author: 夏元鼎
content:
天上神仙路。
问谁能、超凡入圣，平虚交付。
三岛十洲无限景，稳驾鸾舆鹤驭。
更驯伏、木龙金虎。
造化小儿真剧戏，炼阳精、要戴乾为父。
须定力，似愚鲁。
三旬一遇交乌兔。
便丹成、天长地久，桑田变否。
四象五行攒簇处，全藉黄婆真土。
无私授、人多胡做。
堪叹红尘声利客，向花朝月夕寻妆妇。
应不解，乘槎去。
 >> 
词牌介绍


rhythmic: 满江红
author: 夏元鼎
content:
人世何为，江湖上、渔蓑堪老。
鸣榔处，汪汪万顷，清波无垢。
乃一声虚谷应，夷犹短棹关心否。
向晚来、垂钓傍寒汀，牵星斗。
砂碛畔，蒹葭茂。
烟波际，盟鸥友。
喜清风明月，多情相守。
紫绶金章朝路险，青蓑箬笠沧溟浩。
舍浮云、富贵乐天真，酾江酒。
 >> 
词牌介绍


rhythmic: 满庭芳
author: 夏元鼎
content:
久视长生，登仙大道，思量无甚神通。
正心诚意，儒释道俱同。
虽是无为清净，依然要、八面玲珑。
朝朝见，日乌月兔，造化运西东。
黄婆能匹配，天机玄妙，朔会相逢。
正三旬一遇，消息无穷。
不待存心想肾，非关是、打坐谈空。
君知否，灵明宝藏，收在水晶宫。
 >> 
词牌介绍


rhythmic: 西河
author: 王野
content:
天下事。
问天怎忍如此。
陵图谁把献君王，结愁未已。
少豪气概总成尘，空馀白骨黄苇。
千古恨，吾老矣。
东游曾吊淮水。
绣春台上一回登，一回泪。
醉归抚剑倚西风，江涛犹壮人意。
只今袖手野色里。
望长淮、犹二千里。
纵有英心谁寄。
近新来、又报胡尘起。
绝域张骞归来未。


rhythmic: 六州歌头
author: 王野
content:
龙蟠虎踞，今古帝王州。
水如淮，山似洛，凤来游。
五云浮。
宇宙无终极，千载恨，六朝事，同一梦休。
更莫问闲愁。
风景悠悠。
得似青溪曲，著我扁舟。
对残烟衰草，满目是清秋。
白鹭汀洲。
夕阳收。
黄旗紫盖，中兴运，锺王气，护金瓯。
驻游跸，开行殿，夹朱楼。
送华。
万里长江险，集鸿雁，列貔貅。
扫关河，清海岱，志应酬。
机会何常，鹤唳风声处，天意人谋。
臣今虽老，未遣壮心休。
击楫中流。


rhythmic: 沁园春
author: 王野
content:
月地云阶，碧山丹水，春满北园。
正慈闱初度，酡颜绿发，黄堂称寿，画戟朱幡。
戏彩斓斑，安舆游衍，未数当时莱与潘。
今朝好，把一家和气，散在千门。
潜藩。
误玷君恩。
人尚说、淳熙前状元。
幸物情如旧，亲年未老，且开玉帐，共祝金樽。
罗绮飘香，管弦度曲，晚岁欢娱谁与论。
亭峰宴，似仙家大姥，尽见曾孙。
 >> 
词牌介绍


rhythmic: 水调歌头
author: 哀长吉
content:
紫陌风光好，绣阁绮罗香。
相将人月圆夜，早庆贺新郎。
先自少年心意，为惜人娇态，久俟愿成双。
此夕于飞乐，共学燕归梁。
索酒子，迎仙客，醉红妆。
诉衷情处，些儿好语意难忘。
但愿千秋岁里，结取万年欢会，恩爱应天长。
行喜长春宅，兰玉满庭芳。
 >> 
词牌介绍


rhythmic: 齐天乐
author: 哀长吉
content:
青鸾海上传芳信。
蓝田路入仙境。
万卷书传，六奇计运，冰玉炯然清润。
帷褰凤锦。
□镜启鸾台，烟横鸳枕。
一笑相迎，一双两好恰厮称。
风流人在仙隐。
更一县、陶柳春近。
梦想金桃，宴分玉果，指日送尝汤饼。
榆接畛。
管此去亲盟，镇长交聘。
自古朱陈，一村惟两姓。
 >> 
词牌介绍


rhythmic: 瑞鹤仙
author: 哀长吉
content:
天基佳节後。
又诗咏嵩生，贤歌天佑。
千龄运非偶。
庆一堂风虎，云龙感召，相门华胄。
盛少屈、一钱太守。
听吏歌、一迳棠阴，民颂两岐麦秀。
知否。
海峰天柱，道骨仙风，总天所授。
席虚机右。
金瓯下，署名久。
伫泥封飞下，沙堤归去，指日家声复旧。
年年献、金鉴千秋，玉卮万寿。
 >> 
词牌介绍


rhythmic: 瑞鹤仙
author: 哀长吉
content:
小春天未雪。
见两蕊三花，放梅时节。
昴宿孕人杰。
对梅花雪片，平分风月。
冰清玉洁。
天赋与、仙风道骨。
更等闲、来访刘仙，觅取秘传真诀。
闻说。
辉联台宿，瑞应文昌，世承阀阅。
相门事业。
有祖父、旧风烈。
管泥封飞下，沙堤归来，光复青毡旧物。
庆家传、八叶联芳，又添一叶。
 >> 
词牌介绍


rhythmic: 沁园春
author: 黄师参
content:
谷口高人，偶溯明河，近尺五天。
见紫霄宫阙，空中突兀，玉皇姬侍，云里蹁跹。
滴露研朱，披肝作纸，细写灵均孤愤篇。
排云叫，奈大钧不管，沙界三千。
语高天上惊传。
早斥去人间伴谪仙。
念赤城丹籍，香名空在，蓬莱弱水，欲到无缘。
还倚枯槎，飘然归去，回首清都若个边。
家山好，有一湾风月，小小渔船。
 >> 
词牌介绍


rhythmic: 祝英台近
author: 李义山
content:
夏初临，春正满，花事在红药。
一阵光风，香雾喷珠箔。
画堂旧日张家，梦中玉燕，早拂晓、飞来帘幕。
酒深酌。
曾记走马长安，功名戏樊郭。
螺浦如杯，豪气怎生著。
直须用了圮编，封侯万户，却归共、赤松翁约。
 >> 
词牌介绍


rhythmic: 风瀑竹
author: 牟子才
content:
阁住杏花雨。
便新晴、等闲勾引，香车成雾。
璧月光中箫凤远，袅袅馀音如缕。
诮一似、群仙府。
天意乍随人意好，渐星桥、度汉珠还浦。
又何啻、列千炬。
晚来乍觉阴盘固。
笑人间、玉瓶瑶瑟，锦茵雕俎。
无限升平宣政曲，回首中原何处。
慨鸣镝、已无宫武。
扑面胡尘浑未扫，强欢讴、还肯轩昂否。
萦旧恨，为谁赋。


rhythmic: 水调歌头
author: 戴翼
content:
嵩岳周王佐，昴宿汉宗臣。
从来间世英杰，出则致升平。
况我皇华直指，元是福星出现，来此活生灵。
五百岁初度，十一郡欢忻。
挽西江，苏涸辙，洗尘埃。
笑谈顷刻间宜，宇宙变为春。
泽满赣川无限，福与崆峒齐耸，颂咏几多人。
潋滟一卮寿，愿早秉洪钧。
 >> 
词牌介绍


rhythmic: 水调歌头
author: 戴翼
content:
渤海卖刀剑，河汉洗戎兵。
千金六月一雨，万陇稼云横。
时节可人如许，天意开祥有在，申月岳生申。
五百岁初度，千万户欢声。
栋梁材，霖雨手，庙堂身。
日边褒玺已到，岂久试鱼城。
快上承明步武，展尽玉堂事业，再使旧毡青。
公寿更天远，鼻祖等长生。
 >> 
词牌介绍


rhythmic: 水调歌头
author: 徐经孙
content:
客问矩山老，何事得优游。
追数平生出处，为客赋歌头。
三十五时侥幸，四十三年仕宦，七十□归休。
顶踵皆君赐，天地德难酬。
书数册，棋两局，酒三瓯。
此是日中受用，谁劣又谁优。
寒则拥炉曝背，暖则寻花问柳，乘兴狎沙鸥。
知足又知止，客亦许之不。
 >> 
词牌介绍


rhythmic: 百字令・念奴娇
author: 徐经孙
content:
八旬加二，荷君天垂，扶持老拙。
目送新来檐外燕，手拣好花轻折。
比似去年，十分强健，日看朱诗说。
篇三百五，岁前尽有披阅。
天教两子供官，一男留养，左右相娱悦。
五见孙枝三弄授，童冠参差袍笏。
四侍鳌峰，拿舟在即，次五今圆月。
曾孙淳老，想能随叔嬉劣。


rhythmic: 哨遍
author: 徐经孙
content:
江山风月，耳目声色。
取之无禁，用之不竭。
造物之无尽藏，月白风清，有客有酒。
踞虎登龙，放舟中流。
听其所止而休焉。
归去来兮，昨非今是。
旧菊都荒，新松老矣。
吾年今已如此。
归去来兮，忘我忘世。
草木欣荣，幽人感此。
吾生行且休矣。


rhythmic: 乳燕飞・贺新郎
author: 徐经孙
content:
一雨炎□洗。
似天知、溪山佳处，玳筵珠履。
六十年前今朝庆，门左桑弧蓬矢。
也似恁、郁葱佳气。
绿鬓童颜春未老，问寿星、模样君真是。
新甲子，从头起。
应门有子能承志。
总人间、皱眉底事，不关君耳。
看不日孙枝毓秀，衮衮教人满意。
更又报、门阑多喜。
饱受人生真富贵，便蟠桃、三熟堪弹指。
知几个，千秋岁。


rhythmic: 八声甘州
author: 冯去非
content:
买扁舟、载月过长桥，回首梦耶非。
问往日三高，清风万古，继者伊谁。
惟有茶烟轻扬，零露湿莼丝。
西子知何处，鸿怨蛩悲。
遥想家山好在，正倚天青壁，石瘦云肥。
甚抛奇秀，猿鹤互猜疑。
归去好、散人相国，迥升沈、毕竟总尘泥。
须还我，松间旧隐，竹上新诗。


rhythmic: 喜迁莺
author: 冯去非
content:
凉生遥渚。
正绿芰擎霜，黄花招雨。
雁外渔村，蛩边蟹舍，绛叶满秋来路。
世事不离双鬓，远梦偏欺孤旅。
送望眼，但凭舷微笑，书空无语。
慵觑。
清镜里，十载征尘，长把朱颜污。
借箸青油，挥毫紫塞，旧事不堪重举。
间阔故山猿鹤，冷落同盟鸥鹭。
倦游也，便樯云柁月，浩歌归去。
 >> 
词牌介绍


rhythmic: 酹江月・念奴娇
author: 熊大经
content:
人生八十，自儿时祝愿，这般年数。
滴露研朱轻点笔，个个眉心丹字。
萱草丛边，梅花香里，真有人如此。
红颜青鬓，儿时依旧相似。
堪笑生子愚痴，投身枳棘，欲了官中事。
万叠关山遥望眼，遐瞬白云飞处。
膝下称觞，门前问寝，幸有嵩谟子。
更望此去，十分好学彭祖。


rhythmic: 喜迁莺
author: 张□□
content:
英声初发。
记舍选齐驱，祖鞭先著。
风月平分，尊谈旧，各已苍颜白发。
屈指待拚一醉，祝生申嵩岳。
怎知道，为清湘□润，暂移贤杰。
休说。
予心渴，里巷争先，拟持杯阶闼。
毕竟人间，赏心乐事，种种尽归缘法。
拈取瑞香一瓣，向湘山名刹。
无量寿，和一身见在，两尊菩萨。
 >> 
词牌介绍


rhythmic: 壶中天・念奴娇
author: 翁定
content:
昔时彭祖，闻道有、八百穹崇遐寿。
屈指我公今几许，历岁才方七九。
七百修龄，更三十七，犹是公之有。
此逢诞节，盍须来献尊酒。
好是子舍孙枝，居官领荐，迭复青毡旧。
陶令解龟何太早，去作幔亭仙友。
只恐九重，思贤梦觉，未屈调羹手。
周公居左，鲁公还是居右。


rhythmic: 酹江月・念奴娇
author: 沈刚孙
content:
我来访古。
把尘襟、都付一声鸣橹。
笑把瑶觞波浩荡，却忆长鲸吞吐。
坐挹高风，骨清毛冷，不作嚣尘语。
客星何在，谩留遗像江渚。
试问泽畔羊裘，当时何事，笑禹宫武。
金印貂禅谁不爱，只为汉颜巢许。
幸有高台，较他箕颍，未肯轻输与。
酒酣长啸，翩然谁共飞举。


rhythmic: 念奴娇
author: 王澜
content:
凭高远望，见家乡、只在白云深处。
镇日思归归未得，孤负殷勤杜宇。
故国伤心，新亭泪眼，更洒潇潇雨。
长江万里，难将此恨流去。
遥想江口依然，鸟啼花谢，今日谁为主。
燕子归来，雕梁何处，底事呢喃语。
最苦金沙，十万户尽，作血流漂杵。
横空剑气，要当一洗残虏。
 >> 
词牌介绍


rhythmic: 满江红
author: 吴潜
content:
红玉阶前，问何事、翩然引去。
湖海上、一汀鸥鹭，半帆烟雨。
报国无门空自怨，济时有策从谁吐。
过垂虹亭下系扁舟，鲈堪煮。
拚一醉，留君住。
歌一曲，送君路。
遍江南江北，欲归何处。
世事悠悠浑未了，年光冉冉今如许。
试举头、一笑问青天，天无语。
 >> 
词牌介绍


rhythmic: 满江红
author: 吴潜
content:
露驿星程，又还控、西风征辔。
原自有、孔璋书檄，元龙豪气。
蜀道尚惊鼙鼓後，神州正在干戈里。
佐元戎，一柱稳擎天，襄之水。
功名事，山林计。
人易老，时难值。
看新丝一发，甚吾衰矣。
转首从游十五载，关心契阔三千里。
便秋空、边雁落江南，书来未。
 >> 
词牌介绍


rhythmic: 满江红
author: 吴潜
content:
十二年前，曾上到、绣春台顶。
双脚健、不烦筇杖，透岩穿岭。
老去渐消狂气习，重来依旧佳风景。
想牧之、千载尚神游，空山冷。
山之下，江流水。
江之外，淮山暝。
望中原何处，虎狼犹梗。
句蠡规模非浅近，石苻事业真俄顷。
问古今、宇宙竟如何，无人省。
 >> 
词牌介绍


rhythmic: 满江红
author: 吴潜
content:
万里西风，吹我上、滕王高阁。
正槛外、楚山云涨，楚江涛作。
何处征帆木末去，有时野鸟沙边落。
近帘钩、暮雨掩空来，今犹昨。
秋渐紧，添离索。
天正远，伤飘泊。
叹十年心事，休休莫莫。
岁月无多人易老，乾坤虽大愁难著。
向黄昏、断送客魂消，城头角。
 >> 
词牌介绍


rhythmic: 满江红
author: 吴潜
content:
柳带榆钱，又还过、清明寒食。
天一笑、满园罗绮，满城箫笛。
花树得晴红欲染，远山过雨青如滴。
问江南、池馆有谁来，江南客。
乌衣巷，今犹昔。
乌衣事，今难觅。
但年年燕子，晚烟斜日。
抖擞一春尘土债，悲凉万古英雄迹。
且芳尊、随分趁芳时，休虚掷。
 >> 
词牌介绍


rhythmic: 满江红
author: 吴潜
content:
拟卜三椽，问何处、水回山曲。
朝暮景、清风当户，白云藏屋。
更得四时瓶贮酒，未输一品腰围玉。
待千章、手种未成阴，周遮绿。
且休，陶令菊。
也休羡，子猷竹。
算百年一梦，谁荣谁辱。
唤客烹茶闲话了，呼童取枕佳眠足。
但晨香、一炷愿天公，时丰熟。
 >> 
词牌介绍


rhythmic: 满江红
author: 吴潜
content:
岳后湘灵，曾孕个、擎天人物。
临古岘、纶巾羽扇，笑驱胡羯。
护塞十年高叔子，出师一表侪诸葛。
有孤忠、分付与佳儿，真衣钵。
刘家骥，驰空阔。
薛家凤，飞横绝。
比君家兄弟，可能豪杰。
草木声名如电扫，毡裘心胆闻风折。
待安排、江汉一篇诗，归来说。
 >> 
词牌介绍


rhythmic: 满江红
author: 吴潜
content:
细阅浮生，为甚底、区区碌碌。
算只是、信缘随分，早寻归宿。
造物小儿簸弄，翻云覆雨难擐触。
谩一堆、岁月鬓边来，跳丸速。
田二顷，非无粟。
官四品，非无禄。
更不知足後，待何时足。
恰好园池原自有，近来新创三椽屋。
且饥时、吃饭困时眠，平为福。
 >> 
词牌介绍


rhythmic: 满江红
author: 吴潜
content:
举世悠悠，何妨任、流行坎止。
算是处、鲜鱼羹饭，吃来都美。
暇日扁舟清上，倦时一枕薰风里。
试回头、堆案省文书，徒劳尔。
南浦路，东溪水。
离索恨，飘零意。
况星星鬓影，近来如此。
万事尽由天倒断，三才自有人撑抵。
但多吟、康节醉中诗，频相寄。
 >> 
词牌介绍


rhythmic: 满江红
author: 吴潜
content:
岁岁登高，算难得、今年美景。
尽敛却、雨霾风障，雾沈云暝。
远岫四呈青欲滴，长空一抹明於镜。
更天教、老子放眉头，边烽静。
数本菊，香能劲。
数朵桂，香尤胜。
向尊前一笑，几多清兴。
安得便如彭泽去，不妨且作山翁酩。
尽古今、成败共兴亡，都休省。
 >> 
词牌介绍


rhythmic: 满江红
author: 吴潜
content:
日薄寒空，正泽国、一汀霜叶。
过万里、西风塞雁，数声哀咽。
耿耿有怀天可讯，悠悠此恨谁能说。
倚阑干、老泪落关山，平芜隔。
提短剑，腰长铗。
昔壮志，今华发。
有江湖征棹，水云深阔。
要斩鼯埋九地，可怜乌兔驰双辙。
羡渠侬、健笔扫磨崖，文章别。
 >> 
词牌介绍


rhythmic: 满江红
author: 吴潜
content:
乍雨还晴，正轻暖轻寒帘幕。
时怅望、故人烟水，鹭翻鸥落。
老去可堪离恨结，新来转觉吟情薄。
况等闲、客里送年华，成挥霍。
天一顾，西南角。
人万里，风埃阔。
笑长卿归蜀，锦衣徒著。
不是等闲螳臂怒，也休刚道鸡声恶。
但千年、往事误平凉，今番莫。
 >> 
词牌介绍


