# ci

rhythmic: 导引
author: 和岘
content:
气和玉烛，睿化著鸿明。
缇管一阳生。
郊盛礼燔柴毕，旋轸凤凰城。
森罗仪卫振华缨。
载路溢欢声。
皇图大业超前古，垂象泰阶平。
岁时丰衍，九土乐升平。
睹寰海澄清。
道高尧舜垂衣治，日月并文明。
嘉禾甘露登歌荐，云物焕祥经。
兢兢惕惕持谦德，未许禅云亭。


rhythmic: 六州
author: 和岘
content:
严夜警，铜莲漏迟迟。
清禁肃，森陛戟，羽卫俨皇闱。
角声励，钲鼓攸宜。
金管成雅奏，逐吹逶迤。
荐苍璧，郊祀神祗。
属景运纯禧。
京坻丰衍，群材乐育，诸侯述职，盛德服蛮夷。
殊祥萃，九苞丹凤来仪。
膏露降，和气洽，三秀焕灵芝。
鸿猷播，史册相辉。
张四维。
卜世永固丕基。
敷玄化，荡荡无为。
合尧舜文思。
混并寰宇，休牛归马，销金偃革，蹈咏庆昌期。


rhythmic: 十二时・忆少年
author: 和岘
content:
承宝运，驯致隆平。
鸿庆被寰瀛。
时清俗阜，治定功成。
遐迩咏由庚。
严郊祀，文物声明。
会天正、星拱奏严更。
布羽仪簪缨。
宸心虔洁，明德播惟馨。
动苍冥。
神降享精诚。
燔柴半，万乘移天仗，肃銮辂旋衡。
千官云拥，群后葵倾。
玉帛旅明庭。
韶荐，金奏谐声。
集休亨。
皇泽浃黎庶，普率洽恩荣。
仰钦元后，睿圣贯三灵。
万邦宁。
景贶福千龄。


rhythmic: 阳关引
author: 寇准
content:
塞草烟光阔。
渭水波声咽。
春朝雨霁轻尘歇。
征鞍发。
指青青杨柳，又是轻攀折。
动黯然、知有後会甚时节。
更尽一杯酒，歌一阕。
叹人生，最难欢聚易离别。
且莫辞沉醉，听取阳关彻。
念故人、千里自此共明月。


rhythmic: 多丽
author: 聂冠卿
content:
想人生，美景良辰堪惜。
问其间、赏心乐事，就中难是并得。
况东城、凤台沙苑，泛晴波、浅照金碧。
露洗华桐，烟霏丝柳，绿阴摇曳，荡春一色。
画堂迥、玉簪琼佩，高会尽词客。
清欢久、重然绛蜡，别就瑶席。
有翩若轻鸿体态，暮为行雨标格。
逞朱唇、缓歌妖丽，似听流莺乱花隔。
慢舞萦回，娇鬟低，腰肢纤细困无力。
忍分散、彩云归後，何处更寻觅。
休辞醉，明月好花，莫谩轻掷。
 >> 
词牌介绍


rhythmic: 御街行
author: 范仲淹
content:
纷纷堕叶飘香砌。
夜寂静、寒声碎。
真珠帘卷玉楼空，天淡银河垂地。
年年今夜，月华如练，长是人千里。
愁肠已断无由醉。
酒未到、先成泪。
残灯明灭枕头欹。
谙尽孤眠滋味。
都来此事，眉间心上，无计相回避。
 >> 
词牌介绍


rhythmic: 剔银灯
author: 范仲淹
content:
昨夜因看蜀志。
笑曹操、孙权、刘备。
用尽机关，徒劳心力，只得三分天地。
屈指细寻思，争如共、刘伶一醉。
人世都无百岁。
少痴呆、老成悴。
只有中间，些子少年，忍把浮名牵系。
一品与千金，问白发、如何回避。


rhythmic: 剔银灯
author: 沈邈
content:
一夜隋河风劲。
霜湿水天如镜。
古柳堤长，寒烟不起，波上月无流影。
那堪频听。
疏星外、离鸿相应。
须信道、情多是病。
酒未到、愁肠还醒。
数叠兰衾，馀香未减，甚时枕鸳重并。
教伊须更。
将盟誓、後约言定。


rhythmic: 剔银灯
author: 沈邈
content:
江上秋高霜早。
云静月华如扫。
候雁初飞，啼正苦，又是黄花衰草。
等闲临照。
潘郎鬓、星星易老。
那堪更、酒醒孤棹。
望千里、长安西笑。
臂上妆痕，胸前泪粉，暗惹离愁多少。
此情谁表。
除非是、重相见了。


rhythmic: 黄莺儿
author: 柳永
content:
园林晴昼春谁主。
暖律潜催，幽谷暄和，黄鹂翩翩，乍迁芳树。
观露湿缕金衣，叶映如簧语。
晓来枝上绵蛮，似把芳心、深意低诉。
无据。
乍出暖烟来，又趁游蜂去。
恣狂踪迹，两两相呼，终朝雾吟风舞。
当上苑柳时，别馆花深处。
此际海燕偏饶，都把韶光与。


rhythmic: 玉女摇仙佩
author: 柳永
content:
飞琼伴侣，偶别珠宫，未返神仙行缀。
取次梳妆，寻常言语，有得几多姝丽。
拟把名花比。
恐旁人笑我，谈何容易。
细思算、奇葩艳卉，惟是深红浅白而已。
争如这多情，占得人间，千娇百媚。
须信画堂绣阁，皓月清风，忍把光阴轻弃。
自古及今、佳人才子，少得当年双美。
且恁相偎依。
未消得、怜我多才多艺。
愿奶奶、兰心蕙性，枕前言下，表余深意。
为盟誓。
今生断不孤鸳被。


rhythmic: 雪梅香
author: 柳永
content:
景萧索，危楼独立面晴空。
动悲秋情绪，当时宋玉应同。
渔市孤烟袅寒碧，水村残叶舞愁红。
楚天阔，浪浸斜阳，千里溶溶。
临风。
想佳丽，别後愁颜，镇敛眉峰。
可惜当年，顿乖雨迹云踪。
雅态妍姿正欢洽，落花流水忽西东。
无恨、相思意，尽分付征鸿。


rhythmic: 尾犯
author: 柳永
content:
夜雨滴空阶，孤馆梦回，情绪萧索。
一片闲愁，想丹青难貌。
秋渐老、蛩声正苦，夜将阑、灯花旋落。
最无端处，总把良宵，祗恁孤眠却。
佳人应怪我，别後寡信轻诺。
记得当初，翦香云为约。
甚时向、幽闺深处，按新词、流霞共酌。
再同欢笑，肯把金玉珠珍博。


rhythmic: 早梅芳・喜迁莺
author: 柳永
content:
海霞红，山烟翠。
故都风景繁华地。
谯门画戟，下临万井，金碧楼台相倚。
芰荷浦溆，杨柳汀洲，映虹桥倒影，兰舟飞棹，游人聚散，一片湖光里。
汉元侯，自从破虏征蛮，峻陟枢庭贵。
筹帷厌久，盛年昼锦，归来吾乡我里。
铃斋少讼，宴馆多欢，未周星，便恐皇家，图任勋贤，又作登庸计。


rhythmic: 斗百花
author: 柳永
content:
飒飒霜飘鸳瓦，翠幕轻寒微透，长门深锁悄悄，满庭秋色将晚。
眼看菊蕊，重阳泪落如珠，长是淹残粉面。
鸾辂音尘远。
无险幽恨，寄情空纨扇。
应是帝王，当初怪妾辞辇。
陡顿今来，宫中第一妖娆，却道昭阳飞燕。


rhythmic: 斗百花
author: 柳永
content:
煦色韶光明媚。
轻霭低笼芳树。
池塘浅蘸烟芜，帘幕闲垂风絮。
春困厌厌，抛掷斗草工夫，冷落踏青心绪。
终日卮朱户。
远恨绵绵，淑景迟迟难度。
年少傅粉，依前醉眠何处。
深院无人，黄昏乍拆秋千，空锁满庭花雨。


rhythmic: 斗百花
author: 柳永
content:
满搦宫腰纤细。
年纪方当笄岁。
刚被风流沾惹，与合垂杨双髻。
初学严妆，如描似削身材，怯雨羞云情意。
举措多娇媚。
争奈心性，未会先怜佳婿。
长是夜深，不肯便入鸳被。
与解罗裳，盈盈背立银，却道你但先睡。


rhythmic: 送征衣
author: 柳永
content:
过韶阳。
璇枢电绕，华渚虹流，运应千载会昌。
罄寰宇、荐殊祥。
吾皇。
诞弥月，瑶图缵庆，玉叶腾芳。
并景贶、三灵眷，挺英哲、掩前王。
迂年年、嘉节清和，颁率土称觞。
无间要荒华夏，尽万里、走梯航。
彤庭舜张大乐，禹会群方。
行。
望上国，山呼鳌，遥炉香。
竟就日、瞻云献寿，指南山、等无疆。
愿巍巍、宝历鸿基，齐天地遥长。


rhythmic: 昼夜乐
author: 柳永
content:
洞房记得初相遇。
便只合、长相聚。
何期小会幽欢，变作离情别绪。
况值阑珊春色暮。
对满目、乱花狂絮。
直恐好风光，尽随伊归去。
一场寂寞凭谁诉。
算前言、总轻负。
早知恁地难拼，悔不当时留住。
其奈风流端正外，更别有、系人心处。
一日不思量，也攒眉千度。
 >> 
词牌介绍


rhythmic: 昼夜乐
author: 柳永
content:
秀香家住桃花径。
算神仙、才堪并。
层波细翦明眸，腻玉圆搓素颈。
爱把歌喉当筵逞。
遏天边，乱云愁凝。
言语似娇莺，一声声堪听。
洞房饮散帘帏静。
拥香衾、欢心称。
金炉麝袅青烟，凤帐烛摇红影。
无限狂心乘酒兴。
这欢娱、渐入嘉景。
犹自怨邻鸡，道秋宵不永。
 >> 
词牌介绍


rhythmic: 柳腰轻
author: 柳永
content:
英英妙舞腰肢软。
章台柳、昭阳燕。
锦衣冠盖，绮堂筵会，是处千金争选。
顾香砌、丝管初调，倚轻风、佩环微颤。
乍入霓裳促遍。
逞盈盈、渐催檀板。
慢垂霞袖，急趋莲步，进退奇容千变。
算何止、倾国倾城，暂回眸、万人肠断。


rhythmic: 倾杯乐
author: 柳永
content:
禁漏花深，绣工日永，蕙风布暖。
变韶景、都门十二，元宵三五，银蟾光满。
连云复道凌飞观。
耸皇居丽，嘉气瑞烟葱。
翠华宵幸，是处层城阆苑。
龙凤烛、交光星汉。
对咫尺鳌山开羽扇。
会乐府两籍神仙，梨园四部弦管。
向晓色、都人未散。
盈万井、山呼鳌。
愿岁岁，天仗里、长瞻凤辇。


rhythmic: 笛家弄・笛家
author: 柳永
content:
花发西园，草薰南陌，韶光明媚，乍晴轻暖清明後。
水嬉舟动，禊饮筵开，银塘似染，金堤如绣。
是处王孙，几多游妓，往往携纤手。
遣离人、对嘉景，触目伤怀，尽成感旧。
别久。
帝城当日，兰堂夜烛，百万呼卢，画阁春风，十千沽酒。
未省、宴处能忘管弦，醉里不寻花柳。
岂知秦楼，玉箫声断，前事难重偶。
空遗恨，望仙乡，一饷消凝，泪沾襟袖。


rhythmic: 倾杯乐
author: 柳永
content:
皓月初圆，暮云飘散，分明夜色如晴昼。
渐消尽、醺醺残酒。
危阁迥、凉生襟袖。
追旧事、一饷凭阑久。
如何媚容艳态，抵死孤欢偶。
朝思暮想，自家空恁添清瘦。
算到头、谁与伸剖。
向道我别来，为伊牵系，度岁经年，偷眼觑、也不忍觑花柳。
可惜恁、好景良宵，未曾略展双眉暂开口。
问甚时与你，深怜痛惜还依旧。


rhythmic: 迎新春
author: 柳永
content:
管变青律，帝里阳和新布。
晴景回轻煦。
庆嘉节、当三五。
列华灯、千门万户。
遍九陌、罗绮香风微度。
十里然绛树。
鳌山耸、喧天潇鼓。
渐天如水，素月当午。
香径里、绝缨掷果无数。
更阑烛影花阴下，少年人、往往奇遇。
太平时、朝野多欢民康阜。
随分良聚。
堪对此景，争忍独醒归去。


rhythmic: 曲玉管
author: 柳永
content:
陇首云飞，江边日晚，烟波满目凭阑久。
立望关河萧索，千里清秋。
忍凝眸。
杳杳神京，盈盈仙子，别来锦字终难偶。
断雁无凭，冉冉飞下汀洲。
思悠悠。
暗想当初，有多少、幽欢佳会，岂知聚散难期，翻成雨恨云愁。
阻追游。
每登山临水，惹起平生心事，一场消黯，永日无言，却下层楼。


rhythmic: 满朝欢
author: 柳永
content:
花隔铜壶，露金掌，都门十二清晓。
帝里风光烂漫，偏爱春杪。
烟轻昼永，引莺啭上林，鱼游灵沼。
巷陌乍晴，香尘染惹，垂杨芳草。
因念秦楼彩凤，楚观朝云，往惜曾迷歌笑。
别来岁久，偶忆欢盟重到。
人面桃花，未知何处，但掩朱扉悄悄。
尽日伫立无言，赢得凄凉怀抱。


rhythmic: 梦还京
author: 柳永
content:
夜来匆匆饮散，枕背灯睡。
酒力全轻，醉魂易醒，风揭帘栊，梦断披衣重起。
悄无寐。
追悔当初，绣阁话别太容易。
日许时、犹阻归计。
甚况味。
旅馆虚度残岁。
想娇媚。
那里独守鸳帏静，永漏迢迢，也应暗同此意。


rhythmic: 鹤冲天
author: 柳永
content:
闲窗漏永，月冷霜华堕。
悄悄下帘幕，残灯火。
再三追往事，离魂乱、愁肠锁。
无语沉吟坐。
好天好景，未省展眉则个。
从前早是多成破。
何况经岁月，相抛。
假使重相见，还得似、旧时麽。
悔恨无计那。
迢迢良夜，自家只恁摧挫。


rhythmic: 受恩深
author: 柳永
content:
雅致装庭宇。
黄花开淡泞。
细香明艳尽天与。
助秀色堪餐，向晓自有真珠露。
刚被金钱妒。
拟买断秋天，容易独步。
粉蝶无情蜂已去。
要上金尊，惟有诗人曾许。
待宴赏重阳，恁时尽把芳心吐。
陶令轻回顾。
免憔悴东篱，冷烟寒雨。


rhythmic: 柳初新
author: 柳永
content:
东郊向晓星杓亚。
报帝里、春来也。
柳抬烟眼，花匀露脸，渐觉绿娇红姹。
妆点层台芳榭。
运神功、丹青无价。
别有尧阶试罢。
新郎君、成行如画。
杏园风细，桃花浪暖，竞喜羽迁鳞化。
遍九陌、相将游冶。
骤香尘、宝鞍骄马。


rhythmic: 女冠子
author: 柳永
content:
断云残雨。
洒微凉、生轩户。
动清籁、萧萧庭树。
银河浓淡，华星明灭，轻云时度。
莎阶寂静无睹。
幽蛩切切秋吟苦。
疏篁一径，流萤几点，飞来又去。
对月临风，空恁无眠耿耿，暗想旧日牵情处。
绮罗丛里，有人人、那回饮散，略曾谐鸳侣。
因循忍便睽阻。
相思不得长相聚。
好天良夜，无端惹起，千愁万绪。


rhythmic: 传花枝
author: 柳永
content:
平生自负，风流才调。
口儿里、道知张陈赵。
唱新词，改难令，总知颠倒。
解刷扮，能ㄋ嗽，表里都峭。
每遇著、饮席歌筵，人人尽道。
可惜许老了。
阎罗大伯曾教来，道人生、但不须烦恼。
遇良辰，当美景，追欢买笑。
剩活取百十年，只恁厮好。
若限满、鬼使来追，待倩个、掩通著到。


rhythmic: 雨霖铃
author: 柳永
content:
寒蝉凄切。
对长亭晚，骤雨初歇。
都门帐饮无绪，留恋处、兰舟催发。
执手相看泪眼，竟无语凝噎。
念去去、千里烟波，暮霭沈沈楚天阔。
多情自古伤离别。
更那堪、冷落清秋节。
今宵酒醒何处，杨柳岸、晓风残月。
此去经年，应是良辰、好景虚设。
便纵有、千种风情，更与何人说。
 >> 
词牌介绍


rhythmic: 定风波
author: 柳永
content:
伫立长堤，淡荡晚风起。
骤雨歇、极目萧疏，塞柳万株，掩映箭波千里。
走舟车向此，人人奔名竞利。
念荡子、终日驱驱，争觉乡关转迢递。
何意。
绣阁轻抛，锦字难逢，等闲度岁。
奈泛泛旅迹，厌厌病绪，迩来谙尽，宦游滋味。
此情怀、纵写香笺，凭谁与寄。
算孟光、争得知我，继日添憔悴。


rhythmic: 尉迟杯
author: 柳永
content:
宠佳丽。
算九衢红粉皆难比。
天然嫩脸修蛾，不假施朱描翠。
盈盈秋水。
恣雅态、欲语先娇媚。
每相逢、月夕花朝，自有怜才深意。
绸缪凤枕鸳被。
深深处、琼枝玉树相倚。
困极欢馀，芙蓉帐暖，别是恼人情味。
风流事、难逢双美。
况已断、香云为盟誓。
且相将、共乐平生，未肯轻分连理。


rhythmic: 慢卷绸
author: 柳永
content:
闲窗烛暗，孤帏夜永，枕难成寐。
细屈指寻思，旧事前欢，都来未尽，平生深意。
到得如今，万般追悔。
空只添憔悴。
对好景良辰，皱著眉儿，成甚滋味。
红茵翠被。
当时事、一一堪垂泪。
怎生得依前，似恁偎香倚暖，抱著日高犹睡。
算得伊家，也应随分，烦恼心儿里。
又争似从前，淡淡相看，免恁牵系。


rhythmic: 征部乐
author: 柳永
content:
雅欢幽会，良辰可惜虚抛掷。
每追念、狂踪旧迹。
长祗恁、愁闷朝夕。
凭谁去、花衢觅。
细说此中端的。
道向我、转觉厌厌，役梦劳魂苦相忆。
须知最有，风前月下，心事始终难得。
但愿我、虫虫心下，把人看待，长是初相识。
况渐逢春色。
便是有、举场消息。
待这回、好好怜伊，更不轻离拆。


rhythmic: 迷仙引
author: 柳永
content:
才过笄年，初绾云鬟，便学歌舞。
席上尊前，王孙随分相许。
算等闲、酬一笑，便千金慵觑。
常祗恐、容易华偷换，光阴虚度。
已受君恩顾。
好与花为主。
万里丹霄，何妨携手同归去。
永弃却、烟花伴侣。
免教人见妾，朝云暮雨。


rhythmic: 御街行
author: 柳永
content:
燔柴烟断星河曙。
宝辇回天步。
端门羽卫簇雕阑，六乐舜韶先举。
鹤书飞下，鸡竿高耸，恩霈均寰寓。
赤霜袍烂飘香雾。
喜色成春煦。
九仪三事仰天颜，八彩旋生眉宇。
椿龄无尽，萝图有庆，常作乾坤主。
 >> 
词牌介绍


rhythmic: 御街行
author: 柳永
content:
前时小饮春庭院。
悔放笙歌散。
归来中夜酒醺醺，惹起旧愁无限。
虽看坠楼换马，争奈不是鸳鸯伴。
朦胧暗想如花面。
欲梦还惊断。
和衣拥被不成眠，一枕万回千转。
惟有画梁，新来双燕，彻曙闻长叹。
 >> 
词牌介绍


rhythmic: 归朝欢
author: 柳永
content:
别岸扁舟三两只。
葭苇萧萧风淅淅。
沙汀宿雁破烟飞，溪桥残月和霜白。
渐渐分曙色。
路遥山远多行役。
往来人，只轮双桨，尽是利名客。
一望乡关烟水隔。
转觉归心生羽翼。
愁云恨雨两牵萦，新春残腊相催逼。
岁华都瞬息。
浪萍风梗诚何益。
归去来，玉楼深处，有个人相忆。


rhythmic: 采莲令
author: 柳永
content:
月华收，云淡霜天曙。
西征客、此时情苦。
翠娥执手送临歧，轧轧开朱户。
千娇面、盈盈伫立，无言有泪，断肠争忍回顾。
一叶兰舟，便恁急桨凌波去。
贪行色、岂知离绪。
万般方寸，但饮恨，脉脉同谁语。
更回首、重城不见，寒江天外，隐隐两三烟树。


rhythmic: 秋夜月・相见欢
author: 柳永
content:
当初聚散。
便唤作、无由再逢伊面。
近日来、不期而会重欢宴。
向尊前、闲暇里，敛著眉儿长叹。
惹起旧愁无限。
盈盈泪眼。
漫向我耳边，作万般幽怨。
奈你自家心下，有事难见。
待信真个，恁别无萦绊。
不免收心，共伊长远。


rhythmic: 婆罗门令
author: 柳永
content:
昨宵里、恁和衣睡。
今宵里、又恁和衣睡。
小饮归来，初更过、醺醺醉。
中夜後、何事还惊起。
霜天冷，风细细。
触疏窗、闪闪灯摇曳。
空床展转重追想，云雨梦、任枕难继。
寸心万绪，咫尺千里。
好景良天，彼此空有相怜意。
未有相怜计。


rhythmic: 法曲献仙音
author: 柳永
content:
追想秦楼心事，当年便约，于飞比翼。
每恨临歧处，正携手、翻成云雨离拆。
念倚玉偎香，前事顿轻掷。
惯怜惜。
饶心性，镇厌厌多病，柳腰花态娇无力。
早是乍清减，别後忍教愁寂。
记取盟言，少孜煎、剩好将息。
遇佳景、临风对月，事须时恁相忆。


rhythmic: 西平乐
author: 柳永
content:
尽日凭高目，脉脉春情绪。
嘉景清明渐近，时节轻寒乍暖，天气才晴又雨。
烟光淡荡，妆点平芜远树。
黯凝伫。
台榭好、莺燕语。
正是和风丽日，几许繁红嫩绿，雅称嬉游去。
奈阻隔、寻芳伴侣。
秦楼凤吹，楚馆云约，空怅望、在何处。
寂寞韶华暗度。
可堪向晚，村落声声杜宇。


rhythmic: 法曲第二・法曲
author: 柳永
content:
青翼传情，香径偷期，自觉当初草草。
未省同衾枕，便轻许相将，平生欢笑。
怎生向、人间好事到头少。
漫悔懊。
细追思，恨从前容易，致得恩爱成烦恼。
心下事千种，尽凭音耗。
以此萦牵，等伊来、自家向道。
洎相见，喜欢存问，又还忘了。


rhythmic: 一寸金
author: 柳永
content:
井络天开，剑岭云横控西夏。
地胜异、锦里风流，蚕市繁华，簇簇歌台舞榭。
雅俗多游赏，轻裘俊、靓妆艳冶。
当春昼，摸石江边，浣花溪畔景如画。
梦应三刀，桥名万里，中和政多暇。
仗汉节、揽辔澄清，高掩武侯勋业，文翁风化。
台鼎须贤久，方镇静、又思命驾。
空遗爱，两蜀三川，异日成嘉话。


rhythmic: 永遇乐
author: 柳永
content:
薰风解愠，昼景清和，新霁时候。
火德流光，萝图荐祉，累庆金枝秀。
璇枢绕电，华渚流虹，是日挺生元后。
缵唐虞垂拱，千载应期，万灵敷。
殊方异域，争贡琛，架航波奔凑。
三殿称觞，九仪就列，韶锵金奏。
藩侯瞻望彤庭，亲携僚吏，竞歌元首。
祝尧龄、北极齐尊，南山共久。
 >> 
词牌介绍


rhythmic: 永遇乐
author: 柳永
content:
天阁英游，内朝密侍，当世荣遇。
汉守分麾，尧庭请瑞，方面凭心膂。
风驰千骑，云拥双旌，向晓洞开严署。
拥朱、喜色欢声，处处竞歌来暮。
吴王旧国，今古江山秀异，人烟繁富。
甘雨车行，仁风扇动，雅称安黎庶。
棠郊成政，槐府登贤，非久定须归去。
且乘闲、孙阁长开，融尊盛举。
 >> 
词牌介绍


rhythmic: 卜算子
author: 柳永
content:
江风渐老，汀蕙半凋，满目败红衰翠。
楚客登临，正是暮秋天气。
引疏砧、断续残阳里。
对晚景、伤怀念远，新愁旧恨相继。
脉脉人千里。
念两处风情，万重烟水。
雨歇天高，望断翠峰十二。
尽无言、谁会凭高意。
纵写得、离肠万种，奈归云谁寄。
 >> 
词牌介绍


rhythmic: 鹊桥仙
author: 柳永
content:
届征途，携书剑，迢迢匹马东去。
惨离怀，嗟少年易分难聚。
佳人方恁缱绻，便忍分鸳侣。
当媚景，算密意幽欢，尽成轻负。
此际寸肠万绪。
惨愁颜、断魂无语。
和泪眼、片时几番回顾。
伤心脉脉谁诉。
但黯然凝伫。
暮烟寒雨。
望秦楼何处。
 >> 
词牌介绍


rhythmic: 浪淘沙
author: 柳永
content:
梦觉、透窗风一线，寒灯吹息。
那堪酒醒，又闻空阶，夜雨频滴。
嗟因循、久作天涯客。
负佳人、几许盟言，便忍把、从前欢会，陡顿翻成忧戚。
愁极。
再三追思，洞房深处，几度饮散歌阑，香暖鸳鸯被，岂暂时疏散，费伊心力。
云尤雨，有万般千种，相怜相惜。
恰到如今，天长漏永，无端自家疏隔。
知何时、却拥秦云态，愿低帏昵枕，轻轻细说与，江乡夜夜，数寒更思忆。
 >> 
词牌介绍


rhythmic: 夏云峰
author: 柳永
content:
宴堂深。
轩楹雨，轻压暑气低沈。
花洞彩舟泛，坐绕清浔。
楚台风快，湘簟冷、永日披襟。
坐久觉、疏弦脆管，时换新音。
越娥兰态蕙心。
逞妖艳、昵欢邀宠难禁。
筵上笑歌间发，履交侵。
醉乡归处，须尽兴、满酌高吟。
向此免、名缰利锁，虚费光阴。


rhythmic: 古倾杯・倾杯乐
author: 柳永
content:
冻水消痕，晓风生暖，春满东郊道。
迟迟淑景，烟和露润，偏绕长堤芳草。
断鸿隐隐归飞，江天杳杳。
遥山变色，妆眉淡扫。
目极千里，闲倚危樯迥眺。
动几许、伤春怀抱。
念何处、韶阳偏早。
想帝里看看，名园芳树，烂漫莺花好。
追思往昔年少。
继日恁、把酒听歌，量金买笑。
别後暗负，光阴多少。


rhythmic: 倾杯・倾杯乐
author: 柳永
content:
离宴殷勤，兰舟凝滞，看看送行南浦。
情知道世上，难使皓月长圆，彩云镇聚。
算人生、悲莫悲於轻别，最苦正欢娱，便分鸳侣。
泪流琼脸，梨花一枝春带雨。
惨黛蛾、盈盈无绪。
共黯然消魂，重携纤手，话别临行，犹自再三、问道君须去。
频耳畔低语。
知多少、他日深盟，平生丹素。
从今尽把凭鳞羽。


rhythmic: 破阵乐
author: 柳永
content:
露花倒影，烟芜蘸碧，灵沼波暖。
金柳摇风树树，系彩舫龙舟遥岸。
千步虹桥，参差雁齿，直趋水殿。
绕金堤、曼衍鱼龙戏，簇娇春罗绮，喧天丝管。
霁色荣光，望中似睹，蓬莱清浅。
时见。
凤辇宸游，鸾觞禊饮，临翠水、开镐宴。
两两轻飞画楫，竞夺锦标霞烂。
罄欢娱，歌鱼藻，徘徊宛转。
别有盈盈游女，各委明珠，争收翠羽，相将归远。
渐觉云海沈沈，洞天日晚。


rhythmic: 双声子
author: 柳永
content:
晚天萧索，断蓬踪迹，乘兴兰棹东游。
三吴风景，姑苏台榭，牢落暮霭初收。
夫差旧国，香径没、徒有荒丘。
繁华处，悄无睹，惟闻麋鹿呦呦。
想当年、空运筹决战，图王取霸无休。
江山如画，云涛烟浪，翻输范蠡扁舟。
验前经旧史，嗟漫载、当日风流。
斜阳暮草茫茫，尽成万古遗愁。


rhythmic: 阳台路
author: 柳永
content:
楚天晚。
坠冷枫败叶，疏红零乱。
冒征尘、匹马驱驱，愁见水遥山远。
追念少年时，正恁凤帏，倚香偎暖。
嬉游惯。
又岂知、前欢云雨分散。
此际空劳回首，望帝里、难收泪眼。
暮烟衰草，算暗锁、路歧无限。
今宵又、依前寄宿，甚处苇村山馆。
寒灯畔。
夜厌厌、凭何消遣。


rhythmic: 内家娇
author: 柳永
content:
煦景朝升，烟光昼敛，疏雨夜来新霁。
垂杨艳杏，丝软霞轻，绣出芳郊明媚。
处处踏青斗草，人人眷红偎翠。
奈少年、自有新愁旧恨，消遣无计。
帝里。
风光当此际。
正好恁携佳丽。
阻归程迢递。
奈好景难留，旧欢顿弃。
早是伤春情绪，那堪困人天气。
但赢得、独立高原，断魂一饷凝睇。


rhythmic: 二郎神
author: 柳永
content:
炎光谢。
过暮雨、芳尘轻洒。
乍露冷风清庭户，爽天如水，玉钩遥挂。
应是星娥嗟久阻，叙旧约、飙轮欲驾。
极目处、微云暗度，耿耿银河高泻。
闲雅。
须知此景，古今无价。
运巧思、穿针楼上女，抬粉面、云鬟相亚。
钿合金钗私语处，算谁在、回廊影下。
愿天上人间，占得欢娱，年年今夜。


rhythmic: 醉蓬莱
author: 柳永
content:
渐亭皋叶下，陇首云飞，素秋新霁。
华阙中天，锁葱葱佳气。
嫩菊黄深，拒霜红浅，近宝阶香砌。
玉宇无尘，金茎有露，碧天如水。
正值升平，万几多暇，夜色澄鲜，漏声迢递。
南极星中，有老人呈瑞。
此际宸游，凤辇何处，度管弦清脆。
太液波翻，披香帘卷，月明风细。


rhythmic: 宣清
author: 柳永
content:
残月朦胧，小宴阑珊，归来轻寒凛凛。
背银、孤馆乍眠，拥重衾、醉魄犹噤。
永漏频传，前欢已去，离愁一枕。
暗寻思、旧追游，神京风物如锦。
念掷果朋侪，绝缨宴会，当时曾痛饮。
命舞燕翩翻，歌珠贯串，向玳筵前，尽是神仙流品。
至更阑、疏狂转甚。
更相将、凤帏鸳寝。
玉钗乱横，任散尽高阳，这欢娱、甚时重恁。


rhythmic: 锦堂春・锦堂春慢
author: 柳永
content:
坠髻慵梳，愁蛾懒画，心绪是事阑珊。
觉新来憔悴，金缕衣宽。
认得这疏狂意下，向人诮譬如闲。
把芳容整顿，恁地轻孤，争忍心安。
依前过了旧约，甚当初赚我，偷翦云鬟。
几时得归来，香阁深关。
待伊要、尤云雨，缠绣衾、不与同欢。
尽更深、款款问伊，今後敢更无端。


rhythmic: 定风波
author: 柳永
content:
自春来、惨绿愁红，芳心是事可可。
日上花梢，莺穿柳带，犹压香衾卧。
暖酥消，腻云。
终日厌厌倦梳裹。
无那。
恨薄情一去，音书无个。
早知恁麽。
悔当初、不把雕鞍锁。
向鸡窗、只与蛮笺象管，拘束教吟课。
镇相随，莫抛躲。
针线闲拈伴伊坐。
和我。
免使年少，光阴虚过。


rhythmic: 诉衷情近
author: 柳永
content:
雨晴气爽，伫立江楼望处。
澄明远水生光，重叠暮山耸翠。
遥认断桥幽径，隐隐渔村，向晚孤烟起。
残阳里。
脉脉朱阑静倚。
黯然情绪，未饮先如醉。
愁无际。
暮云过了，秋光老尽，故人千里。
竟日空凝睇。
 >> 
词牌介绍


rhythmic: 诉衷情近
author: 柳永
content:
景阑昼永，渐入清和气序。
榆钱飘满闲阶，莲叶嫩生翠沼。
遥望水边幽径，山崦孤村，是处园林好。
闲情悄。
绮陌游人渐少。
少年风韵，自觉随春老。
追前好。
帝城信阻，天涯目断，暮云芳草。
伫立空残照。
 >> 
词牌介绍


rhythmic: 留客住
author: 柳永
content:
偶登眺。
凭小阑、艳阳时节，乍晴天气，是处闲花芳草。
遥山万叠云散，涨海千里，潮平波浩渺。
烟村院落，是谁家绿树，数声啼鸟。
旅情悄。
远信沈沈，离魂杳杳。
对景伤怀，度日无言谁表。
惆怅旧欢何处，後约难凭，看看春又老。
盈盈泪眼，望仙乡，隐隐断霞残照。


rhythmic: 凤归云
author: 柳永
content:
恋帝里，金谷园林，平康巷陌，触处繁华，连日疏狂，未尝轻负，寸心双眼。
况佳人、尽天外行云，掌上飞燕。
向玳筵、一一皆妙选。
长是因酒沈迷，被花萦绊。
更可惜、淑景亭台，暑天枕簟。
霜月夜凉，雪霰朝飞，一岁风光，尽堪随分，俊游清宴。
算浮生事，瞬息光阴，锱铢名宦。
正欢笑，试恁暂时分散。
却是恨雨愁云，地遥天远。


rhythmic: 抛球乐
author: 柳永
content:
晓来天气浓淡，微雨轻洒。
近清明，风絮巷陌，烟草池塘，尽堪图画。
艳杏暖、妆脸匀开，弱柳困、宫腰低亚。
是处丽质盈盈，巧笑嬉嬉，手簇秋千架。
戏彩球罗绶，金鸡芥羽，少年驰骋，芳郊绿野。
占断五陵游，奏脆管、繁弦声和雅。
向名园深处，争泥画轮，竞羁宝马。
取次罗列杯盘，就芳树、绿阴红影下。
舞婆娑，歌宛转，仿佛莺娇燕姹。
寸珠片玉，争似此、浓欢无价。
任他美酒，十千一斗，饮竭仍解金貂贳。
恣幕天席地，陶陶尽醉太平，且乐唐虞景化。
须信艳阳天，看未足、已觉莺花谢。
对绿蚁翠蛾，怎忍轻舍。


rhythmic: 集贤宾・接贤宾
author: 柳永
content:
小楼深巷狂游遍，罗绮成丛。
就中堪人属意，最是虫虫。
有画难描雅态，无花可比芳容。
几回饮散良宵永，鸳衾暖、凤枕香浓。
算得人间天上，惟有两心同。
近来云雨忽西东。
诮恼损情。
纵然偷期暗会，长是匆匆。
争似和鸣偕老，免教敛翠啼红。
眼前时、暂疏欢宴，盟言在、更莫忡忡。
待作真个宅院，方信有初终。


rhythmic: 应天长
author: 柳永
content:
残蝉渐绝。
傍碧砌修梧，败叶微脱。
风露凄清，正是登高时节。
东篱霜乍结。
绽金蕊、嫩香堪折。
聚宴处，落帽风流，未饶前哲。
把酒与君说。
恁好景佳辰，怎忍虚设。
休效牛山，空对江天凝咽。
尘劳无暂歇。
遇良会、剩偷欢悦。
歌声阕。
杯兴方浓，莫便中辍。


rhythmic: 合欢带
author: 柳永
content:
身材儿、早是妖娆。
算风措、实难描。
一个肌肤浑似玉，更都来、占了千娇。
妍歌艳舞，莺惭巧舌，柳妒纤腰。
自相逢，便觉韩娥价减，飞燕声消。
桃花零落，溪水潺，重寻仙径非遥。
莫道千金酬一笑，便明珠、万斛须邀。
檀郎幸有，凌云词赋，掷果风标。
况当年，便好相携，凤楼深处吹箫。


rhythmic: 长相思
author: 柳永
content:
画鼓喧街，兰灯满市，皎月初照严城。
清都绛阙夜景，风传银箭，露金茎。
巷陌纵横。
过平康款辔，缓听歌声。
凤烛荧荧。
那人家、未掩香屏。
向罗绮丛中，认得依稀旧日，雅态轻盈。
娇波艳冶，巧笑依然，有意相迎。
墙头马上，漫迟留、难写深诚。
又岂知、名宦拘检，年来减尽风情。
 >> 
词牌介绍


rhythmic: 尾犯
author: 柳永
content:
晴烟幂幂。
渐东郊芳草，染成轻碧。
野塘风暖，游鱼动触，冰嘶微坼。
几行断雁，旋次第、归霜碛。
咏新诗，手拈江梅，故人赠我春色。
似此光阴催逼。
念浮生、不满百。
虽照人轩冕，润屋珠金，於身何益。
一种劳心力。
图利禄，殆非长策。
除是恁、点检笙歌，访寻罗绮消得。


rhythmic: 驻马听
author: 柳永
content:
凤枕鸾帷。
二三载，如鱼似水相知。
良天好景，深怜多爱，无非尽意依随。
奈何伊。
恣性灵、忒煞些儿。
无事孜煎，万回千度，怎忍分离。
而今渐行渐远，渐觉虽悔难追。
漫寄消寄息，终久奚为。
也拟重论缱绻，争奈翻覆思维。
纵再会，只恐恩情，难似当时。


rhythmic: 戚氏
author: 柳永
content:
晚秋天。
一霎微雨洒庭轩。
槛菊萧疏，井梧零乱惹残烟。
凄然。
望江关。
飞云黯淡夕阳间。
当时宋玉悲感，向此临水与登山。
远道迢递，行人凄楚，倦听陇水潺。
正蝉吟败叶，蛩响衰草，相应喧喧。
孤馆度日如年。
风露渐变，悄悄至更阑。
长天净，绛河清浅，皓月婵娟。
思绵绵。
夜永对景，那堪屈指，暗想从前。
未名未禄，绮陌红楼，往往经岁迁延。
帝里风光好，当年少日，暮宴朝欢。
况有狂朋怪侣，遇当歌、对酒竞留连。
别来迅景如梭，旧游似梦，烟水程何限。
念利名、憔悴长萦绊。
追往事、空惨愁颜。
漏箭移、稍觉轻寒。
渐呜咽、画角数声残。
对闲窗畔，停灯向晓，抱影无眠。


rhythmic: 轮台子
author: 柳永
content:
一枕清宵好梦，可惜被、邻鸡唤觉。
匆匆策马登途，满目淡烟衰草。
前驱风触鸣珂，过霜林、渐觉惊栖鸟。
冒征尘远况，自古凄凉长安道。
行行又历孤村，楚天阔、望中未晓。
念劳生，惜芳年壮岁，离多欢少。
叹断梗难停，暮云渐杳。
但黯黯魂消，寸肠凭谁表。
恁驱驱、何时是了。
又争似、却返瑶京，重买千金笑。


rhythmic: 引驾行
author: 柳永
content:
虹收残雨。
蝉嘶败柳长堤暮。
背都门、动消黯，西风片帆轻举。
愁睹。
泛画翩翩，灵龟隐隐下前浦。
忍回首、佳人渐远，想高城、隔烟树。
几许。
秦楼永昼，谢阁连宵奇遇。
算赠笑千金，酬歌百，尽成轻负。
南顾。
念吴邦越国，风烟萧索在何处。
独自个、千山万水，指天涯去。


rhythmic: 望远行
author: 柳永
content:
绣帏睡起。
残妆浅，无绪匀红补翠。
藻井凝尘，金梯铺藓，寂寞凤楼十二。
风絮纷纷，烟芜苒苒，永日画阑，沈吟独倚。
望远行，南陌春残悄归骑。
凝睇。
消遣离愁无计。
但暗掷、金钗买醉。
对好景、空饮香醪，争奈转添珠泪。
待伊游冶归来，故故解放翠羽，轻裙重系。
见纤腰，图信人憔悴。


rhythmic: 彩云归
author: 柳永
content:
蘅皋向晚舣轻航。
卸云帆、水驿鱼乡。
当暮天、霁色如晴昼，江练静、皎月飞光。
那堪听、远村羌管，引离人断肠。
此际浪萍风梗，度岁茫茫。
堪伤。
朝欢暮宴，被多情、赋与凄凉。
别来最苦，襟袖依约，尚有馀香。
算得伊、鸳衾凤枕，夜永争不思量。
牵情处，惟有临歧，一句难忘。


rhythmic: 洞仙歌
author: 柳永
content:
佳景留心惯。
况少年彼此，风情非浅。
有笙歌巷陌，绮罗庭院。
倾城巧笑如花面。
恣雅态、明眸回美盼。
同心绾。
算国艳仙材，翻恨相逢晚。
缱绻。
洞房悄悄，绣被重重，夜永欢馀，共有海约山盟，记得翠云偷翦。
和鸣彩凤于飞燕。
间柳径花阴携手遍。
情眷恋。
向其间、密约轻怜事何限。
忍聚散。
况已结深深愿。
愿人间天上，暮云朝雨长相见。
 >> 
词牌介绍


rhythmic: 离别难
author: 柳永
content:
花谢水流倏忽，嗟年少光阴。
有天然、蕙质兰心。
美韶容、何啻值千金。
便因甚、翠弱红衰，缠绵香体，都不胜任。
算神仙、五色灵丹无验，中路委瓶簪。
人悄悄，夜沈沈。
闭香闺、永弃鸳衾。
想娇魂媚魄非远，纵洪都方士也难寻。
最苦是、好景良天，尊前歌笑，空想遗音。
望断处，杳杳巫峰十二，千古暮云深。


rhythmic: 击梧桐
author: 柳永
content:
香靥深深，姿姿媚媚，雅格奇容天与。
自识伊来，便好看承，会得妖娆心素。
临歧再约同欢，定是都把、平生相许。
又恐恩情，易破难成，未免千般思虑。
近日书来，寒喧而已，苦没忉忉言语。
便认得、听人教当，拟把前言轻负。
见说兰台宋玉，多才多艺善词赋。
试与问、朝朝暮暮。
行云何处去。


rhythmic: 夜半乐
author: 柳永
content:
冻云黯淡天气，扁舟一叶，乘兴离江渚。
渡万壑千岩，越溪深处。
怒涛渐息，樵风乍起，更闻商旅相呼。
片帆高举。
泛画、翩翩过南浦。
望中酒旆闪闪，一簇烟村，数行霜树。
残日下，渔人鸣榔归去。
败荷零落，衰杨掩映，岸边两两三三，浣沙游女。
避行客、含羞笑相语。
到此因念，绣阁轻抛，浪萍难驻。
叹後约丁宁竟何据。
惨离怀，空恨岁晚归期阻。
凝泪眼、杳杳神京路。
断鸿声远长天暮。


rhythmic: 祭天神
author: 柳永
content:
叹笑筵歌席轻抛。
背孤城、几舍烟村停画舸。
更深钓叟归来，数点残灯火。
被连绵宿酒醺醺，愁无那。
寂寞拥、重衾卧。
又闻得、行客扁舟过。
篷窗近，兰棹急，好梦还惊破。
念平生、单栖踪迹，多感情怀，到此厌厌，向晓披衣坐。


rhythmic: 过涧歇近・过涧歇
author: 柳永
content:
淮楚。
旷望极，千里火云烧空，尽日西郊无雨。
厌行旅。
数幅轻帆旋落，舣棹蒹葭浦。
避畏景，两两舟人夜深语。
此际争可，便恁奔名竞利去。
九衢尘里，衣冠冒炎暑。
回首江乡，月观风亭，水边石上，幸有散发披襟处。


rhythmic: 安公子
author: 柳永
content:
长川波潋滟。
楚乡淮岸迢递，一霎烟汀雨过，芳草青如染。
驱驱携书剑。
当此好天好景，自觉多愁多病，行役心情厌。
望处旷野沈沈，暮云黯黯。
行侵夜色，又是急桨投村店。
认去程将近，舟子相呼，遥指渔灯一点。


rhythmic: 过涧歇近・过涧歇
author: 柳永
content:
酒醒。
梦才觉，小阁香炭成煤，洞户银蟾移影。
人寂静。
夜永清寒，翠瓦霜凝。
疏帘风动，漏声隐隐，飘来转愁听。
怎向心绪，近日厌厌长似病。
凤楼咫尺，佳期杳无定。
展转无眠，粲枕冰冷。
香虬烟断，是谁与把重衾整。


rhythmic: 轮台子
author: 柳永
content:
雾敛澄江，烟消蓝光碧。
彤霞衬遥天，掩映断续，半空残月。
孤村望处人寂寞，闻钓叟、甚处一声羌笛。
九疑山畔才雨过，斑竹作、血痕添色。
感行客。
翻思故国，恨因循阻隔。
路久沈消息。
正老松枯柏情如织。
闻野猿啼，愁听得。
见钓舟初出，芙蓉渡头，鸳鸯滩侧。
干名利禄终无益。
念岁岁间阻，迢迢紫陌。
翠蛾娇艳，从别後经今，花开柳拆伤魂魄。
利名牵役。
又争忍、把光景抛掷。


rhythmic: 八六子
author: 柳永
content:
如花貌。
当来便约，永结同心偕老。
为妙年、俊格聪明，凌厉多方怜爱，何期养成心性近，元来都不相表。
渐作分飞计料。
稍觉因情难供，恁殛恼。
争克罢同欢笑。
已是断弦尤续，覆水难收，常向人前诵谈，空遣时传音耗。
漫悔懊。
此事何时坏了。


rhythmic: 长寿乐
author: 柳永
content:
尤红翠。
近日来、陡把狂心牵系。
罗绮丛中，笙歌筵上，有个人人可意。
解严妆巧笑，取次言谈成娇媚。
知几度、密约秦楼尽醉。
仍携手，眷恋香衾绣被。
情渐美。
算好把、夕雨朝云相继。
便是仙禁春深，御炉香袅，临轩亲试。
对天颜咫尺，定然魁甲登高第。
待恁时、等著回来贺喜。
好生地。
剩与我儿利市。


rhythmic: 望海潮
author: 柳永
content:
东南形胜，三吴都会，钱塘自古繁华。
烟柳画桥，风帘翠幕，参差十万人家。
云树绕堤沙。
怒涛卷霜雪，天堑无涯。
市列珠玑，户盈罗绮竞豪奢。
重湖叠清嘉。
有三秋桂子，十里荷花。
羌管弄晴，菱歌泛夜，嬉嬉钓叟莲娃。
千骑拥高牙。
乘醉听箫鼓，吟赏烟霞。
异日图将好景，归去凤池夸。
 >> 
词牌介绍


rhythmic: 如鱼水
author: 柳永
content:
轻霭浮空，乱峰倒影，潋滟十里银塘。
绕岸垂杨。
红楼朱阁相望。
芰荷香。
双双戏、鸳鸯。
乍雨过、兰芷汀洲，望中依约似潇湘。
风淡淡，水茫茫。
动一片晴光。
画舫相将。
盈盈红粉清商。
紫薇郎。
修禊饮、且乐仙乡。
更归去，遍历銮坡凤沼，此景也难忘。


rhythmic: 如鱼水
author: 柳永
content:
帝里疏散，数载酒萦花系，九陌狂游。
良景对珍筵恼，佳人自有风流。
劝琼瓯。
绛唇启、歌发清幽。
被举措、艺足才高，在处别得艳姬留。
浮名利，拟拼休。
是非莫挂心头。
富贵岂尤人，时会高志须酬。
莫闲愁。
共绿蚁、红粉相尤。
向绣幄，醉倚芳姿睡，算除此外何求。


rhythmic: 玉蝴蝶
author: 柳永
content:
望处雨收云断，凭阑悄悄，目送秋光。
晚景萧疏，堪动宋玉悲凉。
水风轻、苹花渐老，月露冷、梧叶飘黄。
遣情伤。
故人何在，烟水茫茫。
难忘。
文期酒会，几孤风月，屡变星霜。
海阔山遥，未知何处是潇湘。
念双燕、难凭远信，指暮天、空识归航。
黯相望。
断鸿声里，立尽斜阳。


rhythmic: 玉蝴蝶
author: 柳永
content:
渐觉芳郊明媚，夜来膏雨，一洒尘埃。
满目浅桃深杏，露染风裁。
银塘静、鱼鳞簟展，烟岫翠、龟甲屏开。
殷晴雷。
云中鼓吹，游遍蓬莱。
徘徊。
隼前後，三千珠履，十二金钗。
雅俗熙熙，下车成宴尽春台。
好雍容、东山妓女，堪笑傲、北海尊。
且追陪。
凤池归去，那更重来。


rhythmic: 玉蝴蝶
author: 柳永
content:
是处小街斜巷，烂游花馆，连醉瑶卮。
选得芳容端丽，冠绝吴姬。
绛唇轻、笑歌尽雅，莲步稳、举措皆奇。
出屏帏。
倚风情态，约素腰肢。
当时。
绮罗丛里，知名虽久，识面何迟。
见了千花万柳，比并不如伊。
未同欢、寸心暗许，欲话别、纤手重携。
结前期。
美人才子，合是相知。


rhythmic: 玉蝴蝶
author: 柳永
content:
误入平康小巷，画檐深处，珠箔微褰。
罗绮丛中，偶认旧识婵娟。
翠眉开、娇横远岫，绿鬓、浓染春烟。
忆情牵。
粉墙曾恁，窥宋三年。
迁延。
珊瑚筵上，亲持犀管，旋叠香笺。
要索新词，人含笑立尊前。
按新声、珠喉渐稳，想旧意、波脸增妍。
苦留连。
凤衾鸳枕，忍负良天。


rhythmic: 玉蝴蝶
author: 柳永
content:
淡荡素商行暮，远空雨歇，平野烟收。
满目江山，堪助楚客冥搜。
素光动、云涛涨晚，紫翠冷、霜横秋。
景清幽。
渚兰香谢，汀树红愁。
良俦。
西风吹帽，东篱携酒，共结欢游。
浅酌低吟，坐中俱是饮家流。
对残晖、登临休叹，赏令节、酩酊方酬。
且相留。
眼前尤物，盏里忘忧。


rhythmic: 满江红
author: 柳永
content:
暮雨初收，长川静、征帆夜落。
临岛屿、蓼烟疏淡，苇风萧索。
几许渔人飞短艇，尽载灯火归村落。
遣行客、当此念回程，伤漂泊。
桐江好，烟漠漠。
波似染，山如削。
绕严陵滩畔，鹭飞鱼跃。
游宦区区成底事，平生况有云泉约。
归去来、一曲仲宣吟，从军乐。
 >> 
词牌介绍


rhythmic: 满江红
author: 柳永
content:
访雨寻云，无非是、奇容艳色。
就中有、天真妖丽，自然标格。
恶发姿颜欢喜面，细追想处皆堪惜。
自别後、幽怨与闲愁，成堆积。
鳞鸿阻，无信息。
梦魂断，难寻觅。
尽思量，休又怎生休得。
谁恁多情凭向道，纵来相见且相忆。
便不成、常遣似如今，轻抛掷。
 >> 
词牌介绍


rhythmic: 满江红
author: 柳永
content:
万恨千愁，将年少、衷肠牵系。
残梦断、酒醒孤馆，夜长无味。
可惜许枕前多少意，到如今两总无终始。
独自个、赢得不成眠，成憔悴。
添伤感，将何计。
空只恁，厌厌地。
无人处思量，几度垂泪。
不会得都来些子事，甚恁底死难拚弃。
待到头、终久问伊看，如何是。
 >> 
词牌介绍


rhythmic: 满江红
author: 柳永
content:
匹马驱驱，摇征辔、溪边谷畔。
望斜日西照，渐沈山半。
两两栖禽归去急，对人相并声相唤。
似笑我、独自向长途，离魂乱。
中心事，多伤感。
人是宿，前村馆。
想鸳衾今夜，共他谁暖。
惟有枕前相思泪，背灯弹了依前满。
怎忘得、香阁共伊时，嫌更短。
 >> 
词牌介绍


rhythmic: 洞仙歌
author: 柳永
content:
乘兴，闲泛兰舟，渺渺烟波东去。
淑气散幽香，满蕙兰汀渚。
绿芜平畹，和风轻暖，曲岸垂杨，隐隐隔、桃花圃。
芳树外，闪闪酒旗遥举。
羁旅。
渐入三吴风景，水村渔市。
闲思更远神京，抛掷幽会小欢何处。
不堪独倚危樯，凝情西望日边，繁华地、归程阻。
空自叹当时，言约无据。
伤心最苦。
伫立对、碧云将暮。
关河远，怎奈向、此时情绪。
 >> 
词牌介绍


rhythmic: 引驾行
author: 柳永
content:
红尘紫陌，斜阳暮草长安道，是离人、断魂处，迢迢匹马西征。
新晴。
韶光明媚，轻烟淡薄和气暖，望花村、路隐映，摇鞭时过长亭。
愁生。
伤凤城仙子，别来千里重行行。
又记得临歧，泪眼湿、莲脸盈盈。
消凝。
花朝月夕，最苦冷落银屏。
想媚容、耿耿无眠，屈指已算回程。
相萦。
空万般思忆，争如归去睹倾城。
向绣帏、深处并枕，说如此牵情。


rhythmic: 望远行
author: 柳永
content:
长空降瑞，寒风翦，淅淅瑶花初下。
乱飘僧舍，密洒歌楼，迤逦渐迷鸳瓦。
好是渔人，披得一蓑归去，江上晚来堪画。
满长安，高却旗亭酒价。
幽雅。
乘兴最宜访戴，泛小棹、越溪潇洒。
皓鹤夺鲜，白鹇失素，千里广铺寒野。
须信幽兰歌断，彤云收尽，别有瑶台琼榭。
放一轮明月，交光清夜。


rhythmic: 八声甘州
author: 柳永
content:
对潇潇、暮雨洒江天，一番洗清秋。
渐霜风凄惨，关河冷落，残照当楼。
是处红衰翠减，苒苒物华休。
惟有长江水，无语东流。
不忍登高临远，望故乡渺邈，归思难收。
叹年来踪迹，何事苦淹留。
想佳人、妆楼望，误几回、天际识归舟。
争知我、倚阑干处，正恁凝愁。


rhythmic: 临江仙
author: 柳永
content:
梦觉小庭院，冷风淅淅，疏雨潇潇。
绮窗外，秋声败叶狂飘。
心摇。
奈寒漏永，孤帏悄，泪烛空烧。
无端处，是绣衾鸳枕，闲过清宵。
萧条。
牵情系恨，争向年少偏饶。
觉新来、憔悴旧日风标。
魂消。
念欢娱事，烟波阻、後约方遥。
还经岁，问怎生禁得，如许无聊。
 >> 
词牌介绍


rhythmic: 竹马子・竹马儿
author: 柳永
content:
登孤垒荒凉，危亭旷望，静临烟渚。
对雌霓挂雨，雄风拂槛，微收烦暑。
渐觉一叶惊秋，残蝉噪晚，素商时序。
览景想前欢，指神京，非雾非烟深处。
向此成追感，新愁易积，故人难聚。
凭高尽日凝伫。
赢得消魂无语。
极目霁霭霏微，暝鸦零乱，萧索江城暮。
南楼画角，又送残阳去。


rhythmic: 小镇西・小镇西犯
author: 柳永
content:
意中有个人，芳颜二八。
天然俏、自来奸黠。
最奇绝。
是笑时、媚靥深深，百态千娇，再三偎著，再三香滑。
久离缺。
夜来魂梦里，尤花雪。
分明似旧家时节。
正欢悦。
被邻鸡唤起，一场寂寥，无眠向晓，空有半窗残月。


rhythmic: 迷神引
author: 柳永
content:
一叶扁舟轻帆卷。
暂泊楚江南岸。
孤城暮角，引胡茄怨。
水茫茫，平沙雁、旋惊散。
烟敛寒林簇，画屏展。
天际遥山小，黛眉浅。
旧赏轻抛，到此成游宦。
觉客程劳，年光晚。
异乡风物，忍萧索、当愁眼。
帝城赊，秦楼阻，旅魂乱。
芳草连空阔，残照满。
佳人无消息，断云远。


rhythmic: 促拍满路花
author: 柳永
content:
香靥融春雪，翠鬓秋烟。
楚腰纤细正笄年。
凤帏夜短，偏爱日高眠。
起来贪颠耍，只恁残却黛眉，不整花钿。
有时携手闲坐，偎倚绿窗前。
温柔情态尽人怜。
画堂春过，悄悄落花天。
最是娇痴处，尤檀郎，未教拆了秋千。


rhythmic: 六么令
author: 柳永
content:
淡烟残照，摇曳溪光碧。
溪边浅桃深杏，迤逦染春色。
昨夜扁舟泊处，枕底当滩碛。
波声渔笛。
惊回好梦，梦里欲归归不得。
展转翻成无寐，因此伤行役。
思念多媚多娇，咫尺千山隔。
都为深情密爱，不忍轻离拆。
好天良夕。
鸳帷寂寞，算得也应暗相忆。


rhythmic: 剔银灯
author: 柳永
content:
何事春工用意。
绣画出、万红千翠。
艳杏夭桃，垂杨芳草，各斗雨膏烟腻。
如斯佳致。
早晚是、读书天气。
渐渐园林明媚。
便好安排欢计。
论槛买花，盈车载酒，百千金邀妓。
何妨沈醉。
有人伴、日高春睡。


rhythmic: 凤归云
author: 柳永
content:
向深秋，雨馀爽气肃西郊。
陌上夜阑，襟袖起凉飙。
天末残星，流电未灭，闪闪隔林梢。
又是晓鸡声断，阳乌光动，渐分山路迢迢。
驱驱行役，苒苒光阴，绳头利禄，蜗角功名，毕竟成何事，漫相高。
抛掷云泉，狎玩尘土，壮节等闲消。
幸有五湖烟浪，一船风月，会须归去老渔樵。


rhythmic: 女冠子
author: 柳永
content:
淡烟飘薄。
莺花谢、清和院落。
树阴翠、密叶成幄。
麦秋霁景，夏云忽变奇峰、倚寥廓。
波暖银塘，涨新萍绿鱼跃。
想端忧多暇，陈王是日，嫩苔生阁。
正铄石天高，流金昼永，楚榭光风转蕙，披襟处、波翻翠幕。
以文会友，沈李浮瓜忍轻诺。
别馆清闲，避炎蒸、岂须河朔。
但尊前随分，雅歌艳舞，尽成欢乐。


rhythmic: 玉山枕
author: 柳永
content:
骤雨新霁。
荡原野、清如洗。
断霞散彩，残阳倒影，天外云峰，数朵相倚。
露荷烟芰满池塘，见次第、几番红翠。
当是时、河朔飞觞，避炎蒸，想风流堪继。
晚来高树清风起。
动帘幕、生秋气。
画楼昼寂，兰堂夜静，舞艳歌姝，渐任罗绮。
讼闲时泰足风情，便争奈、雅歌都废。
省教成、几阕清歌，尽新声，好尊前重理。


rhythmic: 甘州令
author: 柳永
content:
冻云深，淑气浅，寒欺绿野。
轻雪伴、早梅飘谢。
艳阳天，正明媚，却成潇洒。
玉人歌，画楼酒，对此景、骤增高价。
卖花巷陌，放灯台榭。
好时节、怎生轻舍。
赖和风，荡霁蔼，廓清良夜。
玉尘铺，桂华满，素光里、更堪游冶。


rhythmic: 透碧霄
author: 柳永
content:
月华边。
万年芳树起祥烟。
帝居壮丽，皇家熙盛，宝运当千。
端门清昼，觚照日，双阙中天。
太平时、朝野多欢。
遍锦街香陌，钧天歌吹，阆苑神仙。
昔观光得意，狂游风景，再睹更精妍。
傍柳阴，寻花径，空恁辔垂鞭。
乐游雅戏，平康艳质，应也依然。
仗何人、多谢婵娟。
道宦途踪迹，歌酒情怀，不似当年。


rhythmic: 木兰花慢
author: 柳永
content:
倚危楼伫立，乍萧索、晚晴初。
渐素景衰残，风砧韵响，双树红疏。
云衢。
见新雁过，奈佳人自别阻音书。
空遣悲秋念远，寸肠万恨萦纡。
皇都。
暗想欢游，成往事、动欷。
念对酒当歌，低帏并枕，翻恁轻孤。
归途。
纵凝望处，但斜阳暮霭满平芜。
赢得无言悄悄，凭阑尽日踟蹰。


rhythmic: 木兰花慢
author: 柳永
content:
拆桐花烂漫，乍疏雨、洗清明。
正艳杏烧林，缃桃绣野，芳景如屏。
倾城。
尽寻胜去，骤雕鞍绀出郊。
风暖繁弦脆管，万家竞奏新声。
盈盈。
斗草踏青。
人艳冶、递逢迎。
向路傍往往，遗簪坠珥，珠翠纵横。
欢情。
对佳丽地，信金罄竭玉山倾。
拼却明朝永日，画堂一枕春酲。


rhythmic: 木兰花慢
author: 柳永
content:
古繁华茂苑，是当日、帝王州。
咏人物鲜明，土风细腻，曾美诗流。
寻幽。
近香径处，聚莲娃钓叟簇汀洲。
晴景吴波练静，万家绿水朱楼。
凝旒。
乃眷东南，思共理、命贤侯。
继梦得文章，乐天惠爱，布政优优。
鳌头。
况虚位久，遇名都胜景阻淹留。
赢得兰堂酝酒，画船携妓欢游。


rhythmic: 临江仙引
author: 柳永
content:
渡口、向晚，乘瘦马、陟平冈。
西郊又送秋光。
对暮山横翠，衬残叶飘黄。
凭高念远，素景楚天，无处不凄凉。
香闺别来无信息，云愁雨恨难忘。
指帝城归路，但烟水茫茫。
凝情望断泪眼，尽日独立斜阳。
 >> 
词牌介绍


rhythmic: 临江仙引
author: 柳永
content:
上国。
去客。
停飞盖、促离筵。
长安古道绵绵。
见岸花啼露，对堤柳愁烟。
物情人意，向此触目，无处不凄然。
醉拥征骖犹伫立，盈盈泪眼相看。
况绣帏人静，更山馆春寒。
今宵怎向漏永，顿成两处孤眠。
 >> 
词牌介绍


rhythmic: 临江仙引
author: 柳永
content:
画舸、荡桨，随浪箭、隔岸虹。
□荷占断秋容。
疑水仙游泳，向别浦相逢。
鲛丝雾吐渐收，细腰无力转娇慵。
罗袜凌波成旧恨，有谁更赋惊鸿。
想媚魂香信，算密锁瑶宫。
游人漫劳倦□，奈何不逐东风。
 >> 
词牌介绍


rhythmic: 瑞鹧鸪
author: 柳永
content:
宝髻瑶簪。
严妆巧，天然绿媚红深。
绮罗丛里，独逞讴吟。
一曲阳春定价，何啻值千金。
倾听处，王孙帝子，鹤盖成阴。
凝态掩霞襟。
动象板声声，怨思难任。
嘹亮处，迥压弦管低沈。
时恁回眸敛黛，空役五陵心。
须信道，缘情寄意，别有知音。


rhythmic: 瑞鹧鸪
author: 柳永
content:
吴会风流。
人烟好，高下水际山头。
瑶台绛阙，依约蓬丘。
万井千闾富庶，雄压十三州。
触处青娥画舸，红粉朱楼。
方面委元侯。
致讼简时丰，继日欢游。
襦温裤暖，已扇民讴。
旦暮锋车命驾，重整济川舟。
当恁时，沙堤路稳，归去难留。


rhythmic: 塞孤
author: 柳永
content:
一声鸡，又报残更歇。
秣马巾车催发。
草草主人灯下别。
山路险，新霜滑。
瑶珂响、起栖乌，金镫冷、敲残月。
渐西风紧，襟袖凄冽。
遥指白玉京，望断黄金阙。
远道何时行彻。
算得佳人凝恨切。
应念念，归时节。
相见了、执柔荑，幽会处、偎香雪。
免鸳衾，两恁虚设。


rhythmic: 洞仙歌
author: 柳永
content:
嘉景，向少年彼此，争不雨沾云惹。
奈傅粉英俊，梦兰品雅。
金丝帐暖银屏亚。
并粲枕、轻偎轻倚，绿娇红姹。
算一笑，百明珠非价。
闲暇。
每祗向、洞房深处，痛怜极宠，似觉些子轻孤，早恁背人沾洒。
从来娇纵多猜讶。
更对翦香云，须要深心同写。
爱了双眉，索人重画。
忍孤艳冶。
断不等闲轻舍。
鸳衾下。
愿常恁、好天良夜。
 >> 
词牌介绍


rhythmic: 安公子
author: 柳永
content:
远岸收残雨。
雨残稍觉江天暮。
拾翠汀洲人寂静，立双双鸥鹭。
望几点、渔灯隐映蒹葭浦。
停画桡、两两舟人语。
道去程今夜，遥指前村烟树。
游宦成羁旅。
短樯吟倚闲凝伫。
万水千山迷远近，想乡关何处。
自别後、风亭月榭孤欢聚。
刚断肠、惹得离情苦。
听杜宇声声，劝人不如归去。


rhythmic: 安公子
author: 柳永
content:
梦觉清宵半。
悄然屈指听银箭。
惟有床前残泪烛，啼红相伴。
暗惹起、云愁雨恨情何限。
从卧来、展转千馀遍。
恁数重鸳被，怎向孤眠不暖。
堪恨还堪叹。
当初不合轻分散。
及至厌厌独自个，却眼穿肠断。
似恁地、深情密意如何拚。
虽後约、的有于飞愿。
奈片时难过，怎得如今便见。


rhythmic: 长寿乐
author: 柳永
content:
繁红嫩翠。
艳阳景，妆点神州明媚。
是处楼台，朱门院落，弦管新声腾沸。
恣游人、无限驰骤，娇马车如水。
竟寻芳选胜，归来向晚，起通衢近远，香尘细细。
太平世。
少年时，忍把韶光轻弃。
况有红妆，楚腰越艳，一笑千金何啻。
向尊前、舞袖飘雪，歌响行云止。
愿长绳、且把飞乌系。
任好从容痛饮，谁能惜醉。


rhythmic: 倾杯・倾杯乐
author: 柳永
content:
水乡天气，洒蒹葭、露结寒生早。
客馆更堪秋杪。
空阶下、木叶飘零，飒飒声乾，狂风乱扫。
当无绪、人静酒初醒，天外征鸿，知送谁家归信，穿云悲叫。
蛩响幽窗，鼠窥寒砚，一点银闲照。
梦枕频惊，愁衾半拥，万里归心悄悄。
往事追思多少。
赢得空使方寸扰。
断不成眠，此夜厌厌，就中难晓。


rhythmic: 倾杯・倾杯乐
author: 柳永
content:
金风淡荡，渐秋光老、清宵永。
小院新晴天气，轻烟乍敛，皓月当轩练净。
对千里寒光，念幽期阻、当残景。
早是多情多病。
那堪细把，旧约前欢重省。
最苦碧云信断，仙乡路杳，归鸿难倩。
每高歌、强遣离怀，惨咽、翻成心耿耿。
漏残露冷。
空赢得、悄悄无言，愁绪终难整。
又是立尽，梧桐碎影。


rhythmic: 倾杯・倾杯乐
author: 柳永
content:
鹜落霜洲，雁横烟渚，分明画出秋色。
暮雨乍歇。
小楫夜泊，宿苇村山驿。
何人月下临风处，起一声羌笛。
离愁万绪，闻岸草、切切蛩吟如织。
为忆。
芳容别後，水遥山远，何计凭鳞翼。
想绣阁深沈，争知憔悴损、天涯行客。
楚峡云归，高阳人散，寂寞狂踪迹。
望京国。
空目断、远峰凝碧。


rhythmic: 鹤冲天
author: 柳永
content:
黄金榜上。
偶失龙头望。
明代暂遗贤，如何向。
未遂风云便，争不恣狂荡。
何须论得丧。
才子词人，自是白衣卿相。
烟花巷陌，依约丹青屏障。
幸有意中人，堪寻访。
且恁偎红翠，风流事、平生畅。
青春都一饷。
忍把浮名，换了浅斟低唱。


rhythmic: 倾杯乐
author: 柳永
content:
楼锁轻烟，水横斜照，遥山半隐愁碧。
片帆岸远，行客路杳，簇一天寒色。
楚梅映雪数枝艳，报青春消息。
年华梦促，音信断、声远飞鸿南北。
算伊别来无绪，翠消红减，双带长抛掷。
但泪眼沈迷，看朱成碧。
惹闲愁堆积。
雨意云情，酒心花态，孤负高阳客。
梦难极。
和梦也、多时间隔。


rhythmic: 祭天神
author: 柳永
content:
忆绣衾相向轻轻语。
屏山掩、红蜡长明，金兽盛熏兰炷。
何期到此，酒态花情顿孤负。
柔肠断、还是黄昏，那更满庭风雨。
听空阶和漏，碎声斗滴愁眉聚。
算伊还共谁人，争知此冤苦。
念千里烟波，迢迢前约，旧欢慵省，一向无心绪。


rhythmic: 夜半乐
author: 柳永
content:
艳阳天气，烟雨风暖，芳郊澄朗闲凝伫。
渐妆点亭台，参差佳树。
舞腰困力，垂杨绿映，浅桃李夭夭，嫩红无数。
度绮燕、流莺斗双语。
翠娥南陌簇簇，蹑影红阴，缓移娇步。
抬粉面、韶容花光相妒。
绛绡袖举。
云鬟风颤，半遮檀口含羞，背人偷顾。
竞斗草、金钗笑争赌。
对此嘉景，顿觉消凝，惹成愁绪。
念解佩、轻盈在何处。
忍良时、孤负少年等闲度。
空望极、回首斜阳暮。
叹浪萍风梗知何去。


rhythmic: 迷神引
author: 柳永
content:
红板桥头秋光暮。
淡月映烟方煦。
寒溪蘸碧，绕垂杨路。
重分飞，携纤手、泪如雨。
波急隋堤远，片帆举。
倏忽年华改，向期阻。
时觉春残，渐渐飘花絮。
好夕良天长孤负。
洞房闲掩，小屏空、无心觑。
指归云，仙乡杳、在何处。
遥夜香衾暖，算谁与。
知他深深约，记得否。


rhythmic: 爪茉莉
author: 柳永
content:
每到秋来，转添甚况味。
金风动、冷清清地。
残蝉噪晚，甚聒得、人心欲碎，更休道、宋玉多悲，石人、也须下泪。
衾寒枕冷，夜迢迢、更无寐。
深院静、月明风细。
巴巴望晓，怎生捱、更迢递。
料我儿、只在枕头根底，等人来、睡梦里。


rhythmic: 女冠子
author: 柳永
content:
火云初布。
迟迟永日炎暑。
浓阴高树。
黄鹂叶底，羽毛学整，方调娇语。
薰风时渐动，峻阁池塘，芰荷争吐。
画梁紫燕，对对衔泥，飞来又去。
想佳期、容易成辜负。
共人人、同上画楼斟香醑。
恨花无主。
卧象床犀枕，成何情绪。
有时魂梦断，半窗残月，透帘穿户。
去年今夜，扇儿扇我，情人何处。


rhythmic: 十二时・忆少年
author: 柳永
content:
晚晴初，淡烟笼月，风透蟾光如洗。
觉翠帐、凉生秋思。
渐入微寒天气。
败叶敲窗，西风满院，睡不成还起。
更漏咽、滴破忧心，万感并生，都在离人愁耳。
天怎知、当时一句，做得十分萦系。
夜永有时，分明枕上，觑着孜孜地。
烛暗时酒醒，元来又是梦里。
睡觉来、披衣独坐，万种无情意。
怎得伊来，重谐云雨，再整馀香被。
祝告天发愿，从今永无抛弃。


rhythmic: 山亭宴慢・山亭宴
author: 张先
content:
宴亭永昼喧箫鼓。
倚青空、画阑红柱。
玉莹紫微人，蔼和气、春融日煦。
故宫池馆更楼台，约风月、今宵何处。
湖水动鲜衣，竞拾翠、湖边路。
落花荡漾愁空树。
晓山静、数声杜宇。
天意送芳菲，正黯淡、疏烟逗雨。
新欢宁似旧欢长，此会散、几时还聚。
试为挹飞云，问解寄、相思否。


rhythmic: 谢池春慢
author: 张先
content:
缭墙重院，时闻有、啼莺到。
绣被掩馀寒，画幕明新晓。
朱槛连空阔，飞絮无多少。
径莎平，池水渺。
日长风静，花影闲相照。
尘香拂马，逢谢女、城南道。
秀艳过施粉，多眉生轻笑。
斗色鲜衣薄，碾玉双蝉小。
欢难偶，春过了。
琵琶流怨，都入相思调。


rhythmic: 宴春台慢・宴春台
author: 张先
content:
丽日千门，紫烟双阙，琼林又报春回。
殿阁风微，当时去燕还来。
五侯池馆频开。
探芳菲、走马天街。
重帘人语，辚辚绣轩，远近轻雷。
雕觞霞滟，翠幕云飞，楚腰舞柳，宫面妆梅。
金猊夜暖、罗衣暗香煤。
洞府人归，放笙歌、灯火下楼台。
蓬莱。
犹有花上月，清影徘徊。


rhythmic: 御街行
author: 张先
content:
画船横倚烟溪半。
春入吴山遍。
主人凭客且迟留，程入花溪远远。
数声芦叶，两行霓袖，几处成离宴。
纷纷归骑亭皋晚。
风顺樯乌转。
古今为别最消魂，因别有情须怨。
更独自、尽上高台望，望尽飞云断。
 >> 
词牌介绍


rhythmic: 归朝欢
author: 张先
content:
声转辘轳闻露井。
晓引银瓶牵素绠。
西园人语夜来风，丛英飘坠红成径。
宝猊烟未冷。
莲台香蜡残痕凝。
等身金，谁能得意，买此好光景。
粉落轻妆红玉莹。
月枕横钗云坠领。
有情无物不双栖，文禽只合常交颈。
昼长欢岂定。
争如翻作春消永。
日，娇柔懒起，帘押残花影。


rhythmic: 卜算子慢
author: 张先
content:
溪山别意，烟树去程，日落采苹春晚。
欲上征鞍，更掩翠帘相眄。
惜弯弯浅黛长长眼。
奈画阁欢游，也学狂花乱絮轻散。
水影横池馆。
对静夜无人，月高云远。
一饷凝思，两袖泪痕还满。
恨私书、又逐东风断。
纵西北层楼万尺，望重城那见。
 >> 
词牌介绍


rhythmic: 喜朝天・踏莎行
author: 张先
content:
晓云开。
睨仙馆陵虚，步入蓬莱。
玉宇琼，对青林近，归鸟徘徊。
风月顿消清暑，野色对、江山助诗才。
潇鼓宴，璇题宝字，浮动持杯。
人多送目天际，识渡舟帆小，时见潮回。
故国千里，共十万室，日日春台。
睢社朝京非远，正和羹、民口渴盐梅。
佳景在，吴侬还望，分阃重来。


rhythmic: 破阵乐
author: 张先
content:
四堂互映，双门并丽，龙阁开府。
郡美东南第一，望故苑、楼台霏雾。
垂柳池塘，流泉巷陌，吴歌处处。
近黄昏，渐更宜良夜，簇簇繁星灯烛，长衢如昼，暝色韶光，几许粉面，飞甍朱户。
和煦。
雁齿桥红，裙腰草绿，云际寺、林下路。
酒熟梨花宾客醉，但觉满山潇鼓。
尽朋游、同民乐，芳菲有主。
自此归从泥诏，去指沙堤，南屏水石，西湖风月，好作千骑行春，画图写取。


rhythmic: 于飞乐令・于飞乐
author: 张先
content:
宝奁开，菱鉴静，一掏清蟾。
新妆脸、旋学花添。
蜀红衫，双绣蝶，裙缕鹣鹣。
寻思前事，小屏风、巧画江南。
怎空教、草解宜男。
柔桑暗、又过春蚕。
正阴晴天气，更暝色相兼。
幽期消息，曲房西、碎月筛帘。


rhythmic: 千秋岁
author: 张先
content:
数声。
又报芳菲歇。
惜春更把残红折。
雨轻风色暴，梅子青时节。
永丰柳，无人尽日飞花雪。
莫把幺弦拨。
怨极弦能说。
天不老，情难绝。
心似双丝网，中有千千结。
夜过也，东窗未白凝残月。
 >> 
词牌介绍


rhythmic: 倾杯・倾杯乐
author: 张先
content:
横塘水静，花窥影、孤城转。
浮玉无尘，五亭争景，画桥对起，垂虹不断。
爱溪上琼楼，凭雕栏、久□飞云远。
人在虚空，月生溟海，寒渔夜泛，游鳞可辨。
正是草长苹老，江南地暖。
汀洲日晚。
更茶山、已过清明，风雨暴千岩、啼鸟怨。
芳菲故苑。
深红尽、绿叶阴浓，青子枝头满。
史君莫放寻春缓。


rhythmic: 倾杯・倾杯乐
author: 张先
content:
飞云过尽，明河浅、天无畔。
草色栖萤，霜华清暑，轻弄袂，澄澜拍岸。
宴玉麈谈宾，倚琼枝、秀挹雕觞满。
午夜中秋，十分圆月，香槽拨凤，朱弦轧雁。
正是欲醒还醉，临空怅远。
壶更叠换。
对东西、数里回塘，恨零落芙蓉、春不管。
笼灯待散。
谁知道、座有离人，目断双歌伴。
烟江艇子归来晚。


rhythmic: 离亭宴
author: 张先
content:
捧黄封诏卷。
随处是、离亭别宴。
红翠成轮歌未遍。
已恨野桥风便。
此去济南非久，惟有凤池鸾殿。
三月花飞几片。
又减却、芳菲过半。
千里恩深云海浅。
民爱比、春流不断。
更上玉楼西，归雁与、征帆共远。


rhythmic: 沁园春
author: 张先
content:
心膂良臣，帷幄元勋，左右万几。
暂武林分阃，东南外翰，锦衣乡社，未满瓜时。
易镇梧台，宣条期岁，又西指夷桥千骑移。
珠滩上，喜甘棠翠荫，依旧春晖。
须知。
系国安危。
料节召、还趋浴凤池。
且代工施化，持钧播泽，置盂天下，此外何思。
素卷书名，赤松游道，飙驭云仙可期。
湖山美，有啼猿唳鹤，相望东归。
 >> 
词牌介绍


rhythmic: 少年游慢
author: 张先
content:
春城三二月。
禁柳飘绵未歇。
仙生香，轻云凝紫，临层阙。
歌掌明珠滑。
酒脸红霞发。
华省名高，少年得意时节。
画刻三题彻。
梯汉同登蟾窟。
玉殿初宣，银袍齐脱，生仙骨。
花探都门晓，马跃芳衢阔。
宴罢东风，鞭梢一行飞雪。


rhythmic: 翦牡丹
author: 张先
content:
野绿连空，天青垂水，素色溶漾都净。
柔柳摇摇，坠轻絮无影。
汀洲日落人归，修巾薄袂，撷香拾翠相竞。
如解凌波，泊烟渚春暝。
采绦朱索新整。
宿绣屏、画船风定。
金凤响双槽，弹出今古幽思谁省。
玉盘大小乱珠迸。
酒上妆面，花艳媚相并。
重听。
尽汉妃一曲，江空月静。


rhythmic: 御街行
author: 张先
content:
夭非花艳轻非雾。
来夜半、天明去。
来如春梦不多时，去似朝云何处。
远鸡栖燕，落星沈月，城头鼓。
参差渐辨西池树。
珠阁斜开户。
绿苔深径少人行，苔上屐痕无数。
馀香遗粉，剩衾闲枕，天把多情付。
 >> 
词牌介绍


rhythmic: 熙州慢
author: 张先
content:
武林乡，占第一湖山，咏画争巧。
鹫石飞来，倚翠楼烟霭，清猿啼晓。
况值禁垣师帅，惠政流入欢谣。
朝暮万景，寒潮弄月，乱峰回照。
天使寻春不早。
并行乐，免有花愁花笑。
持酒更听，红儿肉声长调。
潇湘故人未归，但目送游云孤鸟。
际天杪。
离情尽寄芳草。


rhythmic: 泛清苕
author: 张先
content:
绿净无痕，过晓霁清苕，镜里游人。
红柱巧，彩船稳，当筵主、秘馆词臣。
吴娃劝饮韩娥唱，竞艳容、左右皆春。
学为行雨，傍画桨，从教水溅罗裙。
溪烟混月黄昏。
渐楼台上下，火影星分。
飞槛倚，斗牛近，响箫鼓、远破重云。
归轩未至千家待，掩半妆、翠箔朱门。
衣香拂面，扶醉卸簪花，满袖馀。


rhythmic: 河满子
author: 张先
content:
溪女送花随处，沙鸥避乐分行。
游舸已如图障里，小屏犹画潇湘。
人面新生酒艳，日痕更欲春长。
衣上交枝斗色，钗头比翼相双。
片段落霞明水底，风纹时动妆光。
宾从夜归无月，千灯万火河塘。
 >> 
词牌介绍


rhythmic: 劝金船
author: 张先
content:
流泉宛转双开窦。
带染轻纱皱。
何人暗得金船酒。
拥罗绮前後。
绿定见花影，并照与、艳妆争秀。
行尽曲名，休更再歌杨柳。
光生飞动摇琼。
隔障笙箫奏。
须知短景欢无足，又还过清昼。
翰阁迟归来，传骑恨、留住难久。
异日凤凰池上，为谁思旧。


rhythmic: 汉宫春
author: 张先
content:
红粉苔墙。
透新春消息，梅粉先芳。
奇葩异卉，汉家宫额涂黄。
何人斗巧，运紫檀、翦出蜂房。
应为是、中央正色，东君别与清香。
仙姿自称霓裳。
更孤标俊格，非雪凌霜。
黄昏院落，为谁密解罗囊。
银瓶注水，浸数枝、小阁幽窗。
春睡起，纤条在手，厌厌宿酒残妆。


rhythmic: 满江红
author: 张先
content:
飘尽寒梅，笑粉蝶游蜂未觉。
渐迤逦、水明山秀，暖生帘幕。
过雨小桃红未透，舞烟新柳青犹弱。
记画桥深处水边亭，曾偷约。
多少恨，今犹昨。
愁和闷，都忘却。
拼从前烂醉，被花迷著。
晴鸽试铃风力软，雏莺弄舌春寒薄。
但只愁、锦绣闹妆时，东风恶。
 >> 
词牌介绍


rhythmic: 塞垣春
author: 张先
content:
野树秋声满。
对雨壁、风灯乱。
云低翠帐，烟销素被，签动重幔。
甚客怀、先自无消遣。
更篱落、秋虫叹。
叹樊川、风流减。
旧欢难得重见。
停酒说扬州，平山月、应照棋观。
绿绮为谁弹，空传广陵散。
但光纱短帽，窄袖轻衫，犹记竹西庭院。
老鹤何时去，认琼花一面。


rhythmic: 碧牡丹
author: 张先
content:
步帐摇红绮。
晓月堕，沈烟砌。
缓板香檀，唱彻伊家新制。
怨入眉头，敛黛峰横翠。
芭蕉寒，雨声碎。
镜华翳。
闲照孤鸾戏。
思量去时容易。
钿盒瑶钗，至今冷落轻弃。
望极蓝桥，但暮云千里。
几重山，几重水。


rhythmic: 山亭宴
author: 张先
content:
碧波落日寒烟聚，望遥山、迷离红树。
小艇载人来，约尊酒、商量歧路。
衰柳断桥西，共携手、攀条无语。
水际见凫，一对对、眠沙溆。
西陵松柏青如故。
翦烟花、幽兰啼露。
油壁间花骢，那禁得、风吹细雨。
饶他此後更思量，总莫似、当筵情绪。
镜面绿波平，照几度、人来去。


rhythmic: 拂霓裳
author: 晏殊
content:
庆生辰。
庆生辰是百千春。
开雅宴，画堂高会有诸亲。
钿函封大国，玉色受丝纶。
感皇恩。
望九重、天上拜尧云。
今朝祝寿，祝寿数，比松椿。
斟美酒，至心如对月中人。
一声檀板动，一炷蕙香焚。
祷仙真。
愿年年今日、喜长新。


rhythmic: 拂霓裳
author: 晏殊
content:
喜秋成。
见千门万户乐升平。
金风细，玉池波浪文生。
宿露沾罗幕，微凉入画屏。
张绮宴，傍熏炉蕙炷、和新声。
神仙雅会，会此日，象蓬瀛。
管弦清，旋翻红袖学飞琼。
光阴无暂住，欢醉有闲情。
祝辰星。
愿百千为寿、献瑶觥。


rhythmic: 拂霓裳
author: 晏殊
content:
乐秋天。
晚荷花缀露珠圆。
风日好，数行新雁贴寒烟。
银簧调脆管，琼柱拨清弦。
捧觥船。
一声声、齐唱太平年。
人生百岁，离别易，会逢难。
无事日，剩呼宾友启芳筵。
星霜催绿鬓，风露损朱颜。
惜清欢。
又何妨、沈醉玉尊前。


rhythmic: 山亭柳
author: 晏殊
content:
家住西秦。
赌博艺随身。
花柳上、斗尖新。
偶学念奴声调，有时高遏行云。
蜀锦缠头无数，不负辛勤。
数年来往咸京道，残杯冷炙谩消魂。
衷肠事、托何人。
若有知音见采，不辞遍唱阳春。
一曲当筵落泪，重掩罗巾。


rhythmic: 满江红
author: 张
content:
无利无名，无荣无辱，无烦无恼。
夜灯前、独歌独酌，独吟独笑。
况值群山初雪满，又兼明月交光好。
便假饶百岁拟如何，从他老。
知富贵，谁能保。
知功业，何时了。
算箪瓢金玉，所争多少。
一瞬光阴何足道，但思行乐常不早。
待春来携酒东风，眠芳草。
 >> 
词牌介绍


rhythmic: 离亭燕・离亭宴
author: 张
content:
一带江山如画。
风物向秋潇洒。
水浸碧天何处断，翠色冷光相射。
蓼岸荻花中，隐映竹篱茅舍。
天际客帆高挂。
门外酒旗低迓。
多少六朝兴废事，尽入渔樵闲话。
怅望倚危栏，红日无言西下。
 >> 
词牌介绍


rhythmic: 迷仙引
author: 关咏
content:
春阴霁。
岸柳参差，袅袅金丝细。
画阁昼眠莺唤起。
烟光媚。
燕燕双高，引愁人如醉。
慵缓步，眉敛金铺倚。
嘉景易失，懊恼韶光改。
花空委。
忍厌厌地。
施朱粉，临鸾鉴，腻香销减摧桃李。
独自个凝睇。
暮云暗、遥山翠。
天色无情，四远低垂淡如水。
离恨托、征鸿寄。
旋娇波、暗落相思泪。
妆如洗。
向高楼、日日春风里。
悔凭阑、芳草人千里。


rhythmic: 六州歌头
author: 刘潜
content:
秦亡草昧，刘项起吞并。
驱龙虎。
鞭寰宇。
斩长鲸。
扫枪。
血染彭门战。
视馀耳，皆鹰犬。
平祸乱。
归炎汉。
势奔倾。
兵散月明。
风急旌旗乱，刁斗三更。
命虞姬相对，泣听楚歌声。
玉帐魂惊。
泪盈盈。
恨花无主。
凝愁绪。
挥雪刃，掩泉扃。
时不利。
骓不逝。
困阴陵。
叱追兵。
喑呜摧天地，望归路，忍偷生。
功盖世。
成闲纪。
建遗灵。
江静水寒烟冷，波纹细、古木凋零。
遣行人到此，追念痛伤情。
胜负难凭。


rhythmic: 水调歌头
author: 刘潜
content:
落日塞垣路，风劲戛貂裘。
翩翩数骑闲猎，深入黑山头。
极目平沙千里，惟见雕弓白羽，铁面骇骅骝。
隐隐望青冢，特地起闲愁。
汉天子，方鼎盛，四百州。
玉颜皓齿，深锁三十六宫秋。
堂有经纶贤相，边有纵横谋将，不作翠蛾羞。
戎虏和乐也，圣主永无忧。
 >> 
词牌介绍


rhythmic: 六州歌头
author: 李冠
content:
凄凉绣岭，宫殿倚山阿。
明皇帝。
曾游地。
锁烟萝。
郁嵯峨。
忆惜真妃子。
艳倾国，方姝丽。
朝复暮。
嫔嫱妒。
宠偏颇。
三尺玉泉新浴，莲羞吐、红浸秋波。
听花奴，敲羯鼓，酣奏鸣鼍。
体不胜罗。
舞婆娑。
正霓裳曳。
惊烽燧。
千万骑。
拥雕戈。
情宛转。
魂空乱。
蹙双蛾。
奈兵何。
痛惜三春暮，委妖丽，马嵬坡。
平寇乱。
回宸辇。
忍重过。
香瘗紫囊犹有，鸿都客、钿合应讹。
使行人到此，千古只伤歌。
事往愁多。


rhythmic: 六州歌头
author: 李冠
content:
秦亡草昧，刘项起吞并。
鞭寰宇。
驱龙虎。
扫枪。
斩长鲸。
雪染中原战。
视馀耳，皆鹰犬。
平祸乱。
归炎汉。
势奔倾。
兵散月明。
风急旌旗乱，刁斗三更。
共虞姬相对，泣听楚歌声。
玉帐魂惊。
泪盈盈。
念花无主。
凝愁苦。
挥雪刃，掩泉扃。
时不利。
骓不逝。
困阴陵。
叱追兵。
呜喑摧天地，望归路，忍偷生。
功盖世，何处见遗灵。
江静水寒烟冷，波纹钿、古木凋零。
遣行人到此，追念益伤情。
胜负难凭。


rhythmic: 千秋万岁・千秋岁引
author: 李冠
content:
杏花好、子细君须辨。
比早梅深、夭桃浅。
把鲛绡、淡拂鲜红面。
蜡融紫萼重重现。
烟外悄，风中笑，香满院。
欲绽全开俱可羡。
粹美妖娆无处选。
除卿卿似寻常见。
倚天真、艳冶轻朱粉，分明洗出胭脂面。
追往事，绕芳榭，千千遍。


rhythmic: 水调歌头
author: 尹洙
content:
万倾太湖上，朝暮浸寒光。
吴王去後，台榭千古锁悲凉。
谁信蓬山仙子，天与经纶才器，等闲厌名缰。
敛翼下霄汉，雅意在沧浪。
晚秋里，烟寂静，雨微凉。
危亭好景，佳树修竹绕回塘。
不用移舟酌酒，自有青山渌水，掩映似潇湘。
莫问平生意，别有好思量。
 >> 
词牌介绍


rhythmic: 折红梅
author: 吴感
content:
喜冰澌初泮，微和渐入、东郊时节。
春消息，夜来顿觉，红梅数枝争发。
玉溪仙馆，不是个、寻常标格。
化工别与、一种风情，似匀点胭脂，染成香雪。
重吟细阅。
比繁杏夭桃，品格真别。
只愁共、彩云易散，冷落谢池风月。
凭谁向说。
三弄处、龙吟休咽。
大家留取，时倚阑干，闻有花堪折，劝君须折。


rhythmic: 西湖念语
author: 欧阳修
content:
昔者王子猷之爱竹，造门不问于主人，陶渊明之卧舆，遇酒便留于道士。
况西湖之胜概，擅东颍之佳名。
虽美景良辰，固多于高会。
而清风明月，幸属于闲人。
并游或结于良朋，乘兴有时而独往。
鸣蛙暂听，安问属官而属私。
曲水临流，自可一觞而一咏。
至欢然而会意，亦傍若于无人。
乃知偶来常胜於特来，前言可信。
所有虽非于己有，其得已多。
因翻旧阕之辞，写以新声之调，敢阵薄伎，聊佐清欢。


rhythmic: 御街行
author: 欧阳修
content:
夭非华艳轻非雾。
来夜半、天明去。
来如春梦不多时，去似朝云何处。
乳鸡酒燕，落星沈月，城头鼓。
参差渐辨西池树。
朱阁斜欹户。
绿苔深径少人行，苔上屐痕无数。
遗香馀粉，剩衾闲枕，天把多情赋。
 >> 
词牌介绍


rhythmic: 蓦山溪
author: 欧阳修
content:
新正初破，三五银蟾满。
纤手染香罗，剪红莲、满城开遍。
楼台上下，歌管咽春风，驾香轮，停宝马，只待金乌晚。
帝城今夜，罗绮谁为伴。
应卜紫姑神，问归期、相思望断。
天涯情绪，对酒且开颜，春宵短。
春寒浅。
莫待金杯暖。
 >> 
词牌介绍


rhythmic: 御带花
author: 欧阳修
content:
青春何处风光好，帝里偏爱元夕。
万重绘彩，构一屏峰岭，半空金碧。
宝檠银，耀绛幕、龙虎腾掷。
沙堤远，雕轮绣毂，争走五王宅。
雍容熙熙昼，会乐府神姬，海洞仙客。
拽香摇翠，称执手行歌，锦街天陌。
月淡寒轻，渐向晓、漏声寂寂。
当年少，狂心未已，不醉怎归得。


rhythmic: 凉州令・梁州令
author: 欧阳修
content:
翠树芳条。
的的裙腰初染。
佳人携手弄芳菲，绿阴红影，共展双纹簟。
插花照影窥鸾鉴。
只恐芳容减。
不堪零落春晚，青苔雨後深红点。
一去门闲掩。
重来却寻朱槛。
离离秋实弄轻霜，娇红脉脉，似见胭脂脸。
人非事往眉空敛。
谁把佳期赚。
芳心只愿长依旧，春风更放明年艳。


rhythmic: 摸鱼儿
author: 欧阳修
content:
卷绣帘、梧桐秋院落，一霎雨添新绿。
对小池闲立残妆浅，向晚水纹如。
凝远目。
恨人去寂寂，凤枕孤难宿。
倚阑不足。
看燕拂风檐，蝶翻露草，两两长相逐。
双眉促。
可惜年华婉娩，西风初弄庭菊。
况伊家年少，多情未已难拘束。
那堪更趁凉景，追寻甚处垂杨曲。
佳期过尽，但不说归来，多应忘了，云屏去时祝。
 >> 
词牌介绍


rhythmic: 千秋岁
author: 欧阳修
content:
罗衫满袖，尽是忆伊泪。
残妆粉，馀香被。
手把金尊酒，未饮先如醉。
但向道，厌厌成病皆因你。
离思迢迢远，一似长江水。
去不断，来无际。
红笺著意写，不尽相思意。
为个甚，相思只在心儿里。
 >> 
词牌介绍


rhythmic: 千秋岁
author: 欧阳修
content:
画堂人静，翡翠帘前月。
鸾帷凤枕虚铺设。
风流难管束，一去音书歇。
到而今，高梧冷落西风切。
未语先垂泪，滴尽相思血。
魂欲断，情难绝。
都来些子事，更与何人说。
为个甚，心头见底多离别。
 >> 
词牌介绍


rhythmic: 醉蓬莱
author: 欧阳修
content:
见羞容敛翠，嫩脸匀红，素腰袅娜。
红药阑边，恼不教伊过。
半掩娇羞，语声低颤，问道有人知麽。
强整罗裙，偷回波眼，佯行佯坐。
更问假如，事还成後，乱了云鬟，被娘猜破。
我且归家，你而今休呵。
更为娘行，有些针线，诮未曾收。
却待更阑，庭花影下，重来则个。


rhythmic: 于飞乐
author: 欧阳修
content:
宝奁开，美鉴静，一掬清蟾。
新妆脸，旋学花添。
蜀红衫，双绣蝶、裙缕鹣鹣。
寻思前事，小屏风、仍画江南。
怎空教、草解宜男。
柔桑密、又过春蚕。
正阴晴天气，更暝色相兼。
佳期消息，曲房西、碎月筛帘。


rhythmic: 鼓笛慢・水龙吟
author: 欧阳修
content:
缕金裙轻纱，透红莹玉真堪爱。
多情更把，眼儿斜盼，眉儿敛黛。
舞态歌阑，困偎香脸，酒红微带。
便直饶、更有丹青妙手，应难写、天然态。
长恐有时不见，每饶伊、百般娇呆。
眼穿肠断，如今千种，思量无奈。
花谢春归，梦回云散，欲寻难再。
暗消魂，但觉鸳衾凤枕，有馀香在。


rhythmic: 看花回
author: 欧阳修
content:
晓色初透东窗，醉魂方觉。
恋恋绣衾半拥，动万感脉脉，春思无托。
追想少年，何处青楼贪欢乐。
当媚景，恨月愁花，算伊全妄凤帏约。
空泪滴、真珠暗落。
又被谁、连宵留著。
不晓高天甚意，既付与风流，却恁情薄。
细把身心自解，只与猛拼却。
又及至、见来了，怎生教人恶。


rhythmic: 梁州令
author: 欧阳修
content:
红杏墙头树。
紫萼香心初吐。
新年花发旧时枝，徘徊千绕，独共东风语。
阳台一梦如云雨。
为问今何处。
离情别恨多少，条条结向垂杨缕。
此事难分付。
初心本谁先许。
窃香解佩两沈沈，知他而今，记得当初否。
谁教薄轻相误。
不信道、相思苦。
如今却恁空追悔，元来也会忆人去。


rhythmic: 洞仙歌令・洞仙歌
author: 欧阳修
content:
楼前乱草，是离人方寸。
倚遍阑干意无尽。
罗巾掩，宿粉残眉、香未减，人与天涯共远。
香闺知人否，长是厌厌，拟写相思寄归信。
未写了，泪成行、早满香笺。
相思字、一时滴损。
便直饶、伊家总无情，也拼了一生，为伊成病。
 >> 
词牌介绍


rhythmic: 洞仙歌令・洞仙歌
author: 欧阳修
content:
情知须病，奈自家先肯。
天甚教伊恁端正。
忆年时、兰棹独倚春风，相怜处、月影花光相映。
别来凭谁诉，空寄香笺，拟问前欢甚时更。
後约与新期，易失难寻，空肠断、损风流心性。
除只把、芳尊强开颜，奈酒到愁肠，醉了还醒。
 >> 
词牌介绍


rhythmic: 满路花・促拍满路花
author: 欧阳修
content:
铜荷融烛泪，金兽啮扉环。
兰堂春夜疑，惜更残。
落花风雨，向晓作轻寒。
金龟朝早，香衾馀暖，娇由自慵眠。
小鬟无事须来唤，呵破点唇檀。
回身还、却背屏山。
春禽飞下，帘外日三竿。
起来云鬓乱，不妆红粉，下阶且上秋千。


rhythmic: 踏莎行慢
author: 欧阳修
content:
独自上孤舟。
倚危樯目断。
难成暮雨，更朝云散。
凉劲残叶乱。
新月照、澄波浅。
今夜里，厌厌离绪难销遣。
强来就枕，灯残漏永，合相思眼。
分明梦见如花面。
依前是、旧庭院。
新月照，罗幕挂，珠帘卷。
渐向晓，脉然睡觉如天远。
 >> 
词牌介绍


rhythmic: 水调歌头
author: 苏舜钦
content:
潇洒太湖岸，淡伫洞庭山。
鱼龙隐处，烟雾深锁渺弥间。
方念陶朱张翰，忽有扁舟急桨，撇浪载鲈还。
落日暴风雨，归路绕汀湾。
丈夫志，当景盛，耻疏闲。
壮年何事憔悴，华发改朱颜。
拟借寒潭垂钓，又恐鸥鸟相猜，不肯傍青纶。
刺棹穿芦荻，无语看波澜。
 >> 
词牌介绍


rhythmic: 永遇乐
author: 解
content:
风暖莺娇，露浓花重，天气和煦。
院落烟收，垂杨舞困，无奈堆金缕。
谁家巧纵，青楼弦管，惹起梦云情绪。
忆当时、纹衾粲枕，未尝暂孤鸳侣。
芳菲易老，故人难聚。
到此翻成轻误。
阆苑仙遥，蛮笺纵写、何计传深诉。
青山绿水，古今长在，惟有旧欢何处。
空赢得、斜阳暮草，淡烟细雨。
 >> 
词牌介绍


rhythmic: 霜叶飞
author: 沈唐
content:
霜林凋晚，危楼迥，登临无限秋思。
望中闲想，洞庭波面，乱红初坠。
更萧索、风吹渭水。
长安飞舞千门里。
变景摧芳榭，唯有兰衰暮丛，菊残馀蕊。
回念花满华堂，美人一去，镇掩香闺经岁。
又观珠露，碎点苍苔，败梧飘砌。
谩赢得、相思泪眼，东君早作归来计。
便莫惜丹青手，重与芳菲，万红千翠。


rhythmic: 念奴娇
author: 沈唐
content:
杏花过雨，渐残红零落，胭脂颜色。
流水飘香人渐远，难托春心脉脉。
恨别王孙，墙阴目断，手把青梅摘。
金鞍何处，绿杨依旧南陌。
消散云雨须臾，多情因甚，有轻离轻拆。
燕语千般，争解说、些子伊家消息。
厚约深盟，除非重见，见了方端的。
而今无奈，寸肠千恨堆积。
 >> 
词牌介绍


rhythmic: 望海潮
author: 沈唐
content:
山光凝翠，川容如画，名都自古并州。
箫鼓沸天，弓刀似水，连营十万貔貅。
金骑走长楸。
少年人一一，锦带吴钩。
路入榆关，雁飞汾水正宜秋。
追思昔日风流。
有儒将醉吟，才子狂游。
松偃旧亭，城高故国，空馀舞榭歌楼。
方面倚贤候。
便恐为霖雨，归去难留。
好向西溪，恣携弦管宴兰舟。
 >> 
词牌介绍


rhythmic: 望南云慢
author: 沈唐
content:
木叶轻飞，乍雨歇亭皋，帘卷秋光。
栏隈砌角，绽拒霜几处，蓓深浅红芳。
应恨开时晚，伴翠菊、风前并香。
晓来寒露，嫩脸低凝，似带啼妆。
堪伤。
记得佳人，当时怨别，盈腮泪粉行行。
而今最苦，奈千里身心，两处凄凉。
感物成消黯，念旧欢、空劳寸肠。
月斜残漏，梦断孤帏，一枕思量。


rhythmic: 鹤冲天
author: 杜安世
content:
清明天气。
永日愁如醉。
台榭绿阴浓，薰风细。
燕子巢方就，盆池小，新荷蔽。
恰是逍遥际。
单夹衣裳，半栊软玉肌体。
石榴美艳，一撮红绡比。
窗外数修篁，寒相倚。
有个关心处，难相见、空凝睇。
行坐深闺里。
懒更妆梳，自知新来憔悴。


rhythmic: 山亭柳
author: 杜安世
content:
晓来风雨，万花飘落。
叹韶光虚过。
却芳草萋萋，映楼台、淡烟漠漠。
纷纷絮飞院宇，燕子过朱阁。
玉容淡妆添寂寞。
檀郎孤愿太情薄。
数归期，绝信约。
暗添春宵恨，平康恣迷欢乐。
时时闷饮绿醑，甚转转、思量著。


rhythmic: 合欢带
author: 杜安世
content:
楼台高下玲珑。
斗芳草、绿阴浓。
芍药孤栖香艳晚，见樱桃、万颗初红。
巢喧乳燕，珠帘镂曳，满户香风。
罩纱帏、象床屏枕，昼眠才似朦胧。
起来无语更兼慵。
念分明、事成空。
被你厌厌牵系我，怪纤腰、绣带宽松。
春来早是，分飞两处，长恨西东。
到如今、扇移明月，簟铺寒浪与谁同。


rhythmic: 杜韦娘
author: 杜安世
content:
暮春天气，莺老燕子忙如织。
间嫩叶题诗哨梅小，乍遍水、新萍圆碧。
初牡丹谢了，秋千搭起，垂杨暗锁深深陌。
暖风轻，尽日闲把、榆钱乱掷。
恨寂寂。
芳容衰减，顿玳枕困无力。
为少年、狂荡恩情薄，尚未有、归来消息。
想当初、凤侣鸳俦，唤作平生，更不轻离拆。
倚朱扉，泪眼滴损、红绡数尺。


rhythmic: 更漏子
author: 杜安世
content:
庭远途程。
算万山千水，路入神京。
暖日春郊，绿柳红杏，香迳舞燕流莺。
客馆悄悄闲庭，堪惹旧恨深。
有多少驱驱，蓦岭涉水，枉费身心。
思想厚利高名。
谩惹得忧烦，枉度浮生。
幸有青松，白云深洞，清闲且乐升平。
长是宦游羁思，别离泪满襟。
望江乡踪迹，旧游题书，尚自分明。
 >> 
词牌介绍


rhythmic: 安公子
author: 杜安世
content:
又是春将半。
杏花零落闲庭院。
天气有时阴淡淡，绿杨轻软。
连画阁、绣帘半卷。
招新燕。
残黛敛、独倚阑干遍。
暗思前事，月下风流，狂踪无限。
惜恐莺花晚。
更堪容易相抛远。
离恨结成心上病，几时消散。
空际有、断云片片。
遥峰暖。
闻杜宇、终日哀啼怨。
暮烟芳草，写望迢迢，甚时重见。


rhythmic: 剔银灯
author: 杜安世
content:
夜永衾寒梦觉。
翠屏共、绣帏灯照。
就枕思量，离多会少。
孤负小欢轻笑。
风流争表。
空惹尽、一生烦恼。
写遍香笺，分剖鳞翼，路遥难到。
泪眼愁肠，朝朝暮暮，去便不知音耗。
终须拼了。
别选个、如伊才调。


rhythmic: 剔银灯
author: 杜安世
content:
好事争如不遇。
可惜许、多情相误。
月下风前，偷期窃会，共把衷肠分付。
尤云雨。
正缱绻、朝朝暮暮。
无奈别离情绪。
和酒病、双眉长聚。
往事凄凉，佳音迢递，似此因缘谁做。
洞云深处。
暗回首、落花飞絮。


rhythmic: 采明珠
author: 杜安世
content:
雨乍收，小院尘消，云淡天高露冷。
坐看月华生，射玉楼清莹。
蟋蟀鸣金井。
下帘帏、悄悄空阶，败叶坠风，惹动闲愁，千端万绪难整。
秋夜永。
凉天迥。
可不念光景。
嗟薄命。
倏忽少年，忍交孤令。
灯闪红窗影。
步回廊、懒入香闺，暗落泪珠满面，谁人知我，为伊成病。


rhythmic: 折新荷引・折新荷
author: 赵
content:
雨过回廊，圆荷嫩绿新抽。
越女轻盈，画桡稳泛兰舟。
芳容艳粉，红香透、脉脉娇羞。
菱歌隐隐渐遥，依约回眸。
堤上郎心，波间妆影迟留。
不觉归时，淡天碧衬蟾钩。
风蝉噪晚，馀霞际、几点沙鸥。
渔笛、不道有人，独倚危楼。


rhythmic: 梅花曲
author: 刘几
content:
汉宫中侍女，娇额半涂黄。
盈盈粉色凌时，寒玉体、先透薄妆。
好借月魂来，娉婷画烛旁。
惟恐随、阳春好梦去，所思飞扬。
宜向风亭把盏，酬孤艳，醉永夕何妨。
雪径蕊、真凝密，降回舆、认暗香。
不为藉我作和羹，肯放结子花狂。
向上林，留此占年芳。


rhythmic: 梅花曲
author: 刘几
content:
结子非贪，有香不俗，宜当鼎鼐尝。
偶先红紫，度韶华、玉笛占年芳。
众花杂色满上林，未能教、腊雪埋藏。
却怕春风漏泄，一一尽天香。
不须更御铅黄。
知国色，禀自天真殊常。
只裁云缕，奈芳滑、玉体想仙妆。
少陵为尔东阁。
美艳激诗肠。
当已阴未雨春光。
无心赋海棠。


rhythmic: 梅花曲
author: 刘几
content:
浅浅池塘。
深深庭院，复出短短垣墙。
年年为尔，若九真巡会、宝惜流芳。
向人自有，绵渺无言，深意深藏。
倾国倾城，天教与、抵死芳香。
袅须金色，轻危欲压，绰约冠中央。
蒂团红蜡，兰肌粉艳巧能妆。
婵娟一种风流，如雪如冰衣霓裳。
永日依倚，春风笑野棠。


rhythmic: 花发状元红慢
author: 刘几
content:
三春向暮，万卉成阴、有嘉艳方坼。
娇姿嫩质。
冠群品，共赏倾城倾国。
上苑晴昼暄，千素万红尤奇特。
绮筵开，会咏歌才子，压倒元白。
别有芳幽苞小，步障华丝，绮轩油壁。
与紫鸳鸯、素蛱蝶。
自清旦、往往连夕。
巧莺喧翠管，娇燕语雕梁留客。
武陵人，念梦役意浓，堪遣情溺。


rhythmic: 映山红慢
author: 元绛
content:
谷雨风前，占淑景、名花独秀。
露国色仙姿，品流第一，春工成就。
罗帏护日金泥皱。
映霞腮动檀痕溜。
长记得天上，瑶池阆苑曾有。
千匝绕、红玉阑干，愁只恐、朝云难久。
须款折、绣囊剩戴，细把蜂须频嗅。
佳人再拜抬娇面，敛红巾、捧金杯酒。
献千千寿。
愿长恁、天香满袖。


rhythmic: 满庭芳
author: 张伯端
content:
真铁牛儿，形容丑恶，性刚偏好争驰。
人人皆有，那角解牵骑。
种就黄芽满院，更须用、神水浇之。
宫里，若无此兽，安得似婴儿。
乾坤真动静，生成家活，总赖於伊。
饥餐虎髓，渴饮水银池。
夜半牵车进火，霞光迸、海底腾辉。
牧童笑，华池宴罢，乘个月明归。
 >> 
词牌介绍


rhythmic: 合宫歌
author: 赵祯
content:
缵重明。
端拱保凝命。
广大孝休德，永锡四海有庆。
觚坛寓礼正典名。
幔室雅奏，彩仗崇制定。
五位仿古甚盛。
蒿宫光符辰星。
高秋嘉时款芎灵。
交累圣。
上下来顾，寅畏歆纯诚。
三阶平。
金气肃，转和景。
翠葆御双观，巽风兑泽布令。
脂茶荡墨索清。
远迩向附，动植咸遂性。
表里穆悦，庶政醇，熙然胥庭。
唐舜华封祝，如南山寿永。
愿今广怀宁延，昌基扃。


rhythmic: 喜迁莺
author: 蔡挺
content:
霜天清晓。
望紫塞古垒，寒云衰草。
汗马嘶风，边鸿翻月，垅上铁衣寒早。
剑歌骑曲悲壮，尽道君恩难报。
塞垣乐，尽双锦带，山西年少。
谈笑。
刁斗静。
烽火一把，常送平安耗。
圣主忧边，威灵遐布，骄虏且宽天讨。
岁华向晚愁思，谁念玉关人老。
太平也，且欢娱，不惜金尊频倒。
 >> 
词牌介绍


rhythmic: 赏南枝
author: 曾巩
content:
暮冬天地闭，正柔木冻折，瑞雪飘飞。
对景见南山，岭梅露、几点清雅容姿。
丹染萼、玉缀枝。
又岂是、一阳有私。
大抵是、化工独许，使占却先时。
霜威莫苦凌持。
此花根性，想群卉争知。
贵用在和羹，三春里、不管绿是红非。
攀赏处、宜酒卮。
醉拈嗅、幽香更奇。
倚阑干、仗何人去，嘱羌管休吹。


rhythmic: 锦堂春・锦堂春慢
author: 司马光
content:
红日迟迟，虚廊转影，槐阴迤逦西斜。
彩笔工夫，难状晚景烟霞。
蝶尚不知春去，漫绕幽砌寻花。
奈猛风过後，纵有残红，飞向谁家。
始知青鬓无价，叹飘零官路，荏苒年华。
今日笙歌丛里，特地咨嗟。
席上青衫湿透，算感旧、何止琵琶。
怎不教人易老，多少离愁，散在天涯。


rhythmic: 凤箫吟・芳草
author: 韩缜
content:
锁离愁，连绵无际，来时陌上初熏。
绣帏人念远，暗垂珠泪，泣送征轮。
长亭长在眼，更重重、远水孤云。
但望极楼高，尽日目断王孙。
消魂。
池塘别後，曾行处、绿妒轻裙。
恁时携素手，乱花飞絮里，缓步香。
朱颜空自改，向年年、芳意长新。
遍绿野，嬉游醉眠，莫负青春。


rhythmic: 花心动
author: 阮逸女
content:
仙苑春浓，小桃开，枝枝已堪攀折。
乍雨乍晴，轻暖轻寒，渐近赏花时节。
柳摇台榭东风软，帘栊静、幽禽调舌。
断魂远、闲寻翠径，顿成愁结。
此恨无人共说。
还立尽黄昏，寸心空切。
强整绣衾，独掩朱扉，簟枕为谁铺设。
夜长更漏传声远，纱窗映、银缸明灭。
梦回处，梅梢半笼淡月。


rhythmic: 桂枝香
author: 王安石
content:
登临送目。
正故国晚秋，天气初肃。
千里澄江似练，翠峰如簇。
归帆去棹残阳里，背西风、酒旗斜矗。
彩舟云淡，星河鹭起，画图难足。
念往昔、繁华竞逐。
叹门外楼头，悲恨相续。
千古凭高，对此漫嗟荣辱。
六朝旧事随流水，但寒烟、芳草凝绿。
至今商女，时时犹唱，後庭遗曲。
 >> 
词牌介绍


rhythmic: 雨霖铃
author: 王安石
content:
孜孜。
向无明里、强作窠窟。
浮名浮利何济，堪留恋处，轮回仓猝。
幸有明空妙觉，可弹指超出。
缘底事、抛了全潮，认一浮沤作瀛渤。
本源自性天真佛。
祗些些、妄想中埋没。
贪他眼花阳艳，谁信道、本来无物。
一旦茫然，终被阎罗老子相屈。
便纵有、千种机筹，怎免伊唐突。
 >> 
词牌介绍


rhythmic: 千秋岁引
author: 王安石
content:
别馆寒砧，孤城画角。
一派秋声入寥廓。
东归燕从海上去，南来雁向沙头落。
楚台风，庾楼月，宛如昨。
无奈被些名利缚。
无奈被他情担阁。
可惜风流总闲却。
当初漫留华表语，而今误我秦楼约。
梦阑时，酒醒後，思量著。
 >> 
词牌介绍


rhythmic: 蜡梅香
author: 吴师孟
content:
锦里阳和，看万木凋时，早梅独秀。
珍馆琼楼畔，正降跗初吐，华将茂。
国艳天葩，真澹伫、雪肌清瘦。
似广寒宫，铅华未御，自然妆就。
凝睇倚朱阑，喷清香暗度，易袭襟袖。
好与花为主，宜秉烛、频观泛湘酎。
莫待南枝，随乐府、新声吹後。
对赏心人，良辰好景，须信难偶。


rhythmic: 雨中花・夜行船
author: 张才翁
content:
万缕青青，初眠官柳，向人犹未成阴。
据雕鞍马上，拥鼻微吟。
远宦情怀谁问，空嗟壮志销沈。
正好花时节，山城留滞、忍负归心。
别离万里，飘蓬无定，谁念会合难凭。
相聚里，休辞金盏，酒浅还深。
欲把春愁抖擞，春愁转更难禁。
乱山高处，凭阑垂袖，聊寄登临。


rhythmic: 水龙吟
author: 章
content:
燕忙莺懒花残，正堤上、柳花飘坠。
轻飞点画青林，谁道全无才思。
闲趁游丝，静临深院，日长门闭。
傍珠帘散漫，垂垂欲下，依前被，风扶起。
兰帐玉人睡觉，怪春衣、雪粘琼缀。
绣床旋满，香球无数，才圆却碎。
时见蜂儿，仰粘轻粉，鱼吹池水。
望章台路杳，金鞍游荡，有盈盈泪。
 >> 
词牌介绍


rhythmic: 黄鹤引
author: 方资
content:
生逢垂拱。
不识干戈免田陇。
士林书圃终年，庸非天宠。
才初茸。
老去支离何用。
浩然归弄。
似黄鹤、秋风相送。
尘事塞翁心，浮世庄生梦。
漾舟遥指烟波，群山森动。
神闲意耸。
回首利名。
此情谁共。
问几斛、淋浪春瓮。


rhythmic: 河满子
author: 孙洙
content:
怅望浮生急景，凄凉宝瑟馀音。
楚客多情偏怨别，碧山远水登临。
目送连天衰草，夜阑几处疏砧。
黄叶无风自落，秋云不雨长阴。
天若有情天亦老，摇摇幽恨难禁。
惆怅旧欢如梦，觉来无处追寻。
 >> 
词牌介绍


rhythmic: 醉蓬莱
author: 韦骧
content:
漏新春消耗，柳眼微青，素梅犹小。
帘幕轻寒，引炉烟袅袅。
凤管雍容，雁筝清切，对绮筵呈妙。
此际欢虞，门庭自有，辉光荣耀。
庆事难逢，世间须信，八十遐龄，古来稀少。
况偶佳辰，是桑弧曾表。
满奉金觥，暂停牙板，听雅歌精祷。
惟愿增高，龟年鹤算，鸿恩紫诏。


rhythmic: 沁园春
author: 韦骧
content:
林叶阴浓，海云峰耸，夏景渐分。
称画堂开宴，雍雍笑语，高年耆德，初弄君恩。
汉相家声，一经传训，赏典今朝归庆门。
清和昼，见香飘百和，乐按长春。
休论。
万事纷纭。
算寿考、乡闾能几人。
况凤书才降，龟龄正永，莫辞金盏，一醉醺醺。
萱草忘忧，榴花含笑，庭院风光如再新。
成欢颂，愿齐坚桧柏，频奉丝纶。
 >> 
词牌介绍


rhythmic: 满庭芳
author: 则禅师
content:
咄这牛儿，身强力健，几人能解牵骑。
为贪原上，嫩草绿离离。
只管寻芳逐翠，奔驰後、不顾倾危。
争知道，山遥水远，回首到家迟。
牧童，今有智，长绳牢把，短杖高提。
入泥入水，终是不生疲。
直待心调步稳，青松下、孤笛横吹。
当归去，人牛不见，正是月明时。
 >> 
词牌介绍


rhythmic: 八声甘州
author: 陈偕
content:
芰荷风、涤面恰麦秋，应倒著春衣。
渡晓溪云湿，日流尘脚，露蛛丝。
调翼受风雏燕，弱不解争泥。
衬琅锦院，竹外蔷薇。
立久阑干凭暖，看行鱼吹沫，波晕平池。
藓痕斑础石，渐雨熟梅时。
傍短篱、成团粉蝶，掠野花、相逐□高低。
忘言处，徽弦乍拂，流水先知。


rhythmic: 满庭芳
author: 陈偕
content:
岚影浮春，云容阁雨，澄泓碧展玻璃。
高低楼观，窗户舞涟漪。
别有轻盈水面，清讴起、舟叶如飞。
沙堤上，垂鞭信马，柳重绿交枝。
渐残红倒影，金波潋滟，弦管催归。
看飘香陈粉，满路扶携。
不尽湖边风月，孤山下、猿鸟须知。
东风里、年年此水，贮尽是和非。
 >> 
词牌介绍


rhythmic: 满庭芳
author: 陈偕
content:
榆荚抛钱，桃英胎子，杨花已送春归。
未成萍叶，水面绿纹肥。
沙暖溪禽行哺，忘机处、雏母相随。
重帘静，铜壶昼歇，声度竹间棋。
人生如意少，乐随春减，恨为情离。
怕牵愁勾怨，渐近金徽。
浮世更相代谢，江头明月，渡口斜晖。
关情处，摩挲钓石，莫遣上苔衣。
 >> 
词牌介绍


rhythmic: 泛清波摘遍
author: 晏几道
content:
催花雨小，著柳风柔，都似去年时候好。
露红烟绿，尽有狂情斗春早。
长安道。
秋千影里，丝管声中，谁放艳阳轻过了。
倦客登临，暗惜光阴恨多少。
楚天渺。
归思正如乱云，短梦未成芳草。
空把吴霜鬓华，自悲清晓。
帝城杳。
双凤旧约渐虚，孤鸿後期难到。
且趁朝花夜月，翠尊频倒。


rhythmic: 洞仙歌
author: 晏几道
content:
春残雨过，绿暗东池道。
玉艳藏羞媚笑。
记当时、已恨飞镜欢疏，那至此，仍苦题花信少。
连环情未己，物是人非，月下疏梅似伊好。
澹秀色，黯寒香，粲若春容，何心顾、闲花凡草。
但莫使、情随岁华迁，便杳隔秦源，也须能到。
 >> 
词牌介绍


rhythmic: 六么令
author: 晏几道
content:
绿阴春尽，飞絮绕香阁。
晚来翠眉宫样，巧把远山学。
一寸狂心未说，已向横波觉。
画帘遮币。
新翻曲妙，暗许闲人带偷掏。
前度书多隐语，意浅愁难答。
昨夜诗有回纹，韵险还慵押。
都待笙歌散了，记取留时霎。
不消红蜡。
闲云归後，月在庭花旧阑角。


rhythmic: 六么令
author: 晏几道
content:
雪残风信，悠扬春消息。
天涯倚楼新恨，杨柳几丝碧。
还是南云雁少，锦字无端的。
宝钗瑶席。
彩弦声里，拼作尊前未归客。
遥想疏梅此际，月底香英白。
别後谁绕前溪，手拣繁枝摘。
莫道伤高恨远，付与临风笛。
尽堪愁寂。
花时往事，更有多情个人忆。


rhythmic: 六么令
author: 晏几道
content:
日高春睡，唤起懒装束。
年年落花时候，惯得娇眠足。
学唱宫梅便好，更暖银笙逐。
黛蛾低绿。
堪教人恨，却似江南旧时曲。
常记东楼夜雪，翠幕遮红烛。
还是芳酒杯中，一醉光阴促。
曾笑阳台梦短，无计怜香玉。
此欢难续。
乞求歌罢，借取归云画堂宿。


rhythmic: 河满子
author: 晏几道
content:
对镜偷匀玉箸，背人学写银钩。
系谁红豆罗带角，心情正著春游。
那日杨花陌上，多时杏子墙头。
眼底关山无奈，梦中云雨空休。
问看几许怜才意，两蛾藏尽离愁。
难拼此回肠断，终须锁定红楼。
 >> 
词牌介绍


rhythmic: 河满子
author: 晏几道
content:
绿绮琴中心事，齐纨扇上时光。
五陵年少浑薄，轻如曲水飘香。
夜夜魂消梦峡，年年泪尽啼湘。
归雁行边远字，惊鸾舞处离肠。
蕙楼多少铅华在，从来错倚红妆。
可羡邻姬十五，金钗早嫁王昌。
 >> 
词牌介绍


rhythmic: 御街行
author: 晏几道
content:
年光正似花梢露。
弹指春还暮。
翠眉仙子望归来，倚遍玉城珠树。
岂知别後，好风良月，往事无寻处。
狂情错向红尘住。
忘了瑶台路。
碧桃花蕊已应开，欲伴彩云飞去。
回思十载，朱颜青鬓，枉被浮名误。
 >> 
词牌介绍


rhythmic: 御街行
author: 晏几道
content:
街南绿树春饶絮。
雪满游春路。
树头花艳杂娇云，树底人家朱户。
北楼闲上，疏帘高卷，直见街南树。
阑干倚尽犹慵去。
几度黄昏雨。
晚春盘马踏青苔，曾傍绿阴深驻。
落花犹在，香屏空掩，人面知何处。
 >> 
词牌介绍


rhythmic: 满庭芳
author: 晏几道
content:
南苑吹花，西楼题叶，故园欢事重重。
凭阑秋思，闲记旧相逢。
几处歌云梦雨，可怜便、流水西东。
别来久，浅情未有，锦字系征鸿。
年光还少味，开残槛菊，落尽溪桐。
漫留得，尊前淡月西风。
此恨谁堪共说，清愁付、绿酒杯中。
佳期在，归时待把，香袖看啼红。
 >> 
词牌介绍


rhythmic: 风入松
author: 晏几道
content:
柳阴庭院杏梢墙。
依旧巫阳。
凤箫已远青楼在，水沈谁、复暖前香。
临镜舞鸾离照，倚筝飞雁辞行。
坠鞭人意自凄凉。
泪眼回肠。
断云残雨当年事，到如今、几处难忘。
两袖晓风花陌，一帘夜月兰堂。
 >> 
词牌介绍


rhythmic: 风入松
author: 晏几道
content:
心心念念忆相逢。
别恨谁浓。
就中懊恼难拼处，是擘钗、分钿匆匆。
却似桃源路失，落花空记前踪。
彩笺书尽浣溪红。
深意难通。
强欢酒图消遣，到醒来、愁闷还重。
若是初心未改，多应此意须同。
 >> 
词牌介绍


rhythmic: 解佩令
author: 晏几道
content:
玉阶秋感，年华暗去。
掩深宫、团扇无绪。
记得当时，自翦下、机中轻素。
点丹青、画成秦女。
凉襟犹在，朱弦未改，忍霜纨、飘零何处。
自古悲凉，是情事、轻如云雨。
倚么弦、恨长难诉。
 >> 
词牌介绍


rhythmic: 扑蝴蝶
author: 晏几道
content:
风梢雨叶，绿遍江南岸。
思归倦客，寻芳来最晚。
酒边红日初长，陌上飞花正满。
凄凉数声弦管。
怨春短。
玉人应在，明月楼中画眉懒。
鱼笺锦字，多时音信断。
恨如去水空长，事与行云渐远。
罗衾旧香馀暖。


rhythmic: 忆黄梅
author: 王观
content:
枝上叶儿未展。
已有坠红千片。
春意怎生防，怎不怨。
被我安排，矮牙床斗帐，和娇艳。
移在花丛里面。
请君看。
惹清香，偎媚暖。
爱香爱暖金杯满。
问春怎管。
大家拼、便做东风，总吹交零乱。
犹肯自、输我鸳鸯一半。


rhythmic: 天香
author: 王观
content:
霜瓦鸳鸯，风帘翡翠，今年早是寒少。
矮钉明窗，侧开朱户，断莫乱教人到。
重阴未解，云共雪、商量不了。
青帐垂毡要密，红炉收围宜小。
呵梅弄妆试巧。
绣罗衣、瑞云芝草。
伴我语时同语，笑时同笑。
已被金尊劝倒。
又唱个新词故相恼。
尽道穷冬，元来恁好。


rhythmic: 庆清朝慢・庆清朝
author: 王观
content:
调雨为酥，催冰做水，东君分付春还。
何人便将轻暖，点破残寒。
结伴踏青去好，平头鞋子小双鸾。
烟郊外，望中秀色，如有无间。
晴则个，阴则个，得天气，有许多般。
须教镂花拨柳，争要先看。
不道吴绫绣袜，香泥斜沁几行斑。
东风巧，尽收翠绿，吹在眉山。


rhythmic: 江城梅花引
author: 王观
content:
年年江上见寒梅。
暗香来。
为谁开。
疑是月宫、仙子下瑶台。
冷艳一枝春在手，故人远，相思寄与谁。
怨极恨极嗅香蕊。
念此情，家万里。
暮霞散绮。
楚天碧、片片轻飞。
为我多情，特地点征衣。
花易飘零人易老，正心碎，那堪塞管吹。


rhythmic: 高阳台
author: 王观
content:
红入桃腮，青回柳眼，韶华已破三分。
人不归来，空教草怨王孙。
平明几点催花雨，梦半阑、枕初闻。
问东君，因甚将春，老了闲人。
东郊十里香尘满，旋安排玉勒，整顿雕轮。
趁取芳时，共寻岛上红云。
朱衣引马黄金带，算到头、总是虚名。
莫闲愁，一半悲秋，一半伤春。


rhythmic: 红芍药
author: 王观
content:
人生百岁，七十稀少。
更除十年孩童小。
又十年昏老。
都来五十载，一半被、睡魔分了。
那二十五载之中，宁无些个烦恼。
仔细思量，好追欢及早。
遇酒追朋笑傲。
任玉山摧倒。
沈醉且沈醉，人生似、露垂芳草。
幸新来、有酒如渑，结千秋歌笑。


rhythmic: 万年欢
author: 王安礼
content:
雅出群芳。
占春前信息，腊後风光。
野岸邮亭，繁似万点轻霜。
清浅溪流倒影，更黯淡、月色笼香。
浑疑是、姑射冰姿，寿阳粉面初妆。
多情对景易感，况淮天庾岭，迢递相望。
愁听龙吟凄绝，画角悲凉。
念昔因谁醉赏，向此际、空恼危肠。
终须待结实，恁时佳味堪尝。


rhythmic: 潇湘忆故人慢
author: 王安礼
content:
薰风微动，方樱桃弄色，萱草成窠。
翠帏敞轻罗。
试冰簟初展，几尺湘波。
疏帘广厦，寄潇洒、一枕南柯。
引多少、梦中归绪，洞庭雨棹烟蓑。
惊回处，闲昼永，但时时，燕雏莺友相过。
正绿影婆娑。
况庭有幽花，池有新荷。
青梅煮酒，幸随分、赢得高歌。
功名事、到头终在，岁华忍负清和。


rhythmic: 水调歌头
author: 曾布
content:
魏豪有冯燕，年少客幽并。
击球斗鸡为戏，游侠久知名。
因避仇、来东郡。
元戎留属中军。
直气凌貔虎，须臾叱咤风云。
凛凛坐中生。
偶乘佳兴。
轻裘锦带，东风跃马，往来寻访幽胜。
游冶出东城。
堤上莺花撩乱，香车宝马纵横。
草软平沙稳。
高楼两岸春风，语笑隔帘声。
 >> 
词牌介绍


rhythmic: 水调歌头
author: 曾布
content:
袖笼鞭敲镫。
无语独闲行。
绿杨下、人初静。
烟澹夕阳明。
窈窕佳人，独立瑶阶，掷果潘郎，瞥见红颜横波，不胜娇软倚银屏。
曳红裳，频推朱户，半开还掩，似欲倚、咿哑声里，细说深情。
因遣林间青鸟，为言彼此心期，的的深相许，窃香解佩，绸缪相顾不胜情。
 >> 
词牌介绍


rhythmic: 水调歌头
author: 曾布
content:
说良人滑将张婴。
从来嗜酒，还家镇长酩酊狂酲。
屋上鸣鸠空斗，梁间客燕相惊。
谁与花为主，兰房从此，朝云夕雨两牵萦。
似游丝飘荡，随风无定。
奈何岁华荏苒，欢计苦难凭。
唯见新恩缱绻，连枝并翼，香闺日日为郎，谁知松萝托蔓，一比一毫轻。
 >> 
词牌介绍


rhythmic: 水调歌头
author: 曾布
content:
一夕还家醉，开户起相迎。
为郎引裾相庇，低首略潜形。
情深无隐。
欲郎乘间起佳兵。
授青萍。
茫然抚叹，不忍欺心。
尔能负心於彼，於我必无情。
熟视花钿不足，刚肠终不能平。
假手迎天意，一挥霜刃。
窗间粉颈断瑶琼。
 >> 
词牌介绍


rhythmic: 水调歌头
author: 曾布
content:
凤凰钗、宝玉凋零。
惨然怅，娇魂怨，饮泣吞声。
还被凌波呼唤，相将金谷同游，想见逢迎处，揶揄羞面，妆脸泪盈盈。
醉眠人、醒来晨起，血凝螓首，但惊喧，白邻里、骇我卒难明。
思败幽囚推究，覆盆无计哀鸣。
丹笔终诬服，圜门驱拥，衔冤垂首欲临刑。
 >> 
词牌介绍


rhythmic: 水调歌头
author: 曾布
content:
向红尘里，有喧呼攘臂，转声辟众，莫遣人冤滥、杀张室，忍偷生。
僚吏惊呼呵叱，狂辞不变如初，投身属吏，慷慨吐丹诚。
仿佛缧绁，自疑梦中，闻者皆惊叹，为不平。
割爱无心，泣对虞姬，手戮倾城宠，翻然起死，不教仇怨负冤声。
 >> 
词牌介绍


rhythmic: 水调歌头
author: 曾布
content:
义城元靖贤相国，喜慕英雄士，赐金缯。
闻斯事，频叹赏，封章归印。
请赎冯燕罪，日边紫泥封诏，阖境赦深刑。
万古三河风义在，青简上、众知名。
河东注，任流水滔滔，水涸名难泯。
至今乐府歌咏。
流入管弦声。
 >> 
词牌介绍


rhythmic: 永遇乐
author: 王仲甫
content:
风折新英，雨肥繁实，又还如豆。
玉核初成，红腮尚浅，齿软酸透。
粉墙低亚，佳人惊见，不管露沾襟袖。
一枝钗子未插，应把手挪频嗅。
相思病酒，只因思此，免使文君眉皱。
入鼎调羹，攀林止渴，功业还依旧。
看看飞燕，衔将春去，又将欲、黄昏时候。
争如向、金盘满捧，共君王对酒。
 >> 
词牌介绍


rhythmic: 蓦山溪
author: 王仲甫
content:
挂冠神武，来作烟花主。
千里好江山，都尽是、君恩赐与。
风勾月引，催上泛宅时，酒倾玉，脍堆雪，总道神仙侣。
蓑衣箬笠，更著些儿雨。
横笛两三声，晚云中、惊鸥来去。
欲烦妙手，写入散人图，蜗角名，蝇头利，著甚来由顾。
 >> 
词牌介绍


rhythmic: 离亭燕・离亭宴
author: 孙浩然
content:
一带江山如画。
景物向秋潇洒。
水浸碧天何处断，霁色冷光相射。
橘树荻花洲，掩映竹篱茅舍。
天际客帆高挂。
烟外酒旗低亚。
多少六朝兴废事，尽入渔樵闲话。
怅望倚层楼，红日无言西下。
 >> 
词牌介绍


rhythmic: 花心动
author: 王诜
content:
春欲来时，看雪里、新梅品流珍绝。
气韵楚江，颜色中央，数朵巧熔香蜡。
嫩苞珠泪圆金烛，娇腮润、蜂房微缺。
画栏悄，佳人道妆，醉吟风月。
淡白轻红谩说。
算何事、东君用心偏别。
赋与异姿，添与清香，堪向苦寒时节。
但教开後金尊满，休惆怅、落时歌阙。
断肠也，繁枝为谁赠折。


rhythmic: 落梅花・落梅
author: 王诜
content:
寿阳妆晚，慵匀素脸，经宵醉痕堪惜。
前村雪里，几枝初绽，□冰姿仙格。
忍被东风，乱飘满地，残英堆积。
可堪江上起离愁，凭谁说寄，肠断未归客。
流恨声传羌笛。
感行人、水亭山驿。
越溪信阻，仙乡路杳，但风流尘迹。
香艳浓时，东君吟赏，已成轻掷。
愿身长健，且凭阑，明年还放春消息。


rhythmic: 黄莺儿
author: 王诜
content:
多情春意忆时节。
北圃人来，传道江梅，依稀芳姿，数枝新发。
夸嫩脸著胭脂，腻滑凝香雪。
问伊还记年时，正好相看，因甚轻别。
情切。
往事散浮云，旧恨成华发。
算知空对，绮槛雕栏，孜孜望人攀折。
愁未见苦思量，待见重端叠。
愿与永仿高堂，云雨芳菲月。


rhythmic: 踏青游
author: 王诜
content:
金勒狨鞍，西城嫩寒春晓。
路渐入、垂杨芳草。
过平堤，穿绿迳，几声啼鸟。
是处里，谁家杏花临水，依约靓妆窥照。
极目高原，东风露桃烟岛。
望十里、红围绿绕。
更相将、乘酒兴，幽情多少。
待向晚、从头记将归去，说与凤楼人道。


rhythmic: 花发沁园春
author: 王诜
content:
帝里春归，早先妆点，皇家池馆园林。
雏莺未迁，燕子乍归，时节戏弄晴阴。
琼楼珠阁，恰正在、柳曲花心。
翠袖艳、衣凭阑干，惯闻弦管新音。
此际相携宴赏，纵行乐随处，芳树遥岑。
桃腮杏脸，嫩英万叶，千枝绿浅红深。
轻风终日，泛暗香、长蛮衣襟。
洞户醉，归访笙歌，晚来云海沈沈。


rhythmic: 换遍歌头
author: 王诜
content:
雪霁轻尘敛，好风初报柳。
春寒浅、当三五。
是处鳌山耸，金羁宝乘，游赏遍蓬壶。
向黄昏时候。
对双龙阙门前，皓月华灯射，变清昼。
彩凤低衔天语。
承宣诏传呼。
飞上层霄，共陪霞觞频举。
更渐阑，正回路。
遥拥车佩珊珊，笼纱满香衢。
指凤楼、相将醉归去。


rhythmic: 蓦山溪
author: 陈济翁
content:
去年今日，从驾游西苑。
彩仗压金波，看水戏、鱼龙曼衍。
宝津南殿，宴坐近天颜，金杯酒，君王劝。
头上宫花颤。
六军锦绣，万骑穿杨箭。
日暮翠华归，拥钧天、笙歌一片。
如今关外，千里未归人，前山雨，西楼晚。
望断思君眼。
 >> 
词牌介绍


rhythmic: 蓦山溪
author: 陈济翁
content:
薰风时候。
芍药披晴昼。
天上玉阑干，展一枰、天家锦绣。
汉宫唐殿。
嫔御逞妖娆，飞燕女，太真妃，一样新妆就。
黄金拈线，色与红芳斗。
谁把绛绡衣，误将他、胭脂渍透。
晚风生处，襟袖卷浓香，持玉，秉纱笼，倚醉听更漏。
 >> 
词牌介绍


rhythmic: 踏青游
author: 陈济翁
content:
濯锦江头，羞杀艳桃李。
纵赵昌、丹青难比。
晕轻红，留浅素，千娇百媚。
照绿水。
恰如下临鸾镜，妃子弄妆犹醉。
诗笔因循，不晓少陵深意。
但满眼、伤春珠泪。
燕来时，莺啼处，年年憔悴。
便除是。
秉烛凭阑吟赏，莫教夜深花睡。


rhythmic: 水龙吟
author: 苏轼
content:
古来云海茫茫，道山绛阙知何处。
人间自有，赤城居士，龙蟠凤举。
清净无为，坐忘遗照，八篇奇语。
向玉霄东望，蓬莱暗霭，有云驾、骖风驭。
行尽九州四海，笑纷纷、落花飞絮。
临江一见，谪仙风采，无言心许。
八表神游，浩然相对，酒酣箕踞。
待垂天赋就，骑鲸路稳，约相将去。
 >> 
词牌介绍


rhythmic: 水龙吟
author: 苏轼
content:
楚山修竹如云，异材秀出千林表。
龙须半翦，凤膺微涨，玉肌匀绕。
木落淮南，雨晴云梦，月明风袅。
自中郎不见，桓伊去後，知孤负、秋多少。
闻道岭南太守，後堂深、绿珠娇小。
绮窗学弄，梁州初遍，霓裳未了。
嚼徵含宫，泛商流羽，一声云杪。
为使君洗尽，蛮风瘴雨，作霜天晓。
 >> 
词牌介绍


rhythmic: 水龙吟
author: 苏轼
content:
似花还似非花，也无人惜从教坠。
抛家傍路，思量却是，无情有思。
萦损柔肠，困酣娇眼，欲开还闭。
梦随风万里，寻郎去处，又还被、莺呼起。
不恨此花飞尽，恨西园、落红难缀。
晓来雨过，遗踪何在，一池萍碎。
春色三分，二分尘土，一分流水。
细看来，不是杨花点点，是离人泪。
 >> 
词牌介绍


rhythmic: 水龙吟
author: 苏轼
content:
小舟横截春江，卧看翠壁红楼起。
云间笑语，使君高会，佳人半醉。
危柱哀弦，艳歌馀响，绕云萦水。
念故人老大，风流未减，独回首、烟波里。
推枕惘然不见，但空江、月明千里。
五湖闻道，扁舟归去，仍携西子。
云梦南州，武昌南岸，昔游应记。
料多情梦里，端来见我，也参差是。
 >> 
词牌介绍


rhythmic: 满庭芳
author: 苏轼
content:
归去来兮，吾归何处，万里家在岷峨。
百年强半，来日苦无多。
坐见黄州再闰，儿童尽、楚语吴歌。
山中友，鸡豚社酒，相劝老东坡。
云何。
当此去，人生底事，来往如梭。
待闲看，秋风洛水清波。
好在堂前细柳，应念我、莫翦柔柯。
仍传语，江南父老，时与晒渔蓑。
 >> 
词牌介绍


rhythmic: 满庭芳
author: 苏轼
content:
香雕盘，寒生冰箸，画堂别是风光。
主人情重，开宴出红妆。
腻玉圆搓素颈，藕丝嫩、新织仙裳。
双歌罢，虚檐转月，馀韵尚悠扬。
人间，何处有，司空见惯，应谓寻常。
坐中有狂客，恼乱愁肠。
报道金钗坠也，十指露、春笋纤长。
亲曾见，全胜宋玉，想像赋高唐。
 >> 
词牌介绍


rhythmic: 满庭芳
author: 苏轼
content:
蜗角虚名，蝇头微利，算来著甚乾忙。
事皆前定，谁弱又谁强。
且趁闲身未老，尽放我、些子疏狂。
百年里，浑教是醉，三万六千场。
思量。
能几许，忧愁风雨，一半相妨。
又何须，抵死说短论长。
幸对清风皓月，苔茵展、云幕高张。
江南好，千锺美酒，一曲满庭芳。
 >> 
词牌介绍


rhythmic: 满庭芳
author: 苏轼
content:
三十三年，今谁存者，算只君与长江。
凛然苍桧，霜干苦难双。
闻道司州古县，云溪上、竹坞松窗。
江南岸，不因送子，宁肯过吾邦。
。
疏雨过，风林舞破，烟盖云幢。
愿持此邀君，一饮空缸。
居士先生老矣，真梦里、相对残。
歌舞断，行人未起，船鼓已逄逄。
 >> 
词牌介绍


rhythmic: 满庭芳
author: 苏轼
content:
三十三年，飘流江海，万里烟浪云帆。
故人惊怪，憔悴老青衫。
我自疏狂异趣，君何事、奔走尘凡。
流年尽，穷途坐守，船尾冻相衔。
。
淮浦外，层楼翠壁，古寺空岩。
步携手林间，笑挽ホホ。
莫上孤峰尽处，萦望眼、云海相搀。
家何在，因君问我，归梦绕松杉。
 >> 
词牌介绍


rhythmic: 水调歌头
author: 苏轼
content:
落日绣帘卷，亭下水连空。
知君为我，新作窗户湿青红。
长记平山堂上，枕江南烟雨，渺渺没孤鸿。
认得醉翁语，山色有无中。
一千顷，都镜净，倒碧峰。
忽然浪起，掀舞一叶白头翁。
堪笑兰台公子，未解庄生天籁，刚道有雌雄。
一点浩然气，千里快哉风。
 >> 
词牌介绍


rhythmic: 水调歌头
author: 苏轼
content:
安石在东海，从事鬓惊秋。
中年亲友难别，丝竹缓离愁。
一旦功成名遂，准拟东还海道，扶病入西州。
雅志困轩冕，遗恨寄沧洲。
岁云暮，须早计，要褐裘。
故乡归去千里，佳处辄迟留。
我醉歌时君和，醉倒须君扶我，惟酒可忘忧。
一任刘玄德，相对卧高楼。
 >> 
词牌介绍


rhythmic: 水调歌头
author: 苏轼
content:
明月几时有，把酒问青天。
不知天上宫阙，今夕是何年。
我欲乘风归去，又恐琼楼玉宇，高处不胜寒。
起舞弄清影，何似在人间。
转朱阁，低绮户，照无眠。
不应有恨，何事长向别时圆。
人有悲欢离合，月有阴晴圆缺，此事古难全。
但愿人长久，千里共婵娟。
 >> 
词牌介绍


rhythmic: 水调歌头
author: 苏轼
content:
昵昵儿女语，灯火夜微明。
恩冤尔汝来去，弹指泪和声。
忽变轩昂勇士，一鼓填然作气，千里不留行。
回首暮云远，飞絮搅青冥。
众禽里，真彩凤，独不鸣。
跻攀寸步千险，一落百寻轻。
烦子指间风雨，置我肠中冰炭，起坐不能平。
推手从归去，无泪与君倾。
 >> 
词牌介绍


rhythmic: 满江红
author: 苏轼
content:
忧喜相寻，风雨过、一江春绿。
巫峡梦、至今空有，乱山屏簇。
何似伯鸾携德耀，箪瓢未足清欢足。
渐粲然、光彩照阶庭，生兰玉。
幽梦里，传心曲。
肠断处，凭他续。
文君婿知否，笑君卑辱。
君不见周南歌汉广，天教夫子休乔木。
便相将、左手抱琴书，云间宿。
 >> 
词牌介绍


rhythmic: 满江红
author: 苏轼
content:
江汉西来，高楼下、蒲萄深碧。
犹自带、岷峨云浪，锦江春色。
君是南山遗爱守，我为剑外思归客。
对此间、风物岂无情，殷勤说。
江表传，君休读。
狂处士，真堪惜。
空洲对鹦鹉，苇花萧瑟。
不独笑书生争底事，曹公黄祖俱飘忽。
愿使君、还赋谪仙诗，追黄鹤。
 >> 
词牌介绍


rhythmic: 满江红
author: 苏轼
content:
东武南城，新堤固、涟漪初溢。
隐隐遍、长林高阜，卧红堆碧。
枝上残花吹尽也，与君更向江头觅。
问向前、犹有几多春，三之一。
官里事，何时毕。
风雨外，无多日。
相将泛曲水，满城争出。
君不见兰亭修禊事，当时坐上皆豪逸。
到如今、修竹满山阴，空陈迹。
 >> 
词牌介绍


rhythmic: 满江红
author: 苏轼
content:
清颖东流，愁目断、孤帆明灭。
宦游处、青山白浪，万重千叠。
孤负当年林下意，对床夜雨听萧瑟。
恨此生、长向别离中，添华发。
一尊酒，黄河侧。
无限事，从头说。
相看恍如昨，许多年月。
衣上旧痕馀苦泪，眉间喜气添黄色。
便与君、池上觅残春，花如雪。
 >> 
词牌介绍


rhythmic: 满江红
author: 苏轼
content:
天岂无情，天也解、多情留客。
春向暖、朝来底事，尚飘轻雪。
君过春来纡组绶，我应归去耽泉石。
恐异时、杯酒忽相思，云山隔。
浮世事，俱难必。
人纵健，头应白。
何辞更一醉，此欢难觅。
欲向佳人诉离恨，泪珠先已凝双睫。
但莫遣、新燕却来时，音书绝。
 >> 
词牌介绍


rhythmic: 归朝欢
author: 苏轼
content:
我梦扁舟浮震泽。
雪浪摇空千顷白。
觉来满眼是庐山，倚天无数开青壁。
此生长接淅。
与君同是江南客。
梦中游，觉来清赏，同作飞梭掷。
明日西风还挂席。
唱我新词泪沾臆。
灵均去後楚山空，澧阳兰芷无颜色。
君才如梦得。
武陵更在西南极。
竹枝词，莫摇新唱，谁谓古今隔。


rhythmic: 念奴娇
author: 苏轼
content:
大江东去，浪淘尽、千古风流人物。
故垒西边人道是，三国周郎赤壁。
乱石穿空，惊涛拍岸，卷起千堆雪。
江山如画，一时多少豪杰。
遥想公瑾当年，小乔初嫁了，雄姿英发。
羽扇纶巾谈笑间，强虏灰飞烟灭。
故国神游，多情应笑，我早生华发。
人间如梦，一尊还酹江月。
 >> 
词牌介绍


rhythmic: 雨中花・夜行船
author: 苏轼
content:
今岁花时深院，尽日东风，荡扬茶烟。
但有绿苔芳草，柳絮榆钱。
闻道城西，长廊古寺，甲第名园。
有国艳带酒，天香染袂，为我留连。
清明过了，残红无处，对此泪洒尊前。
秋向晚，一枝何事，向我依然。
高会聊追短景，清商不暇馀妍。
不如留取，十分春态，付与明年。


rhythmic: 沁园春
author: 苏轼
content:
孤馆灯青，野店鸡号，旅枕梦残。
渐月华收练，晨霜耿耿，云山锦，朝露清清。
世路无穷，劳生有限，似此区区长鲜欢。
微吟罢，凭征鞍无语，往事千端。
当时共客长安。
似二陆初来俱少年。
有笔头千字，胸中万卷，致君尧舜，此事何难。
用舍由时，行藏在我，袖手何妨闲处看。
身长健，但优游卒岁，且斗尊前。
 >> 
词牌介绍


rhythmic: 劝金船
author: 苏轼
content:
无情流水多情客。
劝我如曾识。
杯行到手休辞却。
这公道难得。
曲水池上，小字更书年月。
还对茂林修竹，似永和节。
纤纤素手如霜雪。
笑把秋花插。
尊前莫怪歌声咽。
又还是轻别。
此去翱翔，遍赏玉堂金阙。
欲问再来何岁，应有华发。


rhythmic: 一丛花
author: 苏轼
content:
今年春浅腊侵年。
冰雪破春妍。
东风有信无人见，露微意、柳际花边。
寒夜纵长，孤衾易暖，钟鼓渐清圆。
朝来初日半含山。
楼阁淡疏烟。
游人便作寻芳计，小桃杏、应已争先。
衰病少情，疏慵自放，惟爱日高眠。


rhythmic: 戚氏
author: 苏轼
content:
玉龟山。
东皇灵媲统群仙。
绛阙，翠房深迥，倚霏烟。
幽闲。
志萧然。
金城千里锁婵娟。
当时穆满巡狩。
翠华曾到海西边。
风露明霁，鲸波极目，势浮舆盖方圆。
正迢迢丽日。
玄圃清寂，琼草芊绵。
争解绣勒香鞯。
鸾辂驻跸，八马戏芝田。
瑶池近、画楼隐隐，翠鸟翩翩。
肆华筵。
间作脆管鸣弦。
宛若帝所钧天。
稚颜皓齿，绿发方瞳，圆极恬淡高妍。
尽倒琼壶酒，献金鼎药，固大椿年。
缥缈飞琼妙舞，命双成、奏曲醉留连。
云韵响泻寒泉。
浩歌畅饮，斜月低河汉。
渐渐绮霞、天际红深浅。
动归思、回首尘寰。
烂漫游、玉辇东还。
杏花风、数里响鸣鞭。
望长安路，依稀柳色，翠点春妍。


rhythmic: 醉蓬莱
author: 苏轼
content:
笑劳生一梦，羁旅三年，又还重九。
华发萧萧，对荒园搔首。
赖有多情，好饮无事，似古人贤守。
岁岁登高，年年落帽，物华依旧。
此会应须烂醉，仍把紫菊茱萸，细看重嗅。
摇落霜风，有手栽双柳。
来岁今朝，为我西顾，酹羽觞江口。
会与州人，饮公遗爱，一江醇酎。


rhythmic: 贺新郎
author: 苏轼
content:
乳燕飞华屋。
悄无人、桐阴转午，晚凉新浴。
手弄生绡白团扇，扇手一时似玉。
渐困倚、孤眠清熟。
帘外谁来推绣户，枉教人、梦断瑶台曲。
又却是，风敲竹。
石榴半吐红巾蹙。
待浮花、浪蕊都尽，伴君幽独。
艳一枝细看取，芳心千重似束。
又恐被、秋风惊绿。
若待得君来向此，花前对酒不忍触。
共粉泪，两蔌蔌。
 >> 
词牌介绍


rhythmic: 洞仙歌
author: 苏轼
content:
江南腊尽，早梅花开後。
分付新春与垂柳。
细腰肢、自有入格风流，仍更是、骨体清英雅秀。
永丰坊那畔，尽日无人，惟见金丝弄晴昼。
断肠是，飞絮时，绿叶成阴，无个事、一成消瘦。
又莫是、东风逐君来，便吹散眉间，一点春皱。
 >> 
词牌介绍


rhythmic: 洞仙歌
author: 苏轼
content:
冰肌玉骨，自清凉无汗。
水殿风来暗香满。
绣帘开、一点明月窥人，人未寝、枕钗横鬓乱。
起来携素手，庭户无声，时见疏星渡河汉。
试问夜如何，夜已三更，金波淡、玉绳低转。
但屈指、西风几时来，又不道、流年暗中偷换。
 >> 
词牌介绍


rhythmic: 八声甘州
author: 苏轼
content:
有情风、万里卷潮来，无情送潮归。
问钱塘江上，西兴浦口，几度斜晖。
不用思量今古，俯仰昔人非。
谁似东坡老，白首忘机。
记取西湖西畔，正暮山好处，空翠烟霏。
算诗人相得，如我与君稀。
约他年、东还海道，愿谢公、雅志莫相违。
西州路，不应回首，为我沾衣。


rhythmic: 三部乐
author: 苏轼
content:
美人如月。
乍见掩暮云，更增妍绝。
算应无恨，安用阴晴圆缺。
娇甚空只成愁，待下床又懒，未语先咽。
数日不来，落尽一庭红叶。
今朝置酒强起，问为谁减动，一分香雪。
何事散花却病，维摩无疾。
却低眉、惨然不答。
唱金缕、一声怨切。
堪折便折。
且惜取、少年花发。


rhythmic: 千秋岁
author: 苏轼
content:
浅霜侵绿。
发少仍新沐。
冠直缝，巾横幅。
美人怜我老，玉手簪黄菊。
秋露重，真珠落袖沾馀馥。
坐上人如玉。
花映花奴肉。
蜂蝶乱，飞相逐。
明年人纵健，此会应难复。
须细看，晚来月上和银烛。
 >> 
词牌介绍


rhythmic: 永遇乐
author: 苏轼
content:
长忆别时，景疏楼上，明月如水。
美酒清歌，留连不住，月随人千里。
别来三度，孤光又满，冷落共谁同醉。
卷珠帘，凄然顾影，共伊到明无寐。
今朝有客，来从淮上，能道使君深意。
凭仗清淮，分明到海，中有相思泪。
而今何在，西垣清禁，夜永露华侵被。
此时看，回廊晓月，也应暗记。
 >> 
词牌介绍


rhythmic: 永遇乐
author: 苏轼
content:
明月如霜，好风如水，清景无限。
曲港跳鱼，圆荷泻露，寂寞无人见。
如三鼓，铿然一叶，黯黯梦云惊断。
夜茫茫，重寻无处，觉来小园行遍。
天涯倦客，山中归路，望断故园心眼。
燕子楼空，佳人何在，空锁楼中燕。
古今如梦，何曾梦觉，但有旧欢新怨。
异时对，黄楼夜景，为余浩叹。
 >> 
词牌介绍


rhythmic: 河满子
author: 苏轼
content:
见说岷峨凄怆，旋闻江汉澄清。
但觉秋来归梦好，西南自有长城。
东府三人最少，西山八国初平。
莫负花溪纵赏，何妨药市微行。
拭问当垆人在否，空教是处闻名。
唱著子渊新曲，应须分外含情。
 >> 
词牌介绍


rhythmic: 哨遍
author: 苏轼
content:
为米折腰，因酒弃家，口体交相累。
归去来，谁不遣君归。
觉从前皆非今是。
露未。
征夫指予归路，门前笑语喧童稚。
嗟旧菊都荒，新松暗老，吾年今已如此。
但小窗容膝闭柴扉。
策杖看孤云暮鸿飞。
云出无心，鸟倦知还，本非有意。
噫。
归去来兮。
我今忘我兼忘世。
亲戚无浪语，琴书中有真味。
步翠麓崎岖，泛溪窈窕，涓涓暗谷流春水。
观草木欣荣，幽人自感，吾生行且休矣。
念寓形宇内复几时。
不自觉皇皇欲何之。
委吾心、去留谁计。
神仙知在何处，富贵非吾志。
但知临水登山啸咏，自引壶觞自醉。
此生天命更何疑。
且乘流、遇坎还止。


rhythmic: 哨遍
author: 苏轼
content:
睡起画堂，银蒜押帘，珠幕云垂地。
初雨歇，洗出碧罗天，正溶溶养花天气。
一霎暖风回芳草，荣光浮动，掩皱银塘水。
方杏靥匀酥，花吐绣，园林排比红翠。
见乳燕捎蝶过繁枝。
忽一线炉香逐游丝。
昼永人闲，独立斜阳，晚来情味。
便乘兴携将佳丽。
深入芳菲里。
拨胡琴语，轻拢慢捻总伶俐。
看紧约罗裙，急趣檀板，霓裳入破惊鸿起。
颦月临眉，醉霞横脸，歌声悠扬云际。
任满头红雨落花飞。
渐鹊楼西玉蟾低。
尚徘徊、未尽欢意。
君看今古悠悠，浮宦人间世。
这些百岁，光阴几日，三万六千而已。
醉乡路稳不妨行，但人生、要适情耳。


rhythmic: 皂罗特髻
author: 苏轼
content:
采菱拾翠，算似此佳名，阿谁消得。
采菱拾翠，称使君知客。
千金买、采菱拾翠，更罗裙、满把珍珠结。
采菱拾翠，正髻鬟初合。
真个、采菱拾翠，但深怜轻拍。
一双手、采菱拾翠，绣衾下、抱著俱香滑。
采菱拾翠，待到京寻觅。


rhythmic: 满庭芳
author: 苏轼
content:
归去来兮，清溪无底，上有千仞嵯峨。
画楼东畔，天远夕阳多。
老去君恩未报，空回首、弹铗悲歌。
船头转，长风万里，归马驻平坡。
无何。
何处有，银潢尽处，天女停梭。
问何事人间，久戏风波。
顾谓同来稚子，应烂汝、腰下长柯。
青衫破，群仙笑我，千缕挂烟蓑。
 >> 
词牌介绍


rhythmic: 祝英台近
author: 苏轼
content:
挂轻帆，飞急桨，还过钓台路。
酒病无聊，枕听鸣橹。
断肠簇簇云山，重重烟树，回首望、孤城何处。
闲离阻。
谁念萦损襄王，何曾梦云雨。
旧恨前欢，心事两无据。
要知欲见无由，痴心犹自，倩人道、一声传语。
 >> 
词牌介绍


rhythmic: 雨中花慢
author: 苏轼
content:
邃院重帘何处，惹得多情，愁对风光。
睡起酒阑花谢，蝶乱蜂忙。
今夜何人，吹笙北岭，待月西厢。
空怅望处，一株红杏，斜倚低墙。
羞颜易变，傍人先觉，到处被著猜防。
谁信道，些儿恩爱，无限凄凉。
好事若无间阻，幽欢却是寻常。
一般滋味，就中香美，除是偷尝。


rhythmic: 雨中花慢
author: 苏轼
content:
嫩脸羞蛾，因甚化作行云，却返巫阳。
但有寒灯孤枕，皓月空床。
长记当初，乍谐云雨，便学鸾凰。
又岂料、正好三春桃李，一夜风霜。
丹青□画，无言无笑，看了漫结愁肠。
襟袖上，犹存残黛，渐减馀香。
一自醉中忘了，奈何酒後思量。
算应付你，枕前珠泪，万点千行。


rhythmic: 念奴娇
author: 苏轼
content:
凭高眺远，见长空万里，云无留迹。
桂魄飞来光射处，冷浸一天秋碧。
玉宇琼楼，乘鸾来去，人在清凉国。
江山如画，望中烟树历历。
我醉拍手狂歌，举杯邀月，对影成三客。
起舞徘徊风露下，今夕不知何夕。
便欲乘风，翻然归去，何用骑鹏翼。
水晶宫里，一声吹断横笛。
 >> 
词牌介绍


rhythmic: 水龙吟
author: 苏轼
content:
小沟东接长江，柳堤苇岸连云际。
烟村潇洒，人闲一哄，渔樵早市。
永昼端居，寸阴虚度，了成何事。
但丝莼玉藕，珠粳锦鲤，相留恋，又经岁。
因念浮丘旧侣，惯瑶池、羽觞沈醉。
青鸾歌舞，铢衣摇曳，壶中天地。
飘堕人间，步虚声断，寒露风细。
抱素琴，独向银蟾影里，此怀难寄。
 >> 
词牌介绍


rhythmic: 水龙吟
author: 苏轼
content:
露寒烟冷蒹葭老，天外征鸿寥唳。
银河秋晚，长门灯悄，一声初至。
应念潇湘，岸遥人静，水多菰米。
□望极平田，徘徊欲下，依前被、风惊起。
须信衡阳万里。
有谁家、锦书遥寄。
万重云外，斜行横阵，才疏又缀。
仙掌月明，石头城下，影摇寒水。
念征衣未捣，佳人拂杵，有盈盈泪。
 >> 
词牌介绍


rhythmic: 醉翁操
author: 苏轼
content:
琅然。
清圜。
谁弹。
响空山。
无言。
惟翁醉中知其天。
月明风露娟娟。
人未眠。
荷蒉过山前。
曰有心也哉此贤。
醉翁啸咏，声和流泉。
醉翁去後，空有朝吟夜怨。
山有时而童巅。
水有时而回川。
思翁无岁年。
翁今为飞仙。
此意在人间。
拭听徽外三两弦。


rhythmic: 千秋岁
author: 苏轼
content:
岛边天外。
未老身先退。
珠泪溅，丹衷碎。
声摇苍玉佩。
色重黄金带。
一万里。
斜阳正与长安对。
道远谁云会。
罪大天能盖。
君命重，臣节在。
新恩犹可觊。
旧学终难改。
吾已矣。
乘桴且恁浮於海。
 >> 
词牌介绍


rhythmic: 踏青游
author: 苏轼
content:
□火初晴，绿遍禁池芳草。
斗锦绣、火城驰道。
踏青游，拾翠惜，袜罗弓小。
莲步袅。
腰支佩兰轻妙。
行过上林春好。
今困天涯，何限旧情相恼。
念摇落、玉京寒早。
任刘郎、目断蓬山难到。
仙梦杳。
良宵又过了。
楼台万家清晓。


rhythmic: 水龙吟
author: 李之仪
content:
晚来轻拂，游云尽卷，霁色寒相射。
银潢半掩，秋毫欲数，分明不夜。
玉传声，羽衣催舞，此欢难借。
凛清辉，但觉圆光照影，冰壶莹、真无价。
闻道水晶宫殿，蕙炉薰、珠帘高挂。
琼枝半倚，瑶觞更劝，莺娇燕姹。
目断魂飞，翠萦红绕，空吟小砑。
想归来醉里，鸾篦凤朵，倩何人卸。
 >> 
词牌介绍


rhythmic: 蓦山溪
author: 李之仪
content:
神仙院宇，记得春归後。
蜂蝶不胜闲，惹残香、萦纡深透。
玉徽指稳，别是一般情，方永昼。
因谁瘦。
都为天然秀。
桐阴未减，独自携芳酎。
再弄想前欢，拊金樽、何时似旧。
凭谁说与，潘鬓转添霜，飞陇首。
云将皱。
应念相思久。
 >> 
词牌介绍


rhythmic: 蓦山溪
author: 李之仪
content:
金柔火老，欲避几无地。
谁借一檐风，锁幽香、清邃。
瑶阶珠砌，如膜遇金篦，流水外，落花前，岂是人能致。
擘鳞泛玉，笑语皆真类。
惆怅月边人，驾云、何方适意。
么弦咽处，空感旧时声，兰易歇，恨偏长，魂断成何事。
 >> 
词牌介绍


rhythmic: 蓦山溪
author: 李之仪
content:
蛾眉亭上，今日交冬至。
已报一阳生，更佳雪、因时呈瑞。
匀飞密舞，都是散天花，山不见，水如山，浑在冰壶里。
平生选胜，到此非容易。
弄月与燃犀，漫劳神、徒能惊世。
争如此际，天意巧相符，须痛饮，庆难逢，莫诉厌厌醉。
 >> 
词牌介绍


rhythmic: 蓦山溪
author: 李之仪
content:
晚来寒甚，密雪穿庭户。
如在广寒宫，惊满目、瑶林琼树。
佳人乘兴，应是得欢多，泛新声，催金盏，别有留心处。
争知这里，没个人言语。
拨尽火边灰，搅愁肠、飞花舞絮。
凭谁子细，说与此时情，欢暂歇，酒微醺，还解相思否。
 >> 
词牌介绍


rhythmic: 满庭芳
author: 李之仪
content:
一到江南，三逢此夜，举头羞见婵娟。
黯然怀抱，特地遣谁宽。
分外清光泼眼，迷漾、无计拘拦。
天如洗，星河尽掩，全胜异时看。
佳人，还忆否，年时此际，相见方难。
谩红绫偷寄，孤被添寒。
何事佳期再睹，翻怅望、重叠关山。
归来呵，休教独自，肠断对团圆。
 >> 
词牌介绍


rhythmic: 满庭芳
author: 李之仪
content:
花陌千条，珠帘十里，梦中还是扬州。
月斜河汉，曾记醉歌楼。
谁赋红绫小砑，因飞絮、天与风流。
春常在，仙源路隔，空自泛渔舟。
新秋。
初雨过，龙团细碾，雪乳浮瓯。
问殷勤何处，特地相留。
应念长门赋罢，消渴甚、无物堪酬。
情无尽，金扉玉榜，何日许重游。
 >> 
词牌介绍


rhythmic: 玉蝴蝶
author: 李之仪
content:
坐久灯花开尽，暗惊风叶，初报霜寒。
冉冉年华催暮，颜色非丹。
搅回肠、蛩吟似织，留恨意、月彩如摊。
惨无欢。
篆烟萦素，空转雕盘。
何难。
别来几日，信沈鱼鸟，情满关山。
耳边依约，常记巧语绵蛮。
聚愁窠、蜂房未密，倾泪眼、海水犹悭。
奄更阑。
渐移银汉，低泛帘颜。


rhythmic: 早梅芳・喜迁莺
author: 李之仪
content:
雪初销，斗觉寒将变。
已报梅梢暖。
日边霜外，迤逦枝条自柔软。
嫩苞匀点缀，绿萼轻裁剪。
隐深心，未许清香散。
渐融和，开欲遍。
密处疑无间。
天然标韵，不与群花斗深浅。
夕阳波似动，曲水风犹懒。
最销魂，弄影无人见。


rhythmic: 谢池春
author: 李之仪
content:
残寒销尽，疏雨过、清明後。
花径敛馀红，风沼萦新皱。
乳燕穿庭户，飞絮沾襟袖。
正佳时，仍晚昼。
著人滋味，真个浓如酒。
频移带眼，空只恁、厌厌瘦。
不见又思量，见了还依旧。
为问频相见，何似长相守。
天不老，人未偶。
且将此恨，分付庭前柳。


rhythmic: 千秋岁
author: 李之仪
content:
深帘静昼。
绰约闺房秀。
叩衣楚制飞文绣。
凝脂肤理腻，削玉腰围瘦。
闲舞袖。
回身昵语凭肩久。
眉压横波皱。
歌断青青柳。
钗遽擘，壶频叩。
鬓凄清镜雪，泪涨芳樽酒。
难再偶。
沈沈梦峡雪归後。
 >> 
词牌介绍


rhythmic: 千秋岁
author: 李之仪
content:
柔肠寸折。
解袂留清血。
蓝桥动是经年别。
掩门春絮乱，枕秋蛩咽。
檀篆灭。
鸳衾半拥空床月。
妆镜分来缺。
尘污菱花洁。
嘶骑远，鸣机歇。
密封书锦字，巧绾香囊结。
芳信绝。
东风半落梅梢雪。
 >> 
词牌介绍


rhythmic: 千秋岁
author: 李之仪
content:
万红暄昼。
占尽人间秀。
怎生图画如何绣。
宜推萧史伴，消得东阳瘦。
垂窄袖。
花前镇忆相携久。
泪回纹皱。
好在章台柳。
洞户隔，凭谁叩。
寄声虽有雁，会面难同酒。
无计偶。
萧萧暮雨黄昏後。
 >> 
词牌介绍


rhythmic: 千秋岁
author: 李之仪
content:
休嗟磨折。
看取罗巾血。
殷勤且话经年别。
庭花番怅望，檐雨同呜咽。
明半灭。
灯光夜夜多如月。
无复伤离缺。
共保冰霜洁。
不断梦，从今歇。
收回书上絮，解尽眉头结。
犹未绝。
金徽泛处应能雪。
 >> 
词牌介绍


rhythmic: 千秋岁
author: 李之仪
content:
中秋才过，又是重阳到。
露乍冷，寒将报。
绿香摧渚芰，黄密攒庭草。
人未老。
蓝桥漫促霜砧捣。
照影兰缸晕，破户银蟾小。
樽在眼，从谁倒。
强铺同处被，愁却欢时帽。
须信道。
狂心未歇情难老。
 >> 
词牌介绍


rhythmic: 千秋岁
author: 李之仪
content:
深秋庭院，残暑全消退。
天幕迥，云容碎。
地偏人罕到，风惨寒微带。
初睡起，翩翩戏蝶飞成对。
叹息谁能会。
犹记逢倾盖。
情暂遣，心常在。
沈沈音信断，冉冉光阴改。
红日晚，仙山路隔空云海。
 >> 
词牌介绍


rhythmic: 蓦山溪
author: 李之仪
content:
青楼薄，已分终难偶。
寻遍绮罗间，悄无个、眼中翘秀。
江南春晓，花发乱莺飞，情渐透。
休辞瘦。
果有人相候。
醉乡路稳，常是身偏後。
谁谓正欢时，把相思、番成红豆。
千言万语，毕竟总成虚，章台柳。
青青否。
魂梦空搔首。
 >> 
词牌介绍


rhythmic: 万年欢
author: 李之仪
content:
暖律才中，正莺喉竞巧，燕语新成。
万绿阴浓，全无一点芳尘。
门巷朝来报喜，庆佳期、此日光荣。
开华宴、交酌琼酥，共祝鹤算椿龄。
须知最难得处，双双凤翼，一对和鸣。
造化无私，谁教特地多情。
惟愿疏封大国，彩笺上、频易佳名。
从此去、贤子才孙，岁岁长捧瑶觥。


rhythmic: 无愁可解
author: 陈
content:
光景百年，看便一世。
生来不识愁味。
问愁何处来，更开解个甚底。
万事从来风过耳。
何用不著心里。
你唤做、展却眉头，便是达者，也则恐未。
此理。
本不通言，何曾道、欢游胜如名利。
道即浑是错，不道如何即是。
这里元无我与你。
甚唤做、物情之外。
若须待醉了、方开解时，问无酒、怎生醉。


rhythmic: 水调歌头
author: 苏辙
content:
离别一何久，七度过中秋。
去年东武今夕，明月不胜愁。
岂意彭城山下，同泛清河古汴，船上载凉州。
鼓吹助清赏，鸿雁起汀洲。
坐中客，翠羽帔，紫绮裘。
素娥无赖，西去曾不为人留。
今夜清尊对客，明夜孤帆水驿，依旧照离忧。
但恐同王粲，相对永登楼。
 >> 
词牌介绍


rhythmic: 沁园春
author: 陈睦
content:
小雪初晴，画舫明月，强饮未眠。
念翠鬟双耸，舞衣半卷，琵琶催拍，促管危弦。
密意虽具，欢期难偶，遣我离情愁绪牵。
追思处，奈溪桥道窄，无计留连。
天天。
莫是前缘。
自别後、深诚谁为传。
想玉篦偷付，珠囊暗解，两心长在，须合金钿。
浅淡精神，温柔情性，记我疏狂应痛怜。
空肠断，奈衾寒漏永，终夜如年。
 >> 
词牌介绍


rhythmic: 满江红
author: 李婴
content:
荆楚风烟，寂寞近、中秋时候。
露下冷、兰英将谢，苇花初秀。
归燕殷勤辞巷陌，鸣蛩凄楚来窗牖。
又谁念、江边有神仙，飘零久。
横琴膝，携筇手。
旷望眼，闲吟口。
任纷纷万事，到头何有。
君不见、凌烟冠剑客，何人气貌长依旧。
归去来、一曲为君吟，为君寿。
 >> 
词牌介绍


rhythmic: 失调名
author: 王齐叟
content:
蹙绣圈金，囊密约，未赴意先警。
欲罢还休，临行又怯，倚定画栏痴等。
帘风渐冷。
先自虑、春宵不永。
更那堪、斗转星移，尚在有无之境。
绿云满压蝤蛴领。
惭愧也、满怀香拥。
此际有谁知证。
但楼前明月，窗间花影。


rhythmic: 满庭芳
author: 琴操
content:
山抹微云，天连衰草，画角声断斜阳。
暂停征辔，聊共饮离觞。
多少蓬莱旧侣，频回首、烟霭茫茫。
孤村里，寒鸦万点，流水绕红墙。
魂伤。
当此际，轻分罗带，暗解香囊。
谩赢得，青楼薄名狂。
此去何时见也，襟袖上、空有馀香。
伤心处，高城望断，灯火已昏黄。
 >> 
词牌介绍


rhythmic: 满庭芳
author: 舒づ
content:
寒日穿帘，澄江凭槛，练光浮动馀霞。
蓼汀芦岸，黄叶衬孤花。
天外征帆隐隐，残云共、流水无涯。
登临处，琼枝潋滟，风帽醉斜。
丰年，时节好，玉香田舍，酒满渔家。
算浮世劳生，事事输他。
便恁从今酩酊，休更问、白雪笼纱。
还须仗，神仙妙手，传向画图夸。
 >> 
词牌介绍


rhythmic: 满庭芳
author: 舒づ
content:
红叶飘零，寒烟疏淡，楼台半在云间。
望中风景，图画也应难。
又是重阳过了，东篱下、黄菊阑珊。
陶潜病，风流载酒，秋意与人闲。
霞冠。
倒处，瑶台唱罢，如梦中还。
但醉里赢得，满眼青山。
华发看看满也，留不住、当日朱颜。
平生事，从头话了，独自却凭栏。
 >> 
词牌介绍


rhythmic: 满庭芳
author: 舒づ
content:
阊阖天门，芙蓉春殿，几年目断鸡翘。
短蓬秋鬓，端幸倚琼瑶。
南圃花边小院，西湖畔、云低双桥。
归时节，红香露冷，月影上芭蕉。
明朝。
那可望，旗亭烟草，柳渡寒潮。
但万户千门，恨客歌樵。
戏彩光浮衮绣，听鸣珂、响逼云宵。
应回首，绮裘醉客，还是独吹箫。
 >> 
词牌介绍


rhythmic: 六州
author: 范祖禹
content:
太平功。
拥佑帝尧聪。
歌九德，偃五戎。
寰海被祥风。
车书万里文轨同。
自南北西东。
耕田凿井，戏垂髫华发，跻仁寿域变时雍。
大明方天中。
弃养东朝苦匆匆。
玉座如存，永隔慈容。
恨难穷。
崇庆空。
飙轮仙驭无踪。
超宇宙，驾云龙。
翟掩轩宫。
柏城王气长郁葱。
温洛照寒崧。
光灵在上，徽音流千古，昭如日月丽层穹。
太任家邦隆。
彤史青编永垂鸿。
清庙笙镛。
奏假钦崇。


rhythmic: 十二时・忆少年
author: 范祖禹
content:
转招摇。
厚陵回望，双阙起。
晓日丽谯。
金爵上干霄。
风雨阕，夜宫闭，不重朝。
奉鸾镳渐遥。
玉京知何处，飞英衔恤，乱絮缠悲，春路迢迢。
缥缈哀音，发龙笳凤箫。
光景同，惨淡度岩邑，指河桥。
马萧萧。
络绎星轺。
拂天容卫，江海上寒潮。
万国魂销。
追昔御东朝。
开钿扇，垂珠箔，侍貂。
宝香烧。
散飘。
开仁寿域，神孙高拱，渤，玉烛方调。
一旦宫车晚，旋归寥。
九载初，如梦次，功得琼瑶。


rhythmic: 虞神歌
author: 范祖禹
content:
驾玉龙。
设初虞祭终。
前旌举，天回洛水，路转崧峰。
瞻寥廓，烟霏冲融。
无踪。
震地鼓吹悲雄。
谁何羽卫重。
拂云旗帜眩青红。
来渐东。
清尘洒道，修职百神恭。
回首苍茫醅雾雨吹风。
掩泉宫。
□□□□□□□□□寰畿入，山川改容。
鼓钟临近次，千官望拜，涕泪衡从。
人如堵，晨光葱茏。
阙穹隆。
驰道禁水相通。
当年游幸空。
皇仪事毕泣重瞳。
哀未穷。
巍巍馀烈，辉映简编中。
亿万斯年，覆载同功。


rhythmic: 千秋岁
author: 孔平仲
content:
春风湖外。
红杏花初退。
孤馆静，愁肠碎。
泪馀痕在枕，别久香销带。
新睡起。
小园戏蝶飞成对。
惆怅人谁会。
随处聊倾盖。
情暂遣，心何在。
锦书消息断，玉漏花阴改。
迟日暮，仙山杳杳空云海。
 >> 
词牌介绍


rhythmic: 满庭芳
author: 了元
content:
鳞甲何多，羽毛无数，悟来佛性皆同。
世人何事，刚爱口头浓。
痛把群生割剖，刀头转、鲜血飞红。
□□□，零炮碎炙，不忍见渠侬。
喉咙。
才咽罢，龙肝凤髓，毕竟无踪。
谩赢得、生前夭寿多凶。
奉劝世人省悟，休恣意、激恼阎翁。
轮回转，本来面目，改换片时中。
 >> 
词牌介绍


rhythmic: 醉翁操
author: 郭祥正
content:
冷冷潺潺。
寒泉。
泻云间。
如弹。
醉翁洗心逃区寰。
自期猿鹤俱闲。
情未阑。
日暮造深原。
异芳谁与搴。
忘还。
琼楼玉阙，归去何年。
遗风馀思，犹有猿吟鹤怨。
花落溪边。
萧然。
莺语林中清圆。
空山。
春又残。
客怀文章仙。
度曲响涓涓。
清商回徵星斗寒。


rhythmic: 绛都春
author: 丁仙现
content:
融和又报。
乍瑞霭霁色，皇州春早。
翠竞飞，玉勒争驰都门道。
鳌山彩结蓬莱岛。
向晚色、双龙衔照。
绛绡楼上，彤芝盖底，仰瞻天表。
缥缈。
风传帝乐，庆三殿共赏，群仙同到。
迤逦御香，飘满人间闻嬉笑。
须臾一点星球小。
渐隐隐、鸣鞘声杳。
游人月下归来，洞天未晓。


rhythmic: 夏初临
author: 刘泾
content:
泛水新荷，舞风轻燕，园林夏日初长。
庭树阴浓，雏莺学弄新簧。
小桥飞如横塘。
跨青苹、绿藻幽香。
朱阑斜倚，霜纨未摇，衣袂先凉。
歌欢稀遇，怨别多同，路遥水远，烟淡梅黄。
轻衫短帽，相携洞府流觞。
况有红妆。
醉归来、宝蜡成行。
拂牙床。
纱厨半开，月在回廊。


rhythmic: 桂枝香
author: 黄裳
content:
人烟一簇。
正寄演，客飞升，翠微麓。
楼阁参差，下瞰水天红绿。
腰间剑去人安在，记千年、寸阴何速。
山趋三岸，潭吞二水，岁丰人足。
是处有、雕阑送目。
更无限笙歌，芳酝初熟。
休诧滕王看处，落霞孤鹜。
雨中尤爱烟波上，见渔舟、来去相逐。
数声歌向芦花，还疑是湘灵曲。
 >> 
词牌介绍


rhythmic: 桂枝香
author: 黄裳
content:
插云翠壁。
为送目，入遥空，见山色。
金鼎丹成去也，晋朝高客。
百花岩下遗孙在，赋何人、离尘风骨。
翠微缘近，希夷志远，洞天踪迹。
近剑有、为龙信息。
怪潭上灵光，雷电相击。
尤好风波乍霁，鹭汀斜日。
倚栏白尽行人鬓，但沈沈、群岫凝碧。
利名休事蝇头，飞送君南北。
 >> 
词牌介绍


rhythmic: 新荷叶
author: 黄裳
content:
落日衔山，行云载雨俄鸣。
一顷新荷，坐间疑是秋声。
烟波醉客，见快哉、风恼娉婷。
香和清点，为人吹在衣襟。
珠佩欢言，放船且向前汀。
绿伞红幢，自从天汉相迎。
飞鸥独落，芦边对、几朵繁英。
侑觞人唱，乍闻应似湘灵。


rhythmic: 蓦山溪
author: 葛胜仲
content:
出门西笑。
千里长安道。
不用引离声，便登荣、十洲三岛。
画船珠箔，苹末水风凉，随柳岸，楚台人，景与人俱好。
应嗟见晚，玉殿生清晓。
正是妙年时，步承明、谋身须早。
轺车肤使，新逐凯歌回，恩绋重，彩衣轻，嘉庆知多少。
 >> 
词牌介绍


rhythmic: 念奴娇
author: 米友仁
content:
九秋气爽，正溪山雨过，茅檐清暇。
篱菊妍英，知是为，佳节重阳开也。
色妙香殊，匀浮瓯面，俗状卑金。
歌狂饮俊，满簪还更盈把。
村外草草杯盘，边尘不动，欲买应无价。
端使晴霄风露冷，云卷烟收平野。
向晚婵娟，半轮斜照，想见成清夜。
玉山颓处，要看猗帽如画。
 >> 
词牌介绍


rhythmic: 念奴娇
author: 米友仁
content:
阑干倚处。
戏裁成、彭泽当年奇语。
三径荒凉怀旧里，我欲扁舟归去。
鸟倦知还，寓形宇内，今已年如许。
小窗容膝，要寻情话亲侣。
郭外粗有西畴，故园松菊，日涉方成趣。
流水涓涓千涧上，云绕奇峰无数。
窈窕经丘，风清月了，时看烟中雨。
萧然巾岸，引觞寄傲衡宇。
 >> 
词牌介绍


rhythmic: 白雪
author: 米友仁
content:
洞天昼永，正中和时候，凉飙初起。
羽扇纶巾，云流处，水绕山重云委。
好雨新晴，绮霞明丽，全是丹青戏。
豪攘横卷，楚天应解深秘。
留滞。
字学书林，折腰缘为米，无机涉世。
投组归来欣自肆，目仰云霄醒醉。
论少卑之，家声接武，月旦评吾子。
凭高临望，桂轮徒共千里。


rhythmic: 念奴娇
author: 曾纡
content:
片帆暮落，正前村梅蕊，愁人如雪。
东陌西溪长记得，疏影横斜时节。
六出冰姿，玉人微步，笑里轻轻折。
兰房沈醉，暗香曾共私窃。
回头万水千山，一枝重见处，离肠千结。
料想临鸾消瘦损，时把啼红偷。
怎得伊来，许多幽恨，共拈青梢说。
如今千里，断魂空对明月。
 >> 
词牌介绍


rhythmic: 上林春・一落萦
author: 曾纡
content:
东苑梅繁，豪健放乐，醉倒花前狂客。
靓妆微步，攀条弄粉，凌波遍寻青陌。
暗香堕靥。
更飘近、雾鬟蝉额。
倒金荷、念流光易失，幽姿堪惜。
惜花心、未甘鬓白。
南枝上、又见寻芳消息。
旧游回首，前欢如梦，谁知等闲抛掷。
稠红乱蕊，漫开遍、楚江南北。
独销魂，念谁寄、故园春色。


rhythmic: 秋霁
author: 曾纡
content:
木落山明，暮江碧，楼倚太虚寥廓。
素手飞觞，钗头笑取，金英满浮桑落。
鬓云慢约。
酒红拂破香腮薄。
细细酌。
帘外任教、月转画阑角。
当年快意登临，异乡节物，难禁离索。
故人远、凌波何在，惟有残英共寂寞。
愁到断肠无处著。
寄寒香与，凭渠问讯佳时，弄粉吹花，为谁梳掠。


rhythmic: 念奴娇
author: 曾纡
content:
江城春晚，正海棠临水，嫣然幽独。
秀色天姿真富贵，何必金盘华屋。
月下无人，雨中有泪，绝艳仍清淑。
丰肌得酒，嫩红微透轻。
晓日雾霭林深，佳人春睡思，朦胧初足。
笑出疏篱，端可厌，桃李漫山粗俗。
衔子飞来，鸿鹄何在，千里移西蜀。
明朝酒醒，乱红那忍轻触。
 >> 
词牌介绍


rhythmic: 洞仙歌
author: 曾纡
content:
相如当日，曾奏凌云赋。
落笔纵横妙风雨。
记扬鞭辇路，同醉金明，穷胜赏，不管重城已暮。
旧游如梦觉，零落朋侪，遗墨淋漓尚如故。
况神洲北望，今已丘墟，伤白璧、久埋黄土。
但空似、灵光岿然存，怅朗月清风，更无玄度。
 >> 
词牌介绍


rhythmic: 木兰花慢
author: 范周
content:
美兰堂昼永，晏清暑、晚迎凉。
控水槛风帘，千花竞拥，一朵偏双。
银塘。
尽倾醉眼，讶湘娥、倦倚两霓裳。
依约凝情鉴里，并头宫面高妆。
莲房。
露脸盈盈，无语处、恨何长。
有翡翠怜红，鸳鸯妒影，俱断柔肠。
凄凉。
芰荷暮雨，褪娇红、换紫结秋房。
堪把丹青对写，凤池归去携将。


rhythmic: 宝鼎现
author: 范周
content:
夕阳西下，暮霭红隘，香风罗绮。
乘丽景、华灯争放，浓焰烧空连锦砌。
睹皓月、浸严城如画，花影寒笼绛蕊。
渐掩映、芙蓉万顷，迤逦齐开秋水。
太守无限行歌意。
拥麾幢、光动珠翠。
倾万井、歌台舞榭，瞻望朱轮骈鼓吹。
控宝马、耀貔貅千骑。
银烛交光数里。
似乱簇、寒星万点，拥入蓬壶影里。
宴阁多才，环艳粉、瑶簪珠履。
恐看看、丹诏催奉，宸游燕侍。
便趁早、占通宵醉。
缓引笙歌妓。
任画角、吹老寒梅，月落西楼十二。


rhythmic: 八声甘州
author: 向子
content:
扫长空、万里静无云，飞镜上天东。
欲骑鲸与问，一株丹桂，几度秋风。
取水珠宫贝阙，聊为洗尘容。
莫放素娥去，清影方中。
玄魄犹馀半壁，便笙篁万籁，尊俎千峰。
况十分端正，更鼓舞衰翁。
恨人生、时乎不再，未转头、欢事已沈空。
多酌我，岁华好处，浩意无穷。


rhythmic: 水调歌头
author: 向子
content:
闰馀有何好，一年两中秋。
补天修月人去，千古想风流。
少日南昌幕下，更得洪徐苏李，快意作清游。
送日眺西岭，得月上东楼。
四十载，两人在，总白头。
谁知沧海成陆，萍迹落南州。
忍问神京何在，幸有芗林秋露，芳气袭衣裘。
断送馀生事，惟酒可忘忧。
 >> 
词牌介绍


rhythmic: 水调歌头
author: 向子
content:
我生六十四，四度闰中秋。
碧天千里如水，明月更如流。
照我洛滨诗伯，携手仙卿廛隐，阆苑与同游。
人醉玉相倚，不肯下琼楼。
芗林老，章江上，几回头。
剩欲控鹤瀛海，聊下越王州。
直入白云深处，细酌仙人九酝，香雾尽侵裘。
共看一笑粲，以写我心忧。
 >> 
词牌介绍


rhythmic: 水调歌头
author: 向子
content:
飘飘任公子，爽气欲横秋。
向日携诗过我，知不是凡流。
筑室清江西畔，巧占一川佳处，胜士日追游。
邀我出门去，柱月上新楼。
烂银盘，从树杪，出云头。
好是风流从事，同醉入青州。
须信人生如幻，七十古来稀有，销得几狐裘。
谁似芗林老，无喜亦无忧。
 >> 
词牌介绍


rhythmic: 洞仙歌
author: 向子
content:
碧天如水，一洗秋容净。
何处飞来大明镜。
谁道斫却桂，应更光辉，无遗照，泻出山河倒影。
人犹苦馀热，肺腑生尘，移我超然到三境。
问娥、缘底事，乃有盈亏，烦玉斧、运风重整。
教夜夜、人世十分圆，待拚却长年，醉了还醒。
 >> 
词牌介绍


rhythmic: 满江红
author: 向子
content:
雁阵横空，江枫战、几番风雨。
天有意、作新秋令，欲鏖残暑。
篱菊岩花俱秀发，清氛不断来窗户。
共欢然、一醉得黄香，仍叔度。
尊前事，尘中去。
拈花问，无人语。
芗林顾灵照，笑抚庭树。
试举似虎头城太守，想应会得玄玄处。
老我来、懒更作渊明，闲情赋。
 >> 
词牌介绍


rhythmic: 水调歌头
author: 刘望之
content:
劝子一杯酒，清泪不须流。
人间千古，俯仰如梦说扬州。
何况楚王台畔，为雨为云无限，人事付轻沤。
聚散随来去，天地有虚舟。
谪仙人，解金龟，换美酒。
载与君游，流水曲觞且赓酬。
麾盖飞迎过霭，江滨响振歌喉，拚醉又何求。
三万六千日，日日此优游。
 >> 
词牌介绍


rhythmic: 念奴娇
author: 陆淞
content:
黄橙紫蟹，映金壶潋滟，新醅浮绿。
共赏西楼今夜月，极目云无一粟。
挥麈高谈，倚栏长啸，下视鳞鳞屋。
轰然何处，瑞龙声喷蕲竹。
何况露白风清，银河澈汉，仿佛如悬瀑。
此景古今如有价，岂惜明珠千斛。
灏气盈襟，冷风入袖，只欲骑鸿鹄。
广寒宫殿，看人颜似冰玉。
 >> 
词牌介绍


rhythmic: 瑞鹤仙
author: 陆淞
content:
脸霞红印枕。
睡觉来、冠儿还是不整。
屏间麝煤冷。
但眉峰压翠，泪珠弹粉。
堂深昼永。
燕交飞、风帘露井。
恨无人，与说相思，近日带围宽尽。
重省。
残灯朱幌，淡月纱窗，那时风景。
阳台路迥。
云雨梦，便无准。
待归来，先指花梢教看，却把心期细问。
问因循、过了青春，怎生意稳。
 >> 
词牌介绍


rhythmic: 水调歌头
author: 向
content:
短棹舣湍石，华月满汀洲。
应知孤客无寐，特地照离忧。
谁念娥单枕，寂寞广寒宫殿，亦自□□□。
□□□□□，□□□□□。
□怜我，尘满袖，雪盈头。
两乡千里萦恨，何事不归休。
遥想闺中今夜，夜久寒生玉臂，犹自倚高楼。
别泪入湘水，归梦绕州。
 >> 
词牌介绍


rhythmic: 念奴娇
author: 向
content:
霜威凄紧，政悲风摇落，千山群木。
十里清香方盛赏，岩桂娇黄姹绿。
九畹衰丛，东篱落蕊，到此成粗俗。
孤标高远，淡然还媚幽独。
憔悴诗老多情，问佳人底事，幽居空谷。
日暮天寒垂翠袖，愁倚萧萧修竹。
林下神情，月边风露，不向雕栏曲。
殷勤惟有，篆烟留得馀馥。
 >> 
词牌介绍


rhythmic: 满庭芳
author: 向
content:
玉粉匀梅，曲尘浮柳，画檐迟日融融。
金猊喷麝，庭户转香风。
好是闲居戏彩，寿觞举、和满春容。
须知道，闺门孕秀，佳气在帘栊。
无穷。
观盛事，年年此会，拚醉金锺。
又何须、西池高宴仙宫。
尽把乔松□寿，兼大国、秦虢重封。
那堪更，门阑多喜，女婿近乘龙。
 >> 
词牌介绍


rhythmic: 念奴娇
author: 程大昌
content:
冰容玉格，笑桃杏、非是闺帏装束。
待要舒华那更管，朔气凝波僵木。
五鬣山松，万年宫树，仅仅存馀绿。
一枝寄赠，教渠知道春复。
宁解车马成蹊，高标宜雪月，仍便溪谷。
纵有知闻，谁办得、驾野凌寒秉烛。
尽更荒闲，终难掩抑，风里香千斛。
林兴尽，此时鼎味翻足。
 >> 
词牌介绍


rhythmic: 万年欢
author: 程大昌
content:
岁岁梅花，向寿尊画阁，长报春起。
恰似今朝，分外香肥萼。
杂佩珊珊就列，映蓝袂、宝薰擎跽。
道这回、屋舍团栾，四时风月桃李。
回头处、无限思。
看秋前药裹，而今鼎匕。
须把康强，收作玳筵欢喜。
况是鬓云全绿，顶珈笄、笑陪星履。
新年动、定拥新祺，有孙来捧醪醴。


rhythmic: 汉宫春
author: 程大昌
content:
万六千年，是仙椿日月，两度阳春。
根柯不随物化，那有新陈。
戏夸悠久，借时光、惊觉时人。
道历管，阶万换，悠然唤做逡巡。
老我百无贪羡，羡天芳寿种，掩冉三辰。
谢他流年甲子，已是重轮。
人间春狭，只九旬、斗柄标寅。
更拟向，椿枝倚数，十分取一为真。


rhythmic: 万年欢
author: 程大昌
content:
富寿康宁，要三般齐足，方是有福。
献个新词，不是越夸搀祝。
七十古稀今独。
花钗底、髻云堆绿。
那堪更、眼力过人，彩丝穿透珠曲。
星辰履阶庭玉。
对这般景趣，乐胜笙筑。
更原孙枝衮衮，诜诜续续。
解把诗书勤读。
新丹桂、会生旧竹。
十年外、又颂生朝，恁时别换腔局。


rhythmic: 韵令
author: 程大昌
content:
是男是女，都有官称。
孙儿仕也登。
时新衣著，不待经营。
寒时火柜，春里花亭。
星辰上履，我只唤卿卿。
寿开八秩，两鬓全青。
颜红步武轻。
定知前面，大有年龄。
芝兰玉树，更愿充庭。
为询王母，桃颗几时。


rhythmic: 水调歌头
author: 程大昌
content:
绿净贯，夹岸是楼台。
楼台分影倒卧，千丈郁崔嵬。
此是化人奇变，能使山巅水底，对出两蓬莱。
溪浒有仙观，苕信佳哉。
水晶宫，谁著语，半嘲诙。
世间那有，如许磊栋梁材。
每遇天容全碧，仍更苹风不动，相与夜深来。
饮子以明月，净洗旧尘埃。
 >> 
词牌介绍


rhythmic: 万年欢
author: 程大昌
content:
秋後花窠，放两枝三朵，来通芳信。
诗眼惊观，谓是春光倒运。
便即移尊就赏，更不惜、黄封赤印。
何期道，青女专时，露华忽变霜阵。
诗翁笑、但休问。
那阳和有脚，日进。
待得灰飞，梅畹果先骋俊。
次後连天红紫，向东风、万般娇韵。
恁时节，玉勒狨鞍，郊原莫论远近。


rhythmic: 水调歌头
author: 范成大
content:
元日至人日，未有不阴时。
新年叶气，无处人物不熙熙。
万岁声从天下，一札恩随春到，光采动天鸡。
寿域遍寰海，直过雪山西。
忆曾预，宣玉册，捧金卮。
如今万里，魂梦空绕五云飞。
想见大庭宫馆，重起三山楼观，双指赭黄衣。
此会古无有，何止古来稀。
 >> 
词牌介绍


rhythmic: 酹江月・念奴娇
author: 范成大
content:
浮生有几，叹欢娱常少，忧愁相属。
富贵功名皆由命，何必区区仆仆。
燕蝠尘中，鸡虫影里，见了还追逐。
山间林下，几人真个幽独。
谁似当年严君，故人龙衮，独抱羊裘宿。
试把渔竿都掉了，百种千般拘束。
两岸烟林，半溪山影，此处无荣辱。
荒台遗像，至今嗟咏不足。


rhythmic: 水调歌头
author: 范成大
content:
万里筹边处，形胜压坤维。
恍然旧观重见，鸳瓦拂参旗。
夜夜东山衔月，日日西山横雪，白羽弄空晖。
人语半霄碧，惊倒路傍儿。
分弓了，看剑罢，倚阑时。
苍茫平楚无际，千古锁烟霏。
野旷岷江动，天阔崤函云拥，太白暝中低。
老矣汉都护，却望玉关归。
 >> 
词牌介绍


rhythmic: 木兰花慢
author: 范成大
content:
古人吾不见，君莫是、郑当时。
更筑就山房，躬耕谷口，名动京师。
诸公任他衮衮，与杜陵野老共襟期。
有客至门先喜，得钱沽酒何疑。
昔年连辔柳边归。
陈迹恍难追。
况种桃道士，看花才子，回首皆非。
相逢故人问讯，道刘郎去久无诗。
把作一场春梦，觉来莫要寻思。


rhythmic: 贺新郎
author: 游次公
content:
暖霭浮晴。
锁垂杨、龙池罩阁，万丝千缕。
池上晓光分宿雾，日近群芳易吐。
寻并蒂、阑干凝伫。
不信钗头飞凤去，但宝刀、被妾还留住。
天一笑，万花妒。
阿娇正好金屋贮。
甚西风、易得萧疏，扇鸾尘土。
一自昭阳扃玉户，墙角土花无数。
况多病、情伤幽素。
别殿时闻箫鼓奏，望红云、冉冉知何处。
天尺五，去无路。
 >> 
词牌介绍


rhythmic: 满江红
author: 游次公
content:
云接苍梧，山莽莽、春浮泽国。
江水涨、洞庭相近，渐近空阔。
江燕飘飘身似梦，江花草草春如客。
望渔春、樵市隔平林，寒烟色。
方寸乱，成丝结。
离别近，先愁绝。
便满篷风雨，橹声孤急。
白发论心湖海暮，清樽照影苍浪窄。
看明年、天际下归舟，应先识。
 >> 
词牌介绍


rhythmic: 贺新郎
author: 游次公
content:
斗柄回秋律。
素蟾飞、冰霜万里，满川金碧。
得月偏多何处是，惟有桥南第一。
正野迥、西风寒寂。
丹桂婆娑疏影在，想微瑕、未累千金璧。
河汉远，澹无迹。
知君有句酬佳夕。
尽高歌、胡床自倚，露珠溢。
坐到参横星欲暗，隐隐天低似笠。
但络纬、悲啼催织。
吟咏凄凉翻有恨，谅知音、人远空追忆。
谁为置，郑庄驿。
 >> 
词牌介绍


rhythmic: 满江红
author: 游次公
content:
一舸归来，何太晚、鬓丝如织。
谩叹息、凄凉往事，尽成陈迹。
山迫暮烟浮紫翠，溪摇寒浪翻金碧。
看长虹、渴饮下青冥，危栏湿。
谁可住，烟萝侧。
俗士驾，当回勒。
伴岩扃，须是碧云仙客。
风月已供无尽藏，溪山更衍清凉国。
恨谪仙、苏二不曾来，无人说。
 >> 
词牌介绍


rhythmic: 满江红
author: 赵老
content:
见说春时，新波涨、二川溶溢。
今底事、沙痕犹褪，石渠悭碧。
人意不须长作解，兴来便向杯中觅。
纵茂林修竹记山阴，千年一。
薰吹动，春工毕。
桥上景，壶中日。
况梅肥笋嫩，雨微鱼出。
只恐延英催入觐，不教绿野长均逸。
任多情、胡蝶满园飞，狂踪迹。
 >> 
词牌介绍


rhythmic: 满江红
author: 赵老
content:
西郭园林，湖光净、暮寒清溢。
明月上，近环山翠，远摇天碧。
粉泽兰膏违俗尚，岩花磴蔓从谁觅。
问近来、铛脚许何人，吾其一。
欢乐事，休教毕。
经後夜，思前日。
想无心不竞，水流云出。
物外烟霞供啸咏，个中鱼鸟同休逸。
又何须、浮海访三山，寻仙迹。
 >> 
词牌介绍


rhythmic: 满江红
author: 赵老
content:
潇洒星郎，吹绿鬓、胜游霞举。
秋又半，月磨云翳，籁传风语。
太一青黎光对射，中流荡漾莲舟舞。
戏人间、今夜水精宫，前无古。
吾家是，蓬山侣。
歌舞袖，苹花渚。
拟问津斜汉，乘槎南浦。
谒帝通明今得便，素娥拍手心先许。
笑画阑、三十六宫秋，花如土。
 >> 
词牌介绍


rhythmic: 念奴娇
author: 赵老
content:
冰蟾驾月，荡寒光、不见层波层碧。
几岁中秋争得似，云卷秋声寂寂。
多谢星郎，来陪贤令，快赏鳌峰极。
广寒宫近，素娥不靳馀力。
夜久露落琼浆，神京归路，有云翘前迹。
当日仙人曾驭气，只学神交龟息。
今夜清尊，一齐分付，稳是乘槎客。
天津重到，霓裳何似闻笛。
 >> 
词牌介绍


rhythmic: 水调歌头
author: 赵老
content:
梅仙了无讼，拄笏看西山。
山涵秋晓，水光磨荡有无间。
自是灵襟空洞，更望风云吞吐，浩渺白鸥闲。
高诵远游赋，独立桂香阑。
谩常谈，如观水，要观澜。
物情长在，人生何用苦求难。
随我一觞一咏，任彼非元彼非白，唯放酒杯宽。
富贵偿来事，天道管知还。
 >> 
词牌介绍


rhythmic: 永遇乐
author: 赵老
content:
香雪堆梅，绣丝蹙柳，仙馆春到。
午夜华灯，烘春艳粉，月借今宵好。
衮衣摇曳，簪缨闲绕，共祝大椿难老。
望台躔、明星一点，冰壶表里相照。
诞弥令节，欣欣物态，共喜重生周召。
八鼎勋庸，九夷姓字，策杖孤鸿杳。
鸦啼鹊噪，兰馨松茂，把酒共春一笑。
管如今、盐梅再梦，夜铃命诏。
 >> 
词牌介绍


rhythmic: 醉蓬莱
author: 赵老
content:
听都人歌咏，便启金瓯，再登元老。
山色溪声，与春风齐到。
补衮工夫，望梅心绪，见丹青重好。
鹊噪晴空，灯迎诞节，槐堂欢笑。
正是元宵，满天和气，璧月流光，雪消寒峭。
今夜今年，表千年同照。
万象森罗，一奁清莹，影山河多少。
玉烛调新，彩眉常喜，寰瀛春晓。


rhythmic: 醉蓬莱
author: 赵老
content:
记青蛇感异，後日扶颠，太平人瑞。
壮岁弹冠，有经邦高志。
晚上文墀，载严霜简，便云龙交际。
紫极旋枢，金蝉映衮，乾坤开霁。
底事当时，饮江胡马，一望云旗，倒戈投贽。
此片丹心，几风声鹤唳。
烟息尘收，水明山丽，只五湖相记。
今夜华灯，火城信息，千年荣贵。


rhythmic: 石州引・石州慢
author: 谢懋
content:
日脚斜明，秋色半阴，人意凄楚。
飞雪特地凝愁，做弄晚来微雨。
谁家别院，舞困几叶霜红，西风送客闻砧杵。
鞭马出都门，正潮平洲渚。
无语。
匆匆短棹，满载离愁，片帆高举。
京洛红尘，因念几年羁旅。
浅颦轻笑，旧时风月逢迎，别来谁画双眉妩。
回首一销凝，望归鸿容与。


rhythmic: 洞仙歌
author: 谢懋
content:
愁边雨细。
漠漠天如醉。
摇扬游丝晚风外。
酿轻寒、和暝色，花柳难胜，春自老，谁管啼红敛翠。
关情潜入夜，斜湿帘栊，几处挑灯耿无寐。
念阳台、当日事，好伴云来，因个甚、不入襄王梦里。
便添起、寒潮卷长江，又恐是离人，断肠清泪。
 >> 
词牌介绍


rhythmic: 风流子
author: 谢懋
content:
少年多行乐，方豪健、何处不嬉游。
记情逐艳波，暖香斜径，醉摇鞭影，扑絮青楼。
难忘是，笑歌偏婉娩，乡号得温柔。
娇雨娱云，旋宽衣带，剩风残月，都在眉头。
一成憔悴损，人惊怪，空自引镜堪羞。
谁念短封难托，征雁虚浮。
念夜寒灯火，懒寻前梦，满窗风雨，供断闲愁。
情到不堪言处，却悔风流。


rhythmic: 念奴娇
author: 谢懋
content:
霁天湛碧。
正新凉风露，冰壶清彻。
河汉无声光练练，涌处银蟾孤绝。
岩桂香飘，井梧影转，冷浸官袍洁。
西厢往事，一帘清梦凄切。
肠断楚峡云归，尊前无绪，知有愁如发。
此夕常娥应也恨，冷落琼楼金阕。
禁漏迢迢，边鸿杳杳，幽意凭谁决。
阑干星斗，落梅三弄初阕。
 >> 
词牌介绍


rhythmic: 解连环
author: 谢懋
content:
雁空辽邈。
衬鱼鳞浪浅，护霜云薄。
念故人、千里音尘，正山月朦胧，水村依约。
见说瑶姬，拥十二、碧峰如削。
倚孤芳澹伫，冷笑岁华，可堪寂寞。
情多为谁瘦弱。
爱吹芗弄粉，斜搴珠箔。
自然林壑精神，想回首东风，万花羞落。
梦绕南楼，对皓月、忍思量著。
但销凝、夜阑酒醒，数声画角。


rhythmic: 蓦山溪
author: 谢懋
content:
厌厌睡起，无限春情绪。
柳色借轻烟，尚瘦怯、东风倦舞。
海棠红皱，不奈晚来寒，帘半卷，日西沈，寂寞闲庭户。
飞雪无据。
化作冥雨。
愁里见春来，又只恐、愁催春去。
惜花人老，芳草梦凄迷，题欲遍，琐窗纱，总是伤春句。
 >> 
词牌介绍


rhythmic: 风入松
author: 谢懋
content:
老年长忆少年狂。
宿粉栖香。
自怜独得东君意，有三年、窥宋东墙。
笑无落花红影，醉眠芳草斜阳。
事随春梦去悠扬。
休去思量。
近来眼底无姚魏，有谁更、管领年芳。
换得河阳衰鬓，一帘烟雨梅黄。
 >> 
词牌介绍


rhythmic: 水调歌头
author: 张孝祥
content:
天上掌纶手，阃外折冲才。
发踪指示，平荡全楚息氛埃。
缓带轻裘多暇，燕寝森严兵卫，香篆几徘徊。
襦绔见歌咏，桃李藉栽培。
紫泥封，天笔润，日边来。
趣装入觐，行矣归去作盐梅。
祖帐不须遮道，看取眉间一点，喜气入尊。
此去沙堤路，平步上三台。
 >> 
词牌介绍


rhythmic: 水调歌头
author: 张孝祥
content:
客里送行客，常苦不胜情。
见公秣马东去，底事却欣欣。
不为青毡俯拾，自是公家旧物，何必更关心。
且喜谢安石，重起为苍生。
圣天子，方侧席，选豪英。
日边仍有知己，应剡荐章间。
好把文经武略，换取碧幢红旆，谈笑扫胡尘。
勋业在此举，莫厌短长亭。
 >> 
词牌介绍


rhythmic: 木兰花・玉楼春
author: 张孝祥
content:
拥貔貅万骑，聚千里、铁衣寒。
正玉帐连云，油幢映日，飞箭天山。
锦城起方面重，对筹壶、尽日雅歌闲。
休遣沙场虏骑，尚馀匹马空还。
那看。
更值春残。
斟绿醑、对朱颜。
正宿雨催红，和风换翠，梅小香悭。
牙旗渐西去也，望梁州、故垒暮云间。
休使佳人敛黛，断肠低唱阳关。


rhythmic: 雨中花・夜行船
author: 张孝祥
content:
一舸凌风，斗酒酹江，翩然乘兴东游。
欲吐平生孤愤，壮气横秋。
浩荡锦囊诗卷，从容玉帐兵筹。
有当时桥下，取履仙翁，谈笑同舟。
先贤济世，偶耳功名，事成岂为封留。
何况我、君恩深重，欲报无由。
长望东南气王，从教西北云浮。
断鸿万里，不堪回首，赤县神州。


rhythmic: 念奴娇
author: 张孝祥
content:
海云四敛，太清楼、极目一天秋色。
明月飞来云雾尽，城郭山川历历。
良夜悠悠，西风袅袅，银汉冰轮侧。
云霓三弄，广寒宫殿长笛。
偏照紫府瑶台，香笼玉座，翠霭迷南北。
天上人间凝望处，应有乘风归客。
露滴金盘，凉生玉宇，满地新霜白。
壶中清赏，画檐高挂虚碧。
 >> 
词牌介绍


rhythmic: 念奴娇
author: 张孝祥
content:
风帆更起，望一天秋色，离愁无数。
明日重阳尊酒里，谁与黄花为主。
别岸风烟，孤舟灯火，今夕知何处。
不如江月，照伊清夜同去。
船过采石江边，望夫山下，酌水应怀古。
德耀归来虽富贵，忍弃平生荆布。
默想音容，遥怜儿女，独立衡皋暮。
桐乡君子，念予憔悴如许。
 >> 
词牌介绍


rhythmic: 蓦山溪
author: 张孝祥
content:
雄风豪雨，时节清明近。
帘幕起轻寒，暖红炉、笑翻灰烬。
阴藏迟日，欲验几多长，绣工慵，围棋倦，香篆频销印。
茂林芳径，绿变红添润。
桃杏意酣酣，占前头、一番花信。
华堂尊酒，但作艳阳歌，禽声喜，流云尽，明日春游俊。
 >> 
词牌介绍


rhythmic: 水调歌头
author: 张孝祥
content:
湖海倦游客，江汉有归舟。
西风千里，送我今夜岳阳楼。
日落君山云气，春到沅湘草木，远思渺难收。
徙倚栏杆久，缺月挂帘钩。
雄三楚，吞七泽，隘九州。
人间好处，何处更似此楼头。
欲吊沈累无所，但有渔儿樵子，哀此写离忧。
回首叫虞舜，杜若满芳洲。
 >> 
词牌介绍


rhythmic: 风入松
author: 张孝祥
content:
玉妃孤艳照冰霜。
初试道家妆。
素衣嫌怕娥妒，染成宫样鹅黄。
宫额娇涂飞燕，缕金愁立秋娘。
湘罗百濯蹙香囊。
蜜露缀琼芳。
蔷薇水蘸檀心紫，郁金薰染浓香。
萼绿轻移云袜，华清低舞霓裳。
 >> 
词牌介绍


rhythmic: 瑞鹤仙
author: 郭世模
content:
云阶连月地。
记旧游、身在温柔乡里。
花阴透窗绮。
罗衾拥残梦，流莺惊起。
银瓶水沸。
待梳妆、屏风共倚。
看情眉恨眼，宿粉剩香，乱愁无际。
长记。
多情消减，宋玉连墙，茂陵同里。
离怀似水。
天涯路，叹愁悴。
想鸳机织锦，鸾台窥镜，秦丝幽怨未已。
好归去、共把琴书，倚娇扶醉。
 >> 
词牌介绍


rhythmic: 念奴娇
author: 郭世模
content:
光风转蕙，泛崇兰、漠漠满城飞絮。
金谷楼危山共远，几点亭亭烟树。
枝上残花，胭脂满地，乱落如红雨。
青春将暮，玉箫声在何处。
无端天与娉婷，帘钩鹦鹉，梦断闻残语。
玉骨瘦来无一把，手挹罗衣看取。
江北江南，灵均去後，谁采苹花与。
香销云散，断魂分付潮去。
 >> 
词牌介绍


rhythmic: 念奴娇
author: 黄谈
content:
午风清暑，过西湖隐约，曾游堤路。
云径烟扉人境绝，真是珠宫玄圃。
倦倚阑干，笑呼艇子，同入荷花去。
一杯相属，恍然身在何许。
休怪梦入巫云，凌波罗袜，我在迷湘浦。
缥缈惊鸿飞燕举，却怨严城钟鼓。
百斛明珠，千金骏马，豪气今犹故。
归来清晓，幅巾犹带香露。
 >> 
词牌介绍


rhythmic: 水调歌头
author: 张
content:
雪月两相映，水石互悲鸣。
不知岩上枯木，今夜若为情。
应见尘中胶扰，便道山间空旷，与麽了平生。
与麽平生了，□水不流行。
起披衣，瞻碧汉，露华清。
寥寥千载，此事本分明。
若向乾坤识易，便信行藏无间，处处总圆成。
记取渊冰语，莫错定盘星。
 >> 
词牌介绍


rhythmic: 水龙吟
author: 阎苍舒
content:
少年闻说京华，上元景色烘晴昼。
朱轮画毂，雕鞍玉勒，九衢争骤。
春满鳌山，夜沈陆海，一天星斗。
正红球过了，鸣鞘声断，迥鸾驭、钧天奏。
谁料此生亲到，十五年、都城如旧。
而今但有，伤心烟雾，萦愁杨柳。
宝宫前，绛霄楼下，不堪回首。
愿皇图早复，端门灯火，照人还又。
 >> 
词牌介绍


rhythmic: 念奴娇
author: 崔敦礼
content:
吴松江畔，对烟波浩渺，相忘鸥鸟。
日日篮舆湖上路，十里珠帘惊笑。
高下楼台，浅深溪坞，著此香山老。
辋川图上，好风吹梦曾到。
不用金谷繁华，碧城修竹，自比封君号。
万壑千岩天付与，一洗寒酸郊岛。
霖雨方思，烟尘未扫，合挽三江倒。
功成名遂，却来依旧华表。
 >> 
词牌介绍


rhythmic: 水调歌头
author: 崔敦礼
content:
倚棹太湖畔，踏月上垂虹。
银涛万顷无际，渺渺欲浮空。
为问瀛洲何在，我欲骑鲸归去，挥手谢尘笼。
未得世缘了，佳处且从容。
饮湖光，披晓月，抹春风。
平生豪气安用，江海兴无穷。
身在冰壶千里，独倚朱栏一啸，惊起睡中龙。
此乐岂多得，归去莫匆匆。
 >> 
词牌介绍


rhythmic: 洞仙歌
author: 陈造
content:
蝶狂风闹，不到凝香地。
谁见飞琼巧梳洗。
厌孤标冷艳，不入时宜，银烛底，酒沁冰肌未睡。
东君怜索寞，分寄寒斋，闹耐残醒嗅芳蕊。
费西湖东阁，多少诗愁，援采笔、重与江梅品第。
算肯容、丹杏接仙游，又却要蕊宫，侍香扶醉。
 >> 
词牌介绍


rhythmic: 水调歌头
author: 陈造
content:
胜日探梅去，邂逅得奇观。
南枝的，陡觉品俗又香悭。
曾是瑶妃清瘦，帝与金丹换骨，酒韵上韶颜。
百叠侈罗袂，小立耐春寒。
凝香地，古仙伯，玉尘间。
烦公持并三友，秀色更堪。
定笑芙蓉骚客，认作东风桃杏，醉眼自相谩。
相见落诗笔，字字漱龙阑。
 >> 
词牌介绍


rhythmic: 念奴娇
author: 王自中
content:
扁舟夜泛，向子陵台下，偃帆收橹。
水阔风摇舟不定。
依约月华新吐。
细酌清泉，痛浇尘臆，唤起先生语。
当年纶钓，为谁高卧烟渚。
还念古往今来，功名可共，能几人光武。
一旦星文惊四海，从此故人何许。
到底轩裳，不如蓑笠，久矣心相与。
天低云淡，浩然吾欲高举。
 >> 
词牌介绍


rhythmic: 水调歌头
author: 李处全
content:
金节照南国，画戟壮陪都。
严谯古角霜晓，雄胜压全吴。
葱倩采香古径，缥缈折梅新奏，春事早关渠。
谁识使君意，行乐与民俱。
披绣幌，薰宝篆，引琼酥。
黄堂富暇，宾幕谈笑足欢娱。
看取十行丹诏，遥指五云深处，归路接亨衢。
玉佩映鸳缀，不老奉轩虞。
 >> 
词牌介绍


rhythmic: 水调歌头
author: 李处全
content:
上马趣携酒，送客古朱方。
秋风斜日山际，低草见牛羊。
酩酊不知更漏，但见横江白露，清映月如霜。
平睨广寒殿，谁说路歧长。
醉还醒，时起舞，念吾乡。
江山尔尔，回首千载几兴亡。
一笑书生事业，谁信管城居士，不换碧油幢。
好在中冷水，击楫奏伊凉。
 >> 
词牌介绍


rhythmic: 百字令・念奴娇
author: 韩
content:
园居好处，是古梅飞动、欺霜凌雪。
底问纷华桃李态，自倚天姿明洁。
城外灵山，桥头玉水，多少佳风月。
岁寒时候，南枝尤与清绝。
几回唤酒寻诗，诗成小醉，絮帽浑侧。
领略不辞身跌宕，一洗群儿啁哳。
太始遗音，元和新样，到了都难说。
草玄经在，对花何闷孤寂。


rhythmic: 贺新郎
author: 韩
content:
又见年年雪。
水浮桥、南岸幽处，周遭森列。
横碧轩中空旧话，独钓寒江愁绝。
更一段、冰霜高洁。
忽得两篇强健曲，倚回风、洒急凭谁说。
嗟巩雒，乃闽浙。
何当醉酒扬雄宅。
问避人避地，其如楚之舆接。
览德已而歌凤去，千仞辉翔难蹑。
我和句、却愁狂辄。
折尽梅花伤岁暮，□撒盐、起絮分才劣。
鸡犬静，涧篱。
 >> 
词牌介绍


rhythmic: 祝英台近
author: 韩
content:
海棠开，春已半，桃李又如许。
一朵梨花，院落阑干雨。
不禁中酒情怀，爱闲懊恼，都忘却、旧题诗处。
燕莺语。
溪岸点点飞绵，杨柳无重数。
带得愁来，莫恁空休去。
断肠芳草天涯，行云荏苒，和好梦、有谁分付。
 >> 
词牌介绍


rhythmic: 水调歌头
author: 韩
content:
新月已如许，我问带湖梅。
人闲题句，赢得浮潋酒盈杯。
落拓豪英满坐，烂漫风骚连纸，天外凤凰来。
只怕轻孤负，莫待巧安排。
空翠滴，寒爽矣，晚佳哉。
为君绝倒，折尽千树玉蓓堆。
渺渺章泉好在，寂寂卢泉仙去，今古付尊。
拍手见花木，放眼记莓苔。
 >> 
词牌介绍


rhythmic: 水调歌头
author: 韩
content:
一曲笙歌外，四座笑谈清。
使君秋霁领客，别乘更宗英。
想像亲闱称寿，写就通家情分，相与庆恩荣。
劝动桂花发，香雾扑帘旌。
功名事，台阁路，好同登。
只今报政归诏，舆论正蜚声。
以我文章学术，与国和平安靖，冠剑入明庭。
应顾棠阴下，野老鬓星星。
 >> 
词牌介绍


rhythmic: 水调歌头
author: 韩
content:
玉水灵山地，燕寝亦书功。
邦人耆老，诞弥佳节以词通。
尔岂知吾恺悌，我乃因君谈笑，祝寿酒杯同。
箫鼓少人会，歌舞为谁容。
观坐客，惊野老，笔如风。
个般酬唱，诏回应上玉华东。
多少家传经济，留与孙谋持守，出处信何穷。
唤起千年调，分付一车公。
 >> 
词牌介绍


rhythmic: 水龙吟
author: 李廷忠
content:
风流最数宣城，奇山秀水神仙府。
琴高台畔，花姑坛上，鸾翔凤舞。
春度玉墀，月升金掌，荣分铜虎。
想少陵，知有异人间出，三百载、留佳句。
岁岁椒盘柏，到明朝、又还重举。
阳和散作，千岩瑞雪，两溪甘雨。
汲取恩波，酿成禄酒，庆公初度。
有东风传报，都人已为，筑沙堤路。
 >> 
词牌介绍


rhythmic: 沁园春
author: 李廷忠
content:
幕府增辉，前度刘郎，又还到来。
看芙蓉池畔，神凝秋水，绮罗丛里，欢动春雷。
彩笔新题，金钗半醉，当日英雄安在哉。
开筵处，是真仙福地，不著纤埃。
堪怜倦客情怀。
听吹竹弹丝金奏谐。
有黄花插鬓，何妨帽，绿橙醒酒，莫惜空。
坐上疏狂，帘间姝丽，应想横波一笑回。
停杯久，待娇歌缓劝，归骑休催。
 >> 
词牌介绍


rhythmic: 满庭芳
author: 方千里
content:
山色澄秋，水光融日，浮萍飘碎还圆。
数行征雁，分破白鸥烟，高下回塘暗谷，写幽思、终日溅溅。
闲凝望，残霞暝霭，何处一渔船。
江南，思旧隐，筠轩野径，茅舍疏椽。
惯携壶花下，帽风前。
想像渊明旧节，琴中趣、何必疏弦。
归欤计，不将五斗，输与北窗眠。
 >> 
词牌介绍


rhythmic: 法曲献仙音
author: 方千里
content:
庭叶飘寒，砌蛩催织，夜色迢迢难度。
细剔灯花，再添香兽，凄凉洞房朱户。
见凤枕羞孤另，相思洒红雨。
有谁语。
道年来，为郎憔悴，音问隔，回首後期尚阻。
寂寞两愁山，锁闲情、无限颦妩。
嫩雪消肌，试罗衣、宽尽腰素。
问何时梦里，趁得好风飞去。


rhythmic: 过秦楼
author: 方千里
content:
柳拂鹅黄，草揉螺黛，院落雨痕才断。
蜂须雾湿，燕嘴泥融，陌上细风频扇。
多少艳景关心，长苦春光，疾如飞箭。
对东风忍负，西园清赏，翠深香远。
空暗忆、醉走铜驼，闲敲金镫，倦迹素衣尘染。
因花瘦觉，为酒情锺，绿鬓几番催变。
何况逢迎向人，眉黛供愁，娇波回倩。
料相思此际，浓似飞红万点。
 >> 
词牌介绍


rhythmic: 侧犯
author: 方千里
content:
四山翠合，一溪碧绕秋容靓。
波定。
见鹭立鱼跳动平镜。
修林散步，古木通幽径。
风静。
烟雾直、池塘倒晴影。
流年旧事，老矣尘心莹。
还暗省。
点吴霜、憔悴愧潘令。
梦忆江南，小园路迥。
愁听。
叶落辘轳金井。


rhythmic: 塞翁吟
author: 方千里
content:
暮色催更鼓，庭户月影胧。
记旧迹、玉楼东。
看枕上芙蓉。
云屏几轴江南画，香篆炉暖烟空。
睡起处，绣衾重。
尚残酒潮红。
忡忡。
从分散，歌稀宴小，怀丽质，浑如梦中。
苦寂寞、离情万绪，似秋後、怯雨芭蕉，不展愁封。
何时细语，此夕相思，曾对西风。


rhythmic: 风流子
author: 方千里
content:
河梁携手别，临歧语，共约踏青归。
自双燕再来，断无音信，海棠开了，还又参差。
料此际，笑随花便面，醉骋锦障泥。
不忆故园，粉愁香怨，忍教华屋，绿惨红悲。
旧家歌舞地，生疏久，尘暗凤缕罗衣。
何限可怜心事，难诉欢期。
但两点愁蛾，才开重敛，几行清泪，欲制还垂。
争表为郎憔悴，相见方知。


rhythmic: 华胥引
author: 方千里
content:
长亭无数，羁客将归，故园换叶。
乳鸭随波，轻苹满渚时共唼。
接眼春色何穷，更橹声伊轧。
思忆前欢，未言心已愁怯。
欺鬓吴霜。
恨星星、又还盈镊。
锦纹鱼素，那堪重翻再阅。
粉指香痕依旧，在绣裳鸳箧。
多少相思，皱成眉上千叠。


rhythmic: 宴清都
author: 方千里
content:
暮色闻津鼓。
烟波碧、数行征雁时度。
轻榔聚网，长歌和楫，水村渔户。
行人又落天涯，但怅望、高阳伴侣。
记旧日、酒卸宫袍，马酬少妾词赋。
如今鬓影萧然，相逢似雪，徒话愁苦。
芳尘暗陌。
残花遍野，岁华空去。
垂阳翠拂门径，尚梦想、当时住处。
纵早归、绿渐成阴，青娥在否。


rhythmic: 四园竹
author: 方千里
content:
花骢纵策，制泪掩斜扉。
玉炉细袅，鸳被半闲，萧瑟罗帏。
银漏声，那更杂、疏疏雨里，此时怀抱谁知。
恨凄其。
西窗自剪寒花，沈吟暗数归期。
最爱深情密意，无限当年，往复诗辞。
千万纸。
甚近日、人来字渐稀。


rhythmic: 齐天乐
author: 方千里
content:
碧纱窗外黄鹂语，声声似愁春晚。
岸柳飘绵，庭花堕雪，惟有平芜如剪。
重门尚掩。
看风动疏帘，浪铺湘簟。
暗想前欢，旧游心事寄诗卷。
鳞鸿音信未睹，梦魂寻访後，关山又隔无限。
客馆愁思，天涯倦迹，几许良宵展转。
闲情意远。
记密阁深闺，绣衾罗荐。
睡起无人，料应眉黛敛。
 >> 
词牌介绍


rhythmic: 霜叶飞
author: 方千里
content:
塞云垂地，堤烟重，燕鸿初度江表。
露荷风柳向人疏，台榭还清悄。
恨脉脉、离情怨晓。
相思魂梦银屏小。
奈倦客征衣，自遍拂尘埃，玉镜羞照。
无限静陌幽坊，追欢寻赏，未落人後先到。
少年心事转头空，况老来怀抱。
尽绿叶红英过了。
离声慵整当时调。
问丽质，从憔悴，消减腰围，似郎多少。


rhythmic: 蕙兰芳・蕙兰芳引
author: 方千里
content:
庭院雨晴，倚斜照、睡馀双鹜。
正学染修蛾，官柳细匀黛绿。
绣帘半卷，透笑语、琐窗华屋。
带脆声咽韵，远近时闻丝竹。
乍著单衣，才拈圆扇，气候暄燠。
趁骄马香车，同按绣坊画曲。
人生如寄，浪勤耳目。
归醉乡，犹胜旅情愁独。


rhythmic: 塞垣春
author: 方千里
content:
四远天垂野。
向晚景，雕鞍卸。
吴蓝滴草，塞锦藏柳，风物堪画。
对雨收雾霁初晴也。
正陌上、烟光洒。
听黄鹂、啼红树，短长音□如写。
怀抱几多愁，年时趁、欢会幽雅。
尽日足相思，奈春昼难夜。
念征尘、满堆襟袖，那堪更、独游花阴下。
一别鬓毛减，镜中霜满把。


rhythmic: 丁香结
author: 方千里
content:
烟湿高花，雨藏低叶，为谁翠消红陨。
叹水流波迅。
抚艳景、尚有轻阴馀润。
乳莺啼处路，思归意、泪眼暗忍。
青青榆荚满地，纵买闲愁难尽。
勾引。
正记著年时，乍怯春寒阵阵。
小阁幽窗，残妆剩粉，黛眉曾晕。
迢递魂梦万里，恨断柔肠寸。
知何时重见，空为相思瘦损。


rhythmic: 氐州第一
author: 方千里
content:
朝日融怡，天气艳冶，桃英杏萼犹小。
燕垒初营，蜂衙乍散，池面烟光缥缈。
芳草如薰，更潋滟、波光相照。
锦绣萦回，丹青映发，未容春老。
倦客自嗟清兴少。
念归记、梦魂飞绕。
浪阔鱼沈，云高雁阻，瞪目添愁抱。
忆香闺、临丽景，无人伴、轻颦浅笑。
想像消魂，怨东风、孤衾独晓。


rhythmic: 庆春宫・高阳台
author: 方千里
content:
宿霭笼晴。
层云遮日，送春望断愁城。
篱落堆花，帘栊飞絮，更堪远近莺声。
岁华流转，似行蚁、盘旋万星。
人生如寄，利锁名缰，何用萦萦。
皓发相迎。
斜照难留，朝雾多零。
宜趁良辰，何妨高会，为酬月皎风清。
舞台歌榭，遇得旅、欢期易成。
莫辞杯酒，天赋吾曹，特地锺情。


rhythmic: 红林擒近
author: 方千里
content:
花幕高烧烛，兽炉深炷香。
寒色上楼阁，春威遍池塘。
多情天孙罢织，故与玉女穿窗。
素脸浅约宫装。
风韵胜笙簧。
游冶寻旧侣，尊酒老吾乡。
清歌度曲，何妨尘落雕梁。
任瑶阶平尺，珠帘人报，剩拼酩酊飞羽觞。


rhythmic: 红林擒近
author: 方千里
content:
晓起山光惨，晚来花意寒。
映月衣纤缟，因风佩琅。
三弄江梅听彻，几点岸柳飘残。
宛然舞曲初翻。
帘影卷波澜。
把酒同唤醒，促膝小留欢。
清狂痛饮，能消多少杯盘。
况人生如寄，相逢半老，岁华休作容易看。


rhythmic: 满路花・促拍满路花
author: 方千里
content:
帘筛月影金，风卷杨花雪。
天边鸿雁少，音尘绝。
春光欲暮，客心归心折。
江湖波浪阔。
目断家山，料应易过佳节。
柔情千点，杜宇枝头血。
危肠馀寸许，谁能接。
眠思梦忆，不似今番切。
欲对何人说。
揽镜沈吟，瘦来须有差别。


rhythmic: 解语花
author: 方千里
content:
长空淡碧，素魄凝辉，星斗寒相射。
凤楼鸳瓦。
天风动，冉冉佩环高下。
歌清韵雅。
对好景、芳樽满把。
花雾浓，灯火荧煌，笑语烘兰麝。
千斛明珠照夜。
况人如图画，明艳容冶。
绣巾香帕。
归来路，缓逐杏鞯骄马。
笙歌散也。
愁万炬、绛莲分谢。
更楼残，惊听西楼，吹小梅初罢。
 >> 
词牌介绍


rhythmic: 六么令
author: 方千里
content:
照人明艳，肌雪消繁燠。
娇云慢垂柔领，绀发浓於沐。
微晕红潮一线，拂拂桃腮熟。
群芳难逐。
天香国艳，试比春兰共秋菊。
当时相见恨晚，彼此萦心目。
别後空忆仙姿，路隔吹箫玉。
何处栏干十二，缥缈阳台曲。
佳期重卜。
都将离恨，拼与尊前细留嘱。


rhythmic: 倒犯
author: 方千里
content:
尽日、任梧桐自飞，翠阶慵扫。
闲云散缟。
秋容莹、暮天清窈。
斜阳到地，楼阁参差帘栊悄。
嫩袖舞凉，拂拂生林表。
荡尘襟，写名。
携手故国，胜事寻踪，松篁幽径。
曲沼瞰静绿，荫檐影、龟鱼小。
信倦迹、归来好。
倩叮咛、长安游子道。
任鬓发霜侵，莫待菱花照。
醉乡深处老。


rhythmic: 大
author: 方千里
content:
正夕阳闲，秋光淡，鸳瓦参差华屋。
高低帘幕迥，但风摇环佩，细声频触。
瘦怯单衣，凉生两袖，零乱庭梧窗竹。
相思谁能会，是归程客梦，路谙心熟。
况时节黄昏，闲门人静，凭栏身独。
欢情何太速。
岁华似、飞马驰轻毂。
谩自叹、河阳青鬓，苒苒如霜，把菱花、怅然凝目。
老去疏狂减，思堕策、小坊幽曲。
趁游乐、繁华国。
回首无绪，清泪纷於红菽。
话愁更堪剪烛。


rhythmic: 玉烛新
author: 方千里
content:
海棠初雨後。
似露粉妆成，肉红团就。
太真帐里，春眠醒、缓蹙楼前宫漏。
潮生酒晕，独自倚、阑干时候。
吹鬓影、斜立东风，馀寒半侵罗袖。
骊山宫殿无人，想笑问君王，艳容如否。
万花竞斗。
难比并、丽美巧匀丰瘦。
闺房挺秀。
□一顾、丹铅低首。
应对、羯鼓声中，清歌美奏。


rhythmic: 花犯
author: 方千里
content:
渚风低，芙蓉万朵，清妍赋情味。
雾绡红缀。
看曼立分行，闲淡佳丽。
靓姿艳冶相扶倚。
高低纷愠喜。
正晓色、懒窥妆面，娇眠翠被。
秋光为花且徘徊，朱颜迎缟露，还应憔悴。
腰肢小，腮痕嫩、更堪飘坠。
风流事、旧宫暗锁，谁复见、尘生香步里。
谩叹息、玉儿何许，繁华空逝水。


rhythmic: 水龙吟
author: 方千里
content:
锦城春色移根，丽姿迥压江南地。
琼酥拂脸，彩云满袖，群芳羞避。
双燕来时，暮寒庭院，雨藏烟闭。
正□□未足，宫妆尚怯，还轻洒胭脂泪。
长是欢游花底。
怕东风、陡成怨吹。
高烧银烛，梁州催按，歌声渐起。
绿态多慵，红情不语，动摇人意。
算吴宫独步，昭阳第一，可依稀比。
 >> 
词牌介绍


rhythmic: 六丑
author: 方千里
content:
看流莺度柳，似急响、金梭飞掷。
护巢占泥，翩翩飞燕翼。
昨梦前迹。
暗数欢娱处，艳花幽草，纵冶游南国。
芳心荡漾如波泽。
系马青门，停车紫陌。
年华转头堪惜。
奈离襟别袂，容易疏隔。
人间春寂。
谩云容暮碧。
远水沈双鲤、无信息。
天涯渐老羁客。
叹良宵漏断，独眠愁极。
吴霜皎、半侵华帻。
谁复省十载，匀香晕粉，髻倾鬟侧。
相思意、不离潮汐。
想旧家、接酒巡歌计，今难再得。


rhythmic: 兰陵王
author: 方千里
content:
晚烟直。
池沼波痕皱碧。
年芳为、花态柳情，采粉揉蓝酿春色。
繁华记上国。
曾识。
倾城幼客。
风流是、联句送钩，笺绿绡红递书尺。
行云去无迹。
念暖响歌台，香雾瑶席。
当时谁信盟言食。
知一岁离聚，几多间阻，人生如梦寄堠驿。
况分散南北。
悲恻。
万愁积。
奈鸾凤欢疏，鱼雁音寂。
天涯何处相思极。
但目断芳草，恨随塞笛。
那堪庭院，更听得，夜雨滴。


rhythmic: 西河
author: 方千里
content:
都会地。
东南王气须记。
龙盘凤舞到钱塘，瑞烟回起。
画图彩笔写西湖，波光溶漾无际。
翠栏最宜半倚。
柳阴骏马谁系。
鳞差观阁接飞，衙庐万垒。
倒空碧浸软琉璃，云收天净如水。
夕阳照晚听近市。
沸笙箫、劝动闾里。
比屋乐逢尧世。
好相将载酒寻歌玄对。
酬答年华莺花里。


rhythmic: 三部乐
author: 方千里
content:
帘卷窗明，听杜宇乍啼，漏声初绝。
乱云收尽，天际□留残月。
奈相送、行客将归，怅去程渐促，霁色催发。
断魂别浦，自上孤舟如叶。
悠悠音信易隔。
纵怨怀恨语，到见时难说。
堪嗟水流急景，霜飞华发。
想家山、路穷望睫。
空倚仗、魂亲梦切。
不似嫩朵，犹能替、离绪千结。


rhythmic: 满路花・促拍满路花
author: 方千里
content:
莺飞翠柳摇，鱼跃浮萍破。
班班红杏子，交榴火。
池台昼永，缭绕花阴裹。
山色遥供座。
枕簟清凉，北窗时唤高卧。
翻思少年，走马铜驼左。
归来敲镫月，留关锁。
年华老矣，事逐浮云过。
今吾非故我。
那日尊前，祗今问有谁呵。


rhythmic: 沁园春
author: 吴泳
content:
鸣兮，卉木萋止，维暮之春。
笑憨翁渐老，年加三豆，呆郎多事，诗记三星。
六十有三，高吟勇退，只有尧夫范景仁。
从今去，且亭前放鹤，溪上垂纶。
交亲。
散落如云。
仅留得尊前康健身。
有一编书传，一囊诗稿，一枰棋谱，一卷茶经。
红杏尚书，碧桃学士，看了虚名都赚人。
成何事，独青山有趣，白发无情。
 >> 
词牌介绍


rhythmic: 摸鱼儿
author: 吴泳
content:
甚一般、化工模子。
铸成一个拙底。
生来不向春头上，却跨暮春婪尾。
蓦省记。
早冉冉花阴，НН循除水。
虽然恁地。
但笑咏春风，闲推鸣瑟，别自有真意。
从前看，三十七年都未。
醉生声利场里。
浮云破处窗涵月，唤得自家醒起。
别料理。
那玉燕石麟，不当真符瑞。
彻头地位。
也须是长年，闻些好语，作个标月指。
 >> 
词牌介绍


rhythmic: 沁园春
author: 吴泳
content:
春事阑斑，桐花烂漫，不堪凤栖。
叹交枰世道，容容是福，危航宦海，了了成痴。
邵子豪情，乐天狂态，六十六年才觉非。
溪山畔，要看承风月，舍我其谁。
文章高下随时。
料织锦应须用锦机。
愧老无健笔，高凌月胁，病无佳句，下解人颐。
君昔东坡，我今韩愈，造化一炉如小儿。
都休管，看龟翻荷露，燕落芹泥。
 >> 
词牌介绍


rhythmic: 满江红
author: 吴泳
content:
手摘桐花，怅还是、春风婪尾。
按锦瑟、一弦一柱，又添一岁。
紫马西来疑是梦，朱衣双引浑如醉。
较香山、七十欠三年，吾衰矣。
红袖却，青尊止。
檀板住，琼杯废。
淡香凝一室，自观生意。
事业不堪霜满镜，文章底用花如绮。
笑江滨、游女尚高歌，滕王记。
 >> 
词牌介绍


rhythmic: 满江红
author: 吴泳
content:
梦绕家山，曾访问、鹤林遗迹。
见老鹤、翩跹飞下，方瞳如漆。
蕙帐香消形色静，玉笙吹彻丰神逸。
梦醒来、忽记鹤归时，翁生日。
南陌杖，东山屐。
红楼酒，青霄笛。
料中梁何似，涪江今夕。
君不见洛阳耆英会，花前雅放诗闲适。
独北都、留守未归来，七十一。
 >> 
词牌介绍


rhythmic: 水龙吟
author: 吴泳
content:
清江社雨初晴，秋香吹彻高堂晓。
天然带得，酒星风骨，诗囊才调。
沔水春深，屏山月淡，吟鞭俱到。
算一生绕遍，瑶阶玉树，如君样、人间少。
未放鹤归华表。
伴仙翁、依然天杪。
知他费几，雁边红粒，马边青草。
待得清夷，彩衣花绶，哄堂一笑。
且和平心事，等闲博个，千秋不老。
 >> 
词牌介绍


rhythmic: 贺新凉・贺新郎
author: 吴泳
content:
碧嶂青红路。
近重阳、不寒不暖，不风不雨。
杜宇花残银杏过，犹有秋英未吐。
但日对、南山延伫。
碧落仙人骑赤鲤，渺风烟、不上瞿塘去。
来伴我，宛陵住。
西风画角高堂暮。
炙银灯、疏帘影里，笑呼儿女。
爷作嘉兴新太守，囝拜鹗书天府。
况哥共、白头相聚。
天分从来锺至乐，更谁思、野鸭鸳鸯语。
提大斗，酌寒露。


rhythmic: 八声甘州
author: 吴泳
content:
又一番、沪水出。
江声汹鸣鼍。
正南人争望，转移虎节，弹压鲸波。
未见元戎羽葆，民气已冲和。
不待禁中选，李牧廉颇。
却顾边陲以北，似乘航共济，亡楫中河。
纵缆头襦尾，其奈不牢何。
□明公、一襟忠愤，想誓江、无日不酣歌。
当津者，岂应袖手，长宴江沱。


rhythmic: 摸鱼儿
author: 吴泳
content:
倚南墙、几回凝伫。
绿筠冉冉如故。
帝城景色缘何事，一半花枝风雨。
收听取。
这气象精神，则要人来做。
当留客处。
且遇酒高歌，逢场戏剧，莫作皱眉事。
那个是，紫佩飞霞仙侣。
云步如许。
清闲笑我如鸥鹭。
不肯对松觅句。
萍散聚。
又明月、还寻锦里烟霞路。
浮名自误。
待好好归来，携筒载酒，同访子云去。
 >> 
词牌介绍


rhythmic: 水龙吟
author: 吴泳
content:
修篁翠葆人家，分明水槛光中住。
就中得要，危亭瞰渌，小桥当路。
一榻桃笙，半窗竹简，清凉如许。
纵武陵佳丽，若耶深窈，那得似、双溪趣。
一夜檐花落枕，想鱼天、涨痕新露。
多君唤我，扫花作晚，解衣逃暑。
脍切银丝，酒招玉友，曲歌金缕。
愿张郎，长与莲花相似，朝朝暮暮。
 >> 
词牌介绍


rhythmic: 鱼游春水
author: 吴泳
content:
东里韶光早。
百舌枝头啼碎了。
溪梅开尽，池水绿波还皱。
种柳先生觉意阑，看花君子非年少。
心似淡云，梦随芳草。
满地松花不扫。
镇日春愁萦怀抱。
谁能击筑长歌，吹笳清啸。
寄声玉关行人道，未报君恩难便老。
鸡塞雨寒，戍楼烟渺。


rhythmic: 祝英台・祝英台近
author: 吴泳
content:
小池塘，闲院落，薄薄见山影。
杨柳风来，吹彻醉魂醒。
有时低按秦筝，高歌水调，落花外、纷纷人境。
猛深省。
但有竹屋三间，莲田二顷。
便可休官，日对漏壶永。
假饶是、红杏尚书，碧桃学士，买不得、朱颜芳景。


rhythmic: 千秋岁
author: 吴泳
content:
松舟桂楫。
苕溪头别。
秋後雨，春前雪。
书凭湖雁寄，手把江蓠折。
人未老，相看元似来时节。
芳草鸣。
野菜飞黄蝶。
时易去，愁难说。
析波浮玉醴，换火银叶。
拚醉也，马蹄归踏梨花月。
 >> 
词牌介绍


rhythmic: 上西平・金人捧露盘
author: 吴泳
content:
似斜斜，才整整，又霏霏。
今夜里、窗户先知。
嫌春未透，故穿庭树作花飞。
起来寻访剡溪人，半压桥低。
兔园册，渔江画，兰房曲，竹丘诗。
怎模得、似当时。
天寒堕指，问谁能解白登围。
也须凭酒遣拿担，击乱鹅池。


rhythmic: 沁园春
author: 吴泳
content:
夸说洪都，西滕王阁，北豫章台。
对雨帘半卷，江横如旧，沟亭压，梯上无媒。
但有江山，更无豪杰，拔脚风尘外一杯。
题千墨，须杜陵老手，太白天才。
力能笔走风雷。
人道是闽乡老万回。
把崇天普地，层胸荡出，横今竖古，信手拈来。
使翰墨场，著伏波老，上马犹堪矍铄哉。
今耄矣，独莼鲈在梦，泉石萦怀。
 >> 
词牌介绍


rhythmic: 满江红
author: 吴泳
content:
伶俐聪明，都不似、阿奴碌碌。
渐欲买、青山路隐，白云同宿。
半醉尽教乌帻堕，熟眠休管屏风触。
算人生、能有几时闲，金乌速。
粗粗饭，天仓粟。
浊浊酒，天家禄。
更钓鲜采薇，有何不足。
君不见当年金谷事，绿珠弄笛椒涂屋。
到而今、富贵一场空，终非福。
 >> 
词牌介绍


rhythmic: 满江红
author: 吴泳
content:
元帅筹边，谁肯办、向前一著。
大丞相、孙儿挺伟，素闲兵略。
杨柳依依烟在眼，檀车春浮脚。
更何妨、二十五长亭，横冰槊。
登剑栈，怀关洛。
机易去，愁难割。
岂而今全是，从前都错。
鹿走未知真局面，兽穷渐近空篱落。
早经营、勋业复归来，江头酌。
 >> 
词牌介绍


rhythmic: 永遇乐
author: 黄裳
content:
朝霭藏晖，客袍惊暖，天巧无意。
杳杳谁知，包含造化，忽作人间瑞。
儿童欢笑，忙来花下，便饮九春和气。
急拿舟，高人乘兴，江天助我幽思。
缤纷似翦，峥嵘如画，莫道冬容憔悴。
恍象含空，尘无一点，疑在天宫里。
酒楼酣宴，茶轩清玩，且待桂花来至。
有馀光，明年待看，明红暗翠。
 >> 
词牌介绍


rhythmic: 永遇乐
author: 黄裳
content:
天接重云，月临残腊，时有幽意。
化作瑶池，纷纷戏蝶，一色非人世。
无情征雁，乘风南向，怅望有情难寄。
暖惊梅，先传芳信，夜来万宝春至。
中齐胜境，东藩和气，自有名园佳丽。
一梦休嗟，三千好客，何处寻珠履。
小堂人静，尊前清昼，好惜岁华如逝。
管弦中，金杯更劝，朱颜皓齿。
 >> 
词牌介绍


rhythmic: 蓦山溪
author: 黄裳
content:
春前信息，到处欢声满。
旌旆出西郊，拥笙歌、婵娟两畔。
东巡事往，空有雪中山，仙驭悄，古风间，谩动吟人叹。
天边身世，况值重华旦。
击壤访遗民，想如云、望中不断。
功名休论，齐楚共唐虞，开口笑，插花归，更候清秋晚。
 >> 
词牌介绍


rhythmic: 喜朝天・踏莎行
author: 黄裳
content:
雪云浓。
送愁思，衾寒更怯霜风。
惹起离恨，为光阴恼，人意无穷。
谁省年华屡换，渐作个、浮生玉髯翁。
休易感，新醅泛蚁，且共时同。
相逢。
笑语相契，况驾言游处，山里齐宫。
寂寞时候，自有皓景，粉泽冬容。
先顾丽人期约，痛赏候、花开洛城红。
三十日，回头过尽，喜对春工。


rhythmic: 锦堂春・锦堂春慢
author: 黄裳
content:
天女多情，梨花碎翦，人间赠与多才。
渐瑶池潋滟，粉翘徘徊。
面不禁风力，背人飞去还来。
最清虚好处，遥度幽香，不掩寒梅。
岁华多幸呈瑞，泛寒光，一样仙子楼台。
虽喜朱颜可照，时更相催。
细认沙汀鹭下，静看烟渚潮回。
遣青蛾趁拍，斗献轻盈，且更传杯。


rhythmic: 霜叶飞
author: 黄裳
content:
谁能留得年华住。
韶华今在何处。
万林飞尽，但惊天篆，半空无数。
望消息、霜催雁过，佳人愁起云垂暮。
就绣幕、红炉去。
金鸭时飘异香，柳腰人舞。
休道行且分飞，共乐还一岁，见景长是欢聚。
大来芳意，既与名园，是花为主。
翠娥说、尊前笑语，来年管取人如故。
向寂寞，中先喜，俄顷飞琼，化成寰宇。


rhythmic: 水龙吟
author: 黄裳
content:
五城中锁奇书，世间睡里无人唤。
家家自有，月中丹桂，朱衣仙子。
能驻光阴，解留颜鬓，引君霄汉。
便西归、休梦华胥国□，约无限、烟霞伴。
谁是采真高士，幻中寻取元非幻。
时人不为，玉峰三秀，尘缘难断。
莫说英雄，万端愁绪，夕阳孤馆。
到流年过尽，韶华去了，起浮生叹。
 >> 
词牌介绍


rhythmic: 喜迁莺
author: 黄裳
content:
雕栏闲倚，瑞雪霁、浣出人间金碧。
下想名园，芳心多少，欲占九州颜色。
洞开路入丹汉，自是神仙真宅。
寒吟外，看歌云舞雪，光阴难得。
谁共怀古意，东海一老，居易头垂白。
自此英雄，功名相继，空有寂寥遗迹。
圣贤电拂休笑，离合许多宾客。
使君乐与人同，且对云门斜日。
 >> 
词牌介绍


rhythmic: 宴琼林
author: 黄裳
content:
红紫趁春阑，独万簇琼英，尤未开罢。
问谁共、绿幄宴群真，皓雪肌肤相亚。
华堂路，小桥边，向晴阴一架。
为香清、把作寒梅看，喜风来偏惹。
莫笑因缘，见景跨春空，荣称亭榭。
助巧笑、晓妆如画，有花钿堪借。
新醅泛、寒冰几点，拚今日、醉尤飞。
翠罗帏中，卧蟾光碎，何须待还舍。


rhythmic: 宴春台
author: 黄裳
content:
夏景舒长，麦天清润，高低万木成阴。
晓意寒轻，一声未放蝉吟。
但闻莺友同音。
宴华堂、绿水中心。
芙蓉都没，红妆信息，终待重寻。
清冷相照，邂逅俱欢，翠娥拥我，芳酝强斟。
笙歌引步，登临更向瑶岑。
卧影沈沈。
自风来、与客披襟。
纵更深。
归来洞府，红烛如林。


rhythmic: 雨霖铃
author: 黄裳
content:
天南游客。
甚而今、却送君南国。
薰风万里无限，吟蝉暗续，离情如织。
秣马脂车，去即去、多少人惜。
为惠爱、烟惨云山，送两城愁作行色。
飞帆过、浙西封域。
到秋深、且舣菏花泽。
就船买得鲈鳜。
新谷破、雪堆香粒。
此兴谁同，须记东秦，有客相忆。
愿听了、一阕歌声，醉倒拚今日。
 >> 
词牌介绍


rhythmic: 桂枝香
author: 黄裳
content:
醅初熟。
竞看九日、西风弄寒菊。
姝子新妆，向晓淡黄千簇。
清香闹处君须住，掺盈头、醉乡相逐。
马台欢笑，龙山纵逸，佳话重绪。
共尽日、登临未足。
更休问明年，浮世荣辱。
难得良辰，鬓发见秋尤绿。
且邀月照金尊上，近人寒、如对飞瀑。
宴归还趁人来，茱萸佩垂红玉。
 >> 
词牌介绍


rhythmic: 喜迁莺
author: 黄裳
content:
梅霖初歇。
乍绛蕊海榴，争开时节。
角黍包金，香蒲切玉，是处玳筵罗列。
斗巧尽输少年，玉腕彩丝双结。
舣彩舫，看龙舟两两，波心齐发。
奇绝。
难画处，激起浪花，飞作湖间雪。
画鼓喧雷，红旗闪电，夺罢锦标方彻。
望中水天日暮，犹见朱帘高揭。
归棹晚，载菏花十里，一钩新月。
 >> 
词牌介绍


rhythmic: 洞仙歌
author: 黄裳
content:
乱蝉何事，冒暑吟如诉。
断续声中为谁苦。
阵云行碧落，舒卷光阴，秋意爽，俄作晴空骤雨。
明珠无限数。
都在荷花，疑是星河对庭户。
莫负昼如年，况有清尊，披襟坐、水风来处。
信美景良辰、自古难并，既不遇多才，岂能欢聚。
 >> 
词牌介绍


rhythmic: 洞仙歌
author: 黄裳
content:
杳无风色，肠断莲花信。
水鉴云垂数峰影。
向劳生辛苦，寒暑煎人，争不老，空想秋堂夜静。
玉姬挥皓月，时送微凉，莫吝金卮为伊尽。
柳下夕阳收，傍水重游，花茵上、雪回襟冷。
问避暑天机、自有奇人，但且对湖光，世间谁醒。
 >> 
词牌介绍


rhythmic: 洞仙歌
author: 黄裳
content:
世间言笑，天上谁欢聚。
河汉涵秋静无暑。
望丹霄杳杳，云幄俄开，缘会远，空引时情万缕。
彩楼人送目，今夕无双，巧在灵丝暗相许。
爽气御西风，众乐难寻，乘槎看、鹊桥初度。
过几刻良时、早已分飞，向月下何辞，十分芳醑。
 >> 
词牌介绍


rhythmic: 八声甘州
author: 黄裳
content:
化工多事了，却收天巧，都与西风。
数峰云如扫，闲垂六幕，初见秋容。
昨夜烦襟顿释，一雨洗遥空。
偏有银蟾好，千里人同。
引起游人多感，为静中景色，悲思无穷。
傍雕栏怀古，谁问紫元翁。
也难逢、金华时候，又岂知、幽会水精宫。
尘缘满，指烟霞去，多在江东。


rhythmic: 满庭芳
author: 黄裳
content:
琼馆烟轻，银河风细，玉桥云锁方开。
晓虹千丈，宛转下天来。
人在水精宫里，行乐处、锦绣成堆。
仍相问，人间天上，何处有蓬莱。
徘徊。
追往事，征南巧架，傅野怀才。
谩石驱东海，沙合龙台。
好是乐成初宴，红牙碎、声隐晴雷。
江天晚，游人未散，莫放隼回。
 >> 
词牌介绍


rhythmic: 宴琼林
author: 黄裳
content:
霜月和银灯，乍送目楼台，星汉高下。
爱东风、已暖绮罗香，竞走去来车马。
红莲万斛，开尽处、长安一夜。
少年郎、两两桃花面，有馀光相借。
因甚灵山在此，是何人、能运神化。
对景便作神仙会，恐云且驾。
思曾侍、龙楼俯览，笑声远、洞天飞。
向东来、尤幸时如故，群芳未开谢。


rhythmic: 宴琼林
author: 黄裳
content:
遽暖间俄寒，妙用向园林，难问春意。
万般声与色，自闻雷、便作浮华人世。
红娇翠软，谁顿悟、天机此理。
似韶容、可驻无人会，且忘言闲醉。
当度仙家长日，向人间、闲看佳丽。
念远处有东风在，梦悠悠往事。
桃溪近、幽香远远，谩凝望、落花流水。
桂华中、珠佩随轩去，还从卖花市。


rhythmic: 宴琼林
author: 黄裳
content:
已览遍韶容，最後有花王，芳信来报。
魏妃天与色，拥姚黄、去赏十洲仙岛。
东君到此，缘费尽、天机亦老。
为娇多、只恐能言笑。
惹风流烦恼。
莫道两都迥出，倩多才、吟看谁好。
为我惨有如花面，说良辰欲过。
须勤向、雕栏秉烛，更休管、夕阳芳草。
算来年、花共人何处，金尊为花倒。


rhythmic: 满江红
author: 黄裳
content:
绿盖纷纷，多少个、云霄仙子。
应是有，瑶池盛会，靓妆临水。
无奈轻盈风信急，瑞香乱翠红相倚。
谁共吟、此景竹林人，桃溪士。
时雨过，明珠细。
朝雾染，香腮腻。
轻舟破幽径，烦襟都洗。
第一朵须寻华池景，寿觞边偶得龟千岁。
乘兴泻、云液落新荷，休辞醉。
 >> 
词牌介绍


rhythmic: 瑶池月・瑶台月
author: 黄裳
content:
微尘濯尽，栖真处、群山排在云汉。
青盘翠跃，掩映平林寒涧。
流水急、数片桃花逝，自有留春仙馆。
秦渔问，前朝换。
卢郎待，今生满。
谁伴。
元翁笑语，相从未晚。
更安得、世味堪玩。
道未立、身尤是幻。
浮生一梭过，梦回人散。
卧松庵、当会灵源，现万象、无中须看。
乾坤鼎，阴阳炭。
琼枝秀，金圆烂。
何患。
朝元事往，孤云难管。


rhythmic: 瑶池月・瑶台月
author: 黄裳
content:
扁舟寓兴，江湖上、无人知道名姓。
忘机对景，咫尺群鸥相认。
烟雨急、一片篷声碎，醉眼看山还醒。
晴云断，狂风信。
寒蟾倒，远山影。
谁听。
横琴数曲，瑶池夜冷。
这些子、名利休问。
况是物、都归幻境。
须臾百年梦，去来无定。
向婵娟、留住青春，笑世上、风流多病。
蒹葭渚，芙蓉径。
放侯印，趁渔艇。
争甚。
须知九鼎，金砂如圣。


rhythmic: 青门引・青门饮
author: 黄裳
content:
鸿落寒滨，燕辞幽馆，西成万室，颦眉人少。
自古云，洞门何处，南望数峰秋晓。
千骑旌麾远，去寻真、忙中心了。
佩声盘入，烟霞绝顶，谁闻欢笑。
当候青童相报。
因待访仙人，长生微妙。
置俎争来，四乡宴社，且看翠围红绕。
似可扪青汉，到北扉、两城斜照。
醉翁回首，丹台梦觉，钧天声杳。


rhythmic: 满路花・促拍满路花
author: 黄裳
content:
乾坤生古意，草木起秋声。
移人名利境，梦中惊。
便寻灵宝，凤髓与龟精。
密报黄芽就，紫府门开，道情有个莺莺。
问归含楚山青。
卧影水天明。
松庵谁笑话，见还婴。
鹤归日落，聚散两忘情。
好笑人痴处，白头青冢，世间犹说醒醒。


rhythmic: 倦寻芳慢・倦寻芳
author: 王
content:
露向晚，帘幕风轻，小院闲昼。
翠迳莺来，惊下乱红铺绣。
倚危墙，登高榭，海棠经雨胭脂透。
算韶华，又因循过了，清明时候。
倦游燕、风光满目，好景良辰，谁共携手。
恨被榆钱，买断两眉长斗。
忆高阳，人散後。
落花流水仍依旧。
这情怀，对东风、尽成消瘦。


rhythmic: 选冠子
author: 张景修
content:
嫩水蓝，遥堤映翠，半雨半烟桥畔。
鸣禽弄舌，蔓草萦心，偏称谢家池馆。
红粉墙头，柳摇金缕，纤柔舞腰低软。
被和风、搭在阑干，终日绣帘谁卷。
春易老，细叶舒眉，轻花吐絮，渐觉绿阴垂暖。
章台系马，灞水维舟，追念凤城人远。
惆怅阳关故国，杯酒飘零，惹人肠断。
恨青青客舍，江头风笛，乱云空晚。


rhythmic: 念奴娇
author: 黄庭坚
content:
断虹霁雨，净秋空，山染修眉新绿。
桂影扶疏，谁便道，今夕清辉不足。
万里青天，娥何处，驾此一轮玉。
寒光零乱，为谁遍照。
年少从我追游，晚凉幽径，绕张园森木。
共倒金荷家万里，难得尊前相属。
老子平生，江南江北，最爱临风曲。
孙郎微笑，坐来声喷霜竹。
 >> 
词牌介绍


rhythmic: 水调歌头
author: 黄庭坚
content:
瑶草一何碧，春入武陵溪。
溪上桃花无数，花上有黄鹂。
我欲穿花寻路，直入白云深处，浩气展红霓。
只恐花深里，红露湿人衣。
坐玉石，玉枕，拂金徽。
谪仙何处，无人伴我白螺杯。
我为灵芝仙草，不为朱唇丹脸，长啸亦何为。
醉舞下山去，明月逐人归。
 >> 
词牌介绍


rhythmic: 水调歌头
author: 黄庭坚
content:
落日塞垣路，风劲戛貂裘。
翩翩数骑闲猎，深入黑山头。
极目平沙千里，惟见雕弓白羽，铁面骏骅骝。
隐隐望青冢，特地起闲愁。
汉天子，方鼎盛，四百州。
玉颜皓齿，深锁三十六宫秋。
堂有经纶贤相，边有纵横谋将，不减翠娥羞。
戎虏和乐也，圣主永无忧。
 >> 
词牌介绍


rhythmic: 满庭芳
author: 黄庭坚
content:
初绾云鬟，才胜罗绮，便嫌柳陌花街。
占春才子，容易托行媒。
其奈风情债负，烟花部、不免差排。
刘郎恨，桃花片片，随水染尘埃。
风流，贤太守，能笼翠羽，宜醉金钗。
且留取垂杨，掩映厅阶。
直待朱去後，从伊便、窄袜弓鞋。
知恩否，朝云暮雨，还向梦中来。
 >> 
词牌介绍


rhythmic: 满庭芳
author: 黄庭坚
content:
北苑春风，方圭圆璧，万里名动京关。
碎身粉骨，功合上凌烟。
尊俎风流战胜，降春睡、开拓愁边。
纤纤捧，研膏溅乳，金缕鹧鸪斑。
相如，虽病渴，一觞一咏，宾有群贤。
为扶起灯前，醉玉颓山。
搜搅心中万卷，还倾动、三峡词源。
归来晚，文君未寝，相对小窗前。
 >> 
词牌介绍


rhythmic: 鼓笛慢・水龙吟
author: 黄庭坚
content:
早秋明月新圆，汉家戚里生飞将。
青骢宝勒，绿沈金锁，曾瞻天仗。
种德江南，宣威西夏，合宫陪享。
况当年定计，昭陵与子，勋劳在、诸公上。
千骑风流年少，暂淹留、莫辜清赏。
平坡驻马，虚弦落雁，思临虏帐。
遍舞摩围，递歌彭水，拂云惊浪。
看朱颜绿鬓，封侯万里，写凌烟像。


rhythmic: 洞仙歌
author: 黄庭坚
content:
月中丹桂，自风霜难老。
阅尽人间盛衰草。
望中秋、才有几日，十分圆，霾风雨，云表常如永昼。
不得文章力，白首防秋，谁念云中上功守。
正注意，得人雄，静扫河山，应难纵、五湖归棹。
问持节冯唐几时来，看再策勋名，印窠如斗。
 >> 
词牌介绍


rhythmic: 雨中花・夜行船
author: 黄庭坚
content:
政乐中和，夷夏宴喜，官梅乍传消息。
待作新年欢计，断送春色。
桃李成阴，甘棠少讼，又移旌戟。
念画楼朱阁，风流高会，顿冷谈席。
西州纵有，舞裙歌板，谁共茗邀棋敌。
归来未得，先沾离袖，管弦催滴。
乐事赏心易散，良辰美景难得。
会须醉倒，玉山扶起，更倾春碧。


rhythmic: 醉蓬莱
author: 黄庭坚
content:
对朝云，暮雨霏微，乱峰相倚。
巫峡高唐，锁楚宫朱翠。
画戟移春，靓妆迎马，向一川都会。
万里投荒，一身吊影，成何欢意。
尽道黔南，去天尺五，望极神州，万里烟水。
尊酒公堂，有中朝佳士。
荔颊红深，麝脐香满，醉舞歌袂。
杜宇声声，催人到晓，不如归是。


rhythmic: 蓦山溪
author: 黄庭坚
content:
鸳鸯翡翠，小小思珍偶。
眉黛敛秋波，尽湖南、山明水秀。
娉娉袅袅，恰近十三馀，春未透。
花枝瘦。
正是愁时候。
寻花载酒。
肯落谁人後。
只恐远归来，绿成阴、青梅如豆。
心期得处，每自不由人，长亭柳。
君知否。
千里犹回首。
 >> 
词牌介绍


rhythmic: 忆帝京
author: 黄庭坚
content:
银烛生花如红豆。
占好事、而今有。
人醉曲屏深，借宝瑟、轻招手。
一阵白苹风，故灭烛、教相就。
花带雨、冰肌香透。
恨啼乌、辘轳声晓。
岸柳微凉吹残酒。
断肠时、至今依旧。
镜中消瘦。
那人知後。
怕夯你来。


rhythmic: 满庭芳
author: 黄庭坚
content:
北苑龙团，江南鹰爪，万里名动京关。
碾深罗细，琼蕊暖生烟，一种风流气味，如甘露、不染尘凡。
纤纤捧，冰瓷莹玉，金缕鹧鸪斑。
相如，方病酒，银瓶蟹眼，波怒涛翻。
为扶起，尊前醉玉颓山。
饮罢风生两腋，醒魂到、明月轮边。
归来晚，文君未寝，相对小窗前。
 >> 
词牌介绍


rhythmic: 满庭芳
author: 黄庭坚
content:
明眼空青，忘忧萱草，翠玉闲淡疏妆。
小来歌舞，长是倚风光。
我已逍遥物外，人冤道、别有思量。
难忘处，良辰美景，襟袖有馀香。
鸳鸯。
头白早，多情易感，红蓼池塘。
又须得，尊前席上成双。
些子风流罪过，都说与、明月空床。
难拘管，朝云暮雨，分付楚襄王。
 >> 
词牌介绍


rhythmic: 满庭芳
author: 黄庭坚
content:
修水浓青，新条淡绿，翠光交映虚亭。
锦鸳霜鹭，荷径拾幽苹。
香渡栏干屈曲，红妆映、薄绮疏。
风清夜，横塘月满，水净见移星。
堪听。
微雨过，姗藻荇，琐碎浮萍。
便移转，胡床湘簟方屏。
练霭鳞云旋满，声不断、檐响风铃。
重开宴，瑶池雪沁，山露佛头青。
 >> 
词牌介绍


rhythmic: 蓦山溪
author: 黄庭坚
content:
山围江暮。
天镜开晴絮。
斜影过梨花，照文星、老人星聚。
清樽一笑，欢甚却成愁，别时襟，馀点点，疑是高唐雨。
无人知处。
梦里云归路。
回雁晓风清，雁不来、啼鸦无数。
心情老懒，尤物解宜人，春尽也，有南风，好便回帆去。
 >> 
词牌介绍


rhythmic: 蓦山溪
author: 黄庭坚
content:
稠花乱叶，到处撩人醉。
林下有孤芳，不匆匆、成蹊桃李。
今年风雨，莫送断肠红，斜枝倚。
风尘里。
不带尘风气。
微嗔又喜。
约略知春味。
江上一帆愁，梦犹寻、歌梁舞地。
如今对酒，不似那回时，书谩写，梦来空，只有相思是。
 >> 
词牌介绍


rhythmic: 蓦山溪
author: 黄庭坚
content:
山明水秀，尽属诗人道。
应是五陵儿，见衰翁、孤吟绝倒。
一觞一咏，潇洒寄高闲，松月下，竹风间，试想为襟抱。
玉关遥指，万里天衢杳。
笔阵扫秋风，泻珠玑、琅琅皎皎。
卧龙智略，三诏佐升平，烟塞事，玉堂心，频把菱花照。
 >> 
词牌介绍


rhythmic: 看花回
author: 黄庭坚
content:
夜永兰堂醺饮，半倚颓玉。
烂熳坠钿堕履，是醉时风景，花暗烛残，欢意未阑，舞燕歌珠成断续。
催茗饮、旋煮寒泉，露井瓶窦响飞瀑。
纤指缓、连环动触。
渐泛起、满瓯银粟。
香引春风在手，似粤岭闽溪，初采盈掬。
暗想当时，探春连云询篁竹。
怎归得，鬓将老，付与杯中绿。


rhythmic: 惜馀欢・惜余欢
author: 黄庭坚
content:
四时美景，正年少赏心，频启东阁。
芳酒载盈车，喜朋侣簪合。
杯觞交飞劝酬献，正酣饮、醉主公陈榻。
坐来争奈，玉山未颓，兴寻巫峡。
歌阑旋烧绛蜡。
况漏转铜壶，烟断香鸭。
犹整醉中花，借纤手重插。
相将扶上，金鞍袅，碾春焙、愿少延欢洽。
未须归去，重寻艳歌，更留时霎。


rhythmic: 醉蓬莱
author: 黄庭坚
content:
对朝云，暮雨霏微，翠峰相倚。
巫峡高唐，锁楚宫佳丽，蘸水朱门，半空霜戟，自一川都会。
虏酒千杯，夷歌百转，迫人垂泪。
人道黔南，去天尺五，望极神京，万重烟水。
悬榻相迎，有风流千骑。
荔脸红深，麝脐香满，醉舞歌袂。
杜宇催人，声声到晓，不如归是。


rhythmic: 逍遥乐
author: 黄庭坚
content:
春意渐归芳草。
故国佳人，千里信沈音杳。
雨润烟光，晚景澄明，极目危栏斜照。
梦当年少。
对樽前、上客邹枚，小鬟燕赵。
共舞雪歌尘，醉里谈笑。
花色枝枝争好。
鬓丝年年渐老。
如今遇风景，空瘦损、向谁道。
东君幸赐与，天幕翠遮红绕。
休休，醉乡歧路，华胥蓬岛。


rhythmic: 离亭燕・离亭宴
author: 黄庭坚
content:
十载樽前谈笑。
天禄故人年少。
可是陆沈英俊地，看即锁窗批诏。
此处忽相逢，潦倒秃翁同调。
西顾郎官湖渺。
事看庾楼人小。
短艇绝江空怅望，寄得诗来高妙。
梦去倚君傍，胡蝶归来清晓。
 >> 
词牌介绍


rhythmic: 下水船
author: 黄庭坚
content:
总领神仙侣。
齐到青云歧路。
丹禁风微，咫尺谛闻天语。
尽荣遇。
看即如龙变化，一掷灵梭风雨。
真游处。
上苑寻春去。
芳草芊芊迎步。
几曲笙歌，樱桃艳里欢聚。
瑶觞举。
回祝尧龄万万，端的君恩难负。


rhythmic: 沁园春
author: 黄庭坚
content:
把我身心，为伊烦恼，算天便知。
恨一回相见，百方作计，未能偎倚，早觅东西。
镜里拈花，水中捉月，觑著无由得近伊。
添憔悴，镇花销翠减，玉瘦香肌。
奴儿。
又有行期。
你去即无妨我共谁。
向眼前常见，心犹未足，怎生禁得，真个分离。
地角天涯，我随君去。
掘井为盟无改移。
君须是，做些儿相度，莫待临时。
 >> 
词牌介绍


rhythmic: 千秋岁
author: 黄庭坚
content:
苑边花外。
记得同朝退。
飞骑轧，鸣珂碎。
齐歌云绕扇，赵舞风回带。
岩鼓断，杯盘狼藉犹相对。
洒泪谁能会。
醉卧藤阴盖。
人已去，词空在。
兔园高宴悄，虎观英游改。
重感慨，波涛万顷珠沈海。
 >> 
词牌介绍


rhythmic: 千秋岁
author: 黄庭坚
content:
世间好事。
恰恁厮当对。
乍夜永，凉天气。
雨稀帘外滴，香篆盘中字。
长入梦，如今见也分明是。
欢极娇无力，玉软花坠。
钗袖，云堆臂。
灯斜明媚眼，汗浃瞢腾醉。
奴奴睡，奴奴睡也奴奴睡。
 >> 
词牌介绍


rhythmic: 昼夜乐
author: 黄庭坚
content:
夜深记得临歧语。
说花时、归来去。
教人每日思量，到处与谁分付。
其奈冤家无定据。
约云朝、又还雨暮。
将泪入鸳衾，总不成行步。
元来也解知思虑。
一封书、深相许。
情知玉帐堪欢，为向金门进取。
直待腰金拖紫後，有夫人、县君相与。
争奈会分疏，没嫌伊门路。
 >> 
词牌介绍


rhythmic: 满庭芳
author: 黄庭坚
content:
风力驱寒，云容呈瑞，晓来到处花飞。
遍装琼树，春意到南枝。
便是渔蓑旧画，纶竿重、横玉低垂。
今宵里，香闺邃馆，幽赏事偏宜。
风流，金马客，歌鬟醉拥，乌帽斜。
问人间何处，鹏运天池。
且共周郎按曲，音微误、首已先回。
同心事，丹山路稳，长伴彩鸾归。
 >> 
词牌介绍


rhythmic: 瑞鹤仙
author: 黄庭坚
content:
环滁皆山也。
望蔚然深秀，琅琊山也。
山行六七里，有翼然泉上，醉翁亭也。
翁之乐也。
得之心、寓之酒也。
更野芳佳木，风高日出，景无穷也。
游也。
山肴野蔌，酒冽泉香，沸筹觥也。
太守醉也。
喧哗众宾欢也。
况宴酣之乐、非丝非竹，太守乐其乐也。
问当时、太守为谁，醉翁是也。
 >> 
词牌介绍


rhythmic: 蓦山溪
author: 黄庭坚
content:
朝来风日，陡觉春衫便。
翠柳艳明眉，戏秋千、谁家倩盼。
烟匀露洗，草色媚横塘，平沙软。
雕轮转。
行乐闻弦管。
追思年少，走马寻芳伴。
一醉几缠头，过扬州、珠帘尽卷。
而今老矣，花似雾中看，欢喜浅。
天涯远。
信马归来晚。
 >> 
词牌介绍


rhythmic: 相思引
author: 贺铸
content:
团扇单衣杨柳陌。
花似春风□无迹。
赖白玉香奁供汾泽。
借秀色。
添春色。
借秀色。
添春色。
云幕华灯张绮席。
半醉客。
留醒客。
半醉客。
留醒客。
渐促膝倾鬟琴差拍。
问此夕。
知何夕。
问此夕。
知何夕。


rhythmic: 鹤冲天
author: 贺铸
content:
冬冬鼓动，花外沈残漏。
华月万枝灯，还清昼。
广陌衣香度，飞盖影、相先後。
个处频回首。
锦房西去，期约武陵西口。
当时早恨欢难偶。
可堪流浪远，分携久。
小畹兰英在，轻付与、何人手。
不似长亭柳。
舞枫眠雨，伴我一春销瘦。


rhythmic: 六州歌头
author: 贺铸
content:
少年侠气，交结五都雄。
肝胆洞。
毛发耸。
立谈中。
死生同。
一诺千金重。
推翘勇。
衿豪踪。
轻盖拥。
聊飞。
斗城东。
轰饮酒炉，春色浮寒瓮。
吸海垂虹。
闲呼鹰嗾犬，白羽摘雕弓。
狡穴俄空。
乐匆匆。
似黄粱梦。
辞丹凤。
明月共。
漾孤篷。
官冗从。
怀倥偬。
落尘笼。
薄书从。
弁如云众。
共粗用。
忽奇功。
笳鼓动。
渔阳弄。
思悲翁。
不请长缨，系取天娇种。
剑吼西风。
恨登山临水，手寄七弦桐。
目送归鸿。


rhythmic: 石州引・石州慢
author: 贺铸
content:
薄雨初寒，斜照弄晴，春意空阔。
长亭柳色缠黄，远客一枝先折。
烟横水际，映带几点归鸦，东风销尽龙沙雪。
还记初关来，恰而今时节。
将发。
画楼芳酒，红泪清歌，顿成清别。
已是经年，杳杳音尘多绝。
欲知方寸，共有几许清愁，芭蕉不展丁香结。
枉望断天涯，两厌厌风月。


rhythmic: 望湘人
author: 贺铸
content:
厌莺声到枕，花气动帘，醉魂愁梦相半。
被惜馀薰，带惊剩眼。
几许伤春春晚。
泪竹痕鲜，佩兰香老，湘天浓暖。
记小江、风月佳时，屡约非烟游伴。
须信鸾弦易断。
奈云和再鼓，曲终人远。
认罗袜无踪，旧处弄波清浅。
青翰棹舣，白苹洲畔。
尽木临皋飞观。
不解寄、一字相思，幸有归来双燕。


rhythmic: 小梅花・梅花引
author: 贺铸
content:
思前别。
记时节。
美人颜色如花发。
美人归。
天一涯。
娟娟娥，三五满还亏。
翠眉蝉鬓生离诀。
遥望青楼心欲绝。
梦中寻。
卧巫云。
觉来珠泪，滴向湘水深。
愁无已。
奏绿绮。
历历高山与流水。
妙通神。
觉知音。
不知暮雨朝云、何山岑。
相思无计堪可比。
珠箔雕阑集千里。
漏将分。
月窗明。
一夜梅花忽开、疑是君。


rhythmic: 簇水近
author: 贺铸
content:
一笛清风弄袖，新月梳云缕。
澄凉夜色，缠过几点黄昏雨。
侠少朋游，正喜九陌消尘土。
鞭穗袅、紫骝花步。
过朱户。
认得宫妆，为谁重扫新眉妩。
徘徊片响难问，桃李都无语。
十二青楼下，指灯火章台路。
不念人、肠断归去。


rhythmic: 瑶台第一层
author: 赵仲御
content:
管声催。
人报道、嫦娥步月来。
凤灯鸾矩，寒轻廉箔，光泛楼台。
万年春未老，更帝乡日月蓬莱。
从仙仗，看星河银界，锦绣天街。
欢陪。
千官万骑，九霄人在五云堆。
紫袍光里，星球宛转，花影徘徊。
未央宫漏水，散异香、龙阙崔嵬。
翠舆回。
奏仙歌韶吹，宝殿尊。


rhythmic: 蓦山溪
author: 仲殊
content:
清江平淡，疏雨和烟染。
春在广寒宫，付江梅、先开素艳。
年年第一，相见越溪东，云体态，雪精神，不把年华占。
山亭水榭，别恨多销黯。
又是主人来，更不辜、香心一点。
题诗才思，清似玉壶冰，轻回顾，落尊前，桃杏声华减。
 >> 
词牌介绍


rhythmic: 念奴娇
author: 仲殊
content:
水枫叶下，乍湖光清浅。
凉生商素。
西帝宸游罗翠盖，拥出三千宫女。
绛采娇春，铅华掩昼，占断鸳鸯浦。
歌声摇曳，浣沙人在何处。
别岸孤袅一枝，广寒宫殿，冷落栖愁苦。
雪艳冰肌羞淡泊，偷把胭脂匀注。
媚脸笼霞，芳心泣露，不肯为云雨。
金波影里，为谁长恁凝伫。
 >> 
词牌介绍


rhythmic: 蓦山溪
author: 仲殊
content:
年芳已远，凉夏疏疏雨。
菊占此时开，背佳期、清秋何处。
滴成金豆，弹破栗文圆，临水槛，倚风亭，全胜东篱暮。
茱萸未结，谁是多情侣。
菖叶与葵花，也相饶、也□羞妒。
主人著意，何必念登高，浮酒面，解烦襟，消尽当筵暑。
 >> 
词牌介绍


rhythmic: 蓦山溪
author: 仲殊
content:
黄金线软，玉露声轻润。
青头破出芽，拂烟痕、一枝犹嫩。
东风著意，不放舞间□，春渐暖，柔无力，依依怨和□。
旗亭带晚，又是清明近。
惹尽别离愁，约啼莺、深深与问。
灞陵伤感，那更入阳关，扳折处，我无心，行人自多恨。
 >> 
词牌介绍


rhythmic: 夏云峰
author: 仲殊
content:
天阔云高，溪横水远。
晚日寒生轻晕。
闲阶静、杨花渐少，朱门掩、莺声犹嫩。
悔匆匆、过却清明，旋占得馀芳，已成幽恨。
都几日阴沈，连宵慵困。
起来韶华都尽。
怨入双眉闲斗损。
乍品得情怀，看承全近。
深深态、无非自许。
厌厌意、终羞人间。
争知道、梦里蓬莱，待忘了馀香，时传音信。
纵留得莺花，东风不住，也则眼前愁闷。


rhythmic: 念奴娇
author: 仲殊
content:
故园避暑，爱繁阴翳日，流霞供酌。
竹影筛金泉漱玉，红映微花帘箔。
素质生风，香肌无汗，绣扇长闲却。
双鸾栖处，绿筠时下风箨。
吹断舞影歌声，阳台人去，有当年池阁。
佩结兰英凝念久，言语精神依约。
燕别雕梁，归鸿紫塞，音信凭谁托。
争知好景，为君长是萧索。
 >> 
词牌介绍


rhythmic: 洞仙歌
author: 仲殊
content:
广寒晓驾，姑射寻仙侣。
偷被霜华送将去。
过越岭、栖息南枝，匀妆面、凝酥轻聚。
爱横管、孤度陇头声，尽拼得幽香，为君分付。
水亭山驿，衰草斜阳，无限行人断肠处。
尽为我、留得多情，何须待、春风相顾。
任倒断、深思向梨花，也无奈寒食，几番春雨。
 >> 
词牌介绍


rhythmic: 楚宫春慢
author: 仲殊
content:
轻盈绛雪。
乍团聚同心，千点珠结。
画馆绣幄低飞，融融香彻。
笑里精神放纵，断未许、年华偷歇。
信任芳春都不管，淅淅南熏，别是一家风月。
扁舟去後，回望处、娃宫凄凉凝咽。
身似断云零落，深心难说。
不与雕栏寸地，忍著、漂流离缺。
尽目厌厌总无语，不及高唐梦里，相逢时节。


rhythmic: 酹江月・念奴娇
author: 胡世将
content:
神州沈陆，问谁是、一范一韩人物。
北望长安应不见，抛却关西半壁。
塞马晨嘶，胡笳夕引，赢得头如雪。
三秦往事，只数汉家三杰。
试看百二山河，奈君门万里，六师不发。
阃外何人回首处，铁骑千群都灭。
拜将台，怀贤阁杳，空指冲冠发。
阑干拍遍，独对中天明月。


rhythmic: 水调歌头
author: 赵鼎
content:
屋下疏流水，屋上列青山。
先生跨鹤何处，窈窕白云间。
采药当年三径，只有长松绿竹，霜吹晚萧然。
举酒高台上，彷佛揖群仙。
转银汉，飞宝鉴，溢清寒。
金波万顷不动，人在玉壶宽。
我唱君须起舞，要把嫦娥留住，相送一杯残。
醉矣拂衣去，一笑渺人寰。
 >> 
词牌介绍


rhythmic: 双翠羽
author: 赵鼎
content:
小园曲径，度疏林深处，幽兰微馥。
竹坞无人双翠羽，飞触珊珊寒玉。
更欲题诗，晚来孤兴，却恐伤幽独。
不如花下，一尊芳酒相属。
慨念故国风流，杨花春梦短，黄粱初熟。
卷白千觞须劝我，洗此胸中荣辱。
醉揖南山，一声清啸，休把离骚读。
迟留归去，月明犹挂乔木。


rhythmic: 满江红
author: 赵鼎
content:
惨结秋阴，西风送、霏霏雨湿。
凄望眼、征鸿几字，暮投沙碛。
试问乡关何处是，水云浩荡迷南北。
但一抹、寒青有无中，遥山色。
天涯路，江上客。
肠欲断，头应白。
空搔首兴欢，暮年离拆。
须信道消忧除是酒，奈酒行有尽情无极。
便挽取、长江入尊，浇胸臆。
 >> 
词牌介绍


rhythmic: 望海潮
author: 赵鼎
content:
双峰遥促，回波奔注，茫茫溅雨飞沙。
霜凛剑戈，风生阵马，如闻万鼓齐挝。
儿戏笑夫差。
漫水犀强弩，一战鱼虾。
依旧群龙，怒卷银汉下天涯。
雷驱电炽雄夸。
似云垂鹏背，雪喷鲸牙。
须臾变灭，天容水色，琼田万顷无瑕。
俗眼但惊嗟。
试望中彷佛，三岛烟霞。
旧隐依然，几时归去泛灵槎。
 >> 
词牌介绍


rhythmic: 花心动
author: 赵鼎
content:
江月初升，听悲风、萧瑟满山零叶。
夜久酒阑，火冷灯青，奈此愁怀千结。
绿琴三叹朱弦绝，与谁唱、阳春白雪。
但遐想、穷年坐对，断编遗册。
西北搀枪未灭。
千万乡关，梦遥吴越。
慨念少年，横槊风流，醉瞻海涵天阔。
老来身世疏篷底，忍憔悴、看人颜色。
更何似、归与枕流漱石。


rhythmic: 洞仙歌
author: 赵鼎
content:
空山雨过，月色浮新酿。
把盏无人共心赏。
漫悲吟、独自拈断霜须，还就寝、秋入孤衾渐爽。
可怜窗外竹，不怕西风，一夜潇潇弄疏响。
奈此九回肠，万斛清愁，人何处、邈如天样。
纵陇水、秦云阻归音，便不许时闲，梦中寻访。
 >> 
词牌介绍


rhythmic: 满庭芳
author: 赵鼎
content:
靡靡流光，凄凄风露，小园草木初凋。
杳然尘影，爽气界天高。
爱此佳名重九，随宜对、秋菊持醪。
登临处，哀蝉断响，燕雁度云霄。
闲谣。
情缅邈，相寻万化，人世徒劳。
念胸中百虑，何物能消。
欲致颓龄不老，和金茎、一醉陶陶。
君休问，千年事往，聊与永今朝。
 >> 
词牌介绍


rhythmic: 醉蓬莱
author: 赵鼎
content:
破新正春到，五叶尧，弄芳初秀。
翦彩然膏，灿华筵如昼。
家庆图中，老莱堂上，竟祝翁遐寿。
喜气欢容，光生玉，香霏金兽。
谁会高情，淡然声利，一笑尘寰，万缘何有。
解组归来，访渔樵朋友。
华发苍颜，任从老去，但此情依旧。
岁岁年年，花前月下，一尊芳酒。


rhythmic: 汉宫春
author: 李邴
content:
潇洒江梅，向竹梢疏处，横两三枝。
东君也不爱惜，雪压霜欺。
无情燕子，怕春寒、轻失花期。
却是有，年年塞雁，归来曾见开时。
清浅小溪如练，问玉堂何似，茅舍疏篱。
伤心故人去後，冷落新诗。
微云淡月，对江天、分付他谁。
空自忆，清香未减，风流不在人知。


rhythmic: 洞仙歌
author: 李邴
content:
一团娇软，是将春揉做，撩乱随风到何处。
自长亭、人去後，烟草萋迷，归来了、装点离愁无数。
飘扬无个事，刚被萦牵，长是黄昏怕微雨。
记那回，深院静，帘幕低垂，花阴下、霎时留住。
又只恐、伊家太轻狂，蓦地和春，带将归去。
 >> 
词牌介绍


rhythmic: 玉蝴蝶
author: 李邴
content:
壮岁分符方面，惠风草偃，禾稼春融。
报政朝天，归去稳步鳌宫。
望尧、九重绛阙，颁汉诏、五色芝封。
湛恩浓。
锦衣槐里，重继三公。
雍容。
临歧祖帐，绮罗环列，冠盖云丛。
满城桃李，尽将芳意谢东风。
柳烟轻、万条离恨，花露重、千点啼红。
莫匆匆。
且陪珠履，同醉金锺。


rhythmic: 念奴娇
author: 李邴
content:
素光练净，映秋山、隐隐修眉横绿。
鹊楼高天似水，碧瓦寒生银粟。
千丈斜晖，奔云涌雾，飞过卢仝屋。
更无尘气，满庭风碎梧竹。
谁念鹤发仙翁，当年曾共赏，紫岩飞瀑。
对影三人聊痛饮，一洗离愁千斛。
斗转参横，翩然归去，万里骑黄鹄。
满川霜晓，叫云吹断横玉。
 >> 
词牌介绍


rhythmic: 女冠子
author: 李邴
content:
帝城三五。
灯光花市盈路。
天街游处。
此时方信，凤阙都民，奢华豪富。
纱笼才过处。
喝道转身，一壁小来且住。
见许多、才子艳质，携手并肩低语。
东来西往谁家女。
买玉梅争戴，缓步香风度。
北观南顾。
见画烛影里，神仙无数。
引人魂似醉，不如趁早，步月归去。
这一双情眼，怎生禁得，许多胡觑。


rhythmic: 满庭芳
author: 向子
content:
月窟蟠根，云岩分种，绝知不是尘凡。
琉璃剪叶金粟缀花繁。
黄菊周旋避舍，友兰蕙、羞杀山樊。
清香远，秋风十里，鼻观已先参。
酒阑。
听我语，平生半是，江北江南。
经行处、无穷绿水青山。
常被此花相恼，思共老、结屋中间。
不因尔，芗林底事，游戏到人寰。
 >> 
词牌介绍


rhythmic: 满庭芳
author: 向子
content:
瑟瑟金风，团团玉露，岩花秀发秋光。
水边一笑，十里得清香。
疑是蕊宫仙子，新妆就、娇额涂黄。
霜天晚，妖红丽紫，回首总堪伤。
中央。
孕正色，更留明月，偏照何妨。
便高如兰菊，也让芬芳。
输与芗林居士，微吟罢、闲据胡床。
须知道，天教尤物，相伴老江乡。
 >> 
词牌介绍


rhythmic: 蓦山溪
author: 向子
content:
瑶田银海。
浩色难为对。
琪树照人间，晓然是、华岩境界。
万年松径，一带旧峰峦，深掩覆，密遮藏，三昧兴无碍。
金毛狮子，打就休惊怪。
片片上红炉，且不可、将情作解。
有无不道，泯绝去来今，明即暗，暗还明，只个长不昧。
 >> 
词牌介绍


rhythmic: 蓦山溪
author: 向子
content:
挂冠神武。
来作烟波主。
千里好江山，都尽是、君恩赐与。
风勾月引，催上泛宅时，酒倾玉，堆雪，总道神仙侣。
蓑衣箬笠，更着些儿雨。
横笛两三声，晚云中、惊鸥来去。
欲烦妙手，写入散人图，蜗角名，蝇头利，着甚来由顾。
 >> 
词牌介绍


rhythmic: 蓦山溪
author: 向子
content:
一阳才动，万物生春意。
试与问宫梅，到东阁、花枝第几。
疏疏淡淡，冷艳雪中明，无俗调，有真香，正与人相倚。
非烟非雾，瑞色门阑喜。
再拜引杯长，看两颊、红潮欲起。
天教难老，风鬓绿如云，对玉笥，与芗林，岁岁花前醉。
 >> 
词牌介绍


rhythmic: 水龙吟
author: 向子
content:
华灯明月光中，绮罗弦管春风路。
龙如骏马，车如流水，软红成雾。
太一池边，葆真宫里，玉楼珠树。
见飞琼伴侣，霓裳缥缈，星回眼、莲承步。
笑入彩云深处。
更冥冥、一帘花雨。
金钿半落，宝钗斜坠，乘鸾归去。
醉失桃源，梦回蓬岛，满身风露。
到而今江上，愁山万叠，鬓丝千缕。
 >> 
词牌介绍


rhythmic: 水龙吟
author: 向子
content:
梦回寒入衾绸，晓惊忽堕瑶林里。
穿帷透隙，落花飞絮，难穷巧思。
着帽披裘，挈壶呼友，倚空临水。
望琼田不尽，银涛无际，浮皓色、来天地。
遥想吴郎病起。
政冷窗、微吟拥鼻。
持笺赠我，新词绝唱，珠零玉碎。
馀兴追游，清芬坐对，高谈倾耳。
晚归来，风扫停云，万里月华如洗。
 >> 
词牌介绍


rhythmic: 八声甘州
author: 向子
content:
恨中秋、多雨及晴景，追赏且探先。
纵玉钩初上，冰轮未正，无奈婵娟。
饮客不来自酌，对影亦清妍。
任笑芗林老，雪鬓霜髯。
好在章江西畔，有凌云玉笥，空翠相连。
懒崎岖林麓，则窈窕溪边。
自断此生休问，愿瓮中、长有酒如泉。
人间是，更谁得似，月下尊前。


rhythmic: 满庭芳
author: 向子
content:
天宇长闲，飞仙狂醉，云碎玉沈空。
谢家庭院，争道絮因风。
不怕寒生宝粟，深调护、犀幕重重。
瑶林里，疏梅献笑，小萼露轻红。
瑞龙。
香绕处，云间弦管，尘外帘栊。
须烂醉流霞，莫诉千锺。
闻道蟠桃正好，蓬瀛路、消息潜通。
飞琼伴，偷将春色，分付入芳容。
 >> 
词牌介绍


rhythmic: 水调歌头
author: 向子
content:
天公深藏巧，雪里放春回。
不到闲花凡草，都付与疏梅。
独立水边林下，萧萧冰容孤艳，清瘦玉腰支。
触拨暗香动，风味欲愁谁。
娥携，青女过，夜阑时。
瑶冠琼佩，粲然一笑亦何奇。
剩欲举觞对饮，不怕月明霜重，寒色著人衣。
只恐邻笛起，化作玉尘飞。
 >> 
词牌介绍


rhythmic: 梅花引
author: 向子
content:
花如颊。
梅如叶。
小时笑弄阶前月。
最盈盈。
最惺惺。
闲愁未识、无计定深情。
十年空省春风面。
花落花开不相见。
要相逢。
得相逢。
须信灵犀，中自有心通。
同杯勺。
同斟酌。
千愁一醉都推却。
花阴边。
柳阴边。
几回拟待、偷怜不成怜。
伤春玉瘦慵梳掠。
抛掷琵琶闲处著。
莫猜疑。
莫嫌迟。
鸳鸯翡翠，终是一双飞。


rhythmic: 上西平・金人捧露盘
author: 张元干
content:
卧扁舟，闻寒雨，数佳期。
又还是、轻误仙姿。
小楼梦冷，觉来应恨我归迟。
鬓云松处，枕檀斜、露泣花枝。
名利空萦系，添憔悴，谩孤。
得见了、说与教知。
偎香倚暖，夜炉围定酒温时。
任他飞雪洒江天，莫下层梯。


rhythmic: 满庭芳
author: 张元干
content:
梁苑春归，章街雪霁，柳梢华萼初萌。
非烟非雾，新岁乐升平。
京兆雍容报政，金狨过、九陌尘轻。
朝回处，青霄路稳，黄色起天庭。
东风，吹绿鬓，薄罗剪彩，小绾流莺。
比渭滨甲子，尚父难兄。
满泛椒觞献寿，斑衣侍、云母分屏。
明年会，双衣对引，谈笑秉钧衡。
 >> 
词牌介绍


rhythmic: 满庭芳
author: 张元干
content:
韩国殊勋，洛都西内，名园甲第相连。
当年绿鬓，独占地行仙。
文彩风流瑞世，延朱履、丝竹喧阗。
人皆仰，一门相业，心许子孙贤。
中兴，方庆会，再逢甲子，重数天元。
问千龄谁比，五福俱全。
此去沙堤步稳，调金鼎、七叶貂蝉。
香檀缓，杯传鹦鹉，新月正娟娟。
 >> 
词牌介绍


rhythmic: 满庭芳
author: 张元干
content:
玉叶联芳，天潢分润，寿筵长对熏风。
间平襟度，濮邸行尊崇。
忠孝家传大雅，无喜愠、一种宽容。
芝兰盛，彩衣嬉戏，亲睦冠西宗。
丝纶，膺重寄，遥防迁美，本镇恩隆。
应萱堂齐福，诞月仍同。
花蕊香浓气暖，凝瑞露、满酌金锺。
龙光近，星飞驿马，宣入嗣王封。
 >> 
词牌介绍


rhythmic: 满庭芳
author: 张元干
content:
三十年来，云游行化，草鞋踏破尘沙。
遍参尊宿，曾记到京华。
衲子如麻似粟，谁会笑、瞿老拈花。
经离乱，青山尽处，海角又天涯。
今宵，闲打睡，明朝粥饭，随分僧家。
把木佛烧却，除是丹霞。
撞著门徒施主，蓦然个、喜舍由他。
庐陵米，还知价例，毫发更无差。
 >> 
词牌介绍


rhythmic: 瑞鹤仙
author: 张元干
content:
倚格天峻阁。
舞庭槐阴转，盆榴红烁。
香风泛帘幕。
拥霞裾琼佩，真珠璎珞。
华阳庆渥。
诞兰房、流芳秀萼。
有赤绳系足，从来相门，自然媒妁。
游戏人间荣贵，道要元微，水源清浊。
长生大药。
彩鸾韵，凤箫鹤。
对木公金母，子孙三世，妇姑为寿满酌。
看千龄，举家飞升，玉京更乐。
 >> 
词牌介绍


rhythmic: 瑞鹤仙
author: 张元干
content:
喜西园放钥。
对燕寝香润，棠阴寒薄。
东风夜来恶。
禁烟时天气，莺啼花落。
新晴共约。
怕韶光、容易过却。
把铜壶、缓浮金杯，禊游行乐。
弦索。
笙簧声里，还记兰房，正垂罗幕。
初眠弱柳。
梅如豆，玉如琢。
向凤凰池上，鸳鸯影里，他年何啻紫橐。
看流芳，继踵韦平，盛传巩洛。
 >> 
词牌介绍


rhythmic: 瑶台第一层
author: 张元干
content:
宝历祥开飞练上，青冥万里光。
石城形胜，秦淮风景，威凤来翔。
腊馀春色早，兆钓璜、贤佐兴王。
对熙旦，正格天同德，全魏分疆。
荧煌。
五云深处，化钧独运斗魁旁。
绣裳龙尾，千官师表，万事平章。
景锺文瑞世，醉尚方、难老金浆。
庆垂芳。
看云屏间坐，象笏堆床。


rhythmic: 瑶台第一层
author: 张元干
content:
江左风流锺间气，洲分二水长。
凤凰台畔，投怀玉燕，照射神光。
豆花初秀雨，散暑空、洗出秋凉。
庆生旦，正圆蟾呈瑞、仙桂飘香。
肝肠。
文锦，驾云乘鹤下行。
紫枢将命，紫微如绋，常近君王。
旧山同梓里，荷月旦、久已平章。
九霞觞。
荐刀圭丹饵，衮绣朝裳。


rhythmic: 望海潮
author: 张元干
content:
苍山烟澹，寒溪风定，玉簪罗带绸缪。
轻霭暮飞，青冥远净，珠星璧月光浮。
城际踊层楼。
正翠帘高卷，绿琐低钩。
影落尊，气和歌管共清游。
史君冠世风流。
拥香鬟凭槛，雾鬓凝眸。
银烛暖宵，花光照席，谯门莫报更筹。
逸兴醉无休。
赋探梅芳信，翻曲新讴。
想见疏枝冷蕊，春意到沙洲。
 >> 
词牌介绍


rhythmic: 望海潮
author: 张元干
content:
麒麟图画，貂蝉冠冕，青毡自属元勋。
绿野旧游，平泉雅咏，霞舒烟卷朝昏。
风月小阳春。
照玳筵珠履，公子王孙。
雪度嵩高，影横伊水庆生申。
早梅长醉芳尊。
况中兴盛际，宥密宗臣。
琳馆奉祠，金瓯覆字，和羹妙手还新。
光射紫微垣。
看五云朝斗，千载逢辰。
开取八荒寿域，一气转洪钧。
 >> 
词牌介绍


rhythmic: 十月桃
author: 张元干
content:
年华催晚，听尊前偏唱，冲暖欺寒。
乐府谁知，分付点化金丹。
中原旧游何在，频入梦、老眼空潸。
撩人冷蕊，浑似当时，无语低鬟。
有多情多病文园。
向雪後寻春，醉里凭阑。
独步群芳，此花风度天然。
罗浮淡妆素质，呼翠凤、飞舞斓斑。
参横月落，留恨醒来，满地香残。


rhythmic: 十月桃
author: 张元干
content:
蟠桃三熟，正清霜吹冷，爱日烘香。
小试芳菲，时候无限风光。
洛滨老人星见，□少室、云雾开祥。
丹青万汇，熊兆台，凤举朝阳。
向元枢会辅岩廊。
记名著金瓯，位入中堂。
梦熟钧天，屡惊颠倒衣裳。
黄发更宜补衮，归去定、军国平章。
管弦珠翠，兰玉簪缨，岁岁称觞。


rhythmic: 夏云峰
author: 张元干
content:
涌冰轮，飞沆瀣，霄汉万里云开。
南极瑞占象纬，寿应三台。
锦肠珠唾，锺间气、卓荦天才。
正暑，有祥光照社，玉燕投怀。
新堂深处捧杯，乍香泛水芝，空翠风回。
凉送燕歌缓舞，醉瑶钗。
长生难老，都道是、柏叶仙阶。
笑傲，且山中宰相，平地蓬莱。


rhythmic: 千秋岁
author: 张元干
content:
相门出相，和气浓春酿。
传家冠佩云台上。
庞眉扶寿杖。
绿发披仙氅。
星两两。
泰阶已应升平象。
玉砌兰芽长。
定向东风赏。
添彩袖，褰罗幌。
丝簧俱妙手，珠翠争宫样。
江海量。
年年醉里翻新唱。
 >> 
词牌介绍


rhythmic: 水龙吟
author: 张元干
content:
水晶宫映长城，藕花万顷开浮蕊。
红妆翠盖，生朝时候，湖山摇曳。
珠露争圆，香风不断，普熏沈水。
似瑶池侍女，霞裾缓步，寿烟光里。
霖雨已沾千里。
兆丰年、十分和气。
星郎绿鬓，锦波春酿，碧筒宜醉。
荷橐还朝，青毡奕世，除书将至。
看巢龟戏叶，蟠桃著子，祝三千岁。
 >> 
词牌介绍


rhythmic: 醉蓬莱
author: 张元干
content:
对小春桃艳，曲室炉红，乍寒天气。
七叶开，应金章通贵。
梦草银钩，灿花珠唾，是素来风味。
满腹经纶，回天议论，昆台仙裔。
秘殿升华，紫枢勋旧，退步真祠，简心端。
迎日天元，听正衙宣制。
尽洗中原，遍为霖雨，宴後堂歌吹。
柏子千秋，丹砂九转，今宵长醉。


rhythmic: 陇头泉・多丽
author: 张元干
content:
少年时，壮怀谁与重论。
视文章、真成小技，要知吾道称尊。
奏公车、治安秘计，乐油幕、谈笑从军。
百镒黄金，一双白璧，坐看同辈上青云。
事大谬，转头流落，徒走出修门。
三十载，黄梁未熟，沧海扬尘。
念向来、浩歌独往，故园松菊犹存。
送飞鸿、五弦寓目，望爽气、西山忘言。
整顿乾坤，廓清宇宙，男儿此志会须伸。
更有几、渭川垂钓，投老策奇勋。
天难问，何妨袖手，且做闲人。


rhythmic: 花心动
author: 张元干
content:
水馆风亭，晚香浓、一番芰荷新雨。
簟枕乍闲，襟裾初试，散尽满天袢暑。
断云却送轻雷去。
疏林外、玉钩微吐。
夜渐永，秋惊败叶，凉生亭户。
天上佳期久阻。
银河畔、仙车缥缈云路。
旧怨未平，幽欢驻，恨入半天风露。
绮罗人散金猊冷，醉魂到、华胥深处。
洞户悄、南楼画角自语。


rhythmic: 蓦山溪
author: 张元干
content:
一番小雨，陡觉添秋色。
桐叶下银床，又送个、凄凉消息。
故乡何处，搔首对西风，衣线断，带围宽，衰鬓添新白。
钱塘江上，冠盖如云积。
骑马傍朱门，谁肯念、尘埃墨客。
佳人信杳，日暮碧云深，楼独倚，镜频看，此意无人识。
 >> 
词牌介绍


rhythmic: 水调歌头
author: 林淳
content:
湖波涨新绿，环绕越王山。
棠斋清昼馀暇，赢得静中观。
四面屏围碧玉，十里障开云锦，冰鉴倒晴澜。
目送孤鸿远，心与白鸥闲。
隘游人，喧鼓吹，杂歌欢。
晓天澄霁，花羞柳妒怯春寒。
好在风光满眼，只恐阳春有脚，催诏下天关。
剩写鹅溪幅，归去凤池看。
 >> 
词牌介绍


rhythmic: 水调歌头
author: 林淳
content:
疏水绕城郭，农利遍三山。
使君重本，雅志初不在游观。
化出玉壶境界，挥洒锦囊词翰，笔下涌波澜。
天巧无馀蕴，意匠自舒闲。
拥鳌头，民同乐，颂声欢。
养花天气，云柔烟腻护朝寒。
桃李满城阴合，杨柳绕堤绿暗，幽鸟语间关。
似诉风光好，留与後人看。
 >> 
词牌介绍


rhythmic: 水调歌头
author: 林淳
content:
螺水亘千古，鳌顶冠三山。
年丰帅阃尘静，栏槛纵遐观。
四望潮登浦溆，万顷绿浮原野，堤岸溢波澜。
畎浍皆沾足，日永桔槔闲。
肆华筵，鱼鸟乐，众宾欢。
良辰好景，年年莫放此盟寒。
且念新湖遗爱，莫作故园遐想，到处是乡关。
勋业知非晚，聊把镜频看。
 >> 
词牌介绍


rhythmic: 洞仙歌
author: 廖行之
content:
虞弦挥按，甫奏熏风曲。
两两尧长新绿。
揖鳌峰、连雁峤，圆融，总里许、北郭门围全属。
年年才见夏，喜溢榆，龙穴霏烟霭晴谷。
向氤氲和气里，岁奉瑶觞，试屈指、几阅梅林初熟。
待一品官高见玄孙，算八十彩衣，更饶遐福。
 >> 
词牌介绍


rhythmic: 念奴娇
author: 廖行之
content:
薰风庭院，报槐阴拥翠，池波凝绿。
瑞气葱葱浮燕寝，羽仗霓旌相属。
开祥，长庚入梦，诧列仙图。
林泉高迈，肯应轩冕尘俗。
好是妙舞清歌，浮瓜沈李，荐杯中。
鹊尾炉生香篆细，又作如何祈祝。
试问蓬莱，丹崖胜处，几摘蟠桃熟。
东方何在，凛然能继高躅。
 >> 
词牌介绍


rhythmic: 贺新郎
author: 廖行之
content:
玉宇□蓬户。
渺凉声、梧井，乱零枫浦。
得得西山朝来爽，碧瘦千崖万树。
清兴在、烟霞深处。
拄笏风流今谁是，但闻鸡、夜半犹狂舞。
试举看，渠多许。
青云万里君夷路。
肯区区、张兔穴，沈迷金坞。
流水高山真难料，休把朱弦浪抚。
任展转、翻云覆雨。
且对佳时随意乐，更从今、莫问惊人句。
算万事，总天赋。
 >> 
词牌介绍


rhythmic: 贺新郎
author: 廖行之
content:
修月三千户。
拥冰轮、同游碧落，问津牛浦。
上界真仙多才思，乞与瑶阶玉树。
渺万里、人间何处。
云叶依依分清荫，忆当时、掩映霓裳舞。
算万木，宁如许。
年年萧爽幽岩路。
倚西风、吹香金粟，超然云坞。
一洗纷纷凡花尽，堪写清商对抚。
为豁散、蛮烟瘴雨。
脱俗高标谁能领，向骚人、正欠题新句。
须大手，与君赋。
 >> 
词牌介绍


rhythmic: 水调歌头
author: 廖行之
content:
林梢挂弦月，江路粲寒梅。
一年清绝，好是造物巧安排。
今日不知何日，佳气更随喜气，满室已春回。
欢事一时足，黄色两眉开。
紫髯公，平日事，亦高哉。
都将功业，分付兰玉满庭阶。
慈爱浑嗤张傅，信义更高吴李，别是一襟怀。
岁岁长生酒，剩□紫霞杯。
 >> 
词牌介绍


rhythmic: 水调歌头
author: 廖行之
content:
天下伟人物，荆楚号名流。
幅员千里，英气磅礴岳南州。
雁峤高参翼轸，石鼓下盘朱府，衮衮应公侯。
常记生申旦，明日是中秋。
挈明月，翳翔凤，驷飞虬。
东南一尉，何事三载漫淹留。
谈笑洞庭青草，从此阆风阊阖，高处看鳌头。
更种阶庭玉，慈母念方稠。
 >> 
词牌介绍


rhythmic: 水调歌头
author: 廖行之
content:
祥起玉龙甲，庆衍紫枢垣。
奎文得岁，佳气磅礴斗牛间。
天意方扶兴运，贤业更看奕世，衮衮照英躔。
四海具瞻久，膏泽满湘川。
岁六月，苏大旱，作丰年。
喁喁百万生齿，何处不沾恩。
此是鸿钧事业，那更青毡步武，早晚即调元。
混一车书了，还领赤松仙。
 >> 
词牌介绍


rhythmic: 水调歌头
author: 廖行之
content:
黄色起犀表，紫绶照金章。
两朝耆德，应是南国旧龚黄。
曾上方壶蓬岛，万里鲸波不作，炎海赖清凉。
缓造鸿地，高卧水云乡。
近新来，春色好，遍潇湘。
不知今日何日，佳气拥高堂。
竞把芳尊为寿，细祝遐龄难老，福禄未渠央。
国栋欠元老，仙桂看诸郎。
 >> 
词牌介绍


rhythmic: 水调歌头
author: 廖行之
content:
凉吹起空阔，疏雨敛轻阴。
潇湘江上秋色，佳处不胜清。
拄笏西山一望，气与千崖高爽，天意属奇英。
威凤下瑶阙，丹桂矗云根。
汉元侯，流德厚，在云孙。
金昆玉季，曾共接武上青云。
堂上瑶池仙姥，庭下芝兰玉树，好事萃于门。
剩讲经纶事，早晚自公卿。
 >> 
词牌介绍


rhythmic: 水调歌头
author: 廖行之
content:
苍立箨龙秀，青压雨梅肥。
清和天气，无限佳景属斯时。
试听虞弦初理，便有熏兮入奏，风物正熙熙。
此日定何日，香篆袅金猊。
记当年，两荚，应熊罴。
男儿壮志，端在伊傅与皋夔。
况是从容书史，养就经纶功业，早晚帝王师。
但了公家事，方与赤松期。
 >> 
词牌介绍


rhythmic: 水调歌头
author: 廖行之
content:
韩国武中令，公望乃云孙。
平生壮志，凛凛长剑倚天门。
郁积胸中谋虑，慷慨尊前谈笑，袖手看风云。
唾手功名事，诗句自朝昏。
况高怀，吾所敬，果难能。
千金生产，一笑推尽与诸昆。
所至才成辄去，不为区区芥蒂，此意有谁论。
且举杯中酒，今日是生辰。
 >> 
词牌介绍


rhythmic: 沁园春
author: 廖行之
content:
直下承当，本来能解，莫遣乾休。
算如今蹉过，峥嵘岁月，分阴可惜，一日三秋。
闹里偷声，日中逃影，用尽机关无少留。
争知道，是沤生即水，水外无沤。
世人等是悠悠。
谁著个工夫向里求。
但掩耳窃钟，将泥洗块，觅花空里，舐蜜刀头。
何以忙中，尻舆浸假，邀取三彭同载游。
真如界，向毗庐顶上，荐取无忧。
 >> 
词牌介绍


rhythmic: 千秋岁
author: 廖行之
content:
腊馀时候，天意收寒早。
梅信动，春先到。
晓来湘水上，有底风光好。
春有意，惯随仙仗来蓬岛。
一念到人间，依约瑶池道。
心好在，慈为宝。
蟠桃多岁月，不数如瓜枣。
千岁也，朱颜绿鬓人难老。
 >> 
词牌介绍


rhythmic: 满庭芳
author: 廖行之
content:
五甲科名，半生蹭蹬，胸中可谓忘奇。
荣华外物，算岂是人为。
自有吾身事业，最难得、□养亲时。
萱堂好，紫鸾重诰，寿与岳山齐。
世间，欢乐事，争名蜗角，伐性蛾眉。
谩须臾变化，苍狗云衣。
那似千秋寿母，功名事、分付吾儿。
从今去，捧觞戏彩，双绶更相宜。
 >> 
词牌介绍


rhythmic: 水调歌头
author: 京镗
content:
杨卢万人杰，见我眼俱青。
锦官城里胜概，在在款经行。
笔底烟云飞走，胸次乾坤吐纳，议论总纵横。
觉我形秽处，相并玉壶清。
二使者，弦样直，水般平。
岷峨洗净凄怆，威与惠相并。
闻道东来有诏，却恐西留无计，顿使雪山轻。
滚滚蜀江水，不尽是声名。
 >> 
词牌介绍


rhythmic: 满江红
author: 京镗
content:
乘兴西来，问谁是、平生相识。
算惟有、瑶台明月，照人如昔。
万里清凉银世界，放教千丈冰轮出。
便招邀、我辈上层楼，横孤笛。
阴晴事，人难必。
欢乐处，天常惜。
幸星稀河澹，云收风息。
更著两贤陪胜赏，此身如与尘寰隔。
笑谪仙、对影足成三，空孤寂。
 >> 
词牌介绍


rhythmic: 满江红
author: 京镗
content:
喜见中秋，急载酒、登楼邀月。
谁料得、狂风作祟，浮云为孽。
孤负阑干凝望眼，不教宝鉴悬银阙。
但筵前、依旧舞腰斜，歌喉咽。
阴与霁，圆并缺，难指准，休分别。
况赏心乐事，从来磨折。
常把一尊陪笑语，也胜虚度佳时节。
怪坡仙、底事太愁生，惊华发。
 >> 
词牌介绍


rhythmic: 满江红
author: 京镗
content:
才近重阳，喜风露、酝成爽气。
应料有、悲秋情绪，澹妆慵试。
黄菊篱边开遍否，紫鸿塞外归来未。
但倚阑、高处望长空，无穷意。
名利鼎，从渠沸。
穷达路，非人致。
又何须咄咄，向空书字。
西风正好狂吹帽，庾尘那解关吾事。
纵嬉游、也不学山翁，如泥醉。
 >> 
词牌介绍


rhythmic: 木兰花慢
author: 京镗
content:
算秋来景物，皆胜赏、况重阳。
正露冷欲霜，烟轻不雨，玉宇开张。
蜀人从来好事，遇良辰、不肯负时光。
药市家家帘幕，酒楼处处丝簧。
婆娑老子兴难忘。
聊复与平章。
也随分登高，茱萸缀席，菊蕊浮觞。
明年未知谁健，笑杜陵、底事独凄凉。
不道频开笑口，年年落帽何妨。


rhythmic: 绛都春
author: 京镗
content:
升平似旧。
正锦里元夕，轻寒时候。
十里轮蹄，万户帘帷香风透。
火城灯市争辉照。
谁撒□、满空星斗。
玉箫声里，金莲影下，月明如画。
知否。
良辰美景，□丰岁乐国，从来希有。
坐上两贤，白玉为山联翩秀。
笙歌一片围红袖。
切莫遣、铜壶催漏。
杯行且与邦人，共开笑口。


rhythmic: 满江红
author: 京镗
content:
锦里先生，草堂筑、浣花溪上。
料饱看、阶前雀食，篱边渔网。
跨鹄骑鲸归去後，桥西潭北留佳赏。
况依然、一曲抱村流，江痕涨。
鱼龙戏，相浩荡。
禽鸟乐，增舒畅。
更绮罗十里，棹歌来往。
上坐英贤今李郭，邦人应作仙舟想。
但□呼、落日未西时，船休放。
 >> 
词牌介绍


rhythmic: 念奴娇
author: 京镗
content:
扪参历井，恰匆匆三见，西州七夕。
怪得骄阳回避晚，犹去新秋两日。
天上良宵，人间佳节，初不分今昔。
夜来急雨，洗成风露清绝。
因念万里飘零，君平何在，谁识乘槎客。
插竹剖瓜休妄想，巧处那容人乞。
院宇初凉，楼台不夜，漫说经年隔。
引杯长啸，醉看天地空阔。
 >> 
词牌介绍


rhythmic: 水调歌头
author: 京镗
content:
明月四时好，何事喜中秋。
瑶台宝鉴，宜挂玉宇最高头。
放出白毫千丈，散作太虚一色，万象入吾眸。
星斗避光彩，风露助清幽。
等闲来，天一角，岁三周。
东奔西走，在处依旧若从游。
照我尊前只影，催我镜中华发，蟾兔漫悠悠。
连璧有佳客，乘兴且登楼。
 >> 
词牌介绍


rhythmic: 洞仙歌
author: 京镗
content:
三年锦里，见重阳药市。
车马喧阗管弦沸。
笑篱边孤寂，台上疏狂，争得似，此日西南都会。
痴儿官事了，乐与民同，况值高秋好天气。
□不羞华发，不照衰颜，聊满插、黄花一醉。
道物外、高人有时来，问混杂龙蛇，个中谁是。
 >> 
词牌介绍


rhythmic: 水龙吟
author: 京镗
content:
夜来井络参躔，使星一点明如昼。
谁将天上麒麟，锺作人间英秀。
从橐仪刑，御屏名姓，暂烦衣绣。
问西川父老，新来喜跃，缘何事、曾知否。
今代澄清妙手。
为公家、忧心如疚。
几年繁赋，一朝输代，恩民特厚。
初度佳辰，恰逢长至，从来希有。
但只将一部，欢声百万，与公为寿。
 >> 
词牌介绍


rhythmic: 汉宫春
author: 京镗
content:
看透尘寰。
更禅心似水，道力如山。
前身青冥跨鹄，紫府乘鸾。
世缘一念，便等闲、游戏人间。
须信道，云霄步武，不应权牧西南。
此日重临初度，正绣衣辉映，彩服斓斑。
人生显途易到，容养难攀。
一时庆事，问谁家、得似门阑。
知未艾，百千寿算，慈闱长奉亲欢。


rhythmic: 汉宫春
author: 京镗
content:
暖律初回。
又烧灯市井，卖酒楼台。
谁将星移万点，月满千街。
轻车细马，隘通衢、蹴起香埃。
今岁好，土牛作伴，挽留春色同来。
不是天公省事，要一时壮观，特地安排。
何妨彩楼鼓吹，绮席尊。
良宵胜景，语邦人、莫惜徘徊。
休笑我，痴顽不去，年年烂醉金钗。


rhythmic: 洞仙歌
author: 京镗
content:
东皇著意，妙出妆春手。
点缀名花胜於绣。
向鱼凫国里，琴鹤堂前，仍共赏，蜀锦堆红炫昼。
娇娆真绝艳，尽是天然，莫恨无香欠檀口。
幸今年风雨，不苦摧残，还肯为、游人再三留否。
算魏紫姚黄号花王，若定价收名，未应居右。
 >> 
词牌介绍


rhythmic: 念奴娇
author: 京镗
content:
锦城城北，有平湖、仿佛西湖西畔。
载酒郊修禊事，雅称兰舟同泛。
麦垅黄轻，桤林绿重，莫厌春光晚。
棹歌声发，飞来鸥鹭惊散。
好是水涨弥漫，山围周币，不尽青青岸。
除却钱塘门外见，只说此间奇观。
句引游人，追陪佳客，三载成留恋。
古今陈迹，从教分付弦管。
 >> 
词牌介绍


rhythmic: 满江红
author: 京镗
content:
雨後晴初，觉春在、桤村柳陌。
修禊事、郊寻胜，特邀君出。
缭绕群山疑虎踞，弥漫一水容鲸吸。
怪西湖、底事却移来，龟城北。
酬令节，逢佳日。
风递暖，烟凝碧。
趁兰舟游玩，尽杯中物。
十里轮蹄尘不断，几多粉黛花无色。
笑杜陵、昔赋丽人行，空遗迹。
 >> 
词牌介绍


rhythmic: 念奴娇
author: 京镗
content:
郎闱夙望，问何因袖手，双流溪畔。
忆昔班行曾接武，今喜一尊同泛。
骥枥难淹，鹏程方远，大器成须晚。
等闲访我，又惊云雨分散。
最是游子悲乡，小人怀土，梦绕江南岸。
楚尾吴头家住处，满自山川遐观。
归兴虽浓，俞音尚，此地非贪恋。
东西惟命，去留迟速休管。
 >> 
词牌介绍


rhythmic: 水调歌头
author: 京镗
content:
百堞龟城北，江势远连空。
杠梁济涉，浑似溪涧饮长虹。
覆以飞华宇，载以鱼浮叠石，守护有神龙。
好看发源水，滚滚尽流东。
司马氏，凌云气，盖群公。
当年题柱，从此奏赋动天容。
果驾轺车使蜀，能致诸蛮臣汉，邛道仍通。
寄语登桥者，努力继前功。
 >> 
词牌介绍


rhythmic: 念奴娇
author: 京镗
content:
绣天锦地，浣花溪风物，尤为奇绝。
无限兰舟相荡漾，缯彩重重装结。
冀国遗踪，杜陵陈迹，疑信俱休说。
笙歌丛里，旌旗光映林樾。
自笑与蜀缘多，沧浪亭下，饱看烟波阔。
屡疏求归才请得，知我家山心切。
已是行人，犹陪佳客，莫放回船发。
来年今日，相思惟共明月。
 >> 
词牌介绍


rhythmic: 洞庭春色・沁园春
author: 京镗
content:
命驾访嵇，泛舟思戴，此兴甚浓。
料情侔杨恽，乌乌拊缶，意轻殷浩，咄咄书空。
莫讶群芳淹速异，到时序推排元自同。
休怅望，任春来桃李，秋後芙蓉。
因嗟锦城四载，漫赢得、齿豁头童。
叹里门密迩，易成间阔，诗筒频寄，难续新工。
我已怀归今得请，念此地迟回谁似公。
经济手，看鸾台凤阁，晚节收功。


rhythmic: 满江红
author: 京镗
content:
雨洗新秋，遣凉意、驱除残暑。
还又是、天孙河鼓，一番相遇。
银汉桥成乌鹊喜，金奁丝巧蜘蛛吐。
见几多、结彩拜楼前，穿针女。
舟楫具，将归去。
尊俎胜，休匆遽。
被西川七夕，四回留住。
此地关心能几辈，他年会面知何处。
更倚阑、豪饮莫辞频，歌金缕。
 >> 
词牌介绍


rhythmic: 贺新郎
author: 京镗
content:
试与娥语。
问因何、年年此夜，月明如许。
万顷熔成银世界，是处玉壶风露。
又岂比、寻常三五。
变化乾坤同一色，觉星躔、斗柄皆回互。
须要我，共分付。
平生脚踏红尘处。
漫纷纷、鸡虫厚薄，燕鸿来去。
只有婵娟多情在，依旧当时雅素。
空自叹、归心难住。
留取清光岷江畔，照扁舟、送我章江路。
频引满，莫匆遽。
 >> 
词牌介绍


rhythmic: 雨中花・夜行船
author: 京镗
content:
玉局祠前，铜壶阁畔，锦城药市争奇。
正紫萸缀席，黄菊浮卮。
巷陌联镳并辔，楼台吹竹弹丝。
登高望远，一年好景，九日佳期。
自怜行客，犹对佳宾，留连岂是贪痴。
谁会得、心驰北阙，兴寄东篱。
惜别未催首，追欢且醉蛾眉。
明年此会，他乡今日，总是相思。


rhythmic: 雨中花・夜行船
author: 京镗
content:
跨鹤仙姿，掣鲸老手，从来眼赤腰黄。
更词源峡水，才刃干将。
处处欢谣载路，时时秀句盈囊。
牛头山畔，烦公敛惠，许我分光。
逢迎锦里，话旧从容，谁知各整行装。
况正好、登高怀古，择胜寻芳。
少缓红莲开幕，何妨黄菊浮觞。
等闲分首，征尘去後，目断斜阳。


rhythmic: 瑞鹤仙
author: 京镗
content:
鸳行旧俦侣。
问底事、迟回西州西处。
闲居久如许。
相邻翁对饮，诗人联句。
夤缘会遇。
过高轩、相逢喜舞。
正菊天、景物澄鲜，切莫趣归言去。
看取。
星扉月户。
雾阁云窗，非公孰住。
从容笑语。
人生易别难聚。
恨分违有日，留连无计，满目离愁忍觑。
若他时、鱼雁南来，把书寄与。
 >> 
词牌介绍


rhythmic: 水调歌头
author: 京镗
content:
身去日华远，举首望长安。
四年留蜀，那复有梦到金銮。
遥想将芜三径，自笑己穷五技，无语倚阑干。
欲作天涯别，犹对俎尊闲。
秋意晚，风色厉，叶声乾。
阳关三叠缓唱，一醉且酡颜。
聚散燕鸿南北，得失触蛮左右，莫较去仍还。
後日相思处，烟水与云山。
 >> 
词牌介绍


rhythmic: 水龙吟
author: 京镗
content:
四年留蜀惭无补，好是求归得去。
风帆百尺，烟波万里，宁辞掀舞。
楚尾吴头，我家何在，西山南浦。
想珠帘画栋，倚阑凝望，依然卷云飞雨。
最好九霞光处。
见当时、结知明主。
冰霜节操，斗星词采，羽仪朝路。
邂逅开怀，等闲分手，满斟绿醑。
道日边好语，相将飞下，有人知否。
 >> 
词牌介绍


rhythmic: 满江红
author: 京镗
content:
外省抡才，诏书下、芝泥犹湿。
应料得、出奇锦绣，争辉金碧。
三级浪高鱼已化，九霄路远鹏方息。
有宗工、此地独持衡，将专席。
岁月晚，霜风急。
嗟老子，为行客。
念昔陪班缀，今亲辞色。
握手方成同社款，消魂又作歧亭别。
也不须、因赋大刀头，归心折。
 >> 
词牌介绍


rhythmic: 念奴娇
author: 京镗
content:
文章太守，问何事、犹带天庭黄色。
上界一时官府足，聊下神仙宫阙。
剖竹新游，握兰旧梦，此意谁人识。
千军笔阵，争先曾夺矛槊。
好是万里相逢，一尊同醉，倾吐平边策。
聚散人生浑惯见，莫为分襟呜咽。
借箸机筹，著鞭功业，只合从君说。
明朝回首，天涯何处风月。
 >> 
词牌介绍


rhythmic: 水调歌头
author: 京镗
content:
衮衮长江水，策策晓霜风。
求归得请，特地送我布帆东。
出处何关轻重，去住不拘淹速，社燕与秋鸿。
父老休相恋，四载愧无功。
谁知有，楼百尺，卧元龙。
来从天上，一麾游戏斗牛中。
闻道君王前席，见说从臣虚位，变化待鲲鸿。
一笑同锦里，万事付金锺。
 >> 
词牌介绍


rhythmic: 水龙吟
author: 京镗
content:
推移随牒红尘里，试问几时肩息。
家乡何在，烟迷波渺，云横山屹。
分阃无功，临民有愧，裤今襦昔。
想征帆万里，阳关三叠，肠空断、人谁忆。
多谢殷勤绮席。
苦留连、不容浮。
九霞光外，五云深畔，君宜鹄立。
自笑衰迟，未能轩轾，漫劳嘘吸。
愿锋车趣召，吴天楚地，相逢他日。
 >> 
词牌介绍


rhythmic: 酹江月・念奴娇
author: 京镗
content:
蟆颐江畔，问收拾多少，山光水色。
此是朝宗东去路，准拟鸣鼍浮。
儒馆英游，侯藩贤望，便合还丹极。
九重渴想，甘泉闻道虚席。
因念北阙同朝，西州联事，久矣心相得。
邂逅天涯拼一笑，洗我尘胸俗臆。
报国无功，归田有兴，寤寐松坡侧。
他时音问，且凭来信鳞翼。


rhythmic: 水调歌头
author: 京镗
content:
与蜀有缘法，见我眼俱青。
征车到处，弦管无限作离声。
自笑四年留滞，漫说三边安静，分阃愧长城。
一念天地阔，万事羽毛轻。
欲归去，诗入社，酒寻盟。
双鬓，老矣祗觉壮心惊。
虽是东西惟命，已断行藏在己，何必问君平。
举似铜梁守，怀抱好同倾。
 >> 
词牌介绍


rhythmic: 水调歌头
author: 京镗
content:
雪岭倚空白，霜柏傲寒青。
千岩万壑奇秀，禽鸟寂无声。
好是群贤四集，同访宝仙九室，中有玉京城。
眼底尘嚣远，胸次利名轻。
云山旁，烟水畔，肯渝盟。
传呼休要喝道，方外恐猜惊。
雅羡林泉胜概，倘遂田园归计，志愿足平生。
此意只自解，聊复为君倾。
 >> 
词牌介绍


rhythmic: 水调歌头
author: 京镗
content:
数月已办去，今日始成行。
天公怜我，特地趁晓作霜晴。
万里奔驰为米，四载淹留为豆，自笑太劳生。
父老漫遮道，抚字愧阳城。
君有命，难俟驾，合兼程。
故山心切，猿鹤应是怨仍惊。
多谢使华追路，不忍客亭分袂，已醉酒犹倾。
莫久西南往，汉代急公卿。
 >> 
词牌介绍


rhythmic: 满江红
author: 京镗
content:
道骨仙风，合笞凤、鞭鸾归去。
底事为、三峨九顶，等闲留住。
揽辔聊施经济手，凝旒屡出褒嘉语。
算只今、人物更谁归，心如许。
嗟我拙，才不武。
惭我陋，文非古。
纵策迟鞭钝，也难追步。
虽喜故人逢异县，却嫌游子贪行路。
但著公、西掖北门中，相期处。
 >> 
词牌介绍


rhythmic: 水调歌头
author: 京镗
content:
四载分蜀阃，万里下吴樯。
老怀易感，厌听催别笛横羌。
自愧谋非经远，更笑才非任剧，安得召公棠。
有志但碌碌，无绩可章章。
汉嘉守，明似月，洁如霜。
邦人鼓舞，爱戴惟恐趣归忙。
况是水曹宗派，仍得苏州句法，燕寝昼凝香。
且趁东风去，步武近明光。
 >> 
词牌介绍


rhythmic: 水调歌头
author: 京镗
content:
挺挺祖风烈，再岁滞偏州。
元龙豪气，宜卧百尺最高楼。
万丈文章光焰，一段襟怀洒落，风露玉壶秋。
乱石惊涛处，也作等闲游。
适相逢，君去骑，我归舟。
清都绛阙密迩，切莫小迟留。
趁取亲庭强健，好向圣朝倾吐，事业肯悠悠。
回首藩宣地，恩与大江流。
 >> 
词牌介绍


rhythmic: 蓦山溪
author: 张震
content:
青梅如豆，断送春归去。
小绿间长红，看几处、云歌柳舞。
偎花识面，对月共论心，携素手，采香游，踏遍西池路。
水边朱户。
曾记销魂处。
小立背秋千，空怅望、娉婷韵度。
杨花扑面，香糁一帘风，情脉脉，酒厌厌，回首斜阳暮。
 >> 
词牌介绍


rhythmic: 蓦山溪
author: 张震
content:
春光如许。
春到江南路。
柳眼弄晴晖，笑梅老、落英无数。
峭寒庭院，罗幕护窗纱，金鸭暖，锦屏深，曾记看承处。
云边尺素。
何计传心缕。
无处说相思，空惆怅、朝云暮雨。
曲阑干外，小立近黄昏，心下事，眼边愁，借问春知否。
 >> 
词牌介绍


rhythmic: 水调歌头
author: 张
content:
雨後烟景绿，春水涨桃花。
系舟溪上，笋舆十里达平沙。
路转峰回胜处，无数青荧玉树，飘缈羽人家。
楼观倚空碧，水竹湛清华。
纵幽寻，携蜡屐，上苍霞。
古仙何在，空馀药灶委岩洼。
他日倘然归老，乞取一庵云卧，随分了生涯。
底用更辛苦，九转炼黄芽。
 >> 
词牌介绍


rhythmic: 水调歌头
author: 王炎2
content:
江月冷如水，江水碧於空。
晚来一霎过雨，为我洗秋容。
悄悄四山人静，凛凛三更露下，天阔叫孤鸿。
唤醒蓬窗梦，身在水晶宫。
揖湘妃，招月娣，御清风。
素琴韵远，不觉醉眼杏花红。
禹穴骑鲸仙去，东海钓鳌人远，此意与谁同。
倚柁一长啸，出壑舞鱼龙。
 >> 
词牌介绍


rhythmic: 水调歌头
author: 王炎2
content:
千里倦游客，老眼厌尘烟。
蒸湘平远，他处无此好江山。
把酒一听乃，过了黄花时节，水国倍生寒。
输与沧浪叟，长伴白鸥闲。
傍江亭，穷杳霭，踞岩。
水深石冷，闻道别有洞中天。
待倩灵妃调曲，唤起冯夷短舞，从此问群仙。
云海渺无际，波涌缓移船。
 >> 
词牌介绍


rhythmic: 念奴娇
author: 王炎2
content:
小妆朱槛，护秋英千点，金钿如簇。
黄叶白苹朝露冷，只有孤芳幽馥。
华发苍头，宦情羁思，来伴花幽独。
巡檐无语，清愁何啻千斛。
因念爱酒渊明，东篱雅意，千载无人续。
身在花边须一醉，小覆杯中。
过了重阳，捻枝嗅蕊，休叹年华速。
明年春到，陈根更有新绿。
 >> 
词牌介绍


rhythmic: 哨遍
author: 辛弃疾
content:
池上主人，人适忘鱼，鱼适还忘水。
洋洋乎，翠藻青萍里。
想鱼兮、无便於此。
尝试思，庄周正谈两事。
一明豕虱一羊蚁。
说蚁慕於膻，於蚁弃知，又说於羊弃意。
甚虱焚於豕独忘之。
却骤说於鱼为得计。
千古遗文，我不知言，以我非子。
子固非鱼，噫。
鱼之为计子焉知。
河水深且广，风涛万倾堪依。
有网罟如云，鹈鹕成阵，过而留泣计应非。
其外海茫茫，下有龙伯，饥时一啖千里。
更任公五十为饵。
使海上人人厌腥味。
似鲲鹏、变化能几。
东游入海，此计直以命为嬉。
古来谬算狂图，五鼎烹死，指为平地。
嗟鱼欲事远游时。
请三思而行可矣。


rhythmic: 兰陵王
author: 辛弃疾
content:
恨之极。
恨极销磨不得。
苌弘事，人道後来，其血三年化为碧。
郑人缓也泣。
吾父攻儒助墨。
十年梦，沈痛化余，秋柏之间既为实。
相思重相忆。
被怨结中肠，潜动精魄。
望夫江上岩岩立。
嗟一念中变，後期长绝。
君看启母愤所激。
又俄倾为石。
难敌。
最多力。
甚一忿沈渊，精气为物。
依然困斗牛磨角。
便影入山骨，至今雕琢。
寻思人间，只合化，梦中蝶。


rhythmic: 贺新郎
author: 辛弃疾
content:
著厌霓裳素。
染胭脂、苎罗山下，浣沙溪渡。
谁与流霞千古酝，引得东风相误。
从臾入、吴宫深处。
鬓乱钗横浑不醒，转越江、地迷归路。
烟艇小，五湖去。
当时倩得春留住。
就锦屏一曲，种种断肠风度。
才是清明三月近，须要诗人妙句。
笑援笔、殷勤为赋。
十样蛮笺纹错绮，粲珠玑、渊掷惊风雨。
重唤酒，共花语。
 >> 
词牌介绍


rhythmic: 贺新郎
author: 辛弃疾
content:
碧海成桑野。
笑人间，江翻平陆，水云高下。
自是三山颜色好，更著雨婚烟嫁。
料未必、龙眠能画。
拟向诗人求幼妇，倩诸君、妙手皆谈马。
须进酒，为陶写。
回头鸥鹭瓢泉社。
莫吟诗、莫抛尊酒，是吾盟也。
千骑而今遮白发，忘却沧浪亭榭。
但记得、灞陵呵夜。
我辈从来文字饮，怕壮怀、激烈须歌者。
蝉噪也，绿阴夏。
 >> 
词牌介绍


rhythmic: 贺新郎
author: 辛弃疾
content:
鸟倦飞还矣。
笑渊明、瓶中储粟，有无能几。
莲社高人留翁语，我醉宁论许事。
试沽酒、重斟翁喜。
一见箫然音韵古，想东篱、醉卧参差是。
千载下，竟谁似。
元龙百尺高楼里。
把新诗、殷勤问我，停云情味。
北夏门高从拉，何事须人料理。
翁曾道、繁华朝起。
尘土人言宁可用，顾青山、与我何如耳。
歌且和，楚狂子。
 >> 
词牌介绍


rhythmic: 贺新郎
author: 辛弃疾
content:
肘後俄生柳。
叹人生、不如意事，十常八九。
右手淋浪才有用，闲却持螯左手。
谩赢得、伤今感旧。
投阁先生惟寂寞，笑是非、不了身前後。
持此语，问乌有。
青山幸自重重秀。
问新来、萧萧木落，颇堪秋否。
总被西风都瘦损，依旧千岩万岫。
把万事、无言搔首。
翁比渠侬人谁好，是我常、与我周旋久。
宁作我，一杯酒。
 >> 
词牌介绍


rhythmic: 念奴娇
author: 辛弃疾
content:
风狂雨横，是邀勒园林，几多桃李。
待上层楼无气力，尘满栏干谁倚。
就火添衣，移香傍枕，莫卷朱帘起。
元宵过也，春寒犹自如此。
为问几日新晴，鸠鸣屋上，鹊报檐前喜。
揩试老来诗句眼，要看拍堤春水。
月下凭肩，花边系马，此兴今休矣。
溪南酒贱，光阴只在弹指。
 >> 
词牌介绍


rhythmic: 念奴娇
author: 辛弃疾
content:
洞庭春晚，旧传恐是，人间尤物。
收拾瑶池倾国艳，来向朱栏一壁。
透户龙香，隔帘莺语，料得肌如血。
月妖真态，是谁教避人杰。
酒罢归对寒窗，相留昨夜，应是梅花发。
赋了高唐犹想像，不管孤灯明灭。
半面难期，多情易感，愁点星星发。
绕梁声在，为伊忘味三月。
 >> 
词牌介绍


rhythmic: 念奴娇
author: 辛弃疾
content:
是谁调护，岁寒枝、都把苍苔封了。
茅舍疏篱江上路，清夜月高山小。
摸索应知，曹刘沈谢，何况霜天晓。
芬芳一世，料君长被花恼。
惆怅立马行人，一枝最爱，竹外横斜好。
我向东邻曾醉里，唤起诗家二老。
拄杖而今，婆娑雪里，又识商山皓。
请君置酒，看渠与我倾倒。
 >> 
词牌介绍


rhythmic: 沁园春
author: 辛弃疾
content:
老子平生，笑尽人间，儿女怨恩。
况白头能几，定应独往，青云得意，见说长存。
抖擞衣冠，怜渠无恙，合挂当年神武门。
都如梦，算能争几许，鸡晓钟昏。
此心无有新冤。
况抱瓮年来自灌园。
但凄凉顾影，频悲往事，殷勤对佛，欲问前因。
却怕青山，也妨贤路，休斗尊前见在身。
山中友，试高吟楚些，重与招魂。
 >> 
词牌介绍


rhythmic: 沁园春
author: 辛弃疾
content:
有美人兮，玉佩琼踞，吾梦见之。
问斜阳犹照，渔樵故里，长桥谁记，今故期思。
物化苍茫，神游仿佛，春与猿吟秋鹤飞。
还惊笑，向晴波忽见，千丈虹霓。
觉来西望崔嵬。
更上有青枫下有溪。
待空山自荐，寒泉秋菊，中流却送，桂棹兰旗。
万事长嗟，百年双鬓，吾非斯人谁与归。
凭阑久，正清愁未了，醉墨休题。
 >> 
词牌介绍


rhythmic: 沁园春
author: 辛弃疾
content:
我试评君，君定何如，玉川似之。
记李花初发，乘云共语，梅花开後，对月相思。
白发重来，画桥一望，秋水长天孤鹜飞。
同吟处，看佩摇明月，衣卷青霓。
相君高节崔嵬。
是此处耕岩与钓溪。
被西风吹尽，村箫社鼓，青山留得，松盖云旗。
吊古愁浓，怀人日暮，一片心从天外归。
新词好，似凄凉楚些，字字堪题。
 >> 
词牌介绍


rhythmic: 沁园春
author: 辛弃疾
content:
我醉狂吟，君作新声，倚歌和之。
算芬芳定向，梅间得意，轻清多是，雪里寻思。
朱雀桥边，何人会道，野草斜阳春燕飞。
都休问，甚元无霁雨，却有晴霓。
诗坛千丈崔嵬。
更有笔如山墨作溪。
看君才未数，曹刘敌手，风骚合受，屈宋降旗。
谁识相如，平生自许，慷慨须乘驷马归。
长安路，问垂虹千柱，何处曾题。
 >> 
词牌介绍


rhythmic: 水调歌头
author: 辛弃疾
content:
落日古城角，把酒劝君留。
长安路远，何事风雪敝貂裘。
散尽黄金身世，不管秦楼人怨，归计狎沙鸥。
明夜扁舟去，和月载离愁。
功名事，身未老，几时休。
诗书万卷，致身须到古伊周。
莫学班超投笔，纵得封侯万里，憔悴老边州。
何处依刘客，寂寞赋登楼。
 >> 
词牌介绍


rhythmic: 水调歌头
author: 辛弃疾
content:
官事未易了，且向酒边来。
君如无我，问君怀抱向谁开。
但放平生丘壑，莫管旁人嘲骂，深蛰要惊雷。
白发还自笑，何地置衰颓。
五车书，千古饮，百篇才。
新词未到，琼瑰先梦满吾怀。
已过西风重九，且要黄花入手，诗兴未关梅。
君要花满县，桃李趁时栽。
 >> 
词牌介绍


rhythmic: 水调歌头
author: 辛弃疾
content:
千里渥洼种，名动帝王家。
金銮当日奏草，落笔万龙蛇。
带得无边春下，等待江山都老，教看鬓方鸦。
莫管钱流地，且拟醉黄花。
唤双成，歌弄玉，舞绿华。
一觞为饮千岁，江海吸流霞。
闻道清都帝所，要挽银河仙浪，西北洗胡沙。
回首日边去，云里认飞车。
 >> 
词牌介绍


rhythmic: 水调歌头
author: 辛弃疾
content:
千古老蟾口，云洞插天开。
涨痕当日何事，汹涌到崔嵬。
攫土抟沙儿戏，翠谷苍崖几变，风雨化人来。
万里须臾耳，野马骤空埃。
笑年来，蕉鹿梦，画蛇杯。
黄花憔悴风露，野碧涨荒莱。
此会明年谁健，後日犹今视昔，歌舞只空台。
爱酒陶元亮，无酒正徘徊。
 >> 
词牌介绍


rhythmic: 水调歌头
author: 辛弃疾
content:
文字觑天巧，亭榭定风流。
平生丘壑，岁晚也作稻粱谋。
五亩园中秀野，一水田将绿绕，不胜秋。
饭饱对花竹，可是便忘忧。
吾老矣，探禹穴，欠东游。
君家风月几许，白鸟去悠悠。
插架牙签万轴，射虎南山一骑，容我揽不。
更欲劝君酒，百尺卧高楼。
 >> 
词牌介绍


rhythmic: 水调歌头
author: 辛弃疾
content:
日月如磨蚁，万事且浮休。
君看檐外江水，滚滚自东流。
风雨瓢泉夜半，花草雪楼春到，老子已菟裘。
岁晚问无恙，归计橘千头。
梦连环，歌弹铗，赋登楼。
黄鸡白酒，君去村社一番秋。
长剑倚天谁问，夷甫诸人堪笑，西北有神州。
此事君自了，千古一扁舟。
 >> 
词牌介绍


rhythmic: 水调歌头
author: 辛弃疾
content:
说与西湖客，观水更观山。
淡妆浓抹西子，唤起一时观。
种柳人今天上，对酒歌翻水调，醉墨卷秋澜。
老子兴不浅，歌舞莫教闲。
看尊前，轻聚散，少悲欢。
城头无限今古，落日晓霜寒。
谁唱黄鸡白酒，犹记红旗清夜，千骑月临关。
莫说西州路，且尽一杯看。
 >> 
词牌介绍


rhythmic: 水调歌头
author: 辛弃疾
content:
万事一杯酒，长叹复长歌。
杜陵有客，刚赋云外筑婆娑。
须信功名儿辈，谁识年来心事，古井不生波。
种种看余发，积雪就中多。
二三子，问丹桂，倩素娥。
平生萤雪，男儿无奈五车何。
看取长安得意，莫恨春风看尽，花柳自蹉砣。
今夕且欢笑，明月镜新磨。
 >> 
词牌介绍


rhythmic: 水调歌头
author: 辛弃疾
content:
岁岁有黄菊，千载一东篱。
悠然政须两字，长笑退之诗。
自古此山元有，何事当时才见，此意有谁知。
君起更斟酒，我醉不须辞。
回首处，云正出，鸟倦飞。
重来楼上，一句端的与君期。
都把轩窗写遍，更使儿童诵得，归去来兮辞。
万卷有时用，植杖且耘耔。
 >> 
词牌介绍


rhythmic: 水调歌头
author: 辛弃疾
content:
渊明最爱菊，三径也栽松。
何人收拾，千载风味此山中。
手把离骚读遍，自扫落英餐罢，杖屦晓霜浓。
皎皎太独立，更插万芙蓉。
水潺，云洞，石。
素琴浊酒唤客，端有古人风。
却怪青山能巧，政尔横看成岭，转面已成峰。
诗句得活法，日月有新工。
 >> 
词牌介绍


rhythmic: 满江红
author: 辛弃疾
content:
美景良辰，算只是、可人风月。
况素节扬辉，长是十分清彻。
著意登楼瞻玉兔，何人张幕遮银阙。
倩飞帘、得得为吹开，凭谁说。
弦与望，从园缺。
今与昨，何区别。
羡夜来手把，桂花堪折。
安得便登天柱上，从容陪伴酬佳节。
更如今，不听麈谈清，愁如发。
 >> 
词牌介绍


rhythmic: 满江红
author: 辛弃疾
content:
点火樱桃，照一架、荼シ如雪。
春正好，见龙孙穿破，紫苔苍壁。
乳燕引雏飞力弱，流莺唤友娇声怯。
问春归、不肯带愁归，肠千结。
层楼望，春山叠。
家何在，烟波隔。
把古今遗恨，向他谁说。
蝴碟不传千里梦，子规叫断三更月。
听声声、枕上劝人归，归难得。
 >> 
词牌介绍


rhythmic: 满江红
author: 辛弃疾
content:
汉水东流，都洗尽、髭胡膏血。
人尽说、君家飞将，旧时英烈。
破敌金城雷过耳，谈兵玉帐冰生颊。
想王郎、结发赋从戎，传遗业。
腰间剑，聊弹铗。
尊中酒，堪为别。
况故人新拥，汉坛旌节。
马革裹尸当自誓，蛾眉伐性休重说。
但从今、记取楚楼风，裴台月。
 >> 
词牌介绍


rhythmic: 满江红
author: 辛弃疾
content:
风卷庭梧，黄叶坠、新凉如洗。
一笑折、秋英同赏，弄香蕊。
天远难穷休久望，楼高欲下还重倚。
拼一襟、寂寞泪弹秋，无人会。
今古恨，沈荒垒。
悲欢事，随流水。
想登楼青鬓，未堪憔悴。
极目烟横山数点，孤舟月淡人千里。
对婵娟、从此话离愁，金尊里。
 >> 
词牌介绍


rhythmic: 满江红
author: 辛弃疾
content:
紫陌飞尘，望十里、雕鞍绣毂。
春未老、已惊台榭，瘦红肥绿。
睡雨海棠犹倚醉，舞风杨柳难成曲。
问流莺、能说故园无，曾相熟。
岩泉上，飞凫浴。
巢林下，栖禽宿。
恨荼シ开晚，谩翻船玉。
莲社岂堪谈昨梦，兰亭何处寻遗墨。
但羁怀、空自倚秋千，无心蹴。
 >> 
词牌介绍


rhythmic: 满江红
author: 辛弃疾
content:
汉节东南，看驷马、光华周道。
须信是、七闽还有，福星来到。
庭草自生心意足，榕阴不动秋光好。
问不知，何处著君侯，蓬莱岛。
还自笑，人今老。
空有恨，萦怀抱。
记江湖十载，厌持旌纛。
落我材无所用，易除殆类无根潦。
但欲搜、好语谢新词，羞琼报。
 >> 
词牌介绍


rhythmic: 满江红
author: 辛弃疾
content:
半山佳句，最好是、吹香隔屋。
又还怪、冰霜侧畔，蜂儿成簇。
更把香来薰了月，却教影去斜侵竹。
似神清、骨冷住西湖，何由俗。
根老大，穿坤轴。
枝夭袅，蟠龙斛。
快酒兵长俊，诗坛高筑。
一再人来风味恶，两三杯後花缘熟。
记五更、联句失弥明，龙衔烛。
 >> 
词牌介绍


rhythmic: 满江红
author: 辛弃疾
content:
老子平生，原自有、金盘华屋。
还又要、万间寒士，眼前突兀。
一舸归来轻似叶，两翁相对清如鹄。
道如今、吾亦爱吾庐，多松菊。
人道是，荒年毂。
还又似，丰年玉。
甚等闲却为，鲈鱼归速。
野鹤溪边留杖屦，行人墙外听丝竹。
问近来、风月几篇诗，三千轴。
 >> 
词牌介绍


rhythmic: 满江红
author: 辛弃疾
content:
两峡崭岩，问谁占、清风旧筑。
更满眼、云来鸟去，涧红山绿。
世上无人供笑傲，门前有客休迎肃。
怕凄凉、无物伴君时，多栽竹。
风采妙，凝冰玉。
诗句好，馀膏馥。
叹只今人物，一夔应足。
人似秋鸿无定住，事如飞弹须园熟。
笑君侯、陪酒又陪歌，阳春曲。
 >> 
词牌介绍


rhythmic: 永遇乐
author: 辛弃疾
content:
千古江山，英雄无觅，孙仲谋处。
舞榭歌台，风流总被，雨打风吹去。
斜阳草树，寻常巷陌，人道寄奴曾住。
想当年，金戈铁马，气吞万里如虎。
元嘉草草，封狼居胥，赢得仓皇北顾。
四十三年，望中犹记，烽火扬州路。
可堪回首，佛狸祠下，一片神鸦社鼓。
凭谁问，廉颇老矣，尚能饭否。
 >> 
词牌介绍


rhythmic: 归朝欢
author: 辛弃疾
content:
见说岷峨千古雪。
都作岷峨山上石。
君家右史老泉公，千金费尽勤收拾。
一堂真石室。
空庭更与添突兀。
记当时，长编笔砚，日日云烟湿。
野老时逢山鬼泣。
谁夜持山去难觅。
有人依样入明光，玉阶之下岩岩立。
琅无数碧。
风流不数平原物。
欲重吟，青葱玉树，须倩子云笔。


rhythmic: 瑞鹤仙
author: 辛弃疾
content:
雁霜寒透幕。
正护月云轻，嫩冰犹薄。
溪奁照梳掠。
想含香弄粉，艳妆难学。
玉肌瘦弱。
更重重、龙绡衬著。
倚东风，一笑嫣然，转盼万花羞落。
寂寞。
家山何在，雪後园林，水边楼阁。
瑶池旧约。
鳞鸿更杖谁托。
粉蝶儿只解，寻桃觅柳，开遍南枝未觉。
但伤心，冷落黄昏，数声画角。
 >> 
词牌介绍


rhythmic: 声声慢
author: 辛弃疾
content:
东南形胜，人物风流，白头见君恨晚。
便觉君家叔度，去人未远。
长怜士元骥足，道直须、别驾方展。
问个里，待怎生销杀，胸中万卷。
况有星辰剑履，是传家合在，玉皇香案。
零落新诗，我欠可人消遣。
留君再三不住，便直饶、万家泪眼。
怎抵得，这眉间、黄色一点。
 >> 
词牌介绍


rhythmic: 汉宫春
author: 辛弃疾
content:
秦望山头，看乱云急雨，倒立江湖。
不如云者为雨，雨者云乎。
长空万里，被西风、变灭须臾。
回首听，月明天籁，人间万窍号呼。
谁向若耶溪上，倩美人西去，麋鹿姑苏。
至今故国人望，一舸归欤。
岁云暮矣，问何不、鼓瑟吹竽。
君不间，王亭谢馆，冷烟寒树啼乌。


rhythmic: 汉宫春
author: 辛弃疾
content:
亭上秋风，记去年袅袅，曾到吾庐。
山河举目虽异，风景非殊。
功成者去，觉团扇、便与人疏。
吹不断，斜阳依旧，茫茫禹迹都无。
千古茂陵词在，甚风流章句，解拟相如。
只今木落江冷，眇眇愁余。
故人书报，莫因循、忘却莼鲈。
谁念我，新凉灯火，一编太史公书。


rhythmic: 汉宫春
author: 辛弃疾
content:
心似孤僧，更茂林修竹，山上精庐。
维摩定自非病，谁遣文殊。
白头自昔，叹相逢、语密情疏。
倾盖处，论心一语，只今还有公无。
最喜阳春妙句，被西风吹堕，金玉铿如。
夜来归梦江上，父老欢予。
荻花深处，唤儿童、吹火烹鲈。
归去也，绝交何必，更修山巨源书。


rhythmic: 汉宫春
author: 辛弃疾
content:
达则青云，便玉堂金马，穷则茅庐。
逍遥小大自适，鹏何殊。
君如星斗，灿中天、密密疏疏。
荒草外，自怜萤火，清光暂有还无。
千古季鹰犹在，向松江道我，问讯何如。
白头爱山下去，翁定嗔予。
人生谩尔，岂食鱼、必之鲈。
还自笑，君诗顿觉，胸中万卷藏书。


rhythmic: 洞仙歌
author: 辛弃疾
content:
冰姿玉骨，自是清凉□。
此度浓妆为谁改。
向竹篱茅舍，几误佳期。
招伊怪，满脸颜红微带。
寿阳妆鉴里，应是承恩，纤手重匀异香在。
怕等闲、春未到，雪里先开，风流、说与群芳不解。
更总做、北人未识伊，据品调，难作杏花看待。
 >> 
词牌介绍


rhythmic: 洞仙歌
author: 辛弃疾
content:
贤愚相去，算其间能几。
差以毫厘缪千里。
细思量义利，舜跖之分，孳孳者，等是鸡鸣而起。
味甘终易坏，岁晚还知，君子之交淡如水。
一饷聚飞蚊，其响如雷，深自觉、昨非今是。
羡安乐窝中泰和汤，更剧饮，无过半醺而已。
 >> 
词牌介绍


rhythmic: 上西平・金人捧露盘
author: 辛弃疾
content:
九衢中，杯逐马，带随车。
问谁解、爱惜琼华。
何如竹外，静听蟹行沙。
自怜是，海山头，种玉人家。
纷如斗，娇如舞，才整整，又斜斜。
要图画，还我渔蓑。
冻吟应笑，羔儿无分谩煎茶。
起来极目，向弥茫、数尽归鸦。


rhythmic: 上西平・金人捧露盘
author: 辛弃疾
content:
恨如新，新恨了，又重新。
看天上、多少浮云。
江南好景，落花时节又逢君。
夜来风雨，春归似欲留人。
尊如海，人如玉，诗如锦，笔如神。
能几字、尽殷勤。
江天日暮，何时重与细论文。
绿杨阴里，听阳关、门掩黄昏。


rhythmic: 千年调
author: 辛弃疾
content:
卮酒向人时，和气先倾倒。
最要然然可可，万事称好。
滑稽坐上，更对鸱夷笑。
寒与热，总随人，甘国老。
少年使酒，出口人嫌拗。
此个和合道理，近日方晓。
学人言语，未会十分巧。
看他门，得人怜，秦吉了。


rhythmic: 摸鱼子
author: 张炎
content:
向天涯、水流云散，依依往事非旧。
西湖见说鸥飞去，知有海翁来否。
风雨後。
甚客里逢春，尚记花间酒。
空嗟皓首。
对茂苑残红，携歌占地，相趁小垂手。
归时候。
花径青红尚有。
好游何事诗瘦。
龟蒙未肯寻幽兴，曾恋志和渔叟。
吟啸久。
爱如此清奇，岁晚忘年友。
呼船渡口。
叹西出阳关，故人何处，愁在渭城柳。


rhythmic: 壶中天・念奴娇
author: 张炎
content:
西秦倦旅。
是几年不听，西湖风雨。
我托长垂短发，心事时看天语。
吟箧空随，征衣休换，薜荔犹堪补。
山能招隐，一瓢闲挂烟树。
方叹旧国人稀，花间忽见，倾盖浑如故。
客里不须谈世事，野老安知今古。
海上盟鸥，门深款竹，风月平分取。
陶然一醉，此时愁在何处。


rhythmic: 声声慢
author: 张炎
content:
鬟丝湿雾，扇锦翻桃，尊前乍识欧苏。
赋笔吟笺，光动万颗骊珠。
英英岁华未老，怨歌长、空击铜壶。
细看取，有飘然清气，自与尘疏。
两水犹存三径，叹绿窗窈窕，谩长新浦。
茂苑扁舟，底事夜雨江湖。
当年柳枝放却，又不知、樊素何如。
向醉里，暗传香、还记也无。
 >> 
词牌介绍


rhythmic: 台城路・齐天乐
author: 张炎
content:
几年槐市槐花冷，天风又还吹起。
故箧重寻，闲书再整，犹记灯窗滋味。
浑如梦里。
见说道如今，早催行李。
快买扁舟，第一桥边趁流水。
阳关须是醉酒，柳条休要折，争似攀桂。
旧有家声，荣看世美，方了平生英气。
琼林宴喜。
带雪絮归来，满庭春意。
事业方新，大鹏九万里。


rhythmic: 壶中天・念奴娇
author: 张炎
content:
万尘自远，径松存、彷佛斜川深意。
乌石罔边犹记得，竹里吟安一字。
暗叶禽幽，虚阑荷近，暑薄迟花气。
行行且止，枯瓢枝上闲寄。
不恨老却流光，可怜归未得，翻恨流水。
落落岭头云尚在，一笑生涯如此。
树老梅荒，山孤人共，隔浦船归未。
划然长啸，海风吹下空翠。


rhythmic: 祝英台近
author: 张炎
content:
路重寻，门半掩、苔老旧时树。
采药云深，童子更无语。
怪他流水迢迢，湖天日暮，想只在、芦花多处。
谩延伫。
姓名题上芭蕉，凉夜未风雨。
赋了秋声，还赋断肠句。
几回独立长桥，扁舟欲唤，待招取、白鹤归去。
 >> 
词牌介绍


rhythmic: 桂枝香
author: 张炎
content:
琴书半室。
向桂边偶然，一见秋色。
老树香迟，清露缀花疑滴。
山翁翻笑如泥醉，笑生平、无此狂逸。
晋人游处，幽情付与，酒尊吟笔。
任萧散、披襟岸帻。
叹千古犹今，休问何夕。
发短霜浓，却恐浩歌消得。
明年野客重来此，探枝头、几分消息。
望西楼远，西湖更远，也寻梅驿。
 >> 
词牌介绍


rhythmic: 瑶台聚八仙・新雁过妆楼
author: 张炎
content:
春树江东。
吟正远、清气竟入崆峒。
问余栖处，只在缥缈山中。
此去山中何所有，芰荷制了集芙蓉。
且扶筇。
倦游万里，独对青松。
行藏也须在我，笑晋人为菊，出岫方浓。
淡然无心，古意且许谁同。
飞符夜深润物，自呼起苍龙雨太空。
舒还卷，看满楼依旧，霁日光风。
 >> 
词牌介绍


rhythmic: 瑶台聚八仙・新雁过妆楼
author: 张炎
content:
近水横斜。
先得月、玉树宛若笼纱。
散迹苔，墨晕净洗铅华。
误入罗浮身外梦，似花又却似非花。
探寒葩。
倩人醉里，扶过溪沙。
竹篱几番倦倚，看乍无乍有，如寄生涯。
更好一枝，时到素壁檐牙。
香深与春暗却，且休把江头千树夸。
东家女，试淡妆颠倒，难胜西家。
 >> 
词牌介绍


rhythmic: 瑶台聚八仙・新雁过妆楼
author: 张炎
content:
老圃堪嗟。
深夜雨、紫英犹傲霜华。
暖宿篱根，飞去想怯寒沙。
采摘浮杯如戏水，晚香淡似夜来些。
背风斜。
翠苔径里，描绣人夸。
白头共开笑口，看试妆满插，云髻双丫。
蝶也休愁，不是旧日疏葩。
连枝愿为比翼，问因甚寒城独自花。
悠然意，对九江山色，还醉陶家。
 >> 
词牌介绍


rhythmic: 霜叶飞
author: 张炎
content:
绣屏开了。
惊诗梦、娇声啼破春悄。
隐将谱字转清圆，正杏梁声绕。
看帖帖、蛾眉淡扫。
不知能聚愁多少。
叹客里凄凉，尚记得当年雅音，低唱还好。
同是流落殊乡，相逢何晚，坐对被真花恼。
贞元朝士已无多，但暮烟衰草。
未忘得春风窈窕。
却怜张绪如今老。
且慰我留连意，莫说西湖，那时苏小。


rhythmic: 甘州・八声甘州
author: 张炎
content:
见梅花、斜倚竹篱边。
休道北枝寒。
□□□翠袖，情随眼盼，愁接眉弯。
一串歌珠清润，绾结玉连环。
苏小无寻处，元在人间。
何事凄凉蚓窍，向尊前一笑，歌倒狂澜。
叹从来古雅，欲觅赏音难。
有如此、和声软语，甚韩湘、风雪度蓝关。
君知否，挽樱评柳，却是香山。


rhythmic: 甘州・八声甘州
author: 张炎
content:
俯长江、不占洞庭波，山拔地形高。
对扶疏古木，浮图倒影，势压雄涛。
门掩翠微僧院，应有月明敲。
物换堂安在，断碣闲抛。
不识庐山真面，是谁将此屋，突兀林坳。
上层台回首，万境入诗豪。
响天心、数声长啸，任清风、吹顶发萧骚。
凭栏久，青琴何处，独立琼瑶。


rhythmic: 瑶台聚八仙・新雁过妆楼
author: 张炎
content:
屋上青山。
青未了、凌虚试一凭栏。
乱峰叠嶂，无限古色苍寒。
正喜云闲云又去，片云未识我心闲。
对林峦。
底须谢屐，何用跻攀。
三十六梯眺远，任半空笑语，飞落人间。
赋笔吟笺，尘事竟不相关。
朝来自然气爽，更好是秋屏宜晚看。
蓬壶里，有天开图画，休唤边鸾。
 >> 
词牌介绍


rhythmic: 壶中天・念奴娇
author: 张炎
content:
长流万里。
与沈沈沧海，平分一水。
孤白争流蟾不没，影落潜蛟惊起。
莹玉悬秋，绿房迎晓，楼观光疑洗。
紫箫声袅，四檐吹下清气。
遥睇浪擎空明，古愁休问，消长盈虚理。
风入芦花歌忽断，知有渔舟闲舣。
露已沾衣，鸥犹栖草，一片潇湘意。
人方酣梦，长翁元自如此。


rhythmic: 台城路・齐天乐
author: 张炎
content:
翠屏缺处添奇观，修眉远浮孤碧。
天影微茫，烟痕黯淡，不与千峰同色。
凭高望极。
向帘幕中间，冷光流入。
料得吟僧，数株松下坐苍石。
泉源犹是故迹。
煮茶曾味古，还记游历。
调水符闲，登山屐在，却倚阑干斜日。
轻阴易□。
看飘忽风云，晦明朝夕。
为我飞来，傍江横峭壁。


rhythmic: 木兰花慢
author: 张炎
content:
风雷开万象，散天影、入虚坛。
看峭壁重云，奇峰献玉，光洗琅。
青苔古痕暗裂，映参差、石乳倒悬山。
那得虚无幻境，元来透澈玄关。
跻攀。
竟日忘还。
空翠滴、逼衣寒。
想邃宇阴阴，炉存太乙，难觅飞丹。
泠然洞灵去远，甚千年、都不到人间。
见说寻真有路，也须容我清闲。


rhythmic: 台城路・齐天乐
author: 张炎
content:
扁舟忽过芦花浦。
闲情便随鸥去。
水国吹箫，虹桥问月，西子如今何许。
危栏谩抚。
正独立苍茫，半空飞露。
倒影虚明，洞庭波映广寒府。
鱼龙吹浪自舞。
渺然凌万顷，如听风雨。
夜气浮山，晴晖荡日，一色无寻秋处。
惊凫自语。
尚记得当时，故人来否。
胜景平分，此心游太古。


rhythmic: 月下笛
author: 张炎
content:
千里行秋，支筇背锦，顿怀清友。
殊乡聚首。
爱吟犹自诗瘦。
山人不解思猿鹤，笑问我、韦娘在否。
记长堤画舫，花柔春闹，几番携手。
别後都依旧。
但靖节门前，近来无柳。
盟鸥尚有。
可怜西塞渔叟。
断肠不恨江南老，恨落叶、飘零最久。
倦游处，减羁愁，犹未消磨是酒。


rhythmic: 台城路・齐天乐
author: 张炎
content:
桃花零落玄都观，刘郎此情谁语。
鬓发萧疏，襟怀淡薄，空赋天涯羁旅。
离情万缕。
第一是难招，旧鸥今雨。
锦瑟年华，梦中犹记艳游处。
依依心事最苦。
片帆浑是月，独抱凄楚。
屋破容秋，床空对雨，迷却青门瓜圃。
初荷未暑。
叹极目烟波，又歌南浦。
燕忽归来，翠帘深几许。


rhythmic: 惜红衣
author: 张炎
content:
两翦秋痕，平分水影，炯然冰洁。
未识新愁，眉心倩人贴。
无端醉里，通一笑、柔花盈睫。
痴绝。
不解送情，倚银屏斜瞥。
长歌短舞，换羽移宫，飘飘步回雪。
扶娇倚扇，欲把艳怀说。
□□杜郎重到，只虑空江桃叶。
但数峰犹在，如傍那家风月。


rhythmic: 满江红
author: 张炎
content:
江上相逢，更秉烛、浑疑梦里。
寂寞久，瑟弦尘断，为君重理。
紫绶金章都莫问，醉中□送揶揄鬼。
看满头、白雪欲消难，春风起。
云一片，身千里。
漂泊地，东西水。
叹十年不见，我生能几。
慷慨悲歌惊泪落，古人未必皆如此。
想今人、愁似古人多，如何是。
 >> 
词牌介绍


rhythmic: 壶中天・念奴娇
author: 张炎
content:
奚囊谢屐。
向芙蓉城下，□□游历。
江上沙鸥何所似，白发飘飘行客。
旷海乘风，长波垂钓，欲把珊瑚拂。
近来杨柳，却怜浑是秋色。
日暮空想佳人，楚芳难赠，烟水分明隔。
老病孤舟天地里，惟有歌声消得。
故国荒城，斜阳古道，可奈花狼藉。
他时一笑，似曾何处相识。


rhythmic: 红情・暗香
author: 张炎
content:
无边香色。
记涉江自采，锦机云密。
翦翦红衣，学舞波心旧曾识。
一见依然似语，流水远、几回空忆。
看□□、倒影窥妆，玉润露痕湿。
闲立。
翠屏侧。
爱向人弄芳，背酣斜日。
料应太液。
三十六宫土花碧。
清与凌风更爽，无数满汀洲如昔。
泛片叶、烟浪里，卧横紫笛。


rhythmic: 绿意・疏影
author: 张炎
content:
碧圆自洁。
向浅洲远渚，亭亭清绝。
犹有遗簪，不展秋心，能卷几多炎热。
鸳鸯密语同倾盖，且莫与、浣纱人说。
恐怨歌、忽断花风，碎却翠云千叠。
回首当年汉舞，怕飞去、谩皱留仙裙摺。
恋恋青衫，犹染枯香，还叹鬓丝飘雪。
盘心清露如铅水，又一夜、西风吹折。
喜静看、匹练秋光，倒泻半湖明月。


rhythmic: 摸鱼子
author: 张炎
content:
步高寒、下观浮远，清晖隔断风雨。
醉魂误入滁阳路。
落莫不知何处。
栏屡拊。
又却是，秋城自有芙蓉主。
重游倦旅。
对万壑千岩，长江巨浪，空翠洒衣履。
景如许。
都被楼台占取。
晴岚暖霭朝暮。
乾坤静里闲居赋。
评泊水经茶谱。
留胜侣。
更底用，林泉曳杖寻桑苎。
休休访古。
看排闼青来，书床啸咏，莫向惠峰去。


rhythmic: 台城路・齐天乐
author: 张炎
content:
清时乐事中园赋，怡情楚花湘草。
秀色通帘，生香聚酒，修景常留池沼。
闲居自好。
奈车马喧尘，未教闲了。
把菊清游，冷红飞下洞庭晓。
寻泉同步翠杳。
更将秋共远，书画船小。
款竹谁家，盟鸥某水，白月光涵圆峤。
天浮浩渺。
称绿发飘飘，溯风舒啸。
缓筑堤沙，渭滨人未老。


rhythmic: 华胥引
author: 张炎
content:
温泉浴罢，酣酒才苏，洗妆犹湿。
落暮云深，瑶台月下逢太白。
素衣初染天香，寻东风倾国。
惆怅东栏，炯然玉树独立。
只恐江空，顿忘却、锦袍清逸。
柳迷归院，欲远花妖未得。
谁写一枝淡雅，傍沈香亭北。
说与莺莺，怕人错认秋色。


rhythmic: 风入松
author: 张炎
content:
松风掩昼隐深清。
流水自泠泠。
一从柯烂归来後，爱弦声。
不爱枰声。
颇笑山中散木，翻怜爨下劳薪。
透云远响正丁丁。
孤凤划然鸣。
疑行岭上千秋雪，语高寒、相应何人。
回首更无寻处，一江风雨潮生。
 >> 
词牌介绍


rhythmic: 夜飞鹊・夜飞鹊慢
author: 张炎
content:
林霏散浮暝，河汉空云，都缘水国秋清。
绿房一夜迎向晓，海影飞落寒冰。
蓬莱在何处，但危峰缥缈，玉籁无声。
文箫素约，料相逢、依旧花阴。
登眺尚馀佳兴，零露下衣襟，欲醉还醒。
明月明年此夜，颉颃万里，同此阴晴。
霓裳梦断，到如今、不许人听。
正婆娑桂底，谁家弄笛，风起潮生。


rhythmic: 风入松
author: 张炎
content:
晴岚暖翠护烟霞。
乔木晋人家。
幽居只恐归图画，唤樵青、多种桑麻。
门掩推敲古意，泉分冷淡生涯。
无边风月乐年华。
留客可茶瓜。
任他车马虽嫌僻，笑喧喧、流水寒鸦。
小隐正宜深静，休栽湖上梅花。
 >> 
词牌介绍


rhythmic: 石州慢
author: 张炎
content:
野色惊秋，随意散愁，踏碎黄叶。
谁家篱院闲花，似语试妆娇怯。
行行步影，未教背写腰肢，一搦犹立门前雪。
依约镜中春，又无端轻别。
痴绝。
汉皋何处，解佩何人，底须情切。
空引东邻，遗恨丁香空结。
十年旧梦，谩馀恍惚云窗，可怜不是当时蝶。
深夜醉醒来，好一庭风月。


rhythmic: 新雁过妆楼
author: 张炎
content:
遍插茱萸。
人何处、客里顿懒携壶。
雁影涵秋，绝似暮雨相呼。
料得曾留堤上月，旧家伴侣有书无。
谩嗟吁。
数声怨抑，翻致无书。
谁识飘零万里，更可怜倦翼，同此江湖。
饮啄关心，知是近日何如。
陶潜尚存菊径，且休羡松风陶隐居。
沙汀冷，拣寒枝、不似烟水黄芦。


rhythmic: 洞仙歌
author: 张炎
content:
中峰壁立，挂飞来孤剑。
苍雪纷纷堕晴藓。
自当年诗酒，客里相逢，春尚好，鸥散烟波茂苑。
只今谁最老，种玉人间，消得梅花共清浅。
问我入山期，但恐山深，松风把红尘吹断。
望蓬莱、知隔几重云，料只隔中间，白云一片。
 >> 
词牌介绍


rhythmic: 风入松
author: 张炎
content:
门前山可久长看。
留住白云难。
溪虚却与云相傍，对白云、何必深山。
爽气潜生树石，晴光竟入栏干。
旧家三径竹千竿。
苍雪拂衣寒。
绿蓑青笠玄真子，钓风波、不是真闲。
得似壶中日月，依然只在人间。
 >> 
词牌介绍


rhythmic: 木兰花慢
author: 张炎
content:
二分春到柳，青未了，欲婆娑。
甚书剑飘零，身犹是客，岁月频过。
西湖故园在否，怕东风、今日落梅多。
抱瑟空行古道，盟鸥顿冷清波。
知麽。
老子狂歌。
心未歇，鬓先斑。
叹敝却貂裘，驱车万里，风雪关河。
灯前恍疑梦醒，好依然、只著旧渔蓑。
流水桃花渐暖，酒船不去如何。


rhythmic: 满江红
author: 张炎
content:
近日衰迟，但随分、蜗涎自足。
底须共、红尘争道，顿荒松菊。
壮志已荒圯上履，正音恐是沟中木。
又安知、幕下有词人，归心速。
书尚在，怜鱼腹。
珠何处，惊鱼目。
且依然诗思，灞桥人独。
不用回头看堕甑，不愁抱石疑非玉。
忽一声、长啸出山来，黄粱熟。
 >> 
词牌介绍


rhythmic: 法曲献仙音
author: 张炎
content:
梅失黄昏，雁惊白昼，脉脉斜飞云表。
絮不生萍，水疑浮玉，此景正宜舒啸。
记夜悄、曾乘兴，何必见安道。
系船好。
想前村、未知甚处。
吟思苦，谁游灞桥路杳。
清饮一瓢寒，又何妨、分傍茶灶。
野屋萧萧，任楼中、低唱人笑。
渐东风解冻，怕有桃花流到。


rhythmic: 一枝春
author: 张炎
content:
竹外横枝，并栏干、试数风才一信。
么禽对语，彷佛醉眠初醒。
遥知是雪，甚都把、暮寒消尽。
清更润。
明月飞来，瘦却旧时疏影。
东阁谩撩诗兴。
料西湖树老，难认和靖。
晴窗自好，胜事每来独领。
融融向暖，笑尘世、万花犹冷。
须酿成、一点春腴，暗香在鼎。


rhythmic: 水调歌头
author: 张炎
content:
白发已如此，岁序更。
化机消息，壮生天籁雍门琴。
颇笑论文说剑，休问高车驷马，衮衮□黄金。
蚁在元无梦，水竞不流心。
绝交书，招隐操，恶圆箴。
世尘空扰，脱巾挂壁且松阴。
谁对紫微阁下，我对白萍洲畔，朝市与山林。
不用一钱买，风月短长吟。
 >> 
词牌介绍


rhythmic: 风入松
author: 张炎
content:
向人圆月转分明。
箫鼓又逢迎。
风吹不老蛾儿闹，绕玉梅、犹恋香心。
报道依然放夜，何妨款曲行春。
锦灯重见丽繁星。
水影动梨云。
今朝准拟花朝醉，奈今宵、别是光阴。
帘底听人笑语，莫教迟了□青。
 >> 
词牌介绍


rhythmic: 摸鱼子
author: 张炎
content:
又孤吟、灞桥深雪，千山绝尽飞鸟。
梅花也著东风笑，一夜瘦添多少。
春悄悄。
正断梦愁诗，忘却池塘草。
前村路杳。
看野水流冰，舟闲渡口，何必见安道。
慵登眺。
脉脉霏霏未了。
寒威犹自清峭。
终须几日开晴去，无奈此时怀抱。
空暗恼。
料酒兴歌情，未肯随人老。
惜花起早。
拚醉□忘归，接更好，一笑任倾倒。


rhythmic: 满江红
author: 张炎
content:
老子今年，多准备、吟笺赋笔。
还自喜、锦囊添富，顿非畴昔。
书册琴棋清队仗，云山水竹闲踪迹。
任醉筇、游屐过平生，千年客。
回首梦，东隅失。
乘兴去，桑榆得。
且怡然一笑，探梅消息。
天下神仙何处有，神仙只向人间觅。
折梅花、横挂酒壶归，白鸥识。
 >> 
词牌介绍


rhythmic: 木兰花慢
author: 张炎
content:
锦街穿戏鼓，听铁马、响春冰。
甚舞绣歌云，欢情未足，早已收灯。
从今便须胜赏，步青青、野色一枝藤。
落魄花间酒侣，温存竹里吟朋。
休憎。
短发。
游兴懒、我何曾。
任蹴踏芳尘，寻蕉覆鹿，自笑无能。
清狂尚如旧否，倚东风、啸咏古兰陵。
十里梅花霁雪，水边楼观先登。


rhythmic: 木兰花慢
author: 张炎
content:
江南无贺老，看万壑、出清冰。
想柳思周情，长歌短咏，密与传灯。
山川润分秀色，称醉挥、健笔剡溪藤。
一语不谈俗事，几人来结吟朋。
堪憎。
我发。
频赋曲、旧时曾。
但春蚓秋蛩，寒篱晚砌，颇叹非能。
何如种瓜种秫，带一锄、归去隐东陵。
野啸天风两耳，翠微深处孙登。


rhythmic: 壶中天・念奴娇
author: 张炎
content:
绕枝倦鹊，鬓萧萧、肯信如今犹客。
风雪荷衣寒叶补，一点灯花悬壁。
万里舟车，十年书剑，此意青天识。
泛然身世，故家休问清白。
却笑醉倒衰翁，石床飞梦，不入槐安国。
只恐溪山游未了，莫叹飘零南北。
滚滚江横，呜呜歌罢，渺渺情何极。
正无聊赖，天风吹下孤笛。


rhythmic: 壶中天・念奴娇
author: 张炎
content:
苔根抱古，透阳春、挺挺林间英物。
隔水笛声那得到，斜日空明绝壁。
半树篱边，一枝竹外，冷艳凌苍雪。
淡然相对，万花无此清杰。
还念庾岭幽情，江南聊折，赠行人应发。
寂寂西窗闲弄影，深夜寒灯明灭。
且浸芳壶，休簪短帽，照见萧萧发。
几时归去，朗吟湖上香月。


rhythmic: 壶中天・念奴娇
author: 张炎
content:
异乡倦旅，问扁舟东下，归期何日。
琴剑空随身万里，天地谁非行客。
李杜飘零，羊昙悲感，回首俱陈迹。
羁怀难写，豆虫吟破孤寂。
柳外门掩疏阴，佳人何处，溪上苹花白。
留得一方无用月，隐隐山阳闻笛。
旧雨不来，风流云散，惟有长相忆。
雁书休寄，寸心分付梅驿。


rhythmic: 甘州・八声甘州
author: 张炎
content:
听江湖、夜雨十年灯，孤影尚中州。
对荒凉茂苑，吟情渺渺，心事悠悠。
见说寒梅犹在，无处认西楼。
招取楼边月，同载扁舟。
明日琴书何处，正风前堕叶，草外闲鸥。
甚消磨不尽，惟有古今愁。
总休问、西湖南浦，渐春来、烟水入天流。
清游好，醉招黄鹤，一啸清秋。


rhythmic: 风入松
author: 张炎
content:
爱闲能有几人来。
松下独徘徊。
清虚冷淡神仙事，笑名场、多少尘埃。
漱齿石边危坐，洗心易里舒怀。
划然长啸白云堆。
更待月明□。
一瓢春水山中饮，喜无人、踏破苍苔。
开了桃花半树，此游不是天台。
 >> 
词牌介绍


rhythmic: 风入松
author: 张炎
content:
一瓢饮水曲肱眠。
此乐不知年。
今朝忽上龙峰顶，却原来、有此甘泉。
洗却平生尘土，慵游万里山川。
照人如鉴止如渊。
古窦暗涓涓。
当时桑苎今何在，想松风、吹断茶烟。
著我白云堆里，安知不是神仙。
 >> 
词牌介绍


rhythmic: 满庭芳
author: 梅娇
content:
一种阳和，玉英初纵，雪天分外精神。
冰肌肉骨，别是一家春。
楼上笛声三弄，百花都未知音。
明窗畔，临风对月，曾结岁寒盟。
笑杏花何太晚，迟疑不发，等待春深。
只宜远望，举目似烧林。
丽质芳姿虽好，一时取媚东君。
争如我，青青结子，金鼎内调羹。
 >> 
词牌介绍


rhythmic: 满庭芳
author: 杏俏
content:
景傍清明，日和风暖，数枝浓淡胭脂。
春来早起，惟我独芳菲。
门外几番雨过，似佳人、细腻香肌。
堪赏处，玉楼人醉，斜插满头归。
梅花何太早，消疏骨肉，叶密花稀。
不逢媚景，开後甚孤栖。
恐怕百花笑你，甘心受、雪压霜欺。
争如我，年年得意，占断踏青时。
 >> 
词牌介绍


rhythmic: 飞龙宴
author: 苏小娘
content:
炎炎暑气时，流光闪烁，闲扃深院。
水阁凉亭，半开帘幕遥观。
灼灼榴花吐艳。
细雨洒、小荷香浅。
树影竹影，清凉潇洒，枕簟摇纨扇。
堪叹浮世忙如箭。
对良辰欢乐，莫辞频劝。
遇酒逢歌，恣情遂意迷恋。
须信人生聚散。
奈区区、利牵名绊。
少年未倦。
良天皓月金尊满。


rhythmic: 声声慢
author: 张枢密
content:
星冠懒带，鹤氅慵披，色心顿起兰房。
离了三清归去，作个新郎。
良宵自有佳景，更烧甚、清香德香。
瑶台上，便玉皇亲诏，也则寻常。
常观里、孤孤令令，争如赴鸳闱，夜夜成双。
救苦天尊，你且远离他方。
更深酒阑歌罢，玉人、云雨交相。
问则甚，咱门这里拜章。
 >> 
词牌介绍


rhythmic: 失调名
author: 连静女
content:
朦胧月影，黯淡花阴，独立等多时。
只恐冤家误约，又怕他、侧近人知。
千回作念，万般思忆，心下暗猜疑。
蓦地偷来厮见，抱著郎、语颤声低。
轻移莲步，暗褪罗裳，携手过廊西。
已是更阑人静，粉郎恣意怜伊。
霎时云雨，半晌欢娱，依旧两分飞。
去也回眸告道，待等奴、兜上鞋儿。


rhythmic: 醉亭楼
author: 刘使君
content:
平生性格，随分好些春色。
沉醉恋花陌。
虽然年老心未老，满头花压巾帽侧。
鬓如霜，须似雪，自嗟恻。
几个相知劝我染，几个相知劝我摘。
染摘有何益。
当初怕成短命鬼，如今已过中年客。
且留些，妆晚景，尽教白。


rhythmic: 应景乐
author: 萧回
content:
金陵故国。
极目长江浩渺，千重隔。
山无际，临湍怒涛碛。
俯春城苇寂。
芳昼迤逦，一簇烟村将晚，严光旧台侧。
何处倦游客。
对此景惹起离怀，顿觉旧日意，魂黯愁积。
幽恨绵绵，何计消溺。
回首洛城东，千里暮云碧。


rhythmic: 促拍满路花
author: 吕岩
content:
秋风吹渭水，落叶满长安。
黄尘车马道、独清闲。
自然炉鼎，虎绕与龙盘。
九转丹砂就，琴心三叠，蕊宫看舞胎仙。
任万钉、宝带貂蝉。
富贵欲薰天。
黄粱炊未熟、梦惊残。
是非海里，直道作人难。
袖手江南去，白苹红寥，又寻湓浦庐山。


rhythmic: 沁园春
author: 吕岩
content:
七返还丹，在人先须，炼已待时。
正一阳初动，中宵漏永，温温铅鼎，光透帘帏。
造化争驰，虎龙交合，进火工夫犹斗危。
曲江上，看月华莹静，有个乌飞。
当时。
自饮刀圭。
又谁信无中养就儿。
辨水源清浊，木金间隔，不因师指，此事难知。
道要玄微，天机深远，下手速修犹太迟。
蓬莱路，仗三千行满，动步云归。
 >> 
词牌介绍


rhythmic: 沁园春
author: 吕岩
content:
琳馆清标，琼台丽质，何年天上飞来。
扬州暂倚，后土为深栽。
独立乾坤一树，春风占、万朵齐开。
天然巧，蕊珠圆簇，玉瓣轻裁。
见一花九朵，类玲珑玉，错落琼杯。
得满盛香露，洗荡尘埃。
是真元孕育，有仙风道骨，岂是凡胎。
问真宰，难留下土，携而上蓬莱。
 >> 
词牌介绍


rhythmic: 八声甘州
author: 何仙姑
content:
千门万户，尽七颠八倒，掘地寻天。
真个玄妙，返作笑胡言。
无为大道人行少，向捏怪途中有万千。
伤感。
蜣转却做灵丹。
无奈伤嗟最苦，又不知端的，枉弃了家缘。
时间清净，岂解汞收铅。
心思意想，何曾遣暂合眼。
阴魔作睡缠。
展转。
越思深返作仇冤。
谁信无中生有，有中生无，万派归源。


rhythmic: 烛影摇红
author: 懒堂女子
content:
绿净湖光，浅寒先到芙蓉岛。
谢池幽梦属才郎，几度生春草。
尘世多情易老。
更那堪、秋风袅袅。
晓来羞对，香芷汀洲，枯荷池沼。
恨锁横波，远山浅黛无人扫。
湘江人去叹无依，此意从谁表。
喜趁良宵月皎。
况难逢、人间两好。
莫辞沉醉，醉入屏山，只愁天晓。
 >> 
词牌介绍


rhythmic: 惜奴娇
author: 巫山神女
content:
瑶阙琼宫，高枕巫山十二。
睹瞿塘、千载滟滟云涛沸。
异景无穷好，闲吟满酌金卮。
忆前时。
楚襄王，曾来梦中相会。
吾正鬓乱钗横，敛霞衣云缕。
向前低揖。
问我仙职。
桃杏遍开，绿草萋萋铺地。
燕子来时，向巫山、朝朝行雨暮行云，有闲时，只恁画堂高枕。


rhythmic: 惜奴娇
author: 巫山神女
content:
山染青螺缥渺，人间难陟。
有珍珠光照，昼夜无休息。
仙景无极。
欲言时。
汝等何知。
且修心，要观游，亦非。
大段难易。
下俯浮生，尚自争名逐利。
岂不省，来岁扰扰兵戈起。
天惨云愁，念时衰如何是。
使我辈、终日蓬宫下泪。


rhythmic: 惜奴娇
author: 巫山神女
content:
再启诸公，百岁还如电急。
高名显位瞬息尔。
泛水轻沤，霎那间、难久立。
画烛当风里。
安能久之。
速往茅峰割爱，休名避世。
等功成、须有上真相引指。
放死求生，施良药、功无比。
千万记。
此个奇方第一。


rhythmic: 惜奴娇
author: 巫山神女
content:
紫云绛霭，高拥瑶砌。
晓光中、无限剖列。
肃整天仙队。
又有殊音欲举，声还止。
朝罢时。
亦有清香飘世。
玉驾才兴，高上真仙尽退。
有琼花如雪，散漫飞空里。
玉女金童，捧丹文、传仙诲。
抚诸仙，早起劳卿过耳。


rhythmic: 惜奴娇
author: 巫山神女
content:
光阴奇。
扶桑宫里。
日月常昼，风物鲜明可爱。
无阴晦。
大帝频銮於瑶池。
朱阑外，乘凤飞。
教主开颜命醉。
宝乐齐吹。
尽是琼姿天妓。
每三杯，须用圣母亲来揖。
异果名花几千般，香盈袂。
意欲归。
却乘鸾车凤翼。


rhythmic: 惜奴娇
author: 巫山神女
content:
显焕明霞，万丈祥云高布，望仙官衣带，曳曳临香砌。
玉兽齐焚，满高穹、盘龙势。
大帝起。
玉女金童遍侍。
奉敕宣言，甚荷诸仙厚意。
复回奏，感恩顿首皆躬袂。
奏毕还宫，尚依然云霞密，奇更异。
非我君，何闻耳。


rhythmic: 惜奴娇
author: 巫山神女
content:
吾归矣。
仙宫久离。
洞户无人管之。
专俟吾归。
欲要开金燧。
千万频修己。
言讫无忘之。
哩哩。
此去无由再至。
事冗难言，尔辈须能自会。
汝之言，还便是如吾意。
大抵方寸平平，无忧耳。
虽改易之。
愁何畏。


rhythmic: 白苎
author: 紫姑
content:
绣帘垂，画堂悄，寒风淅沥。
遥天万里，黯淡同云幂幂。
渐纷纷、六花零乱散空碧。
姑射宴瑶池，把碎玉、零珠抛掷。
林峦望中，高下琼瑶一白。
严子陵钓台迷踪迹。
追惜。
燕然画角，宝钥珊瑚，是时丞相，虚作银城换得。
当此际、偏宜访袁安宅。
醺醺醉了，任他金钗舞困，玉壶频侧。
又是东君，暗遣花神，先报南国。
昨夜江梅，漏泄春消息。


rhythmic: 瑞鹤仙
author: 紫姑
content:
睹娇红细捻。
是西子、当日留心千叶。
西都竞栽接。
赏园林台榭，何妨日涉。
轻罗慢褶。
费多少、阳和调燮。
向晓来、露芳苞，一点醉红潮颊。
双靥。
姚黄国艳，魏紫天香，倚风羞怯。
云鬓试插。
引动狂蜂浪蝶。
况东君开宴，赏心乐事，莫惜献酬频叠。
看相将，红药翻阶，尚馀侍妾。
 >> 
词牌介绍


rhythmic: 沁园春
author: 崔中
content:
自己阳生，正是中虚，静极动时。
默地雷微震，冲开玉户，天心朗彻，放下帘帏。
真火冲融，灵泉复凑，不昧谷神何险危。
自然妙，若三川龙跃，九万鹏飞。
中中二土成圭。
意眷恋浓如母护儿。
这恍惚真容，不空不色，窈冥妙象，无识无知。
命住丹圆，全真体道，夺志精修休自迟。
收功了，把三才全理，一贯全归。
 >> 
词牌介绍


rhythmic: 满庭芳
author: 何锄翁
content:
二气旋还，三宫升降，往来於是无穷。
透关神水，铅汞过三峰。
返复周流八脉，戊己炼、阴虎阳龙。
凝情处，金光朗朗，身外见形容。
灵光，真造化，天机深远，推测难通。
算利名酒色，恰似秋风。
大道玄炉进火，三田内养出神功。
功成後，金书来诏，平步赴瑶宫。
 >> 
词牌介绍


rhythmic: 满江红
author: 无名氏
content:
浪蕊浮花，当不住、晚风吹了。
微雨过，池塘飞絮，一帘晴画。
寂寂山光春似梦，依依草色熏如酒。
近新来、怕上小红楼，凭阑眺。
心事阻，诗情少。
东皇去，良辰杳。
想故园闲趣，水村烟柳。
此日鹃声天不管，当年燕子人何有。
叹江南、离别酒初醒，频回首。
 >> 
词牌介绍


rhythmic: 水龙吟
author: 无名氏
content:
邦人前世条缘，福星遇得长庚李。
光芒初照，一声霹雳，重开天地。
试问年来，民间安枕，伊谁之赐。
有青天白日，和风甘雨，公如父、氏如子。
今度虎牌重到，感皇恩、欢声千里。
衮归未晚，纱笼人物，御屏名字。
碧嶂长春，清江不尽，棠阴堪憩。
愿年年把酒，庆公初度，祝公千岁。
 >> 
词牌介绍


rhythmic: 永遇乐
author: 无名氏
content:
个个修行，人人咽纳，谁悟真道。
曲径多岐，旁门小法，误了人多少。
容成岂是，神仙究竟，采药谩多炉灶。
忽一朝，脱却桶底，性根坏倒。
争如内观，无为清净，学取本来庄老。
匹配阴阳，抽添铅汞，八卦为端表。
人生如梦，流年似箭，回首也须闻早。
贪迷恋，春花秋月，何时是了。
 >> 
词牌介绍


rhythmic: 永遇乐
author: 无名氏
content:
万法由心，应观法界，一切心造。
老子瞿昙，同归去揆，不离心是道。
自从识得，坎离交济，炼药粗知昏晓。
云腾雨飞，蟾宫兔走，丹阙更无烦恼。
气中真液，液中真气，和合不多不少。
种出黄芽，炼成赤水，龙虎交围绕。
七返九还，工夫到後，还我旧时年少。
待三千、功圆行满，恁时是了。
 >> 
词牌介绍


rhythmic: 永遇乐
author: 无名氏
content:
学道修心，存神炼性，直要轻举。
补脑还精，流水不腐，户枢终不蠹。
日魂月魄，抟归炉鼎，真气自然流聚。
把心猿缚住，意马追回，迥无尘虑。
定中明有，阳龙阴火，水火透时为度。
八段奇文，千口活法，向上有一路。
吕公高尚，未离人世，有分也须相遇。
约十洲三岛，骖鸾跨鹤，大家同去。
 >> 
词牌介绍


rhythmic: 永遇乐
author: 无名氏
content:
养水养精，养神养血，先须养气。
日月阴阳，六爻八卦，细看参同契。
灵躯灵宝，千言万语，不过坎离两字。
向顶上，返本还元，要明终始。
一身虽小，如同天地，八万四千馀里。
玄牝之门，生生万化，都在冲和内。
此真真外，别无真谛，方信道一而已。
异时见锺吕，如有未明，请师指示。
 >> 
词牌介绍


rhythmic: 促拍满路花
author: 无名氏
content:
抱元能守一，四大自轻安。
心中须返照，几曾闲。
金乌衔耀，飞入烂银盘。
心心心是道，只在心心，更於何处求仙。
又何须衣冕，燕处欲超然。
荣华能几日，便凋残。
修真甚易，积行累功难。
劝君强为善，五浊三途，便为云岛神山。


rhythmic: 促拍满路花
author: 无名氏
content:
人能常清静，天涤悉皆归。
一真含众妙，入希夷。
昭文不会，气候有成亏。
妄心寂灭尽，困睡饥餐，更无作用施为。
自然，炉鼎就，光彩透帘帏。
玉池神水涌，上生肥。
如人饮水，冷暖自家知。
自家性命事，自家了得，自家性命便宜。


rhythmic: 促拍满路花
author: 无名氏
content:
若论修养事，知有几多门。
谛当归宿处，是灵根。
至真至道，简易合乾坤。
坎离并水火，止是筌蹄，粹然一点长存。
个中如荐得，悟了五千言。
金晶飞肘後，透。
清江九曲，一棹破烟昏。
水击三千里，九万鹏程，化成元是冥鲲。


rhythmic: 沁园春
author: 衣白山人
content:
一粒金丹，大如黍米，定中降胎。
运阴阳根本，东龙西虎，结凝金水，择地深栽。
九载无亏，三田功满，卦气周圆炉鼎开。
偷元化，用自然宗祖，全在灵台。
真才。
休恋尘埃。
况颖悟明堂婴未孩。
幸淮滨相遇，灵丹付了，亲留玄旨，期进仙阶。
此去何时，水云高会，更上烟霞岐路哉。
人间世，任王侯贵显，同委蒿莱。
 >> 
词牌介绍


rhythmic: 贺新郎
author: 熊禾
content:
旧事凭谁诉。
记锦宫、初试浓妆，前身天女。
玉辇行春娇侍夜，浴殿温泉轻注。
一点点、猩红啼吐。
绣屋篝香春睡足，细温存，怕遣惊风雨。
春孟散，暗凝伫。
韶华寂寞今何许。
想故宫、柳亦凝愁，倚栏停舞。
欲趁啼鹃归月下，可奈川回山阻。
倩万里、鹄来衔子。
工部无诗虽结恨，道无香、更恨痴人语。
拌绝艳，付黄土。
 >> 
词牌介绍


rhythmic: 水调歌头
author: 叶梦得
content:
何处难忘酒，朱夏日偏长。
湖山地胜潇湘，十里芰荷香。
柳外新蝉惊晚，楼上疏帘垂翠，簟枕晚生凉。
纨扇摇霜月，曲水泛流觞。
流年去，今古梦，几千场。
虚名浮利，输却几许好时光。
幸有碧云深处，存取朱颜绿鬓，流落又何妨。
莫厌人世间，频入醉中乡。
蔺卿全璧我蹉跎。
 >> 
词牌介绍


rhythmic: 绿头鸭・多丽
author: 晁端礼
content:
锦堂深，兽炉轻喷沈烟。
紫檀槽、金泥花面，美人斜抱当筵。
挂罗绶、素肌莹玉，近鸾翅、云鬓梳蝉。
玉笋轻拢，龙香细抹，凤凰飞出四条弦。
碎牙板、烦襟消尽，秋气满庭轩。
今宵月，依稀向人，欲斗婵娟。
变新声、能翻往事，眼前风景依然。
路漫漫、汉妃出塞，夜悄悄、商妇移船。
马上愁思，江边怨感，分明都向曲中传。
困无力、劝人金盏，须要倒垂莲。
拼沈醉，身世恍然，一梦游仙。


rhythmic: 绿头鸭・多丽
author: 晁端礼
content:
晚云收，淡天一片琉璃。
烂银盘、来从海底，皓色千里澄辉。
莹无尘、素娥淡伫，静可数、丹桂参差。
玉露初零，金风未凛，一年无似此佳时。
露坐久，疏莹时度，乌鹊正南飞。
瑶台冷，栏干凭暖，玉下迟迟。
念佳人，音尘别後，对此应解相思。
最关情、漏声正永，暗断肠、花影偷移。
料得来宵，清光未减，阴晴天气又争知。
共凝恋、如今别後，还是隔年期。
人强健，清尊素影，长愿相随。


rhythmic: 望海潮
author: 晁端礼
content:
高阳方面，河间都会，三关地最称雄。
粉堞万层，金城百雉，楼横一带长虹。
烟素敛晴空。
正望迷平野，目断飞鸿。
易水风烟，范阳山色有无中。
安边暂倚元戎。
看纶巾对酒，羽扇摇风。
金勒少年，吴钩壮士，宁论卫霍前功。
乃眷在清衷。
恐凤池虚久，归去匆匆。
幸有佳人锦瑟，玉笋且轻拢。
 >> 
词牌介绍


rhythmic: 水龙吟
author: 晁端礼
content:
夜来深雪前村路，应是早梅初绽。
故人赠我，江头春信，南枝向暖。
疏影横斜，暗香浮动，月明溪浅。
向亭边驿畔，行人立马，频回首、空肠断。
别有玉溪仙馆。
寿阳人、初匀妆面。
天教占了，百花头上，和羹未晚。
最是关情处，高楼上、一声羌管。
仗谁人向道，何如留取，倚朱栏看。
 >> 
词牌介绍


rhythmic: 水龙吟
author: 晁端礼
content:
岭梅香雪飘零尽，繁杏枝头犹未。
小桃一种，妖娆偏占，春工用意。
微喷丹砂，半含朝露，粉墙低倚。
似谁家女，娇痴怨别，空凝睇、东风里。
好是佳人半醉。
近横波、一枝争媚。
元都观里，武陵溪上，空随流水。
惆怅如红雨，风不定、五更天气。
念当年门里，如今陌上，洒离人泪。
 >> 
词牌介绍


rhythmic: 水龙吟
author: 晁端礼
content:
小桃零落春将半。
双燕却来池馆。
名园相倚，初开繁杏，一枝遥见。
竹外斜穿，柳间深映，粉愁香怨。
任红宋玉，墙头千里，曾牵惹、人肠断。
常记山城斜路，喷清香、日迟风暖。
春阴挫後，马前惆怅，满枝红浅。
深院帘垂雨，愁人处、碎红千片。
料明年更发，多应更好，约邻翁看。
 >> 
词牌介绍


rhythmic: 水龙吟
author: 晁端礼
content:
倦游京洛风尘，夜来病酒无人问。
九衢雪小，千门月淡，元宵灯近。
香散眉梢，冻消池面，一番春信。
记南楼醉里，西城宴阙，都不管、人春困。
屈指流年未几，早人惊、潘郎双鬓。
当时体态，如今情绪，多应瘦损。
马上墙头，纵教瞥见，也难相认。
凭栏干，但有盈盈泪眼，把罗襟。
 >> 
词牌介绍


rhythmic: 上林春・一落萦
author: 晁端礼
content:
霖雨成功，堂称继美，旧说安阳家世。
峻岳降神，长庚应梦，佳辰况当秋霁。
玉函金篆，帝锡与、寿眉齿。
向清时、便告老，尽取貂蝉轻弃。
把朝庭旧勋屈指。
有谁人似此，能全终始。
谤书顿释，先芬未泯，君王自为知己。
看花临水。
算已号、醉吟居士。
奈苍生，尚满望、谢公重起。


rhythmic: 上林春・一落萦
author: 晁端礼
content:
伊洛清波，嵩山秀色，共与皇家为瑞。
挺生异质，亲逢盛旦，簪缨旧传家世。
雁炉烟里，罩一段、照人清气。
灿金章、映紫绶，自是真官标致。
把朝廷缙绅屈指。
有谁人似得，多才多艺。
片言悟主，封侯赐璧，君王自为知己。
暂来卧治。
况廊庙、正多虚位。
看登庸，辅圣主、万年康济。


rhythmic: 满庭芳
author: 晁端礼
content:
天与疏慵，人怜憔悴，分甘抛弃簪缨。
有时乘兴，波上叶舟轻。
十里横塘过雨，荷香细、苹末风清。
真如画，残霞淡日，偏向柳梢明。
凝情。
尘网外，鲈鱼旋。
芳酒深倾。
又算来、何须身後浮名。
无限沧浪好景，蓑笠下、且遣馀生。
长歌去，机心尽矣，鸥鹭莫相惊。
 >> 
词牌介绍


rhythmic: 满庭芳
author: 晁端礼
content:
绿绕群峰，红摇千柄，夜来暑雨初收。
共君乘兴，轻舸信悠悠。
且尽一尊别酒，荷香里、满酌轻讴。
明朝去，征帆夜落，何处好汀洲。
风流。
吾小阮，朝辞东观，夕向南州。
况圣时、争教贾傅淹留。
若过寻阳亭上，琵琶泪、莫洒清秋。
堤边柳，从今爱惜，留待系归舟。
 >> 
词牌介绍


rhythmic: 满庭芳
author: 晁端礼
content:
北渚澄兰，南山凝翠，望中浑似仙乡。
万家烟霭，朱户锁垂杨。
好是飞泉漱玉，回环遍、小曲深坊。
西风里，芙蕖带雨，飘散满城香。
微凉。
湖上好，桥虹倒影，月练飞光。
命玳簪促席，云鬓分行。
谁似风流太守，端解道、春草池塘。
须留恋，神京纵好，此地也难忘。
 >> 
词牌介绍


rhythmic: 满庭芳
author: 晁端礼
content:
雪满貂裘，风摇金辔，笑看锦带吴钩。
照人清鬓，年少定封侯。
此去马啼何处，山万叠、济水南州。
君知否，卢郎未老，曾是恣狂游。
风流。
佳丽地，十年屈指，一梦回头。
最难忘，西湖北渚澄秋。
玉砌雕栏好在，桃共李、能忆人不。
衰翁也，多情为我，将恨寄红楼。
 >> 
词牌介绍


rhythmic: 满庭芳
author: 晁端礼
content:
浅约鸦黄，轻匀螺黛，故教取次梳妆。
减轻琶面，新样小鸾凰。
每为花娇玉嫩，容对客、斜倚银床。
春来病，兰薰半歇，一管舞衣裳。
悲凉。
人事改，三春艳，一夜繁霜。
似人归洛浦，云散高唐。
痛念你、平生分际，辜负我、临老风光。
罗裙在，凭谁为我，求取返魂香。
 >> 
词牌介绍


rhythmic: 雨中花・夜行船
author: 晁端礼
content:
倦贰文昌，乐请左符，双旌去指东藩。
有腰金新宠，昼锦荣观。
独步文章，家传素业，世宝青毡。
动欢声和气，里巷初惊，侍从衣冠。
朱门映柳，绮窗临水，盛游应记当年。
端解道、香留罗袜，墨在蛮笺。
惆怅江边侧帽，寻似花底遗鞭。
不如沈醉，莫思身外，且斗樽前。


rhythmic: 雨中花・夜行船
author: 晁端礼
content:
豆蔻梢头，鸳鸯帐里，扬州一梦初惊。
忆当时相见，双眼偏明。
南浦绿波，西城杨柳，痛悔多情。
望征鞍不见，况是并州，自古高城。
几多映月凭肩私语，傍花和泪深盟。
争信道、三年虚负，一事无成。
瑶空传好好，秦筝闻说琼琼。
此心在了，半边明镜，终遇今生。


rhythmic: 雨中花・夜行船
author: 晁端礼
content:
流水知音，轻裘共敝，相逢才换星霜。
多少风亭棋酒，画阁丝簧。
纤指声犹馀响，红粉泪已成行。
怅绿波浦上，芳草堤边，又整归航。
新移槛竹，手种庭花，未容烂熳飞觞。
归去也、重趋丹禁，密侍清光。
醉帽斜萦御柳，朝衣浓惹天香。
帝城春好，多应不念，水郭渔乡。


rhythmic: 玉楼宴
author: 晁端礼
content:
记红颜日、向瑶阶，得俊饮、散蓬壶。
绣鞍纵骄马，故坠鞭柳径，缓辔花衢。
斗帐兰曲，曾是振、声名上都。
醉倒旗亭，更深未归，笑倩人扶。
光阴到今二纪，算难寻前好，懒访仙居。
近来似闻道，向雾关云洞，自乐清虚。
月帔与星冠，不念我、华皓鬓。
纵教重有相逢，似得旧时无。


rhythmic: 醉蓬莱
author: 晁端礼
content:
正中秋初过，淡碧云容，嫩凉天气。
紫府真仙，暂谪居尘世。
慕道高情，照人清骨，是寿星标致。
德在民心，勋藏帝室，清芬相继。
庭有芝兰，世调鼎鼐，晋美乌衣，汉称韦氏。
未必当时，解功成身退。
天下苍生，未知此意，望谢公重起。
善颂阴资，何须更觅，西山灵剂。


rhythmic: 醉蓬莱
author: 晁端礼
content:
看梅梢初动，池面冰澌，小春时候。
当日生贤，庆黄家忠厚。
龙种殊常，照人眉宇，似汝阳端秀。
世取贤科，胪传圣语，增光华胃。
天汉灵源，最为亲近，茅土真封，旧相传授。
开府新恩，拜除书非久。
鸣佩拖绅，曳香摇翠，向画堂称寿。
物外光阴，樽前笑语，年年依旧。


rhythmic: 醉蓬莱
author: 晁端礼
content:
乍酒醒孤馆，梦断幽窗，嫩凉天气。
潇洒情怀，想乡关迢递。
一枕清风，半帘残月，是闷人滋味。
南浦离多，东阳带缓，新来憔悴。
因念当时，乱花深径，画楫环溪，屡陪欢醉。
踪迹飘流，顿相望千里。
水远山高，雁沈鱼阻，奈信音难寄。
吟社阑珊，酒徒零落，重寻无计。


rhythmic: 金人捧露盘
author: 晁端礼
content:
天锡禹圭尧瑞，君王受厘，未央宫殿。
三五庆元宵，扫春寒、花外蕙风轻扇。
龙阙前瞻，凤楼背耸，中有鳌峰见。
渐紫宙、星河晚。
放桂华浮动，金莲开遍。
御帘卷。
须臾万乐喧天，群仙扶辇。
云间，都人望天表，正仙葩竞插，异香飘散。
春宵苦长短。
指花阴，愁听漏传银箭。
京国繁华，太平盛事，野老何因见。
但时效华封祝，愿岁岁闻道，金舆游宴。
暗魂断。
天涯望极长安远。


rhythmic: 玉女摇仙佩
author: 晁端礼
content:
宫梅弄粉，御柳摇金，又喜皇州春早。
盛世生贤，真仙应运，当日来从三岛。
车马喧青晓。
看千锺赐饮，中人传诏。
最好是、芝兰并砌，鸣佩腰金，彩衣相照。
炉烟袅。
高堂半卷珠帘，神仙飘缈。
须信槐庭荫美，凤沼波澄，屈指十年三到。
九叙重歌，元圭再锡，已把成功来告。
四海瞻仪表。
庆君臣会集，诗符天保。
况自有、仙风道骨，玉函金篆，阴功须报。
方知道。
八千岁月椿难老。


rhythmic: 蓦山溪
author: 晁端礼
content:
轻衫短帽，重入长安道。
屈指十年中，一回来、一回渐老。
朋游在否，落托更能无，朱弦悄。
知音少。
拨断相思调。
花边柳外，潇洒愁重到。
深院锁春风，悄无人、桃花自笑。
金钗一股，拟欲问音尘，天杳杳。
波渺渺。
何处寻蓬岛。
 >> 
词牌介绍


rhythmic: 蓦山溪
author: 晁端礼
content:
栏干十二，倚遍还重倚。
一曲一般愁，对芳草、伤春千里。
绮窗深处，还解忆人无，碧云辞，红叶字。
曾仗东风寄。
缭墙深院，无路通深意。
纵使得新声，又争知、相如名字。
从来风韵，潇洒不禁愁，拈梨花，看菊蕊。
应也成憔悴。
 >> 
词牌介绍


rhythmic: 蓦山溪
author: 晁端礼
content:
广寒宫殿，千里同云晓。
飞雪满空来，翦云英、群仙齐到。
乱飘僧舍，密处洒歌楼，闲日少。
风光好。
且共宾朋笑。
华堂深处，满满觥船掉。
梅蕊拆来看，已偷得、春风些小。
绮罗香暖，不怕卷珠帘，沈醉了。
樽前倒。
红袖休来叫。
 >> 
词牌介绍


rhythmic: 蓦山溪
author: 晁端礼
content:
春来心事，分付千锺酒。
午醉梦还醒，两眉愁、才消又有。
天涯远梦，归路日中迷，楚云深，孤馆静，潇洒梨花手。
回文歌罢，幽恨新兼旧。
帘影卷斜阳，乱红飞、风摇暮柳。
独携此意，和泪上层楼，尽平芜，穷远目，认断千山首。
 >> 
词牌介绍


rhythmic: 喜迁莺
author: 晁端礼
content:
嫩柳初摇翠。
怪朝来早有，飞花零坠。
洞门斜开，珠帘初卷，惊起谢娘吟缀。
蕊珠宫殿晓，谁乱把、云英揉碎。
气候晚，被寒风卷渡，龙沙千里。
沈醉。
深院里。
粉面照人，疑是瑶池会。
润拂炉烟，寒欺酒力，低压管弦声沸。
艳阳过半也，应是好、郊原新霁。
待更与上层楼，遍倚栏干十二。
 >> 
词牌介绍


rhythmic: 喜迁莺
author: 晁端礼
content:
伫立蘅皋暮，冻云乍敛，霜飙微列。
怅饮杯深，阳关声苦，愁见画船催发。
夜来红泪烛，还解惜、王孙轻别。
怅望处，乍金丝冷落，兰薰销歇。
闻说。
归兴切。
华鬓未生，得意浓时节。
画楫门开，斑衣追逐，晓日凤凰双阙。
帝城春信早，随处有、江梅攀折。
烂熳赏，也多应忘了，东堂风月。
 >> 
词牌介绍


rhythmic: 喜迁莺
author: 晁端礼
content:
清和时序。
望桂影渐生，薰风微度。
挺秀金芝，传芳玉叶，天上瑞麟重睹，竞爽谢庭兰玉，信美西壅鸳鸯。
庆门里，把丹枝争折，青云平步。
声誉。
喧盛世，人咏少年，古锦囊中句。
艺祖诸孙，宗王贤子，偏爱汝阳眉宇。
画堂令辰称寿，愿与冈陵同固。
更看取，继公勋业，东平茅土。
 >> 
词牌介绍


rhythmic: 沁园春
author: 晁端礼
content:
络纬催凉，断虹收雨，庭梧报秋。
绕郡城、千顷烟波绿，正鱼肥酒美，名冠东州。
芰荷风细，蒹葭烟淡，宛在潇湘南岸头。
凝望处，似桃源洞口，初泛兰舟。
贤侯。
酝藉风流。
向庭讼闲时多宴游。
有信陵家世，梁园客右，才华高掩，沈谢何刘。
政声朝奏，除书夕至，即看归趋丹凤楼。
须眷恋，况新堂莹澈，好共迟留。
 >> 
词牌介绍


rhythmic: 水调歌头
author: 晁端礼
content:
忆昔红颜日，金玉等泥沙。
青楼紫陌，惟解惜月与贪花。
谁信如今憔悴，尘暗金徽玉轸，藓污匣中蛇。
一事都无就，双鬓只堪嗟。
恨无情，乌与兔，送年华。
不如归去，无限云水好生涯。
未用轻蓑短棹，犹有青鞋黄帽，行处即吾家。
回首人间世，幽意在青霞。
 >> 
词牌介绍


rhythmic: 金盏倒垂莲
author: 晁端礼
content:
流水漂花，记同寻阆苑，曾宴桃源。
痛饮狂歌，金盏倒垂莲。
未省负、佳时良夜，烂游风月三年。
别後空报瑶琴，谁听朱弦。
风流少年儒将，有威名震虏，谈笑安边。
寄我新诗，何事赋归田。
想歌酒、情怀如旧，後房应也依然。
此外莫问升沈，且斗樽前。


rhythmic: 百宝装・新燕过妆楼
author: 晁端礼
content:
枫叶初丹，苹花渐老，蘅皋谁系扁舟。
故人思我，征棹少淹留。
一尊潋滟西风里，共醉倒、同销万古愁。
况今宵自有，明月照人，逼近中秋。
常爱短李家声，金闺彦士，才高沈谢何刘。
片帆初卷，歌吹是扬州。
此心自难拘形役，恨未能、相从烂熳游。
酒醒时，路遥人远，为我频上高楼。


rhythmic: 玉胡蝶・玉蝴蝶
author: 晁端礼
content:
淡淡春阳天气，夜来一霎，微雨初晴。
向暖犹寒，时候又是清明。
乱沾衣、桃花雨闹，微弄袖、杨柳风轻。
晓莺声。
唤回幽梦，犹困春酲。
牵萦。
伤春怀抱，东郊烟暖，南浦波平。
况有良朋，载酒同放彩舟行。
劝人归、啼禽有意，催棹去、烟水无情。
黯销凝。
暮云回首，何处高城。


rhythmic: 木兰花・玉楼春
author: 晁端礼
content:
苦春宵漏短，梦回晚、酒醒迟。
正小雨初收，馀寒未放，怯试单衣。
娇痴。
最尤处，被罗襟、印了宿妆眉。
潇洒春工斗巧，算来不在花枝。
芳菲。
正好踏春，携素手、暂分飞。
料恨月愁花，多应瘦损，风柳腰肢。
归期。
况春未老，过南园、尚及牡丹时。
拼却栏边醉倒，共伊插满头归。


rhythmic: 金盏子
author: 晁端礼
content:
断魂凝睇。
望故国迢迢，倦摇征辔。
恨满西风，有千里云山，万重烟水。
遥夜枕冷衾寒，数更筹无寐。
想伊家、应也背著孤灯，暗弹珠泪。
屈指。
重算归期，知他是何时见去里。
翻思绣阁旧时，无一事，只管爱争闲气。
及至恁地单栖，却千般追悔。
从今後，彼此记取，厌厌况味。


rhythmic: 洞仙歌
author: 晁端礼
content:
年时此际，向扁舟同载。
风送征帆暮天外。
对沙汀宿鹭，与波上轻鸥，双双处，相唤相呼自在。
如今重整棹，烟景依然，谁念轻分绣罗带。
向蓬窗独坐，不觉徊徨，鸥与鹭、想一齐惊怪。
怎生得、今宵梦还家，又譬如秉烛，夜阑相对。
 >> 
词牌介绍


rhythmic: 安公子
author: 晁端礼
content:
帝里重阳好。
又对短发来吹帽。
满目风光还似旧，奈樽前人老。
暗忆当年，伴侣同倾倒。
夸俊游、争买千金笑。
到如今憔悴，恰似华胥一觉。
此恨何时了。
旧游屈指愁重到。
小曲深坊闲信马，掩朱扉悄悄。
怎得个多情，为我传音耗。
但向伊、耳边轻轻道。
道近来应是，望了卢郎年少。


rhythmic: 庆寿光
author: 晁端礼
content:
丹疏恩，庆闱受命，圣朝广孝非常。
大邑高封，名兼寿考辉光。
闾巷相传盛事，焕丝五色成章。
崇新栋，天语荣夸，共瞻积善华堂。
灵龟荐祉，紫鸾称寿，千锺泛酒，百和焚香。
况有新教歌舞，妙选丝篁。
馀庆从今沓至，看儿孙、朱紫成行。
闻说道，贤得阴功，姓名仍在仙乡。


rhythmic: 黄鹂绕碧树
author: 晁端礼
content:
鸳瓦霜轻，玳帘风细，高门瑞气非烟。
积厚源深，有长庚应梦，乔岳生贤。
妙龄秀发，庆谢庭、兰玉争妍。
名动缙绅，况文章政术，俱是家传。
别有阴功厚德，向东州、治狱平反。
玉函高篆，仙风道骨，锡与长年。
最好素秋新霁，对画堂、高启宾筵。
何妨纵乐笙歌，剩举觥船。


rhythmic: 永遇乐
author: 晁端礼
content:
龙阁先芬，凤毛荣继，当世英妙。
峻岳储灵，长庚应梦，还庆佳辰到。
黄花露，碧瓦凝霜，香馥郡齐清晓。
忆当年、青云平步，共喜骤跻华要。
阴功厚德，玉符金篆，锡与世间难老。
注意方浓，分符屡请，雅志人应少。
棠阴无讼，乐府新教，正醉山频倒。
有谁莱衣游戏，萱堂寿考。
 >> 
词牌介绍


rhythmic: 满江红
author: 晁端礼
content:
五两风轻，移舟向、斜阳岛外。
最好是、潇湘烟景，自然心会。
倒影芙蓉明镜底，更折花嗅西风里。
待问君、明日向何州，东南指。
人生事，谁如意。
剩拼取，尊前醉。
想升沈有命，去来非己。
菊老松深三径在，田园已有归来计。
问甚时、重此望归舟，远相对。
 >> 
词牌介绍


rhythmic: 春晴
author: 晁端礼
content:
燕子来时，清明过了，桃花乱飘红雨。
倦客凄凉，千里云山将暮。
泪眸回望，人在玉楼深处。
向此多应念远，凭栏无语。
芳菲可惜轻负。
空鞭弄游丝，帽冲飞絮。
恨满东风，谁识此时情绪。
数声啼鸟，劝我不如归去。
纵写香笺，仗谁寄与。


rhythmic: 河满子
author: 晁端礼
content:
满浦亭前杨柳，一年两度攀条。
瞬息光阴都几许，离情常是迢迢。
须信沈腰易瘦，争教潘鬓相饶。
不忍重寻香径，还来独立溪桥。
唯有无情东去水，来时曾傍兰桡。
今夜欲求好梦，望中莫遣魂销。
 >> 
词牌介绍


rhythmic: 一丛花
author: 晁端礼
content:
谪仙海上驾鲸鱼。
谈笑下蓬壶。
神寒骨重真男子，是我家、千里龙驹。
经纶器业，文章光焰，流辈更谁如。
渊明元与世情疏。
松菊爱吾庐。
他年定契非熊卜，也未应、鹤发樵渔。
手栽露桃，亲移云杏，真是种星榆。


rhythmic: 御街行
author: 晁端礼
content:
柳条弄色梅飘粉。
还是元宵近。
小楼深巷月胧明，记得恁时风景。
庭花影转，珠帘人静，依旧厌厌闷。
如今对酒翻成恨。
春瘦罗衣褪。
王孙何处草萋萋，辜负小欢幽兴。
谁知此际，有人灯下，偷把归期问。
 >> 
词牌介绍


rhythmic: 雨霖铃
author: 晁端礼
content:
槐阴添绿。
雨馀花落，酒病相续。
闲寻双杏凝伫，池塘暖、鸳鸯浴。
却向窗昼卧，正春睡难足。
叹好梦、一一无凭，帐掩金花座凝目。
当时共赏移红烛。
向花间、小饮杯盘促。
蔷薇花下曾记，双凤带、索题诗曲。
别後厌厌，应是香肌，瘦减罗幅。
问燕子、不肯传情，甚入华堂宿。
 >> 
词牌介绍


rhythmic: 并蒂芙蓉
author: 晁端礼
content:
太液波澄，向鉴中照影，芙蓉同蒂。
千柄绿荷深，并丹脸争媚。
天心眷临圣日，殿宇分明敞嘉瑞。
弄香嗅蕊。
愿君王，寿与南山齐比。
池边屡回翠辇，拥群仙醉赏，凭栏凝思。
萼绿揽飞琼，共波上游戏。
西风又看露下，更结双双新莲子。
斗状竞美。
问鸳鸯、向谁留意。


rhythmic: 寿星明・沁园春
author: 晁端礼
content:
露湿晴花，散红香清影，建章宫殿。
玉宇风来，银河云敛，天外老人星现。
向晓千官入，称庆山呼鳌。
凤髓香飘，龙墀翡翠，帘栊高卷。
朝罢仗卫再整，肃鸣鞘，又向瑶池高宴。
海寓承平，君臣相悦，乐奏徵招初遍。
治极将何报，检玉泥金封禅。
见说山中居民，待看雕辇。


rhythmic: 黄河清
author: 晁端礼
content:
晴景初升风细细。
云收天淡如洗。
望外凤凰双阙，葱葱佳气。
朝罢香烟满袖，近臣报、天颜有喜。
夜来连得封章，奏大河、彻底清。
君王寿与天齐，馨香动上穹，频降嘉瑞。
大晟奏功，六乐初调清徵。
合殿春风乍转，万花覆、千官尽醉。
内家传敕，重开宴、未央宫里。


rhythmic: 舜韶新
author: 晁端礼
content:
晨光射牖，新燕子、一一穿帘飞去。
露唏鸳瓦，萧瑟风生琼宇。
香篆烟消昼永，锁深院、榴花半吐。
映绛绡、冰雪肌肤，自是清凉无暑。
浮荣何用萦怀，冷笑看、车马喧喧尘土。
地偏心远，终日何妨扃户。
一枕江南好梦，泛孤棹、轻烟细雨。
被数声、幽鸟惊回，砌下槐阴亭午。


rhythmic: 上林春・一落萦
author: 晁端礼
content:
相识来来，真个为伊，尽把精神役破。
啼性□，娇痴做处，双眉镇长愁锁。
为伊恁地，便诸事、自来饶过。
暂时间未得，又早孜煎无那。
想从来、性气恁麽。
那堪更等闲，经时抛。
料得那里、千万，嗔我也思量我。
再归见了，算应是、絮得些个。
但初心、尚未改，任从摧挫。


rhythmic: 雨中花・夜行船
author: 晁端礼
content:
小小中庭，深深洞户，谁人笑里相迎。
有三年窥宋，一顾倾城。
舞态方浓，箫声未阕，又黯离情。
怎奈向，赢得多情怀抱，薄声名。
良宵记得，醉中携手，画楼月皎风清。
难忘处、凭肩私语，和泪深盟。
假使钗分金股，休论井引银瓶。
但知记取，此心常在，好事须成。


rhythmic: 醉蓬莱
author: 晁端礼
content:
向重门深闭，永夜孤眠，梦魂飞过。
梦里分明，共玉人双卧。
粉淡香浓，翠深红浅，是那回梳裹。
楚雨难成，巫云易散，依前惊破。
无绪无聊，向谁分诉，独语独言，自家摧挫。
梦也多磨，更那堪真个。
暗数残更，半孤枕，对夜深灯火。
怨泪频弹，愁肠屡断，伊还知麽。


rhythmic: 吴音子
author: 晁端礼
content:
细想当初事，又非是、取次相知。
一年来、著尚迟。
疑□时、敢共些儿。
似恁秤停期克了，便一成望不相离。
却何期、恩情陡变，中路分飞。
都缘我自心肠软，润就得、转转娇痴。
如今未中再偎随。
选不甚，且从待他疏狂心性，足变堆垛，更吃禁持。
管取你回心，却有投奔人时。


rhythmic: 洞仙歌
author: 晁端礼
content:
眼来眼去，未肯分明道。
有意于人甚不早。
谩教我、心下终日悬悬，星□事，知他何时是了。
几回猜伊意，也是难为，拟待偷怜又胆小。
奈何我已狂迷，怎肯乾休，情深後、不免求告。
但只教、时时得些儿，便拼了一生，为伊烦恼。
 >> 
词牌介绍


rhythmic: 安公子
author: 晁端礼
content:
渐渐东风暖。
杏梢梅萼红深浅。
正好花前携素手，却云飞雨散。
是即是、从来好事多磨难。
就中我与你才相见。
便世间烦恼，受了千千万万。
回首空肠断。
甚时与你同欢宴。
但得人心长在了，管天须开眼。
又只恐、日疏日远衷肠变。
便忘了、当本深深愿。
待寄封书去，更与丁宁一遍。


rhythmic: 河满子
author: 晁端礼
content:
草草时间欢笑，厌厌别後情怀。
留下一场烦恼去，今回不比前回。
幸自一成休也，阿谁教你重来。
眠梦何曾安稳，身心没处安排。
今世因缘如未断，终期他日重谐。
但愿人心长在，到头天眼须开。
 >> 
词牌介绍


rhythmic: 柳初新
author: 晁端礼
content:
些儿柄把天来大。
闷损也、还知麽。
共伊合下、深盟厚约，比望收因结果。
这好事、难成易破。
到如今、彼此无那。
终日行行坐坐。
未曾识、展眉则个。
若还不是、前生注定，甚得许多摧挫。
去你行、有甚罪过。
送一场、烦恼与我。


rhythmic: 千秋岁
author: 晁端礼
content:
飞云骤雨。
草草成暌阻。
寸肠结尽千千缕。
别离谁是没，惟我於中苦。
最苦是，看奴未足抛奴去。
一句临歧语。
忍泪奴听取。
身可舍，情难负。
纵非瓶断绠，也是钗分股。
再见了，知他似得如今否。
 >> 
词牌介绍


rhythmic: 蓦山溪
author: 晁端礼
content:
风流心胆，直把春偿酒。
选得一枝花，绮罗中、算来未有。
名园翠苑，风月最佳时，夜迢迢，车款款，是处曾携手。
重来一梦，池馆皆依旧。
幽恨写新诗，托何人、章台问柳。
渔舟归後，云锁武陵溪，水潺潺，花片片，舣棹空回首。
 >> 
词牌介绍


rhythmic: 洞仙歌
author: 李元膺
content:
廉纤细雨，东风如困。
萦断千丝为谁恨。
向楚宫一梦，千古悲凉，无处问。
愁到而今未尽。
分明都是泪，泣柳沾花，常与骚人伴孤闷。
记当年，得意处，酒力方融，怯轻寒、玉炉香润。
又岂识、情怀苦难禁，对点滴檐声，夜寒灯晕。
 >> 
词牌介绍


rhythmic: 洞仙歌
author: 李元膺
content:
雪云散尽，放晓晴池院。
杨柳于人便青眼。
更风流多处，一点梅心、相映远。
约略轻笑浅。
一年春好处，不在浓芳，小艳疏香最娇软。
到清明时候，百紫千红花正乱。
已失春风一半。
蚤占取韶光，共追游，但莫管春寒，醉红自暖。
 >> 
词牌介绍


rhythmic: 蓦山溪
author: 李元膺
content:
溪堂欢燕。
惯捧玻璃盏。
今日祖西城，更忍把、一杯重劝。
别离情味，自古不堪秋，催泪雨，湿西风，肠共危弦断。
夕阳去路，五马旌旗乱。
便是古都春，应醉恋，曲江池馆。
须知别後，叠翠倚阑情，青嶂晚，碧云深，日近长安远。
 >> 
词牌介绍


rhythmic: 瑶台第一层
author: 赵顼
content:
西母池边宴罢，赠南枝、步玉霄。
绪风和扇，冰华发秀，雪质孤高。
汉陂呈练影，问是谁、独立江皋。
便凝望、壶中璧，天下琼瑶。
清标。
曾陪胜赏，坐望愁、解使尘消。
况双成与乳丹点染，都付香梢。
寿妆酥冷，郢韵佩举，麝卷云绡。
乐逍遥。
凤凰台畔，取次忆吹箫。


rhythmic: 蜡梅香
author: 喻陟
content:
晓日初长，正锦里轻阴，小寒天气。
未报春消息，早瘦梅先发，浅苞纤蕊。
玉匀香，天赋与，风流标致。
问陇头人，音容万里。
待凭谁寄。
一样晓妆新，倚朱楼凝盼，素英如坠。
映月临风处，度几声羌管，愁生乡思。
电转光阴，须信道、飘零容易。
且频欢赏，柔芳正好，满簪同醉。


rhythmic: 无闷
author: 丁注
content:
风急还收，云冻又开，海阔无人翦水。
算六出工夫，怎教容易。
刚被郢歌楚舞。
镇独向，尊前夸轻细。
想谢庭诗咏，梁园赋赏，未成欢计。
天意。
是则是。
便下得控持，柳梢梅蕊。
又争奈、看看渐回春意。
好趁东君未觉，预先把、园林都装缀。
看是处，玉树琼枝，胜却万红千翠。


rhythmic: 宝鼎现
author: 刘
content:
浓阴堆积，回野空旷，将回微煦。
还是觉、早梅依旧，清艳枝枝攒晓树。
弄霁影、尽脂凝香蒂，琼削纤葩竞吐。
对几处园林，芳菲消息，都因传去。
取次台榭，等闲院落，偏宜独擅芳步。
长恁恐、寿阳妆面，姑射冰肤成暗妒。
笑杏坞、共桃蹊夸丽，一霎狂风骤雨。
又争似、年年此际，先得东皇为主。
好似雪里精神，曾解恼、游人吟顾。
想当时折赠，端的凭谁付与。
荡醉目、恨同云阻。
画角声将暮。
想异时成实，和羹止渴，还应得路。


rhythmic: 洞仙歌
author: 刘
content:
凄凉楚弄，行客肠曾断。
涛卷秋容暗淮甸。
去年时、还是今日孤舟，烟浪里，身与江云共远。
别来丹枕梦，几过沧洲，皓月而今为谁满。
薄苦无端，误却婵娟，有人在、玉楼天半。
最不愤、西风破帆来，甚时节，收拾望中心眼。
 >> 
词牌介绍


rhythmic: 金明春・金明池
author: 刘
content:
宝历延洪，昌辰开泰，崧岳储灵特异。
贤才并、□时间出，尽一一惊人绝艺。
捧乡书、气格飘飘，似阆苑神仙，参差相继。
纵子墨文章，相如才调，骤觉雷声平地。
太守宾兴当此际。
正瑞霭寒轻，虚堂风细。
舞腰旋、飞尘仿佛，歌管递、清声嘹唳。
况相将、桂籍荣登，对酒面鳞红，何妨沈醉。
但管取明年，宫花重戴，共赏金明春意。


rhythmic: 内家娇
author: 刘
content:
绰约群芳里，阳和意，偏向一枝浓。
南国骤惊，动人奇艳，未饶西洛，百本千丛。
斩新弄，晓来无比格，半坼断肠红。
三月洞天，又还疑是，赋情楚客，窥见墙东。
朱阑干、遍倚生愁，怕无计、奈雨禁风。
别有瑞烟幕幕，时与遮笼。
便纵使当日，文忠品第，赵昌模写，难更形容。
应念故园桃李，羞怨春工。


rhythmic: 安平乐慢
author: 刘
content:
细想劳生，等闲聚散，冉冉轻似秋烟。
莲心暗苦，月意难圆。
神京去路三千。
当日风流，有妖饶枕上，软媚尊前。
何计访蓬仙。
断肠中、一叶晴川。
到而今、追思往事，奈向梦也难到奴边。
自恨不如兰灯，通宵尚照伊眠。
恰道无缘。
被人劝休莫瞒天。
多应是、前生负你，今世使我偿填。


rhythmic: 青门饮
author: 时彦
content:
胡马嘶风，汉旗翻雪，彤云又吐，一竿残照。
古木连空，乱山无数，行尽暮沙衰草。
星斗横幽馆，夜无眠、灯花空老。
雾浓香鸭，冰凝泪烛，霜天难晓。
长记晓妆才了，一杯未尽，离怀多少。
醉里秋波，梦中朝雨，都是醒时烦恼。
料有牵情处，忍思量、耳边曾道。
甚时跃马归来，认得迎门轻笑。


rhythmic: 望海潮
author: 秦观
content:
星分牛斗，疆连淮海，扬州万井提封。
花发路香，莺啼人起，珠帘十里东风。
豪俊气如虹。
曳照春金紫，飞盖相从。
巷入垂杨，画桥南北翠烟中。
追思故国繁雄。
有迷楼挂斗，月观横空。
纹锦制帆，明珠溅雨，宁论爵马鱼龙。
往事逐孤鸿。
但乱云流水，萦带离宫。
最好挥毫万字，一饮拼千锺。
 >> 
词牌介绍


rhythmic: 望海潮
author: 秦观
content:
秦峰苍翠，耶溪潇洒，千岩万壑争流。
鸳瓦雉城，谯门画戟，蓬莱燕阁三休。
天际识归舟。
泛五湖烟月，西子同游。
茂草台荒，苎萝村冷起闲愁。
何人览古凝眸。
怅朱颜易失，翠被难留。
梅市旧书，兰亭古墨，依稀风韵生秋。
狂客鉴湖头。
有百年台沼，终日夷犹。
最好金龟换酒，相与醉沧洲。
 >> 
词牌介绍


rhythmic: 望海潮
author: 秦观
content:
梅英疏淡，冰澌溶泄，东风暗换年华。
金谷俊游，铜驼巷陌，新晴细履平沙。
长记误随车。
正絮翻蝶舞，芳思交加。
柳下桃蹊，乱分春色到人家。
西园夜饮鸣笳。
有华灯碍月，飞盖妨花。
兰苑未空，行人渐老，重来是事堪嗟。
烟暝酒旗斜。
但倚楼极目，时见栖鸦。
无奈归心。
暗随流水到天涯。
 >> 
词牌介绍


rhythmic: 望海潮
author: 秦观
content:
奴如飞絮，郎如流水，相沾便肯相随。
微月户庭，残灯帘幕，匆匆共惜佳期。
才话暂分携。
早抱人娇咽，双泪红垂。
画舸难停，翠帷轻别两依依。
别来怎表相思。
有分香帕子，合数松儿。
红粉脆痕，青笺嫩约，丁宁莫遣人知。
成病也因谁。
更自言秋杪，亲去无疑。
但恐生时注著，合有分于飞。
 >> 
词牌介绍


rhythmic: 沁园春
author: 秦观
content:
宿霭迷空，腻云笼日，昼景渐长。
正兰皋泥润，谁家燕喜，蜜脾香少，触处蜂忙。
尽日无人帘幕挂，更风递游丝时过墙。
微雨後，有桃愁杏怨，红泪淋浪。
风流寸心易感，但依依伫立，回尽柔肠。
念小奁瑶鉴，重匀绛蜡，玉笼金斗，时熨沈香。
柳下相将游冶处，便回首青楼成异乡。
相忆事，纵蛮笺万叠，难写微茫。
 >> 
词牌介绍


rhythmic: 水龙吟
author: 秦观
content:
小楼连远横空，下窥绣毂雕鞍骤。
朱帘半卷，单衣初试，清明时候。
破暖轻风，弄晴微雨，欲无还有。
卖花声过尽，斜阳院落，红成阵、飞鸳。
玉佩丁东别後。
怅佳期、参差难又。
名缰利锁，天还知道，和天也瘦。
花下重门，柳边深巷，不堪回首。
念多情但有，当时皓月，向人依旧。
 >> 
词牌介绍


rhythmic: 八六子
author: 秦观
content:
倚危亭。
恨如芳草，萋萋尽还生。
念柳外青骢别後，水边红袂分时，怆然暗惊。
无端天与娉婷。
夜月一帘幽梦，春风十里柔情。
怎奈向、欢娱渐随流水，素弦声断，翠绡香减，那堪片片飞花弄晚，残雨笼晴。
正销凝。
黄鹂又啼数声。


rhythmic: 风流子
author: 秦观
content:
东风吹碧草，年华换、行客老沧洲。
见梅吐旧英，柳摇新绿，恼人春色，还上枝头。
寸心乱，北随云黯黯，东逐水悠悠。
斜日半山，暝烟两岸，数声横笛，一叶扁舟。
青门同携手，前欢记、浑似梦里扬州。
谁念断肠南陌，回首西楼。
算天长地久，有时有尽，奈何绵绵，此恨难休。
拟待倩人说与，生怕人愁。


rhythmic: 梦扬州
author: 秦观
content:
晚云收。
正柳塘、烟雨初休。
燕子未归，恻恻清寒如秋。
小阑外、东风软，透绣帷、花蜜香稠。
江南远，人何处，鹧鸪啼破春愁。
长记曾陪燕游。
酬妙舞清歌，丽锦缠头。
酒为花，十载因谁淹留。
醉鞭拂面归来晚，望翠楼、帘卷金钩。
佳会阻，离情正乱，频梦扬州。


rhythmic: 雨中花・夜行船
author: 秦观
content:
指点虚无征路，醉乘斑虬，远访西极。
正天风吹落，满空寒白。
玉女明星迎笑，何苦自淹尘域。
正火轮飞上，雾卷烟开，洞观金碧。
重重观阁，横枕鳌峰，水面倒衔苍石。
随处有、奇香幽火，杳然难测。
好是蟠桃熟後，阿环偷报消息。
在青天碧海，一枝难遇，占取春色。


rhythmic: 一丛花
author: 秦观
content:
年时今夜见师师。
双颊酒红滋。
疏帘半卷微灯外，露华上、烟袅凉风。
簪髻乱抛，偎人不起，弹泪唱新词。
佳期。
谁料久参差。
愁绪暗萦丝。
想应妙舞清歌罢，又还对、秋色嗟咨。
惟有画楼，当时明月，两处照相思。


rhythmic: 鼓笛慢・水龙吟
author: 秦观
content:
乱花丛里曾携手，穷艳景，迷欢赏。
到如今谁把，雕鞍锁定，阻游人来往。
好梦随春远，从前事、不堪思想。
念香闺正杳，佳欢未偶，难留恋、空惆怅。
永夜婵娟未满，叹玉楼，几时重上。
那堪万里，却寻归路，指阳关孤唱。
苦恨东流水，桃源路、欲回双桨。
仗何人，细与丁宁问呵，我如今怎向。


rhythmic: 促拍满路花
author: 秦观
content:
露颗添花色。
月彩投窗隙。
春思如中酒，恨无力。
洞房咫尺，曾寄情鸾翼。
云散无踪迹。
罗帐薰残，梦回无处寻觅。
轻红腻白。
步步熏兰泽。
约腕金环重，宜妆饰。
未知安否，一向无消息。
不似寻常忆。
忆後教人，片时存济不得。


rhythmic: 长相思
author: 秦观
content:
铁瓮城高，蒜山渡阔，干云十二层楼。
开尊待月，掩箔披风，依然灯火扬州。
绮陌南头。
记歌名宛转，乡号温柔。
曲槛俯清流。
想花阴、谁系兰舟。
念凄绝秦弦，感深荆赋，相望几许凝愁。
勤勤裁尺素，奈双鱼、难渡瓜洲。
晓鉴堪羞。
潘鬓点、吴霜渐稠。
幸于飞、鸳鸯未老，不应同是悲秋。
 >> 
词牌介绍


rhythmic: 满庭芳
author: 秦观
content:
山抹微云，天连衰草，画角声断谯门。
暂停征棹，聊共引离尊。
多少蓬莱旧事，空回首、烟霭纷纷。
斜阳外，寒鸦万点，流水绕孤村。
销魂。
当此际，香囊暗解，罗带轻分。
谩赢得、青楼薄名存。
此去何时见也，襟袖上、空惹啼痕。
伤情处，高城望断，灯火已黄昏。
 >> 
词牌介绍


rhythmic: 满庭芳
author: 秦观
content:
红蓼花繁，黄芦叶乱，夜深玉露初零。
霁天空阔，云淡楚江清。
独棹孤篷小艇，悠悠过、烟渚沙汀。
金钩细，丝纶慢卷，牵动一潭星。
时时，横短笛，清风浩月，相与忘形。
任人笑生涯，泛梗飘萍。
饮罢不妨醉卧，尘劳事、有耳谁听。
江风静，日高未起，枕上酒微醒。
 >> 
词牌介绍


rhythmic: 满庭芳
author: 秦观
content:
碧水惊秋，黄云凝暮，败叶零乱空阶。
洞房人静，斜月照徘徊。
又是重阳近也，几处处，砧杵声催。
西窗下，风摇翠竹，疑是故人来。
伤怀。
增怅望，新欢易失，往事难猜。
问篱边黄菊，知为谁开。
谩道愁须酒，酒未醒、愁已先回。
凭阑久，金波渐转，白露点苍苔。
 >> 
词牌介绍


rhythmic: 满园花・促拍满路花
author: 秦观
content:
一向沈吟久。
泪珠盈襟袖。
我当初不和、苦就。
惯纵得软顽，见底心先有。
行待痴心守。
甚捻著脉子，倒把人来。
近日来、非常罗皂丑。
佛也须眉皱。
怎掩得众人口。
待收了孛罗，罢了从来斗。
从今後。
休道共我，梦见也、不能得句。


rhythmic: 千秋岁
author: 秦观
content:
水边沙外。
城郭春寒退。
花影乱，莺声碎。
飘零疏酒盏，离别宽衣带。
人不见，碧云暮合空相对。
忆昔西池会。
鹭同飞盖。
携手处，今谁在。
日边清梦断，镜里朱颜改。
春去也，飞红万点愁如海。
 >> 
词牌介绍


rhythmic: 满庭芳
author: 秦观
content:
北苑研膏，方圭圆璧，名动万里京关。
碎身粉骨，功合上凌烟。
尊俎风流战胜，降春睡、开拓愁边。
纤纤捧，香泉溅乳，金缕鹧鸪斑。
相如，方病酒，一觞一咏，宾有群贤。
便扶起灯前，醉玉颓山。
搜揽胸中万卷，还倾动，三峡词源。
归来晚，文君未寝，相对晓妆残。
 >> 
词牌介绍


rhythmic: 满庭芳
author: 秦观
content:
晓色云开，春随人意，骤雨才过还晴。
古台芳榭，飞燕蹴红英。
舞困榆钱自落，秋千外、绿水桥平。
东风里，朱门映柳，低底按小秦筝。
多情。
行乐处，珠钿翠盖，玉辔红缨。
渐酒空金，花困蓬瀛。
豆蔻梢头旧恨，十年梦，屈指堪惊。
凭阑久，疏烟淡日，寂寞下芜城。
 >> 
词牌介绍


rhythmic: 满庭芳
author: 秦观
content:
雅燕飞觞，清谈挥座，使君高会群贤。
密云双凤，初破缕金团。
窗外炉烟似动，开瓶试、一品香泉。
轻淘起，香生玉尘，雪溅紫瓯圆。
娇鬟。
宜美盼，双擎翠袖，稳步红莲。
坐中客翻愁，酒醒歌阑。
点上纱笼画烛，花骢弄、月影当轩。
频相顾，馀欢未尽，欲去且流连。
 >> 
词牌介绍


rhythmic: 木兰花慢
author: 秦观
content:
过秦淮旷望，回萧洒、绝纤尘。
爱清景风蛩，吟鞭醉帽，时度疏林。
秋来政情味淡，更一重烟水一重云。
千古行人旧恨，尽应分付今人。
渔村。
望断横门。
芦荻浦、雁先闻。
对触目凄凉，红凋岸蓼，翠减汀苹。
凭高正千嶂暗，便无情到此也销魂。
江月知人念远，上楼来照黄昏。


rhythmic: 御街行
author: 秦观
content:
银烛生花如红豆。
这好事、而今有。
夜阑人静曲屏深，借宝瑟、轻轻招手。
一阵白苹风，故灭烛、教相就。
花带雨、冰肌香透。
恨啼鸟、辘轳声晓。
岸柳微风吹残酒。
断肠时、至今依旧。
镜中消瘦。
那人知後，怕你来。
 >> 
词牌介绍


rhythmic: 青门饮
author: 秦观
content:
风起云间，雁横天末，严城画角，梅花三奏。
塞草西风，冻云笼月，窗外晓寒轻透。
人去香犹在，孤衾长闲馀绣。
恨与宵长，一夜薰炉，添尽香兽。
前事空劳回首。
虽梦断春归，相思依旧。
湘瑟声沈，庾梅信断，谁念画眉人瘦。
一句难忘处，怎忍辜、耳边轻咒。
任人攀折，可怜又学，章台杨柳。


rhythmic: 醉蓬莱
author: 秦观
content:
见扬州独有，天下无双，号为琼树。
占断天风，岁花开两次。
九朵一苞，攒成环玉，心似珠玑缀。
瓣瓣玲珑，枝枝洁净，世上无花类。
冷露朝凝，香风远送，信是琼瑶贵。
料得天宫有，此地久难留住。
翰苑才人，贵家公子，都要看花去。
莫吝金钱，好寻诗伴，日日花前醉。


rhythmic: 满江红
author: 秦观
content:
越艳风流，占天上、人间第一。
须信道、绝尘标致，倾城颜色。
翠绾垂螺双髻小，柳柔花媚娇无力。
笑从来、到处只闻名，今相识。
脸儿美，鞋儿窄。
玉纤嫩，酥胸白。
自觉愁肠搅乱，坐中狂客。
金缕和杯曾有分，宝钗落枕知何日。
谩从今、一点在心头，空成忆。
 >> 
词牌介绍


rhythmic: 水调歌头
author: 米芾
content:
砧声送风急，蟋蟀思高秋。
我来对景，不学宋玉解悲愁。
收拾凄凉兴况，分付尊中，倍觉不胜幽。
自有多情处，明月挂南楼。
怅襟怀，横玉笛，韵悠悠。
清时良夜，借我此地倒金瓯。
可爱一天风物，遍倚阑干十二，宇宙若萍浮。
醉困不知醒，枕卧江流。
 >> 
词牌介绍


rhythmic: 望云涯引
author: 李甲
content:
秋容江上，岸花老，苹洲白。
露湿蒹葭，浦屿渐增寒色。
闲渔唱晚，鹜雁惊飞处，映远碛。
数点轻帆，送天际归客。
凤台人散，漫回首。
沈消息。
素鲤无凭，楼上暮云凝碧。
时向西风下，认远笛。
宋玉悲怀，未信金樽消得。


rhythmic: 吊严陵
author: 李甲
content:
蕙兰香泛，孤屿潮平，惊鸥散雪。
迤逦点破，澄江秋色。
暝霭向敛，疏雨乍收，染出蓝峰千尺。
渔舍孤烟锁寒碛。
画翠帆旋解，轻舣晴霞岸侧。
正念往悲酸，怀乡惨切。
何处引羌笛。
追惜。
当时富春佳地，严光钓址空遗迹。
华星沈後，扁舟泛去，萧洒闲名图籍。
离觞吊终寓目，意断魂消泪滴。
渐洞天晚，回首暮云千古碧。


rhythmic: 梦玉人引
author: 李甲
content:
渐东风暖，陇梅残，霁云碧。
嫩草柔条，又回江城春色。
乍促银签，便篆香纹蜡有馀迹。
愁梦相兼，尽日高无力。
这些离恨，依然是、酒醒又如织。
料伊怀情，也应向人端的。
何故近日，全然无消息。
问伊看，伊教人到此，如何休得。


rhythmic: 过秦楼
author: 李甲
content:
卖酒炉边，寻芳原上，乱花飞絮悠悠。
已蝶稀莺散，便拟把长绳、系日无由。
谩道草忘忧。
也徒将，酒解闲愁。
正江南春尽，行人千里，苹满汀洲。
有翠红径里，盈盈似簇，芳茵禊饮，时笑时讴。
当暖风迟景，任相将永日，烂熳狂游。
谁信盛狂中，有离情、忽到心头。
向尊前拟问，双燕来时，曾过秦楼。
 >> 
词牌介绍


rhythmic: 帝台春
author: 李甲
content:
芳草碧色，萋萋遍南陌。
暖絮乱红，也知人、春愁无力。
忆得盈盈拾翠侣，共携赏、凤城寒食。
到今来，海角逢春，天涯为客。
愁旋释。
还似织。
泪暗拭。
又偷滴。
谩伫立、遍倚危阑，尽黄昏，也只是、暮云凝碧。
拼则而已今拼了，忘则怎生便忘得。
又还问鳞鸿，试重寻消息。


rhythmic: 击梧桐
author: 李甲
content:
杳杳春江阔。
收细雨、风蹙波声无歇。
雁去汀洲暖，岸芜静，翠染遥山一抹。
群鸥聚散，征航来去，隔水相望楚越。
对此、凝情久，念往岁上国，嬉游时节。
斗草园林，卖花巷陌，触处风光奇绝。
正恁浓欢里，悄不意、顿有天涯离别。
看那梅生翠实，柳飘狂絮，没个人共折。
把而今、愁烦滋味，教向谁说。


rhythmic: 幔卷绸・慢卷绸
author: 李甲
content:
绝羽沈鳞，埋花葬玉，杳杳悲前事。
对一盏寒灯，数点流萤，悄悄画屏，巫山十二。
脸星眸，蕙情兰性，一旦成流水。
便纵有、甘泉妙手，洪都方士何济。
香闺宝砌。
临妆处，迤逦苔痕翠。
更不忍看伊，绣残鸳侣，而今尚有，啼红粉渍。
好梦不来，断云飞去，黯黯情无际。
谩饮尽香醪，奈向愁肠，消遣无计。


rhythmic: 望春回
author: 李甲
content:
霁霞散晓，射水村渐明，渔火方绝。
滩露夜潮痕，注冻濑凄咽。
征鸿来时应负书，见疏柳、更忆伊同折。
异乡憔悴，那堪更逢，岁穷时节。
东风暗回暖律。
算拆遍江梅，消尽岩雪。
唯有这愁肠，也依旧千结。
私言窃语些誓约，便眠思梦想无休歇。
这些离恨，除非对著、说似明月。


rhythmic: 满庭芳
author: 赵令
content:
玉枕生凉，金缸传晓，败叶飞破清秋。
雨馀翻浪，渺渺阻行舟。
暂系汀洲侧畔，风夜起、荻叶添愁。
银屏远，龙香渐尽，还是梦扬州。
更筹。
何太永，当年情事，今日堪酬。
最苦恨红楼，笑我飘浮。
为寄相思细字，教字字、愁蹙眉头。
凄凉久，渔人唱晓，随月过横沟。
 >> 
词牌介绍


rhythmic: 天宁乐・金人捧露盘
author: 贺铸
content:
斗储祥，虹流祉，兆黄虞。
未□□、□圣真符。
千龄叶应，九河清、神物出龟图。
□□□□，□盛时、朝野欢娱。
靡不覆，旋穹□，□□□，□坤舆。
致万国、一变华胥。
霞觞□□，□□□、□□□宸趋。
五云长在，望子□、□□□□。


rhythmic: 将进酒・梅花引
author: 贺铸
content:
城下路。
凄风露。
今人犁田古人墓。
岸头沙。
带蒹葭。
漫漫惜时，流水今人家。
黄埃赤日长安道。
倦客无浆马无草。
开函关。
掩函关。
千古如何，不见一人闲。
六国扰。
三秦扫。
初谓商山遗四老。
驰单车。
致缄书。
裂荷焚芰，接武曳长裙。
高流端得酒中趣。
深入醉乡安稳处。
生忘行。
死忘名。
谁论二豪，初不数刘伶。


rhythmic: 行路难・梅花引
author: 贺铸
content:
缚虎手。
悬河口。
车如鸡栖马如狗。
白纶巾。
扑黄尘。
不知我辈，可是蓬蒿人。
衰兰送客咸阳道。
天若有情天亦老。
作雷颠。
不论钱。
谁问旗亭，美酒斗十千。
酌大斗。
更为寿。
青鬓常青古无有。
笑嫣然。
舞翩然。
当垆秦女，十五语如弦。
遗音能记秋风曲。
事去千年犹恨促。
揽流光。
系扶桑。
争奈愁来，一日却为长。


rhythmic: 凌・金人捧露盘
author: 贺铸
content:
控沧江。
排青嶂，燕台凉。
驻采仗、乐未渠央。
岩花磴蔓，妒千门、珠翠倚新妆。
舞闲歌悄，恨风流、不管馀香。
繁华梦，惊俄顷，佳丽地，指沧茫。
寄一笑、何与兴亡。
量船载酒，赖使君、相对两胡床。
缓调清管，更为侬、三弄斜阳。


rhythmic: 断湘弦・万年欢
author: 贺铸
content:
淑质柔情，靓妆艳笑，未容桃李争妍。
红粉墙东，曾记窥宋三年。
不间云朝雨暮，向西楼、南馆留连。
何尝信，美景良辰，赏心乐事难全。
青门解袂，画桥回首，初沈汉佩，永断湘弦。
漫写浓愁幽恨，封寄鱼笺。
拟话当时旧好，问同谁、与醉尊前。
除非是，明月清风，向人今夜依然。


rhythmic: 东吴乐・尉迟杯
author: 贺铸
content:
胜游地。
信东吴绝景饶佳丽。
平湖底，见层岚，凉月下，闻清吹。
人如李。
泛金袂、香润苹风起。
喜凌波、素袜逢迎，领略当歌深意。
鄂君被。
双鸳绮。
垂杨阴，夷犹画相舣。
宝瑟弦调，明珠佩委。
回首碧云千里。
归鸿後、芳音难寄。
念怀县、青鬓今无几。
枉分将、镜里华年，付与楼前流水。


rhythmic: 台城游・水调歌头
author: 贺铸
content:
南国本潇洒。
六代浸豪奢。
台城游冶。
襞笺能赋属宫娃。
云观登临清夏。
璧月留连长夜。
吟醉送年华。
回首飞鸳瓦。
却羡井中蛙。
访乌衣，成白社。
不容车。
旧时王谢。
堂前双燕过谁家。
楼外河横斗挂。
淮上潮平霜下。
墙影落寒沙。
商女篷窗罅。
犹唱後庭花。


rhythmic: 潇湘雨・满庭芳
author: 贺铸
content:
一阕离歌，满尊红泪，解携十里长亭。
木兰归棹，犹倚采苹汀。
鸦噪黄陵庙掩，因想像、鼓瑟湘灵。
渔村远，烟昏雨淡，灯火两三星。
愁听。
墙影外，繁声骤点，□□□□。
□□□□□，浓睡香屏。
入梦难留□□，□□□、□□□□。
□窗晓，云容四敛，江上数峰青。


rhythmic: 念离群・沁园春
author: 贺铸
content:
宫烛分烟，禁池开钥，凤城暮春。
向落花香里，澄波影外，笙歌迟日，罗绮芳尘。
载酒追游，联镳归晚，灯火平康寻梦云。
逢迎处，最多才自负，巧笑相亲。
离群。
客浣漳滨。
但惊见、来鸿归燕频。
念日边消耗，天涯怅望，楼台清晓，帘暮黄昏。
无限悲凉，不胜憔悴，断尽危肠销尽魂。
方年少，恨浮名误我，乐事输人。


rhythmic: 宛溪柳・六么令
author: 贺铸
content:
梦云萧散，帘卷画堂晓。
残薰尽烛隐映，绮席金壶倒。
尘送行鞭袅袅。
醉指长安道。
波平天渺。
兰舟欲上，回首离愁满芳草。
已恨归期不早。
枉负狂年少。
无奈风月多情，此去应相笑。
心记新声缥缈。
翻是相思调。
明年春杪。
宛溪杨柳，依旧青青为谁好。


rhythmic: 伤春曲・满江红
author: 贺铸
content:
火禁初开，深深院、尽重帘箔。
人自起、翠衾寒梦，夜来风恶。
肠断残红和泪落。
半随经雨飘池角。
记采兰、携手曲江游，年时约。
芳物大，都如昨。
自怨别，疏行乐。
被无情双燕，短封难托。
谁念东阳销瘦骨。
更堪白衣衫薄。
向小窗、题满杏花笺，伤春作。


rhythmic: 薄幸
author: 贺铸
content:
艳真多态。
更的的，频回眄睐。
便认得、琴心相许，与写宜男双带。
记画堂、斜月朦胧，轻颦微笑娇无奈。
便翡翠屏开，芙蓉帐掩，与把香罗偷解。
自过了收灯後，都不见、踏青挑菜。
几回凭双燕，丁宁深意，往来翻恨重帘碍。
约何时再。
正春浓酒暖，人闲昼永无聊赖。
厌厌睡起，犹有花梢日在。
 >> 
词牌介绍


rhythmic: 伴云来・天香
author: 贺铸
content:
烟络横林，山沈远照，逦迤黄昏钟鼓。
烛映帘栊，蛩催机杼，共苦清秋风露。
不眠思妇，齐应和、几声砧杵。
惊动天涯倦宦，岁华行暮。
当年酒狂自负。
谓东君、已春相付。
流浪征骖北道，客墙南浦。
幽恨无人晤语。
赖明月曾知旧游处。
好伴云来，还将梦去。


rhythmic: 念良游・满江红
author: 贺铸
content:
山缭平湖，寒飙扬、六英粉泊。
清镜晓、倚岩琪树，挠云朱阁。
窈窕缯窗褰翠募，尊前浩齿歌梅落。
信醉乡、绝境待名流，供行乐。
时易失，今犹昨。
欢莫再，情何薄。
扁舟幸不系，会寻佳约。
想见徘徊华表下，个身似是辽东鹤。
访旧游、人与物俱非，空城郭。


rhythmic: 寒松叹・声声慢
author: 贺铸
content:
鹊惊桥断，凤怨箫闲，彩云薄晚苍凉。
难致祖州灵草，方士神香。
寒松半涧底，恨女萝、先委冰霜。
宝琴尘网，□□□□，□□□□。
依□履綦行处，酸心□，□□□□□□。
□□帘垂地，簟竟空床。
伤春燕归洞户，更悲秋、月皎回廊。
同谁消遣，一年年夜夜长。


rhythmic: 凤求凰・声声慢
author: 贺铸
content:
园林幕翠，燕寝凝香。
华池缭绕飞廊。
坐按吴娃清丽，楚调圆长。
歌阑横流美眄，乍疑生、绮席辉光。
文园属意，玉觞交劝，宝色高张。
南薰难销幽恨，金徽上，殷勤彩凤求凰。
便许卷收行雨，不恋高唐。
东山胜游在眼，待纫阑、拮菊相将。
双栖安稳，五云溪是故乡。


rhythmic: 想车音・兀令
author: 贺铸
content:
盘马楼前风日好。
雪销尘扫。
楼上宫妆早。
认帘箔微开，一面嫣妍笑。
携手别院重廊，窈窕花房小。
任碧罗窗晓。
间阔时多书问少。
镜鸾空老。
身寄吴云杳。
想辘车音，几度青门道。
占得春色年年，随处随人到。
恨不如芳草。


rhythmic: 弄珠英・蓦山溪
author: 贺铸
content:
楚乡新岁。
不放残寒退。
月晓桂娥闲，弄珠英、因风委坠。
清淮铺练，十二玉峰前，上帘栊，招佳丽。
置酒成高会。
江南芳信，目断何人寄。
应占镜边春，想晨妆、膏浓压翠。
此时乘兴，半道忍回桡，五云溪，门深闭。
碧月长相对。


rhythmic: 更漏子
author: 贺铸
content:
芳草斜曛。
映画桥□□，翠阁临津。
数阕清歌，两行红粉，厌厌别酒初曛。
芳意赠我殷勤。
罗巾双黛痕。
便兰舟独上，洞府人闲，素手轻分。
十里绮陌香尘。
望紫云车远，已掩青门。
迤逦黄昏，景阳钟动，临风隐隐犹闻。
明朝水馆渔村。
凭谁招断魂。
恨不如今夜，明月多情，应待归云。
 >> 
词牌介绍


rhythmic: 玉京秋
author: 贺铸
content:
陇首霜晴，泗滨云晚，乍摇落。
废榭苍苔，破台荒草，西楚霸图冥漠。
记登临事，九日胜游，千载如昨。
更想像，晋客□归，谢生能赋继高作。
飘泊。
尘埃倦客，风月羁心，潘鬓晓来清镜觉。
蜡屐纶巾，羽觞象管，且追随、隼行乐。
东山□，应笑个侬风味薄。
念故园黄花，自有年年约。


rhythmic: 下水船
author: 贺铸
content:
芳草青门路。
还拂京尘东去。
回想当年离绪。
送君南浦。
愁几许。
尊酒流连薄暮。
帘卷津楼风雨。
凭阑语。
草草蘅皋赋。
分首惊鸿不驻。
灯火虹桥，难寻弄波微步。
漫凝伫。
莫怨无情流水，明月扁舟何处。


rhythmic: 感皇恩
author: 贺铸
content:
歌笑见馀妍，情生眄睐。
拥髻扬蛾黛。
多态。
小花深院，漏促离襟将解。
恼人红蜡泪。
啼相对。
芳草唤愁，愁来难奈。
兰叶犹堪向谁采。
小楼妆晚，应念斑骓何在。
碧云长有待。
斜阳外。
 >> 
词牌介绍


rhythmic: 风流子
author: 贺铸
content:
何处最难忘。
方豪健，放乐五云乡。
彩笔赋诗，禁池芳草，香鞯调马，辇路垂杨。
绮筵上，扇偎歌黛浅，汗舞罗香。
兰烛伴归，绣轮同载，闭花别馆，隔水深坊。
零落少年场。
琴心漫流怨，带眼偷长。
无奈占床燕月，侵鬓吴霜。
念北里音尘，鱼封永断，便桥烟雨，鹤表相望。
好在後庭桃李，应记刘郎。


rhythmic: 相思引
author: 贺铸
content:
终日怀归翻送客。
春风祖席。
南成陌。
便莫惜。
离觞频卷白。
动管色。
催行色。
动管色。
催行色。
何处投鞍风雨夕。
临水驿。
空山驿。
临水驿。
空山驿。
纵明月相思千里隔。
梦咫尺。
勤书尺。
梦咫尺。
勤书尺。


rhythmic: 雨中花・夜行船
author: 贺铸
content:
回首扬州，猖狂十载，依然一梦归来。
但觉安仁愁鬓，几点尘埃。
醉墨碧纱犹锁，春衫白新裁。
认鸣珂曲里，旧日朱扉，闲闭青苔。
人非物是，半晌鸾肠易断，宝勒空回。
徒怅望、碧云销散，明月徘徊。
忍过阳台折柳，难凭陇驿传梅。
一番桃李，迎风无语，谁是怜才。


rhythmic: 花心动
author: 贺铸
content:
西郭园林，远尘烦，门临绿杨堤路。
画□簟长，水馆帘空，竟日素襟销暑。
小湾红芰清香里，深隐映、风标鸳鹭。
指□□，相将故故，背人飞去。
翻念多情自苦。
当置酒徵歌，梦云难驻。
醉眼渐迷，花拂墙低，误认宋邻偷顾。
彩阑倚遍平桥晚，空相望、凌波仙步。
断魂处，黄昏翠荷□雨。


rhythmic: 菱花怨
author: 贺铸
content:
叠鼓嘲喧，彩旗挥霍，苹汀薄晚，兰舟催解。
别浦潮平，小山云断，十幅饱帆风快。
回想牵衣，愁掩啼妆，一襟香在。
纨扇惊秋，菱花怨晚，谁共蛾黛。
何处玉尊空，对松陵正美，鲈鱼菜。
露洗凉蟾，潦吞平野，三万顷非尘界。
览胜情无奈。
恨难招、越人同载。
会凭紫燕西飞，更约黄鹂相待。


rhythmic: 望扬州・长相思慢
author: 贺铸
content:
铁瓮城高，蒜山渡阔，干云十二层楼。
开尊待月，卷箔披风，依然灯火扬州。
绣陌南头。
记歌名宛转，乡号温柔。
曲槛俯清流。
想花阴、谁系兰舟。
念凄绝秦弦，感深荆赋，相望几许凝愁。
殷勤裁尺素，奈双鱼、难渡瓜洲。
晓鉴堪羞。
潘鬓点、吴霜渐稠。
幸于飞、鸳鸯未老，不应同是悲秋。


rhythmic: 定情曲
author: 贺铸
content:
沈水浓熏，眉粉淡妆，露华鲜映春晓。
浅颦轻笑。
真物外，一种闲花风调。
可待合欢翠被，不见忘忧芳草。
拥膝浑忘羞，回身就郎抱。
两点灵犀心颠倒。
念乐事稀逢，归期须早。
五云闻道。
星桥畔、油壁车迎苏小。
引领西陵自远，携手东山偕老。
殷勤制、双凤新声，定情永为好。


rhythmic: 拥鼻吟・吴音子
author: 贺铸
content:
别酒初销，怃然弭棹蒹葭浦。
回首不见高城，青楼更何许。
大轲峨，越商巴贾。
万恨龙锺，篷下对语。
指征路。
山缺处，孤烟起，历历闻津鼓。
江豚吹浪，晚来风转夜深雨。
拥鼻微吟，断肠新句。
粉碧罗笺，封泪寄与。


rhythmic: 惜奴娇
author: 贺铸
content:
玉立佳人，韵不减、吴苏小。
赋深情、华年韶妙。
叠鼓新歌，最能作、江南调。
缥缈。
似阳台、娇云弄晓。
有客临风，梦後拟、池塘草。
竟装怀、□愁多少。
绿绮芳尊，映花月、东山道。
正要。
个卿卿、嫣然一笑。


rhythmic: 蓦山溪
author: 贺铸
content:
画桥流水，宛是南州路。
转柁绿杨湾，恍然间、青楼旧处。
回肠断尽，犹剩尔多愁，记新声，怀昵语。
依约对眉宇。
袜罗香在，祗欠莲随步。
无物比朝云，恨难续、高唐後赋。
迢遥此夜，泪枕不成眠，月侵窗，灯映户。
应见可怜许。
 >> 
词牌介绍


rhythmic: 河满子
author: 贺铸
content:
每恨相逢薄处，可怜欲去迟回。
犹记新声团扇□，殷勤再引馀杯。
为问依依杨柳，秋风好住章台。
疏雨忽随云断，斜阳却送潮回。
桃叶青山长在眼，几时双楫迎来。
如待碧阑红药，一年两度花开。
 >> 
词牌介绍


rhythmic: 御街行
author: 贺铸
content:
松门石路秋风扫。
似不许、飞尘到。
双携纤手别烟萝，红粉清泉相照。
几声歌管，正须陶写，翻作伤心调。
岩阴暝色归云悄。
恨易失、千金笑。
更逢何物可忘忧，为谢江南芳草。
断桥孤驿，冷云黄叶，相见长安道。
 >> 
词牌介绍


rhythmic: 水调歌头
author: 贺铸
content:
彼美吴姝唱，繁会阖闾邦。
千坊万井，斜桥曲水小轩窗。
缥缈关山台观。
罗绮云烟相半。
金石压撞。
痴信东归虏，黑自死心降。
范夫子，高标韵，秀眉庞。
功成长往，有人同载世无双。
物外聊从吾好。
赖尔工颦妍笑。
伴醉玉连缸。
尽任扁舟路，风雨卷秋江。
 >> 
词牌介绍


rhythmic: 楼下柳・天香
author: 贺铸
content:
满马京□，装怀春思，翩然笑度江南。
白鹭芳洲，青蟾雕舰，胜游三月初三。
舞裙溅水，浴兰佩、绿染纤纤。
归路要同步障，迎风会卷珠帘。
离觞未容半酣。
恨乌樯、已张轻帆。
秋鬓重来淮上，几换新蟾。
楼下会看细柳，正摇落清霜拂画檐。
树犹如此，人何以堪。


rhythmic: 绿头鸭・多丽
author: 贺铸
content:
玉人家，画楼珠箔临津。
托微风、彩箫流怨，断肠马上曾闻。
燕堂开、艳妆丛里，调琴思、认歌颦。
麝蜡烟浓，玉莲漏短，更衣不待酒初醺。
绣屏掩、枕鸳相就，香气渐暾暾。
回廊影，疏钟淡月，几许销魂。
翠钗分、银笺封泪，舞鞋从此生尘。
住兰舟、载将离恨，转南浦、背西曛。
记取明年，蔷薇谢後，佳期应未误行云。
凤城远，楚梅香嫩，先寄一枝春。
青门外，祗凭芳草，寻访郎君。


rhythmic: 水龙吟
author: 晁补之
content:
水晶宫绕千家，卞山倒影双溪里。
白苹洲渚，诗成春晚，当年此地。
行遍瑶台，弄英携手，月婵娟际。
算多情小杜，风流未睹，空肠断、枝间子。
一似君恩赐与，贺家湖、千峰凝翠。
黄粱未熟，红旌已远，南柯旧事。
常恐重来，夜阑相对，也疑非是。
向松陵回首，平芜尽处，在青山外。
 >> 
词牌介绍


rhythmic: 八声甘州
author: 晁补之
content:
谓东坡、未老赋归来，天未遣公归。
向西湖两处秋波一种，飞蔼澄辉。
又拥竹西歌吹，僧老木兰非。
一笑千秋事，浮世危机。
应倚平山栏槛，是醉翁饮处，江雨霏霏。
送孤鸿相接，今古眼中稀。
念平生、相从江海，任飘蓬、不遣此心违。
登临事，更何须惜，吹帽淋衣。


rhythmic: 八声甘州
author: 晁补之
content:
谓东风、定是海冬来，海上最春先。
乍微阳破腊，梅心已省，柳意都远。
雪後南山耸翠，平野欲生烟。
记得相逢日，如上林边。
莫叹春光易老，算今年春老，还有明年。
叹人生难得，常好是朱颜。
有随轩、金钗十二，为醉娇、一曲踏珠筵。
功名事，算何如此，花下尊前。


rhythmic: 满庭芳
author: 晁补之
content:
鸥起苹中，鱼惊荷底，画船天上来时。
翠湾红渚，宛似武陵迷。
更晚青山更好，孤云带、远雨丝垂。
清歌里，金尊未掩，谁使动分携。
竹林、高晋软，阿咸潇散，犹愧风期。
便弃官终隐，钓叟苔矶。
纵是鸣鸿云外，应念我、垂翼低飞。
新词好，他年认取，天际片帆归。
 >> 
词牌介绍


rhythmic: 凤凰台上忆吹箫
author: 晁补之
content:
千里相思，况无百里，何妨暮往朝还。
又正是、梅初淡伫，禽未绵蛮。
陌上相逢缓辔，风细细、云日斑斑。
新晴好，得意未妨，行尽青山。
应携後房小妓，来为我，盈盈对舞花间。
便拼了、松醪翠满，蜜炬红残。
谁信轻鞍射虎，清世里、曾有人闲。
都休说，帘外夜久春寒。
 >> 
词牌介绍


rhythmic: 凤凰台上忆吹箫
author: 晁补之
content:
才短宫慵，命奇人弃，年年故里来远。
记往岁、莲塘送我，远赴荆蛮。
莫道风情似旧，青镜里、绿鬓新斑。
佳人怪，把盏为我，微敛眉山。
从来嗣宗高韵，独见赏，青云忧绝尘间。
谩回首、平生醉语，一梦惊残。
莫笑移花种柳，应备办、投老同闲。
纵枯槁，松桧奈得霜寒。
 >> 
词牌介绍


rhythmic: 摸鱼儿
author: 晁补之
content:
买陂塘、旋栽杨柳，依稀淮岸江浦。
东皋嘉雨新痕涨，沙觜鸥来鹭聚。
堪爱处。
最好是、一川夜月光流渚。
无人独舞。
任翠幄张天，柔茵藉地，酒尽未能去。
青绫被，莫忆金闺故步。
儒冠曾把身误。
弓刀千骑成何事，荒了邵平瓜圃。
君试。
满青镜、星星鬓影今如许。
功名浪语。
便似得班超，封侯万里，归计恐迟春。
 >> 
词牌介绍


rhythmic: 永遇乐
author: 晁补之
content:
松菊堂深，芰荷池小，长夏清暑。
燕引雏还，鸠呼妇往，人静郊原趣。
麦天已过，薄衣轻扇，试起绕园徐步。
听衡宇、欣欣童稚，共说夜来初雨。
苍菅径里，紫葳枝上，数点幽花垂露。
东里催锄，西邻助晌，相戒清晨去。
斜川归兴，け然满目，回首帝乡何处。
只愁恐、轻鞭犯夜，灞陵旧路。
 >> 
词牌介绍


rhythmic: 过涧歇
author: 晁补之
content:
归去。
奈故人、尚作青眼相期，未许明时归去。
放怀处。
买得东皋数亩，静爱园林趣。
任过客、剥啄相呼昼扃户。
堪笑儿童事业，华颠向谁语。
草塘人悄，圆荷过微雨。
都付邯郸，一枕清风，好梦初觉，砌下槐影方停午。


rhythmic: 黄莺儿
author: 晁补之
content:
南园佳枝偏宜暑。
两两三三修篁，新篁新出初齐，猗猗过檐侵户。
听乱芰荷风，细洒梧桐雨。
午馀帘影参差，远林蝉声，幽梦残处。
凝伫。
既往尽成空，暂遇何曾住。
算人间事、岂足追思，依依梦中情绪。
观数点茗浮花，一缕香萦炷。
怪来人道陶潜，作得羲皇侣。


rhythmic: 消息・永遇乐
author: 晁补之
content:
红日葵开，映墙遮牖，小斋端午。
杯展荷金，簪抽笋玉，幽事还数。
绿窗纤手，朱奁轻缕。
争斗彩丝艾虎。
想沈江怨魄归来，空惆怅、对菰黍。
朱颜老去，清风好在，未减佳辰欢聚。
趣蜡酒深斟，菖细糁，围坐从儿女。
还同子美，江村长夏，闲对燕飞鸥舞。
算何须、楚王雄风，方消畏暑。


rhythmic: 梁州令叠韵・梁州令
author: 晁补之
content:
田野闲来惯。
睡起初惊晓燕。
樵青走挂小帘钩，南园昨夜，细雨红芳遍。
平芜一带烟光浅。
过尽南归雁。
俱远。
凭阑送目空肠断。
好景难常占。
过眼韶华如箭。
莫教送韶华，多情杨柳，为把长条绊。
清尊满酌谁为伴。
花下提壶劝。
何妨醉卧花底，愁容不上春风面。


rhythmic: 诉衷情
author: 晁补之
content:
小园过午，便觉凉生翠柏。
戎葵闲出墙红，萱草静依径绿。
还是去年，浮瓜沈李，追凉故绕池边竹。
小筵促。
忽忆杨梅正熟。
下山南畔，画舸笙歌逐。
愁凝目。
使君彩笔，佳人锦字，断弦怎续。
尽日栏干曲。
 >> 
词牌介绍


rhythmic: 引驾行
author: 晁补之
content:
梅梢琼绽，东君次第开桃李。
痛年年、好风景，无事对花垂泪。
园里。
旧赏处、幽葩柔条，一一动芳意。
恨心事。
春来间阻，忆年时、把罗袂。
雅戏。
樱桃红颗，为插边明丽。
又渐是。
樱桃尝新，忍把旧游重记。
何意。
便云收雨歇，瓶沈簪折两无计。
谩追悔。
凭谁向说，只厌厌地。


rhythmic: 洞仙歌
author: 晁补之
content:
花恨月恼。
更夏有凉风，冬轩雪皎。
闲事不关心，算四时皆好。
从来又说，春台登览，人意多同，常是惜、春过了。
须痛饮，莫放欢情草草。
年少。
尚忆瑶阶，得隽寻芳，骖东城，适见垂鞭，南陌，又逢低帽。
莺花荡眼，功名满意，无限嬉游，荣华事、如梦杳。
伤富贵浮云，曾萦怀抱。
为春醉倒。
愿花更好。
春休老。
开口笑。
占醉乡、莫教人到。
 >> 
词牌介绍


rhythmic: 洞仙歌
author: 晁补之
content:
当时我醉，美人颜色，如花堪悦。
今日美人去，恨天涯离别。
青楼朱箔，婵娟蟾桂，三五初圆，伤二八、还又缺。
空伫立，一望一见心绝。
心绝。
顿成凄凉，千里音尘，一梦欢娱，推枕惊巫山远，洒泪对湘江阔。
美人不见，愁人看花，心乱含愁，奏绿绮、弦清切。
何处有知音，此恨难说。
怨歌未阕。
恐暮雨收、行云歇。
窗梅发。
乍似睹、芳容冰洁。
 >> 
词牌介绍


rhythmic: 水龙吟
author: 晁补之
content:
问春何苦匆匆，带风伴雨如驰骤。
幽葩细萼，小园低槛，壅培未就。
吹尽繁红，占春长久，不如垂柳。
算春常不老，人愁春老，愁只是、人间有。
春恨十常八九。
忍轻辜、芳醪经口。
那知自是，桃花结子，不因春瘦。
世上功名，老来风味，春归时候。
纵樽前痛饮，狂歌似旧，情难依旧。
 >> 
词牌介绍


rhythmic: 洞仙歌
author: 晁补之
content:
裙芳老尽，海棠花时候。
雨过寒轻好清昼。
最妖饶一段，全是初开，云鬟小，涂粉施朱未就。
全开还自好，骀荡春馀，百样宫罗斗繁绣。
纵无语也，心应恨我来迟，恰柳絮、将春归後。
醉犹倚柔柯，怯黄昏，这一点愁，须共花同瘦。
 >> 
词牌介绍


rhythmic: 洞仙歌
author: 晁补之
content:
年年青眼。
为江梅肠断。
一句新诗思无限。
向碧琼枝上，白玉葩中、春犹浅。
一点龙香清远。
谁抛倾国艳。
昨夜前村，都恐东皇未曾见。
正倚墙红杏，芳意浓时，惊千片。
何许飘零仙馆。
待冰雪丛中看奇姿，乍一笑能回，上林冬暖。
 >> 
词牌介绍


rhythmic: 望海潮
author: 晁补之
content:
人间花老，天涯春去，扬州别是风光。
红药万株，佳名千种，天然浩态狂香。
尊贵御衣黄。
未便教西洛，独占花王。
困倚东风，汉宫谁敢斗新妆。
年年高会维阳。
看家夸绝艳，人诧奇芳。
结蕊当屏，联葩就幄，红遮绿绕华堂。
花面映交相。
更秉菅观洧，幽意难忘。
罢酒风亭，梦魂惊恐在仙乡。
 >> 
词牌介绍


rhythmic: 夜合花
author: 晁补之
content:
百紫千红，占春多少，共推绝世花王。
西都万家俱好，不为姚黄。
谩肠断巫阳。
对沈香、亭北新妆。
记清平调，词成进了，一梦仙乡。
天葩秀出无双。
倚朝晖，半如酣酒成狂。
无言自有，檀心一点偷芳。
念往事情伤。
又新艳、曾说滁阳。
纵归来晚，君王殿後，别是风光。


rhythmic: 万年欢
author: 晁补之
content:
心忆春归，似佳人未来，香径无迹。
雪里江梅，因甚早知消息。
百卉芳心正寂。
夜不寐、幽姿脉脉。
图清晓、先作宫妆，似防人见偷得。
真香媚情动魄。
算当时寿阳，无此标格。
应寄扬州，何郎旧曾相识。
花似何郎鬓白。
恐花笑、逢花羞摘。
那堪羌管惊心。
也随繁杏抛掷。


rhythmic: 洞仙歌
author: 晁补之
content:
今春闰好。
怪重阳菊早。
满槛煌煌看霜晓。
唤金钱翠雨，不称标容，潇洒意、陶潜诗中能道。
不应夸绝艳，曾妒春华，因甚东君意不到。
又似锁，三千汉女，偏教明妃、怨西风边草。
也何必、牛山苦沾衣，算只好龙山，醉狂吹帽。
 >> 
词牌介绍


rhythmic: 喜朝天・踏莎行
author: 晁补之
content:
众芳残。
海棠正轻盈，绿鬓朱颜。
碎锦繁绣，更柔柯映碧，纤匀殷。
谁与将红间白，采熏笼、仙衣覆斑斓。
如有意、浓妆淡抹，斜倚阑干。
夭饶向晚春後，惯困欹晴景，愁怕朝寒。
纵有狂雨，便离披损，不奈幽闲。
素李来禽总俗，谩遮映、终羞格疏顽。
谁采顾，斜风教舞，月下庭间。


rhythmic: 满江红
author: 晁补之
content:
华鬓春风，长歌罢、伤今感昨。
春正好、瑶墀已叹，侍臣冥寞。
牙帐尘昏馀剑戟，翠帷月冷虚弦索。
记往岁、龙坂误曾登，今飘泊。
贤人命，从来薄。
流水意，知谁托。
绕南枝身似，未眠飞鹊。
射虎山边寻旧迹，骑鲸海上追前约。
便江湖、与世永相忘，还堪乐。
 >> 
词牌介绍


rhythmic: 千秋岁
author: 晁补之
content:
江头苑外。
常记同朝退。
飞骑轧，鸣珂碎。
齐呕云绕扇，赵舞风回带。
严鼓断，杯盘藉草犹相对。
洒涕谁能会。
醉卧藤阴盖。
人已去，词空在。
兔园高宴悄，虎观英游改。
重感慨，惊涛自卷珠沈海。
 >> 
词牌介绍


rhythmic: 迷神引
author: 晁补之
content:
黯黯青山红日暮。
浩浩大江东注。
馀霞散绮，向烟波路。
使人愁，长安远，在何处。
几点渔灯小，迷近坞。
一片客帆低，傍前浦。
暗想平生，自悔儒冠误。
觉阮途穷，归心阻。
断魂素月，一千里、伤平楚。
怪竹枝歌，声声怨，为谁苦。
猿鸟一时啼，惊岛屿。
烛暗不成眠，听津鼓。


rhythmic: 满江红
author: 晁补之
content:
莫话南征，船头转、三千馀里。
未叹此、浮生飘荡，但伤佳会。
满眼青山芳草外，半篙碧水斜阳里。
问此中、何处芰荷深，渔人指。
清时事，羁游意。
尽付与，狂歌醉。
有多才南阮，自为知己。
不似朱公江海去，未成陶令田园计。
便楚乡、风景胜吾乡，何人对。
 >> 
词牌介绍


rhythmic: 古阳关・阳关引
author: 晁补之
content:
暮草蛩吟噎。
暗柳萤飞灭。
空庭雨过，西风紧，飘黄叶。
卷书帷寂静，对此伤离别。
重感叹、中秋数日又圆月。
沙觜樯杆上，淮水阔。
有飞凫客，词珠玉，气冰雪。
且莫教皓月，照影惊华发。
问几时、清尊夜景共佳节。


rhythmic: 玉蝴蝶
author: 晁补之
content:
暗忆少年豪气，烂南国、蓬岛风光。
醉倚吴王宫殿，不解悲凉。
舞犹慵、小腰似柳，歌尚怯、娇语如簧。
好林塘。
玳筵留住，彩舫携将。
清狂。
扬州一梦，中山千日，名利都忘。
细数从前，眼中欢事尽成伤。
去船迷，乱花流水，遗佩悄、寒草空江。
黯愁肠。
暮云吟断，青鬓成霜。


rhythmic: 安公子
author: 晁补之
content:
柳老荷花尽。
夜来霜落平湖净。
征雁横天鸥舞乱，鱼游清镜。
又还是、当年我向江南兴。
移画船、深渚蒹葭映。
对半篙碧水，满眼青山魂凝。
一番伤华鬓。
放歌狂饮犹堪逞。
水驿孤帆明夜事，此欢重省。
梦回处、诗塘春草愁难整。
官情与、归期终朝竞。
记它年相访，认取斜川三迳。


rhythmic: 满庭芳
author: 晁补之
content:
欲买庐山，山前三亩，小桥横过松间。
变名吴市，谁认旧容颜。
最好栖贤峡外，应自此、都隔尘寰。
人稀到，壶中化国，光景更堪闲。
无心，求至道，柴门闭了，饱睡甘。
幸儿成孙长，为扫家山。
若问它年归去，蓦地也、双桨来还。
愁难舍，清风万壑，高处正跻攀。
 >> 
词牌介绍


rhythmic: 满庭芳
author: 晁补之
content:
闲说秋来，乘槎心懒，梦回三岛波间。
便思黄帽，同我老山颜。
上界仙人官府，何似我、萧散尘寰。
云无止，流泉自急，此意本来闲。
寂寥，松桂圃，陪君好语，亦可望。
况琼枝玉蕊，秀满春山。
若问幽栖何意，莫道是、飞鸟知还。
无言处，孙登半岭，高韵更难攀。
 >> 
词牌介绍


rhythmic: 满庭芳
author: 晁补之
content:
归去来兮，名山何处，梦中庐阜嵯峨。
二林深处，幽士往来多。
自画远公莲社，教儿诵、李白长歌。
如重到，丹崖翠户，琼草秀金坡。
生绡，双幅上，诸贤中屦，文彩天梭。
社中客，禅心古井无波。
我似渊明逃社，怡颜盼、百尺庭柯。
牛闲放，溪童任懒，吾已废鞭蓑。
 >> 
词牌介绍


rhythmic: 尾犯
author: 晁补之
content:
庐山小隐。
渐年来疏懒，浸浓归兴。
彩桥飞过，深溪地底，奔雷馀韵。
香炉照日，望处与、青霄近。
想群仙，呼我应远，怪来须丝垂镜。
海上云车回轫。
少姑传、金母信。
森翠裾琼佩，落日初霞，纷纭相映。
谁见壶中景。
花洞里、杳然渔艇。
别是个、潇洒乾坤，世情尘土休问。


rhythmic: 尉迟杯
author: 晁补之
content:
去年时。
正愁绝，过却红杏飞。
沈吟杏子青时。
追悔负好花枝。
今年又春到，傍小阑、日日数花期。
花有信，人却无凭，故教芳意迟迟。
及至待得融怡。
未攀条拈蕊，已叹春归。
怎得春如天不老，更教花与月相随。
都将命、拼与酬花，似岘山、落日客犹迷。
尽归路，拍手拦街，笑人沈醉如泥。


rhythmic: 八六子
author: 晁补之
content:
喜秋晴。
淡云萦缕，天高群雁南征。
正露冷初减兰红，风紧潜雕柳翠，愁人漏长梦惊。
重阳景物凄清。
渐老何时无事，当歌好在多情。
暗自想、朱颜并游同醉，官名缰锁，世路蓬萍。
难相见，赖有黄花满把，从教渌酒深倾。
醉休醒。
醒来旧愁旋生。


rhythmic: 蓦山溪
author: 晁补之
content:
谯园幽古，烟锁前朝桧。
摇落枣红时，满园空、几株苍翠。
史君才誉，金殿握兰人。
将风调，改荒凉，便是嬉游地。
刘郎莫问，去後桃花事。
司马更堪怜，掩金觞、琵琶催泪。
愁来不醉。
不醉奈愁何，汝南周，东阳沈，劝我如何醉。
 >> 
词牌介绍


rhythmic: 蓦山溪
author: 晁补之
content:
金樽玉酒，佳味名仙桧。
恐是九龙泉，堪一饮、霜毛却翠。
何须说此，只但饮陶陶，灯光底，百花春，自是仙家地。
星郎早贵，惯见风流事。
留我不须归，倒尊空、烛堆红泪。
飞凫令尹，才调更翩翩，休吊古，枉伤神，有兴来同醉。
 >> 
词牌介绍


rhythmic: 蓦山溪
author: 晁补之
content:
兰台仙史，好在多情否。
不寄一行书，过西风、飞鸿去後。
功名心事，千载与君同，只狂饮，只狂吟，绿鬓殊非旧。
山歌村馆，愁醉浔阳叟。
且借两州春，看一曲、樽前舞袖。
古来毕竟，何处是功名，不同饮，不同吟，也劝时开口。
 >> 
词牌介绍


rhythmic: 蓦山溪
author: 晁补之
content:
扬州全盛，往事今何处。
帆锦两明珠，蔷薇、月中嬉语。
朱衣白面，公子似神仙，登云屿。
临烟渚。
狂醉成怀古。
兰舟归後，谁与春为主。
吟笑我重来，倚琼花、东风日暮。
吴霜点鬓，流落共天涯，竹西路。
高阳侣。
魂梦应相遇。
 >> 
词牌介绍


rhythmic: 一丛花
author: 晁补之
content:
王孙眉宇凤凰雏。
天与世情疏。
扬州坐上琼花底，佩锦囊、曾忆奚奴。
金盏醉挥，满身花影，红袖竞来扶。
十年一梦访林居。
离缺重踯躇。
应怜肺病临邛客，寄洞庭、春色双壶。
天气未佳，梅花正好，曾醉燕堂无。


rhythmic: 一丛花
author: 晁补之
content:
碧山无意解银鱼。
花底且携壶。
华颠又喜熊罴且，笑骐骥，老反为驹。
文史渐抛，功名更懒，随处见真如。
高情敢并汉庭疏。
长揖去田庐。
囊无上赐金堪散，也未妨、山猎溪渔。
廉颇纵强，莫随年少，白马向黄榆。


rhythmic: 一丛花
author: 晁补之
content:
飞凫仙令气如虹。
脱屐向尘笼。
凌烟画像云台议，似眼前、百草春风。
盏里圣贤，壶中天地，高兴更谁同。
应怀得隽大明宫。
无事老冯公。
玉山且向花间倒，任从笑、老入花丛。
三径步馀，一枝眠稳，心事付千锺。


rhythmic: 金盏倒垂莲
author: 晁补之
content:
诸阮英游，尽千锺饮量，百丈词源。
对舞春风，螺髻小双莲。
念两处、登高临远，又伤芳物新年。
此泪不待，桓伊危柱哀弦。
身闲未应无事，趁栽梅径里，插柳池边。
野鹤飘，幽兴在青田。
也莫话、书生豪气，更铭功业燕然。
毕竟得意，何如月下花前。


rhythmic: 金盏倒垂莲
author: 晁补之
content:
休说将军，解弯弓掠地，岭河源。
彩笔题诗，绿水映红莲。
算总是、风流馀事，会须行乐□年。
况有一部，随轩脆管繁弦。
多情旧游尚忆，寄秋风万里，鸿雁天边。
未学元龙，豪气笑求田。
也莫为、庭槐兴叹，便伤摇落凄然。
後会一笑，犹堪醉倒花前。


rhythmic: 西平乐
author: 晁补之
content:
凤诏传来绛阕，当宁思贤辅。
淮海甘棠惠化，霖雨商岩吉梦，熊虎周郊旧卜。
千秋盛际，催促朝天归去。
动离绪。
空眷恋，难暂驻。
新植双亭临水，风月佳名未睹。
准拟金尊时举。
况乐府、风流一部。
妍歌妙舞，萦云回雪，亲教与，恨难诉。
争欲攀辕借住。
功成绣衮，重与江山作主。


rhythmic: 御街行
author: 晁补之
content:
年年不放春闲了。
今岁衔杯少。
来时柳上浅金黄，归路玉眠吹帽。
惜春长似，五陵狂俊，不道朱颜老。
斜烟薄雨青林杳。
犹有莺声到。
西园红艳绿盘龙，辜负一年春好。
锦城乐事，不关愁眼，何似还家早。
 >> 
词牌介绍


rhythmic: 水龙吟
author: 晁补之
content:
去年暑雨钩盘，夜阑睡起同征辔。
今年芳草，齐河古岸，扁舟同舣。
萍梗孤踪，梦魂浮世。
别离常是。
念当时绿鬓，狂歌痛饮，今憔悴、东风里。
此去济南为说。
道愁肠、不醒犹醉。
多情北渚，两行烟柳，一湖春水。
还唱新声，後人重到，应悲桃李。
待归时，揽取庭前皓月，也应堪寄。
 >> 
词牌介绍


rhythmic: 万年欢
author: 晁补之
content:
忆惜论心，尽青云少年，燕赵豪俊。
二十南游，曾上会稽千仞。
捐袂江中往岁，有骚人、兰荪遗韵。
嗟管鲍、当日贫交，半成翻手难信。
君知未遇元礼，肯抽身盛时，寻我幽隐。
此事谈何容易，骥才方骋。
彩舫红妆围定，笑西风、黄花班鬓。
君欲问、投老生涯，醉乡歧路偏近。


rhythmic: 安公子
author: 晁补之
content:
少日狂游好。
阆苑花间同低帽。
不恨千金轻散尽，恨花残莺老。
命小辔、翩翩随处金尊倒。
从市人、拍手拦街笑。
镇琼楼归卧，丽日三竿未觉。
迷路桃源了。
乱山沈水何由到。
拨断朱弦成底事，痛知音人悄。
似近日、曾教青鸟传佳耗。
学凤箫、拟入烟萝道。
问刘郎何计，解使红颜却少。


rhythmic: 绿头鸭・多丽
author: 晁补之
content:
新秋近，晋公别馆开筵。
喜清时、衔杯乐圣，未饶绿野堂边。
绣屏深、丽人乍出，坐中雷雨起弦。
花暖间关，冰凝幽咽，宝钗摇动坠金钿。
未弹了、昭君遗怨，四坐已凄然。
西风里、香街驻马，嬉笑微传。
算从来、司空惯，断肠初对云鬟。
夜将阑、井梧下叶，砌蛩收响悄林蝉。
赖得多愁，浔阳司马，当时不在绮筵前。
竞叹赏、檀槽倚困，沈醉到觥船。
芳春调、红英翠萼，重变新妍。


rhythmic: 水龙吟
author: 晁补之
content:
满湖高柳摇风，坐看骤雨来湖面。
跳珠溅玉，圆荷翻倒，轻鸥惊散。
堂上凉生，槛前暑退，罗裾凌乱。
想东山谢守，纶巾羽扇，高歌下、青天半。
应记狂饮司马，去年时、黄花高宴。
竹枝苦怨，琵琶多泪，新年鬓换。
常恐归时，眼中物是，日边人远。
望隋河一带，伤心雾霭，遣离魂断。
 >> 
词牌介绍


rhythmic: 惜奴娇
author: 晁补之
content:
歌阕琼筵，暗失金貂侣。
说衷肠、丁宁嘱付。
棹举帆开，黯行色、秋将暮。
欲去。
待却回、高城已暮。
渔火烟村，但触目伤离绪。
此情向、阿谁分诉。
那里思量，争知我，思量苦。
最苦。
睡不著、西风夜雨。


rhythmic: 满庭芳
author: 晁补之
content:
乡物牵情，家山回首，浩然归兴难收。
报恩心事，投老拼悠悠。
却笑当年牛下，轻自许、激烈寒讴。
成何事，夷犹桂楫，兰芷咏芳洲。
人生，萍梗迹，谁非乐土，何处吾州。
算不须，临歧惝恍迟留。
要看香炉瀑布，丹枫乱、江色凝秋。
真堪与，潇湘暮雨，图上画扁舟。
 >> 
词牌介绍


rhythmic: 千秋岁
author: 晁补之
content:
玉京仙侣，同受琅函结。
风雨隔，尘埃绝。
霞觞翻手破，阆苑花前别。
鹏翼敛，人间泛梗无由歇。
岂忆山中酒，还共溪边月。
愁闷火，时间灭。
何妨心似水，莫遣头如雪。
春近也，江南雁识归时节。
 >> 
词牌介绍


rhythmic: 千秋岁
author: 晁补之
content:
叶舟容易。
行尽江南地。
南雁断，无书至。
怜君羁旅处。
见我飘蓬际。
如梦寐。
当年阆苑曾相对。
休说深心事。
但付狂歌醉。
那更话，孤帆起。
水精溪绕户。
云母山相砌。
君莫去。
只堪伴我溪山里。
 >> 
词牌介绍


rhythmic: 万年欢
author: 晁补之
content:
十里环溪，记当年并游，依旧风景。
采舫红妆，重泛九秋清镜。
莫叹歌台蔓草，喜相逢、欢情犹胜。
苹洲畔、横玉惊鸾，半天云正愁凝。
中秋醉魂未醒。
又佳辰授衣，良会堪更。
早岁功名，豪气尚凌汝颍。
能致黄金一井，也莫负、鸱夷高兴。
别有个、潇洒田园，醉乡天地同永。


rhythmic: 一丛花
author: 晁补之
content:
东君密意在花心。
飞雪戏妆林。
多情定怪春来晚，故穿花、千点深深。
烟柳上轻，风丝漫袅，楼阁晚还阴。
雕梁双燕悄来音。
帘幕镇沈沈。
西城未有花堪采，醉狂兴、冷落难禁。
应约万红，商量细细，留向未开寻。


rhythmic: 凤箫吟・芳草
author: 晁补之
content:
晓。
雨和雨细，南园次第春融。
岭梅犹妒雪，露桃云杏，已绽碧呈红。
一年春正好，助人狂、飞燕游蜂。
更吉梦良辰，对花忍负金锺。
香浓。
博山沈水，小楼清旦，佳气葱葱。
旧游应未改，武陵花似锦，笑语相逢。
蕊宫传妙诀，小金丹、同换冰容。
况共有、芝田旧约，归去双峰。


rhythmic: 引驾行
author: 晁补之
content:
春云轻锁，春风乍扇园林晓。
扫华堂，正桃李芳时，诞辰还到。
年少。
记绛蜡光摇，金猊香郁宝妆了。
骤骏马、天街向晚，喜同车、咏窈窕。
多少。
卢家壶范，杜曲家声荣耀。
庆孟光齐眉，冯唐白首，镇同欢笑。
缥缈。
待琅函深讨。
芝田高隐去偕老。
自别有、壶中永日，比人间好。


rhythmic: 上林春・一落萦
author: 晁补之
content:
天惜中秋，三夜淡云，占得今宵明月。
陬岁好，金风气爽，清时挺生贤哲。
相门出相，算锺庆、自应累叶。
乍归来，暂燕处，共仰赤松高辙。
想人生、会须自悦。
浮云事，笑里尊前休说。
旧有衮衣，公归未晚，千岁盛明时节。
命圭相印，看重赏、晋公勋业。
济生灵，共富寿，海山天阔。


rhythmic: 蓦山溪
author: 晁补之
content:
凤凰山下，东畔青苔院。
记得当初个，与玉人、幽欢小宴。
黄昏风雨，人散不归家，帘旌卷。
灯火颤。
惊拥娇羞面。
别来憔悴，偏我愁无限。
歌酒情都减，也不独、朱颜改变。
如今桃李，湖上泛舟时，青天晚。
青山远。
愿见无由见。
 >> 
词牌介绍


rhythmic: 蓦山溪
author: 晁补之
content:
自来相识，比你情都可。
咫尺千里算，惟孤枕、单衾知我。
终朝尽日，无绪亦无言，我心里，忡忡也，一点全无那。
香笺小字，写了千千个。
我恨无羽翼，空寂寞、青苔院锁。
昨朝冤我，却道不如休，天天天，不曾麽，因甚须冤我。
 >> 
词牌介绍


rhythmic: 胜胜慢・声声慢
author: 晁补之
content:
朱门深掩，摆荡春风，无情镇欲轻飞。
断肠如雪，撩乱去点人衣。
朝来半和细雨，向谁家、东馆西池。
算未肯、似桃含红蕊，留待郎归。
还记章台往事，别後纵青青，依旧时垂。
灞岸行人多少，竟折柔枝。
而今恨啼露叶，镇香街、抛掷因谁。
又争可、妒郎夸春草，步步相随。


rhythmic: 永遇乐
author: 晁补之
content:
银烛将残，玳筵初散，依旧愁绪。
醉里凝眸，娇来纵体，此意难分付。
怜伊只似，风前轻燕，好语暂来还去。
重楼静，珠帘休下，待扫画梁留住。
青娥浩齿，云鬓花面，见了绮罗无数。
只你厌厌，教人竟日，一点无由诉。
如今拼了，萦眠惹梦，没个顿身心处。
深诚事，骖鸾解佩，是许未许。
 >> 
词牌介绍


rhythmic: 碧牡丹
author: 晁补之
content:
院宇帘垂地。
银筝雁、低春水。
送出灯前，婀娜腰枝柳细。
步蹙香，红浪随鸳履。
梁州紧凤翘坠。
悚轻体。
绣带因风起。
霓裳恐非人世。
调促香檀，困入流波生媚。
上客休辞，眼乱尊中翠。
玉阶霜、透罗袂。


rhythmic: 满江红
author: 晁补之
content:
月上西窗，书帏静、灯明又减。
水漏涩、铜壶香炉，夜霜如雪。
睡眼不曾通夕闭，梦魂争得连宵接。
念碧云、川路古来长，无由越。
鸾钗重，青丝滑。
罗带缓，小腰怯。
伊多感那更，恨离伤别。
正是少年佳意气，渐当故里春时节。
归去来、莫教子规啼，芳菲歇。
 >> 
词牌介绍


rhythmic: 紫玉箫
author: 晁补之
content:
罗绮丛中，笙歌丛里，眼狂初认轻盈。
无花解比，似一钩新月，云际初生。
算不虚得，都占与、第一佳名。
轻归去，那知有人，别後牵情。
襄王自是春梦，休谩说东墙，事更难凭。
谁教慕宋，要题诗曾倚，宝柱低声。
似瑶台晓，空暗想、众里飞琼。
馀香冷、犹在小窗，一到魂惊。


rhythmic: 斗百草
author: 晁补之
content:
别日常多，会时常少天难晓。
正喜花开，又愁花谢，春也似人易老。
惨无言、念旧日朱颜，清欢莫笑。
便苒苒如云，霏霏似雨，去无音耗。
追想墙头梅下，门里桃边，名利为伊都忘了。
血写香笺，泪封罗帕，记三日、离肠恨搅。
如今事，十二楼空凭谁到。
此情悄。
拟回船、武陵路杳。


rhythmic: 斗百草
author: 晁补之
content:
往事临邛，旧游雅态羞重忆。
解赋才高，好音情慧，琴里句中暗识。
正当年、似阆苑琼枝，朝朝相倚。
便涤器何妨，当炉正好，镇同比翼。
谁使褰裳佩失，推枕云归，惆怅至今遗恨积。
双鲤书来，大刀诗意，纵章台、青青似昔。
重寻事，前度刘郎转愁寂。
谩赢得。
对东风、对花叹息。


rhythmic: 斗百花
author: 晁补之
content:
小小盈盈珠翠。
忆得眉长眼细。
曾共映花低语，已解伤春情意。
重向溪堂，临风看舞梁州，依旧照人秋水。
转更添姿媚。
舆问阶上，簸钱时节，记微笑，但把纤腰，向人娇倚。
不见还休，谁教见了厌厌，还是向来情味。


rhythmic: 斗百花
author: 晁补之
content:
脸色朝霞红腻。
眼色秋波明媚。
云度小钗浓鬓，雪透轻绮香臂。
不语凝情，教人唤得回头，斜盼未知何意。
百态生珠翠。
低问石上，凿井何由及底。
微向耳边，同心有缘千里。
饮散西池，凉蟾正满纱窗，一语系人心里。


rhythmic: 斗百花
author: 晁补之
content:
斜日东风深院。
绣幕低迷归燕。
潇洒小屏娇面，仿佛灯前初见。
与选筵中，银盆半拆姚黄，插向凤凰钗畔。
微笑遮纨扇。
教展香，看舞霓裳促遍。
红翠翻，惊鸿乍拂秋岸。
柳困花慵，盈盈自整罗巾，须劝倒金盏。


rhythmic: 御街行
author: 晁补之
content:
天街欲照珠帘粉。
辔曾相近。
繁花乐事老来慵，对酒尚怜佳景。
王孙年少，风流应更，无奈春愁闷。
幽期莫误香闺恨。
罗带今朝褪。
月圆花好一般春，触处总堪乘兴。
有人惆怅，何如归好，相见凭君问。
 >> 
词牌介绍


rhythmic: 洞仙歌
author: 晁补之
content:
青烟幂处，碧海飞金镜。
永夜闲阶卧桂影。
露凉时、零乱多少寒，神京远，惟有蓝桥路近。
水晶帘不下，云母屏开，冷浸佳人淡脂粉。
待都将许多明，付与金尊，投晓共、流霞倾尽。
更携取、胡床上南楼，看玉做人间，素秋千倾。
 >> 
词牌介绍


rhythmic: 失调名
author: 晁补之
content:
残腊初雪霁。
梅白飘香蕊。
依前又还是，迎春时候，大家都备。
灶马门神，酒酌酴酥，桃符尽书吉利。
五更催驱傩，爆竹起。
虚耗都教退。
交年换新岁。
长保身荣贵。
愿与儿孙、尽老今生，祝寿遐昌，年年共同守岁。


rhythmic: 洞仙歌
author: 晁补之
content:
江陵种橘，尚比封侯贵。
何况江涛转千里。
带天香，含洞乳，宜入春盘，红荔子，驰驿风流仅比。
齿疏潘令老，怯咀冰霜，十颗金苞谩分遗。
记觞前、须细认，别有馀甘，从此去，枉却栽桃种李。
想相如酒渴对文君，迥不是人间，等闲风味。
 >> 
词牌介绍


rhythmic: 洞仙歌
author: 晁补之
content:
温江异果，惟有泥山贵。
驿送江南数千里。
半含霜，轻雾，曾怯吴姬，亲赠我，绿桔黄柑怎比。
双亲云水外，游子空怀，惆怅无人可归遗。
报周郎、须念我，物少情多，春酒醉，独胜甜桃醋李。
况灯火楼台近元宵，似不减年时，袖中香味。
 >> 
词牌介绍


rhythmic: 满庭芳
author: 陈师道
content:
闽岭先春，琅函联璧，帝所分落人间。
绮窗纤手，一缕破双团。
云里游龙舞凤，香雾起、飞月轮边。
华堂静，松风竹雪，金鼎沸潺。
门阑。
车马动，扶黄籍白，小袖高鬟。
渐胸里轮，肺腑生寒。
唤起谪仙醉倒，翻湖海、倾泻涛澜。
笙歌散，风帘月幕，禅榻鬓丝斑。
 >> 
词牌介绍


rhythmic: 满庭芳
author: 张耒
content:
裂楮裁筠，虚明潇洒，制成方丈屠苏。
草团蒲坐，中置一山炉。
拙似春林鸠宿，易于□、秋野鹑居。
谁相对，时烦孟妇，石鼎煮寒蔬。
嗟吁。
人生随分足，风云际会，漫付伸舒。
且偷取闲时，向此踌躇。
谩取黄金建厦，繁华梦、毕竟空虚。
争如且、寒村厨火，汤饼一斋盂。
 >> 
词牌介绍


rhythmic: 风流子
author: 张耒
content:
木叶亭皋下，重阳近，又是捣衣秋。
奈愁入庾肠，老侵潘鬓，谩簪黄菊，花也应羞。
楚天晚，白苹烟尽处，红蓼水边头。
芳草有情，夕阳无语，雁横南浦，人倚西楼。
玉容，知安否，香笺共锦字，两处悠悠。
空恨碧云离合，青鸟沈浮。
向风前懊恼，芳心一点，寸眉两叶，禁甚闲愁。
情到不堪言处，分付东流。


rhythmic: 瑞龙吟
author: 周邦彦
content:
章台路。
还见褪粉梅梢，试花桃树。
坊陌人家，定巢燕子，归来旧处。
暗凝伫。
因念个人痴小，乍窥门户。
侵晨浅约宫黄，障风映袖，盈盈笑语。
前度刘郎重到，访邻寻里，同时歌舞。
唯有旧家秋娘，声价如故。
吟笺赋笔，犹记燕台句。
知谁伴，名园露饮，东城闲步。
事与孤鸿去。
探春尽是，伤离意绪。
官柳低金缕。
归骑晚，纤纤池塘飞雨。
断肠院落，一帘风絮。


rhythmic: 锁窗寒・琐寒窗
author: 周邦彦
content:
暗柳啼鸦，单衣伫立，小帘朱户。
桐花半亩，静锁一庭愁雨。
洒空阶，夜阑未休，故人剪烛西窗语。
似楚江暝宿，风灯零乱，少年羁旅。
迟暮。
嬉游处。
正店舍无烟，禁城百五。
旗亭唤酒，付与高阳俦侣。
想东园，桃李自春，小唇秀靥今在否。
到归时，定有残英，待客携尊俎。


rhythmic: 风流子
author: 周邦彦
content:
新绿小池塘。
风帘动，碎影舞斜阳。
羡金屋去来，旧时巢燕，土花缭绕，前度莓墙。
绣阁凤帏深几许，曾听得理丝簧。
欲说又休，虑乖芳信，未歌先咽，愁近清觞。
遥知新妆了，开朱户，应自待月西厢。
最苦梦魂，今宵不到伊行。
问甚时说与，佳音密耗，寄将秦镜，偷换韩香。
天便教人，霎时厮见何妨。


rhythmic: 渡江云
author: 周邦彦
content:
晴岚低楚甸，暖回雁翼，阵势起平沙。
骤惊春在眼，借问何时，委曲到山家。
涂香晕色，盛粉饰、争作妍华。
千万丝、陌头杨柳，渐渐可藏鸦。
堪嗟。
清江东注，画舸西流，指长安日下。
愁宴阑，风翻旗尾，潮溅乌纱。
今宵正对初弦月，傍水驿，深舣蒹葭。
沈恨处，时时自剔灯花。


rhythmic: 应天长
author: 周邦彦
content:
条风布暖，霏雾弄晴，池塘遍满春色。
正是夜堂无月，沈沈暗寒食。
梁间燕，前社客。
似笑我、闭门愁寂。
乱花过，隔院芸香，满地狼藉。
长记那回时，邂逅相逢，郊外驻油壁。
又见汉宫传烛，飞烟五候宅。
青青草，迷路陌。
强带酒，细寻前迹。
市桥远，柳下人家，犹自相识。


rhythmic: 还京乐
author: 周邦彦
content:
禁烟近，触处、浮香秀色相料理。
正泥花时候，奈何客里，光阴虚费。
望箭波无际。
迎风漾日黄云委。
任去远，中有万点，相思清泪。
到长淮底。
过当时楼下，殷勤为说，春来羁旅况味。
堪嗟误约乖期，向天涯、自看桃李。
想而今、应恨墨盈笺，愁妆照水。
怎得青鸾翼，飞归教见憔悴。


rhythmic: 扫地花・扫地游
author: 周邦彦
content:
晓阴翳日，正雾霭烟横，远迷平楚。
暗黄万缕。
听鸣禽按曲，小腰欲舞。
细绕回堤，驻马河桥避雨。
信流去。
想一叶怨题，今在何处。
春事能几许。
任占地持杯，扫花寻路。
泪珠溅俎。
叹将愁度日，病伤幽素。
恨入金徽，见说文君更苦。
黯凝伫。
掩重关、遍城锺鼓。


rhythmic: 解连环
author: 周邦彦
content:
怨怀无托。
嗟情人断绝，信音辽邈。
信妙手、能解连环，似风散雨收，雾轻云薄。
燕子楼空，暗尘锁、一床弦索。
想移根换叶。
尽是旧时，手种红药。
汀洲渐生杜若。
料舟依岸曲，人在天角。
谩记得、当日音书，把闲语闲言，待总烧却。
水驿春回，望寄我、江南梅萼。
拚今生，对花对酒，为伊落泪。


rhythmic: 玲珑四犯
author: 周邦彦
content:
李夭桃，是旧日潘郎，亲试春艳。
自别河阳，长负露房烟脸。
憔悴鬓点吴霜，念想梦魂飞乱。
叹画阑玉砌都换。
才始有缘重见。
夜深偷展香罗荐。
暗窗前、醉眠葱茜。
浮花浪蕊都相识，谁更曾抬眼。
休问旧色旧香，但认取、芳心一点。
又片时一阵，风雨恶，吹分散。


rhythmic: 丹凤吟
author: 周邦彦
content:
迤逦春光无赖，翠藻翻池，黄蜂游阁。
朝来风暴，飞絮乱投帘幕。
生憎暮景，倚墙临岸，杏靥夭斜，榆钱轻薄。
昼永惟思傍枕，睡起无，残照犹在亭角。
况是别离气味，坐来但觉心绪恶。
痛引浇愁酒，奈愁浓如酒，无计消铄。
那堪昏暝，簌簌半檐花落。
弄粉调朱柔素手，问何时重握。
此时此意，长怕人道著。


rhythmic: 满江红
author: 周邦彦
content:
昼日移阴，揽衣起、春帷睡足。
临宝鉴，绿云撩乱，未妆束。
蝶粉蜂黄都褪了，枕痕一线红生肉。
背画栏、脉脉悄无言，寻棋局。
重会面，犹未卜。
无限事，萦心曲。
想秦筝依旧，尚鸣金屋。
芳草连天迷远望，宝香熏被成孤宿。
最苦是、蝴蝶满园飞，无人扑。
 >> 
词牌介绍


rhythmic: 瑞鹤仙
author: 周邦彦
content:
悄郊原带郭。
行路永，客去车尘漠漠。
斜阳映山落。
敛馀红、犹恋孤城栏角。
凌波步弱。
过短亭、何用素约。
有流莺劝我，重解绣鞍，缓引春酌。
不记归时早暮，上马谁扶，醒眠朱阁。
惊飙动幕。
扶残醉，绕红药。
叹西园、已是花深无地，东风何事又恶。
任流光过却。
犹喜洞天自乐。
 >> 
词牌介绍


rhythmic: 西平乐
author: 周邦彦
content:
稚柳苏晴，故溪歇雨，川迥未觉春赊。
驼褐寒侵，正怜初日，轻阴抵死须遮。
叹事逐孤鸿尽去，身与塘蒲共晚，争知向此，征途迢递，伫立尘沙。
追念朱颜翠发，曾到处、故地使人嗟。
道连三楚，天低四野，乔木依前，临路斜。
重慕想，东陵晦迹，彭泽归来，左右琴书自乐，松菊相依，何况风流鬓未华。
多谢故人，亲驰郑驿，时倒融尊，劝此淹留，共过芳时，翻令倦客思家。


rhythmic: 浪涛沙・浪淘沙
author: 周邦彦
content:
昼阴重，霜凋岸草，雾隐城堞。
南陌脂车待发。
东门帐饮乍阕。
正拂面垂杨堪缆结。
掩红泪、玉手亲折。
念汉浦离鸿去何许，经时信音绝。
情切。
望中地远天阔。
向露冷风清，无人处、耿耿寒漏咽。
嗟万事难忘，唯是轻别。
翠尊未竭。
凭断云留取，西楼残月。
罗带光销纹衾叠。
连环解、旧香顿歇。
怨歌永、琼壶敲尽缺。
恨春去、不与人期，弄夜色，空馀满地梨花雪。


rhythmic: 忆旧游
author: 周邦彦
content:
记愁横浅黛，泪洗红铅，门掩秋宵。
坠叶惊离思，听寒蜇夜泣，乱雨潇潇。
凤钗半脱云鬓，窗影烛光摇。
渐暗竹敲凉，疏荧照晚，两地魂销。
迢迢。
问音信，道径底花阴，时认鸣镳。
也拟临朱户，叹因郎憔悴，羞见郎招。
旧巢更有新燕，杨柳拂河桥。
但满目京尘，东风竟日吹露桃。


rhythmic: 蓦山溪
author: 周邦彦
content:
湖平春水，菱荇萦船尾。
空翠入衣襟，拊轻、游鱼惊避。
晚来潮上，迤逦没沙痕，山四倚。
云渐起。
鸟度屏风里。
周郎逸兴，黄帽侵云水。
落日媚沧洲，泛一棹、夷犹未已。
玉箫金管，不共美人游，因个甚，烟雾底。
独爱莼羹美。
 >> 
词牌介绍


rhythmic: 满庭芳
author: 周邦彦
content:
风老莺雏，雨肥梅子，午阴嘉树清圆。
地卑山近，衣润费垆烟。
人静乌鸢自乐，小桥外、新绿溅溅。
凭栏久，黄芦苦竹，拟泛九江船。
年年。
如社燕，飘流瀚海，来寄修椽。
且莫思身外，长近尊前。
憔悴江南倦客，不堪听、急管繁弦。
歌筵畔，先安簟枕，容我醉时眠。
 >> 
词牌介绍


rhythmic: 隔浦莲・隔浦莲近拍
author: 周邦彦
content:
新篁摇动翠葆。
曲径通深窈。
夏果收新脆，金丸落、惊飞鸟。
浓霭迷岸草。
蛙声闹。
骤雨鸣池沼。
水亭小。
浮萍破处，帘花檐影颠倒。
纶巾羽扇，困卧北窗清晓。
屏里吴山梦自到。
惊觉。
依然身在江表。


rhythmic: 法曲献仙音
author: 周邦彦
content:
蝉咽凉柯，燕飞尘幕，漏阁签声时度。
倦脱纶巾，困便湘竹，桐阴半侵朱户。
向抱影凝情处。
时闻打窗雨。
耿无语。
叹文圆、近来多病，情绪懒，尊酒易成间阻。
缥缈玉京人，想依然、京兆眉妩。
翠幕深中，对徽容、空在纨素。
待花前月下，见了不教归去。


rhythmic: 过秦楼
author: 周邦彦
content:
水浴清蟾，叶喧凉吹，巷陌马声初断。
闲依露井，笑扑流萤，惹破画罗轻扇。
人静夜久凭阑，愁不归眠，立残更箭。
叹年华一瞬，人今千里，梦沈书远。
空见说、鬓怯琼梳，容销金镜，渐懒趁时匀染。
梅风地溽，虹雨苔滋，一架舞红都变。
谁信无，为伊才减江淹，情伤荀倩。
但明河影下，还看稀星数点。
 >> 
词牌介绍


rhythmic: 侧犯
author: 周邦彦
content:
暮霞霁雨，小莲出水红妆靓。
风定。
看步袜江妃照明镜。
飞萤度暗草，秉烛游花径。
人静。
携艳质、追凉就槐影。
金环皓腕，雪藕清泉莹。
谁念省。
满身香、犹是旧荀令。
见说胡姬，酒垆寂静。
烟锁漠漠，藻池苔井。


rhythmic: 塞翁吟
author: 周邦彦
content:
暗叶啼风雨，窗外晓色珑。
散水麝，小池东。
乱一岸芙蓉。
蕲州簟展双纹浪，轻帐翠缕如空。
梦念远别、泪痕重。
淡铅脸斜红。
忡忡。
嗟憔悴、新宽带结，羞艳冶、都销镜中。
有蜀纸、堪凭寄恨，等今夜、洒血书词，剪浊亲封。
菖蒲渐老，早晚成花，教见薰风。


rhythmic: 风流子
author: 周邦彦
content:
枫林凋晚叶，关河迥，楚客惨将归。
望一川暝霭，雁声哀怨，半规凉月，人影参差。
酒醒後，泪花销凤蜡，风幕卷金泥。
砧杵韵高，唤回残梦，绮罗香减，牵起馀悲。
亭皋分襟地，难拚处、偏是掩面牵衣。
何况怨怀长结，重见无期。
想寄恨书中，银钩空满，断肠声里，玉筋还垂。
多少暗愁密意，唯有天知。


rhythmic: 华胥引
author: 周邦彦
content:
川原澄映，烟月冥，去舟如叶。
岸足沙平，蒲根水冷留雁唼。
别有孤角吟秋，对晓风呜轧。
红日三竿，醉头扶起还怯。
离思相萦，渐看看、鬓丝堪镊。
舞衫歌扇，何人轻怜细阅。
点检从前恩爱，但凤笺盈箧，愁剪灯花，夜来和泪双叠。


rhythmic: 宴清都
author: 周邦彦
content:
地僻无锺鼓。
残灯灭，夜长人倦难度。
寒吹断梗，风翻暗雪，洒窗填户。
宾鸿谩说传书，算过尽、千俦万侣。
始信得、庾信愁多，江淹恨极须赋。
凄凉病损文园，徽弦乍拂，音韵先苦。
淮山夜月，金城暮草，梦魂飞去。
秋霜半入清镜，叹带眼、都移旧处。
更久长、不见文君，归时认否。


rhythmic: 四园竹
author: 周邦彦
content:
浮云护月，未放满朱扉。
鼠摇暗壁，萤度破窗，偷入书帏。
秋意浓，闲伫立、庭柯影里。
好风襟袖先知。
夜何其。
江南路绕重山，心知谩与前期。
奈向灯前堕泪，肠断萧娘，旧日书辞。
犹在纸。
雁信绝，清宵梦又稀。


rhythmic: 齐天乐
author: 周邦彦
content:
绿芜凋尽台城路，殊乡又逢秋晚。
暮雨生寒，鸣蛩劝织，深阁时闻裁剪。
云窗静掩。
叹重拂罗，顿疏花簟。
尚有囊，露萤清夜照书卷。
荆江留滞最久，故人相望处，离思何限。
渭水西风，长安乱叶，空忆诗情宛转。
凭高眺远。
正玉液新，蟹螯初荐。
醉倒山翁，但愁斜照敛。
 >> 
词牌介绍


rhythmic: 霜叶飞
author: 周邦彦
content:
露迷衰草。
疏星挂，凉蟾低下林表。
素娥青女斗婵娟，正倍添凄悄。
渐飒飒、丹枫撼晓。
横天云浪鱼鳞小。
似故人相看，又透入、清辉半饷，特地留照。
迢递望极关山，波穿千里，度日如岁难到。
凤楼今夜听秋风，奈五更愁抱。
想玉匣、哀弦闭了。
无心重理相思调。
见皓月、牵离恨，屏掩孤颦，泪流多少。


rhythmic: 蕙兰芳引
author: 周邦彦
content:
寒莹晚空，点清镜、断霞孤鹜。
对客馆深扃，霜草未衰更绿。
倦游厌旅，但梦绕、阿娇金屋。
想故人别後，尽日空疑风竹。
塞北氍毹，江南图障，是处温燠。
更花管云笺，犹写寄情旧曲。
音尘迢递，但劳远目。
今夜长，争奈枕单人独。


rhythmic: 塞垣春
author: 周邦彦
content:
暮色分平野。
傍苇岸、征帆卸。
烟村极浦，树藏孤馆，秋景如画。
渐别离气味难禁也。
更物象、供潇洒。
念多材浑衰减，一怀幽恨难写。
追念绮窗人，天然自、风韵娴雅。
竟夕起相思，谩嗟怨遥夜。
又还将、两袖珠泪，沈吟向寂寥寒灯下。
玉骨为多感，瘦来无一把。


rhythmic: 丁香结
author: 周邦彦
content:
苍藓沿阶，冷萤粘屋，庭树望秋先陨。
渐雨凄风迅。
澹暮色，倍觉园林清润。
汉姬纨扇在，重吟玩、弃掷未忍。
登山临水，此恨自古，销磨不尽。
牵引。
记试酒归时，映月同看雁阵。
宝幄香缨，熏炉象尺，夜寒灯晕。
谁念留滞故国，旧事劳方寸。
唯丹青相伴，那更尘昏蠹损。


rhythmic: 氐州第一
author: 周邦彦
content:
波落寒汀，村渡向晚，遥看数点帆小。
乱叶翻鸦，惊风破雁，天角孤云缥缈。
官柳萧疏，甚尚挂、微微残照。
景物关情，川途换目，顿来催老。
渐解狂朋欢意少。
奈犹被、思牵情绕。
座上琴心，机中锦字，觉最萦怀抱。
也知人、悬望久，蔷薇谢、归来一笑。
欲梦高唐，未成眠、霜空又晓。


rhythmic: 庆春宫・高阳台
author: 周邦彦
content:
云接平冈，山围寒野，路回渐转孤城。
衰柳啼鸦，惊风驱雁，动人一片秋声。
倦途休驾，澹烟里、微茫见星。
尘埃憔悴，生怕黄昏，离思牵萦。
华堂旧日逢迎。
花艳参差，香雾飘零。
弦管当头，偏怜娇凤，夜深簧暖笙清。
眼波传意，恨密约、匆匆未成。
许多烦恼，只为当时，一饷留情。


rhythmic: 红林擒近
author: 周邦彦
content:
高柳春才软，冻梅寒更香。
暮雪助清峭，玉尘散林塘。
那堪飘风递冷，故遣度幕穿窗。
似欲料理新妆。
呵手弄丝簧。
冷落词赋客，萧索水云乡。
援毫授简，风流犹忆东梁。
望虚檐徐转，迥廊未扫，夜长莫惜空酒觞。


rhythmic: 红林擒近
author: 周邦彦
content:
风雪惊初霁，水乡增暮寒。
树杪坠飞羽，檐牙挂琅。
才喜门堆巷积，可惜迤逦销残。
渐看低竹翩翻。
清池涨微澜。
步屐晴正好，宴席晚方欢。
梅花耐冷，亭亭来入冰盘。
对前山横素，愁云变色，放杯同觅高处看。


rhythmic: 满路花・促拍满路花
author: 周邦彦
content:
金花落烬灯，银砾鸣窗雪。
夜深微漏断，行人绝。
风扉不定，竹圃琅折。
玉人新间阔。
著甚情，更当恁地时节。
无言枕，帐底流清血。
愁如春後絮，来相接。
知他那里，争信人心切。
除共天公说。
不成也还，似伊无个分别。


rhythmic: 解语花
author: 周邦彦
content:
风销焰蜡，露烘炉。
花市光相射。
桂华流瓦。
纤云散，耿耿素娥欲下。
衣裳淡雅。
看楚女、纤腰一把。
箫鼓喧，人影参差，满路飘香麝。
因念都城放夜。
望千门如昼，嬉笑游冶。
钿车罗帕。
相逢处，自有暗尘随马。
年光是也。
唯只见、旧情衰谢。
清漏移，飞盖归来，从舞休歌罢。
 >> 
词牌介绍


rhythmic: 六么令
author: 周邦彦
content:
快风收雨，亭馆清残燠。
池光静横秋影，岸柳如新沐。
闻道宜城酒美，昨日新醅熟。
轻镳相逐。
冲泥策马，来折东篱半开菊。
华堂花艳对列，一一惊郎目。
歌韵巧共泉声，间杂琮玉。
惆怅周郎已老，莫唱当时曲。
幽欢难卜。
明年谁健，更把茱萸再三嘱。


rhythmic: 倒犯
author: 周邦彦
content:
霁景、对霜蟾乍升，素烟如扫。
千林夜缟。
徘徊处、渐移深窈。
何人正弄，孤影蹁跹，西窗悄。
冒霜冷貂裘，玉邀云表。
共寒光、饮清。
淮左旧游，记送行人，归来山路。
驻马望素魄，印遥碧、金枢小。
爱秀色、初娟好。
念漂浮、绵绵思远道。
料异日宵征，必定还相照。
奈何人自衰老。


rhythmic: 大
author: 周邦彦
content:
对宿烟收，春禽静，飞雨时鸣高屋。
墙头青玉旆，洗铅霜都尽，嫩梢相触。
润逼琴丝，寒侵枕障，虫网吹沾帘竹。
邮亭无人处，听檐声不断，困眠初熟。
奈愁极顿惊，梦轻难记，自怜幽独。
行人归意速。
最先念、流潦妨车毂。
怎奈向、兰成憔悴，卫清羸，等闲时、易伤心目。
未怪平阳客，双泪落、笛中哀曲。
况萧索、青芜国。
红糁铺地，门外荆桃如菽。
夜游共谁秉烛。


rhythmic: 玉烛新
author: 周邦彦
content:
溪源新腊後。
见数朵江梅，剪裁初就。
晕酥砌玉芳英嫩，故把春心轻漏。
前村昨夜，想弄月、黄昏时候。
孤岸峭，疏影横斜，浓香暗沾襟袖。
尊前赋与多材，问岭外风光，故人知否。
寿阳谩斗。
终不似，照水一枝清瘦。
风娇雨秀。
好乱插、繁花盈首。
须信道，羌管无情，看看又奏。


rhythmic: 花犯
author: 周邦彦
content:
粉墙低，梅花照眼，依然旧风味。
露痕轻缀。
疑净洗铅华，无限佳丽。
去年胜赏曾孤倚。
冰盘同宴喜。
更可惜，雪中高树，香篝熏素被。
今年对花最匆匆，相逢似有恨，依依愁悴。
吟望久，青苔上、旋看飞坠。
相将见、脆丸荐酒，人正在、空江烟浪里。
但梦想、一枝潇洒，黄昏斜照水。


rhythmic: 水龙吟
author: 周邦彦
content:
素肌应怯馀寒，艳阳占立青芜地。
樊川照日，灵关遮路，残红敛避。
传火楼台，妒花风雨，长门深闭。
亚帘栊半湿，一枝在手，偏勾引、黄昏泪。
别有风前月底。
布繁英、满圆歌吹。
朱铅退尽，潘妃却酒，昭君乍起。
雪浪翻空，粉裳缟夜，不成春意。
恨玉容不见，琼英谩好，与何人比。
 >> 
词牌介绍


rhythmic: 六丑
author: 周邦彦
content:
正单衣试酒，恨客里、光阴虚掷。
愿春暂留，春归如过翼。
一去无迹。
为问花何在，夜来风雨，葬楚宫倾国。
钗钿堕处遗香泽。
乱点桃蹊，轻翻柳陌。
多情为谁追惜。
但蜂媒蝶使，时叩窗隔。
东园岑寂。
渐蒙笼暗碧。
静绕珍丛底，成叹息。
长条故惹行客。
似牵衣待话，别情无极。
残英小、强簪巾帻。
终不似一朵，钗头颤袅，向人侧。
漂流处、莫趁潮汐。
恐断红、尚有相思字，何由见得。


rhythmic: 兰陵王
author: 周邦彦
content:
柳阴直。
烟里丝丝弄碧。
隋堤上、曾见几番，拂水飘绵送行色。
登临望故国。
谁识。
京华倦客。
长亭路，年去岁来，应折柔条过千尺。
闲寻旧踪迹。
又酒趁哀弦，灯照离席。
梨花榆火催寒食。
愁一箭风快，半篙波暖，回头迢递便数驿。
望人在天北。
凄恻。
恨堆积。
渐别浦萦回，津堠岑寂。
斜阳冉冉春无极。
念月榭携手，露桥闻笛。
沈思前事，似梦里，泪暗滴。


rhythmic: 西河
author: 周邦彦
content:
佳丽地。
南朝盛事谁记。
山围故国绕清江，髻鬟对起。
怒涛寂寞打孤城，风樯遥度天际。
断崖树，犹倒倚。
莫愁艇子曾系。
空馀旧迹郁苍苍，雾沈半垒。
夜深月过女墙来，赏心东望淮水。
酒旗戏鼓甚处市。
想依稀、王谢邻里。
燕子不知何世。
入寻常、巷陌人家，相对如说兴亡，斜阳里。


rhythmic: 归去难・促拍满路花
author: 周邦彦
content:
佳约人未知，背地伊先变。
恶会称停事，看深浅。
如今信我，委的论长远。
好来无可怨。
洎合教伊，因些事後分散。
密意都休，待说先肠断。
此恨除非是，天相念。
坚心更守，未死终相见。
多少闲磨难。
到得其时，知他做甚头眼。


rhythmic: 三部乐
author: 周邦彦
content:
浮玉飞琼，向邃馆静轩，倍增清绝。
夜窗垂练，何用交光明月。
近闻道、官阁多梅，趁暗香未远，冻蕊初发。
倩谁摘取，寄赠情人桃叶。
回文近传锦字，道为君瘦损，是人都说。
祆知染红著手，胶梳粘发。
转思量、镇长堕睫。
都只为、情深意切。
欲报消息，无一句、堪愈愁结。


rhythmic: 黄鹂绕碧树
author: 周邦彦
content:
双阙笼嘉气，寒威日晚，岁华将暮。
小院闲庭，对寒梅照雪，淡烟凝素。
忍当迅景，动无限、伤春情绪。
犹赖是、上苑风光渐好，芳容将煦。
草荚兰芽渐吐。
且寻芳、更休思虑。
这浮世、甚驱驰利禄，奔竞尘土。
纵有魏珠照乘，未买得流年住。
争如盛饮流霞，醉偎琼树。


rhythmic: 满路花・促拍满路花
author: 周邦彦
content:
帘烘泪雨乾，酒压愁城破。
冰壶防饮渴，培残火。
朱消粉退，绝胜新梳裹。
不是寒宵短，日上三竿，人犹要同卧。
如今多病，寂寞章台左。
黄昏风弄雪，门深锁。
兰房密爱，万种思量过。
也须知有我。
著甚情，你但忘了人呵。


rhythmic: 绮寮怨
author: 周邦彦
content:
上马人扶残醉，晓风吹未醒。
映水曲、翠瓦朱檐，垂杨里、乍见津亭。
当时曾题败壁，蛛丝罩、淡墨苔晕青。
念去来、岁月如流，徘徊久、叹息愁思盈。
去去倦寻路程。
江陵旧事，何曾再问杨琼。
旧曲凄清。
敛愁黛、与谁听。
尊前故人如在，想念我、最关情。
何须渭城。
歌声未尽处，先泪零。


rhythmic: 拜星月・拜星月慢
author: 周邦彦
content:
夜色催更，清尘收露，小曲幽坊月暗。
竹槛灯窗，识秋娘庭院。
笑相遇，似觉琼枝玉树，暖日明霞光烂。
水眄兰情，总平生稀见。
画图中、旧识春风面。
谁知道、自到瑶台畔。
眷恋雨润云温，苦惊风吹散。
念荒寒、寄宿无人馆。
重门闭、败壁秋虫叹。
怎奈向、一缕相思，隔溪山不断。


rhythmic: 尉迟杯
author: 周邦彦
content:
隋堤路。
渐日晚、密霭生深树。
阴阴淡月笼沙，还宿河桥深处。
无情画舸，都不管、烟波隔南浦。
等行人、醉拥重衾，载将离恨归去。
因念旧客京华，长偎傍、疏林小槛欢聚。
冶叶倡条俱相识，仍惯见、珠歌翠舞。
如今向、渔村水驿，夜如岁、焚香独自语。
有何人、念我无，梦魂凝想鸳侣。


rhythmic: 绕佛阁
author: 周邦彦
content:
暗尘四敛。
楼观迥出，高映孤馆。
清漏将短。
厌闻夜久，签声动书幔。
桂华又满。
闲步露草，偏爱幽远。
花气清婉，望中迤逦，城阴度河岸。
倦客最萧索，醉倚斜桥穿柳线。
还似汴堤，虹梁横水面。
看浪春灯，舟下如箭。
此行重见。
叹故友难逢，羁思空乱。
两眉愁、向谁舒展。


rhythmic: 一寸金
author: 周邦彦
content:
州夹苍崖，下枕江山是城郭。
望海霞接日，红翻水面，晴风吹草，青摇山脚。
波暖凫作。
沙痕退、夜潮正落。
疏林外、一点炊烟，渡口参差正寥廓。
自叹劳生，经年何事，京华信漂泊。
念渚蒲汀柳，空归闲梦，风轮雨楫，终辜前约。
情景牵心眼，流连处、利名易薄。
回头谢、冶叶倡条，便入渔钓乐。


rhythmic: 意难忘
author: 周邦彦
content:
衣染莺黄。
爱停歌驻拍，劝酒持觞。
低鬟蝉影动，私语口脂香。
檐露滴，竹风凉。
拚剧饮淋浪。
夜渐深，笼灯就月，子细端相。
知音见说无双。
解移宫换羽，未怕周郎。
长颦知有恨，贪耍不成妆。
些个事，恼人肠。
试说与何妨。
又恐伊、寻消问息，瘦减容光。


rhythmic: 夜飞鹊・夜飞鹊慢
author: 周邦彦
content:
河桥送人处，凉夜何其。
斜月远堕馀辉。
铜盘烛泪已流尽，霏霏凉露沾衣。
相将散离会，探风前津鼓，树杪参旗。
华骢会意，纵扬鞭、亦自行迟。
迢递路回清野，人语渐无闻，空带愁归。
何意重红满地，遗钿不见，斜径都迷。
兔葵燕麦，向残阳、欲与人齐。
但徘徊班草，欷酹酒，极望天西。


rhythmic: 早梅芳・喜迁莺
author: 周邦彦
content:
花竹深，房栊好。
夜阒无人到。
隔窗寒雨，向壁孤灯弄馀照。
泪多罗袖重，意密莺声小。
正魂惊梦怯，门外已知晓。
去难留，话未了。
早促登长道。
风披宿雾，露洗初阳射林表。
乱愁迷远览，苦语萦怀抱。
谩回头，更堪归路杳。


rhythmic: 早梅芳・喜迁莺
author: 周邦彦
content:
缭墙深，丛竹绕。
宴席临清沼。
微呈纤履，故隐烘帘自嬉笑。
粉香妆晕薄，带紧腰围小。
看鸿惊凤翥，满座叹轻妙。
酒醒时，会散了。
回首城南道。
河阴高转，露脚斜飞夜将晓。
异乡淹岁月，醉眼迷登眺。
路迢迢，恨满千里草。


rhythmic: 芳草渡・系裙腰
author: 周邦彦
content:
昨夜里，又再宿桃源，醉邀仙侣。
听碧窗风快，珠帘半卷疏雨。
多少离恨苦。
方留连啼诉。
凤帐晓，又是匆匆，独自归去。
愁睹。
满怀泪粉，瘦马冲泥寻去路。
谩回首、烟迷望眼，依稀见朱户。
似痴似醉，暗恼损、凭阑情绪。
澹暮色，看尽栖鸦乱舞。


rhythmic: 感皇恩
author: 周邦彦
content:
露柳好风标，娇莺能语。
独占春光最多处。
浅颦轻笑，未肯等闲分付。
为谁心子里，长长苦。
洞房见说，云深无路。
凭仗青鸾道情素。
酒空歌断，又被涛江催去。
怎奈向、言不尽，愁无数。
 >> 
词牌介绍


rhythmic: 粉蝶儿慢
author: 周邦彦
content:
宿雾藏春，馀寒带雨，占得群芳开晚。
艳初弄秀，倚东风娇懒。
隔叶黄鹂传好音，唤入深丛中探。
数枝新，比昨朝、又早红稀香浅。
眷恋。
重来倚槛。
当韶华、未可轻辜双眼。
赏心随分乐，有清尊檀板。
每岁嬉游能几日，莫使一生歌欠。
忍因循、片花飞、又成春减。


rhythmic: 念奴娇
author: 周邦彦
content:
醉魂乍醒，听一声啼鸟，幽斋岑寂。
淡日朦胧初破晓，满眼娇晴天色。
最惜香梅，凌寒偷绽，漏泄春消息。
池塘芳草，又还淑景催逼。
因念旧日芳菲，桃花永巷，恰似初相识。
荏苒时光，因惯却、觅雨寻云踪迹。
奈有离拆，瑶台月下，回首频思忆。
重愁叠恨，万般都在胸臆。
 >> 
词牌介绍


rhythmic: 南浦
author: 周邦彦
content:
浅带一帆风，向晚来、扁舟稳下南浦。
迢递阻潇湘，衡皋迥，斜舣蕙兰汀渚。
危樯影里，断云点点遥天暮。
菡萏里风，偷送清香，时时微度。
吾家旧有簪缨，甚顿作天涯，经岁羁旅。
羌管怎知情，烟波上，黄昏万斛愁绪。
无言对月，皓彩千里人何处。
恨无凤翼身，只待而今，飞将归去。
 >> 
词牌介绍


rhythmic: 留客住
author: 周邦彦
content:
嗟乌兔。
正茫茫、相催无定，只恁东生西没，半均寒暑。
昨见花红柳绿，处处林茂。
又睹霜前篱畔，菊散馀香，看看又还秋暮。
忍思虑。
念古往贤愚，终归何处。
争似高堂，日夜笙歌齐举。
选甚连宵彻昼，再三留住。
待拟沈醉扶上马，怎生向、主人未肯交去。


rhythmic: 长相思
author: 周邦彦
content:
夜色澄明。
天街如水，风力微冷帘旌。
幽期再偶，坐久相看才喜，欲叹还惊。
醉眼重醒。
映雕阑修竹，共数流萤。
细语轻盈。
尽银台、挂蜡潜听。
自初识伊来，便惜妖娆艳质，美眄柔情。
桃溪换世，鸾驭凌空，有愿须成。
游丝荡絮，任轻狂、相逐牵萦。
但连环不解，流水长东，难负深盟。
 >> 
词牌介绍


rhythmic: 看花回
author: 周邦彦
content:
秀色芳容明眸，就中奇绝。
细看艳波欲溜，最可惜微重，红绡轻帖。
匀朱傅粉，几为严妆时睫。
因个甚、底死嗔人，半饷斜眄费贴燮。
斗帐里、浓欢意惬。
带困眼、似开微合。
曾倚高楼望远，似指笑频，知他谁说。
那日分飞，泪雨纵横光映颊。
香罗，恐揉损，与他衫袖。


rhythmic: 看花回
author: 周邦彦
content:
蕙风初散轻暖，霁景微澄洁。
秀蕊乍开乍敛，带雨态烟痕，春思纡结。
危弦弄响，来去惊人莺语滑。
无赖处，丽日楼台，乱纷歧路思奇绝。
何计解，黏花系月。
叹冷落、顿辜佳节。
犹有当时气味，挂一缕相思，不断如发。
云飞帝国，人在天边心暗折。
语东风，共流转，谩作匆匆别。


rhythmic: 月下笛
author: 周邦彦
content:
小雨收尘，凉蟾莹彻，水光浮璧。
谁知怨抑。
静倚官桥吹笛。
映宫墙、风叶乱飞，品高调侧人未识。
想开元旧谱，柯亭遗韵，尽传胸臆。
阑干四绕，听折柳徘徊，数声终拍。
寒灯陋馆，最感平阳孤客。
夜沈沈、雁啼甚哀，片云尽卷清漏滴。
暗凝魂，但觉龙吟万壑天籁息。


rhythmic: 无闷
author: 周邦彦
content:
云作轻阴，风逗细寒，小溪冰冻初结。
更听得、悲鸣雁度空阔。
暮雀喧喧聚竹，听竹上清响风敲雪。
洞户悄，时见香消翠楼，兽煤红。
凄切。
念旧欢聚，旧约至此，方惜轻别。
又还是、离亭楚梅堪折。
暗想莺时似梦，梦里又却是，似莺时节。
要无闷，除是拥炉对酒，共谭风月。


rhythmic: 青房并蒂莲
author: 周邦彦
content:
醉凝眸。
正楚天秋晚，远岸云收。
草绿莲红，□映小汀洲。
芰荷香里鸳鸯浦，恨菱歌、惊起眠鸥。
望去帆、一派湖光，棹声咿哑橹声柔。
愁窥汴堤细柳，曾舞送莺时，锦缆龙舟。
拥倾国纤腰皓齿，笑倚楼。
空令五湖夜月，也羞照三十六宫秋。
正浪吟、不觉回桡，水花风叶两悠悠。


rhythmic: 满庭芳
author: 周邦彦
content:
山崦笼春，江城吹雨，暮天烟淡云昏。
酒旗渔市，冷落杏花村。
苏小当年秀骨，萦蔓草、空想罗裙。
潮声起，高楼喷笛，五两了无闻。
凄凉，怀故国，朝钟暮鼓，十载红尘。
似梦魂迢递，长到吴门。
闻道花开陌上，歌旧曲、愁杀王孙。
何时见、□□唤酒，同倒瓮头春。
 >> 
词牌介绍


rhythmic: 满庭芳
author: 周邦彦
content:
花扑鞭梢，风吹衫袖，马啼初趁轻装。
都城渐远，芳树隐斜阳。
未惯羁游况味，征鞍上、满目凄凉。
今宵里，三更皓月，愁断九回肠。
佳人，何处去，别时无计，同引离觞。
但唯有相思，两处难忘。
去即十分去也，如何向、千种思量。
凝眸处，黄昏画角，天远路岐长。
 >> 
词牌介绍


rhythmic: 满庭芳
author: 周邦彦
content:
白玉楼高，广寒宫阙，暮云如幛褰开。
银河一派，流出碧天来。
无数星躔玉李，冰轮动、光满楼台。
登临处，全胜瀛海，弱水浸蓬莱。
云鬟，香雾湿，月娥韵压，云冻江梅。
况餐花饮露，莫惜裴徊。
坐看人间如掌，山河影、倒入琼杯。
归来晚，笛声吹彻，九万里尘埃。
 >> 
词牌介绍


rhythmic: 花心动
author: 周邦彦
content:
帘卷青楼，东风暖，杨花乱飘晴昼。
兰袂褪香，罗帐褰红，绣枕旋移相就。
海棠花谢春融暖，偎人恁、娇波频溜。
象床稳，鸳衾谩展，浪翻红绉。
一夜情浓似酒。
香汗渍鲛绡，几番微透。
鸾困凤慵，娅姹双眉，画也画应难就。
问伊可煞□人厚。
梅萼露、胭脂檀口。
从此後、纤腰为郎管瘦。


rhythmic: 双头莲
author: 周邦彦
content:
一抹残霞，几行新雁，天染云断，红迷阵影，隐约望中，点破晚空澄碧。
助秋色。
门掩西风，桥横斜照，青翼未来，浓尘自起，咫尺凤帏，合有人相识。
叹乖隔。
知甚时恣与，同携欢适。
度曲传觞，并鞯飞辔，绮陌画堂连夕。
楼头千里，帐底三更，尽堪泪滴。
怎生向，无聊但只听消息。


rhythmic: 大有
author: 周邦彦
content:
仙骨清羸，沈腰憔悴，见傍人、惊怪消瘦。
柳无言，双眉尽日齐斗。
都缘薄幸赋情浅，许多时、不成欢偶。
幸自也，总由他，何须负这心口。
令人恨，行坐儿断了更思量，没心求守。
前日相逢，又早见伊仍旧。
却更被温存後。
都忘了、当时。
便撮、九百身心，依前待有。


rhythmic: 蓦山溪
author: 周邦彦
content:
楼前疏柳，柳外无穷路。
翠色四天垂，数峰青、高城阔处。
江湖病眼，偏向此山明，愁无语。
空凝伫。
两两昏鸦去。
平康巷陌，往事如花雨。
十载却归来，倦追寻、酒旗戏鼓。
今宵幸有，人似月婵娟，霞袖举。
杯深注。
一曲黄金缕。
 >> 
词牌介绍


rhythmic: 蓦山溪
author: 周邦彦
content:
江天雪意，夜色寒成阵。
翠袖捧金蕉，酒红潮、香凝沁粉。
帘波不动，新月淡笼明，香破豆，烛频花，减字歌声稳。
恨眉羞敛，往事休重问。
人去小庭空，有梅梢、一枝春信。
檀心未展，谁为探芳丛，消瘦尽，洗妆匀，应更添风韵。
 >> 
词牌介绍


rhythmic: 西河
author: 周邦彦
content:
长安道，潇洒西风时起。
尘埃车马晚游行，霸陵烟水。
乱鸦栖鸟夕阳中，参差霜树相倚。
到此际。
愁如苇。
冷落关河千里。
追思唐汉昔繁华，断碑残记。
未央宫阙已成灰，终南依旧浓翠。
对此景、无限愁思。
绕天涯、秋蟾如水。
转使客情如醉。
想当时、万古雄名，尽作往来人、凄凉事。


rhythmic: 瑞鹤仙
author: 周邦彦
content:
暖烟笼细柳。
弄万缕千丝，年年春色。
晴风荡无际，浓於酒、偏醉情人调客。
阑干倚处，度花香、微散酒力。
对重门半掩，黄昏淡月，院宇深寂。
愁极。
因思前事，洞房佳宴，正值寒食。
寻芳遍赏，金谷里，铜驼陌。
到而今、鱼雁沈沈无信，天涯常是泪滴。
早归来，云馆深处，那人正忆。
 >> 
词牌介绍


rhythmic: 浪淘沙
author: 周邦彦
content:
万叶战，秋声露结，雁度砂碛。
细草和烟尚绿，遥山向晚更碧。
见隐隐、云边新月白。
映落照、帘幕千家，听数声何处倚楼笛。
装点尽秋色。
脉脉。
旅情暗自消释。
念珠玉、临水犹悲感，何况天涯客。
忆少年歌酒，当时踪迹。
岁华易老，衣带宽、懊恼心肠终窄。
飞散後、风流人阻，蓝桥约、怅恨路隔。
马蹄过、犹嘶旧巷陌。
叹往事、一一堪伤，旷望极。
凝思又把阑干拍。
 >> 
词牌介绍


rhythmic: 浣溪沙慢
author: 周邦彦
content:
水竹旧院落，樱笋新蔬果。
嫩英翠幄，红杏交榴火。
心事暗卜，叶底寻双朵。
深夜归青琐。
灯尽酒醒时，晓窗明、钗横鬓。
怎生那。
被间阻时多。
奈愁肠数叠，幽恨万端，好梦还惊破。
可怪近来，传语也无个。
莫是人呵。
真个若人，却因何、逢人问我。
 >> 
词牌介绍


rhythmic: 烛影摇红
author: 周邦彦
content:
芳脸匀红，黛眉巧画宫妆浅。
风流天付与精神，全在娇波眼。
早是萦心可惯。
向尊前、频频顾眄。
几回相见，见了还休，争如不见。
烛影摇红，夜阑饮散春宵短。
当时谁会唱阳关，离恨天涯远。
争奈云收雨散。
凭阑干、东风泪满。
海棠开後，燕子来时，黄昏深院。
 >> 
词牌介绍


rhythmic: 满庭芳
author: 陈
content:
槁木形骸，浮云身世，一年两到京华。
又还乘兴，闲看洛阳花。
闻道红最好，春归後、终委泥沙。
忘言处，花开花谢，不似我生涯。
年华。
留不住，饥困寝，触处为家。
这一轮明月，本自无瑕。
随分冬裘夏葛，都不会、赤水黄芽。
谁知我，春风一拐，谈笑有丹砂。
 >> 
词牌介绍


rhythmic: 蓦山溪
author: 陈
content:
扁舟东去，极目沧波渺。
千古送残红，到如今、东流未了。
午潮方去，江月照还生，千帆起，玉绳低，枕上莺声晓。
锦囊佳句，韵压池塘草。
声遏去年云，恼离怀、馀音缭绕。
倚楼看镜，此意与谁论，一重水，一重山，目断令人老。
 >> 
词牌介绍


rhythmic: 满庭芳
author: 陈
content:
扰扰匆匆，红尘满袖，自然心在溪山。
寻思百计，真个不如闲。
浮世纷华梦影，嚣尘路、来往循环。
江湖手，长安障日，何似把鱼竿。
盘旋。
那忍去，他邦纵好，终异乡关。
向七峰回首，清泪班班。
西望烟波万里，扁舟去、何日东还。
分携处，相期痛饮，莫放酒杯悭。
 >> 
词牌介绍


rhythmic: 满庭芳
author: 陈
content:
淮叶缤纷，江烟浓淡，别尊同倒寒晖。
未逢春信，霜露惹征衣。
往事元无是处，无须待、回首知非。
春鹃语，从来劝我，常道不如归。
家山，何处近，江楼帘栋，夕卷朝飞。
问西江笋蕨，何似鲈肥。
且置华胥旧梦，忘言处、千古同时。
君知我，平生心事，相契古来稀。
 >> 
词牌介绍


rhythmic: 醉蓬莱
author: 陈
content:
问东州何处，境胜人幽，两俱难得。
狼山相望，有高堂千尺。
妙曲轰空，彩云翻袖，乐奏壶天长日。
笑我飘然，蓬窗竹户，只延山色。
拟棹觥船，径冲花浪，直造雕筵，共醺仙液。
仍乞蟠桃，向庐山亲植。
未举江帆，早逢淮雁，问故人踪迹。
远老池边，陶翁琴里，此情何极。


rhythmic: 满庭芳
author: 刘山老
content:
跛子年来，形容何似，俨然一部髭须。
世间许大，拐上做工夫。
选甚南州北县，逢著处、酒满葫芦。
醺醺醉，不知明日，何处度朝晡。
洛阳，花看了，归来帝里，一事全无。
又还与瓠羹，再作门徒。
蓦地思量下水，浪网上、芦席横铺。
呵呵笑，睢阳门外，有个大南湖。
 >> 
词牌介绍


rhythmic: 水龙吟
author: 孔夷
content:
岁穷风雪瓢零，望迷万里云垂冻。
红绡碎翦，凝酥繁缀，烟深霜重。
疏影沈波，暗香和月，横斜浮动。
怅别来，欲把芳菲寄远，还羌管、吹三弄。
寂寞玉人睡起，污残妆、不胜姣凤。
盈盈山馆，纷纷客路，相思谁共。
才与风流，赋称清艳，多情唯宋。
算襄王，枉被梨花瘦损，又成春梦。
 >> 
词牌介绍


rhythmic: 南浦
author: 孔夷
content:
风悲画角，听单于、三弄落谯门。
投宿征骑，飞雪满孤村。
酒市渐闲灯火，正敲窗、乱叶舞纷纷。
送数声惊雁，下离烟水，嘹唳度寒云。
好在半胧溪月，到如今、无处不销魂。
故国梅花归梦，愁损绿罗裙。
为问暗香闲艳，也相思、万点付啼痕。
算翠屏应是，两眉馀恨倚黄昏。
 >> 
词牌介绍


rhythmic: 惜馀春慢・选冠子
author: 孔夷
content:
弄月馀花，团风轻絮，露湿池堂春草。
莺莺恋友，燕燕将雏，惆怅睡残清晓。
还似初相见时，携手旗亭，酒香梅小。
向登临长是，伤春滋味，泪弹多少。
因甚却、轻许风流，终非长久，又说分飞烦恼。
罗衣瘦损，绣被香消，那更乱红如扫。
门外无穷路岐，天若有情，和天须老。
念高唐归梦，凄凉何处，水流云绕。


rhythmic: 鼓笛慢・水龙吟
author: 孔矩
content:
数枝凌雪乘冰，嫩英半吐琼酥点。
南州故苑，何郎遗咏，风台月观。
疏影横斜，暗香浮动，水寒云晚。
笑浮花浪蕊，娇春万里，空零落、愁莺燕。
游子寂寥暮景，向天边、几回相见。
玉人纤手，殷勤攀赠，欲行微盼。
越使归来，汉宫妆罢，昭华流怨。
念湘江梦杳，窗前疑是，此情何限。


rhythmic: 风流子
author: 李坦然
content:
东君虽不语，年华事、今岁恰如期。
向寒雨望中，晓霜清处，领些春意，开两三枝。
又不是、山桃红锦烂，溪柳绿摇丝。
别是一般，孤高风韵，绛裁纤萼，冰剪芳蕤。
清香还有意，轻飘度勾引，几句新诗。
须是放怀追赏，莫恁轻离。
更嫦娥为爱，寒光满地，故移疏影，来伴南枝。
谁道寿阳妆浅，偏入时宜。


rhythmic: 洞仙歌
author: 阮阅
content:
赵家姊妹，合在昭阳殿。
因甚人间有飞燕。
见伊底，尽道独步江南，便江北、也何曾惯见。
惜伊情性好，不解嗔人，长带桃花笑时脸。
向尊前酒底，得见些时，似恁地、能得几回细看。
待不眨眼儿、觑著伊，将眨眼底工夫，剩看几遍。
 >> 
词牌介绍


rhythmic: 蓦山溪
author: 谢逸
content:
霜清木落，深院帘栊静。
池面卷烟波，莹香水、一奁明镜。
修筠拂槛，疏翠挽婵娟，山雾敛，水云收，野阔江天迥。
红消醉玉，酒面风前醒。
罗幕护轻寒，锦屏空、金炉烬冷。
星横参昴，梅径月黄昏，清梦觉，浅眉颦，窗外横斜影。
 >> 
词牌介绍


rhythmic: 千秋岁
author: 谢逸
content:
楝花飘砌。
蔌蔌清香细。
梅雨过，苹风起。
情随湘水远，梦绕吴峰翠。
琴书倦，鹧鸪唤起南窗睡。
密意无人寄。
幽恨凭谁洗。
修竹畔，疏帘里。
歌馀尘拂扇，舞罢风掀袂。
人散後，一钩淡月天如水。
 >> 
词牌介绍


rhythmic: 汉宫春
author: 晁冲之
content:
黯黯离怀，向东门系马，南浦移舟。
薰风乱飞燕子，时下轻鸥。
无情渭水，问谁教、日日东流。
常是送、行人去後，烟波一向离愁。
回首旧游如梦，记踏青饮，拾翠狂游。
无端彩云易散，覆水难收。
风流未老，拚千金，重入扬州。
应又是、当年载酒，依前名占青楼。


rhythmic: 玉蝴蝶
author: 晁冲之
content:
目断江南千里，灞桥一望，烟水微茫。
尽锁重门，人去暗度流光。
雨轻轻，梨花院落，风淡淡、杨柳池塘。
恨偏长。
佩沈湘浦，云散高唐。
清狂。
重来一梦，手搓梅子，煮酒初尝。
寂寞经春，小桥依旧燕飞忙。
玉钩栏、凭多渐暖，金缕枕、别久犹香。
最难忘。
看花南陌，待月西厢。


rhythmic: 感皇恩
author: 晁冲之
content:
蝴蝶满西园，啼莺无数。
水阁桥南路。
凝伫。
两行烟柳，吹落一池飞絮。
秋千斜挂起，人何处。
把酒劝君，闲愁莫诉。
留取笙歌住。
休去。
几多春色，禁得许多风雨。
海棠花谢也，君知否。
 >> 
词牌介绍


rhythmic: 上林春慢
author: 晁冲之
content:
帽落宫花，衣惹御香，凤辇晚来初过。
鹤降诏飞，龙擎烛戏，端门万枝灯火。
满城车马，对明月、有谁闲坐。
任狂游，更许傍禁街，不局金锁。
玉楼人、暗中掷果。
珍帘下、笑著春衫袅娜。
素蛾绕钗，轻蝉扑鬓，垂垂柳丝梅朵。
夜阑饮散，但赢得、翠翘双。
醉归来，又重向、晓窗梳裹。


rhythmic: 汉宫春
author: 晁冲之
content:
潇洒江梅，向竹梢稀处，横两三枝。
东君也不爱惜，雪压风欺。
无情燕子，怕春寒、轻失佳期。
惟是有、南来归雁，年年长见开时。
清浅小溪如练，问玉堂何似，茅舍疏篱。
伤心故人去後，冷落新诗。
微云淡月，对孤芳、分付他谁。
空自倚，清香未减，风流不在人知。


rhythmic: 声声慢
author: 张阁
content:
长天霞散，远浦潮平，危阑注目江皋。
长记年年荣遇，同是今朝。
金銮两回命相，对清光、频许挥毫。
雍容久，正茶杯初赐，香袖时飘。
归去玉堂深夜，泥封罢，金莲一寸才烧。
帝语丁宁，曾被华衮亲褒。
如今谩劳梦想，叹尘踪、杳隔仙鳌。
无聊意，强当歌对酒怎消。
 >> 
词牌介绍


rhythmic: 水调歌头
author: 毛滂
content:
九金增宋重，八玉变秦馀。
千年清浸，洗净河洛出图书。
一段升平光景，不但五星循轨，万点共连珠。
垂衣本神圣，补衮妙工夫。
朝元去，锵环佩，冷云衢。
芝房雅奏，仪凤矫首听笙竽。
天近黄麾仗晓，春早红鸾扇暖，迟日上金铺。
万岁南山色，不老对唐虞。
 >> 
词牌介绍


rhythmic: 绛都春
author: 毛滂
content:
馀寒尚峭。
早凤沼冻开，芝田春到。
茂对诞期，天与公春向廊庙。
元工开物争春妙。
付与华多少。
召还和气，拂开霁色，未妨谈笑。
缥缈。
五云乱处，种雕菰向熟，碧桃犹小。
雨露在门，光采充闾乌亦好。
宝熏郁雾城南道。
天自锡公难老。
看公身任安危，二十四考。


rhythmic: 天香
author: 毛滂
content:
进止详华，文章尔雅，金銮恩异群彦。
尘断银台，天低鳌禁，最是玉皇香案。
燕公视草，星斗动、昭回云汉。
对罢宵分，又是金莲，烛引归院。
年来偃藩江畔。
赖湖山、慰公心眼。
碧瓦千家，少借裤襦馀暖。
黄气珠庭渐满。
望红日、长安殊不远。
缓辔端门，青春未晚。


rhythmic: 满庭芳
author: 毛滂
content:
烁石炎曦，过云急雨，院落槐午阴清。
藕花开遍，绿细一池萍。
槽下真珠溜溜，龙团破、河朔馀酲。
阑干外，梧桐叶底，金井辘轳声。
盈盈。
开雾帐，珊瑚连枕，云母围屏。
对肌肤冰雪，自有凉生。
翠袖风回画扇，拂香篆、虬尾斜横。
北窗晚，娟娟静色，竹影上帘旌。
 >> 
词牌介绍


rhythmic: 满庭芳
author: 毛滂
content:
马络青丝，障开红锦，小晴初断香尘。
芳醪满载，持烛有佳人。
飞盖西园午夜，花梢冷、云月胧明。
折还惜，留花伴月，占定可怜春。
佳人。
争插帽，已残芳树，犹缀馀英。
任红辞香散，蝶恨蜂嗔。
醉也和春戴去，深院落、初馥炉熏。
玉台畔，未教卸了，留映晚妆新。
 >> 
词牌介绍


rhythmic: 八节长欢
author: 毛滂
content:
名满人间。
记黄金殿，旧赐清闲。
才高鹦鹉赋，风懔惠文冠。
涛波何处试蛟鳄，到白头、犹守溪山。
且做龚黄样度，留与人看。
桃溪柳曲阴圆。
离唱断、旌旗却卷春还。
襦裤寄馀温，双石畔、唯闻吏胆长寒。
诗翁去，谁细绕、屈曲阑干。
从今後、南来幽梦，应随月度云端。


rhythmic: 八节长欢
author: 毛滂
content:
泽国秋深。
绣楹天近，坐久魂清。
溪山绕尊酒，云雾衣襟。
馀霞孤雁送愁眼，寄寒闺、一点离心。
杜老两峰秀处，短发疏巾。
佳人为折寒英。
罗袖湿、真珠露冷钿金。
幽艳为谁妍，东篱下、却教醉倒渊明。
君但饮，莫觑他、落日芜城。
从教夜、龙山清月，端的便解留人。


rhythmic: 蓦山溪
author: 毛滂
content:
雪空毡径，扑扑怜飞絮。
柔弱不胜春，任东风、吹来吹去。
墙阴苑外，一片落谁家，叶依依，烟郁郁，依旧如张绪。
那人拈得，吹向钗头住。
不定却飞扬，满眼前、搅人情愫。
蜂儿蝶子，教得越轻狂，隔斜阳，点芳草，断送青春暮。
 >> 
词牌介绍


rhythmic: 蓦山溪
author: 毛滂
content:
东堂先晓，帘挂扶桑暖。
画舫寄江湖，倚小楼、心随望远。
水边竹畔，石瘦藓花寒，秀阴遮，潜玉梦，鹤下渔矶晚。
藏花小坞，蝶径深深见。
彩笔赋阳春，看藻思、飘飘云半。
烟拖山翠，和月冷西窗，玻璃盏，蒲萄酒，旋落酴片。
 >> 
词牌介绍


rhythmic: 蓦山溪
author: 毛滂
content:
婵娟不老，依旧东风面。
华烛下珠，盛寒里、春光一片。
不教暮景，也似每常来，水精宫，银色界，今夜分明见。
碧街如水，人影花凌乱。
谁在柳阴中，小妆寒、落梅数点。
诗翁独倚，十二玉阑干，露，云冉冉，千嶂琉璃浅。
 >> 
词牌介绍


rhythmic: 蓦山溪
author: 毛滂
content:
梅花初谢，雪後寒微峭。
谁送一城春，绮罗香、风光窈窕。
插花走马，天近宝鞭寒，金波上，玉轮边，不是红尘道。
玻璃山畔，夜色无由到。
深下水晶帘，拥严妆、铅华相照。
珠楼缈缈，人月两婵娟，尊前月，月中人，相见年年好。
 >> 
词牌介绍


rhythmic: 水调歌头
author: 毛滂
content:
金马空故事，方朔漫多端。
三千牍在，玉殿何日赐清闲。
难恋长安锺漏，谁借青云咳唾，拂袖且东还。
笑杀长缨使，复转出秦关。
吾道在，虽不遇，面何惭。
雒阳年少，高轮难与绛侯谈。
富贵暂饶先手，尽草头秋露，掩鼻出东山。
且饱鲸鱼脍，风月过江南。
 >> 
词牌介绍


rhythmic: 水调歌头
author: 毛滂
content:
谢安涵雅量，叔夜赋刚肠。
清宵假寐，应笑长孺卧淮阳。
尽彻东平屏障，不废南楼谈咏，宴寝自凝香。
庭下一杯土，须避赤帷裳。
双石健，含古色，照新堂。
百年乔木阴下，僵立两蛟苍。
目送千山爽气，帘卷一城风月，杖屦合彷徉。
他日峨眉秀，相望隔明光。
 >> 
词牌介绍


rhythmic: 河满子
author: 毛滂
content:
急雨初收珠点。
云峰绝天半。
辘轳金井卷甘冽，帘外翠阴遮遍。
波翻水精重帘，秋在琉璃双簟。
漏永流花缓缓。
未放崦嵫晚。
红荷绿芰暮天好，小宴水亭风馆。
云乱香喷宝鸭，月冷钗横玉燕。
 >> 
词牌介绍


rhythmic: 于飞乐
author: 毛滂
content:
水边山，云畔水，新出烟林。
送秋来、双桧寒阴。
桧堂寒，香雾碧，帘箔清深。
放衙隐几，谁知共、云水无心。
望西园，飞盖夜，月到清尊。
为诗翁、露冷风清。
退红裙，云碧袖，花草争春。
劝翁强饮，莫孤负、风月留人。


rhythmic: 于飞乐
author: 毛滂
content:
记瞢腾，浓睡里，一片行云。
未多时、梦破云惊。
听辘轳，声断也，井底银瓶。
不知罗带，等闲便、结得同心。
系画船，杨柳岸，晓月亭亭。
记阳关、断韵残声。
被西风，吹玉枕，酒魄还清。
有些言语，独自个、说与谁应。


rhythmic: 于飞乐
author: 毛滂
content:
并梅兄，双蝶子，烟缕衫轻。
凤凰钗、缭绕香云。
淡梳妆，□得恁，雪腻酥匀。
揉春捻就，更是他、花与精神。
黛尖低、桃萼破，微笑轻颦。
早做成、役梦劳魂。
好风前，佳月下，莫忘行人。
扁舟去也，没个事、多样离情。


rhythmic: 最高楼
author: 毛滂
content:
微雨过，深院芰荷中。
香冉冉，绣重重。
玉人共倚阑干角，月华犹在小池东。
入人怀，吹鬓影，可怜风。
分散去、轻如云与梦，剩下了、许多风与月，侵枕簟，冷帘栊。
副能小睡还惊觉，略成轻醉早醒松。
仗行云，将此恨，到眉峰。


rhythmic: 最高楼
author: 毛滂
content:
新睡起，熏过绣罗衣。
梳洗了，百般宜。
东风淡荡垂杨院，一春心事有谁知。
苦留人，娇不尽，曲眉低。
漫良夜、月圆空好意，恐落花、流水终寄恨，悲欢往往相随。
凤台痴望双双羽，高唐愁著梦回时。
又争如，遵大路，合逢伊。


rhythmic: 花心动
author: 刘焘
content:
偏忆江南，有尘表丰神，世外标格。
低傍小桥，斜山疏篱，似向陇头曾识。
暗香孤韵冰雪里，初不怕、春寒要勒。
问桃杏贤瞒，怎生向前争得。
省共萧娘笑摘。
玉纤映琼枝，照人一色。
澹粉晕酥，多少工夫，到得寿阳宫额。
再三留待东君看，管都将、别花不惜。
但只恐、南楼又三弄笛。


rhythmic: 八宝妆
author: 刘焘
content:
门掩黄昏，画堂人寂，暮雨乍收残暑。
帘卷疏星门户悄，隐隐严城钟鼓。
空街烟暝半开，斜日朦胧，银河澄淡风凄楚。
还是凤楼人远，桃源无路。
惆怅夜久星繁，碧空望断，玉箫声在何处。
念谁伴、茜裙翠袖，共携手、瑶台归去。
对修竹、森森院宇。
曲屏香暖凝沈炷。
问对酒当歌，情怀记得刘郎否。


rhythmic: 转调满庭芳・满庭芳
author: 刘焘
content:
风急霜浓，天低云淡，过来孤雁声切。
雁儿且住，略听自家说。
你是离群到此，我共那人才相别。
松江岸，黄芦影里，天更待飞雪。
声声肠欲断，和我也、泪珠点点成血。
一江流水，流也呜咽。
告你高飞远举，前程事、永没磨折。
须知道、飘零聚散，终有见时节。


rhythmic: 满庭芳慢・满庭芳
author: 范致虚
content:
紫禁寒轻，瑶津冰泮，丽月光射千门。
万年枝上，甘露惹祥氛。
北阙华灯预赏，嬉游盛、丝管纷纷。
东风峭，雪残梅瘦，烟锁凤城春。
风光何处好，彩山万仞，宝炬凌云。
尽欢陪舜乐，喜赞尧仁。
天子千秋万岁，徵招宴、宰府师臣。
君恩重，年年此夜，长祝本嘉辰。
 >> 
词牌介绍


rhythmic: 蓦山溪
author: 周纯
content:
江南春信，望断人千里。
魂梦入花枝，染相思、同心并蒂。
鸳鸯名字，赢得一双双，无限意。
凝烟水。
念远教谁寄。
毫端写兴，莫把丹青拟。
墨客要卿卿，想临池、等闲梳洗。
香衣黯淡，元不缁尘，怜缟袂。
东风里。
只恐于飞起。
 >> 
词牌介绍


rhythmic: 满庭霜・满庭芳
author: 周纯
content:
脂泽休施，铅华不御，自然林下真风。
欲窥馀韵，何处问仙踪。
路厌横桥夜雪，看暗淡、残月朦胧。
无言处，丹青莫拟，谁寄染毫工。
遥通。
尘外信，寒生墨晕，依约形容。
似疏疏斜影，蘸水摇空。
收入云窗雾箔，春不老、芳意无穷。
梨花雨，飘零尽也，难入梦魂中。


rhythmic: 满路花・促拍满路花
author: 廖刚
content:
雨霁烟波阔，雁度陇云愁。
西风庭院不胜秋。
桂华光满，偏照最高楼。
东山携妓约，故人千里，夜来为舣仙舟。
明眸皓齿，歌舞总名流。
恼人情态物中忧。
阳春一曲，谁把万金酬。
便好拚沈醉，此夕娥，共须著意攀留。


rhythmic: 蓦山溪
author: 廖刚
content:
论长校短，总是非闲誉。
光景百年中，似难留、长江东去。
随缘游戏，触□寄高情，西楼月，北窗风，鹆尊前舞。
故人襟韵，千里心相许。
飞骑趁花时，正名园、揉风洗雨。
玻璃潋滟，聊共醉红裙，阳春曲，碧云词，慷慨怀千古。
 >> 
词牌介绍


rhythmic: 念奴娇
author: 赵鼎臣
content:
旧游何处，记金汤形胜，蓬瀛佳丽。
渌水芙蓉，元帅与宾僚，风流济济。
万柳庭边，雅歌堂上，醉倒春风里。
十年一梦，觉来烟水千里。
惆怅送子重游，南楼依旧不，朱阑谁倚。
要识当时，惟是有明月，曾陪珠履。
量减杯中，雪添头上，甚矣吾衰矣。
酒徒相问，为言憔悴如此。
 >> 
词牌介绍


rhythmic: 玉漏迟
author: 韩嘉彦
content:
杏香消散尽，须知自昔，都门春早。
燕子来时，绣陌乱铺芳草。
蕙圃妖桃过雨，弄笑脸、红筛碧沼。
深院悄。
绿杨巷陌，莺声争巧。
早是赋得多情，更遇酒临花，镇辜欢笑。
数曲阑干，故国谩劳凝眺。
汉外微云尽处，乱峰锁、一杆修竹。
间琅，东风泪零多少。
 >> 
词牌介绍


rhythmic: 醉蓬莱
author: 谢
content:
望晴峰染黛，暮霭澄空，碧天银汉。
圆镜高飞，又一年秋半。
皓色谁同，归心暗折，听唳云孤雁。
问月停杯，锦袍何处，一尊无伴。
好在南邻，诗盟酒社，刻烛争成，引觞愁缓。
今夕楼中，继阿连清玩。
饮剧狂歌，歌终起舞，醉冷光凌乱。
乐事难穷，疏星易晓，又成浩叹。


rhythmic: 念奴娇
author: 谢
content:
绿云影里，把明霞、织就千重文绣。
紫腻红骄扶不起，好是未开时候。
半怯新寒，半宜晴色，养得胭脂透。
小亭人静。
嫩莺啼破清昼。
犹记携手芳阴，一枝斜带艳，娇波双秀。
小语轻怜花总见，争得似花长久。
醉浅休归，夜深同睡，明月还相守。
免叫春去，断肠空叹诗瘦。
 >> 
词牌介绍


rhythmic: 满庭芳
author: 沈蔚
content:
柳与堤回，桥随波转，望中如在蓬莱。
水禽高下，烟雾敛还开。
认是仙翁住处，都不见、一点尘埃。
壶天晚，清寒带雪，光景自徘徊。
高才。
廊庙手，当年平步，直到尧阶。
况今朝调鼎，尤待盐梅。
只恐身闲不久，难留恋、花月楼台。
看新岁，春风且送，五马过江来。
 >> 
词牌介绍


rhythmic: 满庭芳
author: 沈蔚
content:
雪底寻梅，冰痕观水，晚来天气尤寒。
渐闻歌笑，轻暖发春妍。
赏尽十洲新景，依稀见、三岛风烟。
判深夜，一年月色，只是这般圆。
熙然。
千里地，何妨载酒，频上湖船。
况坐中高客，不日朝天。
须信人间好处，没个事、胜得尊前。
东风近，侵寻桃李，别做醉夤缘。
 >> 
词牌介绍


rhythmic: 满庭芳
author: 沈蔚
content:
疏木藏钟，轻烟笼角，几家帘幕灯光。
暮砧声断，空壁锁寒蜇。
入袂西风阵阵，彻醉骨、都不胜凉。
栏干外，依稀嫩竹，月色冷如霜。
仙乡。
何处是，云深路杳，不念刘郎。
但画桥流水，依旧垂杨。
要见时时便是，一向价、只作寻常。
争知道，愁肠泪眼，独自个重阳。
 >> 
词牌介绍


rhythmic: 梦玉人引
author: 沈蔚
content:
旧追游处，思前事、俨如昔。
过尽莺花，横雨暴风初息。
杏子枝头，又自然、别是般天色。
好傍垂杨，系画船桥侧。
小欢幽会，一霎时、光景也堪惜。
对酒当歌，故人情分难觅。
水远山长，不成空相忆。
这归去重来，又却是、几时来得。


rhythmic: 蓦山溪
author: 沈蔚
content:
想伊不住。
船在蓝桥路。
别语未甘听，更拟问、而今是去。
门前杨柳，几日转西风，将行色，欲留心，忽忽城头鼓。
一番幽会，只觉添愁绪。
邂逅却相逢。
又还有、此时欢否。
临岐把酒，莫惜十分斟，尊前月，月中人，明夜知何处。
 >> 
词牌介绍


rhythmic: 汉宫春
author: 沈蔚
content:
别酒初醒。
似一番梦觉，屈指堪惊。
犹疑送消寄息，遇著人听。
当初唤作，据眼前、略略看承。
及去了，从头想伊，心下始觉宁宁。
黄昏画角重城。
更伤高念远，怀抱何胜。
良时好景，算来半为愁生。
幽期暂阻，便就中、月白风清。
千万计，年年断除不得，是这些情。


rhythmic: 倾杯・倾杯乐
author: 沈蔚
content:
梅英弄粉。
尚浅寒、腊雪消未尽。
布彩箔、层楼高下，灯火万点，金莲相照映。
香径纵横，听画鼓、声声随步紧。
渐霄汉无云，月华如水，夜久露清风迅。
轻车趁马，微尘杂雾，带晓色、绮罗生润。
花阴下、瞥见仍回，但时闻、笑音中香阵阵。
奈酒阑人困。
残漏里、年年馀恨。
归来沈醉何处，一片笙歌又近。


rhythmic: 柳初新
author: 沈蔚
content:
楚天来驾春相送。
半醉侧、花冠重。
瑶台清宴，群仙戏手，剪出彩衣犹动。
谁拂瑶琴巧弄。
舞丹山、三千雏凤。
艳冶轻盈放纵。
倚东风、从来遍宠。
桃花溪上，相思未断，愁掩五云真洞。
算曾揖、飞鸾双控。
等闲入、襄王春梦。


rhythmic: 千秋岁
author: 惠洪
content:
半身屏外。
睡觉唇红退。
春思乱，芳心碎。
空馀簪髻玉，不见流苏带。
试与问，今人秀整谁宜对。
湘浦曾同会。
手搴轻罗盖。
疑是梦，今犹在。
十分春易尽，一点情难改。
多少事，却随恨远连云海。
 >> 
词牌介绍


rhythmic: 水调歌头
author: 吕颐浩
content:
一片苍崖璞，孕秀自天锺。
浑如暖烟堆里，乍放力犹慵。
疑是犀眠海畔，贪玩烂银光彩，精魄入蟾宫。
泼墨阴云妒，蟾影淡朦胧。
沩山颂，戴生笔，写难穷。
些儿造化，凭谁细与问元工。
那用牧童鞭索，不入千群万队，扣角起雷同。
莫怪作诗手，偷入锦囊中。
 >> 
词牌介绍


rhythmic: 水调歌头
author: 葛胜仲
content:
夜泛南溪月，光影冷涵空。
棹飞穿碎金电，翻动水精宫。
横管何妨三弄，重醑仍须一斗，知费几青铜。
坐久桂花落，襟袖觉香浓。
庾公阁，子猷舫，兴应同。
从来好景良夜，我辈敢情锺。
但恐仙娥川後，嫌我尘容俗状，清境不相容。
击汰同情赏，赖有紫溪翁。
 >> 
词牌介绍


rhythmic: 水调歌头
author: 葛胜仲
content:
下濑惊船驶，挥麈恐尊空。
谁吹尺八寥亮，嚼徵更含宫。
坐爱金波潋滟，影落蒲萄涨绿，夜漏尽移铜。
回棹携红袖，一水带香浓。
坐中客，驰隽辩，语无同。
青鞋黄帽，此乐谁肯换千锺。
岩壑从来无主，风月故应长在，赏不待先容。
羽化寻烟客，家有左仙翁。
 >> 
词牌介绍


rhythmic: 水调歌头
author: 葛胜仲
content:
胜友欣倾盖，羁宦懒书空。
爱君笔力清壮，名已在蟾宫。
萧散英姿直上，自有练裙葛帔，岂待半通铜。
长短作新语，墨纸似鸦浓。
山吐月，溪泛艇，率君同。
吾侪轰饮文字，乐不在歌锺。
今夜长风万里，且倩泓澄浩荡，一为洗尘容。
世上闲荣辱，都付寒边翁。
 >> 
词牌介绍


rhythmic: 满庭霜・满庭芳
author: 葛胜仲
content:
百不为多，一不为少，阿谁昔仕吾邦。
共推任笔，洪鼎力能扛。
不为桃花禄米，雠书倦、一苇横江。
招寻处，徒行曳杖，曾不拥麾幢。
山川，真大好，鱼矶无恙，密岭难双。
听讼诉多就，樵坞僧窗。
岁月音容远矣，风流在、遐想心降。
云烟路，搜奇吊古，时为酹空缸。


rhythmic: 醉蓬莱
author: 葛胜仲
content:
望葱葱佳气，虹渚祥开，斗枢光绕。
析木天津，正灵晖腾照。
鹭缀分班，象胥交贡，奉御觞清晓。
玉殿寒轻，金徒漏永，瑞炉烟袅。
万宇均欢，示慈颁燕，寿祝南山，庆均凫藻。
缥缈红云，望九重天表。
舞兽锵洋，鳌欣戴，度管弦声杳。
历草长新，蟠桃永秀，与天难老。


rhythmic: 蓦山溪
author: 葛胜仲
content:
望云门外。
油壁如流水。
空巷逐朱幡，步春风、香河七里。
冶容炫服，摸石道宜男，穿翠霭，度飞桥，影在清漪里。
秦头楚尾。
千古风流地。
试问汉江边，有解佩、行云旧事。
主人是客，一笑强颁春，烧灯後，赏花前，遥忆年年醉。
 >> 
词牌介绍


rhythmic: 蓦山溪
author: 葛胜仲
content:
春风野外。
卵色天如水。
鱼戏舞绡纹，似出听、新声北里。
追风骏足，千骑卷高冈，一箭过，万人呼，雁落寒空里。
天穿过了，此日名穿地。
横石俯清波。
竞追随、新年乐事。
谁怜老子，使得暂遨游，争捧手，乍凭肩，夹道游人醉。
 >> 
词牌介绍


rhythmic: 满庭芳
author: 吴则礼
content:
声促铜壶，灰飞玉，梦惊偷换年华。
江南芳信，疏影月横斜。
又喜椒觞到手，宝胜里、仍翦金花。
钗头燕，妆台弄粉，梅额故相夸。
隼，人未老，东风袅袅，已傍高牙。
渐园林月永，叠鼓凝笳。
小字新传秀句，歌扇底、深把流霞。
聊行乐，他时画省，归近紫皇家。
 >> 
词牌介绍


rhythmic: 满庭芳
author: 吴则礼
content:
玉垒尊，清秋关塞，正宜催唤香醪。
凉风吹帽，横槊试登高。
相见征西旧事，龙山会、宾主俱豪。
来群雁，凉生画角，红叶聚亭皋。
南洲、应好在，长关梦眼，天际云涛。
有一簪黄菊，两鬓霜毛。
快把金荷共倒，凝望久、只遣魂消。
君须听，新翻燕乐，馀韵响檀槽。
 >> 
词牌介绍


rhythmic: 木兰花慢
author: 吴则礼
content:
尽晴春自老，乍翠、出清流。
望杳杳飞旌，翩翩戍骑，初过边头。
幽花尚猗短岸，渐鸣禽、唤友绕行。
端有雕戈锦领，竟驰袅骅骝。
凝眸。
雁入长天，羌管罢、陇云愁。
共解鞍临水，雷惊电散，雪溅霜浮。
玉觞正风味好，对幽香、堕蕊且消忧。
莫以纶巾羽扇，便忘绿浦沧洲。


rhythmic: 红楼慢
author: 吴则礼
content:
声慑燕然，势压横山，镇西名重榆塞。
干霄百雉朱阑下，极目长河如带。
玉垒凉生过雨，帘卷晴岚凝黛。
有城头、钟鼓连云，殷春雷天外。
长啸，畴昔驰边骑。
听陇底鸣笳，风搴双旆。
霜髯飞将曾百战，欲掳名王朝帝。
锦带吴钩未解，谁识凭栏深意。
空沙场，牧马萧萧晚无际。


rhythmic: 声声慢
author: 吴则礼
content:
林塘朱夏，雨过斑斑，绿苔绕地初遍。
叶底雏莺，犹记日斜春晚。
芙蕖靓妆红粉，傍高荷、闲倚歌扇。
轻风起，纹滟滟，翠生波面。
可是追凉月下，清坐久，微云屡遮星汉。
露湿纶巾，遥望玉清台殿。
白头共论胜事，须偿五湖深愿。
南枝好，有南飞乌鹊，绕枝低转。
 >> 
词牌介绍


rhythmic: 水龙吟
author: 吴则礼
content:
秋生泽国，无边落木，又作萧萧下。
澄江过雨，凉飙吹面，黄花初把。
苍鬓羁孤，粗营鸡黍，浊醪催贳。
对斜斜露脚，寒香正好，幽人去、空惊咤。
头上纶巾醉堕，要猗眠、水云萦舍。
牵衣儿女，归来欢笑，仍邀同社。
月底蓬门，一株江树，悲虫鸣夜。
把茱萸细看，牛山底事，强成沾洒。
 >> 
词牌介绍


rhythmic: 洞仙歌
author: 赵子发
content:
荒山明月，下有云来去。
深夜纤毫静可数。
问古今底事，留此空光，修月户、犹是当年玉斧。
思君持羽扇，来伴微吟，水佩风环饮松露。
待勾漏丹成，约与轻飞，人间世、不知归处。
更长啸、馀声振林溪，见乱红惊飞，半岩花雨。
 >> 
词牌介绍


rhythmic: 念奴娇
author: 徐俯
content:
素光练静，照青山隐隐，修眉横绿。
鹊楼高天似水，碧瓦寒生银粟。
万丈辉光，奔云涌雾，飞过卢鸿屋。
更无尘翳，皓然冷浸梧竹。
因念鹤发仙翁，当时曾共赏，紫岩飞瀑。
对影三人聊痛饮，一洗闲愁千斛。
斗转参移，翻然归去，万里骑黄鹄。
一川霜晓，叫云吹断横玉。
 >> 
词牌介绍


rhythmic: 绿头鸭・多丽
author: 王安中
content:
魏都雄，凤皇飞观云间。
佩麟符、荀池元老，暂辞西省仙班。
憩甘棠、地澄远籁，咏华黍、河卷惊澜。
碧草萋迷，丹毫冷落，圜扉铃索镇长闲。
绣筵展、三台星近，锵玉韵珊珊。
金尊滟、新醅方荐，薄暑初残。
政成时、欢馀客散，後园朱户休关。
度秋风、画阑枕水，挂夜月、雕栏骑山。
锦帐笼香，鸾钗按曲，琵琶双转语绵蛮。
劝行□、傍眉黄气，先报衮衣还。
登庸际，应褒旧德，喜动天颜。


rhythmic: 北山移文哨遍・哨遍
author: 王安中
content:
世有达人，潇洒出尘，招隐青霄际。
终始追。
游览老山栖。
藐千金、轻脱如屣。
彼假容江皋，滥巾云岳，缨情好爵欺松桂。
观向释谈空，寻真讲道，巢由何足相拟。
待诏书来起便驺驰。
席次早焚烈芰荷衣。
敲朴喧喧，牒诉匆匆，抗颜自喜。
嗟明月高霞，石径幽绝谁回睇。
空怅猿惊处，凄凉孤鹤嘹唳。
任列壑争讥。
众蜂竦诮，林惭涧愧移星岁。
方浪神京，腾装魏阙，徘徊经过留憩。
致草堂灵怒蒋侯麾。
扃岫幌、驱烟勒新移。
忍丹崖碧岭重滓。
鸣湍声断深谷，逋客归何计。
信知一逐浮荣，便丧素守，身成俗士。
伯鸾家有孟光妻。
岂逡巡、眷恋名利。


rhythmic: 御街行
author: 王安中
content:
清霜飞入蓬莱殿。
别进云裘软。
却回宸虑念多寒，诏语日边亲遣。
冰蚕绵厚，金雕锦好，永夜缝宫线。
红旌绛旆迎星传。
喜气欢声远。
庙堂勋旧使台贤，领袖坐中争绚。
天香馥郁，君恩岁岁，一醉春生面。
 >> 
词牌介绍


rhythmic: 玉蝴蝶
author: 王安中
content:
御水毂纹风皱，画桥横处，沙路晴时。
曲坞藏春，朱户翠竹参差。
过墙花、娇无限思，笼槛柳、低不胜垂。
海棠枝。
为东君爱，未敢离披。
迟迟。
日华融丽，悠扬丝管，掩冉旌旗。
喜入繁红，坐来开尽不须吹。
听莺迁、还思上苑，约凤浴、应展新池。
促归期。
燕飞蝶舞，特地熙熙。


rhythmic: 水龙吟
author: 王安中
content:
魏台长乐坊西，画桥倒影烟堤远。
东风与染，揉蓝春水，湾环清浅。
浴鹭翘莎，戏鱼吹絮，落红漂卷。
为游人盛踪，兰舟彩舫，飞轻棹、凌波面。
乐事年来乍见。
趁旌旗、谷莺娇啭。
追随况有，疏帘珠袖，浓香绀。
萧寺高亭，茂林斜照，且留芳宴。
看韶华烂向，尊前放手，作梨花晚。
 >> 
词牌介绍


rhythmic: 洞仙歌
author: 王安中
content:
深庭夜寂，但凉蟾如昼。
鹊起高槐露华透。
听曲楼玉管，吹彻伊州，金钏响，轧轧朱扉暗扣。
迎人巧笑道，好个今宵，怎不相寻暂携手。
见淡净晚妆残，对月偏宜，多情更、越饶纤瘦。
早促分飞霎时休，便恰似阳台，梦云归後。
 >> 
词牌介绍


rhythmic: 沁园春
author: 张继先
content:
劫运将新，天书降恩，圣师命魔。
正阴阳错忤，鬼神淆混，依凭城市，绵亘山河。
杀气闭空，阴容夺昼，万姓罹殃日已多。
青城上，见琉璃高座，忽起巍峨。
群妖忿怒扬戈。
竞奔走、攻山若舞梭。
感神光一瞬，龙催虎陷，威音一动，电掣霆呵。
立活化民，摄邪归正，生息熙熙享太和。
风云静，见天连碧汉，月浸澄波。
 >> 
词牌介绍


rhythmic: 沁园春
author: 张继先
content:
真一长存，太虚同体，妙门自开。
既混元初判，两仪布景，复还根本，全籍灵台。
浩气冲开，谷神滋化，渐觉神光空际来。
幽绝处，听龙吟虎啸，蓦地风雷。
奇哉。
妙道难猜。
鲜点化、愚迷成大材。
试与君说破，分明状似，蚌含渊月，秋兔怀胎。
壮志男儿，当年高士，莫把身心惹世埃。
功成後，任身居紫府，名列仙阶。
 >> 
词牌介绍


rhythmic: 沁园春
author: 张继先
content:
急急修行，细算人生，能有几时。
任万般千种风流好，柰一朝身死，不免抛离。
蓦地思量，死生事大，使我心如刀剑挥。
难留住，那金乌箭疾，玉兔梭飞。
早觉悟、莫教迟。
我清净、谁能婚少妻。
便假饶月里，娥见在，从他越国，有貌西施。
此个风流，更无心恋，且放宽怀免是非。
蓬莱路，仗三千行满，独跨鸾归。
 >> 
词牌介绍


rhythmic: 沁园春
author: 张继先
content:
况有夷途，正透元关，众所共传。
愿万魔披散，诸尘荡尽，琴心和雅，天性清圆。
未信凡流，可回高步，留恋形声情更延。
真消息，定如何唤醒，聊证言诠。
虽由宿命因缘。
达士何曾无慨然。
算尽专为妙，闲多乐少，一成潇洒，永绝忧煎。
影照澄潭，声流虚谷，业火消亡睹瑞莲。
安平泰，看坚完如地，长久如天。
 >> 
词牌介绍


rhythmic: 满庭芳
author: 张继先
content:
闲里工夫，无中妙用，切休拟议参详。
龙降虎伏，真土自中黄。
行动起居寝食，随缘度、莫动真阳。
归根处，神凝脉住，玉界发天光。
风高，鹏翼远，水深舟运，物理昭彰。
但明心是道，专役天罡。
信口呼神招鬼，和谷、不是颠狂。
痴迷者，风霆在手，应用反乖张。
 >> 
词牌介绍


rhythmic: 满庭芳
author: 张继先
content:
心境双清，古今同乐，胜缘休道无媒。
天门高妙，应仗至人开。
岂比寻常意绪，方寸地、不贮纤埃。
仍须信，金坚石确，一志断无回。
真元，真可爱，真师真友，且喜无猜。
就中更脱洒，不顾形骸。
可是正容而悟，凭真趣、改易凡胎。
神明会，尘缨世网，莫共话由来。
 >> 
词牌介绍


rhythmic: 满庭芳
author: 张继先
content:
调理三关，安和四体，静无忧扰相煎。
太微冥契，元始语诸仙。
玉宇重修妙典，西台□、南岳题篇。
崇□好，身田在世，心向太清天。
云边。
曾降圣，金坛夜拜，高驾留连。
论琼华灵液，形与神全。
形体须凭妙气，神来舍、黄阙丹田。
真精旨，明光辅相，天地保长年。
 >> 
词牌介绍


rhythmic: 洞仙歌
author: 张继先
content:
孤峰绝顶，更无人能到。
万里虚空没边徼。
正秋高景静，雾扫云收，风露里，惟有月华高照。
浮生纷过客，好天良夜，醉舞狂歌错昏晓。
有谁知、一性圆满恒河，亘万古、光明不老。
竞对月、论利与谈名，全不想驹阴，暗催年少。
 >> 
词牌介绍


rhythmic: 瑶台月
author: 张继先
content:
天开景运。
记建武中兴，炎刘重盛。
明良际会，八表风调雨顺。
任一时、岳降生申，正千载、河清诞圣。
祥云拥，流霞映。
飞仙拱，魁星炯。
佳应是、师真毓瑞，人天交庆。
蘅薇香满元宵景。
耀天目、神光如镜。
见龙章凤质，降伏群魔归正。
禀玄元、立教开先，悟至道、心空神领。
昌元嗣，明真镜。
同无有，怡清净。
绵永度，三途六道，神仙同证。


rhythmic: 喜迁莺
author: 张继先
content:
深源密坞，问牧竖樵童，俱迷方所。
蓬纵横，龙蛇出没，玉峡搀空无路。
不恋雁塔荣名，解守鱼渊寒素。
这勤苦。
但坚心自有，神灵呵护。
猛悟。
无回顾。
一点虚明，万劫无今古。
胎息根深，灵泉穴秘，静里运调阳火。
莫问地久天长，管取收因结果。
休轻负。
把天谷真机，与君说破。
 >> 
词牌介绍


rhythmic: 喜迁莺
author: 张继先
content:
情缠识缚，欢时人不悟，酒中真乐。
纵欲招愆，迷心失行，却道为他狂药。
须信醉舞狂歌，也有良知真觉。
无倚泊。
任暖气同流，三关三络。
落魄。
清闲客。
醉乡深处，风月长酬酢。
空花消亡，光明显露，人我自皆忘却。
不问市酝村醪，尽可浅斟低酌。
从鄙薄。
竞口口谈醒，言言成错。
 >> 
词牌介绍


rhythmic: 雪夜渔舟
author: 张继先
content:
晚风歇。
谩自棹扁舟，顺流观雪。
山耸瑶峰，林森玉树，高下尽无分别。
性情澄彻。
更没个、故人堪说。
恍然身世，如居天上，水晶宫阙。
万尘声影绝。
透尘空无外，水天相接。
浩气冲盈，真宫深厚，永夜不愁寒冽。
愧怜鄙劣。
只解道、赴炎趋热。
停桡失笑，知心都付，野梅江月。


rhythmic: 春从天上来
author: 张继先
content:
王土平平。
正海息波澜，岳敛云烟。
三景虚明，八表澄清，一月普照诸天。
有流霞洞焕，映黍珠、徐下空玄。
绝形言。
见千真拱极，万气朝元。
当时鹤鸣夜半，感真符宝篆，特地清传。
碧湛龙文，红凝龟篆，绛衣舞鬣蹁跹。
计功成果就，无真教、郭景飞仙。
已千年。
亘灯灯续焰，光朗无边。


rhythmic: 风入松
author: 张继先
content:
深耕易耨寸田中。
看真个英雄。
夜来犹上星台望，全不厌、水绿云红。
便是清交素友，频相视、笑晴空。
玉阶瑶翠重重。
带萱草葱葱。
流霞尽饮何辞醉，更休数、尘里千锺。
晓夜朝元去也，怎忍舍、大夫松。
 >> 
词牌介绍


rhythmic: 摸鱼儿
author: 张继先
content:
甚山灵、斗奇夸巧，悬峰遥献形似。
仓船炉灶无封闭，零落车罗机履。
山临水。
任瓮杵、辘轳厩架俱闲毁。
床棺尘委。
更乐隐棋休，料闲真隐，三教忘宾主。
人都语，二十四岩佳致。
来往溯流观指。
目前景相纷虚幻，神仙家在何许。
君莫取。
这身世、山林朝市随缘遇。
休论诡异。
但总绝情缘，一空妍丑，觌面先寻你。
 >> 
词牌介绍


rhythmic: 水调歌头
author: 张继先
content:
高真留妙诀，达士济群迷。
心清行洁，天人凡圣尽皈依。
不在搬精运气，不在飞罡蹑斗，心乱转狐疑。
但要除邪妄，心地合神祗。
悟真空，离世网，绝关机。
养吾浩气，驱雷役电震天威。
混合百神归一，一念通天彻地，方始了无为。
叱咤生风雨，玩世挟明时。
 >> 
词牌介绍


rhythmic: 贺新郎
author: 叶梦得
content:
睡起啼莺语。
掩青苔、房栊向晚，乱红无数。
吹尽残花无人见，惟有垂杨自舞。
渐暖霭、初回轻暑。
宝扇重寻明月影，暗尘侵、尚有乘鸾女。
惊旧恨，遽如许。
江南梦断横江渚。
浪黏天、葡萄涨绿，半空烟雨。
无限楼前沧波意，谁采苹花寄取。
但怅望、兰舟容与。
万里云帆何时到，送孤鸿、目断千山阻。
谁为我，唱金缕。
 >> 
词牌介绍


rhythmic: 水调歌头
author: 叶梦得
content:
渺渺楚天阔，秋水去无穷。
两淮不辨牛马，轻浪舞回风。
独倚高台一笑，圉圉游鱼来往，还戏此波中。
危栏对千里，落日照澄空。
子非我，安知我，意真同。
鹏飞鲲化何有，沧海漫冲融。
堪笑溪遣老，白首直钩溪畔，岁晚忽衰翁。
功业竟安在，徒自兆非熊。
 >> 
词牌介绍


rhythmic: 水调歌头
author: 叶梦得
content:
霜降碧天静，秋事促西风。
寒声隐地，初听中夜入梧桐。
起瞰高城回望，寥落关河千里，一醉与君同。
叠鼓闹清晓，飞骑引雕弓。
岁将晚，客争笑，问衰翁。
平生豪气安在，沈领为谁雄。
何似当筵虎士，挥手弦声响处，双雁落遥空。
老矣真堪愧，回首望云中。
 >> 
词牌介绍


rhythmic: 水调歌头
author: 叶梦得
content:
江海渺千里，飘荡叹流年。
等闲匹马相过，乘兴却け然。
十载悲欢如梦，抚掌惊呼相语，往事尽飞烟。
此会真难偶，此醉且留连。
酒方半，谁轻使，动离弦。
我歌未阕公去，明日复山川。
空有高城危槛，缥缈当筵清唱，馀响落尊前。
细雨黄花後，飞雁点遥天。
 >> 
词牌介绍


rhythmic: 水调歌头
author: 叶梦得
content:
修眉扫遥碧，清镜走回流。
堤外柳烟深浅，碧瓦起朱楼。
分付平云千里，包卷骚人遗思，春色入帘钩。
桃李尽无语，波影动兰舟。
念谢公，平生志，在沧洲。
登临漫怀风景，佳处每难酬。
却叹从来贤士，如我与公多矣，名迹竟谁留。
惟有尊前醉，何必问消忧。
 >> 
词牌介绍


rhythmic: 水调歌头
author: 叶梦得
content:
今古几流转，身世两奔忙。
那知一丘一壑，何处不堪藏。
须信超然物外，容易扁舟相踵，分占水云乡。
雅志真无负，来日故应长。
问骐骥，空矫首，为谁昂。
冥鸿天际，尘事分付一轻芒。
认取骚人生此，但有轻蓬短楫，多制芰荷裳。
一笑陶彭泽，千载贺知章。
 >> 
词牌介绍


rhythmic: 水调歌头
author: 叶梦得
content:
河汉下平野，香雾卷西风。
倚空千嶂横起，银阙正当中。
常恨年年此夜，醉倒歌呼谁和，何事偶君同。
莫恨岁华晚，容易感梧桐。
揽清影，君试与，问天公。
遥知玉斧初斫，重到广寒宫。
付与孤光千里，不遣微云点缀，为我洗长空。
老去狂犹在，应未笑衰翁。
 >> 
词牌介绍


rhythmic: 水调歌头
author: 叶梦得
content:
秋色渐将晚，霜信报黄花。
小窗低户深映，微路绕斜。
为问山翁何事，坐看流年轻度，拚却鬓双华。
徙倚望沧海，天净水明霞。
念平昔，空飘荡，遍天涯。
归来三径重扫，松竹本吾家。
却恨悲风时起，冉冉云间新雁，边马怨胡笳。
谁似东山老，谈笑静胡沙。
 >> 
词牌介绍


rhythmic: 八声甘州
author: 叶梦得
content:
故都迷岸草，望长淮、依然绕孤城。
想乌衣年少，芝兰秀发，戈戟云横。
坐看骄兵南渡，沸浪骇奔鲸。
转盼东流水，一顾功成。
千载八公山下，尚断崖草木，遥拥峥嵘。
漫云涛吞吐，无处问豪英。
信劳生、空成今古，笑我来、何事怆遗情。
东山老，可堪岁晚，独听桓筝。


rhythmic: 八声甘州
author: 叶梦得
content:
又新正过了，问东风、消息几时来。
笑春工多思，留连底事，犹未轻回。
应为瑶刀裁翦，容易惜花开。
试向湖边望，几处寒梅。
好是绿莎新径，剩安排芳意，特地重栽。
便从今追赏，莫遣暂停杯。
有千株、深红浅白，倩缓歌、急管与相催。
凭看取，暖烟细霭，先到高台。


rhythmic: 八声甘州
author: 叶梦得
content:
问浮家泛宅，自玄真、去後有谁来。
漫烟波千顷，云峰倒影，空翠成堆。
可是溪山无主，佳处却徘徊。
暮雨卷晴野，落照天开。
老去馀生江海，伴远公香火，犹有宗雷。
便何妨元亮，携酒间相陪。
寄清谈、芒鞋筇杖，更尽驱、风月入尊。
江村路，我歌君和，莫棹船回。


rhythmic: 八声甘州
author: 叶梦得
content:
寄知还倦鸟，对飞云、无心两难齐。
漫飘然欲去，悠然且止，依旧山西。
十亩荒园未遍，趁雨却锄犁。
敢忘邻翁约，有酒同携。
况是岩前新创，带小轩横绝，松桂成蹊。
试凭高东望，云海与天低。
送沧波、浮空千里，照断霞、明灭卷晴霓。
君休笑，此生心事，老更沈迷。


rhythmic: 念奴娇
author: 叶梦得
content:
故山渐近，念渊明归意，け然论谁。
归去来兮秋已老，松菊三径犹存。
稚子欢迎，飘飘风袂，依约旧衡门。
琴书萧散，更欣有酒盈尊。
惆怅萍梗无根，天涯行已遍，空负田园。
去矣何之窗户小，容膝聊倚南轩。
倦鸟知还，晚云遥映，山气欲黄昏。
此还真意，故应欲辨忘言。
 >> 
词牌介绍


rhythmic: 念奴娇
author: 叶梦得
content:
洞庭波冷，望冰轮初转，沧海沈沈。
万顷孤光云阵卷，长笛吹破层阴。
汹涌三江，银涛无际，遥带五湖深。
酒阑歌罢，至今鼍怒龙吟。
回首江海平生，漂流容易散，佳期难寻。
缥缈高城风露爽，独倚危栏重临。
醉倒清尊，娥应笑，犹有向来心。
广寒宫殿，为予聊借琼林。
 >> 
词牌介绍


rhythmic: 念奴娇
author: 叶梦得
content:
云峰横起，障吴关三面，真成尤物。
倒卷回潮目尽处，秋水黏天无壁。
绿鬓人归，如今虽在，空有千茎雪。
追寻如梦，满馀诗句犹杰。
闻道尊酒登临，孙郎终古恨，长歌时发。
万里云屯瓜步晚，落日旌旗明灭。
鼓吹风高，画船遥想，一笑吞穷发。
当时曾照，更谁重问山月。
 >> 
词牌介绍


rhythmic: 满庭芳
author: 叶梦得
content:
麦陇如云，清风吹破，夜来疏雨才晴。
满川烟草，残照落微明。
缥渺危栏曲槛，遥天尽、日脚初平。
青林外，参差暝霭，萦带远山横。
孤城。
春雨过，绿阴是处，时有莺声。
问落絮游丝，毕竟何成。
信步苍苔绕遍，真堪付、闲客闲行。
微吟罢，重回皓首，江海渺遗情。
 >> 
词牌介绍


rhythmic: 满庭芳
author: 叶梦得
content:
枫落吴江，扁舟摇荡，暮山斜照催晴。
此心长在，秋水共澄明。
底事经年易判，惊遗恨、悄悄难平。
临风处，佳人万里，霜笛与谁横。
长城。
谁敢犯，知君五字，元有诗声。
笑茅舍何时，归计真成。
绿鬓朱颜老尽，柴车在、行即终行。
聊相待，狂歌醉舞，虽老未忘情。
 >> 
词牌介绍


rhythmic: 满庭芳
author: 叶梦得
content:
一曲离歌，烟村人去，马头微雪新晴。
隔年光景，回首近清明。
断送残花又老，春波净、湖水初平。
谁重到，雕阑尽日，遥想画桥横。
高城。
凝望久，何人为我，重唱馀声。
问桃李如今，几处阴成。
老去从游似梦，尊前事、空有经行。
犹能记，殷勤寄语，多谢故人情。
 >> 
词牌介绍


rhythmic: 满江红
author: 叶梦得
content:
一朵黄花，先催报、秋归消息。
满芳枝凝露，为谁装饰。
便向尊前拚醉倒，古今同是东篱侧。
问何须、特地赋归来，抛彭泽。
回首去，年时节。
开口笑，真难得。
史君今郡更，自成行客。
霜鬓不辞重插满，他年此会何人忆。
记多情、曾伴小阑干，亲攀摘。
 >> 
词牌介绍


rhythmic: 满江红
author: 叶梦得
content:
雪後郊原，烟林静、梅花初坼。
春欲半，犹自探春消息。
一眼平芜看不尽，夜来小雨催新碧。
笑去年、携酒折花人，花应识。
兰舟漾，城南陌。
云影淡，天容窄。
绕风漪十顷，暖浮晴色。
恰似槎头收钓处，坐中仍有江南客。
问何如、雨桨下苕溪，吞云泽。
 >> 
词牌介绍


rhythmic: 应天长
author: 叶梦得
content:
松陵秋已老，正柳岸田家，酒醅初熟。
鲈脍莼羹，万里水天相续。
扁舟凌浩渺，寄一叶、暮涛吞沃。
青箬笠，西塞山前，自翻新曲。
来往未应足。
便细雨斜风，有谁拘束。
陶写中年，何待更须丝竹。
鸱夷千古意，算入手、比来尤速。
最好是，千点云峰，半篙澄绿。


rhythmic: 竹马儿
author: 叶梦得
content:
与君记，平山堂前细柳，几回同挽。
又征帆夜落，危槛依旧，遥临云。
自笑来往匆匆，朱颜渐改，故人俱远。
横笛想遗声，但寒松千丈，倾崖苍藓。
世事终何已，田阴纵在，岁阴仍晚。
稽康老来尤懒。
只要莼羹菰饭。
却欲便买茅庐，短篷轻楫，尊酒犹能办。
君能过我，水云聊为伴。


rhythmic: 永遇乐
author: 叶梦得
content:
苹芷芳州，故人回首，云海何处。
五亩荒田，殷勤问我，归计真成否。
洞庭波冷，秋风袅袅，木叶乱随风舞。
记扁舟、横斜载月，目极暮涛烟渚。
传声试问，垂虹千顷，兰棹有谁重驻。
雪溅雷翻，潮头过後，帆影前浦。
此中高兴，何人解道，天也未应轻付。
且留取、千锺痛饮，与君共赋。
 >> 
词牌介绍


rhythmic: 永遇乐
author: 叶梦得
content:
天末山横，半空箫鼓，楼观高起。
指点栽成，东风满院，总是新桃李。
纶巾羽扇，一尊饮罢，目送断鸿千里。
揽清歌、馀音不断，缥缈尚萦流水。
年来自笑无情，何事犹有，多情遗思。
绿鬓朱颜，匆匆拚了，却记花前醉。
明年春到，重寻幽梦，应在乱莺声里。
拍阑干、斜阳转处，有谁共倚。
 >> 
词牌介绍


rhythmic: 水龙吟
author: 叶梦得
content:
对花常欲留春，恨春故遣花飞早。
晓来雨过，绿阴新处，几番芳草。
一片飘时，已知消减，满庭谁扫。
料多情也似，愁人易感，先催趁、朱颜老。
犹有清明未过，但狂风、匆匆难保。
酒醒梦断，年年此恨，不禁相恼。
只恐春应，暗留芳信，与花争好。
有姚黄一朵，殷勤付与，送金杯倒。
 >> 
词牌介绍


rhythmic: 水龙吟
author: 叶梦得
content:
舵楼横笛孤吹，暮云散尽天如水。
人间底事，忽惊飞堕，冰壶千里。
玉树风清，漫披遥卷，与空无际。
料嫦娥此夜，殷勤偏照，知人在、千山里。
常恨孤光易转，仗多情、使君料理。
一杯起舞，曲终须寄，狂歌重倚。
为问飘流，几逢清影，有谁同记。
但尊中有酒，长追旧事，拚年年醉。
 >> 
词牌介绍


rhythmic: 千秋岁
author: 叶梦得
content:
晓烟溪畔。
曾记东风面。
化工更与重裁翦。
额黄明艳粉，不共妖红软。
凝露脸。
多情正似当时见。
谁相沧波岸。
特地移闲馆。
情一缕，愁千点。
烦君搜妙语，为我催清宴。
须细看。
粉粉乱蕊空凡艳。
 >> 
词牌介绍


rhythmic: 千秋岁
author: 叶梦得
content:
雨声萧瑟，初到梧桐响。
人不寐，秋声爽。
低檐灯暗淡，画幕风来往。
谁共赏。
依稀记得船篷上。
拍岸浮轻浪。
水阔菰蒲长。
相别浦，收横纲。
绿蓑冲瞑□，艇子摇双桨。
君莫忘。
此情犹是当时唱。
 >> 
词牌介绍


rhythmic: 蓦山溪
author: 叶梦得
content:
一年春事，常恨风和雨。
趁取未残时，醉花前、春应相许。
山公倒载，日暮习池回，问东风，春知否，莫道空归去。
满城歌吹，也似春和豫。
争笑使君狂，占风光、不教飞絮。
明朝酒醒，满地落残红，唱新词，追好景，犹有君收聚。
 >> 
词牌介绍


rhythmic: 雨中花慢
author: 叶梦得
content:
痛饮狂歌，百计强留，风光无奈春归。
春去也，应知相赏，未忍相违。
卷地风惊，争催春暮雨，顿回寒威。
对黄昏萧瑟，冰肤洗尽，犹覆霞衣。
多情断了，为花狂恼，故飘万点霏微。
低粉面、妆台酒散，泪颗频挥。
可是盈盈有意，只应真惜分飞。
拚令吹尽，明朝酒醒，忍对红稀。


rhythmic: 醉蓬莱
author: 叶梦得
content:
问东风何事，断送残红，便拚归去。
牢落征途，笑行人羁旅。
一曲阳关，断云残霭，做渭城朝雨。
欲寄离愁，绿阴千啭，黄鹂空语。
遥想湖边，浪摇空翠，弦管风高，乱花飞絮。
曲水流觞，有山公行处。
翠袖朱阑，故人应也，弄画船烟浦。
会写相思，尊前为我，重翻新句。


rhythmic: 蓦山溪
author: 周铢
content:
松陵江上，极目烟波缈。
天际接沧溟，到如今、东流未了。
吴樯越橹，都是利名人，空扰扰，知多少，只见朱颜老。
故园应是，绿遍池塘草。
家住十洲西，算随分、生涯自好。
渔蓑清贵，休羡谢三郎，红蕖月，白苹风，何似长安道。
 >> 
词牌介绍


rhythmic: 水调歌头
author: 李光
content:
元亮赋归去，富贵比浮云。
常於闹里，端的认得主和宾。
肯羡当年轩冕，时引壶觞独酌，一笑落冠巾。
园圃日成趣，桃李几番春。
挹清风，追往躅，事如新。
遗编讽咏，敛衽千载友斯人。
君爱谪仙风调，我恨楼船迫胁，终污永王。
何似北窗下，寂寞可栖神。
 >> 
词牌介绍


rhythmic: 水调歌头
author: 李光
content:
兵器暗吴楚，江汉久凄凉。
当年俊杰安在，酌酒酹严光。
南顾豺狼吞噬，北望中原板荡，矫首讯穹苍。
归去谢宾友，客路饱风霜。
闭柴扉，窥千载，考三皇。
兰亭胜处，依旧流水绕修篁。
傍有湖光千顷，时泛扁舟一叶，啸傲水云乡。
寄语骑鲸客，何事返南荒。
 >> 
词牌介绍


rhythmic: 水调歌头
author: 李光
content:
自笑客行久，新火起新烟。
园林春半风暖，花落柳飞绵。
坐想稽山佳处，贺老门前湖水，侧钓鱼船。
何事成淹泊，流转海南边。
水中影，镜中像，慢流连。
此心未住，赢得忧患苦相缠。
行尽荒烟蛮瘴，深入维那境界，参透祖师禅。
宴坐超三际，萧洒任吾年。
 >> 
词牌介绍


rhythmic: 水调歌头
author: 李光
content:
独步长桥上，今夕是中秋。
群黎怪我何事，流转古儋州。
风定潮平如练，云散月明如昼，孤兴在扁舟。
笑尽一杯酒，水调杂蛮讴。
少年场，金兰契，尽白头。
相望万里，悲我已是十年流。
晚遇玉霄仙子，授我王屋奇书，归路指蓬邱。
不用乘风御，八极可神游。
 >> 
词牌介绍


rhythmic: 念奴娇
author: 李光
content:
榕林叶暗，见一枝独放，霜华争白。
写我精神惟赖有，萧洒西湖词客。
玉骨清羸，冰容冷落，似恨关山隔。
蛮烟侵妒，未应减动肌雪。
幽梦时绕芳枝，夜寒谁见我，身为蝴蝶。
抱蕊窥丛惊睡觉，窗影横斜和月。
谢馆池边，松风亭下，忍使香消歇。
多情饶恨，算应天解磨折。
 >> 
词牌介绍


rhythmic: 汉宫春
author: 李光
content:
危阁临流，渺沧波万顷，涌出冰轮。
星河澹澹，天衢迥绝纤尘。
琼楼玉馆，遍人间、水月精神。
□□□，清江瘴海，乘流处处分身。
邦侯盛集佳宾。
有香风缥缈，和气氤氲。
华灯耀添绮席，笑语烘春。
窥帘映牖，看素娥、偏顾幽人。
空怅望，通明观阙，遥瞻一朵红云。


rhythmic: 水调歌头
author: 李光
content:
晚渡呼舟急，寒日正苍茫。
西兴浦口云树，真个是吾乡。
闻□蜗庐好在，小圃犹存松菊，三径未全荒。
收拾桑榆景，蓑笠换金章。
珥金貂，拥珠履，在岩廊。
回头万事何有，一枕梦黄粮。
十载人间忧患，赢得萧萧华发，清镜照星霜。
醉倒休扶我，身世永相忘。
 >> 
词牌介绍


rhythmic: 雨中花慢
author: 张生1
content:
事往人离，还似暮峡归云，陇上流泉。
奈强分圆镜，枉断哀弦。
常记酒阑歌畔，难忘月底花前。
旧携手处，层楼朱户，触目依然。
从来惯向，绣帏罗帐，镇效比翼纹鸳。
谁念我、而今清夜，常是孤眠。
入户不如飞絮，傍怀争及炉烟。
这回休也，一生心事，为尔萦牵。


rhythmic: 向湖边
author: 江纬
content:
退处相关，幽栖林薮，舍宇第须茅盖。
翠清泉，启轩窗遥对。
遇等闲、邻里过从，亲朋临顾，草草便成幽会。
策杖携壶，向湖边柳外。
旋买溪鱼，便斫银丝脍。
谁复欲痛饮，如长鲸吞海。
共惜醺酣，恐欢娱难再。
矧清风明月非钱买。
休追念、金马玉堂心胆碎。
且斗尊前，有阿谁身在。


rhythmic: 洞仙歌
author: 刘一止
content:
细风轻雾，锁山城清晓。
冷蕊疏枝为谁好。
对斜桥孤驿，流水溅溅，无限意，清影徘徊自照。
何郎空立马，恼乱馀香，绮思凭花更娟妙。
肠断处，天涯路远音稀，行人怨、角声吹老。
叹客里经春又三年，向月地云阶，负伊多少。
 >> 
词牌介绍


rhythmic: 念奴娇
author: 刘一止
content:
江边故国，望南云缥缈，连山修木。
远意渊明束带见，乡里儿曹何辱。
世味熏人，折腰从事，俯仰何时足。
可怜菊下，醉吟谁共徵逐。
我爱九日佳名，飘然归思，想当年丘谷。
梦绕篱边犹眷恋，满把清尊馀馥。
援笔洪都，如君英妙，满座方倾属。
月台挥袖，叫云声横断玉。
 >> 
词牌介绍


rhythmic: 念奴娇
author: 刘一止
content:
故山秋晚，叹萧萧华发，霜林同色。
崖谷题诗追旧赏，往往苍苔绿壁。
二士权奇，一翁衰病，努力攀筇屐。
佛香吹过，了知境是空寂。
别後风月佳时，拄颐何事，想东林遥碧。
小砑蛮笺惊秀句，天巧何会雕刻。
倚马雄才，凌云逸气，路觉丹霄直。
三千牍就，看君归奏文石。
 >> 
词牌介绍


rhythmic: 念奴娇
author: 刘一止
content:
燕台暮集，对秋容凄紧，松阴幂幂。
徙倚阑边临翠壑，千顷风烟横出。
坐待冰轮，天空云散，一色如苍璧。
娥有意，为谁来赴今夕。
身世如许飘流，佳时轻过了，他年空忆。
我辈情锺端未愧，昔日兰亭陈迹。
坐上何人，骊歌凄断，语别还应惜。
有心红烛，替人珠泪频滴。
 >> 
词牌介绍


rhythmic: 念奴娇
author: 刘一止
content:
水烟收尽，望汀苹千顷，银光如幂。
霜镜无痕清夜久，惟有惊鱼跳出。
月在杯中，我疑天赐，欢饮仍如璧。
娥应为，後期偿赛今夕。
遥想当日同盟，山斋孤讽，有新诗相忆。
聚散难常空怅望，萍梗飘流踪迹。
明月明年，此身此夜，知与谁同惜。
参横河侧，短篷清露时滴。
 >> 
词牌介绍


rhythmic: 雪月交光・醉蓬莱
author: 刘一止
content:
正五云飞杖，缟素褰裳，乱空交舞。
拂石归来，向玉阶微步。
欲唤冰娥，暂凭风使，为扫氛驱雾。
渐见停轮，人间未识，高空真侣。
千里无尘，地连天迥，倦客古来，路迷江树。
故国烟深，想溪树何处。
云鬓分行，翠眉萦曲，对夜寒尊俎。
清影徘徊，端应坐有，风流能赋。


rhythmic: 望海潮
author: 刘一止
content:
垂杨深院，啼莺清昼，东风细绕檐牙。
野色乱春，娇云捧日，燕翻蝶舞交加。
温诏下天涯。
早画船飞楫，叠鼓鸣挝。
共挽旌幢，缓留丝竹醉韶华。
江都自古豪夸。
正迷楼坠絮，月观吹花。
玉眷深，金瓯望重，何人暗草黄麻。
归路接堤沙。
宴上林风月，紫阙烟霞。
凤检飞来，便将春色到朝家。
 >> 
词牌介绍


rhythmic: 醉蓬莱
author: 刘一止
content:
正官桥柳润，候馆梅开，暮云凄冽。
泽国春归，是烧灯时节。
吹绽红蕖，挽低星斗，共水光澄澈。
霜瓦楼台，参差似与，蓬壶相接。
千骑遨游，万家嬉笑，帘卷东风，弄妆成列。
慢舞尊前，看轻盈回雪。
来岁今宵，舜韶声里，对六鳌双阙。
凤检飞来，玉骢去踏，青门华月。


rhythmic: 望明河
author: 刘一止
content:
华旌耀日，报天上使星，初辞金阙。
许国精忠，试此日传岩，济川舟楫。
向来鸡林外，况传咏、篇章雄绝。
问人地、真是唐朝第一，未论勋业。
鲸波霁云千叠。
望仙驭缥缈，神山明灭。
万里勤劳，也等是壮年，绣衣持节。
丈夫功名事，未肯向、尊前轻伤别。
看飞棹、归侍宸游，宴赏太平风月。


rhythmic: 蓦山溪
author: 刘一止
content:
卿云衍苒，翠壁天开就。
移下小方壶，照初日、嘉林濯秀。
君恩暂许，丘壑憩夔龙，开径竹，续岩花，小试丹青手。
声名德业，汉代谁居右。
红旆碧油幢，想今古、山中未有。
霜松手种，应待茯芩生，斋酿熟，玉泉香，还上萱堂寿。
 >> 
词牌介绍


rhythmic: 梦横塘
author: 刘一止
content:
浪痕经雨，鬓影吹寒，晓来无限萧瑟。
野色分桥，翦不断、溪山风物。
船系朱藤，路迷烟寺，远鸥浮没。
听疏钟断鼓，似近远遥，惊心事、伤羁客。
新醅旋压鹅黄，拚清愁在眼，酒病萦骨。
绣阁娇慵，争解说、短封传忆。
念谁伴、涂妆绾结。
嚼蕊吹花弄秋色。
恨对南云，此时凄断，有何人知得。


rhythmic: 西河
author: 刘一止
content:
山驿晚，行人昨停征辔。
白沙翠竹锁柴门，乱峰相倚。
一番急雨洗天回，扫云风定还起。
念凄断，谁与寄。
双鱼尽素难委。
遥知洞户隔烟窗，簟横秋水。
淡花明玉不胜寒，绿尊初试冰蚁。
小欢细酌任醉。
扑流萤、应卜心事。
谁记天涯憔悴。
对今宵、皓月明河千里。
梦越空城疏烟里。


rhythmic: 水调歌头
author: 刘一止
content:
千古严陵濑，清夜月荒凉。
水明沙净，波面一叶弄孤光。
北望旄头天际，杀气遥昏楚甸，云树失青苍。
愁绝未归客，衰鬓点吴霜。
听江边，鸣宝瑟，想英皇。
骑鲸仙裔，高韵清绝胜风篁。
醉入无何境界，却笑昔人底事，远慕白云乡。
不见咸阳道，烟草茂陵荒。
 >> 
词牌介绍


rhythmic: 水调歌头
author: 刘一止
content:
缥缈青溪畔，山翠欲粘天。
纵云台上，揽风招月自何年。
新旧今逢二妙，人地一时清绝，高并两峰寒。
歌发烟霏外，人在去留间。
著方床，容老子，醉时眠。
一尊相属，高会何意此时圆。
况是古今难遇，人月竹花俱妙，曾见句中传。
不向今宵醉，忍负四婵娟。
 >> 
词牌介绍


rhythmic: 蓦山溪
author: 刘一止
content:
王家人地，奕奕争高秀。
金紫照青春，想当日、乌衣巷口。
声名气概，今见两朱，诗似锦，酒如渑，属意风光厚。
酿泉石壁，未减南阳寿。
清兴与谁同，探梅萼、溪桥驿堠。
东风御柳，应访此韩，归步稳，赤墀边，肯记幽栖否。
 >> 
词牌介绍


rhythmic: 念奴娇
author: 刘一止
content:
小舟漂兀，犯溪烟深入，无穷寒碧。
路绕莲塘浑乱眼，千顷朱朱白白。
闻说高情，寻盟鸥鹭，爱此风标客。
掀髯一笑，顿忘身世形迹。
我爱古邑风流，碧峰争秀峙，相持如掖。
制锦才雄应未怕，百里文书堆积。
吏散庭空，举觞遨月，饮兴何妨剧。
却怜宣子，杖头才挂钱百。
 >> 
词牌介绍


rhythmic: 望海潮
author: 刘一止
content:
东郊人报，春风消息，先归御柳宫梅。
残雪恋枝，轻阴阁雨，郁葱瑞气佳哉。
清晓九门开。
听舜韶声举，迤逦天街。
双阙连云，六鳌横海驾峰来。
华灯竟簇楼台。
正丰年共乐，欢意徘徊。
帘卷弄妆，尘香趁马，轻寒细入人怀。
争待凤舆回。
看一天星斗，移下蓬莱。
是处歌谣，太平声入万年杯。
 >> 
词牌介绍


rhythmic: 喜迁莺
author: 刘一止
content:
晓光催角。
听宿鸟未惊，邻鸡先觉。
迤逦烟村，马嘶人起，残月尚穿林薄。
泪痕带霜微凝，酒力冲寒犹弱。
叹倦客、悄不禁，重染风尘京洛。
追念，人别後，心事万重，难觅孤鸿托。
翠幌娇深，曲屏香暖，争念岁寒飘泊。
怨月恨花烦恼，不是不曾经著。
这情味，望一成消减，新来还恶。
 >> 
词牌介绍


rhythmic: 蓦山溪
author: 曹组
content:
洗妆真态，不作铅华御。
竹外一枝斜，想佳人、天寒日暮。
黄昏小院，无处著清香，风细细，雪垂垂，何况江头路。
月边疏影，梦到消魂处。
结子欲黄时，又须著、廉纤细雨。
孤芳一世，供断有情愁，销瘦却，东阳也，试问花知否。
 >> 
词牌介绍


rhythmic: 蓦山溪
author: 曹组
content:
草熏风暖，楼阁笼轻雾。
墙短出花梢，映谁家、绿杨朱户。
寻芳拾翠，绮陌自青春，江南远，踏青时，谁念方羁旅。
昔游如梦，空忆横塘路。
罗袖舞台风，想桃花、依然旧树。
一怀离恨，满眼欲归心，山连水，水连云，怅望人何处。
 >> 
词牌介绍


rhythmic: 相思会・千年调
author: 曹组
content:
人无百年人，刚作千年调。
待把门关铁铸，鬼见失笑。
多愁早老。
惹尽闲烦恼。
我醒也，枉劳心，谩计较。
粗衣淡饭，赢取暖和饱。
住个宅儿，只要不大不小。
常教洁净，不种闲花草。
据见定、乐平生，便是神仙了。


rhythmic: 青门饮
author: 曹组
content:
山静烟沈，岸空潮落。
晴天万里，飞鸿南渡。
冉冉黄花，翠翅金钿，还是倚风凝露。
岁岁青门饮，尽龙山、高阳俦侣。
旧赏成空，回首旧游，人在何处。
此际谁怜萍泛，空自感光阴，暗伤羁旅。
醉里悲歌，夜深惊梦，无奈觉来情绪。
孤馆昏还晓。
厌时闻、南楼钟鼓。
泪眼临风，肠断望中归路。


rhythmic: 水龙吟
author: 曹组
content:
晓天谷雨晴时，翠罗护日轻烟里。
酴径暖，柳花风淡，千葩浓丽。
三月春光，上林池馆，西都花市。
看轻盈隐约，何须解语，凝情处、无穷意。
金殿筠笼岁贡，最姚黄、一枝娇贵。
东风既与花王，芍药须为近侍。
歌舞筵中，满装归帽，斜簪云髻。
有高情未已，齐烧绛蜡，向阑边醉。
 >> 
词牌介绍


rhythmic: 声声慢
author: 曹组
content:
重檐飞峻，丽彩横空，繁华壮观都城。
云母屏开八面，人在青冥。
凭栏瑞烟深处，望皇居、遥识蓬瀛。
回环阁道，五花相斗，压尽旗亭。
歌酒长春不夜，金翠照罗绮，笑语盈盈。
陆海人山辐辏，万国欢声。
登临四时总好，况花朝、月白风清。
丰年乐，岁熙熙、且醉太平。
 >> 
词牌介绍


rhythmic: 婆罗门引
author: 曹组
content:
涨云暮卷，漏声不到小帘栊。
银河淡扫澄空。
皓月当轩高挂，秋入广寒宫。
正金波不动，桂影朦胧。
佳人未逢。
叹此夕、与谁同。
望远伤怀对景，霜满愁红。
南楼何处，想人在、长笛一声中。
凝泪眼、泣尽西风。


rhythmic: 忆瑶姬
author: 曹组
content:
雨细云轻，花娇玉软，於中好个情性。
争奈无缘相见，有分孤零。
香笺细写频相问。
我一句句儿都听。
到如今，不得同欢，伏惟与他耐静。
此事凭谁执证。
有楼前明月，窗外花影。
拚了一生烦恼，为伊成病。
只恐更把风流逞。
便因循、误人无定。
恁时节、若要眼儿斯觑，除非会圣。


rhythmic: 蓦山溪
author: 万俟咏
content:
芳菲叶底。
谁会秋江意。
深绿护轻黄，怕青女、霜侵憔悴。
开分早晚，都占九秋天，花四出，香七里。
独步珠宫里。
佳名岩桂。
却是因遗子。
不自月中来，又那得、萧萧风味。
霓裳旧曲，休问广寒人，飞太白，酬仙蕊。
香外无香比。
 >> 
词牌介绍


rhythmic: 雪明鹊夜慢・雪明鹊夜
author: 万俟咏
content:
望五云多处春深，开阆苑、别就蓬岛。
正梅雪韵清，桂月光皎。
凤帐龙帘萦嫩风，御座深、翠金间绕。
半天中、香泛千花，灯挂百宝。
圣时观风重腊，有箫鼓沸空，锦绣匝道。
竞呼卢、气贯调欢笑。
暗里金钱掷下，来侍燕、歌太平睿藻。
愿年年此际，迎春不老。


rhythmic: 明月照高楼慢・明月照高楼
author: 万俟咏
content:
平分素商。
四垂翠幕，斜界银潢。
颢气通建章。
正烟澄练色，露洗水光。
明映波融太液，影随帘挂披香。
楼观壮丽，附霁云、耀绀碧相望。
宫妆。
三千从赭黄。
万年世代，一部笙簧。
夜宴花漏长。
乍莺歌断续，燕舞回翔。
玉座频燃绛蜡，素娥重按霓裳。
还是共唱御制词，送御觞。


rhythmic: 尉迟杯慢・尉迟杯
author: 万俟咏
content:
碎云薄。
向碧玉枝缀万萼。
如将汞粉匀开，疑使柏麝熏却。
雪魄未应若。
况天赋、标艳仍绰约。
当暄风暖日佳处，戏蝶游蜂看著。
重重绣帘珠箔。
障艳霏霏，异香漠漠。
见说徐妃，当年嫁了，信任玉钿零落。
无言自啼露萧索。
夜深待、月上栏干角。
广寒宫、要与娥，素妆一夜相学。


rhythmic: 春草碧・番枪子
author: 万俟咏
content:
又随芳绪生，看翠霁连空，愁遍征路。
东风里，谁望断西塞，恨迷南浦。
天涯地角，意不尽、消沈万古。
曾是送别长亭下，细绿暗烟雨。
何处。
乱红铺绣茵，有醉眠荡子，拾翠游女。
王孙远，柳外共残照，断云无语。
池塘梦生，谢公後、还能继否。
独上画楼，春山暝、雁飞去。


rhythmic: 三台
author: 万俟咏
content:
见梨花初带夜月，海棠半含朝雨。
内苑春、不禁过青门，御沟涨、潜通南浦。
东风静、细柳垂金缕。
望凤阙、非烟非雾。
好时代、朝野多欢，遍九陌、太平箫鼓。
乍莺儿百啭断续，燕子飞来飞去。
近绿水、台榭映秋千，斗草聚、双双游女。
饧香更、酒冷踏青路。
会暗识、夭桃朱户。
向晚骤、宝马雕鞍，醉襟惹、乱花飞絮。
正轻寒轻暖漏永，半阴半晴云暮。
禁火天、已是试新妆，岁华到、三分佳处。
清明看、汉宫传蜡炬。
散翠烟、飞入槐府。
敛兵卫、阊阖门开，住传宣、又还休务。


rhythmic: 恋芳春慢
author: 万俟咏
content:
蜂蕊分香，燕泥破润，暂寒天气清新。
帝里繁华，昨夜细雨初匀。
万品花藏四苑，望一带、柳接重津。
寒食近，蹴秋千，又是无限游人。
红妆趁戏，绮罗夹道，青帘卖酒，台榭侵云。
处处笙歌，不负治世良辰。
共见西城路好，翠华定、将出岩宸。
谁知道，仁主祈祥为民，非事行春。


rhythmic: 安平乐慢
author: 万俟咏
content:
瑞日初迟，绪风乍暖，千花百草争香。
瑶池路稳，阆苑春深，云树水殿相望。
柳曲沙平，看尘随青盖，絮惹红妆。
卖酒绿阴傍。
无人不醉春光。
有十里笙歌，万家罗绮，身世疑在仙乡。
行乐知无禁，五侯半隐少年场。
舞妙歌妍，空妒得、莺娇燕忙。
念芳菲、都来几日，不堪风雨疏狂。


rhythmic: 卓牌儿・卓牌子
author: 万俟咏
content:
东风绿杨天，如画出、清明院宇。
玉艳淡泊，梨花带月，胭脂零落，海棠经雨。
单衣怯黄昏，人正在、珠帘笑语。
相并戏蹴秋千，共携手、同倚栏干，暗香时度。
翠窗绣户。
路缭绕、潜通幽处。
断魂凝伫。
嗟不似飞絮。
闲闷闲愁，难消遣、此日年年意绪。
无据。
奈酒醒春去。


rhythmic: 木兰花慢
author: 万俟咏
content:
恨莺花渐老，但芳草、绿汀洲。
纵岫壁千寻，榆钱万叠，难买春留。
梅花向来始别，又匆匆，结子满枝头。
门外垂杨岸侧，画桥谁系兰舟。
悠悠。
岁月如流。
叹水覆、杳难收。
凭画阑，往往抬头举眼，都是春愁。
东风晚来更恶，怕飞红、拍絮入书楼。
双燕归来问我，怎生不上帘钩。


rhythmic: 快活年近拍
author: 万俟咏
content:
千秋万岁君，五帝三王世。
观风重令节，与民乐盛际。
蕊宫长春，洞天不老，花艳蝉辉，十里照春珠翠。
闹罗绮。
遥望太极，一簇通明里。
钧台奏寿，蓬山呈妙戏。
六宫人来，五云楼迥，风送歌声，依约睿思圣制。


rhythmic: 醉蓬莱
author: 万俟咏
content:
正波泛银汉，漏滴铜壶，上元佳致。
绛烛银灯，若繁星连缀。
明月逐人，暗尘随马，尽五陵豪贵。
鬓惹乌云，裙拖湘水，谁家姝丽。
金阙南边，彩山北面，接地罗绮，沸天歌吹。
六曲屏开，拥三千珠翠。
帝乐□深，凤炉烟喷，望舜颜瞻礼。
太平无事，君臣宴乐，黎民欢醉。


rhythmic: 芰荷香
author: 万俟咏
content:
小潇湘。
正天影倒碧，波面容光。
水仙朝罢，间列绿盖红幢。
吹风细雨，荡十顷、清香。
人在水精中央。
霜绡雾，襟袂收凉。
款放轻舟闹红里，有晴蜓点水，交颈鸳鸯。
翠阴密处，曾觅相并青房。
晚霞散绮，泛远净、一叶鸣榔。
拟去尽促雕觞。
歌云未断，月上飞梁。


rhythmic: 别瑶姬慢・忆瑶姬
author: 万俟咏
content:
可惜香红。
又一番骤雨，几阵狂风。
霎时留不往，便夜来和月，飞过帘栊。
离愁未了，酒病相仍，便堪此恨中。
片片随、流水斜阳去，各自西东。
又还是、九十春光，误双飞蝶，并采游峰。
人生能几许，细算来何物，得似情浓。
沈腰暗减，潘鬓先秋，寸心不易供。
望暮云、千里沈沈障翠峰。


rhythmic: 念奴娇
author: 田为
content:
嫩冰未白，被霜风换却，满院秋色。
小阁深沈围坐促，初拥红炉宜窄。
帘密收香，窗明迟夜，砚冷凝新滴。
无人知道，个中多少岑寂。
翻念一枕高唐，当年仙梦觉，难寻消息。
睡起微醒衣袖重，不管腰支犹索。
旋暖银簧，时添酥字，笋玉寒无力。
如今肠断，暮云依旧凝碧。
 >> 
词牌介绍


rhythmic: 探春・探春慢
author: 田为
content:
小雨分山，断云镂日，丹青难状清晓。
柳眼窥晴，梅妆迎暖，林外幽禽啼早。
烟径润如酥，正浓淡遥看堤草。
望中新景无穷，最是一年春好。
骄马黄金络脑。
争探得东君，何处先到。
万盏飞觞，千金倚玉，不肯轻辜年少。
桃李怯残寒，半吐芳心犹小。
谩教蜂蝶多情，未应知道。


rhythmic: 惜黄花慢
author: 田为
content:
雁空浮碧，印晓月，露洗重阳天气。
望极楼外，淡烟半隔疏林，掩映断桥流水。
黄金篱畔白衣人，更谁会、渊明深意。
晚风底。
落日乱鸿，飞起无际。
情多对景凄凉，念旧赏，步屐登高迢递。
兴满东山，共携素手持杯，劝泛玉浆云蕊。
此时霜鬓欲归心，谩老尽、悲秋情味。
向醉里。
免得又成憔悴。


rhythmic: 江神子慢・江城子慢
author: 田为
content:
玉台挂秋月。
铅素浅，梅花傅香雪。
冰姿洁。
金莲衬、小小凌波罗袜。
雨初歇。
楼外孤鸿声渐远，远山外、行人音信绝。
此恨对语犹难，那堪更寄书说。
教人红销翠减，觉衣宽金缕，都为轻别。
太情切。
消魂处、画角黄昏时节。
声呜咽。
落尽庭花春去也，银蟾迥、无情圆又缺。
恨伊不似馀香，惹鸳鸯结。


rhythmic: 转调二郎神・二郎神
author: 徐伸
content:
闷来弹雀，又搅破、一帘花影。
谩试著春衫，还思纤手，熏彻金炉烬冷。
动是愁多如何向，但怪得、新来多病。
想旧日沈腰，而今潘鬓，不堪临镜。
重省。
别时泪滴，罗衣犹凝。
料为我厌厌，日高慵起，长托春酲未醒。
雁翼不来，马蹄轻驻，门闭一庭芳景。
空伫立，尽日阑干倚遍，昼长人静。


rhythmic: 喜迁莺
author: 江汉
content:
升平无际。
庆八载相业，君臣鱼水。
镇抚风，调燮精神，合是圣朝房魏。
凤山政好，还被画毂朱轮催起。
按锦辔。
映玉带金鱼，都人争指。
丹陛。
常注意。
追念裕陵，元佐今无几。
绣衮香浓，鼎槐风细。
荣耀满门朱紫。
四方具瞻师表，尽道一夔足矣。
运花笔，又管领年年，烘春桃李。
 >> 
词牌介绍


rhythmic: 风入松
author: 田中行
content:
一宵风雨送春归。
绿暗红稀。
画楼尽日凭阑意，与谁同拈花枝。
门外蔷薇开也，枝头梅子酸时。
玉人应是数归期。
翠敛愁眉。
塞鸿不到双鱼远，恨楼前、流水难西。
新恨欲题红叶，东风满院花飞。
 >> 
词牌介绍


rhythmic: 喜迁莺
author: 赵温之
content:
琼姿冰体。
料莹光乍傅，广寒宫里。
北陆寒深，南园春先，此後万花方起。
翦霞斗萼，栽芯砌□，天与高致。
大潇洒，最宜雪宜月，宜亭宜水。
好是。
天涯庾岭上，万珠浮动香千里。
写横斜，鬟插垂袅，占尽秀骨清意。
醉魂易醒，吟兴信来，佳思无际。
为传语，向东风，甘使无言桃李。
 >> 
词牌介绍


rhythmic: 踏青游
author: 赵温之
content:
竹外溪边，一枝破寒冲腊。
莹素肌、玉雕冰刻。
赋闲标，足馀韵，岂同常格。
最风流，生来处处尽好，别得造化工力。
疏影幽香，意思迥然殊绝。
算不枉、诗人分别。
冻云深，凉月皎，愈增清冽。
大潇洒，尤得静中雅趣，不许莺栖燕歇。


rhythmic: 念奴娇
author: 王庭
content:
少年时节，见皇州灯火，衣冠朝市。
天汉桥边瞻凤辇，帘幕千家垂地。
人似神仙，身游佛国，谪堕红尘里。
如今憔悴，渐无往岁欢味。
此夜帝里喧传，太平祥瑞，有街头人醉。
更值端门新又起，楼阙千兵严卫。
朝野多欢，边庭初静，歌舞方腾沸。
良宵好景，异时多少遗事。
 >> 
词牌介绍


rhythmic: 满庭芳
author: 王庭
content:
颓玉成山，倾江作酒，醉来莫问升沈。
少年狂怪，应笑老婆心。
也会东涂西抹，行穿过、柳陌花阴。
诚何用，腰龟左顾，犹待铸黄金。
如今。
回首处，青楼缥缈，朱箔重深。
叹江海飘零，离恨难禁。
好在铜梁玉垒，将军骑、他日重临。
归来看，文君未老，相对抚鸣琴。
 >> 
词牌介绍


rhythmic: 满庭芳
author: 王庭
content:
宿雨初收，晚风微度，万家帘卷青烟。
暗尘随马，人物似神仙。
试问天公借月，天须放、明月教圆。
应移下，广寒宫殿，灯火接星躔。
卢川。
元古郡，当时太守，宾从俱贤。
到如今井邑，歌吹喧阗。
花下红妆卖酒，时相遇、曲水桥边。
谁知道，山城父老，重见中兴年。
 >> 
词牌介绍


rhythmic: 满庭芳
author: 王庭
content:
东阁官梅，玉栏朱槛，未如山馆疏篱。
水边竹外，斜出两三枝。
最好西湖月下，林处士、著意吟时。
何须说，扬州旧日，何逊更能诗。
谁知。
深雪里，玉妃粲粲，初下瑶池。
笑人间春色，只在桃蹊。
紫燕黄鹂解语，来时但、青实离离。
争知道，调羹附鼎，终得近丹墀。
 >> 
词牌介绍


rhythmic: 雨霖铃
author: 王庭
content:
琼楼玉宇。
满人寰似、海边洲渚。
蓬莱又还水浅，鲸涛静见，银宫如许。
紫极鸣筲声断，望霓舟何处。
待夜深、重倚层霄，认得瑶池广寒路。
郢中旧曲谁能度。
恨歌声、响入青云去。
西湖近时绝唱，总不道、月梅盐絮。
暗想当年宾从，毫端有惊人句。
谩说枚叟邹生，共作梁园赋。
 >> 
词牌介绍


rhythmic: 寰海清
author: 王庭
content:
画鼓轰天。
暗尘随宝马，人似神仙。
天恁不教昼短，明月长圆。
天应未知道，天天。
须肯放、三夜如年。
流酥拥上香。
为个甚、晚妆特地鲜妍。
花下清阴乍合，曲水桥边。
高人到此也乘兴，任横街，一一须穿。
莫言无国艳，有朱门、锁婵娟。


rhythmic: 解佩令
author: 王庭
content:
湘江停瑟。
洛川回雪。
是耶非、相逢飘瞥。
云鬓风裳，照心事、娟娟山月。
翦烟花、带萝同结。
留环盟切。
贻珠情彻。
解携时、玉声愁绝。
罗袜尘生，早波面、春痕欲灭。
送人行、水声凄咽。
 >> 
词牌介绍


rhythmic: 千秋岁
author: 陈克
content:
柏舟高躅。
晚岁宜遐福。
门户壮，疏汤沐。
青袍围白发。
端锦缥犀轴。
仙桂长，交柯却映蟠桃熟。
缥缈长江曲。
入破□箫逐。
香雾满，飞华屋。
玉钩凉月挂，冰麝芙蓉馥。
千万寿，酒中倒卧南山绿。
 >> 
词牌介绍


rhythmic: 聒龙谣
author: 朱敦儒
content:
肩拍洪崖，手携子晋，梦里暂辞尘宇。
高步层霄，俯人间如许。
算蜗战、多少功名，问蚁聚、几回今古。
度银潢、展尽参旗，桂花澹，月飞去。
天风紧，玉楼斜，舞万女霓袖，光摇金缕。
明廷宴阕，倚青冥回顾。
过瑶池、重借双成，就楚岫、更邀巫女。
转云车、指点虚无，引蓬莱路。


rhythmic: 聒龙谣
author: 朱敦儒
content:
凭月携箫，溯空秉羽，梦踏绛霄仙去。
花冷街榆，悄中天风露。
并真官、蕊佩芬芳，望帝所、紫云容与。
享钧天、九奏传觞，听龙啸，看莺舞。
惊尘世，悔平生，叹万感千恨，谁怜深素。
群仙念我，好人间难住。
劝阿母、偏与金桃，教酒星、剩斟琼醑。
醉归时、手授丹经，指长生路。


rhythmic: 雨中花・夜行船
author: 朱敦儒
content:
故国当年得意，射麋上苑，走马长楸。
对匆匆佳气，赤县神州。
好景何曾虚过，胜友是处相留。
向伊川雪夜，洛浦花朝，占断狂游。
胡尘卷地，南走炎荒，曳裾强学应刘。
空漫说、螭蟠龙卧，谁取封侯。
塞雁年年北去，蛮江日日西流。
此生老矣，除非春梦，重到东周。


rhythmic: 水调歌头
author: 朱敦儒
content:
当年五陵下，结客占春游。
红缨翠带，谈笑跋马水西头。
落日经过桃叶，不管插花归去，小袖挽人留。
换酒春壶碧，脱帽醉青楼。
楚云惊，陇水散，两漂流。
如今憔悴，天涯何处可消忧。
长揖飞鸿旧月。
不知今夕烟水，都照几人愁。
有泪看芳草，无路认西州。
 >> 
词牌介绍


rhythmic: 水调歌头
author: 朱敦儒
content:
白日去如箭，达者惜分阴。
问君何苦，长抱冰炭利名心。
冀望封侯一品，侥升仙三岛，不死解烧金。
听取百年曲，三叹有遗音。
会良朋，逢美景，井频斟。
昔人已矣，松下泉底不如今。
幸遇重阳佳节，高处红萸黄菊，好把醉乡寻。
澹澹飞鸿没，千古共销魂。
 >> 
词牌介绍


rhythmic: 水调歌头
author: 朱敦儒
content:
偏赏中秋月，从古到如今。
金风玉露相间，别做一般清。
是处帘栊争卷，谁家管弦不动，乐世足欢情。
莫指关山路，空使翠蛾颦。
水精盘，鲈鱼脍，点新橙。
鹅黄酒暖，纤手传杯任频斟。
须惜晓参横後，直到来年今夕，十二数亏盈。
未必来年看，得似此回明。
 >> 
词牌介绍


rhythmic: 水调歌头
author: 朱敦儒
content:
平生看明月，西北有高楼。
如今羁旅，常叹茅屋暗悲秋。
闻说吴淞江上，有个垂虹亭好，结友漾轻舟。
记得蓬莱路，端是旧曾游。
趁黄鹄，湖影乱，海光浮。
绝尘胜处，合是不数白苹洲。
何物陶朱张翰，劝汝橙齑鲈脍，交错献还酬。
寄语梅仙道，来岁肯同不。
 >> 
词牌介绍


rhythmic: 水调歌头
author: 朱敦儒
content:
天宇著垂象，日月共回旋。
因何明月，偏被指点古来传。
浪语修成七宝，漫说霓裳九奏，阿姊最婵娟。
愤激书青奏，伏愿听臣言。
诏六丁，驱狡兔，屏痴蟾。
移根老桂，种在历历白榆边。
深锁广寒宫殿，不许娥歌舞，按次守星躔。
永使无亏缺，长对日团圆。
 >> 
词牌介绍


rhythmic: 水调歌头
author: 朱敦儒
content:
中秋一轮月，只和旧青冥。
都缘人意，须道今夕别般明。
是处登临开宴，争看吴歌楚舞，沈醉倒金尊。
各自心中事，悲乐几般情。
烛摧花，鹤警露，忽三更。
舞茵未卷，玉绳低转便西倾。
认取眼前流景，试看月归何处，因甚有亏盈。
我自阖门睡，高枕笑浮生。
 >> 
词牌介绍


rhythmic: 桂枝香
author: 朱敦儒
content:
春寒未定。
是欲近清明，雨斜风横。
深闭朱门，尽日柳摇金井。
年光自趁飞花紧。
奈幽人、雪添双鬓。
谢山携妓，黄垆贳酒，旧愁慵整。
念壮节、漂零未稳。
负九江风笛，五湖烟艇。
起舞悲歌，泪眼自看清影。
新莺又向愁时听。
把人间、如梦深省。
旧溪鹤在，寻云弄水，是事休问。
 >> 
词牌介绍


rhythmic: 水龙吟
author: 朱敦儒
content:
放船千里凌波去。
略为吴山留顾。
云屯水府，涛随神女，九江东注。
北客翩然，壮心偏感，年华将暮。
念伊嵩旧隐，巢由故友，南柯梦、遽如许。
回首妖氛未扫，问人间、英雄何处。
奇谋报国，可怜无用，尘昏白羽。
铁锁横江，锦帆冲浪，孙郎良苦。
但求敲桂棹，悲吟梁父，泪流如雨。
 >> 
词牌介绍


rhythmic: 水龙吟
author: 朱敦儒
content:
晓来极目同云，暧空降雪花零乱。
平生尘想，老来俗状，都齐惊散。
玉凤凌霄，素虬横海，一杯相劝。
任霓裳学舞，梅妆作面，终不似、天裁翦。
正是年华美满。
斗迎春、巧飞钗燕。
冲寒醉眼，倚空长揖，群仙笑粲。
说道瑶池，有人来报，西真开宴。
便争回蕊佩，高驰羽驾，卷东风转。
 >> 
词牌介绍


rhythmic: 念奴娇
author: 朱敦儒
content:
见梅惊笑，问经年何处，收香藏白。
似语如愁，却问我、何苦红尘久客。
观里栽桃，仙家种杏，到处成疏隔。
千林无伴，澹然独傲霜雪。
且与管领春回，孤标争肯接、雄蜂雌蝶。
岂是无情，知受了、多少凄凉风月。
寄驿人遥，和羹心在，忍使芳尘歇。
东风寂寞，可怜谁为攀折。
 >> 
词牌介绍


rhythmic: 念奴娇
author: 朱敦儒
content:
插天翠柳，被何人，推上一轮明月。
照我藤床凉似水，飞入瑶台琼阙。
雾冷笙箫，风轻环佩，玉锁无人掣。
闲云收尽，海光天影相接。
谁信有药长生，素娥新炼就、飞霜凝雪。
打碎珊瑚，争似看、仙桂扶疏横绝。
洗尽凡心，满身清露，冷浸萧萧发。
明朝尘世，记取休向人说。
 >> 
词牌介绍


rhythmic: 念奴娇
author: 朱敦儒
content:
晚凉可爱，是黄昏人静，风生苹叶。
谁作秋声穿细柳，初听寒蝉凄切。
旋采芙蓉，重熏沈水，暗里香交彻。
拂开冰簟，小床独卧明月。
老来应免多情，还因风景好，愁肠重结。
可惜良宵人不见，角枕兰衾虚设。
宛转无眠，起来闲步，露草时明灭。
银河西去，画楼残角呜咽。
 >> 
词牌介绍


rhythmic: 念奴娇
author: 朱敦儒
content:
老来可喜，是历遍人间，谙知物外。
看透虚空，将恨海愁山，一时碎。
免被花迷，不为酒困，到处惺惺地。
饱来觅睡，睡起逢场作戏。
休说古往今来，乃翁心里，没许多般事。
也不蕲仙不佞佛，不学栖栖孔子。
懒共贤争，从教他笑，如此只如此。
杂剧打了，戏衫脱与呆底。
 >> 
词牌介绍


rhythmic: 念奴娇
author: 朱敦儒
content:
素秋天气，是登山临水，昔人悲处。
我遇清时无个事，好约莺迁鸿翥。
旋整兰舟，多携芳酝，笑里轻帆举。
松江缆月，望云飞棹延伫。
别乘文雅风流，新词光万丈，珠连锦聚。
恨不同游，指浩渺、玉宇琼楼相付。
桂子收香，蟾辉采露，暂辍尊前舞。
丝囊封寄，倩他双翠衔去。
 >> 
词牌介绍


rhythmic: 念奴娇
author: 朱敦儒
content:
腊回春近，正日添宫线，香传梅驿。
玉律冰壶此际显，天与奇才英识。
贯日孤忠，凌云独志，曾展回天力。
功名由命，等闲却铩鸾翮。
谁信夫子如今，眠云情意稳，风尘机息。
邂逅初心得计处，伊水鸥闲波碧。
但恐天教，经纶缘在，未遂紫烟客。
君王图旧，看公归觐京国。
 >> 
词牌介绍


rhythmic: 念奴娇
author: 朱敦儒
content:
放船纵棹，趁吴江风露，平分秋色。
帆卷垂虹波面冷，初落萧萧枫叶。
万顷琉璃，一轮金鉴，与我成三客。
碧空寥阔，瑞星银汉争白。
深夜悄悄鱼龙，灵旗收暮霭，天光相接。
莹澈乾坤，全放出、叠玉层冰宫阙。
洗尽凡心，相忘尘世，梦想都销歇。
胸中云海，浩然犹浸明月。
 >> 
词牌介绍


rhythmic: 苏武慢
author: 朱敦儒
content:
枕海山横，陵江潮去，雉堞秋风残照。
闲寻桂子，试听菱歌，湖上晚来凉好。
几处兰舟，采莲游女，归去隔花相恼。
奈长安不见，刘郎已老，暗伤怀抱。
谁信得、旧日风流，如今憔悴，换却五陵年少。
逢花倒，遇酒坚辞，常是懒歌慵笑。
除奉天威，扫平狂虏，整顿乾坤都了。
共赤松携手，重骑明月，再游蓬岛。


rhythmic: 木兰花慢
author: 朱敦儒
content:
折芙蓉弄水，动玉佩、起秋风。
正柳外闲云，溪头澹月，映带疏钟。
人间厌谪堕久，恨霓旌未返碧楼空。
且与时人度日，自怜怀抱谁同。
当时种玉五云东。
露冷夜耕龙。
念瑞草成畦，琼疏未采，尘染衰容。
谁知素心未已，望清都绛阙有无中。
寂寞归来隐几，梦听帝乐冲融。


rhythmic: 木兰花慢
author: 朱敦儒
content:
指荣河峻岳，锁胡尘、几经秋。
叹故苑花空，春游梦冷，万斛堆愁。
簪缨散、关塞阻，恨难寻杏馆觅瓜畴。
凄惨年来岁往，断鸿去燕悠悠。
拘幽。
化碧海西头。
剑履问谁收。
但易水歌传，子山赋在，青史名留。
吾曹镜中看取，且狂歌载酒古扬州。
休把霜髯老眼，等闲清泪空流。


rhythmic: 洞仙歌
author: 朱敦儒
content:
今年生日，庆一百省岁。
喜趁烧灯作欢会。
问先生有甚，阴德神丹，霜雪里、鹤在青松相似。
总无奇异处，只是天然，冷澹寻常旧家计。
探袖弄明珠，满眼儿孙，一壶酒、□向花间长醉。
且落魄、装个老人星，共野叟行歌，太平时世。
 >> 
词牌介绍


rhythmic: 洞仙歌
author: 朱敦儒
content:
风流老峭，负不群奇表。
弹指超凡怎由教。
把俗儒故纸，推向一边，三界外、寻得一场好笑。
尘缘无处，应见宰官，苦行公心众难到。
这功名富贵，有也寻常，管做得、越古超今神妙。
待接得、众生总成佛，向酒肆淫房，再逞年少。
 >> 
词牌介绍


rhythmic: 洞仙歌
author: 朱敦儒
content:
何人不爱，是江梅红绽。
雪野寒空冻云晚。
照清溪绰约，粉艳先春，包绛萼、姑射冰肌自暖。
上林花万品，都借风流，国色天香任欣羡。
共素娥青女，一笑相逢，人不见、悄悄霜宫月殿。
想乘云、是在玉皇前，粲蕊佩明，侍清都燕。
 >> 
词牌介绍


rhythmic: 满庭芳
author: 朱敦儒
content:
鹏海风波，鹤巢云水，梦残身寄尘寰。
老来穷健，无闷也无欢。
随分饥餐困睡，浑忘了、秋热春寒。
清平世，闲人自在，乘兴访溪山。
渔竿。
要老伴，浮江载酒，舣棹观澜。
倩轻鸥假道，白鹭随轩。
直到垂虹亭上，惊怪我、却做仙官。
中秋月，披襟四顾，不似在人间。
 >> 
词牌介绍


rhythmic: 满庭芳
author: 朱敦儒
content:
花满金盆，香凝碧帐，小楼晓日飞光。
有人相伴，开镜点新妆。
脸嫩琼肌著粉，眉峰秀、波眼宜长。
云鬟就，玉纤溅水，轻笑换明。
檀郎。
犹恣意，高凤枕，慵下银床。
问今日何处，斗草寻芳。
不管馀酲未解，扶头酒、亲捧瑶觞。
催人起，雕鞍翠，乘露看姚黄。
 >> 
词牌介绍


rhythmic: 满江红
author: 朱敦儒
content:
竹翠阴森，寒泉浸、几峰奇石。
销畏日、溪蒲呈秀，水蕉供碧。
筠簟平铺光欲动，纱高挂空无色。
似月明、苹叶起秋风，潇湘白。
不敢笑，红尘客。
争肯羡，神仙宅。
且披襟脱帽，自适其适。
靖节窗风犹有待，本初朔饮非长策。
怎似我、心闲便清凉，无南北。
 >> 
词牌介绍


rhythmic: 风流子
author: 朱敦儒
content:
吴越东风起，江南路，芳草绿争春。
倚危楼纵目，绣帘初卷，扇边寒减，竹外花明。
看西湖、画船轻泛水，茵幄稳临津。
嬉游伴侣，两两携手，醉回别浦，歌遏南云。
有客愁如海，江山异，举目暗觉伤神。
空想故园池阁，卷地烟尘。
但且恁、痛饮狂歌，欲把恨怀开解，转更销魂。
只是皱眉弹指，冷过黄昏。


rhythmic: 望海潮
author: 朱敦儒
content:
嵩高维岳，图书之渊，西都二室三川。
神鼎定金，麟符刻玉，英灵未称河山。
谁再整乾坤。
是挺生真主，浴日开天。
御归梁苑，驾回汾水凤楼闲。
升平运属当千。
眷凝旒暇日，西顾依然。
银汉诏虹，瑶台赐碧，一新瑞气祥烟。
重到帝居前。
怪鹊桥龙阙，飞下人间。
父老欢呼，翠华来也太平年。
 >> 
词牌介绍


rhythmic: 胜胜慢・声声慢
author: 朱敦儒
content:
红炉围锦，翠幄盘雕，楼前万里同云。
青雀窥窗，来报瑞雪纷纷。
开帘放教飘洒，度华筵、飞入金尊。
斗迎面，看美人呵手，旋罗巾。
莫说梁园往事，休更羡、越溪访戴幽人。
此日西湖真境，圣治中兴。
直须听歌按舞，任留香、满酌杯深。
最好是，贺丰年、天下太平。


rhythmic: 芰荷香
author: 朱敦儒
content:
远寻花。
正风亭霁雨，烟浦移沙。
缓提金勒，路拥桃叶香车。
凭高帐饮，照羽觞、晚日横斜。
六朝浪语繁华。
山围故国，绮散馀霞。
无奈尊前万里客，叹人今何在，身老天涯。
壮心零落，怕听叠鼓掺挝。
江浮醉眼，望浩渺、空想灵槎。
曲终泪湿琵琶。
谁扶上马，不省还家。


rhythmic: 沁园春
author: 朱敦儒
content:
七十衰翁，告老归来，放怀纵心。
念聚星高宴，围红盛集，如何著得，华发陈人。
勉意追随，强颜陪奉，费力劳神恐未真。
君休怪，近频辞雅会，不是无情。
岩扃。
旧菊犹存。
更松偃、梅疏新种成。
爱静窗明几，焚香宴坐，闲调绿绮，默诵黄庭。
莲社轻舆，雪溪小棹，有兴何妨寻弟兄。
如今且，花迷酒困，心迹双清。
 >> 
词牌介绍


rhythmic: 卜算子慢
author: 朱敦儒
content:
凭高望远，云断路迷，山簇暮寒凄紧。
兰菊如斯，燕子怎知秋尽。
想闺中、锦换新翻晕。
自解佩匆匆散後，鸳鸯到今难问。
只得愁成病。
是悔上瑶台，误留金枕。
不忍相忘，万里再寻音信。
奈飘风、不许蓬莱近。
又一番、冻雨凄凉，送归鸿成阵。
 >> 
词牌介绍


rhythmic: 踏歌
author: 朱敦儒
content:
宴阕。
散津亭鼓吹扁舟发。
离魂黯、隐隐阳关彻。
更风愁雨细添凄切。
恨结。
叹良朋雅会轻离诀。
一年价、把酒风花月。
便山遥水远分吴越。
书倩雁，梦借蝶。
重相见、且把归期说。
只愁到他日，彼此萍踪别。
总难如、前会时节。


rhythmic: 蓦山溪
author: 朱敦儒
content:
邻家相唤，酒熟闲相过。
竹径引篮舆，会乡老、吾曹几个。
沈家姊妹，也是可怜人，回巧笑，发清歌，相间花间坐。
高谈阔论，无可无不可。
幸遇太平年，好时节、清明初破。
浮生春梦，难得是欢娱，休要劝，不须辞，醉便花间卧。
 >> 
词牌介绍


rhythmic: 蓦山溪
author: 朱敦儒
content:
琼蔬玉蕊。
久寄清虚里。
春到碧溪东，下白云、寻桃问李。
弹簧吹叶，懒傍少年场，遗楚佩，觅秦箫，踏破青鞋底。
河桥酒熟，谁解留侬醉。
两袖拂飞花，空一春、凄凉憔悴。
东风误我，满帽洛阳尘，唤飞鸿，遮落日，归去烟霞外。
 >> 
词牌介绍


rhythmic: 蓦山溪
author: 朱敦儒
content:
西真姊妹。
只这梅花是。
乘醉下瑶池，粉燕支、何曾梳洗。
冰姿素艳，无意压群芳，独自笑，有时愁，一点心难寄。
雪添蕊佩。
霜护盈盈泪。
尘世悔重来，梦凄凉，玉楼十二。
教些香去，说与惜花人，云黯澹，月朦胧，今夜谁同睡。
 >> 
词牌介绍


rhythmic: 蓦山溪
author: 朱敦儒
content:
夜来雨过，桃李将开遍。
策杖引儿童，也学人、随莺趁燕。
青天许大，多少好风光，一岁去，一春来，只恁空扰乱。
西池琼苑。
游赏人何限。
玉勒拥朱轮，各骋些、新欢旧怨。
都齐醉也，说甚是和非，我笑他，他不觉，花落春风晚。
 >> 
词牌介绍


rhythmic: 蓦山溪
author: 朱敦儒
content:
元来尘世。
放著希奇事。
行到路穷时，果别有、真山真水。
登临任意，随步白云生，三秀草，九花藤，满袖琼瑶蕊。
何须麴老，浩荡心常醉。
唱个快活歌，更说甚、黄梁梦里。
苍颜华发，只是旧时人，不动步，却还家，处处新桃李。
 >> 
词牌介绍


rhythmic: 蓦山溪
author: 朱敦儒
content:
东风不住。
几阵黄梅雨。
风外晓莺声，怨飘零、花残春暮。
鸳鸯散後，供了十年愁，怀旧事，想前欢，忍记丁宁语。
尘昏青镜，休照孤鸾舞。
烟锁凤楼空，问吹箫、人今何处。
小窗惊梦，携手似平生，阳台路。
行云去。
目断山无数。
 >> 
词牌介绍


rhythmic: 蓦山溪
author: 朱敦儒
content:
西江东去，总是伤时泪。
北陆日初长，对芳尊、多悲少喜。
美人去後，花落几春风，杯漫洗。
人难醉。
愁见飞灰细。
梅边雪外。
风味犹相似。
迤逦暖乾坤，仗君主、雄风英气。
吾曹老矣，端是有心人、追剑履。
辞黄绮。
珍重萧生意。
 >> 
词牌介绍


rhythmic: 醉思仙
author: 朱敦儒
content:
倚晴空。
正三洲下叶，七泽收虹。
叹年光催老，身世飘蓬。
南歌客，新丰酒，但万里、云水俱东。
谢故人，解系船访我，脱帽相从。
人世欢易失，尊俎且更从容。
任酒倾波碧，烛翦花红。
君向楚，我归秦，便分路、青竹丹枫。
恁时节，漫梦凭夜蝶，书倩秋鸿。


rhythmic: 感皇恩
author: 朱敦儒
content:
早起未梳头，小园行遍。
拄杖穿花露犹泫。
菊篱瓜畹。
最喜引枝添蔓。
先生独自笑，流莺见。
著意访寻，幽香国艳。
千里移根未为远。
浅深相间。
最要四时长看。
群芳休怪我，归来晚。
 >> 
词牌介绍


rhythmic: 千秋岁
author: 朱敦儒
content:
占秋呈瑞。
四海杨公子。
蹋拖尚带蓬壶体。
清新春草句，潇洒兰亭字。
宦情少，眠云弄月知心事。
此去应无滞。
稳步烟宵地。
鹏万里，鹤千岁。
他年黄阁老，访我清溪醉。
青凤舞，贻君万斛瑶花蕊。
 >> 
词牌介绍


rhythmic: 梦玉人引
author: 朱敦儒
content:
浪萍风梗，寄人间，倦为客。
梦里瀛洲，姓名误题仙籍。
敛翅归来，爱小园、蜕箨碧。
新种幽花，戒儿童休摘。
放怀随分，各逍遥，飞等鹏翼。
舍此萧闲，问君携杖安适。
诸彦群英，诗酒皆敌。
太平时，向花前，不醉如何休得。


rhythmic: 念奴娇
author: 朱敦儒
content:
别离情绪，奈一番好景，一番悲戚。
燕语莺啼人乍远，还是他乡寒食。
桃李无言，不堪攀折，总是风流客。
东君也自，怪人冷淡踪迹。
花艳草草春工，酒随花意薄，疏狂何益。
除却清风并皓月，脉脉此情谁识。
料得文君，重帘不卷，且等闲消息。
不如归去，受他真个怜惜。
 >> 
词牌介绍


rhythmic: 水龙吟
author: 周紫芝
content:
黄金双阙横空，望中隐约三山眇。
春皇欲降，渚烟收尽，青虹正绕。
日到层宵，九枝光满，普天俱照。
看海中桃熟，云幡绛节，冉冉度、沧波渺。
遥想建章宫阙，□熏风、月寒清晓。
红鸾影上，云韶声里，蒙天一笑。
万国朝元，百蛮款塞，太平多少。
听尧云深处，人人尽祝，似天难老。
 >> 
词牌介绍


rhythmic: 水龙吟
author: 周紫芝
content:
楚山千叠浮空，楚云只在巫山往。
鸾飞凤舞，当时空记，梦中奇语。
晓日瞳，夕阳零乱，袅红萦素。
问如今依旧，霏霏冉冉，知他为、谁朝暮。
玉佩烟鬟飞动，炯星眸、人间相遇。
嫣然一笑，阳城下蔡，尽成惊顾。
蕙帐春浓，兰衾日暖，未成行雨。
但丁宁莫似，阳台梦断，又随风去。
 >> 
词牌介绍


rhythmic: 水龙吟
author: 周紫芝
content:
楚山木落风高，暮云黯黯孤容瘦。
天晴似洗，明霞消尽，玉峦排秀。
九凤飞来，五云深处，一时轻矫。
恨三山不见，六鳌去後，天空远，人将老。
堪笑此生如寄，信扁舟、来江表。
望中愁眼，依稀犹认，数峰林杪。
万里东南，跨江云梦，此情多少。
问何时还我，千岩万壑，卧霜天晓。
 >> 
词牌介绍


rhythmic: 水调歌头
author: 周紫芝
content:
白发三千丈，双鬓不胜垂。
人间忧喜如梦，老矣更何之。
蘧玉行年过了，未必如今俱是，五十九年非。
拟把彭殇梦，分付与痴儿。
君莫羡，客起舞，寿琼卮。
此生但愿，长遣猿鹤共追随。
金印借令如斗，富贵那能长久，不饮竟何为。
莫问蓬莱路，从古少人知。
 >> 
词牌介绍


rhythmic: 水调歌头
author: 周紫芝
content:
濯锦桥边月，几度照中秋。
年年此夜清景，伴我与君游。
万里相随何处，看尽吴波越嶂，更向古徐州。
应为霜髯老，西望倚黄楼。
天如水，云似扫，素魂流。
不知今夕何夕，相对语羁愁。
故国归来何事，记易南枝惊鹊，还对玉蟾羞。
踏尽疏桐影，更复为君留。
 >> 
词牌介绍


rhythmic: 水调歌头
author: 周紫芝
content:
岁晚念行役，江阔渺风烟。
六朝文物何在，回首更凄然。
倚尽危楼杰观，暗想琼枝璧月，罗袜步承莲。
桃叶山前鹭，无语下寒滩。
潮寂寞，浸孤垒，涨平川。
莫愁艇子何处，烟树杳无边。
王谢堂前双燕，空绕乌衣门巷，斜日草连天。
只有台城月，千古照婵娟。
 >> 
词牌介绍


rhythmic: 水调歌头
author: 周紫芝
content:
落日在烟树，云水两空。
澹霞消尽，何事依约有微红。
湖上晚来风细，吹尽一天残雨，苍翠湿千峰。
谁遣长空月，冷浸玉壶中。
问明月，应解笑，白头翁。
不堪老去，依旧临水照衰容。
良夜几横烟棹，独倚危墙西望，目断远山重。
但恨故人远，此乐与谁同。
 >> 
词牌介绍


rhythmic: 汉宫春
author: 周紫芝
content:
秋意还深，渐银床露冷，梧叶风高。
婵娟也应为我，羞照霜毛。
流年老尽，漫银蟾、冷浸香醪。
除尽把，平生怨感，一时分付离骚。
伤心故人千里，问阴晴何处，还记今宵。
楼高共谁同看，玉桂烟梢。
南枝鹊绕，叹此生、飘转江皋。
须更约，他年清照，为人常到寒霄。


rhythmic: 汉宫春
author: 周紫芝
content:
香满箱奁，看沈犀弄水，浓麝含薰。
荀郎一时旧事，尽属王孙。
残膏剩馥，须倾囊、乞与兰荪。
金兽暖，云窗雾阁，为人洗尽馀醺。
依稀雪梅风味，似孤山尽处，马上烟村。
从来甲煎浅俗，那忍重闻。
苏台燕寝，下重帏、深闭孤云。
都占得，横斜乱影，伴他月下黄昏。


rhythmic: 潇湘夜雨・满庭芳
author: 周紫芝
content:
楼上寒深，江边雪满，楚台烟霭空。
一天飞絮，零乱点孤篷。
似我华颠雪领，浑无定、漂泊孤踪。
空凄黯，江天又晚，风袖倚蒙茸。
吾庐，犹记得，波横素练，玉做寒峰。
更短坡烟竹，声碎玲珑。
拟问山阴旧路，家何在、水远山重。
渔蓑冷，扁舟梦断，灯暗小窗中。
 >> 
词牌介绍


rhythmic: 潇湘夜雨・满庭芳
author: 周紫芝
content:
晓色凝暾，霜痕犹浅，九天春意将回。
隔年花信，先已到江梅。
沈水烟浓如雾，金波满、红袖双垂。
仙翁醉，问春何处，春在玉东西。
瑶台。
人不老，还从东壁，来步天墀。
且细看八砖，花影迟迟。
会见朱颜绿鬓，家长近、咫尺天威。
君知否，天教雨露，常满岁寒枝。
 >> 
词牌介绍


rhythmic: 潇湘夜雨・满庭芳
author: 周紫芝
content:
江绕淮城，云昏楚观，一枝烟笛谁横。
晓风吹帽，霜日照人明。
暗恼潘郎旧恨，应追念、菊老残英。
秋空晚，茱萸细拈，为谁倾。
人间，真梦境，新愁未了，绿鬓星星。
问明年此会，谁寄幽情。
倚尽一楼残照，何妨更、月到帘旌。
凭阑久，歌君妙曲，谁是米嘉荣。
 >> 
词牌介绍


rhythmic: 潇湘夜雨・满庭芳
author: 周紫芝
content:
楚尾江横，斗南山秀，辋川谁画新图。
几时天际，平地出方壶。
应念江南倦客，家何在、飘泊江湖。
天教共，银涛翠壁，相伴老人娱。
长淮，看不尽，风帆落处，天在平芜。
算人间此地，岂是穷途。
好与婆娑尽日，应须待、月到金枢。
山中饮，从教笑我，白首醉模糊。
 >> 
词牌介绍


rhythmic: 满江红
author: 周紫芝
content:
寂寂江天，雪又满、晚来风急。
空懊恨、散盐飞絮，未成轻集。
万里长空飞不到，珠帘卷尽还羞入。
问向晚、谁欲画渔莎，寒江立。
天黯淡，催残日。
波浩渺，添寒力。
又何如聊遣，舞衣红湿。
好与月娥临晚砌，莫教先放梅花拆。
便准拟、一醉广寒宫，千山白。
 >> 
词牌介绍


rhythmic: 永遇乐
author: 周紫芝
content:
槐幄如云，燕泥犹湿，雨馀清暑。
细草摇风，小荷擎雨，时节还端午。
碧罗窗底，依稀记得，闲系翠丝烟缕。
到如今、前欢如梦，还对彩绦无语。
榴花半吐，金刀犹在，往事更堪重数。
艾虎钗头，菖蒲酒里，旧约浑无据。
轻衫如雾，玉肌似削，人在画楼深处。
想灵符、无人共带，翠眉暗聚。
 >> 
词牌介绍


rhythmic: 蓦山溪
author: 周紫芝
content:
月眉星眼，阆苑真仙侣。
娇小正笄年，每当筵、愁歌怕舞。
水亭烟树，春去已无踪，桃源路。
知何处。
往事如风絮。
如今闻道，误剪香云缕，闲系小乌纱，更无心、浅匀深注。
三山路杳，终不是人间，知谁与。
吹箫女。
共驾青鸾去。
 >> 
词牌介绍


rhythmic: 酹江月・念奴娇
author: 周紫芝
content:
冰轮飞上，正金波翻动，玉壶新绿。
风帽还猗清露滴，凛凛微生寒粟。
白玉楼高，水精帘卷，十里堆琼屋。
千山人静，怒龙声喷蕲竹。
夜久斗落天高，银河还对泻，冷悬双瀑。
此地人间何处有，难买明珠千斛。
弄影人归，锦袍何在，更谁知鸿鹄。
素光如练，满天空挂寒玉。


rhythmic: 酹江月・念奴娇
author: 周紫芝
content:
楚山无尽，看西来新拥，石城双旆。
立马花边金镫暖，遥想元戎小队。
白雪歌成，莫愁去後，往事空千载。
一时吟啸，风流不减前辈。
闻道梦泽南州，日高初睡足，雅宜高会。
老去愁多谁念我，空对云山苍翠。
南雁归时，白头应记得，尊前倾盖。
送君南浦，无情空恨江水。


rhythmic: 洞仙歌
author: 周紫芝
content:
江梅吹尽，更幽兰香度。
可惜浓春为谁住。
最嫌他、无数轻薄桃花，推不去，偏守定、东风一处。
病来应怕酒，□眼常醒，老去羞春似无语。
准拟强追随，管领风光，人生只、欢期难预。
纵留得、梨花做寒食，怎吃他朝来，这般风雨。
 >> 
词牌介绍


rhythmic: 贺新郎
author: 周紫芝
content:
白首归何晚。
笑一椽、天教负与，楚江南岸。
门外春山晚无数，只有匡庐似染。
但想像、红妆不见。
谁念香山当日事，漫青衫、泪湿人谁管。
歌旧曲，空凄怨。
将军未老身归汉。
算功名、过了唯有，古词尘满。
谁似渊明拚得老，饱看云山万点。
况此老、斜川不远。
终待我他年自，剪黄花、一酹重阳盏。
君为我，休辞劝。
 >> 
词牌介绍


rhythmic: 千秋岁
author: 周紫芝
content:
小春时候。
晴日吴山秀。
霜尚浅，梅先透。
波翻盏，雾暖芙蓉绣。
持寿酒。
仙娥特地回双袖。
试问春多少。
恩入芝兰厚。
松不老，山长久。
星占南极远，家是椒房旧。
君一笑。
金鸾看取人归後。
 >> 
词牌介绍


rhythmic: 千秋岁
author: 周紫芝
content:
当年文焰。
蜀锦词华烂。
年正少，声初远。
手攀天上桂，书奏蓬莱殿。
人尽道，洛阳盛事今重见。
千尺青苍干。
直节凌霄汉。
天未识，应嗟晚。
饮残长寿盏，归奉春皇燕。
金叶满。
擗麟且受麻姑劝。
 >> 
词牌介绍


rhythmic: 千秋岁
author: 周紫芝
content:
送春归去。
说与愁无数。
君去後，归何处。
人应空懊恼，春亦无言语。
寒日暮，腾腾醉梦随风絮。
尽日间庭雨。
红湿秋千柱。
人恨切，莺声苦。
拟倾浇闷酒，留取残红树。
春去也，不成不为愁人住。
 >> 
词牌介绍


rhythmic: 风入松
author: 周紫芝
content:
禁烟过後落花天。
无奈轻寒。
东风不管春归去，共残红、飞上秋千。
看尽天涯芳草，春愁堆在阑干。
楚江横断夕阳边。
无限青烟。
旧时云去今何处，山无数、柳涨平川。
与问风前回雁，甚时吹过江南。
 >> 
词牌介绍


rhythmic: 花心动
author: 李弥逊
content:
水馆风亭，晚香浓、一番荷芰经雨。
簟枕乍闲，襟裾初试，散尽满轩袢暑。
断云却送轻雷去，疏林外、玉钩微吐。
夜未阑，秋生败叶，暗催庭树。
天上佳期久阻。
星河畔，仙车缥缈云路。
旧恨未平，幽欢难驻，洒落半天风露。
绮罗人散金猊冷，醉魂到、华胥深处。
洞户悄，南楼画角自语。


rhythmic: 一寸金
author: 李弥逊
content:
仙李盘根，自有云仍霭芳裔。
更留雨霜皮，临风玉树，紫髯丹颊，长生久视。
鹤帐琅书至。
长庚梦、当年暗记。
佳辰近，回首西风，渐喜秋英弄霜蕊。
暂卷双旌，鸣金吹竹，萱堂伴新戏。
对璧月流光，屏山供翠，碧云乍合，飞觞如缀。
早晚岩廊侍。
终不负、黄楼一醉。
丹青手、先与翻阶，万叶增春媚。


rhythmic: 花心动
author: 李弥逊
content:
红日当楼，绣屏开、风舞花随步。
绛拂佩兰，香染妆梅，彷佛紫烟真侣。
雪消池馆年年会，玻璃泛、小槽新注。
弄箫语。
云未彻，暖回芳树。
瑶检曾寿缕。
好系日萦春，驭鸾深驻。
桂殿影寒，蓬山波阔，未似彩衣庭户。
坐看鹤鬓云来戏，重重拜、天阶雨露。
纵游处。
人间遍寻洞府。


rhythmic: 十样花
author: 李弥逊
content:
陌上风光浓处。
第一寒梅先吐。
待得春来也，香销减，态凝伫。
百花休谩妒。
陌上风光浓处。
繁杏枝头春聚。
艳态最娇娆，堪比并，东邻女。
红梅何足数。
陌上风光浓处。
日暖山樱红露。
结子点朱唇，花谢後，君看取。
流莺偏嘱付。
陌上风光浓处。
忘却桃园归路。
洞口水流迟，香风动，红无数。
吹愁何处去。
陌上风光浓处。
最是海棠风措。
翠袖衬轻红，盈盈泪，怨春去。
黄昏微带雨。
陌上风光浓处。
自有花王为主。
富艳压群芳，蜂蝶戏，燕莺语。
东君都付与。
陌上风光浓处。
红药一番经雨。
把酒绕芳丛，花解语。
劝春住。
莫教容易去。


rhythmic: 水调歌头
author: 王以宁
content:
岁晚橘洲上，老叶舞愁红。
西山光翠，依旧影落酒杯中。
人在子亭高处，下望长沙城郭，猎猎酒帘风。
远水湛寒碧，独钓绿蓑翁。
怀往事，追昨梦，转头空。
孙郎前日，豪健颐指五都雄。
起拥奇才剑客，十万银戈赤帻，歌鼓壮军容。
何似裴相国，谈道老圭峰。
 >> 
词牌介绍


rhythmic: 水调歌头
author: 王以宁
content:
大别我知友，突兀起西州。
十年重见，依旧秀色照清眸。
常记鲒狂客，邀我登楼雪霁，杖策拥羊裘。
山吐月千仞，残夜水明楼。
黄粱梦，未觉枕，几经秋。
与君邂逅，相逐飞步碧山头。
举酒一觞今古，叹息英雄骨冷，清泪不能收。
鹦鹉更谁赋，遗恨满芳洲。
 >> 
词牌介绍


rhythmic: 满庭芳
author: 王以宁
content:
山耸方壶，潮通碧海，江东自昔名家。
玉真仙子，佩粲朝霞。
一种天香胜味，笑杨梅、不数枇杷。
难模写，牟尼妙质，光透紫丹砂。
咨嗟。
如此辈，不知何为，留滞天涯。
料甘心远引，无意纷华。
一任姚黄魏紫，供吟赏、银烛笼纱。
南游士，日餐千颗，不愿九霞车。
 >> 
词牌介绍


rhythmic: 满庭芳
author: 王以宁
content:
千古南阳，刘郎乡国，依约楚俗秦风。
英姿豪气，耆旧笑谈中。
佩来从帝所，许洲花、潭菊从容。
霜秋晓，凉生日观，极目送飞鸿。
主公。
天下士，挥豪万字，一饮千锺。
醉高歌起舞，唤醒人龙。
我自人间漫浪，平生事、南北西东。
辞公去，寒眸激电，曾识小安丰。
 >> 
词牌介绍


rhythmic: 满庭芳
author: 王以宁
content:
五十七年，侵寻老矣，小庵初筑林。
故人相过，喜雪舞祥。
遍野跳珠浅玉，纵儿童、收满金瓶。
明年待，洗光银海，袖手看升平。
先生。
齐物久，蚁丘罢战，蜗角休征。
趁尊前身健，有酒须倾。
随分村歌社舞，何须问、武宿文星。
忘怀矣，未能忘酒，相与醉忘形。
 >> 
词牌介绍


rhythmic: 满庭芳
author: 王以宁
content:
千古黄州，雪堂奇胜，名与赤壁齐高。
竹楼千字，笔势压江涛。
笑问江头皓月，应曾照、今古英豪。
菖蒲酒，尊无恙，聊共访临皋。
陶陶。
谁晤对，粲花吐论，宫锦纫袍。
借银涛雪浪，一洗尘劳。
好在江山如画，人易老、双鬓难。
升平代，凭高望远，当赋反离骚。
 >> 
词牌介绍


rhythmic: 蓦山溪
author: 王以宁
content:
平山堂上，侧盏歌南浦。
醉望五州山，渺千里、银涛东注。
钱郎英远，满腹贮精神，窥素壁，墨栖鸦，历历题诗处。
风裘雪帽，踏遍荆湘路。
回首古扬州，沁天外、残霞一缕。
德星光次，何日照长沙，渔夫曲，竹枝词，万古歌来暮。
 >> 
词牌介绍


rhythmic: 蓦山溪
author: 王以宁
content:
雕弓绣帽。
戏马秦淮道。
风入马啼轻，曾踏遍、淮堤芳草。
飞英点点，春事已阑珊，风雨横，别离多，断送英雄老。
功名终在，休惜芳尊倒。
谈笑下燕云，看千里、风驱电扫。
男儿此事，莫待鬓丝棼，汉都护，万年觞，玉殿春风早。
 >> 
词牌介绍


rhythmic: 念奴娇
author: 王以宁
content:
天工何意，碎琼玉佩，书空千尺。
箬笠蓑衫扁舟下，淮口烟林如织。
飞观嶙峋，子亭突兀，影浸澄淮碧。
纶巾鹤氅，是谁独笑携策。
遥想易水燕山，有人方醉赏，六花如席。
云重天低酣歌罢，胆壮乾坤犹窄。
射雉归来，铁鳞十万，踏碎千山白。
紫箫声断，唤回春满南陌。
 >> 
词牌介绍


rhythmic: 念奴娇
author: 王以宁
content:
云收天碧。
渐风高露冷，群喧初寂。
远浦归舟荒渡口，搴篷横棹堤侧。
一带澄江，十分蟾影，千里寒光白。
襟怀迎爽，有人独步携策。
遥想帘卷琼楼，凭阑凝望，此意知何极。
声断琴箫双凤驾，凌厉飞仙同籍。
问汉乘槎，采珠临海，往事空踪迹。
莫辞吟赏，终宵清景难得。
 >> 
词牌介绍


rhythmic: 念奴娇
author: 王以宁
content:
晚烟凝碧。
渐渔村山市，人归寂寂。
有客飞舟还顾访，应讶纶巾侧。
得意忘年，推诚投分，高论追元白。
英标逸气，笑予穷抱真策。
兴尽又复言归，秋风分袂，浩荡思无极。
咫尺昭山明翠壁，那知中隐咸籍。
说梦难听，闭门寻梦，肯念栖萍迹。
浪吟狂醉，几时还共重得。
 >> 
词牌介绍


rhythmic: 西江月慢
author: 吕渭老
content:
春风淡淡，清昼永、落英千尺。
桃杏散平郊，晴蜂来往，妙香飘掷。
傍画桥、煮酒青帘，绿杨风外，数声长笛。
记去年、紫陌朱门，花下旧相识。
向宝帕、裁书凭燕翼。
望翠阁、烟林似织。
闻道春衣犹未整，过禁烟寒食。
但记取、角枕情题，东窗休误，这些端的。
更莫待、青子绿阴春事寂。
 >> 
词牌介绍


rhythmic: 木兰花慢
author: 吕渭老
content:
石榴花谢了，正荷叶、盖平池。
试玛瑙杯深，琅簟冷，临水帘帷。
知他故人甚处，晚霞明、断浦柳枝垂。
唯有松风水月，向人长似当时。
依依。
望断水穷，云起处、是天涯。
奈燕子楼高，江南梦断，虚费相思。
新愁暗生旧恨，更流萤、弄月入纱衣。
除却幽花软草，此情未许人知。


rhythmic: 木兰花慢
author: 吕渭老
content:
对修篁万个，更疏雨、洗琅。
望燕外晴丝，鸥边水叶，胡蝶成团。
榴红劝人把酒，泛菖蒲、对客不成欢。
金缕新番彩索，始知今岁衣宽。
年年。
此日青楼，花缺处、倚阑干。
记小扇清歌，蛮笺妙墨，不觉更残。
可怜旧游似梦，向人人、未减一枝兰。
纵有千金莫惜，大家沈醉花间。


rhythmic: 木兰花慢
author: 吕渭老
content:
桂乡云万缕，更飞雨、洗香车。
念密会经年，银潢浪阻，玉露期赊。
灵星瑞桥对展，散匆匆、喜色满天涯。
回首丁宁晓角，未宜吹动梅花。
家家。
竟赏彩茸，穿桂影、醉流霞。
渐舞袖翻鸾，歌声缀凤，钗影交加。
人间共饶宴乐，算天孙、怎忍遣河斜。
莫惜西楼剪烛，大家同到啼鸦。


rhythmic: 恋香衾
author: 吕渭老
content:
记得花阴同携手，指定日、许我同欢。
唤做真成，耳热心安。
打叠从来不成器，待做个、平地神仙。
又却不成些事，蓦地心残。
据我如今没投奔，见著你、泪早偷弹。
对月临风，一味埋冤。
笑则人前不妨笑，行笑里、斗觉心烦。
怎生分得烦恼，两处匀摊。


rhythmic: 千秋岁
author: 吕渭老
content:
宝蟾悬镜。
露颗倾荷柄。
飞萤点点明花径。
凝愁情不展，宿酒风还醒。
天似晓，银河半落星相趁。
心事都无定。
才致元相称。
春过了，秋将近。
小窗通竹圃，野色连金井。
得仗个，多情燕子分明问。
 >> 
词牌介绍


rhythmic: 水龙吟
author: 吕渭老
content:
年年九月西湖，绣船继日笙箫拥。
五云深处，红帘一桁，语莺歌凤。
群玉峰头，影娥池畔，烟霞飞动。
认蓬瀛仙子，云程路远，贪人世、瑶池梦。
要看黄尘清海，戏真珠、麻姑清纵。
曲门自有，菊金芳砌，月篦浮栋。
子著宫桃，舞翻官柳，霞杯纤捧。
待明年更把，西风妙曲，按成新弄。
 >> 
词牌介绍


rhythmic: 水调歌头
author: 吕渭老
content:
解衣同一笑，聊复起厨烟。
醉乡何处，与君舒啸入壶天。
长怪时情狭隘，杯酒岂容我辈，不上谪仙船。
雅志念湖海，小艇一丝竿。
夜迢迢，灯烛下，几心闲。
平生得处，不在内外及中间。
点检春风欢计，惟有诗情宛转，馀事尽疏残。
彩笔题桐叶，佳句问平安。
 >> 
词牌介绍


rhythmic: 倾杯乐
author: 林季仲
content:
璧月初圆，彩云轻护，散雪叠冰凉馆。
张眉竞巧，赵瑟新成，整顿戏衫歌扇。
寿酒殷勤，娇语温柔，只愁杯浅。
正连山玉枕，回波瑶席，漏长更款。
良会久、细拥香肩，瑶庭闲步，共指渡河星点。
今朝此日，同祝卿卿，福寿禄星齐转。
但愿与君，歌舞常新，欢娱无算。
看河桥鹊架，重会双星燕婉。


rhythmic: 庆清朝
author: 王之道
content:
晓日彤墀，春风黄伞，天颜咫尺清光。
恩袍初赐，一时玉质金相。
济济满廷鹭，月卿映、日尹星郎。
鸣鞘绕，锦鞯归路，醉舞醒狂。
追随宝津琼苑，看穿花帽侧，拂柳鞭长。
临流夹径，参差绿荫红芳。
宴罢西城向晚，歌呼笑语溢平康。
休相恼，争揭疏帘，半出新妆。


rhythmic: 宴山亭・燕山亭
author: 王之道
content:
微雨斑斑，晕湿海棠，渐觉燕脂红褪。
迟日短垣，娇怯和风，摇曳一成春困。
玉软酴酥，扶不起、晚妆慵整。
愁恨。
对佳时媚景，可堪重省。
曾约小桃新燕，有蜂媒蝶使，为传芳信。
西蜀杜郎，东坡苏老，道也道应难尽。
一朵风流，雅称且、凤翘云鬓。
相映。
眉拂黛、梅腮弄粉。


rhythmic: 风流子
author: 王之道
content:
扁舟南浦岸，分携处、鸣佩忆珊珊。
见十里长堤，数声啼，至今清泪，襟袖斓斑。
谁信道，沈腰成瘦减，潘鬓就衰残。
漫把酒临风，看花对月，不言拄笏，无绪凭阑。
相逢复相感，但凝情秋水，送恨春山。
应念马催行色，泥溅征衫。
况芳菲将过，红英婉娩，追随正乐，黄鸟间关。
争得此心无著，浑似云闲。


rhythmic: 水调歌头
author: 王之道
content:
颢气遍寰宇，风露逼衣裘。
中秋昨夜，明月千里满西楼。
人道当年今日，海上骑鲸仙客，乘兴下瀛州。
雅志在扶世，来佐紫宸游。
庙堂上，须早计，要嘉谋。
牙床锦帐，三岁江北叹淹留。
好在蟹螯如臂，判取兵厨百斛，与客醉瑶舟。
待得蟠桃熟，相约访浮丘。
 >> 
词牌介绍


rhythmic: 水调歌头
author: 王之道
content:
湖上有佳色，黄菊傲霜秋。
一尊相属，谈咏彼此得无愁。
何处鲈鱼初荐，错俎金齑点脍，令我忆东州。
双鹭带斜日，飞下白苹洲。
晚风劲，吹残酒，袭破裘。
故人俱在，江左底事独淹留。
归去草堂侵夜，一点青荧灯火，得句可忘忧。
欲识无穷意，终日倚城楼。
 >> 
词牌介绍


rhythmic: 水调歌头
author: 王之道
content:
斜阳明薄暮，暗雨霁凉秋。
弱云狼藉，晚来风起，席卷更无留。
天外老蟾高挂，皎皎寒光照水，金璧共沈浮。
宾主一时杰，倾动庾公楼。
渡银汉，玉露，势欲流。
不妨吟赏，坐拥红袖舞还讴。
暗祝今宵素魄，助我清才逸气，稳步上瀛洲。
欲识瀛洲路，雄据六鳌头。
 >> 
词牌介绍


rhythmic: 水调歌头
author: 王之道
content:
琼树挂初日，珠箔卷清霜。
夜来溪上微雨，佳节过重阳。
共庆当年此际，曾见天麟协梦，华阀挂蓬桑。
人作鲁侯祝，俾尔寿而臧。
保疲瘵，旌德善，致吉祥。
会看报政，朝夕芝检趣徵黄。
不藉灵丹九转，不用蟠桃三窃，源远自流长。
愿借沧溟富，斟酌荐瑶觞。
 >> 
词牌介绍


rhythmic: 水调歌头
author: 王之道
content:
败屋拥破衲，惊飙漫飕。
不离当处人见，操慧上蓝游。
弹指九州四海，浪说其来云聚，其去等风休。
莫作袈裟看，吾道惯聃丘。
齐死生，同宠辱，泯春秋。
高名厚利，眇若天地一蜉蝣。
闲举前人公案，试问把锄空手，何似步骑牛。
会得个中语，净土在阎浮。
 >> 
词牌介绍


rhythmic: 水调歌头
author: 王之道
content:
暑雨湿修竹，凉吹入高檐。
鹭洲锺阜如画，霁色为纤。
槛外藕花无数，妆点休祥嘉应，不觉有秋炎。
谪仙堕人世，香雾郁重帘。
富才艺，强记览，三万签。
须信公侯有种，道义自相渐。
此去腰金佩玉，回视依莲泛水，岁月亦何淹。
称觞还戏彩，无惜醉厌厌。
 >> 
词牌介绍


rhythmic: 凤箫吟・芳草
author: 王之道
content:
雨溟。
年年今日，农夫共卜新丰。
登高随处好，银瓶突兀，南峙对三公。
真珠露菊，更芙蓉、照水匀红。
但华发衰颜，不堪频鉴青铜。
相逢。
行藏休借问，且徘徊、目送飞鸿。
十年湖海，千里云山，几番残照凄风。
蟹螯粗似臂，金英碎、琥珀香浓。
请细读离骚，为君一饮千锺。


rhythmic: 水调歌头
author: 曹勋
content:
江影浮空阔，江水拍天流。
山藏地秘，伟观须是伟人收。
闻道烟斜雨暗，还留月底风边，墨客一凝眸。
阑槛随指顾，江海还生秋。
绣帘卷，开绮宴，翠香浮。
邹枚宾从俱咏，韵闲出嘉谋。
点点群山吴楚，历历三州灯火，潮落没沙鸥。
老子会心处，应已付南楼。
 >> 
词牌介绍


rhythmic: 醉思仙
author: 曹勋
content:
记华堂。
对宝台绛蜡，红艳成行。
乌云髻映，浅浅宫妆。
江梅媚，生嫩脸，莹素质，自有清香。
歌喉稳，按镂版缓拍，娇倚银床。
天外行云驻，轻尘暗落雕梁。
似晓莺历历，琼韵锵锵。
别来久，春将老，但梦里、也思量。
仗何人，细说与，为伊潘鬓成霜。


rhythmic: 满庭芳
author: 曹勋
content:
老不求名，心惟耽静，旧缘历过艰难。
杜门无事，一味放痴顽。
只藉炉香上彻，与天地、平直交关。
真人喜，扶晨遣客，时暂下仙班。
矜怜。
身已病，九疑夙驾，来顾台山。
看神超清境，玉炼朱颜。
为向芝田桂圃，收妙有、与作真丹。
他年报，冲融朝礼，香火紫云间。
 >> 
词牌介绍


rhythmic: 满庭芳
author: 曹勋
content:
秋色澄晖，蟾波增莹，桂华宫殿香凝。
夜凉天半，横管度新声。
应是齐吹万指，岩谷震、石裂霜清。
天如水，飞云散尽，江月照还明。
人间，何处有，祥风缓引，飘下层城。
想广寒光冷，妙舞轻盈。
愿上君王万寿，空伫忆、酒海吞鲸。
归来也，惊涛隐隐，馀韵入青冥。
 >> 
词牌介绍


rhythmic: 胜胜慢・声声慢
author: 曹勋
content:
素商吹景，西真赋巧，桂子秋借蟾光。
层层翠葆，深隐幽艳清香。
占得秀岩分种，天教薇露染娇黄。
珍庭晓，透肌破鼻，细细芬芳。
应是月中倒影，喜馀叶婆娑，灏色迎凉。
移根上苑，雅称曲槛回廊。
趁取蕊珠密缀，与收花雾著宫裳。
帘栊静，好围四坐，对赏瑶觞。


rhythmic: 御街行
author: 曹勋
content:
凌寒架雪知春近。
闲探处、如相问。
溪流清浅暮云低，玉蓓横斜风定。
晚枝雀，幽姿方展，还映疏篁冷。
镜鸾妆罢明梢嫩。
犹记宜相并。
如今却月别传香，知引何人幽兴。
不堪楼上，昭华吹断，声与愁肠尽。
 >> 
词牌介绍


rhythmic: 蓦山溪
author: 曹勋
content:
乌龙云洞，神护红尘外。
金鼎养丹砂，有仙卿、清修名世。
三千功行，活字少人知，松露，紫烟深，知是聃翁裔。
吹箫後约，岂慕穿青紫。
八十在人间，比当日、何须指李。
相逢一笑，酒量海同宽，拔宅隐，玉霄寒，升举应新岁。
 >> 
词牌介绍


rhythmic: 千秋岁
author: 曹勋
content:
洞房秀韵，结绮临春後。
都压尽，名花柳。
锦堂笼翡翠，璨枕同清昼。
谁似得，佳时占断长欢偶。
我昔闻名久。
欲见成消瘦。
寻不遇，空回首。
征途难驻马，坐想冰姿秀。
凭寄语，南归更趁酴酒。
 >> 
词牌介绍


rhythmic: 水龙吟
author: 曹勋
content:
冻云阁雨，长风送雪，万里无凝滞。
斜斜整整，纯白入素，应同太始。
袁巷萧条，冷光寒透，有人曾至。
但圆虚上下，澄明莹洁，如□□、混元气。
时听松篁泻坠。
任山川、珠联玉缀。
一尘不染，一毫不现，真空妙治。
祥应三白，润归多稼，已成丰岁。
待收拾大翁，茶盐贺喜，兴村东醉。
 >> 
词牌介绍


rhythmic: 念奴娇
author: 曹勋
content:
烘帘昼暖，正飞花堆锦，风迟烟暮。
绿叶成阴春又老，甲子谁能重数。
梅已青圆，雪深犹记，曾拈疏枝否。
须知物外，这些光景常驻。
闻道江水东头，同门相过，不作儿女语。
醉墨凌波歌数阕，心迹都忘逆旅。
胸次扶摇，壶中光景，肯与人同趣。
栖尘功就，浩然俱待飞去。
 >> 
词牌介绍


rhythmic: 念奴娇
author: 曹勋
content:
半阴未雨，洞房深、门掩清润芳晨。
古鼎金炉，烟细细、飞起一缕轻云。
罗绮娇春。
争拢翠袖，笑语惹兰芬。
歌筵初罢，最宜斗帐黄昏。
楼上念远佳人。
心随沈水，学兰俱焚。
事与人非，争似此、些子香气常存。
记得临分。
罗巾馀赠，尽日把浓熏。
一回开看，一回肠断重闻。
 >> 
词牌介绍


rhythmic: 沁园春
author: 曹勋
content:
浓绿交阴，脆圆经雨，夏景正新。
遽紫泥封检，红幢建钺，飘然吹起，一片闲云。
禁殿趋班，玉音亲诏，并遣皇华通宝邻。
凌去，任重霄温暑，万里风薰。
炎曦正斡天钧。
更午气均齐天地根。
运至精感化，千和万合，涤堤旁说，必自成真。
已约归期，秋风前後，梨枣黄花满地匀。
阊阖晚，待朝元紫府，上达明君。
 >> 
词牌介绍


rhythmic: 水调歌头
author: 胡寅
content:
不见严夫子，寂寞富春山。
空留千丈危石，高出暮云端。
想象羊裘披了，一笑两望身世，来插钓鱼竿。
肯似林间翮，飞倦始知还。
中兴主，功业就，鬓毛斑。
驱驰一世人物，相与济时艰。
独委狂奴心事，未羡痴儿鼎足，放去任疏顽。
爽气动星斗，终古照林峦。
 >> 
词牌介绍


rhythmic: 蓦山溪
author: 吴舜选
content:
园林何有，修竹摇苍翠。
春到小桃蹊，看绿满、一池春水。
花开日暖，儿侄竞追随，挑野蔌，网溪鱼，有酒多且旨。
去来聚散，无必亦无意。
说地或谈天，更休问、语言粗细。
谁强谁弱，谁是又谁非，过去事，未来事，一枕腾腾睡。
 >> 
词牌介绍


rhythmic: 蓦溪山・蓦山溪
author: 刘子
content:
浮烟冷雨，今日还重九。
秋去又秋来，但黄花、年年如旧。
平台戏马，无处问英雄，茅舍底，竹篱东，伫立时搔首。
客来何有。
草草三杯酒。
一醉万缘空，莫贪伊、金印如斗。
病翁老矣，谁共赋归来，芟垅麦，网溪鱼，未落他人後。


rhythmic: 满庭芳
author: 刘子
content:
秋入微阴，凉生平远，小山愁绝天南。
似闻还断，飞策遍千岩。
叶底轻黄纂纂，恼人是、微裂芳缄。
け然胜，清真冷淡，无艳寄尘凡。
澄潭。
两岸，波光摇动，碧影相参。
任西风十里，吹度松杉。
我自寒灰槁木，□神处、不觉醺酣。
归来晚，飞花无迹，明月满空函。
 >> 
词牌介绍


rhythmic: 水调歌头
author: 何大圭
content:
今夕出佳月，银汉泻高寒。
风缠云卷，转觉天陛玉楼宽。
疑是金华仙子，又喜经年药就，倾出玉团团。
收拾江河影，都向镜中蟠。
横霜笛，吹明影，到中天。
要令四海瞻望，千古此轮安。
何岁何年无月，唯有谪仙著语，高绝不能攀。
我欲唤空起，云海路漫漫。
 >> 
词牌介绍


rhythmic: 转调二郎神・二郎神
author: 张孝祥
content:
闷来无那，暗数尽、残更不寐。
念楚馆香车，吴溪兰棹，多少愁云恨水。
阵阵回风吹雪霰，更旅雁、一声沙际。
想静拥孤衾，频挑寒，数行珠泪。
凝睇。
傍人笑我，终朝如醉。
便锦织回鸾，素传双鲤，难写衷肠密意。
绿鬓点霜，玉肌消雪，两处十分憔悴。
争忍见，旧时娟娟素月，照人千里。


rhythmic: 满江红
author: 张孝祥
content:
秋满蘅皋，烟芜外、吴山历历。
风乍起，兰舟不住，浪花摇碧。
离岸橹声惊渐远，盈襟泪颗凄犹滴。
问此情、能有几人知，新相识。
追往事，欢连夕。
经旧馆，人非昔。
把轻颦浅笑，细思重忆。
红叶题诗谁与寄，青楼薄幸空遗迹。
但长洲、茂苑草萋萋，愁如织。
 >> 
词牌介绍


rhythmic: 满江红
author: 张孝祥
content:
千古凄凉，兴亡事、但悲陈迹。
凝望眼、吴波不动，楚山丛碧。
巴滇绿骏追风远，武昌云旆连江赤。
笑老奸、遗臭到如今，留空壁。
边书静，烽烟息。
通轺传，销锋镝。
仰太平天子，坐收长策。
蹙踏扬州开帝里，渡江天马龙为匹。
看东南、佳气郁葱葱，传千亿。
 >> 
词牌介绍


rhythmic: 满江红
author: 张孝祥
content:
秋满漓源，瘴云净、晓山如簇。
动远思、空江小艇，高丘乔木。
策策西风双鬓底，晖晖斜日朱栏曲。
试侧身、回首望京华，迷南北。
思归梦，天边鹄。
游宦事，蕉中鹿。
想一年好处，砌红堆绿。
罗帕分柑霜落齿，冰磐剥芡珠盈掬。
倩春纤、缕捣香齑，新熟。
 >> 
词牌介绍


rhythmic: 蓦山溪
author: 张孝祥
content:
清都绛阕，我自经行惯。
璧月带珠星，引钧天、笙箫不断。
宝簪瑶佩，玉立拱清班。
天一笑，物皆春，结得清虚伴。
还丹九转。
凡骨亲曾换。
携剑到人间，偶相逢、依然青眼。
狂歌醉舞，心事有谁知，明月下，好风前，相对纶巾岸。
 >> 
词牌介绍


rhythmic: 水龙吟
author: 刘褒
content:
东风初池波，轻阴未放游丝堕。
新春歌管，丰年笑语，六街灯火。
绣毂雕鞍，飞尘卷雾，水流云过。
恍扬州十里，三生梦觉，卷珠箔、映青琐。
金猊戏掣星桥锁。
博山香、烟浓百和。
使君行乐，绛纱万炬，雪梅千朵。
羯鼓轰空，弦沸晓，樱梢微破。
想明年更好，传柑侍宴，醉扶狨座。
 >> 
词牌介绍


rhythmic: 雨中花慢
author: 刘褒
content:
缥蒂缃枝，玉叶翡英，百梢争赴春忙。
正雨後、蜂黏落絮，燕扑晴香。
遗策谁家荡子，唾花何处新妆。
想流红有恨，拾翠无心，往事凄凉。
春愁如海，客思翻空，带围只看东阳。
更那堪、玉笙度曲，翠羽传觞。
红泪不胜闺怨，白云应老他乡。
梦回羁枕，风惊庭树，月在西厢。


rhythmic: 满庭芳
author: 刘褒
content:
柳袅金丝，梨铺香雪，一年春事方中。
烛前一见，花艳觉羞红。
枕臂香痕未落，舟横岸、作计匆匆。
明朝去，暮天平水，双桨碧云东。
隔离歌一阕，琵琶声断，燕子楼空。
叹阳台梦杳，行雨无踪。
後会芙蕖未老，从今去、日望归鸿。
愁如织，断肠啼，饶舌诉东风。
 >> 
词牌介绍


rhythmic: 六州歌头
author: 刘褒
content:
凭深负阻，蜂舞肆奔腾。
龙江上，妖氛涨，鲸海外，白波惊。
羽檄交飞急，玉帐静，金韬，恢远驭，振长樱。
密分兵。
细草黄沙渺渺，西关路、风袅高旌。
听飞霜令肃，坚壁夜无声。
鼓角何神。
地中鸣。
看追风骑，攒云槊，雷野毂，激天钲。
飞箭集，旄头坠，长围掩，郭东倾。
振旅观旋凯，笳鼓竞，绣旗明。
刀换犊，戈藏革，士休营。
黄色赤云交映，论功何止蔡州平。
想环城苍玉，深刻入青冥。
永诏来今。


rhythmic: 水调歌头
author: 刘褒
content:
天淡四垂幕，云细不成衣。
西风扫尽绣翳，凉我鬓边丝。
破匣菱花飞动，跨海清光无际，草露滴明玑。
杯到莫停手，何用问来期。
坐虚堂，揩病眼，溯流辉。
云山应有幽恨，瑶瑟掩金徽。
河汉无声自转，玉兔有情亦老，世事巧相违。
一写谪仙怨，双泪满君颐。
 >> 
词牌介绍


rhythmic: 水调歌头
author: 熊以宁
content:
天地有英气，锺秀在人间。
流虹甫近华旦，维岳预生贤。
千载明良会遇，三世勋庸忠烈，谁得似家传。
高论排风俗，抗志遏狂澜。
记年时，胡尘外，拥朱幡。
洪枢紫府功业，指日复青毡。
拭目泥封飞下，趁取梅花消息，去去朝班。
骨相元不老，何必颂南山。
 >> 
词牌介绍


rhythmic: 醉蓬莱
author: 熊以宁
content:
渐荷收绿盖，桂吐金英，嫩凉天气。
香案仙官，向人间游戏。
道貌孤高，灵扃恬淡，有寿星标致。
梦得文章，水心谈论，家声相继。
芙蓉上幕，龙藩胜地。
剡荐交飞，宸衷简记。
行趣朝班，便鸾坡螭陛。
赞画堂中，垂弧节届，且举觞一醉。
试问桩椿，春秋多少，八千馀岁。


rhythmic: 齐天乐
author: 李寅仲
content:
摩挲阅古堂前柳，尽是世臣乔木。
故国风流，中兴事业，都写南山修竹。
商颜自绿。
甚当日君王，浩歌鸿鹄。
谁识宫中，有人先定大横卜。
簪貂更鸣佩玉。
退朝归较晚，留传黄屋。
雨露无边，风云在手，宜享长生福。
神京未复。
看先取鸿沟，次封函谷。
岁岁初寒，小桃花下跨青鹿。
 >> 
词牌介绍


rhythmic: 感皇恩
author: 张
content:
诗眼看青天，几多虚旷。
雨过凉生气萧爽。
白云无定，吹散作、鳞鳞琼浪。
尚馀星数点，浮空上。
明月飞来，寒光磨荡。
仿佛轮间桂枝长。
倚风归去，纵长啸、一声悠扬。
乡摇山岳影，秋悲壮。
 >> 
词牌介绍


rhythmic: 醉高楼
author: 张
content:
浮云散，天似碧琉璃。
月正是、上弦时。
娥蟾兔俱何在，广寒宫殿不应亏。
这神功，千万世，有谁知。
甚知解、催人须鬓老。
更不算、将人情绪恼。
撺掇酒，撼摇诗。
山头望伴疏星落，庭前看照好花移。
夜无眠，应笑我，怎如痴。


rhythmic: 御街行
author: 张
content:
良宵无意贪游玩。
奈怜友、闲呼唤。
六街非是少人行，不似旧时风范。
笙歌零落，绮罗销减，枉了心情看。
思量往事堪肠断。
怕频到、帘儿畔。
朦胧月下却归来，指望阿谁收管。
低头注定，两汪儿泪，百计难销遣。
 >> 
词牌介绍


rhythmic: 满庭芳
author: 张
content:
月洗高梧，露幽草，宝钗楼外秋深。
土花沿翠，萤火坠墙阴。
静听寒声断续，微韵转、凄咽悲沈。
争求侣，殷勤劝织，促破晓机心。
儿时，曾记得，呼灯灌穴，敛步随音。
任满身花影，犹自追寻。
携向花堂戏斗，亭台小、笼巧妆金。
今休说，从渠床下，凉夜伴孤吟。
 >> 
词牌介绍


rhythmic: 风入松
author: 张
content:
小樊标韵称香山。
压尽花间。
便须著个楼儿住，彩鸾看、飞舞妖闲。
珠佩时因醉解，云扉常为春关。
耳边属付话儿奸。
休放蛮檀。
绿窗惟怕今宵梦，莺声巧、春满阑干。
待把衷肠教与，却愁长远都难。
 >> 
词牌介绍


rhythmic: 兰陵王
author: 高观国
content:
凤箫咽。
花底寒轻夜月。
兰堂静，香雾翠深，曾与瑶姬恨轻别。
罗巾泪暗叠。
情人歌声怨切。
殷勤意，欲去又留，柳色和愁为重折。
十年迥凄绝。
念髻怯瑶簪，衣褪香雪。
双鳞不渡烟江阔。
自春来人见，水边花外，羞倚东风翠袖怯。
正愁恨时节。
南陌。
阻金勒。
甚望断青禽，难倩红叶。
春愁欲解丁香结。
整新欢罗带，旧香宫箧。
凄凉风景，待见了，尽向说。


rhythmic: 兰陵王
author: 高观国
content:
洒虚阁。
幂幂天垂似幕。
春寒峭，吹断万丝，湿影和烟暗帘箔。
清愁晚来觉。
佳景过却。
芳郊外，莺恨燕愁，不管秋千冷红索。
行云楚台约。
念今古凝情，朝暮如昨。
啼红湿翠春情薄。
谩一犁江上，半篙堤外，勾引轻阴趁暮角。
正孤绪寂寞。
斑驳。
止还作。
听点点檐声，沈沈春酌。
只愁入夜东风恶。
怕催教花放，趁将花落。
冥冥烟草，梦正远，恨怎托。


rhythmic: 水龙吟
author: 高观国
content:
旧家心绪如云，乍舒乍卷初无定。
西郊载雨，东城隔雾，还开晴景。
爱恼花阴，喜移月地，朦胧清影。
任无心有意，溶溶曳曳，萧散处、有谁问。
朝暮如今难准。
枉教他、惜春人恨。
远峰依旧，前踪何在，有时愁凝。
此兴飘然，不妨吹断，一川轻暝。
待良宵，再入高唐梦里，觅巫阳信。
 >> 
词牌介绍


rhythmic: 水龙吟
author: 高观国
content:
道山玉府真仙，去年再履论思地。
西清禁域，眷深名重，年高身退。
玉振金声，水增川涌，德兼才贵。
爱知章引去，安车稳驾，轩冕付、谈笑外。
兰玉孙枝竞秀，奉亲欢、莱衣同戏。
蓬莱东接，苎萝西顾，三山耸翠。
赐杖清朝，命堂绿野，放怀高致。
似太公出将，卫公入相，为苍生起。
 >> 
词牌介绍


rhythmic: 水龙吟
author: 高观国
content:
夜来曾跨青虬，海风袅袅吹襟袖。
蓬莱误入，群仙争问，刘郎安否。
玉尘冰壶，日庭星角，孕成奇秀。
看丹分宝鼎，传秘箧，闻重寄、长生酒。
归梦惊回晓漏。
正长庚、辉躔南斗。
祥开华旦，菊香秋杪，枨黄霜後。
笔扫龙蛇，句裁螭锦，俊才谁右。
看功勋绣衮，家声再振，数千龄寿。
 >> 
词牌介绍


rhythmic: 声声慢
author: 高观国
content:
壶天不夜，宝炷生香，光风荡摇金碧。
月滟冰痕，花外峭寒无力。
歌传翠帘尽卷，误惊回、瑶台仙迹。
禁漏促，拼千金一刻，未酬佳夕。
卷地香尘不断，最得意、输他五陵狂客。
楚柳吴梅，无限眼边春色。
鲛绡暗中寄与，待重寻、行云消息。
乍醉醒，怕南楼、吹断晓笛。
 >> 
词牌介绍


rhythmic: 永遇乐
author: 高观国
content:
浅晕修娥，脆痕红粉，犹记窥户。
香断帘空，尘生砌冷，谁唤青鸾舞。
春风花信，秋宵月约，历历此心曾许。
衔芳恨、千年怨结，玉骨未应成土。
木兰艇子，莫愁何在，谩系寒江烟树。
事逐云沈，情随佩冷，短梦分今古。
一杯遥夜，孤光难晓，多少碎人肠处。
空凄黯、西风细雨，尽吹泪去。
 >> 
词牌介绍


rhythmic: 玲珑四犯
author: 高观国
content:
水外轻阴，做弄得飞云，吹断晴絮。
驻马桥西，还系旧时芳树。
不见翠陌寻春，每问著、小桃无语。
恨燕莺、不识闲情，却隔乱红飞去。
少年曾识春风意，到如今、怨怀难诉。
魂惊冉冉江南远，烟草愁如许。
此意待写翠笺，奈断肠、都无新句。
问甚时、舞凤歌鸾，花里再看仙侣。


rhythmic: 御街行
author: 高观国
content:
香波半深深院。
正日上、花阴浅。
青丝不动玉钩闲，看翠额、轻笼葱茜。
莺声似隔，篆醒微度，爱横影、参差满。
那回低挂朱阑畔。
念闲损、无人卷。
窥春偷倚不胜情，彷佛见、如花娇面。
纤柔缓揭，瞥然飞去，不似春风燕。
 >> 
词牌介绍


rhythmic: 御街行
author: 高观国
content:
藤筠巧织花纹细。
称稳步、如流水。
踏青陌上雨初晴，嫌怕湿、文鸳双履。
要人送上，逢花须住，才过处、香风起。
裙儿挂在帘儿底。
更不把、窗儿闭。
红红白白簇花枝，恰称得、寻春芳意。
归来时晚，纱笼引道，扶下人微醉。
 >> 
词牌介绍


rhythmic: 风入松
author: 高观国
content:
卷帘日日恨春阴。
寒食新晴。
马蹄只向南山去，长桥爱、花柳多情。
红外风娇日暖，翠边水秀山明。
杜郎歌酒过平生。
到处蓬瀛。
醉魂不入重城晚，浓欢寄、桃叶桃根。
绣被嫩寒清晓，莺声唤醒春酲。
 >> 
词牌介绍


rhythmic: 风入松
author: 高观国
content:
粉娇曾隔翠帘看。
横玉声寒。
夜深不管柔荑冷，樱朱度、香喷云鬟。
霜月摇摇吹落，梅花簌簌惊残。
萧郎且放凤箫闲。
何处骖鸾。
静听三弄霓裳罢，魂飞断、愁里关山。
三十六宫天近，念奴却在人间。
 >> 
词牌介绍


rhythmic: 洞仙歌
author: 高观国
content:
轻痕浅晕。
偷染春风面。
恰似西施影儿现。
拟新妆、临槛一段天真，闲态度，长恁香娇玉软。
从今怀袖里，不暂相离，似笑如颦任舒卷。
顾芳容不老，只似如今，娇不语、无奈情深意远。
便雨隔云疏暂分携，也时展丹青，见伊一见。
 >> 
词牌介绍


rhythmic: 满江红
author: 高观国
content:
击碎空明，沧浪晚、棹歌飞入。
西山外、紫霞吹断，赤尘无迹。
飞上冰轮凉世界，唤回天籁清肌骨。
看骊珠、影堕冷光斜，蛟龙窟。
长啸外，纶巾侧。
轻露下，纤湿。
听洞箫声在，卧虹阴北。
十万江妃留醉梦，二三沙鸟惊吟魄。
任天河、落尽玉杯空，东方白。
 >> 
词牌介绍


rhythmic: 酹江月・念奴娇
author: 高观国
content:
万岩灵秀，拱崇台飞观，凭陵千尺。
清磬一声帘幕冷，无复宫娃消息。
响屉廊空，采香径古，尘土成遗迹。
石闲松老，断云空锁愁寂。
专宠谁比轻颦，楚腰吴艳，一笑无颜色。
风月荒凉罗绮梦，输与扁舟归客。
舞阕歌残，国倾人去，青草埋香骨。
五湖波淼，远空依旧涵碧。


rhythmic: 意难忘
author: 高观国
content:
仙子奇容。
是名花第一，美占春风。
烟香笼浅翠，露靓芳红。
怜舞燕，惜惊鸿。
想独步吴宫。
料认得、娇云媚雨，来自巫峰。
风流正与欢浓。
羡高楼并倚，曲影阑东。
烛摇留醉枕，尘坠恋歌钟。
三弄笛，五花骢。
莫行乐匆匆。
但看取、天长地久，笑语相逢。


rhythmic: 雨中花・夜行船
author: 高观国
content:
旆拂西风，客应星汉，行参玉节征鞍。
缓带轻裘，争看盛世衣冠。
吟倦西湖风月，去看北塞关山，过离宫禾黍，故垒烟尘，有泪应弹。
文章俊伟，颖露囊锥，名动万里呼韩。
知素有、平戎手段，小试何难。
情寄吴梅香冷，梦随陇雁霜寒。
立勋未晚，归来依旧，酒社诗坛。


rhythmic: 八归
author: 高观国
content:
楚峰翠冷，吴波烟远，吹袂万里西风。
关河迥隔新愁外，遥怜倦客音尘，未见征鸿。
雨帽风巾归梦杳，想吟思、吹入飞蓬。
料恨满、幽苑离宫。
正愁黯文通。
秋浓。
新霜初试，重阳催近，醉红偷染江枫。
瘦筇相伴，旧游回首，吹帽知与谁同。
想萸囊酒盏，暂时冷落菊花丛。
两凝伫，壮怀立尽，微云斜照中。


rhythmic: 瑞鹤仙
author: 高观国
content:
一枝苍玉冷。
爱露节霜根，从来孤劲。
提携远尘境。
自清骨力，岁寒心性。
登临助兴。
甚偏与，芒鞋相称。
笑葛洪、陂外腾飞，渺渺水闲烟迥。
寻胜。
拨开林影，斫破苔痕，缓支幽径。
分云度岭。
待随处、问梅信。
任香挑村醑，寒拖夜月，识尽江山好景。
扣禅关拗折，归来万缘自静。
 >> 
词牌介绍


rhythmic: 水调歌头
author: 魏了翁
content:
江水自石纽，灌口怒腾辉。
便如黑水北出，迤逦到三危。
百尺长虹夭矫，两岸苍龙偃蹇，翠碧互因依。
古树百夫长，修竹万竿旗。
画堂开，风与月，巧相随。
史君领客行乐，旌纛立披披。
慨想二江遗迹，更起三闾忠愤，此日最为宜。
推本美功意，禹甸六章诗。
 >> 
词牌介绍


rhythmic: 水调歌头
author: 魏了翁
content:
轻露沦残暑，蟾影插高寒。
团团只似前夕，持向老莱看。
九帙元开父算，六甲更逢儿换，梧竹拥檀栾。
都把方寸地，散作万云烟。
锦边城，云间戌，雪中山。
风流老监在此，忧顾赖渠宽。
天上玉颜合笑，堂上酡颜如酒，家国两平安。
又恐玉川子，茗碗送飞翰。
 >> 
词牌介绍


rhythmic: 水调歌头
author: 魏了翁
content:
风露浸秋色，烟雨媚湖弦。
旌旗十里小队，拟约醮坛仙。
身在黄旗朱邸，名在玉皇香案，底事个人传。
正恐未免耳，惊搅日高眠。
虎分符，龙握节，鹿御。
於君本亦馀事，所乐不存焉。
一点春风和气，无限蓝田种子，渺渺玉生烟。
富贵谁不肯，借问此何缘。
 >> 
词牌介绍


rhythmic: 水调歌头
author: 魏了翁
content:
万里蜀山险，难似上青天。
谁知间有，人心之险甚山川。
赖得皇华星使，满载春风和气，来自鉴湖边。
要识方寸地，四十万云烟。
佩珑璁，冠昱炝，组蝉联。
眼前富贵馀事，所乐不存焉。
闻道汉家子政，博考兰台载籍，胸次著千年。
会有太一老，同结海山缘。
 >> 
词牌介绍


rhythmic: 念奴娇
author: 魏了翁
content:
万人遮道，拨不断、争挽房湖逐客。
臣罪既盈应九死，全荷君王矜恻。
况是当年，曾将愚技，十字街头立。
恩波浩荡，孤忠未报涓滴。
世事应若穿杨，一弦不到，前发皆虚的。
自判此生元有分，不管筮违龟食。
靴帽丛中，渔樵席上，无入非吾得。
倚湖一笑，夜深群动皆息。
 >> 
词牌介绍


rhythmic: 水龙吟
author: 魏了翁
content:
阑风长雨连霄，昨朝晴色随轩骤。
松声花气，江烟浦树，如相迎候。
山送青来，僧随麦去，山为吾有。
更筇直上，薜萝深处，云垂幄、藓成。
未至相如独後。
对山尊、劝酬多又。
记曾犯雪，重来已是，绿肥红瘦。
好语时闻，忧端未歇，倚风搔首。
谩持觞自慰，冰山安在，此山如旧。
 >> 
词牌介绍


rhythmic: 满江红
author: 魏了翁
content:
玉质金相，长自守、间庭暗室。
对黄昏月冷，朦胧雾。
知我者希常我贵，於人不即而人即。
彼云云、谩自怨灵均，伤兰植。
乱，春芳寂。
络纬叫，池英摘。
惟国香耐久，素秋同德。
既向静中观性分，偏於发处知生色。
待到头、声臭两无时，真闻识。
 >> 
词牌介绍


rhythmic: 水调歌头
author: 魏了翁
content:
世界要扶助，人物载耆英。
茫茫四海，谁识今代有宠臣。
万顷青湖佳气，一片紫岩心事，天付与斯人。
耸耸铁冠吏，表表白云卿。
海沮漳，城汉郢，宅峨岷。
规摹妙处，胸次纳纳几沧瀛。
未说令公二纪，先看武公百岁，年与学俱新。
星弁百僚准，天宇四时春。
 >> 
词牌介绍


rhythmic: 水调歌头
author: 魏了翁
content:
冬至子之半，玉管罅微阳。
壶中别有天地，转觉日增长。
一样金章紫服，一样朱颜绿发，翁季俨相望。
翁是修何行，未已且方将。
玉生烟，兰竞秀，彩成行。
翁无他智，只把一念答苍苍。
今日列城桃李，他日八荒雨露，都是乃翁庄。
要数义方训，不说窦家郎。
 >> 
词牌介绍


rhythmic: 水调歌头
author: 魏了翁
content:
曾向君王说，臣愿守嘉州。
风流别乘初届，元在越王楼。
湖上龟鱼何事，桥上雁犀谁使，争挽海山舟。
便遣旧姻娅，解后作斯游。
晚风清，初暑涨，暮云收。
公堂高会，恍疑仙女下罗浮。
好是中郎有女，况是史君有妇，同对藕花洲。
拟把鹤山月，换却鉴湖秋。
 >> 
词牌介绍


rhythmic: 水调歌头
author: 魏了翁
content:
有匪碧岩使，满腹鉴湖秋。
不居上界官府，来作散仙游。
长佩高冠人伟，组练锦袍官贵，清献旧风流。
杓柄长多少，洗尽蜀民愁。
冠，貂尾案，鹭鸶。
时来正恐不免，留滞剑南州。
帘卷西州风雨，庭伫百城歌鼓，桃李翠云绸。
谁谓蜀山远，只在殿山头。
 >> 
词牌介绍


rhythmic: 贺新郎
author: 魏了翁
content:
家住峨山趾。
暑风轻、双泉漱玉，五坡攒翠。
坡上主人归无计。
梦泛沧波清。
曾拜奏、前旒十二。
愿上皇华将亲去，及翁儿、未老相扶曳。
乘款段，过闾里。
玺书未报人相谓。
倚西风、胡尘涨野，隐忧如猬。
就似东门贤父子，祗恐荣亲犹未。
待洗尽、岷峨憔悴。
便把手中长杓柄，为八荒，更作无边施。
却上表，乞归侍。
 >> 
词牌介绍


rhythmic: 倒犯
author: 吴文英
content:
茂苑、共莺花醉吟，岁华如许。
江湖夜雨。
传书问、雁多幽阻。
清溪上，惯来往扁舟、轻如羽。
到兴懒归来，玉冷耕云圃。
按琼箫，赋金缕。
回首词场，动地声名，春雷初启户。
枕水卧漱石，数间屋，梅一坞。
待共结、良朋侣。
载清尊、随花追野步。
要未若城南，分取溪隈住。
昼长看柳舞。


rhythmic: 花犯
author: 吴文英
content:
翦横枝，清溪分影，修然空镜晓。
小窗春到。
怜夜冷孀娥，相伴孤照。
古苔泪锁霜千点，苍华人共老。
料浅雪、黄昏驿路，飞香遗冻草。
行云梦中认琼娘，冰肌瘦，窈窕风前纤缟。
残醉醒，屏山外、翠禽声小。
寒泉贮、绀壶渐暖，年事对、青灯惊换了。
但恐舞、一帘胡蝶，玉龙吹又杳。


rhythmic: 花犯
author: 吴文英
content:
小娉婷，清铅素靥，蜂黄暗偷晕。
翠翘鬓。
昨夜冷中庭，月下相认。
睡浓更苦凄风紧。
惊回心未稳。
送晓色、一壶葱，才知花梦准。
湘娥化作此幽芳，凌波路，古岸云沙遗恨。
临砌影，寒香乱、冻梅藏韵。
熏炉畔、旋移傍枕，还又见、玉人垂绀。
料唤赏、清华池馆，台杯须满引。


rhythmic: 贺新郎
author: 吴文英
content:
湖上芙蓉早。
向北山、山深雾冷，更看花好。
流水茫茫城下梦，空指游仙路杳。
笑萝障、云屏亲到。
雪玉肌肤春温夜，饮湖光、山渌成花貌。
临涧水，弄清照。
著愁不尽宫眉小。
听一声、相思曲里，赋情多少。
红日阑干鸳鸯枕，那枉裙腰褪了。
算谁识、垂杨秋袅。
不是秦楼无缘分，点吴霜、羞带簪花帽。
但酒，任天晓。
 >> 
词牌介绍


rhythmic: 贺新郎
author: 吴文英
content:
浪影龟纹皱。
蘸平烟、青红半湿，枕溪窗牖。
千尺晴霞慵卧水，万叠罗屏拥绣。
漫几度、吴船回首。
归雁五湖应不到，问苍茫、钓雪人知否。
樵唱杳，度深秀。
重来趁得花时候。
记留连、空山夜雨，短亭春酒。
桃李新栽成蹊处，尽是行人去後。
但东阁、官梅清瘦。
乃一声山水绿，燕无言、风定垂帘昼。
寒正悄，吟袖。
 >> 
词牌介绍


rhythmic: 江城梅花引
author: 吴文英
content:
江头何处带春归。
玉川迷。
路东西。
一雁不飞、雪压冻云低。
十里黄昏成晓色，竹根篱。
分流水、过翠微。
带书傍月自锄畦。
苦吟诗。
生鬓丝。
半黄烟雨，翠禽语、似说相思。
惆怅孤山、花尽草离离。
半幅寒香家住远，小帘垂。
玉人误、听马嘶。


rhythmic: 婆罗门引
author: 吴文英
content:
香霏泛酒，瘴花初洗玉壶冰。
西风乍入吴城。
吹彻玉笙何处，曾说董双成。
奈司空经惯，未畅高情。
瑶台几层。
但梦绕、曲阑行。
空忆双蝉□翠，寂寂秋声。
堂空露凉，倩谁唤、行云来洞庭。
团扇月、只隔烟屏。


rhythmic: 婆罗门引
author: 吴文英
content:
风涟乱翠，酒霏飘汗洗新妆。
幽情暗寄莲房。
弄雪调冰重会，临水暮追凉。
正碧云不破，素月微行。
双成夜笙，断旧曲、解明。
别有红娇粉润，初试霓裳。
分莲调郎。
又拈惹、花茸碧唾香。
波晕切、一盼秋光。


rhythmic: 祝英台近
author: 吴文英
content:
黯春阴，收灯後，寂寞几帘户。
一片花飞，人驾彩云去。
应是蛛网金徽，拍天寒水，恨声断、孤鸿洛浦。
对君诉。
团扇轻委桃花，流红为谁赋。
□□□□，从今醉何处。
可怜憔悴文园，曲屏春到，断肠句、落梅愁雨。
 >> 
词牌介绍


rhythmic: 祝英台近
author: 吴文英
content:
问流花，寻梦草，云暖翠微路。
锦雁峰前，浅约昼行处。
不教嘶马飞春，一奁越境，那销尽、红吟绿赋。
送人去。
长丝初染柔黄，晴和晓烟舞。
心事偷占，莺漏汉宫语。
趁得罗盖天香，归来时候，共留取、玉阑春住。
 >> 
词牌介绍


rhythmic: 祝英台近
author: 吴文英
content:
采幽香，巡古苑，竹冷翠微路。
斗草溪根，沙印小莲步。
自怜两鬓清霜，一年寒食，又身在、云山深处。
昼闲度。
因甚天也悭春，轻阴便成雨。
绿暗长亭，归梦趁风絮。
有情花影阑干，莺声门径，解留我、霎时凝伫。
 >> 
词牌介绍


rhythmic: 祝英台近
author: 吴文英
content:
晚云开，朝雪霁，时节又灯市。
夜约遗香，南陌少年事。
笙箫一片红云，飞来海上，绣帘卷、缃桃春起。
旧游地。
素蛾城阙年年，新妆趁罗绮。
玉练冰轮，无尘浣流水。
晓霞红处啼鸦，良宵一梦，画堂正、日长人睡。
 >> 
词牌介绍


rhythmic: 祝英台近
author: 吴文英
content:
翦红情，裁绿意，花信上钗股。
残日东风，不放岁华去。
有人添烛西窗，不眠侵晓，笑声转、新年莺语。
旧尊俎。
玉纤曾擘黄柑，柔香系幽素。
归梦湖边，还迷镜中路。
可怜千点吴霜，寒销不尽，又相对、落梅如雨。
 >> 
词牌介绍


rhythmic: 西子妆慢・西子妆
author: 吴文英
content:
流水曲尘，艳阳醅酒，画舸游情如雾。
笑拈芳草不知名，乍凌波、断桥西堍。
垂杨漫舞。
总不解、将春系住。
燕归来，问彩绳纤手，如今何许。
欢盟误。
一箭流光，又趁寒食去。
不堪衰鬓著飞花，傍绿阴、冷烟深树。
玄都秀句。
记前度、刘郎曾赋。
最伤心、一片孤山细雨。


rhythmic: 江南春・秋风清
author: 吴文英
content:
风响牙签，云寒古砚，芳铭犹在棠笏。
秋床听雨，妙谢庭、春早吟笔。
城市喧鸣辙。
清溪上、小山秀洁。
便向此。
搜松访石，葺屋营花，红尘远避风月。
瞿塘路，随汉节。
记羽扇纶巾，气凌诸葛。
青天万里，料漫忆、莼丝鲈雪。
车马从休歇。
荣华事、醉歌耳熟。
天与此翁，芳芷嘉名，纫兰佩兮琼。
 >> 
词牌介绍


rhythmic: 梦芙蓉
author: 吴文英
content:
西风摇步绮。
记长堤骤过，紫骝十里。
断桥南岸，人在晚霞外。
锦温花共醉。
当时曾共秋被。
自别霓裳，应红销翠冷，霜枕正慵起。
惨澹西湖柳底。
摇荡秋魂，夜月归环佩。
画图重展，惊忍旧梳洗。
去来双翡翠。
难传眼恨眉意。
梦断琼娘，仙云深路杳，城影蘸流水。


rhythmic: 高山流水
author: 吴文英
content:
素弦一一起秋风。
写柔情、都在春葱。
徽外断肠声，霜霄暗落惊鸿。
低颦处、翦绿裁红。
仙郎伴、新制还赓旧曲，映月帘栊。
似名花并蒂，日日醉春浓。
吴中。
空传有西子，应不解、换徵移宫。
兰蕙满襟怀，唾碧总喷花茸。
後堂深、想费春工。
客愁重、时听蕉寒雨碎，泪湿琼锺。
恁风流也称，金屋贮娇慵。


rhythmic: 霜花腴
author: 吴文英
content:
翠微路窄，醉晚风、凭谁为整冠。
霜饱花腴，烛消人瘦，秋光作也都难。
病怀强宽。
恨雁声、偏落歌前。
记年时、旧宿凄凉，暮烟秋雨野桥寒。
妆靥鬓英争艳，度清商一曲，暗坠金蝉。
芳节多阴，兰情稀会，晴晖称拂吟笺。
更移画船。
引佩环、邀下婵娟。
算明朝、未了重阳，紫萸应耐看。


rhythmic: 澡兰香
author: 吴文英
content:
盘丝系腕，巧篆垂簪，玉隐绀纱睡觉。
银瓶露井，彩云窗，往事少年依约。
为当时、曾写榴裙，伤心红绡褪萼。
黍梦光阴渐老，汀洲烟箬。
莫唱江南古调，怨抑难招，楚江沈魄。
薰风燕乳，暗雨梅黄，午镜澡兰帘幕。
念秦楼、也拟人归，应翦菖浦自酌。
但怅望、一屡新蟾，随人天角。


rhythmic: 玉京谣
author: 吴文英
content:
蝶梦迷清晓，万里无家，岁晚貂裘敝。
载取琴书，长安闲看桃李。
烂绣锦、人海花场，任客燕、飘零谁记。
春风里。
香泥九陌，文梁孤垒。
微吟怕有诗声翳。
镜慵看、但小楼独依。
金屋千娇，从他鸳暖秋被。
蕙帐移、烟雨孤山，待对影、落梅清。
终不似。
江上翠微流水。


rhythmic: 探芳新
author: 吴文英
content:
九街头，正软尘润酥，雪销残溜。
禊赏祗园，花艳云阴笼昼。
层梯峭空麝散，拥凌波、萦翠袖。
叹年端、连环转，烂漫游人如绣。
肠断回廊伫久。
便写意溅波，传愁蹙岫。
渐没飘鸿，空惹闲情春瘦。
椒杯香乾醉醒，怕西窗、人散後。
暮寒深，迟回处、自攀庭柳。


rhythmic: 凤池吟
author: 吴文英
content:
万丈巍台，碧罘外，衮衮野马游尘。
旧文书几阁，昏朝醉暮，覆雨翻云。
忽变清明，紫垣敕使下星辰。
经年事静，公门如水，帝甸阳春。
长安父老相语，几百年见此，独驾冰轮。
又凤鸣黄幕，玉霄平溯，鹊锦新恩。
画省中书，半红梅子荐盐新。
归来晚，待赓吟、殿阁南薰。


rhythmic: 暗香
author: 吴文英
content:
县花谁葺。
记满庭燕麦，朱扉斜阖。
妙手作新，公馆青红晓云湿。
天际疏星趁马，帘昼隙、冰弦三叠。
尽换却、吴水吴烟，桃李靓春靥。
风急。
送帆叶。
正雁水夜清，卧虹平帖。
软红路接。
涂粉闱深早催入。
怀暖天香宴果，花队簇、轻轩银蜡。
更问讯、湖上柳，两堤翠匝。
 >> 
词牌介绍


rhythmic: 暗香疏影
author: 吴文英
content:
占春压一。
卷峭寒万里，平沙飞雪。
数点酥钿，凌晓东风□吹裂。
独曳横梢瘦影，入广平、裁冰词笔。
记五湖、清夜推篷，临水一痕月。
何逊扬州旧事，五更梦半醒，胡调吹彻。
若把南枝，图入凌烟，香满玉楼琼阙。
相将初试红盐味，到烟雨、青黄时节。
想雁空、北落冬深，澹墨晚天云阔。
 >> 
词牌介绍


rhythmic: 念奴娇
author: 吴文英
content:
思生晚眺，岸乌纱平步，春云层绿。
罨画屏风开四面，各样莺花结束。
寒欲残时，香无著处，千树风前玉。
游蜂飞过，隔墙疑是金谷。
偏称晚色横烟，愁凝峨髻，澹生绡裙幅。
缥缈孤山南畔路，相对花房竹屋。
溪足沙明，岩阴石秀，梦冷吟亭宿。
松风古涧，高调月夜清曲。
 >> 
词牌介绍


rhythmic: 惜红衣
author: 吴文英
content:
鹭老秋丝，苹愁暮雪，鬓那不白。
倒柳移栽，如今暗溪碧。
乌衣细语，伤绊惹、茸红曾约。
南陌。
前度刘郎，寻流花踪迹。
朱楼水侧。
雪面波光，汀莲沁颜色。
当时醉近绣箔，夜吟寂。
三十六矶重到，清梦冷云南北。
买钓舟溪上，应有烟蓑相识。


rhythmic: 江南好・忆江南
author: 吴文英
content:
行锦归来，画眉添妩，暗尘重拂雕栊。
稳瓶泉暖，花隘斗春容。
围密笼香暗霭，烦纤手、亲点团龙。
温柔处，垂杨髻，□暗豆花红。
行藏，多是客，莺边话别，桔下相逢。
算江湖幽梦，频绕残钟。
好结梅兄矾弟，莫轻侣、西燕南鸿。
偏宜醉，寒欺酒力，帘外冻云重。


rhythmic: 双双燕
author: 吴文英
content:
小桃谢後，双双燕，飞来几家庭户。
轻烟晓暝，湘水暮云遥度。
帘外馀寒未卷，共斜入、红楼深处。
相将占得雕梁，似约韶光留住。
堪举。
翩翩翠羽。
杨柳岸，泥香半和梅雨。
落花风软，戏促乱红飞舞。
多少呢喃意绪。
尽日向、流莺分诉。
还过短墙，谁会万千言语。
 >> 
词牌介绍


rhythmic: 无闷
author: 吴文英
content:
霓节飞琼，鸾驾弄玉，杳隔平云弱水。
倩皓鹤传书，卫姨呼起。
莫待粉河凝晓，趁夜月、瑶笙飞环佩。
正蹇驴吟影，茶烟灶冷，酒亭门闭。
歌丽。
泛碧蚁。
放绣帘半钩，宝台临砌。
要须借东君，灞陵春意。
晓梦先迷楚蝶，早风戾、重寒侵罗被。
还怕掩、深院梨花，又作故人清泪。


rhythmic: 水调歌头
author: 吴文英
content:
屋下半流水，屋上几青山。
当心千顷明镜，入座玉光寒。
云起南峰未雨，云敛北峰初霁，健笔写青天。
俯瞰古城堞，不碍小阑干。
绣鞍马，软红路，乍回班。
层梯影转亭午，信手展缃编。
残照游船收尽，新月画帘才卷，人在翠壶间。
天际笛声起，尘世夜漫漫。
 >> 
词牌介绍


rhythmic: 洞仙歌
author: 吴文英
content:
芳辰良宴，人日春朝并。
细缕青丝裹银饼。
更玉犀金彩，沾座分簪，歌围暖，梅靥桃唇斗胜。
露房花曲折，莺入新年，添个宜男小山枕。
待枝上，饱东风，结子成阴，蓝桥去、还觅琼浆一饮。
料别馆、西湖最情浓，烂画舫月明，醉宫袍锦。
 >> 
词牌介绍


rhythmic: 秋思
author: 吴文英
content:
堆枕香鬟侧。
骤夜声、偏称画屏秋色。
风碎串珠，润侵歌板，愁压眉窄。
动罗清商，寸心低诉叙怨抑。
映梦窗，零乱碧。
待涨绿春深，落花香泛，料有断红流处，暗题相忆。
欢酌。
檐花细滴。
送故人、粉黛重饰。
漏侵琼瑟。
丁东敲断，弄晴月白。
怕一曲、霓裳未终，催去骖凤翼。
叹谢客、犹未识。
漫瘦却东阳，灯前无梦到得。
路隔重云雁北。


rhythmic: 念奴娇
author: 邵博
content:
天然潇洒，尽人间、无物堪齐标格。
只与娥为伴侣，方显一家颜色。
好是多情，一年一度，首作东君客。
竹篱茅舍，典刑别是清白。
惆怅玉杵无凭，蓝桥人去，空锁神仙宅。
今日天涯凭马上，忽见轻盈冰魄。
恰似当年，温柔乡里，晓看新妆额。
临风三嗅，挽条不忍空摘。
 >> 
词牌介绍


rhythmic: 声声慢
author: 赵佶
content:
宫梅粉淡，岸柳金匀，皇州乍庆春回。
凤阙端门，棚山彩建蓬莱。
沈沈洞天向晚，宝舆还、花满钧台。
轻烟里，算谁将金莲，陆地齐开。
触处声歌鼎沸，香鞯趁，雕轮隐隐轻雷。
万家帘幕，千步锦绣相挨。
银蟾皓月如昼，共乘欢、争忍归来。
疏钟断，听行歌、犹在禁街。
 >> 
词牌介绍


rhythmic: 声声慢
author: 赵佶
content:
欺寒冲暖，占早争春，江梅已破南枝。
向晚阴凝，偏宜映月临池。
天然莹肌秀骨，笑等闲、桃李芳菲。
劳梦想，似玉人羞懒，弄粉妆迟。
长记行歌声断，犹堪恨，无情塞管频吹。
寄远丁宁，折赠陇首相思。
前村夜来雪里，东君、须索饶伊。
烂漫也，算百花、犹自未知。
 >> 
词牌介绍


rhythmic: 念奴娇
author: 赵佶
content:
雅怀素态，向闲中、天与风流标格。
绿锁窗前湘簟展，终日风清人寂。
玉子声乾，纹楸色净，星点连还直。
跳丸日月，算应局上销得。
全似落浦斜晖，寒鸦游鹭，乱点沙汀碛。
妙算神机，须信道，国手都无敌。
玳席欢馀，芸堂香暖，赢取专良夕。
桃园归路，烂柯应笑凡客。
 >> 
词牌介绍


rhythmic: 聒龙谣
author: 赵佶
content:
紫阙苕，绀宇邃深，望极绛河清浅。
霜月流天，锁穹隆光满。
水精宫、金锁龙盘，玳瑁帘、玉钩云卷。
动深思，秋籁萧萧，比人世、倍清燕。
瑶阶回。
玉签鸣，渐秘省引水，辘轳声转。
鸡人唱晓，促铜壶银箭。
拂晨光、宫柳烟微，荡瑞色、御炉香散。
从宸游，前後争趋，向金銮殿。


rhythmic: 满庭芳
author: 赵佶
content:
寰宇清夷，元宵游豫，为开临御端门。
暖风摇曳，香气霭轻氛。
十万钩陈灿锦，钧台外、罗绮缤纷。
欢声里，烛龙衔耀，黼藻太平春。
灵鳌，擎采岫，冰轮远驾，初上祥云。
照万宇嬉游，一视同仁。
更起维垣大第，通宵宴、调燮良臣。
从兹庆，都俞庚载，千岁乐昌辰。
 >> 
词牌介绍


rhythmic: 燕山亭
author: 赵佶
content:
裁翦冰绡，打叠数重，冷淡燕脂匀注。
新样靓妆，艳溢香融，羞杀蕊珠宫女。
易得凋零，更多少、无情风雨。
愁苦。
闲院落凄凉，几番春暮。
凭寄离恨重重，这双燕，何曾会人言语。
天遥地远，万水千山，知他故宫何处。
怎不思量，除梦里、有时会去。
无据。
和梦也、有时不做。


rhythmic: 水龙吟
author: 李纲
content:
汉家炎运中微，坐令闰位馀分据。
南阳自有，真人膺历，龙翔虎步。
初起昆城，旋驱乌合，块然当路。
想莽军百万，旌旗千里，应道是、探囊取。
豁达刘郎大度。
对敌、安恬无惧。
提兵夹击，声喧天壤，雷风借助。
虎豹哀嗥，戈委地，一时休去。
早复收旧物，扫清氛，作中兴主。
 >> 
词牌介绍


rhythmic: 念奴娇
author: 李纲
content:
茂陵仙客，算真是、天与雄才宏略。
猎取天骄驰卫霍，如使鹰驱雀。
鏖战皋兰，犁庭龙碛，饮至行勋爵。
中华疆盛，坐令夷狄衰弱。
追想当日巡行，勒兵十万骑，横临边朔。
亲总貔貅谈笑看，黠虏心惊胆落。
寄语单于，两君相见，何苦逃沙漠。
英风如在，卓然千古高著。
 >> 
词牌介绍


rhythmic: 喜迁莺
author: 李纲
content:
长江千里。
限南北、雪浪云涛无际。
天险难逾，人谋克壮，索虏岂能吞噬。
阿坚百万南牧，倏忽长驱吾地。
破强敌，在谢公处画，从容颐指。
奇伟。
淝水上，八千戈甲，结阵当蛇豕。
鞭弭周旋，旌旗麾动，坐却北军风靡。
夜闻数声鸣鹤，尽道王师将至。
延晋祚，庇民，周雅何曾专美。
 >> 
词牌介绍


rhythmic: 水龙吟
author: 李纲
content:
古来夷狄难驯，射飞择肉天骄子。
唐家建国，北边雄盛，无如颉利。
万马崩腾，皂旗毡帐，远临清渭。
向郊原驰突，凭陵仓卒，知战守、难为计。
须信君王神武。
觇虏营、只从七骑。
长弓大箭，据鞍诘问，单于非义。
戈甲鲜明，旌麾光彩，六军随至。
怅敌情震骇，鱼循鼠伏，请坚盟誓。
 >> 
词牌介绍


rhythmic: 念奴娇
author: 李纲
content:
晚唐姑息，有多少方镇，飞扬跋扈。
淮蔡雄藩联四郡，千里公然旅拒。
同恶相资，潜伤宰辅，谁敢分明语。
婀群议，共云旄节应付。
於穆天子英明，不疑不贰处，登庸裴度。
往督全师威令使，擒贼功名归诉。
半夜衔枚，满城深雪，忽已亡悬瓠。
明堂坐治，中兴高映千古。
 >> 
词牌介绍


rhythmic: 雨霖铃
author: 李纲
content:
蛾眉修绿。
正君王恩宠，曼舞丝竹。
华清赐浴瑶，五家会处，花盈山谷。
百里遗簪堕珥，尽宝钿珠玉。
听突骑、鼙鼓声喧，寂寞霓裳羽衣曲。
金舆还幸匆匆速。
奈六军不发人争目。
明眸皓齿难恋，肠断处、绣囊犹馥。
剑阁峥嵘，何况铃声，带雨相续。
谩留与、千古伤神，尽入生绡幅。
 >> 
词牌介绍


rhythmic: 喜迁莺
author: 李纲
content:
边城寒早。
恣骄虏、远牧甘泉丰草。
铁马嘶风，毡裘凌雪，坐使一方云扰。
庙堂折冲无策，欲幸坤维江表。
叱群议，赖寇公力挽，亲行天讨。
缥缈。
銮辂动，霓旌龙旆，遥指澶渊道。
日照金戈，云随黄伞，径渡大河清晓。
六军万姓呼舞，箭发敌酋难保。
虏情慑，誓书来，从此年年修好。
 >> 
词牌介绍


rhythmic: 永遇乐
author: 李纲
content:
秋色方浓，好天凉夜，风雨初霁。
缺月如钩，微云半掩，的灿星河碎。
爽来轩户，凉生枕簟，夜永悄然无寐。
起徘徊，凭栏凝伫，片时万情千意。
江湖倦客，年来衰病，坐叹岁华空逝。
往事成尘，新愁似锁，谁是知心底。
五陵萧瑟，中原杳杳，但有满襟清泪。
烛兰缸，呼童取酒，且图径醉。
 >> 
词牌介绍


rhythmic: 水调歌头
author: 李纲
content:
律吕自相召，韶不难谐。
致君泽物，古来何世不须才。
幸可山林高卧，袖手何妨闲处，醇酒醉朋侪。
千里故人驾，不怕物情猜。
秋夜永，更秉烛，且衔杯。
五年离索，谁谓谈笑豁幽怀。
况我早衰多病，屏迹云山深处，俗客不曾来。
此日扫花径，蓬户为君开。
 >> 
词牌介绍


rhythmic: 水调歌头
author: 李纲
content:
如意始身退，此事古难谐。
中年醉饮，多病闲去正当才。
长爱兰亭公子，弋钓溪山娱适，甘旨及朋侪。
衰疾卧江海，鸥鸟莫惊猜。
酒初熟，招我友，共一杯。
碧天云卷，高挂明月照人怀。
我醉欲眠君去，醉醒君如有意，依旧抱琴来。
尚有一壶酒，当复为君开。
 >> 
词牌介绍


rhythmic: 水调歌头
author: 李纲
content:
物我本虚幻，世事若俳谐。
功名富贵，当得须是个般才。
幸有山林云水，造物端如有意，分付与吾侪。
寄语旧猿鹤，不用苦相猜。
醉中适，一杯尽，复一杯。
坐间有客，超诣言笑可忘怀。
况是清风明月，如会幽人高意，千里自飞来。
共笑陶彭泽，空对菊花开。
 >> 
词牌介绍


rhythmic: 念奴娇
author: 李纲
content:
暮云四卷，淡星河、天影茫茫垂碧。
皓月浮空，人尽道，端的清圆如璧。
丹桂扶疏，银蟾依约，千古佳今夕。
寒光委照，有人独坐秋色。
怅念老子平生，粗令婚嫁了，超然闲适。
误缚簪缨遭世故，空有当时胸臆。
苒苒流年，春鸿秋燕，来往终何益。
云山深处，这回真是休息。
 >> 
词牌介绍


rhythmic: 水调歌头
author: 李纲
content:
秋杪暑方退，清若玉壶冰。
高楼对月，天上宫殿不曾扃。
散下凄然风露，影照江山如昼，浑觉俗缘轻。
弋者欲何慕，鸿羽正冥冥。
世间法，唯此事，最堪凭。
太虚心量，聊假梨枣制颓龄。
但使心安身健，静看草根泉际，吟蚓与飞萤。
一坐小千劫，无念契无生。
 >> 
词牌介绍


rhythmic: 水调歌头
author: 李纲
content:
太白乃吾祖，逸气薄青云。
开元有道，聊复乘兴一来宾。
天子呼来方醉，洒面清泉微醒，馀吐试龙巾。
词翰不加点，歌阕满宫春。
笔风雨，心锦绣，极清新。
大儿中令，神契兼有坐忘人。
不识将军高贵，醉里指污吾足，乃敢尚衣嗔。
千载已仙去，图象耸风神。
 >> 
词牌介绍


rhythmic: 水龙吟
author: 李纲
content:
际天云海无涯，径从一叶舟中渡。
天容海色，浪平风稳，何尝有飓。
鳞甲千山，笙镛群籁，了无遮护。
笑读君佳阕，追寻往事，须信道、忘来去。
闻说钓鲸公子，为才名、鹗书交举。
高怀澹泊，柏台兰省，留连莫住。
万里闽山，不从海道，寄声何处。
怅七年契阔，无因握手，与开怀语。
 >> 
词牌介绍


rhythmic: 水龙吟
author: 李纲
content:
莫春清淑之初，赏心最乐惟修禊。
兰亭序饮，泛觞流咏，萧然适意。
旧弼宗英，文章贤牧，肯临外。
向碧山深处，寻花问柳，有佳气、随旌旆。
寥落幽人寓止。
惜僧园、缭云萦水。
栽花种竹，凿池开径，渊明岂愧。
美景良辰，玉颜方老，欲留何计。
对残红嫩绿，开怀笑时，且须同醉。
 >> 
词牌介绍


rhythmic: 水调歌头
author: 李纲
content:
花径不曾扫，蓬户为君开。
元戎小队，清晓佳客与同来。
我为衰迟多病，且恁浇花艺药，随分葺池台。
多谢故人意，迂访白云隈。
暮春月，修禊事，会兰斋。
一觞一咏，何愧当日畅幽怀。
况是茂林修竹，映带清流湍激，山色碧崔嵬。
勿复叹陈迹，且为醉金杯。
 >> 
词牌介绍


rhythmic: 六么令
author: 李纲
content:
长江千里，烟澹水云阔。
歌沈玉树，古寺空有疏钟发。
六代兴亡如梦，苒苒惊时月。
兵戈凌灭。
豪华销尽，几见银蟾自圆缺。
潮落潮生波渺，江树森如发。
谁念迁客归来，老大伤名节。
纵使岁寒途远，此志应难夺。
高楼谁设。
倚阑凝望，独立渔翁满江雪。


rhythmic: 喜迁莺
author: 李纲
content:
江天霜晓。
对万顷雪浪，云涛弥渺。
远岫参差，烟树微茫，阅尽往来人老。
浅沙别浦极望，满目馀霞残照。
暮云敛，放一轮明月，窥人怀抱。
杳杳。
千里恨，玉人一别，梦断无音耗。
手拈江梅，枝头春信，欲寄算应难到。
画船片帆浮碧，更值风高波浩。
几时得向尊前，销却许多烦恼。
 >> 
词牌介绍


rhythmic: 喜迁莺
author: 李纲
content:
边城寒早。
对漠漠暮秋，霜风烟草。
战□长闲，刁斗无声，空使荷戈人老。
陇头立马极目，万里长城古道。
感怀处，问仲宣云乐，从军多少。
缥缈。
云岭外，夕烽一点，塞上传光小。
玉帐尊，青油谈笑，肯把壮怀销了。
画楼数声残角，吹彻梅花霜晓。
愿岁岁静烟尘，羌虏常修邻好。
 >> 
词牌介绍


rhythmic: 玉蝴蝶
author: 李纲
content:
万古秣陵江国，舣舟烟岸，千里云林。
故垒高楼，凝望远水遥岑。
景阳钟、那闻旧响，玉树唱、空有馀音。
感春心。
六朝遗事，萧索难寻。
甘泉法从弟兄芝玉，顾我情深。
契阔相思，岂知今日共登临。
对尊俎、休辞痛饮，伤志节、须且高吟。
柳摇金。
断霞轻霭，残照西沈。


rhythmic: 水龙吟
author: 李纲
content:
晚春天气融和，乍惊密雪烟空坠。
因风飘荡，千门万户，牵情惹思。
青眼初开，翠眉才展，小园长闭。
又谁知化作，琼花玉屑，共榆荚、漫天起。
深院美人慵困，乱云鬟、尽从妆缀。
小廊回处，氍毹重叠，轻拈却碎。
飞入楼台，舞穿帘幕，总归流水。
怅青春又过，年年此恨，满东风泪。
 >> 
词牌介绍


rhythmic: 苏武令
author: 李纲
content:
塞上风高，渔阳秋早。
惆怅翠华音杳。
驿使空驰，征鸿归尽，不寄双龙消耗。
念白衣、金殿除恩，归黄阁、未成图报。
谁信我、致主丹衷，伤时多故，未作救民方召。
调鼎为霖，登坛作将，燕然即须平扫。
拥精兵十万，横行沙漠，奉迎天表。


rhythmic: 水龙吟
author: 李祁
content:
碧山横绕清湖，茂林秀麓波光里。
南宫老大，西洲漂荡，危亭重倚。
雨步云行，饵风饮雾，平生游戏。
笑此中空洞，都无一物，有神妙、浩然气。
扫尽云南梦北，看三江五湖秋水。
狂歌两解，清尊一举，超然千里。
江汉苍茫，故人何处，山川良是。
待白苹露下，青天月上，约骑鲸起。
 >> 
词牌介绍


rhythmic: 洞仙歌
author: 吕直夫
content:
征鞍带月，浓露沾襟袖。
马上轻衫峭寒透。
望翠峰深浅，忆着眉儿，腰枝袅，忍看风前细柳。
别时频嘱付，早寄书来，能趁清明到家否。
这言语，便梦里、也在心头，重相见、不知伊瘦我瘦。
纵百卉千花已离披，也趁锝、酴牡丹时候。
 >> 
词牌介绍


rhythmic: 婆罗门引
author: 杨景
content:
帐云暮卷，漏声不到小帘栊。
银汉夜洗晴空。
皓月堂轩高挂，秋入广寒宫。
正金波不动，桂影玲珑。
佳人未逢。
怅此夕、与谁同。
对酒当歌，追念霜满愁红。
南楼何处，愁人在、横笛一声中。
凝望眼、立尽西风。


rhythmic: 绿头鸭・多丽
author: 周格非
content:
陇头泉，未到陇下轻分。
一声声、凄凉呜咽，岂堪侧耳重闻。
细思量、那时携手，画楼高、帘幕黄昏。
月不长圆，云多轻散，天应偏妒有情人。
自别後、小窗幽院，无处不消魂。
罗衣上，残妆未减，犹带啼痕。
自一从、瓶沈簪折，杳知欲见无因。
也浑疑、事如春梦，又只愁、人是朝云。
破境分来，朱弦断後，不堪独自对芳樽。
试与问，多才谁更，匹配得文君。
须知道，东阳瘦损，不为伤春。


rhythmic: 宴清都
author: 何籀
content:
细草沿阶软。
迟日薄，蕙风轻蔼微暖。
春工靳惜，桃红尚小，柳芽犹短。
罗帏绣幕高卷。
又早是、歌慵笑懒。
凭画楼，那更天远，山远，水远，人远。
堪叹。
傅粉疏狂，窃香俊雅，无计拘管。
青丝绊马，红巾寄泪，甚处迷恋。
无言泪珠零乱。
翠袖滴、重重渍遍。
故要知、别後思量。
归时觑见。


rhythmic: 烛影摇红
author: 廖世美
content:
霭霭春空，画楼森耸凌云渚。
紫薇登览最关情，绝妙夸能赋。
惆怅相思迟暮。
记当日、朱阑共语。
塞鸿难问，岸柳何穷，别愁纷絮。
催促年光，旧来流水知何处。
断肠何必更残阳，极目伤平楚。
晚霁波声带雨。
悄无人、舟横野渡。
数峰江上，芳草天涯，参差烟树。
 >> 
词牌介绍


rhythmic: 透碧霄
author: 查
content:
舣兰舟。
十分端是载离愁。
练波送远，屏山遮断，此去难留。
相从争奈，心期久要，屡更霜秋。
叹人生、杳似萍浮。
又翻成轻别，都将深恨，付与东流。
想斜阳影里，寒烟明处，双桨去悠悠。
爱渚梅、幽香动，须采掇、倩纤柔。
艳歌粲发，谁传馀韵，来说仙游。
念故人、留此遐洲。
但春风老後，秋月圆时，独倚西楼。


rhythmic: 满江红
author: 程过
content:
春欲来时，长是与、江梅花约。
又还向、竹林疏处，一枝开却。
对酒渐惊身老大，看花应念人离索。
但十分、沈醉祝东君，长如昨。
芳草渡，孤舟泊。
山敛黛，天垂幕。
黯销魂、无奈暮云残角。
便好折来和雪戴，莫教酒醒随风落。
待殷勤、留此记相思，谁堪托。
 >> 
词牌介绍


rhythmic: 念奴娇
author: 张纲
content:
论思厌久，动莼鲈清兴，轻辞丹极。
佩玉腰金归故里，光照湖山秋色。
八座仪刑，九重尊宠，才大今词伯。
汉家豪俊，一时谁是敌。
三径旧日家声，华堂深稳处，频开瑶席。
春在壶中真自有，一境珠宫仙掖。
谭程挥风，罚筹如猬，数因尊前客。
故应元放，举杯狂醉轻掷。
 >> 
词牌介绍


rhythmic: 念奴娇
author: 张纲
content:
多情宋玉，值西风摇落，悲秋时节。
赖有幽芳深解意，的枝头争发。
欲语含羞，敛容微笑，心事如何说。
暗香时度，卷帘留伴霜月。
谁为赋写仙姿，挥毫落纸，有尊前词客。
独倚阑干须信道，消得孤吟愁绝。
补阙骚经，拾遗香传，顿许居前列。
品题多谢，一枝当为君折。
 >> 
词牌介绍


rhythmic: 青门饮
author: 张纲
content:
疏柳飘零，暮鸦寒集，都门送客，斜阳影里。
野色沈沈，翠微隐隐，遥指故乡云外。
聚久交情厚，对西风、争忍分袂。
饮散宾朋，画船去也，平芜千里。
因记。
小轩无寐。
观夜月凭阑，共论深契。
绛帐清闲，杏坛优暇，当念宴游同醉。
南北烟波远，愿无忘、音书频寄。
未知名宦拘人，异日相逢何地。


rhythmic: 蓦山溪
author: 张纲
content:
小窗开宴，草草杯盘具。
欢喜走儿童，庆生朝、一年一度。
风光好处，恰是小春时，香泛泛，酒醺醺，一曲歌金缕。
吾今已醉，解作醒时语。
千里念重亲，望家山、云天尽处。
深深发愿，只愿早休官，居颜巷，戏莱衣，岁岁长欢聚。
 >> 
词牌介绍


rhythmic: 满庭芳
author: 张纲
content:
十月风光，小春时候，宴堂初启朱筵。
博山云润，风细袅晴烟。
坐有文章公子，争吟唱、诗满花笺。
帘帷里，时闻笑语，今日间生贤。
郎潜。
虽未贵，虚名自有，清议推先。
更那堪、高堂重庆兼全。
占取人间乐事，何必羡、玉带貂蝉。
飞觞处，深深更祝，龟鹤永齐年。
 >> 
词牌介绍


rhythmic: 满庭芳
author: 张纲
content:
风轧云低，寒催腊近，画堂和气先春。
玳筵处启，佳会庆生辰。
漏转高张宝炬，重帘邃、深炷炉薰。
欢声里，清歌闲发，一曲绕梁尘。
慈闱，春不老，山河象服，恩被丝纶。
占人间荣贵，兰玉诜诜。
便好金尊尽醉，殷勤劝、须满十分。
深深愿，斑衣拜舞，千岁奉灵椿。
 >> 
词牌介绍


rhythmic: 万年欢
author: 张纲
content:
岁晚寒凝，正冥舒四叶，梅吐孤芳。
庆诞佳辰，开筵盛集萱堂。
合坐春回锦绣，卷帘处、花簇笙簧。
除乐禁、初许闻韶，应时欢宴何妨。
人言富贵最好，算有谁能兼，福寿康强。
自是仙姿，天教占取恩光。
百和重添宝炬，十分劝、频举瑶觞。
仍教画、家庆新图，要看兰桂成行。


rhythmic: 绿头鸭・多丽
author: 张纲
content:
敛晴烟。
桂花如水轻寒。
宴中秋、朋簪来会，满筵绿鬓朱颜。
罄尊、兴吞海量，妙歌吹、声彻云端。
独念衰残，强陪欢笑，恍然感旧觉悲酸。
功名志，黄梁晓梦，老去奈何天。
休追悔，天应教人，赢取身闲。
想娥、情郎如旧，也须知我贪欢。
奈潘鬓、霜蓬渐满，况沈腰、革带频宽。
月有重圆，人谁长健，一回相见一回难。
王夫子，看君风度，何不早弹冠。
莫学我，年年对月，扶病江干。


rhythmic: 绿头鸭・多丽
author: 张纲
content:
爱家山。
坐来心与云闲。
念平生、功名有志，暮年多病知难。
眷簪缨、未容引去，奈猿鹤、久已催还。
松菊关情，莼鲈引兴，昔人高韵照尘寰。
细追想，山林锺鼎，从古罕兼全。
归来好，皇恩赐可，拂袖欣然。
望西清、犹叨法从，梦魂宁隔台躔。
莳七松、便为小隐，开三径、且乐馀年。
宾友相过，鸡豚为具，从容聊作饮中仙。
君试听，阳春佳阕，今日恰新传。
休辞酒，从教醉舞，踏碎花毡。


rhythmic: 孤雁儿・御街行
author: 李清照
content:
藤床纸帐朝眠起。
说不尽、无佳思。
沈香断续玉炉寒，伴我情怀如水。
笛里三弄，梅心惊破，多少春情意。
小风疏雨萧萧地。
又催下、千行泪。
吹箫人去玉楼空，肠断与谁同倚。
一枝折得，人间天上，没个人堪寄。


rhythmic: 满庭霜・满庭芳
author: 李清照
content:
小阁藏春，闲窗锁昼，画堂无限深幽。
篆香烧尽，日影下帘钩。
手种江梅更好，又何必、临水登楼。
无人到，寂寥浑似，何逊在扬州。
从来，知韵胜，难堪雨籍，不耐风柔。
更谁家横笛，吹动浓愁。
莫恨香消雪减，须信道、扫迹情留。
难言处，良宵淡月，疏影尚风流。


rhythmic: 转调满庭芳・满庭芳
author: 李清照
content:
芳草池塘，绿阴庭院，晚晴寒透窗纱。
□□金锁，管是客来。
寂寞尊前席上，惟□、海角天涯。
能留否，酴落尽，犹赖有□□。
当年，曾胜赏，生香薰袖，活火分茶。
□□□龙骄马，流水轻车。
不怕风狂雨骤，恰才称、煮酒残花。
如今也，不成怀抱，得似旧时那。


rhythmic: 多丽
author: 李清照
content:
小楼寒，夜长帘幕低垂。
恨萧萧、无情风雨，夜来揉损琼肌。
也不似、贵妃醉脸，也不似、孙寿愁眉。
韩令偷香，徐娘傅粉，莫将比拟未新奇。
细看取、屈平陶令，风韵正相宜。
微风起，清芬酝籍，不减酴。
渐秋阑、雪清玉瘦，向人无限依依。
似愁凝、汉皋解佩，似泪洒、纨扇题诗。
朗月清风，浓烟暗雨，天教憔悴度芳姿。
纵爱惜、不知从此，留得几多时。
人情好，何须更忆，泽畔东篱。
 >> 
词牌介绍


rhythmic: 凤凰台上忆吹箫
author: 李清照
content:
香冷金猊，被翻红浪，起来人未梳头。
任宝奁闲掩，日上帘钩。
生怕闲愁暗恨，多少事、欲说还休。
今年瘦，非干病酒，不是悲秋。
明朝，这回去也，千万遍阳关，也即难留。
念武陵春晚，云锁重楼。
记取楼前绿水，应念我、终日凝眸。
凝眸处，从今更数，几段新愁。
 >> 
词牌介绍


rhythmic: 念奴娇
author: 李清照
content:
萧条庭院，有斜风细雨，重门须闭。
宠柳娇花寒食近，种种恼人天气。
险韵诗成，扶头酒醒，别是闲滋味。
征鸿过尽，万千心事难寄。
楼上几日春寒，帘垂四面，玉阑干慵倚。
被冷香消新梦觉，不许愁人不起。
清露晨流，新桐初引，多少游春意。
日高烟敛，更看今日晴未。
 >> 
词牌介绍


rhythmic: 永遇乐
author: 李清照
content:
落日熔金，暮云合璧，人在何处。
染柳烟浓，吹梅笛怨，春意知几许。
元宵佳节，融和天气，次第岂无风雨。
来相召、香车宝马，谢他酒朋诗侣。
中州盛日，闺门多暇，记得偏重三五。
铺翠冠儿，拈金雪柳，簇带争济楚。
如今憔悴，风鬟霜鬓，怕见夜间出去。
不如向、帘儿底下，听人笑语。
 >> 
词牌介绍


rhythmic: 长寿乐
author: 李清照
content:
微寒应候。
望日边六叶，阶初秀。
爱景欲挂扶桑，漏残银箭，杓回摇斗。
庆高闳此际，掌上一颗明珠剖。
有令容淑质，归逢佳偶。
到如今，昼锦满堂贵胄。
荣耀，文步紫禁，一一金章绿绶。
更值棠棣连阴，虎符熊轼，夹河分守。
况青云咫尺，朝暮重入承明後。
看彩衣争献，兰羞玉酎。
祝千龄，借指松椿比寿。


rhythmic: 声声慢
author: 李清照
content:
寻寻觅觅，冷冷清清，凄凄惨惨戚戚。
乍暖还寒时候，最难将息。
三杯两盏淡酒，怎敌他、晚来风急。
雁过也，正伤心，却是旧时相识。
满地黄花堆积。
憔悴损，如今有谁摘。
守著窗儿，独自怎生得黑。
梧桐更兼细雨，到黄昏、点点滴滴。
这次第，怎一个、愁字了得。
 >> 
词牌介绍


rhythmic: 庆清朝
author: 李清照
content:
禁幄低张，彤阑巧护，就中独占残春。
容华淡伫，绰约俱见天真。
待得群花过後，一番风露晓妆新。
妖娆艳态，妒风笑月，长东君。
东城边，南陌上，正日烘池馆，竟走香轮。
绮筵散日，谁人可继芳尘。
更好明光宫殿，几枝先近日边匀。
金尊倒，拚了尽烛，不管黄昏。


rhythmic: 满江红
author: 吕本中
content:
东里先生，家何在、山阴溪曲。
对一川平野，数间茅屋。
昨夜冈头新雨过，门前流水清如玉。
抱小桥、回合柳参天，摇新绿。
疏篱下，丛丛菊。
虚檐外，萧萧竹。
叹古今得失，是非荣辱。
须信人生归去好，世间万事何时足。
问此春、春酝酒何如，今朝熟。
 >> 
词牌介绍


rhythmic: 最高楼
author: 向子
content:
无双亭下，琼树正花敷。
玉骨莹云腴。
已知倾国无能比，除非天上有仙姝。
到扬州才见，是处俱无。
比碧桃、也无二朵，算丹桂、止是一株。
千万卉，尽花奴。
天教芍药来骖乘，一春桃李作先驱。
尽红遮绿拥驻江都。


rhythmic: 满庭霜・满庭芳
author: 李
content:
白玉肌肤，清冰神彩，仙妃何事烟村。
自然标韵，羞入百花群。
不易盈盈瘦质，犯寒腊、独作春温。
溪桥外，斜枝半吐，行客一销魂。
清香无处著，雪中暗认，月下空闻。
算谁许幽人，相伴芳尊。
莫放高楼弄笛，忍教看、雪落纷纷。
堪调鼎，烟雨，滋养待和羹。


rhythmic: 念奴娇
author: 韩驹
content:
海天向晚，渐霞收馀绮，波澄微绿。
木落山高真个是，一雨秋容新沐。
唤起嫦娥，撩云拨雾，驾此一轮玉。
桂华疏淡，广寒谁伴幽独。
不见弄玉吹箫，尊前空对此，清光堪掬。
雾鬓风鬟何处问，云雨巫山六六。
珠斗斓，银河清浅，影转西楼曲。
此情谁会，倚风三弄横竹。
 >> 
词牌介绍


rhythmic: 蓦山溪
author: 陈东
content:
半生羁旅，几度经元夜。
长是竞虚名，把良宵、等闲弃舍。
去年元夜，道得□身闲，依旧是，客长安，寂寞孤眠者。
今年元夜。
也则非乡社。
却有人□约，携手□、灯前月下。
那知风雨，此事又参差，成怨恨，独凄惶，清泪淆然洒。
 >> 
词牌介绍


rhythmic: 念奴娇
author: 姚孝宁
content:
素娥睡起，驾冰轮碾破，一天秋绿。
醉倚高楼风露下，凛凛寒生肌粟。
横管孤吹，龙吟风劲，雪浪翻银屋。
壮游回首，会稽何限修竹。
今夜对月依然，尊前须快泻，山头鸣瀑。
吸此清光倾肺腑，洗我明珠千斛。
只恐蝉娟，明年依旧，衰鬓先成鹄。
举杯相劝，为予且挂团玉。
 >> 
词牌介绍


rhythmic: 石州词・石州慢
author: 胡松年
content:
月上疏帘，风射小窗，孤馆岑寂。
一杯强洗愁怀，万里堪嗟行客。
乱山无数，晚秋云物苍然，何如轻抹淮山碧。
喜气拂征衣，作眉间黄色。
役役。
马头尘暗斜阳，陇首路回飞翼。
梦里姑苏城外，钱塘江北。
故人应念我，负吹帽佳时，同把金英摘。
归路且加鞭，看梅花消息。


rhythmic: 石州词・石州慢
author: 胡松年
content:
歌阕阳关，肠断短亭，惟有离别。
画船送我薰风，瘦马迎人飞雪。
平生幽梦，岂知塞北江南，而今真叹河山阔。
屈指数分携，早许多时节。
愁绝。
雁行点点云垂，木叶霏霏霜滑。
正是荒城落日，空山残月。
一尊谁念我，苦憔悴天涯，陡觉生华发。
赖有紫枢人，共扬鞭丹阙。


rhythmic: 五福降中天
author: 江致和
content:
喜元宵三五，纵马御柳沟东。
斜日映珠帘，瞥见芳容。
秋水娇横俊眼，腻雪轻铺素胸。
爱把菱花，笑匀粉面露春葱。
徘徊步懒，奈一点、灵犀未通。
怅望七香车去，慢辗春风。
云情雨态，愿暂入阳台梦中。
路隔烟霞，甚时还许到蓬宫。


rhythmic: 念奴娇
author: 宋江
content:
天南地北。
问乾坤何处，可容狂客。
借得山东烟水寨，来买凤城春色。
翠袖围香，鲛绡笼玉，一笑千金值。
神仙体态，薄幸如何销得。
回想芦叶滩头，蓼花汀畔，皓月空凝碧。
六六雁行连八九，只待金鸡消息。
义胆包天，忠肝盖地，四海无人识。
闲愁万种，醉乡一夜头白。
 >> 
词牌介绍


rhythmic: 念奴娇
author: 连仲宣
content:
暗黄著柳，渐寒威收敛，日和风细。
□□端门初锡宴，郁郁葱葱佳气。
太一行春，青藜照夜，夜色明如水。
鳌山彩结，恍然移在平地。
曲盖初展湘罗，玉皇香案，近雕阑十二。
夹道红帘齐卷上，两行绝新珠翠。
清跸声乾，传柑宴罢，闪闪星球坠。
下楼归去，觚月衔龙尾。
 >> 
词牌介绍


rhythmic: 念奴娇
author: 蔡楠
content:
碧梧转影，正露冷天高，凉生襟袖。
此夕清辉，谁信道、夜色居然如昼。
玉斧重修，宝奁初启，万里寒光透。
将军高会，翠鬟争劝尊酒。
遥想地近仙丘，碧山高处，引手攀星斗。
醉嘱娥，惟但愿、月与佳人长久。
罗覆银鞍，雨抛金甲，赢得诗千首。
掀髯一笑，此怀人解知否。
 >> 
词牌介绍


rhythmic: 满庭芳
author: 蔡楠
content:
手染橙芗，杯摇烛影，夜阑人意醺酣。
故人惜别，却酒更清谈。
只合相从老矣，知何事、还著征衫。
流年晚，长途匹马，奔走亦何堪。
江潭。
摇落後，云嘘绝壁，雪舞空岩。
念行人归鬓，今已毵毵。
往事真成梦里，十年恨、江北江南。
休凝伫，霜风卷地，寒日又西衔。
 >> 
词牌介绍


rhythmic: 念奴娇
author: 李久善
content:
东君试手，向南枝著意，争先时节。
纵有丹青谁便忍，轻点肌肤冰雪。
色借琼瑰，香分兰麝，元自标孤洁。
冲寒独秀，误他多少蜂蝶。
缟练不染缁尘，算来□合是，广寒宫阙。
未问阳和先占取，前村一溪风月。
留取清芬，主张真态，驿使休轻折。
梢头青子，异时风味甚别。
 >> 
词牌介绍


rhythmic: 洞仙歌
author: 宝月
content:
广寒晓驾，姑射寻仙侣。
偷被霜华送将去。
过越岭、栖息南枝，匀妆面、凝酥轻聚。
爱横管孤度陇头声，尽拚得幽香，为君分付。
水亭山驿，衰草斜阳，无限行人断肠处。
尽为我、留得多情，何须待、春风相顾。
任倒断深思向梨花，也无奈，寒食几番春雨。
 >> 
词牌介绍


rhythmic: 念奴娇
author: 苏仲及
content:
问梅何事，对岩东微笑，暗中轻馥。
韵绝姿高直下视，红紫端如童仆。
绕树千回，临风三嗅，待与论心曲。
何人还解，为伊特地青目。
潇洒些个精神，谁怜孤瘦，正无语幽独。
不许春知应自负，一生风月心足。
傲雪难陪，欺霜无伴，耿耿横修竹。
纷纷桃李，□□□□□□。
 >> 
词牌介绍


rhythmic: 远朝归
author: 赵耆孙
content:
金谷先春，见乍开江梅，晶明玉腻。
珠帘院落，人静雨疏烟细。
横斜带月，又别是、一般风味。
金尊里。
任遗英乱点，残粉低坠。
惆怅杜陇当年，念水远天长，故人难寄。
山城倦眼，无绪更看桃李。
当时醉魄，算依旧、裴回花底。
斜阳外。
谩回首、画楼十二。


rhythmic: 蓦山溪
author: 费时举
content:
黄苞初绽，谁向江头寄。
天赋与清香，笑红颜、呈妖逞媚。
低垂花面，不与众争妍，春尚未。
先群卉。
独禀中央气。
何须施巧，点缀芳丛里。
只恐暗寻香，误蜂儿、归来故垒。
玉纤攀处，金钏色相宜，朔风寒，空雪坠。
痛赏休辞醉。
 >> 
词牌介绍


rhythmic: 梅花引
author: 刘均国
content:
千里月，千山雪。
梅花正落寒时节。
一枝昂。
一枝藏。
清香冷艳、天赋与孤光。
孤光似被珠帘隔。
风度烟遮好颜色。
粉垂垂。
玉累累。
先春挺秀，不管百花知。
似霜结。
与霜别。
莫使幽人容易折。
短墙边。
矮窗前。
横斜峭影，重叠斗婵娟。
黄昏惯听楼头角。
只恐听时零乱落。
醉来看。
醒来看。
萦绊丽人，潇洒倚阑干。


rhythmic: 凤凰台忆吹箫・凤凰台上忆吹箫
author: 权无染
content:
水国云乡，冰魂雪魄，朝来新领春还。
便未怕、天暄蜂蝶，笛转羌蛮。
一树垂云似画，香暗暗、白浅红班。
东风外，清新雪月，潇洒溪山。
应是飞琼弄玉，天不管、年年谪向人间。
占芳事，铅华一洗，红叶俱残。
多少烟愁雨恨，空脉脉、意远情闲。
无人见，翠袖倚竹天寒。


rhythmic: 永遇乐
author: 南山居士
content:
满眼寒姿，桂蟾匀素，霜女同莹。
野屋喷香，池波弄影，仿佛鸾窥镜。
一枝堪寄，天涯远信，惆怅塞鸿难倩。
这情怀、厌厌怎向，无人伴我孤另。
风凄露冷。
仙郎此夜，若许枕衾相并。
解吐芳心，绸缪共约，学取双交颈。
好天难遇，从今一去，荏苒後期无定。
把柔肠、千萦万断，为伊薄幸。
 >> 
词牌介绍


rhythmic: 永遇乐
author: 南山居士
content:
玉骨冰肌，野墙山径，烟雨萧索。
公子豪华，贪红恋紫，谁分怜孤萼。
想应窥见，潘毛相似，故把素怀相托。
岂知人、年来闷损，被名利拘缚。
当歌对酒，如痴如梦，欲笑啼痕先落。
二十年前，欢娱一醉，不忍思量著。
衾寒枕冷，不教孤另，不是自家情薄。
枉将心、千尤万，算应著。
 >> 
词牌介绍


rhythmic: 扑蝴蝶
author: 邵叔齐
content:
兰摧蕙折，霜重晓风恶。
长安何处，孤根谩自托。
水寒断续溪桥，月破黄昏院落。
相逢俨然瘦削。
最萧索。
星星蓬鬓，杳杳家山路正貌。
攀枝嗅蕊，露陪清泪阁。
已无蝶使蜂媒，不共莺期燕约。
甘心伴人淡泊。


rhythmic: 蓦山溪
author: 洪皓
content:
鳌山凤阙，多少飞琼侣。
俟翠华临，庆新春、金波盈五。
莲灯开遍，侍从尽登楼，簪花赴。
传柑处。
咫尺聆天语。
厌厌欲罢，宣劝犹旁午。
扶上玉花骢，更踟蹰、梨园四部。
追思往事，一夕九回肠，皇恩溥。
归期阻。
引领江南路。
 >> 
词牌介绍


rhythmic: 木兰花慢
author: 洪皓
content:
属三秋正半，暮云敛、月舒圆。
误惊鹤鸣皋，栖乌绕树，魑魅惊旋。
寻常对三五夜，纵清光、皎洁未精妍。
须是风高气爽，一轮绝後光前。
无偏。
故国迢迢，千万里、共婵娟。
但陟屺瞻驰，高楼念远，宁不凄然。
天涯更新雁过，□哀嗷、出塞影联翩。
空俾骚人叹羡，向隅耿耿无眠。


rhythmic: 木兰花慢
author: 洪皓
content:
对金商暮节，此时客、意难忘。
正卉木凋零，蛩韵切，宾雁南翔。
东篱有黄蕊绽，是幽人、最爱折浮觞。
须信凌霜可赏，任他落帽清狂。
茫茫。
去国三年，行万里、过重阳。
奈眷恋庭闱，矜怜幼稚，坠泪回肠。
凭栏处空引领，望江南、不见转凄凉。
羁旅登高易感，况於留滞殊方。


rhythmic: 江梅引・江城梅花引
author: 洪皓
content:
天涯除馆忆江梅。
几枝开。
使南来。
还带馀杭、春信到燕台。
准拟寒英聊慰远，隔山水，应销落，赴诉谁。
空恁遐想笑摘蕊。
断回肠，思故里。
漫弹绿绮。
引三弄、不觉魂飞。
更听胡笳、哀怨泪沾衣。
乱插繁花须异日，待孤讽，怕东风，一夜吹。


rhythmic: 江梅引・江城梅花引
author: 洪皓
content:
春还消息访寒梅。
赏初开。
梦吟来。
映雪衔霜、清绝绕风台。
可怕长洲桃李妒，度香远，惊愁眼，欲媚谁。
曾动诗兴笑冷蕊。
效少陵，惭下里。
万株连绮。
叹金谷、人坠莺飞。
引领罗浮、翠羽幻青衣。
月下花神言极丽，且同醉，休先愁，玉笛吹。


rhythmic: 江梅引・江城梅花引
author: 洪皓
content:
重闺佳丽最怜梅。
牖春开。
学妆来。
争粉翻光、何遽落梳台。
笑坐雕鞍歌古曲，催玉柱，金卮满，劝阿谁。
贪为结子藏暗蕊。
敛蛾眉，隔千里。
旧时罗绮。
已零散、沈谢双飞。
不见娇姿、真悔著单衣。
若作和羹休讶晚，堕烟雨，任春风，片片吹。


rhythmic: 江梅引・江城梅花引
author: 洪皓
content:
去年湖上雪欺梅。
片云开。
月飞来。
雪月光中、无处认楼台。
今岁梅开依旧雪，人如月，对花笑，还有谁。
一枝两枝三四蕊。
想西湖，今帝里。
彩笺烂绮。
孤山外、目断云飞。
坐久花寒、香露湿人衣。
谁作叫云横短玉，三弄彻，对东风，和泪吹。


rhythmic: 水调歌头
author: 蔡伸
content:
醉击玉壶缺，恨写绿琴哀。
悠悠往事谁问，离思渺难裁。
绿野堂前桃李，燕子楼中歌吹，那忍首重回。
唯有旧时月，远远逐人来。
小庭空，清夜永，独徘徊。
伴人幽怨，一枝潇洒陇头梅。
肠断云帆西去，目送烟波东注，千里接长淮。
为我将双泪，好过楚王台。
 >> 
词牌介绍


rhythmic: 水调歌头
author: 蔡伸
content:
亭皋木叶下，原隰菊花黄。
凭高满眼秋意，时节近重阳。
追想彭门往岁，千骑云屯平野，高宴古球场。
吊古论兴废，看剑引杯长。
感流年，思往事，重凄凉。
当时坐间英俊，强半已凋亡。
慨念平生豪放，自笑如今霜鬓，漂泊水云乡。
已矣功名志，此意付清觞。
 >> 
词牌介绍


rhythmic: 水调歌头
author: 蔡伸
content:
相逢非草草，分袂太匆匆。
征裘泪痕遍，眸子怯酸风。
天际孤帆难驻，柳外香望断，云雨各西东。
回首重城远，楼观暮烟中。
黯销魂，思陈事，已成空。
东郊胜赏，归路骑马踏残红。
月下一樽芳酒，凭阑几曲清歌，别後少人同。
为问桃花脸，一笑为谁容。
 >> 
词牌介绍


rhythmic: 满庭芳
author: 蔡伸
content:
烟锁长堤，云横孤屿，断桥流水溶溶。
凭阑凝望，远目送征鸿。
桃叶溪边旧事，如春梦、回首无踪。
难忘处，紫薇花下，清夜一尊同。
东城，携手地，寻芳选胜，赏遍珍丛。
念紫箫声阕，燕子楼空。
好是卢郎未老，佳期在、端有相逢。
重重恨，聊凭红叶，和泪寄西风。
 >> 
词牌介绍


rhythmic: 满庭芳
author: 蔡伸
content:
风卷龙沙，云垂平野，晚来密雪交飞。
坐看阑槛，琼蕊遍寒枝。
妆点兰房景致，金铺掩、帘幕低垂。
红炉畔，浅斟低唱，天色正相宜。
更阑，人半醉，香肌玉暖，宝髻云。
又何须高会，梁苑瑶池。
堪笑子猷访戴，清兴尽、忍冻空回。
仍休羡，渔人江上，披得一蓑归。
 >> 
词牌介绍


rhythmic: 满庭芳
author: 蔡伸
content:
鹦鹉洲边，芙蓉城下，迥然水秀山明。
小舟双桨，特地访云英。
惊破兰衾好梦，开朱户、一笑相迎。
良宵永，南窗皓月，依旧照娉婷。
别来，无限恨，持杯欲语，恍若魂惊。
念霎时相见，又惨离情。
还是匆匆去也，重携手、密语叮咛。
佳期在，宝钗鸾镜，端不负平生。
 >> 
词牌介绍


rhythmic: 满庭芳
author: 蔡伸
content:
秦洞花迷，巫阳梦断，夜来曾到蓝桥。
洞房深处，重许见云翘。
惠帐残灯耿耿，纱窗外、疏雨萧萧。
双心字，重衾小枕，玉困不胜娇。
寻常，愁夜永，今宵更漏，弹指明朝。
叙深情幽怨，泪香绡。
记取于飞厚约，丹山愿、别选安巢。
骖鸾去，青霄路稳，明月共吹箫。
 >> 
词牌介绍


rhythmic: 满庭芳
author: 蔡伸
content:
玉鼎翻香，红炉叠胜，绮窗疏雨潇潇。
故人相过，情话款良宵。
酒晕微红衬脸，横波浸、满眼春娇。
云屏掩，鸳鸯被暖，枕听寒潮。
如今，成别恨，临风对月，总是无聊。
念伤心南陌，执手河桥。
还似一声春梦，离魂断、楚些难招。
佳期在，踏青时候，花底听鸣镳。
 >> 
词牌介绍


rhythmic: 苏武慢
author: 蔡伸
content:
雁落平沙，烟笼寒水，古垒鸣笳声断。
青山隐隐，败叶萧萧，天际暝鸦零乱。
楼上黄昏，片帆千里归程，年华将晚。
望碧云空暮，佳人何处，梦魂俱远。
忆旧游、邃馆朱扉，小园香径，尚想桃花人面。
书盈锦轴，恨满金徽，难写寸心幽怨。
两地离愁，一尊芳酒，凄凉危阑倚遍。
尽迟留、凭仗西风，吹乾泪眼。


rhythmic: 飞雪满群山
author: 蔡伸
content:
冰结金壶，寒生罗幕，夜阑霜月侵门。
翠筠敲竹，疏梅弄影，数声雁过南云。
酒醒粲枕，怆犹有、残妆泪痕。
绣衾孤拥，馀香未减，犹是那时熏。
长记得、扁舟寻旧约，听小窗风雨，灯火昏昏。
锦才展，琼签报曙，宝钗又是轻分。
黯然携手处，倚朱箔、愁凝黛颦。
梦回云散，山遥水远空断魂。


rhythmic: 飞雪满群山
author: 蔡伸
content:
绝代佳人，幽居空谷，绮窗森玉猗猗。
小舟双桨，重寻旧约，洞房宛是当时。
夜阑红烛暗，黯相对、浑如梦里。
旋烘鸳锦，尘生绣帐，香减缕金衣。
须信有、盟言同皎日，□利牵名役，事与君违。
□君已许，今生来世，两情到此奚疑。
彩鸾须凤友，算何日、丹山共归。
未酬深愿，绵绵此恨无尽期。


rhythmic: 水龙吟
author: 蔡伸
content:
画桥流水桃溪路，别是壶中佳致。
南楼夜月，东窗疏雨，金莲共醉。
人静回廊，并肩携手，玉芝香里。
念紫箫声断，巫阳梦觉，人何在、花空委。
寂寞危栏独倚。
望仙乡、水云无际。
芸房花院，重来空锁，苍苔满地。
物是人非，小池依旧，彩鸳双戏。
念当时风月，如今怀抱有盈襟泪。
 >> 
词牌介绍


rhythmic: 蓦山溪
author: 蔡伸
content:
孤城暮角，落日边声静。
醉袖拂危阑，对天末、孤云愁凝。
吴津楚望，表里抱江山，山隐隐，水迢迢，满目江南景。
羁怀易感，往事伤重省。
罗袂残香，鬓星星、忍窥清镜。
琼英好在，应念玉关遥，凝泪眼，下层楼，回首平林暝。
 >> 
词牌介绍


rhythmic: 蓦山溪
author: 蔡伸
content:
疏梅雪里，已报东君信。
冷艳与清香，似一个、人人标韵。
晚来特地，酌酒慰幽芳，携素手，摘纤枝，插向乌云鬓。
老来世事，百种皆消尽。
荣利等浮云，谩汲汲、徒劳方寸。
花前眼底，幸有赏心人，歌金缕，醉瑶卮，此外君休问。
 >> 
词牌介绍


rhythmic: 蓦山溪
author: 蔡伸
content:
书云今旦，雪霁严凝候。
玉辇想回銮，正花覆、千官锦绣。
周南留滞，清梦绕觚，心耿耿，路迢迢，此际空回首。
华堂荐寿。
玉笋持椒酒。
一曲啭春莺，更祝我、膺时纳佑。
功名富贵，老去已灰心，唯只愿，捧觞人，岁岁长依旧。
 >> 
词牌介绍


rhythmic: 蓦山溪
author: 蔡伸
content:
金风玉露，时节清秋候。
散发步闲亭，对荧荧、一天星斗。
悲歌慷慨，念远复伤时，心耿耿，发星星，倚杖空搔首。
区区恋豆。
岂是甘牛後。
时命未来间，且只得、低眉袖手。
男儿此志，肯向死前休，无限事，几多愁，总付杯中酒。
 >> 
词牌介绍


rhythmic: 念奴娇
author: 蔡伸
content:
凌空宝观，乍登临、多少伤离情味。
淼淼烟波吴会远，极目江淮无际。
槛外长江，楼中红袖，淡荡秋光里。
一声横吹，半滩鸥鹭起。
因念邃馆香闺，玉肌花貌，有盈盈仙子。
弄水题红传密意，宝墨银钩曾寄。
泪粉香销，碧云□杳，脉脉人千里。
一弯新月，断肠危栏独倚。
 >> 
词牌介绍


rhythmic: 念奴娇
author: 蔡伸
content:
岁华晚，念羁怀多感，佳会难卜。
草草杯盘聊话旧，同剪西窗寒烛。
翠袖笼香，双蛾敛恨，低按新翻曲。
无情风雨，断肠更漏催促。
匆匆归骑难留，鸾屏鸳被，忍良宵孤宿。
回首幽欢成梦境，唯觉衣襟芬馥。
海约山盟，云情雨意，何日教心足。
不如不见，为君一味愁蹙。
 >> 
词牌介绍


rhythmic: 念奴娇
author: 蔡伸
content:
画堂宴阕，望重帘不卷，轻哑朱户。
悄悄回廊，惊渐闻、蟋蟀凌波微步。
酒力融春，香风暗度，携手偎金缕。
低低笑问，睡得真个稳否。
因念隔阔经年，除非魂梦里，有时相遇。
天意怜人心在了，岂信关山遐阻。
晓色朦胧，柔情倦恋，後约叮咛语。
休教肠断，楚台朝暮云雨。
 >> 
词牌介绍


rhythmic: 念奴娇
author: 蔡伸
content:
当年豪放，况朋侪俱是，一时英杰。
逸气凌云，佳丽地、独占春花秋月。
冶叶倡条，寻芳选胜，是处曾攀折。
昔游如梦，镜中空叹华发。
邂逅萍梗相逢，十年往事，忍尊前重说。
茂绿成阴春又晚，谁解丁香千结。
宝瑟弹愁，玉壶敲怨，触目堪愁绝。
酒阑人静，为君肠断时节。
 >> 
词牌介绍


rhythmic: 念奴娇
author: 蔡伸
content:
轻雷骤雨，洗千岩浓翠，层峦森列。
衣袂凉生，丛竹外、时有飞萤明灭。
云浪鳞鳞，兰舟泛泛，共载一轮月。
五湖当日，未应此段奇绝。
归路横玉惊鸾，叫云清似水，悠扬天末。
玉宇琼林凝望处，依约广寒宫阙。
老去情锺，此心仍在，未肯甘华发。
清欢留作，异时嘉话重说。
 >> 
词牌介绍


rhythmic: 雨中花慢
author: 蔡伸
content:
寓目伤怀，逢欢感旧，年来事事疏慵。
叹身心业重，赋得情浓。
况是离多会少，难忘雨迹云踪。
断无锦字，双鳞杳杳，新雁雍雍。
良宵孤枕，人远天涯，除非梦里相逢。
相逢处，愁红敛黛，还又匆匆。
回首绿窗朱户，可怜明月清风。
断肠风月，关河有尽，此恨无穷。


rhythmic: 喜迁莺
author: 蔡伸
content:
青娥呈瑞。
正惨惨暮寒，同云千里。
剪水飞花，渐渐瑶英，密洒翠筠声细。
邃馆静深，金铺半掩，重帘垂地。
明窗外。
伴疏梅潇洒，玉肌香腻。
幽人当此际。
醒魂照影，永漏愁无寐。
强拊清尊，慵添宝鸭，谁会黯然情味。
幸有赏心人，奈咫尺、重门深闭。
今夜里。
算忍教孤负，浓香鸳被。
 >> 
词牌介绍


rhythmic: 忆瑶姬
author: 蔡伸
content:
微雨初晴。
洗瑶空万里，月挂冰轮。
广寒宫阙近，望素娥缥缈，丹桂亭亭。
金盘露冷，玉树风轻。
倍觉秋思清。
念去年曾共吹箫侣，同赏蓬瀛。
奈此夜、旅泊江城。
谩花光眩目，绿酒如渑。
幽怀终有恨，恨绮窗清影，虚照娉婷。
蓝桥□杳，楚馆云深。
似凭归梦去，强就枕，无奈孤衾梦易惊。


rhythmic: 丑奴儿慢・采桑子慢
author: 蔡伸
content:
明眸秀色，别是天真潇洒。
更鬓发堆云，玉脸淡拂轻霞。
醉里精神，众中标格谁能画。
当时携手，花笼淡月，重门深亚。
巫峡梦回，已成陈事，岂堪重话。
谩赢得、罗襟清泪，鬓边霜华。
念□伤怀，凭阑烟水渺无涯。
秦源目断，碧云暮合，难认仙家。


rhythmic: 满江红
author: 蔡伸
content:
人倚金铺，颦翠黛、盈盈堕睫。
话别处、留连无计，语娇声咽。
十幅云帆风力满，一川烟暝波光阔。
但回首、极目望高城，弹清血。
并兰舟，停画楫。
曾共醉，津亭月。
销魂处，今夜月圆人缺。
楚岫云归空怅望，汉皋佩解成轻别。
最苦是、拍塞满怀愁，无人说。
 >> 
词牌介绍


rhythmic: 婆罗门引
author: 蔡伸
content:
素秋向晚，岁华分付木芙蓉。
萧萧红蓼西风。
记得当时撷翠，拥手绕芳丛。
念吹箫人去，明月楼空。
遥山万重。
望寸碧、想眉峰。
翠钿琼谩好，谁适为容。
凄凉怀抱，算此际、唯我与君同。
凝泪际、目送征鸿。


rhythmic: 御街行
author: 蔡伸
content:
东君不锁寻芳路。
曾是莺花主。
有情风月可怜宵，犹记绿窗朱户。
十年空想，春风面杳，无计凭鳞羽。
凄凉怀抱今如许。
天与重相遇。
不应还向楚峰前，朝暮为云为雨。
算来各把，平生分付，也不是、恶著处。
 >> 
词牌介绍


rhythmic: 惜奴娇
author: 蔡伸
content:
隔阔多时，算彼此、难存济。
咫尺地、千山万水。
眼眼相看，要说话、都无计。
只是。
唱曲儿、词中认意。
雪意垂垂，更刮地、寒风起。
怎禁这几夜意。
未散痴心，便指望、长偎倚。
只替。
那火桶儿、与奴暖被。


rhythmic: 六么令
author: 蔡伸
content:
梅英飘雪，弱柳弄新绿。
泠泠画桥流水，风静波如。
长记扁舟共载，偶近旗亭宿。
渺云横玉。
鸳鸯枕上，听彻新翻数般曲。
此际魂清梦冷，绣被香芬馥。
因念多感情怀，触处伤心目。
自是今宵独寐，怎不添愁蹙。
如今心足。
风前月下，赖有斯人慰幽独。


rhythmic: 镇西・小镇西犯
author: 蔡伸
content:
秋风吹暗雨，重衾寒透。
伤心听、晓钟残漏。
凝情久。
记红窗夜雪，促膝围炉，交杯劝酒。
如今顿孤欢偶。
念别後。
菱花清镜里。
眉峰暗斗。
想标容、怎禁销瘦。
忍回首。
但云笺妙墨，鸳锦啼妆，依然似旧。
临风泪沾襟袖。


rhythmic: 看花回
author: 蔡伸
content:
夜久凉生，庭院漏声频促。
念昔胜游旧地，对画阁层峦，雨馀烟簇。
新诗暗藏小字，霜刀刊翠竹。
携素手、细绕回塘，芰荷香里彩鸳宿。
别後想、香销腻玉。
带围减、钏宽金粟。
虽有鳞鸿锦素，柰事与心违，佳期难卜。
拟解愁肠万结，唯凭尊酒绿。
望天涯断魂处，醉拍阑干曲。


rhythmic: 风流子
author: 蔡伸
content:
韶华惊晚，青春老、倦客惜年芳。
庭樾荫浓，半藏莺语，畹兰花减，时有蜂忙。
粉墙低，嫩岚滋翠葆，零露湿残妆。
风暖昼长，柳绵吹尽，澹烟微雨，梅子初黄。
洛浦音容远，书空漫惆怅，往事悲凉。
无奈锦鳞杳杳，不渡横塘。
念蝴蝶梦回，子规声里，半窗斜月，一枕馀香。
拟待自宽，除非铁做心肠。


rhythmic: 洞仙歌
author: 蔡伸
content:
莺莺燕燕。
本是于飞伴。
风月佳时阻幽愿。
但人心坚固後，天也怜人，相逢处、依旧桃花人面。
绿窗携手，帘幕重重，烛影摇红夜将半。
对尊前如梦，欲语魂惊，语未竟、已觉衣襟泪满。
我只为、相思特特来，这度更休推，後回相见。
 >> 
词牌介绍


rhythmic: 瑞鹤仙
author: 蔡伸
content:
玉猊香谩。
叹瓶沈簪断，紫箫声绝。
丹青挂寒壁。
细端详，宛是旧时标格。
音容望极。
奈弱水、蓬山路隔。
似瑶林琼树，韶华正好，一枝先折。
凄切。
相思情味，镜中绿鬓，看成华发。
临风对月。
空罗袂，清血。
待随群逐队，开眉一笑，除你心肠是铁。
看今生，为伊烦恼，甚时是彻。
 >> 
词牌介绍


rhythmic: 水调歌头
author: 王灼
content:
长江飞鸟外，明月众星中。
今来古往如此，人事几秋风。
又对团团红树，独跨蹇驴归去，山水澹丰容。
远色动愁思，不见两诗翁。
酒如渑，谈如绮，气如虹。
当时痛饮狂醉，只许赏心同。
响绝光沈休问，俯仰之间陈迹，我亦老飘蓬。
望久碧云晚，一雁度寒空。
 >> 
词牌介绍


rhythmic: 倦寻芳
author: 潘汾
content:
兽环半掩，鸳无尘，庭院潇洒。
树色沈沈，春尽燕娇莺姹。
梦草池塘清渐满，海棠轩槛红相亚。
听箫声，记秦楼夜约，彩鸾齐跨。
渐迤逦、更催银箭，何处贪欢，犹系骄马。
旋剪灯花，两点翠眉谁画。
香灭羞回空帐里，月高犹在重帘下。
恨疏狂，待归来、碎揉花打。


rhythmic: 贺新郎
author: 潘汾
content:
篆缕销香鼎。
翠沈沈、庭阴转午，画堂人静。
芳草王孙知何处，惟有杨花糁径。
正玉枕、瞢腾初醒。
门外残红春已去，镇无聊、酒厌厌病。
云髻，未整。
江南旧事休重省。
但天涯、寻消问息，断鸿难倩。
月满西楼凭阑久，依旧归期未定。
便只恐、瓶沈金井。
嘶骑不来银烛暗，枉教人、立尽梧桐影。
谁伴我，对鸾镜。
 >> 
词牌介绍


rhythmic: 孟家蝉
author: 潘汾
content:
向卖花担上，落絮桥边，春思难禁。
正暖日温风里，斗采遍香心。
夜夜稳栖芳草，还处处、先春禽。
满园林。
梦觉南华，直到如今。
情深。
记那人小扇、扑得归来，绣在罗襟。
芳意赠谁，应费万线千针。
谩道滕王画得，枉谢客、多少清吟。
影沈沈。
舞入梨花，何处相寻。


rhythmic: 花心动
author: 潘汾
content:
啼鸟惊心，怨年华，羞看杏梢桃萼。
映柳小桥，芳草闲庭，处处旧游如昨。
断肠人在东风里，遮不尽、几重帘幕。
旧巢稳，呢喃燕子，笑人漂泊。
应是素肌瘦削。
空望断天涯，信音难托。
半污泪痕，重整馀香，夜夜翠衾寒薄。
倦游只怕春归去，怎忍见、水流花落。
梦魂远，韶华又还过却。


rhythmic: 玉蝴蝶
author: 潘汾
content:
睡起日高莺啭，画帘低卷，花影重重。
醉眼羞抬，娇困犹自未惺忪。
绣床近、强来描翠，妆镜掩、不肯匀红。
锦屏空。
对花无语，独怨春风。
匆匆。
庾郎去後，香销玉减，是事疏慵。
纵蛮笺封了，何处问鳞鸿。
眼中泪、万行难尽，眉上恨、一点偏浓。
杳无踪。
夜来惟有，幽梦相逢。


rhythmic: 丑奴儿慢・采桑子慢
author: 潘汾
content:
愁春未醒，还是清和天气。
对浓绿阴中庭院，燕语莺啼。
数点新荷翠钿，轻泛水平池。
一帘风絮，才晴又雨，梅子黄时。
忍记那回，玉人娇困，初试单衣。
共携手、红窗描绣，画扇题诗。
怎有如今，半床明月两天涯。
章台何处，应是为我，蹙损双眉。


rhythmic: 贺新郎
author: 李玉
content:
篆缕销金鼎。
醉沈沈、庭阴转午，画堂人静。
芳草王孙知何处，惟有杨花糁径。
渐玉枕、腾腾春醒。
帘外残红春已透，镇无聊、酒厌厌病。
云鬓乱，未整。
江南旧事休重省。
遍天涯、寻消问息，断鸿难倩。
月满西楼凭栏久，依旧归期未定。
又只恐、瓶沈金井。
嘶骑不来银烛暗，枉教人、立尽梧桐影。
谁伴我，对鸾镜。
 >> 
词牌介绍


rhythmic: 祝英台近
author: 吴淑姬1
content:
粉痕销，芳信断，好梦又无据。
病酒无聊，枕听春雨。
断肠曲曲屏山，温温沈水，都是旧、看承人处。
久离阻。
应念一点芳心，闲愁知几许。
偷照菱花，清瘦自羞觑。
可堪梅子酸时，杨花飞絮，乱莺闹、催将春去。
 >> 
词牌介绍


rhythmic: 最高楼
author: 柳富
content:
人间最苦，最苦是分离。
伊爱我，我怜伊。
青草岸头人独立，画船东去橹声迟。
楚天低，回望处，两依依。
後会也知俱有愿，未知何日是佳期。
心下事、乱如丝。
好天良夜还虚过，辜负我、两心知。
愿伊家，衷肠在，一双飞。


rhythmic: 长相思令・长相思
author: 谭意哥
content:
旧燕初归，梨花满院，迤逦天气融和。
新晴巷陌，是处轻车骏马，禊饮笙歌。
旧赏人非，对佳时、一向乐少愁多。
远意沈沈，幽闺独自颦蛾。
正消黯、无言自感，凭高远意，空寄烟波。
从来美事，因甚天教，两处多磨。
开怀强笑，向新来、宽却衣罗。
似恁他、人怪憔悴，甘心总为伊呵。
 >> 
词牌介绍


rhythmic: 期夜月
author: 刘浚
content:
金钩花绶系双月。
腰肢软低折。
揎皓腕，萦绣结。
轻盈宛转，妙若凤鸾飞越。
无别。
香檀急扣转清切。
翻纤手飘瞥。
催画鼓，追管，锵洋雅奏，尚与众音为节。
当时妙选舞袖，慧性雅资，名为殊绝。
满座倾心注目，不甚窥回雪。
纤怯。
逡巡一曲霓裳彻。
汗透鲛绡肌润，教人传香粉，媚容秀发。
宛降蕊珠宫阙。


rhythmic: 雨中花慢
author: 任
content:
事往人离，还似暮峡归云，陇上流泉。
奈向分罗带，已断么弦。
长记歌时酒畔，难忘月夕花前。
相携手处，琼楼珠户，触目依然。
从来惯共，锦衾屏枕，长效比翼文鸳。
谁念我、而今清夜，常是孤眠。
入户不如飞絮，傍怀争及炉烟。
这回休也，一生心性，为你萦牵。


rhythmic: 沁园春
author: 李弥逊
content:
枕深轩，散帙虚堂，畏景屡移。
渐披襟临水，床就月，莲香拂面，竹色侵衣。
压玉为醪，折荷当盏，卧看银潢星四垂。
人归後，伴饥蝉自语，宿鸟相依。
痴儿。
莫蹈危机。
悟四十九年都尽非。
任纡朱拖紫，围金佩玉，青钱流地，白璧如坻。
富贵浮云，身名零露，事事无心归便归。
秋风动，正吴淞月冷，莼长鲈肥。
 >> 
词牌介绍


rhythmic: 永遇乐
author: 李弥逊
content:
曲径通幽，小亭依翠，春事才过。
看笋成竿，等花著果，永昼供闲坐。
苍苍晚色，临渊小立，引首暮鸥飞堕。
悄无人，一溪山影，可惜被渠分破。
百年似梦，一身如寄，南北去留皆可。
我自知鱼，け然濠上，不问鱼非我。
隔篱呼取，举杯对影，有唱更凭谁和。
知渊明，清流临赋，得似恁麽。
 >> 
词牌介绍


rhythmic: 永遇乐
author: 李弥逊
content:
五十劳生，紫髯霜换，白日驹过。
闭户推愁，缘崖避俗，壁角团蒲坐。
提壶人至，竹根同卧，醉帽尽从堕。
梦惊回，满身疏影，露滴月斜云破。
无人自酌，有邀皆去，我笑两翁多可。
忍冻吟诗，典衣沽酒，二子应嗤我。
两忘一笑，调同今古，谁道郢歌无和。
後之人，犹今视昔，有能继麽。
 >> 
词牌介绍


rhythmic: 念奴娇
author: 李弥逊
content:
瑶池倒影，露华浓、群玉峰峦如洗。
明镜平铺秋水净，寒锁一天空翠。
荷芰风摇，苹蘩波动，惊起鱼龙戏。
扶疏桂影，十分光照人世。
谁似。
老子痴顽，胡床危坐，自引壶觞醉。
斗转参横歌未彻，屋角乌飞星坠。
对影三人，停杯一问，谁会骑鲸意。
金牛何处，玉楼高耸十二。
 >> 
词牌介绍


rhythmic: 念奴娇
author: 李弥逊
content:
风帘弄影，正闲堂永昼，香销人寂。
轧轧邻机芳思乱，愁入回文新织。
燕蹴巢泥，莺喧庭柳，好梦无踪迹。
那堪春事，背人何计留得。
谁似爱酒南邻，岸巾坦腹，醉踏西山碧。
彩笔阳春传雁足，催我飞觞浮白。
老去情怀，凭君试看，鬓上秋霜色。
故园千里，月华空照相忆。
 >> 
词牌介绍


rhythmic: 念奴娇
author: 李弥逊
content:
楚天木落，际平芜千里，寒霜凝碧。
鄂渚波横何处是，当日孙郎赤壁。
黄耳音稀，白云望远，又见春消息。
嘉辰长记，谢池梅蕊初摘。
遥想黄鹤楼高，兰阶丝管沸，传觞如织。
倦客心驰归路绕，不及南飞双翼。
固著斑衣，重翻锦字，寄远供新拍。
明年欢侍，寿期应献千百。
 >> 
词牌介绍


rhythmic: 三段子・宝鼎现
author: 李弥逊
content:
层林烟霁，巨壁天半，鸿飞无路。
云断处、两山之间，十万琅环翠羽。
转秀谷、枕苹花汀溆。
短柳疏篱向暮。
看卧垄牛归，横舟人去，平芜鸥鹭。
并游不见鞭鸾侣。
只僧前、松子随步。
回径险、凌风遐想，小憩清泉茂树。
正笋蕨、过如苏新雨。
矶下游鱼可数。
纵窈窕、云关长启，寂寂谁争子所。
世上丹毂朱缨，春梦觉、南柯何许。
况荣枯无定，中有欢离愁聚。
尽笑我、诧盘中趣。
为续昌黎赋。
会有人，秣马膏车，相属一尊清醑。


rhythmic: 水调歌头
author: 李弥逊
content:
清夜月当午，轩户踏层冰。
楼高百尺，缥缈天阙敞云扃。
万里风摇玉树，吹我衣裾零乱，寒入骨毛轻。
径欲乘之去，高兴送青冥。
神仙说，功名事，两难成。
苇汀筠岫深处，端可寄馀龄。
身外营营姑置，对景掀髯一笑，引手接飞萤。
且尽杯中物，日出事还生。
 >> 
词牌介绍


rhythmic: 水调歌头
author: 李弥逊
content:
安石寓丝竹，方朔杂诙谐。
昂霄气概，古来无地可容才。
不见骑鲸仙伯，唾手功名事了，猿鹤与同侪。
有意谢轩冕，无计避嫌猜。
静中乐，山照座，月浮杯。
忘形湛辈，一笑丘壑写高怀。
只恐天催玉斧，为破烟尘昏翳，人自日边来。
东阁动诗兴，莫待北枝开。
 >> 
词牌介绍


rhythmic: 水调歌头
author: 李弥逊
content:
松柏渐成趣，红紫勿齐开。
花神靳惜芳事，日日待公来。
遥想金葵侧处，素月华灯相照，妆影满歌台。
馀韵写宫徵，飞落远山隈。
逃禅客，尊中尽，厌长斋。
且愁风絮，断送春色揽离怀。
命驾何妨千里，只恐行云碍辙，直磴插崔嵬。
手拍阳春唱，隔岸借残杯。
 >> 
词牌介绍


rhythmic: 水调歌头
author: 李弥逊
content:
不见隐君子，一月比三秋。
惊涛如许，梦魂无路绝横流。
安得如云长翮，命驾不须千里，上下逐君游。
此计杳难就，注目倚江楼。
西风里，多少恨，寄歌头。
飞奴接翼，为我三度下南州。
正是天寒日暮，独钓一江残雪，风猎碧莎裘。
和子浩然句，一酌散千忧。
 >> 
词牌介绍


rhythmic: 水调歌头
author: 李弥逊
content:
不上长安道，霜鬓几惊秋。
故人何在，时序欺我去如流。
赏对洛滨仙伯，共说芗林佳致，魂梦与追游。
更唱中秋句，得月上东楼。
云岩底，秋香下，楚江头。
十年笑傲，真是骑鹤上扬州。
却忆金门联辔，晓殿催班同到，高拱翠云裘。
明月今千里，何计缓离忧。
 >> 
词牌介绍


rhythmic: 水调歌头
author: 李弥逊
content:
白发闽江上，几度过中秋。
阴晴相半，曾见玉塔卧寒流。
不似今年三五，皎皎冰轮初上，天阙恍神游。
下视人间世，万户水明楼。
贤公子，追乐事，占鳌头。
酒酣喝月，腰鼓百面打凉州。
沈醉尽扶红袖，不管风摇仙掌，零露湿轻裘。
但恐尊中尽，身外复何忧。
 >> 
词牌介绍


rhythmic: 蓦山溪
author: 李弥逊
content:
冲寒山意，未放江头树。
老去恨春迟，数花期、朝朝暮暮。
疏英冷蕊，也为有情忙，深夜月，小庭中，绝胜西城路。
调元妙手，便是春来处。
酝造十分香，更暖借、毫端烟雨。
狂歌醉客，小摘问东风，花谢後，子成时，趁得和羹否。
 >> 
词牌介绍


rhythmic: 蓦山溪
author: 李弥逊
content:
竹边柳外，两两寒梅树。
疏影上帘栊，似却□、一枝横暮。
玉肌瘦损，有恨不禁春，萦冰佩，整风裳，怅望瑶台路。
我来胜赏，持酒花深处。
天晓酿幽香，正一霎、如酥小雨。
江山得助，臭味许谁同，长安远，故人疏，梦到江南否。
 >> 
词牌介绍


rhythmic: 昆明池・金明池
author: 李弥逊
content:
帐锦笼庭，囊香飘榭，过了芳时强半。
觅残红、蜂须趁日，占新绿、莺喉咤暖。
数花期、望得春来，春去也、把酒南山谁伴。
更帘幕垂垂，恼人飞絮，乱落一轩风晚。
手拍狂歌挥醉碗。
笑浪走江头，几逢归燕。
忆黄华、曾吹纱帽，讶彩楼、催纨扇。
功名事、於我如云，谩赢得星星，满簪霜换。
向棠棣华间，原上，莫厌尊频来见。


rhythmic: 十月桃
author: 李弥逊
content:
浮云无定，任春风万点，吹上寒枝。
砌外珑璁，暗香夜透帘帏。
闲情最宜酒伴，胜黄昏、冷月清溪。
风流谢傅，梦到华胥，长是相随。
似凝愁、不语谁知。
芳思乱微酸，已带离离。
传语花神，任教横竹三吹。
枝头要看如豆，趁和羹、百卉开时。
十分金蕊，先与东君，一笑相期。


rhythmic: 十月桃
author: 李弥逊
content:
一枝三四，弄疏英秀色，特地生寒。
刻楮三年，谩夸煮石成丹。
梨花带雨难并，似玉妃、寂寞微潸。
瑶台空阔，露下星坠，零乱风鬟。
记前回、拥盖西园。
花信被山烟，著意邀阑。
盏面横斜，大家月底颓然。
如今万点难缀，共苍苔、打合成班。
诗翁何似，劝春莫交，粉淡香残。


rhythmic: 声声慢
author: 李弥逊
content:
龙涎染就，沈水薰成，分明乱屑琼瑰。
一朵才开，人家千里须知。
花儿大则不大，有许多、潇洒清奇。
较量尽，诮胜如末利，赛过酴。
更被秋光断送，微放些月照，著阵风吹。
恼杀多情，猛拚沈醉酬伊。
朝朝暮暮守定，尽忙时、也不分离。
睡梦里，胆瓶儿、枕畔数枝。
 >> 
词牌介绍


rhythmic: 永遇乐
author: 李弥逊
content:
一水如绳，两山如翼，绿野如绣。
松院干霄，筠庄枕浪，揽尽溪山秀。
水南水北，竹舆兰棹，来往月宵花昼。
问人间、天上何处，更寻大围小有。
人言拒梗，功成仙去，丹鼎夜寒光透。
唤取云英，炼成石髓，日月齐长久。
烦君挟我，朝元真阙，两翼羽轻风骤。
此时看，小茅峰顶，有云贯斗。
 >> 
词牌介绍


rhythmic: 满庭芳
author: 李弥逊
content:
荷背翻黄，蕉心滴翠，雨洗庭院无尘。
断云缺处，矫首望冰轮。
迤逦天垂四幕，星杓淡、河汉横银。
笙歌散，风帘自上，寒水满楼明。
刘郎方得计，钗摇绣户，枕并华。
笑狂客无眠，坐听锺鲸。
明月中秋一梦，临鸳、三绕殷勤。
清光里，持杯对影，风月两兼并。
 >> 
词牌介绍


rhythmic: 水龙吟
author: 李弥逊
content:
化工收拾芳菲，晕酥翦彩迎春禊。
江山影里，泰阶星聚，重寻古意。
曲水流觞，晚林张宴，竹边花外。
倩飞英衬地，繁枝障日，游丝驻，羲和旆。
雪避清歌自止。
放一钩、玉沈寒水。
西园飞盖，东山携妓，古今无愧。
闻道东君，商量花蕊，作明年计。
待公归，独运丹青妙手，忆山阴醉。
 >> 
词牌介绍


rhythmic: 洞仙歌
author: 李弥逊
content:
断桥斜路，又是春来也。
仙掌云半开谢。
尽凝酥砌粉，不似真香，分明对、冰雪肌肤姑射。
天涯伤老大，万斛新愁，一笑端须问花借。
纵广平冷淡，铁石心肠，未拚得、花里风前月下。
为传语、游蜂缓经营，且留与山翁，醉吟清夜。
 >> 
词牌介绍


rhythmic: 洞仙歌
author: 李弥逊
content:
残烟薄雾，杖东风排遣。
收拾轻寒做轻暖。
问墙偶屋角，多少青红，春不语，行处随人近远。
穿帘花影乱，金鸭香温，幽梦醒时午禽啭。
任抛书推枕，嚼蕊攀条，暗消了、清愁一半。
且莫放、浮云蔽晴晖，怕惹起羁人，望中凝恋。
 >> 
词牌介绍


rhythmic: 满庭芳
author: 僧儿
content:
团菊苞金，丛兰减翠，画成秋暮风烟。
使君归去，千里倍潸然。
两度朱幡雁水，全胜得、陶侃当年。
如何见，一时盛事，都在送行篇。
愁烦。
梳洗懒，寻思陪宴，把月湖边。
有多少、风流往事萦牵。
闻道霓旌羽驾，看看是、玉局神仙。
应相许，冲云破雾，一到洞中天。
 >> 
词牌介绍


rhythmic: 满江红
author: 胡仔
content:
泛宅浮家，何处好、苕溪清境。
占云山万叠，烟波千顷。
茶灶笔床浑不用，雪蓑月笛偏相称。
争不教、二纪赋归来，甘幽屏。
红尘事，谁能省。
青霞志，方高引。
任家风舴艋，生涯箸。
三尺鲈鱼真好脍，一瓢春酒宜闲饮。
问此时、怀抱向谁论，惟箕颍。
 >> 
词牌介绍


rhythmic: 水龙吟
author: 胡仔
content:
梦寒绡帐春风晓，檀枕半堆香髻。
辘轳初转，阑干鸣玉，咿哑惊起。
眠鸭凝烟，舞鸾翻镜，影开秋水。
解低鬟试整，牙床对立，香丝乱、云撒地。
纤手犀梳落处，腻无声、重盘鸦翠。
兰膏匀渍，冷光欲溜，鸾钗易坠。
年少偏娇，髻多无力，恼人风味。
理云裾下阶，含情不语，笑折花枝戏。
 >> 
词牌介绍


rhythmic: 贺新郎
author: 张元干
content:
曳杖危楼去。
斗垂天、沧波万顷，月流烟渚。
扫尽浮云风不定，未放扁舟夜渡。
宿燕落、寒芦深处。
怅望关河空吊影，正人间、鼻息鸣鼍鼓。
谁伴我，醉中舞。
十年一梦扬州路。
倚高寒、愁生故国，气吞骄虏。
要斩楼兰三尺剑，遗恨琵琶旧语。
谩暗涩、铜华尘土。
唤取谪仙平章看，过苕溪、尚许垂纶否。
风浩荡，欲飞举。
 >> 
词牌介绍


rhythmic: 贺新郎
author: 张元干
content:
梦绕神州路。
怅秋风、连营画角，故宫离黍。
底事倾砥柱。
九地黄流乱注。
聚万落、千村狐兔。
天意从来高难问，况人情、老易悲如许。
更南浦，送君去。
凉生岸柳催残暑。
耿斜河、疏星淡月，断云微度。
万里江山知何处。
回首对床夜语。
雁不到、书成谁与。
目尽青天怀今古，肯儿曹、恩怨相尔汝。
举大白，听金缕。
 >> 
词牌介绍


rhythmic: 满江红
author: 张元干
content:
春水迷天，桃花浪、几番风恶。
云乍起、远山遮尽，晚风还作。
绿卷芳洲生杜若。
数帆带雨烟中落。
傍向来、沙觜共停桡，伤飘泊。
寒犹在，衾偏薄。
肠欲断，愁难著。
倚篷窗无寐，引杯孤酌。
寒食清明都过却。
最怜轻负年时约。
想小楼、终日望归舟，人如削。
 >> 
词牌介绍


rhythmic: 兰陵王
author: 张元干
content:
卷朱箔。
朝雨轻阴乍阁。
阑干外，烟柳弄晴，芳草侵阶映红药。
东风妒花恶。
吹落。
梢头嫩萼。
屏山掩，沈水倦熏，中酒心情怕杯勺。
寻思旧京洛。
正年少疏狂，歌笑迷著。
障泥油壁催梳掠。
曾驰道同载，上林携手，灯夜初过早共约。
又争信漂泊。
寂寞。
念行乐。
甚粉淡衣襟，音断弦索。
琼枝璧月春如昨。
怅别後华表，那回双鹤。
相思除是，向醉里、暂忘却。


rhythmic: 兰陵王
author: 张元干
content:
绮霞散。
空碧留晴向晚。
东风里，天气困人，时节秋千闭深院。
帘旌翠波。
窗影残红一线。
春光巧，花脸柳腰，勾引芳菲闹莺燕。
闲愁费消遣。
想娥绿轻晕，鸾鉴新怨。
单衣欲试寒犹浅。
羞衾凤空展，塞鸿难托，谁问潜宽旧带眼。
念人似天远。
迷恋。
画堂宴。
看最乐王孙，浓艳争劝。
兰膏宝篆春宵短。
拥檀板底唱，玉杯重暖。
众中先醉，谩倚栏、早梦见。


rhythmic: 念奴娇
author: 张元干
content:
江天雨霁，正露荷擎翠，风槐摇绿。
试问秦楼今夜里，愁到阑干几曲。
笑拈黄花，重题红叶，无奈归期促。
暮云千里，桂花初绽寒玉。
有谁伴我凄凉，除非分付与，杯中。
水本无情山又远，回首烟波云木。
梦绕西园，魂飞南浦，自古情难足。
旧游何处，落霞空映孤鹜。
 >> 
词牌介绍


rhythmic: 念奴娇
author: 张元干
content:
蕊香深处，逢上巳、生怕花飞红雨。
万点胭脂遮翠袖，谁识黄昏凝伫。
烧烛呈妆，传杯绕槛，莫放春归去。
垂丝无语，见人浑似羞妒。
修禊当日兰亭，群贤弦管里，英姿如许。
宝靥罗衣，应未有、许多阳台神女。
气涌三山，醉听五鼓，休更分今古。
壶中天地，大家著意留住。
 >> 
词牌介绍


rhythmic: 念奴娇
author: 张元干
content:
吴松初冷，记垂虹南望，残日西沈。
秋入青冥三万顷，蟾影吞尽湖阴。
玉斧为谁，冰轮如许，宫阙想寒深。
人间奇观，古今豪士悲吟。
苍弁丹颊仙翁，淮山风露底，曾赋幽寻。
老去专城仍好客，时拥歌吹登临。
坐揖龙江，举杯相属，桂子落波心。
一声猿啸，醉来虚籁千林。
 >> 
词牌介绍


rhythmic: 念奴娇
author: 张元干
content:
秋风万里，湛银潢清影，冰轮寒色。
八月灵槎乘兴去，织女机边为客。
山拥鸡林，江澄鸭绿，四顾沧溟窄。
醉来横吹，数声悲愤谁测。
飘荡贝阙珠宫，群龙惊睡起，冯夷波激。
云气苍茫吟啸处，龟吼鲸奔天黑。
回首当时，蓬莱方丈，好个归消息。
而今图画，谩教千古传得。
 >> 
词牌介绍


rhythmic: 念奴娇
author: 张元干
content:
寒绡素壁，露华浓、群玉峰峦如洗。
明镜池开秋水净，冷浸一天空翠。
荷芰波生，菰蒲风动，惊起鱼龙戏。
山河影里，十分光照人世。
谁似老子痴顽，胡床坐，自引壶觞醉。
醉里悲歌歌未彻，屋角乌飞星坠。
对影三人，停杯一问，谁解骑鲸意。
玉京何处，翠楼空锁十二。
 >> 
词牌介绍


rhythmic: 念奴娇
author: 张元干
content:
垂虹望极，扫太虚纤翳，明河翻雪。
一碧天光波万顷，涌出广寒宫阙。
好事浮家，不辞百里，俱载如花颊。
琴高双鲤，鼎来同醉孤绝。
浩荡今夕风烟，人间天上，别似寻常月。
陶冶三高千古恨，赏我中秋清节。
八十仙翁，雅宜图画，写取横江楫。
平生奇观，梦回犹竦毛发。
 >> 
词牌介绍


rhythmic: 石州慢
author: 张元干
content:
寒水依痕，春意渐回，沙际烟阔。
溪梅晴照生香，冷芯数枝争发。
天涯旧恨，试看几许消魂，长亭门外山重叠。
不尽眼中青，是愁来时节。
情切。
画楼深闭，想见东风，暗销肌雪。
辜负枕前云雨，尊前花月。
心期切处，更有多少凄凉，殷勤留与归时说。
到得却相逢，恰经年离别。


rhythmic: 石州慢
author: 张元干
content:
雨急云飞，惊散暮鸦，微弄凉月。
谁家疏柳低迷，几点流萤明灭。
夜帆风使，满湖烟水苍茫，菰蒲零乱秋声咽。
梦断酒醒时，倚危樯清绝。
心折。
长庚光怒，群盗纵横，逆胡猖獗。
欲挽天河，一洗中原膏血。
两宫何处，塞垣只隔长江，唾壶空击悲歌缺。
万里想龙沙，泣孤臣吴越。


rhythmic: 永遇乐
author: 张元干
content:
月仄金盆，江萦罗带，凉飙天际。
摩诘丹青，营丘平远，一望穷千里。
白鸥盟在，黄粱梦破，投老此心如水。
耿无眠、披衣顾影，乍闻绕阶络纬。
百年倦客，三生习气，今古到头谁是。
夜色苍茫，浮云灭没，举世方熟寐。
谁人著眼，放神八极，逸想寄尘寰外。
独凭栏、鸡鸣日上，海山雾起。
 >> 
词牌介绍


rhythmic: 永遇乐
author: 张元干
content:
飞观横空，众山绕甸，江面相照。
曲槛披风，虚檐挂月，据尽登临要。
有时巾屦，访公良夜，坐我半天林杪。
揽浮丘、飘飘衣袂，相与似游蓬岛。
主人胜度，文章英妙，合住北扉西沼。
何事十年，风洒露沐，不厌江山好。
曲屏端有，吹箫人在，同倚暮云清晓。
乘除了、人间宠辱，付之一笑。
 >> 
词牌介绍


rhythmic: 八声甘州
author: 张元干
content:
倚凌空飞观，展营丘卧轴恍移时。
渐微云点缀，参横斗转，野阔天垂。
草树萦回岛屿，杳霭数峰低。
共此一尊月，顾影为谁。
俯仰乾坤今古，正嫩凉生处，浓露初扉。
据胡床残夜，唯我与公知。
念老去、风流未减，见向来、人物几兴衰。
身长健，何妨游戏，莫问栖迟。


rhythmic: 八声甘州
author: 张元干
content:
记当年共饮，醉画船、摇碧花钗。
问苍颜华发，烟蓑雨笠，何事重来。
看尽人情物态，冷眼只堪。
赖有西湖在，洗我尘埃。
夜久波光山色，间澹妆浓抹，冰鉴云开。
更潮头千丈，江海两崔嵬。
晓凉生、荷香扑面，洒天边、风露逼襟怀。
谁同赏，通宵无寐，斜月低回。


rhythmic: 水调歌头
author: 张元干
content:
落景下青嶂，高浪卷沧洲。
平生颇惯，江海掀舞木兰舟。
百二山河空壮。
底事中原尘涨。
丧乱几时休。
泽畔行吟处，天地一沙鸥。
想元龙，犹高卧，百尺楼。
林风酹酒，堪笑淡话觅封侯。
老去英雄不见。
惟与渔樵为伴。
回首得无忧。
莫道三伏热，便是五湖秋。
 >> 
词牌介绍


rhythmic: 水调歌头
author: 张元干
content:
闰馀有何好，一岁两中秋。
滕王高阁曾醉，月涌大江流。
今夜钓龙台上，还似当时逢闰，佳句记英游。
看山兼看月，登阁复登楼。
别离久，今古恨，大刀头。
老来长是清梦，宛在旧神州。
遐想芗林风味，瓮里自倾春色，不用贳貂裘。
笑我成何事，搔首谩私忧。
 >> 
词牌介绍


rhythmic: 水调歌头
author: 张元干
content:
缥缈九仙阁，壮观在人间。
凉飙乍起，四围晴黛入阑干。
已过中秋时候。
便是菊花重九。
为寿一尊欢。
今古登高意，玉帐正清闲。
引三巴，连五岭，控百蛮。
元戎小队，旧游曾记并龙山。
闽峤尤宽南顾。
闻道天边玉露。
持橐诏新颁。
且拥笙歌醉，廊庙更徐还。
 >> 
词牌介绍


rhythmic: 水调歌头
author: 张元干
content:
平日几经过，重到更留连。
黄尘乌帽，觉来眼界忽醒然。
坐见如云秋稼，莫问鸡虫得失，鸿鹄下翩翩。
四海九洲大，何地著飞仙。
吸湖光，吞蟾影，倚天圆。
胸中万顷空旷，清夜炯无眠。
要识世间闲处，自有尊前深趣，且唱钓鱼船。
调鼎他年事，妙手看烹鲜。
 >> 
词牌介绍


rhythmic: 水调歌头
author: 张元干
content:
雨断翻惊浪，山瞑拥归云。
麦秋天气，聊泛征棹泊江村。
不羡腰间金印，却爱吾庐高枕，无事闭柴门。
搔首烟波上，老去任乾坤。
白纶巾，玉麈尾，一杯春。
性灵陶冶，我辈犹要个中人。
莫变姓名吴市，且向渔樵争席，与世共浮沈。
目送飞鸿去，何用画麒麟。
 >> 
词牌介绍


rhythmic: 水调歌头
author: 张元干
content:
露下菱歌远，萤傍藕花流。
临溪堂上，望中依旧柳边洲。
晚暑冰肌沾汗，新浴香绵扑粉，湘簟月华浮。
长记开朱户，不寐待归舟。
恍重来，思往事，搅离愁。
天涯何处，未应容易此身休。
莫问吴霜点鬓，细与蛮笺封恨，相见转绸缪。
云雨阳台梦，河汉鹊桥秋。
 >> 
词牌介绍


rhythmic: 水调歌头
author: 张元干
content:
万里冰轮满，千丈玉盘浮。
广寒宫殿，西望湖海冷光流。
扫尽长空纤翳，散乱疏林清影，风露迫人愁。
徐步行歌去，危坐莫眠休。
问孤蓬，缘底事，苦淹留。
倦游回首，向来云卧两星周。
此夜此生长好，明月明年何处，归兴在南州。
老境一伧父，异县四中秋。
 >> 
词牌介绍


rhythmic: 水调歌头
author: 张元干
content:
袖手看飞雪，高卧过残冬。
飘然底事春到，先我逐孤鸿。
挟取笔端风雨，快写胸中丘壑，不肯下樊笼。
大笑了今古，乘兴便西东。
一尊酒，知何处，又相逢。
奴星结柳，与君同送五家穷。
好是橘封千户，正恐楼高百尺，湖海有元龙。
目光在牛背，马耳射东风。
 >> 
词牌介绍


rhythmic: 水调歌头
author: 张元干
content:
放浪形骸外，憔悴山泽癯。
倒冠落佩，此心不待白髭须。
聊复脱身鹭，未暇先寻水竹，矫首汉庭疏。
长夏啖丹荔，两纪傲闲居。
忽风飘，连雨打，向西湖。
藕花深处，尚能同载曲生无。
听子谈天舌本，浇我书空胸次，醉卧踏冰壶。
毕竟凌烟像，何似辋川图。
 >> 
词牌介绍


rhythmic: 水调歌头
author: 张元干
content:
柱策松江上，举酒酹三高。
此生飘荡，往来身世两徒劳。
长羡五湖烟艇，好是秋风鲈脍，笠泽久蓬蒿。
想像英灵在，千古傲云涛。
俯沧浪，舌空旷，恍神交。
解衣盘礴，政须一笑属吾曹。
洗尽人间尘土，扫去胸中冰炭，痛饮读离骚。
纵有垂天翼，何用钓连鳌。
 >> 
词牌介绍


rhythmic: 水调歌头
author: 张元干
content:
今夕定何夕，秋垂满东瓯。
悲凉怀抱，何事还倍去年愁。
万里碧空如洗，寒浸十分明月，帘卷玉波流。
非是经年别，一岁两中秋。
坐中庭，风露下，冷飕飕。
素娥无语相对，尊酒且迟留。
琴罢不堪幽怨，遥想三山影外，人倚夜深楼。
矫首望霄汉，云海路悠悠。
 >> 
词牌介绍


rhythmic: 水调歌头
author: 张元干
content:
最乐贤王子，今岁好中秋。
夜深珠履，举杯相属尽名流。
宿雨乍开银汉，洗出玉蟾秋色，人在广寒游。
浩荡山河影，偏照岳阳楼。
露华浓，君恩重，判扶头。
霓旌星节，已随丝管下皇州。
满座烛光花礼，笑乌巾同醉，谁问负薪裘。
月转檐牙晓，高枕更无忧。
 >> 
词牌介绍


rhythmic: 水调歌头
author: 张元干
content:
举手钓鳌客，削迹种瓜侯。
重来吴会三伏，行见五湖秋。
耳畔风波摇荡，身外功名飘忽，何路射旄头。
孤负男儿志，怅望故园愁。
梦中原，挥老泪，遍南州。
元龙湖海豪气，百尺卧高楼。
短发霜黏两鬓，清夜盆倾一雨，喜听瓦鸣沟。
犹有壮心在，付与百川流。
 >> 
词牌介绍


rhythmic: 水调歌头
author: 张元干
content:
戎虏乱中夏，星历一周天。
干戈未定，悲咤河洛尚腥膻。
万里两宫无路。
政仰君王神武。
愿数中兴年。
吾道尊洙泗，何暇议伊川。
吕公子，三世相，在凌烟。
诗名独步，焉用儿辈更毛笺。
好去承明谠论。
照映金狨带稳。
恩与荔枝偏。
回首东山路，池阁醉双莲。
 >> 
词牌介绍


rhythmic: 风流子
author: 张元干
content:
飞观插雕粱。
凭虚起、缥缈五云乡。
对山滴翠岚，两眉浓黛，水分双派，满眼波光。
曲栏干外，汀烟轻冉冉，莎草细茫茫。
无数钓舟，最宜烟雨，有如图画，浑似潇湘。
使君行乐处，秦筝弄哀怨，云鬓分行。
心醉一缸春色，满座疑香。
有天涯倦客，尊前回首，听彻伊川，恼损柔肠。
不似碧潭双剑，犹解相将。


rhythmic: 鱼游春水
author: 张元干
content:
芳洲生苹芷。
宿雨收晴浮暖翠。
烟光如洗，几片花飞点泪。
清镜空馀白发添，新恨谁传红绫寄。
溪涨岸痕，浪吞沙尾。
老去情怀易醉。
十二栏干慵遍倚。
双凫人惯风流，功名万里。
梦想浓妆碧云边，目断归帆夕阳里。
何时送客，更临春水。


rhythmic: 宝鼎现
author: 张元干
content:
山庄图画，锦囊吟咏，胸中丘壑。
年少日、如虹豪气，吐凤词华浑忘却。
便袖手、向岩前溪畔，种满烟梢雾箨。
想别墅平泉，当时草木，风流如昨。
瘦藤闲倚看锄药。
双芒鞋、雨後常著。
目送处、飞鸿灭没，谁问蓬蒿争燕雀。
乍霁月、望松云南渡，短艇沙夜泊。
正万里清冥，千林虚籁，从渠缯缴。
携幼尚有筠丁，谁会得、人生行乐。
岸帻纶巾归去，深户相迷翠幕。
恐未免、上凌烟阁。
好在秋天鹗。
念小山丛桂，今宵狂客，不胜杯勺。


rhythmic: 祝英台近
author: 张元干
content:
枕霞红，钗燕坠。
花露云髻。
粉淡香残，犹带宿酲睡。
画檐红日三竿，慵窥鸾鉴，长是倚、春风无力。
又经岁。
玉腕条脱轻松，羞郎见憔悴。
何事秋来，容易又分袂。
可堪疏雨梧桐，空阶络纬，背人处、偷弹珠泪。
 >> 
词牌介绍


rhythmic: 沁园春
author: 张元干
content:
神水华池，汞铅凝结，虎龙往来。
问子前午後，阳销阴长，自然炉鼎，何用安排。
灵宝玄门，烟萝真境，三日庚生兑户开。
泥丸透，尽周天火候，平步仙阶。
蓬莱。
直上瑶台。
看海变桑田飞暮埃。
念尘劳良苦，流光易度，明珠难得，白骨成堆。
位极人臣，功高今古，总蹈危机吞祸胎。
争知我，办青鞋布袜，雁荡天台。
 >> 
词牌介绍


rhythmic: 沁园春
author: 张元干
content:
枕深轩，散帙虚堂，畏景屡移。
渐披襟临水，床就月，莲香拂面，竹色侵衣。
压玉为醪，折荷当盏，卧看银潢星四垂。
人归後，任肌蝉自啸，宿鸟相依。
痴儿。
莫道危机。
悟三十九年都尽非。
任纡朱拖紫，围金佩玉，青钱流地，白璧如坻。
富贵浮云，身名零露，事事无心归便归。
秋风动，正吴松月冷，莼长鲈肥。
 >> 
词牌介绍


rhythmic: 喜迁莺慢・喜迁莺
author: 张元干
content:
雁塔题名，宝津宴，盛事簪绅常说。
文物昭融，圣代搜罗，千里争趋丹阙。
元侯劝驾，乡老献书，发轫龟前列。
山川秀，圜冠众多，无如闽越豪杰。
姓标红纸，帖报泥金，喜信归来俱捷。
骄马芦鞭醉垂，蓝绶吹雪。
芳月素娥情厚，桂华一任郎君折。
须满引，南台又是，合沙时节。
 >> 
词牌介绍


rhythmic: 薄幸
author: 吕渭老
content:
青楼春晚。
昼寂寂、梳匀又懒。
乍听得、鸦啼莺弄，惹起新愁无限。
记年时、偷掷春心，花间隔雾遥相见。
便角枕题诗，宝钗贳酒，共醉青苔深院。
怎忘得、回廊下，携手处、花明月满。
如今但暮雨，蜂愁蝶恨，小窗闲对芭蕉展。
却谁拘管。
尽无言、闲品秦筝，泪满参差雁。
腰支渐小，心与杨花共远。
 >> 
词牌介绍


rhythmic: 望海潮
author: 吕渭老
content:
侧寒斜雨，微灯薄雾，匆匆过了元宵。
帘影护风，盆池见日，青青柳叶柔条。
碧草皱裙腰。
正昼长烟暖，蜂困莺娇。
望处凄迷，半篙绿水浸斜桥。
孙郎病酒无聊。
记乌丝醉语，碧玉风标。
新燕又双，兰心渐吐，嘉期趁取花朝。
心事转迢迢。
但梦随人远，心与山遥。
误了芳音，小窗斜日对芭蕉。
 >> 
词牌介绍


rhythmic: 选冠子
author: 吕渭老
content:
雨湿花房，风斜燕子，池阁昼长春晚。
檀盘战象，宝局铺棋，筹画未分还懒。
谁念少年，齿怯梅酸，病疏霞盏。
正青钱遮路，绿丝明水，倦寻歌扇。
空记得、小阁题名，红笺青制，灯火夜深裁剪。
明眸似水，妙语如弦，不觉晓霜鸡唤。
闻道近来，筝谱慵看，金铺长掩。
瘦一枝梅影，回首江南路远。


rhythmic: 选冠子
author: 吕渭老
content:
风约晴云，花乾宿露，帘幕万家清晓。
青帘赛酒，小坞藏春，冶叶艳枝相照。
羊驾小车，笑逐游人，远迷芳草。
更红英飞舞，绣茵连接，雾台烟沼。
年少日、细马戎鞯，红靴玉带，同指软尘西笑。
珍珠戏掷，彩笔搜奇，不觉暮春莺老。
谁见这回，霜点髯衰，事萦怀抱。
诉一春心事，燕子周遮来了。


rhythmic: 念奴娇
author: 吕渭老
content:
暮云收尽，霁霞明、高拥一轮寒玉。
帘影横斜房户静，小立啼红蔌蔌。
素鲤频传，蕉心微展，双蕊明红烛。
开门疑是，故人敲撼窗竹。
长记那里西楼，小寒窗静，尽掩风筝鸣屋。
泪眼灯光情未尽，尽觉语长更促。
短短霞杯，温温罗，妙语书裙幅。
五湖何日，小舟同泛春绿。
 >> 
词牌介绍


rhythmic: 情久长
author: 吕渭老
content:
锁窗夜永，无聊尽作伤心句。
甚近日、带红移眼，梨脸择雨。
春心偿未足，怎忍听、啼血催归杜宇。
暮帆挂、沈沈暝色，衮衮长江，流不尽、来无据。
点检风光，岁月今如许。
趁此际、浦花汀草，一棹东去。
云窗雾阁，洞天晓、同作烟霞伴侣。
算谁见、梅帘醉梦，柳陌晴游，应未许、春知处。


rhythmic: 情久长
author: 吕渭老
content:
冰梁跨水，沈沈霁色遮千里。
怎向我、小舟孤楫，天外飘逐。
夜寒侵短发，睡不稳、窗外寒风渐起。
岁华暮、蟾光射雪，碧瓦飘霜，尘不动、寒无际。
鸡咽荒郊，梦也无归计。
拥绣枕、断魂残魄，清吟无味。
想伊睡起，又念远、楼阁横枝对倚。
待归去、西窗剪烛，小阁凝香，深翠幕、饶春睡。


rhythmic: 满江红
author: 吕渭老
content:
晚浴新凉，风蒲乱、松梢见月。
庭阴尽、暮蝉啼歇。
萤绕井阑帘入燕，荷香兰气供摇。
赖晚来、一雨洗游尘，无些热。
心下事，峰重叠。
人甚处，星明灭。
想行云应在，凤凰城阙。
曾约佳期同菊蕊，当时共指灯花说。
据眼前、何日是西风，凉吹叶。
 >> 
词牌介绍


rhythmic: 满江红
author: 吕渭老
content:
笑语移时，风影乱、半帘寒日。
鲜明是、晚来妆饰。
共说西园携手处，小桥深竹连苔色。
到如今、梧叶染清霜，封行迹。
春未透，梅先拆。
人纵健，时难得。
想明年虚过，上元寒食。
数著佳期愁入眼，雨珠零乱梨花湿。
任翠鬟、猗侧背斜阳，鸣瑶瑟。
 >> 
词牌介绍


rhythmic: 满江红
author: 吕渭老
content:
燕拂危樯，斜日外、数峰凝碧。
正暗潮生渚，暮风飘席。
初过南村沽酒市，连空十顷菱花白。
想故人、轻障游丝，闻遥笛。
鱼与雁，通消息。
心与梦，空牵役。
到如今相见，怎生休得。
斜抱琵琶传密意，一襟新月横空碧。
问甚时、同作醉中仙，烟霞客。
 >> 
词牌介绍


rhythmic: 满江红
author: 吕渭老
content:
山绕吴城，修竹外、满林围碧。
任孤樯百丈，远牵江色。
政简民闲无一事，同游仍是鸳鸾客。
到晚年、遗爱续新题，都堪说。
修门赋，今谁续。
痛饮士，天应惜。
正彩霞垂帔，暮风飘瑟。
笑疾禅痴今在否，风灯石火同飘忽。
去醉乡、深处著身心，休铭栉。
 >> 
词牌介绍


rhythmic: 醉蓬莱
author: 吕渭老
content:
任落梅铺缀，雁齿斜桥，裙腰芳草。
闲伴游丝，过晓园庭沼。
厮近清明，雨晴风软，称少年寻讨。
碧缕墙头，红云水面，柳堤花岛。
谁信而今，怕愁憎酒，对著花枝，自疏歌笑。
莺语丁宁，问甚时重到。
梦笔题诗，绫封泪，向凤箫人道。
处处伤心，年年远念，惜春人老。


rhythmic: 齐天乐
author: 吕渭老
content:
香红飘没明春水，寒食万家游舫。
整整斜斜，疏疏密密，帘缬旗红相望。
江波荡漾。
称彩舰龙舟，绣衣霞桨。
舞楫争先，歌笑箫鼓乱清唱。
重来刘郎又老，对故园桃红春晚，尽成惆怅。
泪雨难晴，愁眉又结，翻覆十年手掌。
如今怎向。
念舞板歌尘，远如天上。
斜日回舟，醉魂空舞扬。
 >> 
词牌介绍


rhythmic: 沁园春
author: 吕渭老
content:
复把元宵，等闲过了，算来告谁。
整二年三岁，尊前笑处，知他陪了，多少歌诗。
岂信如今，不成些事，还是无聊空皱眉。
争知道，冤家误我，日许多时。
心儿。
转更痴迷。
又疑道、清明得共伊。
但自家晚夜，多方遣免，不须烦恼，雨月为期。
用破身心，博些欢爱，有后不成人便知。
从来是，这风流伴侣，有分双飞。
 >> 
词牌介绍


rhythmic: 满路花・促拍满路花
author: 吕渭老
content:
西风秋日短，小雨菊花寒。
断云低古木，暗江天。
星娥尺五，佳约误当年。
小语凭肩处，犹记西园。
画桥斜月阑干。
鸟啼花落，春信遣谁传。
尚容清夜梦、小留连。
青楼何处，宝镜注婵娟。
应念红笺事，微晕春山。
背窗愁枕孤眠。


rhythmic: 蓦山溪
author: 吕渭老
content:
韵高格妙。
不数闲花草。
向晚小梳妆，换一套、新衣始了。
横钗整鬓，倚醉唱清词，房户静，酒杯深。
帘幕明残照。
扬州一梦，未尽还惊觉。
自恁在心头，拈不出、倚时是了。
吴霜点鬓，春色老刘郎，云路远，晚溪横，谁见桃花笑。
 >> 
词牌介绍


rhythmic: 蓦山溪
author: 吕渭老
content:
元宵灯火。
月淡游人可。
携手步长廊，又说道、倾心向我。
归来一梦，整整十年馀，人似旧，去无因，牵惹情怀破。
章台杨柳，闻道无关锁。
行客挽长条，悄不似、当初些个。
而今休也，摇落任东风，但恣意，尽留情，我也知无那。
 >> 
词牌介绍


rhythmic: 千秋岁
author: 吕渭老
content:
宝香盈袖。
约腕金条瘦。
裙儿细裥如肩皱。
笑多簪髻侧，语小丝簧奏。
洞房晚，千金未直横波溜。
缘短欢难又。
人去春如旧。
枝上月，谁携手。
宿云迷远梦，泪枕中残酒。
怎奈向，繁阴乱叶梅如豆。
 >> 
词牌介绍


rhythmic: 早梅芳近・早梅芳
author: 吕渭老
content:
画帘深，妆阁小。
曲径明花草。
风声约雨，暝色啼鸦暮天杳。
染眉山对碧，匀脸霞相照。
渐更衣对客，微坐自轻笑。
醉红明，金叶倒。
恣看还新好。
莹汪粉泪，滴烁波光射庭沼。
犀心通密语，珠唱翻新调。
佳期、定约秋了。


rhythmic: 祝英台・祝英台近
author: 吕渭老
content:
宝蟾明，朱阁静，新燕近帘语。
还记元宵，灯火小桥路。
逢迎春笋柔微，凌波纤稳，诮不顾、斗斜三鼓。
甚无据。
谁信一霎是春，惊声留不住。
柳色苔痕，风雨暗花圃。
细看罗带银钩，绡巾香泪，算不枉、那时分付。


rhythmic: 水调歌头
author: 吕渭老
content:
扁舟思独往，樯影划晴烟。
要伴人随明月，踏破水中天。
谁信骑鲸高逝，空对笔端风雨，如泛楚江船。
老子穷无赖，端欲把降竿。
白苹汀，归老计，似高闲。
平生爱我，一言相置二刘间。
准拟何山松桂，折足铛能安稳，芋火对阑残。
何必少林语，立雪问心安。
 >> 
词牌介绍


rhythmic: 水调歌头
author: 吕渭老
content:
江湖堪极目，非雾亦非烟。
故人相见，纵横高义薄云天。
已具萸尊茗话，怅望云中江树，不见子猷船。
日色隐林表，十里认帆竿。
百年间，无个事，且安闲。
功名两字，茫然都坠有无间。
且尽身前一醉，休问古来今往，及取菊花残。
仙事占无据，竹帛笑刘安。
 >> 
词牌介绍


rhythmic: 水调歌头
author: 吕渭老
content:
秋斋多梦谒，舌本欲生烟。
独步一庭明月，雁字已横天。
作个生涯不遂，松竹雨荒三径，却忆五湖船。
小阮贫尤甚，犊鼻挂长竿。
白鸥汀，风共水，一生闲。
横琴唳鹤，要携妻子老云间。
灯火荧荧深夜，高卧南窗折几，杯到不留残。
莫遣江湖手，遮日向长安。
 >> 
词牌介绍


rhythmic: 水调歌头
author: 吕渭老
content:
心肝皆锦绣，落笔尽云烟。
诗狂酒兴，要骑赤鲤上青天。
织女回车相劳，指点虚无征路，翻动月明船。
举手谢同辈，岂复念渔竿。
我平生，心正似，白云闲。
衣冠污我，偶逢游戏到人间。
常念孤云高妙，若作辘轳俯仰，谁复食君残。
拜尘金谷辈，都是卧崇安。
 >> 
词牌介绍


rhythmic: 水调歌头
author: 吕渭老
content:
诗人翻水尽，寂寞五侯烟。
醉魂何在，应骑箕尾列青天。
记得平生谈笑，夹岸手栽杨柳，同泛夜深船。
溪水还依旧，深浅半青竿。
小神仙，殷七七，许闲闲。
黄粱未熟，经游都在梦魂间。
我厌嚣寺浊味，几欲凌云羽化，鸡犬不留残。
俗事丹砂冷，且抱一枝安。
 >> 
词牌介绍


rhythmic: 水调歌头
author: 吕渭老
content:
暮云遮远眼，叠叠入青烟。
十年不见，醯鸡同舞瓮中天。
闻道山阴回棹，相去都无百里，李郭可同船。
行止皆天意，端欲自操竿。
功名事，须早计，真安闲。
高才妙手，不当留意市廛间。
俄已山林长往，尘面时时拂镜，齿发甚衰残。
廊庙非吾事，茅屋且安安。
 >> 
词牌介绍


rhythmic: 水调歌头
author: 吕渭老
content:
抚床多感慨，白发困风烟。
出门有碍，更堪寒暮雪飞天。
君弃一盂一衲，奔走五湖清海，杯度不乘船。
来访山中友，□□□□竿。
看人间，谁得似，谪仙闲。
生涯不问，留情多在酒杯间。
剪烛西风谈笑，零落一尊相对，不觉已更残。
回首功名事，笺记谢任安。
 >> 
词牌介绍


rhythmic: 水调歌头
author: 吕渭老
content:
十年禅榻畔，风雨扬茶烟。
跳丸日月，未甘白发困尧天。
江左风流才子，要伴江湖张翰，同泛洛阳船。
酌酒情无尽，海燕绕船竿。
逼人来，功业事，不教闲。
男儿三十，定当谈笑在堂间。
老子婆娑贫态，闭户长须赤脚，他日要分残。
禹浪桃花影，归棹正轻安。
 >> 
词牌介绍


rhythmic: 水龙吟
author: 吕渭老
content:
五湖春水茫茫，梦魂夜逐杨花去。
汀花岸草，佳人微笑，眼波横注。
借问刘郎，心期则甚，一成无据。
自春来泪满，蓝袖口，没整顿，心情处。
闻道相如病渴，念文君、白头新句。
相思两地，无穷烟水，一庭花雾。
锦字藏头，织成机上，一时分付。
问他年，更有微云淡月，重来兮否。
 >> 
词牌介绍


rhythmic: 江城子慢
author: 吕渭老
content:
新枝媚斜日。
花径霁、晚碧泛红滴。
近寒食。
蜂蝶乱、点检一城春色。
倦游客。
门外昏鸦啼梦破，春心似、游丝飞远碧。
燕子又语斜檐，行云自没消息。
当时乌丝夜语，约桃花时候，同醉瑶瑟。
甚端的。
看看是、榆角杨花飞掷。
怎忘得。
斜倚红楼回泪眼，天如水、沈沈连翠璧。
想伊不整啼妆影帘侧。


rhythmic: 贺新郎
author: 吕渭老
content:
斜日封残雪。
记别时、檀槽按舞，霓裳初彻。
唱煞阳关留不住，桃花面皮似热。
渐点点、珍珠承睫。
门外潮平风席正，指佳期、共约花同折。
情未忍，带双结。
钗金未断肠先结。
下扁舟、更有暮山千叠。
别後武陵无好梦，春山子规更切。
但孤坐、一帘明月。
蚕共茧、花同蒂，甚人生要见，底多离别。
谁念我，泪如血。
 >> 
词牌介绍


rhythmic: 二郎神
author: 吕渭老
content:
西池旧约。
燕语柳梢桃萼。
向紫陌、秋千影下，同绾双双凤索。
过了莺花休则问，风共月、一时闲却。
知谁去、唤得秋阴，满眼败垣红叶。
飘泊。
江湖载酒，十年行乐。
甚近日、伤高念远，不觉风前泪落。
橘熟橙黄堪一醉，断未负、晚凉池阁。
只愁被、撩拨春心，烦恼怎生安著。


rhythmic: 百宜娇・眉妩
author: 吕渭老
content:
隙月垂篦，乱蛩催织，秋晚嫩凉房户。
燕拂帘旌，鼠窥窗网，寂寂飞萤来去。
金铺镇掩，谩记得、花时南浦。
约重阳、萸糁菊英，小楼遥夜歌舞。
银烛暗、佳期细数。
帘幕渐西风，午窗秋雨。
叶底翻红，水面皱碧，灯火裁缝砧杵。
登高望极，正雾锁、官槐归路。
定须相将，宝马钿车，访吹箫侣。


rhythmic: 醉思仙
author: 吕渭老
content:
断人肠。
正西楼独上，愁倚斜阳。
称鸳鸯，两两池塘。
春又老，人何处，怎惯不思量。
到如今，瘦损我，又还无计禁当。
小院呼卢夜，当时醉倒残缸。
被天风吹散，凤翼难双。
南窗雨，西廊月，尚未散、拂天香。
听莺声，悄记得，那时舞板歌梁。


rhythmic: 梦玉人引
author: 吕渭老
content:
上危梯尽，尽画阁迥，昼帘垂。
曲水飘香，小园莺唤春归。
舞袖弓弯，正满城、烟草凄迷。
结伴踏青，趁蝴蝶双飞。
赏心欢计，从别後、无意到西池。
自检罗囊，要寻红叶留诗。
懒约无凭，莺花都不知。
怕人问，强开怀、细酌酴。


rhythmic: 扑蝴蝶近・扑蝴蝶
author: 吕渭老
content:
分钗绾髻，洞府难分手。
离觞短阕，啼痕冰舞袖。
马嘶霜滑，桥横路转，人依古柳。
晓色渐分星斗。
怎分剖。
心儿一似，倾入离愁万千斗。
垂鞭伫立，伤心还病酒。
十年梦里婵娟，二月花中豆蔻。
春风为谁依旧。


rhythmic: 扑蝴蝶近・扑蝴蝶
author: 吕渭老
content:
风荷露竹，秋意侵疏鬓。
微灯曲几。
有帘通桂影。
乍凉衣著，轻明微醉，歌声听稳。
新愁人方寸。
怎不闷。
当初欲凭，燕翼西飞寄归信。
小窗睡起，梁间都去尽。
夜长旅枕先知，秋杪黄花渐近。
一成为伊销损。


rhythmic: 鼓笛慢・水龙吟
author: 吕渭老
content:
拍肩笑别洪崖，共看紫海还清浅。
蓬壶旧约，人间舒笑，桃红千遍。
去岁争春，今年逼腊，满空飘霰。
渐横枝照水，清绿弄日，都点缀、江南岸。
须吸百川为寿，卷恩波、已倾银汉。
戎袍拥戟，万钉围带，天孙新眷。
十里尘香，五更弦月，未收弦管。
正秦筝续谱，宫箫定拍，候来冬按。


rhythmic: 沁园春
author: 王之道
content:
城郭萧条，风雨霏微，酝造春愁。
况鸷群雕鹗，未谐荐祢，棘栖鸾凤，犹叹栖仇。
世路如棋，人情似纸，厚薄高低何日休。
逢殷浩，会披云对月，同赋南楼。
堪嗟日月如流。
甚首夏来今半秋。
纵荻花枫叶，强撩归思，有莼羹菰饭，归更何忧。
三板松舟，一篙秋水，百里淮山无暂留。
何须问，蘧蘧栩栩，孰是庄周。
 >> 
词牌介绍


rhythmic: 惜奴娇
author: 王之道
content:
不厮知名，怎奈向、前缘注定。
一封书、便成媒娉。
千里相从，恰似寻盟合姓。
泥泞。
尚隔个、轿儿难近。
薄薄纱厨，小驿夜凉人静。
红一点、暗通犀晕。
花月多情，摇碎半窗清影。
安稳。
悄不知、人痛损。


rhythmic: 满庭芳
author: 王之道
content:
紫角初繁，青裳正好，充闾清露飘香。
悬弧何早，乌辔上扶桑。
试问椿龄几许，逾万计、才满三章。
佳辰乐，林塘增气，菡萏拥红妆。
称觞。
人共庆，盘中白李，来自华阳。
倩壶中日月，特地舒长。
定见霜毫换绿，天荐祉、家庆延昌。
情千万，辞悭思窘，聊献满庭芳。
 >> 
词牌介绍


rhythmic: 满庭芳
author: 王之道
content:
蔡水西来，于门南峙，天波拥入华楹。
芝兰争秀，难弟遇难兄。
欲说随龙雨露，庆千载、河海初清。
良辰好，榴花照眼，绿柳隐啼莺。
君恩，隆横赐，冰桃火枣，来自蓬瀛。
正雾横玉篆，泉泻金鲸。
四座香和酒泛，对妙舞、弦索铿。
椿难老，年年今日，论报祝长生。
 >> 
词牌介绍


rhythmic: 满庭芳
author: 王之道
content:
翠盖千重，青钱万叠，雨馀绿涨银塘。
藕花无数，高下斗芬芳。
浑似华清赐浴，温泉滑、洗出真香。
何妨更，合欢连理，高压万芝祥。
风流，贤太守，当年奏瑞，盛事名堂。
好是琉璃池上，一片宫妆。
况有薰风解愠，流霞泛、丝竹成行。
依莲暇，联珠唱玉，应不愧金相。
 >> 
词牌介绍


rhythmic: 满庭芳
author: 王之道
content:
天驷呈祥，土牛颁政，欢呼万井春来。
雕轮丹毂，杂沓展轻雷。
风动珠帘不卷，香散处、半露梅腮。
东郊好，波澜浸绿，萌蘖上条枚。
徘徊。
应共怪，十年豹隐，一旦鸾台。
问康时术业，混俗情怀。
过雪湖山清丽，笙歌沸、舞袖萦回。
兵厨富，酒肠似海，莫惜醉金杯。
 >> 
词牌介绍


rhythmic: 满庭芳
author: 王之道
content:
雪霁风温，霜消日暖，一时笑语烘春。
草堂何幸，四座德星邻。
聊借红妆侑爵，兰膏腻、高髻盘云。
清歌妙，贯珠馀韵，犹振画梁尘。
熙朝，卿相种，扁舟东去，入侍严宸。
忆当年擢桂，连见三秦。
休说参军俊逸，应难过、开府清新。
从今去，八州都督，端不困无津。
 >> 
词牌介绍


rhythmic: 满庭芳
author: 王之道
content:
露溢金茎，风翔玉宇，嫩凉初霁秋容。
山肴野蔌，聊快一尊同。
正值大田多稼，临邛隘、酒客憧憧。
追随处，杯盘狼藉，野草荫长松。
新词，何所似，金声应铎，玉气腾虹。
时来终宦达，休怨苍穹。
顾我蹉跎老矣，飘素发、衰态龙锺。
心犹壮，会看文度，独步大江东。
 >> 
词牌介绍


rhythmic: 满庭芳
author: 王之道
content:
麦野青深，桃溪红暗，浪游何处芳园。
清明初过，门巷霭晴烟。
柳外池塘绿遍，溪流细、终日溅溅。
东风软，谁家儿女，墙里送秋千。
花前。
从醉倒，吾当尽量，君盍忘年。
纵杯盘草草，随分开筵。
自有高谈雄辩，何须问、急管繁弦。
身长健，少陵如在，应赋饮中仙。
 >> 
词牌介绍


rhythmic: 满庭芳
author: 王之道
content:
歌彻骊驹，酒斟，帆樯高映城楼。
绣衣携具，开宴话离愁。
两岸橙黄橘绿，一行雁、几点沙鸥。
情千万，相看无语，送我上孤舟。
悠悠。
冬向晚，梅花潜暖，随处香浮。
奈长亭饮散，无计淹留。
归路淮山百舍，空梦想、连岁清游。
烦双鲤，频将尺素，来往寄江流。
 >> 
词牌介绍


rhythmic: 醉蓬莱
author: 王之道
content:
对黄芦卧雨，苍雁横秋，江天重九。
千载渊明，信风流称首。
吟绕东篱，白衣何处，谁复当年偶。
蓝水清游，龙山胜集，恍然依旧。
萸实嫩红，菊团馀馥，付与佳人，比妍争嗅。
一曲婆娑，看舞腰萦柳。
举世纷纷名利逐，罕遇笑来开口。
慰我寂寥，酬君酩酊，不容无酒。


rhythmic: 醉蓬莱
author: 王之道
content:
正薰风解愠，萱草忘忧，黄梅新霁。
缥缈歌台，半金衣公子。
丹桂香中，碧梧枝上，两两飞还止。
似说当年，而今时候，长庚诞贵。
恩厚随龙，官崇御带，二十横金，玉阶寸地。
须信骅骝，一日能千里。
况遇王良伯乐，算九万、何劳睥睨。
磊落金盘，华阳白李，休辞沈醉。


rhythmic: 东风第一枝
author: 王之道
content:
玉骨冰肌，绛趺檀口，玲珑亚竹当户。
嫣然照雪精神，消得东君眷与。
群芳退舍，顾凡下、非伊朋侣。
却自有、卜酴，次第效颦追步。
寓心赏、还须吟醉，赴目成、便依歌舞。
情锺束素无华，意在含情不语。
纷纷桃李，亦何用、轻猜轻妒。
觅一枝、欲寄相思，伴取个人书去。
 >> 
词牌介绍


rhythmic: 归朝欢
author: 王之道
content:
透隙敲窗风。
坐见广庭飞缟白。
长安道上正骑驴，蔡州城里谁坚壁。
表表风尘物。
瑶林琼宇三豪客。
对分毫、连珠唱玉，竟把诗笺掷。
草草杯盘还促席。
痛饮狂歌话胸臆。
前村昨夜访梅花，东邻休更夸容色。
清欢那易得。
明朝乌辔升南极。
带随车、黄垆咫尺，莫作山河隔。


rhythmic: 宴春台
author: 王之道
content:
翠竹扶疏，丹葵隐映，绿窗朱户萦回。
帘卷虾须，清风时自南来。
题舆好客筵开。
俨新妆、深出云街。
歌珠累贯，一时倾坐，全胜腰雷。
金猊袅碧，玉兕浮红，令传三杏，情寄双梅。
楼头漏促，笼纱暗落花煤。
锦里遗音，忆当年、曾赋春台。
醉蓬莱。
归欤无寐，想馀韵徘徊。


rhythmic: 石州慢
author: 王之道
content:
磔攘送寒，燔烈兴岁，又颁尧历。
青霭烧痕，绿浮风皱，暖回春色。
地天交泰，时当倾否，五鬼休相厄。
何妨笑倚东风，一饮杯三百。
长忆。
苻坚入寇，功高晋室，无如安石。
义概雄心，辄莫等闲抛掷。
盖壤声名，鼎彝勋业。
朋溪虽好，未放终闲逸。
喈喈黄鸟，更看壶中春日。


rhythmic: 千秋岁
author: 王之道
content:
薰风散雾。
帘幕清无暑。
萱草径，荷花坞。
幽香浮几席，秀色侵庭庑。
微雨过，绿杨枝上珠成缕。
双燕飞还语。
似庆良辰遇。
酾美酒，烹肥。
何妨饮且醉，共作斑衣舞。
人竟报，蟠桃已实君知否。
 >> 
词牌介绍


rhythmic: 千秋岁
author: 王之道
content:
斜风横雨。
咫尺高城路。
红蓼岸，苍葭浦。
滞留春色晚，栖泊邮亭暮。
信杳杳，鹊声近有无凭据。
肠断家何处。
又见重阳度。
多少恨，从谁诉。
黄鸡斟白酒，自促供搜句。
归去好，人生莫被浮名误。
 >> 
词牌介绍


rhythmic: 千秋岁
author: 王之道
content:
金风玉宇。
庭院新经雨。
香有露，清无暑。
溪光摇几席，岚翠横尊俎。
烘笑语，佳时聊复乡人聚。
门外荷花浦。
秋到化无数。
红脍鲤。
青浮醑。
何妨文字饮，更得江山助。
从此去。
蒲轮入佐中兴主。
 >> 
词牌介绍


rhythmic: 千秋岁
author: 王之道
content:
山前湖外。
初日浮云退。
荷气馥，槐阴碎。
葵花红障锦，萱草青垂带。
谁得似，黄鹂求友新成对。
忆昔东门会。
千古同侵盖。
人已远，歌如在。
银钩虽可漫，琬琰终难改。
愁浩荡，临风令我思淮海。
 >> 
词牌介绍


rhythmic: 千秋岁
author: 王之道
content:
晓霜初肃。
秋色团芳菊。
榴转紫，柑犹绿。
昨朝吹帽会，未快登临目。
须信道，兵厨准拟三千斛。
采采香云掬。
泛泛纷浮玉。
红袖捧，清歌逐。
何妨倾坐客，共献长生祝。
归去好，北门夜饮金莲烛。
 >> 
词牌介绍


rhythmic: 千秋岁
author: 王之道
content:
熙熙台上。
秋色增清壮。
和气溢，祥烟扬。
淮山供杂俎，湖水浮新酿。
人共仰，貔貅坐拥诗书将。
箫鼓声嘹亮。
珠翠环相向。
回妙舞，迟妍唱。
竟斟长命，同试沧溟量。
锋车往，东归遂继华原相。
 >> 
词牌介绍


rhythmic: 胜胜慢・声声慢
author: 王之道
content:
鲁云书瑞，周日迎长，晓占缇室飞灰。
玉勒朝天，千门禁钥齐开。
帘卷扇分雉尾，香风远、人到蓬莱。
霞觞满，□万年献祝，宫殿昭回。
况有金瓯名姓，一任名园萧散，元自徘徊。
门外锋车，又连凤沼相催。
酒到莫辞频举，听清歌、一阕倾杯。
功成日，渺五湖烟月，堪赋归来。


rhythmic: 胜胜慢・声声慢
author: 王之道
content:
凌云气节，贯日精忠，艰难未许心灰。
芳酒一尊，对君聊为君开。
要识治安非晚，乐得贤、新赋台莱。
愁似雪，喜青天万里，晓霁春回。
须信赤绳系足，朱衣点额终在，休叹淹徊。
梅实槐花，看看便是相催。
座上觥筹交错，玉山峙、莫遣停杯。
濡须好，傥他时富贵，犹冀重来。


rhythmic: 胜胜慢・声声慢
author: 王之道
content:
菊团封绿，莲萼凋红，萧然独见芳姿。
短墙高榭，疏筠怪石偏宜。
香遍秋风到处，微雨过、清露零时。
花阴下，称笺毫唱和，杖履追随。
曷似江头竹外，凌霜犯雪，岁晚争奇。
夕赏朝吟，劝秋莫放离披。
细看石楠玉茗，叶纵似、风韵输伊。
最好处，拥新妆、临鉴碧溪。


rhythmic: 八声甘州
author: 王之道
content:
叹关河在眼、孰雌雄，兴废古犹今。
问中原何处，黄尘千里，远水平林。
闻说讴谣思汉，人有望霓心。
想垂髫戴白，泣涕盈襟。
流水高山还会，意不烦挥按，如见虞琴。
□逶迟周道，四牡骤。
尽诹谋询度归来，聊缓辔、岁晚雪霜深。
西湖好，光风迟日，同快吴吟。


rhythmic: 忆东坡
author: 王之道
content:
雪霁柳舒容，日薄梅摇影。
新岁换符来，天上初见颁桃梗。
试问我酬君唱，何如博塞欢娱，百万呼卢胜。
投珠报玉，须放骚人遣春兴。
诗成谈笑，写出无穷景。
不妨时作颠草，驰骋张芝圣。
谁念杜陵野老，心同流水必东，与物初无竞。
公侯应有种哉，倾否由天命。


rhythmic: 忆东坡
author: 王之道
content:
虚堂响应声，皎月形和影。
春到也须还，长红多紫啼条梗。
况有光风丽日，能消积雪繁霜，青女休言胜。
扶摇借便，请看天池发鹏兴。
人言强汉，治道夸文景。
谁能尧舜其君，远继阿衡圣。
富贵吾所自有，宰相时来则为，自不烦趋竞。
欲寻文会诗盟，得酒且相命。


rhythmic: 六州歌头
author: 王之道
content:
燧勋业，何敢望西平。
观当日，清大憝，震天声。
绩其凝。
追配汾阳郭，临淮李，扫妖孽，植颠仆，复疆宇，洗膻腥。
堪叹中原久矣，长淮隔、胡骑纵横。
问何时，风驱电扫，重见文明。
宾雁宵鸣。
梦初惊。
念吾君复古，修攘两尽，早晚功成。
岁云暮，冰腹壮，雪华零。
怅神京。
谁信汉家陵阙，呵护有神兵。
罄寰海，重回首，镇关情。
想见皇华咨度，望淮北、心曲摇旌。
愿变夷用夏，荆狄是惩膺。
补弊支倾。


rhythmic: 木兰花慢
author: 王之道
content:
对春光淡沲，烟冉冉、日迟迟。
渐红入桃溪，青回柳陌，莺刷金衣。
差池。
竞求友去，恼佳人、幽恨上蛾眉。
应念年时追逐，妆馀为带交枝。
芳菲。
谁共赏游嬉。
何处马如飞。
□不道新来，牵肠惹肚，暗减腰肢。
须知。
乍寒乍暖，褪朱唇、又过海棠时。
已约姚黄魏紫，留花等待伊归。


rhythmic: 石州慢
author: 王之道
content:
天迥楼高，日长院静，琴声幽咽。
昵昵恩情，切切言语，似伤离别。
子期何处，漫高山流水，又逐新声彻。
仿佛江上移舟，听琵琶凄切。
休说。
春寒料峭，夜来花柳，弄风摇雪。
大错因谁，算不翅六州铁。
波下双鱼，云中乘雁，嗣音无计，空叹初谋拙。
但愿相逢，同心再绾重结。


rhythmic: 汉宫春
author: 王之道
content:
欢动江城，快风声震地，云势颓山。
半年不雨，玉来溉冬乾。
飘飘弱絮，杂檐花、飞上宾筵。
疏林表，数行征雁，翱翔欲下清湾。
何处梅梢点白，弄横斜疏影，竹外溪边。
天寒日暮，含香脉脉无言。
朱唇玉颊，映碧梧、峙鹄停鸾。
最好是，携壶挈，相期同醉霜天。


rhythmic: 满江红
author: 王之道
content:
竹马来迎，留不住、寸心如结。
□历湖、须坞相望，近同吴越。
阙里风流今未减，此行报政看期月。
已验康沂富国，千古曾无别。
多谢润沾枯辙。
令我神思清发。
□新命欢浃，两邦情惬。
明日西风帆卷席。
高樯到处旌麾列。
忽相思，吾当往，谁谓三墩隔。
 >> 
词牌介绍


rhythmic: 望海潮
author: 王之道
content:
宝山烟霁，金湖波渺，珠帘高卷清霜。
枫叶露痕，荻花风色，人言今日重阳。
芳菊袅秋香。
更榴房斗紫，柑实传黄。
观阁凌空，杯盘照坐独醒狂。
良辰乐事难忘。
正少年游冶，人在任庄。
铜钵探题，金钗当酒，一时绿鬓红妆。
故国黯凄凉。
漫情随水远，兴与云长。
要是致君尧舜，千古继垂裳。
 >> 
词牌介绍


rhythmic: 念奴娇
author: 王之道
content:
碧天无际，乍雨清烟霭，风开云月。
人在南楼，剧谈胜咏，拥碧油旌节。
银阙腾辉，冰轮驾彩，颢气资高洁。
大星不见，更容萤火明灭。
须烦翠杓琼杯，华笺象管，与我酬清绝。
谁使琵琶声到耳，轻赋荻花枫叶。
露脚斜飞，河阴低转，香篆环三杰。
莫辞终日，舞腰重看回雪。
 >> 
词牌介绍


rhythmic: 念奴娇
author: 王之道
content:
黄花照眼，对西风庭槛，为渠凝伫。
准拟登高酬一醉，底事晚来微雨。
蟋蟀声中，芭蕉叶上，怎得争如许。
龙山何处，无言暗想烟树。
须知天意随人，重阳晴未晚，不须频诉。
幸有兵厨三万斛，足助赏心欢趣。
千里江山，两行珠翠，端为骚人付。
层楼飞观，应容老子追步。
 >> 
词牌介绍


rhythmic: 贺新郎
author: 王之道
content:
又是春残去，倚东风、寒云淡日，堕红飘絮。
燕社鸿秋人不问，尽管吴声越鼓。
但短发、星星无数。
万事惟消彭泽醉，也何妨、袖卷长沙舞。
身与世，只如许。
阑干拍手闲情绪。
便明朝、苍烟白鹭，北山南浦。
笑指午桥桥畔路，帘幕深深院宇。
尚趁得、柳烟花雾。
我亦故山猿鹤怨，问何时、归棹双溪渚。
歌一曲，恨千缕。
 >> 
词牌介绍


rhythmic: 薄媚
author: 董颖
content:
怒潮卷雪，魏岫布云，越襟吴带如斯。
有客经游，月伴风随。
值盛世。
观此江山美。
合放怀、何事却兴悲。
不为回头，旧谷天涯。
为想前君事。
越王嫁祸献西施。
吴即中深机。
阖庐死。
有遗誓。
句践必诛夷。
吴未干戈出境，仓卒越兵，投怒夫差。
鼎沸鲸鲵。
越遭劲敌，可怜无计脱重围。
归路茫然，城郭丘墟，飘泊稽山里。
旅魂暗逐战尘飞。
天日惨无辉。


rhythmic: 薄媚
author: 董颖
content:
自笑平生，英气凌云，凛然万里宣威。
那知此际。
熊虎涂穷，来伴麋鹿卑栖。
既甘臣妾，犹不许，何为计。
争若都燔宝器。
尽诛吾妻子。
径将死战决雄雌。
天意恐怜之。
偶闻太宰，正擅权，贪赂市恩私。
因将宝玩献诚，虽脱霜戈，石室囚系。
忧嗟又经时。
恨不如巢燕自由归。
残月朦胧，寒雨萧萧，有血都成泪。
备尝险厄返邦畿。
冤愤刻肝脾。


rhythmic: 薄媚
author: 董颖
content:
种陈谋，谓吴兵正炽。
越勇难施。
破吴策，唯妖姬。
有倾城妙丽。
名称西子。
岁方笄。
算夫差惑此。
须致颠危。
范蠡微行，珠贝为香饵。
苎萝不钓钓深闺。
吞饵果殊姿。
素肌纤弱，不胜罗绮。
鸾镜畔、粉面淡匀，梨花一朵琼壶里。
嫣然意态娇春，寸眸剪水。
斜鬟松翠。
人无双、宜名动君王，绣履容易。
来登玉阶。


rhythmic: 薄媚
author: 董颖
content:
湘裙，摇汉佩。
步步香风起。
敛双蛾，论时事。
兰心巧会君意。
殊珍异宝，犹自朝臣未与。
妾何人，被此隆恩，虽令效死。
奉严旨。
隐约龙姿忻悦。
重把甘言说。
辞俊雅，质娉婷，天教汝、众美兼备。
闻吴重色，凭汝和亲，应为靖边陲。
将别金门，俄挥粉泪。
靓妆洗。


rhythmic: 薄媚
author: 董颖
content:
飞云驶。
香车故国难回睇。
芳心渐摇，迤逦吴都繁丽。
忠臣子胥，预知道为邦崇。
谏言先启。
愿勿容其至。
周亡褒姒。
商倾妲己。
吴王却嫌胥逆耳。
才经眼、便深恩爱。
东风暗绽娇蕊。
彩鸾翻妒伊。
得取次、于飞共戏。
金屋看承，他宫尽废。


rhythmic: 薄媚
author: 董颖
content:
华宴夕，灯摇醉。
粉菡萏，笼蟾桂。
扬翠袖，含风舞，轻妙处，惊鸿态。
分明是。
瑶台琼榭，阆苑蓬壶，景尽移此地。
花绕仙步，莺随管吹。
宝帐暖留春，百和馥郁融鸳被。
银漏永，楚云浓，三竿日、犹褪霞衣。
宿酲轻腕，嗅宫花，双带系。
合同心时。
波下比目，深怜到底。


rhythmic: 薄媚
author: 董颖
content:
耳盈丝竹，眼摇珠翠。
迷乐事。
宫闱门。
争知。
渐国势凌夷。
奸臣献佞，转恣奢淫，天谴岁屡饥。
从此万姓离心解体。
越遣使。
阴窥虚实，蚤夜营边备。
兵未动，子胥存，虽堪伐、尚畏忠义。
斯人既戮，又且严兵卷土，赴黄池观衅，种蠡方云可矣。


rhythmic: 薄媚
author: 董颖
content:
机有神，征鼙一鼓，万马襟喉地。
庭喋血，诛留守，怜屈服，敛兵还，危如此。
当除祸本，重结人心，争奈竟荒迷。
战骨方埋，灵旗又指。
势连败。
柔荑携泣。
不忍相抛弃。
身在兮，心先死。
宵奔兮，兵已前围。
谋穷计尽，泪鹤啼猿，闻处分外悲。
丹穴纵近，谁容再归。


rhythmic: 薄媚
author: 董颖
content:
哀诚屡吐，甬东分赐。
垂暮日，置荒隅，心知愧。
宝锷红委。
鸾存凤去，辜负恩怜，情不似虞姬。
尚望论功，荣还故里。
降令曰，吴亡赦汝，越与吴何异。
吴正怨，越方疑。
从公论、合去妖类。
蛾眉宛转，竟殒鲛绡，香骨委尘泥。
渺渺姑苏，荒芜鹿戏。


rhythmic: 薄媚
author: 董颖
content:
王公子。
青春更才美。
风流慕连理。
耶溪一日，悠悠回首凝思。
云鬟烟鬓，玉佩霞裾，依约露妍姿。
送目惊喜。
俄迂玉趾。
同仙骑。
洞府归去，帘栊窈窕戏鱼水。
正一点犀通，遽别恨何已。
媚魄千载，教人属意。
况当时。
金殿里。


rhythmic: 满庭芳
author: 董颖
content:
红斗风桃，绿肥烟草，杨柳春暗重门。
五陵佳兴，酿酝付芳尊。
窈窕笙箫丛里，金猊篆、雾绕云纷。
勾情也，歌眉低翠，依约鹧鸪村。
人生须快意，十分春事，才破三分。
况点检年时，胜客都存。
更把馀欢卜夜，纵彻晓、蜡泪流痕。
花阴昼，朱帘未卷，犹自醉昏昏。
 >> 
词牌介绍


rhythmic: 满庭芳
author: 潘良贵
content:
夹水松篁，一天风露，觉来身在扁舟。
桂花当午，云卷素光流。
起傍篷窗危坐，飘然竟、欲到瀛洲。
人世乐，那知此夜，空际列琼楼。
休休。
闲最好，十年归梦，两眼乡愁。
谩赢得、萧萧华发盈头。
往事不须追谏，从今去、拂袖何求。
一尊酒，持杯顾影，起舞自相酬。
 >> 
词牌介绍


rhythmic: 蓦山溪
author: 冯时行
content:
艰难时世。
万事休夸会。
官宦误人多，道是也、终须不是。
功名事业，已是负初心，人老也，发白也，随分谋生计。
如今晓得，更莫争闲气。
高下与人和，且觅个、置锥之地。
江村僻处，作个老渔樵，一壶酒，一声歌，一觉醺醺睡。
 >> 
词牌介绍


rhythmic: 念奴娇
author: 曾
content:
绣衣直指，问凌风一笑，翩然何许。
诏出层霄持汉节，千里秋风淮浦。
鉴远江山，竹西歌吹，曾被腥膻污。
须君椽笔，为渠一洗尘土。
休厌共倒金荷，翠眉重为唱，渭城朝雨。
看即扬鞭归骑稳，还指郁葱深处。
宝带兼金，华鞯新绣，直上云霄去。
回头莫忘，玉霄今夜风露。
 >> 
词牌介绍


rhythmic: 蓦山溪
author: 张表臣
content:
楼横北固，尽日厌厌雨。
乃数声歌，但渺漠、江山烟树。
寂寥风物，三五过元宵，寻柳眼，觅花英，春色知何处。
落梅呜咽，吹彻江城暮。
脉脉数飞鸿，杳归期、东风凝伫。
长安不见，烽起夕阳间，魂欲断、酒初醒，独下危梯去。
 >> 
词牌介绍


rhythmic: 烛影摇红
author: 吴亿
content:
楼雪初消，丽谯吹罢单于晚。
使君千炬起班春，歌吹香风暖。
十里珠帘尽卷。
正人在、蓬壶阆苑。
卖薪买酒，立马传觞，升平重见。
谁识鳌头，去年曾侍传柑宴。
至今衣袖带天香，行处氤氲满。
已是春宵苦短。
且莫遣、欢游意懒。
细听归路，璧月光中，玉箫声远。
 >> 
词牌介绍


rhythmic: 水龙吟
author: 杨无咎
content:
当年谁种官梅，自开自落清无比。
一朝惊见，危亭岑立，繁华丛里。
知是贤侯，有难兄弟，素书时寄。
纵舞携如意，吟搔短发，无从诉、心中喜。
却对斜枝冷蕊。
似於人、不胜风味。
冰姿斜映，朱唇浅破，欣然会意。
青子垂垂，翠阴密密，尤堪频憩。
待促归禁近，邦人指点，作甘棠比。
 >> 
词牌介绍


rhythmic: 水龙吟
author: 杨无咎
content:
晓来雨歇风生，素商乍入鸳鸯浦。
红蕖翠盖，不知西帝，神游何处。
罗绮丛中，是谁相慕，凭肩私语。
似汉皋佩解，桃源人去，成思忆、空凝伫。
肯为风流令尹，把芳心、双双分付。
碧纱对引，朱衣前导，应须此去。
好揖清香，盛邀嘉客，杯行无数。
唤瑶姬并立，如花并蒂，唱黄金缕。
 >> 
词牌介绍


rhythmic: 水龙吟
author: 杨无咎
content:
西湖天下应如是。
谁唤作、真西子。
云凝山秀，日增波媚，宜晴宜雨。
况是深秋，更当遥夜，月华如水。
记词人解道，丹青妙手，应难写、真奇语。
往事输他范蠡。
泛扁舟、仍携佳丽。
毫端幻出，淡妆浓抹，可人风味。
和靖幽居，老坡遗迹，也应堪记。
更凭君画我，追随二老，游千家寺。
 >> 
词牌介绍


rhythmic: 水龙吟
author: 杨无咎
content:
小轩潇洒清宵午，风正紧、门深闭。
藜床危坐，竹窗频听，春虫扑纸。
灯烬垂红，篆烟消碧，衣轻如水。
料飞花未止，堆檐已满，时催折、琅尾。
骨冷魂清无寐。
这身在、广寒宫里。
暗怀千古，浑疑一夜，冰生肠胃。
岁事峥嵘，故园睽阻，归期犹未。
向寒乡、不念丰年，只忆青天万里。
 >> 
词牌介绍


rhythmic: 水龙吟
author: 杨无咎
content:
夜来六出飞花，又催寂寞袁门闭。
幽斋无寐，寒欺衾布，明吞窗纸。
起步闲庭，月华交映，长空如水。
便乘风欲去，凌云直上，青冥际、骑箕尾。
谁信团成和气。
在贤侯、笑谈声里。
咸惊句琢琼瑰，端是锦缠肠胃。
宿麦连云，遗蝗入地，田家知未。
更明年看取，东阡北陌，黄云万里。
 >> 
词牌介绍


rhythmic: 水龙吟
author: 杨无咎
content:
智琼娇额涂黄，为谁种作秋风蕊。
寒香半露，绿帏深护，犹闻十里。
山麝生脐，水沈削蜡，一时羞避。
向钱塘江上，中秋月下，有人暗寻遗子。
不奈书生习气。
对群花、领略风味。
骚人已去，欲纫幽佩，重为湘酹。
天赋风流，友梅兄蕙，舆桃奴李。
向明窗几，纤枝未老，眼明如水。
 >> 
词牌介绍


rhythmic: 念奴娇
author: 杨无咎
content:
单于吹罢，望西山乞得，斜阳收脚。
素魄旋升，听桂子、风里时时飘落。
莹彻杯盘，冷侵毛发，浑不胜衣著。
天公有意，为人掀尽云幕。
童稚犹也多情，广庭扫净草，不容纤恶。
步绕周遭，疑便是、踏雪当年东郭。
慢引歌声，响穿云际，直使娥觉。
一尊重酹，为言千载同约。
 >> 
词牌介绍


rhythmic: 扫花游・扫地游
author: 杨无咎
content:
乳莺啭午。
□好梦初醒，小轩清楚。
水沈细缕。
趁游丝落絮，缓随风舞。
起春心，又是愁云怨雨。
玉人去。
遍徙倚旧时，曾并肩处。
相望知几许。
纵远隔云山，不遮愁路。
捧杯荐俎。
记低歌丽曲，共论心素。
薄恨斜阳，不道离情最苦。
正凝伫。
向谯门、又催笳鼓。


rhythmic: 阳春
author: 杨无咎
content:
蕙风轻，莺语巧，应喜乍离幽谷。
飞过北窗前，递晴晓，丽日明透翠帏。
篆台芬馥。
初睡起、横斜簪玉。
因甚自觉腰肢瘦，新来又宽裙幅。
对清镜、无心梳裹，谁问著、馀酲带宿。
寻思前欢往事，似惊回、好梦难续。
花亭遍倚槛曲。
厌满眼、争春凡木。
尽憔悴、过了清明候，愁红惨绿。


rhythmic: 白雪
author: 杨无咎
content:
檐收雨脚，云乍敛、依然又满长空。
纹蜡焰低，熏炉烬冷，寒衾拥尽重重。
隔帘栊。
听撩乱、扑漉春虫。
晓来见、玉楼珠殿，恍若在蟾宫。
长爱越水泛舟，蓝关立马，画图中。
怅望几多诗□，无句可形容。
谁与问、已经三白，忒是报年丰。
未应真个，情多老却天公。


rhythmic: 选冠子
author: 杨无咎
content:
海上楼台，壶中日月，乍觉挈来平地。
熙熙鸡犬，簇簇僮奴，亦自有登天志。
知是仙宫，出应亨期，因识前修风味。
看纵横才美，雍容谈笑，一团和气。
锺秀处、雪洁霜□，梅清竹瘦，占尽小春佳致。
笙歌韵溢，锦绣香浓，饮少未妨欢醉。
好在双椿，伫看丹桂分折，芝庭兰砌。
向游惟功行，和羹勋业，共传家世。


rhythmic: 满庭芳
author: 杨无咎
content:
节物争妍，江山改观，已闻春到萧滩。
瑞烟和气，葱茜接螺川。
元是使君诞日，半千运、来踵三贤。
争相竞，谁知胜地，拜相有前山。
芳筵。
开富寿，罗绮间，簪组骈阗。
正雪梅迎腊，霜月将圆。
看取霜髯秀颊，人人道、平世神仙。
调元手，阴功在继，八百定长年。
 >> 
词牌介绍


rhythmic: 二郎神
author: 杨无咎
content:
炎光欲谢，更几日、薰风吹雨。
共说是天公，亦嘉神贶，特作澄清海宇。
灌口擒龙，离堆平水，休问功超前古。
当中兴、护我边陲，重使四方安堵。
新府。
祠庭占得，山川佳处。
看晓汲双泉，晚除百病，奔走千门万户。
岁岁生朝，勤勤称颂，可但民无灾苦。
□愿得、地久天长，佐绍兴□□□。


rhythmic: 水调歌头
author: 杨无咎
content:
闰馀有何好，一岁两中秋。
霁云卷尽，依旧银汉截天流。
长记芗林堂上，静对小山丛桂，尊俎许从游。
遥想此时兴，不减上南楼。
引玉觞，看金饼，水云头。
醉听哦响，宁羡王粲赋荆州。
此夕翻成愁绝，未斫广寒丹桂，犹衣敝貂裘。
万事付谈笑，斗酒且宽忧。
 >> 
词牌介绍


rhythmic: 水调歌头
author: 杨无咎
content:
芗林有何好，花蕊不惊秋。
千章云木，长见密叶翠光流。
中有三朝勋旧，早岁辞荣轩冕，归伴赤松游。
不羡鸳鸯侣，锺听景阳楼。
问向来。
麟阁上，凤池头。
有谁能继，向来解印似苏州。
自是英姿绝俗，非我与时违异，何用衣羊裘。
况得长生趣，千岁有怀忧。
 >> 
词牌介绍


rhythmic: 水调歌头
author: 杨无咎
content:
寥亮度弦管，笑语集簪缨。
又逢华旦争庆，豪杰为时生。
犹对中秋月影，渐放重阳菊蕊，万宝正西成。
爽气知多少，天赋满襟灵。
擅词华，追鲍谢，踵斯冰。
入趋禁近，出镇藩辅早辞荣。
休恋平湖佳致，好为苍生重起，归去侍宸庭。
一德及元□，千载致升平。
 >> 
词牌介绍


rhythmic: 水调歌头
author: 杨无咎
content:
帝里记当日，赐第富相联。
惟君家最称著，桐木老参天。
三相勋庸才业，一代风流人物，继世赖君贤。
自合跻清要，小屈佐平川。
下车初，逢庆旦，听欢传。
冰清玉润，仁爱终始被江。
满泛黄花称寿，细看红萸枝健，和气霭芳筵。
隔日醉重九，千岁似今年。
 >> 
词牌介绍


rhythmic: 传言玉女
author: 杨无咎
content:
料峭寒生，知是那番花信。
算来都为，惜花人做恨。
看犹未足，早觉枝头吹尽。
曲栏幽榭，乱红成阵。
酾酒花前，试停杯、与细问。
褪香销粉，问东君怎忍。
韶华过半，谩赢得、几场春困。
厌厌空自，为花愁损。


rhythmic: 一丛花
author: 杨无咎
content:
娟娟□月可庭方。
窗户进新凉。
美人为我歌新曲，翻身调、韵超出宫商。
犀箸细敲，花瓷清响，馀韵绕红梁。
风流难似我清狂。
随处占烟光。
怜君语带京华样，纵娇软、不似吴邦。
拚了醉眠，不须重唱，真个已无肠。


rhythmic: 倾杯・倾杯乐
author: 杨无咎
content:
瑞日凝晖，东风解冻，峭寒犹浅。
正池馆、梅英粉淡，柳梢金软，兰芽香暖。
滕城谁种芙蕖满。
浸银蟾影，一夜万花开遍。
翠楼朱户，是处重帘竞卷。
罗绮簇、欢声一片。
看五马行春旌旆远。
拥襦裤、千里歌谣，都入太平弦管。
且莫厌、瑶觞屡劝。
闻凤诏、催归非晚。
愿岁岁今夜里，端门侍宴。


rhythmic: 望海潮
author: 杨无咎
content:
菊暗荷枯，橙黄桔绿，嘉时记得今朝。
欢蔼十州，香飘万井，春容小试梅梢。
星昂耀层霄。
庆诞生元德，出佐明朝。
雅奏声中，彩旗光里仰英标。
遐年已卜民谣。
最招徕瘵俗，洗尽奸骄。
东府政声，北门治绩，流芳况自迢遥。
莫惜拚今宵。
听缓敲牙板，引满金蕉。
看即泥封峻召，无计驻华镳。
 >> 
词牌介绍


rhythmic: 齐天乐
author: 杨无咎
content:
後堂芳树阴阴见。
疏蝉又还催晚。
燕守朱门，萤粘翠幕，纹蜡啼红慵剪。
纱帏半卷。
记云瑶山，粉融珍簟。
睡起援毫，戏题新句谩盈卷。
睽离鳞雁顿阻，似闻频念我，愁绪无限。
瑞鸭香销，铜壶漏永，谁惜无眠展转。
蓬山恨远。
想月好风清，酒登琴荐。
一曲高歌，为谁眉黛敛。
 >> 
词牌介绍


rhythmic: 齐天乐
author: 杨无咎
content:
疏疏数点黄梅雨。
殊方又逢重五。
角黍包金，草蒲泛玉，风物依然荆楚。
衫裁艾虎。
更钗凫朱符，臂缠红缕。
扑粉香绵，唤风绫扇小窗午。
沈湘人去已远，劝君休对酒，感时怀古。
慢啭莺喉，轻敲象板，胜读离骚章句。
荷香暗度。
渐引入陶陶，醉乡深处。
卧听江头，画船喧叠鼓。
 >> 
词牌介绍


rhythmic: 蓦山溪
author: 杨无咎
content:
去年今日，踪迹留金水。
乘兴挈朋侪，游赏遍、南峰佳致。
崇仙岸左，争看竞龙舟，人汹汹，鼓冬冬，不觉金鸟坠。
而今寂寞，独处山林里。
欲去恨无因，奈阻隔、川途百里。
香蒲角黍，对暑悄无言，梅雨细，麦风轻，怅望宽垂泪。
 >> 
词牌介绍


rhythmic: 蓦山溪
author: 杨无咎
content:
天姿雅素，不管群芳妒。
微笑倚春风，似窥宋、墙头凝伫。
一春花草，陡觉更无香，悬绣帐，结罗巾，谁更熏沈炷。
可堪开晚，未放韶光去。
生怕糁庭阶，直不忍、苍苔散步。
会须开宴，满摘蘸瑶觞，何况有，绮窗人，娇鬓相宜处。
 >> 
词牌介绍


rhythmic: 蓦山溪
author: 杨无咎
content:
玉英檀蕊，细意凭君看。
青帝忒多情，费几许、春风暗剪。
晓来枕，不觉嫩香飘，披宿雾，启幽窗，不道开初遍。
无穷风味，乍可蜂莺占。
莫遣俗人知，怕毒眼、急须遮断。
倚墙压架，娇困卧枝头，心绪里，阿谁知，似个人撩乱。
 >> 
词牌介绍


rhythmic: 蓦山溪
author: 杨无咎
content:
蟾宫仙种，几日飘鸳。
密叶绣围栾，似翦出、佳人翠袖。
叶间金粟，蔌蔌糁枝头，黄菊嫩，碧莲披，独对秋容瘦。
浓香馥郁，庭户宜熏透。
十里远随风，又何必、凭阑细嗅。
明犀一点，暗里为谁通，秋夜永，月华寒，无寐听残漏。
 >> 
词牌介绍


rhythmic: 醉蓬莱
author: 杨无咎
content:
见恩荣故里。
□著贤关，特然超诣。
满腹诗书，洗膏粱馀味。
羞挽乌号，换将蓝绶，向广庭亲试。
磊落胸襟，雍容人物，于今谁比。
争许才猷，合跻严禁，行看横飞，少将清议。
喜对生朝，且陶陶欢醉。
太华莲开，海山桃熟，况是当佳致。
满引瑶觞，相期眉寿，君家重耳。


rhythmic: 醉蓬莱
author: 杨无咎
content:
正才过七夕，又近中元，素秋时候。
月皎风高，渐凉生襟袖。
灏气澄凝，是谁清白，应此□□秀。
味洗膏粱，才侔沈谢，三朝勋旧。
好是新来，日临连帅，化格黔黎，政归仁厚。
早祷群祠，有雨随车骤。
愿与寰区，共资膏泽，岁岁称眉寿。
孝感灵泉，涓涓不绝，斟为醇酎。


rhythmic: 醉蓬莱
author: 杨无咎
content:
见禾山凝秀，禾水澄清，地灵境胜。
天与珍奇，产凌霄峰顶。
嫩叶森枪，轻尘飞雪，冠中州双井。
绝品家藏，武陵有客，清奇相称。
坐列群贤，手呈三味，云逐瓯圆，乳随汤迸。
珍重殷勤，念文园多病。
毛孔生香，舌根回味，助苦吟幽兴。
两腋风生，从教飞到，蓬莱仙境。


rhythmic: 瑞鹤仙
author: 杨无咎
content:
看灯花尽落。
更欲换，门外初听剥啄。
一尊赴谁约。
甚不知早暮，忒贪欢乐。
嗔人调谑。
饮芳容、索强倒恶。
渐娇慵不语，迷奚带笑，柳柔花弱。
难藐。
扶归鸳帐，不褪罗裳，要人求托。
偷偷弄搦。
红玉软，暖香薄。
待酒醒枕臂，同歌新唱，怕晓愁闻画角。
问昨宵、可归迟，更休道著。
 >> 
词牌介绍


rhythmic: 瑞鹤仙
author: 杨无咎
content:
听梅花再弄。
残酒醒，无寐寒衾愁拥。
凄凉谁与共。
谩赢得，别恨离怀千种。
拂墙树动。
更晓来、云阴雨重。
对伤心好景，回首旧游，恍然如梦。
欢纵。
西湖曾是，画舫争驰，绣鞍双控。
归来夜中。
要银烛，卸金凤。
到而今，谁拈花枝同载，谁酌酒杯笑捧。
但逢花对酒，空祗自歌自送。
 >> 
词牌介绍


rhythmic: 瑞鹤仙
author: 杨无咎
content:
见兰枯菊悴。
□寂寞，天与春风来至。
梅梢弄晴蕊。
似於人，装点十分和气。
吴头楚尾。
听民谣、欢声鼎沸。
总扶携□手，嬉游鼓腹，顿忘愁悴。
谁比。
承流宣化，问俗观风，一时双美。
笙歌宴启。
交酬献，尽沈醉。
□□□，行看宸庭同拜，归向天街并辔。
对西湖把酒，应须共谈旧治。
 >> 
词牌介绍


rhythmic: 瑞鹤仙
author: 杨无咎
content:
数文章翰墨。
前辈远，稍□风流岑寂。
公才万夫敌。
嗣家声，不坠江西人物。
凝脂点漆。
向鸳行、神峰秀出。
况襟怀倜傥，词华洒落，未容俦匹。
均逸。
妙龄识退，故国怀归，问安亲戚。
屏风坐隔。
看除召，在晨夕。
对生朝，且趁清明时节，痛饮无妨堕帻。
著莱衣戏舞，千春永如是日。
 >> 
词牌介绍


rhythmic: 雨中花・夜行船
author: 杨无咎
content:
海宇澄明，天气宴温，人情物态昭苏。
喜分付揽辔，来与春俱。
潇洒兰亭醉墨，丁宁黄石传书。
到如今几载，不坠风流，世有名儒。
山川瑞色，樵牧欢声，尽随弦管虚徐。
判醉笑、频挥玉麈，共□金壶。
湔祓聊勤大手，谋谟宜佐皇图。
定知朝暮，未容温席，已促锋车。


rhythmic: 雨中花・夜行船
author: 杨无咎
content:
漠漠云轻，涓涓露重，西风特地飕飕。
觉良宵初永，袢暑微收。
乘鹤缑山，浮槎银汉，尚想风流。
笑人间儿戏，瓜果堆盘，缯彩为楼。
广庭净扫，露坐披衣，细看新月如钩。
谁道是、嫦娥不嫁，独守清秋。
雅有骚人伴侣，长交清影夷犹。
举杯相属，却应羞杀，呆女痴牛。


rhythmic: 雨中花・夜行船
author: 杨无咎
content:
雨霁云收，风高露冷，银河万里波澄。
正冰轮初见，玉斧修成。
还是一年，凭栏望处，对景愁生。
想娥应念，待久西厢，为可中庭。
翻思皓彩，未如微暗，向人多少深情。
长记得、墙阴密语，花底潜行。
饮散频羞烛影，梦馀常怯窗明。
此时此意，有谁曾问，月白风清。


rhythmic: 洞仙歌
author: 杨无咎
content:
痴牛呆女，谩恩深情远。
一岁惟能一相见。
纵金风玉露，胜却人间，争奈向、雪月花时阻间。
幽欢犹未足，催度桥归，乌鹊无端便惊散。
别後欲重来，杳杳银河，空怅望、不胜凄断。
最可惜、当初泛槎人，甚不问、天边这些磨难。
 >> 
词牌介绍


rhythmic: 多丽
author: 杨无咎
content:
晚风清，淡云卷尽轻罗。
看银蟾、初离海上，万里碧汉澄波。
碾云衢、玉轮缓驾，照山影、宝镜新磨。
光彻庭除，寒生绮席，无聊清兴助吟哦。
共宴赏、明宵天气，晴晦又知他。
无眠处，衣濡湛露，目断明河。
念年来、青云失志，举头羞见嫦娥。
且高歌、细敲檀板，拚痛饮、频倒金荷。
断约他年，重挥大手，桂枝须斫最高柯。
恁时节、清光比似，今夕更应多。
功名事，到头须在，休用忙呵。
 >> 
词牌介绍


rhythmic: 倒垂柳
author: 杨无咎
content:
晓来烟露重，为重阳、增胜致。
记一年好处，无似此天气。
东篱白衣至，南陌芳筵启。
风流曾未远，登临都在眼底。
人生如寄。
谩把茱萸看子细。
击节听高歌，痛饮莫辞醉。
乌帽任教，颠倒风里坠。
黄花明日，纵好无情味。


rhythmic: 惜黄花慢
author: 杨无咎
content:
霁空如水。
衬落木坠红，遥山堆翠。
独立闲阶，数声□度风前，几点雁横云际。
已凉天气未寒时，问好处、一年谁记。
笑声里。
摘得半钗，金蕊来至。
横斜为插乌纱，更碎揉、泛入金尊琼蚁。
满酌霞觞，愿人寿百千，可奈此时情味。
牛山何必独沾衣，对佳节、惟应欢醉。
看睡起。
晓蝶也愁花悴。


rhythmic: 琐窗寒
author: 杨无咎
content:
柳暗藏鸦，花深见蝶，物华如绣。
情多思远，又是一番清瘦。
忆前回、庭榭来春，个人预约同携手。
恨迟留，载酒期程，孤负踏青时候。
搔首。
双眉暗斗。
况无似今年，一春晴昼。
风雨。
直得□时迤逗。
想闲窗、针线倦拈，寂寞细拈酴嗅。
待还家、定自冤人，泪粉盈襟袖。
 >> 
词牌介绍


rhythmic: 永遇乐
author: 杨无咎
content:
鸳瓦霜明，绣帘烟暖，和气容与。
云想衣裳，风清环佩，拥翠娥扶步。
蓬山远别，仙班知是，有客旧同俦侣。
来到、人间又也，爱他相门荣遇。
清秋菊在，小春梅绽，正是年华好处。
酒满瑶觞，歌翻金缕，莫放行云去。
已随夫贵，仍因儿显，两国看齐楚。
此时对、生朝听我，却称寿语。
 >> 
词牌介绍


rhythmic: 永遇乐
author: 杨无咎
content:
黄叶缤纷，碧江清浅，锦水秋暮。
画鼓冬冬，高牙，离棹无由驻。
波声笳韵，芦花蓼穗，翻作别离情绪。
须知道、风流太守，未尝恝情来去。
那堪对此，来时单骑，去也文鸳得侣。
绣被熏香，蓬窗听雨，还解知人否。
一川风月，满堤杨柳，今夜酒醒何处。
调疏呵，双栖正稳，慢摇去橹。
 >> 
词牌介绍


rhythmic: 永遇乐
author: 杨无咎
content:
风褪柔英，雨肥繁实，又还如豆。
玉核初成，红腮尚浅，齿软酸微透。
粉墙低亚，佳人惊见，不管露沾襟袖。
折一枝、钗头未插，应把手频嗅。
相如病酒，只因思此，免使文君眉皱。
入鼎调羹，攀林止渴，功业还依旧。
看看飞燕，衔将春去，又是欲黄时候。
争如向、金盘满捧，共君对酒。
 >> 
词牌介绍


rhythmic: 玉烛新
author: 杨无咎
content:
荒山藏古寺。
见傍水梅开，一枝三四。
兰枯蕙死。
登临处、慰我魂消惟此。
可堪红紫。
曾不解、和羹结子。
高压尽、百卉千葩，因君合修花史。
韶华且莫吹残，待浅松煤，写教形似。
此时胸次。
凝冰雪、洗尽从前尘滓。
吟安个字。
判不寐、勾牵幽思。
谁伴我、香宿蜂媒，光浮月姊。


rhythmic: 御街行
author: 杨无咎
content:
平生厌见花时节。
惟只爱、梅花发。
破寒迎腊吐幽姿，占断一番清绝。
照溪印月，带烟和雨，傍竹仍藏雪。
松煤淡出宜孤洁。
最嫌把、铅华说。
暗香销尽欲飘零，须得笛声呜咽。
这些风味，自家领略，莫与傍人说。
 >> 
词牌介绍


rhythmic: 解连环
author: 杨无咎
content:
素书谁托。
嗟鳞沈雁断，水遥山邈。
问别来、几许离愁，但只觉衣宽，不禁消薄。
岁岁年年，又岂是、春光萧索。
自无心、强陪醉笑，负他满庭花药。
援琴试弹贺若。
尽清于别鹤，悲甚霜角。
怎似得、斜拥檀槽，看小品吟商，玉纤推却。
旋暖熏炉，更自炷、龙津双萼。
正怀思、又还夜永，烛花自落。


rhythmic: 倒垂柳
author: 杨无咎
content:
南州初会遇。
记惺惺、说底语。
而今精神□，倾下越风措。
雍门人独夜，客舍停杯处。
馀香应未泯，凭君重唱金缕。
移宫易羽。
纵有离愁休怨诉。
客里□凄凉，怕听断肠句。
情山曲海，君已心相许。
骖鸾乘月，正好同归去。


rhythmic: 玉抱肚
author: 杨无咎
content:
同行同坐。
同携同卧。
正朝朝暮暮同欢，怎知终有抛。
记江皋惜别，那堪被、流水无情送轻舸。
有愁万种，恨未说破。
知重见、甚时可。
见也浑闲，堪嗟处、山遥水远，音书也无个。
这眉头、强展依前锁。
这泪珠、强依前堕。
我平生、不识相思，为伊烦恼忒大。
你还知麽。
你知後、我也甘心受催挫。
又只恐你，背盟誓、似风过。
共别人、忘著我。
把洋澜在，都卷尽与，杀不得、这心头火。


rhythmic: 长相思
author: 杨无咎
content:
急雨回风，淡云障日，乘闲携客登楼。
金桃带叶，玉李含朱，一尊同醉青州。
福善桥头。
记檀槽凄绝，春笋纤柔。
窗外月西流。
似浔阳、商妇邻舟。
况得意情怀，倦妆模样，寻思可奈离愁。
何妨乘逸兴，甚征帆、只抵芦洲。
月却花羞。
重见想、欢情更稠。
问何时，佳期卜夜，如今双鬓惊秋。
 >> 
词牌介绍


rhythmic: 曲江秋
author: 杨无咎
content:
前山雨歇。
爱竹树低阴，轩窗无热。
珠箔半垂，清风细绕，萧萧吹华发。
珍簟粲枕设。
珊瑚瘦，琉璃滑。
永日枕，知谁是伴，旧书重揭。
清绝。
轻云淡月。
梦同泛、沧波万叠。
杯盘狼籍处，相扶就枕，欢笑歌翻雪。
转棹小溪湾，人家灯火断明灭。
正携手，无端惊回，槛外数声。


rhythmic: 曲江秋
author: 杨无咎
content:
香消烬歇。
换沈水重燃，薰炉犹热。
银汉坠怀，冰轮转影，冷光侵毛发。
随分且宴设。
小槽酒，真珠滑。
渐觉夜阑，乌纱露濡，画帘风揭。
清绝。
轻纨弄月。
缓歌处、眉山怨叠。
持杯须我醉，香红映脸，双腕凝霜雪。
饮散晚归来，花梢指点流萤灭。
睡未稳，东窗渐明，远树又闻。


rhythmic: 曲江秋
author: 杨无咎
content:
鸣鸠怨歇。
对急雨过云，暗风吹热。
漠漠稻田，差差柳岸，新沐青丝发。
楼上素琴设。
爱流水，随弦滑。
深炷龙津，浓熏绛帏，博山频揭。
超绝。
遥岑吐月。
照苍茜、重重叠叠。
恍然身在处，浑疑同泛，花舫波喷雪。
漾醉魂醒，惊呼不是沤生灭。
伫望久，空叹无才可赋，厌听。


rhythmic: 法曲散序・法曲
author: 曹勋
content:
飞金走玉常奔驰。
日上还西。
自古待著长绳系。
算尘心、谩劳役堪悲。
盘古到此际。
桑田变海，海复成陆高低。
噫嘻。
下土是凡质容仪。
寿考能消，几日支持。
念一世。
真若朝荣暮落难期。
幸有志、日传得神仙希夷。
希夷。
堪为千古人师。


rhythmic: 法曲歌头・法曲
author: 曹勋
content:
柱史乘车，青牛驾轭，紫云覆顶，函关令已前知。
西升稍驻，尹喜虔恭誓。
求老子。
亲谈道德微旨。
五千馀言，俱救末俗，度脱令咸归生理。
体元机。
人间方解道术，兼明治身，与国阶梯。
更有黄庭，专分二境，内外皆举璇题。
羽客见者，倾诚恳诵合彝仪。
万神潜礼。
密奉二经，炷香静默，心无竞，靡端倪。
得失扫去，意海澄流要体。
内景防愆失。
外景忘疲。
阆风蓬岛岂能移。
念诵灵辞。
指群迷。


rhythmic: 法曲遍第一・法曲
author: 曹勋
content:
丽景早春时。
正花漏初迟。
东君出震，太和应物，恍惚中立丹基。
天风卦成随象，记合成□□□□□□□必相契。
三千六百火候，密运精微。
蒸入肌肤，嫩红潮颊，自然旧容生辉。
情志。
鄙凡尘，瑶圃满眼，都看桃李。
晴云万叠开异色。
灵光湛湛增秀逸。
与道合。
真境丹房，随时沐浴，亦向朝夕。


rhythmic: 法曲遍第二・法曲
author: 曹勋
content:
向虚靖晨起。
朝元意达，冲漠怡怡。
三天澄映，九光霁碧，如有鹤舞鸾飞。
泛空际。
瑶室明辉。
动与真期。
至理常寂，户庭无远，欣欣端比。
侍宴日在瑶池。
师友多闲，抱琴沽酒度曲，笑采华芝。
九节倚筇时。
何须钓月眠石，寻觅占渊静逸。
乐修持。
澹然灵府泳真谛。
怡养丹光里。
春已收功，自育火枣交梨。


rhythmic: 法曲遍第三・法曲
author: 曹勋
content:
珠星璧月，昼景夜色相催。
正阳炎序火府，龙珠蕴照，冰海融澌。
洞天春常好，日日琪花，琼蕊芳菲。
绛景无别，惟似琉璃。
平地环绕清。
火中生莲，会成真物，更取海底龟儿。
胜热涤暑风，全形莹若冰肌。
常存道意。
铄石流金无畏。
共协混元一气。
入冲极。
觉自己。
乾体还归。


rhythmic: 法曲第四・法曲
author: 曹勋
content:
南薰殿阁，卷窗户新翠。
池沼十顷净，俯桥影横霓。
龟鱼自乐，潺潺螭口，流水照碧，芰荷绿满长堤。
柳烟水色，一派涟漪。
松竹阴中，细风缓引凉吹。
琴韵响，玉德凤轸，声传瑶徽。
疏襟曳履。
或行或凭几。
待饮彻、玉鼎云英，怎更有炎曦。


rhythmic: 法曲入破第一・法曲
author: 曹勋
content:
秋容应节，渐肃景入窗扉。
碧洞连翠微。
商律回岩桂。
金精壮盛时。
拥蟾轮、生素辉。
启口天为侣，是列仙行缀。
心均太上，欲度世缘无亏。
用定力坚持。
奉真常，惟凝寂。
忱诚贯斗极。
赐长生，仍久视。
洞达虚皇位。
德寿高与天齐。


rhythmic: 法曲入破第二・法曲
author: 曹勋
content:
清昼静居香冷，风动万年枝。
凉应兑卦体。
秋色鸣轻。
冥心运正一。
御铁牛、耕寸地。
都种金钱花，秀色照戊己。
新霜万物凋谢，我常无为。
冲起浩然气。
抱冲和，人间世。
登高共赏宴，泛东篱。
菊尽醉。
谁会。
登高意表、迥出凡尘外。


rhythmic: 法曲入破第三・法曲
author: 曹勋
content:
光铺晓曦。
云影拂霜低。
空阔飞鸿过，两三行、向天际。
晴景乍升，晃疏棂，蜂翅迷。
密障红炉暖，香缕飘烟细。
超然坐久，幽径试寻寒梅。
酥点竹间稀。
正疏蓓吐南枝。
微阳动细蕊。
任斜日、沈澹晖。
惨惨寒威。
晚知皓雪欲垂垂。


rhythmic: 法曲入破第四・法曲
author: 曹勋
content:
黄锺正严凛，飞舞屑琼瑰。
清赏丰年瑞。
云液喜传杯。
阴爻会见复，动一阳、生浩气。
谁问添宫线，炼功在金液。
晴檐试暖，表里莹如无疵。
庭柳漏春信，更萱色、侵苔砌。
优游岁向晚，叹人间时序疾。
还捧椒觞，羽衣礼无极。


rhythmic: 大椿
author: 曹勋
content:
梅拥繁枝，香飘翠帘，钧奏严陈华宴。
诚孝感南极，老人星垂眷。
东朝功崇庆远，享五福、长乐金殿。
兹时寿协七旬，庆古今来稀见。
慈颜绿发看更新，玉色粹温，体力加健。
导引冲和气，觉春生酒面。
龙章亲献龟台祝，与中宫、同诚欢忭。
亿万斯年，当蓬莱、海波清浅。


rhythmic: 花心动
author: 曹勋
content:
椒柏称觞，抚寰瀛佳辰，正临端月。
瑞应屡臻，宫多祥，气候暖回微冽。
圣母七旬寿，无前、天心昭格。
溥庆处，坤珍效祉，宴开清切。
金殿箫韶备设。
锵钧奏留云，舞容回雪。
赭袍绣拥，翟同诚，递捧玉杯欢悦。
愿将亿万喜，祝亿万、从兹无缺。
太平主，永隆圣孝凤阙。


rhythmic: 保寿乐
author: 曹勋
content:
和气暖回元日，四海充庭琛贡至。
仗卫俨东朝，郁郁葱葱，响传环佩。
凤历无穷，庆慈闱上寿，皇情与天俱喜。
念永锡难老，在昔难比。
六宫嫔嫱罗绮。
奉圣德、坤宁俱备。
箫韶动钧奏，花似锦，广筵启。
同祝宴赏处，从教月明风细。
亿载享温，长生久视。


rhythmic: 宴清都
author: 曹勋
content:
画幕明新晓。
晴日薄，小春微动花柳。
宸闱荐祉，东朝诞育，载光坤厚。
朱颜内鼎丹就。
喜自得、长生妙有。
奉冕旒、衣彩坤珍，同耀帕罗珠袖。
钧奏。
翠羽帘垂，三千粉色，花明如绣。
歌声缓引，梁尘暗落，五云凝昼。
龙香绕斟芳酒。
尽夜饮、何妨禁漏。
万万载、常向慈宁，俱献圣寿。


rhythmic: 宴清都
author: 曹勋
content:
凤苑东风软。
春容早，岁端新律初转。
宫云丽晓，人日应锺，庆符闺范。
元妃懿德尊显。
位四圣、晋芳避辇。
佐圣主、美化重宣，光被海宇弥远。
香满。
帝渥恩隆，歌珠舞雪，俱陈丝管。
彤闱共悦，天颜有喜，看寿觞亲劝。
今年外家华焕。
拥使节、新班侍宴。
愿万载、永冠椒房，常奉舜殿。


rhythmic: 一寸金
author: 曹勋
content:
霜落鸳鸯，绣隐芙蓉小春节。
应运看，月魄分辉，坤顺同符，文母徽音芳烈。
诞育乾坤主，均慈爱、练裙岂别。
经沙塞、涉履烟尘，瑞色怡然更英发。
上圣中兴，严恭问寝，宫庭正和悦。
看寿筵高启，龙香低转，声入霓裳，檀槽新拨。
翠衮同行乐，钧韶奏、喜盈绛阙。
倾心愿、亿载慈宁，醉赏闲风月。


rhythmic: 国香
author: 曹勋
content:
十月新阳。
喜桃杏秀发，宫殿春香。
宝历开图，文母协应时康。
诞庆欣逢令旦，向花闱、罄列嫔嫱。
欢荣是九五，侍膳芳筵，翠龙章。
天心人共喜，拱三钗瑞彩，同捧瑶觞。
禁中和气，都入法部丝簧。
一片神仙锦绣，正珠帘、高卷云光。
遐龄祝亿载，永奉慈颜，地久天长。


rhythmic: 国香
author: 曹勋
content:
红染芙蓉。
似晓霞丽日，秋满珠宫。
瑞彩朝来，都做和气葱葱。
共庆龟台降祉，化均凤历同风。
升平助阴化，奉养馀闲，翰墨鸾龙。
群仙移彩仗，尽红妆玉带，乐震霜空。
响入千岩，芳桂香散房栊。
劝寿天颜有喜，奉觞雁序雍容。
蟠桃待从此，岁岁今朝，荐酒瑶锺。


rhythmic: 齐天乐
author: 曹勋
content:
芙蓉凝露青霞护，朝日绮疏风细。
正是中秋，时候喜逢，中宫葱葱佳气。
云龙庆会。
赞真主当阳，辅成天地。
暇日琴书，暂闲蚕馆见贤志。
嫔嫱衣罗乍试。
尽趋椒殿，喜芳绣筵初启。
酒面腾红，香烟罩碧，恩满六宫金翠。
何妨绛烛。
任花玉侧，劝教沈醉。
凤阙龙楼，夜色凉如水。
 >> 
词牌介绍


rhythmic: 透碧霄
author: 曹勋
content:
阆苑喜新晴。
正桂华、飘下太清。
宝凉秋，梦祥明月，天开辅盈成。
宫闱女职遵慈训，见海宇仪型。
奉东朝、晨夕趋承。
化内外、咸知柔顺，已看彤管赋和平。
宴坤宁。
香腾金猊，烟暖秘殿彩衣轻。
六乐丝竹，绕云萦水，总按新声。
天临帝幄，亲颁寿酒，恩意兼勤。
雁行缀、宰府殊荣。
愿万亿斯年，南山并永，坤厚赞尧明。


rhythmic: 芰荷香
author: 曹勋
content:
彩云闲。
正西瑶阿母，初驻非烟。
晓空吹静，暑气清度薰弦。
母仪万国，配帝德、直切天垣。
阴化从此俱宣。
六宫内壶，欣拜新班。
况是关雎咏懿美，奉东朝晨夕，甘旨芳鲜。
上膺慈训，下齐海宇均欢。
坤宁暇日，庆盛旦、且款芳筵。
永赞二圣当天。
雍和化洽，亿万斯年。


rhythmic: 玉连环・解连环
author: 曹勋
content:
庆云开霁，清华明昼，殿阁风度薰弦。
电虹敷瑞，应炎运当千。
端景命、符圣德，三阶正、万国归化，远胜文思睿藻，问鲭寝格中天。
深严。
邃启芳筵。
正花拥绛，瑶殿神仙。
缓闻钧韶奏下，歌舞云边。
宫闱罄和气，浃南山。
罩翠霭、上寿烟。
祝无疆御历万万年。


rhythmic: 夏云峰
author: 曹勋
content:
绍洪基，抚万宇，中兴宝运符千。
枢电瑞绕，景命燕及云天。
挺生真主，平四海、复禹山川。
班列立、瞻云就日，职贡衣冠。
欢均鳌禁鸾。
望花城粉黛，金兽祥烟。
笙箫缓奏，化国日永留连。
宝觞亲劝，须纵饮、歌舞韶妍。
都是祝、南山圣寿，亿万斯年。


rhythmic: 凤凰台上忆吹箫
author: 曹勋
content:
碧玉烟塘，绛罗艳卉，朱清炎驭升。
正应运、真人诞节，宝绪灵光。
海宇均颁湛露，环佩拱、北极称觞。
欢声浃，三十六宫，齐奉披香。
芬芳。
宝薰如霭，仙仗捧椒扉，秀绕嫔嫱。
上万寿、双鬟妙舞，一部丝簧。
花满蓬莱殿里，光照坐、尊俎生凉。
南山祝，常对化日舒长。
 >> 
词牌介绍


rhythmic: 安平乐・安平乐慢
author: 曹勋
content:
圣德如尧，圣心如舜，欣逢出震昌期。
中兴继体，抚有寰瀛，三阳方是炎曦。
万国朝元，奉崇严宸，咫尺天威。
瑞色满三墀。
渐嵩呼、均庆彤闱。
正金屋妆成，翠围红绕，香霭高散狻猊。
东朝移雕辇，与坤仪、同奉瑶卮。
阖殿花明，亿万载、咸歌寿祺。
视天民，永祈宝历，垂衣端拱无为。


rhythmic: 夜合花
author: 曹勋
content:
星拱尧眉，日临云幄，晓天初静炎曦。
香凝翠，花笼禁殿风迟。
彩山高与云齐。
奉明主、玉交挥。
庆天申旦，九州四海，同咏昌时。
今年麦有双歧。
别有琅并节，深秀联枝。
丰世瑞物，嘉祥效祉熙熙。
坐中莫惜沈醉，仰三圣、玉德光辉。
献南山寿，严宸万载，永奉垂衣。


rhythmic: 绿头鸭・多丽
author: 曹勋
content:
喜雨薰泛景，翠云低柳。
正凉生殿阁，梅润晓天，暑风时候。
应乘乾、彩虹流渚，惊电绕、璇霄枢斗。
大业辉光，益建火德，梯航四海尽奔走。
六府焕修，多方平定，寰宇歌元首。
凝九有。
三辰拱北，万邦孚佑。
对祥烟、霁色清和，凤韶九成仪昼。
听山声、响传呼舞，腾紫府、香浓金兽。
禁升平，慈闱燕适，衣共上玉觞酒。
齐奉舜图，南山同永，合殿备金奏。
祝圣寿。
圣寿无疆，两仪并久。


rhythmic: 赏松菊
author: 曹勋
content:
凉飙应律惊潮韵，晓对彩蟾如水。
庆霄占梦月，已祥开天地。
圣主中兴大业，二南化、恭勤辅翊。
抚宫闱，看仪型，海宇尽成和气。
禁掖西瑶宴席。
泛天风、响钧韶空外。
贵是至尊母，极人间崇贵。
缓引长生丽曲，翠林正、香传瑞桂。
向灵华，奉光尧，同万万岁。


rhythmic: 瑞鹤仙
author: 曹勋
content:
小梅凝秀色，泛霁霭晴和，春容初透。
璇霄降仙格，觉葱葱佳气，先惊花柳。
芝兰户牖。
庆禀质、天长地久。
有当熊避辇，嘉声懿德，六宫居右。
清昼。
文箫仪凤，妙舞低云，缓锵钧奏。
香传绣幄，腾飞雾，上金兽。
愿千龄遐算，三宫慈爱，长亭兹辰劝酒。
向瑶台阆苑，芳音永嫔万寿。
 >> 
词牌介绍


rhythmic: 水龙吟
author: 曹勋
content:
翠帘迟晚，龙楼丽日，海宇明新霁。
枢旋大电，虹流华渚，阳春天气。
出震乘乾，保民立政，垂衣裳治。
诞恩均九有，功兼七制，恢图抚、四荒外。
威动殊邻万里。
拥衣冠、称觞玉陛。
虞韶缓度，龙香飞下，晴云如水。
行见冰天，版图来上，诸侯盟会。
奉怡颜宴罢，归移宝辇，向瑶池醉。
 >> 
词牌介绍


rhythmic: 水龙吟
author: 曹勋
content:
嫩凉微袅，秋容乍肃，迥觉凉如水。
重阳已近，岩华增秀，一钩天际。
香动前星，气横文圃，荣光呈瑞。
仰宸心密眷，行都正牧，兵民奉、神明治。
金殿朝回燕适。
肆武功、文德咸备。
萧闲翰墨，惟亲书史，不寻罗绮。
欢动宸严，宴开鹤禁，生朝和气。
愿青宫布政，龙楼问寝，同千万岁。
 >> 
词牌介绍


rhythmic: 水龙吟
author: 曹勋
content:
傍阶红药，新梢翠竹，榭阁薰风静。
维神降岳，维熊占梦，姿仪玉聘。
金殿趋庭，禁严衣彩，寝门温清。
是宗藩帝子，天潢宝牒，当神武、侍明廷。
为善先知最乐，咏诗书、存存成性。
亲师讲道，华挥藻，水云高兴。
一代荣观，觊尧显舜，古今难并。
看青华蕊简，松乔比寿，佐南风政。
 >> 
词牌介绍


rhythmic: 月上海棠慢・月上海棠
author: 曹勋
content:
东风扬暖，渐是春半，海棠丽烟径。
似蜀锦晴展，翠红交映。
嫩梢万点胭脂，移西溪、浣花真景。
雨，黄鹂飞上，数声宜听。
风定。
朱阑夜悄，蟾华如水，初照清影。
喜浓芳满地，暗香难并。
悄如彩云光中，留翔鸾、静临芳镜。
携酒去、何妨花边露冷。


rhythmic: 松梢月
author: 曹勋
content:
院静无声。
天边正、皓月初上重城。
群木摇落，松路径暖风轻。
喜揖蟾华当松顶，照榭阁、细影纵横。
杖策徐步空明里，但襟袖皆清。
恍若如临异境，漾凤沼岸阔，波净鱼惊。
气入层汉，疑有素鹤飞鸣。
夜色徘徊迟宫漏，渐坐久、露湿金茎。
未忍归去，闻何处、重吹笙。


rhythmic: 隔帘花
author: 曹勋
content:
宿雨初晴，花艳迎阳，槛前如绣如绮。
向晓峭寒轻，真珠十二。
正朝曦、桃杏暖，透影帘栊烘春霁。
似暂隔、祥烟香雾，朝仙侣庭际。
更值迟迟丽日。
且休约寻芳，与开瑶席。
未拟上金钩，尽围红遮翠。
命佳名、坤殿喜，为写新声传新意。
待向晚、迎香临月须卷起。


rhythmic: 东风第一枝
author: 曹勋
content:
宝苑明春，青霞射晚，六幕云闲风静。
茂林修竹昂霄，素月照人澄莹。
梅花十顷，递暗香、琼瑶真景。
散万斛金莲，崇山秀岭，尽开花径。
真个好、月灯相映。
真个乐、圣驾游幸。
四部箫韶，群仙奏乐，万光耀境。
玉华不夜，向洞天、暖烟回冷。
好大家、酒色醺醺，任教漏移花影。
 >> 
词牌介绍


rhythmic: 水龙吟
author: 曹勋
content:
鉴天云敛壶中，昼暖乍喜薰风永。
轻纱渐试，香罗初褪，梅阴又□。
广殿窗虚，翠帘卷起，一番清影。
正新篁绿嫩，池光涨雨，鱼吹浪、燕飞径。
好是九重邃密，有岚光、烟溪深静。
升平暇日，长廊别院，笙歌缓整。
宝辇迟留，玉觞时举，何妨乘兴。
况一年好处，犹寒未暖，是清和景。
 >> 
词牌介绍


rhythmic: 夏云峰
author: 曹勋
content:
五云开，过夜来、初收几阵梅雨。
画罗携芳扇，正喜逢重午。
角黍星团，巧萦臂、龙纹轻缕。
细祝降福天中，列箫韶歌舞。
薰风凉殿开处。
称绡裙雾，莲步俦侣。
翠铺交枝艾，便手香微度。
菖丝浮玉，向台榭、留连欢聚。
笑语。
自有冰姿消烦暑。


rhythmic: 忆吹箫・凤凰台上忆吹箫
author: 曹勋
content:
烦暑衣襟，乍凉院宇，梧桐吹下新秋。
望鹊羽、桥成上汉，绿雾初收。
喜见西南月吐，帘尽卷、玉宇珠楼。
银潢晚，应是绛河，已度牵牛。
何妨翠烟深处，佳丽拥缯筵，斗巧嬉游。
是向夕、穿针竞立，香霭飞浮。
别有回廊影里，应钿合、钗股空留。
江天晓，萧萧雨入潮头。


rhythmic: 尾犯
author: 曹勋
content:
秋空过雨静，晚景澄明，天淡如水。
渐看蟾彩，东山旋升，金饼上云际。
轻烟散尽，莹皓色、消尘翳。
倚琼楼，皎若瑶台阆风，翠阑十二。
正好登临无外。
满斟与、清光对。
虽桂华飘下，玉轮移影，归兴犹未。
待继日同宴赏，听秘乐、广寒宫里。
惟怕却，明月阴晴未定，且宜欢醉。


rhythmic: 秋蕊香
author: 曹勋
content:
秋色宫庭，黄花禁，西风乍透罗衣。
龙山意渐爽，瑶砌叶初飞。
喜天宇、明洁晓晴时。
翠楼都卷帘帷。
奉宴赏，菊英环坐，金玉成围。
凭阑海山万里，登望处，休论戏马台池。
揽幽芳、泛酒面香凝，携手与、仙姿共游嬉。
从他纱帽频。
并宝马，何妨归路，月挂天西。


rhythmic: 十六贤
author: 曹勋
content:
拱皇图，御宝历，上圣垂衣。
旰食亲万机。
海宇熙熙。
登寿域，瑞霞彩云常捧日。
花阴麦垅四民齐。
宫卫仗肃，阆苑瑶池。
台殿倚晴晖。
当盛际。
风俗美。
寻胜事。
人物总游嬉。
太平何处，知不摇征旗摇酒旗。
四方感格臻上瑞。
官家闲暇宴芳菲。
千万岁。
嘉会明盛时。


rhythmic: 金盏倒垂莲
author: 曹勋
content:
谷雨初晴，对晓霞乍敛，暖风凝露。
翠云低映，捧花王留住。
满阑嫩红贵紫，道尽得、韶光分付。
禁浩荡，天香巧随天步。
群仙倚春似语。
遮丽日、更著轻罗深护。
半开微吐，隐非烟非雾。
正宜夜阑秉烛，况更有、姚黄娇妒。
徘徊纵赏，任放柳絮。


rhythmic: 庆清朝
author: 曹勋
content:
绛罗萦色，茸金丽蕊，秀格压尽群芳。
人间第一娇妩，深紫轻黄。
乍过夜来谷雨，盈盈明艳惹天香。
春风暖，宝幄竞倚，名称花王。
朝槛五云拥秀，护晓日、偏宜翠幕高张。
姿露叶，临赏须趁韶光。
最喜鉴鸾初试，数枝姚魏插宫妆。
然绛蜡，共花拚醉，莫靳瑶觞。


rhythmic: 花心动
author: 曹勋
content:
密幄阴阴，正嘉花嘉木，尽成新翠。
蕙圃过雨，牡丹初歇，怎见浅深相倚。
好称花王侍。
秀层台、重楼明丽。
九重晓，狂香浩态，暖风轻细。
堪想诗人赠意。
喜芳艳卿云，嫩苞金蕊。
要看秀色，收拾韶华，自做殿春天气。
与持青梅酒，趁凝伫、晚妆相对。
且频醉，芳菲向阑可惜。


rhythmic: 花心动
author: 曹勋
content:
玉井生寒，正枫落吴江，冷侵罗幕。
翠云翦叶，紫锦攒花，暗香遍熏珠阁。
瑞非兰麝比，氤氲清彻寥廓。
向燕寝，团团秀色，巧宜围却。
宝槛浓开对列，蜂共蝶多情，未知花萼。
爱玩置向窗几，时时更碾，建春浇著。
最是关情处，惊梦回、酒醒初觉。
楚梅早，前村任他暗落。


rhythmic: 杏花天慢
author: 曹勋
content:
桃蕊初谢，双燕来後，枝上嫩苞时节。
绛萼滋浩露，照晓景、裁翦冰绡标格。
烟传靓质。
似淡拂、妆成香颊。
看暖日、催吐繁英，占断上林风月。
坛边曾见数枝，算应是真仙，故留春色。
顿觉偏造化，且任他、桃李成蹊谁说。
晴霁易雪。
待对饮、清赏无歇。
更爱惜、留引鹇禽，未须再折。


rhythmic: 念奴娇
author: 曹勋
content:
禁烟过也，正东风浓拂，来禽奇绝。
翠叶修条千万点，轻染微红香雪。
霁景烘云，暖梢吹绽，浩荡春容阔。
棠阴已静，此花标韵终别。
犹记宝帖开缄，如何春李，与佳名齐列。
秀实甘芳莫待看，叶底匀圆堪折。
且赏琼苞，繁英插鬓，淡伫留风月。
宜将图画，有时凝想重阅。
 >> 
词牌介绍


rhythmic: 风流子
author: 曹勋
content:
中春膏雨歇，雕阑晓，最好海棠时。
正新梢吐绿，万苞凝露，暖铺云锦，香点胭脂。
向枝上，绪风开秀色，桃李尽成蹊。
朱唇晕酒，脸红微透，翠纱轻卷，红映丰肌。
严宸风光主，临赏处，玉殿丽日迟迟。
天与造化西蜀，浓艳芳菲。
待绣帘卷起，欢奉长乐，内多闲，同宴椒闱。
须是对花满酌，不醉无归。


rhythmic: 蜀溪春
author: 曹勋
content:
蜀景风迟，浣花溪边，谁种芬芳。
天与蔷薇，露华匀脸，繁蕊竞拂娇黄。
枝上标韵别，浑不染、铅粉红妆。
念杜陵、曾见时，也为赋篇章。
如今盛开禁掖，千万朵莺羽，先借朝阳。
待得君王，看花明艳，都道赭袍同光。
须趁排宴席，偏宜带、疏雨笼香。
占上苑，留住春，奉玉觞。


rhythmic: 倚阑人
author: 曹勋
content:
清明池馆，芳菲渐晚，晴香满架笼永昼。
翠拥柔条，玉铺繁蕊，袅袅舞低襟袖。
秀蓓凝浩露，疑挂六铢衣绉。
檀点芳心，体薰清馥，粉容宜拈春风手。
肯与芝兰共嗅。
向夜阑凝月，洞户花、别是素芳依旧。
翦取长梢，青蛟喷雪，挽住晓云争秀。
楼上人未去，常恐风欺雨瘦。
红绡收取，举觞犹喜，窨得醺醺酒。


rhythmic: 夹竹桃花
author: 曹勋
content:
绛彩娇春，苍筠静锁，掩映夭姿凝露。
花腮藏翠，高节穿花遮护。
重重蕊叶相怜，似青帔艳妆神仙侣。
正武陵溪暗，淇园晓色，宜望中烟雨。
向暖景、谁见斜枝处。
喜上苑韶华渐布。
又似瑞霞低拥，却恐随风飞去。
要留最妍丽，须且闲凭佳句。
更秀容、分付徐熙，素屏画图取。


rhythmic: 峭寒轻
author: 曹勋
content:
照溪流清浅，正万梅都开，峭寒天气。
才过了元宵，渐昼长禁宇，迤逦佳时。
断肠枝上雪，残英已、片影初飞。
苒苒随风，送春到、便烂漫香迟。
凝睇。
迎芳菲至。
觉欣欣桃李，嫩色依微。
应是有新酸，向嫩梢定须，一点藏枝。
乍晴还又冷，从尊前、自落轻细。
寄与高楼，夜笛声、且缓吹。


rhythmic: 竹马子・竹马儿
author: 曹勋
content:
喜韶景才回，章台向晓，官柳舒香缕。
正和烟带雨，遮桃映杏，东君先与。
乍引柔条萦路。
娇黄照水，经渭城朝雨。
翠惹丝垂，玉阑干风静，轻轻搭住。
到此曾追想，陶潜旧隐，忆隋堤津渡。
三眠昼永凝露。
更许黄鹂娇语。
似怕日暖，飞花成絮，拟雪堆绣户。
待放教婆娑，如眉处、笼歌舞。


rhythmic: 二色莲
author: 曹勋
content:
凤沼湛碧，莲影明洁，清泛波面。
素肌鉴玉，烟脸晕红深浅。
占得薰风弄色，照醉眼、梅妆相间。
堤上柳垂轻帐，飞尘尽教遮断。
重重翠荷净，列向横塘暖。
争映芳草岸。
画船未桨，清晓最宜遥看。
似约鸳鸯并侣，又更与、舂锄为伴。
频宴赏，香成阵、瑶池任晚。


rhythmic: 八音谐
author: 曹勋
content:
芳景到横塘，官柳阴低覆，新过疏雨。
望处藕花密，映烟汀沙渚。
波静翠展琉璃，似伫立、飘飘川上女。
弄晓色，正鲜妆照影，幽香潜度。
水阁薰风对万姝，共泛泛红绿，闹花深处。
移棹采初开，嗅金缨留取。
趁时凝赏池边，预後约、淡云低护。
未饮且凭阑，更待满、荷珠露。


rhythmic: 清风满桂楼
author: 曹勋
content:
凉飙霁雨。
万叶吟秋，团团翠深红聚。
芳桂月中来，应是染、仙禽顶砂匀注。
晴光助绛色，更都润、丹霄风露。
连朝看、枝间粟粟，巧裁霞缕。
烟姿照琼宇。
上苑移时，根连海山佳处。
回看碧岩边，薇露过，残黄韵低尘污。
诗人谩自许。
道曾向、蟾宫折取。
斜枝戴，惟称瑶池伴侣。


rhythmic: 雁侵云慢
author: 曹勋
content:
晓云低。
是残暑渐消，凉意初至。
翠帘燕去，觉商飙天气。
凝华吹、动绣额，乍殿阁、金茎风细。
夜雨笼微阴，满绮窗、疏影响清吹。
轻嫩细透衣。
想宵长漏迟，香动罗袂。
戏曾计日，忆宾鸿来期。
杯盘排备宴适，乍好景、心情先喜。
待淡月疏烟里，试寻岩桂蕊。


rhythmic: 锦标归
author: 曹勋
content:
风搅长空，冷入寒云，正是严凝初至。
围炉坐久，珠帘卷起，准拟六花飞砌。
渐苒苒晴烟，更暗觉、远天开霁。
阻琼瑶、不舞蓝田，但有蟾华铺地。
想像如今剡溪，应误幽人访客，轻舟闲舣。
翠幕登临处，散无限清兴，顿孤沈醉。
念好景佳时，谩望极、祥为瑞。
却梅花、知我心情，故把飞英飘坠。


rhythmic: 索酒
author: 曹勋
content:
乍喜惠风初到，上林翠红，竞开时候。
四吹花香扑鼻，露裁烟染，天地如绣。
渐觉南薰，总冰绡纱扇避烦昼。
共游凉亭消暑，细酌轻讴须酒。
江枫装锦雁横秋，正皓月莹空，翠阑侵斗。
况素商霜晓，对径菊、金玉芙蓉争秀。
万里彤云，散飞，炉中焰红兽。
便须点水傍边，最宜著酉。


rhythmic: 凤箫吟・芳草
author: 曹勋
content:
列旗常。
中宵天净，郊丘展采圆苍。
肇三岁礼，圣天子为民，致福穰穰。
凝旒亲奠玉，粲珠联、星斗垂芒。
渐月转燔柴，露重烟断坛旁。
欢康。
青霞催晓，六乐均调，响逐新阳。
辇回天仗肃，庆千官舞，绣锦成行。
鸡竿双凤阙，肆颁宣、恩动荣光。
赞永御，萝图霈泽，常抚殊方。


rhythmic: 六花飞
author: 曹勋
content:
寅杓乍正，瑞云开晓，罩紫府宫殿。
圣孝虔恭，率宸庭冠剑。
上徽称、天明地察，奉玉检、璇耀金辉，仰吾君，亲被衮龙，当槛俯旒冕。
中兴明天子，舜心温，示未尝闲燕。
礼无前比，出渊衷深念。
赞木父金母至乐，万亿载、日月荣光俱欢忭。
罗绮管弦开寿宴。


rhythmic: 四槛花
author: 曹勋
content:
鸳瓦霜浓，兽炉烟冷，琐窗渐明。
芙蓉红晕减，疏篁晓风清。
睡觉犹眠，怯新寒，仍宿酒，尚有馀酲。
拥闲衾。
先记早梅糁糁，流水泠泠。
须记岁月堪惊。
最难管、苍华满镜生。
心地常自乐，谁能问枯荣。
一味情尘、揩摩尽，人间世，更没亏成。
惟萧散，眠食外，且乐升平。


rhythmic: 花心动
author: 曹勋
content:
绿结阴浓，渐南风初到、旧家庭院。
细麦落花，圆荷浮叶，翠径受风新燕。
乍晴还雨香罗怯，惜柳絮、已将春远。
最好处，清和气暖，喜拈轻扇。
好对层轩邃馆。
供极目晴云，晓江横练。
煮酒试尝，梅子团青，草草也休辞劝。
待等闲暇寻胜去，又闲事、有时萦绊。
且趁取良辰，醉後莫管。


rhythmic: 水龙吟
author: 曹勋
content:
海榴红暖。
圆荷翠小，榭阁薰风浅。
真人抚运，云龙相际，真贤载诞。
鲁国元勋，相门接踵，传家非远。
辅中兴大业，折冲邻壤，扶红日、上霄汉。
端是清明重见。
范陶熔、咸收群彦。
垂绅正笏，炉烟不动，宸廷闲燕。
天地平成，父尧子舜，永膺宸眷。
赐我公岁岁，恩荣锡命，向黄金殿。
 >> 
词牌介绍


rhythmic: 水龙吟
author: 曹勋
content:
晓云阁雨。
疏梅缀玉，麈尾闻谈吐。
精忠许国，才华锦，尘劳释去。
六印雄图，百川明辩，苏张谁数。
有奇谋欲下，阴山族帐，惟英卫、可接武。
想见临戎丰度。
慨然定、中原疆土。
果惊一坐，折冲遐裔，嘉言循古。
安抚疲民，静摧骄虏，无烦旗鼓。
看功成、入辅中兴，永佐乾坤主。
 >> 
词牌介绍


rhythmic: 宴清都
author: 曹勋
content:
野水澄空，远山随眼，笋舆乘兴庐阜。
天池最极，云溪最隐，翠迷归路。
三峡两龙翔翥。
尽半月、犹贪杖屦。
闲引杯，相赏好处奇处，险处清处。
凝伫。
道友重陪，西山胜迹，玉隆风御。
滕阁下临，晴峰万里，水云千古。
飞觞且同豪举。
喜醉客、龙吟度曲。
待记成佳话，归时从头细数。


rhythmic: 满庭芳
author: 曹勋
content:
白行缠，青巾包结，几年且混常流。
寰中谁见，心地自清幽。
雨散顶上，香润遍、琼圃无忧。
灵芽长，如今寒暑，饥渴总何愁。
诸公，须著力，尘缘扫尽，师旨坚求。
看天边、飞金走玉难留。
住个庵儿不大，争恋得、月馆青楼。
台山里，从人一任，说个好苏州。
 >> 
词牌介绍


rhythmic: 满庭芳
author: 曹勋
content:
玉景明心，木鸡修性，要须和会三家。
未知头面，何处认摩耶。
自有身中异境，藏巨浪、一点笼纱。
升沈际，难将赋得，有限逐无涯。
时时，须点检，随缘遣性，何更兴嗟。
那浩然独得，迥绝痕瑕。
妙占熙风惠日，乘正气、三缕明霞。
真机运，连环放下，无处不光华。
 >> 
词牌介绍


rhythmic: 满庭芳
author: 曹勋
content:
风搅长空，霜飞平野，冷云常带遥山。
乱鸦声断，烟霭有无间。
气与寒威共凛，深绣户、帘幕重关。
梅枝亚，纤纤秀色，疏影小阑干。
相携，同好景，窥檐望雪，呵手低鬟。
笑语里、都言雪意非悭。
有个红炉暖处，围兽炭、不管宵残。
从教醉，添香倚玉，门外任清寒。
 >> 
词牌介绍


rhythmic: 选冠子
author: 曹勋
content:
细柳排空，高榆拥岸，乍觉楚天秋意。
凉随夜雨，望极长淮，孤馆漫成留滞。
天净无云，浪痕清影，窗户闲临烟水。
叹驱驰尘事，殊喜萧散，暂来闲适。
常思念、圣主垂衣，临朝北顾，泛遣聊宽忧寄。
轩载揽，虎节严持，谈笑挂帆千里。
凭仗皇威，滥陪枢管，一语折冲遐裔。
待归来，瞻对龙颜，须知有喜。


rhythmic: 选冠子
author: 曹勋
content:
秀木撑空，凝云藏岫，处处群山横翠。
霜风冽面，酒力潜消，征辔暂指天际。
红叶黄花，水光山色，常爱晓云晴霁。
念尘埃眯眼，年华易老，觉远行非易。
常自感、羽客难寻，蓬莱难到，强作林泉活计。
鱼依密藻，雁过烟空，家信渐遥千里。
还是关河冷落，斜阳衰草，苇村山驿。
又鸡声茅店，鸦啼露井重唤起。


rhythmic: 祝英台・祝英台近
author: 曹勋
content:
晚寒浓，残雪重，春意在何许。
萼绿仙姿，海上未飞去。
粲粲玉立丰标，天寒日暮，笑东风、不曾轻付。
几凝伫。
闲为写出横斜，无声断肠句。
常对幽情，何事更重赋。
待约他日貂裘，玉溪清夜，喷龙吟、月明徐步。


rhythmic: 二郎神
author: 曹勋
content:
半阴未雨。
霁晓寒、轻烟薄暮。
乍过了挑青，名园深院，把酒偏宜细步。
满槛梅花，绕堤溪柳，径暖迁莺相语。
春澹澹，渐觉清明，相傍小桃才吐。
凝伫。
山村水馆，难堪羁旅。
甚觑著花开，频惊屈指，谩写奚奴丽句。
幸有家山，青鸾应报，为我整齐歌舞。
一任待，醉倚群红，花沾酒污。


rhythmic: 满路花・促拍满路花
author: 曹勋
content:
清都山水客，何事入临安。
珍祠天赐与，半生闲。
曲池人静，水击赤乌蟠。
飞上烟岚顶，三缕明霞照晚，时对胎仙。
圃中有个小庭轩。
才到便绦然。
坐来闲看了，篆香残。
道人活计，休道出尘难。
归去後、安排著，一麻鞋，定期踏遍名山。


rhythmic: 木兰花慢
author: 曹勋
content:
断虹收霁雨，卷帘幕、与风期。
正燕子将雏，莺儿弄巧，日影迟迟。
荼シ。
牡丹过也，但游丝、上下网晴晖。
三月韶华，转头易失，密阴匀齐。
常思。
入夏景偏奇。
是梅雨霏微。
更乍著轻纱，凉摇素羽，翠点清池。
还思。
故山旧隐，想葱茏、翠竹锁窗扉。
独倚西楼谩久，此怀冷淡谁知。


rhythmic: 念奴娇
author: 曹勋
content:
公家世德，建凌烟勋业，中兴长策。
三十年来，皆帝殊选，金瓯名迹。
眷倚江南，澄清一道，遴柬惟公得。
西清严秘，龙头高动奎壁。
深殿衣惹天香，皇华原野，接萧萧秋色。
六管均输行奏课，唐室家声皆识。
老我相逢，萍蓬飘转，晚景俱头白。
西山南浦，溯风衰泪横臆。
 >> 
词牌介绍


rhythmic: 念奴娇
author: 曹勋
content:
冰铸雪，赋神情天壤，无伦香泽。
月女霜娥，直是有如许，清明姿色。
细玉钗梁，温琼环佩，语好新音发。
相逢一笑，桂宫连夜寒彻。
应是第一瑶台，水晶宫殿里，飞升仙列。
小谪尘寰缘契合，同饮银浆凝结。
醉里归来，魂清骨醒，乍向层城别。
晓风吹袂，冷香犹带残月。
 >> 
词牌介绍


rhythmic: 念奴娇
author: 曹勋
content:
五门照日，是真人膺，炎图家国。
二百年来，抚四海安乐，六服承德。
虎旅横江，胡尘眯眼，恨有中原隔。
宫城缺处，望来消尽金碧。
征辔暂款神州，期宽北顾，且驰驱朝夕。
皓彩流天宁忍见，双阙笼秋月色。
欲饮无，还成长叹，清泪空横臆。
请缨无路，异时林下犹忆。
 >> 
词牌介绍


rhythmic: 沁园春
author: 曹勋
content:
春点烟红，露新绿，土膏渐香。
散懒慵情性，寻幽选静，一筇烟雨，几处松篁。
恨我求闲，已成迟暮，石浅泉甘难屡尝。
犹堪去，向清风皓月，南涧东冈。
如今雁断三湘。
念酒伴、不来梅自芳。
幸隐居药馆，孙登啸咏，从容云水，无负年光。
且共山间，琴书朋旧，时饮无何游醉乡。
归常是，趁前村桑柘，犹挂残阳。
 >> 
词牌介绍


rhythmic: 沁园春
author: 曹勋
content:
五老横峰，二林云衲，自古洞天。
喷玉龙飞，下三峡水，望香炉暗霭，如起非烟。
有个真人，拨云峰下，宴坐修真不记年。
明亭诏，看龙翔凤翥，宸制奎篇。
君臣际会诚难。
耸翠阁、频颁宝墨鲜。
众妙门皆向，微言显启，两朝天德，甘涌神泉。
道化承平，应稽升举，且向人间寻有缘。
掀髯笑，做庐山隐逸，大宋神仙。
 >> 
词牌介绍


rhythmic: “僮至”念奴娇
author: 俞处
content:
残蝉断雁，政西风萧索，夕阳流水。
落木无边幽眺处，云拥登山屐齿。
岁月如驰，古今同梦，惟有悲欢异。
绿尊空对，故人相望千里。
追念淮海当年，五云行殿，咫尺天颜喜。
清晓胪传仙仗里，衣染玉龙香细。
今日天涯，黄花零乱，满眼重阳泪。
艰难多病，二陵无奈秋思。


rhythmic: 满江红
author: 岳飞
content:
怒发冲冠，凭阑处、潇潇雨歇。
抬望眼、仰天长啸，壮怀激烈。
三十功名尘与土，八千里路云和月。
莫等闲、白了少年头，空悲切。
靖康耻，犹未雪。
臣子恨，何时灭。
驾长车踏破，贺兰山缺。
壮志饥餐胡虏肉，笑谈渴饮匈奴血。
待从头、收拾旧山河，朝天阙。
 >> 
词牌介绍


rhythmic: 满江红
author: 岳飞
content:
遥望中原，荒烟外、许多城郭。
想当年、花遮柳护，凤楼龙阁。
万岁山前珠翠绕，蓬壶殿里笙歌作。
到而今、铁骑满郊畿，风尘恶。
兵安在，膏锋锷。
民安在，填沟壑。
叹江山如故，千村寥落。
何日请缨提锐旅，一鞭直渡清河洛。
却归来、再续汉阳游，骑黄鹤。
 >> 
词牌介绍


rhythmic: 满庭芳
author: 邵缉
content:
落日旌旗，清霜剑戟，塞角声唤严更。
论兵慷慨，齿颊带风生。
坐拥貔貅十万，衔枚勇、云槊交横。
笑谈顷，匈奴授首，千里静枪。
荆襄，人按堵，提壶劝酒，布谷催耕。
芝夫荛子，歌舞威名。
好是轻裘缓带，驱营阵、绝漠横行。
功谁纪，风神宛转，麟阁画丹青。
 >> 
词牌介绍


rhythmic: 水调歌头
author: 吴芾
content:
九月二十六，公相纪生辰。
橙黄橘绿时候，天气暖於春。
奎画有堂辉焕，中著台星一点，长伴寿星明。
衮衮有家庆，未羡古徐卿。
谢元枢，营绿野，避洪名。
六年裁国事，曾费几精神。
歇了傅岩霖雨，闲了孤舟野渡，旒冕合知心。
吾道苟尊尚，元不在蒲轮。
 >> 
词牌介绍


rhythmic: 醉蓬莱
author: 孙道绚
content:
看鸥翻波溅，苹末风轻，水轩消暑。
云叠奇峰，破桐阴亭午。
列岫连环，溜泉鸣玉，对幅巾芒履。
况有清时，风流故人，剧谈挥麈。
才冠一时，论高两汉，书扇豪踪，吐凤辞语。
昼锦归来，庆长年老母。
且尽绿尊，莫怀归兴，听扇歌高举。
会见登庸，泥封诏下，促朝天去。


rhythmic: 醉思仙
author: 孙道绚
content:
晚霞红。
看山迷暮霭，烟暗孤松。
动翩翩风袂，轻若惊鸿。
心似鉴，鬓如云，弄清影，月明中。
谩悲凉，岁冉冉，华潜改衰容。
前事销凝久，十年光景匆匆。
念云轩一梦，回首春空。
彩凤远，玉箫寒，夜悄悄，恨无穷。
叹黄尘久埋玉，断肠挥泪东风。


rhythmic: 念奴娇
author: 陆凝之
content:
远山一带，溯晴空、极目天涯浮白。
枫落鸦翻谈笑处，不觉云涛横席。
酒病方苏，睡魔犹，一扫无留迹。
吴帆越棹，恍然飞上空碧。
长记草赋梁园，凌云笔势，倒三江秋色。
对此惊心空怅望，老作红尘闲客。
别浦烟平，小楼人散，回首千波寂。
西风归路，为君重喷霜笛。
 >> 
词牌介绍


rhythmic: 采莲延遍・采莲令
author: 史浩
content:
霞霄上，有寿乡广袤无际。
东极沧海，缥缈虚无，蓬莱弱水。
风生屋浪，鼓楫扬，不许凡人得至。
甚幽邃。
试右望金枢外。
西母楼阁，玉阙瑶池。
万顷琉璃。
双成倩巧，方朔诙谐。
来往徜徉，霓裳飘摇宝砌。
更稀奇。


rhythmic: 采莲 遍・采莲令
author: 史浩
content:
南邻幄丹宫，赤伏显符记。
朱陵曜绮绣，箕翼炯、瑞光腾起。
每岁秋分老人见，表皇家、袭庆迎祺。
天子当膺，无疆万岁。
北窥玄冥，魁杓拥佳气。
长拱极、终古无移。
论南北东西。
相直何啻千万里。
信难计。


rhythmic: 采莲入破・采莲令
author: 史浩
content:
璇穹层云上覆，光景如梭逝。
惟此过隙缓征辔。
垂象森列昭回。
碧落卓然躔度，炳曜更腾辉。
永永清光晔炜。
绵四野、金璧为地。
蕊珠馆，琼玖室，俱高峙。
千种奇葩，松椿可比。
暗香幽馥，岁岁长春，阳乌何曾西委。


rhythmic: 采莲衮遍・采莲令
author: 史浩
content:
遍此境，人乐康，挟难老术，悟长生理。
尽阿僧祗劫，赤松王令安期。
彭盛矣。
尚为婴稚。
鹤算龟龄，绛老休夸甲子。
鲐背耸、黄发垂髻。
更童颜，长鼓腹、同游戏。
真是华胥。
行有歌，坐有乐，献笑都是神仙，时见群翁启齿。


rhythmic: 采莲实催・采莲令
author: 史浩
content:
露华霞液，云桨椒醑，姿玉金。
交酬成雅会。
拚沈醉。
中山千日，未为长久，今此陶陶一饮，动经万祀。
陈果，皆是奇异。
似瓜如斗尽备。
三千岁。
一熟珍味。
坐中，莹似玉、爽口流涎，三偷不枉，西真指议。


rhythmic: 采莲衮 ・采莲令
author: 史浩
content:
有珍馔，时时馈。
滑甘丰腻。
紫芝荧煌，嫩菊秀媚。
贮玛瑙琥珀精器。
延年益寿莫拟。
人间烹饪徒费。
休说龙肝凤髓。
动妙乐、仙音鼎沸。
玉箫清，瑶瑟美。
龙笛脆。
杂还飞鸾，花上、趁拍红牙，馀韵悠扬，竟海变桑田未止。


rhythmic: 采莲歇拍・采莲令
author: 史浩
content:
其间有洞天侣，思游尘世。
珠葆摇曳。
华表真人，清江使者，相从密议。
此老遨嬉。
我辈应须随侍。
正举步、忽思同类。
十八公、方耸壑，宜邀致。
夙驾星言，人争图绘。
来鄞山甬水。
因此崇成，四明里第。


rhythmic: 采莲舞
author: 史浩
content:
练光浮，烟敛澄波渺。
燕脂湿、靓妆初了。
绿云伞上露滚滚，的真珠小。
笼娇媚、轻盈伫眺。
无言不见仙娥，凝望蓬岛。
玉阙葱葱，镇锁佳丽春难老。
银潢急、星槎飞到。
暂离金砌，为爱此、极目香红绕。
倚兰棹。
清歌缥缈。
隔花初见，楚楚风流年少。


rhythmic: 望海潮
author: 史浩
content:
烟笼香径，霞舒花砌，东君绣出芳辰。
蝶羽弄轻，鸾声啭巧，嬉嬉舞态歌唇。
纶制出严宸。
曳耀春品服，荣锡绯银。
向此华涂要路，颜色倍精神。
珠帘碧方新。
有兰堂快目，水榭通津。
玉蘸清，金虬蔼翠，轮蹄尽集簪绅。
偕老指双椿。
望武林咫尺，同上青云。
异日重为此会，应羡凤池人。
 >> 
词牌介绍


rhythmic: 望海潮
author: 史浩
content:
烟浓柳径，霞蒸花砌，春深特地芳辰。
蝶侣斗狂，莺雏弄巧，嬉嬉舞态歌唇。
西铺集簪绅。
正桂薰兰玉，天寿松椿。
竞捧瑶觥潋滟，来祝纵怀人。
当年辍侍严宸。
有星轺问俗，熊轼临民。
康阜政成，蕃宣治美，归休燕处申申。
行庆紫泥新。
起钓璜国老，东海之滨。
屈指重开此宴，应已拜平津。
 >> 
词牌介绍


rhythmic: 望海潮
author: 史浩
content:
熊罴嘉梦，风云享会，溪应卜之年。
黄菊萃英，红萸酿馥，安排预赏芳筵。
环佩拥神仙。
向粉额两字，金缕红鲜。
最好花展处，双凤舞翩翩。
人人竞擘香笺。
璨珠玑溢目，祝颂无边。
彭祖一分，庄椿十倍，千秋未足多言。
日驭且停鞭。
把燕闲欢乐，分付壶天。
笑享亲朋岁岁，春酒庆团圆。
 >> 
词牌介绍


rhythmic: 满庭芳
author: 史浩
content:
烘锦花堤，铺绵柳巷，晓来膏雨初晴。
画堂初建，碧沼映朱楹。
最好芙蓉绣褥，交辉敞、孔雀金屏。
那堪更，华裾满坐，和气动欢声。
冰清。
真美行，棠阴善政，槐市高名。
今朝消受得，茜服光荣。
况是齐眉并寿，谁云道、乐事难并。
相将见，飞凫过阙，除目下彤庭。
 >> 
词牌介绍


rhythmic: 满庭芳
author: 史浩
content:
爱日轻融，阴云初敛，一番雪意阑珊。
柳摇金缕，梅绽五腮寒。
知是东皇翠葆，飞星汉、来止人间。
开新宴，笙歌逗晓，和气满城寰。
风光，偏舜水，贤侯政美，棠荫多欢。
更圜扉草鞠，木索长闲。
休向今朝惜醉，红妆映、群玉颓山。
相将见，宜春帖子，清夜写金銮。
 >> 
词牌介绍


rhythmic: 满庭芳
author: 史浩
content:
微霰疏飘，骄云轻簇，短檠暗淡笼纱。
冷禁兰帐，清晓忽飞花。
已是平芜步阔，那堪更、折竹如蓑。
凭栏处，关心一叶，归兴渺无涯。
为瑞，已多少，适从狼子，来自龙沙。
赖吾皇神武，薄海为家。
尽扫腥风杀气，依然放、红日光华。
回头看，山蹊水坞，缟带不随车。
 >> 
词牌介绍


rhythmic: 满庭芳
author: 史浩
content:
鲸海波澄，棠阴日永，正宜坐啸雍容。
岁丰民乐，无讼到庭中。
试数循良自古，龚黄外、谁可追踪。
那堪更，恩均髦寿，良会此宵同。
璇穹。
占瑞处，荧煌五马，璀璨群公。
盛笙歌落绮，共引髯翁。
祗恐芝泥趣召，双旌展、猎猎飞红。
须知道，君王渴见，名久在屏风。
 >> 
词牌介绍


rhythmic: 满庭芳
author: 史浩
content:
十载江湖，一朝簪组，宠荣曷称衰容。
圣恩不许，归卧旧庐中。
慨念东山伴侣，烟霞外、久阔仙踪。
今何幸，相逢故里，谈笑一尊同。
吾州，真幸会，湖边贺监，海上黄公。
胜渭川遗老，绛县仙翁。
纵饮何辞烂醉，脸霞转、一笑生红。
从今後，婆娑化国，千岁乐皇风。
 >> 
词牌介绍


rhythmic: 满庭芳
author: 史浩
content:
油幕初开，旄前导，暂归梓里舂容。
致身槐揆，功在鼎彝中。
自是襟怀绝俗，今犹记、笔砚陈踪。
张高会，君恩厚赐，乐与故人同。
把麾，鄞水上，相看青眼，谁复如公。
况亲陪尊俎，笑接群翁。
坐上笙歌屡合，须拚到、晓日酣红。
公今去，恩波四海，桃李尽东风。
 >> 
词牌介绍


rhythmic: 满庭芳
author: 史浩
content:
玉阙朝回，沙堤烟晓，碧幢光动军容。
虎符熊轼，行指七闽中。
假道吾乡我里，挥金事、思蹑前踪。
倾怀处，萤窗雪案，犹说昔年同。
相看，俱老大，襟期道义，不为王公。
念儿时聚戏，今已成翁。
敢借玉壶美酒，还为寿、金盏翻红。
仍频祝，中书二纪，寰海振淳风。
 >> 
词牌介绍


rhythmic: 满庭芳
author: 史浩
content:
复拥旌麾，重歌褥裤，满城长自春容。
绅耆旧，欢溢笑谈中。
尽道邦君恺悌，逍遥遂、湖海遐踪。
今朝会，公真乐善，屈意与人同。
恩勤，东道主，挥金汉傅，怀绶朱公。
引群仙环拱，欲寿吾翁。
春瓮初澄盎绿，春衫更、轻染香红。
持杯愿，归登绛阙，花萼醉春风。
 >> 
词牌介绍


rhythmic: 满庭芳
author: 史浩
content:
鹤冷风亭，鸿迷烟渚，晓来雪意填空。
酿成佳瑞，端为兆年丰。
况有神娲妙手，调和得、云彩皆同。
楼台上，铺琼缀玉，随步广寒宫。
天公。
开地轴，八混一，莫辨堤封。
又须教、归禽狡兽沈踪。
坐见花敷万木，谁知道、春已输工。
三杯酒，西湖父老，相与话时雍。
 >> 
词牌介绍


rhythmic: 庆清朝
author: 史浩
content:
翠竹茎疏，碧溪流浅，绮窗为尔时开。
依稀远岸，才见一点寒梅。
冷定半疑是雪，因风还度暗香来。
醉清兴，瘦策过桥，黄帽青鞋。
繁枝正微雨後，似怨人知晚，泪冰腮。
殷勤百绕，留连踏遍莓苔。
报道玉人睡觉，菱花初试晓妆台。
携归去，粉额人，比并轻抬。


rhythmic: 蓦山溪
author: 史浩
content:
清淡无限，林下逢人少。
骑马踏红尘，恁区区、何时是了。
名场利海，毕竟白头翁，山簇翠，水拖蓝，只个生涯好。
君侯洒落，卜筑开冰沼。
三径直危楼，遍岩隈、幽花香草。
风勾月引，馀事作诗人，词歌雪，气凌云，寒瘦伦郊岛。
 >> 
词牌介绍


rhythmic: 喜迁莺
author: 史浩
content:
凤阙朱旗展，弄罢五弦，南薰敲竹。
雨糁桃蹊，钱浮荷沼，一瞬染成新绿。
玉皇香案吏，曾是时、鹤飞江国。
对此际，每丹霄效瑞，非烟郁郁。
卜筑。
陶山曲，风榭月台，图画应难足。
绿绮春浓，青蛇星烂，肯便稳栖烟麓。
玳筵称寿，清皓齿、霏霏珠玉。
竞屈指，看芝封紫检，鸣驺入谷。
 >> 
词牌介绍


rhythmic: 喜迁莺
author: 史浩
content:
征鸿回北。
正雪洗烧痕，千岩匀绿。
鱼纵新漪，梅繁断岸，春到鉴湖一曲。
满城绣帘珠幌，暖响聒天丝竹。
渐向晚，放芙蕖千顷，交辉华烛。
贤牧。
棠阴静，康阜政成，褒诏来黄屋。
玉笋光寒，紫荷香润，人道此装须趣。
且出催花银漏，恣饮宝觥。
向明岁，看传柑归去，腰横金粟。
 >> 
词牌介绍


rhythmic: 喜迁莺
author: 史浩
content:
才过元夕。
送宴赏未阑，欢娱无极。
且莫收灯，仍休止酒，留取凤笙龙笛。
金马玉堂学士，当此同开华席。
最堪爱，是兰膏光在，金连壁。
难觅。
交欢处，杯吸百川，雅量皆敌。
老子衰迟，居然怀感，厚意怎生酬得。
况已倦游客路，一志归安泉石。
但屈指，愿诸贤衮绣，联飞鹏翼。
 >> 
词牌介绍


rhythmic: 喜迁莺
author: 史浩
content:
谯门残月。
正画角晓寒，梅花吹彻。
瑞日烘云，和风解冻，青帝乍临东阙。
暖响土牛箫鼓，夹路珠帘高揭。
最好是，看彩幡金胜，钗头双结。
奇绝。
开宴处，珠履玳簪，俎豆争罗列。
舞袖翩翻，歌声缥缈，压倒柳腰莺舌。
劝我应时纳祜，还把金炉香。
愿岁岁，这一卮春酒，长陪佳节。
 >> 
词牌介绍


rhythmic: 喜迁莺
author: 史浩
content:
雪消春浅。
听爆竹送穷，椒花待旦，系马合簪，鸣鸦列炬，几处玳筵开宴。
介我百千眉寿，齐捧玉壶金盏。
最奇绝，是小桃新坼，争妍粉面。
女伴。
频告语，守岁通宵，莫放笙歌散。
酒晕朝霞，寒欺重翠，却忆凤屏香暖。
笑拂满身花影，遥指珠帘深院。
待到了，道一声稳睡，明年相见。
 >> 
词牌介绍


rhythmic: 喜迁莺
author: 史浩
content:
凭高寓目。
爱屹起四窗，云南云北。
缥缈烟霞，萧森松竹，多少洞天岩谷。
著向十洲三岛，入海何妨登陆。
要知处，在皇家新赐，西湖一曲。
林麓。
真胜概，樊榭鹿亭，百卉生幽馥。
绿绮春浓，青蛇星烂，隔断世间尘俗。
笑呼羡门俦侣，时引宝觞。
醉和醒，但南山之寿，难忘勤祝。
 >> 
词牌介绍


rhythmic: 木兰花慢
author: 史浩
content:
喜阳和应律，启佳气、满寰瀛。
正雪洗疏梅，云浮淡月，昨夜生明。
熊罴信占梦好，当年相阀再蟠英。
收拾仙风道韵，萃兹一点台星。
功名。
壮岁逢真。
主紫橐、耀西清。
向玉笋光中，瑶林宴里，来拥双旌。
青毡家旧物，看长参、鼎鼎乐升平。
春醑休辞介寿，鹤书已播彤廷。


rhythmic: 宝鼎现
author: 史浩
content:
霞霄丹阙，瑞霭佳气，青葱如绮。
才半月、东君雨露，无限韶华生宝砌。
渐向晚、放烛龙掀舞，周币红蕖绀蕊。
况对峙、鳌峰，不隔蓬莱弱水。
圣主有乐升平意。
引芝华、双辇凝翠。
纷万俗、歌谣弦管，声混莺吟喧凤吹。
更漏永、正冰轮掩映，光接康衢万里。
似移下、一天星斗，妆点都城表里。
清警跸、忽登楼，簇彩仗、锦襦丝履。
看柑传万颗，恩浃王公近侍。
散异卉覆千官醉。
竞捧瑶觞起。
愿岁岁、今宵宴赏，春满山河百二。


rhythmic: 最高楼
author: 史浩
content:
当年尚父，一个便兴周。
今十倍，更何忧。
冲融道貌丹为脸，扶疏漆发黑盈头。
世方知，非熊老，聚吾州。
有智略、可从兹日用，有志愿、可从兹日酬。
天付我，怎教休。
琼浆且共飞千斛，蟠桃应得见三偷。
谅吾皇，恢复後，尽封侯。


rhythmic: 瑞鹤仙
author: 史浩
content:
霁光春未晓。
拥绛蜡攒星，霜蹄轻袅。
皇居耸云杪。
霭祥烟瑞气，青葱缭绕。
金门羽葆。
听胪唱、千官并到。
庆三朝、雉扇开时，拜舞仰瞻天表。
荣耀。
万方图籍，四裔明王，赆珍宝。
椒盘颂好。
称寿，祝难老。
更传宣锡坐，钧天妙乐，声遏行运缥缈。
逗归来、酒晕生霞，此恩怎报。
 >> 
词牌介绍


rhythmic: 水龙吟
author: 史浩
content:
翠空缥缈虚无，算唯海上蓬瀛好。
琼瑶宫阙，蕊珠台榭，玲珑缭绕。
弱水沈冥，瑞云遮隔，几人曾到。
四明中，自有神仙洞府，烟霞里、知多少。
堪笑当年狂客，爱休官、何须入道。
婆娑绿发垂肩，著甚黄冠乌帽。
花底金船，月边玉局，尽能迟老。
待丹成九转，飘然驾鹤，却游三岛。
 >> 
词牌介绍


rhythmic: 水龙吟
author: 史浩
content:
平湖渺渺烟波，是中只许神仙住。
人间空爱，夭桃繁李，雪飞红雨。
谁信壶天，靓妆玉貌，春光容与。
似佳人才子，青冥步稳，同携手、成欢聚。
老子时来宴赏，拥笙歌、留连尊俎。
乌纱压倒，香云簪遍，知他几度。
多谢东君，肯教满架，长情相处。
更须拚痛饮，年年此际，作芳菲主。
 >> 
词牌介绍


rhythmic: 永遇乐
author: 史浩
content:
鄞有壶天，景传图画，声著海县。
四面攒峰，皆七十二，各在窗中见。
祥云拥蔽，飞泉缭绕，咫尺似天涯远。
如今向、仙家觅得，挈来十洲东畔。
虚无缥缈，蓬莱方丈，所喜只居隔岸。
羽垂珠，琼车织翠，长是陪嘉宴。
豺狼远迹，风波不作，日月御轮须缓。
且衔杯、称贤乐圣，度兹岁晚。
 >> 
词牌介绍


rhythmic: 南浦
author: 史浩
content:
一箭舜弦风，向晓来、轻寒初报麦秀。
蝶股歇花须，韶光老，莺声倦闻呼友。
池塘绿暗，数竿粉节天然瘦。
对兹美景，爱清歌妙曲，千锺芳酒。
谁知别是壶中，缭画阁朱栏，烟谷云岫。
三岛十洲东，青霄上，神工幻成岩窦。
瑶台阆苑，翠旌羽葆频相就。
世凡洗断，教乌兔从今，迟迟飞走。
 >> 
词牌介绍


rhythmic: 夜合花
author: 史浩
content:
三岛烟霞，十洲风月，四明古号仙乡。
萦纡雉堞，中涵一片湖光。
绕岸异卉奇芳。
跨虹桥、隐映垂杨。
玉楼珠阁，冰帘卷起，无限红妆。
龙舟两两飞扬。
见飘翻绣旗，歌杂笙簧。
清尊满泛，休辞饮到斜阳。
直须画蜡荧煌。
况夜深、不阻城隍。
且拚沈醉，归途便教，彻晓何妨。


rhythmic: 粉蝶儿
author: 史浩
content:
一箭和风，熏许多春意。
闹蛾儿、满城都是。
向深闺，争翦碎、吴绫蜀绮。
点妆成，分明是、粉须香翅。
玉容似花，全胜故园桃李。
最相宜、鬓云秋水。
怎教他，却去与、庄周同睡。
愿年年，伴星球、烂游灯市。


rhythmic: 教池回
author: 史浩
content:
云淡天低，疏雨乍霁，桃溪嫩绿蒙茸。
珠帘映画毂，金勒耀花骢。
绕湖上、罗衣隘香风。
擘波双引蛟龙。
寻奇处，高标锦段，各骋英雄。
缥缈初登彩舫，箫鼓沸，群仙玉佩丁东。
夕阳中、拚一饮千锺。
看看见、璧月穿林杪，十洲三岛舂容。
醉归去，双旌摇曳，夹路金笼。


rhythmic: 洞仙歌
author: 史浩
content:
琼肌太白，浅著鹅黄罩。
金缕檀心更天巧。
算同时、虽有似火红榴，争比得、淡妆伊家轻妙。
兴来清赏处，无限真香，可惜生教生闽峤。
这消息、纵使移向蒸沈，终不似凭栏，披襟一笑。
若归去长安诧标容，单道胜、酴水仙风貌。
 >> 
词牌介绍


rhythmic: 醉蓬莱
author: 史浩
content:
纪今辰高会，屈指三朝，更逢重九。
珠履瑶簪，聚一天星斗。
菊蕊含芳，桂花笼艳，有美容争秀。
衮绣堂中，蓬壶影里，异香喷兽。
况是清朝，太平真主，治享雍熙，眷深耆旧。
恩锡兼金，遣星轺东走。
咫尺威光，下拜归美，愿我皇眉寿。
自此重裁，谢笺千纸，年年回奏。


rhythmic: 声声慢
author: 史浩
content:
风收淅沥，雾隐森罗。
群山万玉嵯峨。
禁街车马，银杯缟带相过。
胥涛晚来息怒，练光浮、都不扬波。
最好处，是渔翁归去，鼓棹披蓑。
况是东堂锡宴，龙墀骤，貂宣劝金荷。
庆此嘉瑞，明岁黍应多。
天家预知混一，把琼瑶、铺遍山河。
这宴饮，罄华戎、同醉泰和。
 >> 
词牌介绍


rhythmic: 秋蕊香
author: 史浩
content:
玉露，秋色似画，东堂宴席初开。
红萸泛寿，紫菊上妆台。
倚栏见、新雁已南来。
落霞孤鹜徘徊。
最奇处，重阳将近，凉满襟怀。
萧洒秀眉，华发丹脸，映双瞳、的如孩。
擘香笺、听丽句新裁。
池上三回蟠桃熟，玉纤时捧琼杯。
但愿得，年年此会满蓬莱。


rhythmic: 花心动
author: 史浩
content:
迟日轻阴，雨初收，花枝湿红犹滴。
玉镫绣鞯，才得新晴，柳岸往来如织。
画楼几处珠帘卷，风光遍、神仙瑶席。
萃佳景，分明管领，一陂澄碧。
忽见波涛激。
苍烟际、双龙起为敌。
桂楫拨云，鼍鼓轰雷，竞夺锦标千尺。
恁时彩舰虹桥畔，舂容引、宝觥霞液。
兴浓处，笙歌又还竟夕。


rhythmic: 水龙吟
author: 史浩
content:
雪中蓓蕾嫣然，美人莫恨春容少。
化工消息，只须些子，阳和便了。
文杏徒繁，牡丹虽贵，敢夸妍妙。
看冰肌玉骨，诗家漫道，银蟾莹、白驹皎。
楼上角声催晓。
是东皇、丝纶新草。
青旗苍辂，欲临东阙，遣伊先到。
排斥风霜，扫除氛雾，直教闻早。
算功高调鼎，不如竹外，一枝斜好。
 >> 
词牌介绍


rhythmic: 瑞鹤仙
author: 史浩
content:
是花堪爱惜。
谢天教、花信添花颜色。
花红衬花碧。
灿朝阳花露，鲛珠频滴。
花光的。
映花下、□茵百尺。
趁花时，手拈花枝，饱嗅此花消息。
常恐，一番花褪，失了花容，怎生寻觅。
花神效力。
将花貌，尽留得。
更移花并植，仙家玉圃，不许花阴过隙。
向花前，长把蕉花，为花主席。
 >> 
词牌介绍


rhythmic: 喜迁莺
author: 史浩
content:
三春正美。
是霁景融和，韶华如绮。
夹岸香红，登墙粉白，开遍故园桃李。
画舸绣帘高卷，锦毂朱轩低倚。
对此际，向池台好处，争倾绿蚁。
醉里。
须醒悟，些子芳菲，造物都谩你。
一瞬光阴，霎时蜂蝶，还付落花流水。
我有大丹九转，真个长春不死。
待得了，把高歌清赏，随缘而已。
 >> 
词牌介绍


rhythmic: 南浦
author: 史浩
content:
天气正清和，庆西乾、释迦如来出世。
毓质向金盆，祥云布、层霄九龙喷水。
东传震旦，正令此日人人记。
露盘百卉拥金容，香汤争来拂洗。
谁知这个因缘，化众生令求，尘埃脱离。
一点本昭昭，当须向、兹时便知瞥地。
何烦费手，自然作个惺惺底。
若犹未晤，且管令师僧，八丈十二。
 >> 
词牌介绍


rhythmic: 花心动
author: 史浩
content:
槐夏阴浓，笋成竿、红榴正堪攀折。
菖碎琼，角黍堆金，又赏一年佳节。
宝觥交劝殷勤愿，把玉腕、彩丝双结。
最好是，龙舟竞夺，锦标方彻。
此意凭谁向说。
纷两岸，游人强生区别。
胜负既分，些个悲欢，过眼尽归休歇。
到头都是强阳气，初不悟、本无生灭。
见破底，何须更求指诀。


rhythmic: 永遇乐
author: 史浩
content:
日永绣工，减却一线，节临短至。
幸有杯盘，随分快乐，□得醺醺醉。
寻思尘世，寒来暑往，冻极又还热炽。
恰如个、脾家疟疾，比著略长些子。
人生百岁，一年一发，且是不通医治。
两鬓青丝，皆伊染就，今已星星地。
除非炉内，龙盘虎绕，养得大丹神水。
却从他、阴阳自变，卦分泰否。
 >> 
词牌介绍


rhythmic: 瑞鹤仙
author: 史浩
content:
霁天风露好。
乍暑退西郊，凉生秋早。
银潢炯云杪。
拥香车鹊翅，凌波初到。
清歌缥缈。
凭危阁、新蟾吐曜。
有盈尊美酒，蛛丝钿合，拜舞竞分天巧。
堪笑。
世间痴绝，不识人中，拙是珍宝。
多愁易老。
都缘是，不闻道。
骋些儿机智，遭他驱使，毕竟辛勤到了。
又何如，百事无能，是非较少。
 >> 
词牌介绍


rhythmic: 念奴娇
author: 史浩
content:
碧天似水，看常娥摩出，一轮寒璧。
桂魄扶疏光照耀，尘界都成银色。
万象森罗，羞明卷彩，黯淡唯今夕。
风高露重，井梧湿翠时滴。
谁信鹤发婆娑，峰真隐，对影为三益。
虎绕龙盘丹就後，一颗清辉的国。
不养银蟾，不关玉兔，到处无亏蚀。
三千行满，也能飞上璇极。
 >> 
词牌介绍


rhythmic: 芰荷香
author: 史浩
content:
过横塘。
见红妆翠盖，柄柄擎香。
月娥有意，暮霭收尽银潢。
一轮高挂，且放同、千里清光。
秋中气爽天凉。
露凝玉臂，风拂云裳。
老子通宵不忍睡，把青尊小酌，仍更思量。
自家活计，幸有无限珍藏。
大千世界，静极後、普现十方。
圆明不损毫芒。
精神会处，独坐胡床。


rhythmic: 满庭芳
author: 史浩
content:
梅萼冰融，柳丝金浅，绪风还报初春。
木君青旆，猎猎下苍。
亲捧虚皇妙旨，将枯朽、咸与维新。
须臾见，芳郊乐圃，生气遍无垠。
青丝，行白玉，一杯介寿，红浪粼粼。
便安排歌舞，蝶翅莺唇。
别有神仙窟宅，乾坤内、充满氤氲。
功成处，花开不老，酒熟镇甘醇。
 >> 
词牌介绍


rhythmic: 扑胡蝶・扑蝴蝶
author: 史浩
content:
光阴转指。
百岁知能几。
儿时童稚，老来将耄矣。
就中些子强壮，又被浮名牵系。
良辰尽成轻弃。
此何理。
若有惺惺活底，必解自为计。
清尊在手，且须拚烂醉。
醉乡不涉风波地。
睡到花阴正午，笙歌又还催起。


rhythmic: 瑞鹤仙
author: 史浩
content:
瑞烟笼绣幕。
正玳席欢燕，觥筹交错。
高情动寥廓。
恣清谈雄辩，珠玑频落。
锵锵妙乐。
且赢取、升平快乐。
又何辞、醉玉颓山，是处有人扶著。
追念抟风微利，画饼浮名，久成离索。
输忠素约。
没材具，漫担阁。
怅良辰美景，花前月下，空把欢游蹉却。
到如今、对酒当歌，怎休领略。
 >> 
词牌介绍


rhythmic: 永遇乐
author: 史浩
content:
桃李繁华，芰荷清净，景物相继。
霜後橙黄，雪中梅绽，迤逦春还至。
寻思天气，寒暄凉燠，各有一时乐地。
如何被、浮名牵役，此欢逐成抛弃。
如今醒也，扁舟短棹，更有篮舆胡倚。
到处为家，山肴社酒，野老为宾侣。
三杯之後，吴歌楚舞，忘却曳金穿履。
虽逢个、清朝贵客，也须共来一醉。
 >> 
词牌介绍


rhythmic: 满庭芳
author: 史浩
content:
和靖重湖，知章一曲，浙江左右为邻。
绣鞯彩舰，只许日寻春。
正好厌厌夜饮，都寂静、没个游人。
夫何故，欢阑兴阻，只为隔城。
堪嘉，唯甬水，回环雉堞，中峙三神。
更楼台缭岸，花柳迷津。
不惜频添画烛，更深看、舞上华。
拚沈醉，从他咿喔，金距报凌晨。
 >> 
词牌介绍


rhythmic: 满庭芳
author: 史浩
content:
柴作疏篱，茅编小屋，绕堤苦竹黄芦。
老翁蜗处，却自乐清虚。
理钓何妨钩直，据琴又、不管弦无。
逍遥处，都捐世虑，忘我亦忘渠。
雨馀。
添美景，眉横山妩，脸媚花腴。
笑凡间粉黛，浓抹轻涂。
客至三杯薄酒，欲眠後、一枕蘧蘧。
起来见，龟翻鹤舞，却是寿星图。
 >> 
词牌介绍


rhythmic: 念奴娇
author: 史浩
content:
银潢耿耿，正露零仙掌，尘空天幕。
碧玉扶疏□万朵，偏称水村山郭。
巧酝檀英，密包金粟，只待清秋著。
三春桃李，自应束在高阁。
好是月窟奇标，东堂幽韵，不管西风恶。
独立盈盈回首笑，白苇丹枫索索。
折向冰壶，莫教纱帽，醉里轻簪却。
浓芳长在，□疑身在云壑。
 >> 
词牌介绍


rhythmic: 念奴娇
author: 史浩
content:
枝头蓓蕾，褪红绡微露，江南春色。
多谢东风吹半朵，来入骚人瑶席。
粉脸轻红，芳心羞吐，别有真消息。
妆台帘卷，寿阳著意留得。
好是雪满群山，玉纤频拈，泛清波文。
深院相逢人尽道，标格都从天锡。
梦蝶徒劳，霜禽休妒，争奈伊怜惜。
高楼谁倚，寄言休为横笛。
 >> 
词牌介绍


rhythmic: 念奴娇
author: 史浩
content:
银塘江上，展鲛绡初见，长天一色。
风拭菱花光照眼，谁许红尘轻积。
转盼冯夷，奔云起电，两岸惊涛拍。
振空破地，水龙争喷吟笛。
客有步江干，胸吞奇观，寄英词元白。
素壁淋浪翻醉墨，飘洒神仙踪迹。
好待波匀，横飞小艇，快引香筒碧。
烟消月出，不眠拚了通夕。
 >> 
词牌介绍


rhythmic: 白苎
author: 史浩
content:
腊天寒，晓风劲，幽香频吐。
精神绰约，谁羡姑射居处。
江南探春独步。
恨无侣。
微语。
又谁管、雪势霜威埋妒。
且图少陵东阁作诗苦。
拟烦玉纤轻拗、宁相许。
惜取。
栏干遍倚，月淡黄昏，水边清浅，不放红尘染污。
似名画手丹青，罢施缃素。
不随艳卉，强媚韶光一瞬，飘荡无据。
只恐金门，宝鼎方调，时时来觑。
便把枝头，豆颗朝天去。


rhythmic: 千秋岁
author: 史浩
content:
吾乡我里。
偕老真无比。
宴席展，欢声起。
蕊宫仙子绕，玉砌莱衣戏。
称贺处，眉心竞指朱书字。
忆昔西周吕。
年纪虽相似。
独自个，谁为侣。
如今双凤老，堪引同螺醉。
彭祖寿，十分方一从头纪。
 >> 
词牌介绍


rhythmic: 新荷叶
author: 史浩
content:
真隐先生，家居近在东湖。
茅屋三椽，自有一种清虚。
秫来酿酒，便无後、也解赊沽。
只愁客至，不能拚此芳壶。
且乐天真，醉乡里、无限欢娱。
时倚花枝，困来著枕蘧蘧。
回观昨梦，徒然使、心剿形癯。
始知今日，得闲却是良图。


rhythmic: 醉蓬莱
author: 史浩
content:
喜泉通碧。
秫刈黄云，酿成芳酎。
瑞霭凝香，更阳和锺秀。
晓瓮寒光，夜槽清响，听颔珠频溜。
昼锦堂深，聚星筵启，一觥为寿。
况此神仙，蕊宫俦侣，玉殿英游，尽皆亲旧。
赢得开怀，对良辰握手。
醉席淋漓笑语，都不问、欲残更漏。
绣幕春风，轻丝美韵，明朝还又。


rhythmic: 瑶台第一层
author: 史浩
content:
寥廓澄清。
人正在、瑶台第一层。
瑞霭深处，蕊宫掩映，金碧觚棱。
异花非世种，蔼剩馥、紫雾飞腾。
有仙驾，过吾庐环堵，少驻云。
俄惊。
重壶叠，顿然潇洒俗尘清。
佩环声里，宝觥潋滟，舞态娉婷。
祝言千岁寿，仍更予、五福川增。
返蓬瀛。
问今朝兹会，昔日谁曾。


rhythmic: 蓦山溪
author: 仲并
content:
冰清玉映，自是闺房秀。
十里卷朱帘，好紫陌、家家未有。
天然情素，高压一城春，花艳丽，月精神，梅韵腰枝瘦。
曲屏虚幌，枉著鸳鸯绣。
不是不相逢，泪空滴、年年别袖。
从他兰菊，秋露与春风，终不似，玉人人，一片心长久。
 >> 
词牌介绍


rhythmic: 水调歌头
author: 仲并
content:
华栋一何丽，移下小壶天。
几多曲房新户，缥缈似当年。
曾是使君风度，元有胸中丘壑，六月竹风寒。
一洗筝笛耳，歌舞粲筵间。
坐中客，醒复醉，听无眠。
已回归梦，犹复袅袅记清圆。
尚想饮中仙子，来处馀香飘坐，胜韵此双全。
为寄月华语，难与并蝉娟。
 >> 
词牌介绍


rhythmic: 芰荷香
author: 仲并
content:
醉凝眸。
正行云遮断，澄练江头。
皓月今宵何处，不管中秋。
朱阑倚遍，又微雨、催下危楼。
秋风空响更筹。
不将好梦，吹过南州。
浮远轩窗异日到，山空云净，江远天浮。
别去客怀，无赖准拟开愁。
冰轮好在，解随我、天际归舟。
何须舞袂歌喉。
一觞一咏，谈笑风流。


rhythmic: 八声甘州
author: 仲并
content:
正西山、雨过弄晴景，竹屋贯斜晖。
问谁将千斛，霏瑛落屑，吹上花枝。
风外青鞋未熟，鼻观已先知。
扰损江南客，诗面难肥。
两句林边倾盖，笑化工开落，尤甚儿嬉。
叹额黄人去，还是隔年期。
渺飞魂、凭谁招取，赖故人、沈水煮花瓷。
犹堪待，岭梅开後，一战雄雌。


rhythmic: 念奴娇
author: 仲并
content:
灰飞竹。
庆群阴消尽，新阳来复。
云物呈祥连瑞霭，烟气纷纷馥馥。
紫陌香衢，朱檐影里，罗绮花成簇。
岭梅惊暖，数枝争绽寒玉。
有人袅袅盈盈，今朝特地，为我新妆束。
娇倚银床添绣线，长喜修眉舒绿。
不道多情，锦屏罗幌，难得欢生足。
谁知今夜，玉壶银漏催促。
 >> 
词牌介绍


rhythmic: 念奴娇
author: 仲并
content:
江南春早，尚馀寒门巷，杨花飘逐。
一色初梅开尽也，不数芳园红绿。
珍重骚人，幽怀分寄，高韵歌黄竹。
六花羞避，满笺凌乱琼玉。
应念有客长安，履穿东郭，无与怜穷独。
鼓棹前溪非兴尽，寒怯水栖岩宿。
咫尺君家，瑶田无径，冰柱排银屋。
瓮头春到，唤回晚梦清熟。
 >> 
词牌介绍


rhythmic: 念奴娇
author: 仲并
content:
金滕事业。
庆丹青千载，勋在王室。
圣主英明平万国，天产非常人物。
岳渎分灵，熊罴符梦，五百年方出。
致君尧舜，要须纯用经术。
须信凤阁仙人，风流文采，蔼家声如昔。
献纳司存持禁橐，合历三台清秩。
倦宿承明，乞麾临郡，暂辍金闺直。
五云深处，一星今在南极。
 >> 
词牌介绍


rhythmic: 瑞鹤仙
author: 仲并
content:
试六花院落。
正柳绵飘坠，因风无著。
吴王旧城郭。
记乌衣门巷，小桥帘幕。
他州寥索。
漫等闲、桃英杏萼。
认幽香来处，群芳尽掩，蕙心先觉。
行乐。
燕雏莺友，浪语狂歌，休休莫莫。
兰房绣幄。
添新恨，念前约。
十分芳景，十分春意，休惜十分共酌。
任十分、吹老寒梅，戌楼画角。
 >> 
词牌介绍


rhythmic: 水调歌头
author: 仲并
content:
静练平千顷，华栋俯中流。
凌晨画戟，来看宿雨断虹收。
八九胸中云梦，三千笔端风月，无处快凝眸。
笑咏一堂上，挥麈气横秋。
俯危阑，红日下，暮云稠。
无穷伟观，祗应天意为君谋。
容我时醒时醉，独泛微烟微雨，浩荡逐轻鸥。
不羡岳阳胜，丹碧耸层楼。
 >> 
词牌介绍


rhythmic: 念奴娇
author: 仲并
content:
练江风静，卧冰奁百尺，朱阑飞入。
江远浮天天在水，水满半天云湿。
白鸟明边，青山断处，眼冷江头立。
月明潮上，苇间渔唱声急。
几度吹老苹花，野香无数，欲寄应难及。
天借诗人供醉眼，尊俎一时收拾。
竹里行厨，花间步障，风雨生呼吸。
酒阑歌罢，钓船先具蓑笠。
 >> 
词牌介绍


rhythmic: 多丽
author: 高登
content:
人间世，偶然攘臂来游。
何须恁、乾坤角抵，又成冷笑俳优。
且宽心、待他天命，谩鼓舌、夸吾人谋。
李广不侯，刘未第，千年公论合谁羞。
往矣瓦飘无意，甑堕懒回头。
真堪笑，直钩论议，圆枘机筹。
幸斯道、元无得丧，壮心岂有沈浮。
好温存、困中节概，莫冷落、穷里风流。
酒滴珍珠，饭钞云子，醉饱卧信缘休。
归去也，幅巾谈笑，卒岁且优游。
循环事，亡羊须在，失马何忧。
 >> 
词牌介绍


rhythmic: 蓦山溪
author: 高登
content:
黄茅时节，病恼南来客。
瘦得不胜衣，试腰围、都无一搦。
东篱兴在，手种菊方黄，摘晚艳，泛新，谁道乾坤窄。
百年役役，乐事真难得。
短发已无多，更何劳、霜风染白。
儿曹齐健，扶□一翁孱，龙山帽，习池巾，归路从侧。
 >> 
词牌介绍


rhythmic: 水调歌头
author: 关注
content:
凤舞龙蟠处，玉室与金堂。
平生想望真境，依约在何方。
谁信许君丹灶，便与吴君遗剑，只在洞天傍。
若要安心地，便是远名场。
几年来，开林麓，建山房。
安眠饱馆清坐，无事可思量。
洗尽人间忧患，看尽仙家风月，和气满清扬。
一笑尘埃外，云水远相忘。
 >> 
词牌介绍


rhythmic: 剔银灯
author: 关注
content:
小院烟凉雨细。
正好恹恹春睡。
蓦被金枝，连推绣枕，报道皇都书至。
良人得意。
集英殿、首攀仙桂。
斗帐重襟惊起。
斜倚屏山偷喜。
宝髻慵梳，香笺折破，果见中、高高名第。
秦楼十二。
知他向、谁家沈醉。


rhythmic: 满庭芳
author: 李石
content:
江草抽心，江云弄碧，江波依旧东流。
别筵初散，行客上兰舟。
休唱阳关旧曲，青青柳、无限轻柔。
应争记，三年乐事，珠翠拥鳌头。
离愁。
知几许，花梢著雨，红泪难收。
看烟火吴天，万里悠悠。
一望珠宫绛阙，蓬莱路、应在皇州。
仍回首，蜀山万点，明月满南楼。
 >> 
词牌介绍


rhythmic: 八声甘州
author: 李石
content:
向吴天万里、一叶归舟。
岁月尽悠悠。
有清歌一曲，醉中自笑，酒醒还愁。
几度春莺啭午，塞雁横秋。
渔笛蓑衣底，依旧勾收。
多谢飞来双鹤，□水边林下，伴我遨游。
笑老莱晨昏，色笑为亲留。
有向来、素琴三尺，枕一编、周易在床头。
君知否，家山梦寐，浑胜瀛洲。


rhythmic: 雨中花慢
author: 李石
content:
潋滟云霞，空雾雨，长堤柳色如茵。
问西湖何似，粉面初匀。
尽道软红香土，东华风月俱新。
旧游如梦，尘缘未断，几度逢春。
蓬莱阁上，风流二老，相携把酒论文。
最好是、四娘桃李，约近东邻。
别後使君须鬓，十分白了三分。
是人笑道，醉中文字，更要红裙。


rhythmic: 醉蓬莱
author: 李石
content:
望长江东去，逐客西来，几逢秋杪。
江草江花，约鬓丝俱老。
朝士红萸，佳人雪藕，别後忍孤欢笑。
楚水楼台，巫山宫殿，五湖烟渺。
又是征帆，万里行去，旧恨鲈鱼，昔日鸥鸟。
九日江南，上蓬莱仙岛。
三度刘郎，黄花醉里，问我几时来到。
寄语西风，饶他老子，莫欺乌帽。


rhythmic: 洞仙歌令・洞仙歌
author: 康与之
content:
若耶溪路。
别岸花无数。
欲敛娇红向人语。
与绿荷、相倚恨，回首西风，波淼淼、三十六陂烟雨。
新妆明照水，汀渚生香，不嫁东风被谁误。
遣踟蹰、骚客意，千里绵绵，仙浪远、何处凌波微步。
想南浦、潮生画桡归，正月晓风清，断肠凝伫。
 >> 
词牌介绍


rhythmic: 舞杨花
author: 康与之
content:
牡丹半坼初经雨，雕槛翠幕朝阳。
娇困倚动风，羞谢了群芳。
洗烟凝露向清晓，步瑶台、月底霓裳。
轻笑淡拂宫黄。
浅拟飞燕新妆。
杨柳啼鸦昼永，正秋千庭馆，风絮池塘。
三十六宫，簪艳粉浓香。
慈宁玉殿庆清赏，占东君、谁比花王。
良夜万烛荧煌。
影里留住年光。


rhythmic: 瑞鹤仙
author: 康与之
content:
瑞烟浮禁苑。
正绛阙春回，新正方半。
冰轮桂华满。
溢花衢歌市，芙蓉开遍。
龙楼两观。
见银烛、星球有烂。
卷珠帘、尽日笙歌，盛集宝钗金钏。
堪羡。
绮罗丛里，兰麝香中，正宜游玩。
风柔夜暖。
花影乱，笑声喧。
闹蛾儿满路，成团打块，簇著冠儿斗转。
喜皇都、旧日风光，太平再见。
 >> 
词牌介绍


rhythmic: 瑞鹤仙
author: 康与之
content:
薄寒罗袖怯。
教小玉添香，被翻宫。
兰缸半明灭。
听几声归雁，一帘微月。
情波恨叶。
索新词、犹自怨别。
梦回时、雪暖酥凝，掠鬓宝鸳钗折。
凄切。
纹窗描绣，旧谱寻棋，变成虚设。
同心对结。
重来是，甚时节。
怅姑苏台上，征帆何许，隐隐遥山万叠。
袖红绡、独立无言，偷弹泪血。
 >> 
词牌介绍


rhythmic: 汉宫春
author: 康与之
content:
云海沈沈，峭寒收建章。
雪残鹊。
华灯照夜，万井禁城行乐。
春随鬓影，映参差、柳丝梅萼。
丹禁杳，鳌峰对耸，三山上通寥廓。
春衫绣罗香薄。
步金莲影下，三千绰约。
冰轮桂满，皓色冷浸楼阁。
霓裳帝乐，奏升平、天风吹落。
留凤辇、通宵宴赏，莫放漏声闲却。


rhythmic: 喜迁莺
author: 康与之
content:
腊残春早。
正帘幕护寒，楼台清晓。
宝运当千，佳辰馀五，嵩岳诞生元老。
帝遣阜安宗社，人仰雍容廊庙。
尽总道，是文章孔孟，勋庸周召。
师表。
方眷遇，鱼水君臣，须信从来少。
玉带金鱼，朱颜绿鬓，占断世间荣耀。
篆刻鼎彝将遍，整顿乾坤都了。
愿岁岁，见柳梢青浅，梅英红小。
 >> 
词牌介绍


rhythmic: 喜迁莺
author: 康与之
content:
秋寒初劲。
看云路雁来，碧天如镜。
湘浦烟深，衡阳沙远，风外几行斜阵。
回首塞门何处，故国关河重省。
汉使老，认上林欲下，徘徊清影。
江南烟水暝。
声过小楼，烛暗金猊冷。
送目鸣琴，裁诗挑锦，此恨此情无尽。
梦想洞庭飞下，散入云涛千顷。
过尽也，奈社陵人远，玉关无信。
 >> 
词牌介绍


rhythmic: 风入松
author: 康与之
content:
一宵风雨送春归。
绿暗红稀。
画楼整日无人到，与谁同拈花枝。
门外蔷薇开也，枝头梅子酸时。
玉人应是数归期。
翠敛愁眉。
塞鸿不到双鱼远，叹楼前、流水难西。
新恨欲题红叶，东风满院花飞。
 >> 
词牌介绍


rhythmic: 应天长
author: 康与之
content:
管弦绣陌，灯火画桥，尘香旧时归路。
肠断萧娘，旧日风帘映朱户。
莺能舞，花解语。
念後约、顿成轻负。
缓雕佩、独自归来，凭栏情绪。
楚岫在何处。
香梦悠悠，花月更谁主。
惆怅後期，空有鳞鸿寄纨素。
枕前泪，窗外雨。
翠幕冷、夜凉虚度。
未应信、此度相思，寸肠千缕。


rhythmic: 风入松
author: 康与之
content:
画桥流水欲平阑。
雨後青山。
去年芳草今年恨，恨香车、不逐雕鞍。
红杏墙头院落，绿杨楼外秋千。
谢娘别後忆前欢。
泪滴春衫。
柔荑共折香红处，劝东风、且与流连。
早是相思瘦损，梅花谢了春寒。
 >> 
词牌介绍


rhythmic: 风流子
author: 康与之
content:
结客少年场。
繁华梦，当日赏风光。
红灯九街，买移花市，画楼十里，特地梅妆。
醉魂荡，龙跳万字，鲸饮吸三江。
娇随钿车，玉骢南陌，喜摇双桨，红袖横塘。
天涯归期阻，衡阳雁不到，路隔三湘。
难见谢娘诗好，苏小歌长。
漫自惜鸾胶，朱弦何在，暗藏罗结，红绶消香。
歌罢泪沾宫锦，襟袖淋浪。


rhythmic: 金菊对芙蓉
author: 康与之
content:
梧叶飘黄，万山空翠，断霞流水争辉。
正金风西起，海燕东归。
凭栏不见南来雁，望故人、消息迟迟。
木樨开後，不应误我，好景良时。
只念独守孤帏。
把枕前嘱付，一旦分飞。
上秦楼游赏，酒花迷。
谁知别後相思苦，悄为伊、瘦损香肌。
花前月下，黄昏院落，珠泪偷垂。


rhythmic: 满江红
author: 康与之
content:
恼杀行人，东风里、为谁啼血。
正青春未老，流莺方歇。
蝴蝶枕前颠倒梦，杏花枝上朦胧月。
问天涯、何事苦关情，思离别。
声一唤，肠千结。
闽岭外，江南陌。
正是堤杨柳，翠条堪折。
镇日叮咛千百遍，只将一句频频说。
道不如归去不如归，伤情切。
 >> 
词牌介绍


rhythmic: 满庭芳
author: 康与之
content:
霜幕风帘，闲斋小户，素蟾初上雕笼。
玉杯，还与可人同。
古鼎沈烟篆细，玉笋破、橙橘香浓。
梳妆懒，脂轻粉薄，约略淡眉峰。
清新，歌几许，低随慢唱，语笑相供。
道文书针线，今夜休攻。
莫厌兰膏更继，明朝又、粉冗匆匆。
酩酊也，冠儿未卸，先把被儿烘。
 >> 
词牌介绍


rhythmic: 水龙吟
author: 曾觌
content:
楚天千里无云，露华洗出秋容净。
银蟾台榭，玉壶天地，参差桂影。
鸳瓦寒生，画檐光射，碧梧金井。
听韶华半夜，江梅三弄，风袅袅、良宵永。
携手西园宴罢，下瑶台、醉魂初醒。
吹箫仙子，骖鸾归路，一襟清兴。
鹊楼高，建章门迥，星河耿耿。
看沧江潮上，丹枫落叶，浸关山冷。
 >> 
词牌介绍


rhythmic: 念奴娇
author: 曾觌
content:
霁天湛碧，正新凉风露，冰壶清彻。
河汉无声□□□，涌出银蟾孤绝。
岩桂香飘，井梧影转，冷浸宫袍洁。
西厢往事，一帘幽梦凄切。
肠断楚峡云归，尊前无绪，只有愁如发。
此夕娥应也恨，冷落琼楼金阙。
禁漏迢迢，边鸿杳杳，密意凭谁说。
阑干星汉，落梅三弄初阕。
 >> 
词牌介绍


rhythmic: 念奴娇
author: 曾觌
content:
群花渐老，向晓来微雨，芳心初拆。
拂掠娇红香旖旎，浑欲不胜春色。
淡月梨花，新晴繁杏，装点成标格。
风光都在，半开深院人寂。
刚要买断东风，袅栾枝低映，舞茵歌席。
记得当时曾共赏，玉人纤手轻摘。
醉里妖饶，醒时风韵，比并堪端的。
谁知憔悴，对花空恁思忆。
 >> 
词牌介绍


rhythmic: 念奴娇
author: 曾觌
content:
人生行乐，算一春欢赏，都来几日。
绿暗红稀春已去，赢得星星头白。
醉里狂歌，花前起舞，拚罚金杯百。
淋漓宫锦，忍辜妖艳姿色。
须信殿得韶光，只愁花谢，又作经年别。
嫩紫娇红还解语，应为主人留客。
月落乌啼，酒阑烛暗，离绪伤吴越。
竹西歌吹，不堪老去重忆。
 >> 
词牌介绍


rhythmic: 念奴娇
author: 曾觌
content:
媚容素态，比群花、赢了风流颜色。
昵枕低帏销受得，□□轻怜深惜。
怎望如今，瓶沈簪折，蓦地成疏隔。
□□夕雨，甚时重见踪迹。
门外暂泊兰舟，一行霜树，□一重山碧。
泪眼相看争忍望，天际孤村寒驿。
卞水无情，催人东去，去也添愁寂。
鳞鸿方便，为人传个消息。
 >> 
词牌介绍


rhythmic: 瑞鹤仙
author: 曾觌
content:
陡寒生翠幕。
冻云垂，缤纷飞雪初落。
萦风度池阁。
袅馀妍，时趁舞腰纤弱。
江天漠漠。
认残梅、吹散画角。
正貂裘乍怯，黄昏院宇，入檐飘泊。
依约。
银河迢递，种玉群仙，共骖鸾鹤。
东君未觉。
先春绽，万花萼。
向尊前、已喜丰年呈瑞，人间何事最乐。
拥笙歌、绣阁低帷，纵欢细酌。
 >> 
词牌介绍


rhythmic: 倾杯乐
author: 曾觌
content:
锦帐寒添，画檐雀噪，冻云布野。
望空际、瑶峰微吐，琼花初绽，江山如画。
裁冰剪水装鸳瓦。
杳旗亭路，依稀管弦台榭。
倚小楼佳兴，一行珠帘不下。
随缕板、歌声闲暇。
傍翠袖云鬟、怜艳冶。
似佯醉、不奈娇羞，浓欢旋学风雅。
相暝色、双鸾舞罢。
红兽暖、春生金。
但饮，香雾卷、壶天不夜。


rhythmic: 木兰花慢
author: 曾觌
content:
正枝头荔子，晚红皱、袅熏风。
对碧瓦迷云，青山似浪，返照浮空。
高台称吟眺处，□繁华、清胜两无穷。
帘卷榕阴暮合，万家香霭溟。
年光冉冉逐飞鸿。
叹雨迹云踪。
渐暑退兰房，凉生象簟，知与谁同。
临鸾晚妆初罢，怨清宵、好梦不相逢。
看即天涯秋也，恨随一叶梧桐。


rhythmic: 水调歌头
author: 曾觌
content:
溪山多胜事，诗酒辨清游。
主人为我，增茸台榭足凝眸。
仿佛玉壶天地，隐见瀛洲风月，千首傲王侯。
谁与共登眺，公子气横秋。
记当年，曾共醉，庾公楼。
一杯此际，重话前事逐东流。
多谢兼金清唱，更拟重阳佳节，菊任扶头。
但愿身长健，浮世拚悠悠。
 >> 
词牌介绍


rhythmic: 水调歌头
author: 曾觌
content:
图画上鳞阁，莫使鬓先秋。
壮年豪气，无奈黯黯阵云浮。
常记青油幕下，一矢聊城飞去，谈笑静边头。
勋业出无意，非为快恩雠。
卷龙韬，随凤诏，与时谋。
朱幡皂盖南下，聊试海山州。
邂逅故人相见，俯仰浮生今古，蝼蚁共王侯。
万事偶然耳，风月恣嬉游。
 >> 
词牌介绍


rhythmic: 水调歌头
author: 曾觌
content:
长乐富山水，杖屡足追游。
故人千里，西望双剑黯回眸。
多谢扁舟乘兴，慰我天涯羁思，何必羡封侯。
暮雨疏帘卷，爽气飒如秋。
送征鸿，浮大白，倚危楼。
参横月落，耿耿河汉近人流。
堪叹人生离合，後日征鞍西去，别语却从头。
老矣江边路，清兴漫悠悠。
 >> 
词牌介绍


rhythmic: 醉蓬莱
author: 曾觌
content:
向逍遥物外，造化工夫，做成幽致。
杳霭壶天，映满空苍翠。
耸秀峰峦，媚春花木，对玉阶金砌。
方丈瀛洲，非烟非雾，恍移平地。
况值良辰，宴游时候，日永风和，暮春天气。
金母龟台，傍碧桃阴里。
地久天长，父尧子舜，灿绮罗佳会。
一部仙韶，九重鸾仗，年年同醉。


rhythmic: 满庭芳
author: 曾觌
content:
冶态轻盈，香风摇荡，画栏淑景初长。
彩霞深处，明艳夺昭阳。
试问沈香旧事，应劝我、莫负韶光。
多情是，低徊顾影，云幕淡微凉。
人间，春更好，一枝斜插，犹记疏狂。
到如今潘鬓，暗点吴霜。
乐事直须年少，何妨拚、一饮千觞。
醺醺醉，壶天向晚，春思正悠扬。
 >> 
词牌介绍


rhythmic: 燕山亭
author: 曾觌
content:
河汉风情，庭户夜凉，皓月澄秋时候。
冰鉴乍开，跨海飞来，光掩满天星斗。
四卷珠帘，渐移影、宝阶鸳。
还又。
看岁岁婵娟，向人依旧。
朱邸高宴簪缨，正歌吹瑶台，舞翻宫袖。
银管竞酬，棣萼相辉，风流古来谁有。
玉笛横空，更听彻、裳霓三奏。
难偶。
拚醉倒、参横晓漏。


rhythmic: 燕山亭
author: 曾觌
content:
玉立明光，才业冠伦，汉历方承休运。
江左奏功，塞垒宣威，紫绶几垂金印。
岁晚归来，望丹极、新清氛。
忠愤。
著挠节朋俦，便成嘉遁。
千载云海茫茫，记举目新亭，壮怀难尽。
蝴蝶梦惊，化鹤飞还，荣华等闲一瞬。
七十尊前，算畴昔、都无可恨。
休问。
长占取、朱颜绿鬓。


rhythmic: 沁园春
author: 曾觌
content:
更漏迢迢，乍寒天气，画烛对床。
正井梧飘砌，边鸿度月，故人何处，水远山长。
老去功名，年来情绪，宽尽寒衣销旧香。
除非是，仗蛮笺象管，时伴吟窗。
词章。
莫话行藏。
且喜见捷书来帝乡。
看锐师云合，妖氛电扫，随堤宫柳，依旧成行。
梦绕他年，青门紫陌，对酒花前歌正当。
空成恨，奈潘郎两鬓，新点吴霜。
 >> 
词牌介绍


rhythmic: 喜迁莺
author: 曾觌
content:
七闽形胜。
镇南纪会府，山川交映。
箫鼓喧天，绮罗盈市，不负四时风景。
共喜太平无事，岂料潢池不逞。
殄群丑，看一鼓雷奔，沧溟波静。
指纵诗书帅，曾到凤池，密勿陪几政。
暂掩筹帏，催分战舰，总出智谋先定。
想见捷书初上，尽道臣贤主圣。
正图旧，听重宣丹诏，归调金鼎。
 >> 
词牌介绍


rhythmic: 金人捧露盘
author: 曾觌
content:
记神京、繁华地，旧游踪。
正御沟、春水溶溶。
平康巷陌，绣鞍金勒跃青骢。
解衣沽酒醉弦管，柳绿花红。
到如今、馀霜鬓，嗟前事、梦魂中。
但寒烟、满目飞蓬。
雕栏玉砌，空锁三十六离宫。
塞笳惊起暮天雁，寂寞东风。


rhythmic: 蓦山溪
author: 曾觌
content:
催花小雨，轻把香尘洒。
帘卷水亭风，梅影转、夕阳初下。
靓妆窥鉴，鸳湛清漪，浮暗麝，剪芳琼，消得连城价。
玉楼十二，寒怯铢衣挂。
曾是绿华仙，眷馀情、新词如画。
花随人圣，须信世无双，腾凤吹，驻銮舆，堪与瑶池亚。
 >> 
词牌介绍


rhythmic: 蓦山溪
author: 曾觌
content:
凋红减翠，正是清秋杪。
深院袅香风，看梨花、一枝开早。
珑璁映面，依约认娇颦，天淡淡，月溶溶，春意知多少。
清明池馆，芳信年年好。
更向五侯家，把江梅、风光占了。
休教寂寞，辜负向人心，檀板响，宝杯倾，潘鬓从他老。
 >> 
词牌介绍


rhythmic: 壶中天慢・念奴娇
author: 曾觌
content:
素飙漾碧，看天衢稳送、一轮明月。
翠水瀛壶人不到，比似世间秋别。
玉手瑶笙，一时同色，小按霓裳叠。
天津桥上，有人偷记新阙。
当日谁幻银桥，阿瞒儿戏，一笑成痴绝。
肯信群仙高宴处，移下水晶宫阙。
云海尘清，山河影满，桂冷吹香雪。
何劳玉斧，金瓯千古无缺。


rhythmic: 千秋岁
author: 黄公度
content:
郁葱佳气。
天降麒麟瑞。
回首处，江城外。
一麾遗爱在，万口欢声沸。
人乍远，危楼目断天无际。
五马徘徊地。
春色随归旆。
寿水绿，壶山翠。
风轻香篆直，日暖歌喉脆。
椒觞举，人人尽祝千秋岁。
 >> 
词牌介绍


rhythmic: 满庭芳
author: 黄公度
content:
一径叉分，三亭鼎峙，小园别是清幽。
曲阑低槛，春色四时留。
怪石参差卧虎，长松偃蹇拿虬。
携筇晚，风来万里，冷撼一天秋。
优游。
销永昼，琴尊左右，宾主风流。
且偷闲，不妨身在南州。
故国归帆隐隐，西往事悠悠。
都休问，金钗十二，满酌听轻讴。
 >> 
词牌介绍


rhythmic: 满庭芳
author: 黄公度
content:
枫岭摇丹，梧阶飘冷，一天风露惊秋。
数丛篱下，滴滴晓香浮。
不趁桃红李白，堪匹配、梅淡兰幽。
孤芳晚，狂蜂戏蝶，长负岁寒愁。
年年，重九日，龙山高会，彭泽清流。
向尊前一笑，未觉淹留。
况有甘滋玉铉，佳名算、合在金瓯。
功成後，夕英饱饵，相伴赤松游。
 >> 
词牌介绍


rhythmic: 水调歌头
author: 倪
content:
昨夜狂雷怒，鞭起卞山龙。
怪见朝来急雨，万木偃颠风。
试看潭头落涧，一片练波飞出，河汉与天通。
向晚馀霏落，巾已垫林宗。
向高岩，凭曲槛，抚孤松。
为雕好句，快倾桑落玉壶空。
借问庐山三峡，与此飞流溅沫，今日定谁雄。
乞与丹青手，写入紫微宫。
 >> 
词牌介绍


rhythmic: 水调歌头
author: 倪
content:
风卷暮云尽，镜净一天秋。
试把鹅黄新酒，细酌散闲愁。
西望群山千叠，眇眇飞鸿没处，爽气与俱浮。
且尽尊中绿，不用叹淹留。
对西风，歌妙曲，意绸缪。
万顷烟云奇变，所得过封侯。
何事苦萦名利，便合绿蓑青笠，投绂早归休。
他日君寻我，小艇钓寒流。
 >> 
词牌介绍


rhythmic: 念奴娇
author: 倪
content:
素秋向晚，正洞庭木落，疏林凋绿。
惟有岩前双桂树，翠叶香浮金粟。
皓月飞来，徘徊树杪，光射林间屋。
夜深人静，好风忽起庭竹。
俄顷万籁号鸣，清寒疑乍，听高岩悬瀑。
起看碧天澄似洗，应费明河千斛。
细酌鹅黄，宴搜奇句，逸气凌鸿鹄。
浩歌归去，却愁踏碎琼玉。
 >> 
词牌介绍


rhythmic: 洞仙歌
author: 王之望
content:
玉楼玄圃，旧是神仙伴。
鸣佩时朝紫皇殿。
种蟠桃成树，碧柰开花，著子满，金母盘中屡献。
飘然乘彩凤，东望蓬莱，曾共扁舟五湖泛。
正珈笄未老，兰玉盈前，春欲转、喜对芳辰开宴。
愿绿发朱颜镇长新，教岁岁年年，寿觞深劝。
 >> 
词牌介绍


rhythmic: 满庭芳
author: 王之望
content:
海国寒轻，江南春早，小梅已漏芳妍。
岁前冬後，和气欲回旋。
此际瑶台阆苑，仙人下、白玉云。
人间世，风帆月棹，同泛五湖船。
当年。
参谒地，鱼轩象服，锵佩朝天。
向闽邦开国，福地真传。
今日华筵寿，儿孙拥、兰玉相鲜。
休辞□，蓬莱清浅，看取变桑田。
 >> 
词牌介绍


rhythmic: 满庭芳
author: 王之望
content:
犀隐雕龙，蟾将威凤，建溪初贡新芽。
九天春色，先到列仙家。
今日磨圭碎璧，天香动、风入窗纱。
清泉嫩，江南锡乳，一脉贯天涯。
芳华。
瑶圃宴，群真飞佩，同引流霞。
醉琼筵红绿，眼乱繁花。
一碗分云饮露，尘凡尽、斗牛何赊。
归途稳，清飙两腋，不用泛灵槎。
 >> 
词牌介绍


rhythmic: 念奴娇
author: 王之望
content:
堂堂七尺，懔一时人物，孤映三蜀。
闲雅风流豪醉後，犹有临邛遗俗。
十载虞庠，一官楚塞，雅操凌寒玉。
江山千里，惠然来慰幽独。
落笔妙语如神，两章入手，不觉珠盈掬。
从此西归荣耀处，宁假华旌高纛。
乐府新声，郢都馀唱，应纪阳春曲。
老夫一醉，故人高义堪服。
 >> 
词牌介绍


rhythmic: 念奴娇
author: 王之望
content:
蒙泉岁晚，偶扁舟、同泛一池寒渌。
四者难并谁信道，草草幽欢能足。
美景良辰，赏心乐事，更有人如玉。
今宵此会，陋邦惊破衰俗。
豪俊傅粉诸孙，几年分袂，一笑还相逐。
痛饮厌厌清夜永，那管更深催促。
宋玉词章，陶潜风概，况继前贤躅。
故人未至，坐中仍对梅福。
 >> 
词牌介绍


rhythmic: 念奴娇
author: 王之望
content:
柳花飞絮，又还是、清明寂寞时节。
洞府人间嗟素手，今日匆匆分拆。
巧笑难成，含情谁解，顾影无颜色。
风流满面，却成春恨凄恻。
云鬓从金蝉，纷纷红泪，千点胭脂湿。
聚调轻盈离调惨，声入低空愁碧。
祖帐将收，骊驹欲驾，去也劳相忆。
伤心南浦，断肠芳草如积。
 >> 
词牌介绍


rhythmic: 永遇乐
author: 王之望
content:
元夜风光，上都灯火，辉映春色。
鳌冠仙山，龙衔瑞烛，银阙凌空碧。
紫烟深拥，黄云孤起，人喜乍瞻天日。
□云里，□□□□，侍臣□□鹄立。
雾收霞卷，珠帘开遍，翠幕娉婷争出。
倾国丛中，钧天合处，忽听鸣清跸。
貂裘小帽，随车信马，犹忆少年豪逸。
如今对，山城皓月，但馀叹息。
 >> 
词牌介绍


rhythmic: 风流子
author: 王之望
content:
江国东风早，芳菲又、迤逦报寒梅。
正元气孕和，小春归候，数丁千载，喜动三台。
向此际，上天开景运，王国产英材。
想崇岳洞天，暗书苔藓，海山烟雨，空锁楼台。
煌煌天人表，琼林与瑶树，照映庭槐。
中有丽天星斗，惊世风雷。
况朱颜绿发，年光鼎盛，绣裳华衮，人望归来。
好对玳筵满举，眉寿觥。


rhythmic: 满庭芳
author: 葛立方
content:
霜叶停飞，冰鱼初跃，梅花犹芳丛。
剪酥装玉，应为费天工。
争奈江南驿使，征鞍待、一朵香浓。
凭谁报，冰肌仙子，闻早驾飞龙。
溶溶。
春意动，寒姿未展，终愧群红。
与斩新来上，开伴长松。
要看黄昏庭院，横斜映、霜月朦胧。
兰堂畔，巡檐索笑，谁羡杜陵翁。
 >> 
词牌介绍


rhythmic: 满庭芳
author: 葛立方
content:
未许蜂知，难交雀，芳丛犹是寒丛。
东方解冻，春仗做春工。
何事仙葩未放，寒苞秘、冰麝香浓。
应须是、惊闻羯鼓，谁敢喷髯龙。
梅花，君自看，丁香已白，桃脸将红。
结岁寒三友，久迟筠松。
要看含章檐下，闲妆靓、春睡朦胧。
知音是，冻云影底，铁面葛仙翁。
 >> 
词牌介绍


rhythmic: 满庭芳
author: 葛立方
content:
狂吹鸣篱，祥剪水，分明欺压寒梅。
冰威初敛，曦影上池台。
应有一番和气，南枝上、恐有春来。
须勤探，呼吾筇杖，屐齿上苍苔。
春风，浑未到，徘徊香径，巡绕千回。
见琼英一点，小占条枚。
且看先锋素艳，看看便、繁蕾齐开。
香浮动，微薰诗梦，须更著诗催。
 >> 
词牌介绍


rhythmic: 满庭芳
author: 葛立方
content:
腊雪方凝，春曦俄漏，画堂小秩芳筵。
玉台仙蕊，帘外幂瑶烟。
莫话青山万树，聊须对、一段孤妍。
杯行处，香参鼻观，百濯未为贤。
吾庐，何处好，绣香竹畔，偶桂溪边。
且为渠珍重，满泛金船。
已拚春酲一枕，如今且、醉倒花前。
花飞後，欢呼一笑，又是说明年。
 >> 
词牌介绍


rhythmic: 满庭芳
author: 葛立方
content:
庾信何愁，休文何瘦，范叔一见何寒。
梅花酷似，索笑画檐看。
便肯嫣然一笑，疏篱上、玉脸冰颜。
须勤赏，莫教青子，半著树头酸。
朱阑。
聊掩映，顶上，琪树团栾。
命儿曹班坐，草草杯盘。
旋折溪边□朵，琼蕤泛、蕉叶杯宽。
从教□，尊前有客，拍手笑颓山。
 >> 
词牌介绍


rhythmic: 满庭芳
author: 葛立方
content:
弄月黄昏，封霜清晓，数枝影堕溪滨。
化工先手，幻出一番新。
片片雕酥碾玉，寒苞似、已泄香尘。
聊相对，畸人投分，尊酒认荀陈。
吾年，今老矣，佳人薄相，笑插林巾。
愧苍颜白发，回授乌云。
玉镜台边试看，相宜是、浅笑轻颦。
君知否，寿阳额上，不似鬓边春。
 >> 
词牌介绍


rhythmic: 满庭芳
author: 葛立方
content:
一阵轻香，不知来处，元来梅已舒英。
出篱含笑，芳意为人倾。
细看高标孤韵，谁家有、别得花人。
应须是，魏徵妩媚，夷甫太鲜明。
北枝，方半吐，水边疏影，绰约娉婷。
问横空皎月，匝地寒。
何似此花清绝，凭君为、子细推评。
幽奇处，素娥青女，著意为横陈。
 >> 
词牌介绍


rhythmic: 锦堂春・锦堂春慢
author: 葛立方
content:
气应三阳，氛澄六幕，翔乌初上云端。
问朝来何事，喜动门阑。
田父占来好岁，星翁说道宜官。
拟更凭高望远，春在烟波，春在晴峦。
歌管雕堂宴喜，任重帘不卷，交护春寒。
况金钗整整，玉树团团。
柏叶轻浮重醑，梅枝巧缀新幡。
共祝年年如愿，寿过松椿，寿过彭聃。


rhythmic: 水龙吟
author: 葛立方
content:
九州雄杰溪山，遂安自古称佳处。
云迷半岭，风号浅濑，轻舟斜渡。
朱阁横飞，渔矶无恙，鸟啼林坞。
吊高人陈迹，空瞻遗像，知英烈、垂千古。
忆昔龙飞光武。
怅当年、故人何许。
羊裘自贵，龙章难换，不如归去。
七里溪边，鸬鸶源畔，一蓑烟雨。
叹如今宕子，翻将钓手遮日，向西秦路。
 >> 
词牌介绍


rhythmic: 风流子
author: 葛立方
content:
夜半春阳启，东风峭、犹带去年寒。
叹榆塞战尘，玉关烟燧，壮心耿耿，青鬓斑斑。
又还是，一年头上到，日月信跳丸。
看门贴绘鸡，历颁金凤，酒浮柏叶，人颂椒盘。
幽园。
春信近，帘栊静，小宴取次追欢。
聊□水沈烟袅，清唱声闲。
况良辰渐有，梅舒琼蕊，柳摇金缕，巧缀新幡。
莫惜醉吟亲侧，衣曳荆兰。


rhythmic: 多丽
author: 葛立方
content:
冷云收，小园一段瑶芳。
乍春来、未回穷腊，几枝开犯严霜。
傍黄昏、暗香浮动，照清浅、疏影低昂。
却月幽姿，含章媚态，娥姑射下仙乡。
倚阑看、殷勤持酒，索笑也何妨。
堪怜处，东君不管，独自凄凉。
算何人、为伊销断，古今才子篇章。
有西湖、赋诗处士，□东阁、年少台郎。
驿使来时，吴王醉处，几番牵动广平肠。
剩宴赏、微酸如豆，又是隔年长。
高楼外，莫教羌管，吹堕寒香。
 >> 
词牌介绍


rhythmic: 多丽
author: 葛立方
content:
破波光如镜，三翼轻舟。
对雨馀、重岩叠嶂，何妨影堕清流。
望芙蕖、渺然如海，张云锦、掩映汀洲。
出水奇姿，凌波艳态，眼看□叶弄新秋。
恍疑是、金沙池内，玉井认峰头。
花深处，田田叶底，鱼戏龟游。
正微凉、西风初度，一弯斜月如钩。
想天津、鹊桥将驾，看宝奁、蛛网初抽。
晒腹何勘，穿针无绪，不如溪上少淹留。
竞笑语、追寻惟有，沈醉可忘忧。
凭清唱，一声檀板，惊起沙鸥。
 >> 
词牌介绍


rhythmic: 满庭芳
author: 葛立方
content:
扉映琉璃，窗摇云母，水堂新云湾。
际天波面，玉镜宝奁宽。
栏外青山几叠，瑶烟敛、影落千鬟。
寒汀晚，芦花飞雪，风定白鸥闲。
尘寰。
何处有，方壶圆峤，弱水波翻。
问何如藜杖，此地跻攀。
种竹今逾万个，风枝静、日报平安。
他年事、苍云屯处，千亩看栖鸾。
 >> 
词牌介绍


rhythmic: 满庭芳
author: 葛立方
content:
栗里田园，乌衣门巷，别来几换星霜。
华阳仙窟，翠桁彩衣香。
梦堕当涂风月，披绛帐、欲指堂。
浮鸥外，来宁老子，特泛溪航。
相逢，春正好，梅舒香白，柳曳宫黄。
且相将一笑，乐未渠央。
须念离多会少，难轻负、百霞浆。
深深观，舞回飞雪，乐奏小宫商。
 >> 
词牌介绍


rhythmic: 水调歌头
author: 葛立方
content:
睡鸭凝香缕，白酒泻无声。
郊墟不办羊酪，照箸紫丝莼。
此去青山深处，邀得白云为伴，绝意请长缨。
一舸背君去，几幅布帆轻。
帝恩重，容绿隐，吏祠庭。
膝间文度安亲，得计是扬名。
珍重金兰交契，共惜匆匆别去，送我几烟林。
异日怀君处，凝睇乱层岑。
 >> 
词牌介绍


rhythmic: 风流子
author: 葛立方
content:
细草芳南苑，东风里、赢得一身闲。
见花朵绣田，柳丝络岸，沼冰方泮，山雪初残。
又还是，陇头春信动，梅蕊入征鞍。
月里暗香，水边疏影，淡妆宜瘦，玉骨禁寒。
泛金溪上好，开幽户、聊面翠麓云湾。
知道醉吟堪老，名利难关。
算书帏意懒，宦途游倦，旧时习气，惟有跻攀。
拟待杖藜花底，直到春阑。


rhythmic: 满庭芳
author: 葛立方
content:
江国麾幢，边城鼓角，湓川几报严更。
笑谈油幕，英杰为时生。
腹贮六韬三略，新诗就、矛槊频横。
功名事，他年未晚，一落枪。
归来，何早计，白苹洲畔，危获深耕。
又何如，竹帛彝鼎垂名。
犀节徵还伊迩，春风外、文催行。
岩廊上，谈兵齿颊，谠论佐休明。
 >> 
词牌介绍


rhythmic: 玉漏迟
author: 葛立方
content:
窗户明环堵。
山容黛染，水光绡舞。
荷盖擎烟，花映步波神女。
嫩脸铅华掩素，无语向、薰风凝伫。
晴又雨。
征隐隐，云洲沙渚。
须臾风卷还晴，看香泄丹囊，乍飘沈炷。
鱼荷衣，珠颗乱倾无数。
休话金沙玉井，争似我、神龟□处。
觞为举。
何人解歌金缕。
 >> 
词牌介绍


rhythmic: 雨中花・夜行船
author: 葛立方
content:
壮岁嬉游，乐事几经，青门紫陌芳春。
未见廉纤，膏雨花尘。
濯锦宝丝增艳，洗妆玉颊尤新。
向韶光浓处，点染芳菲，总是东君。
苏州老子，经雨南园，为谁一扫花林。
谁信道、佳声著处，肌润香匀。
晓试何郎汤饼，暮留巫女行云。
寄言游子，也须留眄，小驻蹄轮。


rhythmic: 雨中花・夜行船
author: 葛立方
content:
寄径濉阳，陌上忽看，夭桃李争春。
又见楚宫，行雨洗芳尘。
红艳霞光夕照，素华琼树朝新。
为奇姿芳润，拟倩游丝，留住东君。
拾遗杜老，犹爱南塘，寄情萝薜山林。
争似此、花如姝丽，獭髓轻匀。
不数江陵玉杖，休夸花岛红云。
少须澄霁，一番清影，更待冰轮。


rhythmic: 水调歌头
author: 王识
content:
一雨洗空阁，象纬迫人清。
披襟台上，坐看北斗正旋衡。
知是南宫列宿，初出极星未远，龙角正分明。
河汉馀千里，风露已三更。
坐未久，书帙散，酒壶倾。
凉生殿阁，冷然邀我御风行。
拟欲乘槎一问，但得天孙领略，安用访君平。
莫笑儒生事，造化掌中生。
 >> 
词牌介绍


rhythmic: 二郎神
author: 王十朋
content:
深深院。
夜雨过，帘栊高卷。
正满槛、海棠开欲半。
仍朵朵、红深红浅。
遥认三千宫女面。
匀点点、胭脂未遍。
更微带、春醪宿醉，袅娜香肌娇艳。
日暖。
芳心暗吐，含羞轻颤。
笑繁杏夭桃争烂漫。
爱容易、出墙临岸。
子美当年游蜀苑。
又岂是、无心眷恋。
都只为、天然体态，难把诗工裁翦。


rhythmic: 锁窗寒・琐寒窗
author: 程先
content:
雨洗红尘，云迷翠麓，小车难去。
凄凉感慨，未有今年春暮。
想曲江水边丽人，影沈香歇谁为主。
但兔葵燕麦，风前摇荡，径花成土。
空被多情苦。
庆会难逢，少年几许。
纷纷沸鼎，负了青阳百五。
待何时、重享太平，典衣贳酒相尔汝。
算兰亭、有此欢娱，又却悲今古。


rhythmic: 瑞鹤仙
author: 朱耆寿
content:
樱桃抄乳酪。
正雨厌肥梅，风吹箨。
咸瞻格天阁。
见十眉环侍，争鸣弦索。
茶瓯试瀹。
更良夜、沈沈细酌。
问间生、此日为谁，曾向玉皇、案前持橐。
龟鹤。
从他祝寿，未比当年，阴功堪托。
天应不错。
教公议，细评泊。
自和戎以来，谋国多少，萧曹卫霍。
奈胡儿自若，惟守绍兴旧约。
 >> 
词牌介绍


rhythmic: 贺新郎
author: 刘镇1
content:
翠葆摇新竹。
正榴花、枝头叶底，斗红争绿。
谁在纱窗停针线，闲理竹西旧曲。
又还是、兰汤新浴。
手弄合欢双彩索，笑偎人、福寿低相祝。
金凤，艾花矗。
龙舟水飞相逐。
记当年、怀沙旧恨，至今遗俗。
雨过平芜浮天阔，画凌波尽簇。
沸十里、笙歌声续。
好是蟾钩随归棹，任欢呼、船重成颓玉。
犹未忍，罩银烛。
 >> 
词牌介绍


rhythmic: 天香
author: 刘镇1
content:
漠漠江皋，迢迢驿路，天教为春传信。
万木丛边，百花头上，不管雪飞风紧。
寻交访旧，惟翠竹、寒松相认。
不意牵丝动兴，何心衬妆添晕。
孤标最甘冷落，不许蝶亲蜂近。
直自从来洁白，个中清韵。
尽做重闻塞管，也何害、香销粉痕尽。
待到和羹，才明底蕴。


rhythmic: 祝英台・祝英台近
author: 曾协
content:
放花开，催花谢，谁解东君意。
要遣花王，独占花蹊邃。
且看玉镜台前，霞觞新举，红玉软、晓妆慵试。
好风味。
须信金屋中人，谁堪并娇媚。
隐约微潮，应向尊前醉。
最怜纹锦搴帷，青罗飞盖，尘土外、轻盈相倚。


rhythmic: 水调歌头
author: 曾协
content:
今日复何日，欢动楚江滨。
紫泥来自天上，优诏起元臣。
想见傅岩梦断，记得金瓯名在，却念佩兰人。
永昼通明殿，曾听话经纶。
促归装，趋北阙，觐严宸。
玉阶陈迹如故，天笑一番新。
好借食间前箸，尽吐胸中奇计，指顾静烟尘。
九万云霄路，飞走趁新春。
 >> 
词牌介绍


rhythmic: 水调歌头
author: 曾协
content:
日永向槐夏，绕屋树扶疏。
麦秋天气清润，设记生初。
新拜小君佳号，更过诸郎官舍，仍玩掌中珠。
乐事似今少，一笑倒双壶。
列山肴，烹野蔌，且欢娱。
鹿门远引，平生此志与君俱。
终向苕溪烟水，携手云庄风月，不践利名区。
功业看儿辈，相对老江湖。
 >> 
词牌介绍


rhythmic: 酹江月・念奴娇
author: 曾协
content:
一年好处，是霜轻尘敛，山川如洗。
晚菊留花供燕赏，金缕宝衣销地。
旧观初还，层楼相望，重见升平际。
小春时节，绮罗丛里人醉。
此日武帐贤侯，六年仁政，浃长淮千里。
欲入行仍缓带，聊抚竹西歌吹。
紫塞烟清，玉关人老，宜趣朝天骑。
香尘归路，旧游回首应记。


rhythmic: 酹江月・念奴娇
author: 曾协
content:
苕溪古岸，有朱门初建，落成华屋。
对启园林随杖履，迤逦柳蹊相属。
好是危亭，片峰迎面，独立清溪曲。
芜城低远，一尘不碍游目。
公子豪饮方酣，夜堂深静，隐隐鸣丝竹。
却尽春寒宾满座，深酌葡萄新绿。
密户储香，广庭留月，待得清欢足。
纷纷沾醉，四筵倒尽群玉。


rhythmic: 酹江月・念奴娇
author: 曾协
content:
一年好处，是满城红药，留连□□。
十里扬州应费了，多少春工妆饰。
弱质风，芳心带露，酒困娇无力。
园林绿暗，粉光低占丛碧。
谁与千载声名，翻阶高咏，出文章仙伯。
阅尽繁华芳意歇，初识倾城风格。
双脸红，春衫挽并，天巧终难敌。
十千沽酒，算应花畔消得。


rhythmic: 水龙吟
author: 曾协
content:
楚乡菰黍初尝，马蹄偶踏扬州路。
莼丝向老，江鲈堪脍，催人归去。
秋气萧骚，月华如洗，一天风露。
望重重烟水，吴淞万顷，曾约旧时鸥鹭。
惆怅别离无奈，整孤帆、依然回顾。
玉龙节底，故人情重，欲行犹驻。
敛散功多，澄清志遂，好回高步。
看归鞍稳上，文鸳班里，五云深处。
 >> 
词牌介绍


rhythmic: 水调歌头
author: 郑庶
content:
千古钓台下，老尽去来人。
倚空绝壁，朝暮秀色只如春。
高挂瀑泉千尺，洗到云根山骨，无处著风尘。
秋尽玉壶冷，别是一乾坤。
问当日，中兴将，汉功臣。
云台何在，寂寞谁复记丹青。
争似先生标致，长共清风明月，不减旧精神。
无限兴亡意，舒卷在丝纶。
 >> 
词牌介绍


rhythmic: 水调歌头
author: 毛并
content:
襟带大江左，平望见三州。
凿空遗迹，千古奇胜米公楼。
太守中朝耆旧，别乘当今豪逸，人物眇应刘。
此地一尊酒，歌吹拥貔貅。
楚山晓，淮月夜，海门秋。
登临无尽，须信诗眼不供愁。
恨我相望千里，空想一时高唱，零落几人收。
妙赏频回首，谁复继风流。
 >> 
词牌介绍


rhythmic: 水调歌头
author: 毛并
content:
春意满南国，花动雪明楼。
千坊万井，此时灯火隘追游。
十里寒星相照，一轮明月斜挂，缥缈映红球。
共嬉不禁夜，光彩遍飞浮。
艳神仙，轰鼓吹，引遨头。
文章太守，此时宾从敌应刘。
回首生平旧事，未减当年风月，一醉为君酬。
明日朝天去，空复想风流。
 >> 
词牌介绍


rhythmic: 水调歌头
author: 毛并
content:
小筑百年计，雅志几人成。
乱山深处，烟雨面面对萦青。
巾屦方安吾土，花木仍供真赏，邻有阮嵇生。
岁月抛身外，尘事更无营。
鸟知归，云出岫，两忘情。
从渠华屋，回首烟草吊颓倾。
何似生涯才足，枕南窗北牖，醉梦落樵声。
更喜濯缨处，门外一江清。
 >> 
词牌介绍


rhythmic: 水调歌头
author: 毛并
content:
汉代李元礼，江左管夷吾。
英姿雅望，凛凛玉立冠中都。
胸中千丈，不肯低回青禁，引去卧江湖。
更学鸱夷子，一舸下东吴。
送公别，杯酒尽，少踌躇。
旧棠阴下，几人临路拥行车。
归近云天尺五，梦想经纶贤业，谈笑取单于。
为问苕溪水，留得此翁无。
 >> 
词牌介绍


rhythmic: 水调歌头
author: 毛并
content:
十载刘夫子，名过庾兰成。
人人争看，角犀今喜试丰盈。
倾耳新诗千首，妙处端须击节，金石破虫声。
此士难复得，黄口闹如羹。
忆年少，游侠窟，戏荆卿。
结交投分，驰心千里剧摇旌。
我老公方豪健，傥许相从晚岁，慷慨激中情。
洗眼功名会，一箭取辽城。
 >> 
词牌介绍


rhythmic: 满庭芳
author: 毛并
content:
世事难穷，人生无定，偶然蓬转萍浮。
为谁教我，从宦到东州。
还似翩翩海燕，乘春至、归及凉秋。
回头笑，浑家数口，又泛五湖舟。
悠悠。
当此去，黄童白叟，莫漫相留。
但溪山好处，深负重游。
珍重诸公送我，临岐泪、欲语先流。
应须记，从今风月，相忆在南楼。
 >> 
词牌介绍


rhythmic: 满庭芳
author: 毛并
content:
五十年来，追思畴曩，佳时去若云浮。
依然重见，感涕话西州。
幸喜灵光不改，空自笑、蒲柳先秋。
成何事，风波末路，险畏有沈舟。
别愁。
都几许，相从未，我去公留。
况狂直平生，谁念遨游。
月夕风天正好，还惊怅、失此诗流。
江南岸，明朝更远，回首仲宣楼。
 >> 
词牌介绍


rhythmic: 满庭芳
author: 毛并
content:
落难容，崎岖堪笑，一年陆走川浮。
又携妻子，两度过神州。
紫蟹鲈鱼正美，凉天气、恰傍中秋。
今宵意，无人伴我，快泻玉双舟。
功名，聊尔耳，千金聘楚，万户封留。
又争如物外，闲旷优游。
好在东阡北陌，相从有、诸老风流。
家山近，归休去也，不上望京楼。
 >> 
词牌介绍


rhythmic: 贺新郎
author: 毛并
content:
风雨连朝夕。
最惊心、春光晚，又过寒食。
落尽一番新桃李，芳草南园似积。
但燕子、归来幽寂。
况是单栖饶惆怅，尽无聊、有梦寒犹力。
春意远，恨虚掷。
东君自是人间客。
暂时来、匆匆却去，为谁留得。
走马插花当年事，池畹空馀旧迹。
奈老去、流光堪惜。
杳隔天涯人千里，念无凭、寄此长相忆。
回首处，暮云碧。
 >> 
词牌介绍


rhythmic: 念奴娇
author: 毛并
content:
层栏飞栋，压孤城临瞰，并吞空阔。
千古吴京佳丽地，一览江山奇绝。
天际归舟，云中行树，鹭点汀洲雪。
三山无际，眇然相望溟渤。
凤么遗响悲凉，故台今不见，苍烟芜没。
千骑重来初起废，缅想六朝人物。
岘首他年，羊公终在，笑几人磨灭。
一时尊俎，且须同赋风月。
 >> 
词牌介绍


rhythmic: 念奴娇
author: 毛并
content:
少年奇志，笑功名画虎，文章刻鹄。
永夜漫漫悲昼短，难挽苍龙衔烛。
飞藿飘零，浮云迁变，过眼邮传速。
昔人真意，眇然千载谁属。
犹喜二子当年，诸公籍甚，赏云和孤竹。
翰墨流传知几许，遗响宫商相续。
梦里京华，不须惊叹，春草年年绿。
赤霄归去，更看奔电喷玉。
 >> 
词牌介绍


rhythmic: 念奴娇
author: 毛并
content:
十年湖海，叹潘郎憔悴，无心云阁。
强起登临惊暮序，目极清霜摇落。
散发层阿，振衣千仞，浩荡穷林壑。
寥无际，镜天收尽云脚。
长啸声落悲风，想沧州万里，当年归约。
回首区中无限事，此意谁同商略。
欲驾飞鸿，翩然独往，汗漫期相诺。
滞留何事，坐令双鬓如鹤。
 >> 
词牌介绍


rhythmic: 念奴娇
author: 毛并
content:
丽谯春晚，望东南千里，湖山佳色。
画戟门前清似水，时节初过灯夕。
封井年登，京华日近，每报平安驿。
满城花柳，正须千骑寻觅。
忆我年少追游，叨兔园客右，多惭英识。
今日怀人无限意，老泪尊前重滴。
赋咏空传，雄豪谁在，鬓点吴霜白。
招呼一醉，幸公时慰愁寂。
 >> 
词牌介绍


rhythmic: 念奴娇
author: 毛并
content:
倚风含露，似轻颦微笑，盈盈脉脉。
染素匀红，知费尽，多少东君心力。
国艳酣晴，天香融暖，画手争传得。
绿窗朱户，晓妆谁见凝寂。
独占三月芳菲，千花百卉，算难争春色。
欲寄朝云无限意，回首京尘犹隔。
舞破霓裳，一枝浑似，醉倚香亭北。
旧欢如梦，老怀那更追惜。
 >> 
词牌介绍


rhythmic: 念奴娇
author: 毛并
content:
王孙老去，算无地倾倒，胸中豪逸。
小筑三间便席卷，多少江山风月。
万壑回流，千峰输秀，人境成三绝。
登临佳处，鸟飞不尽空阔。
追念辋水斜川，有风流千载，渊明摩诘。
何必斯人聊一笑，俯仰今犹前日。
只恐东州，催成棠阴，又作三年别。
赏心难继，莫教辜负华发。
 >> 
词牌介绍


rhythmic: 念奴娇
author: 毛并
content:
阿环家住阆风顶，绛阙瑶台相接。
翳凤乘鸾人不见，隐隐霓裳云。
秀骨贞风，长眉翠浅，映白喉红颊。
非烟深处，渺然云浪千叠。
一笑徐福扁舟，春风空老尽，当时童妾。
骨冷魂清惊梦到，同看碧桃千叶。
寄语青童，何时丹就，为我留穷笈。
天鸡催晓，却愁吹堕尘劫。
 >> 
词牌介绍


rhythmic: 念奴娇
author: 毛并
content:
素秋新霁，风露洗寥廓，珠宫琼阙。
帘幕生寒人未定，鹊羽惊飞林樾。
河汉无声，微云收尽，相映寒光发。
三千银界，一时无此奇绝。
正是老子南楼，多情孤负了，十分佳节。
起舞徘徊谁为我，倾倒杯中明月。
欲揽娥，扁舟沧海，戏濯凌波袜。
漏残钟断，坐愁人世超忽。
 >> 
词牌介绍


rhythmic: 满江红
author: 毛并
content:
东马严徐，名籍甚、西京人物。
谁不羡、伏蒲忠鲠，演纶词笔。
雅意中朝今小试，二年东郡弦风迹。
数中兴、循吏两三人，公居一。
温诏趣，还丹阙。
倾睿相，方前席。
看云台登践，论思密勿。
超览堂中遗爱在，几人同恋津亭别。
顾倦游、云路仆登仙，心如失。
 >> 
词牌介绍


rhythmic: 满江红
author: 毛并
content:
回首吾庐，思归去、石溪樵谷。
临玩有、门前流水，乱松疏竹。
幽草春馀荒井迳，鸣禽日在窥墙屋。
但等闲、凭几看南山，云相逐。
家酿美，招邻曲。
朝饭饱，随耕牧。
况东皋二顷，岁时都足。
鳞阁功名身外事，墙阴不驻流光促。
更休论、一枕梦中惊，黄粱熟。
 >> 
词牌介绍


rhythmic: 水龙吟
author: 毛并
content:
渺然震泽东来，太湖望极平无际。
三吴风月，一江烟浪，古今绝致。
羽化蓬莱，胸吞云梦，不妨如此。
看垂虹千丈，斜阳万顷，尽倒影、青奁里。
追想扁舟去後，对汀洲、白苹风起。
只今谁会，水光山色，依然西子。
安得超然，相从物外，此生终矣。
念素心空在，徂年易失，泪如铅水。
 >> 
词牌介绍


rhythmic: 风流子
author: 毛并
content:
新禽初弄舌，东郊外、催尔踏青期。
渐晴滟翠漪，惠风骀荡，暖蒸红雾，淑景辉迟。
粉墙外，杏花无限笑，杨柳不胜垂。
闲里岁华，但惊萧索，老来心赏，尤惜芳菲。
平生歌酒地，空回首，惆怅触绪沾衣。
谁见素琴翻恨，青镜留悲。
念千里云遥，暮天长短，十年人杳，流水东西。
惟有寄情芳草，依旧萋萋。


rhythmic: 薄幸
author: 毛并
content:
柳桥南畔。
驻骢马、寻春几遍。
自见了、生尘罗袜，尔许娇波流盼。
为感郎、松柏深心，西陵已约平生愿。
记别袖频招，斜门相送，小立钗横鬓乱。
恨暗写、如蚕纸，空目断、高城人远。
奈当时消息，黄姑织女，又成王谢堂前燕。
托琴心怨。
怕娇云弱雨，东风蓦地轻吹散。
伤春病也，狼藉飞花满院。
 >> 
词牌介绍


rhythmic: 瑞鹤仙
author: 毛并
content:
柳风清昼溽。
山樱晚，一树高红争熟。
轻纱睡初足。
悄无人、猗枕虚檐鸣玉。
南园秉烛。
叹流光、容易过目。
送春归去，有无数弄禽，满径新竹。
闲记追欢寻胜，杏栋西厢，粉墙南曲。
别长会促。
成何计，奈幽独。
纵湘弦难寄，韩香终在，屏山蝶梦断续。
对沿阶、细草萋萋，为谁自绿。
 >> 
词牌介绍


rhythmic: 满江红
author: 毛并
content:
泼水初收，秋千外、轻烟漠漠。
春渐远、绿杨芳草，燕飞池阁。
已著单衣寒食後，夜来还是东风恶。
对空山、寂寂杜鹃啼，梨花落。
伤别恨，闲情作。
十载事，惊如昨。
向花前月下，共谁行乐。
飞盖低迷南苑路，湔裙怅望东城约。
但老来、憔悴惜春心，年年觉。
 >> 
词牌介绍


rhythmic: 燕山亭
author: 毛并
content:
暖霭辉迟，雨过夜来，帘外春风徐转。
霞散锦舒，密映窥，亭亭万枝开遍。
一笑嫣然，犹记有、画图曾见。
无伴。
初睡起，昭阳弄妆日晚。
长是相趁佳期，有寻旧流莺，贪新双燕。
惆怅共谁，细绕花阴，空怀紫箫凄怨。
银烛光中，且更待、夜深重看。
留恋。
愁酒醒、霏千片。


rhythmic: 调笑・调笑令
author: 洪适
content:
南海。
繁华最。
城郭山川雄岭外。
遗踪嘉话垂千载。
竹帛班班俱在。
元戎好古新声改。
调笑花前分队。
高会。
尊对。
笑眼茸茸回盼睐。
蹋筵低唱眉弯黛。
翔凤惊鸾多态。
清风不用一钱买。
醉客何妨倒载。


rhythmic: 调笑・调笑令
author: 洪适
content:
渔父饮时花作荫。
羹鱼煮蟹无它品。
世代太平除酒禁。
渔父饮。
绿蓑藉地胜如锦。
渔父醉时收钓饵。
鱼梁晒翅闲乌鬼。
白浪撼船眠不起。
渔父醉。
滩声无尽清双耳。
渔父醒时清夜永。
澄澜过尽征鸿影。
略略风来舴艋。
渔父醒。
月高露下衣裳冷。
渔父笑时莺未老。
提鱼入市归来早。
一叶浮家生计了。
渔父笑。
笑中起舞渔家傲。


rhythmic: 望海潮
author: 洪适
content:
重溟倒影，五芝含笑，神仙今古台州。
山拥黄堂，烟披画戟，双岩瑞气长浮。
前事记鳌头。
有百年台榭，千室嬉游。
墨宝凄凉，风凌雨蠹尽悠悠。
规恢共仰贤侯。
当政成五月，景对三秋。
飞栋干云，虚檐受露，放怀不减南楼。
宾燕奉觥筹。
妙绮笺琼藻，声度歌喉。
只恐棠阴成後，趣去侍凝旒。
 >> 
词牌介绍


rhythmic: 选冠子
author: 洪适
content:
雨脚报晴，云容成瑞，夜雪萦盈连昼。
千岩曳缟，万瓦堆琼，稍稍冷侵怀袖。
鹤氅神仙，兔园宾客，高会坐移清漏。
想灞陵桥畔，苦吟缓辔，耸肩寒瘦。
向此际、色映堂阴，香传梅影，寒力更欺尊酒。
左符词伯，蛮笺巧思，不道起风飞柳。
舞态弓弯，一声低唱，蛾笑绿分烟岫。
任杯行潋滟，为公沈醉，莫教停手。


rhythmic: 醉蓬莱
author: 洪适
content:
正中秋初过，重阳相近，金茎多露。
玉燕开祥，喜气浮庭户。
览凤千峰，骖鸾八桂，未展青云步。
碧玉边，红莲池上，羽仙旁午。
少日声名，珠玑黼黻，晔煜分符，喧轰持斧。
带缓裘轻，足远人襦裤。
唇注樱桃，腰欺杨柳，歌舞新蛮素。
满酌金船，寿公千岁，东台西府。


rhythmic: 满庭芳
author: 洪适
content:
昴宿光芒，德星家世，当时飞舞华旗。
风清玉宇，珠露缀瑶枝。
八桂苍苍耸壑，问椿木、同数秋期。
黄堂上，油幢转影，美酒注金卮。
英躔，名誉早，青箱传学，黄绢辞。
说江东治行，召杜肩齐。
畏爱双行五管，收绣斧、却把旌麾。
欢声沸，明年此日，公在凤凰池。
 >> 
词牌介绍


rhythmic: 千秋岁
author: 洪适
content:
颜朱鬓绿。
天与穰穰福。
旄钺贵，崇汤沐。
华轩鱼映锦，紫诰鸾回幅。
为寿处，玻璃凿落斟。
瑞雾蟠华屋。
露秋兰馥。
香篆起，歌裾簇。
衣斑丹穴凤，色润东床玉。
鸾共鹤，年年来听神仙曲。
 >> 
词牌介绍


rhythmic: 满江红
author: 洪适
content:
暮雨萧萧，飞败叶、增添秋色。
登高会、痴风吹散，山居佳客。
人世难逢开口笑，老来便觉流年迫。
到如今、黄菊满园开，无人摘。
珠履凑，铢衣窄。
萦翠袖，催牙拍。
索松儿添半，战酣相吓。
橘绿橙黄时节好，舞停歌罢门墙隔。
酒醒时、枕上一声鸡，东方白。
 >> 
词牌介绍


rhythmic: 满江红
author: 洪适
content:
累月愁霖，知今夕、是何天色。
秋老矣、芙蓉遮道，黄花留客。
长有霜螯来左右，谁言枥马能煎迫。
眄高穹、重叠起顽云，星难摘。
罗绮盛，轩窗窄。
心已醉，肩须拍。
更十分行酒，再三相吓。
凤诏十行归路近，桂华千里明年隔。
趁闲时、楼上共凝眸，芦花白。
 >> 
词牌介绍


rhythmic: 满江红
author: 洪适
content:
春色匆匆，三分过、二分光景。
吾老矣，坡轮西下，可堪弄影。
曲水流觞时节好，茂林修竹池台永。
望前村、绿柳荫茅檐，云封岭。
蜂蝶闹，烟花整。
百年梦，如俄顷。
这回头陈迹，漫劳深省。
吹竹弹丝谁不爱，焚琴煮鹤人何肯。
尽三觥、歌罢酒来时，风吹醒。
 >> 
词牌介绍


rhythmic: 满江红
author: 洪适
content:
雨过春深，溪水涨、绿波溶溢。
年年是、杨花吹絮，草茵凝碧。
驹隙光阴身易老，槐安梦幻醒难觅。
算六分、春色五分休，才留一。
雁鹜静，文书毕。
尘外趣，壶中日。
喜兰亭修禊，郊出。
合璧连珠同啸咏，怒猊渴骥尤清逸。
酒酣时、梁上暗尘飞，无痕迹。
 >> 
词牌介绍


rhythmic: 满江红
author: 洪适
content:
衰老贪春，春又老、尊交溢。
凝目处、清漪拍岸，四山堆碧。
白也论文情最厚，维摩示病心难觅。
到盘洲、车骑太匆匆，觞浮一。
春再见，官期毕。
归路近，长安日。
奉清时明诏，迭回更出。
上殿风霜生颊齿，元龟献替图无逸。
记而今、杖策过溪桥，留行迹。
 >> 
词牌介绍


rhythmic: 满江红
author: 洪适
content:
燕寝香凝，官事了、诗情充溢。
归後院、花容争媚，柳眉添碧。
老子胡床常自叹，轻裾长袖从何觅。
探城楼、此际夜如何，更筹一。
人已老，春将毕。
临曲水，才旬日。
快朝来雨过，鱼儿争出。
淡酒一杯空酩酊，黄堂千骑真安逸。
问朱、何日到丘园，联綦迹。
 >> 
词牌介绍


rhythmic: 满江红
author: 洪适
content:
百计留春，春不住、愁怀填溢。
争如对、宝梳压鬓，翠环铺碧。
紫绶金章都是梦，云庐花坞如何觅。
劝金杯、浅笑傍宾筵，须均一。
前夜月，新离毕。
收雨，呈红日。
荷主人情厚，五云齐出。
一颗樱桃天付与，数声水调人飘逸。
叹荒园、三月百花残，无踪迹。
 >> 
词牌介绍


rhythmic: 满庭芳
author: 洪适
content:
华发苍头，年年更变，白雪轻犯双眉。
六旬过四，七十古来稀。
问柳寻花兴懒，拈筇杖、闲绕园池。
尊中有，青州从事，无意唤琼彝。
人生，何处乐，楼台院落，吹竹弹丝。
奈壮怀销铄，病费医治。
漫道琴弦绿绮，游鱼听、山水谁知。
盘洲怨，盟鸥闲阔，痍鹤立新碑。
 >> 
词牌介绍


rhythmic: 满庭芳
author: 洪适
content:
风搅花间，雨悭柳下，人人懒拂愁眉。
年荒省事，投辖井中稀。
架上舞衣尘积，弦索断、筝雁差池。
南柯梦，转头陈迹，饥鼠穴空彝。
新年，官事少，秋蛇春蚓，重叠乌丝。
更出奇花判，百病都治。
报道行厨办也，乌鹊喜、龟鹤前知。
更书近，行浸远，长对去思碑。
 >> 
词牌介绍


rhythmic: 满庭芳
author: 洪适
content:
酒销愁，逢场作戏，何曾择地伸眉。
诗筒来往，如我与君稀。
喜得青春有闰，添日月、款曲临池。
洲盘有，山肴野蔌，安用设鸡彝。
老来，空自笑，一头梳雪，两鬓吹丝。
便常逢社饮，聋不堪治。
曾就新年真率，花神报、蜂蝶皆知。
东风恶，江梅欲尽，荐福莫轰碑。
 >> 
词牌介绍


rhythmic: 满庭芳
author: 洪适
content:
柳径花台，熙熙春动，游人珥堕簪遗。
枯藤到处，绿刺惹冠衣。
雪後园林更好，琼作佩、香满横枝。
巡檐久，留连一笑，不管午阴移。
盘洲，今雅集，皇华飞盖，挥麈迟迟。
觉龟鱼增价，草木生辉。
梁上不教尘落，谈文字、酒散星稀。
明年好，玉津随驾，回首记襟期。
 >> 
词牌介绍


rhythmic: 满庭芳
author: 洪适
content:
同病相怜，冻吟谁伴，漫怀举案齐眉。
槐安梦境，一笑自来稀。
未到斜川见雪，春欲半、尚压铜池。
今思古，拊盆击筑，虿鼎闲夔彝。
何时。
天意解，并游花坞，旋扫蛛丝。
对壶中闲日，冗牍休治。
四坐同盟情话，飞玉麈、万事多知。
杯盘省，浅斟随意，真率视前碑。
 >> 
词牌介绍


rhythmic: 满庭芳
author: 洪适
content:
蝴蝶梦魂，芭蕉身世，几人得到庞眉。
十分如意，天赋古今稀。
昼日猥叨三接，摩鹏翼、曾化鲲池。
槐阴下，深惭房魏，那敢作封彝。
雁行，争接翅，北门矩烛，西掖纶丝。
幸归来半世，园路先治。
渔唱樵歌不到，莺燕语、何畏人知。
编花史，修篁千亩，封植具穹碑。
 >> 
词牌介绍


rhythmic: 满庭芳
author: 洪适
content:
春入花畦，雪迷筠坞，柳梢未肯低眉。
泥深路滑，车马往来稀。
平地琼琚盈尺，冰冻解、檐水如池。
皇华喜，增添泉货，不铸尚方彝。
光阴，驹过隙，髭髯如戟，容易成丝。
把诗盟长讲，酒病休治。
两两垂螺舞彻，藏羌管、人已潜知。
樯乌转，钱流地上，褒诏便刊碑。
 >> 
词牌介绍


rhythmic: 满庭芳
author: 洪适
content:
当国无功，归田有分，四山浓抹烟眉。
春云多变，清昼惠风稀。
欲踵兰亭故事，溪水涨、簪盍鹅池。
临修竹，一觞一咏，考古到辛彝。
当时。
龙衮侧，亲闻胪句，天语如丝。
谩三年博士，局冗争治。
底事绣衣留滞，青天瑞、奴隶皆知。
迎归诏，鸾台凤阁，名记壁间碑。
 >> 
词牌介绍


rhythmic: 满庭芳
author: 洪适
content:
草阁烟横，花蹊雨润，伤春谁画鸦眉。
药囊未减，尊酒自然稀。
堪叹云和挂壁，弦半绝、鼠啮龙池。
投壶罢，凭阑玩古，罗列父丁彝。
龟巢，添绿皱，残梅片片，新柳丝丝。
恨风狂折竹，鹤病谁治。
自信年衰景短，甘冷淡、应也天知。
埙篪奏，清歌醉墨，一一上圭碑。
 >> 
词牌介绍


rhythmic: 满庭芳
author: 洪适
content:
雨洗花林，春回柳岸，窗间列岫横眉。
老来光景，生怕聚谈稀。
何事扁舟西去，收杖屦、契阔鱼池。
流觞近，诗筒暂歇，焉用虎文彝。
良辰，怀旧事，海棠花下，笑摘垂丝。
叹五年一别，万病难治。
几处绣衣尘迹，歌舞地、乌鹊曾知。
君今去，珠帘暮卷，山雨拂崇碑。
 >> 
词牌介绍


rhythmic: 满庭芳
author: 洪适
content:
旧日盘洲，藏钩卜夜，松儿笑拣双眉。
老人好静，此乐数年稀。
尚记乘舟西溯，楼卷雪、曾到雷池。
今非惜，畏寒闭户，弃掷夏商彝。
入春，逾两月，轻烟非雾，细雨如丝。
任风颓花架，不惮装治。
想得醉吟滕阁，家园事、争解详知。
归来好，猿惊鹤怨，孤负辋川碑。
 >> 
词牌介绍


rhythmic: 六州歌头
author: 洪适
content:
严更永，今夕是何年。
玉衡正，钩陈灿，天字起祥烟。
协风应、江海安澜。
重规仍叠矩，圣主乘乾。
尧授舜、盛事光前。
称寿玉卮边。
三年亲祀，一阳回律，八乡承宇，觚陛紫为坛。
仰天颜。
斋居寂，诚心肃，礼容专。
存锺石，约舆卫，五辂不求全。
听金钥、虎旅无眠。
俨千官。
须期显。
相嘉笾。
一人俭德动天渊。
费减大农钱。
神示格，宗祧燕。
人民悦，祉福正绵绵。


rhythmic: 十二时・忆少年
author: 洪适
content:
庭有燎，叠鼓鸣鼍。
更问夜如何。
信星彪列，天象森罗。
虞旦宫毕，觞清庙，浆柘尊牺继猗那。
嘉颂可同科。
卮圣万肩摩。
饬躬三宿，泰缛仪多。
丘泽合，岳渎从曦娥。
神光烛、云车风马，芝作盖，玉为珂。
奉成礼，燔柴竣事，休嘉砰，隐丹阙，湛恩波。
共愿乾坤祉，边鄙投戈。
覆盂连瀚海，洗甲挽天河。
欣欣喜色，长遇六龙过。
奏云和。
三春荐嘉禾。


rhythmic: 奉礼歌
author: 洪适
content:
吹葭缇龠气潜分。
云采宜书壤效珍。
长日至，一阳新。
四时玉烛和匀。
物欣欣。
造化转洪钧。
郊之祭，孤竹管，六变舞云门。
自古严。
牺牲具，粢盛洁，豆笾陈。
衮龙陟降，币玉纷纶。
彻高阍。
灵之，神哉沛，排历昆仑。
九歌毕，盈郊瞻燎，斗转参横将旦，天开地辟如春。
清跸移轮。
阗然鼓吹相闻。
祥云。
欢胪八陛，厘逆三神。
圣矣吾君。
华封祝、慈宫万寿，椒掖多男，六合同文。


rhythmic: 降仙台
author: 洪适
content:
漏残柝静鸡声远，到高燎。
入层霄。
云裘蟠瑞霭，天步下嘉坛，旗旆飘摇。
黄麾列仗貔貅整，气压江潮。
导前从後盛官僚。
玉佩间金貂。
望扶桑，日渐高。
阴霾霜雪，底处不潜消。
辇路祥飙。
披拂绛纱袍。
云间瑞阙仰。
播春泽、喜浃黎苗。
礼成大庆，鳌三、受昕朝。


rhythmic: 满江红
author: 韩元吉
content:
梅欲开时，君欲去、花谁同折。
应怅望、江津千树，晚烟明雪。
花似故人相见好，人如塞雁多离别。
待留君、重看水边花，花边月。
台城路，山如阙。
追往事，伤时节。
但春风春雨，古人愁绝。
多少扬州诗兴在，直须清梦翻胡蝶。
问他年、谁记饮中仙，花应说。
 >> 
词牌介绍


rhythmic: 满江红
author: 韩元吉
content:
寂寞山城，春已半、好花都折。
无奈向、阴晴不定，冷烟寒食。
莫问花残风又雨，且须烂醉酬春色。
叹使君、华发又重来，人应识。
丹井畔，山桥侧。
空翠里，烟如织。
便直教马上，醉巾沾湿。
丞相车茵端未惜，孟公好客聊无客。
算明年、溪路海棠开，还应忆。
 >> 
词牌介绍


rhythmic: 满江红
author: 韩元吉
content:
江绕层城，重楼迥、依然山色。
□□有、佳人犹记，旧家离别。
把酒只如当日醉，挥毫剩欠尊前客。
算平林、有恨寄伤心，烟如织。
湖平树，花连陌。
风景是，光阴易。
叹新声浑在，断云难觅。
暮雨不成巫峡梦，数峰还认湘波瑟。
但与君、同看小槽红，真珠滴。
 >> 
词牌介绍


rhythmic: 水调歌头
author: 韩元吉
content:
世事不须问，我老但宜仙。
南溪一曲，独对苍翠与孱颜。
月白风清长夏。
醉里相逢林下。
欲辩已忘言。
无客问生死，有竹报平安。
少年期，功名事，觅燕然。
如今憔悴，萧萧华发抱尘编。
万里蓬莱归路。
一醉瑶台风露。
因酒得天全。
笑指云阶梦，今夕是何年。
 >> 
词牌介绍


rhythmic: 水调歌头
author: 韩元吉
content:
江路晓来雨，残暑夜全消。
人言天上今夕，飞鹊渐成桥。
杳杳云车何处。
脉脉红蕖香度。
瓜果趁良宵。
推枕断虹卷，抚槛白鱼跳。
无湖客，临风露，倚兰苕。
云涛四起，极目人世有烟霄。
我送君舟西渡。
君望我帆南浦。
明日恨迢迢。
且醉吴淞月，重听浙江潮。
 >> 
词牌介绍


rhythmic: 水调歌头
author: 韩元吉
content:
明月照多景，一话九经年。
故人何在，依约蜀道倚青天。
豪气如今谁在。
剩对岷峨山水。
落纸起云烟。
应有阳台女，来寿隐中仙。
相如赋，王褒颂，子云玄。
兰台麟阁，早晚飞诏下甘泉。
梦绕神州归路。
却趁鸡鸣起舞。
馀事勒燕然。
白首待君老，同泛五湖船。
 >> 
词牌介绍


rhythmic: 水调歌头
author: 韩元吉
content:
潋潋桂华满，摇落楚江秋。
去年今夜，相望千里一扁舟。
满目都门风露。
离别凄凉几度。
霜雪渐盈头。
山水最佳处，常恨不同游。
少年约，谈笑事，取封侯。
田园归晚，休问适不用吾谋。
身外功名何处。
屈指如今老去。
无梦到金瓯。
剩买五湖月，吹笛下沧洲。
 >> 
词牌介绍


rhythmic: 水调歌头
author: 韩元吉
content:
今日俄重九，莫负菊花开。
试寻高处，携手蹑屐上崔嵬。
放目苍岩千仞。
云护晓霜成阵。
知我与君来。
古寺倚修竹，飞槛绝纤埃。
笑谈间，风满座，酒盈杯。
仙人跨海，休问随处是蓬莱。
落日平原西望。
鼓角秋深悲壮。
戏马但荒台。
细把茱萸看，一醉且徘徊。
 >> 
词牌介绍


rhythmic: 水调歌头
author: 韩元吉
content:
泽国又秋晚，天际有飞鸿。
中原何在，极目千里暮云重。
今古长干桥下，遗恨都随流水，西去几时东。
斜日动歌管，萸菊舞西风。
江南岸，淮南渡，草连空。
石城潮落，寂寞烟树锁离宫。
且斗尊前酒美，莫问楼头佳丽，往事有无中。
却笑东山老，拥鼻与谁同。
 >> 
词牌介绍


rhythmic: 水调歌头
author: 韩元吉
content:
落日澹芳草，烟际一鸥浮。
西湖好处，君去千里为谁留。
坐想敬亭山下，竹映一溪寒水，飞盖共追游。
况有尊前客，相对两诗流。
笑谈间，风满座，气横秋。
平生壮志，长啸起舞看吴钩。
红白山花开谢，半醉半醒时节，春去子规愁。
梦绕水西寺，回首谢公楼。
 >> 
词牌介绍


rhythmic: 醉蓬莱
author: 韩元吉
content:
听清歌初转，翠岭云横，乍飞还驻。
水落秋明，正千岩呈露。
况有宾朋，飘然才调，尽凌空鹭。
步绕西畴，同寻南涧，郊原新雨。
好客声名，郑庄风韵，松菊栽成，故侯瓜圃。
燕去鸿来，笑人生离聚。
老子偷闲，爱君三径，共一尊芳醑。
待约梅仙，他年丹就，骑鲸飞去。


rhythmic: 念奴娇
author: 韩元吉
content:
去年秋半，正都门结束，相将离别。
潋潋双溪新雁过，重见当时明月。
步转高楼，凄凉看镜，绿鬓纷成雪。
晚晴烟树，傍人飞下洪叶。
还记江浦潮生，云涛天际，涌金波一色。
千里相望浑似梦，极目空山围碧。
醉拍朱阑，满簪丹桂，细与娥说。
倚风孤啸，恍然身在瑶阙。
 >> 
词牌介绍


rhythmic: 念奴娇
author: 韩元吉
content:
定交最早，叹西津几度，匆匆论别。
世事浮云山万变，只有沧江横月。
长忆追随，湖山好处，醉帽风雪。
竹阴花径，兴来题尽桐叶。
谁忆此地相逢，鬓毛君未白，眉添黄色。
屈指烟霄归诏近，路入龙楼金碧。
千载功名，一尊欢笑，会作他年说。
倚天长剑，夜寒光透银阙。
 >> 
词牌介绍


rhythmic: 念奴娇
author: 韩元吉
content:
湖山泥影，弄晴丝、目送天涯鸿鹄。
春水移船花似雾，醉里题诗刻烛。
离别经年，相逢犹健，底恨光阴速。
壮怀浑在，浩然起舞相属。
长记入洛声名，风流觞咏，有兰亭修竹。
绝唱人间知不知，零落金貂谁续。
北固烟锺，西州雪岸，且共杯中绿。
紫台青琐，看君归上群玉。
 >> 
词牌介绍


rhythmic: 念奴娇
author: 韩元吉
content:
春来离思，正楼台灯火、香凝金戟。
扬子江头嘶骑拥，杨柳花飞留客。
枚乘声名，谪仙风韵，更赋长相忆。
酒阑相顾，起看月堕寒壁。
尊前谁唱新词，平林真有恨、寒烟如织。
燕雁横空梅蕊乱，醉里隔江闻笛。
白发逢春，湖山好在，一笑千金直。
待君归诏，买船重话畴昔。
 >> 
词牌介绍


rhythmic: 水龙吟
author: 韩元吉
content:
乱山深处逢春，断魂更入桃源路。
双双翠羽，溅溅流水，香雾。
花里莺啼，水边人去，落红无数。
恨刘郎鬓点，星星华发，空回首、伤春暮。
寂寞云间洞户。
问当年、佳期何处。
虹桥望断，琼楼深锁，如今谁住。
绿满千岩，浣衣石上，倚风凝伫。
料多情好在，也应笑我，却匆匆去。
 >> 
词牌介绍


rhythmic: 水龙吟
author: 韩元吉
content:
五溪深锁烟霞，定知不是人间世。
轩然九老，排云一笑，苍颜相对。
星斗垂空，月华随步，酒醒无寐。
□广寒已近，嫦娥起舞，天风动、摇丹桂。
极目层霄如洗。
正千岩、棱棱霜气。
飞泉半落，苍崖百仞，珠翻玉碎。
金衲松成，葛洪丹就，如今千载。
叹谪仙诗在，骑驴未远，且留君醉。
 >> 
词牌介绍


rhythmic: 瑞鹤仙
author: 韩元吉
content:
西风吹暮雨。
正碧树凉生，送君南浦。
蝉声带残暑。
满高林斜照，暝烟横渚。
故乡路阻。
更秋入、江城雁渡。
怅天涯、几许闲愁，对酒共成羁旅。
休问功名何在，绿鬓吴霜，素衣尘土。
离觞缓举。
收玉箸，听金缕。
叹凌云才调，乌丝阑上，省把清诗漫与。
见洛阳、年少交游，倩君寄语。
 >> 
词牌介绍


rhythmic: 薄幸
author: 韩元吉
content:
送君南浦。
对烟柳、青青万缕。
更满眼、残红吹尽，叶底黄鹂自语。
甚动人、多少离情，楼头水阔山无数。
记竹里题诗，花边载酒，魂断江干春暮。
都莫问、功名事，白发渐、星星如许。
任鸡鸣起舞，乡关何在，凭高目尽孤鸿去。
漫留君住。
趁酴香暖，持杯且醉瑶台露。
相思记取，愁绝西窗夜雨。
 >> 
词牌介绍


rhythmic: 水龙吟
author: 韩元吉
content:
雨馀叠浮空，望中秀色仙都是。
洞天未锁，人间春老，玉妃曾坠。
锦瑟繁弦，凤箫清响，九霄歌吹。
问分香旧事，刘郎去後，知谁伴、风前醉。
回首暝烟千里。
但纷纷、落红如泪。
多情易老，青鸾何许，诗成谁寄。
斗转参横，半帘花影，一溪寒水。
怅飞凫路杳，行云梦断，有三峰翠。
 >> 
词牌介绍


rhythmic: 永遇乐
author: 韩元吉
content:
池馆春归，帘栊昼静，清漏移箭。
山下孤城，水边翠竹，声千转。
记得年时，绮窗人去，尚有唾茸遗线。
照珠筵、歌檀舞扇，寂寞旧家排遍。
青云赋客，多情多病，西掖桐阴满院。
飞絮随风，马头月在，翡翠帷空卷。
平湖烟远，斜桥雨暗，欲寄短书双燕。
算犹忆、兰房画烛，醉时共翦。
 >> 
词牌介绍


rhythmic: 六州歌头
author: 韩元吉
content:
东风著意。
先上小桃枝。
红粉腻。
娇如醉。
倚朱扉。
记年时。
隐映新妆，面临水岸。
春将半。
云日暖。
斜桥转。
夹城西。
草软莎平跋马，垂杨渡、玉勒争嘶。
认蛾眉凝笑，脸薄拂燕支。
绣户曾窥。
恨依依。
共携手处。
香如雾。
红随步。
怨春迟。
消瘦损。
凭谁问。
只花知。
泪空垂。
旧日堂前燕，和烟雨，又双飞。
人自老。
春长好。
梦佳期。
前度刘郎，几许风流地，花也应悲。
但茫茫暮霭，目断武陵溪。
往事难追。


rhythmic: 水龙吟
author: 韩元吉
content:
南风五月江波，使君莫袖平戎手。
燕然未勒，渡沪声在，宸衷怀旧。
卧占湖山，楼横百尺，诗成千首。
正菖蒲叶老，芙蕖香嫩，高门瑞、人知否。
凉夜光躔牛斗。
梦初回、长庚如昼。
明年看取，锋旗南下，六骡西走。
功画凌烟，万钉宝带，百壶清酒。
便留公剩馥，蟠桃分我，作归来寿。
 >> 
词牌介绍


rhythmic: 蓦山溪
author: 韩元吉
content:
双龙古洞，领略千岩秀。
福地有真仙，来一试、调元□手。
青春绿野，月转最高峰，星斗润，柳海新，五夜收灯後。
诏飞天上，人倚经纶旧。
重入辅升平，更赢得、千龄眉寿。
功成未晚，归伴赤松游，金印重，羽衣轻，会见丹砂就。
 >> 
词牌介绍


rhythmic: 瑞鹤仙
author: 韩元吉
content:
好山横翠幕。
更一水流烟，嫩阴成幄。
薰风转林薄。
笑劳生底事，漫嗟离索。
霞觞细酌。
尽流年、青镜易觉。
算芙蓉、玉井香翻，不减旧阶红药。
寂寞。
早玄空老，问字人稀，也胜投阁。
骑鲸後约。
追汗漫，记寥廓。
便风帆高挂，云涛千里，谁道蓬壶水弱。
任蟠桃、满路千花，自开自落。
 >> 
词牌介绍


rhythmic: 酹江月・念奴娇
author: 黄宰
content:
三光五岳，孕乾坤英彩，非金非玉。
赫赫岩岩真相种，来驾横空仙鹄。
十万儿童，和丰堂下，齐指梅山祝。
黑头难老，岁寒苍桧修竹。
须信自家有传，中庸一卷，是长生真。
借问洛阳归去後，几度桃开桃熟。
十九年间，梦回天上，再见棠阴绿。
相将促觐，已闻沙路新筑。


rhythmic: 念奴娇
author: 朱淑真
content:
冬晴无雪。
是天心未肯，化工非拙。
不放玉花飞堕地，留在广寒宫阙。
云欲同时，霰将集处，红日三竿揭。
六花翦就，不知何处施设。
应念陇首寒梅，花开无伴，对景真愁绝。
待出和羹金鼎手，为把玉盐飘撒。
沟壑皆平，乾坤如画，更吐冰轮洁。
梁园燕客，夜明不怕灯灭。
 >> 
词牌介绍


rhythmic: 念奴娇
author: 朱淑真
content:
鹅毛细翦，是琼珠密洒，一时堆积。
斜倚东风浑漫漫，顷刻也须盈尺。
玉作楼台，铅熔天地，不见遥岑碧。
佳人作戏，碎揉些子抛掷。
争奈好景难留，风雨，打碎光凝色。
总有十分轻妙态，谁似旧时怜惜。
担阁梁吟，寂寥楚舞，笑捏狮儿只。
梅花依旧，岁寒松竹三益。
 >> 
词牌介绍


rhythmic: 月华清
author: 朱淑真
content:
雪压庭春，香浮花月，揽衣还怯单薄。
枕裴回，又听一声乾鹊。
粉泪共、宿雨阑干，清梦与、寒云寂寞。
除却。
是江梅曾许，诗人吟作。
长恨晓风漂泊。
且莫遣香肌，瘦减如削。
深杏夭桃，端的为谁零落。
况天气、妆点清明，对美景、不妨行乐。
拌著。
向花时取，一杯独酌。


rhythmic: 烛影摇红
author: 张抡
content:
双阙中天，凤楼十二春寒浅。
去年元夜奉宸游，曾侍瑶池宴。
玉殿珠帘尽卷。
拥群仙、蓬壶阆苑。
五云深处，万烛光中，揭天丝管。
驰隙流年，恍如一瞬星霜换。
今宵谁念泣孤臣，回首长安远。
可是尘缘未断。
谩惆怅、华胥梦短。
满怀幽恨，数点寒灯，几声归雁。
 >> 
词牌介绍


rhythmic: 壶中天慢・念奴娇
author: 张抡
content:
洞天深处赏娇红，轻玉高张云幕。
国艳天香相竞秀，琼苑风光如昨。
露洗妖妍，风传馥郁，云雨巫山约。
春浓如酒，五云台榭楼阁。
圣代道洽功成，一尘不动，四境无鸣柝。
屡有丰年天助顺，基业增隆山岳。
两世明君，千秋万岁，永享升平乐。
东皇呈瑞，更无一片花落。


rhythmic: 水调歌头
author: 侯置
content:
晓雾散晴渚，秋色满湘山。
青鞋黄帽，与名士共跻攀。
窈窕深林幽谷，诘曲危亭飞观，俯首视尘寰。
长啸望天末，馀响下云端。
白鹤去，荒井在，汲清寒。
醒然毛骨，浮丘招我御风还。
拂拭苍崖苔鲜，一写胸中豪气，渺渺洞庭宽。
山鬼善呵护，千载照层峦。
 >> 
词牌介绍


rhythmic: 水调歌头
author: 侯置
content:
凉吹送溪雨，落日散汀鸥。
暮天空阔无际，层绿蛾浮。
上印初辞藩寄，拂袖欣还故里，归骑及中秋。
倚杖饱山阁，回首翠微楼。
一区宅，千里客，旧从游。
甘棠空有馀荫，谁解挽公留。
翰墨文章独步，富贵功名馀事，当代仰风流。
暂蜡登山屐，终作济川舟。
 >> 
词牌介绍


rhythmic: 水调歌头
author: 侯置
content:
湘水照秋碧，衡岳际天高。
绣衣玉节，清晓欢颂拥旌旄。
本是紫庭梁栋，暂借云台耳目，驿传小游遨。
五管与三楚，爱胜春醪。
扫材枪，苏耄倪，载弓。
远民流恋，须信寰海待甄陶。
坐享龟龄鹤算，稳佩金鱼玉带，常近赭黄袍。
岁岁秋月底，沈醉紫檀槽。
 >> 
词牌介绍


rhythmic: 水调歌头
author: 侯置
content:
天地孕冲气，霜雪实嘉平。
粹然经世材具，应为圣时生。
妙处为仁受用。
颠倒纵横无壅。
一笑泮春冰。
袖手无一语，四海已倾情。
紫岩老，游戏事，悟诚明。
当年夷夏高仰，玉振更金声。
家有渊骞高第。
可但闻诗闻礼。
衣钵要相承。
周绚馀彩，商鼎味新羹。
 >> 
词牌介绍


rhythmic: 瑞鹤仙
author: 侯置
content:
楚山无际碧。
湛一溪晴绿，四郊寒色。
霜华弄初日。
看玉明遥草，金铺平碛。
天涯倦翼。
更何堪、临岐送客。
念飞蓬、断梗无踪，把酒後期难觅。
愁寂。
梅花憔悴，茅舍萧疏，倍添凄恻。
维舟岸侧。
留君饮，醉休惜。
想柯山春晚，还家应对，菊老松坚旧宅。
叹宦游、索寞情怀，甚时去得。
 >> 
词牌介绍


rhythmic: 瑞鹤仙
author: 侯置
content:
溥天氛廓。
看庆绵鸿祚，勋昭麟阁。
蕃宣换符钥。
占西南襟带，遍□油幕。
湘流绕郭。
蔼一城、和气雾薄。
听嘈嘈、比屋欢声，共说吏闲民乐。
遥想芗霏凫暖，翠拥屏深，晓风传乐。
琼腴缓酌。
花阴淡，柳丝弱。
任松凋鹤瘦，莲龟老，丹颊常如旧渥。
趁天申、去押西班，奉觞御幄。
 >> 
词牌介绍


rhythmic: 瑞鹤仙
author: 侯置
content:
春风无检束。
放倡条冶叶，恣情丹绿。
□莺喧燕宿。
似东邻北里，都无贞淑。
高情恨蹙。
欢何时、重见桂菊。
又谁知、天上黄姑，扫尽晚春馀俗。
幽独。
铅华不御，翡翠帷深，郁金裙蔌。
长眉了目。
嫣然态，倚修竹。
纵青门瓜美，江陵橘老，怎比无穷剩馥。
最难禁、扇底横枝，恼人睡足。
 >> 
词牌介绍


rhythmic: 满江红
author: 侯置
content:
天阔江南，秋未老、空江澄碧。
江外月、飞来千丈，水天同色。
万屋覆银清不寐，一城踏雪寒无迹。
况楚风、连陌竞张灯，如元夕。
山獠静，棠阴寂。
秋稼盛，香醪直。
听子城吹角，青楼横笛。
君不见、苏仙翻醉墨，一篇水调锵金石。
念良辰美景赏心时，诚难得。
 >> 
词牌介绍


rhythmic: 满江红
author: 侯置
content:
困顿春眠，无情思、梦魂飘泊。
檐外雨、霏霏冉冉，乍睛还落。
山黛四围频入眼，柳丝一缕低萦阁。
念沈郎、多感更伤春，腰如削。
风入户，香穿箔。
花似旧，人非昨。
任游蜂双燕，经营拂掠。
海阔锦鱼传不到，洞深紫凤期难约。
谩彩笺、牙管倚西窗，题红叶。
 >> 
词牌介绍


rhythmic: 满江红
author: 侯置
content:
重到西湖，春拆信、露花酥滴。
倚危栏、湖山佳处，短屏著色。
拟泛一舟苍莽岸，恐伤万里羁游客。
赖款门、修竹有高人，留狂迹。
倾盖意，真相得。
诗句里，曾相识。
看戛然飞动，笔端金石。
照眼光浮琼液满，断肠翠拥宫靴窄。
问多情、还肯借青鸾，通消息。
 >> 
词牌介绍


rhythmic: 满江红
author: 侯置
content:
老矣何堪，随处是、春衫酒滴。
醉狂时、一挥千字，贝光玉色。
失意险为湘岸鬼，浩歌又作长安客。
且乘流、除却五侯门，无车迹。
惊人句，天外得。
医国手，尘中识。
问鼎槐何似，卧云石。
梦里略无轩冕念，眼前岂是江湖窄。
拚蝇头、蜗角去来休，休姑息。
 >> 
词牌介绍


rhythmic: 满江红
author: 侯置
content:
甚矣吾衰，徒是苦、饥肠为孽。
嗟寸禄、区区留恋，形疲心竭。
江海一生真可羡，尘埃永昼何堪说。
似钝刀、终岁斫空山，宁无缺。
拚放浪，休豪杰。
秋水涨，归期决。
尽凫长鹤短，任渠分别。
芒夜寻溪上酒，葛巾晓挂松间月。
向丹霄、传语旧交游，慵非拙。
 >> 
词牌介绍


rhythmic: 水龙吟
author: 侯置
content:
夜来霜拂帘旌，淡云丽日开清晓。
香猊金暖，冰壶玉嫩，佳辰寒早。
橘绿橙黄，袖红裙翠，一堂欢笑。
正梅妃月姊，雪肌粉面，争妆点、潇湘好。
莫惜芳尊屡倒。
拥群仙、醉游蓬岛。
东床俊选，南溟归信，一时俱到。
鬓影摇春，命书纡锦，子孙环绕。
看他时归去，飞觞石涧，侍甘泉老。
 >> 
词牌介绍


rhythmic: 多丽
author: 侯置
content:
帝城春，玉堂深处飞烟。
想圣人、恩隆内职，左押赐传宣。
彩衣明、瑶觞膝下，花昼永、锦瑟尊前。
富贵从来，功名馀事，鼎彝勒遍笔如椽。
向中禁、琐窗偷觑，王母语当年。
清平世，衣冠是谁，三世甘泉。
记年时、翘才献寿，小诗曾苔笺。
望三槐、云霞交映，照五彩、衮绣相鲜。
当日非谀，如今方信，门人称颂是师言。
况自有、两宫眷，卜梦亦徒然。
看指日，鼎新化炉，一气陶甄。
 >> 
词牌介绍


rhythmic: 念奴娇
author: 侯置
content:
沧浪万顷，厌尘缨、手掬清流频洗。
落日孤云烟渚净，鸥没澄波心里。
一舸横秋，两桡开浪，霜竹醒烦耳。
萧萧风露，梦回月照船尾。
须信闲少忙多，壶觞并赋咏，莫辜云水。
乘兴前溪溪转□，隐约归帆天际。
红蓼丹枫，黄芦白竹，总胜春桃李。
浮丘何在，与君共跨琴鲤。
 >> 
词牌介绍


rhythmic: 念奴娇
author: 侯置
content:
竞春台榭，媚东风、迤逦繁红成簇。
方霁溪南帘绣卷，和气充盈华屋。
金暖香彝，玉鸣舞佩，春笋调丝竹。
乌衣宴会，远追王谢高躅。
籍甚四海声名，林泉活计，未许翁知足。
日日江边沙露静，人东来雕毂。
八锦行持，五禽游戏，已受长生。
衮衣蝉冕，最宜双鬓凝绿。
 >> 
词牌介绍


rhythmic: 念奴娇
author: 侯置
content:
衰翁憨甚，向尊前、手拈一枝寒玉。
想见梅台花更好，一片琼田栖绿。
短辔轻舆，大家同去，取酒偿馥。
元来春晚，万包空间黄竹。
休恨雪小云娇，出群风韵，已觉桃花俗。
羯鼓声高回笑脸，怎得天公来促。
江上风平，岭南人远，谁度单于曲。
明朝酒醒，但馀诗兴天北。
 >> 
词牌介绍


rhythmic: 风入松
author: 侯置
content:
少年心醉杜韦娘。
曾格外疏狂。
锦笺预约西湖上，共幽深、竹院松窗。
愁夜黛眉颦翠，惜归罗帕分香。
重来一梦觉黄梁。
空烟水微茫。
如今眼底无姚魏，记旧游、凝伫凄凉。
入扇柳风残酒，点衣花雨斜阳。
 >> 
词牌介绍


rhythmic: 风入松
author: 侯置
content:
东楼烟重暗山光。
春意堕微茫。
小红嫩绿匀如剪，黯无言、云渡澄江。
没处与人消遣，倚阑情寄斜阳。
共君今夜举清觞。
投老各殊方。
痴儿官事何时了，恨花时、潘鬓先霜。
唤取客帆聊住，将予同下潇湘。
 >> 
词牌介绍


rhythmic: 风入松
author: 侯置
content:
霏霏小雨恼春光。
烟水更弥茫。
昨宵把酒高歌处，任一声、鸡唱清江。
憔悴杏花如许，情怀应似东阳。
宿酲犹在莫传觞。
消闷苦无方。
几时玉杵蓝桥路，约云英、同捣玄霜。
冷落黄昏庭院，梦回家在三湘。
 >> 
词牌介绍


rhythmic: 遥天奉翠华引
author: 侯置
content:
雪消楼外山。
正秦淮、翠溢回澜。
香梢豆蔻，红轻犹怕春寒。
晓光浮画戟，卷绣帘、风暖玉钩间。
紫府仙人，花园羽帔星冠。
蓬莱阆苑，意倦游、常戏世间。
佩麟旧都，江左襦裤歌欢。
只恐催归觐，剩宴都、休诉酒杯宽。
明岁应看，钧容舞袖歌鬟。


rhythmic: 蓦山溪
author: 侯置
content:
玉麟春晚，绿遍甘棠荫。
可是惜花深，旋移得、翻阶红影。
朱帘卷处，如在古扬州，宝璎珞，玉盘盂，娇艳交相映。
蓬莱殿里，几样春风鬓。
生怕逐朝云，更罗幕、重重遮定。
多情绛蜡，常见醉时容，萦舞袖，蔌歌尘，莫负良宵永。
 >> 
词牌介绍


rhythmic: 凤皇台上忆吹箫・凤凰台上忆吹箫
author: 侯置
content:
玉管灰飞，云台珥笔，东君飚驭将还。
又正是、霜花□剪，梅粉初乾。
窈窕红窗髻影，添一线、组绣工间。
潇湘好，雪意尚遥，绿占群山。
应思少年壮气，贪游乐、追随玉勒雕鞍。
更化日舒长，赢得觅醉谋欢。
老去桑榆趁暖，任从教、潘鬓先斑。
犹狂在，挥翰快写春寒。


rhythmic: 凤皇台上忆吹箫・凤凰台上忆吹箫
author: 侯置
content:
尘暗双凫，菊明山径，何妨倦羽知还。
最好是，诗翁醉後，瓶罄乾。
一笑东风打耳，心无竞、远与春间。
时时地，觅伴访梅，寻胜登山。
清时俊材定用，看捧诏春郊，月露濡鞍。
况表识、买臣贵骨，琴瑟逾欢。
好向玉堂视草，金章映、莱子衣斑。
山人去，蕙帐夜雨空寒。


rhythmic: 凤皇台上忆吹箫・凤凰台上忆吹箫
author: 侯置
content:
浴雪精神，倚风情态，百端邀勒春还。
记旧隐、溪桥日暮，驿路泥乾。
曾伴先生蕙帐，香细细、粉瘦琼间。
伤牢落，一夜梦回，肠断家山。
空教映溪带月，供游客无情，折满雕鞍。
便忘了、明窗静几，笔研同欢。
莫向高楼喷笛，花似我、蓬鬓霜斑。
都休说，今夜倍觉清寒。


rhythmic: 凤皇台上忆吹箫・凤凰台上忆吹箫
author: 侯置
content:
浅染霓裳，轻匀汉额，巫山行雨方还。
最好是、肌香蜡莹，萼嫩红乾。
曾见金钟在列，钧天罢、笋都间。
妖饶似，晓镜乍开，绿沁眉山。
休夸瘦枝疏影，湘裙窄、一钩龙麝随鞍。
便更做、山人倦赏，畏冷无欢。
争奈冰瓯彩笔，题诗处、珠斓斑。
清宵永，相对莫放杯寒。


rhythmic: 新荷叶
author: 侯置
content:
柳幄飞绵，风池暖泛新萍。
燕垒泥香，玉麟堂外春深。
晴云丽日，花浓处、蜂蝶纷纷。
偿春一醉，管弦声里欢声。
况是清时，锦衣重到台城。
故国江山，向人依旧多情。
趁闲行乐，休辜负、冶叶繁英。
彤庭归觐，恁时难驻前旌。


rhythmic: 苏武慢
author: 侯置
content:
暗雨收梅，晴波摇柳，万顷水精宫冷。
桥森画栋，岸列红楼，两岸翠帘交映。
天上行舟，鉴中开户，人在蕊珠仙境。
况吟烟啸月，弹丝吹竹，太平歌咏。
人尽说、铜虎分贤，银潢储秀，巩固行都藩屏。
棠阴散暑，鼎篆凝香，永日一庭虚静。
红袖持觞，彩笺挥翰，适意酒豪诗俊。
看飞云丹诏，行沙金勒，待公归觐。


rhythmic: 醉蓬莱
author: 赵彦端
content:
向蓬莱云渺。
姑射山深，有春长好。
香满枝南，笑人间惊早。
试问寒柯，镂冰裁玉，费化工多少。
东阁诗成，西湖梦觉，几番清晓。
好是罗帏，麝温屏暖，却恨烟村，雨愁风恼。
一一清芬，为东君倾倒。
待得明年，翠阴青子，荫凤皇池沼。
更把阳和，从头付与，繁花芳草。


rhythmic: 满江红
author: 赵彦端
content:
千种繁春，春已去、翩然无迹。
谁信道、荼シ枝上，静中留得。
晓镜洗妆非粉白，晚衣弄舞馀衫碧。
粲宝钿、珠珥不胜持，浓阴夕。
金翦度，还堪惜。
霜蝶睡，无从觅。
知多少、好词清梦，酿成冰骨。
天女散花无酒圣，仙人种玉惭香德。
怅攀条、记得鬓丝青，东风客。
 >> 
词牌介绍


rhythmic: 满江红
author: 赵彦端
content:
津鼓冬冬，三老醉、知谁留得。
都不记、琵琵洲畔，草青江碧。
桃李春风吹不断，烟霞秋兴清无极。
怅樽前、桂子有馀香，曾相识。
残雨昼，初凉夕。
高烛烂，新醅白。
长歌断，欢意不如愁色。
父老能寻循吏传，关河暂枉诸侯客。
待日边、一纸诏黄飞，胜相忆。
 >> 
词牌介绍


rhythmic: 满江红
author: 赵彦端
content:
赐被薰炉，曾同见、官槐重绿。
时归看、绮疏叠嶂，楚腰翻曲。
君过蓬山轻岁月，我怀庐阜分符竹。
道别离、待得再归来，人应俗。
春欲动，醅初熟。
追一笑，森三玉。
且相对青眼，共裁红烛。
小语人家闲意态，浅寒都下新装束。
念平生、和雨醉东风，从今足。
 >> 
词牌介绍


rhythmic: 水调歌头
author: 赵彦端
content:
秋色忽如许，风露皎如空。
平生青鬓馀地，老与故人同。
忆得鲈鱼来後，杂以洞庭新橘，月堕酒杯中。
宾客可人意，歌舞转春风。
坐间玉，花底扇，又从容。
从容更好，无奈多病已衰翁。
赖有主人风味，识我少年狂态，乞与酒颜红。
一醉晓鸦起，流水任西东。
 >> 
词牌介绍


rhythmic: 水调歌头
author: 赵彦端
content:
淦水定何许，楼外满晴岚。
落霞蜚鸟无际，新酒为谁甘。
闻道居邻玉笥，下有芝田琳苑，光景照江南。
已转丹砂九，应降素云三。
忆畴昔，翻舞袖，纵剧谈。
玉壶倾倒，香务黄菊酿红柑。
好在当时明月，只有炉薰一缕，缄寄可同参。
剩肯南游不，蓬海试穷探。
 >> 
词牌介绍


rhythmic: 瑞鹤仙
author: 赵彦端
content:
记河梁折柳。
问画堂乐事，燕鸿难偶。
十年谩回首。
但亭亭紫盖，差差南斗。
传闻小有。
种桃花、亲烦素手。
怪归来、道骨仙风缥缈，迥然非旧。
清昼。
江南如画，紫菊冬前，翠橙霜後。
扁舟渡口。
佳客至，奉名酒。
唤青鸾起舞，云窗月槛，一曲山明水秀。
笑相看、玉海别来，浅如故否。
 >> 
词牌介绍


rhythmic: 瑞鹤仙
author: 赵彦端
content:
揽垂杨细折。
有别情遗爱，与君都说。
文茵带雕轭。
是行春来处，去年阡陌。
柔桑半叶。
转光风、轻扬秀麦。
正人家共约，耕相借牛，社相留客。
清绝。
溪山犹记，脱帽吟风，倚楼招月。
东君何事，将春至，放春歇。
道从今江上，一花一柳，皆想油幢瑞节。
纵离愁、瘦减腰围，带金正晔。
 >> 
词牌介绍


rhythmic: 新荷叶
author: 赵彦端
content:
欲暑还凉，如春有意重归。
春若归来，任他莺老花飞。
轻雷澹雨，似晚风、欺得单衣。
檐声惊醉，起来新缘成围。
回首分携。
光风冉冉菲菲。
曾几何时，故山疑梦还非。
鸣琴再抚，将清恨、都入金徽。
永怀桥下，系船溪柳依依。


rhythmic: 新荷叶
author: 赵彦端
content:
雨细梅黄，去年双燕还归。
多少繁红，尽随蝶舞蜂飞。
阴浓绿暗，正麦秋、犹衣罗衣。
香凝沈水，雅宜帘幕重围。
绣扇仍携。
花枝尘染芳菲。
遥想当时，故交往往人非。
天涯再见，悦情话、景仰清徽。
可人怀抱，晚期莲社相依。


rhythmic: 新荷叶
author: 赵彦端
content:
玉井冰壶，人间有此清秋。
笑语雍雍，从今庭户初修。
迎风待月，香凝处、四卷帘钩。
月波奇观，未饶当日南楼。
闻说三吴，江湖胜、从古风流。
况有双，旧谙黄阁青油。
金瓯屡启，应难解、久为人留。
天池波滟，可怜苹满汀洲。


rhythmic: 看花回
author: 赵彦端
content:
注目。
正江湖浩荡，烟云离属。
美人衣兰佩玉。
澹秋水凝神，阳春翻曲。
烹鲜坐啸，清净五千言自足。
横剑气、南斗光中，浩然一醉引双鹿。
回雁到、归书未续。
梦草处、旧芳重绿。
谁忆潇湘岁晚，为唤起长风，吹飞黄鹄。
功名异时，圮上家传谢荣辱。
待封留，拜公堂下，授我长生。


rhythmic: 看花回
author: 赵彦端
content:
爱日。
报疏梅动意，春前呼得。
画栋晓开寿城。
度百和温馨，霜华无力。
斑衣翠袖，人面年年照酒色。
环四座、璧月琼枝，恍然江县拟乡国。
闻道抚、东岩旧迹。
又殊胜、谢家清逸。
知与桃花笑了，定何似青鸟，层城消息。
他年妙高峰上，优昙会堪折。
拥轻轩、未妨游戏，看取朱轮十。


rhythmic: 芰荷香
author: 赵彦端
content:
燕初归。
正春阴暗淡，客意凄迷。
玉觞无味，晚花雨退凝脂。
多情细柳，对沈腰、浑不胜垂。
别袖忍见离披。
江南陌上，强半红飞。
乐事从今一梦散，纵锦囊空在，金碗谁挥。
舞裙歌扇，故应间琐幽闺。
练江诗就，算舟、宁不相思。
肠断莫诉离杯。
青云路稳，白首心期。


rhythmic: 永遇乐
author: 赵彦端
content:
杜曲桑麻，灞桥风雪，归梦无路。
马健凌秋，人间玩日，聊用宽迟暮。
摇摇羽扇，翩翩凫，胜处恍疑仙去。
笑相看，风林露草，古来有谁知趣。
黄公垆下，山阴亭畔，岁月著鞭如骛。
出塞功名，入关游说，纸上俱难据。
论诗说剑，尊前风味，天巧却容人觑。
问少陵，酣歌拓戟，为谁献赋。
 >> 
词牌介绍


rhythmic: 千秋岁
author: 赵彦端
content:
杏花风下。
独立春寒夜。
微雨度，疏星挂。
晖晖浓艳出，袅袅繁枝亚。
朱槛倚，轻罗醉里添还卸。
寂寞情犹乍。
怅望骖鸾驾。
衣褪玉，香欺麝。
一花拚一醉，杯重凭谁把。
春去也，重帘翠幕人如画。
 >> 
词牌介绍


rhythmic: 风入松
author: 赵彦端
content:
传闻天上有星榆。
历历谁居。
淡烟暮拥红云暖，春寒乍有还无。
作态似深又浅，多情要密还疏。
移尊环坐足相娱。
醉影凭扶。
江南归到虽怜晚，犹胜不见踟躇。
尽拚绿阴青子，凭肩携手如初。
 >> 
词牌介绍


rhythmic: 祝英台・祝英台近
author: 赵彦端
content:
兽金寒，帘玉润，梅雪印苔絮。
春意如人，易散苦难聚。
几多丝竹深情，池塘幽梦，犹倚赖、与君同住。
旧游处。
谁唤别浦仙帆，风前问征路。
烟雨连江，吹恨正无数。
莫教紫燕归来，红云开後，空怅望、主人轻去。


rhythmic: 五彩结同心
author: 赵彦端
content:
人间尘断，雨处风回，凉波自泛仙槎。
非郭还非野，闲莺燕、时傍笑语清佳。
铜壶花漏长如线，金铺碎、香暖檐牙。
谁知道、东园五亩，种成国艳天葩。
主人汉家龙种，正翩翩迥立，雪乌纱。
歌舞承平旧，围红袖、诗兴自写春华。
未知三斗朝天去，定何似、鸿宝丹砂。
且一醉、朱颜相庆，共看玉井浮花。


rhythmic: 月中桂
author: 赵彦端
content:
露醑无情，送长歌未终，已醉离别。
何如暮雨，酿一襟凉润，来留佳客。
好山侵座碧。
胜作夜、疏星淡月。
君欲翩然去，人间底许，员峤问帆席。
诗情酒病非畴昔。
赖亲朋对影，且慰良夕。
风流雨散，定几回肠断，能禁头白。
为君烦素手，荐碧藕、轻丝细雪。
去去江南路，犹应水云秋共色。


rhythmic: 满庭芳
author: 赵彦端
content:
云暖萍漪，雨香兰迳，西湖二月初时。
两山十里，锦绣照金羁。
柳外阑干相望，弄东风、倚遍斜晖。
朋游好，乱红堆里，一饮百篇诗。
三年，江上梦，青衫风日，白尘泥。
听几声黄鸟，粤树闽溪。
长是春朝多病，今年更、添得相思。
须归去，倦游滋味，犹有个人知。
 >> 
词牌介绍


rhythmic: 水龙吟
author: 赵彦端
content:
春溪漠漠如空，望中只与新愁去。
何知尚有，烟间馀怨，洛津闲赋。
已瘦难丰，久离重见，好春如许。
念海棠未老，荼シ欲吐。
且莫恨、风兼雨。
休问无情水驿，载幽怀、小桡轻橹。
君看睡起，平阶柳絮，入门花雾。
才尽无奇，客残如扫，一尊谁举。
怅行云断後，祗应梦里，有澄江句。
 >> 
词牌介绍


rhythmic: 蕊珠闲
author: 赵彦端
content:
浦云融，梅风断，碧水无情轻度。
有娇黄上林梢，向春欲舞。
绿烟迷昼，浅寒欺暮。
不胜小楼凝伫。
倦游处。
故人相见易阻。
花事从今堪数。
片帆无恙，好在一篙新雨。
醉袍宫锦，画罗金缕。
莫教恨传幽句。


rhythmic: 念奴娇
author: 赵彦端
content:
雨斜风横，正诗人闲倦，淮山清绝。
弹压秋光江万顷，只欠凌波罗袜。
好事幽人，怜予止酒，著意温琼雪。
翠帷低卷，怪来飞堕初月。
凉夜华字无尘，舞裙香渐暖，锦茵声阕。
不分金莲随步步，谁遣芙蓉争发。
赖得高情，湘歌洛赋，称作西风客。
为君留住，不然飘去云阙。
 >> 
词牌介绍


rhythmic: 绛都春
author: 赵彦端
content:
平生相遇。
算未有、笑语闽山佳处。
旧日文章，如今风味浑如许。
眼前都是蓬莱路。
但莫道、有人曾住。
异时天上，种种风流，待君如故。
此自君家旧物，看九万清风，为君掀举。
举上青云，却忆梅花如旧否。
故人衰病今无绪。
只种得、梅花盈圃。
待君一过山家，共斟露醑。


rhythmic: 念奴娇
author: 赵彦端
content:
棠阴绿遍，正金菊芙蓉，争放时节。
满路歌谣民五裤，底事逢车催发。
结彩成门，攀辕卧辙，何计留连得。
故园花柳，尽成憔悴难说。
今夜祖席邮亭，主人来日，已是朝天客。
旌旆匆匆从此去，□赏□湖风月。
眷恋无因，笑啼不敢，那忍伤轻别。
清□难驻，一杯聊送行色。
 >> 
词牌介绍


rhythmic: 瑞鹤仙
author: 赵彦端
content:
气佳哉寿域。
正晓松呈翠，早梅施白。
良辰值良月。
看景星朝睹，洗空霜洁。
珍图瑞牒。
仰天心、锺在俊杰。
向人间，化作如膏甘雨，莫放春歇。
堪忆。
三吴乐事，画戟凝香，舞衣回雪。
风流胜绝。
尊中酒，坐中客。
问今年何事，骑鲸南去，久矣湘枫下叶。
早归来，应取千龄，凤池旧列。
 >> 
词牌介绍


rhythmic: 看花回
author: 赵彦端
content:
端有恨，留春无计，花飞何速。
槛外青青翠竹。
镇高节凌云，清阴常足。
春寒风袂，带雨穿窗如利镞。
催处处、燕巧莺慵，几声钩叫云木。
看波面、垂杨蘸绿。
最好是、风梳烟沐。
阴重熏帘未卷，正泛乳新芽，香飘清馥。
新诗惠我，开卷醒然欣再读。
叹词章、过人华丽，掷地胜如金玉。


rhythmic: 千秋岁
author: 赵彦端
content:
柏舟高躅。
晚岁宜遐福。
门户壮，疏汤沐。
青袍围白发，瑞锦缠犀轴。
仙桂长，交柯却映蟠桃熟。
缥缈长生曲。
入破笙箫逐。
香雾薄，菲华屋。
玉钩凉月挂，水麝秋蕖馥。
千万寿，酒中倒卧南山绿。
 >> 
词牌介绍


rhythmic: 念奴娇
author: 赵彦端
content:
娥万古，算清光常共、水清山绿。
我欲蓬莱风露顶，眇视寰瀛一粟。
携手群仙，广寒游戏，玉砌琉璃屋。
归来一笑，葛陂还访骑竹。
此夕纵饮清欢，吸寒辉万丈、快如飞瀑。
倾倒银河斟斗杓，莫问人间荣辱。
独倚阑干，浩歌长啸，惊堕云飞鹄。
乱呼蟾兔，捣霜为驻颜玉。
 >> 
词牌介绍


rhythmic: 水调歌头
author: 赵彦端
content:
山色望中好，□□□□清。
连峰叠极目，高下与云平。
玉洞沈沈何处。
隐映一溪烟树。
倒影碧波□。
唤起骖鸾客，丹灶夜光横。
□霞卷，风露滴，月华明。
佳人为我，垂手凄怨理秦筝。
千载虹桥新路。
依约幔亭歌舞。
一醉话浮生。
但得尊盈酒，莫问世间名。
 >> 
词牌介绍


rhythmic: 贺新郎
author: 王千秋
content:
吊古城头去。
正高秋、霜晴木落，路通洲渚。
欲问紫髯分鼎事，只有荒祠烟树。
巫觋去、久无箫鼓。
霸业荒凉遗堞坠，但苍崖、日阅征帆渡。
兴与废，几今古。
夕阳细草空凝伫。
试追思、当时子敬，用心良误。
要约刘郎铜雀醉，底事遽争荆楚。
遂但见、吴蜀烽举。
致使五官伸脚睡，唤诸儿、昼取长陵土。
遗此恨，欲谁语。
 >> 
词牌介绍


rhythmic: 沁园春
author: 王千秋
content:
豆蔻娇春，烟花羞暖，物华渐嘉。
也不须莺怨，桃封绛萼，也不须蜂恨，兰郁金芽。
料是东君，都将和气，分付清丰诗礼家。
充闾庆，有青毡事业，丹凤才华。
乘槎。
早上云霞。
侍祠甘泉瞻羽车。
试笑凭熊轼，嘉禾合穗，进思鱼钥，菡萏骈花。
萧寇勋名，龚黄模样，入拜行趋堤上沙。
今宵里，且觥船满棹，醉帽斜。
 >> 
词牌介绍


rhythmic: 风流子
author: 王千秋
content:
夜久烛花暗，仙翁醉、丰颊缕红霞。
正三行钿袖，一声金缕，卷茵停舞，侧火分茶。
笑盈盈，溅汤温翠碗，折印启缃纱。
玉笋缓摇，云头初起，竹龙停战，雨脚微斜。
清风生两腋，尘埃尽，留白雪、长黄芽。
解使芝眉长秀，潘鬓休华。
想竹宫异日，衮衣寒夜，小团分赐，新样金花。
还记玉麟春色，曾在仙家。


rhythmic: 醉蓬莱
author: 王千秋
content:
正歌尘惊夜，斗乳回甘，暂醒还醉。
再煮银瓶，试长松风味。
玉手磨香，镂金檀舞，在寿星光里。
翠袖微揎，冰瓷对捧，神仙标致。
记得拈时，吉祥曾许，一饮须教，百年千岁。
况有阴功在，遍江东桃李。
紫府春长，凤池天近，看提携云耳。
积善堂前，年年笑语，玉簪珠履。


rhythmic: 念奴娇
author: 王千秋
content:
扁舟东下，正岁华将晚，江湖清绝。
万点寒鸦高下舞，凝住一天云叶。
映筱渔村，衡茅酒舍，淅沥鸣飞雪。
壮怀兴感，悔将钗凤轻别。
遥望杰阁层楼，明眸艳，许把同心结。
东畎西倾浑未定，终恐前盟虚设。
兽炉温，分霞酒满，此夕欢应狎。
多情言语，又还知共谁说。
 >> 
词牌介绍


rhythmic: 水调歌头
author: 王千秋
content:
迟日江山好，老去倦遨游。
好天良夜，自恨无地可销忧。
岂意绮窗朱户，深锁双双玉树，桃扇避风流。
未暇泛沧海，直欲老温柔。
解檀槽，敲玉钏，泛清讴。
画楼十二，梁尘惊坠彩云留。
座上骑鲸仙友，笑我胸中磊，取酒为浇愁。
一举千觞尽，来日判扶头。
 >> 
词牌介绍


rhythmic: 风流子
author: 王千秋
content:
同云垂六幕，啼乌静、风御玉妃寒。
渐声入钓蓑，色侵书幌，似花如絮，结阵成团。
倦游客，一番诗思苦，无算酒肠宽。
黄竹调悲，绮衾人马，岂堪梅蕊，索笑巡檐。
一杯知谁劝，空搔首、远是忆旧青毡。
问素娥早晚，光射江干。
待醉披鹤氅，高吟冰柱，剡溪何妨，乘兴空还。
只恐橹声咿轧，栖鸟难安。


rhythmic: 贺新郎
author: 王千秋
content:
短艇横烟渚。
梦惊回、凄凉尚记，缘蓑鸣雨。
拍塞愁怀人不解，只有黄鹂能语。
复拟待、乘槎重去。
无奈东君刚留客，张碧油、缓按香红舞。
生怕我，顿遐举。
故溪冉冉春光度。
想晚来、杨花云际，白苹无数。
竹里樵青应是怪，目断鸣榔去路。
料为我、羞烦鳞羽。
好趁小蛮针线在，按纶巾、归唤松江渡。
重系缆，醉眠处。
 >> 
词牌介绍


rhythmic: 水调歌头
author: 王千秋
content:
壮日遇重九，跃马□欢游。
如今何事多感，双鬓不禁秋。
目断五陵台路，无复临高千骑，鼓吹簇轻裘。
霜露下南国，淮汉绕神州。
钓松鲈，斟郢酒，听吴讴。
壮心铄尽，今夕重见紫茱羞。
月落笳鸣沙碛，烽静人耕榆塞，此志恐悠悠。
拟欲堕清泪，生怕菊花愁。
 >> 
词牌介绍


rhythmic: 蓦山溪
author: 王千秋
content:
清明池馆。
侧卧帘初卷。
还是海棠开，睡未足、馀酲满面。
低头不语，浑似怨东风，心始吐，又惊飞，交现垂杨眼。
少陵情浅。
花草题评遍。
赋得恶因缘，没一字、聊通缱绻。
黄昏时候，凝伫怯春寒，笼翠袖，减丰肌，脉脉情何限。
 >> 
词牌介绍


rhythmic: 念奴娇
author: 王千秋
content:
开花借水，信天姿高胜，都无俗格。
玉陇娟娟黄点小，依约西湖清魄。
绿带垂腰，碧簪髻，索句撩元白。
西清微笑，为渠模写香色。
常记月底风前，水沈肌骨，瘦不禁怜惜。
生怕因循纷委地，仙去难寻踪迹。
缥槛深栽，彤帏密护，不肯轻抛释。
等差休问，未容梅品悬隔。
 >> 
词牌介绍


rhythmic: 解佩令
author: 王千秋
content:
花儿不大，叶儿不美。
只一段、风流标致。
淡淡梳妆，已赛过、骚人兰芷。
古龙涎、怎敢□气。
开时无奈，风斜雨细。
坏得来、零零碎碎。
著意收拾，安顿在、胆瓶儿里。
且图教梦魂旖旎。
 >> 
词牌介绍


rhythmic: 瑞鹤仙
author: 王千秋
content:
征鸿翻塞影。
怅悲秋人老，浑无佳兴。
鸣蛩问酒病。
更堆积愁肠，摧残诗鬓。
起寻芳径。
菊羞人、依丛半隐。
又岂知、虚度重阳，浪阔渺无归恨。
无定。
登高人远、戏马台闲，怨歌谁听。
香肩醉凭。
镇常是、笑得醒。
到如今何在，西风凝伫，冠也无人为正。
看他门、对插茱萸，恨长怨永。
 >> 
词牌介绍


rhythmic: 瑞鹤仙
author: 王千秋
content:
红消梅雨润。
正榴花照眼，荷香成阵。
炉薰炷芳烬。
记于门今日，长庚占庆。
文艳锦。
笑班扬、用字未稳。
果青云、快上黄扉，地□誉高英俊。
名盛。
都期持橐，却借乘轺，布宣宽政。
除书已进。
归宠异，侍严近。
且金船满酌，云翘低祝，□此椿龄更永。
任月斜、未放笙歌，翠桐转影。
 >> 
词牌介绍


rhythmic: 满江红
author: 王千秋
content:
楼压层城，斜阳敛、帆收南浦。
最好是、长江澄练，远山新雨。
□□留连邀皓月，一堂高敞祛隆暑。
问从来、佳赏有谁同，应难数。
舟横渡，车阗路。
催酒进，麾灯去。
放娥照座，不烦帘阻。
已见天清无屏翳，更须潮上喧阗鼓。
看波光、撩乱上樯竿，龙蛇舞。
 >> 
词牌介绍


rhythmic: 水调歌头
author: 王千秋
content:
披锦泛江客，横槊赋诗人。
气吞宇宙，当拥千骑静胡尘。
何事折腰执版，久在泛莲幕府，深觉负平生。
踉众人底，欲语复吞声。
庆垂弧，期赐杖，酒深倾。
愿君大耐，碧眸丹颊百千龄。
用即经纶天下，不用归谋三径，一笑友渊明。
出处两俱得，亦鹏。
 >> 
词牌介绍


rhythmic: 喜迁莺
author: 王千秋
content:
春前腊尾。
问谁会开解，幽人心里。
映竹精神，凌风标致，姑射昔闻今是。
试妆竞看吹面，寄驿胜传缄纸。
迥潇洒，更香来林表，枝横溪底。
谁为。
停征骑。
评蕙品兰，俱恐非同里。
天意深怜，花神偏巧，持为翦冰裁水。
拟唤绿衣来舞，只许苍官相倚。
醉眠稳，尽参横月落，留连行李。
 >> 
词牌介绍


rhythmic: 喜迁莺
author: 王千秋
content:
玉龙垂尾。
望阙角，如侵云里。
明璧榱题，白银阶陛，平日世间无是。
静久声鸣槛竹，夜半色侵窗纸。
最奇处，尽巧妆枝上，低飞檐底。
当为。
呼游骑。
嗾犬擎苍，腰箭随邻里。
藉草烹鲜，枯枝煎茗，点化玉花为水。
未挹瑶台风露，且借琼林栖倚。
眩银海，待斜披鹤氅，骑鲸寻李。
 >> 
词牌介绍


rhythmic: 满庭芳
author: 王千秋
content:
蕊小雕琼，花明熔蜡，天交一旦俱芳。
丰虽异，皆熨水沈香。
应笑纷红堕紫，初未识、调粉涂黄。
凭肩处，金细玉珥，不数寿阳妆。
思量。
谁比似，酥裁笋指，密翦蜂房。
又何须酣酒，重暖瑶觞。
且放侧堆金缕，骊山冷、来浴温汤。
谁题品，青枝绿萼，俱未许升堂。
 >> 
词牌介绍


rhythmic: 水调歌头
author: 王千秋
content:
笔力卷鲸海，人物冠麟台。
向来朱邸千字，不省有惊雷。
人似曲江风韵，刚要重来持节，不道玉堂开。
草诏坐扛鼎，琐屑扫尊。
金错落，貂掩映，玉崔嵬。
看公谈笑，长河千里静氛埃。
散马昼闲榆塞，辫发春趋瑶陛，都出济川才。
老子尚顽健，东阁亦时来。
 >> 
词牌介绍


rhythmic: 瑞鹤仙
author: 王千秋
content:
夷吾在江左。
罄毡裘俱，笑清边琐。
遗民冀巾裹。
个规模欲继，外人谁可。
一花两果。
晚占熊、材能更夥。
试颁春、便有欢谣，声接月鞍烟。
娑。
已传丹诏，催上文石，□论炙。
橐弓□。
□九域，措安妥。
待缁衣重咏，履封光继，绿野从教昼锁。
问黑头、当日三公，可能似我。
 >> 
词牌介绍


rhythmic: 满江红
author: 王千秋
content:
水满方塘，三日雨、晓来方足。
阑干外、锦初脱，新篁森玉。
沃叶未乾鸠妇去，馀花时坠蜂儿逐。
认去年、乳燕又双双，飞华屋。
红豆恨，归谁促。
青鸾梦，惊难续。
想多情犹记，碧笺新曲。
白发欺人虽已老，短襟黛存馀馥。
且如今、一笑总休论，杯行速。
 >> 
词牌介绍


rhythmic: 满庭芳
author: 李吕
content:
光拂星榆，轮高金掌，暮烟飘尽澄空。
素娥幽恨，霜艳洗铅红。
醉把摩云妙手，教纤翳、不点青铜。
知多少，天高露冷，争占九秋风。
歌钟。
邀胜侣，园攀琼树，帘卷珠宫。
算庾楼吟赏，今古应同。
多谢秦娥绝唱，声声为、飘入云中。
留仙住，莫教清影，容易转梧桐。
 >> 
词牌介绍


rhythmic: 沁园春
author: 李吕
content:
射虎南山，断蛟北海，恍如梦中。
念少年豪气，霜寒一剑，清时功业，月满雕弓。
年去年来成底事，已一半消磨成老翁。
那堪更，病为城绕，愁作兵攻。
无。
慵语西风。
正独倚危阑送塞鸿。
道酒能消遣，酒因病减，歌能消遣，歌为愁浓。
大造不将炉冶去，□万卷诗书宁愤穷。
都休问，且试弹绿绮，闲和秋虫。
 >> 
词牌介绍


rhythmic: 水调歌头
author: 李吕
content:
山雨喜开霁，爽气涤烦襟。
晚秋丹叶飘坠，篱菊散黄金。
徙倚关河凝望，回首光阴轻驶，倏忽二毛侵。
须信人间世，莫放酒杯深。
一星子，名与利，漫浮沈。
塞翁祸福无定，此理古犹今。
妙处只应亲到，外物从渠舒卷，出处我无心。
袖手无新语，洗耳听清音。
 >> 
词牌介绍


rhythmic: 满江红
author: 刘珙
content:
南郭新居，忆乡社、久成疏隔。
乘暇日、风吹衣袂，花迎村陌。
果核难豚张燕豆，儿童父老聊宾席。
想笋舆、到处水增光，山添色。
应情念，天涯侄。
随官牒，飘萍迹。
叹离多聚少，感今思昔。
鬓影羞临湘水绿，梦魂常对屏山碧。
凭画栏、搔首望归云，情无极。
 >> 
词牌介绍


rhythmic: 水调歌头
author: 黄格
content:
富贵不难致，名节几人全。
渡江龙化，於今，五十有三年。
历数朝堂诸老，谁似武夷仙伯，操行老弥坚。
吾道适中否，一柱独擎天。
湖南北，江左右，屡藩宣。
韩公城下，烽火静、米斗三钱。
人愿公归台鼎，我愿公归中隐，九老要齐肩。
岁岁祝公寿，风月伴梅仙。
 >> 
词牌介绍


rhythmic: 醉蓬莱
author: 李流谦
content:
正红疏绿密，浪软波肥，放舟时节。
载地擎天，识堂堂人杰。
万里长江，百年骄虏，只笑谈烟灭。
葭苇霜秋，楼船月晓，渔樵能说。
分陕功成，沙堤归去，衮绣光浮，两眉黄彻。
了却中兴，看这回勋业。
应有命圭相印，都用赏、元功重叠。
点检尊前，太平气象，今朝浑别。


rhythmic: 玉漏迟
author: 李流谦
content:
东南应眷倚。
当年丽绝，今其馀几。
云锦飘香，好在藕花十里。
六月长安徂暑，只一雨、滂沱都洗。
君好为。
携将苏醒，三吴生齿。
总道秦蜀讴吟，但消得雍容，笑谈而致。
稍待秋风，也拟买舟东逝。
收拾尘编蠹简，更饱看、江山奇伟。
歌盛美。
远送往趋天陛。
 >> 
词牌介绍


rhythmic: 满庭芳
author: 李流谦
content:
归去来兮，吾归何处，旧山闲却岷峨。
雪堂重到，但觉客愁多。
来往真成底事，人应笑、我亦狂歌。
凭阑久，云东不至，举盏酹东坡。
少年，浑妄意，斗冲剑气，雷化龙梭。
到如今，翻羡白鸟沧波。
松柏皆吾手种，依然□、烟蕊霜柯。
君知否，人间尘事，元不到渔蓑。
 >> 
词牌介绍


rhythmic: 洞仙歌
author: 李流谦
content:
云窗雾阁，尘满题诗处。
枝上流莺解人语。
道别来，知否瘦尽花枝，春不管，更遣何人管取。
平生鸥鹭性，细雨疏烟，惯了江头自来去。
不见鹊桥旁，只为隔年，翻赢得、年年风露。
便学得、无情海中潮，纵一日两回，如何凭据。
 >> 
词牌介绍


rhythmic: 水调歌头
author: 李流谦
content:
江涨解网雨，衣润熟梅天。
高人何事，乘兴来寄五湖船。
才听咚咚叠奏，呕轧撸声声齐发，几别故州山。
转盼青楼杪，已在碧云端。
渡头月，临晚霁，泊清湾。
水空天静，高下相应总团。
遥想吾家更好，尽唤儿曹泛扫，欣赏共婵娟。
应念思归客，对此不成眠。
 >> 
词牌介绍


rhythmic: 千秋岁
author: 李流谦
content:
玉林照坐。
簌簌花微堕。
春院静，烟扉锁。
黛轻妆未试，红淡唇微破。
清瘦也，算应都是风流过。
把盏对横枝，尚忆年时个。
人不见，愁无那。
绕林霜掠袂，嚼蕊香黏唾。
清梦断，更随月色禁持我。
 >> 
词牌介绍


rhythmic: 满江红
author: 洪迈
content:
雨涩风悭，双溪、几曾洋溢。
长长是、非霞散绮，岫云凝碧。
修禊欢游今不讲，流觞故事何从觅。
待它时、水到却寻盟，筹输一。
燕舞倦，莺吟毕。
春肯住，才明日。
池塘波绿皱，小荷争出。
童子舞雩浑怅望，吾人提笔谁飘逸。
记去年，修竹暮天寒，无踪迹。
 >> 
词牌介绍


rhythmic: 六州
author: 洪迈
content:
尧传舜，盛事千古难并。
回龙驭，辞凤掖，北内别有蓬瀛。
为天子父，册鸿名。
万年千岁福康宁。
春秋不说楚冥灵。
莱衣彩戏，汉殿玉卮轻。
宸游今不见，烟外落霞明。
前回丁未，雾塞神京。
正同符、光武中兴。
擎天独力扶倾。
定宗庙，保河山，乾坤整顿庚庚。
功成了，脱屣遗荣。
访崆峒、空与丹庭。
笑挹尘寰、不留行。
吾皇哀恋，泪血洒神旌。
肠断涛江渡，明日稽山暮云，东望元陵。


rhythmic: 十二时・忆少年
author: 洪迈
content:
璧门双阙转苍龙。
德寿俨祗宫。
轩屏正坐，天子亲拜天公。
仪绅笏，罗鹭，粲庭中。
仙家欢不尽，人世寿无穷。
谁知云路，玉京成就，催返璇穹。
转手万缘空。
见说烟霄好处，不与下方同。
尘合雾迷。
笙箫寥寂，楼阁玲珑。
中兴大业，巍巍稽古成功。
事去孤鸿。
忍听宵柝晨锺。
灵举驾，素帏低，杳庞茸。
渐江潮，万神护，川後滋恭。
因山祗事，崔嵬禹穴，此日重逢。
柏城封。
愁长夜、起悲风。
歌清庙、千古诵高宗。


rhythmic: 满庭芳
author: 张风子
content:
咄哉牛儿，心壮力壮，几人能可牵系。
为爱原上，娇嫩草萋萋。
只管侵青逐翠，奔走後、岂顾群迷。
争知道，山遥水远，回首到家迟。
牧童，能有智，长绳牢把，短梢高携。
任从它，入泥入水无为。
我自心调步稳，青松下、横笛长吹。
当归处，人牛不见，正是月明时。
 >> 
词牌介绍


rhythmic: 水调歌头
author: 刘之翰
content:
凉露洗金井，一叶下梧桐。
谪仙浪游，何事华发作诗翁。
乌帽萧萧一幅，坐对清泉白石，矫首抚长松。
独鹤归来晚，声在碧霄中。
神仙宅，留玉节，驻金狨。
黔南一道，十万貔虎控雕弓。
笑折碧荷倒影，自唱采莲新曲，词句满秋风。
剑佩八千岁，长入大明宫。
 >> 
词牌介绍


rhythmic: 水调歌头
author: 袁去华
content:
云冻鸟飞灭，春意著林峦。
娥何事，醉撼瑞叶落人间。
斜入酒楼歌处，微褪茅檐烟际，窗户漾光寒。
西帝游何许，翳凤更骖鸾。
玉楼耸，银海眩，倚阑干。
渔蓑江上归去，浑胜画图看。
三嗅疏枝冷蕊，索共梅花一笑，相对两无言。
月影黄昏里，清兴绕吴山。
 >> 
词牌介绍


rhythmic: 水调歌头
author: 袁去华
content:
吴门古都会，畴昔记曾游。
轻帆卸处，西风吹老白苹洲。
试觅姑苏台榭，尚想吴王宫阙，陆海跨鳌头。
西子竟何许，水殿漫凉秋。
画图中，烟际寺，水边楼。
叫云横玉，须臾三弄不胜愁。
兴废都归闲梦，俯仰已成陈迹，家在泽南州。
有恨向谁说，月涌大江流。
 >> 
词牌介绍


rhythmic: 水调歌头
author: 袁去华
content:
天下最奇处，绿水照朱楼。
三高仙去，白头千古想风流。
跨海晴虹垂饮，极目沧波无际，落日去渔舟。
苹末西风起，橘柚洞庭秋。
记当年，携长剑，觅封侯。
而今憔悴长安，客里叹淹留。
回首洪崖西畔，随分生涯可老，卒岁不知愁。
做个终焉计，谁羡五湖游。
 >> 
词牌介绍


rhythmic: 水调歌头
author: 袁去华
content:
一叶堕金井，秋色满蟾宫。
婵娟影里，玉箫吹断碧芙蓉。
缭绕宫墙千雉，森耸觚双阙，缥缈五云中。
郁郁葱葱处，佳气夜如虹。
日华边，江海客，每从容。
青钱万选，北门东观会留侬。
堪叹搏沙一散，今夜扁舟何许，红蓼碧芦丛。
无地寄愁绝，把酒酹西风。
 >> 
词牌介绍


rhythmic: 水调歌头
author: 袁去华
content:
笔阵万人敌，风韵玉壶冰。
文章万丈光焰，论价抵连城。
小试冯川三异，无数成阴桃李，寒谷自春生。
奏牍三千字，晁董已销声。
玺书下，天尺五，运千龄。
长安知在何处，指点日边明。
看取纶巾羽扇，静扫神州赤县，功业小良平。
翻笑凌烟阁，双鬓半星星。
 >> 
词牌介绍


rhythmic: 水调歌头
author: 袁去华
content:
雄跨洞庭野，楚望古湘州。
何王台殿，危基百尺自西刘。
尚想霓旌千骑，依约入云歌吹，屈指几经秋。
叹息繁华地，兴废两悠悠。
登临处，乔木老，大江流。
书生报国无地，空白九分头。
一夜寒生关塞，万里云埋陵阙，耿耿恨难休。
徙倚霜风里，落日伴人愁。
 >> 
词牌介绍


rhythmic: 水调歌头
author: 袁去华
content:
鸟影度疏木，天势入平湖。
沧波万顷，轻风落日片帆孤。
渡口千章云木，苒苒炊烟一缕，人在翠微居。
客里更愁绝，回首忆吾庐。
功名事，今老矣，待何如。
拂衣归去，谁道张翰为莼鲈。
且就竹深荷静，坐看山高月小，剧饮与谁俱。
长啸动林木，意气欲凌虚。
 >> 
词牌介绍


rhythmic: 念奴娇
author: 袁去华
content:
蕊珠宫女弄幽妍，初著春心娇小。
自白真香，浑胜似、姑射冰肌窈窕。
带雪茅檐，临溪篱落，占却春多少。
天寒日暮，有人愁绝行绕。
长记流水桥边，雨晴烟淡，袅一枝清晓。
梦想经年开病眼，把酒风前一笑。
花骨娇多，不禁人觑，只怕轻飞了。
无端羌管，夜阑声入云杪。
 >> 
词牌介绍


rhythmic: 念奴娇
author: 袁去华
content:
水边篱落独横枝，苒苒风烟岑寂。
踏雪寻芳村路永，竹屋西头遥识。
蕙草香销，小桃红未，醉眼惊春色。
罗浮何处，断肠无限陈迹。
憔悴素脸朱唇，天寒日暮，倚琅无力。
岁晚天涯驿使远，难寄江南消息。
自笑平生，怜清惜淡，故国曾亲植。
百花虽好，问还有恁标格。
 >> 
词牌介绍


rhythmic: 念奴娇
author: 袁去华
content:
竹阴窗户荐微凉，积雨郊墟新霁。
万里飞云都过尽，天阙星河如洗。
檐隙风来，流萤飘堕，苒苒还飞起。
魂清骨冷，坐来衣润空翠。
勘笑丘壑闲身，儒冠相误，著青衫朝市。
功业君看清镜里，两鬓于今如此。
身外纷纷，倘来适去，到了成何事。
人生一世，种瓜何处无地。
 >> 
词牌介绍


rhythmic: 念奴娇
author: 袁去华
content:
满城风雨近重阳，云卷天空垂幕。
林表初阳光似洗，屋角呼晴双鹊。
香泽方熏，烘帘初下，森森霜华薄。
发妆酒暖，人须要同酌。
老手为拂春山，休夸京兆扫，宫眉难学。
客里清欢随分有，争似还家时乐。
料得厌厌，云窗深锁，宽尽黄金约。
不堪重省，泪和灯烬偷落。
 >> 
词牌介绍


rhythmic: 念奴娇
author: 袁去华
content:
一番雨过一番凉，秋入苍崖青壁。
昼日多阴，还又是、重九飘零江国。
瘦水鳞鳞，长烟袅袅，枫叶千林赤。
南山入望，为谁依旧佳色。
随分绿酒黄花，联镳飞盖，总龙山豪客。
人世高歌狂笑外，扰扰於身何得。
短发萧萧，风吹乌帽，醉里从侧。
明年虽健，未知何处相忆。
 >> 
词牌介绍


rhythmic: 水龙吟
author: 袁去华
content:
晚来侧侧清寒，冻云万里回飞鸟。
故园梦断，单于吹罢，房栊易晓。
西帝神游，万妃缟袂，相看一笑。
泛扁舟乘兴，蹇驴觅句，山阴曲、霸陵道。
舞态随风窈窕。
任穿帘，儿童休扫。
洛阳高卧，萧条门巷，悄无人到。
供断诗愁，夜窗还共，陈编相照。
念寒梅映水，匀妆弄粉，与谁争好。
 >> 
词牌介绍


rhythmic: 水龙吟
author: 袁去华
content:
汉家经略中原，上游眷此喉衿地。
风行雷动，无前伟绩，伊谁扬厉。
玉帐筹边，绣衣给，江上增气。
自武侯蜕迹，羊公缓带，功名事、更谁继。
方□长驱万里。
笑谈间、生擒元济。
非熊未兆，封留终在，同功异世。
刻就丰碑，万山直下，不须沈水。
要追攀二雅，流传千古，属骚人记。
 >> 
词牌介绍


rhythmic: 水龙吟
author: 袁去华
content:
汉江流入苍烟，戍楼吊古临无地。
清霜初肃，鹰扬隼击，青霄凌厉。
新雁声中，夕阳影里，千崖秋气。
念东篱采菊，龙山落帽，风流在、尚堪继。
引满松醪径醉。
诵坡仙、临漳宵济。
茱萸细看，明年谁健，空悲身世。
儿辈何知，更休说似，登山临水。
那纷纷毁誉，耳边风过，我何曾记。
 >> 
词牌介绍


rhythmic: 满庭芳
author: 袁去华
content:
雨送凉来，风将云去，晚天千顷玻璃。
婵娟依旧，出海较些迟。
玉兔秋毫可数，疏星外、乌鹊南飞。
今何夕，空浮大白，一笑共谁持。
团栾，成露坐，云鬟香雾，玉臂清辉。
任短髭争挽，问我归期。
三弄楼头长笛，愁人处、休苦高吹。
沈吟久，颐细数，四十九年非。
 >> 
词牌介绍


rhythmic: 满庭芳
author: 袁去华
content:
麦陇黄轻，桑畴绿暗，野桥新碧泱泱。
怕春归去，莺语燕飞忙。
风定闲花自落，穿幽径、拾蕊寻香。
曾来处，孤云翠壁，依旧挂斜阳。
客愁，知几许，唯思径醉，谁与持觞。
料文君衣带，为我偷长。
苦忆新晴昼永，闲相伴、刺绣明窗。
何时得，西风夜雨，枕簟共新凉。
 >> 
词牌介绍


rhythmic: 满庭芳
author: 袁去华
content:
马上催归，枕边唤起，谢他闲管闲愁。
正难行处，云木叫钩。
似笑天涯倦客，区区地、著甚来由。
真怜我，提壶劝饮，一醉散千忧。
人生，谁满百，闲中最乐，饱外何求。
算苦无官况，莫要来休。
住个溪山好处，随缘老、蜡屐渔舟。
虽难比，东山绿野，得似个优游。
 >> 
词牌介绍


rhythmic: 满江红
author: 袁去华
content:
香雾空，檐牙外、流萤自照。
夜向久、明河东畔，电飞云绕。
错落疏星垂屋角，须臾万弩鸣林杪。
渐翠竹、苍梧嫩凉生，惊秋早。
人语静，签声杳。
珍簟冷，纱厨小。
想云窗依旧，梦寻难到。
雁足空来书断绝，眉头顿著愁多少。
纵细写、琴心有谁知，朱弦悄。
 >> 
词牌介绍


rhythmic: 满江红
author: 袁去华
content:
画栋珠帘，临无地、沧波万顷。
云尽敛、西山横翠，半江沈影。
斜日明边回白鸟，晚烟深处迷渔艇。
听棹歌、游女采莲归，声相应。
愁似织，人谁省。
情纵在，欢难更。
满身香犹是，旧时笋令。
宦海归来尘扑帽，酒徒散尽霜侵鬓。
最愁处、独立咏苍茫，西风劲。
 >> 
词牌介绍


rhythmic: 满江红
author: 袁去华
content:
社雨初晴，烟光暖、吴山滴翠。
望绛阙、祥云亏蔽，粉垣千雉。
万柳低垂春似酒，微风不动天如醉。
遍万井、嬉嬉画图中，欢声里。
嗟倦客，道傍李。
看人事，槐根蚁。
立苍茫俯仰，漫悲身世。
靖节依然求县令，元龙老去空豪气。
便乘兴、一叶泛沧浪，吾归矣。
 >> 
词牌介绍


rhythmic: 兰陵王
author: 袁去华
content:
晓阴薄。
隔屋呼晴噪鹊。
长烟袅、轻素望中，林表初阳照城郭。
秋容自寂寞。
清浅溪痕旋落。
桥虹外，明嶂万重，云木千章映楼阁。
天涯信飘泊。
漫水绕郴山，尺素难托。
文园多病宽衣索。
最长笛声断，画阑凭暖，黄昏前後况味恶。
甚良宵闲却。
辽邈。
误行乐。
料恨寄徽弦，心倦梳掠。
西风满院垂帘幕。
对千里明月，五更悲角。
归期秋尽，尚未定，怎睡著。


rhythmic: 兰陵王
author: 袁去华
content:
小桥直。
林表遥岑寸碧。
斜阳外、霞绚晚空，一目千里总佳色。
初寒遍泽国。
投老依然是客。
功名事，云散鸟飞，匣里青萍漫三尺。
重来怆陈迹。
又水褪沙痕，风满帆席。
鲈肥莼美曾同食。
听虚阁松韵，古墙竹影，参差犹记过此驿。
傍溪南山北。
悲恻。
暗愁积。
拥绣被焚香，谁伴孤寂。
追寻恩怨无穷极。
正难续幽梦，厌闻邻笛。
那堪檐外，更夜雨，断又滴。


rhythmic: 六州歌头
author: 袁去华
content:
柴桑高隐，邱壑岁寒姿。
北窗下，羲黄上，古人期。
俗人疑。
束带真难事，赋归去，吾庐好，斜川路，携筇杖，看云飞。
六翮冥冥高举，青霄外、缴何施。
且流行坎止，人世任相违。
采菊东篱。
正悠然、见南山处，无穷景，与心会，有谁知。
琴中趣，杯中物，醉中诗。
可忘机。
一笑骑鲸去，向千载，赏音稀。
嗟倦翼，瞻遗像，是吾师。
门外空馀衰柳，摇疏翠、斜日辉辉。
遣行人到此，感叹不胜悲。
物是人非。


rhythmic: 瑞鹤仙
author: 袁去华
content:
郊原初过雨。
见败叶零乱，风定犹舞。
斜阳挂深树。
映浓愁浅黛，遥山眉妩。
来时旧路。
尚岩花、娇黄半吐。
到而今，唯有溪边流水，见人如故。
无语。
邮亭深静，下马还寻，旧曾题处。
无聊倦旅。
伤离恨，最愁苦。
纵收香藏镜，他年重到，人面桃花在否。
念沈沈、小阁幽窗，有时梦去。
 >> 
词牌介绍


rhythmic: 剑器近
author: 袁去华
content:
夜来雨。
赖倩得、东风吹住。
海棠正妖饶处。
且留取。
悄庭户。
试细听、莺啼燕语。
分明共人愁绪。
怕春去。
佳树。
翠阴初转午。
重帘未卷，乍睡起、寂寞看风絮。
偷弹清泪寄烟波，见江头故人，为言憔悴如许。
彩笺无数。
去却寒暄，到了浑无定据。
断肠落日千山暮。


rhythmic: 木兰花慢
author: 袁去华
content:
□中原望眼，正汉水、接天流。
渐霁雨虹消，清风面旋，借我凉秋。
草庐旧三顾处，但孤云、翠壁晚悠悠。
唯有兰皋解佩，至今犹话离愁。
迟留。
叹息此生浮。
去去老沧洲。
念岁月侵寻，闲中最乐，饱外何求。
功名付他分定，也谁能、伴得赤松游。
尊酒相逢，更莫问侬，依旧狂不。


rhythmic: 八声甘州
author: 袁去华
content:
正阴阴、夏木听黄鹂，百啭语惺松。
乍钩窗意适，临池倒影，竹树青葱。
翠盖红妆窈窕，香引一帘风。
向晚追凉处，月挂梧桐。
何处楼头吹笛，渐玉绳低侧，河汉横空。
想调冰雪藕，清夜与谁同。
贮离愁、难凭梦寄，纵遣书、何日有征鸿。
房栊静，伴人孤寂，唯有鸣蛩。


rhythmic: 宴清都
author: 袁去华
content:
暮雨消烦暑。
房栊□、顿觉秋意如许。
天高云杳，山横绀碧，桂华初吐。
空庭静掩桐阴，更苒苒、流萤暗度。
记那时、朱户迎风，西厢待月私语。
佳期易失难重，馀香破镜，虽在何据。
如今要见，除非是梦，几时曾做。
人言雁足传书，待尽写、相思寄与。
又怎生、说得愁肠，千丝万缕。


rhythmic: 倾杯近
author: 袁去华
content:
邃馆金铺半掩，帘幕参差影。
睡起槐阴转午，鸟啼人寂静。
残妆褪粉，松髻云慵不整。
尽无言，手裙带绕花径。
酒醒时，梦回处，旧事何堪省。
共载寻春，并坐调筝何时更。
心情尽日，一似杨花飞无定。
未黄昏，又先愁夜永。


rhythmic: 长相思
author: 袁去华
content:
叶舞殷红，水摇瘦碧，隐约天际帆归。
寒鸦影里，断雁声中，依然残照辉辉。
立马看梅。
试寻香嚼蕊，醉折繁枝。
山翠扫修眉。
记人人、蹙黛愁时。
叹客里、光阴易失，霜侵短鬓，尘染征衣。
阳台云归後，到如今、重见无期。
流怨清商，空细写、琴心向谁。
更难将、愁随梦去，相思惟有天知。
 >> 
词牌介绍


rhythmic: 风流子
author: 袁去华
content:
吴山新摇落，湖光净、鸥鹭点涟漪。
望一簇画楼，记沽酒处，几多鸣橹，争趁潮归。
瑞烟外，缭墙迷远近，飞观耸参差。
残日衬霞，散成锦绮，怒涛推月，辗上玻璃。
西风吹残酒，重门闭，深院露下星稀。
肠断凭肩私语，织锦新诗。
想翠幄香消，都成闲梦，素弦声苦，浑是相思。
还恁强自开解，重数归期。


rhythmic: 侧犯
author: 袁去华
content:
篆销馀馥，烛堆残蜡房栊晓。
寒峭。
看杏脸羞红、尚娇小。
游蜂静院落，绿水摇池沼。
闲绕。
翠树底、颐听啼鸟。
愁风怕雨，弹指春光了。
音信杳。
最堪恨、归雁过多少。
困倚孤眠，昼长人悄。
睡起依然，半窗残照。


rhythmic: 贺新郎
author: 袁去华
content:
晓色明窗绮。
耿残灯、寒生翠幕，鸟啼人起。
一夜西园新雨过，细草闲花似洗。
漾澜影、柳塘春水。
闲昼双飞归来燕，正东风、漫漫吹桃李。
还是个，闷天气。
回廊小院帘垂地。
想连天、芳草萋迷，短长亭外。
愁到春来依然在，旧事浑如梦里。
又生怕、人惊憔悴。
楼上谁家吹长笛，向曲中、说尽相思意。
三弄处，寸心碎。
 >> 
词牌介绍


rhythmic: 红林擒近
author: 袁去华
content:
森木蝉初噪，淡烟梅半黄。
睡起傍檐隙，墙梢挂斜阳。
鱼跃浮萍破处，碎影颠倒垂杨。
晚庭谁与追凉。
清风散荷香。
望极霞散绮，坐待月侵廊。
调冰荐饮，全胜河朔飞觞。
渐参横斗转，怀人未寝，别来偏觉今夜长。


rhythmic: 安公子
author: 袁去华
content:
弱柳丝千缕。
嫩黄匀遍鸦啼处。
寒入罗衣春尚浅，过一番风雨。
问燕子来时，绿水桥边路。
曾画楼、见个人人否。
料静掩云窗，尘满哀弦危柱。
庾信愁如许。
为谁都著眉端聚。
独立东风弹泪眼，寄烟波东去。
念永昼春闲，人倦如何度。
闲傍枕、百啭黄鹂语。
唤觉来厌厌，残照依然花坞。


